
MATIUS 


ni e kai rolě u manga i upung gaghurangu Mawu 

Yesus Kristus, hěnton Daud, hěntong Abraham. Bọ'i 
Abraham sarang i Daud, manga areng i upungu Mawu 
Yesus kai kere ini: 2 Abraham, Ishak, Yakub, Yehuda 
ringangu manga aną u sěmbaųe, i Peres dingang i Zerah (i 
ninang i sire isěsěba si Tamar), Hezron, Ram, Aminadab, 
Nahason, Salmon, Boas (i ninange i Rahab), Obed (i 
ninange i Rutě), Isai, dingangu Ratu i Daud. ° (1:2) 4 (1:2) 
5 (1:2) 8 Bọu i Daud sarang tempone tau Israel niwembang 
sarang Babel, mąbawohẹ manga areng ini: Salomo (i 
ninange kai walung Uria), Rehabeam, Abia, Asa, Yosafat, 
Yoram, Uzia, Yotam, Ahas, Hizkia, Manasye, Amon, 
Yosia, Yekhonya dingangu manga aną u sěngkataune. 
7 (1:6) 8 (1:6) ? (1:6) 1° (1:6) 1! (1:6) 12 Bọu tempon tau 
Israel niwembang su Babel saraeng kawawantel'u Mawu 
Yesus mabawohe manga areng ini: Yekhonya, Sealtiel, 
Zerubabel, Abihud, Elyakim, Azur, Zadok, Akhim, Eliud, 
Eleazar, Matan, Yakub, Yusup kawing i Maria. Ku bọu i 
Maria ene nawantel'e Mawu Yesus kų isěsěbą si Kristus. 
13 (1:12) 14 (1:12) 15 (1:12) 16 (1:12) 17 Ku bọu i Abraham 
sarang i Daud kalawọe mapulo -- epą su hawenge. Bọu i 
Daud sarang tau Israel niwembang su Babel ute malaing 
mapulo -- epą su hawenge. Bọu tempon tau Israel 
niwembang su Babel sarang kalaiwantel'u Mawu Yesus 
Kristus malaing mapulo -- epą su hawenge. t8 Kere ini 
wěkeng kalaiwantel'u Mawu Yesus Kristus. | ninange i 
Maria e měkěkakaghiang dingang i Yusup. Arawe i rědua 
reng tawe někěkawing, kutęu nąung i Maria kai seng 
pią kapapia. | Yusup bědaweng běga u kapapia ene kai 

ualingu kawasang Rohkě u Ruata. t° I| Yusup kaghiange 
ene kai sěngkatau masatia tutuhų titang agama. Kutęu i 
sie měkěkaraki maměsų pěkakaghiange su kapapěnisě, 
tadeąu i Maria tawe mamea su těngong lawọ. 20 Tangu 
pią e i Yusup mělěhingidě halě ene, i sie nipi. Su ralungu 
ipine ene, i sie nakasilo sěngkatau maląekat'u Mawu 
ku něberąe si sie, "Yusup, hěnton Daud, abe katakų 
měkawing i Maria; batų u aną kų su ralungu gandongange 
kai piněpohiama ualingu kawasang Rohkě u Ruata. 21| 
Maria sarung maiwantel'u sěngkatau ahusě ese. Dario 
ene mambeng sěbąu arenge i Yesus, u kai i Sie sarung 
mangambang umat'E wọu rosan sire." 22 Patiku ene 
nariadi kerene, tadeąu misěhų apan nihengetangu Mawu 
limiu nabin'E, angkuěng, ?3 "Sěngkatau mahuala sahi 
sarung pią kapapia ringangu maiwantel'u sěngkatau 
ahusě ese. Ahusě ene sarung isěba Imanuel." (Imanuel su 
werang Ibrani mangalene ute, "Mawu Ruata e ene ringang 
i kitẹ".) 24 Sarąeng i Yusup napukọe, i sie někoąe kêbi 
apan niwerang malaekat'u Mawu e si sie. | sie nêkawing 
dingang'i Maria. 22 Ku karěnguewen i Maria reng tawe 
namantelu ahusě ene, i rědua e reng tawe nětětatamba 
nakoa gěsi sSêmbau. Ku sarąeng ahusě ene nawantelě. | Sie 
nisěbą i Yusup si Yesus. 

t Mawu Yesus kinawantelě su soam Betlehem su 

wanuang Yudea su tempon pěpaparentan Datu i 
Herodes. Su orasě ene kai pią mapapandeng bituing pirang 
katau wọu sěmběkan daki nahunděnta su Yerusalem. 
21 sire němpěkibalo su apan tampa, "Kai su apa Rario 
buhu nawantelě kų sarung makoą datun tau Yahudi e? 
U i kami e kai nakasilo wituing tatialane, siměbang bọu 
sěmběkan daki, kų i kami e riměnta mědeąu měsuba si 
Sie." 3 Ene sarang Datu i Herodes nakaringihě habarě u 
kai pią datu waline nawantelě makoą datun tau Yahudi 

e, ute i sie himěkosě ta sihinge, dingangu lai kalawou 
taumata su Yerusalem. 4 Tangu i sie nakireaeng kěbi 
těmbonangu imang dingangu manga mananěntirong 
agama tau Yahudi apětětampung. Mase i sie nakiwalo 
si sire, "Kai suapa sarung kawantelangu Ratun nikědom 
Mawu Ruata e?" 51 sire simimbang, angkuěng, "Su 
soam Betlehem, su wanuang Yudea. U kai kere ini 
niwohe u sěngkatau nabi e, 'Ei Betlehem, su wanuang 
Yehuda, i kau mambeng balinewe kakądọdokangu soa 
wọu taloaran kêbi soa su Yehuda. Ualingu kai wọu i 

kau e sarung duměnta sěngkatau pangahąe ku sarung 
měngahą kawanuaku Israel.' " 7 Sarąeng nakakasingka 
kerene i Herodes kimuije mapapandeng bituinge bọu 
sěmběkan daki mapěni-pěnisě. Mase i sie nakiwalo si 
sire, kai naung dokeng kange wituing ene kinasilo. 8 Bou 
ene i sie rimoloh'i sire sarang Betlehem kų timanata, 
"Dakọe ku sěsuieko Rariọ ene pakapia-pia. Ku kereu 
Rariọ ene kahombangeng i kamene, ute habareko ią e, 
tadeąu ią e malaing tamai makapěsuba si Sie." ? Mase 
němpědalengke i sire. | sire sauewe nakasilo wituing 
naung seng bọu kinasilon sire kangere su sěmběkan daki. 
Ku měngkate malua-luasě i sire mąmanda wituing ene! 
Bituing ene mangalimona si sire, bọu ene timaing su 
lanteh'u tampa u Rariọ ene. 1°? (2:9) 11| sire nahunsuě su 
ralungu wale ene kų nakasilo Rariọ ene ringang i Maria, i 
ninang'E. | sire nčmpětěngkasanąe ringangu němpěsubąe 
Rariọ ene, ku nêmpangukahé tampa u arêta i sire, mase 
nêmpangonggou sasěmba wulaeng, kamania, ringangu 
mur. 1? Tangu Mawu Ruata e něgěllju ingate si sire su 
ralungu ipi tadeąu abe pěbali sarang anung Herodes. 

Ku i sire něngkapulę e něbatų daleng baline. 13 Su apan 
manga mapapandem bituing něbuąe, tangu maląekat'u 
Mawu nětěngkasilom batangenge si Yusup su ralungu 

ipi. Malaekatě e něbera, "I Herodes e měkěkaraki u 
mědeą Dariọ ene pateěng. Ualingu ene, pěbangungke, 

ku lingkako Rariọ ene děduan ninang'E sarang Misirě. 
Kěngkatanąe sene sarang lą měkui kapia si kau." 141 
Yusup něbangungke, ku su hěbi ene apidě nibawawane 
Rariọ ene dingang i ninang'E niingka sarang Misirě. 15 I 
sire nětaną sene sarang i Herodes nate. Tangu nariadje 
kere nihengetang'u Mawu, limiu nabin'E, kere ini, "la 
měkěkui Ahusěku wọu Misirě." 16 Sarąeng i Herodes 
nakačnnąe u mapapandem bituing bọu sěmběkan 

daki ene němpangakalě si sie, tangu i sie měngkatewe 
limangehě marasai. Mase i sie něparenta pěměmate 
kalawọewen manga rariọ esẹ apang umure rua taung 
tanae su Betlehem ringangu apan soa mąngělikų e. Ene 
nipětatahinong habarě kų kinačbakeng bọu mapapandem 
bituing ene maanun orase wituing ene kinasilo. 17 Tangu 
nisěhųe kere naung nitěbaļ'u Nabi Yeremia u; 18 "Su Rama 
kinaringihě tingihu ralungkang, kakuhau ore lai sasangi. | 
Rahel lulungkangu manga anae; i sie madiri hiborang batu 
u i sire kai seng natadise." 19 Saraeng i Herodes nate, su 
tempong i Yusup bědang su Misirě, pią maląekat'u Mawu 
e nětěngkalahęu watangenge kapia si Yusup su ralungu ipi. 
20 Maląekatě e něberae, "I sire apan mapulu měmpamate 
Rariọ e seng něngkate. Ualingu ene pěbangungke, aląko 
Rariọ ene děduang ninang'E kų pěsulę e sarang Israelě e." 
21| Yusup něbangungke, bọu e něbawa Rario ene déduam 
Maria něsule sarang Israel. ?? Kutęu samurine i Yusup e 
nakaringihě u i Arkelaus, aną i Herodes seng nakarolosě si 
amange naratu su wanuang Yudea. Tangu i Yusup matakų 
makoą sarang ene. Saraeng i sie nakačbąe tatuladang 
Mawu nangělembo su ralungu ipi, i sie něngingkąe sarang 
banuang Galilea. 23 Sene i sie nětaną su soa isěsěbą 

Nazaret. Ku mang nisěhų kere naung niweran manga nabi 
e mąanung Dariọ ene: "I Sie sarung isěbą Tau Nazaret." 

1 Su tempo ene riměntąe i Yohanes Mananahani 
3 su wanua linggi su Yudea kų nanětąe naněntiro. 
2 "Pěmpětobate wou kalawọu rosanu," angkuěnge, "batų 
u Mawu Ruata e seng ta karêngue sarung měparenta kere 
sěngkatau Ratu!" 3 | Yohanes ini e ilěhabar'u Nabi Yesaya 
su ralungu manga wawerane kere ini, "Pią tau mamohang 
su wanua linggi, 'Diahiko raleng baugu Mawu e; teneko 
raralengang baug'i Sie.' " 41 Yohanes měpěpakeangu 
pakeang bọu rukų u onta. Papehẹ e wọu pisim binatang, 
arawe kačnge kalimbotong ringangu ghulang katiupang. 
2 Lawọ taumatang Yerusalem bou patiku banuang Yudea 
ringangu wọu manga wanua mangêliku Salų u Yordan 
nahunděnta su anung Yohanes. £ | sire mangakun kalawọu 
rosan sire, kų i Yohanes něnahani si sire su Salų u Yordan. 
7 Lawọ lai tau Farisi ringangu Saduki němpěděnta su anung 
Yohanes mědeąu makisahani. Kai sarąeng i sie nakasilo si 
sire riměnta, i sie něberąe si sire, "I kamene taumata ralai! 
| sai tangu něbera u i kamene maliwiré bọu hukumangu 
Mawu Ruata ku sarung humombang? 8 Todẹko ringangu 
kakanoą i kamene u i kamene seng nětobatě bọu kalawou 
rosang kamene. °? Abe pěmpangěnnau i kamene maliwirě 
bọu hukumang ualingu měbera'u i Abraham kai i upungu. 
Kasingką, bọu manga watu tamai Mawu Ruata e makakoą 
bue palahite waug'i Abraham! 19 Baliung seng masasadia 
tadeąu ipanuwang kalu sarang manga hamų e. Apang 
kalu ta měbawuam buane mapapia e sarung tuwangeng, 
kų iwahung su putung. 1! | kamene taku sahaniangu ake 
tadeąu kasingkatengu i kamene seng němpětobatě bou 
rosang kamene; arawe sarung duměnta samuring ią e, 
ute sarung manahani si kamene dingangu Rohkě u Ruata 
ringangu putung. | Sie limembọeweng kasěllahe wọu ią 

e. Kalingung měbawa sapatune lai ią tawe hinone. 12 Su 
limane pią nihung pětačkangu kěbį čmmene sarang 
mawurěsi. Čmme e sarung ikomolě su ralungu wasung, 
arawe walěkane ute tutungang su putung ta masasěbu." 
13 Su orasě ene i Yesus něbuą bou Galilea sarang Salų 
u Yordan. Su tampa ene i Sie himaung si Yohanes ku 
mědědorong makisahani. 14 Arawe i Yohanes nênaluka 
nametọ dorong'E ene. | Yohanes něberąe, "Kai ią e hinon 
sahaniang i Tuang. Ku orasě ini e kawe i Tuang diměnta 
su anuku." 15 Kai Mawu Yesus simimbah'u, "Měngkateko 
walae pěněntalang su orasé ini. Batų u kai kere ini i 
kite měkoą kěbi ikěkapulung Duata." Tangu i Yohanes 
něnahani e Mawu Yesus. 16 Bouten nisahani, Mawu Yesus 
měngkatewe siměpų bou ake u salu e. Arakutęu langje 
natopę e kų Mawu Yesus nakasilo Rohkě u Ruata čnnaę 
limintu kere manų paluma ku dimoro si Sie. 1? Mase 
nakaringihe tingih'u Mawu Ruata něhengetang, "Ini e kai 
Ahusě-Ku ikěkěndagě. | Sie makąluasě naung-Ku." 

1 Bọu e Mawu Yesus niaha u Rohkě u Ruata sarang 

banua linggi tadeau pakisalukate su setang. 2 ĚČpą 
u pulo su ěllone ringangu êépa u pulo su hěbine Mawu 
Yesus tawe kimaéng. Nądehọ i Sie nakapěndangke 
nahutung. ? Setang himaungke bọu e něbera, "O kai i Kau 
Ahus'u Mawu Ruata e čng? Ho, pangoroe manga watu 
tamai e apakakoą borotě." 4 Mawu Yesus simimbangke, 
"Su ralungu Winohẹ Susi mabawohe: Taumata tawe 
makapěbiahě kětąeng bọu borotě samatang, kaiso 
malaing bọu patiku hengetang, ku nipěhengetangu 
Mawu Ruata." 2 Kuteu setange namaringangken Mawu 
Yesus sarang Yerusalem, soa susi, kų napararisi i Sie 
sene su wowom pusig'u Walem Mawu. ê Mase setange 
něberąe si Sie, "I Kau kai Ahus'u Ruata arau? Mageng 
kerene ute pětěngkanawọe; u su ralungu Winohę Susi 

kai mabawohe kere ini, 7 Mawu Yesus simimbang, 

"Kai su ralungu Winohe Susi malaing kabawohe, 
'Kumbahang i kau měnaluką Mawu Ruatanu.' " 8Bou 
ene setang namaringang Mawu Yesus sarang bulude 
marange-dange ku napatode u kalawou kararatuangu 
dunia e ringangkeweng kěbj kakakalae si Sie. 2 Mase 
setange něbera su Mawu Yesus, "Kěbi ini e sarung takų 
ionggọ si Kau, kereu i Kau mětumpěkuhě měsuba si sią." 
10 Mawu Yesus simimbangke, "Pamehọe i kau setang! 

Su ralungu Winohe Susi mabawohe: | kau pangadatěko 
Mawu Ruatanu, dingangu pětahamawu si Sie sidutu!" 

11 Nadeho setange naněntangkeng Yesus, ku manga 
malaekaté malaing nahunděnta němpětangkiang si Sie. 
12 Suapan nakaringihč'u i Yohanes kai nitahungku, Mawu 
Yesus nělingką sarang Galilea. 13 Mawu Yesus naněntangu 
Nazaret, mase nataną su Kapernaum su wiwih'u Ranong 
Galilea su wanuan Zebulon dingang i Naftali. 14 Ualingu 
Mawu Yesus někoą kerene, ute nisěhųe apan nitěbalu Nabi 
Yesaya, bawaļone: 15 "Ěntanang Zebulon děduan Naftali 
su raleng solong dano, su sěmběkang Salų u Yordan, 
Galilea e nakoa čntanang taumata waline Yahudi! 16 Bansa 
ku měběbiahě su ralungu kararěndung seng nakasilo 
tualagě mahamagě! Apan mětětaną su kararêndungu 
papate e nįsasarangengu sěnnangu tualagě!" 17 Nanětą 
orasě ene Mawu Yesus něhabar'u, "Pěmpětobate wọu 
kalawọu rosang kamene, batų u semben tą kararêngue 
Mawu Ruata e sarung měparenta kere sěngkatau Ratu!" 
18 Ene Mawu Yesus rudalengke su apengu Ranong Galilea 
e, Í Sie nakasilo měnanoma ruang katau, i Simon (kų lai 
isěsěbą si Petrus) dingangu tuarine i Andreas. | rědua 
kąapěněnomane su rano. 19 Mawu Yesus něhengetang si 
rědua, "Mahje tole Sia kų lą deng maněntiro si kamene 
měnoma taumata." 20 | rědua měngkatewe naněntangu 

soma mase němpětolļe su Mawu Yesus. 2! Mawu Yesus 
rimalengke, mase nakasilo lai si rědua tahatuari waline, ku 
kai i Yakobus rěduang Yohanes, aną i Zebedeus. | rědua 
sěngkapěnaming soma ringang i amang i rědua su ralungu 
sakaeng. Mawu Yesus malaing někui si rědua, ?? kų i rědua 
měngkatewe němpaněntangu sakaeng dingang i amang 
i rědua e, mase timole Mawu Yesus. ?? Su Galilea, Mawu 
Yesus naměpidě kąguwąu wanua ene ringangu naněntiro 
su manga waleng pěkakaliomanengang. | Sie mělěhabar'u 
Injilé, u Mawu Ruata e sarung měparenta. Dingangu i 
Sie malaing napakapian masasaki, dingangu apąewen 
pią kurangu wadange. ?4 Habarě maanun Mawu Yesus e 
timeleng su kaguwau wanuan Siria, hakju lawọ taumata 
nahunděnta su anun'E. | sire nêmpangêntudé kalawou 
taumata masasaki dingangu lųlahunsusa. Taumata apan 
niwaliuang u rohkě dalai, apan pią saki u wawi ringangu 
peosě, kěbje niapakapiang Yesus. 22 Měngkate apa 
lawọ taumata nahuntole Mawu Yesus su tempo ene. 
Piaben diměnta wọu Galilea, piaben bọu Soa Mapulo, 
wọu Yerusalem, wọu Yudea, dingangu lai wọu soa su 
sěmběkang Yordan. 

1 Su apan Mawu Yesus nakasilọe taumata lawọ, i Sie 
5 simaką e su wuludě. Bọuten i Sie naiangke, manga 
murit'E nahunděntąe su anun'E, 2? mase i Sie nanětąe 
naněntiro si sire: 3 "Kariangkamang i sai makapêndang 
tawe kuate ringangu kětąewen mětětimbalong su Mawu 
sěsane; i sire kai kawanuan Duata! 4Kariangkamang i 
saing lulahunsusa; Mawu Ruata e sarung měhiborě si 
sire! 2 Kariangkamang i sai masana naunge; Mawu Ruata 
e sarung mapakaséhu u kědon'E si sire! 6 Kariangkamang 
i saing lulahimpuluangu munara ikěkapulun Duata; 
Mawu Ruata e sarung mapakawatu u kapulun sire! 
7 Kariangkamang i saing kukěndagu sěndinganenge, Mawu 

Ruata e sarung kuměndag'i sire lai! 8 Kariangkamang 

i sain naunge wurěsi; i sire sarung makakirala Ruata. 

? Kariangkamang i sai měběbawa pědarame su taloaran 
sěndinganenge; Mawu Ruata e sarung mangakun sire 

e makoa aną'E! 10 Kariangkamang i sai makahombang 
tatumbiagě ualingu pěkakoą kapulun Duata; i sire 

kai kawanuan Duata! t Kariangkamang i kamene, 

kereu i kamene léheghesang, tětumbiageng, dingangu 
léhinakaneng ualingu la. 1? Manga nabi apan němpěbiahě 
kalamonan kamene ute seng bọu nitumbiageng kerene. 
Pěmpahulļuasě dingangu pěmpahuliagě, batų u masaria 
wawalise su sorga nisadian Mawu waug'i kamene." 13 "| 
kamene kai asingu dunia. Kereu asing kai malele, ute kai 
sau pěhadeng kerea? Semben tawẹ gunane lai, katewe 
irčmmę arau tatahidačngu taumata. 141 kamene kai 
tualag'u dunia. Soa kų su wowom bulude tawe ikawuni. 
15 Tawẹ taumata wọu měndikọ solo mase solo ene 
lingkuwangu wěnsadě. | sie mambeng maměllọ u solo 
ene su tetere, tadeau makatualagěbe patiku dalohom 
bale. 16 Kerene lai tualag'u harusě apasěnnang su těngon 
taumata, tadeąu i sire makasilo kalawọu kakanoau 
mapapia, mase mědalo si Amangu su Sorga." 17 "Abe 
pěmpěngěnnau lą e ruměnta měndědasě torat'i Musa 
ringangu těntiron manga nabi. lą e riměnta walinewe 
měndědasě e, kaiso kai maněbọu mangalene kahěngang. 
18 Tahěndunge! Karěngų u langi dingangu dunia e wédang 
ene, hurupě sěmbaų arau titigě kakadodokange su 
ralungu toratě e tawe sarung dědaseng, kereu kěbje 
remben tawe nadiadi! 19 Ualingu ene, i saing lumampa 
sěmbaų bou manga tita ene, manilaing kakadidikange 
mase maněntiro taumata waline apěkoą lai kerene, 
sarung mariadi kakądidikange su taloarang kawanuan 
Duata. Arawe su sěmběkane, isajewen měděndalengu 

manga parenta ene dingangu mąněntiro taumata waline 
apěkěkoą lai kerene, sarung iapakasaria su taloarang 
kawanuan Duata. 2? Tangu, tahěndungeko: | kamene tawe 
hinon makoa kawanuan Duata, kereu tawe mamaliu 
manga mananěntirong agama dingangu manga taumatan 
Farisi su halě'u mèkoa kapulun Duata!" 21 "] kamene 
masingkąu su manga i upung i kitẹ e kěkačbakeng těntiro 
kere ini: Kumbahang mamate; i sai mamate hinong 
ihukung. ?? Kai orasě ini la měbera si kamene, i sai 
měpědu su taumata waline, sarung ihukung su těngon 
Pěnggaghutačng u Agama. Ringangu i sai měbera su 
taumata waline, 'Apa pěmparalu,' ute hinong irêmme 

su ralungu putungu naraka. ?3 Ualingu ene kereu pią u 
sěngkatau wọu taloarang kamene kąpěngěntude sasěmba 
su Ruata mase nakatahěndung u kai pią u natědų naunge 
si sie, 24 ute kěnangko i sie paněntangu sasěmbane ene 
kalamona su těngon pananěmbaěčng mase tamaje pědame 
ringangu tau ene. Bọu ene wuhue i sie makapěbali 

ku manarakangu sasěmbane su Ruata. 22 Kereu pią u 
manarakang i kamene su mělahukunge ute pědame e 
ringange karéngueng bědang pią tempone ta nąhumpą 
su mělahukung. Kamageng tala ute, tau ene sarung 
manarakang i kamene su mělahukung, mase manarakang 
su polisi. Ku polisi e manuě i kamene su ralungu tahungkų. 
26 Ku pětahěndungke: Mambeng těngadě i kamene tawe 
makasěbang bou tahungkue, těntalang kalawou une 
wédang ta nasueng baehe kěbj." 27 "I kamene masingką u 
pią těntiro kere ini: Kumbahang mawuang. ?8 Arawe ini e 
la měbera si kamene: i sai mąmanda tau wawine ringangu 
pią sahige ute tau ene seng nawuang dingangu wawine 
ene su ralungu naunge. ?? Kereu matanu koanenge 
makądiading kau e měbaradosa, ute lěsą e kų děmmę 

e mata ene! Mapiačngbe kailangengu laes'u wadangu 

sêmbau e sulungu kêbi badangu irěmmę su ralungu 
naraka. 30 Kereu limanu koanenge kai makakoa dosa 

si kau e, ute potọ e kų děmmę e lima ene! Ěndoben 
kailangengu limanu sěmběka sulungu kěbi badangu 
masuě su naraka." 31 "Pią lai těntiro kere ini: i sai-sai 
manindo kawinge, hinom mangonggọu surat'u sindo si 
sie. ?? Kai ini e lą měbera si kamene: i sai manindo kawinge 
sěmbaliau wawine ene tawe nawuang, ute makawodaji 
bawine ene mawuang, kereu kawinge ene měkawing 
kapia. Ku i sai měkawing u wawine nisasindoéng ene, ute 
malaing nawuang." 33 "I kamene masingkau su manga i 
upung i kitẹ e pią těntiro kere ini: kumbahang mělanda 
kire. Apan seng niriandinu ku piněsalu su těngon Duata 
e hinon kěkoa u. 34 Arawe ini ela měbera si kamene: 
kumbahang-kumbahang i kau měsalu, baebe su arengu 
langi e batų u langi e kai kalaianeng u Mawu Ruata, 

35 kerene lai su arengu éntana, u ěntana e kai lačmpahě 
laede; arau su areng i Yerusalem, u ene kai soan Datu 
masěllahě. 36 Kumbahangbe lai měsalun têmbou batų 

u i kau sěsanu tawe makakoa uta u iapakawira arau 
iapakaitung maning kětąu sěmbua. ?” Pěberąe, 'Ore' arau 
'Tala' -- nangělembo wọu ene ute rarěntane kai wọu 
anun setang." 38 "I kamene masingkau pią lai těntiro kere 
ini: mata awenge mata, isi awenge isi. 2 Arawe ini lae 
měbera si kamene e: kumbahang měmalisě une si sai 
apan měkěkoą dalaki si kamene. Su sěmběkane kereu 
pią u mameru pipi u koaneng, ute walae lai i sie pameru 
pipi u kaihi. 40 Ringangu kereu pią u měngaduhang i 
kamene su mělahukung kų manuntu lakų u, ute ghělli 
lai kakingkaengu. 41 Kereu sěngkatau mangangawasa e 
manihasa si kamene pěmasačng bawawaénge karaune 
sěngkilometerě, ku pamasačngke ghěnnangu ruang kilo 
meterě karaune. 42 Kereu pią u měgěgausě sabarang bo'i 

kamene, ute onggote wue i sie. Dingangu abe lai tatalikure 
i sai mapulu mangědang sabarang boi kamene." ® "I 
kamene masingkąu pią lai těntiro kere ini: kěndagu manga 
hapiu ku pěmpěbinsi u manga sêdu u. 4 Arawe ini lą e 
měbera si kamene: kěndagěkong manga sêdu u, ringangu 
pěmpěkaliomaneng u apan měmpěngane si kamene, 
45 tadeau i kamene makoabe manga aną i Amangu su 
Sorga. Batų u Mawu Ruata e mapasěbangu matangěllone 
waug'u taumata mapia e ringangu waug'u taumata raralai 
lai. | Sie mapadasehé baug'u taumata měkěkoą mapia 
ringangu taumata měkěkoą dalai. ^6 Batų u kereu i kamene 
kětąeng kųukěndag'u apang kukěndag'i kamene, ute kai 
waug'u apae ngae Mawu Ruata hinon mamalisě kakanoau 
e? Balinewe maghaghělle bea lai měkěkoą kerene tangu? 
47 Ku kamageng i kamene kětąeng mětětabeą su manga 
hapi i kamene e ute apa wue lembone? I sire apan ta 
makakirala Mawu Ruata e malaing měkěkoą kerene! ł81| 
Amangu su Sorga kukéndag'u kěbį taumata ringangu 
masuku. | kamene pěmpěkoako lai kerene." 
1"Pětahěndungko, kumbahang i kamene mapatodę 
6 u tatuhų agama su těngon taumata lawọ, tadeąu 
ikasilon sire. Kamageng i kamene e měmpěkoą kerene, 
ute i kamene tawe kaonggọtangu wawalise kahiang 
Amangu su Sorga. 2Ku kereu i kamene mêngonggou 
tatongka su tau kasiang, ute kumbahang měngkawe 
měmombengu halě ene kere kěkoateng u taumata 
měmělle. | sire puluang měmpěkoą kerene su walem 
pěkakaliomanengang dingangu su manga raleng gaghuwa, 
tadeąu makiralo. U pakatahěndung bue, i sire seng těbe 
nakatarima bawalise. 3 Arawe i kamene kamagengbe 
měmpěngonggọu tatongka e pěmpěnonggolěbe su 
kapapěnisě tadeau tawęu makakasingka. 2 Baląe kakanoąu 
e tawe kasingkateng i sai-sai, tabeau katewe i Amang su 

Sorga. | Sie makasilo kakanoau apan mabawunie ku sarung 
mangonggou wawalise si kamene." ° "Kamageng i kamene 
měmpěkaliomaneng, ariębe kere taumata papuluang 
měmpěmělle. | sire měmpěkaliomaneng dudarisi su 
walem pěkakaliomanengang dingangu su pěsěmakengu 
raleng mědeąu ikasilon taumata. Tahěndunge, u mang 
seng kinatarima i sire wawalise. ê Kai kereu i kamene 
měmpěkaliomaneng ute pahunsuěko su kamaré dingangu 
hěpingko tukadě mase pěkaliomaneng si Amang tawe 
kasasilo. Tangu i Amangu e makasilo kakanoąu apang 
kabawunie ku sarung měngonggọu wawalise si kamene. 

7 Kamageng i kamene měmpěkaliomaneng, kumbahangbe 
ipěkakalikų kere su manga taumata běgang Mawu. | sire 
mangiralingu rorong i sire sarung daringihang, batų u 
kakaliomaneng i sire manandue. 8 Kumbahangbe kere 

i sire. | Amangu sembeng masingkąu apang gěgausang 

i kamene, těntalang i kamene reng tawe nědědorong. 
“Ku pěmpěkaliomaneng kere ini, 'I Amang i kami su 
Sorga: Seng i Kau e Ruata man sěmbaų. Malowọko i Kau e 
sěmbaěčng dingangu adateng. 1? Kararatuangu karěntako. 
Kapulunu apakasěhųko su wowon dunia keręewe su 
sorga. 1t Pangonggoko si kami su sahěllo ini laidop'i kami 
měllo-měllo. 12 Dingangu pangampungko pěsasalag'i 
kami, keręewe i kami měgěgěllju ampung su taumata 
apan měmpěsasalļagě si kami. 13 Dingangu abe pěngahą 

i kami sarang dalengu sasaluką, kaiso pělliu si kami wọ'i 
ralaki. [Ukai si Kau kararatuang dingangu kawasa dingangu 
kawawantugě e sarang kakalě. Aming.]' 14 Kamageng i 
kamene měmpangampung taumata apang měsěsala si 
kamene ute i Amang su Sorga e sarung mangampung 
pěsasalang kamene. 1° Kai kereu i kamene tawe 
mangampung pěsasalan taumata waline, ute i Amang su 
Sorga e malaing tawe mangampung pěsasalang kamene." 

16 "Kamageng i kamene měpuasa ute, kumbahangbe 
gating kamene měmpěkahěndusě kere taumata puluang 
měmpěmělle. | sire mąmalu gatin sire tadeau taumata 
kébi masingkau i sire kai měpěpuhědang. Tahěndungeko, 
u kai ene wawaehe ku seng kinatarima i sire. 17 Kai kereu 
i kamene měpuhědang, ute pěmpěnděmusěbe gating 
kamene ringangu pěmpěnaų bue uta i kamene, 18 tadeąu 
taweu masingkąu i kamene kai kapěpěpuhědange, 
sulikudu i Amang ta ikasasilo e. | Sie nakasilo kakanoa 

i kamene apam mabawuni ringangu sarung měgěllju 
wawaehe si kamene." 19 "Arjebe měngkai mêdea arětą'u 
dunia baug'u watangengue, suapan uane ringangu 
taing uase makąhupadě e ringangu tahatako e ruměnta 
mětako. 20 Su sěmběkane ute, pědeąko arèta'u sorga 
waug'u watangenge suapan uane ringangu taing uase e 
tawe makahupadě, dingangu tahatako e tawe makatako. 
21 Batų u suapan pią arêtau e, ute sene lai naungu 

e!" 22 "Mata e kai solo waug'u wadang. Kereu matanu 
matilang, kaguwau wadangu e matuala-tualagě. ?3 Kai 
kereu matanu marěndung, ute kąguwąu wadangu e 
marěndung-děndung. Kų kereu solo su ralungu wadangu 
e marěndung, ute kai apąe maéêlli kararěndung ene!" 

24 "Tawẹu sarang sěngkatau makapamunara maengu 
mawune ruang katau. U i sie kai sarung limembong 
kapiane su sěngkatau wọu waline. Arau i sie limembon 
satia su sěngkatau wọu su waline. Kerene lai i kamene; 
tawe mariadi mětahamawu Mawu Ruata, ringangu 
mětahamawuko lai arětą. ? Ualingu ene kasingkako; 
kumbahangbe ghuměnggang u pěbawiahu, mangalene 
apan kų sarung kanengang arau inungang, arau apa 

ku sarung iluheng kamene. Pěbawiahě marohkě e kai 
limembong kaarěgane wọu kakačng dingangu wadange 
limembong kaarěgane wọu pakeang? 26 Tingangko 

manų u winalangeng. | sire tawe mělahěnsinuang, 
tawe měmaměnsą, dingangu tawe lai měngangomolě 
čmme su pěndaresočnge. Kai i Amang su Sorga e mang 
mělěhiking si sire! | kamene kai limembo maarěga wou 
manga manų u winalangeng. ?” I sai wue wọ'i kamene 
su kaghaghěngganenge makatamba umure maning 
kětąeng kadodọ? ?8 Unųe i kamene ghuměnggangu ta 
měpakeang? Tingangko manga ghaloghong mąhuntuwo 
su manga wimbaenge. Bungang tamai ene tawe 
měmpělahalļě e dingangu tawe měkakahiwuang; ?? Seng 
Datu i Salomo kereng kakaląe lai, kai tawe nakaluhem 
pakeang kerene kahole e kere su manga bungang ene! 
30 Děmpugě su wimbaenge timuwo sahěllo ini mase 
sêéngkarioêéllone nasue měngkahěngisě. Kai Mawu Ruata e 
mang mělělěnggihě ene iapakaholę. Něngalembọe wue 
i kamene! Katewe i kamene kadodọ pangangimange! 
31 Kumbahangbe ghuměnggang dingangu měbera u, 'Kai 
apąe sarung kanengang i kite', arau 'kai apae sarung 
inungangi kite', arau 'kai apae sarung iluheng kite'? 
32 Kěbį ene mang sěsahusuangu taumata ku apan tawe 
makakirala Mawu Ruata. Sěmbaliau i Amang su Sorga 
e těbe masingkąu i kamene měgěgausě patiku ene. 
33 Pěmpědeąko kalamona kararatuangu Mawu Ruata e kų 
pěmpěkoąko apang kapulun'E su pěbawiah'u. Tangu kêbi 
e sarung ionggọu Ruata si kamene. 24 Ualingu ene ute, 
kuhąe għhuměnggangu apan mariadi riêllo. Batų u riělloe 
piąbe ghěnggange sěsane. Sigěsą kų sahěllo ini e seng 
piane kų tawe wahaluas'u tambačng." 

1"Kumbahang měmpěhukung taumata waline, tadeąu 
7 i kamene tawe ihukung u Ruata e. 2? U kereewe i 
kamene měmpěhukung taumata waline, kerene lai Mawu 
Ruata e sarung měhukung i kamene. U sasuką ipanuką i 
kamene su taumata waline e sarung lai ipanukau Mawu 

Ruata si kamene. 3 Unųe i kamene makasilo wue tahuwu 
su mata'm manga aną u sěmbaų u arawe salawaku su 
ralungu matanue tawe ikasilong kamene? 41 kamene 
makabera su aną u sěmbaų u, 'Mahie ią měngalaą puling 
ene bọu matanu e," daliune kawe pią salawaku su ralungu 
matanu? “Ei tau mělle! Alako kalamona salawaku su 
matanu ho, buhųe i kau makasilo mapia kų makaala 
pulingu matang aną u sěmbaų u e. ê Abe onggo apan 
susi su asu, u asu e kai mêmali maněmbo si kamene. 
Kerene lai mutiara e abe onggọ su wawi, u mutiara 

e kai sarung dalindačngu wawi e." 7 "Pěmpědorong, 
tangu i kamene onggolang. Pěmpědeą, tangu i kamene 
makahombang. Pěmpěnengkelě, tangu i kamene sarung 
pěnopečng tukadě. 8 Ualingu i sai mědědorong i sie 
sarung onggotang; i sai mědědeą sarung makahombang; 
dingangu i sai měněnengkelě sarung pěnopeěng tukadě. 
9| Amangbe sude ngae měgěllju watu kereu anae 
mědorong kaěng? 10 Arau kawe mangonggou těmpu kereu 
anae mědorong kina? 1t Maningbe i kamene matalipupu, 
kai i kamene masingkąbe lai mangonggọu apan mapia 
su manga aną i kamene. Něngalembọewe i Amang su 
Sorga e! I Sie limembong kapiane, kų sarung mangonggọu 
apan dědorongang si Sie. 1? Pěmpěkoąko su taumata 
waline kereewe ikěkapulung kamene, wọu i sire. U kai 
ene timonan toratě nionggọ i Musa ringangu těntirom 
manga nabi." 13 "Pěmpěsuě bou tukadě mahepọ, u 
tukadě dingangu raleng mětětimona naraka kai ghěguwą 
dingangu maloahé, kų malawọ taumata mahunsué 

bọu ene. 14 Kai mahepọ dingangu masěsę tukadě arau 
raleng makahumpa u pěbawiahě e. Ku kětąeng mahali 
taumata makahumpa u ene." 15 "Pakatateghang su 
manga mahang nabi e. | sire ryděnta anung kamene 
makitika domba, sěmbaliau tumuhų hinone i sire kai 

ralugě bahani. 16 | kamene makakirala si sire wọu apang 
kěkoateng i sire. Sumpinje tawe kapanipočng buang 
anggorě dingangu wọu čnggahanąe tawe kapědeakeng 
buang ara. 1? Bọu kakaluang matatendange kěkačbakeng 
buane mapapia ringangu wọu kakaluang daralakie 
kěkačbakeng buane ralaj. 18 Kakaluang matatendange 
tawe měbawuam buane ralai, dingangu kakaluang 
daralakje tawe měbawuam buane mapapia. 1° Apang 
kalu tawe měbawuam buane mapapia e ute tuwangeng 
dingangu tutungang. 20 Kerene lai manga mahang nabi 
e. | kamene sarung makakirala si sire wọu lěnną'u 
munarane." 21 "Balinewe kěbj taumata apan měsěsěbąu 
la, 'Mawu, Mawu,' sarung makoa kawanuan Duata, kaiso 
kawe kětąeng i sai-sai měkěkoą kapulung Amang-Ku su 
Sorga. ?? Tangu su ěllo kasamuriange sarung malawọ 
taumata měmpěbera su těngo-Ku, 'Mawu, Mawu, u 
karą kai ringangu arengu Mawu e i kami mělěhabar'u 
hengetangu Mawu Ruata? Dingangu karą kai ringangu 
arengu Mawu e lai i kami měněnokolļ'u manga rohkě 
daralai mase makakoą manga halě makądalinaų lawo?' 
23 Arawe la e sarung sumimbah'u, la e mambeng běgang 
kamene! Ku pěmpamehọe wọu ini, i kamene tahapěkoą 
dalaj!' " 24 "Tangu, i sai makadingihé bawera-Ku ini e, kų 
tutuhųe, ute mêsulungu tau matahuěnna někoą balene 
su wowom batu. 25 Su tempon tahiti nangěndų dingangu 
lěbae rimalengke mase wale nitanggačngkolaing anging 
maliha, kai wale ene mang tawe nahaka u kawe nirarisi 
su wowom batu. 26 Kų i sai makadingihé bawera-Ku ini e 
kų tawe tumatuhų, ute i sie měsulungu taumata longong 
i sie namèti balene su ěnne. ?” Su tempon nirasehang 
dingangu nělěbąe ku anging maihą timanggae, tangu wale 
nahakae. Ku měngkate apa naghagholang!" 28 Ene saraeng 
Mawu Yesus nasueen těntirone, tangu taumata apan ene 

sene mangkewen něngkaherang nakaringihě těntiron'E e. 
23 Ualingu i Sie maněntiro pią pěhěngkinge, walinewe kere 
manga mananěntirong agama. 

1 Ene Mawu Yesus narěsungke wọu wulude e, i Sie 
8 nitolekngken gapačngu taumata lawọ. 2 Arakutęu 
riměntąe tau pią sakje su pisi makatataku. I sie něsuba su 
těngom Mawu Yesus, kų něbera, "Tuang, kereu wotonge, 
apakauleko ią." 3 Tangu Mawu Yesus nanenggeheng 
limane si sie apid'u kąpěberane, "lą mapulu. Kapiąe!" 
Ku orasě ene lai sakje nailang. f Mase angkučngu 
Mawu Yesus si sie, "Pakatahěndung! Abe pěběke si 
sai-sai. Kaiso pětěngkatodęko su imang kų gause i 
sie pěnahutěngaděkong kau u, kawe seng naule. Bou 
ene pangěntuděbe sasěmba iléoron Musa e, makoą 
tatahutěngadě su těngon sire u i kau e mamben těngadě 
seng naule wọu saki!" 5 Saraeng Mawu Yesus nasuě e 
su Kapernaum, pią e těmbonangu sordadong Roma e 
riměnta měsombang i Sie, ku kimahioroe. "Tuang," 
angkučngu těmbonang ene, "ěllangku e masaki su 
wale. | sie nipeose, rydaloka ku mambeng matědų." 
7 Angkuěčngu Mawu Yesus, "lą e tamai mapakapian sie." 
83 "Seng tawahaļuasě i Tuang," angkuěngu těmbonang 
ene, "lą e tawe hinone manarimą i Tuang su waleku. 
| Tuang pěhengetangke ěllangku e seng mule. ? U 
ią e malaing harusě sumasuměllung su parentang 
těmbonangku e. Kų su alungkue pią lai manga měsasekę, 
ku malaing su alungu kawasaku e. Kereu ia měndoloh'u 
sěngkatau sordado, 'Dakọko!' ute i sie malaing tamai. 
la měberąe wue su waline u, 'Damahiko!' i sie malaing 
damahi; ku kereu ią měparenta ěllangku e, 'Koąko 
ini!' ute isie mang měkoą." 10 Suapan Mawu Yesus 
nakaringihě apan niweran těmbonang u sordado ene, 
i Sie rimalinaųe ta sihinge. Mase i Sie něhengetang 

su taumata apan mahuntole si Sie, "Taumatawe lai 
wotonge ini! Maninglai bọu taloaran taumatan Israel 

e, lą e mambeng ta nakahombang pangangimang kere 
ini kasěllahe! TL Mambeng kahěngang! Lawọ taumata 
sarung duměnta wọu sěmběkan daki ringangu wahę 

ku měmpahuluasě dingang i Abraham, Ishak ringang i 
Yakub su ralungu Runian Duata Wuhu. 12 Arawe i sire ku 
mangakum batangenge hinong makoa kawanuan Duata e 
sarung iwahung su ralungu kararěndung su likude. Sene 
sarung pią palahunsangi dingangu kasasigěsą." 13 Mase 
Mawu Yesus něhengetang su těmbonang u sordado ene, 
"Kapule e, ualingu pangangimangue apang ikěkahiorọ 

u e sarungbe mariadi." Ku orasě ene lai êllange napiae. 
14 Mawu Yesus e nakoa sarang balem Petrus. Sene i Sie 
nakasiloe si ninang i Petrus kinaratingang, kalêhabe 
suralokačng. 1° Tangu Mawu Yesus nanenggehě limane, 
kuteu lčhabe nailangke. | sie něbangung kų nanětąe 
nětangkiang Mawu Yesus. 1! Saraeng kąkabawěllone 
taumata e němpangěntuden sire lawọ apan niwaliuang u 
rohkě dalai e su anum Mawu Yesus. Ku kětąewen dingangu 
wawera pěsěngkamohong, Mawu Yesus manokolu manga 
rohkě dalaj e dingangu mąpakapian kěbį apan taumata 
masaki. 1? Mawu Yesus měkěkoą kěbi ene, kų ualingu 
ene ute nisěhųe apan nibaweran Nabi Yesaya, u, "I Sie 
manaludě tědų i kite dingangu mapakapian saki i kite 
e." 18 Měngkate malawo-lawo taumata mělěliwung 
Mawu Yesus e. Saraeng Mawu Yesus nakasilọe si sire 
ene kěbje, i Sie nangorọe su manga tumatolene apaliu 
rano e. 19 Mase sěngkatau mananěntirong agama e 
himaung si Sie ku něberąe, "Tuang Guru, ia mapulu 
tumole si Tuang balaewe měnsang sarang a!" 20 Mawu 
Yesus simimbangu, "Ralugě e piabe liange, ringangu 
manų u winalangenge piabe salehe, arawe Ahus'u 

Taumata e tawẹu pangulelengange." 21 Mase sěngkatau 
tumatolen'E waline něberąe, "Tuang, kereu wotonge 

ia deng mapulẹ kalimona měngubulļ'i amangku e." 

22 Arawe Mawu Yesus e kawe simimbah'u, "Tolẹ e Sia, 
ku baląe taumata nate e apělěbingken taumatan naten 
sire hala." 23 Mawu Yesus simakẹ e su sakaeng ku manga 
murit'E nahunsakę e ringang. 24 Sěngkělěndiį u pią anging 
maihą-ihą timangga su rano e hakiu sakaenge tětakaleng 
u wělladě e. Su tempo ene Mawu Yesus e kąpěhědange. 
25 Ene manga murit'E himaungke ku namukọe si Sie. 
"Tuang! Ambangeko! | kite kai miwonohě!" angkuěng i 
sire. 26 "Kawe unųe i kamene něngkatakų?" angkuèngu 
Mawu Yesus. "Kai kadodọ pangangimang i kamene si 

Sia e!" Bọu e i Sie rimarisi e kų namalěndihě anging 
dingangu rano e. Tangu měngkatewe nalene-lenehě. 

27 Manga murit'u Mawu Yesus něngkaherang. Angkuèng 
i sire, "Kai taumata kereapa ěčndaie, kalingung anging 
dingangu rano e kawe mahimang si Sie!" 28 Mawu Yesus 
nahumpąe su sěmběkan dano su soang Gadara. Paj 
sene i Sie nihaungangken taumata niwaliuangu rohkě 
dalai duang katau. | rědua e kai taumata makątatakų 

ta sihinge, hakju tą u sarang sěngkatau nakalawes'u 
raleng ene. 2? I sire nahunsěbang bọu manga ralungu 
wangkang kubulě kapêmansage, "Ahus'u Ruata, sarung 
pěkapuraneng'U i kami e? Kai seng mapulu manigěsą si 
kami maningbe wědang baline tempone?" 30 Ene tawẹ 
karaune wọu ene, piako ghapačngu wawi malawo-lawo 
kaąpědědeąe kačnge. 3t Tangu manga rohkě dalaj e 
němpěkaliomanengke si Sie angkuěng, "Kereu i kami e 
itokol'u, ute rolohěko i kami pasuě su ralungu manga wawi 
tamai e." 32 "Dakọe!" angkuèngu Mawu Yesus. Manga 
rohkě dalaj e nahunsěbangke wọ'i rědua e, kų nahunsuě e 
su manga wawi ene. Kuteu manga wawi e nahuntalangke 

apid'u nahuntumpa wọ'u wiwihu tagialu sarang dano e, 
mase něngkaļěmisě. 33 Měndaļukadě bawi e nahuntalang 
solong soa, ku němpěběkem patiku apan nariadi su 
wawi ringangu su ruang katau niwaliuangu rohkě dalai 
e. 34 Tangu sěngkasoange měngkatewe nahunsěbang 
naněnsomahě Mawu Yesus. Su tempong i sire nakasilọe 
Mawu Yesus, i sire nčmpědorongke sěngapam botonge 
tadeąu i Sie maněntang bọu wanuan sire. 

1t Mawu Yesus simakẹ e su sakaeng, ku limêbae rano, ku 
9 něsule su soan'E. 2 Paj sene taumata e němpanondąen 
tau nipeose su anun'E, rydaloka su těpihě. Tangu Mawu 
Yesus nakasilọe kasarian pangangimang i sire e, kų i Sie 
něhengetangke su tau peosě ene angkuěng, "Pakatarimąe 
naung u amang! Kalawọu rosanu e seng niampungang." 
3 Manga manančtirong agama němpěběbera su ralungu 
naung i sire angkuěng, "Tau čndaje kai mělěhodatě Mawu 
Ruata e!" 4 Mawu Yesus e masingkau tiněnnan sire, kų 
i Sie něhengetang, "Kai unųe i kamene měmpětětiněnna 
ralaki? 5 Sude něngalembon nětatarang: měberau, 
'Dosanu e seng niampungang' arau, 'Pěbangungke, ku 
daleng'? ê Arawe la kai mapakasingka si kamene u su 
dunia ini e Ahus'u Taumata kai kawasa mangampung 
dosa." Tangu Mawu Yesus něhengetang su tau peosě e, 
"Pěbangungke, sapuae ralokačngu kų kapulę e!" 7 Tau 
peosě e něbangung dingangu napule sarang balene. 
8 Tangu taumata lawọ nakasilọe halě ene, něngkatakųe 
ku nêmpédaloe Mawu Ruata watu u seng nangonggou 
kawasa kerene kasariane su taumata. °? Ene wọu e Mawu 
Yesus naněntangken soa ene. Kąpahundalenge i Yesus 
nakasilọe maghaghělle bea sěngkatau maiang su walem 
pêmamaehang bea e arenge i Matius, ku něhengetang 
si sie, "Toleko Sia!" Tangu i Matius něbuąe kų timole e 
Mawu Yesus. 1° Pią e Mawu Yesus kąkačnge su waleng 

Matius, narěntąe lai i sire maghaghělle bea riọ natimu, 
ringangu apang lččnnačngu taumata lawọe kai taumata 
raralai, kų nahungkačng sěngkakačng dingangu Mawu 
Yesus dingangkewelain manga murit'E. 11 Pią i sire tau 
Farisi nakasilo halě ene, nakiwalọe su manga murit'u 
Mawu Yesus, "Kawe unue mananěntirong kamene kawe 
kųykačng dingangu maghaghélle bea ringangu taumata 
warądosa?" 12 Mawu Yesus nakaringihě kakiwalon 

sire mase simimbang angkuěng, "Maļlahuwekae tawe 
wahaluas'u pią mangangundang e, pianẹ e apan masasaki. 
13 Sěsuieko měnsang apa mangaleng ayet'u Winohę Susi 
ini: la e kai měgěgausě, tatalěntų, balinewe sasěmba 
binatang'. Batų u la diměnta walinewe kumui apam 
malaadilě kaiso kawe apang barądosa e." 14 Bọu e manga 
tumatole si Yohanes Mananahani e němpěděnta su 
anum Mawu Yesus, kų nakiwalou, "Kawe unųe i kami 
ringangu tau Farisi e měpěpuasa wue, arawe manga 
murit'i Tuang kawe tala?" 15 Mawu Yesus simimbang, 
"Kereapa ngae su tiněnnan kamene? Botonge sake su 
saliwangu pěkakawinge lumahunsusa kereu kaghiang 
esẹ e wědang ene sutaloaran sire? Tantu tala wue! Kai 
hědowen su tempong kaghiang ese e alakeng bọu anun 
sire. Ku su tempo ene wuhue i sire měmpětělling. 16 Tawę 
taumata mêndépel'u ririsě buhu su lakų těbe. Batų u 
ririsě ene kai měngahimběsọ dingangu makaghehę lakų 
ene hakiu makakatapeng gehe e limembong kasariane. 
17 Kerene lai taweu makapěndalingu anggorě buhue su 
ralungu wakuhě pisi seng těbe. Batų u wakuhě ene e kai 
maběse ringangu magholang, mase anggorě e mąboso. 
Anggorě buhue harusě itaho su ralungu wakuhě lai 
wuhu tadeąu i rědua ene mapiawe kěbi." 18 Pią e Mawu 
Yesus kąpěhengetange su manga tumatole si Yohanes 
Měnanahani e, ute riměntąe sěngkatau těmbonang 

u walem pěkakaliomanengang. | sie nětumpěkuhě 

su těngom Mawu Yesus dingangu něbera, "Anaku 
wawine wuhu-wuhu nate. Kai karimako i Tuang deng 
duměnta mědeąu makapěnělid'u liman'U e tadeąu i sie 
měbiahě kapia." 19 Ene Mawu Yesus dingangu manga 
murit'E měngkatewe něbuą kų timole si sie. 2? Ene 
kąpahundalenge kai pią tau wawine kų seng mapulo 
dua su taunge karêngue masaki dědalengangu raha, 
himaung si Yesus wọu likude. | sie mětětiněnna u, 
"Manieng kětąeng manenggehě kakingkaeng'E, ią e 
mang sarung mapia." Mase i sie nanenggehe humbung 
kakingkaengu Mawu Yesus. 21 (9:20) 225u orasě ene 

lai Mawu Yesus něbihųe kų nakasilo si sie, kų něbera 

u, "Pakatarimą bue inang! Ualingu pangangimangu e 
nakapia si kau!" Ene tau wawine e nulẹ e wọu orasě ene. 
23 Bọu e Mawu Yesus narangengke su walen t£êmbonang 
u walem pěkakaliomanengange. Sarąeng i Sie nakasilo 
měmamusikě u pěhampugang dingangu taumata lawọ 
měmpěgěganohąe, ?4i Sie něhengetang si sire, "Sêbangko 
kěbi i kamene! Dariọ ini e tawe nate; i sie kětąeng 
mětětiki." | sire kěbį nčmpěheghesě Mawu Yesus. 22 Ku 
sarąeng taumata lawọe nahunsěbang, tangu i Sie simuě e 
su ralungu kamar'u rariọ e, mase nangumpaedě limane. 
Tangu rariọ e něbangungke. 26 Habarě ene e nasěsahe su 
kaguwąu wanua ene. ?” Kuteu, saraeng i Yesus dimaleng 
bọu ene, i Sie kai niwatukangu tau wuta ruang katau 
kapěkuine angkuěng, "Talěntųkong kandua e Ahus'i 
Daud!" 28 Sarąeng i Yesus simuě su wale, tau wuta rarua 
e himaungke si Sie. Ene i Yesus nakiwalọe si rědua, "I 
rua mangimang u lą makakaulewen dua wọu sakje?" 
"Mangimang Tuang!" angkuěng i rědua. 22 Mase Mawu 
Yesus nanenggehe matan dědua apid'u něhengetang, 
"Ualingu i rua mangimang, ute kariadie kere Iěharapeng 

i rua." 30 Tangu i rědua e někělląe. Ene Mawu Yesus 
kai něsěding masěga-sěgadě u kumbahang měhabar'u 
halě ene si sai-sai. 3t Kaiso i rědua e mang nahundaleng 
nědalahabar'u Mawu Yesus su kaguwau wanua ene. 32 Pią 
i rědua kąpahulintųe, tangu piąko i anu mou nisawelangu 
rohkě dalaki ničntudě su anung Yesus. 33 Mawu Yesus 
nanokoleng rohkě dalaki e, kų i anu mou e nakawerąe. 
Taumata lawọe něngkaherangke ringangu němpěbera u, 
"Kakakoą kere ini e tawe kinasilo sarang sěnsule su Israel 
e!" 34 Kai tau Farisi e nămpěbera u, "kai têmbonang u rohkě 
dalaki e nangonggọu kawasa si Sie mědeąu manokolé 
manga rohkě dalaki e." 35 Kerene raralengu Mawu Yesus 
bọu soa sěmbaų sarang soa waline, wọu kampong 
sěmbaų sarang kampong baline. I Sie mąněntiro su manga 
walem pěkakaliomanengang, dingangu mělěhabar'u 
Injilé maanun kararatuang u Mawu. | Sie mapakapian 
taumata wọu kalawọu haghin saki dingangu kurangu 
wadang. 38 Ene Mawu Yesus tutalêntu i sire, watu u i sire 
měngkatewe nionganenge ringangu tawe makapěkapura, 
měsuļungkewen domba tą mêndalukade. 37 Ku i Yesus 
něhengetang su manga murit'E, "Paměnsakenge malawọ 
bue, arawe měmaměnsąe kawe mahali. 38 Tangu 
pědorongke su taghuangu waelě e tadeąu měndoloh'u 
mamaměnsą ipaměnsą." 

1 Mawu Yesus kimui si sire murit'E mapulo dua 
10 su kataune piněkomolě, kų něgěllį u kawasa si 
sire apěnokolļl'u manga rohkě dalai dingangu mapakapian 
kalawọu haghin saki dingangu tědų u wadang. ? I sire ene 
ute kai: humotong, i Simon (isěsěbą lai si Petrus) dingangu 
tuarine i Andreas, mase i Yakobus dingangu tuarine i 
Yohanes, manga aną i Zebedeus. ? Bọu e i Filipus dingang i 
Bartolomeus, i Tomas dingang i Matius maghaghělle bea 
ringangkewen Yakobus aną i Alfeus, dingang i Tadeus; 

4 mase pěngěnsuečnge i Simon, i Anu Wahani ringang i 
Yudas Iskariot, i anu nètulaen Mawu Yesus. ° I sire mapulo 
dua ene niroloh'i Yesus ringangu nitumbalungang u, 
"Kumbahang měmpahundaleng makahumpą u wanuam 
baline tau Yahudi. Dingangu abe lai kakoa sarang soan 
tau Samaria. 8 Kaiso kahumotongange kakoako sarang 
anun tau Israel apan něngkailang. 7 Pěhabarěko si sire 

u Ruata e sarung maligha měparenta kere sěngkatau 
Ratu. 8 Pakapiangkon masasaki; Pamiahěko apan nate; 
pakaulekong apang pią sakie su pisi makątatakų, dingangu 
pěnokolěkon manga rohkě daralai. | kamene seng 
něnarimąu kébi ene tawe bawaehe, kų pěmpěgělliko lai 
tawe bawaehe. ? Abe pěmpěbawa roitě bulaeng, roitě 
salaka arau lai roitě tambaga. 1° Abeko Jai pěmpěbawa 
kawih'u roitě arau lahaweng u rarua waug'u raralengu, 
arau sapatu, arau těking. U i sai měkěkaradiahange ute 
hinone wue makahombang laidope. 1t Kereu i kamene 
makahumpąen soa arau kampong sude, ute pěmpědeąbe 
si sai mapulu manarima i kamene. Kěngkatanąbe ringange 
saraeweng i kamene měmpahundaleng kapia wọu ene. 

12 Kereu i kamene kadangenge su wale ute, pěberako, 
'Karimako Mawu e měngalamatě si kamene.' 13 Kamageng 
taumata su wale ene manarima u ene, ute pěngangadat'u 
e remben marěpang si sire. Kai kereu i sire tawe manarimą 
i kamene ute kaule e kapia pangangadat'u e. 14 Kereu 

pią bale arau soa tawe manarimą i kamene arau tawẹu 
rumaringihě si kamene, ute pahuntěntangkeng kamene 
tampą ene ringangu tontongke awulě bọu paled'u 

laedu. 15 Tahěndungeko u, su Ěllong Kiamatě, Duata e 
mąhačngangbe mangonggou ampung su taumatan soan 
Sodom dingangu Gomora e sulungken taumatan soa ene!" 
16 "Pědaringihěko: lą e měndoloh'i kamene kere domba 
su taloaran dalugě marangěngisě. Kų pakapapentesěko 

i kamene kere těmpu ringangu pakatatulidě naung, i 
kamene kere paluma. 1” Pakaralěndį bue, batų u i kamene 
sarung samekang ku ipětěngo manga mělahukung. U i 
kamene sarung ipakasigěsą su kanisan sire. 18 | kamene 
sarung isarakang su těngom mangangawasa ringangu 
manga ratu ualingu i kamene kawe tumatole Sia. Ku seng 
tempone si kamene waug'u měmpěsahiding lą si sire 
ringangu su taumata apaewem běgan Duata. 1° Arawe 
kamagengu i kamene kawe i sarakang su mělahukung 
ute, abe ghěnggangu apa hinong i werang kamene, arau 
kereapa i kamene hinong měbisara. U apa hinong i werang 
kamene ene, sarung ihabarě si kamene su tempone. 

20 U měběbisara su tempo ene e walinewe i kamene, 
kaiso kawe Rohkě i Amang su Sorga e su ralung i kamene. 
21 Sarung mariadi u taumata e sarung manarakangu 

aną u sěmbaųe sěsane mědeąu ipakapate. Dingangu 

ene lai sarung mariadi sutaloarang amange ringangu 
anae. Manga ana sarung dumoką si ninange ringangu 

si amange ku manarakang i sire mêdeau pakipate. 

22| kamene sarung ipêbinsi u kěbį ualingu i kamene 
kawe tumatole-Ku. Arawe i sai makakědang sarang 
pangěnsueěnge, sarung masaļamatě. ?3 Kereu i kamene 
sěsahusuang su soa sěmbaų, ute pahuntalang solong 
soa sěmbaų. lą mauli si kamene: U mambeng kahěngang 
těntalang i kamene reng ta nakąsuen pěpide kalawou 
soang Israelě e, Ahus'u Taumata e seng diměnta. ?4 Muritě 
e walinewe limembong gěguwą bọu mananěntirone, 
ringangu ěllange walinewe limembong kasěllahě wọu 
mawune. 22 Seng kapapiane kereu sěngkatau muritě 
mariadi kere mananěntirone, ringangu sěngkatau ěllange 
kere mawune. Kereu matimad'u wale seng nisêba si 
Beelzebul ute, rumakeleng kawe ralohom balene. | sire 
sarung kaghělirangu areng limembong karalakise!" 26 "Abe 

kěngkatakų u taumata. U taweu kąlahěmbung kų tawe 
ikasilo, dingangu tawẹu kabawuni kų tawe kasingkateng. 
27 Apaeweng takų nipauli si kamene su marěndung, uliko 
su matualagě. Dingangu apąeweng nisasiang su tuling 
kamene ute wohangko pakalikų! 283 Abe kěngkatakų i sire 
apam měmpamate wadang, kai tawę kawasa měmpamate 
himukudě e. Kai kěngkatakųuben Mawu Ruata ku kai 
makąbinasa himukudě ringangkewelaing badange su 
naraka. 22 Hěnggeng duambaų botonge kawěliangu roitě 
sěngkalěpa kakądodokange. Maning kerene kai taweu 
sarang sěmbaų manawo su êntana su likud'u kasingką 

i Amang i kamene. 30 Kakěpalu uta su těmbọ u seng 
nirekenang kěbi. 31 Batų u ene, abe kěngkatakų! | kamene 
limembowe maarěga wou manga hěnggeng!" 32 "Tangu i 
sajewen mangakung lą su těngon taumata e, sarulaing 
takų iaku su těngong Amang-Ku su Sorga e. 33 Arawe i 
saing kawe měsunialě su těngong lawọe, lą e lai sarung 
mêsunial'i sie su těngong Amang-Ku su Sorga." 34 "Abe 
pěmpangiralingu lą e kawe ruměntam pědarame su 
dunia ini. lą e walinewe riměntam pědarame, kaiso 

kai pědaroką. 35 lą e riměnta mapèdaralai anau ese 
děduang amange, aną bawine rěduan ninange, ringangu 
aną mirarating bawine e rěduan ninange kinaratingang. 
36 Ore, ku sarung mariadi sědų kąguwakenge, ute kai 
ralohong balene sěsane. 37 I saing kukéndag'i amange 
arau i ninange limembo wọu la e, tawe hinone makoa 
muritě-Ku. Kerene lai isaing kukěndagu anąe esę arau 
anae wawine limembo wọu la e. 38 Dingangu i sain tawe 
mapulu mamasaěng kuruisě e ringangu tumole si Sia, ute 
tawe hinone makoa muritě-Ku. 39 | sai mětětatahangu 
pěbawiahě sarung kailangeng pěbawiahe, arawe i sai 
mětětatahangu pěbawiahě e ualingu satiane si Sią, 

e ute, sarungbe makahombang pěbawiahě." 40 "I sai 

manarimą i kamene ute, manarimau la. Dingangu i sai 
manarimau la e ute manarima i Sie něndoloh'u la e. 41] 
saim manarimąu nabi, ualingu i sie kai nabi ute, sarung 
manarimą bawalise waug'u sěngkatau nabi. Dingangu i 
sai manarimąu sěngkatau mapia ualingu i sie mapia ute, 
sarung manarima bawalise waug'u sěngkatau mapia. 4? I 
sai mapěnginungu sěngkatau wọu taloaran sire kasiang 
ini e manjeng tumba u ake lěnding ualingu i sie kawe 
muritě-Ku ute, pêmpangimangke u i sie mambeng těngadě 
sarung manarima bawalise!" 

1 Saraeng i Yesus bọuten nangonggọu manga 
1 1 těntiron'E kerene su murit'E mapulo dua e, i Sie 
naněntangken tampa ene. I Sie tamai maněntiro ringangu 
mangeken hengetang'u Ruata su manga soa mararanine. 
2 | Yohanes Mananahani naung katatahungkue kai 
nakaringihě kakakoau munarang Kristus. Bọu e i sie 
něndoloh'u tumatolene pirang katau apakąkoą sarang 
anung Yesus pakibalo, angkuěng, "I Tuang ngae sarung 
duměnta kere su kědom Mawu Ruata, arau i kami kai 
mangampalě taumata waline?" 4 Mawu Yesus simimbang, 
"Pěmpěbalie kų pauli si Yohanes apang kinaringihě 
dingangu kinasilong kamene: 2 Tau wuta nakasilo, tau 
peosě nakaraleng, taumata pią sakje su pisi makątatakųe 
nule; tau wengelě nakaringihě, taumata nate e něbiahě 
kapia, ringangu Injilě e nihabarě bue su taumata kasiang. 
6 Kariangkamang ku i sain tawẹ banggilu mêbinsi u lą 
e!" 7 Samurin manga rarolohang i Yohanes ene naraleng, 
tangu Mawu Yesus nanětąe něhengetang su taumata lawọ 
maanung Yohanes, angkuěng'E, "I kamene něngkakoą 
solong banua linggi e kai někakělląe apa? Děmpugě 
tětiukangu anging? 8 Kai a tamai nįkakěllačng i kamene? 
Arau kai sěngkatau měpěpakeang malěnggihě ngae? 
Taumata apam měpěpakeang kerene ute kai mětětaną 

su walem mararatu. 9 Unųe wue i kamene makoa 
solong banua linggi? Měmanda sěngkatau nabi tangu? 
Kahěngang bue, luhud'u něngalembo lai wọu sěngkatau 
nabi. 10 Batų u kai i Yohanes ene ilěhabar'u Winohe Susi 
ini, 'Ini e kai rarolohangku, angkuěčngu Mawu Ruata, lą 
dimoloh'i sie pěngalimona wọ'i kamene tadeąu i sie 
mamuka raleng baug'i kamene.' 1t Pětahěndung! Su dunia 
ini tawẹ taumata limembo wọ'i Yohanes Mananahani. 
Maning kerene, i saing kakadodokange su taloarang 
kawanuan Duata e limembowen gěguwą wọ'i Yohanes. 
12 Dokeng bọ'i Yohanes mangekeng habarě sarangkeng 
orasě ini e, kawanuan Duata e rědokatengu taumata apam 
měngkai mangala kawasa e ringangu wuntalě. 13 Sarang 
darěntang Yohanes, kalawọu titan Musa ringangu těntiron 
manga nabi e měněněbalļ'u apang hinom mariadi. 14 Ku 
kereu ikamene měmpangimang bue ute, i Yohanes ene 
kai i Elia, kų darěntane seng nitěbaļě. 191 sain pią tuline 
ute pědaringihě! 16 Takų isihing suapa tangu taumatang 
orasě ini e? | sire kai kere manga rariọ mahungkaiang 
su pasarě. Sěnggalipoho e měmpěkěkui si sire waline, 

17 'I kami mêkantari u kakantari makaluasě si kamene, 
kaiso i kamene mang tawẹu měmpěsalai! | kami e 
měkantarieweng kantari u pêhampugang kaiso i kamene 
mang taweu mahunsangi!' 18 | Yohanes e riměnta -- 

i sie něpuasa ringangu tawe nanginung anggorě; kų 
taumata e němpěbera, 'I sie kai nikasetangeng!" 19 Ěndaj 
Ahus'u Taumata e riměnta -- i Sie kimačng dingangu 
něnginung; mase taumata e němpěbera, 'Kakělla tau 
čndai! Kombangeng, tahawukaneng, hapiu maghaghělle 
bea ringangu taumata warądosa.' Maning kerene, 

kai katatahučnnan Duata e limětą bue wọu kalawou 
ualine." 2? Bọu e Mawu Yesus nanětąe naněngkulļě 
kalawọu soa, suapang i Sie kasauange měkoą tanda 

makalaherang. Batu u taumata suapan soa ene tawe 
mapulu mětobatě bou rosan sire. 21 "Kąčngkěhang i 
kamene Korazim! Dingangu kačngkěhang lai i kamene, 
Betsaida! U kamagengu kalawọu tanda makalaherang 
nikoae seng nariadi sutaloarang kamene su Tirus 
dingangu Sidon, ute angkeěčnge taumata apan sene 
sembem marěngų němpětobatě bou kalawọu rosan 

sire ringangu němpělutu mase němpanawuh'u awu 

su těmbọ i sire. 22 Pětahěndung, u su ĚIlong Kiamatě, 
taumatan Tirus dingangu Sidon e limembowen kalowọe 
ampungang u Ruata wọu i kamene! 23 Ringangu i kamene 
Kapernaum! I hengkẹ sarang sorga ngae i kamene? Tala 
wue! Bua i kamene ute sarung iwahung su naraka! U 
kawe mangąewe kalawou tanda makąlaherange nikoa 
sutaloarang kamene e seng nikoa lai su Sodom, ute Sodom 
e wědangbe lai ene orasě ini! 24 Pětahěndung! U su Ěllong 
Kiamatě e tau Sodom sarungbe limembong kalowọe 
ampungang u Ruata e wọu i kamene!" 25 Su tempo 

ene Mawu Yesus někaliomaneng, "O i Amang, Mawu 
měngěngawasa langi ringangu dunia! lą makitarimakasę 
si Kau, u kěbj ini e kinalirungu wọu mapapande ringangu 
matatahuěnna e, kų nilaheu su taumata rararodọ. 22 Ku 
kai ene naung mětětatahino si Amang." 2? Mase Mawu 
Yesus něhengetang, "Patiku sabarange seng nisarakang 

i Amange si Sia. Taweu makakirala Ahusě, suliung 
Amang. Taweu lai makakirala si Amang, suliung Ahusě, 
dingangu si sai-sajewe pělahekang i Amang kahiaeweng 
Ahusě e. 28 Děntako su anu-Ku i kamene kêbi apan 
něngkasaghedě dingangu něngkawěhą u wawawaénge; lą 
e sarung mapangiruleng kamene. 2? Pěmpětoleko tita-Ku 
e dingangu pěmpangěndungko si Sią e i kamene. U lą ini 
e kai masikome ringangu masana naung-Ku, kų i kamene 
sarung makapěndang malunsemahé. 30 U kalawou tita-Ku 


MATIUS 12.1—-11 31 


e makąluasě, dingangu wawawaěng Takų pakipasačng si 
kamene e mahaěng!" 

1 Pią sěnsule su ěllon Sabatě, pią e Mawu Yesus 
12 simahe wael'u gandung, manga murit'E e nanětąe 
němpaměnsą gandung, kų nahungkačng batų u kai seng 
kinalunusang. 2 Sarangke kinasilon tau Farisi e ute i sire 
němpěberąe si Sie, "Kělląe! Manga murit'U e limawang 
torat'i kite dingangu němpěkoąbe apan isěsěding su 
éllon Sabatě." 3 Mawu Yesus simimbang, "I kamene kai 
ta nakąbasa apa kinoą i Daud pią i sie ringangu manga 
taumatane kinalunusang? 4I sie kawe simuě su ralungu 
Walem Mawu Ruata; mase kimaěng borotě naung seng 
nakoa sasěmba su Mawu. Sěmbaliau tumuhų torat'i kite 
e, i sire sêndinganenge kawe pělli mahungkačng boroté 
ene kaiso mantiewen manga imange wotonge. 2 Arau 
kai wědang ta nakąbasa i kamene su ralungu torat'i 
Musa u apang ěllon Sabatě e manga imang mêmunara 
su Walem Mawu, kų lulampa atorang'u ěllon Sabatě, kai 
tawe nipěsala? ê Tatingangko apa takų niwera ini: čndai 
kai pia limembong kasěllahe wọ'u Walem Mawu e. 7” Su 
ralungu Winohe Susi e mabawohe: I kěkapuluku e kai 
pěkakakěndagě e, walinewe sasěmba binatang. Kereu i 
kamene kahěnga-hěngang nakačnna waweraku e, ute 
mambeng tawe sarung mapěsalang apan tawe salane. 
8 Baugu Ahus'u Taumata e kai kawasa su ěllon Sabatě 
e." 9 Mawu Yesus naněntangken tampa ene kų simué su 
walem pěkakaliomanengang. t° Akutęu sene kai pią tau 
limane sěmběka nipatene. Pirang katau mědědeą aj u 
mapěsěsala Mawu Yesus kų mêmpakibalo si Sie, "Botonge 
mapakapian masasaki su ěllon Sabatě?" 11 Mawu Yesus 
simimbang, "Mangawe pią u sěngkatau wọu taloarang 
kamene pią dombane, ku su ěllon Sabatě domba ene 
nataho su wangka maralung; kų kereapa wue taghuang'u 

domba e tawe měněngalě ku mamatung domba e wọu 
lohange? 12 Kuteu taumata e kawe limembom mąaarěga 
wọu domba e! Ku maeng kerene, botonge wue mětulungu 
taumata su êéllon Sabatě." 13 Bọu e i Yesus něbera su 

tau limane nipatene sěmběka e, "Uluhěko limanu." Tau 
ene něnguluhě limane, kų lima ene napia kere limane 
sěmběka. 14 Arawe taumata'm Farisi e nahunsěbangke 
wọu walen pěkakaliomanengange, mase němpěkakirę 

e mědeąu mamate. 1° Mawu Yesus nakahěngangke u 

tau Farisi e pią diale rumoką si Sie. | Sie rimalengke wọu 
ene kuteu kai nitolečngu taumata lawọ-lawọ, kų i Sie 
napakapian kalawou masasaki. 16 Kų i Sie něsědingken 
sire měmpěbawěken Sie su taumata waline. 1” Ualingu 
ene ute nisěhųe apang piněhengetang'u Mawu Ruata 
kere těbaļu Nabi Yesaya, 18 "Kai ini e rarolohang-Ku Taku 
pinile, i Sie ikěkěndagě-Ku ringangu mětětatalahino su 
naung-Ku e. Rohkě-Ku e Takų isarakang si Sie, kalaadilě-Ku 
e sarung ipakasingka su patiku bansa. 121 Sie tawe sarung 
manitori arau měmansagě, arau mětahawerang su manga 
raleng gaghuwa. 2° Hiung napěkuhě e tawe pědiang'E 
ringangu solo mědědusě e tawe tiukang'E. | Sie sarung 
mětatětoļě sarang makawunaą u kąadilě; 21 patiku bansa 

e samatang mělěharapě si Sie." 22 Ene ničntude su anun 
Yesus sěngkatau wuta ringangu ta kawawera ualingu 
piněkawasačngu rohkě dalaki e. Mawu Yesus napakaulen 
tau ene hakju i sie nakawera ringangu nakasilo. 22 Kalawou 
taumata e něngkaherang kų němpěbera u, "Walinewe i 
Sie ini ngae Ahus'i Daud kere naung su kědo e?" 24 Arawe 
tau Farisi naung makadingihé ene, i sire nčmpěsimbah'u, 
"Tau ěndaje kětąeng makąpanokolě rohkě dalai e 
ualingu i Beelzebul, tčmbonangu manga rohkě dalai 

e, seng nangonggou kawasa si Sie." 22 Mawu Yesus 
masingkąu tiněnnan tau Farisi e, kų i Sie něhengetang 

si sire, "Kamageng kararatuang sěmbaų mapahią pirang 
kamonaěng, mase sěmbaų dingangu waline mědaralai, 
ute kararatuang ene tawe tumei, kaiso mang maromba. 
Dingangu soa sěmbaų arau wọu taloarang aną u sěngkatau 
e měkaliaesě ku měmpěsědų sěmbaų su waline ute mang 
maghoghahě. ?6 Kerene lai su ralungu kararatuang'u 
setang; kereu kamonaěng sěmbaų mêndalai kamonačěng 
baline ute, kararatuang'u setange seng napahia-pahia 

ku mang sarung magholang. ?” I kamene měběbera u 

la manokolé rohkě dalai ualingu kawasam Beelzebul. 
Kamageng kerene ute, kai ualingu kawasan sai tumatole si 
kamene e měmpanokolě rohkě dalai? I sire apan tumatole 
si kamene hala e mapěsěsalan kamene! ?3 Arawe lą 

e kawe manokolé rohkě dalai ualingu kawasan Rohkě 

u Ruata. Ku ene mangalene ute, Mawu Ruata e seng 
manětą měparenta su taloarang kamene! 29 Kereapa 
tangu makakasuě su walen sěngkatau taumata matoghasě 
ku mamulaho rarotonge, kereu i sie tawe mangiki tau 
matoghasě e kalimona? Mase wọu ene i sie wuhųe 
makapulaho rarotonge. 201 sain tawe manumběka wọu 

la e ute nalaheu i sie rumoką si Sia. Dingangu i sai tawe 
měsumbala Sią e ute, mambeng těngadě makagholang 
halě-Ku! 3t Ualingu ene ute, kěngkasingkako, kereu i sai 
měkěkoą dosa ringangu měběberang lahinakang, i sie 
wotonge i kaampung. Kai kamageng i sie měhinakang 
Rohkě u Ruata e i sie tawe ikaampung! 32 Arawe kereu i 
sie kawe měběberang bawera ipěndoką Ahus'u Taumata, 

i sie wotonge kaampung, arawe kamagengu i sie kawe 
měhinakang Rohkě u Ruata ute, i sie tawe kaampungang, 
bae orasě ini kerene lai su aheratě e!" 33 "Mědeąu 
makahombangbe wuang kalu mapia e ute kalune harusěbe 
lai mapia. Kereu kalune ralaki, ute wuane malaing dalaki. 
U kai wou wuane kapěkiralačng kalune. 341 kamene 


MATIUS 12.35 —43 34 


taumata ralai, i kamene kai makapěberawen mapia 
kereapa, kereu i kamene kawe ralai? Apang iwěbera'm 
mohong, ute ene kai tutompe bọu ralungu naung! 

35 Taumata mapia e kai měběbera manga haļě mapapia e 
batų u i sie kai napenẹ u kapia. Arawe taumata ralai kawe 
měběbera manga halě daralaj e batų u i sie kai napenę 

u karalai. 36 Kų pětahěndungko: u su Ěllong Kiamatě, 
sěngkatau-sěngkatau e měnalud'u apam bawerane kų 
tawe mêtatalahino. 37 U kai wọu manga waweranu hala 

e kų sarung ipakẹ ipěnilakehu i kau měnsang něsala 

arau nihino." 38 Bọu e pirang katau mananěntiro agama 
ringangu manga tau Farisi e nčmpěbera, "Tuang Guru, 

i kami kai mapulu reng makasilo si Tuang měkoą tanda 
makalaherang." 3? "Apae karalaj dingangu kaduruhakane 
manga taumata tempo ini!" angkučng u Mawu Yesus. "| 
kamene mědědorong si Sia pěkoą tanda makalaherang? | 
kamene tawe ghělirang u tanda makalaherange maninglai 
tumbau sěmbaų, tabeąu katewe tanda makalaherang i 
Nabi Yunus. 0 | Yunus e naung těllu čllo těllu hěbi su 
ralungu tiangu kina gěguwaą. Kerene lai Ahus'u Taumata e 
malaing těllu ěllo těllu hěbi su raļungu unid'u dunia. “1 Su 
ĚIlong Kiamatě tumana u Niniwe sarung měmpěbangung 
dingangu taumatang orasě ini ku měmpěhukung i sire. U 
taumatan Niniwe e kai seng němpětobatě bou kalawou 
rosan sire, pią i Yunus e seng měněnasě si sire. Kaiso orasě 
ini e čndai piąkong lai nangělembong kasěllahe wọ'i Yunus 
el 42 Su Ěllong Kiamatě e, datu wawine wou wanuan 
sěčmběkang timuhě e sarung mêbangung dingangu 
taumata orasě ini e ku měhukung i sire. U i sie rimênta wou 
pondol'u dunia e mědeąu makaringihé kapanden Salomo. 
Kuteu čndaje kawe pią nangělembong kasěllahe wọ'i 
Salomo!" 43 "Kamageng rohkě dalaj e měmpěsěbang bou 
pěsěngkatau, ute rohkě ene měpěpaiwuhi banua mamara 

mědeąu pěngiruleěng, kaiso tawe makalahombang. 
44 Ualingu ene i sie něberau, 'lą sarung měbali kąpia su 
wale kų seng takų nitěntang.' Ene i sie nasongọe sene, 
kuteu wale e kawe ta taune, wurěsi ringangu mahundugě. 
45 Mase i sie rimaleng ku němaringang si sire pitu rohkě 
baline kų limembong karalaje wọ'i sie. Bọu e i sire simué 
su tau ene, ku nětumaną sene. Ku pangěnsueěnge 
kakakoąu tau ene napaliung karalakje wọu kalamona. 
Ku kerene lai sarung mariadi su taumata raralai orasě 
ini." 46 Ene Mawu Yesus bédang kąpěhengetange su 
taumata lawọ-lawọe, tangu narěntąe i ninang'E ringangu 
aną u sěmbaų'E. I sire mahundarisi su likude mědeąu 
měbisaran Sie. ^ Sěngkatau wọu taloaran taumata lawọe 
něberąe si Yesus, "Tuang, i ninang dingangu manga aną u 
sěngkataun Tuang e ene wawa su likudě. | sire mapulu 
měbisaran Tuang." ^8 Mase Mawu Yesus simimbang, "I 
sai i ninang-Ku? I sai manga ana u sěngkatau-Ku?" ^9 Bọu 
e İ Sie naněbọ su manga murit'E ringangu něbera u, 
"Kakělląe, kai ini e i ninang-Ku ringangu manga aną u 
sěngkatau-Ku. >”? Taumata apam měmpěkěkoą kapulung 
Amang-Ku su Sorga, ute i sie aną u sêngkatauku ese, aną u 
sěngkatauku wawine ringangu i ninangku." 

1 Su ěllo lai ene Mawu Yesus siměbangke wou 
13 wale ene, mase nakoą sarang biwih'u rano 
e kų kimaiang sene. ? Malawo kahěngang taumata 
němpětampung němpěliwung Mawu Yesus, hakju ene 
i Sie simakẹ e su sakaeng kų naiang, arawe taumata 
lawoe mąhundarisjete su apeng e. 3 Mase Mawu Yesus 
naněntirọeng halě lawọ něpakę u papinintu kerei. "Tangu 
kai pią sěngkatau mênanawuhé, dimaleng nanawuhě 
bine," kerene Mawu Yesus nanětąu wěkene. 4 "Ara 
kapěnawuhe, pią e wine nasawuhé su raleng. Ku manų u 
winalangeng e riměnta ku bine e nasueng temọe. ? Pią 

lai nasawuhé su tampa mawatu, kų čntanane mahali. 
Manga wine ene měngkate timuwo ualingu ěntanane 
manipi. ê Ara matangěllo e nasahengkę e, tangu manga 
hětje nanětąe něngkalolang bọu e nahěgu ringangu nate 
waug'u hamųe tawe tumanju maralung. 7 Pią lai wine 
nasawuhě su taloaran manga sumpini. Manga sumpinie 
nahuntuwo ringangu němpangěpisě manga hětie ene, 
sarangkewen nate. 8 Kai piabe lai wine nasawuhé su 
čntana mapia, mase němpěbuą e; pią u mahasų, pią 

u énnungu pulo, dingangu piabe lai něhaweng sarang 
těllum pulo su sulene." ? Nasueęng běkene papinintu 
ene Mawu Yesus něhengetang u, "I sain pią tuline 
pědaringihě!" 10 Ene manga murit'i Yesus němpěhaungke 
dingangu němpěkiwalọe si Sie, "Kawe unųe i Tuang 
měpěpapinintu kereu měbisaran taumata lawọe?" 

11 Mawu Yesus simimbang u, "Batų u i kamene semben 
nionggotangu alamatě mědeąu makakasingkąu rahasiang 
kereapa Ruata e měparenta, arawe i sire ute tala wue. 
12 U si sai'm pią sarung onggotang limembong kalawoe, 
ringangu si sie ute sarung ipědalembo. Arawe si sain tala 
ute, apąewen pěkadodọ si sie ute sarung panguleěng. 

13 Kai ene hakiu la měpěpapinintu kereu měbisaran 
taumata lawọ, ualingu i sire měmpěměmanda wue, kai 
měsulungu tawe makasasilo, i sire měmpědědaringihě 
bue kai měsulungu tawe makararingihě dingangu tawe 
makalačnna. 14 Ualingu ene ute natuhųe kere nitêbalu 
Nabi i Yesaya, 'Ruata něhengetang: | sire sarung tatapě 
měmpědědaringihě kai tawe makačnna; i sire sarung 
tatapě měmpěkěkakělla kai wěga wue apan seng nariadi. 
15 U naungu sěngkawanuang ini e sen něngkaļumu, tulin 
sire sen něbengelě, dingangu matan sire sen nipakawuta. 
Ini e niapakariadi tadeąu matan sire kumbahang 
měmanda, tulin sire kumbahang dumaringihě, naung i 

sire kumbahang makahěngang mase kumbahang měsule 
su anuku, kų lą e mapakaulen sire.' " 18 "Kai enẹ e 
kapiane i kamene," angkučngu Mawu Yesus su manga 
murit'E, "u i kamene kahěnga-hěngang makasilo ringangu 
makądingihě. 17 Pětahěndungko, kai lawọ nabi ringangu 
taumata masatia su Ruata měměnningu kumakělla apang 
kěkakěllačng i kamene orasě ini, kai i sire tawe makasilo. | 
sire mapulu měmpědaringihě apang kinaringih'i kamene 
orasě ini, kai i sire tawe makaringihě." 18 "Pědaringihěko 
apa mangalem papinintu mąanun mananawuhé e. 

19 Bine apan nasawuhě su ralenge tabidąu taumata 

apan nakaringihě habar'u maanun kereapa Ruata e 
měparenta, kai tawe makalačnna. | ralakie riměnta 
ringangu nangaho apan seng nisawuhě su ralungu 
naung i sire. 2? Bine ku nisawuhě su tampa mawatu, 
tabidąu taumata kų makądingihě injilě ene, apid'u 
něnarimą u naung maluasé. ?t Kaiso habarě ene tawe 
něhamų su ralungu naung'i sire, hakju tawe mararěpang. 
Lěpase i sire kinahombangengu susa arau tatumbiagě 
kahian injilě e apid'u něsuniaļě. 22 Bine kų nasawuhě 

su taloaran sumpini e tabidąu taumata makadingihé 
injil'u Ruata, kaiso kai ghugênggangu pěbawiah'i sire 
ringangu mapulum pěbawiahě marange. Ualingu ene, 
injil e nahepesě su ralungu naung i sire hakjewen tawẹ 
buane. 23 Arawe wine ku nasawuhě su ěntana mapia 

e tabidąu taumata apam makadingihé injilě e apid'u 
nakahěngang. | sire měmpěbua malawọ, pią u mahasu, 
pią u čnnungu pulo, ringangu pią u lai těllum pulo su 
sulene kalawọe." 24 Mawu Yesus něběke papinintu lai 
waline su taumata lawoe angkuěng'E, "Kereu Mawu Ruata 
e měparenta ute kakakoae kai mêsulungu papinintu kerei: 
Pią sěngkatau mělahěnsinuang nangasi u wine mapia su 
waele. 2?” Su sěhěbi pią i sire kapahuntikie kěbi, sědųe 

riměnta nanawuhu wineng čhe su taloarang gandung 
ene, mase něnggeang. 28 Saraeng manga gandung ene 
timuwọe ringangu manga wurae němpěsongkangke, 
kuteu manga čhe kinasiloe lai. 2? Kutęu manga ěllange 
němpěsongoe su anun taghuang u waelě e ringangu 
němpěbera, 'I tuang balinewe měsěsuangu wine mapia su 
wael'i Tuang? Ku kai kereapa tangu sarang kawe pią čhe 
timuwo sene?! ?8 Taghuangu waelě e simimbang u, 'Ene 
e kai nikakoą u sědų.' Mase manga ěllange němpěberąe 
kapia, 'I tuang mapulu kereu manga čhe ene tamai 
čbukang i kami?' 29 'Baląe,' angkučěng'E, 'U kamagengu 
čhe e kawe čbukang ute měntěhang gandung kawe lai 
maěbuų dingang. 20 Baląe apatuwo sěngkakatuwo sarang 
pamaměnsąe. lą e hědowen měbera su taumata apan 
měmaměnsąu: Komolěko kalamona manga čěhe e, iki kų 
tutung. Masene pěmpangomolě gandung kų desọ su 
ralungu wasung.' " 3t Mawu Yesus něběkeng lai papinintu 
sěmbaų su taumata lawọ, angkuěng'E, "Kawasan Duata 
e, kakakoae kai kere papinintu: Baki u sasawi sêmbau 
nialau sěngkatau, ku nisuange su waele. 22 Baki u sasawi 
ene kai kakadodokangu kêbi bine. Kai kamageng seng 
tumuwo e ute i sie makoa kasariačngu patiku sasuang. | 
sie makoa kakaluang gaghuwą hakjewen pěběbaesangu 
manu u kinoaěng su manga lelange." 33 Mawu Yesus 
něběken lai papinintu waline sěmbaų su taumata lawou, 
"Kawasang Mawu e kai kere kakakoau lahaesě nialą u 
sěngkatau wawine, kų nikaugě nipědalaų u tapočěng ěpą 
pulo su literě sarang nasue timuwo!" 34 Kěbje nitěntiro'm 
Mawu Yesus su taumata lawọe ringangu papinintu. 

35 Ualingu ene nasěhųe apang kų nitěbalļu nabi u, "lą 

e sarung měpapinintu kereu mahumbisaran sire; lą e 
sarung mělahęu kalawou apam mąpapěnnisě dokeng bou 
karariadin dunia ini." 36 Bọu e Mawu Yesus něnggeangken 

taumata lawọe, mase rimangeng su wale. Manga muritě e 
himaungke ku němpěberau, "Kěnangko i Tuang pěnualagě 
si kami mangalem papinintun éhe su taloarang gandung 
e." 37 Mawu Yesus simimbang, "Měnanawuhě bine kų 
mapia e ute kai Ahus'u Taumata. 28 Baelé ene ute kai 
runia ini. Bine e mapia ene kai taumata apan seng nariadi 
kawanuan Duata e. Manga čhe e ute kai apan taumata 

ku manumběka setang. 39 Sědų ku měsěsuangu manga 
čhe ene ute kai setang. Tempom pěmaměnsąe ute kai 
Éllong Kiamatě, dingangu taumata apan mąměnsąe ute 
kai manga maląekatě. 40 Keręewe čhe enikakomolé 
dingangu nitatutung su putung, kerene lai sarung su 
Éllong Kiamatě e. ^1 Ahus'u Taumata e sarung dumolohu 
manga maląekatě měmpangomolu apam makawodai 
taumata měbarądosa, ringangu kalawọu taumata apam 
měmpěkěkoą dalakie wọu taloaran umat'E. 421 sire 

kěbje sarung iwahung su ralungu sunggilě pią putunge 
rudélli; kų sene i sire sarung pią parahulungkang dingangu 
mětatahangu sigěsą. ® Kų i sai měmpěkěkoą kapulun 
Mawu e sarung susênnang kere matangěllo su Wanuan 
Duata Wuhu e, Ruatąe i Amang i sire. Ku kereu pią 

tuli ute pědaringihěko!" ^4 "Kamagengu Mawu Ruata 
měparenta kakakoąe kai kere papinintu ini: kai pią arětą 
ku malaambung su ralungu ěntana kų nikačbakengu 
sěngkataue, mase nilěbing kapia su ralungu ěntana. Tangu 
kahiąen daluase tau ene něbalųen patiku darotonge, mase 
sau něsuļe kų namělli ěntana ene." ^5 "Kamagengu Mawu 
Ruata měparenta kakakoąe kai kere papinintu ini: U kai pią 
sěngkatau tahapědagang mědědeą mutiara maralěgadě. 
46 Kuteu saraeng i sie nakahombangke mutiara sěmbaų ku 
tawe sihinge kalěnggihe, tangu i sie ringangu tamai něbalų 
u kébi darotonge, bọu e namělli mutiara sěmbaų ene." 

47 "Kamagengu Mawu Ruata měparenta kakakoae kai 

nisihing su soma nipěllọ su rano, kų nakaliwung kalawọu 
haghing kina. 48 Sarąeng soma e napenẹeng kiną, ute 
niwoleng sarang dulunge kahian měnanoma. Bou e i 
sire nahungkaiang nêmpamile kiną. Apang mapapia e 
nitaho su manga luweng kiną, arawe apan daralakisě 

e ute nirěmmę i sire. ^9 Kerene lai su Êllong Kiamatě, 
manga maląekatě e sarung mapědalahaen taumata apan 
dalai bọu taumata apam měkěkoą kapulun Duata. “9 Bou 
ene taumata apan dalaie sarung iwahung su putung 

u rapuhang. Sene tangu i sire sarung mahulungkang 
dingangu masigěsą." 21 "Ku i kamene nakačnnawe kěbi 
tamai ene?" kakiwalong Yesus. "Nakačnna Tuang!" 
sasimbang i sire. 22 Mase Mawu Yesus něhengetang, "Kai 
ene hakju apam měmpąněntiro agama kų seng nakoa 
kawanuan Duata e, kai měsulungu sěngkatau taghuangu 
wale kų nangukahě apaliwų buhu ringangu těbe wọu 
pěndaresoěčnge." 23 Ene, sarąeng nasuęeng běkene si 
Yesus kalawọu papinintu tamai ene, i Sie něnggeangke 
wọu ene, °4 bọu e něsule solong banuane. Pajse tangu i 
Sie simuě e naněntiro su kanisa, ringangu su taumata apan 
dųdaringihě si Sie sene měngkai rudalinau. Ungkuěng 

i sire u, "Kai wọu apa i Sie ini nakahombang kapande 
kerene? Dingangu kai wọu apa wue i Sie nakahombang 
kawasa makapěkoą halé makadalinaue? >> Karą kai ana 
u basě u kalu i Sie? Karą kai i ninange i Maria; ringangu 
manga aną u sěngkataune i Yakobus, i Yusup, i Simon, 
dingang i Yudas? 2? Dingangu kara kawe mêtêtana sini lai 
manga wawinene? Kai wọu apa i Sie nakahombang kěbi 
ene?" 37 Tangu i sire tawe mênarima i Yesus. Bou ene i 
Yesus něhengetang si sire u, "Sěngkatau nabi e Ičadateng 
baląewe su tampa sude, tabeau katewe su wanuane hala 
arau su walene hala e." 58 Tangu Mawu Yesus e tawe 

někoą halě makadalinau natimu sene, watu u i sire tawe 
měmpangimang. 

1 Su tempo ene i Herodes datung Galilea e 
14 nakaringihě teleng u mąanun Mawu Yesus. ? Ku 
i Herodes e něberąe su manga čěllange, "Nalahę u ini 
mang i Yohanes Mananahani e něbangung bọu taloaran 
taumata nate! Ku kai ene hakiu i Sie makapěkoą halé 
makądalinaų." 3 Batų u kalamonang ene i Herodes kai 
seng bọu nakisamẹ i Yohanes mase nipakihapusě bọu 
e nipakitahungkų. | Herodes někoą kerene kai ualingu 
kakakoa i Herodias, kawingu tuarine sěsane i Filipus. 4U 
naung i Yohanes kai wọu něbera kere ini si Herodes, 
"Kumbahang i kau měkawing dingang i Herodias!" 2 Kuteu 
naung kapulung Herodes e kai měmate si Yohanes, kaiso 
i sie mataku u taumata lawọe, baug'u taumata lawọe 
mangiralingu i Yohanes e kai nabi. ê Su tempọeng i Herodes 
měsěsaliwangkeng êllong kinariadiange, aną i Herodias 
mahuala e něsalai su těngong lawọ. Pěsasalaine měngkate 
makąluasě naung i Herodes, 7 hakiu i Herodes někědo si 
sie ringangu kasalune baląewe apan dorongange, sarung 
onggotang si sie. 8 Uaļingu niwurungangken ninange ute 
mahuala ene něbera, "la mědorong těmbọ i Yohanes 
Mananahani e onggọ si sią orasě ini e lai kų taho su 
baki!" 9? Nakaringihě dorong ene, i Herodes e měngkate 
nasusa-susa naunge. Kai ualingu i sie seng něsalu su 
těngong kalawọu sakene, i sie něparenta tadeau rorongu 
mahuala ene pakituhuke. t° I sie rimoloh'u taumata 
apakakoą sarang tahungkue mědeąu iapamotọ têmbo i 
Yohanes. 11 Bọu e těmbọ i Yohanes e nisuě matatalendeng 
su wowom baki kų nionggọ su mahuala ene. Mase 
mahuala ene naněpase lai sarang anun ninange. 12 Bou 
ene manga murit'i Yohanes e nahunděntąe němpěngalą 
badang i Yohanes kų nidalêbing. Bọu e i sire nahunděntąe 

němpěhabar'u ene si Yesus. 13 Pią i Yesus nakaringihé 
habarě e, i Sie simake sakaeng sěsane kų nangaling bou 
ene nětěngkahae. Kutęu halě ene kinaringihen taumata 
ute, i sire němpaněntangkeng manga soan sire kų timole 
si Yesus, nahuļěngang. 14 Ene Mawu Yesus natumpae wọu 
sakaeng kų nakasilo taumata lawọe, i Sie timalěntųen 
sire. Mase i Sie napakapiąen taumata masasakje su 
taloaran sire. 1° Sěngkawawěllone, manga murit'i Yesus e 
himaungke ku němpěbera si Sie, "Ěndaung seng bawěllo 
kuteu tampa ini e maghea. Mapiawe i Tuang pěndolohen 
sire ini aparaleng, tadeąu makapamělliwe kačng su manga 
apang kampong." 18 "Ta wahaluasu i sire tamai," ungkučng 
i Yesus, "i kamene e pakaěng i sire." 17 "I kami e kětąewen 
managhuang borotě limambaų dingangu kiną duambua!" 
Ungkuěngu manga murit'i Yesus e. 18 "Ěntude ramahi," 
ungkuěng i Yesus. 1° Bọu ene i Sie napakaiangu taumata 
lawoe su rěmpugě. Bou e i Sie nangalae borotě limam bau 
dingangu kiną duambua, mase rimalingara solong langi, 
dingangu nakitarimakasę su Mawu Ruata. Bọu ene i Sie 
nangangompeng borotě e ringangu limane kų něgěllie su 
manga murit'E pakibalawuhé su taumata lawoe. 201 sire 
kěbje nahungkačngke sarang něngkalaedě. Bọu e manga 
murit'E němpangomolě lčmbeng kačnge, mapulo dua 

su luwene napenẹ. ?1t Apan němpěkaěng su tempo ene 
ute mangawe lima hiwu su kataune, ta narekeng manga 
wawine ringangu manga rariọ. ?? Bọu e Mawu Yesus 
dimoloh'u manga murit'E nipěsakaeng kų piněngalamona 
si Sie rumaki sarang sěmběkan dano, těntalang i Sie reng 
měděndoloh'u taumata lawọ iapakapule e. ?3 Saraeng 
taumata lawọe napule, Mawu Yesus simakąe su wulude, 
i Sie sěsane někaliomaneng. Ene nahěbje, kai Mawu 
Yesus e mang bédang sene. 24Kuteu sakaeng nisakeêngu 
manga murit'i Yesus e, seng su loang u rano. Sakaenge 

mangkewen ipědědarereh'u wělladě e, u anginge kai 
ipěsěsomah'u sakaeng. ? Su wěllą u pukulļě tatěllu 
ringangu pukulé čnnung malukadé, Mawu Yesus himaung 
si sire, rydalengke su wowong ake e. 28 Saraeng manga 
muritě nakasilo si Sie rudaleng su wowong ake tangu i 
sire měngkate apa himěkosě. "Himukudě!" kakią i sire 
něngkatakų. 2? Arawe Mawu Yesus e měngkatewe ligha 
simimbahě si sire u, "Pakalenehěko! lą e kai i Yesus, abe 
katakų!" 28 Mase i Petrus e něberąe, "Kereu Mawu e kawe 
i Yesus, ute aparalengko ią e solong anun'U su wowong 
ake." 29 "Děntąe," ungkuěng i Yesus. Ku i Petrus timumpae 
wọu sakaeng, kadalenge su wowong ake e kų makoa 
solong anung Yesus. 3? Kutęu pią e i Petrus nakasilou kawe 
kaihąe anging su rano e, tangu natakųe i sie ringangu 
nanětąe kakąbuluse. "Mawu ambangeko!" kakiąe. 
31 Ene i Yesus měngkatewe lighą nanguluh'u liman'E kų 
něhěgo si sie, ringangu něhengetang, "Petrus, Petrus, 
i kau e měngkai wédang gugoču lą?" 32 Mase i rědua e 
simake e su sakaenge, ku anginge lai nalêdae. 33 Tangu 
manga murit'i Yesus apan su sakaenge nasihaungke kų 
němpěsuba si Sie. | sire nmpěberau, "Mamben těngadě 
u. Mawu e kai Ahus'u Ruata!" 34 Ene pia e i sire narakje su 
sěmběkan dano, i sire timumpae su Genesaret. 22 Kuteu 
sarąeng taumata sene nakasilo u kai i Yesus diměntae, 
tangu i sire měngkatewe napěkakekeng habarě ene su 
kaguwau wanua mąngělikų soa ene. Mase kakěpalewem 
masasaki e ničntuden sire su anung Yesus. ?® Kų i sire 
němpědorong si Sie tadeau wotongke manenggehě lakųe, 
manjeng kětąeng humbun'E. Ku kébi apan nanenggehě e 
napiąe. 

1 Tau Farisi sěngkomolang dingangu mananěntiro 
1 5 agama pira-pira wọu Yerusalem nahunděnta solong 
anung Yesus. | sire němpěkiwalo si Sie, ?"Unųe manga 

murit'U kawe lulampa tundung i upung gaghurang i kite? 
Mageng mahungkaěng, i sire kawe tawe měmpanguhasě 
liman sire kalamona kere su atorange!" 3 Mawu Yesus ute 
simimbangke si sire ungkuěng, "Ku kawe unųe i kamene 
malaing lulampa parentang Duata ualingu pamamewẹ 
tundung i upung gaghurang i kamene? 4 U Mawu Ruata kai 
něhengetang, 'Pangadatě si amangu ringangu si ninangu, 
kų i sai měngane si amang dingangu si ninange ute hinong 
patečng.' 2 Arawe ungkuěng i kamene ute, maeng u pią 

u měbera su gaghurange, 'Apae angkeěng takų ighělli si 
amangku ringangu si ninangku, seng takų nisasêmba su 
Ruata,' ê tangu tau ene seng tawe wahaluas'u měngadatě 
gaghurange. Kų, ualingken tundung i upung gaghurang i 
kamene, ute i kamene kawe měměmalang hengetang'u 
Mawu Ruata. ” I kamene kai tau mělle! Nihino-hino apan 
nitěbalu Nabi Yesaya mąanung kamene, u, 8'Kai kere 

ini ungkučngu Mawu: Umatě ini e kai mêmpangadat'u 
wiwih'i sire si Sia, arawe naung i sire ute maraung lą. 

9 Tawẹ gunane i sire měmpangadatě Sia, batų u i sire 

kai mąněntirong atorangu taumata isěsihing i sire su 
atorangku.' " 10 Tangu Mawu Yesus kimuje taumata lawoe 
ku něhengetang si sire, "Pěmpědaringihěko mědeąu 
makaěnna! 1! Apan seng nawoko su mohonge tawe 
makakalamuhų taumata; tumbaeng apang malua wou 
mohonge, ute kai ene makakalamuhu si sie." 12 Mase 
manga murit'i Yesus nahunděnta kų němpěbera si Sie, 
"Masingką bue i Tuang u i sire tau Farisi e kawe niměnggąu 
nakaringihě hengetang i Tuang kawe kerene?" 13 Mawu 
Yesus simimbang, "Apąewen sasuang ku baline nisuang i 
Amang-Ku su Sorga e, kai čbukang. 14 Manieng ai sěmpike 
i sire tau Farisi ene. | sire kai mêngangaha buta; kų kereu 
kawe wuta měngahą buta ute i rědua měngkawunsalě 
sěngkawunsalě su ralungu songe." 1> Ene i Petrus něberąe 

si Sie, "Tulungko i Tuang pělahęu papinintu ene si kami." 
16 Kuteu Mawu Yesus simimbang si sire, "Kai ta nakačnna 
i kamene? 17 Kai wěga i kamene, u apam masuě su 
mohonge kawe sumuě su tiang, ku bọu e suměbang 
kapia? 18 Arawe apan susěbang bou mohong, ute kai 
měběbuą bọu naung; ku kai ene makądiadi taumata 
malamuhu. 1? U kai wọu ralungu naunge pěběbuakengu 
tiněnna raralakie, makąuali taumata měmate, mawuang, 
měsundalě, mětako, měsahiding konti, ringangu 
měhodatě. 20 Kakakoą tamai ene makąuali taumata 
malamuhų, kai walinebe kumaěng u lima ta njuhasě." 

21 Bọu e Mawu Yesus dimalengke naněntangu tampa 
ene solong banua maraning soan Tirus dingangu Sidon. 
22 Ene pią e sěngkatau wawineng Kanaan bọu wanua ene, 
luhaung si Yesus kapěkěkuine, "Ahus'i Daud, talêntukong 
ią! Anaku wawine e kai niwaliuangu rohkě dalaki ku tangu 
kakakoae marasai." 23 Mawu Yesus e měngkate tawe 
kěndje. Tangu manga murit'E němpěhaungke si Sie kų 
němpědorong, "Tuang, dolohěko apêngenso bawine 
čěndaje pakarau. | sie měngkate kětąeng měgěgahę su 
likud'i kite!" 24 Mawu Yesus simimbang, "lą e nirolohě 
samatang baug'u kawanuang Israel e, tumange si sire 
apan něngkapalidě." 25 Tau wawine ene himaungke 

kų něsuba si Yesus kąpěberane, "Tulungko ią, Mawu!" 

26 Kai i Yesus simimbang, "Tawe hinone měngalą kačng 
u palahana kų iteledě su manga asu." ?7 "Kerene wue, 
Mawu," ungkuěngu wawine ene, "arawe asu e malaing 
kykačng manga popahě apan měngkąhondosě bou 
medan mawune." 28 Mase Mawu Yesus něhengetangke 
si sie, "Ei wawine, mambeng masaria pěngangimangu 

e! Kariadie apan dědorongangu e!" Tangu wouten orasé 
ene anae napiae. ?? Ene Mawu Yesus naněntangken 
tampa ene, ku simělę e wiwih'u Ranong Galilea e. Bou 

e i Sie simaka su wěntihe kų naiang sene. 30 Malawọ 
taumata nahunděnta su anun'E němpangěntud'u tau 
kempalě, buta, peosě, mou ringangkewelain masasaki 
baline. | sire nêmpanondang masasaki ene su těngong 
Yesus, kų i Sie napakapian sire ene. 3t Taumata lawọ 
apan ene sene měngkate apa měngkąherang, makasilo 

e apang mou makawera, kempalě něngkapia, peosě 
makadaleng, dingangu wuta makasilo. Ku i sire měngkate 
měmpědědalo Mawu Ruatang Israel. 32? Ene Mawu 

Yesus kimuje manga murit'E mase něhengetang, "lą e 
tųtalěntų u taumata lawọ ini. Seng těllu ěllo karěngųe i 
sire měngkai ringangku kuteu i sire seng tą u kanengang. 
la madiri wue i sire měngkapulę dingangu tiang tą lohone, 
kibasi'u i sire mapinsang su raļeng." 33 Mase manga 
murit'i Yesus nakiwalọe si Sie, "Kai makačbą kačng 

bọu apa i kitẹ su wanua maghea ini waug'u taumata 
kalawoe ini?" 34 "Pirambau borotě si kamene? Mawu 
Yesus nakiwalo si sire." "Pitumbaų dingangu kiną darodọ 
pirambua." 35 Tangu Mawu Yesus nangorọe taumata 
lawoe niapahungkaiang su ěntana. 36 Mase i Sie nangalae 
borotě pitumbaų dingangu kinąe kų bọu e nakitarimakase 
su Mawu. Bọu ene piněkakakempangete borotě dingangu 
kinae ringangu liman'E, mase tiněgonę e su manga 
murit'E. Ku i sire nčmpamahiąe su taumata lawọ ene. 

37 Ku i sire nahungkaěng kěbj sarang něngkalaedě. Bou 
ene i sire nčmpěngomole manga lčmbeng kačnge. Kěbi 
kalawoe pitung kěmbuahě napene. 38 Kalawou manga 
ese apan nahungkačng su orasě ene tangu nąung čpą u 
hiwu su kataune, tawẹ nadekeng manga wawine ringangu 
manga rariọ e. 39 Bọu e Mawu Yesus něndoloh'u taumata 
lawoe pinakapule. I Sie simakẹ e su sakaenge, kų nawunau 
wanuang Magadan. 

1 Piąko tau Farisi ringangu Saduki pirang katau 
16 nahunděnta su anung Yesus měhěbagě si Sie. | sire 
němpědorong u i Sie apěkěkoąko tanda makąlaherang 
panahuntêngad'u rarěntan'E kai wọu anun Duata. 
2 Mawu Yesus simimbang, ["Kamagengu matangěllo e 
kąsědąe, i kamene mąuli u, 'Wanua e mapia, u langje 
kawe mahamų.' 3 Dingangu malukade wue ute, i kamene 
něbera u, 'Sahěllo ini e rumasehķ, u langje kawe mahamų 
dingangu malělubě.' Ho, i kimene masingkąbe měpatehě 
banua ringangu makasilowe kakoąu langie, arawe tatialan 
tempo e kawe tawe ikatighad'i kamene!"] 4 "Kai apae 
karalai dingangu kawawalětohě taumatang orasé ini. | 
kamene měgěgaus'u lą e apěkěkoą tanda makalaherang. 
I kamene tawe panọdekangu tanda makąlaherange 
sarang sěmbaų tabeąu katewe tanda makąlaherang 
bọu Nabi Yunus." Saraeng bọu něhengetang kerene, i 
Yesus e naněntangken sire, mase rimaleng. > Pią e manga 
murit'i Yesus nahumpąen sěmběkan dano e, wuhue 
kinasingkateng i sire u i sire kawe niwule něbawa borotě. 
6| Yesus néhengetangke si sire, "Pakatateghang bue su 
ragin tau Farisi ringangu tau Yahudi e." 7 Nakaringihe 
manga wawera'm Mawu Yesus e, manga murit'E nanětąe 
němpahumbisara sěmbaų su waline. "I Sie něbera kerene 
e kai puhinengu i kitẹ tawe nêmpêbawa borotě e." 
8 Mawu Yesus e masingka u apang ipahumbisaran sire. Ku 
i Sie něhengetang, "Unųe i kamene měmpąhumbisaran 
tawe borotě niwawang kamene? | kamene kadodọ 
pangangimang e! ? Kai wědang ta nakaênna i kamene 
ngae? Kai ta nakatahěndung i kamene borotě limam baų 
takų piněpapahią baugu lima hiwu su kataune? Pirang 
luwe lčmbeng kačng nikakomol'i kamene? 1° Kų kereapa 
wue borotě pitu ene waugu čpą u hiwu su kataune? 
Piran luwe lčmbeng kačng nikakomol'i kamene. 1t Kawe 

nakoą kereapa ho i kamene mang ta makalačnna, u lą, 
tawe malaanum borotě si kamene? Pakatateghang bue 
su wawitaugu tau Farisi ringangu Saduki!" 12 Kasuečnge 
manga murit'i Yesus e nakačnnąe u Mawu Yesus mauliju 
pakatateghang e walinewe apětětihọ u ragi kakaugě 
borotě e, kaiso kawe apětětěghangu manga těntirong 

tau Farisi ringangu Saduki. 13 Mawu Yesus nakoae sarang 
banua maraning soang Kaisarea Filipi. Sene i Sie kai 
nakiwalo su manga murit'E, "Ungkuěng u taumata e, kai 

i sai Ahus'u Taumata e uade?" 14 Manga murit'E nauli 

u, "Angkuěngu sěnggą i Yohanes Mananahani, sěnggąe 
wue mąuli u i Elia. | sireewe lai waline ute mauli u i 
Yeremia, arau sêngkatau wọu taloaran manga nabi." 

15 "Arawe su tiněnnan kamene hala, i sai wue tangu la e?" 
angkuéng i Yesus si sire. 16 Ene i Petrus simimbangu, "| 
Tuang kai Ratu Mananalamatě, Ahus'u Ruata Kų Biahě." 
17 "Kariangkamang i kau, Simon ana i Yona!" ungkuěng i 
Yesus, "U walinewe taumata nělahęu ene si kamene, kaiso 
kai i Amang-Ku su Sorga. 18 Ualingu ene tangu kasingkako, 
i kau e kai i Petrus, batu hanibě, kų su wowom batu 
sasukunang ini e takų pamětikang u gaheda-Ku; kų tawe 
ikawata maning lai papate! 1? lą e sarung měgěllį u kakunsi 
u Runian Duata Wuhu e si kau. Ku apaewen isěsědingu su 
dunia e malaing isěsědingu su sorga. Dingangu apąewen 
nětatalahino angkuěngu su dunia e, ute nětatalahino 

lai su sorga." 20 Bọu e Mawu Yesus měsěsědingu manga 
murit'E tadeąu i sire kumbahang mauli si sai-sai u i Sie 
kawe Ratu Mananalamatě. 2! Nanětą bou tempo ene 
Mawu Yesus nauli malahe su manga murit'E, u i Sie hinong 
solong Yerusalem kų mětatahangu sunsara lawọ bọu 
manga těmbonange, manga imang těmbonange dingangu 
manga mananěntirong agama. | Sie sarung pateêng, kaiso 
su katěllu ěllone i Sie sarung iapěbangung kapia. 22 Kutęu i 

Petrus kai namoleng si Yesus solong sěndihange ringangu 
něbera si Sie, ungkuěnge, "Karimąko Mawu Ruata e 
mapakaraung ene Mawu! Kumbahang bue halě ene 
humombang si Kau Mawu!" 23 Ene Mawu Yesus něbihųe 
mase něbera si Petrus, "Pamehọ e i kau wọu ini setang! 
I kau e kai manahaghe si Sia. Tiněnnanue kai tiněnnan 
taumata; balinewe tiněnnan Duata!" 24 Bọu e Mawu 
Yesus něhengetangke su manga murit'E, "I sai mapulu 
tumole si Sią, ute harusě mětimbuleng batangenge 
sěsane, kų pamasaķng kuruise kų měngkatewe tole si 
Sia e. 2? U į sai mapulu mětahuntěndą u pěbawiahe, ute 
sarung kailangengu pěbawiahe. Arawe i sai manarakangu 
pěbawiahe waug'u lą e, ute sarung makahombang ene. 
26 Kai apąe untune su pěsěngkatau, kereu kaguwau 
dunia ini makoą tataghuanenge arawe i sie kailangengu 
pěbawiahě e? Botonge pěbawiahě e kasaliuangu apa-apa? 
27 Selain tawẹ karéngue Ahus'u Taumata mahundingangu 
manga maląekatě e sarung duměnta ringangu kawasang 
Amange. Su tempo ene i Sie sarung mamalisě su 
sěngkatau-sěngkatau tuhuewe kakanoae. 28 Kasingkąko! 
U wọu taloarang kamene ěndaje pią u ta nakasilo Ahus'u 
Taumata ruměnta kere sěngkatau Ratu." 

1 ĚČnnungu êllo samurim Mawu Yesus namaringang 
17 si Petrus děduang Yakobus dingangu tuarine i 
Yohanes, němpěněntani solong bulude marange sêmbau. 
2 Su kěllačng i sire, Mawu Yesus kai něbaļui ghahje: Gatin'E 
susénnang kere matangěllo ringangu pakeange kukerong 
mawira. 3 Mase i sire těllu manga murit'E nakasilo si Musa 
rěduan Elia mąhumbisara ringangu Mawu Yesus. 4 Mase 
i Petrus něbera su Mawu Yesus, "Mawu, kai kapaelě 
pěndange i kite su tampa ini. Kereu Mawu maluasé 
ute ią e reng mamêti selo tatěllu sini, sěmbaų baugu 
Mawu, sěmbaų baug'i Musa, ringangu sěmbaųewe lai 

e waug'i Elia." 3 Kutẹu i Petrus deng kapěběberane, 
tangu winawa matuala-tualagě e natimbuhungke si 

sire kų bọu ralungu winawa ene kinaringihe tingihě 
měběbera, "Ini e kai Ahusě-Ku ikěkěndagě. I Sie kai 
makalahimpulu naungku e. Daringihe i Sie!" 6 Lěpase 
manga murit'i Yesus himaung nakaringihe tingihě ene, i 
sire měngkatewe apa něngkatakų hakiju něngkasumagě su 
čntana. 7 Arawe Mawu Yesus himaung ku nanenggehě 

si sire, "Pěbangungke," angkuěng'E, "abe kěngkatakų!" 

8 Saraeng i sire nêmpamandae, i sire tawe nakasilo si 
sai-sai tumbaben Mawu Yesus sěsane. 9 Pią e i sire 
kąpahunděsunge wọu wulude ene, Mawu Yesus kai 
měgěgěllju ingate si sire, "Abe pěmpěhabarě si sai-sai 
apang kinasilong kamene buhu-wuhu, těntalang Ahus'u 
Taumata e reng tawe niapěbangung bọu papatene." 

10 Manga murit'i Yesus nakiwalọe si Sie, "Kawe unue 
mananěntirong agama e němpěbera u i Elia kai harusě 
duměnta kalamona?" 1t Mawu Yesus simimbang, 
"Mambeng kahěngang i Elia riměnta kų i sie sarung 
mênguli kěbi. ?? Kai lą e mauli si kamene, i Elia seng 
diměnta, arawe taumata e tawe nakakirala si sie, kaiso i 
sire němpěkoą si sie waląewe kapulun sire. Kų kerene lai i 
sire sarung měmpěkoą Ahus'u Taumata." 13 Mase manga 
murit'E nakačnnąe u i Yesus měběbisara mąanung Yohanes 
Mananahani. 14 Pią i Yesus dingang'i sire těllu murit'E 
něbali solong anun taumata lawọ ene, pią sěngkatau ese 
himaung, ku nětumpěkuhě su těngong Yesus, 12 ringangu 
něbera, "Tuang, talêntukong anaku. I sie kai nitanggačngu 
saki u wawi. Tatanggang saki u wawi e měngkate apa 
makasunsara, hakiu i sie seng tawẹ palẹ e mawunsalě 

su putung arau su ake. 16 lą seng bọu nangěntud'i 

sie su manga murit'i Tuang, kai i sire tawe nakapia si 
sie." 17 Mawu Yesus simimbang, "Balinewe malongkọ 

i kamene ini! | kamene mangkewen taumata lulawang 
dingangu tawe mêmpangangimang. Delaing kąděngųe 

la mětaną dingang'i kamene ringangu mětingkědang 
ualing'i kamene? Mahje tonda rariọ ene!" 18 Mase Mawu 
Yesus e namalěndihě rohkě dalaki su ralungu rariọ ene 
niapasěbang. Tangu rohkě dalaki e siměbangke, kų dario 
ene nulẹ e lai orasě ene. 1? Bọu e manga murit'i Yesus 
němpěhaungke si Sie pěsěngkatau kų makibalo si Sie, 
"Tuang! unųe i kami tawe makatokolě rohkě dalaki 
ene?" 20 Mawu Yesus simimbang, "Suwų u i kamene 
kadodọ pangangimang e. Tahěndungeko! Kamageng 

i kamene piąbe pangangimang i kamene kadiongeng 
kere kaguwau waki u sawi, ute i kamene makapěbera su 
wulude ini, u, 'Pangalingko sarang pai!' mambeng těngadě 
bulude ini sarung maaling. Tawẹu ta ikakoą i kamene! 

21 [Kai rohkě dalaki kere ini e kětąeng botonge ikatokoļu 
kakaliomaneng dingangu pětatatělling samatang.]" 

22 Pią e manga murit'i Yesus měmpětětampung su 
Galilea, Mawu Yesus něhengetang si sire, "Selaing tawe 
karěngųe, Ahus'u Taumata e sarung isarakang su kawasan 
taumata. ?3 | Sie sarung pateěng, kaiso su katěllu ěllone 

i Sie sarungbe iapěbangung." Tangu manga murit'E 
měngkate něngkasusa tawe sihinge. 24 Sarąeng Mawu 
Yesus dingangu manga murit'E narěntąe su Kapernaum, 
maghaghělle pajak u Walem Mawu e nahunděnta anum 
Petrus dingangu nakiwalo, "Mananěntironu e mąmaehěbe 
pajak u walem Mawu arau tala?" 22 | Petrus simimbang, 
"Mamaehě!" Sarąeng i Petrus e napule, Mawu Yesus 
nakiwalo si sie kalamona, "Simon, kerea su tiněnnanu e? 
| sai harusě mamaehě bea arau pajakě su těmbonang u 
dunia ini e? Kawanua arau taumata raghi?" 26 "Tau raghj," 
angkuěng i Petrus. "Kamageng kerene," angkučngu Mawu 
Yesus, "pamanuane sembeng tawe wahaluas'u mamaehě 

ho. ?7 Kai kumbahangbe i kitẹ makanêngga pěndang i sire 
ene. Ku dakọe solong dano pěngekę. Aląko kina nikaaląu 
humotonge. Su ralungu mohonge ene tangu, sarung 
makahombang doitě kų seng botonge makawaehě pajak'i 
kadua. Alako roitě ene kų baehěko pajak'i kadua baugu 
Walem Mawu si sire." 

1 Su tempo ene manga murit'i Yesus himaungke si 
18 Sie kų nakiwalo, "I sai ngae lččnnaěng kasěllaheng 
e su taloarang kawanuan Duata?" 2 Mawu Yesus kimuje 
sěngkatau rariọ kadodọ, kų niapararisi su těngon sire. 
3 Mase Mawu Yesus něhengetang, "Pangimangke! U 
kětąeng kereu i kamene měmpěbalui kų měngkakoą kere 
manga rariọ e ute, i kamene makoa kawanuan Duata. 41 
sai mětěngkasanąu watangenge kų mětěngkakoą kere 
rariọ ini, ute i sie kai kasěllaheng e su taloarang kawanuan 
Duata. ° Dingangu i sai ku manarima u rariọ kere ini e 
ualingu lą e, mangalene manarima u lą." 6 "I sai makabodai 
sěngkatau wọu taumata kakadodokange ini e kų seng 
tawe sau mangimang si Sia e, ute mąpiangbe i sie ikitangu 
watung gilimang su lehẹ e bọu e iwontolě su laudě 
maralung. 7 Kai kąčngkěhang bue dunia ini ualingkeng 
apan makabodai taumata měmpědosa. Kahěngang bue 
kěbi-kěbį e mang těbe ene, kaiso kąčngkěhang bue i 
saing makakoa ene! 8 Kereu limanu arau laed'u kawe 
makąbaradosa si kau e, ute potọe ku démme. Mapiangbe 
i kau měběbiahě dingangu Ruata tawe limanu sěmběka 
arau laedu sěmběka, kai sulungu i kau irêmme su ralungu 
putung u naraka ringangu limanu arau laedu ruam běka. 
9 Ku kereu matanue kawe makadiading kau waradosa, 
ute lěsąe kų hipe. Mąpiangbe i kau měběbiahě dingangu 
Ruata kų tawẹ matanu sěmběka, sulungu irěmmę su 
naraka ringangu matanu ruam běka." 10 "Pakapia wue! 
Kumbahang měhinakang su sarang sěngkatau wọu 

taumata kakadodokange ini. U pětahěndung, batų u 
manga maląekat'i sire sidutu mang ene su těngong 
Amang-Ku su Sorga. 1 [U Ahus'u Taumata e kai riměnta 
waug'u měngambang apan nailang!] 12 Kereapa su 
tingirangu? Kereu pią u sěngkatau pią dombane mahasu, 
kuteu sěmbaųe kawe nailang, kai a koateng e? Nalaheu 

i sie reng maněntangu dombane siom pulo sio e su 
wawulurange mase tamai mědeą sěmbaų kų nailang e. 

13 Ky kamagengu sembeng kareakeng domba ene, ute -- 
pangimangke Sią -- u i sie kai sarung nangělembo lumuasě 
su sěmbaųe wọu siom pulo sio waline kų tawe nailang. 

14 Kerene lai i Amangu su Sorga e madiri pia u sèngkatau 
wọu taumata apan buhuewe mangimang si Sia e miwuhi." 
15 "Kereu aną u sěngkataunue nědosa su těngonu ute, 
kakoąko solong anune kų pělahękon pěsasalane. Ku koako 
ene pakapěnisě kų pianę e i rua hala e masingką. Kereu i 
sie tumuhu manga waweranue ute, něbarauntu i kau e 
nakawoleng kapia aną u sěngkataunue. 16 Kai kereu tala e 
ute, sauko lai pamaringang sěngkatau arau ruang katau. U 
su ralungu Winohe Susi mabawohe, 'Mětěngkahali rarua 
arau těllungkatau sahidi ipčnahuntěngadě sěngkatau 
kačnsilangu pěsasala.' 1? Kereu i sie tawe manarimą u 
sasasan sire ene ute pěhabarěkong halě ene su jamaatě. 
Ku samurine, kereu i sie tawe manarima u sasasang 
jamaatě ute koąe i sie alingkai maghaghělle pajakě 
dingangu alingkai sěngkatau wěgam Mawu Ruata." 

18 "Kasingkako: Apang isěsěding i kamene su dunia e ute, 
malaing isěsěding su sorga. Dingangu apan ipahuntěngad'i 
kamene su dunia e, ute malaing ipahuntěngadě su sorga. 
19 Dingangu kasingkako lai: Kamageng su taloarang 
kamene ini kų pią duang katau ku měsěngkanaungu apa- 
apa ringangu měkaliomanengu ene ute, kakaliomaneng 
ene sarung daringihang i Amang-Ku su Sorga. 2° U suapan 

pią darua arau těllungkatau mětětampung ualingu lą, ute 
la ene su taloaran sire." 21 Bọu e i Petrus himaung si Yesus 
kų nakiwalo, "Mawu, kereu aną u sêmbauku němpědosa 
su těngoku ute, kai sarang kapiran sulene ia harusě 
mapěngampung i sie? Sarang pitun sule ngae?" 22 Mawu 
Yesus simimbang, "Tala, balinewe sarang pitun sule, kaiso 
pitum pulo pitung kapitun sulene! 23 U kamagengu Ruata 
e měparenta, kakakoąe kai kere su ralungu papinintu 

ini: Piako sěngkatau ratu mapulu mědarekengu utangu 
manga čllang e. 2^ Pią i sie nanětąe nědarekeng ute, 
piako sěngkatau ěllang něngutang yutane kų nipětěngon 
sie, ?® ku seng tawe nakawaehě. Ku datu e něparenta 
tadeąu ěllang ene pakiwalų sěngkawalų dingangu anae 
ringangu kawinge, ringangkewen patiku darotonge 
tadeąu ipěmaehě utang e. ?6 Ěllang ene nětumpěkuhě su 
těngon datu e, kų kapědědoronge, 'Tuang, pakananduko 
wue naungu su êllangu e. ĚIlang hědowen měmaehě 
utang pakasueng baehe.' ?7 Tangu ratu e měngkatewe 
někakalěkad'u tatalěntųe hakju i sie niliwirě bou 
kalawọu utange. ?8 Arakutęu ěllang ene nasěbangke, i 
sie něsombangkeng hapie, malaing sěngkatau ěllang, 

kų pią utange manga pira hiwu. I sie měngkatewe 
něhěgo hapje ene, nikěllọe kapěběberane, 'Baeheko kěbi 
utangu e!' 29 Mase hapje ene nětumpěkuhě su těngone 
kapědědoronge, 'Pakasabarěko wue hapi, kěbje sarungbe 
taku baehang!" 30 Arawe ěllang ene kai tawe nahimang. 
Ku ěllange měngkatewe tamai nanuě i sie su ralungu 
tahungkų saraeweng i sie namaehě utang e. 3t Ene 
manga êllang baline e nakasilọe apang seng nariadi, i sire 
něngkasusa kų něhabarě halļě ene su anun datu. 32 Tangu 
ratu e kimui ěllang dalaj ene kų nipěberačěng, 'E ěllang 
dalai! Kalawọu utangu e seng takų nirědasě, sěmatang 
ualingu i kau e nakitulung si sią. 33 Kų i kau e walinewe lai 

hinong kuměndag'u hapiu e keręewe ią e seng kiměndag'i 
kau?' 34 Datu e limangehě matědų. Ku čllang dalļaj ene 
nįsasuě e su ralungu tahungkų sarang i sie nakawaehé 
kěbi utang e." 35 Mawu Yesus nangěnsue wěkene ringangu 
wawerane kere ini, "Kerene lai i Amang-Ku su Sorga e 
sarung mapěkoą i kamene sěngkatau-sěngkatau, kereu i 
kamene tawe karaluase měgěllį u ampung su manga aną u 
sěngkataunue." 

1 Ene Mawu Yesus nasueen hengetange kěbje, i 
19 Sie naněntangkeng Galilea e mase nakoą solong 
banuang Yudea, su sěmběkan Salų u Yordan. 2 Lawọ 
taumata něbatų si Sie, kų i Sie napakapian sire sene. 
3 Mase tau Farisi e nahunděnta mědeąu mětěgą si Sie. | 
sire nakiwalo, "Tumuhų torat'u agamang kite e, botonge 
ngae taumata manindo kawinge walaewe měnsang 
ualingu a?" 4 Mawu Yesus simimbang, "Kai ta nakabasa i 
kamene su ralungu Winohe Susi u Měndariadi taumata e 
naung bọu tětąe něndiadi si rědua ese dingangu wawine? 
“Ku bọu ene i Sie něhengetang, 'Kai ene, hakjeweng 
esẹ e kawe maněntang i ninang dingangu i amange kų 
mětěngkatakidě dingangu kawinge kų i rědua nasěmbaų.' 
6 Kutẹu i rědua e sembem balinewe rarua, kaiso kawe 
sěmbaų. Ku kai ene, hakju apang ku seng nikauh'u Ruata 
abe pětan taumata." 7 Mase tau Farisi němpěkiwalo si Sie, 
"Kamageng kerene, unue wue i Musa mangoro taumata 
apěgěgělliu surat'u sindo su kawinge kų seng nisindočng 
e?" 8 Mawu Yesus simimbang, "I Musa napakawalang 
kamene manindo kawing'i kamene ualingu i kamene 
tumanju makěti těntiročng. Kai tuhu hinone ute kai 
walinewe kerene rokeng bọu tětąe. ? Kų pědaringihěko 
ini: | sai manindo kawinge -- sěmbaliau wawine ene tawe 
nawuang -- bọu e saų někawing u wawine waline ute, tau 
ene nawuang." 1° Tangu manga murit'i Yesus němpěberąe 

si Sie, "Kamageng kakakoau sěngkawingang kai kerene 
ute, mapiangbe ta měkawing." 11 Mawu Yesus simimbang 
u, "Balinewe kěbį taumata makatarimau manga wawera 
ene, kai kětąeng taumata apan seng nitilakeh'u Ruata. 

12 Ualingu kai pią taumata tawe někawing, ualingu i 

sire semben kerene rokeng bọu kaluwaeng i ninange. 
Piabe lai tawe nakapěkawing ualingu pěkakoąu taumata 
waline. Dingangu piabe lai nětatudę tawe někawing, 
mědeąu makapětangkiang Mawu Ruata. | sai makaumalě 
manarima u těntiro ini ute, waląe kere i sie apěnarimą." 
13 Piako taumata němpěngěntudě manga rario su anung 
Yesus pakitěllideng liman'E su těmbọ i sire ringangu 
makikaliomaneng i sire. Kuteu manga murit'i Yesus kawe 
němpěpědu si sire. 14 Tangu Mawu Yesus němpěbera su 
manga murit'E, "Baląe manga rariọ e ruměnta su anukul 
Abe sahaghei i sire, u kai manga rariọ kere ini e sarung 
makoa kawanuan Duata." 12 Mase Mawu Yesus nanêllid'u 
liman'E su těmbọ u manga rariọ ene kų něngalamatě si 
sire. Mase i Sie nangensọ bọu tampa ene. 16 Su sahěllo pią 
tau ese sěngkatau riměnta su anung Yesus. "Tuang Guru", 
angkuěng e, "kakanoą sude mapia hinon takų koateng 
tadeąu makatarima pěbawiahě tutune ringangu kakalě e?" 
17 Mawu Yesus simimbang, "Unue i kau makibalong halě 
mapapia e si Sia? Kětąeng pią sSêmbau mapia. Kereu i kau 
mapulu měbiahě ute, i kau e harusěbe pakatuhų su tita'm 
Mawu Ruata." 18 "Tita we sude tangu ene?" angkučngu 
tau ene. Mawu Yesus simimbang, "Kumbahang mamate, 
kumbahang mawuang, kumbahang mětako, kumbahang 
měsahiding konti, 1° pangadatě si amang dingangu si 
ninangu ringangu kěndag'u kasanggidangu mêsulungu 

i kau kuměndag'u watangengu e hala." 20 "Patikų tita 

e seng takų nisěmpikang," angkuèngu tau umbaseng 
ene, "Delaing apa wědang?" 21 Mawu Yesus něberąe si 


MATIUS 19.22—20.1 57 


sie, "Kereu i kau mapulu masuku ute, rakọe pěbalų u 
patikų darotong u, onggọko roite su taumata kasiang, 
kų i kau sarung makahombang arětą su sorga. Bọu ene, 
ramahj e tolẹ e si Sia!" 22 Sarang nakaringihe wawera ene, 
umbaseng ene napulẹ dingangu naunge masusa watų u 
i sie kawe taumata rarotonge lawọ. 223 Mase Mawu Yesus 
něhengetangke su manga murit'E, "la měbera si kamene, 
apawe mawěhą kahěngang tau kala makoą kawanuan 
Duata. 24Kapia la mauli si kamene; malowokangbe onta 
sumué lohangu tuling darahung, sulungu tau kala sumué 
su Runian Duata Wuhu e." 22 Saraeng manga murit'i Yesus 
nakaringihě baweran Mawu Yesus e, i sire měngkai apa 
rimalinau. "Kamageng kerene," angkuěng i sire, "i sai 
wue masalamatě e ho?" 26 Mawu Yesus n£mandae si 
sire mase něberąe, "Su taumata e, ene tawe nasowa su 
akalêl Arawe su Ruata e, kěbį měngkai mariadi." 2? Mase 
i Petrus něberąe, "Kakěllako, i kami seng naněntang u 
patiku sabarang baug'u tumole si Tuang. Ku apa wue 
sarung ikatarima i kami?" 28 Mawu Yesus něberae si sire, 
"Pěmpangimangke: Su Dunia Wuhu e, Ahus'u Taumata e 
sarung maiang su wowong kaderang kawawantugě. Su 
tempo ene i kamene manga muritě-Ku e sarung maiang su 
kaderang kawawantugě mapulo dua kų měmpěhukung u 
hěntong Israel mapulo dua! 22Ku isajewen naněntang u 
wale arau aną u sěngkataune ese arau wawine, arau inang 
i amang arau manga ana, arau winalaenge waug'u la e, 
tau ene sarung manarimą kapia mahasų su sulene. Ku i sie 
sarung lai manarimą pěbawiahě tutune ringangu kakalě. 
30 Kai lawọ taumata orasě ini apang kahumotongange 
sarung měngkakoą kasamuriange, ringangu apan 
kasamuriange sarung měngkakoą kahumotongange." 

1 "Kamageng u Ruata e měparenta ute kakakoae 
20 kai měsulungu papinintu ini: Sêngkatau taghuangu 

wael'u anggorě e siměbang dokeng malukadě mědědeą 
taumata waug'u pěmunara su waelļ'u anggorě e. ? Sarąeng 
i sie kimirẹ e měmaeh'u roitě salaka sěngkalěpa sahěllo 
si sire, i sie rimolohen sire pčměmunara su wawaelangu 
anggorě e. 2 Pukulè sio malukadéè, taghuangu waelě e 
rimaleng kapia, ku nakasiloe pirang katau luliongahé 
tawe halě e su pasarě. ł Tangu něbera i sie si sire, 'Dakoe 
i kamene pěmunara su wael'u anggorěku. lą sarungbe 
mamaehé si kamene ringangu wawaehe mětatalahino.' 

5 Tangu i sire němpětamaje. Pukuļě mapulo dua ěllo 
malětu ringangu pukulě tatěllu wawěllo, taghuangu waelě 
ene sayewe rimaleng, ku někoą haļě měsulung. ê Ku 
mangae pukulě lima wawěllo, i sie sayewe siměbang ku 
nakasilo lai pią taumata luliongahé tawe halě e. Mase i sie 
nakiwalo si sire, 'Unųe i kamene měngkai mahundarisi 
sahěllo tiwatu čndaj sini kų tawe němpěkoą apa-apa?! 

7 | sire němpěsimbang, 'Tawę taumata mapěhalě i 

kami.' Angkučngu taghuangu waelě e, 'Maeng kerene 
ute, rakọko i kamene pěmunara su wael'u anggorěku.' 

8 Nawawěllọe, taghuangu wael'u anggorě e něberąe su 
sawohie, 'Kuje manga mêmamunara ene kų baehę e 
sewan sire sěngkatau-sěngkatau, něnětą bọu i sain simué 
pěngěnsueěnge sarang i sain simué kahumotongange.' 

? Mase nahunděntąe měmpělahalě apan nanětą bou 
pukulě lima wawěllo. | sire nčmpanarimą u roitě salaka 
nahuntią u pěsěngkalļěpa. 1? Bọu ene nahunděntąe 

lai mêmamunara apang běbaehang nanětą dokeng 
malukadě. | sire měmpąngěnnau reng makatarimą 
nangělembo. Sěmbaliau i sire kětąeng nighělikangu lai 
roitě salaka pěsěngkaļěpa. 1! Pią e měněnarimą doitě 
ene, i sire měmpěsěsimbulung su taghuangu waelé 

e: 12 'Manga apan měmpamunara apang ku diměnta 
samuri ene kětąeng nempěhalě sěngkaorasě. Arawe i 

kami kawe mêmunara ghěnangu pěsahěllo, su têti u 
pědisě, kaiso i Tuang kawe namaehé si sire mêsulungu 

si kami!' 13 Taghuangu wael'u anggorě e simimbahě su 
sěngkatau wọ'i sire, 'E hapi, ią e tawe něsala si kau. 
Balinewe i kau napulu waehang pěsěngkalěpa waug'u 
pěmamunaranu sěhěllo? 1*4 Kų, ala e bawaehe dingangu 
kapule e. lą e mang mapulu měgělli bawaehe su tau 
simué samuri měsulung dingangu takų nighěllikang 

si kau. 1° Kai tawe wotonge ia měbatų kapuluku su 
rarotongku e? Arau kai sumingking i kau, puhinengu ią 
kawe matalêntue?' " 16 Mase Mawu Yesus něberąe lai, 
"Malaing kerene taumata apang kasamuriange sarung 
makoa kalahumotongange, ringangu taumata apang 
kalahumotongange sarung makoa kasamuriange." 17 Pią e 
i Yesus makoa sarang Yerusalem, ene su taloaran daleng i 
Sie kai namaringang murit'E mapulo dua někomolě i sire 
hala. Bọu e i Sie něhengetang si sire, 18 "Pědaringihěko! | 
kite ini mětětimona Yerusalem. Pai sene Ahus'u Taumata e 
sarung isarakang su manga imang těmbonange ringangu 
manga mananěntirong agama. Mase i Sie sarung ihukung 
pateěng, 1? bọu e isarakang su waline taumatang Yahudi. 

| sire sarung měmpětaghunalang i Sie, manigěsą si Sie, 
dingangu měnguruis'i Sie. Kai su katěllu ěllone, i Sie sarung 
iapěčbangung kapia." 2° Bọu e kawing i Zebedeus diměnta 
ringangu manga anae su anung Yesus. Su têngom Mawu 
Yesus i sie něsuba waugu pią dědorongange. 21 "I ninang 
kai mapulung a?" angkučngu Mawu Yesus. | ninang ene 
simimbang, "lą kai mapulu tadeau anaku rarua ini pakaiang 
su kaihi ringangu su koaneng i Tuang kereu i Tuang 
makoa Datu." 22 "I kamene wěgaweng apa rědorongang i 
kamene," angkuěng i Yesus si sire. "I kamene makainung 
bue wọu panganginumangu kasasigěsą-Ku kų hinon takų 
inungang?" "Botonge," angkuéng i sire. 22 Mawu Yesus 

něhengetang, "Těngadě i kamene sarungbe manginung 
lai wọu panganginumang-Ku. Arawe mąanun i sai sarung 
kumaiang su kaihi'U ringangu su koaneng-Ku, ene 
walinewe la mananilakehe. Manga tampa ene kai waug'u 
taumata apan seng nitilakeh'i Amang-Ku." 24 Tangu sarang 
i sire manga muritě mapulongkatau waline nakaringihě 
halě ene, i sire kai limangehě si rědua tahatuari ene. 

25 Batų u ene ute Mawu Yesus kimuje si sire kébi ku 
něhengetang, "I kamene masingkąu manga těmbonang u 
bansa kų tawe makakirala Ruata e, manigěsą kawanuane. 
Dingangu kasasěllaheng i sire měmpanědą si sire. 26 Arawe 
i kamene e tawe wotonge kerene. Su sěmběkane, i saing 
kų mapulu mětěngkasěllahě su taloarang kamene, hinong 
makoa mětatangkiang si kamene. ?” Dingangu i sai mapulu 
makoą kahumotongange su taloarang kamene, hinom 
makoa ěllang i kamene. 28 Kereewe lai Ahus'u Taumata 

e; Í Sie riměnta walinewe waug'u makitangkiang, kaiso 
kawe mědeąu mětangkiang, dingangu mangonggou 
niawane mědeąu ipěliwirě taumata lawọ." ?9 Tangu pią i 
sire nahunsěbangke wọu Yerikho, lawọ taumata timole si 
Yesus. 30 Kutẹęu kai pią tau wuta ruang katau mahungkaiang 
su wiwih'u raleng. Sarang i sire nakaringihě u i Yesus kai 
susahe ute i rědua němpěkuje, "Ahus'i Daud, talěntųkong 
kami!" 3t Taumata lawọ apang ene sene němpěhěkadě 

si rědua e kų měsěsěding i rědua e apakąděmmasě. 
Kaiso i rědua e nakapiang pěmamansage něngalembong 
kaihąe lai, "Tuang, Ahus'i Daud, talêntukong kami!" 

32 Mase Mawu Yesus e timaingke ku kimui si rědua. 

"| rua e mapulu takų kapuraneng?" kakiwalong Yesus. 

33 | rědua e němpěsimbang, "Tuang, i kami e mapulu 
makasilo!" 34 Mawu Yesus e timalěntųen dědua e, ku 

bọu nanenggehě matan dědua. Ku su orasě ene lai i sire 
nakasilo. Bọu e i rědua e němpětole si Yesus. 

1 Kakasandigeng Yerusalem tangu, i sire nahumpau 
2 1 Betfage su Wukid'u Zaitun. Sene Mawu Yesus 
dimolohe murit'E ruang katau piněngalimona. 2 "Dakoko 
solong kampong su těngone pai," tatanatan Mawu Yesus 
si rědua. "I kamene apid'u makasilo kalide sěmbaų 
malaiki ringangkeweng anae. Lukako kalide ene ku aha 
damahi. ? Kereu pią taumata makiwalong sabarang ute, 
pěbera su tau ene, 'Kai Mawu měgěgausě e,' tangu 
tau e měngkatewe ligha napakawalang kalide ene 
pakiwawa." 4 Kerene katataingu halě ene tadeąu misěhų 
kere piněberan nabi, u, 2 "Pěhabarěko su Sion, Datunu 
seng kąděntane su anunu. I Sie měngkate masana naunge 
kų i Sie simake su kalide, ku kai sěmbaų aną u kalide, 
kų deng bédang kawuhuang." 6 Bọu e murit'E rarua e 
němpětamaje ku němpěkoąe keręewe nioron Mawu e 
si rědua. 7 I rědua němpěbawa kalide e ringangu anae. 
Mase palukang kalide e ničmpahengu kakingkaeng i rědua 
e. Ku Mawu Yesus simakẹ e. 8 Taumata sěmbuntuang 
sene e němpamiląe manga kakingkaeng i sire su 
raleng, arawe sěnggą ute měmpaněntọoe manga lelang 
u kalu e kų niantehe su taloaran daleng. ? Taumata 
měgěgapačng kądalenge su těngo ringangu su likud'i 
Yesus e kąpěběbansage u, "Biahě Ahus'i Daud! Alamatě 
e mahundingang i Sie kų dųděnta su ralungu arengu 
Mawu! Pědaloko Mawu Ruata Su Marangę!" 10 Ene, 
sarąeng Mawu Yesus sųsuě e su Yerusalem, sěngkasoačng 
e měngkatewe měgěgahě, "Kai i sai ini?" angkučngu 
taumata su soa ene. 11 "| Sie kai Nabi i Yesus, bọu Nazaret 
su Galilea," angkuěngu taumata lawọ mêmpahuntaking 
si Yesus. 1? Bọu e Mawu Yesus simuě e su Walem Mawu, 
kų nanokolě patiku taumata apang měmpěběbawělli 
sene. | Sie namalintuj manga meda'm mananaliu roitě 
dingangu kakaianeng u měbawalų paluma. 13 Mase i 

Sie něhengetang si sire u, "Su ralungu Winohe Susi e 
kabawohe u Mawu Ruata e kai něhengetang, 'Bale-Ku e 
sarung isěbą bale pěkakaliomanengang.' Kutęu kahiang 
kamene kawe nikakoa baes'u tahapěhampasě!" 14 Ene 
pią e manga tau wuta ringangu peosě nahunděnta su 
anung Yesus su Walem Mawu, kų i Sie napakapian 

sire. 1° Arawe manga imang těmbonange ringangu 
mananěntirong agama němpěpědu nakasilo manga halé 
makadalinau kěkoateng i Yesus. Naung i sire naralaki lai 
ualingu nakaringihě manga rariọ měmpěgěgio su Walem 
Mawu, "Kaumburě Ahus'i Daud!" t6] sire němpěberąe si 
Yesus, "I Kau e makądingihě apa iwěberan sire?" "Ore, lą 
makądingihě," ungkuěng i Yesus. "Kai wědang ta nakabasa 
i kamene Winohe Susi ini: 'Manga rariọ dingangu ana 
deng sususu seng takų nitěntiročng kereapa měberang 
daralo mapia?' "1? Bọu e Mawu Yesus naněntang i sire, 
kų siměbang bọu soa ene solong Betania, kų něhědang 
sene. 18 Sêngkarioèllone maluka-lukadè kapahundalenge 
mêsule solong soa, Mawu Yesus kai nahutung. 1? | Sie 
nakasilo ara sěngkalu su wiwih'u raleng. | Sie himaungke 
kalu ene, kuteu kai tawe nakahombang buane sarang 
manga kadiongeng sěmbaų, tumbąewen daukalune 
sěsane. Mase Mawu Yesus něberąe su kalu ene, "I kau 

e kumbahang delaing měbua!" Apid'u nahěguete kalu 
ene. 2? Tangu, saraeng manga murit'i Yesus nakasilo 

halě ene, i sire měngkatewe apa něngkaherang, "Kawe 
kereapa hakiju kalu ene apid'u nahěgu kěbi?" i sire 
nakiwalo. 21 "Těngadě," angkuěng i Yesus, "kereu i kamene 
mangimang kų tawẹ goé e ute, i kamene makakoa apan 
seng takų nikoa su kalu ara ini. Dingangu walinewe tumba 
ene lai, kaiso i kamene malaing makapěbera su wuludě ini, 
'Kasapuako kų kateledě su laudě'; tangu halě ene sarung 
mariadi. 22Ku apaewen dědorongang i kamene su ralungu 


MATIUS 21.23-31 63 


kaliomaneng i kamene e, sarungbe ikatarimą i kamene, 
asalu i kamene měmpangimang." ?3 Bọu e Mawu Yesus 
něsule solong Walem Mawu, mase simuě e kų naněntiro 
sene. Ene i Sie kąpaněntirone, manga imang těmbonange 
ringangu matatimad'u tau Yahudi e kai himaung si 

Sie ringangu nakiwalo, "Kai wọu kawasang apa i Kau 
makapěkěkoą patiku ini e? | sai tangu něgělliu kawasa ene 
si Kau?" 24 Mawu Yesus simimbang, "la e malaing mapulu 
makiwalo si kamene. Kų kereu i kamene sumimbang bue 
ute, la sarung měbera si kamene u kai ringangu kawasan 
sai la makakoą manga halě ini. 25 | Yohanes něnahani 

e kai ualingu kawasan sai tangu? Mawu Ruata arau 
taumata?" Mase manga imang těmbonange ringangu 
matatimad'u tau Yahudi ene nanětąe němpěsasinggata su 
taloaran lawọ i sire, "Kereu i kitẹ sumimbah'u, 'Ringangu 
kawasan Duata,' i Sie sarung měbera, 'Mąeng kerene 
unųe i kamene tawe mangimang si Sie?! ?6 Kai kereu i 
kite měbera, 'Dingangu kawasan taumata,' ute i kitẹ e 

kai matakuben taumata lawọe, u su naung i sire kěbje i 
Yohanes e kai nabi." 27 Tangu i sire simimbangke si Yesus u, 
"I kami e wěga wue." Mase Mawu Yesus něhengetangke 
si sire, "Maeng kerene lą e tawe lai měhabarě si kamene 
u kai ringangu kawasan sai la makapěkěkoą kěbi ini 

e." 28 "Ky kerea su pěndangeng i kamene su halě ini?" 
angkuěng i Yesus tuhųe. "Piąko matimadě ese pią anae 
ese duang katau. I sie himaungke su anae kaiakanenge 
ku něbera, 'Amang, dakọko pamunara su wael'u anggorě 
e sahěllo ini.' 22'Madiri ią,' angkuěngu rariọ ene. Kai 
wọu e i sie něsasaule tiněnnane kų nakoą solong bael'u 
anggorě e. 30 Bọu e matimadě ese e himaung su anae 
karuane, kų malaing něbera kerene. 'Kerene e gaghurang,' 
angkuěngu aną karuane e. Kaiso i sie tawe rimaleng. 

31 Kų bọu taloarang ana darua ene, sudẹ e měkěkoą 

kapulung amange?" "Kaiakanenge," angkučngu manga 
imang těmbonange ringangu matatimad'u tau Yahudi e. 
Tangu Mawu Yesus něhengetangke si sire, "Pangimangke: 
Manga maghaghélle pajakě dingangu manga wawine 
tahapěsundalě kai sarung makalimona makoą kawanuan 
Duata e wọu i kamene. 32 Ualingu i Yohanes Měnanahani 
e riměnta kų mělahę si kamene u kai kereapa měbiahě 
kere ikěkapulu'm Mawu, kaiso i kamene tawe mangimang 
těntirone arawe manga maghaghélle bea ringangu manga 
wawine tahapěsundalě e měmpangimang bue si sie. 

Kai manjeng i kamene sembeng makasilo kěbj ene, kai i 
kamene mang ta něsasaule ringangu tawe němpangimang 
su Mawu." 33 "Pěmpědaringihěko lai papinintu sěmbaų 
ini," angkuěng i Yesus. "Nąung kai pią sěngkatau 
taghuang ěntana něsuangkeng anggorě su waelě. Baele 
nitěndakenge pinakalikų, mase němangka lohange waug'u 
pěmaměhaěng u anggorě, mase napararisju měnara 
pěndariagateng. Bọu ene i sie nakitamangu sasuange 
anggorě e su manga měmamunarane, mase namundalé 
solong banua waline. 34 Saraeng seng masandig'u tempon 
pananipo wuang anggorě e, taghuang êntana e rimolohen 
manga ěllange solong anum měmamunara sasuange 
mědeąu iapanarimą buane wahageange. 35 Kuteu manga 
měmamunara'n sasuange kai nčmpěnamę manga ěllangu 
taghuang baelě e: Ku sěngkataue nilimadě, sêngga 
pinate, arawe sěnggąe wue ute ničntungangu watu. 

36 Taghuangu waelě sayewe rimoloh'u manga ěllange 
waline, něngalembong kalawoe wọu humotong. Kuteu 

i sire malaing nikakoa kerene. 37” Nadehọ taghuangu 
waelě e rimoloheng ahusě ese e niapakakoą solong 
anun sire. 'Nalaheu anaku e sarungbe adateng i sire,' 
angkuèngu naunge. 28 Kai sarang měmamunara nakasiloe 
ahus'u taghuang baelě e, i sire nčmpěberąe sěmbaų su 

waline, 'Enekų čndai taghuange. Mahie pateěngkeng kite 
i sie, tadeąu i kite makapěnaghuang pusakąe!' 39? Tangu 
rariọ e nihěgọen sire, niwahung sulikude, mase pinate." 
40 Mawu Yesus nakiwalọe, "Ho, kereu taghuang bael'u 
anggorě e ruměnta kąpia ute, kai pěkapuračng e ngae 
manga měmamunara ene?" %1 | sire nčmpěsimbang, 
"Nalahęu i sie sarung měmate taumata raralaki ene 
mase makitamangu wael'u anggorķ e su taumata waline 
apang mêmpangonggobem buane si sie su tempone." 
42 Tangu Mawu Yesus něhengetangke si sire, "Kai wědang 
ta nakąbasa ngae i kamene mabawohe su ralungu 
Winohe Susi e? 'Batu niwalan tukang e seng nakoą batu 
kahumotongang e. Ini e kai munara'm Mawu; ku eneewe 
makananiang kaļlěnggihe!' " 4 "Kų pěmpětahěndung," 
angkuěng i Yesus, "patiku apan têtaghuanengu kawanuan 
Duata e sarung alakeng bo'i kamene kų ionggọ su 
umaté měděndaleng u kapulun Duata. ^^ [I saing kų 
maěnsą su watu ene, sarung maralumadé; kų i saing 
kačnsakengu watu ene, sarung mararule kere awulě.]" 
45 Ene, saraeng manga imang těmbonange ringangu tau 
Farisi e nakaringihě papinintun Mawu Yesus ene, i sire 
nakačnnąe u i Yesus kai měběbisara mąanun sire. 6 Kų i 
sire nřmpědeąbe měhěgo si Sie. Kaiso i sire kai mataku 
u taumata lawọe, watų u taumata lawọ měngěngěnnau 
Mawu Yesus kai sěngkatau nabi. 

1 Kuteu Mawu Yesus sayewe něhengetang su 
22 taumata lawọ dingangu papinintu, 2 angkuěnge, 
"Pěpaparenta Mawu Ruata e, kakakoae kai mêsulungu 
papinintu: Sěngkatau ratu namangung saliwang u 
pěkakawing baug'u ahuse ese. 3 Datu ene rimolohen 
manga ěllange tamai pąněnsomahě taumata apan 
nihabareng su saliwang ene. Kuteu apaewen nihabarenge 
kai něngkadiri riměnta. ł Něsaų kapia ratu e rimoloh'u 

manga ěllange waline. Tatanatane si sire: 'Pêmpêhabarêko 
si sai-saing kewe ninotě e: Kačngu saliwange seng nasadia. 
Sapi, ringangu manga aną u sapi ku karalênggihange seng 
pinotọ. Kěbje seng nauadipě. Salamate mahunděnta su 
saliwang u kawing!" ? Kuteu kalawọu sake apan ninotě 

e tawe němpěsěmpi. | sire nasidalengu ralenge solong 
pěmamunaraěnge -- sěngkatau solong baelě, sěnggąe wue 
ute nědeą pěbawalukange; ê arawe sěnggąete wue kawe 
němpěhěgo manga čllang u ratu e, mase němpěndariha 
ringangu němpamate si sire. 7 Sarąeng datu e nakaringihě 
halě ene, i sie měngkatewe limangehě. | sie rimoloheng 
buntuangu měsasekę e mědeąu pěmate manga tahapate 
ene, ringangu niapanutung soan sire. 8 Bọu e i sie 

kimui manga ěllange mase něhengetang, 'Salimbang u 
kawinge semben sadia, kai apan ninotě e tawe hinone 
naung. ? Dakọko luhu e apan daleng gaghaghuwae 

kų notěko kalawọewen taumata solong saliwang u 
kawing ini.' 1° Tangu manga ěllange nahundalengke. | 

sire nahundaleng suapaewen daleng gaghaghuwae ku 
němpěnampungu kêbi taumata apąewen kinaébakeng 

i sire sene bae mapapia, bae raralai. Tangu napenẹ e 
tampau pěsasalimbangenge kahian sake. 1t Bọu e ratu 
ene simué kimakělla manga sake. | sie nakasilo kai pią 
sěngkatau su salimbang ene tawe něluhen pakeangu 
salimbang. 1? Bọu ene i sie nakiwalo su tau ene, 'Hapi, 
kawe nakakasué kereapa i kau sarang ini ku kawe tawe 
něluhen pakeangu salimbang e?' Tau e tawe nakawerang 
apa-apa. 13 Tangu ratu e něhengetangke su manga ěllange, 
'Hapusěko laede ringangu limane, kų bahungko i sie solong 
likude su tampa marěndung. Sene sarung pią sasangi 
dingangu kasasigěsą.' " 14 Mase Mawu Yesus nangěnsuen 
papinintu e kere ini, "Lawọ bue kinakuiange, kai tangu 
kawe mahali kinapile." 15 Tangu manga tau Farisi e 

němpěsohoe ku němpědalahintau měnsang kereapa i sire 
makapěngalą bera si Yesus e ringangu manga kakiwalo. 
16 Tangu i sire rimoloheng manga murit'i sire solong 
anung Yesus, ringangkewen pirang katau taumatang 
Herodes. | sire němpěberąe si Yesus, "Tuang Guru, i kami 
masingkąu i Tuang kai matulidě. | Tuang mąněntirowe 

su katěngadě mąanun kapulun Duata waug'u taumata, 
tawe měsasasěmpibe tiněnnan sai-sai. U i Tuang e tawe 
měmamile ghatin taumata. 17 Ualingu ene ute, kěnang i 
Tuang pěbera si kami: Kereu tumuhų atorangu agamang 
kite, botonge měmaehě pajakě su Kaisarě arau tawe 
wotonge?" 18 Mawu Yesus masingka tiněnnan sire ralaki 
ene, kų i Sie něhengetang, "E, i kamene taumata měmělle! 
Unųe i kamene mêmpanaluka Sia? 19 Todeko si Sia gahju 
roitě ipěpakę i kamene mědeąu pěmaehě pajakě!" 

Mase i sire nangonggọu roitě salaka sěngkalļěpa si Sie. 

20 Kutęu Mawu Yesus nakiwalọe si sire, "Kai ghahi i sai 
ringangu areng i sai ini e?" 21 "Kaisaré," angkuěng i sire. 
Tangu Mawu Yesus něhengetangke si sire, "Kamageng 
kerene ute, onggọe su Kaisarě apan tětaghuaneng'u 
Kaisarě dingangu su Ruata apan tětaghuaneng'u Ruata." 
22 Sarąeng i sire nakaringihě pěndalahę ene, i sire 
naralingu. Ku i sire nčmpaněntang i Yesus. ?? Su ěllo ene 
lai, pią e tau Saduki pirang katau nahunděnta su anung 
Yesus. | sire kai taumata naung měmpěběbera u taumata 
nate e seng tawe sarung měbangung kapia. 24 "Tuang 
Guru," angkuěng i sire, "I Musa e naněntiro kere ini: Kereu 
sěngkatau ese e mate, kų tą anae ute aną u sěngkataune 
harusě pěkawing dingangu walune tadeąu mapalěton 
hite waug'u tau čndai seng nate e. 2 Naung pią i sire pitu 
tamahuari kų němpětaną sini. Ene kaiakanenge někawing 
kų bọu ene nate tawẹ anae. Tangu walune nitěntang 
baug'u ana u sěngkataune. 2? Bọu e tuarine malaing nate 

tawe anae. Halě kerene malaing himombang su tuarine 
katěllune nakahakjewen lai kapitune. 27 Kasamuriange 
ute wawine ene hala e malaing nate. ?3 Kų su tempon 
taumata nate e ipěbangung kapia e ute, kawingken 

sai tau wawine e? U naung i sire pitu e seng bou 
piněkawingange." 22 Mawu Yesus ute simimbangke, "I 
kamene mambeng něsala, u i kamene tawe nakačnna 
Winohe Susi, kerene lai kawasan Duata. 30 Batų u 
kamągeng taumata nate e sarung měbangung kapia ute i 
sire semben tawe měkawing kaiso i sire sarung měbiahě 
kere maląekatě su sorga e. 3t Kai wědang ta nakabasa i 
kamene apa hengetangu Mawu Ruata mąanun taumata 
nate nipěbangung kapia? Mawu Ruata e něhengetang, 
32 'lą e kai Ruatang Abraham, Duatang Ishak dingangu 
Ruatang Yakub." Mawu Ruata e tangu walinewe Ruatan 
taumata nate. | Sie kai Ruatan taumata wiahě!" 33 Saraeng 
taumata lawọ ene nakaringihě tatualag'i Yesus, i sire 
měngkatewe němpědalinaų u těntiron'E. 34 Ene sarąeng 
tau Farisi e nakaringihě u i Yesus kai seng nakapěkěmming 
mohongu tau Saduki e, kų i sire kai nčmpětampung. 

35 Sêngkatau wọ'i sire, kai sěngkatau mananěntiro 
agama, kai měnangką si Yesus kų mangalą bera ringangu 
kakiwalo sěmbua. 36 "Tuang Guru," angkuěnge, "kai 

tita sude kahumotongange su ralungu atorang u 
agama?" 37 Mawu Yesus simimbang, "Kěndag'u Mawu 
Ruatanu ringangu kaguwau naungu, ringangu kaguwau 
himukud'u, ringangu kaguwau lačnnanu. 8 Kai ene tita 
kahumotongange ringangu kąguwakenge! 22 Tita karuane 
ute měsulung dingangu humotonge ute kai: Kěndag'u 
sěndinganengu keręewe i kau kuměndagu watangengu. 
40 patiku tita ku nionggọ i Musa ringangkewen těntiro 
manga nabi e niapakaiang su tita rarua ene." ^ Kutẹu 
tau Farisi e naung deng matatampung sene, Mawu 

Yesus nakiwalọe si sire, “2 "Kerea su tiněnnang kamene 
maanun Datu Mananalamatě? Kai hěnton sai tangu i 
Sie?" "Hěnton Daud," sasimbah'i sire. 3 "Maeng kerene," 
angkuěng i Yesus, "kawe unųe tangu hakju Rohkě u 
Ruata e měkěkaradiahang si Daud kų měsěsěbąu Ratu 
Mananaļamatě e 'Mawu'? U i Daud něbera, ^*^ 'Mawu e 
něhengetang su Mawuku: kaiangko su koaneng-Ku, sarang 
la měkoą manga rumarokąu e sumasuměllung si Kau.' 
45 Kuteu kereu i Daud měsěbąu Ratu Mananalamatě e kai 
'Mawu', ute kereapa wue i Sie hěnton Daud?" 46 Tawẹu 
sarang sěngkatau nakakasimbahě si Yesus. Kų nanětą bọu 
êllo ene tawęu wahani makiwalo manga apa lai si Sie. 

1 Mase Mawu Yesus něhengetang su taumata lawọ 
23 dingangu su manga murit'E angkuěng, 2 "Manga 
mananěntirong agama ringangu tau Farisi e nakahombang 
kawasa waug'u mělahę u tita'm Musa. °? Batų u ene ute 
pěčmpěsěmpi bue ringangu pěmpětuhų bue waug'u 
patiku apang ipěparentan sire. Kai kumbahangbe 
měmpětěno kakanoa i sire, u i sire tawe měkakoą apang 
itětěntiron sire. ^I sire mêmpanuntuewe manga halě 
mawawéha dingangu mêmpangonggou atorě mawawéha, 
kai mang ta kadiongeng mêtulungu taumata tadeau 
měmpěděndalengu ene. ? Patiku apang kěkoateng i 
sire kětąeweng mědeąu pakipandai su taumata. | sire 
mětětatudę měpěpakę u wawěkise mawawěnahě kereu 
měmpěkaliomaneng dingangu mapakanandų u humbung 
lakų i sire. êI sire papuluang su tampa kahoročnge 
su manga saliwang dingangu su manga kalaianeng su 
těngone su ralungu manga walen pěkakalioamanengang. 
7 | sire puluang makjadatě su manga pasarě, dingangu 
maluasě kuiang 'Tuang Guru'. 8 Arawe i kamene, abe 
kapulu kujang 'i Tuang Guru', u gurunu e mang sěmbaų ku 
i kamene kěbje kai aną u sěmbaų. 2 Dingangu kumbahang 


MATIUS 23.10—-17 70 


i kamene kumui su sěngkatau su dunia ini 'Amang', u i 
Amang i kamene e mang sěmbaų kų kai i Amang su Sorga. 
10 Dingangu abe kapulu i kamene kujang 'Měngangahą', 
batu u měngangahą i kamene mang sêmbau ku kai Ratu 
Mananalamatě seng nikědon Duata. 21 | saing kasěllahenge 
su taloarang kamene, hinong kakoa mětatangkiang si 
kamene. 1? | sai mětěngkarangęu watangenge sarung 
iapakasana; arawe i sajewe mětěngkasaną, sarung 
iapakarange." 13 "Kačngkěhang i kamene manga 
mananěntiro agama ringangu tau Farisi! | kamene 
taumata měmělle. | kamene manahaghe taumata mêdeau 
makoa dalohong jamąat'u Mawu. | kamene hala madiri 
makoa dalohong jamaat'u Mawu, arawe waline apam 
mapulu e, kahian kamene sahagheěng. 14 [Kačngkěhang i 
kamene manga mananěntiro agama ringangu tau Farisi: 

| kamene kai měmpěmělle. | kamene měngěngakalě 
manga wawine walu ringangu měmpělěhampasě balen 
sire kų mědeąu ipangambung kararalaje tangu i kamene 
měkěkaliomaneng manandu-nandu. Suwų u ene ute 
hukumang i kamene e sarung limembong kawěhąe!] 

15 Kačngkěhang i kamene manga mananěntirong 

agama ringangu tau Farisi! | kamene kai tahapěmělle! 

| kamene rudaleng mararau mamoto laudě, dingangu 
měmpąměpidě banua mědeąu reng makasahionge 
sěngkatau makakasuě agamanu. Ku sarąeng tau e simuě 
agamanu e ute i sie koateng i kamene ralohon naraka ruan 
sule limembong karalakje wọu'i kamene! 16 Kačngkěhang 
i kamene manga měngangahą buta! | kamene 
měmpąněntirong ini, 'Kereu i sai měsalu su Walem Mawu 
e ute, saluwe tawẹ mangalene; kai kereu i sie měsalu su 
wulaeng su ralungu Walem Mawu e ute i sie kąakakaju 
salune ene." I? I kamene taumata e wodokě o kawe lai 
wuta! Sude limembong kapiane: bulaenge arau Walem 

Mawu e makasusi wulaenge? 181 kamene maněntirong 
ini lai, 'Kereu sěngkatau měsalu ualingu pananěmbaěng, 
taumata ene tawe naiki su salune; arawe kereu i sie 
měsalu ualingu sasěmba su wowom pananěmbaěnge, 

i sie naiki kahian sasalune ene.' 19 Kai wuta kaělli i 
kamene! Sude limembong kapiange? Sasêmbane arau 
pananěmbaěng ku makakoą sasěmba ene masusi? 

20 Batų u ene, kereu pią u měsalu su pananěmbaěng, ene 
mangalene i sie něsalu ualingu kai su pananěmbaěng, 
měběbawa kébi apąewen mapapéllo su wowone. 21 Ku 
kereu pią u měsalu su Walem Mawu, ene mangalene i 
sie měsěsalu kurai su Walem Mawu e, kurai su Ruata 
mětětumana sene. ?? Dingangu kereu pią u sěngkatau 
měsalu ualingu sorga, ene mangalene i sie měsěsalu 
ualingu kararatuang u Mawu, dingangu ualingu Ruata kų 
maiang su kalaianeng'E. 22 Kačngkěhang i kamene manga 
mananěntiro agama ringangu tau Farisi! | kamene kai 
tahapěmělle. | kamene mêmpangonggou katahapulong 
kapahiakengu salasi, pingkilě, dingangu pempasě e su 
Mawu. Arawe manga halě kaghaghuwakenge su ralungu 
atorang u agama, kere manga: Kąadilě, pěkakakěndagě, 
katatuhųe tawe sasěmpikang i kamene. Sěmbaliau kai 
ene harusě koateng i kamene kalamona, su sěmběkang 
ene tamai lai mapakawalan halě baline. 241 kamene 

e kawe mangangahąu wuta lai! Lango su inumang 
sahikang i kamene, arawe onta e kawe ělukangbeng 
kamene! 25 Kąačngkěhang i kamene mananěntiro agama 
ringangu tau Farisi! | kamene e tahapěmělle! Manga 
lainumang dingangu manga lama i kamene lğuhasengbeng 
kamene likude pakawurěsi, arawe ralunge měngkate 
apa malamuhų kahiaewen halě kěkačbakeng i kamene 
ualingu p£mamulaho ringangu pěbawawusa. ?6 | kamene 
tau Farisi wuta! Uhasěko kalamona pakawurěsi ralungu 


MATIUS 23.27-35 72 


manga lainumang dingangu manga lama, tadeau likude 
malaing burěsi! 2? Kąčngkěhang i kamene mananěntiro 
agama ringangu tau Farisi! | kamene e tahapěmělle! | 
kamene kerẹ e manga kubulě nilaburě pinakawira, su 
likude ikěkasilo malěnggihě, arawe su ralunge napenęu 
ruhi ringangu kěbjewe apam mawawuhu. 28 Kerene lai 

i kamene. Wọu likude i kamene kakěllačng mapia su 
taumata; arawe su ralunge ute i kamene kawe napene 

u konti ringangu kararalaki." 22 "Kačngkěhang i kamene 
mananěntiro agama ringangu tau Farisi! | kamene 

e tahapěmělle! | kamene němpangěndų u watung 
kubulě maralěnggihě baugu manga nabi e, ringangu 
lělčgahengu palě tatialąen taumata kakanoąe mapia. 

30 Kų i kamene němpěbera u, 'Mangawe i kami něbiahě 
su tempong manga i upung i kami e naung ute, i kami 

e tawe timuhų dingang i sire nêmpamate manga nabi! 

31 Kų i kamene němpangaku hala u i kamene e kai hiten 
taumata němpamate manga nabi.' 32 Mąeng kerene 

ute, pěčmpanurusě e ringangu měngkate pakasuę e 
kalawọu rosa ku seng niwahêtang i upung i kamene e! 331 
kamene e kai raralai dingangu kawe hiten taumata raralai! 
Kereapa ngae i kamene mapakasalamat'u watangeng 
bọu hukumangu naraka? 34 Daringihěko pakapia-pia: lą e 
sarung měndoloh'u manga nabi, taumata matatahuěnna, 
ringangu manga mananěntiro; ku sěnggą bọ'i sire sarung 
patečěng i kamene, ringangu sěnggąewe lai waline 
sarung kuruisang i kamene. Piabe lai sarung pahangeng 

i kamene su ralungu waleng pěkakaliomanengang, mase 
saghegheěng i kamene bọu soa sěmbaų sarang soa waline. 
35 Batų u ene i kamene sarung ihukung ualingu pěmamate 
kų nikakoą su kalawọu taumata tawẹ salane -- nanětą bọu 
pěmamate si Habel kų tawe salane sarang pêmamate si 
Zakharia aną i Berekhya, ku pinateng kamene su taloaram 

Walem Mawu ringangu pananěmbaěng. 28 Pangimangke: 
patikų ene sarung tumuhung su taumata orasě ini!" 
37 "Yerusalem, Yerusalem! Manga nabi e kawe nipapatenu. 
Manga rarolohang u Ruata e ničntungangu watu sarang 
nate. Seng kapirang sule e lą mapulu mangomol'u patiku 
mětatumanąu, tabidąeng iněngen manu mangoko manga 
anae sualung u panide, kuteu i kau e kawe madiri! 
38 Ualingu ene Mawu Ruata e tawe lai mahundingang i 
kamene. 39 Kasingkako: Manětaą bou orasě ini e i kau seng 
tawe makasilo Sią saų sarang i kau měbera, 'Alamatě e 
mahundingang si Sie ku diměnta su arengu Mawu.' " 

1 Saraeng Mawu Yesus dimalengke naněntangu 
24 Walem Mawu e, tangu manga murit'E himaung si 
Sie ku němpaněbọoeng saheng kakakoą u Walem Mawu e 
si Sie. 2 Kuteu i Yesus něhengetang si sire, "Nakasilo wue 
patikų ene i kamene? Kasingkąko, mambeng těngadě 
u, taweu watu sarang sěmbaų bou manga wale tamai 
ini e bědang mawala madalênsung sěmbaų su waline, 
su čnnąe. Kěbje sarung těnnehang." 3 Bọu e Mawu 
Yesus simaka solong Bukid'u Zaitun, tangu pią e i Sie 
maiang, manga murit'E himaungke mědeąu mahumbisara 
ringang'E mětěngo. "Pěhabarěko si kami kų kai angerę 
tempone patikų ene sarung mariadi," angkuěng i sire si 
Sie. "Kai mangąe tatiala apa ngae pělahekangu rarěntan 
Tuang dingangkewe lai kasuečngu runia?" 4 Mawu Yesus 
simimbang, "Pakapapia wue, kumbahangbe sarung 
i kamene kaakaleng. 5 Batų u taumata lawoe sarung 
měmpěděnta ringangu areng-Ku kų měmpěbera, 'Kai lą e 
Ratu Mananalamatě!' | sire kai sarung měngakalě taumata 
lawọ. ê I kamene sarung makaringihě tingihu pěsasekę e 
dingangu habar'u pěsasasekę e, kaiso abe kěngkatakų. 
U kěbi ene mang harusě mariadi, kai ene walinewe 
tempone seng měkiamatě. 7” Bansa sěmbaų sarung 

měsekę dumoką bansa waline, dingangu kararatuang 
sěmbaų sarung měngalo kararatuang baline. Kų suapan 
tampa sarung pią karalunusě dingangu mělinuhě. 8 Kų 
patiku ene wuhuewe panětakenge, kere tědų u sěngkatau 
wawine su tempon měhěnding. ° Bọu e i kamene sarung 
samekang kų isarakang mědeąu pahangeng dingangu 
pateěng. Patikų dunia e sarung měmpěbinsi i kamene 
ualingu i kamene kai muritě-Ku. 1° Su tempo ene sarung 
malawọ taumata měmpěsohọ dingangu mědaralai ore lai 
měmpěbinsį sěmbaų dingangu waline. 11 Lawo mahang 
nabi sarung měmpělěto, ku makaakalě taumata lawọ. 

12 Karalakje mangken mahuntinambang katoghase hakju 
taumata lawọe selaing tawe makakoa měkakěndagě. 

13 Arawe i sajewen matatana satia sarang pangěnsuečnge 
ute sarung iapakasaļamatě. 14 Kų Injilě e mąanung 
kereapa Mawu Ruata měparenta ute sarung ihabarě su 
kaguwąu dunia, tadeau patiku umatě e makaringihě. 
Mase wuhuewe ruměnta kiamatě." 15 "| kamene sarung 
makasilo, 'Karalakisě kų makawihua', kere ilěhabar'i 

Nabi Daniel, dudarisi su tampa susi. (Kaketa suapam 
měbawasane: Ěnnaiko kaia mangalene!) 16 Su tempo ene i 
saing ene su Yudea harusě tumalang solong bawuludange. 
17 | sain su wowong atu u wale abe lintu mêngala apa-apa 
wọu ralungu wale. 18I sain su waelě abe pěsule měngalą 
lakue. 12 Kačngkěhang ěllo ene su manga wawine pią 
kapapia, ringangu su manga wawine kąpanusune rariọ! 
20 Pěmpěkaliomanengko tadeąu kumbahang sarang i 
kamene harusě tumalang su tempong pědasehang arau 
su êéllon Sabatě! 21 Su éllo makągaghěnggang ene sarung 
pią kasasusa masaria kereewe wědang ta nadiadi rokeng 
bọu tětąu dunia sarangkewen orasě ini, ringangu selaing 
tawe měsaų. 22 Kai manga Mawu Ruata e tawe mangěsọ 
tempone ute; tawẹ u sarang sěngkatau masalamatě. Kai 

ualingu umat'E, ute Mawu Ruata enangêso u tempo 
ene. 22Ku su tempo ene kereu pia sěngkatau měbera si 
kamene, 'Kakělla, Ratu Mananalamatě e ěndaung sini!" 
arau 'i Sie paj sene!' -- ute abe pěmpangimang su tau 
ene. 24U kai sarung luměto mahang kristus e ringangu 
mahang nabi. | sire sarung měmpěkoą manga halě 
makadalinaų dingangu makąlaherang mědeąu makaakalě, 
sěngapam botonge sarang su kawanuan Duata ewe lai. 

25 Ku, pětahěndungko! U lą e seng něhabarě si kamene 
kalamona těntalang halļě ene ta nadiadi. ?6 Kereu pią 

u měbera si kamene, 'Kakělla, i Sie ene pai su wanua 
linggi!" -- kumbahang i kamene tamai. Arau kereu i sire 
měmpěbera, 'Kakělla, i Sie měkěkěmbuni su ralungu 
kamaré ěndaj sini e!' -- ute abe pangimang. ?7 U rarêntang 
Ahus'u Taumata e kai měsulungu sěnnang u kilą bọu 
sěmběkan daki, kų mątuahě solong sěmběkam bahe. 

28 Suapan pią kasuang ute sene pia manų tahapanemọ 
kasuang." 2? "Tangu lčpasewen napalusé kasasusan tempo 
ene ute, matangěllo e sarung marěndung, dingangu 
wulang e seng tawe suměnnang. Manga wituing e 
sarung měngkahondosě bou langi, dingangu kalawou 
mangangawasa kinoačng e sarung měkalemboghang. 

30 Bọu e tatialang Ahus'u Taumata e sarung ikasilo su 
langi. Su tempo ene patiku umaté su dunia e sarung 
mahulungkang. | sire sarung makasilo Ahus'u Taumata 
kadéntane su wowom binawa ringangu kawasa ringangu 
kawawantugě masěllahě. 31 Napiri gaghuwae sarung 
tiukang, kų Ahus'u Taumata sarung měndoloh'u manga 
maląekatě ipangomolě kawanuan'E wọu kěbi bukun dunia 
čpą e, dingangu wọu pungu langi sěmbaų sarang pungu 
langi baline." 32 "Pěngalako těntiro wọu kalung ara, kereu 
manga hakondane kawe melong dingangu masasikome, 
ringangu manětąe humčti, i kamene masingkąu tempom 

pědisě e seng marani. 23 Kerene lai kereu i kamene 
makasilo halě tamai ene mariadi, i kamene masingkąu 
tempone seng masandi-sandigě. 34 Kasingkąko! Halě 
tamai ene sarung mariadi těntalang taumata apan 
měběbiahě orasě ini e, měngkairį kèbi. 22 Langi dingangu 
dunia e sarung mapaghohě, arawe wawera-Ku e tatapě 
sarang marěngu-děngu." 36 "Tawęu masingka měnsang 
angere ěllone ringangu orase, manga malaekatě su sorga 
e wěga, Ahus'u Taumata e malaing běga, samatang i 
Amang tumba masingkae. 3? Kamageng Ahus'u Taumata 
e ruměnta ute, kakakoae kai měsulungu su tempong Nuh 
naung. ?8 Su pira ěllo těntaļang ta nědědarulung gêguwae, 
taumata e mąhungkačng mêmpanginung dingangu 
měmpěkěkawing. Kerene sěntinią saraeweng nidating u 
ěllon Nuh nasake su ralungu kapalě. 3? Saraeng darulunge 
nangelọe si sire kěbįi buhųe i sire nakahěngangu kaia 
seng nariadi. Kerene lai kakakoae sarung kereu Ahus'u 
Taumata e ruměnta. ^ Su tempo ene piako ruang katau 
su waelě kąpamunarane: Sěngkataue sarung paringaneng, 
arawe sěngkataųe wue itěntang. 21 Manga wawine ruang 
katau e kąpěnggilinge gandung: Sěngkatau paringaneng, 
sěngkataųyewue itěntang. ł? Tangu pakalahěkosě bue, u 

i kamene wěga wue měnsang angerę Mawunu sarung 
duměnta. “23 Pětahěndungko ini! Kereu manga taghuangu 
wale e masingkąu kai pukulě pira su hěbi kų pią tahatako 
e sarung duměnta, ute i sie tawe mêtiki, tadeau tahatako 
e tawe sumuě solong dalungu walene. ““Ualingu ene, i 
kamene malaing pakarariahi. Batų u Ahus'u Taumata e 
sarung duměnta su orasewe i kamene tą pěngangantibe." 
45 Angkučěčngu Mawu Yesus kapia, "Kamageng kerene, 

kai éllang sude masatia ringangu matahuěnna? Seng i 

sie niruj u mawune nakoa těmbonang u manga čěllang 
baline; tadeąu i sie mangonggọu kaěng si sire su tempone. 

46 Kariangkamang su ěllang ene kamageng kawalikangu 
mawune, ku i sie kahombangengbe kapěkoąe munarane. 
47 Pangimangke, u mawune sarung manarakangu kalawou 
rarotonge su éllang ene. ^8 Kai kereu êllang ene kawe 
ralaki ute, i sie sarung měbera su ralungu naunge, 
49 'Mawuku bědaweng marěngų měbali,' kų i sie nanětąe 
namalọ manga êllang baline, mase kimačng nanginung 
dingangu tahapětěngkiwukang. >° Bọu e mawune sarung 
měbali su ěllo ringangu orase ta laantiwange. °t Tangu 
éllang ene sarung běbawěbahengu mawune, ku iwahung 
solong tampąu taumata mêlle. | sire sarung mahunsangi 
dingangu mětatahangu sigěsą paise." 

1"Kereu Ahus'u Taumata e ruměnta waug'u i 
25 Sie kawe Mawu ute, kakakoae kai měsulungu 
papinintu ini: Mahuala mapulo nasiala solone, mase 
tamai němpaněnsomahě kaghiang ese. ? Ene limangkatau 
wọ'i sire e kai longong, arawe limangkatau waline e 
kai matatahuěnna. 3 Limangkatau mahuala longong 
e němpěbawawe solon sire, kaiso tawe němpěbawa 
lana rariahine. 4 Limangkatau mahuala matatahuěnna e 
nasibawa solone ringangkewen lana rariahine. ? Kaghiang 
esẹ e riměnta rio malongge, ku manga mahuala e nanětąe 
něngiolabě kų nikahuntikilangke. ê Ara kěkaloaranete, 
wuhųe kinaringihě pią kakui u, 'Kaghiang ese e narěnta! 
Ěndaje pěmpaněnsomahě si sie!' 7 Ene mahuala mapuloe 
němpěbangungke kų němpěndikọo solon sire. 8 Manga 
mahuala apan longong e němpěberąe su matatahuěnna, 
'Pahiakengkon lanang kamene e, i kami, u solong kami 
e seng mědědusě.' ? 'Tawe makaonggọ!' angkuěng i sire 
mahuala matatahučnnae, 'batų u měntěhang kai i kite 
kěbi lanane ta natimu. Dakọe pěmpamělli su toko!" 10 Ene, 
manga mahuala longong e tamai e němpěmělli lana. 
Sarąeng i sire nalikudě, narěntąe kaghiang ese. | sire 

mahuala kų seng nariahie nahunsuě e ringangkeweng 
kaghiang ese su saliwange mase tukadě e nikunsi! 11 Bou 
e i sire mahuala waline e něngkarěntąe. | sire mąhungkui, 
'Mawu, Mawu, topeiko tukadě e i kami.' 12 Kai kaghiang 
esẹ e simimbang, 'la běgaweng kamene!!!" 13 Tangu Mawu 
Yesus nangunsje papinintune e kere ini, "Ualingu ene 
pakaralukadě bue, batų u i kamene běgaweng êllone lai 
orase." 14 "Kamageng Ahus'u Taumata ruměnta su ralungu 
kararatun'E, kakakoae ute malaing kere su papinintu 

ini. Sêngkatau ese měněnaung měbuą solong tampa 
marau. | sie kimui manga êllange, piněnarakanengu 
rarotonge si sire. 12 Suapang ěllange ene i sie nangonggo 
pinětatalahingewen pelęesang sěmbaų-sěmbaų. Su 
sěngkatau i sie nangonggou roitě bulaeng lima hiwu. 

Su waline lai i sie nangonggọu roitě bulaeng dua hiwu. 

Ku su sěngkatauewe lai i sie nangonggọu roitě bulaeng 
sěhiwu. Mase i sie rimaļeng. 16 Tangu èllang kų něnarimąu 
roitě bulaeng lima hiwu ene apid'u rimaleng nahumbalų, 
mase nakačbą untunge lai roitě bulaeng lima hiwu. 

17 Kerene lai ěllang kų nanarimąu roitě bulaeng dua hiwu 
e malaing nakačbą untunge rua hiwu. 18 Arawe èllang 

kų něnarimąu roitě bulaeng sěhiwue kawe rimaleng kų 
němangka lohange su ěntana, ku němuni roitu mawune 
sene. 12 Marěngu kahěngang bou ene mawu manga 
êllang ene napule, kų nanětąe němpědarekeng dingang 

i sire. 2? Ěllang kų nakatarimąu roitě bulaeng lima hiwu 
ene himaung kų něnarakangu mapulo hiwu. 'Tuang,' 
angkuěnge, 'i Tuang něnarakangu roitě bulaeng lima 
hiwu si sią. Kakěllako, ia nakačěbą lai untunge lima hiwu.' 
21'Mapia,' angkučngu tuange ene, 'i kau ěllangbe mapia 
ringangu satia. Ualingu i kau kawe kapěngumbalačngu 
mahali, ia tangu sarung manarakangu lawọ si kau. Suě e kų 
pěmpahuluasě dingangku!' 22 Mase ěllang kų něnarimąu 

roitě bulaeng dua hiwu ene himaung, ku něberąe, 'Tuang, 
i Tuang seng něnarakang u roitě bulaeng dua hiwu si sią. 
Kakěllako, ią dembeng nakačbą untunge rua hiwu lai." 

23 'Mapia,' angkučngu tuange ene, 'i kau ěllang mapia 
ringangu masatia. Ualingu i kau kapěngumbalaěng su 
mahali ute ia sarung manarakangu lawọ si kau. Sut e kų 
pahuluase ringangku!' 24Bou e ěllang kų nanarimą doitě 
bulaeng sěhiwu himaung kų něberąe, 'Tuang, ia masingką 
i Tuang e kai sěngkatau mahasa. | tuang měněnipo wuang 
kalu su tampa i Tuang tawe něsuang, dingangu mąměnsą 
su tampa i Tuang tawe nangasi. 22 lą kai nataku, ku ia 

e rimaleng němuning doit'i Tuang su ralungu ěntana. 
Ěndaung doit'i Tuang e.' ?6'I kau ěllang dalaki dingangu 
malaseng!' ungkuěng i tuang e. 'Kara kawe i kau e seng 
masingkąu ią e kai manipo wuang kalu su tampa ia tawe 
něsuang dingangu mąměnsą su tampa ią tawe něngasi? 
27 Kamageng kerene, hinone i kau e kai měndesọu roitěku 
e su bank, tadeąu su kawawaliku e, ia e makatarimą kapia 
roitěku e ringangu rentene. ?8 Ualingu ene, alako roitě bo'i 
sie, mase ghěllį su taumata apang pią doite mapulo hiwu 
doitě bulaenge. 2? Batų u taumata ku seng pią, sarung 
gělikang limembong kalawoe, kų i sie sarung mąhěmpaliu. 
Arawe taumata kų tawẹ apa, kadodọ ku bědang si sie, saų 
alakeng. 3° Kų čllang kų tą gunane e, hipẹ e su ralungu 
kararěndung su likude. Sene i sie sarung sumangi dingangu 
masigěsą!' " 31 "Kamageng Ahus'u Taumata e ruměnta 
kere sěngkatau ratu, tětakinangu kalawou maląekatě e, i 
Sie sarung maiang su wowong kawawantug'E mahamagě. 
32 patiku umaté su dunia ini sarung ipětampung su 
těngon'E. Bọu e i Sie sarung mapědalahaen sire makoą 
duang kamonaěng kere měndalukadě napědalahaeng 
domba wou kambing. 22 Taumata apang měkěkoą kapulun 
Duata e sarung ikomolě su sěmběkane koaneng, arawe 

apang tawe měkakoą kapulun Duata e su sěmběkane kaihi. 
34 Mase ratu e sarung měhengetang si sire su sčmběkane 
koaneng, 'Pěmpědamahje i kamene apang nialamateng i 
Amang-Ku. Pěmpěsuě e su ralungu kararatuang kų seng 
nidariahi si kamene rokeng su pěmamahčta dunia e. 

35 U su tempong la nahutung, i kamene niapakačngu la 
dingangu su tempong lą narou, i kamene niapanginungu 
la. lą e kai tau raghi, i kamene něnarimąu lą su waleng 
kamene. 28 Pią la těntole, nipakeaneng i kamene. lą 
masaki niundangeng i kamene. Pią la nitahungkų, i 
kamene němpědalinge si Sią.' 3? Mase i sire němpěbera, 
'Mawu, angerẹ e i kami nakasilo Mawu e lunusě kų i 
kami e napakačng arau narou kų i kami e napěnginung? 
38 O angerẹ bue i kami nakasilo Mawu e kere tau raghi, 
kų i kami e naněnsomahě Mawu e kų napěnumpang 

su waleng kami? Angerẹ, bue Mawu e kinasilo těntole 
mase i kami napěluhen pakeang su Mawu e? 22 Angere i 
kami nakasilo Mawu masaki arau matatahungku, mase 

i kami e nětuļung?' ^ Tangu Ratu e simimbang si sire 
angkuěng, 'Kasingkąko: apang nąung nikakoą i kamene, 
manjeng su sěngkatau wọu manga aną u sěngkatauku 
masasusa e, ute měsuļungu kinoą i kamene Sią!' #1 Mase 
Ratu e něhengetangke lai si sire su kaihin'E, 'Pamehọe 
wọu ini, i kamene taumata niapakakutu! Pěmpěsuě e su 
ralungu putung ta masasěbu, kų seng nidariahi waugu 
setang dingangu manga maląekatě! 42 U su tempong lą 
lunusě, i kamene tawe napakačngu lą; su tempong lą 
narou i kamene tawe napěnginungu la. ® lą e tau raghi, 
i kamene tawe nanarimau lą e su waleng kamene. la 
těntole, i kamene tawe napěluheng lą pakeang. lą masaki 
dingangu mątatahungkų, i kamene tawe nětangkiang si 
Sią.' ^^ Mase i sire malaing němpěsimbang si Sie, 'Mawu, 
angerẹ bue i kami e nakasilo Mawu e lunusě arau narou, 

arau měsulungu taumata raghi, arau těntole, arau masaki, 
arau matatahungku, kų i kami e tawe nětulungu Mawu 
e?! 9 Tangu ratu e sumimbang, 'Kasingkako: su tempong 
i kamene tawe mapulu mětulungu sěngkatau wọ'i sire 
kasiang ini e ute, mangalene i kamene tawe nětulungu la.' 
46 Tangu i sire ene sarung ihukung u hukumang kakalě, 
arawe i sire apang měmpěkěkoą kapulung Duata e, sarung 
makahombang pěbawiahě tutune ringangu kakalě." 

1 Kuteu nasueen těntirone kěbj halě ene su Mawu 
26 Yesus, i Sie něhengetang su manga murit'E, 
2"| kamene masingkau kate lai rua êllo seng ĚIlong 
Paskah, kų Ahus'u Taumata e sarung isarakang tadeąu 
pakipaku su kalu kuruisě!" 3 Su tempo ene manga imang 
těmbonange ringangu manga matatimad'u tau Yahudi 
e němpětampung su istanang Imang Mawantugě i 
Kayafas. “| sire němpědaļlahintau mědeąu měnamę si 
Yesus pakapěnisě dingangu měngakalě měmate si Sie. 
> "Kaiso," angkuěng i sire, "kumbahang halě ene koateng 
su tempon saliwang, madiring makapěgonggą kawanua." 
6 Pią i Yesus naung su Betania, su walen Simon naung 
pią sakje su pisi makatataku, 7 ene pią e tau wawine 
sěngkatau himaung si Yesus. | sie něbawa wotolě pualam 
sěmbua lohone lana mawěngi malěgadě. Ene Mawu Yesus 
malang kapěsěsimokole, tau wawine ene naněboheng 
lana mawěngi ene su těmbọu Mawu Yesus. ê Manga 
murit'i Yesus e nakasilọe halě ene kų naralaki naung i sire. 
"Apawe gunane kěbi ene nipěgagholọ?" angkuěng i sire. 
9 "Lana mawěngi ene wotonge ikawalų malěgadě, kų doite 
rembeng ikaonggọ su taumata kasiang!" 10 Mawu Yesus 
masingkąu tiněnnang sire, kų i Sie něhengetang, "Kawe 
unųe i kamene mapakasusan tau wawine éndaije? | sie 
kai někoą munara mapia ringangu mawantugě baugu 
la. 1t Tau kasiang e hanesěbe ene su taloarang kamene, 

arawe la ute walinewe sěntinią dingangi kamene. 12U 
pananěbohu lana mawěngi ene su wadang-Ku e ute, i sie 
kai měděndiahi pělalěbing baug'u lą. 13 Pangimangke! 

Su kaguwąu dunia e suapaeweng Injilé ipěkěkakeke 

ute, kakanoąu tau wawine ene sarung ipěbawěke lai 
makoa tatahěndung si sie." 14 Kutęu sěngkatau wọ'i sire 
mapulo dua murit'u Mawu Yesus, kų arenge i Yudas 
Iskariot, natamai něsěmąu manga imang těmbonange. 
15| sie néberae si sire, "Apa sarung ionggọ i kamene si 
sia kereu ia manarakang i Yesus si kamene?" Tangu i sire 
němpěndekengke roitě salaka, těllum pulo su kalěpane ku 
bọu ene nangonggoeng doitě ene si sire. 16 Nanětą bou 
ene i Yudas hanesě mědědeą loahe mapia měnarakang u 
Mawu Yesus. 1” Su ěllo humotong su Saliwangu Borotě Ta 
Lahaesang, manga murit'u Mawu Yesus němpěhaungke 
si Sie. | sire nakiwalọe, "Kai suapa kapulun'U sadiačng i 
kami e kaěng u Paskah e waug'i Tuang?" 18 Mawu Yesus 
simimbang, "Dakọe solong soa pěsěmą i anu sene ku 
pěbera si sie, 'Angkuěng i Mananěčntiro, tempoku e 

seng nidating; kų lą mapulu měsaliwang u Paskah e su 
walenu ringangkeweng manga muritě-Ku.' " 19 Manga 
murit'i Yesus e němpěkoą keręewe nioron Mawu Yesus si 
sire. | sire tamai němpěnadia kačngu Paskah ene. 2? Ene 
nahěbie, Mawu Yesus dingang i sire murit'E mapulo dua 
e němpěkaiangke su meda. 21 Ara i sire kąpahungkačnge, 
Mawu Yesus něhengetang, "Daringihěko: sěngkatau wọu 
taloarang kamene e sarung mêsunial'u lą." 22 Nakaringihě 
ene, manga muritě e měngkate něngkasusa tą sihinge. 
Mase i sire nasikiwalong kiwalone su Mawu Yesus, 
"Balinewe ia sutimonang Kau Mawu?" 23 Mawu Yesus 
simimbang, "I sain nangunong borotě su ralungu mangko 
ringangku ute, i sie sarung měsunialļě u lą e. ?* Kahěngang 
bue Ahus'u Taumata e sarung mapohong kere mabawohe 

su ralungu Winohe Susi. Kaiso kąčngkěhang bue i sai 
mêsunial'u Ahus'u Taumata! Tau ene mąčndokangbelai 
naung tawe kadiongeng piněhanąa!" 22 Mase i Yudas i anų e 
něsunialě e něbera, "Kų balinewe ią ngae itětimonang Kau 
Mawu?" | Yesus simimbangke, "Kerẹewe njbaweranu!" 
26 Ene i sire mahungkaèngke, Mawu Yesus nangalae 
borotě, mase něberang kakaliomaneng tatarimakasę. Bọu 
e Í Sie něngangempangke borotě ene ringangu liman'E 
kų nitěgone su manga murit'E apid'u něhengetang, 
"Pěmpangaląe, pěmpěkačěngke; ini e kai wadang-Ku." 

27 Bọu e i Sie nangalae panganginumangu anggorě e, 
mase nakitarimakase su Mawu Ruata. Nitěgone su 
manga murit'E, kapěberane, "Panginumęen kamene 
kěbi! 28 U ini e kai rahaku ipąnahutěngadě pěkakědon 
Duata -- dahą e iapatědọ baugu lawọ ipangampung 
dosan sire. 22 Pangimangke: la sembeng tawe sarung 
manginung anggoré ini lai sarung tempong la manginung 
anggorě buhu ringangkeweng kamene su Runia Wuhung 
Amang-Ku e." 30 Bọu e i sire němpěkantarju kakantari 
daralo sěmbua. Kų mase i sire nakoą solong Bukid'u 
Zaitun. 31 Ene i Yesus něhengetangke su manga murit'E, 
"Su hěbi ini e lai i kamene kěbje raliu měmpětalang 
maněntangu lą. U su Winohe Susi e mąbawohẹ: Mawu 
Ruata něhengetang, la e sarung měmate mělalukadě e, 
kų gapačngu domba e sarung měkalļiaesě.' 3? Kai kereu 

la seng niapěbangung kapia, lą e sarung měngalimona si 
kamene solong Galilea." 331 Petrus simimbang su Mawu 
Yesus u, "Manilaing i sire waline e maněntang i Tuang, 
arawe ią e mambeng tala!" 34 "Tahěndunge," angkuèngu 
Mawu Yesus si sie, "su hěbi ini e lai těntalang manų ta 
kiměkukų, i kau e seng těllung sule něsuniaļ'u lą." 351| 
Petrus simimbang, "Manilaing ia patečng sěngkapate 
ringangu Mawu, kai ią e mang ta mêsunial'i Kau Mawu!" 

Ku kěbį manga muritě baline e malaing němpěbera 
kerene. 36 Naļliung ene Mawu Yesus natamai ringangu 
manga murit'E nědeą tampą isěsěba Getsemani. Sene i 
Sie něhengetang si sire, "Pahungkaiangko sini těntalang lą 
deng tamai měkaliomaneng." 37 Mase i Sie němaringang 
si Petrus dingangi rědua aną i Zebedeus sěngkatamai 
ringang'E. | Sie nanětąe nasusa ringangu ghiměnggang. °8 | 
Sie něhengetang su manga murit'E, "Naungku e nasusa tą 
sihinge, pěndange měsulungu seng mate e. Kěngkatanąko 
sini i kamene, ku pěmpědalukaděko ringang-Ku." 3? Bọu e 
Mawu Yesus diọ nětěngkaghea, kų i Sie nětěngkasumagě 
su ěntana kų někaliomaneng. "O Amang," angkuěng'E, 
"kereu wotonge, apakarauko wọu lą e kasasigěsą takų 
taludang ini. Kai walinewe kapuluku e mariadi, kaiso 
kawe tumuhu kapulung Amang-Ku e sěsane." ^0 Bọu 

e Mawu Yesus nêébalie su anum manga murit'E i sire 
těllu, kutęu sěngkakakěllae i sire kawe kapahuntikie. | 

Sie něhengetangke si Petrus, "Kalingung lai sěngkaorasě 
kai i kamene těllu e mang tawe nakalukadě dingang-Ku? 
41 Pakaralukadě bue ringangu pěmpěkaliomanengko 
madiring i kamene kahombangengu sasaluka. Têngadé 
bue rohkě e mapulu měkoą halě mětětahino, kaiso i 
kamene mang ta makatohą, batų u wọu sěmběkang 
katataumata e kai lome." 42 Say kapia Mawu Yesus 
natamai někaliomaneng, angkuěng'E, "O i Amang, kereu 
kasasigěsą ini kawe hinong takų taludang, kų tawe ikahipe 
ute, walae karariadine kapulung Amang." ® Bọu e Mawu 
Yesus něsule kapia, kų sěngkakěllane manga murit'E 
kawe wědang kąpahuntikie, ualingu tiki i sire kai tumanju 
mawěhą běhą. 44 Sěnsulļęko lai Mawu Yesus naněntangken 
sire kų katěllun sulene někaliomaneng, bawerane 
měsulung u kalamona. ^" Bọu e i Sie něsulę e kapia su 
anum manga murit'E ku něhengetang, "Měngkai wědang 

měmpětětiki dingangu mêmpangirule i kamene? Kakělląe, 
seng nidating tempone Ahus'u Taumata isarakang su 
kawasang taumata waradosa. 46 Pěmpěbangungke, boe 

i kitẹ mahundalengke. Tingangke! Taumata mêsunial'u 
la e seng ene!" 4% Pią i Yesus bědang kąpělěhengetange 

i Yudas, sěngkatau wọ'i sire mapulo dua murit'E ene 
narěntąe. Ringangi sie ute, nahunděntąe lai taumata 
lawọ kų pią pedane ringangu palo-palon sire. | sire 
niroloh'u manga imang těmbonange ringangu manga 
matatimad'u tau Yahudi. “81 taha pěsunialě e kai seng 
naung něhabarě si sire tatiala ini, "I sain takų dénguange 
ute ene taumatane. Ku same e i Sie!" 49 Kerene sarang 
nahumpau tampa ene i Yudas měngkatewe himaung su 
Mawu Yesus kų něbera, "Tabeą, Tuang Guru!" mase i sie 
riměngu Mawu Yesus. 201 Yesus simimbang, "Anu, kai 
waugu apa i kau nakakarěnta sini?" Ene taumata lawoe 
nětěngkawahanje kų něnamę si Yesus. 21 Sěngkatau wọ'i 
sire murit'E apang ene sene ringangi Yesus, něnawų 
pedane kų namili êllangu imang mawantugě sarangkewe 
nahěnsi tuline. 2 Mawu Yesus něhengetangke su murit'E 
ene, "Suhje kapia pedanu e su homane u kěbj apang 
měmpamateng peda e, sarung lai mateng peda. 22 Arau 
su naungu lą e kai ta makarorong tulung si Amang-Ku 

e, kų i Sie apid'u měndolohu maląekat'E nangělembo 
wọu mapulo dua su ghapačnge? 54 Arawe maeng kawe 
kerene ute, tawe kasasěhųe kereu apang kų seng nitěbalě 
su ralungu Winohẹ Susi u mambeng těngadě mariadi 
kere orasě ini e?" 2> Mase Mawu Yesus něhengetang 

su taumata lawọ ene, "Unųe lą e kai tahapate, hakiu i 
kamene ruměnta měmpěbawa wara dingangu palo-palo 
mědeąu měnamę si Sia? Éllo-êllo lą e kawe mąněntiro 
su Walem Mawu e, kai i kamene tawe měnamę Sią! 

56 Kai mang seng harusě kerene tadeąu misěhų apang 

ku niwoheu manga nabi e su ralungu Winohe Susi." 

Bọu e kěbi murit'E nahuntalang němpaněntangu Mawu 
Yesus. 2? Taumata apaen němpěnamę Mawu Yesus 
němpangěntuden Sie solong baleng Imang Mawantugě i 
Kayafas. Sene manga mananěntirong agama e ringangu 
manga matatimad'u tau Yahudi e seng němpětampung. 
58 | Petrus tutole Mawu Yesus bọu maraune sarang dělah'u 
waleng imang marange. Mase i Petrus simuě e su ralungu 
rělahe, kų naiangke ringangu manga měndariagą. | sie 
mapulu makakasingka měnsang kereapa sarung ěnsuene. 
59 Manga imang těmbonange ringangu patikuewen 
dalohong Sanhedrin e mědědeą sahidi konti, mědeąu 
mapakanawong hukumangu papate su Mawu Yesus. 

60 Kai i sire tawe nakarea sarang sěmbaų tatahutěngade, 
sěmbaliau seng lawọ nialą sahidi konti. Nadehọ pią e 
ruang katau riměnta. 611 rédua e němpěberae, "I anu 
čndaje něbera, la e makaghoghahě bue Walem Mawu, kų 
saube ikakoa-Ku su ralungu těllu ěllo.' " 62 Mase imang 
mawantugě e něbuąe, kų něbera si Sie, "Kawe unųe i 
Kau e mang tawe sasimbangu su laênsilé ipangěnsilě si 
Kau e?" 63 Arawe Mawu Yesus měngkate tawe kêndie. 
Něsaų kapia imang mawantugě e něbera si Sie, "Su 
Těngon Duata Wiahě e ute pauliko si kami měnsang kai 

i Kau e Ratu Mananalamatě, Ahus'u Ruata?" 64 Mawu 
Yesus simimbang, "Kere niweranu. Kai pangimangko: 

u manětą bọu orasě ini e, i kamene sarung makasilo 
Ahus'u Taumata maiang su sěmběkang koanengu Mawu 
Ruata Makawasa, kų duměnta su wowom binawa su langi 
e!" 65 Tangu imang mawantugě e měngkate naningkasě 
pakeange, ku něberąe, "I Sie něhinakang Duata! Seng 

ta wahaluasu pią lai sahidine. | kamene kěbi e seng 
nakaringihě hala pělahinakange su Mawu Ruata e. 66 Kų 
ini e kerea su tiněnnang kamene e?" I sire nčmpěsimbang 

u, "I Sie něsaļa ku hinong pateěng." 87 Ene i sire nangědųe 
ghating Yesus, ku nêmpangoka si Sie. Sčnggąe wue ute 
němpameru si Sie, 8 ringangu něbera, "Kěnangko tika 
dingangu pěhabarěko si kami, ei Ratu Mananalamatě! | 
sai wue nameru si Kau e?" 89 Ene i Petrus kakaiange su 
likude, su rělahě. Sěngkatau wou taloarang êllang bawine 
himaung kų něbera si Petrus, "Balinębe i kau lai ringang i 
Yesus tau Galilea e?" 7? Kai i Petrus něděndilě su těngon 
sire kěbi. "lą e ta nakahěngang měnsang i kau e mąanung 
a," angkuěng i Petrus, 71 bọu ene i sie siměbangkě wọu 
tukadě e. Sěngkatau ěllang bawine waline nakasilo si 
Petrus, ku něbera si sire sene, "Tau čndaj ini e mang 
malaing dingang i Yesus bọu Nazaret e." 72 Kuteu saye 
wue i Petrus něděndilě, kapěsalune, "Těnga-těngadě ią 
běgawen tau ene!" angkuěng i Petrus. 73 Ta nararênna wou 
ene i sire apang dudarisi sene němpěhaungke si Petrus 
dingangu něbera, "Malahę bue, i kau e mang dingang 
i sire. Ene kinakirala wue wọu pěbawisaranu." 74 Ene i 
Petrus nanětąe měsěsasalu kų něbera, "Makakutųe, ią 
e wěgawen tau ene!" Su orasě ene lai manų kimukų. 
75 Kų i Petrus nakatahěndungke u Mawu Yesus seng bou 
něhengetang si sie, "Těntalang manų deng ta kiměkukų, 
i kau e seng těllun sule něsunial'u lą." Bọu e i Petrus 
siměbangke kų simangie ringangu pěsasasěsilě. 

1 Deng maluka-lukadě, kalawou imang těmbonange 
27 ringangu matatimad'u tau Yahudi něsěngkanaungke 
mamate Mawu Yesus. 21 sire něhapusě si Sie, ringangu 
něbawa si Sie, wọu e něnarakang i Sie si Pilatus, guběrnurě 
paparentaengu Roma. °? Ene i Yudas tahapěsuniaļě ene 
nakasilọe u i Yesus seng nihukung, i sie něsasěsilě. Mase 
i sie něnulęeng doitě salaka těllung pulo su kalěpane 
ene su manga imang těmbonange ringangu matatimad'u 
tau Yahudi. f I sie něberąe, "lą e mamben nědosa, watu 

u něnarakangu tau tą salane, sarang i Sie nihukungu 
papate!" Kai i sire nřmpěsimbang, "Kaia gunane si 

kami? Ene kai halě u!" > I Yudas něhipen doitě ene su 
Walem Mawu, mase nětěngkawitingu watangenge. 

6 Manga imang těmbonange němpangemongke roitě 

ene kų němpěbera, "Doitě ini e kai roit'u raha. Tumuhų 
toratě e, doitě ini e kai kumbahang isowa su ralungu 
tampau sasěmba su Walem Mawu." 7 Mase sarąeng i sire 
sěngkanaungke, i sire něngalą doitě e piněmělli čěntana kų 
isěsěbą Ěntanang Měkakoą Kuring. Ěntana ene nikakoa 
pěndalěbingangu taumata raghi. 8 Ualingu ene hakju 
sarang orasě ini e čntana ene nisěbą "Ěntanang Daha". 

9 Ualingu ene, nisěhųe kere seng nipaulju Nabi Yeremia, u, 
"Į sire něnarimą doitě salaka těllum pulo su kalěpane, u kai 
arěga piněkiren tau Israel kere wawaehě baug'i Sie. 1° Kų 
doitě ene nipapake i sire piněmělli Ěntanang Měkakoą 
Kuring e, kereewe seng niorong Mawu e si sia." 11 Pią i 
Yesus nětěngom Pilatus, guběrnurě u wanua ene, i Pilatus 
nakiwalo, "I Kau e ratun tau Yahudi?" "Kere niweranu," 
angkuéngu Mawu Yesus. t? Arawe naung pią e manga 
imang těmbonange ringangu matatimad'u tau Yahudi e 
měněnokeng kalawou lačnsilě su Mawu Yesus, kai i Sie 
tawe simimbang sarang sěngkamohong. 13 Ualingu ene i 
Pilatus něberąe si Sie, "I Kau kai ta nakaringihě kalawọu 
lačnsil'i sire si Kau?" 14 Kai Mawu Yesus e tawe simimbang 
kadiongeng sěngkamohong hakiju guběrnurě e naralingu 
ta sihinge. 1° Su apan tempong Salimbang u Paskah e, 
guběrnurě kai pią tundune mąměllọu sěngkatau wọu 
taloaran taumata matatahungkue walaewe tuhu pinilen 
taumata lawọe. 18 Su tempo ene pią sěngkatau taumatang 
hukumang pinětateleng. Arenge i Yesus Barabas. 17 Tangu 
pią e taumata lawọe natampungke, i Pilatus nakiwalọe 

si sire, "Kai i sai tangu su kapulung kamene e takų 

ipěllọ? | Yesus Barabas arau i Yesus isěsěbą si Kristus?" 
18| Pilatus něbera kerene u i sie kai masingkau manga 
mangangawasa tau Yahudi e němpěnarakang i Yesus si sie 
ualingu i sire němpananoi. 1? Su tempong Pilatus kukaiang 
su waleng mělahukung, kutęu kawinge timanatang ini 

si sie, "Kumbahang i kau mětěngkalaų pěrkarang tau tą 
salane ene, batų u kai ualingu i Sie, ia nipi ralaj ěllo ini." 
20 Kai manga imang těmbonange ringangu matatimad'u 
tau Yahudi e měngkai měmpąnahowong taumata lawọ 
ene mědeąu i Barabas pakipěllọ ku Mawu Yesus pakipate. 
21 Mase guběrnurě saų kapia nakiwalo si sire, "I sai su 
kapulung kamene takų pěllokang bọu taloaran dědua 
čndaje?" "I Barabas," angkuěng i sire. 22? "Kamageng 
kerene ute, ia kai hinong měkoą a si Yesus isěsěbą si Kristus 
e?" angkuěng i Pilatus si sire. "Kuruise i Sie!" angkučng i 
sire kěbj. 23 "Kawe apa pěsasalan'E tangu?" angkuěng i 
Pilatus. Mase i sire nêmpamansagé limembong kaihąe 
lai, "Kuruise i Sie!" 24 Nadehọ i Pilatus nakahêéngangke 

u i sie tawe lai makakoą apa-apa ringangu i sire kawe 
sarung měmpěganohą. Ene i sie něngaląe ake, kų su 
těngon taumata lawọ ene i sie nanguhasě limane ringangu 
kapêberane, "lą e tawe makataludě su papaten tau ini! 
Ene kai kasingka i kamene!" 25 Kuteu taumata lawọe 
němpěsimbangke, "Ore, waląe si kami ringangu manga 
aną i kami e kahombangengu hukumang su papatene!" 
26 Mase i Pilatus naměllọeng Barabas baug'i sire, kų 
dimoloh'u taumata pinělimadě Mawu Yesus dingangu 
nanarakang i Sie mědeąu pakikuruisě. 2?” Bọu e manga 
sordadom Pilatus němpěbawa si Yesus simué su waleng 
lawọ u guběrnurě, ku kąguwąu wuntuangu sordado 

e někomolļě něliwung Mawu Yesus. ?8 | sire němpěluą 
pakeangu Mawu Yesus, ku piněkakingkaengu kakingkaeng 
kamumų si Sie. 221 sire němpělokongu paporong bou 

manga lelangu kalu pią hanggange, kų tinaką i sire su 
těmbọu Mawu Yesus. Bọu e pinakiumpaed'i sire těking 
sěmpědi su liman'E koaneng, kų němpamulangeng su 
těngon'E, kų němpětaghunalangken Sie. "Tabeą Datun 
Tau Yahudi!" angkuěng i sire. 30 | sire nřmpěngědųe si 
Sie, ku nangalae těking sěmpědi ene, mase nipěměbahě 
si Sie su těmbọ'E. °t Bouten němpětaghunalang si 

Sie, i sire němpěluąe kakingkaeng kamumųe wọu e 
niluhečěngken pakeange kapia. Bọu e i Sie niwawa solong 
likude mědeąu ipakikuruisě. 22 Su taloaraen daleng, i sire 
němpěsěmąeng sěngkatau wọu Kirene arenge i Simon. 

| sire něnihasąen tau ene iapąmasačng kuruis'i Yesus. 

33 Bọu ene i sire nahumpae su tampa sěmbauų isěsěbą 
Golgota, mangalene "Tampąu Raran Těmbọ". 34 Su tampa 
ene i sire napěnginung i Yesus anggorě nilaukangu pědu. 
Kai sarąeng Mawu Yesus bọu nětemang anggorě e i Sie 
nadirie nanginung. 22 Bọu e i sire němpanguruise si Sie, ku 
němpěpapahiąen pakeang'E kų pinêdalahuri. 36 Mase i 
sire nahungkaiangke němpčhapa si Sie sene. 37 Su lantehu 
těmbọ'E i sire nětaingu wohe lačnsilě si Sie kerei: "Ini e kai 
i Yesus, Datun Tau Yahudi". 38 Dingangu Mawu Yesus e, 
piako lai tahapate ruang katau nikuruis'i sire, sěngkatau 
su sěmběkane koaneng, sěngkatauewe lai su sěmběkane 
kaihi. 39 Taumata apan susahe sene měmpěpakilingu 
těmbọ i sire kapělěhinakange Mawu Yesus. 401 sire 
kapěberane, "I Kau mapulu měnggoghahěbe Walem 
Mawu, kų mamčti kapia su ralungu těllu ěllo! Kereu i 
Kau kai Ahus'u Ruata ute čnnąe e rěllusě bou kuruisě 
ene, kų pětěngkasaļlamateng batangengu." 41 Kerene lai 
manga imang těmbonange ringangu manga mananêtiro 
agama e ringangkewen manga matatimad'u tau Yahudi 
měmpěběbaheaun Mawu Yesus. I sire němpěbera u, 42 "I 
Sie makąsalamatě taumata waline, arawe watangeng'E 

sěsane, i Sie seng tawe makasalamatě! Kereu i Sie kai 
ratuwen tau Israel ute mapiangbe i Sie pětěngkarěllusě 
bọu kuruisě ene buhųe i kami mangimang si Sie. ® I Sie 
mangimang su Mawu Ruata, ku něberau i Sie kai Ahus'u 
Ruata. Ho, ene i kitẹ deng měmanda měnsang Duata e 
makasalamatěbe si Sie ini e." 441 rědua tahapěhampasě 
nikuruisě dingang'E malaing měmpělěhinakang si Sie 
kerene. ^} Ene, ěllo e malětu, karěngųe těllung kaorasě, 
kaguwau wanua ene měngkatewe narěndung. ^6 Ene 
mangąe pukulě tatěllu wawěllo, Mawu Yesus někią 
dingangu tingih'E maihą, "Eli, Eli lama sabakhtani?" ku 
mangalene, "O Ruataku, o Ruataku, unųe i Kau naněntang 
u lą e?" 4“ Pirang katau sene nakaringihě kakia ene, ku 
němpěbera, "I Sie měkěkui si Elia!" 48 Sěngkatau wọ'i sire 
měngkatewe něbalikěkasě tamai nêngala bungan saghę kų 
nilaehe su anggorě mahaesě. Mase kahian sie nisasusue 
su kotọu kalu sěmpědi kų niwuhane su wiwih'u Mawu 
Yesus. “9 Arawe angkuěngu waline e, "Pěngampalěko, i kite 
deng kumakělla měnsang i Elia sumongo měngambang 

si Sie!" 50 Ene Mawu Yesus sayewe nèkia maiha-iha, 
mase něminsulļu singongon'E pěngěnsueěnge. “1 Gorden 
kasasange su ralungu Walem Mawu e natingkasě napahią 
darua wọu rasi sarang bawa. Banua e nělinuhě ku manga 
wukidě batu e nawawěka. >? Manga lěbing něngkatope, 
kų lawọ badang u masasusi nate e, něbangung kapia. 

53 | sire nahunsěbangke wọu manga lěbinge sarąeng i 
Yesus něbangung bou papaten'E, kų i sire nahunsué 

su Yerusalem. Ku sene lawọ taumata nakasilo si sire. 

54 Těmbonangu sordado ringangkewen manga sordado 
apąen mělěhapa si Yesus mangkewen něngkatakų 

ta sihinge sarang nakasilo linuhě, dingangu apąewen 
nariadie. | sire nêmpêberae, "Mambeng těngadě, i Sie 
ini kai Ahus'u Ruata!" >> Sene piako lai manga wawine 

lawọ měmpěkěkakělla wou marau. Kai i sire ene naung 
nahuntole si Yesus mětangkiang si Sie rokeng bọu Galilea. 
56 Su ralunge kai i Maria Magdalena, i Maria i ninang i 
Yakobus děduan Yusup, dingang i ninangu manga aną 

i Zebedeus. 27 Hěbi ene riměntaą e sěngkatau kala bou 
Arimatea, ku arenge i Yusupě. | sie malaing tumatole si 
Yesus. 81 sie nakoa solong anung Pilatus ku nědorong 
balunangu Mawu Yesus. Mase i Pilatus něparentąe tadeąu 
walunang u Mawu Yesus pakigêlli si sie. 59 Tangu i Yusup 
nangaląe walunang'E ku nipikungu heka alusě leneng 
buhu. 60 Mase i sie něngomoļem balunang u Mawu Yesus 
su lěbing tataghuanenge, naung seng těbe nipakange su 
wukidě batu. Bọu e i sie nělungging batu masaria sěmbaų, 
kere lahěping tukad'u lêbinge, mase i sie napule. 61] 
Maria Magdalena ringangu i Maria waline mahungkalang 
sene tutatêngo lěbing ene. 2? Tangu su sêngkarioêllone 
su éllon Sabatě, manga imang těmbonange ringangu 
manga tau Farisi sšngkapahunděnta něsombang i Pilatus, 
63 kų něbera, "Mawu, i kami nakatahěndung su tempong 
i anu kontiang ene wědang biahě, i Sie kai wọu něbera 

u, 'Maliun těllu ěllo la e sarung měbangung.' 6 Ualingu 
ene, pěparentako taumata pěhapa lěbing ene pakapia-pia 
sarang katěllu êéllone, madiringu manga murit'E makatako 
walunang u wadange kų něbera su taumata u i Sie kai 
seng něbangung kapia wọu papatene. Ku pêmamitaugé 
pangěnsueěnge ini sarung limembong karalakie wọu 
humotong e." ® "I kamene pią be sordadong kamene 
měndalukadě," angkuěng i Pilatus si sire, "dakọe riagate 
pakaségadè lčbinge sěngapam botonge." 66 Mase i sire 
nakoąe solong lčbinge, němpanegelě lahěping tukadě, 
mase nipělločngu měndariagąe su těngone tadeau tawe 
makapěnggohaeng su lěbing e. 

1 Ene saraeng ěllon Sabatě e naliu, tangu su 
28 kalongeng ěllo Misa e, i Maria Magdalena ringangi 
Maria lai waline natamaje němpědalinge nêmpamanda 
lčěbing ene. ? Sěngkianu pią linuhě maihą. Sěngkatau 
malaekat'u Mawu e limintų bọu sorga kų nělungging 
batu lahěpinge; ku kimaiangke su wowone. ? Gahju 
maląekatě e kere kila, pakeange mawira paļusě. #Sordado 
měndalukadě e měmpělěhapa sene měngkatewe 
něngkawintogě sarang i sire nahungkende, kų tabidąu kere 
taumata nate. : Maląekatě e něbera su manga wawine 
ene, "Abe kěngkatakų! lą masingką i kamene mědědeą 
si Yesus naung seng nikuruisě ene. êI Sie tawedise 
sini. I Sie kai seng něbangung keręewe seng nihabar'E 
kalamona. Mahje pěmpěkakělla čnną u rědalokačnge. 
7 Ene, rakọe ligha pěhabarě su manga murit'E, 'U i Sie kai 
seng něbangung bọu taloaran taumata nate, kų i Sie kai 
seng natamai něngalimona si kamene solong Galilea. Sene 
i kamene sarung makasilo si Sie!' Tahéndungeko apang 
seng takų nibawera si kamene." 8 Měngkatewe masahawu 
manga wawine ene němpaněntang u lěbing ene. I sire 
nahuntalang mědeąu měhabaru halě nariadie su manga 
murit'u Mawu Yesus, dingangu takų nědalaų u raluasé. 
9 Sěngkianye Mawu Yesus naněnsomahě manga wawine 
ene, ku něhengetang, "Tabeą!" Ku i sire himaungke si 
Sie mase limahěkųe laede ringangu němpěsuba si Sie. 
10 "Abe kěngkatakų," angkuěng i Yesus si sire, "dakọe 
pěčmpěhabarě su manga aną u sêmbauku e mědeąu i 
sire makoą solong Galilea kų sene i sire sarung makasilo 
Sia." 11 Pią e manga wawine ene kapahundalenge, 
pirang katau sordado apang měmpělěhapa lěbinge 
němpěbali solong soa, ku němpěhabar'u patiku apan 
nariadie su manga těmbonangu imang. 12 Manga 
imang têmbonange němpědalahintau ringangu manga 

matatimad'u tau Yahudi, mase nangonggọen doitě lawọ 
su sordado měndalļukadě e, 13 kų něbera, "I kamene 
harusě pêmpauli u manga murit'u Mawu Yesus e riměnta 
hěbi, ku němpětako maiet'u Mawu Yesus pią i kamene 
kapahuntikie. 14 Kų kereu ikaringihu guběrnurě halļě 

ene ute, i kami hědowe měloke si sie tadeau i kamene 
tawe měsombangu sungkalene apa." 1° Tangu sordado 
měndalukadě e rimaę doitě ene, kų někoąewe apan nąung 
nitanata si sire. Ualingu ene tangu wěke ene wědangben 
nasěsahě su taloaran tau Yahudi e sarang čllo ini. 18 Murit'E 
mapulo ěsa e simaka solong bulude su Galilea, kereewe 
naung pakidéntaing Yesus si sire. 17 Pią i sire nakasilo 
Mawu Yesus sene, i sire němpěsuba si Sie. Maning kerene 
kai mang pią u měděndapatě bou taloaran sire. 18 Mawu 
Yesus himaung si sire, apid'u něbera angkuěng, "Patikų 
kawasa su sorga ringangu su dunia e seng nisarakang si 
Sia. 1? Ualingu ene ute, dakọe pěmpahundaleng, kų patiku 
umaté su kasěllah'u dunia e koąko muritě-Ku. Sahaniko i 
sire su areng i Amange ringangu Ahusě dingangu Rohkě u 
Ruata e. 20 Těntiroiko i sire mèsempi kěbi apan takų nioro 
si kamene. Ku pětahěndungu lą e mang maněntanudě si 
kamene saraeweng kasueěngu dunia e." 


MARKUS 


1 Ini e kai Injilé maanun Mawu Yesus Kristus, Ahus'u 
1 Ruata e. ? Injilě e nitětą keręewe nibawohe u Nabi 
Yesaya kere ini, " 'Kai ini e rarolohang-Ku,' angkuěngu 
Mawu Ruata; la e něndoloh'i sie niapěngalimona si 
Kau, tadeąu i sie apěděndiahi raralengang'U.' 3 Pią e tau 
mamohang su wanua linggi, 'Riahiko raleng baugu Mawu; 
teneko raralengang apan dalengange.' " 4 Měsuļlungkewen 
maąbawohę e kerene lai rarêntang Yohanes su wanua linggi. 
| sie měněnahani taumata ringangu měděndalengken 
habar'u Mawu Ruata e. "I kamene harusě pěmpětobatě 
bọu kalawọu rosanu ringangu harusě sahaniang, tadeau 
Mawu Ruata e měgělliu ampung si kamene," kerene 
angkuèng i Yohanes. ? Kébi taumata wọu wanuang Yudea 
e ringangu soang Yerusalem nahuntamai němpědaringihě 
si Yohanes. | sire němpangakung kalawou rosan sire, kų 
i Yohanes něnahani si sire su Salų u Yordan. 6| Yohanes 
měpěpakeangu pakeang bou ruku u onta. Papehę e wọu 
pisi, ringangu kinae kalimbotong dingangu kačnge ghulan 
katiupang. ” I sie kai mauli u habarķ ini, "Samurin ią e 
sarung duměnta sěngkatau nangělembong kasěllahe wọu 
ią e. Kalingung kumakurung měluka taling sapatun'E e, ią e 
tawe wotonge. la měněnahani si kamene e kai ringangu 
ake arawe i Sie kų sarung měnahani si kamene ringangu 
Rohkě u Ruata." 9 Su tempo ene tangu Mawu Yesus 
narěnta wọu Nazaret su wanuang Galilea, kų i Yohanes 
něnahani si Sie niurung su Salų u Yordan. 1° Saraeng 
Mawu Yesus e nasěpu bọu ake ene, i Sie nakasilo langi 
natope kų Rohkě u Ruata e natěntung kere manų paluma 
ku dimoro si Sie. 11 Bọu e kinaringihě tingih'u Mawu 

Ruata mělěhengetang, "I Kau e kai Ahusě-Ku ikěkěndagě. | 
Kau e mětětalahino su naung-Ku e." 1? Bọu ene Rohkě u 
Ruata apid'u něngahą Mawu Yesus solong banua linggi. 

13 Ěþą u puļo su ěllone i Sie sene nisalukatengu setang. 
Manga binatang dulu e malaing ene ringangkewen Sie 
sene e, ku manga malaekatě e měmpětětangkiang si Sie. 
14 saraeng i Yohanes nitahungku, Mawu Yesus e nakoa 
solong Galilea, kų něhabar'u Injil'u Mawu Ruata e paise. 
15 Angkuéng'E, "Kararatun Mawu Ruata e seng masandigě. 
Ku pěmpětobate i kamene wou kalawou rosang kamene, 
kų pangimangke su Injil'u Ruata!" 16 Ene, Mawu Yesus 
kadalenge su apengu Ranong Galilea e, i Sie nakasilo 
měnanoma duang katau, kų i Simon dingangu tuarine i 
Andreas. | rědua e kai kapěněnomane su rano. 1? Mawu 
Yesus něhengetang si rědua, "Pěmpětoleko si Sią. lą e 
sarung maněntiro si kamene mênoma taumata." 18 Ene 

i rědua měngkatewe naněntangu soma i rědua e mase 
timole su Mawu Yesus. 1? Mawu Yesus mang kadalenge, 
tangu i Sie sayewe nakasilo si rědua tahatuari waline, i 
Yakobus děduang Yohanes, manga aną i Zebedeus. | rědua 
kinačbakeng su ralungu sakaeng, kąpěněnaminge somą 

i rědua. 22 Mawu Yesus apid'u kimui si rědua. Ku i rědua 

e měngkatewe naněntang i amangi rědua e su sakaeng, 
ringangkewen i sire mělahalě baline e. Bọu e i rědua 
němpěčtole e Mawu Yesus. 21 Mawu Yesus dingangu manga 
murit'E nahumpa su soang Kapernaum. Ku su éllon Sabatě 
tuhue, Mawu Yesus nasuě su walem pěkakaliomanengang 
ku nanětąe naněntiro. 22? Taumata ku apan dudaringihé 

e mangkewen dudalinau u pananěntiron'E. U i Sie 
naněntiro e kai pią pěhěngkinge, walinewe kere manga 
mananêéntiro agama e. ?3 Su tempo ene pia sěngkatau 
kinasuğkangu rohkě dalaki kų simuě su ralungu waleng 
pěkakaliomanengang, kų němansagě, 24 "Ei Yesus tau 

Nazaret, kai pêkapuraêngu i kami e? | Kau e ruměnta 
waug'u mapakawinasang kami e? lą e masingką i sai i 
Kau e: I Kau e kai rarolohang masusi wọu anun Duata!" 
25 "Karěčmasěko!" angkuéngu Mawu Yesus něhěkadě 
rohkě dalaki ene, "Sěbangke wọu tau ini!" 26 Ene rohkě 
dalaki e měngkatewe nênggaghinggo tau ene maihą-ihą, 
bọu e siměbang bọu ralungu tau ene kabansage. 27 Kěbj 
taumata e měngkatewe něngkaherang hakiu i sire 
němpěbera sěmbaų su waline, "Hu, kai apąe ini? Piaewe 
těntiro wuhu! Makąlahěngking rěděndinganengu kawasa 
i Sie nanokolě rohkě dalakisě niapasêbang, kų i sire 
měngkawe mararingihě si Sie!" 28 Tangu habar'u Mawu 
Yesus e měngkatewe masahawu někakeke su kaguwąu 
wanuang Galilea. 22 Mawu Yesus dingangu manga murit'E 
naněntangu walem pěkakaliomanengang ene, kų nakoą 
solong balen Simon děduang Andreas. | Yakobus děduan 
Yohanes malaing natole ringangi sire. 3? | ninangi Simon 
kinaratingang nilêhabe suralokačng. Ku ene pią e Mawu 
Yesus dingangu manga murit'E simué su wale ene, Mawu 
Yesus e nihabareng u halě ene. 3t Tangu Mawu Yesus tamai 
himaung si ninang i Simon kinaratingang, ku nangumpaedě 
limane apid'u němangung si sie. Kuteu lěhabe napią e, ku 
i sie nanětąe nakapěsiliwirě si sire. 32 Ene nawawélloe, ku 
matangělloe seng simědąe, i sire tangu němpangěntudě 
kalawọu taumata apan masaki dingangu nikasučkangu 
rohkě dalakie solong anun Mawu Yesus. 33 Kakěpaļewen 
pěčmamanuan soa ene e němpětampungke su těngon 
bale ene. 34 Mase Mawu Yesus napakapiaen taumata 
lawọ apan pią sakje mědědalahaghi e, kų nanokolěko lai 
rohkě daralakie malawọ. | Sie tawe napakawalang rohkě 
daralaki e pěběbera, watu u i sire masingkąu kai i sai i 
Sie. 32 Sêngkarioêllone reng marěndung-děndung, Mawu 
Yesus něbangung kų limintų naněntangu wale. I Sie nakoą 


MARKUS 1.36-2.2 98 


solong tampa marěmasě su likud'u soa, kų někaliomaneng 
sene. ?6 Arawe i Simon dingangu manga hapje natamai 
němpědeaą si Sie. 37 Ku sarąeng i sire něsombang i Sie, i sire 
němpěberąe, angkuéng, "Kêbi taumata e měmpědědeą 
si Tuang." 38 Mawu Yesus e kai simimbang, "Bọete i kitẹ 
maněpasěkon daraleng i kite solong apan soa waline ku 
mararani e wọu ini. la harusě lai maněntiro tamai sene, u 
kai ene těgalu rarěntakue." 39 Kai ualingu ene Mawu Yesus 
e rudaleng mamêpidé kąguwąu Galilea e, mąněntiro su 
manga waleng pěkakaliomanengang apidě měněnokolu 
manga rohkě dalakį e. ^ Tau nirorokangu sakje su pisi 
makatatakue riměnta su anum Mawu Yesus. Tau ene 
němulangeng kų něbera, "Kereu i Tuang tumalěntų u 
ią, ute i Tuang botonge mapakaulen ią e." ^ Mawu 
Yesus timalěntųen tau ene. Kų i Sie něnenggehe tau ene 
apid'u něbera, "lą e mapulu kų kapią e!" 42 Su orasě ene 
tangu sakje nailang kų i sie napia. 2 Mase Mawu Yesus 
něndoloh'i sie pinakapulę apid'u timanatang ini, ^4 "Ene 
čng abe pěběke si sai-sai, kaiso tamaiko solong anung 
imang, kų pědorong si sie pěsahiding kau u i kau e seng 
napia. Mase waug'u pěngangundangu e, pěnondangkon 
sasěmba keręewe nititan Musa, kere tatiala su taumata 
lawọ u i kau e kahěnga-hěngang seng napia." ^5 Kaiso 
taumata ene napule, mang hanesě měběběken karariadin 
halě ene suapan tampa, hakjewen Mawu Yesus e tawe 
nakasuě su soa ene ringangu waharia. | Sie kětąeng nětaną 
su likud'u soa su manga tampa mararêmasé. Kai manilaing 
kerene taumata e mang ta pontode mahundénta su 
anun'E bọu apan beo e. 

1 Pira ěllo naliung ene Mawu Yesus nêsule solong 

Kapernaum. Tangu nakeke e habarě u i Sie kai su wale. 
2 Kų lawọ taumata němpěděnta. | sire nčmpětampung 
sene, hakju seng tawẹ apa loahe. Kalingung tukadě 

e malaing nasěsę u taumata. Mase Mawu Yesus 

e něhabareng hengetang u Mawu Ruata e si sire. 

3 Kapěhengetang'E i Sie, pią e i sire čpą měběbawenteng 
tau něpeose tadeąu wawaéng sarang anum Mawu Yesus. 
4 Kai kahian kalawọu taumata, i sire tawe nakakahaung 
sarang déduh'E. | sire nawi kų nělekesě atu su lanteh'u 
Mawu Yesus e. Bọu ene i sire nêmpanguluh'u tau peosě 
ene ringangu těpihe. 2 Saraeng Mawu Yesus nakasilo 
kasariang pangangimang i sire, i Sie něhengetangke 

su tau peosě e, "Amang, kalawọu rosanue seng 
niampungang." ê Ene pią e mananěntirong agama pirang 
katau kąpahungkaiange sene, nanětąe nahěngkiwalo su 
ralungu naung i sire, 7 "Kawahani i anu čěndaje něbera 
kerene! | Sie kai mělčhinakang Mawu Ruata. | sai 
wotonge makaampung dosa e suliun Mawu Ruata e 
sěsane?" 8 Su tempo ene lai Mawu Yesus masingkau 
tiněnnang sire. Mase i Sie něhengetangke, "Kawe unue 

i kamene měmpětětiněnna kerene su naung i kamene? 
9 Sude limembong mahaěng: měberang, 'Dosanu seng 
niampungang', arau měberang 'Pěbangungke, hengkę 

e těpihu kų dalengke'? 1° Arawe ini la sarung mělahę 

si kamene u su wowon dunia ini e, Ahus'u Taumata e 
kai kawasa měngampung dosa." Mase Mawu Yesus 
něhengetang su tau peosě ene, 1! "Pebangungke, hengke 
e těpihu e kų kapule e!" 12 Něbangungke i sie kų apid'u 
něngalą těpihe mase siměbangke tětatinganeng i sire 
kěbi. I sire e němpědalinaų, ku mase nêmpédaloe Mawu 
Ruata. Angkuéng i sire, "Bědaweng tanakąsilo i kite 
halě kere ini e!" 13 Mawu Yesus nêsule kapia solong 
apeng u Ranong Galilea. Malawọ taumata e himaung 

si Sie, mase i Sie naněntiro si sire. 14 Pią e Mawu Yesus 
kapědaralenge sene, i Sie nakasilo sěngkatau maghaghělle 
bea arenge i Lewi, aną i Alfeus, kykaiang su kantorě u 

bea. “Tole e Sia," ungkučngu Mawu Yesus si sie. Tangu 

i Lewi e měngkatewe něbuą ku timole Mawu Yesus. 

15 Kuteu Mawu Yesus kapěsěsimokole su waleng Lewi, 
tangu narěntą e ghapačngu maghaghělle bea ringangu 
taumata apąewen pěpandačngu taumata lawọ e taumata 
ralakisě kų nahungkačěng sěngkakačng dingangu Mawu 
Yesus sire manga murit'E. U kai lawọ su taloaran sire 
nahuntole su Mawu Yesus. 16 Mananěntirong agama 
pirang katau wọu ghapaěčng u tau Farisi nakasilo Mawu 
Yesus sěngkapahungkačng dingangu manga maghaghělle 
bea ringangu taumata lččnnačěng barądosa e. Ku i sire 
němpěkibalo su manga murit'u Mawu Yesus, "Kawe 
unue mananěntirong kamene e kawe kukaéng dingangu 
manga maghaghělle bea ringangu taumata apan dalakisě 
e?" 17 Mawu Yesus e nakaringihě kakiwalon sire ene, kų 
simimbang ungkuěng, "Taumata apan malahuweka e tawe 
měgaghausě dokterě, kaiso kawe apang masasaki e sidutu. 
la diměnta e walinewe kumui apan ku měpěpěndang 
batangenge seng mapia, kaiso kawe taumata apan 
baradosa e." 18 Ene pią su sěngkatempo manga murit'i 
Yohanes Měnanahani ringangu tau Farisi e kąpěpuasane. 
Bọu e kai pią u himaung su Mawu Yesus kų nakiwalo 
angkuěng, "Kawe unųe murit'i Yohanes Měnanahani 
ringangu tumatole tau Farisi e kawe měpěpuasa, arawe 
manga murit'i Tuang kawe tala wue?" 19 Mawu Yesus 
simimbang, "Makoą bue su salimbangu kawing, ku 
manga sake ipěpuhědang? Kereu kaghiang esę deng 
bědang dingangi sire, nalahęu i sire mang mahungkaěng. 
20 Kai sarung su tempone kaghiang esẹ e alakeng 

bọu i sire. Su tempo ene ute wuhųyewe i sire tawe 
měmpahungkaěng. 2t Tawę apa taumata měnděpelu 
ririsě buhu waug'u ghědęu pedesě těbe. Batųu ririsě 
buhu ene kai měngahěbų dingangu makaghědę pedesě 

ene, ku sauneng makasaria ghehẹ e. 22 Kerene lai tawẹu 
mětahong anggorě buhu su kawihě pisi těbe. U anggorě 
buhu e sarung makaběse kawihě. Samurine i rědua e 
magholọ kěbį. Anggorě buhu e kawe hinong itaho su 
kawihě buhu e lai!" 23 Pią sěnsule su ěllon Sabatě e, pią 
e Mawu Yesus simahe wọu rahaming gandung, manga 
murit'E, nanětą e němpanipo gandung. 24 Kutęu tau Farisi 
e němpěberą e su Mawu Yesus, angkuěng, "Kawe unųe 
manga murit'U e kawe lulampa ator'u agamang kite, 
kų i sire kawe měmpěkěkoąbe apang ipěpělli su ěllon 
Sabatě e?" 25 Mawu Yesus simimbangke u, "Kai wédang ta 
nakąbasa i kamene apang kų nikakoa i Daud, pią i Abyatar 
kapěmunarane kere sěngkatau imang mawantugě. Pią 
i Daud dingangu manga taumatane něngkalunusě, kų 
nikawusangu kačng, tangu i sie simué su Walem Mawu 
mase kimaěčng borotě sasěmba su Mawu Ruata. Ku boroté 
ene malaing piněgěllikange su taumatane. U sěmbaliau 
su atorang'u agamang kite e kětąewen manga imang 
botonge kumaěng borotě ene." 26 (2:25) 2? Mase Mawu 
Yesus bědang něbera lai u, "ĚIlon Sabatě e nikoą baugu 
taumata walinewe taumata waugu ěllon Sabatě; ?8 Kų 
Ahus'u Taumata e kai kawasa, ore lai su ěllon Sabatě." 

1 Mawu Yesus něsule kapia solong bale'm 
3 pěkakaliomanengang. Sene kai pią tau limane 
sěmběka nipatene. ? Sene kai lai pią i sire měmpědědeą 
salang Mawu Yesus, mědeąu makapangěnsil'i Sie. Tangu i 
sire měngkatewe hanesě měkěkakělla si Sie, měnsang i Sie 
mapakaulen taumata masaki e su ěllon Sabate. 3 Mawu 
Yesus něbera su taumata limane sěmběka nipatene e, 
"Mahiko rarisi čndaung sini su těngone." “Mase i Sie 
nakiwalo si sire sene, "Tuhu agamang kite e, kai apa 
hinong koateng i kitẹ su ěllon Sabatě e? Měkoą mapia arau 
měkoą dalaki? Měngambang taumata arau měmate?" 

| sire měngkate něngkarěmmasě. 2 Mawu Yesus e 
limangehě kąpěmandane mąngělikų si sire, kaiso naung'E 
mang masusa, ualingu i sire mąhěmpaliung tungkěti e. 
Mase i Sie něbera su tau ene, "Togorěko limanu." Tau 
ene nanogore limane, kų sěngkianųe naule. ê Tangu tau 
Farisi e němpaněntangken baleng pěkakaliomanengang, 
mase nědalahintau ringangi sire pirang katau tumatole si 
Herodes, mědeąu měmate Mawu Yesus. 7 Mawu Yesus 
dingangu manga murit'E simohọ solong Danong Galilea. 
Tangu malawọ-lawọ taumata wọu Galilea nahuntole 
Mawu Yesus. Malawọ lai nahunděnta wọu Yudea, 8 wọu 
Yerusalem, bọu wanuang Idumea, dingangu wọu wanua 
su sěmběkan daking Yordan, dingangu wọu likud'u manga 
soa su Tirus dingangu Sidon. | sire kěbį němpěděnta solong 
anun Mawu Yesus, u i sire seng nakaringihě kalawọu halě 
ku seng nikakoa'E. 2| sire ene malawọ-lawọ, hakju Mawu 
Yesus něndoloh'u manga murit'E apěděndiahi sakaeng 
baug'i Sie, u madiringu i Sie kasěsekangu taumata lawọ. 
10| Sie napakauleen masasaki malawọ, kų kakěpalewen 
masasaki e měngkate měpěpapangansuhě mětěngkarani 
kadiongeng deng makapěnenggehě si Sie. 11 Dingangu 

i sire apan nikasuěkangu rohkě dalaki e, kasuewen 
makasilo si Sie, apidu měsuba su těngon'E ringangu 
měmansagě u, "Seng i Kau e Ahus'u Ruata e!" £? Kai 
Mawu Yesus měsěsěding sěngapan botonge u kumbahang 
manga rohkě dalaki e měmombeng i Sie. 13 Bọu e Mawu 
Yesus simaka solong buludě, kų kimui si sire apang 
ikěkapulune. I sire e nahunděnta, 1⁄4 mase i Sie namile 
wọu taloaran sire mapulo dua su kataune. Angkuěng'E, 
"lą e namile si kamene, tadeąu i kamene tumaking si 

Sia kų i kamene Taku irolohě iapangeken Injil'u Mawu 
Ruata, 2? ringangu i kamene sarung makatarima kawasa 
mědeąu makapěnokolļ'u manga rohkě daralakisě." 16 Kai 

ini e areng i sire mapulo dua ene: | Simon (Ku isěsěbą 

e lai si Petrus), 1” i Yakobus děduan Yohanes tuarine, 
manga aną i Zebedeus (i sire ini nitambaěngu areng i 
Boanerges mangalene "manga ana u rěllų"), 18i Andreas, 
Filipus, Bartolomeus, Matius, Tomas, Yakobus aną i Alfeus, 
Tadeus, Simon i Malintoi, 1° dingang'i Yudas Iskariot, ku 
ianų enetulang Mawu Yesus e. 2? Bọu e Mawu Yesus 
napule solong balě. Kai taumata lawọ e saų nahunděnta 
nětampung, saraeweng Mawu Yesus dingangu manga 
murit'E tawe nakapěsimokolě. 221 Taumata němpěbera, "| 
Sie seng něpulu!" Ene sarąeng manga aną u sěngkataune 
nakaringihe halě nariadi e, tangu i sire němpangalą e si Sie. 
22 Manga mananěčntirong agama apang němpěděnta wọu 
Yerusalem němpěbera u, "I Sie nikasuěčkang i Beelzebul! 
Těmbonangu manga rohkě dalaki ene e kų němpěgěllju 
kawasa si Sie tadeąu makapěnokolu rohkě dalaki." 

23 Tangú Mawu Yesus kimuj e taumata lawọ e, ringangu 
něběken papinintu pirambaų si sire. "Kai makoąbe kerea 
rohkě dalaki e manokol'u rohkě dalaki?" ungkučngu 
Mawu Yesus. 24 "Ku kereu sěmbanuačnge kawe napahią 
su ralungu piran kamonaěng kų tawe pědaramene, 

ute wanua ene tawe mědaragě. 22 Ku kereu su ralungu 
sěntahanakeng tawe kasasěmbaųe ringangu apaewen 
dalohone kawe měmpěsěsitori sěmbaų dingangu waline, 
ute pětatěnganąu sěngkataue sarung magholang. 26 Kereu 
su ralungu kararatuangu setang kai pią kaghagholang 
dingangu pěsasitori, kararatuang ene e tawe mědaragě 
dingangu sarung miwu. 2? Tawẹu sarang sěngkatau 
makasué su walen tau matoghasě ku měhampasě 
arêtae kereu i sie tawe měhapusě tau matoghasě 

ene kalimona. Bọu ene wuhų e i sie makapěhampasě 
darotonge. ?8 Kéngkasingkakol Kereu taumata měkoą 
dosa ringangu měhinakang, i sie wědang kaampungang. 

29 Arawe i sai měhinakang Rohkě u Ruata e i sie tawe 
kaampungang! Batųu pělahinakang ene kai rosa sarang 
kakalě." (30 Mawu Yesus nakapěbera kerene, batųu pią u 
něberau Mawu Yesus niwaliuangu rohkě dalaki.) 3t Bọu 
e i ninang'E ringangu manga aną u sěmbaųe nasongọe. 
| sire němpěngampalě su likude kų dimoloh'u taumata 
niapěkui Mawu Yesus. 3? Su tempo ene maļawọ taumata 
maiang mělěliwung Mawu Yesus. | sire nčmpěbera si 
Sie, "Tuang, i ninang dingangu manga aną u sêmbau 
i Tuange ene su likude. | sire měmpědědeą si Tuang." 
33 Mawu Yesus simimbang, "I sai tangu i ninangkue? | sai 
tangu aną u sěmbauųkue?" 34 Bọu ene i Sie namanda si 
sire apan kukajang měmpělěliwung e mase něhengetang, 
"Tamai ini e i ninangku ringangu manga aną u sêmbauku 
e! 35| sai měkěkoą kapulu'm Mawu Ruata e, i sie kai ana 
u sěmbaųku ese dingangu aną u sêmbauku wawine, 
ringangu i ninangku." 

t Mawu Yesus sayewe naněntiro su apengu 

Ranong Galilea. Taumata měngkate malawọ 
měmpělěhěmbung si Sie. Ualingu ene i Sie simakę 
e kų naiang su ralungu sakaeng sěnggěsa dųdalěto 
su ake, kų taumata lawọ e rudarisi su wiwih'u rano. 
2 Mase Mawu Yesus naněntirong halě malawọ si sire 
su ralungu papinintu. Ku i Sie naněntiro kere ini si 
sire. 3 "Pěmpědaringihěko! Pią tahawaelě sěngkatau 
taraj nêngasiu wine. 4 Kapěnawuhe, pią e wine naasi 
su wěntang daleng. Bọu e nirěntačngkeng manų u 
winalangeng ku bine e nasuẹen temọe. ? Piabeng sěnggą 
naasi su čntana mahuwatu ku ěntanane mahali. Bine e 
maligha nahuntuwo watu u kai manipi čntanane, 6 kai 
saraeng matangěllo e nasahengkę, hětie nanětąe nalolang 
ku su samurine naghihang mase nahěgu, batyu hamue 
tawe nakasuě maralung. 7 Sěnggą e wue ute pią bine 

nasawuhé su taloaran manga sumpini. Sumpini ene 
timuwo ku naněsęewe manga towọe, sarang tawe něbua. 
8 Kai piąbe lai wine naasi su čntana mapia. Bine ene himěti 
ku timuwo nakoa gěguwą mase něbua e, piąbeng těllum 
pulo, piąbeng čnnungu pulo, ringangu piąbeng limembo 
mahasų su sulene kakěpale." ? Bọuten něběke papinintu 
ene Mawu Yesus něhengetang, "| kamene piabe tuling 
kamene, raringihe!" 10 Natarangke Mawu Yesus sěsane, 
taumata apan seng nakaringihě těntiron'E riměntą e 

su anun'E sěngkakarěnta ringangu manga murit'E i sire 
mapulo dua. | sire mědědorong tadeąu i Sie pěněnualag'u 
mangalen papinintu ene. 11 Tangu Mawu Yesus něberąe 
si sire, "I kamene seng nionggolangu alamatě, tadeąu 
makakasingkąu dahasia mąanun kereapa kararatun 
Mawu Ruata e. Arawe taumatang likude tětěntiroěčng'u 
papinintu, 1? tadeąu 'I sire sarung mêmpamandawe 
kahěnga-hěngang kaiso kawe tawe makasilo, i sire sarung 
hanesě měmpědědaringihě, kaiso tawe makalačnna, 
tadeau kumbahang i sire makasilo ringangu makaênna 
ringangu kumbahang mahunděnta su anum Mawu 
Ruata ku Mawu e měngampung dosan sire.' " 13 Bọu 

e Mawu Yesus něhengetang si sire, "Kereu i kamene 
tawe makačnna papinintu ene, ute i kamene kawe 
makačěnna kereapa manga papinintu lai waline tangu? 

14 Měnanawuhě e ute kai taumata apam mělěhabar'u 
hengetangu Mawu Ruata. 15 Bine ninawo su raleng ute kai 
isěsihing si sire apan dudaringihé injilě mąanung kereapa 
kararatun Mawu Ruata e, kaiso tawe makačnna. Ene 
nakaringihe, tangu riměntąe setang kų něngaląe apang 
ku seng nisawuhě su ralungu naung i sire. 16 Bine ku 
apan ninawo su ěntana kų mawawatu, alingkai taumata 
makadingihé injilě, kų apidewe něnarimą dingangu 
maluasè. 17 Kai injilě ene tawe něhamų su ralungu 

naung i sire hakiju tawẹ kararêpange. Sarangke i sire 
kinahombangengu sigěsą arau tatumbiagě ualingu injilě 
e, ute i sire apid'u nětula. 18 Apam bine nasawuhě su 
taloaran sumpini e, alingkai taumata apam makadingihé 
injilě e, 19 kaiso kawe ghugênggangu pěbawiah'i sire 
ringangu lųěnning u wiahě mąhěmpaliu. Měnningu haghin 
sabarange sųsuě su ralungu naungi sire. Ualingu ene injil'u 
Mawu Ruata e kěkačpisang su ralungu naungi sire, hakiju 
tawe měbawua. 20 Dingangu wine ku nasawuhě su ěntana 
matawa e alingkai taumata kų apam makadingihé injilě, 
ute měnarimąu ene, kų i sire měbua malawọ, piąbeng 
těllum pulo, piąbeng ênnungu pulo, ringangu piąbeng 
mahasų su sulene limembong kalawọe wuane." 21 Mase 
Mawu Yesus něhengetangke kapia, "Seng pią ngae 
taumata něndikọ solo kų bou e nitakatengu wěnsadě, 
arau nipěllọe su ralungu raralokačng? Kawe unųe i sie 
tawe maměllọu solo ene su ralaede? 22Taweu mabawuni 
kų tawe sarung kasilo; ringangu tawẹu kąpapěnisě e 

ku sarung tawe masongkahě. ?3 Ualingu ene, kereu 

pią tuli ute, daringihěko!" 24 Mase Mawu Yesus saų lai 
něhengetang, "Pěsipirěko apang ikaringih'i kamene ini! 
Sasuką kų ipanuką i kamene waugu taumata waline 
sarung lai ipanukąu Mawu Ruata si kamene -- dingangu 
wědalaing limembong kalawoe. ?5 U i sain seng pią, 
sarung lai onggotang bědang limembong kalawọe; arawe 
apang kų tą apa ute, relaing pěngalakengu apam mahali 
ku bédang si sie." 26 Mawu Yesus delaing nanêmpu 
bisarane, "Kereu Mawu Ruata e měparentąe alingkai 
sěngkatau Ratu, kakakoąe wotonge ikasihing kere 
sěngkatau měnanawuhě bine su waelě e. 27 Hěbi i sie 
mětiki; arawe čěllo isie měbangung. Ku manga wine ene 
mang katuwone ringangu kakąsariane. Katewe měnsang 
kereapa kakakoąu tatuwone ringangu nasaria e, tau ene e 

wěga wue. 28 Ěntana ene sěsane naļahěu mapasěbangu 
wuane: kahumotongange pulane, bọu ene kawene, 

mase wuane. 22Ku kereu gandung ene seng nasasae, ute 
tau ene manětąe měharesě e, batųu kai seng tempom 
pamaměnsa." 30 "Kereu Mawu Ruata e měparenta, ute kai 
ikasihing i kitẹ e ringangu a?" Kapia Mawu Yesus nakiwalo. 
"Kai papasihing apa ikapakẹ i kitẹ mědeąu ikapanualagě 
ngae? 31 Kereu Mawu Ruata e měparenta kakakoae ute kai 
kere papinintu ini: Bakju sasawi sěmbaų nialau sěngkatau 
ku nisuang su ěntana. Bakiu sasawi e kai kararidikangu 
wine su dunia. 32 Kai kamagengu seng timuwo ute, i sie 
mariadi kasariačnge wọu taloarang haghin sasuang. 
Manga lelange měngkate apa masuhampą hakju manga 
manų u winalangenge měmpąhunděnta kų měmpěkěkoą 
salehe su naye." 33 Kerene kakakoau Mawu Yesus 
maněntiro taumata lawọ dingangkewen papinintu 
matatimu měsulungu ene, karauewen kahěnganeng i sire. 
34 Mawu Yesus měngkate sěntinią měpěpakęu papinintu 
kereu i Sie maněntiro si sire ene. Kai kamagengu i Sie 
hala ringangu manga murit'E, ute i Sie měněnualag'u kěbi 
tamai ene si sire. 22 Su sčngkawawěllo ene lai, Mawu Yesus 
něhengetang su manga murit'E, "Tamaj e i kitẹ měsakaeng 
solong sěmběkan dano." 36 Tangu Mawu Yesus simakę e su 
sakaeng dingangu manga murit'E, ku naněntangu taumata 
lawọ e su wiwihu rano e, kų simake sěngkasake. Manga 
sakaengkewe lai waline e malaing ene sene. Mase Mawu 
Yesus dingangkewelai manga murit'E tangu nanětąe 
něsakaenge. 37 Tawe nararěnną wou ene tangu rěllang 
maihąe timiyue. Mělisange nanětąe nanakalě sakaenge 

ku kinasakeénge hakju sakaeng kawe maraning mapenęu 
ake. 38 Su petong sakaeng ene Mawu Yesus kapěhědange 
kų těmbọe kądalěngkang su kapepe. Manga murit'E 
němpěmukoe si Sie. I Sire nmpěbera, "Tuang Guru, kawe 

tawe sěmpikang i Tuang tangu i kite masilaką?" 32 Mawu 
Yesus napukọe kų namalěndihě anginge kų něberąe su 
rano u, "Kěndi e, kalenehěko!" Kutęu anginge nalědąe, ku 
dano měngkatewe nalene-lenehè. ^0 Mase Mawu Yesus 
něhengetang su manga murit'E, "Kawe unųe i kamene 
mataku? Kawe unųe i kamene tawe mangimang si Sia?" 
41 Tangu i sire něngkatakųe ku němpěberąe sêmbau su 
waline, "Kawe i sai tangu i Sie ini, hakiu anging dingangu 
lua e kawe mahimang si Sie." 

1 Bọu e Mawu Yesus dingangu murit'E nawunae su 
5 sěmběkan Danong Galilea, su wanuan Gerasa. 2? Ene 
Mawu Yesus natumpąe wọu sakaeng, i Sie nihaungangu 
sěngkatau ese matoghasě siměbang bọu manga liangu 
kubulě. 3 Tau ene seng nipěbanuangu rohkě dalaki 
kų i sie seng mětětaną su manga pěngangubulang. | 
sie seng tawe ikaiki manilaing ikitangu hante. 4 Seng 
masau wěntungang su laede ringangu su limane, kai 
manga hante e měngkate wěběsukange, dingangkewen 
uase su laede pěpapědiange. | sie kerene katoghase 
hakjewen taweu makatětolě měhěgo si sie. > ĚIlo hěbi i 
sie měngkatewe légah'u manga lěbing dingangu manga 
wěntihe, kąpěmansage kų měděndalesę badange ringangu 
watu. ê Ene wọu maraune i sie seng nakasilo Mawu Yesus 
narěnta, kų isie měngkatewe timalang naněnsomahě 
mase něsuba su těngon Mawu Yesus. 7 Dingangu tingihe 
maihą i sie mąmansagě, "Yesus Ahus'u Mawu Ruata 
Karangetange! Kai sarung pěkapuranengu ią ini e? Su 
arengu Mawu Ruata, ia mědědorong, abe sigěsake ią e!" 
(ê Tau ene něbera kerene batuu Mawu Yesus něhengetang 
si sie, "Rohkě dalaki, sěbangke wou tau ěndai ini!) ? Mase 
Mawu Yesus nakiwalọe si sie, "I sai areng u?" Tau ene 
simimbang, "Arengku e i 'Legiun' -- batųu i kami ini e 
kai malawọ-lawọ!" 10 Apan piran sule i sie mědědorong 

sěngapang botonge tadeąu Mawu Yesus abe pěnokolļ'u 
manga rohkě dalaje wọu weọ e ene. 1t Maranin tampa 
ene pią gapačngu wawi malawo měmpědědeą kačnge su 
lengeh'u wulude. 12 Manga rohkě dalaje němpědorong su 
Mawu Yesus, "Rolohe i kami apahunsué su ralungu manga 
wawi e." 13 Ky Mawu Yesus kimirẹ e. Tangu manga rohkě 
daralaj e nahunsěbangke wọu tau ene kų němpěsuě su 
wawi e. Kalawọu wawi e němpětalang kų nahuntumpa 
wọu wiwih'u těnggilihange kų něngkawunsalě su rano 
mase něngkawulusě -- kalawoe mangawe rua hiwu su 
wau e. 14 Manga měndaļukadě bawi e nahuntalang 

kų němpěběken halě ene su soa ringangu su apang 
kampong mangéliku e. Mase taumata lawọ e siměbang 
němpamanda halě seng nariadi e. 1° I sire nčmpěhaungke 
Mawu Yesus, kų nakasilo tau kanini niwaliuangu rohkě 
dalakje ku maiang ěndaise. | sie seng pią pakeange, 
ringangu tiněnnane seng kere wiasa. Ku i sire kěbi e 
něngkatakų. 16 Į sire apąewen nakasilo hala kakakoau 
tau ene ringangu manga wawi e, měmpěběběken halě 
seng nariadie. 17 Mase apan tumanau weọ e ene tangu 
mědědorong tadeąu Mawu Yesus maněntangu wanua 
ene. 18 Ene Mawu Yesus simakẹ e su sakaeng, i anu 
naung niwaliuangu rohkě dalaje nědorongke su Mawu 
Yesus mědeąu i sie wotonge makatole. 19 Kai Mawu 
Yesus e tawe napakawala, angkuěng'E, "Dakọe kapule, 
kų paulie su manga aną u sěmbaų u apan seng kinoau 
Mawu si kau, ringangu kereapa kapian'E i Sie si kau!" 

20 Tau e apid'u napule, ku nanětąe něběke su kaguwau 
Soa Mapulo apang ku seng nikoau Mawu Yesus si sie. Ku 
kébi taumata e měngkaherang nakaringihě ene. 21 Mawu 
Yesus něsule kąpia solong sěmběkan dano. Su wiwih'u 
rano e, taumata lawọ němpědahěmbung Mawu Yesus. 
22 Ene pią tau narěnta arenge i Yairus. | sie kai sěngkatau 

těmbonangu waleng pěkakaliomanengang su soa ene. Pią 
i sie nakasilo Mawu Yesus, i sie něsuba su těngon'E, 22 kų 
mědědorong sěngapam botonge, "Tuang, anąku wawine 
kai masaki matědų. Karimąko i Tuang deng duměnta ku 
makapaněllid'u liman'U, kų isie maule ringangu tawe 
mate!" 24 Tangu Mawu Yesus e natamai ringang i Yairus. 
Malawọ taumata němpětole si Sie měmpěsěsasěngkelě 
baląewe měnsang bou tampa sude. 22 Su taloaran sire e 
pią lai sěngkatau wawine kų seng mapulo dua su taunge 
měngkai rědalengangu raha wọu wadange pělli. 26 Patikų 
darotonge seng nasuen pake e waugu pinamaehě manga 
mangangundang, kaiso taweu nakapia, kaiso kawe 
napahuntinambang tědųe. ?” Bawine ene seng malawo 
dingihe maanun Mawu Yesus. Tangu su taloaraen taumata 
lawọ ene, i sie himaungke Mawu Yesus bọu likude, ?8 u 
su tiněnnane, "Kądiongeng katewe ią manenggehě 
lakųe, tangu ią e seng mapia!" 221 sie nanenggehě lakų u 
Mawu Yesus, kų su tempo ene e lai raralengu rahane e 
napontodě. I sie nakapěndangu i sie seng nule. 30 Tangu 
su orasě ene lai Mawu Yesus nakapěndangu pią kuatě 
siměbang bọu watangeng'E. Tangu i Sie něbihu su taumata 
lawọ ene ku něhengetang, "I sai wêdi nanenggehě laku-Ku 
e?" 31 Manga muritě e němpěbera, "I Tuang makasilo 
hala u apąe malawọ taumata ku měmpěsěsasěsę. Ku i 
Tuang delaing makiwalou, i sai nanenggehě si Tuang?" 

32 Arawe Mawu Yesus měngkate sêntinia, mamanda 

kaihi koaneng mědědeą tau nanenggehě si Sie. 23 Tau 
wawine ene ku nasingkąeng apa nariadi su watangenge, 
ku kakendeneeng takų tangu i sie něsuba su těngon 
Mawu Yesus ku nêngakuen kěbi-kěbi. 34 Tangu Mawu 
Yesus něhengetang su wawine ene, "Aną-Ku, ualingu i 
kau nangimang si Sią, ute i kau e naule! Dakọe kapulẹ su 
ralungu pědarame. I kau e seng nule kahěngang!" 35 Ene 

Mawu Yesus bédang kapěhengetange, pią darolohang 
pirang katau, nahunděnta wọu waleng Yairus. "Ahus'i 
Tuang bawine e seng naněntang," angkuěng i sire si 
Yairus. "Tawe wahaluasě i Tuang mapakasusa Mawu 
Yesus e wědang." 36 Tawe něsěmpj apang iwěberang 
taumata lawọ e, Mawu Yesus něhengetang si Yairus, 
"Abe kataku, měngkate pangimang!" 37 Mase Mawu 
Yesus dimaleng turusě, kai i Sie tawe napakawalan sarang 
sěngkatau niapatole si Sie, kětąewen i Petrus, Yakobus 
dingangi Yohanes sire tahatuari. 38 Sarąeng i sire nahumpa 
su waleng Yairus, Mawu Yesus nakasilou měngkate 
němpěgolang, dingangu nakaringihě sasangi dingangu 
ralungkang maihą. 3? Bọu e Mawu Yesus simuě dingangu 
něbera si sire, "Kawe unue měmpěgěganohą dingangu 
mahunsangi? Dariọ ene walinewe nate, i sie kětąeng 
mêtètiki!" 401 sire kai nahuļěgen Mawu Yesus. Tangu 
i Sie něndolohen sire niapasěbang kěbi. Bou ene i Sie 
namaringang si ninang dingangu i amangu rariọ dingangu 
i sire těllungkatau murit'E simuě su ralungu kamar'u 
rariọ ene. ^1 Mawu Yesus nangumpaedě liman dariọ e, 
kų něhengetang si sie, "Talita kum," mangalene, "Momọ, 
la měbera si kau: pěbangungke!" 42 Dario mahuala e 
měngkatewe něbangung, kų dimaleng. (Umure seng 
mapulo dua su taunge.) Kêbi apan nakasilo karariading 
ene e měngkatewe němpědalinaų! ® Kai Mawu Yesus e 
něsěding sěngapam botonge si sire měhabar'u halě ene 
si sai-sai. Mase ungkuěng'E, "Gělikengkong kačnge rario 
ene." 

1 Bọu tampa ene, Mawu Yesus napule sěngkakapulę 

dingangu manga murit'E solong soan sire. ? Kų 
su ěllon Sabatě, i Sie nanětąe naněntiro su walem 
pěkakaliomanengang. Sene kai pią taumata malawọ. Ene i 
sire nakaringihe těntiron Mawu Yesus, i sire mangkewen 

němpědalinaų. | sire nêmpêbera, "Kai wọu apa tau êndai 
nakaéba kěbi tamai ene? Kai kasingką kereapa si Sie? 

Kai kereapa i Sie měkoą karalinau? 3 Karą i Sie kawe 

basě u kalu, aną i Maria, ku tuhang i Yakobus, i Yoses, i 
Yudas dingangi Simon? Ore, manga wawinene malaing 
měmpětětaną sini." Ualingu ene i sire tawe něnarimą i Sie. 
4 Mase Mawu Yesus něhengetangke si sire, "Sêngkatau 
nabi e Ičadateng suapan tampa tabeau katewe su 
wanuane ringangu sutaloarang aną u sěmbaų e ringangu 
walage." “Ku sene Mawu Yesus tawe nakapěkoą munara 
makadalinau tabeąu katewe napakapian masasaki, pirang 
katau ringangu naněllid'u limane si sire. ê I Sie naralingung 
sire, kawe tawe mangimang. Bọu e Mawu Yesus limuhu 
manga kampong mąngěllikųe kąpaněntirone. 7 I Sie 
kimui manga murit'E mapulo dua e, mase rimoloh'i sire 
pětahąduang katau kų nionggotangu kawasa tadeąu i 
sire makapěnokolě manga rohkě dalļaj e. 81 Sie něgěllju 
těntiro kere ini si sire, "Kumbahang měbawa manga 
apa-apa su raralengang i kamene, tabeau katewe těking. 
Kumbahang měmpěbawa kačng arau kawih'u siděka, arau 
roitě. ? Pěmpěsasapatu wue, kai manjeng tawe měbawa 
laahusě duam parě." 191 Sie malaing něhengetang, "Kereu 
i kamene rumangeng su wale sěmbaų, ute katanae sene 
sarang i kamene maněntangu soa ene. 1 Kai kereu i 
kamene mahumpae su tampa sěmbaų, kų i sire sene tawe 
manarimą dingangu tawe rumaringihě si kamene, ute 
těntangke wanua ene. Kų tontongko awulě bọu laed'i 
kamene makoa kere sasahidi si sire!" 12 Tangu manga 
murit'u Mawu Yesus i sire mapulo dua e nahundalengke. 

| sire rimaleng němpěkakekeng habarě u taumata e 
apětětobatě bou kalawọu rosane. !3 Manga murit'u 
Mawu Yesus e němpanokolě kalawou manga rohkě 
dalaje, namuhang lanang zaitun su masasaki, dingangu 

niapakaulen sire. 14 Manga habarě maanung kalawou apan 
seng nariadi kinaringih'u Ratu i Herodes, batuu arengu 
Mawu Yesus e seng timeleng suapan tampa. Pia taumata 
něbera u, "i Yohanes Mananahani e seng něbiahě kapial 
Kai ene hakiu i Sie pią kawasane měkoą karalinaų tamai 
ene." 15 Arawe i sire waline e měběbera u, "i Sie kai i Elia." 
Pią lai měběbera u, i Sie kai nabi, měsulungu sěngkatau 
nabi wọu taloarang tempo kalimona. 16 Pią e i Herodes 
nakaringihě ene, i sie něbera u, "Mang kahěngangu ini 

e kai i Yohanes Mananahani ku kąngerẹ e seng takų 
pakibusą těmbọe. Ini isie kai seng něbiahě kapia!" 

17 Batųu kalimonang ene, i Herodes naung seng nangoro 
taumata piněnamę si Yohanes, ku pinakitahungku. | 
Herodes někoą kerene ualingu i Herodias kawingu aną 

u sěmbaų e hala i Filipus. Batuu i Herodes kai seng 
někapapuěng dingangi Herodias, 18 kų su halě ene tangu i 
Yohanes kai seng piran sule měběbera si Herodes kere 
ini, "Tawe wotonge i kau měkapapuěng kawingu aną u 
sěmbaų u ene!" 1? Kai ene sungkalene hakju i Herodias 
naung nangune si Yohanes ku mapulu měmate si Yohanes, 
kai i sie tawe nakakoa halě ene, batųu sěsahagheěng i 
Herodes. 20 Batyu i Herodes kai seng něndoloh'u taumata 
pěděndiagą pakapia-pia si Yohanes su tahungku, ualingu 

i sie kai mataku i Yohanes. I sie masingkau i Yohanes kai 
sěngkatau taumata naunge mapia ringangu matulidě 

ku nidaroloh'u Mawu Ruata. Ku kamageng i Yohanes 
měbisara ute, i Herodes malaing puluang dumaringihě, 
maning i sie ikěkalipomponge. ?! Pangěnsueěnge i 
Herodias nakaêbae loahe su ěllom pětatahěndungangu 
karariading Herodes. Su tempo ene i Herodes namangung 
saliwangu kěbį wěbatone, têmbonangu manga měsasekę 
dingangu manga matatěllangu wanuang Galilea. ?? Su 
saliwang ene, aną i Herodias mahuala taraje simué 


MARKUS 6.23 —31 114 


něsalai, kų pěsasalaine měngkai nakalahimpulu naung i 
Herodes dingangkewelai manga sakene. Tangu i Herodes 
něberąe su rariọ mahuala ene, "I kau e mětonengu 

a, pěčhabare! lą e sarung měngonggọu ene si kau!" 

23 Mase i Herodes někědo su rariọ mahuala ene apid'u 
pią salune. | Herodes něberau, "Baębe apa rorongangue 
mang sarung takų ionggọ, ore lai maning sěmběka wọu 
wanua pěparentačngku e!" 24 Tangu rario mahuala ene 
siměbangke kų nakiwalo si ninange, "Inang, apą e kapiange 
takų dorongang?" | ninange simimbang, "Pědorongke 
těmbọ i Yohanes Měnanahani." 25 Dariọ mahuala e 
měngkatewe lighą něsule solong anung Herodes kų 
něbera, "la mědorong těmbọ i Yohanes Měnanahani ku 
onggo si sia su orasě ini lai ku taho su baki!" 26 Sarang 
nakaringihě dorong ene, tangu i Herodes měngkatewe 
apa masusa-susa naung e. Kaiso, isie mang tawe makakoa 
mangilěmmų u rorong ene, ualingu i sie kai seng něsalu su 
těngon manga sakene. ?7 Ku i sie měngkatewe něhanggosě 
dimoloh'u sěngkatau lukade apěngalą těmbọ i Yohanes 
Měnanahani e. Tangu lukadě ene simuě e su tahungku, 
mase namusa těmbọ i Yohanes. 28 Bọu ene i sie něbawa 
těmbọ ene su baki kų nitěgone su rariọ bawine ene. Mase 
rariọ bawine ene sau něnogor'u těmbọ ene si ninang e. 
23 Bọu e manga murit'i Yohanes nakaringihě halļě ene, 

i sire nahunděntąe němpangalą maieti Yohanes mase 
nilěbing. 3°? Manga rarolohang ku niroloh'u Mawu Yesus 

e němpěsule kapia ku němpěkomolě dingangu Mawu 
Yesus. | sire nčmpěběke si Sie patikuewe apan seng nikoa 
dingangu nitěntiron sire. 3t Měngkai apa malawo taumata 
měngkasongo ringangu měngkapulę, hakiu kalingung 
kumaénge Mawu Yesus dingangu manga muritě e tawę 
loahe. Tangu Mawu Yesus něhengetang su manga murit'E, 
"Bọete i kite solong tampa marěmasě mětěngkatěntani i 

kite hala, tadeąu i kamene reng makapangirolo kadodọ 
tempo." 32 Tangu i sire němpěbuą e ringangu sakaeng 
solong tampa marěmasě. 33 Kutęu kai lawọ taumata seng 
nakasilo si sire nčmpaněntangu tampa ene, kų masingkau 
i sai wue i sire. Ku bọu kěbj soa su wanua ene, i sire 
měngkatewe mahuntalang bou rulunge měmpěngalimona 
Mawu Yesus dingangu manga murit'E. 34 Ene, Mawu Yesus 
tutumpae wọu sakaeng, i Sie nakasilo taumata lawọ. 

| Sie timalěntų i sire, ualingu i sire kai kere domba ta 
měralukade. Tangu i Sie nanětąe naněntirong halě lawọ 

si sire. 35 Ene nawawélloe, tangu manga murit'u Mawu 
Yesus němpěberąe si Sie, "Seng masarą mahěbi, kutęu 
tampa ini e kawe maghea. 36 Mapiawe i Tuang pěndoloh'i 
sire ini e aparaleng, tadeąu i sire makawelliwe kačng su 
manga weo e arau manga kampong apan mąngělikų ini e." 
37 Kai Mawu Yesus e simimbang, "I kamene e pěgěllį kačng 
i sire." "Hu, kai i kami harusě dumaleng mamêlli borotě 
argan doitě salaka dua hasų su kalêpane waug'u kačng 

i sire ini e?" kerene angkučngu manga murit'u Mawu 
Yesus e. 38 Mase Mawu Yesus nakiwalọ e, "Kai pirang bau 
borotě si kamene? Kěnangko pěmpěkakělla." Bouten i 
sire němpěkakělla, ute i sire nêmpêbera u, "Pią borotě 
limambaų dingangu pią lai kina duambua." 39 Mase Mawu 
Yesus nangoro si sire kěbi e apąkaiang pěkěkamonačng 
su réêmpugé melong. 201 sire měngkate nahungkaiang 
němpěkamonaěng. Ku pią u pětahą mahasu, dingangu 
pią lai pětahą limam pulo su kataune pěsěngkamonaěng. 
41 Bọu ene Mawu Yesus něngalą e borotě limambau 
dingangu kiną duambua ene, mase rimalingara solong 
langi ku nakitarimakase su Mawu Ruata. Bọu ene, i Sie 
nangangompeng borotě ene ringangu liman'E kų nionggọ 
e su manga murit'E pakipahia su taumata lawọ ene. Ku 
kina duambua ene nipěpapahią lai si sire kěbjį. “2 Tangu 

i sire nahungkačngke sarang něngkalaedě. 2Bou ene 
lčmbeng kačěng e nikakomolu manga murit'u Mawu 
Yesus -- kalawọe mapulo dua su luwene napene-pene. 

44 Ky kalawou manga ese apan nahungkačng borotě e 
naung piau manga lima hiwu su kataune. ^} Bọu e Mawu 
Yesus měngkatewe rimoloh'u manga murit'E nipěsakaeng 
piněngalimona si Sie solong Betsaida pai sčmběkan dano, 
arawe i Sie reng mapakapule u taumata lawọ e. 48 Saraeng 
bọu někatąu taumata lawọ e, Mawu Yesus simaka solong 
bulude tadeau měkaliomaneng. ^” Ene nahěbi e, sakaengu 
manga murit'E ene seng su taloaran dano, arawe Mawu 
Yesus e wědang su rulunge. “81 Sie nakasilọete si sire 
měngkate marasai měděndalung sakaenge watų u 
somahé. Ualingu ene, mangąe su wělląu pukulé tatěllu 
ringangu pukulě čnnung malukadě, i Sie němatų si sire 
kų dimaleng su wowong akẹ. Kų i Sie měngkate rimaleng 
mêsulungu lumiu si sire. }? Kai saraeng i sire nakasilo si 
Sie rudaleng su wowon ake e, ute i sire mangiralingu i Sie 
kai himukudě, =° hakiu i sire němpěkią u katataku. U kai 

i sire kébi e nakasilo si Sie kų i sire něngkawintogě. Kai 
Mawu Yesus e ligha namisara si sire, "Pakarěmmasěko! 
la e kai i Yesus. Abe kěngkatakų!" 5t Mase i Sie simake e 
su sakaeng i sire, kų anginge nalědą e. Manga murit'E 
mangkewen dimalinau tawe sihinge. °? Karalinaų su pią 
borotě limambaų e, wědang ta nakąpuko pangangimangi 
sire. Mawěha baug'i sire makahěngang. 23 Saraeng 
naraki su sěmběkan dano e, i sire němalango su apengu 
Genesaret. “4Lêpase i sire natumpa wọu sakaenge, i sire 
nakakirala u narěntae kawe Mawu Yesus. ” Mase i sire 
měngkatewe nětatalang suapang kąguwąu weọe ene, 

kų nanětąe nanondan masasaki su těpihě solong anum 
Mawu Yesus. Kereu i sire makaringihě u Mawu Yesus kai 
ene su tampa sěmbaų, i sire tamai manondang masasaki 

sene. “£Balaewe Mawu Yesus měnsang -- su weọ e sude 
su kampong, su soane arau su wawurasenge -- sene i sire 
mang duměnta mamêllou masasakie su taluahe. Mase i 
sire měmpědorong tadeąu masasakje rembeng ipakawala 
měmpanenggehě kakingkaenge manjeng tumbąu 
humbune. Kěbi apan němpanenggehě e, něngkapia. 

1 Tau Farisi sěngkamonaěng dingangu pirang katau 

mananěntirong agama wọu Yerusalem nahunděnta su 
anun Mawu Yesus. 21 sire nakasilo manga murit'u Mawu 
Yesus pirang katau mąhungkaěngu liman sire kotorě tuhu 
agama, mangalene tawe němpanguhasě lima kalimona 
tuhu ator'u agama. ? Tau Farisi, kerene lai patiku apan 
tau Yahudi e masatia kahěngang mahuntole tundung i 
upung gaghurang i sire. | sire tawe mahungkaěng kereu 
tawe nanguhasě liman sire tuhų tundu seng nihundugě 
e. “Apan niwělliang su pasarě e reng tawe kanengang, 
těntalang deng tawe nilěuhasě kalimona. Dingangu lawọ 
lai atorě baline wọu i upung i sire kų Iķumpaedang i sire 
matoghasě; kere manguhasě galasě, bekerě dingangu 
apaliwų bọu witų. 5 Batuu ene manga tau Farisi ringangu 
manga mananěntirong agama e, němpěkiwalo su Mawu 
Yesus, "Kai unue manga murit'U e kawe kukaéngu 
lima tawe nilěčuhasě? Kai unųe i sire tawe tumatole 
tundu manga i upung gaghurang i kitẹ e?" 6 Mawu 
Yesus simimbang, "| kamene mamben taumata mêllel 
Mangkewen nihino apang nitêbal'i Yesaya maanung 
kamene, 'U kai kere ini angkuěng u Mawu Ruata, i sire ene 
kětąeng mąngadatě si Sia su mohong, arawe naung i sire 
e kai marau wou lą e. 7 Tawẹ kěhase i sire měmpaněmba 
Sia, batuu kai tiahan taumata itětěntiron sire, tabidau 
kai tita-Ku!' 8 Manga titan Duata e tawe sasêmpikang i 
kamene, arawe tundung taumata e lčumpaerangbeng 
kamene masěga-sěgadě." ? Mase Mawu Yesus saue wue 

něhengetang, "I kamene e pande kahěngang mêsunial'u 
tita'm Mawu Ruata e, tadeau makapětahutěndąu 
těntirong kamene hala. 1? | Musa e seng nangonggou 
tita kerei, 'Pangadatě si amangu ringangu si ninangu,' 
dingangu 'I sai mamulo si amange ringangu si ninange, 
hinong ihukung pateěng.' 11 Arawe i kamene kawe 
měněněntiro: Kereu pią u měmulo gaghurange, 'Apang 
kų hinong takų ionggọ si amangku ringangu si ninangku, 
seng bọu takų nisasêmba su Ruata,' 12 tangu i kamene 
kai něliwirě taumata ene wọu tatangkianenge mětulung 
i amange ringangu i ninange. 1° Tangu ualingu těntirong 
kamene kų nionggọ i kamene su taumata e, i kamene 
měnděmmę u hengetangu Mawu Ruata. Bědalaing 
malawọ kakakoą kere ini kų kěkoateng i kamene." 

14 Mase Mawu Yesus kimui taumata lawọ e sênsule 
kapia ku něhengetang si sire, "Pěmpědaringihěko tadeąu 
makaěnna! 19 Tawę manga apa ku bọu likude masuě su 
ralungu taumata kų makalamuhų si sie. U kawe apan 
sysěbang bou sěngkatau ene nakalamuhu si sie. 16 [Tangu 
kereu pią tuli, pčmpědaringihě.]" 17 Ene sarąeng Mawu 
Yesus naněntangken taumata lawọ e kų dimangeng su 
wale, manga murit'E nakiwalo si Sie měnsang kaia timonan 
papinintu ene. t8 Tangu Mawu Yesus něhengetang si sire, 
"Kai ta nakačnna i kamene? Arau kai tawe makaénna i 
kamene u apan masuě su ralungu pěsěngkatau e tawe 
makalamuhų si sie? 1? U apaewen masuk e tawe sumahe 
ralungu naung, kaiso kawe luliu tiang, ku susamurine 
susébang kapia." Bou manga wawera ene Mawu Yesus 
mělělahę u kébi kačng e mapia. 2? Mase Mawu Yesus saų 
lai něhengetang, "Apan suměbang bou pěsěngkataue kai 
ene makalamuhu si sie. 2! Batyu wọu ralunge, mangalene 
wọu ralungu naung, pěběbuakengu tiněnna raralaki kų 
makabodai taumata měkěkoą lamuhu, mětako, měmate, 

22 mabuang, měngakalě, mělěhinakang dingangu měkěkoą 
haghing kakanoa dalaki, mauagě, tą adate, měnanoi, 
maobotě, dingangu mawéha pěněntiročěnge. 23 Kěbi 

apan daralaki ene sysěpų bou ralunge, kų kai ene e 
makalamuhu taumata e." 24Bou e Mawu Yesus naněntang 
u tampa ene, kų nakoa solong beo e maraning soan Tirus. 
| Sie simuě su ralungu wale sěmbaų, kų tawe mapulu 
piau makakasingkąu i Sie kawe ene sene. Kai i Sie tawe 
nakawuning batangenge. 22 Sěngkatau inang, ku pią 

anae wawine kų niwaliuang u rohkě dalai, nakaringihě 
pią Mawu Yesus. | Sie riměnta solong anum Mawu 

Yesus kų něsuba su těngon'E, ?® apid'u někaļliomaneng 
tadeąu Mawu Yesus e měnokolu rohkě dalai bou rario 
ene. Tau wawine ene walinewe tau Yahudi, nihana su 
wanuan Fenisia su Siria. 2? Mawu Yesus něhengetang si 
sie, "Manga rariọ e hinong gělirang u kačnge kalimona. 
Kawe ralaki mangala kačng u manga rariọ e kų iteledě 

su asu." 28 "Tuang," angkučngu wawine ene, "manga 

asu su alungu meda e malaing kykačng manga popahě 

kų ilčondoļ'u manga rariọ e!" 2? Mase Mawu Yesus e 
něhengetang si sie, "Ualingu sasimbahu ene, ute kapule e; 
rohkě dalakie seng siměbang bọu anąu e!" 30 Inang ene e 
napule. Su wale, i sie nakahombangke ana e rųdaloka su 
raralokačng, kų rohkě dalakie mambeng kahěngang seng 
siměbang bọu rariọ e. 31 Bọu e Mawu Yesus naněntangken 
Soan Tirus kų naněpaseng daralenge lumiun Sidon solong 
Danong Galilea. | Sie niralengu weọ e limiu Soa Mapulo. 
32 Sene tangu taumata e nangěntud'u sěngkatau mou 
kuteu lai wengelě su anun'E. I sire mědorong su Mawu 
Yesus apanéllid'u limane su tau ene. 33 Mawu Yesus 
něbawąe tau ene niapakatěntani wọu taumata lawọ, 
mase nanêllid'u talimědone su tulin tau ene ruamběka 

e. Mase Mawu Yesus nangědu ringangu nanenggehě 

lilang tau ene. 34 Tuhų e Mawu Yesus e rimalingara solong 
langi, ku siminda maralung dingangu něhengetang su tau 
ene, "Efata," mangalene, "Kawuka e!" 25 Tulin tau ene 
nawuka e, ringangu lilane limontọe sau, kų i sie nanětą e 
nakawera mapia. 36 Mase Mawu Yesus něseding i sire kěbjį 
měmpěběken halě ene si sai-sai. Kai mangkeng isědingu 
Mawu Yesus, i sire lai mangkeng měběběkeng ene. 37 Ku 
kěbį taumata apan nakaringihě e, rimalinaų tawe sihinge. | 
sire němpěbera, "Kěbi e seng nikoa'E ringangu maudupě! 
O i Sie wědang lai napakateleng u tulin tau wengelě 
dingangu taumata mou e nakawera!" 

1Tawe nararěnnaą wọu ene, pią lai ghħapačngu 

taumata lawọ diměnta někomolě. Ualingu i sire tawęu 
kanengang, ute Mawu Yesus měngkatewe kimui manga 
murit'E ku něhengetang, ? "lą e timalěntų u taumata lawo 
tamai ini e. Seng těllu éllo karěngųe i sire ringang-Ku, 
ku orasě ini i sire taweu kanengang. ? Kamageng la 
měndoloh'i sire iąpakapulę lunusě e ute i sire sarung 
měnsu su taloaran daleng. Kuteu sěnggą kawe pią u 
nahunděnta wọu mararau." 4 Manga murit'E simimbang, 
"Su tampa ku naghea ini e, kai suapa e kapědeakeng 
kačng mapakalaed'u taumata lawọ ini e?" ? "Kalawoe 
borotě si kamene?" ungkuěčng u Mawu Yesus. "Pitumbaų," 
angkuěng i sire. Tangu Mawu Yesus nangoroe taumata 
sěnggapačnge niapakaiang su ěntana, mase i Sie nangala 
borotě pitum bau e kų nakitarimakase su Ruata. Bọu e i 
Sie něngangangompengke borotě ene ringangu liman'E, 
mase nitěgone su manga murit'E tadeąu ipěpapahią su 
taumata lawọ. Tangu manga murit'E němpěkoą ene. 
7 Ene si sire piako lai kina daridi manga pirambua. Mawu 
Yesus nakitarimakasę su Mawu Ruata waug'u manga kiną 
ene, bọu e rimoloh'u manga murit'E piněpapahią u kina 
ene lai. 81 sire nahungkačngke sarang něngkalaedě -- kų 

piau manga ěčpą u hiwu su kataune apan nahungkaěčng. 
Bọu ene manga murit'u Mawu Yesus e nêmpangomolen 
lčmbeng kaěng -- kų pitung kěmbuahě nasěgadě. Mase 
Mawu Yesus dimoloh'i sire ene nipakapule, 2 (8:8) 1° kų i 
Sie ringangu manga murit'E apid'u němpěsake sakaeng 
ku něngkakoą solong banuan Dalmanuta. 1t Pią e tau 
Farisi pirang katau nahunděnta su anun Mawu Yesus kų 
nanětąe nědarendehě dingang'E tadeąu měmpanompolě 
e. | sire mědědorong Mawu Yesus pěkěkoą karalinaų 
kere karalahęu i Sie kai wọu anun Duata. 12 Mawu Yesus 
někurate, bọu e simimbang, "Kawe unųe taumatang ěllo 
ini e mědědorong si Sią pěkěkoą karalinaų? Tala! lą e 
tawe měgěllju karalinaų kerene si sire!" 13 Mase Mawu 
Yesus naněntang i sire, kų simake su sakaeng; kų bọu ene 
rimaki solong sěmběkan dano e. 14 Manga murit'u Mawu 
Yesus e nąung niwule němpěbawa borotě pinakatimu. 

Si sire naung kětąewen pią borotě sěmbaų su sakaeng. 
15 "Pěmpěteghang bue su lahaes'u tau Farisi ringangu 
lahaes'i Herodes," ungkuěng u Mawu Yesus si sire. 16 Tangu 
manga murit'u Mawu Yesus e nanětąe němpahumbisarang 
halě ene. | sire němpěbera, "I Sie něbera kerene watu 

u si kitẹ e kawe tawẹ apa borotě." 1? Mawu Yesus e 
masingkąu apa ipěpahumbisaran sire. Batųu ene i Sie 
nakiwalo si sire, "Kawe unue ipahumbisarawen kamene 
halě u si kamene tawẹ apa borotě e? | kamene kai 
wěga, arau kai relaing ta nakačnna? Kai apąe kalumu 
tiněnnang kamene e? t81 kamene piąbe mata, kawe 
unųe tanakasilo? | kamene piabe tuli, kawe unųe ta 
nakaringihě? Kai ta nakatahěndung i kamene, 1? borotě 
limambaų Taku nipěkakakompeng baug'u lima hiwu su 
kataune? Pirang luwe kalawọe lčmbeng kaêéng nikakomol'i 
kamene?" "Mapulo dua," angkuěng i sire. ?? "Kutęu pią e 
la něngangempang borotě pitumbau baug'u êpa u hiwu 

su kataune," sauewe kapia Mawu Yesus nakiwalo, "pirang 
luwe kalawọe lêmbeng kačng nikakomol'i kamene?" 
"Pitu," sasimbah'i sire. 2t "Kuteu, měngkai wédang ta 
nakačnna i kamene?" angkuéngkewen Mawu Yesus e. 

22 Tangu i sire narěntąe su Betsaida. Sene kai pią taumata 
nangěntud'u sěngkatau wuta su anum Mawu Yesus, 

ku mědědorong tadeąu i Sie apąnenggehě tau wuta e 
apakąpia. 23 Tangu Mawu Yesus něngumpaedě liman tau 
wuta e kų nitatan'E niapasêbang bọu soa ene. Bọu e Mawu 
Yesus něngědu matan tau ene ringangu naněllid'u liman'E 
su matan tau ene, kų nakiwalo si sie, "Pią e nikasilonu 
orasě ini e?" ?4 Tau ene němandą e solong těngone, ku 
něbera u, "Ore. lą e nakasilo taumata mědědaraleng; 
kaiso i sire kakěllačng kai kere kalu." 22 Mawu Yesus 
saųyewe nanéllidu liman'E su matan tau ene. Sěnsule 

ini tau ene tutaedé sěngapam botonge. Matane nule, 

kų i sie nakasilọ e kěbį dingangu malahe-lahe. 28 Mase 
Mawu Yesus nehengetang si sie, "Kapulẹ e, kų abe pěsule 
solong soa ene." 2? Mawu Yesus dingangu manga murit'E 
nahundaleng solong manga kampong mangêliku Kaisarea 
Filipi. Su taloaran daleng Mawu Yesus nakiwalọe si sire, 
"Angkuèngu taumata, kai i sai lą ini e?" 28 I| sire simimbang, 
"Pią u němpěberau i Yohanes Měnanahani; pią u lai 
němpěberau, i Elia, ringangu waline ete wue němpěberau; 
kai sěngkatau wọu manga nabi." 29 "Arawe tumuhu si 
kamene hala e, kai i sai lą ini e?" ungkučngu Mawu Yesus. 
| Petrus simimbang, "I Tuang e kai Ratu Mananalamatě!" 
30 Bọu e Mawu Yesus něsěding masěga-sěgadě si sire, 
tadeąu kumbahangbe piąu měhabarě si sai-sai mąanun 
batangeng'E. 31 Bọu ene, Mawu Yesus nanětąe naněntiro 
manga murit'E u Ahus'u Taumata e harusě mětatahangu 
sunsara haghi, ringangu sarung dokatengu manga 
těmbonange, manga imang těmbonange ringangu 

manga mananěntiro agama. | Sie sarung pateěng, kai su 
katěllu ěllone i Sie sarung ipěbangung kapia. 22 Dingangu 
malahę-lahẹ Mawu Yesus něhabar'u halě ene su manga 
murit'E. Tangu i Petrus němolengke Mawu Yesus sarang 
sěndihange apid'u namoką si Sie. 33 Kai Mawu Yesus e 
něbihu kų němanda manga murit'E, mase něbera maihą 
si Petrus, "Pěmehọe wọu ini, setang! Tiněnnanu e kai 
tiněnnan taumata; walinewe tiněnnan Duata!" 34 Bou 
ene Mawu Yesus někuji e taumata lawọ apang ene sene 
ringangu manga murit'E. Mase i Sie něhengetang si sire, 
"I sai mapulu tumole Sia harus mětimbuleng kapulun 
batangenge, bọu e pamasaěng kuruisě kų tole si Sia 
sěntinią. 35 U į sai mětahutěndąu pěbawiahe, sarung 
kailangengu pěbawiahe. Arawe i sai kų manarakangu 
pěbawiahe waugu la dingangu waugu Injil'u Ruata, sarung 
mapakasalamat'u watangenge. 38 Apa wue gunane su 
taumata e, kereu kaguwau dunia e makoa tataghuanenge, 
a kuteu i sie kawe kailangengu pěbawiahe? 37 Makoa 
bue ngae pěbawiahě e ipěnaliu apa-apa? ?8 Kereu 
pěsěngkataue mamea mangakung lą dingangu těntiroku 
su tempon duruhaka ringangu kararalakisě ini e, ute 
Ahus'u Taumata e malaing mamea mangakun taumata 
ene, su tempong i Sie ruměnta sarung dingangu kawasang 
Amang'E, tětakinangu manga maląekatě masasusi e." 
1"Kasingkąko!" angkuěngu Mawu Yesus. "Bou 
taloarang kamene sini e pią u tawe mate, těntalang 
deng ta nakasilo Mawu Ruata něparenta ringangu 
kawasa!" 2 Ěnnungu ěllo samuring ene Mawu Yesus 
němaringangi Petrus dingangi Yakobus děduang Yohanes 
tuarine, nětěngkatěntani solong bulude sěmbaų marangę. 
Kuteu su pandaěng i sire Mawu Yesus e kai něbalui 
ghahie. 2 Pakeange nětěngkawira kukerong. Tawęu sarang 
sěngkatau tahaunsąu dunia ini e kų makawurěsi kerene 

kawirane. 4 Bọu e i sire těllu manga murit'E nakasilo Mawu 
Yesus mahumbisara ringangi Elia rěduan Musa. ? Tangu i 
Petrus měngkatewe něbera su Mawu Yesus, "Tuang Guru, 
kai apąe kapia su tampa ini. Mapiawe i kami měndarisi 
selo tatěllu: sěmbaų baug'i Tuang, sSêmbau baug'i Musa, 
dingangu sěmbaų lai e waug'i Elia." 6 Tuhų hinone i Petrus 
e wěga wue měnsang apa ipěberane, batųu i sie ringangu 
ringange rarua e kai su katatakutang ta sihinge. 7 Bọu e 
pią binawa něhěmbung si sire kų bọu ralungu winawa 
ene kinaringihe tingihě měběberau, "Ini e kai Ahusě-Ku 
ikěkěndagě. Pěmpědaringihě si Sie!" 8 Masahawų-sahawų 
i sire měkěkakělla su kaihi arau koaneng i sire, kai mang 
taweu sarang sěngkatau kinasilo ringangi sire sene, suliun 
Mawu Yesus sěsane. 9 Tangu pią e i sire mahundésung 
bọu wuludě, i Sie měgěgělliu ingate si sire u, "Abe 
pěmpěběke su sarang sěngkatau apang kinasilong kamene 
těntalang Ahus'u Taumata e reng tawe nipěbangung 

bọu papatene." 10 | sire mang mětětahěndung tatanata 
ene, kai su taloaran sire hala e, nanětą e měkěkakereapa 
měnsang apa timona'm Mawu Yesus su "mapěbangung 
kapia wọu papate". 11 Tangu i sire nakiwalo si Sie, "Kawe 
unue manga mananěntirong agama e měmpěběbera 

u, i Elia e harusě duměnta kalimona?" 12 Mawu Yesus 
simimbang, "I Elia e mambeng harusě duměnta kalamona 
e tadeąu mapěnądiang kalawou kěbj e. Kai kereapa wue 
ngae Ahus'u Taumata? Kawe unųe su Winohẹ Susi e 
mabawohe u i Sie sarung mětatahangu sunsara lawọ 
dingangu hinakanengu taumata e? 13 Arawe la mauli 

si kamene: i Elia e seng diměnta, kų i sire němpěkoą 

si sie tuhuewe kapulun sire. Ene nětatahino ringangu 
mabawohe su Winohẹ Susi maanun batangenge." 

14 Pią e Mawu Yesus dingangi sire těllu murit'E narěnta 
kąpia sutaloaran manga muritě balinę e, i sire nakasilo 

taumata lawọ sene. Mananěntirong agama pirang katau 
měmpědědarendehě dingangu manga murit'u Mawu 
Yesus e. 19 Lěpasewe taumata lawọ e nakasilo Mawu 
Yesus, i sire měngkatewe rimalinaų, mase nahuntalang 
němpaněnsomahě si Sie. 16 "Kai apąe ipědědarendeh'i 
kamene ringangu manga mananěntirong agama e?" 
angkuèngu Mawu Yesus su manga murit'E. 17 Sěngkatau 
wọu taloaran taumata lawọ e simimbang, "Tuang Guru, 
ia kai mąngěntud'u anaku si Tuang. | sie kai nêmou 
ualingu niwaliuangu rohkě dalakisě. 18 Kamagengu i sie 
sampokang u rohkě ene ute wadange ipětětěngkawěbahě 
su čntana, mohonge měněněbu, isine měkěkarerong, 
dingangu kaguwau wadange mątětogě. la mědorong su 
manga murit'i Tuang pěněnokolu rohkě dalaki ene, kai i 
sire mang tawe nakapěkoa ene." 19 Tangu Mawu Yesus 
něhengetang si sire, "Balinewe malongkọ i kamene ini e! 
I kamene e mambeng kahěngang-hěngang taumata ta 
měmpěngangimang. Delaing kąděnguųe lą mětaną dingangi 
kamene dingangu měkakědang ualingu i kamene? Bawąe 
rariọ ene ramahi!" 20| sire nčmpangěntuden dario e su 
anum Mawu Yesus. Lěpasewe rohkě dalakie nakasilọe 
Mawu Yesus, i sie napakatětog'u wadangu rariọ e, hakju 
rariọ e nawatang ku něparalunggi su čntana. Mohonge 
pią sěbune. 21 Mase Mawu Yesus nakiwalo si amangu 
rariọ e, "Seng kadéngue isie kere ini?" "Dongkeng i sie 
wědang kadodọ!" angkuěng i amange. 22 "Seng masau 
rohkě dalakje mědeąu měmate si sie, mangondol'i sie 
sarang dalungu putung arau sarang dalungu ake. Kai 
kereu i Tuang e wotonge makatulung, ute karimako i 
Tuang e sadia tumalěntų i kami ringangu mětulung i 
kami e!" 23 "Apa ungkuěngu? Kereu i Tuang botonge?" 
angkuěngu Mawu Yesus, "Patikue wotonge, asaleweng 
taumata e mangimang!" 241 Amangu rariọ e apidu 

někią, "Mawu, ią emangimang, kaiso pangangimangkue 
kai lome. Tulungko ią e tadeąu pangangimangku e 
mahuntinamba!" 25 Ene Mawu Yesus nakasilou taumata 
lawọ e nanětąe riměnta němpědahěmbung, ute i Sie 
něnokolu rohkě dalaki ene nipěberačng u, "Rohkě bengelě 
dingangu mou, lą e měparenta si kau, sěbangke wọu 
rariọ ini ku kumbahang-bahang sumuě kapia su ralunge!" 
26 Tangu rohkě dalaki e měngkatewe něpalehe mase 
nipěkahimběsọ u wadangu rariọ e, bọu e siměbang 

bọu rariọ ene. Dariọ e pandačng seng měsulungu 
kasuang hakiu kalawokange taumata e němpěberau, 

"| sie seng nate!" 27 Kai Mawu Yesus měngkatewe 
něngumpaedě limane kų nětulungi sie nêmangung. Ku 
anae lai něbangung. 23 Ene, saraeng Mawu Yesus seng su 
wale, manga murit'E němpěhaungke těntani su anun'E kų 
nakiwalo, "Kawe unųe i kami ta nakatokolě rohkě dalaki 
ene?" 22 Mawu Yesus simimbang, "Rohkě dalaki kerene 
tawe ikatokolě baebe koateng kereapa tabeąu katewe 
ringangu kaliomaneng." 30 Mawu Yesus dingangu manga 
murit'E naněntangu tampą ene kų naněpas'u raraleng 
limiu wanuang Galilea. Mawu Yesus madiri kasingkateng 
u taumata mênsang kai suapa i Sie e, 21u i Sie kai 
kąpaněntirone manga murit'E. "Ahus'u Taumata e sarung 
isarakang su kawasan taumata," kerene angkučngu Mawu 
Yesus, "kų i Sie sarung pateěng, kai su katěllu ěllone i Sie 
sarung měbangung!" 32 Manga murit'E tawe nakačnna 
apa itětěntirom Mawu Yesus, kai i sire matakų makiwalo si 
Sie. 33 Ene i sire narěntąe su Kapernaum. Kuteu sarangke 
seng su wale, Mawu Yesus nakiwalọ e su manga murit'E, 
"I kamene naung kai měmpąhumbisarang apąe su 
raralengang kanini?" 341 sire tawe němpěsimbang, batuu 
kąpahundalenge i sire kai mědědarendeh'u měnsang i sai 
kasěllahenge. 22? Mawu Yesus naiang, ku bọu e někui si 

sire mapulo dua murit'E. | Sie něhengetang si sire, "I sai 
ku mapulu makoa kahumotongange, i sie harusě makoą 
kasamuriange ku harusě makoa mětatangkuang patiku 
taumata." 36 Bọu e Mawu Yesus něngalą dariọ kadodo 
sěngkatau, ku nipararisi su těngon sire kěbi. Mawu Yesus 
limahěkų dariọ ene ku něhengetang su manga murit'E, 
37 "I sai měnarimą u sěngkatau rario kere ini ualingu la e, 
ute něnarimą u lą. Ku i sain něnarimąu lą, isie walinewe 
tumbąu něnarimąu lą e, kaiso malaing něnarimą i Sie 

ku dimoloh'u lą e." 38 Mase i Yohanes něbera su Mawu 
Yesus, "Tuang Guru, i kami nakasilo pią tau mělěliwuahě 
setang su areng i Tuang. Ku i kami něsěding i sie, batųu 

i sie walinewe wọ'i kite." 3? Kai Mawu Yesus e kawe 
něhengetang, "Abe pěsěding i sie, u kai tawęu sarang 
sěngkatau měkoą karalinaų su ralungu arengku, kų apid'u 
měngkai měndalakiu lą e. U i sai tawe rumoką si kite e 
ute kai mělělahęu su sěmběkang kite. 41 Pětahěndungke! 
| sai mąpanginung i kamene ualingu i kamene kawe 
tumatole Ratu Mananalamatě, ute i sie mambeng těngadě 
manarimau wawalise." 42 "I sai makawodai sěngkatau 
wọu i sire rarodọ tamai ini e kų tawe mangimang si Sia, 
čndokangbe watuangengu watung pěmaměhaseng ku iki 
su lehẹ e, kų i sie iwahung su laudě. “3 Kereu limanue kai 
makarosa si kau, pentehe limanu ene! Mapiačngbe i kau 
měbiahě dingangu Mawu limanu sěmběka sulungu pią 
limanu ruamběka ku masuě su naraka, mangalene putung 
kakalě. ^4 [Sene putunge tawe masasěbu, ringangu ulidě e 
tawe lumaate.] ^5 Dingangu kereu laed'u e kai makarosa 
si kau, pentehe laed'u ene. Maąpiačngbe i kau měbiahě 
dingangu Mawu Ruata e ta laed'u sěmběka, sulungu pią 
laed'u ruamběka kų i kau iwahung su naraka. 46 [Paj sene 
putunge tawe masasěbu ringangu ulidě e tawe lumaate.] 
47 Kereu matanue kai makarosa si kau, loẹ e mata ene! 

Mapiačngbe i kau sumué Dunia Wuhun Duata tą mata 
sěmběka, sulungu pią matanu ruamběka kų i kau iwahung 
su naraka. 48 Paj sene putung ta masasěbu ringangu 
ulidě e tawe lumaate. ^? Sěngkatau-sěngkataue sarung 
sahikangu putung, kereewe sasêmba sěsahikangu asing. 
>0 Asinge apąewe mapia, kai kereu kawe malele, botonge 
saų asingang ngae? Tangu karimąko i kamene makoa kere 
asing. Pêmpébiahe sěngkapěbiahě su ralungu pědarame." 
1 Bọu e Mawu Yesus naněntang u tampa ene, 
10 kų dimaleng solong banuang Yudea ringangu 
wanua su sěmběkan Salų u Yordan e. Taumata lawọ 
nahunděnta sau němpětampung němpětalipurung 
su Mawu Yesus. Ku kereewe sěntinią Mawu Yesus e 
maněntiro si sire. 2 Pira-pirang katau taumatan Farisi 
e malaing diměnta mědeąu měnamę salang Mawu 
Yesus. | sire nakiwalo, "Tumuhų ator'u agamang kite e, 
botonge taumata manindo kawinge?" 3? Mawu Yesus 
simimbang, "I Musa e něparenta kereapa si kamene?" 
4 "I Musa e napakawalan taumata manindo kawinge, 
kětąeweng apąmohę surat'u sindo kalimona," angkuěng 
i sire. 2 "| Musa namoheu parenta ene watu u i kamene 
tumanju masigěsą paněntiročnge," angkuěngu Mawu 
Yesus si sire. 6 "Arawe naung deng su tětą e Mawu Ruata 
něndiadi taumata e, kąbawera u 'Ruata e něndiadi si 
sire ese dingangu wawine. 7 Kai ene hakju ese e sarung 
maněntang i ninange rěduang amange ku mětěngkatakidě 
su kawinge, hakju i rědua e nakoą sěmbaų.' 8 Kų i sire 
balinewe lai ruang katau kaiso kai sěmbaų. 9 Ualingu 
ene, apang nikauh'u Ruata e, tawe wotonge ipětalein 
taumata!" 10 Sarąeng i sire simuě e su wale, manga murit'E 
nakiwalo su Mawu Yesus maanueng halě ene. 1t Mawu 
Yesus něhengetang si sire, "I sai manindo kawinge, mase 
měkawing dingangu wawine waline, tau ene nawuang su 

kawinge humotong. 12 Kerene lai wawine ku manindo 
kawinge mase měkawing dingangu ese baline, i sie malaing 
nawuang." 12Tangu piako i sire nčmpangěntud'u manga 
rariọ su anum Mawu Yesus tadeau i Sie manenggeh'u 
limane ringangu měngalamatě si sire. Kaiso manga murit'u 
Mawu Yesus e kai němpělangehě si sire. 14 Nakasiloe 
halě ene, Mawu Yesus limangehě kų i Sie něhengetang 

su manga murit'E, "Waląe manga rariọ e aparěnta su 
anuku! Abe petoke i sire, u kai taumata kere i sire ini e 
makoa kawanua'm Mawu Ruata e. 12 Tahěndungko ini 

e! | sai tawe mětěngon Duata e kere sěngkatau rario 

e, tawe makoa kawanua'm Mawu Ruata e." 16 Saraeng 
bọu něhengetang kerene, Mawu Yesus limahěkų manga 
rariọ e, bọu e i Sie apid'u naněllidu liman'E si sire 
sěngkatau-sěngkatau kų něngalamatě si sire. 17 Pią e 
Mawu Yesus sau maněpasu raraleng'E, pią e tau tutalang 
mětětimona anum Mawu Yesus. Tau ene něsubąe su 
těngon Mawu Yesus kų nakiwalo, "Mananěntiro mapia, ią 
e kai hinon měkoą apa mědeąu makahombang pěbawiahě 
tutune ringangu kakalě e?" 18 "Kawe unųe i kau měběbera 
u lą mapia?" kakiwalon Mawu Yesus. "Tawẹu mapia, suliun 
Mawu Ruata sěsane. 1° | kau seng masingką u manga 
tita'm Mawu Ruata, 'Kumbahang mêmate, kumbahang 
mawuang, kumbahang mětako, kumbahang měsahiding 
konti, kumbahang měngakalě, pěngadatě si amangu 
ringangu si ninangu e.' " 20 "Tuang Guru," angkuěngu 

tau ene, "kalawọu parenta ene seng takų nituhukang 
dokeng ią deng manguda." 21 Mawu Yesus němanda tau 
ene ringangu tatalêntue mase něhengetang, "Bědang 
halě sěmbaų hinong gausangu. Dakoe kapulę kų pěbalu 
kalawọu apan tětaghuanengu; doite onggọ su taumata 
kasiang, kų i kau sarung makahombang arêta su sorga. 
Bọu e ramahje tole si Sia." 22 Nakaringihe hengetangu 

Mawu Yesus kerene, tau e kiměndung, bọu e měngkatewe 
naněntangu tampą ene ringangu susa naung ualingu i 

sie kai makala. 23 Tangu Mawu Yesus nêmandae manga 
murit'E mase něhengetang si sire, "Mawéha kahěngang su 
taumata kala makoa kawanuan Duata!" 24 Manga murit'E 
němpědalinaų nakaringihě hengetang u Mawu Yesus 
ene. Kai Mawu Yesus něhengetang kapia, "Manga anaku, 
mambeng mawěhą mětěngkakoą kawanuan Duata! 

25 Malowokangbe onta sumuě su tulin darahung sulungu 
tau kala sumuě su Runia'n Duata Wuhu." 25 Hengetang 

u Mawu Yesus tamai ene nakaralinau manga murit'E, 
hakiu i sire někakiwaloę sěmbaų su waline, "Kamageng 
kerene, i sai wue sarung masalamatě e?" ?7 Mawu Yesus 
timingang si sire kų simimbang, "Su taumata e halé 
kerene ta mariadi, arawe su Mawu Ruata e mang mariadi; 
patiku e makoą su Mawu Ruata e." 28 Mase i Petrus 
něbera, "Kakělląe, i kami e seng naněntangu kalawou 
patiku mědeąu tumole si Tuang." 2? Angkuěngu Mawu 
Yesus, "Pěmpangimangke: | sai kų seng naněntangu 
ralohom balene arau aną u sěngkataune esę arau wawine 
arau i ninange arau i amange arau manga anae arau 
pělahěnsinuačnge ualingu lą dingangu ualingu Injilé 

bọu anum Mawu Ruata, 39i sie sarung makahombang 
limembong kalawọe wọu tempo ini. | sie sarung 
makahombang mahasų su sulene limembong kalawọe 
wale, aną u sěngkatau ese, aną u sěngkatau wawine, 
inang, manga rariọ, pělahěnsinuangeng -- dingangu 
sasigěsą lai. Ku hědon sarung su tempo ramahi, i sie sarung 
manarimą u pěbawiahě tutune ringangu kakalě e. 21 Kaiso 
kai lawọ taumata su orasě ini apan kakalimonačnge 
sarung makoą kasamuriange, dingangu lawọ orasě ini e 
apang kasamuriange makoa kakalimonaěnge." 22 Mawu 
Yesus dingangu manga murit'E kapahundalenge solong 

Yerusalem. Mawu Yesus dudaleng su horone, arawe 
manga murit'E su kaghaghěngganeng kěbi. Dingangu 
taumata apang mahuntole si sire malaing něngkatakų. 
Kasamuriange Mawu Yesus saų lai kimui manga murit'E 
natěntani kų něhabarě si sire apa sarung mariadi su 
watangeng'E. 33 "Pěmpědaringihěko," angkuěnge, "I 

kite orasě ini kapětětimonane Yerusalem. Paise Ahus'u 
Taumata e sarung isarakang su manga imang těmbonange 
ringangu manga mananěntiro agama. | Sie sarung ihukung 
pakipate bọu e isarakang su taumata waline tau Yahudi. 
34| sire sarung měbaheau si Sie, měmpěngědu si Sie, 
měmpělimadě si Sie, ringangu měnguruisě si Sie. Kaiso su 
katěllu ěllone i Sie kai sarung měbangung kąpia." 35 Ene 

i Yakobus děduan Yohanes aną i Zebedeus e, himaungke 
Mawu Yesus kų něbera, "Tuang Guru," angkuěng i rědua, 
"kai pią halě sěmbaų, i kami mapulu koateng i Tuang baug'i 
kandua." 36 "Kai apa ikěkapulun dua Taku koateng baug'i 
rua?" angkuěng u Mawu Yesus. ?” | rědua e simimbang, 

"I kandua lyčěnningu sěngkatau e reng makakaiang su 
koaneng i Tuang dingangu sěngkatau e su kaihing Tuang, 
kereu i Tuang seng maiang su kawawantugě." 38 "| rua 

e kai wěga apa rědorongang irua," angkuéng u Mawu 
Yesus si rědua, "Makaumalě bue i rua manginung bọu 
panganginumangu kasasigěsą ku sarung Takų inungang 
dingangu sumuě su ralungu walang kasasigěsą kų sarung 
Taku sučkang?" 3? "Makaumalě," angkuěng i rědua. Tangu 
Mawu Yesus sayewe něhengetang si rědua, "Kahěngang i 
rua sarung manginung bọu lainumang u sigěsą kų sarung 
Takų inungang, dingangu makasuě su walang sigěsą kų 
sarung Taku suěkang e. ^0 Arawe ku mětatahinong i sai 
sarung maiang su koaneng dingangu su kaihiku e, ene 
walinewe lą hinom mětatilakehě. Kai Mawu Ruata e 
manilakeh'u i sai-sai sarung kumaiang su manga tampa 

ene." 4lEne i sire manga murit'u Mawu Yesus mapulo 
waline e nakaringihe halě ene, ute i sire kai limangehě si 
Yakobus děduang Yohanes. 4? Tangu Mawu Yesus kimuj e 
si sire kěbi, dingangu něhengetang angkuěng, "I kamene 
masingką u manga těmbonangu kawanua kų běgan 
Duata e kai mětětahuěllang u kawanuane. Dingangu 
manga těmbonang i sire e měmpąnědaą si sire. 3 Arawe 

i kamene walinewe kerene! Kai nawali, i sai mapulu 
mětěngkasěllahě sutaloarang kamene e, i sie kai hinom 
makoa mětatangkiang si kamene. ^ Arau i sai mapulu 
makoą kahumotongange su taloarang kamene, ute hinom 
mariadi ěllangu kěbi. 2 U Ahus'u Taumata e walinewe 
riměnta mědeąu tangkianeng. | Sie riměnta mědeąu 
mětangkiang dingangu měnarakang u niawane, waug'u 
měliwir'u taumata lawọ." 46 Ene i sire narěntąe su soang 
Yerikho. Ku pią e Mawu Yesus dingangu manga murit'E 
ringangu lai ghapačngu taumata lawọ nahunsěbang 

bọu soa ene, piako sěngkatau wuta mědědorong doitě, 
kakalange su wiwih'u raleng arenge i Bartimeus, aną i 
Timeus. ^% Saraeng i sie nakaringihě u susahe ene kai 
Mawu Yesus tau Nazaret, ute i sie kimuj e, "Yesus, Ahus'i 
Daud! Talěntukong ia!" 48 | sie nipěpěduangken taumata 
lawọ kų iapakąděmmasě. Kaiso sauneng i sie limembong 
kaihą e němansag'u, "Ahus'i Daud, talêntukong ią!" 

49 Tangu Mawu Yesus timaingke mase něhengetang, 
"Kuieko i sie." Ku i sire němpěkuj e tau wuta ene. | sire 
němpěberą e si sie, "Pakatatape! | kau e kěkuiangu Mawu 
Yesus, pěbuą e!" 0 Tau wuta e měngkai něnděmmę 
pakeange, mase masahawu-sahawu dimarisi ku tamai 
sarang anun Mawu Yesus. °t "Apa kapulunu e, Taku 
koateng baug'i kau e?" angkučng u Mawu Yesus si sie. Tau 
wuta e simimbang, "Tuang Guru, kapuluku e tadeąu ią 
makasilo." 32 "Dakọe," angkučngu Mawu Yesus, "ualingu i 

kau mangimang si Sia, i kau e nule." Ku su tempo ene lai 
tau ene nakasilo. Tangu i sie timole Mawu Yesus. 

1 Masanggiden soang Yerusalem, i sire nahumpa 
1 1 e su soam Betfage ringangu Betania, su lengeh'u 
Wukid'u Zaitun. Sene pią duang katau wọu murit'E 
nirolohě kalimona kahian Mawu Yesus. 2 "Dakọko solong 
soa su těngone pai e," angkučngu Mawu Yesus si rědua. 
"Masuě e su soa pai ene, i rua sarung makasilo aną u 
kalide malaiki, ku bědang tawe taumata siměsake. Lukąe 
kalide ene ku bawa e ramahi. 2Ku kereu pia u makiwalo 
si rua, kawe unųe i rua něluka ene ute pauliko, 'Mawu 
e měgěgausě e, ringangu saube ligha isule.' " 4 Murit'u 
Mawu Yesus darua e natamaje, ku nakahombangke ana 
u kalide malaiki su tukad'u wale su wiwih'u raleng. Tangu 
nilukaen dědua kalide e. 2| sire apam mahundarisi sene 
nakiwalọ e si rědua, "Oi, kai měkěkapura i rua e? Unųe kai 
měluka aną u kalide ene?" Tangu i rědua e simimbang 
kereewe nitanatang Mawu Yesus si rědua. Kutęu i sire 
napakawalan dědua nempěbawa kalide ene. 7” Nasongoe 
su anum Mawu Yesus, talětugu kalide e ničřmpaheng u laku 
i sire, mase Mawu Yesus e simakẹ e su wowone. 8 Malawọ 
taumata němpamilą u lakų i sire su raleng pią lai sěnggaą 
němpangěmpah'u hakonda nitěntong sire wọu kěhu. 91 
sire apam mahundaleng su horone ringangu i sire samuri, 
kěbį e měmpěgěgio, "Pědalo Mawu Ruata! Kaalamatengko 
i Sie ku diměnta su arengu Mawu. 10 Apasombọko 
kararatun'E sarung -- kararatun Daud i upung i kitẹ! 
Pědalo Mawu Ruata su Marange!" 11 Pangěnsueěnge 
Mawu Yesus narěntąe su Yerusalem, ku simué su Walem 
Mawu. Nalikų bue i Sie sene mamepidé kųkakělla. Kai 
ualingu seng bawěllo, ute i Sie wọu ene siměbangke nakoą 
solong Betania ringangkewen sire mapulo dua murit'E 
12 Sěngkariọočllone pią i sire nahunsěbang bou Betania, 

Mawu Yesus kai nahutung. 13 Bọu marau i Sie nakasilo 
kalung ara daunge malahěbung. Tangu i Sie himaungke 
kalu ene tadeąu měmanda měnsang pią buane. Kai 
saraeng nahumpa su pungene, i Sie tawe nakahombang 
apa-apa, kětąewen manga raukalune, u su tempo ene 
balinewe tempone pěbuaěngu ara. 14 Mase Mawu Yesus 
něhengetangke su kalung ara ene, "Manětaą orasě ini 
taweu sarang sêngkatau makateěng buanu e!" Manga 
murit'u Mawu Yesus e nakaringihé hengetang ene. 1° Bou 
e i sire nahumpa su Yerusalem ku Mawu Yesus simué 
kapia su Walem Mawu e. Sene i Sie nanětąe nanokolu 
kěbį taumata apan mahumbalu dingangu měběbawělli 
su tampa ene. | Sie namalintuj manga medan měnanule 
roitě dingangu manga kakaianengu měbawalų paluma. 
16 Kų tawẹu sarang sěngkatau niapakawala měbawa 
manga apaliwų kų iparalengu rěllah'u Walem Mawu e. 

17 Bọu e Mawu Yesus naněntiro si siręewe apan sene. | Sie 
něhengetang, "Su ralungu Winohę Susi e mabawohe kere 
ini: Mawu Ruata něhengetang, 'Bale-Ku e sarung isěbą 
bale pěkakaliomanengang u patikų umatě.' Kai kahiang 
kamene kawe nikoa liangu tahapěhampasě!" 18 Manga 
imang těmbonange ringangu manga mananěntirong 
agama e nakaringihě bawera ene. Tangu i sire nanětąe 
němpědeą dalengu tadeąu měmate Mawu Yesus. | sire 
mataku i Sie, batuu kébi taumata e mąngaku ringangu 
měmpědědalon těntiron'E. 12 Maranjeng mahěbi Mawu 
Yesus dingangu manga murit'E naněntangu soa ene. ?? Ene 
sêngkarioêéllone maluka-lukadě pią i sire simahe wọu 
kalung ara ene, i sire kimakělla kalu ene kai seng nahěgu 
sarang hamue. ?1 Tangu i Petrus nakatahěndungke apan 
seng nariadi kahěbi e. Tangu i Petrus něberąe su Mawu 
Yesus, "Tuang Guru, kěnangko kakělla! Ara kų nianeng 
Tuang e seng nahěgu!" 22 Mawu Yesus simimbang, 

"Pěmpangimangke su Mawu Ruata. 22 Kahěnga-hěngang 
i kamene makawera su wuludě ěndaj e, 'Kasapuako 

kų kateledě su laudě!' tangu halě ene sarung masěhų 
baug'i kamene; asaleweng i kamene tawe ghumoé, 
dingangu i kamene mangimang u apang iwěberang 
kamene e těnga-těngadě mariadi. 24Ualingu ene 
pakatahěndungeko ini e: Kereu i kamene měkaliomaneng 
dingangu měgěgausě apa-apa, pěmpangimangke u, 
Mawu Ruata e seng těbe nangonggo u apang gěgausang 
i kamene, tangu i kamene sarung makahombang. 22 Ku 
kereu i kamene měkaliomaneng, kai naung i kamene 
kawe pią une su sěngkatau, ute ampungeko salan tau 
čndaj e kalimona, tadeąu i Amangu su Sorga e malaing 
mangampung kalawou rosanu. 26 [Kereu i kamene kawe 
tawe mangampung taumata waline ute i Amang su Sorga 
e malaing tawe mangampung kalawou rosanu e.]" 27 I sire 
něsule kapia solong Yerusalem. Kutęu pią e Mawu Yesus 
mědědaraleng su ralungu Walem Mawu e, manga imang 
těmbonange, manga mananěntirong agama ringangu 
manga pangahą u Yahudi e himaungke si Sie. 281 sire 
němpěkiwalo, "Kai apa wanggile i Kau nakapěkoą patikų ini 
e? Kai i sai nangoro si Kau e?" 29 Mawu Yesus simimbang, 
"lą e malaing mapulu makiwalo si kamene. Simbahěko, kų 
la e sarung mauli si kamene, u kai ualingu kawasan sai 
ku lą e měkěkoą kěbj-kěbj e. 201 Yohanes měněnahani 

e kai munaran sai tangu? Mawu Ruata arau taumata?" 
31 Mase manga imang těmbonange ringangu manga 
mananěmbonang u Yahudi e nanětą e němpědalahintau 
lawọ i sire. | sire nčmpěbera, "Kamageng i kitę e měbera, 
'Kawe ualing u kawasan Duata,' Sie sarung měberau, 
'Kawe unųe i kamene tawe měmpangimang si Yohanes?" 
32 Kaiso mawěhą lai ku měbera u, 'Ringangu kawasan 
taumata.'" Waugu i sire mataku u taumata lawọ ualingu 

i sire kěbį nangěnna u i Yohanes kai sěngkatau nabi. 
33 Tangu i sire simimbangke, "I kami wěga wue." Mase 
Mawu Yesus něhengetang si sire, "Kamageng kerene, lą e 
tawe mauli si kamene měnsang dingangu kawasan sai lą e 
makapěkoą kěbi ene." 

1 Bọu e Mawu Yesus nanětą e něbisara ringangu 
12 papinintu su manga imang têmbonange manga 
mananěntiro agama ringangu manga mananěmbonangu 
Yahudi e. Mawu Yesus něhengetang, "Pią e sěngkatau 
něsuangu anggorě su wawaelange, mase nipagarenge 
naliku. Bọu ene i sie namangka lohang baug'u 
pěmaměhaseng anggorě, mase něndarisju walen 
pělahapačng. Bọu ene i sie nakitamangu sasuang u 
anggorě ene su měndalukadě pirang katau mase i sie 
něbuą solong banua waline. 2Saraeng seng tempone 
manipo wuang anggoré, i sie rimoloh'u ěllange sěngkatau 
solong anum mělahalě u sasuang ene mědeąu měnarimą 
bageang e. ? Kutẹęu manga mělahalě e měngkatewe 
něnamę êéllang ene. Bọu ene nipahangeng i sire, kų nioro 
pinakapule tą ulene apa-apa. “Mase taghuangu sasuange 
saųyewe rimoloh'u sěngkatau ěllange waline. Kutęu manga 
mělahalě e kawe němpaměbahě těmbọ u ěllang ene, 
mase nanokolě apid'u kapěparohange. 2? Taghuangu 
sasuange sayewe rimoloh'u sěngkatau ěllange waline. 
Kai i sire kawe němate êllang ene. Ku kerene lai pěkakoą 
i sire su kalawọu ěllang baline, tuhu e: pią u niwanggo 
ringangu piabe lai nipapate. ê I sai lai ini e wédang botonge 
ikaroloh'u taghuang sasuang e? Kate nalêmbe sěngkatau, 
kų samatang ahuse ikěkěndagě. Kų samurine i sie 
rimoloh'u ahuse solong anum manga mělahalě e. 'Nalahę 
u ahusěku e sarungbe ilahunggeě,' su tiněnnane. 7 Kutęu 
manga mělahalě ene němpahumbisara sěmbaų su waline, 
'Ěndaj měpapusaką e! Mahje pateěng i kite i sie, tadeau 

makoa si kite pusaka e!' 8 Tangu rariọ ene nisame mase 
nipate. Kasuange nirěmmę i sire su likud'u waelě ene." 

? Mase Mawu Yesus nakiwalo, "Apae ngae sarung koateng 
u taghuang sasuang e? Nalaheu i sie sarung sumongo ku 
měmate si sire mělahalě ene, kų bou ene měnarakangu 
sasuange su mělahalě baline. 10 | kamene nalaheu seng 
bọu němpěbasa ayetě ini su ralungu Bukě Susi e, 'Batu 
kų ta nipakẹę u tukang e, ini e nakoą batu piněbukuange. 
11 Ini e munara'm Mawu Kasěllahenge; ku ene ekahole 
e!' " 12 Tangu manga mananěmbonangu tau Yahudi 

apan nakaringihě papinintu ene, mědědeąu měnamę 
Mawu Yesus, batųu i sire kai masingkau papinintu ene 
ipětětahino Mawu Yesus si sire. Kaiso i sire kai matakų u 
taumata lawọ. Tangu i sire němpědaleng naněntangken 
Mawu Yesus. 123 Pirang katau wọu tau Farisi ringangu wọu 
ghalipohon Herodes nirolohě pěngěngalą bera su Mawu 
Yesus ringangu kakiwalo. 141 sire riměnta su anum Mawu 
Yesus ku němpěbera, "Tuang Guru, i kami e masingką 

u i Tuang kawe matulidě dingangu lai tawe měsasěmpi 
kapulun sai-sai. | Tuang mąněntirowe ringangu malahe 
maanung kapulun Duata su taumata, batųu i Tuang e 
tawe měmamamile ghatin taumata. Ho, kěnangko i Tuang 
pěbera si kami, 'Tuhų ator'u agamang kite e, botonge 
mamaehě pajakě su Kaisarě arau tala? Harusě i kitę 
mamaehě pajakě arau tala?' " 15 Mawu Yesus e masingkau 
lulun sire měmpěměmělle. | Sie simimbang, "Kawe unųe 
i kamene měmpěnaluką si Sia? Kěnangko todę Sia doitě 
salaka sěngkalěpa." 18 Tangu i sire němpaněgọoen doitě 
salaka sěngkalčpa. Mase Mawu Yesus nakiwalo, "Kai ghahi 
i sai ringangu areng i sai ini e?" "Kaisarě," angkuěng i 
sire. 17 "Ho, kamageng kerene," angkuěng'u Mawu Yesus, 
"onggo e su Kaisarě apąewen tataghuanengu Kaisarě, 
dingangu su Mawu Ruata apaewen tataghuanengu 

Ruata." | sire mangkewen dimalinau nakaringihé si Sie. 
18 Ene pią e pirang katau wọu ghalipohon tau Saduki 
himaung su Mawu Yesus. (| sire kai wọu komolangu 
apam mangěnna u taumata nate e tawe měbiahě kapia.) 
19 "Tuang Guru," angkuěng i sire su Mawu Yesus, "| Musa 
e namohę u tita ini waug'i kite: 'Kereu sěngkatau ese mate 
ku i sie wédang tawe anae su kawinge, ute sěngkatau 
wọu aną u sěmbaų e hinong mamillasě su walune tadeąu 
makahombangke palahite waugu wahaka e.' 2? Naung pią 
i sire pitu tahatuari. Kaiakanenge někawing, mase nate 
wédang tą hitene. ?t Tangu tuarine karuane někawingu 
walune, kų i sie malaing nate tawẹ hitene. Kakakoa kerene 
malaing nariadi su tuarine katěllune, ?? kų mětětatuhų 
sarąeweng kapitune. Pangěnsueěnge tangu tau wawine 
ene nate e lai. 23 Su tempo'm pěbawangungu taumata 
nate kapia e, ute kawingken sai ngae tau wawine ene? U 
i sire pitu e seng bọu němpěkawing i sie kěbj!" 24 Mawu 
Yesus simimbang, "I kamene mambeng něsala kahěngang. 
Batųu i kamene tawe makalačnna Winohę Susi kerene 
lai kawasa'm Mawu Ruata e. 22Ku kamageng manga 
taumata nate měmpěbangung kapia, i sire seng tawe saų 
měmpěkawing, kaiso i sire sau měbiahě kere malaekatě 
su sorga. 28 Arawe taumata nate ku ipěbangung kapia 

e, kai wědang ta nakąbasa i kamene su ralungu bukě i 
Musa pią běkeng gahundungu sumpini dimae tangu? 

Su ralungu manga ayetě ene kabawohe u Mawu Ruata 

e něhengetang si Musa, 'Kai lą e Ruatang Abraham, 
Duatang Ishak dingangu Ruatang Yakub.' ?7 Ruata ene 
walinewe Ruatan taumata nate. | Sie kai Ruatan taumata 
wiahě. | kamene kai tumanju měsěsala ěnna!" 28 Kutęu 
narěntąe sěngkatau mananěntirong agama naung 
nakaringihě palahumbisaram Mawu Yesus dingangi 

sire wọu komolangu Saduki e. Mananěntirong agama 

emasingka u Mawu Yesus seng simimbahé mapia-pia 

si sire. Tangu i sie nakiwalọe su Mawu Yesus, "Kai 

tita sude kasěllahengu patikų tita e?" 29 Mawu Yesus 
simimbang, "Kahumotongangu tita ute: 'Daringihěko, 

i kamene tau Israel! Mawu Ruatang kitẹ e kai Mawu 
mang sěmbauų. 20 Kěndagěkon Mawu Ruatanu e ringangu 
kaguwau naungu, ringangu kaguwau lačnnanu ringangu 
lai kaguwau ihau." 31 Tita karuane ute ini: 'Kěndagěko 
kasanggidangu e, keręewe i kau kuměndag'u watangengu.' 
Tawe tita waline limembong kahumotongange wọu 

tita ene." 32 Mase mananêntirong agama e něberąe su 
Mawu Yesus, "Sembeng nihino, Tuang Guru! Mambeng 
těngadě apan nipěhengetang i Tuang: Seng i Tuang e 
Mawu Ruata mang sěmbaų ku seng tawe apa Ruata 
waline. 33 Dingangu taumata e harusé kuměndagu 
Mawu Ruata e ringangu kaguwau naunge, ringangu 
kaguwąu lačnnane, ringangu lai kaguwąu ihąe. Dingangu 
i sie lai harusě kuměndagu kasanggidange keręewe 
kuměndagu watangenge. Ene kai limembong kapiačnge 
wọu maněčmbang sasěmba tětutungang ringangkewelain 
sasěmba waline su Mawu Kasěllahenge." 34 Mawu Yesus 
nakasilọe u mananentirong agama e seng simimbahě 
maudupě kahěngang. Ku Mawu Yesus něhengetang 

si sie, "I kau seng maraning makoa kawanuan Mawu 
Ruata." Bọu ene seng tawẹu sarang sěngkatau relaing 
bahani makiwalo su Mawu Yesus. 2? Kapaněntirone 

su Walem Mawu, i Yesus nakiwalo, "Kawe kereapa 
manga mananěntirong agama e makapěběbera u Ratu 
Mananalamatê e kai hěnton Daud? 38 Sěmbaliau i Daud 
sěsane -- ualingu nipěkaradiahangu Rohkě u Ruata e -- 
něbera, 'Mawu e něhengetang su Mawuku: kaiangke su 
koaneng-Ku sarang lą e mapakawatą u kalawọu sědų'U 
su těngo-Nu.' 3” Tangu kamagengu i Daud měsěsěba u 

Ratu Mananalamaté e kai 'Mawu', ute mariadi we kereapa 
u i Sie kawe hěnton Daud?" Taumata lawọ apang ene 
su Walem Mawu maraluasé dudaringihé Mawu Yesus 
maněntiro. 38 | Sie něhengetang si sire, "Pakalaingatě 
bue su manga mananěntirong agama. | sire papuluang 
mědaraleng dingangu lakų mananandu, dingangu 
papuluang adateng su manga pasarě. 39 | sire papuluangu 
kalaianeng su horone su ralungu Walem Mawu ringangu 
su manga saliwang. “91 sire mêmpangakalé manga 
wawine walu ringangu měmpěngěngaho walene. Kų 
tadeąu měmpangambung kararalakis'i sire ute i sire 
měmpěkaliomaneng mananandų-nandų. Hukumang i sire 
sarung mawěhąaą!" 4t Ene, mąiangke mětětěngon kasě u 
sasêmba su Walem Mawu e, Mawu Yesus měněnahimata 
taumata apam měmpětětahon doit'i sire su ralungu 
kasě ene. Lawọ taumata kalą měmpětětahon doit'i sire 
maralawo; “2 mase sěngkatau wawine walu kasiang 
himaungke lai. I Sie nětahon doitě bitų duang kalčpa kaesé 
kų arěgane kasasanakenge. 43 Tangu Mawu Yesus kimuj e 
manga murit'E mase něhengetangke si sire, "Kakěllako 
ini: Bawine walu kasiang čndaj ene kai nětaho su kasě e 
limembon kalawọe wọu kêébi apan nitatahon taumata 
waline e. ^4 U i sire kěbį e němpětaho wou lêmbeng arêta i 
sire. Arawe tau wawine walu e maning kerene kakasiange 
kai nangonggọu apam pią e -- kų kai apang gěgausange 
waug'u ipěbiahe." 

1 Saraąeng Mawu Yesus naněntangu Walem Mawu, 
13 sěngkatau wọu manga murit'E něbera, "Tuang 
Guru, tingangko manga wale tamai e. Tingangko manga 
mesele. Ku balinewe malongkọ lěnggihe!" 2 Mawu Yesus 
simimbang u, "I kau e nakasilo manga wale gaghaghuwa 
ene eng? Tawẹ batu sarang sěmbaų bọu manga wale 
tamai e sarung matatana mądalěnsung su ěnną e. Kěbj e 

sarung matatěnehě." 3Bou e Mawu Yesus nakoą solong 
Bukid'u Zaitun, kų naiang su tampa tųtatěngo Walem 
Mawu. Tangu i Petrus, i Yakobus, i Yohanes dingangu i 
Andreas diměnta su anun Sie kų mahumbisara ringang'E 
sěsane. ł "Kěnangko i Tuang pěhabarě si kami," angkuěčng 
i sire si Sie, "su tempo sude patiku ene sarung mariadi? 
Dingangu kai manga e apa e tatialan mapakalahe u 

seng tempone?" 2 "Pakatatahučnna wue," angkuěčngu 
Mawu Yesus, "kumbahangbe sarang i kamene kalingačng. 
6 Malawo taumata sarung mahunděnta měmpěbawa 
arengku ku měmpěbera, 'Seng ią e i Sie!' mase mělinga 
taumata lawọ e.  Kamageng i kamene makaringihě 
tingih'u pěbawawuno ringangu habar'u pěsasasekę, ute 
abe kěngkatakų. Kêbi-kébi e harusě mariadi, kaiso ene 
walinewe seng tatialan tempon měkiamatě. 8 Bansa 
sěmbaų sarung měsekę dumoką bansa waline. Nêgara 
sěmbaų sarung mangalo nêgara waline. Baląewe su tampa 
sude sarung mělinuhě dingangu mariadi pią karalunusě. 
Patiku ene wuhuewe aha e, ku tabidau sakju manga 
wawine su tempong kapêtahasenggo e. ?| kamene harusé 
pakalaingaté, batuu ikamene sarung samekang dingangu i 
wawa sarang anum mělahukungu agama. I Kamene sarung 
dalimadeng su manga walem pěkakaliomanengang. | 
kamene sarung itonda apětěngon manga těmbonange 
ringangu manga ratu watų u i kamene kai tumatole-Ku. 
Ku seng ene loah'i kamene manodẹ u pěsasahiding lą 

su těngon sire. 10 Injilě bọu anum Mawu Ruata e harusě 
ipěkakeke kalamona su patiku bansa. 1t Kų kamagengu i 
kamene samekang dingangu iwawa su mělahukung, ute 
abe ghagha u kai měberąeng apa i kamene. Kamagengu 
seng nidating tempone waug'u měbisara, ute měngkate 
pauliu apaewen nihabarě si kamene su tempone. Batuu 
manga wawera kų apang piněberang kamene e walinewe 

wawerang kamene hala, kaiso kawe rimênta wou anung 
Rohkě u Ruata e. 1? Taumata sarung měsuniaļ'u aną u 
sěngkataune hala e mědeąu patečěng. Ene malaing sarung 
mariadi su pěsěntahanakeng. Manga rario dumoką si 
ninange ringangu si amange, dingangu měnarakang i sire 
pakipate. 231 kamene sarung ipěbinsį u patiku taumata 
ualingu i kamene kawe tumatole-Ku. Kai taumata kų 
apam měkěkakědang sarang pangěnsueěnge, sarung 
japakasalamatèé." 14 "I kamene sarung makasilo 'Karalakisé 
ku Makawihua' dudarisi su tampa ipětěteghang baug'i sie. 
(Těhusě su měbawasa: Pěmanda wue apa mangalene!) 
Su tempo ene taumata ku apang su Yudea harusé 
mahuntalang solong bawulurange. 1° I sain su wowong atu 
abe lintu dingangu abe suě su ralungu wale ku měngalą 
apa-apa. 161 sain su sasuang abe pěsule ku měngalą lakų 
e. 17 Enẹ e makąlahiasě su tempo ene, su manga wawine 
pią kapapia ringangu su sěngkatau inang kų bědang 
mapasusung anae. 18 Měngkate pěmpěkaliomaneng 
tadeąu manga hombang ene abe katarang su tempon 
tahiti. 1? Suapang ěllo makąlahiasě ene e sarung pią 
kasasusa kų bědang ta nikěkahombangeng deng dokeng 
Mawu Ruata něndiadi dunia sarang orasě ini, dingangu 
sembelaing tawe měsaų. 2? Kai manga Mawu Ruata 

tawe mangěsọu ěllo ene ute, tawęu sarang sěngkatau 
masalamatě. Kai ualingu kawanuan'E, ute Mawu Ruata 

e mang nangěsọ u čllo ene. ?! Su orasě ene kereu piau 
měbera si kamene, 'Kakěllako, Datu Mananalamatě e 

kai čndaung sini!' arau 'Kakěllako, i Sie kai paise!" -- 

ute abe pěmpangimang su tau ene. ?? Batyu manga 
mananalamatě konti ringangu manga nabi konti e sarung 
měmpahunděnta. | sire sarung měmpěkoą halě gaghuwą 
dingangu manga karalinaų tadeąu ipěngakalě apan pinilen 
Mawu Ruata sěngapam botonge. 22 Tangu pakatateghang 

bue! Kěbi ene seng Taku nihabarě kalimona si kamene 
ipanalumbaghe." 24 "Su kapapalusen tempong kasasusa 
ene, matangěllo e sarung iapakarěndung, dingangu 
wulang e selaing tawe suměnnang. 2? Manga wituing e 
sarung měngkahondosě bou langi, dingangu kalawou 
měngangawasa kinoaènge sarung měgolang. 2êKu su 
orasě ene Ahus'u Taumata e sarung ikasilo ruměnta su 
ralungu winawa dingangu kawasan'E masěllahě dingangu 
kawawantugé. 27 | Sie sarung dumoloh'u manga malaekatě 
tadeąu mapětampungu umatě pinilen'E wọu wukung 
dunia čpą, bọu manga pondol'u dunia sarang manga 
pungu langi." 28 "Pangalako těntiro wọu kalung ara. Kereu 
manga hakondane e melong dingangu masasikome kų 
manětąe mětumbalě, ute i kamene masingkąu tempom 
pědisě e seng marani. 22 Kerene lai kamagengu i kamene 
makasiloe patikų halě ene seng nariadi, kų i kamene 
masingką u tempone seng marani-rani. 30 Kasingkakol 
Kébi kakakoą ini e sarung mariadi kalimonang kěbį umaté 
apang měběbiahě orasě ini e wědang tawe nětate kêbi. 
31 Langi dingangu dunia e sarung mapaghohě arawe 
waweraku e tatapě sarang karěngųe." 32 "Manilaing 
kerene, taweu sarang sêngkatau masingkąu angerę 
ěllone arau angerę orase. Manga maląekatě su sorga e 
wěga wue ringangu Ahusě e malaing běga, kětąewen i 
Amang hala e masingka. 23Ku i kamene pakaralukadě bue 
ringangu pakalahěkosě, u i kamene wěga wue měnsang 
angere tempone. 24 Kakakoae kai tabidau sěngkatau 
naněntangu walene mase nakoą solong banua marau. | sie 
nangoro manga êllang e apětětangkuang balene ringangu 
něgaghelar'u munara si sire sěngkatau-sěngkatau. | sie 
nangoro su mělahapa tukadě u pělělukaděbe pakapia. 

35 Ualingu ene i kamene harusě pakaralukadě, u i kamene 
wěga wue měnsang angerę taghuangu wale ene masongo 

-- aramanung bawěllo, arau měnsang kěkaloarane, 
arau kibasiu kawe kalonge, arau kai manga matangěllo 
kasěbange. 36 Kamagengu i sie sěngkianu marěnta, 
ute kumbahangbe sarang i sie makačbą si kamene 
kapahuntikie. 37 Apan Taku ipěběbera ini si kamene 
malaing Takų ipěběbera su taumata lawọ: u pakaralukadě 
bue!" 

1 Ene kate rua ěllo seng Ěllom Paskah ringangu 
14 Saliwangu Borotě Tawe Kabọ e. Manga imang 
těmbonange ringangu manga mananěntirong agama e 
měngkate měmpědědeą dalengu mělikosě e menamę 
Mawu Yesus, dingangu tadeau měmate si Sie. 2 "Kaiso 
kumbahang bue i kitẹ měkoą ene su tempon salimbange," 
angkuéng i sire, "Kibasju makapěgohaeng." 3 Su tempo'm 
Mawu Yesus narěnta su Betania, su walen Simon kų 
naung pią saki e kusta makątatakų, ku pią e tau wawine 
himaung si Sie. | Sie něbawa wotolě marmarě lohong lana 
mawěngi malěgadě, nikoą bọu hamų u kalu mawěngi. 
Ene Mawu Yesus kukaiangke měsěsimokolě, tau wawine 
ene měngkatewe namose wotolě e, kų naněboh'u lana 
mawěngi ene su těmbọ u Mawu Yesus. í Ene piako pirang 
katau ěčndaj sene němpělangehě, ku nahumbisara lawọ i 
sire u, "Apawe gunane lana mawěngi ene nipêgagholo? 
“Lana ene ikawalube ringangu arêgane nangělembo 
wọu těllu hasų su kalěpane roitě salaka, kų doite reng 
ikaonggọ su tau kasiang!" Tangu i sire němpěpědu su tau 
wawine ene. ê Kai Mawu Yesus e nêhengetang, "Balae 
kere i sie! Unųe i kamene napakasusan sie? | sie kai někoą 
munara mapia ringangu rědaločng baugu la. 7 Tau kasiang 
hanesěbe ene ringangi kamene. Apan tempo kereu i 
kamene mapulu, ikamene makaambang si sire. Arawe la 
e tawe hanesě dingangi kamene. 8 Tau wawine ini e seng 
někoą apąewen botonge ikakoą e. I sie seng namaghe 

baugu la dingangu lana mawěngi waug'u pěnanampąku 
kalimonang tempone. ? Pěmpangimangke! Su kaguwąu 
dunia esuapaewen Injilé bọu Mawu Ruata e ipěkěkakeke, 
kakakoąu wawine ini e ute sarung iwěke lai makoą kere 
tatahěndung si sie." 10 Ene i Yudas Iskariot, sěngkatau 
wọ'i sire mapulo dua murit'u Mawu Yesus, nakoa 
solong anum manga imang těmbonange manarakangu 
Mawu Yesus si sire. 111 sire měngkatewe němpěluasě 
kahěngang nakaringihe rorong ene, kų němpěkědo 
sarung mangonggọu roitě si Yudas Iskariot. Tangu i Yudas 
nanětąe mědědeą loahe tadeąu manarakangu Mawu 
Yesus. t? Su ěllo kahumotongangu ěllon Saliwangu Borotě 
Tawe Kabọ e -- su tempon taumata mamoto domba'm 
Paskah e, manga murit'u Mawu Yesus němpěkiwalo si 
Sie, "Suapąe mětatalahino pěndiahiang i kami e kačngu 
Paskah waug'i Tuang?" 13 Tangu Mawu Yesus něndolohen 
duang katau wọ'i sire, "Rakọ e solong soa, kų paise pią tau 
ese, měněnuěng běnsadu ake, sarung ipěsombang i rua. 
Pěmpětolę e si sie 1^ solong bale sučkange kų pěbera su 
taghuang u wale ene, 'Mananěntiro e makibalo, kai suapa 
tampa i Sie ringangu manga murit'E makapěsimokolě 
kačngu Paskah.' 15 Tau ene sarung mênulada si rua 
dalunge maloahě su wowone rasi. Dalunge ene seng 
nihundugě nauadipě dingangu manga apaliwue. Ku 
sadiajete kébi sene waug'i kite." 16 Tangu murit'u Mawu 
Yesus darua ene nakoa solong soa. Tangu sene i rědua 

e nakahombangke kěbi keręewe nipauliu Mawu Yesus. 
Tangu i rědua e němpanadiąe kaèngu Paskah e. 17 Sěhěbi 
ene, Mawu Yesus simongo ringangu murit'E mapulo dua. 
18 Kuteu i sire kukaiang kapahungkaênge, Mawu Yesus 
něhengetang, "Daringihěko: sěngkatau wọ'i kamene, kų 
su orasě ini sěngkakačng dingangku sarung mêsunialu 

la e." 19 Nakaringihě ene, manga murit'u Mawu Yesus e 

mamben něngkasusa, ku sěngkatau-sěngkatau e nanětąe 
nakiwalo su Mawu Yesus, "Tantu walinewe ia tětimonang 
i Tuang arau éng?" 2? Mawu Yesus simimbang, "I sie ute 
kai sěngkatau wọu i kamene mapulo dua ini, kukačng 

su lama sêmbau dingangku. 21 Kahěngang bue Ahus'u 
Taumata e sarung mate kereewe mabawohe su ralungu 
Winohe Susi. Kaiho! Kačngkěhang bue i sai manarakangu 
Ahus'u Taumata e! Mapiačngbe nąung tau ene manjeng 
tawe kądiongeng pinahaną!" 22 Ene kapahungkaênge 

i sire e, Mawu Yesus něngaląe borotě dingangu 
někaliomaneng nakitarimakasę su Mawu Kasěllahenge. 
Bọu e něngangompeng borotě e, mase nibawalawuhe 
su manga murit'E apid'u něhengetang, "Daekeko kų 
kaengko, ini e kai wadangku." ?3 Bọu e i Sie nangalae 
panganginumangu anggorě e. | Sie někaliomaneng 
tatarimakase su Mawu Kasěllahenge, kų tiněgone su 
manga murit'E. Tangu i sire kěbį e nêmpanginungke 
anggorě e. 24 Samuring ene ute Mawu Yesus něhengetang, 
"Ini e kai rahaku, rahąen pěkakakědo'm Mawu Ruata, kų 
niapatědọ baugu lawọ. 2” Pěmpangimangke: lą e seng 
tawe sau manginung bọu anggorě ini, sarąeweng su 
tempong lą manginung anggorě buhu su Dunia Wuhung 
Amang-Ku e." 26 Tangu i sire nčmpěkantarjeng kakantari 
daralo sěmbua. Ku bou ene i sire nakoą solong Bukid'u 
Zaitun. 2? Tangu Mawu Yesus něhengetang si sire, "I 
kamene kěbį e sarung měmpahuntalang maněntangu 

la e. Batuu su ralungu Winohẹ Susi e kai mąbawohẹ u, 
'Mawu Kasěllahenge sarung mapakaten mělalukadě 

e, ku gapačngu rumba e sarung měkaliaesě.' 28 Arawe 
samurin pěbawangung-Ku kapia e, lą e sarung tamai 
měngalimona si kamene solong Galilea." 22 "Tala," 
angkuěng i Petrus, "Manilaing i sire kěbįi maněntang i 
Tuang, kai ią e mambeng tala." 30 "Ene eng," angkučngu 

Mawu Yesus, "hěbi ini lai, kalimonan manų kimuku 
karuan sulene e, i kau seng těllun sule něsunialu lą e." 
31| Petrus simimbangke ringangu mahoto, "Manilaing ią 
iapakapate sěngkakate ringangi Tuang, kai ią e mambeng 
ta makawera u ią e wěgan Tuang!" Ku manga murit'E 
waline e malaing němpěbera kerene. 321 sire nahumpaen 
tampa sěmpalang kų arenge Getsemani, mase Mawu 
Yesus něhengetang su manga murit'E, "Pahungkaiangko 
sini, těntalang lą deng tamai měkaliomaneng." 

33 Mase Mawu Yesus němaringang i Petrus, i Yakobus, 
dingangi Yohanes sěngkapahundaleng dingang'E. | Sie 
nanětąe nakapěndang nasusa ringangu kimalinsau. 

34 "Naung-Ku e nasusa tawe sihinge," angkučng u Mawu 
Yesus si sire, "pěpěndangeng seng sala makapatę e. 
Kěngkatanąko sini ku pěmpělukaděko!" 35 Mawu Yesus 
nětěngkagheang kadodọ bọu e nětěngkasumagě su 
čntana kų někaliomaneng. Su ralungu kaliomanenge i Sie 
mědědorong sěngapam botonge tadeąu i Sie manjeng 
tawe kahombangengu tempon sigěsą ene. 36 "Amang, 

o i Amang," angkuěnge, "taweu sarang sěmbaų ku kai 

ta makoa su Ruata. Apakapuako kasasigěsą ini e wọu 
anuku. Kětąeweng balinewe kapuluku e kaiso kawe 
kapulung Amang." 37 Bọu e Mawu Yesus něsule kų 
sěngkakakěllane manga muritě e kapahuntikie. | Sie 
něbera si Petrus, "Simon, mětiki i kau e? Kětąeng beng 
sěngkaorasě, kų i kau mang tawe makalukadě?" 38 Tangu 
Mawu Yesus něhengetang si sire, "Pakaralukaděko, 
ringangu pěmpěkaliomanengko tadeąu i kamene tawe 
kasalukateng. Rohkě ete wue mambeng mapulu měkoą 
apam mětětatalahino, kai arawe i kamene e mambeng ta 
makatoha ualingu ghěsi e kai lome." 3? Kapia Mawu Yesus 
tamai někaliomanengu keręewe wawerane kalimona. 

40 Bọu e i Sie něsuļe kapia su anum manga murit'E ku 

nikahombangenge i sire mang bědang mětětiki, ualingu 

i sire kai mětiki-tikį. Tangu i sire wěga wue měnsang 

kai měberąeng apa su Mawu Yesus. 41 Kuteu Mawu 
Yesus něsulę e kapia su anun sire su katěllun sulene, 

i Sie něhengetang, "Měngkai wědang měmpąhuntiki 
dingangu mêmpangirule i kamene? Pianę e! Seng 
nidating tempone, Ahus'u Taumata e isarakang su liman 
taumata waradosa. 42 Pěmpěbangungke, boete i kite 
mahundaleng. Kakělla! Taumata ku měndalaki si Sia e seng 
diměnta!" 4 Ene Mawu Yesus bědang kapělěhengetange, 
narěntąe i Yudas sěngkatau wọu manga murit'E mapulo 
dua e. Sěngkakarěnta ringang'E malawọ lai taumata 
měmpěběbawa warą dingangu palo-palo. I sire nirolohu 
manga imang těmbonange, manga mananěntirong agama 
ringangu manga těmbonangu tau Yahudi. “41 něndalaj 

e seng něgěllju tatialane si sire u. "Taumata kų takų 
děnguange," angkuěnge si sire e, "Ute kai i Sie taumatane. 
Same e i Sie kų bawa e ringangu riagate pakapia." 

45 Saraeng i Yudas diměnta, i sie měngkatewe himaung 
Mawu Yesus ku něbera, "Tuang Guru!" bọu e i sie riměngu 
Mawu Yesus. ^6 Mase i sire sěngkakarěnta ringangi Yudas 
e měngkatewe něnamę Mawu Yesus kų něhapusě si Sie. 
47 Arawe sěngkatau wọ'i sire sene měngkate nanawų 
barą e mase namili êllangu imang mawantugě e hakiu 
nasahing tuline. ^8 Bọu e Mawu Yesus něhengetang si 
sire, "Kai taumata ralaki lą e, hakiu i kamene ruměntan 
bara dingangu palo-palo ku měnamę si Sia? ^? Apang 
kalačllo ela mąněntiro su Walem Mawu su těngong 
kamene, kai i kamene tawe měmpanamę si Sia. Kai mang 
seng hinong kerene, tadeau misěhų apang kabawohe 

su ralungu Winohe Susi e." 50 Kěbį muritě e timalang 
němpanentangu Mawu Yesus. °t Umbaseng sěngkatau, ku 
kětąeng měkěkakingkaengu heką leneng nipěčhěmbung 

awae, tutole Mawu Yesus. | sire mapulu měmpanamę si 
sie, “2 kai i sie měngkatewe namêllou kakingkaenge, ku 
timalang těntole. “2 Mawu Yesus ničntud'i sire su waleng 
imang mawantugě. Paise, kalawou imang těmbonange 
ringangu manga matatimaden tau Yahudi ringangu 
mananěntirong agama e matatampung. 54 | Petrus timole 
Mawu Yesus wọu marau saraeweng nasuě su rěllah'u 
waleng imang mawantugě. Sene i sie mąiang su rěduhu 
putung sěngkapěndarang dingangu manga měndariagąe. 
>> Manga imang těmbonange ringangkewen sěnaung 
Sanhedrin měngkatewe měmpědědeą karalahęu sahiding 
sire mapěsalan Mawu Yesus tadeau makapěhukungu 
papate si Sie. Kai i sire tawe nakahombang sala kadiongeng 
sarang sěmbaų. ° Maļawọ sahidi nikuiang ipěsěsahiding 
konti waugu Mawu Yesus, kaiso sasahiding sire e 
mědědalewang sěmbaų su waline. >” Ene kai pią pirang 
katau rimarisi ku němpěsahiding konti, kerei mąanun 
Mawu Yesus, ?8 "I| kami e nakaringihě tau ini něbera, 'lą 
sarung měnggoghahě Balem Mawu kinoąu taumata, kų 
samurin těllu ěllo, kų lą e sarung mamêtjewe lai waline 
kų balinewe koa u taumata.' " 5? Kai sasahidin sire ene e 
malaing nédalewang sěmbaų su waline. 6° Tangu imang 
mawantugě e rimarisi su těngon sire kěbį mase nakiwalo 
su Mawu Yesus, "Unųe i Kau tawe sumimbahě kalawọu 
lačnsilě itětimona si Kau e?" 81 Kai Mawu Yesus mang 
tawe kakěndie. | Sie tawe kadiongeng simimbahé sarang 
kadodọ. Mase imang mawantugě e sau nakiwalo sěnsule 
si Sie, "Kahěngang i Kau e Ratu Mananalamatě, Ahus'u 
Ruata Limembon Susi?" 62 "Seng la e i Sie," angkuèngu 
Mawu Yesus, "kų i kamene kěbj e sarung makasilo Ahus'u 
Taumata e kukaiang su sčmběkang koanengu Mawu Ruata 
Lembong Kawasa kų diměnta su ralungu winawa wọu 
langi!" 63 Tangu imang mawantugě e něningkasě pakeange 

ringangu něberąe u, "Tawe wahaluasu pią sahidine! 041 
kamene hala e semben nakaringihě manga wawerane 
mělěhinakang Duata. Ku orasě ini e kereapa su tiněnnang 
kamene?" | sire kěbįi němpamutusě u Mawu Yesus něsala, 
ku i Sie mambeng hinom pateěng. ®" Tangu sěnggąe 
wue nanětąe němpangědu Mawu Yesus, dingangu i sire 
němpanaką matan'E, ku němpangoka si Sie kąpěberane, 
"Kěnang paniką, i sai nangoka si Kau?" Manga měndariagą 
e malaing němpameru Mawu Yesus. 28 Těntalang i Petrus 
bědang su rěllahě, sěngkatau wọu ěllang bawine ěllangu 
imang mawantugě e riměnta sene. 27 Sarang nakasilo 
si Petrus měděndarang su putung i sie timingangke 
mapia-pia gahi i Petrus dingangu něbera, "Walinębe i 
kau lai ringangu Mawu Yesus tau Nazaret?" 88 Kaiso i 
Petrus kawe něděndilě, "lą e wěga wue ringangu tawe 
nakahěngang měnsang apa wue timonanu," angkuěnge 
su ěllang ene. Mase i Petrus siměbang solong tukad'u 
waleng imang mawantugě ene. [Tangu manų kimukųe.] 
69 Tangu čllang bawine ene sauewe nakasilo si Petrus, ku 
něbera kapia si sire apang sene, angkuěng, "I anu čndaje 
malaing dingangi sire!" 7° Kai i Petrus sayewe něděndilě 
kapia. Tawe nararěnną, i sire apang sene němpěbera 
kapia si Petrus, "Sembelaing tawe ikapěsunialě i kau mang 
sěngkatau wọ'i sire u i kau e wọu Galilea!" 71 Mase i 
Petrus nanětą e něsalu ringangu něbera, "la wěgangbeng 
taumata itětimonang kamene ene!" 72 Su orasě ene 
lai tangu manų kimuku karuan sulene. Ku i Petrus 
nakatahěndung u Mawu Yesus bọuwen něhengetang si 
sie, "Těntalang manų tawe kiměkukų duan sule, i kau e 
seng těllun sule něsunialu lą." Ene i Petrus měngkatewe 
simangi marehe. 

1 Deng bédang maluka-lukadé sěnaungkewen 
15 dalohon Sanhedrin sarangkewelain manga 

imang têmbonange manga těmbonang u tau Yahudi 
ringangu manga mananěntiro agama měngkatewe lighą 
němpědalahintau. | sire nřmpěhapusě Mawu Yesus, mase 
němpěbawa si Sie kų němpěnarakang i Sie si Pilatus. 

2 | Pilatus nakiwalo su Mawu Yesus, "Kahěngang bue i 
Kau ratun tau Yahudi?" "Kereewe niweranu," angkuéngu 
Mawu Yesus. 2 Manga imang těmbonange měngkate 
mapaąsěpų u laénsil'i sire lawo-lawo su Mawu Yesus. 

4 Mase i Pilatus nakiwalo kapia su Mawu Yesus, "Kai ta 
sumasimbang i Kau? Kakělląe tamai kalawọe lačnsil'i 
sire itětimona si Kau!" > Arawe Mawu Yesus e mambeng 
tawe sau simimbang, hakiu i Pilatus naherang. 8 Suapan 
Salimbangu Paskah, lulun Pilatusě e kai mêlêlêsou 
sěngkatau wọu taumatang hukumang, tuhuewe kapulun 
taumata lawọ e. 7 Su ralungu tahungkue, sutaloaran 
tahapěnggohaeng ku němate su tempong gohaenge, 
pią sěngkatau arenge i Barabas. ê Taumata lawọ e 
někomolě kų němpědorong si Pilatus tadeąu i sie 
apělěsọu sěngkatau wọu taloarang taumatang hukumang 
keręewe naung tundune. 9I Pilatus nakiwalo si sire, "I 
kamene mapulu ią mělěsọoọu ratun tau Yahudi e waug'i 
kamene?" 10 Batųu i Pilatus nakačnna u manga imang 
těmbonange něnarakangu Mawu Yesus si sie kai ualingu 
pananoi. 1t Kai manga imang těmbonange měngkai 
němpanahowong taumata lawọ tadeąu měmpědorong 
si Pilatus apělčsọ i Barabas baug'i sire. 1? Tangu i Pilatus 
něberąewe kapia su taumata lawọ e, "Kamageng kerene 
ute kawe takų pěkapuraneng tau isěsěbą i kamene ratun 
tau Yahudi e?" 13 | sire nêmpamansagé, "Kuruise i Sie!" 
14 "Piabe kakanoa dalaki apa tangu i Sie?" angkuěng i 
Pilatus. Tangu i sire nčmpěbansagě kapia limemboewen 
kaihąe, "Kuruise i Sie!" 1> | Pilatus mapulu mapakaluasu 
naungu taumata lawọ, tangu i sie nakilêsoen Barabas si 


MARKUS 15.16 —29 152 


sire, Bọu e i sie rimolohen taumata pinělimadě Mawu 
Yesus, mase nisarakange pinakikuruisě. 1€ Mawu Yesus 
nibawawa'm manga sordado solong baleng mělahukung 
su istanang guběrnurě. Bọu e kąguwąu wuntuange 
nikuiang pinětampung. 1? Mase i sire němpěluheng lakų 
kamumu su Mawu Yesus, bọu e nikoateng makotane 
wọu manga hakonda pią hanggange, kų nipake su 
těmbọu Mawu Yesus. 18 Bọu e i sire nčmpětabea si 

Sie, "Tabeą Datun tau Yahudi!" angkuěng i sire. 19| 

sire nčmpěměbahu těking su têmbou Mawu Yesus, 
mase i sire němpangědu si Sie dingangu němpěsuba su 
těngon'E. 20 Bouten němpětaghunalangu Mawu Yesus, 

i sire němpěluąeng laku kamumųe mase niawengangu 
pakeange tutune. Su samurine i Sie niwawa solong likude 
mědeąu i kuruisě. ?t Su taloaran daleng i sire něnihasa 
sěngkatau niapěmasaěčng kuruis'u Mawu Yesus. Tau ene 
naung buhu e lai susêbang bọu rarukutange kąsuě e 
solong soa. (Arenge i Simon, -- bọu Kirene -- i amang 

i Aleksander děduan Rufus). 22 Mawu Yesus ničntudě 

su tampą arenge Golgota mangalene "Wanuang Daran 
Těmbọ". ?3 Sene, i sire mapulu mangonggọu anggorě lau u 
mur si Sie, kai Mawu Yesus tawe nanginung anggorě ene. 
24 Samurine i sire nêmpanguruisen Sie, ku nêmpèpapahia 
pakeang'E pinědalahuri, baug'u pělahekang buą u 
sěngkatau-sěngkatau. 2 Pěnganguruisě e nariadi pukulļlě 
sio malukadě. 2 Su wowong kuruisě e nipapělokangu 
wohe mąanun laénsilé si Sie, kere ini: "Datun Tau 
Yahudi e". 27 Něsion Mawu Yesus e i sire nanguruisě lai 
tahapěhampasě duang katau, sěngkatau su koaneng'E, 
dingangu sěngkataue su sěmběka kaihi. 28 [Tangu ualingu 
ene nasěhųe apa mabawohe su ralungu Winohe Susi e: 
"ĮI Sie kai nirekeng kere nasowa su komolangu taumata 
ralaj."] 22 Sumasahe sene měngkate apa mahungkiling 

dingangu měmpělěhodatě Mawu Yesus. | sire nêmpêbera, 
"Ei, Kau čndaj mapulu měnggoghahě Balem Mawu kų 
irarisiu kapia su ralungu těllu ěllo. 3? Kěnnangko rěllusě 
bọu kuruisě e kų pětěngkalěsoko'm batangengu e!" 

31 Kerene lai manga imang těmbonange ringangu manga 
mananěntirong agama e měmpěběbaheaun Mawu 
Yesus. | sire mąhumbisara sěmbaų dingangu waline, "I 
Sie měngambang taumata waline, arawe watangeng'E 
tawe makaambang! ?? Kereu i Sie ratung Israel, Datu 
Mananalamatě, kapiačnge i Sie pětěngkarělluse bou 
kuruisě e, tadeąu i kami makasilo ku mangimang si 

Sie!" | rědua nikuruisě dingangu Mawu Yesus e malaing 
němpěbaheaun Mawu Yesus. 33 Su ěllo malěttu e, su 
ralungu těllung kaorasě sěnaung kąguwąu wanua e 
narěndungke. 34 Kų pukulļě tatěllu wawěllo e Mawu Yesus 
někią e maihą, "Eloi, Eloi lama sabakhtani?" mangalene, 
"Duata-Ku, Ruata-Ku, kawe unųe i Kau naněntangu lą e?" 
35 Pirang katau sene nakaringihě kakią'E kų něbera, "E 
wêdi, i Sie kukui si Elia!" 36 Sšngkatau wọu i sire měngkate 
masahawų-sahawų tamai něngalą bungan saghe nilauno 
su ralungu anggorě mahaesě. Bọu ene bungang saghę e 
nisusųe su pondolu kalu sěmpědi kų niogore pinakaratingu 
wiwihu Mawu Yesus, kapêberane, "Ampaleko, i kite deng 
kumakělla měnsang i Elia e reng duměnta měnděllus'i 

Sie wọu kuruisě ene." 37 Mase Mawu Yesus gimaghahe e 
maiha-iha naminsulu singongone kų naněntang. ?8 Gorden 
mabawiting su ralungu Walem Mawu e natingkasé 

darua wou rasi sarang bawa. 39 Tčmbonangu sordado e 
rudarisi su těngon kuruisě e nakasilo kereapa kakakoae 
Mawu Yesus napohong. Tčmbonangu sordado e něberąe, 
"Mambeng kahěngang tau ini e Ahus'u Ruata!" 40 Éndai 
sene pią lai manga wawine pirang katau měmpěměmanda 
patikų ene wọu maraune. Su taloaran sire pią i Salome, 

i Maria Magdalena, ringang i Maria i ninang i Yakobus 
umbaseng dingangi Yoses. 4t Seng i sire e manga wawine 
naung mahuntole ringangu němpětulung Mawu Yesus 
naung pią i Sie su Galilea. Dingangu lawọ lai manga 
wawine waline apang sene kų sěngkakarěnta su Yerusalem 
dingangu Mawu Yesus e. ® Ene člloe seng kakąhěbine pią i 
Yusup bọu Arimatea nasongoe. | sie kai ralohon Sanhedrin 
kų Lěadateng. | sie malaing mangampalé tempo Mawu 
kaséllahenge manětą měparenta kere sěngkatau Ratu. 
Éllo ene kai ěllon Pědarariahi (ku kai èllo kalamonan ěllon 
Sabatě). Ualingu ene i Yusup měngkatewe nětumbahani 
nětěngon Pilatus kų nědorong balunangu Mawu Yesus. 
43 (15:42) 44 Ene i Pilatus naherangke nakaringihě u Mawu 
Yesus kai seng napohong. Ku i sie nakireąen têmbonangu 
sordado kų nakiwalọe si sie měnsang Mawu Yesus seng 
marěngu napohong. ® Saraeng nakaringihě habaru 
těmbonangu sordado ene, i Pilatus buhuewe napakawalan 
Yusup měngalą badang i Yesus. “Mase i Yusup naměllje 
heką alusě bọu leneng kų bọuten nělintų badangu Mawu 
Yesus, nipikungken sie ringangu heką ene. Bọu e i sie 
namêlloen balunangu Mawu Yesus su kubulě nipakange su 
watu hanibě kų nitaho su ralunge. Bọu ene i sie nělunggin 
batu ghěguwą nipěhěping tukad'u kubulě e. ^7 Su orasě 
ene i Maria Magdalena rěduang Maria i ninangi Yoses 
naung kųkakělla suapa pinčnampakengu Mawu Yesus e. 

1 Sarąeng ěllon Sabatě e seng naliu, i Maria 
16 Magdalena, i Maria i ninang Yakobus, dingangu 
i Salome rimaleng němpamělli manga wêngi waug'u 
ipělanisě badangu Mawu Yesus. ? Dongkeng maluka- 
lukadé su sasěbangu matangêllo, su ěllo kahumotongange 
su sěngkamisa ene, i sire něngkakoą solong kubulé. 
3 Kadalenge i sire mąhumbisara sěmbaų su waline, "I sai 
e ngae makatulung i kitẹ mameho batu lahěping tukadu 

kubulé e?" Batuu watu e kai masaria-saria. Ene saraeng 

i sire nahumpa sene, sěngkakakěllane watu e kai seng 
naweho. 4 (16:3) ° Tangu i sire nahunsuě e su kubulě 

e. Su ralunge su sěmběka koaneng, i sire nakasilo pią 
umbaseng pakeange mawira mąiang, kų i sire mengkatewe 
němpěhěkosě. £ Umbaseng ene něbera, "Abe kěngkatakų! 
la e masingką i kamene mědědeą Mawu Yesus tau Nazaret 
naung seng nikuruisě e. | Sie tawẹdise sini. | Sie kai seng 
něbangung! Kakěllaje, čndai tampa e pinamělločěng i sire 
si Sie. 7 Ku dakoe, ku bunako wěke ini su manga murit'E, 
saraeweng i Petrus. Pěbera, 'I Sie tamai měngalimona si 
kamene solong Galilea. Pai sene i kamene sarung makasilo 
si Sie, kereewe apan seng nibaweran'E si kamene." " 

8 Tangu i sire měngkatewe nahunsěbang bọu kubulě 

ene mase němpětalang ualingu němpěhěkosě dingangu 
něngkatakų. | sire tawe něbera apa si saiewe lai, ualingu 
natakų. °? [Saraeng Mawu Yesus něbangung bọu papatene, 
su ěllo Misa reng maluka-lukadé, i Sie kahumotongange 
nětěngkasilo'm batangeng'E si Maria Magdalena. (Bọ'i 
Maria ene, naung Mawu Yesus něnokolu rohkě pitu ralaki.) 
10 Tangu i Maria Magdalena e natamaje něhabaru halè 
ene su manga hapju Mawu Yesus, ku bědang mêngkasusa 
ringangu mąhunsangi.] 1! [Kai sarąeng i sire nakaringihě 

u Mawu Yesus kai něbiahě, dingangu i Maria seng bọu 
nakasilo si Sie, i sire tawe němpangimang. 1? Bọu e 
Mawu Yesus nětěngkasilo'm batangeng'E su murit'E 
ruang katau su ralungu kakakoae naněntani. Ene tangu 
nariadi pią i rdua měmpąhundaleng solong kampong 
sěmbaų. Í Kų i rědua němpěsule kų němpěhabaru halļě 
ene si sire waline. Kaiso i rêdua e tawęu němpangimang 
si sire. 14 Pangěnsuečnge Mawu Yesus nětěngkasilo'm 
batangeng'E si sire manga murit'E mapulo ěsa e, pią i 
sire kąpahungkaěnge. | Sie naněngkulě si sire puhinengu 

i sire kai kadodọ pangangimange ringangu tumanju 
makakěti těmbo i sire hakiu i sire tawe měmpangimang 
su taumata ku seng bọu nakasilo malahe u Mawu Yesus 
e wiahě. 15 Mase Mawu Yesus něhengetangke si sire, 
"Dakọe pčmpaměpidě kąguwąu dunia e kų pêmpêhabaru 
Injil'u Mawu Ruata e su patiku taumata. 16 | sai tawe 
mangimang sarung ihukung. Arawe i sai mangimang 

ku makisahani, sarung masalamatě. 17 Makoa tatiala u 

i sire mangimang, i sire ene sarung měnguserě rohkě 
dalaki su ralungu areng-Ku; i sire sarung mahumbisara 
su ralungu haghin bera, kų tawe kahěnganeng i sire. 

18 Kereu i sire makaumbelẹ těmpu arau makainung doti, 
ute tawe makapěkapura. Kamageng i sire měmpaněllidu 
liman sire su taumata masasaki, ute sarung měngkapia!" 
19 Saraeng Mawu Yesus bọuten něhengetang si sire, i Sie 
nasapuą solong sorga. Dasi sene i Sie sěngkapěparenta 
ringangu Mawu Kasěllahenge. 2? Tangu manga murit'E 
němpahundaleng kų němpěhabaru injil'u Mawu Ruata 
suapan tampa. Ku Mawu e malaing měsasumbalane si 
sire ringangu mapalaheu haghin tanda makadalinau u 
pěnganginjil'i sire mambeng kahěngang.] 


LUKAS 


1 Teofilus makěndagě, Lawo taumata seng nětawakali 
1 němohę dingangu mahundugě mąanun halě 
pirambaų kų seng nariadi sutaloaran kite. 21 sire nčmohę 
měsulungkewen dingangu wěkene si kite kěbį bọ'i 

sire apang ku seng nakasilo hala manga halě ene bọu 
panětakenge, ku masene někakeken habarě. 3 Sarąeng 

ią bọu naněsui mapia kébi ene bọu panětakeng e, ute 

su tinénnaku e mapiawe mamohę laporang sěmbaų 
pakahundugě pakapia baug'i Tuang. 4la měkoą ene, 
tadeąu i Tuang masingką u apang ku seng nitěntiro 

si Tuang ene mambeng kahěngang. ° Su tempong i 
Herodes nakoą datu su wanuang Yudea, pią e sěngkatau 
imang arenge i Zakharia. I sie nasuě su kamonaěčng u 
manga imang i Abia. Kawinge arenge i Elisabet, malaing 
palahěntong imang. ê Pěbawiah'i rědua sěngkawingang 
ene makaluasé naungu Mawu e. | rědua ene matatuhų 
su kěbi parenta ore lai Torat'u Mawu ringangu kąguwąu 
naung i rědua. 7 Tawę aną i rědua watu u i Elisabet 
kawe wantọ dingangu i rědua kěbi seng maghurang. 

8 Pią su sahěllo tempong kamonaěng i Abia nakačbą 
bageang, i Zakharia měndalengu munarane makoą imang 
su těngon Mawu Ruata e. ? Dingangu lahuri, tuhuewe 
tundung pělěhalě u manga imang, i Zakharia kai kinatêbo 
tadeąu sumuě solong Balem Mawu kų měnawungu 
kamania. 1° Ene kapanutunge kamania e taumata lawọ e 
kąpěkaliomanenge su likude. 11 Su tempo ene malaekat'u 
Mawu e nětěngkatodę u watangenge si Zakharia. 
Malaekaté ene dudarisi su sčmběkang koanengu meda 
tampa pananutungangu kamania. 12 Saraeng i Zakharia 


LUKAS 1.13 —22 158 


nakasilo maląekatě ene, i sie něbingọ dingangu mataku. 
13 Kai tangu maląekatě e něbera, "Abe kataku, Zakharia! 
Mawu Ruata e seng nakaringihě kakaliomanengu. Kawingu 
i Elisabet e sarung maiwantel'u sěngkatau ahusě ese. | kau 
harusě měgěllju arenge isěbą si Yohanes. 14 I kau sarung 
lumuasě dingangu lawọ lai taumata sarung mahuluasě 
kereu rariọ e seng naiwantelě sarung! 121 sie sarung 
mariadi taumata masěllahě su těngon Mawu e dingangu i 
sie tawe manginung anggorě arau inumang makąbukang. 
Dokeng su kawawantele i sie seng su kawasang Rohkě u 
Mawu. 16 Lawọ taumatang Israel sarung tatačnge měsule 
kapia solong anung Mawu Kasěllahenge Ruatan sire. 17 | 
sie sarung makoą darolohang u Mawu kų matoghasě 
dingangu pią kawasane měsulung i Elia e. | sie sarung 
mapědamen manga i amang dingangu manga ana e, 
ringangu taumata ku tawe mangimang sarung tatačnge 
kapia su ralungu tiněnna kahěngang. Dingangu kerene 

i sie managhupia sěngkatau umatě kų seng sěsadiang 
baugu Mawu e." 18 "Kereapa ia makakasingką u halě ene 
sarung mariadi?" kakiwalong i Zakharia su maląekatě 

e. "la seng maghurang dingangu kawingku e lai seng 
maghurang." 19 Maląaekatě e simimbang, "lą e i Gabriel. la 
mětangkiang Mawu Ruata e ringangu kai i Sie něndoloh'u 
ia e ipělčhabar'u habarě mapia ini si kau. 2? Apan takų 
iwera, sarung mariadi su tempone. Kai ualing i kau ta 
mangimang ute, i kau hědowe ta makawera; i kau sarung 
měmou sarąeweng apang kų takų iwera ini mariadi." 

21 Kąpěbisarane kerene taumata lawo měngkatewe 
kąpěngampale si Zakharia. | sire měngkate rudalinau, 

kai unųe i sie kereng karěngųe su ralungu Walem 

Mawu e. 22Ku su tempong i sie siměbang, i sie tawe 
nakawerang apa si sire. I sie kětąen něgěllju tanda něnidan 
limane ku měngkawe wédang mou. Tangu taumata ene 

masingką e u i sie seng nakasilo sěmbaų papasilo su 
ralungu Walem Mawu. 23 Saraeng tempong pělahalě e 

su Walem Mawu seng nasue e, ute i Zakharia e napule 
solong balene. ?^ Tawe nararênna wou ene, i Elisabet 
kawinge pią e kapapia kų i sie tawe manga siměbang bọu 
wale lima wulang karěngųe. 2? I sie něbera, "Mahunęu 
Mawu kasěllahenge mětulungu ią dingangu měndědasě 
katatelorěku." 26 Ene mangą e kačnnung u wulange 

i Elisabet měběbawa kapapia, Mawu Kasěllahenge 
rimolohen malaekaté Gabriel nakoą solong Nazaret, 

soa sěmbaų su wanuang Galilea. 2?” | Gabriel nirolohě 
solong anun sěngkatau mahuala parawang arenge i 
Maria. Mahuala parawang ene seng měkěkakaghiang 
dingangu sěngkatau esę arenge i Yusup palahěnton Datu 
i Daud. 28 Maląaekatě ene riměnta si Maria ku něbera, 
"Tabeako si kau ku nialamatengu Mawu su kapiane! Mawu 
ruměndingang si kau!" 22 Nakaringihě baweran maląekatě 
e i Maria himěkosě, hakje měngkate mětětiněnna su 
ralungu naunge měnsang apa mangalene pětatabeą ene. 
30 Tangu maląekatě e něbera si sie, "Abe kataku Maria, 
batųu i kau mětětatahino su naungu Mawu e. 211 kau 
sarung pią kapapia ringangu maiwantel'u sěngkatau 
rariọ, ku i kau harusě pěsěbaą arenge si Yesus. 321 Sie 
sarung mawantugě dingangu sarung isêba Ahus'u Ruata 
Ku Karangetange. Mawu Ruata sarung mapakariadin 

Sie ratu kere Ratu i Daud, i upung'E. 33 Kų i Sie sarung 
měparenta kere ratu su hiten Yakub e sarang kakalě. 
Kararatuang'E tawe pěngěnsueěnge." 34"Kutęu ia bédang 
parawang," angkuěng i Maria su maląekatě e, "kai kereapa 
tangu halk ene mariadi?" 35 Maląekatě e simimbang 

u, "Rohkě u Ruata e sarung mětěngkatěntung si kau 
ringangu kawasan Mawu Ruata e sarung mangělung si 
kau. Kai ene hakiu dariọ kų ikawantelě e sarung ikasěbą 


LUKAS 1.36-54 160 


Susi, Ahus'u Ruata. 36 Pětahěndung: | Elisabet, manga 
aną u sěngkataunu ene, seng pią kaluwaenge kų seng 
kačnnungu wulange, maningbe i sie seng mahunggurang 
ku taumata e měběbera u i sie kawe wantọ. 37 U kai 

su Mawu Ruata e tawẹ u ta mariadi." 38 Bọu e i Maria 
něbera, "lą ini e kai êllangu Mawu; balae karariadine 

si sią e kere ipěčběberanu." Bọu e malaekatě e tamai 
naněntang i Maria. 39 Ta nararênna wọu ene, i Maria e 
nakoą solong soa su Yudea su wawulurange. ^ I sie nakoa 
e solong baleng Zakharia, ku nasut e, isie něgěllju adaté 
si Elisabet. 4! Ene i Elisabet nakaringihe adat'i Maria e, 
dariọ su ralungu gandongang i Elisabet e někakanoą e. 
Tangu Rohkě u Ruata e někaradiahangke si Elisabet, 422 kų 
něluntingihě, "Seng i kau e nialamateng bọu patiku manga 
wawine! Kawuako alamatě su rariọ ku sarung ipěhěndingu 
ene! #8 Kai i sai ia e hakju i ninangu Mawu e ruměnta su 
anuku? “^ Ene pią e ią nakaringihě adat'u e, tangu rariọ 
su ralungu gandongangku e někakanoą eng daluasě. 

45 Kariangkamang i kau, ualingu nangimang apang 
nipěluntingih'u Mawu si kau e, sarungbe mariadi!" 46| 
Maria něbera, "Naungku e mědědalo Mawu, % dingangu 
himukuděku e lųluasě batųu Ruata e Měnanalamatěku. 
48 | Sie mětětahěndung si sia, ěllang'E hina ini! Manětą bou 
orasě ini e patiku bansa e měběbera u ią e masaļlamatě. 
“9 Ualingu Mawu Ruata Makawasa e měkěkoąbe halè 
masasěllahě si sią e. Areng'E mambeng susi. >° Bọu hěnto 
sarang hěnto, Mawu e kųukěndag'u taumata ku mataku i 
Sie. “1 Dingangu takiah'E makawasa e i Sie něnaliawuh'u 
malaobotě e, ringangu něngaliaesě tiněnnan dalungu 
naung i sire. °? Manga ratu e niaparěluse wou kararatuang 
mase napakarangę u apang su kasasana e. 221 saing 
lunusě e ipakąlaed'u patiku kapia e, makakalą e ipakapule 
dingangu limane tą lohone. 41 Sie mětětulungu Israel 

ěllang'E, tuhuewe kědon'E ringangu manga i upung ikite 
e. > Mawu e tawe miwawuleng kědon'E, i Sie malondo 

si Abraham dingangu hitene sarang marêngu-déngu." 

56 Manga těllu wulang karěngųe i Maria mětětaną dingang 
i Elisabet, buhue i sie napulẹ solong balene. “7 Nidatingken 
tempone i Elisabet mamantelě. I| sie naiwantel'u ahusě ese. 
58 Manga lampung dingangu aną u sěmbaų e nakaringihě 
u Mawu e kai kereng kapiane si Elisabet, dingangu i sire 
malaing nahuluasé dingange. >°? Ene rariọ e natimųe ualu 
ěllo umure, i sire nahunděntą e mědeąu manunatě si sie. 
| sire mapulu měsěbą arengu rariọ e si Zakharia tuhu 
arengi amange, “Okaiso i ninange kai něbera u, "Tala! | 
sie harusě isěbą si Yohanes." 61 "Tawęu sarang sěngkatau 
wọu aną u sěmbaų e pią arenge kerene," ungkuěng i sire 
si sie. 6? Mase kapanidane, i sire nakiwalọ e si Zakharia kai 
isěbą si sai tangu rariọ e. 931 Zakharia nědorongke pěpalě 
pěmamohekang sěngkalěpa kų němohę u, "Arenge i 
Yohanes." | sire kěbj e nasuę e rimalinaų. 64 Su tempo ene 
lai i Zakharia nakawera kų nědalo Mawu Kasêllahenge. 

65 Tangu apaeweng sělampungange nasue něngkatakų, 
kų habarě ene nakeke su kaguwau wawulurangu Yudea. 
66 Kěbj taumata apang nakaringihě e makibalo su ralungu 
naung i sire, "Kai makoą e apa ngae rariọ éndaj e?" U 
Mawu e maąněntanudě si sie. 27 | Zakharia, i amangu 
rariọ e, nitumanakengu Rohkě u Ruata e hakiju i sie 
něhabar'u tatanatang Mawu. I sie něbera, 68 "I kite 
mědaloko Mawu, Ruatang Israel! | Sie seng diměnta 
nětulungu umat'E ringangu něliwir'i sire. 6? | Sie něgěllju 
měnanalamatě matoghasě si kite, hěnton Daud, čllang'E. 
70 Naung kangere lumiun manga nabi pinilen'E, Mawu e 
seng nangonggọu kědon'E, 7t waug'u mapakasaļamat'i 
kitęẹ e wọu roką i kitẹ, dingangu wọu kawasang taumata 
apang měběbinsi i kite. 2 Mědeąu manode u tatalěntų'E 

su manga i upung i kitẹ e, pěkakědon'E susi e sarung 
ipakasěhų'E. 73I Sie něsalu si amang i kite i Abraham, 
dingangu někědo měngambang i kitę e wọu roką i kitę, 
tadeąu i kitẹ ta katatakų e mětangkiang si Sie 74 (1:73) 
75 sěntinią měmunara waug'i Sie ringangu makaluasě 
naung'E karěngų u i kitęẹ e reng biahě. 76 Ei kau amang, 
anaku sarung isěbą nabing Mawu Karangetange. | kau 
takų irolohě pěngalimona Mawu pěnaloahě daleng baug'i 
Sie, 77” apěngekeng habarě su manga umat'E u i sire 
sarung ipakasalamaté, kereu Ruata e seng nangampung 
kalawọu rosang sire. 78 Mawung kite e malondo ringangu 
matalěntų; kų ualingu mapakasalamat'i kite e hakiu i Sie 
riměnta. Měsulungu matangěllo simarang malukadě, 
73 kerene i Sie nangonggọu tualag'E waugu patiku taumata 
e kų měběbiahě su ralungu kararěndung dingangu 
katatakų. | Sie měngěngahą i kite suraleng mětětimona 
pědarame." 80 Aną i Zakharia e nahuntinambang kasěllahe 
ringangu natoghasě su rohkě e. I sie nětaną su wanua 
linggi, sarang nidating tempone i sie nětěngkatodę u 
watangenge su tau Israel. 

1 Kutu su tempo ene, Kaisar Agustus něparenta 

tadeąu kěbį kawanua Paparentang u Roma e 
makiwohe u areng su manga měndarolě. 2 Pěndarolě 
humotong ini e nariadi pią i Kirenius nakoa guběrnurě su 
wanuang Siria. 3 Kěbį taumata su tempo ene nahundaleng 
makirolě su soan sěmbaų-sěmbaų. 41 Yusup e malaing 
něbuą bọu Nazaret su Galilea, solong Betlehem su Yudea 
tampa kinawantelangu Ratu i Daud; batųu i Yusup kai 
hiten Daud. 2 | Yusup nakiwohe arenge ringangi Maria 
kaghiange, ku kaąpěběbawane kapapia. € Kutęu pią i rědua 
su Betlehem, tempone natimųe i Maria mamantelě. 
7| sie naiwanteleng ahusě ese, ahusě iakang. Aną ene 
nipapikungu lačmping mase nipapěllọe su ralungu 

kakanengangu binatang lohon dahami; batųu i sire tawe 
nakačbą loahe su wale kawawunakenge. 8 Su hěbi ene, 
pią manga mělalukadě měmpělěhapąewe ghapaêng u 
dombane su wimbaengu rěmpugě ku su wanua ene. 

9 Sěngkělěndiu kai pią maląekat'u Mawu mětětěngkatodę 
si sire, kų tualag'u Mawu e měngkatewe simarang 
měněnualagě si sire, kų i sire něngkawintogě. 1? Arawe 
maląekatě e něbera, "Abe kěngkatakų! U ią kawe ruměnta 
měbawa raluasě masaria si kamene -- raliagě e makoą buą 
u sěngkawanuang. 11 Su sahěllo ini su soan Daud seng 
nawantelě Datu Mananalamatě kų kai i Kristus, Mawu 

e. ? Kų ini e tatialane: | kamene sarung makahombang 
dariọ kadodọ mapapikung u lačmping, dingangu rudaloka 
su kakanengang u binatang." 13 Arakuteu sěngkianu 

pią malaekatě dingangu ghapačngu maląekatě baline 
měmpědědalo Mawu Ruata e. | sire němpěbera, 14 "Dalo 
su Ruatang langi su marange! Dingangu pědarame su 
dunia, malunsemahé taumata apan makąluasě naung u 
Mawu!" 15 Saraeng malaekatě seng naněntang i sire ku 
něngkapulę solong sorga e, tangu manga mělalukadě e 
němpěberąe sěngkatau su waline, "Boete i kite solong 
Betlehem kų kumakěllako halě nariadi ene, niapakasingka 
u Mawu si kite." 16 | sire měngkatewe němpěsasahawų 
nahundaleng mase nakačbąe si Maria rěduang Yusup 
dingangu rariọ kadodọ dudaloka su kakanengangu 
binatang e. 1” Ene, sarąeng i sire mělaļukadě e nakasilo 
rariọ e, i sire nčmpěběkęeng apang nihabar'u manga 
malaekaté maanun dariọ ene. 18 Kų kěbį taumata 
maherang nakaringihě běken sire mělalukadě e. 19 Arawe 
i Maria ute něndesọ u kalawọu ene su ralungu naunge 
ringangu sěsipirange. ?? Manga mělalukadě e němpěsulę 
e solong wimbaengu rěmpugě kąpědalone ringangu 
kąpěpudine Mawu Ruata e, ualingu kěbįj apaewen 

kinaringihě dingangu kinasilon sire, měsulungkewe apan 
nipauli u maląekatě. 21 Saraeng natimue umure ualu èllo, 
mase rariọ e nisunate. Ku i sire nêmpêsêba e si Yesus, 
arengkewe naung siněbą u maląekatě dokeng i Sie reng 
ta nipěpěpohiama. 22 Sarąeng čěllone natimųe i Yusup 
dingangi Maria měděndalengu tundung kawawurěsi 
tuhuewe torat'i Musa. Ku i sire nêmpêbawa Aną ene 
solong Yerusalem mědeąu ionggọ su Mawu Kasěllahenge. 
23 Kai su ralungu Torat'u Mawu e mabawohe kere ini, 
"Apaewen ana ese iakang, hinon isarakang su Mawu." 241 
sire lai měngěnna u mangěntudě sasěmba, kere manų 
těkukurě sěhongkateng arau aną u paluma kawuhuang 
darua tuhuewe wawera su ralungu Torat'u Mawu. 

25 Kuteu su tempo ene su Yerusalem pią e sěngkatau 
arenge i Simeon. | sie tau mapia, mataku u Mawu 
Kasěllahenge, dingangu měngěngampalě oras'u Mawu 
Ruata e mapakasalamat'u Israel. Rohkě u Ruata mątaną si 
sie, ?6 dingangu lai Rohkě u Ruata e seng mělěhabarě si sie 
u i sie tawe sarung mate kereu reng tawe makasilo Ratu 
Mananalamatě naung nikědon Mawu. 27 Kutęu Rohkě 

u Ruata něngahą si Simeon nasuě su Walem Mawu. Su 
tempo ene i Yusup dingang i Maria něbawa si Yesus, naung 
deng kadodọe mědeąu koateng halě u pěsasarakang tuhu 
tundun toratě. 28 Tangu i Simeon měngkatewe nangala 
dariọ ene mase nisarulun'E, kų i sie nědalọ e Mawu Ruata, 
29 "Ini e Mawu, ute i Kau seng ta nělanda kire. Karimako 
ěllang'U e mairi be su ralungu pědarame. 20 Batuu 
ringangu mataku hala e ią seng nakasilo Mananalamatě 
bọu anun'U. 3t Měnanalamatě ene e seng niriahin'U baugu 
patiku umatě: 32? tabidąu tualagě měněnualagě daralengu 
manga umatě baline mědeąu ruměnta su anun'U, kų 

kai tualagě makakarěntang kalaadatě su kawanuan'U 
Israel." 33 Ene i amange rěduang ninangu Rariọ ene 

měngkatewe mąhundalinaų nakaringihě apan niweran 
Simeon maanung Ana i sire. 241 Simeon něngaļlamatě si 
sire ringangu něbera si Maria, i ninangu Rariọ e, "Dariọ 
ene seng kinapilen Mawu Ruata mědeąu mapakawinasa 
ringangu mapakasalamat'u kalawọu tau Israel. I Sie sarung 
mariadi tatiala wọu Ruata e, kų sarung dokatengu taumata 
lawọ, 22 kų ualingu kai kerene ute naukahe kěbi dalungu 
naung i sire. Kasasusa e sarung měnusų dalungu naung 

i kamene kere aghidě mahoro." 38 Ene piako lai naung 
sěngkatau nabi wawine seng maghurang kahěngang. 
Arenge i Hana, aną i Fanuel, bọu hěntong Asyer. Pią e 
seng kapitu taunge nědalļahikingu kawinge karěngųe, 37 i 
Hana nawalue kų saraeweng umure ualum pulo êpa su 
taunge. Mang tawe naněntangu Walem Mawu. Éllo hěbi 

i sie mětětahamawu Ruata měkěkaliomaneng dingangu 
měpěpuasa. 38 Tangu su orasewe lai ene, i sie himaung, 
mase nědalo Mawu Ruata e ringangu měběbisara mąanun 
aną ene su kěbįj apan měmpěngěngampalě tempone Ruata 
mapakaliun Yerusalem e. 3? Saraeng i Yusup děduang 
Maria měkěkoą kalawọu apąewen hinong koateng 

tuhų Torat'u Mawu, ute i rědua e němpěsulę e solong 
Nazaret su Galilea. 4 Dariọ e ute limembọeng kaguwae 
ringangu natoghasě. | Sie měngkatewe matahuěnna 
ringangu Mawu Ruata e mang makěndagě si Sie. 41 Apan 
taun-taung gaghurang i Yesus makoą solong Yerusalem 
mědeąu mêsalimbang u Éllon Salimbangu Paskah. 2 Kų 
pią e i Yesus umure natimųe mapulo dua su taunge, i sire 
tamai něsalimbang tuhuewe tundune. “2 Sarangke nasue 
e salimbang ene i sire němpěsulę e, dario ene wédang 
matana su Yerusalem, kų i amang dingangu i ninange 
nikawěgaěnge. “41 rědua měngěngěnna i Sie kai natole 
ringangu ghapačngu taumata. Sarąeng bọu nahundaleng 
sahěllo e karêngue, buhųe i rědua mědědeą si Sie 

sutaloarang aną u sěmbaų dingangu manga kanarang i 
rědua e. ® Kutęu i rědua kai tawe něsombang'E, kų i sire 
saųewe něsule kapia solong Yerusalem kąpědeą e si Sie. 
46 Kuteu naliun těllu ěllo mědědeą, i rědua kai nakačbą si 
Sie su ralungu Walem Mawu. | Sie maiang dudaringihé 
manga mananěntiro agama ringangu makibalo. “7 Ku kěbj 
apan makadingihé si Sie měngkatewe madalingun manga 
sasimbang'E matahuěnna. ^8 Ene gaghurang'E malaing 
madalingu nakasilo si Sie. | ninang'E něberąe si Sie, 
"Amang, kawe unue i Kau nèkoa kerene si kami? Ěndaung, 
i kanduang amangu e měngkatewe su kaghaghěngganeng 
mědědeaą si Kau!" 49 | Yesus simimbangke, "Kawe unųe i 
amang dingangi ninang mědědeą si Sią e? Apa i amang 
dingangi ninang kawe wěga, u lą e kawe hinong ene su 
waleng Amang-Ku e?" >0 Ene, i rědua tawe nakačnna 
sasimbang i Yesus e. ”t Bọu e i Yesus napulẹ e ringangi 
rědua solong Nazaret, kų dimaringihě si rědua. Ku patiku 
ene kadareso si ninange su ralungu naunge. >? | Yesus 
e mang kakąsěllahe ringangu kakątahučnnane ringangu 
makąlahimpulu Ruata ringangu ikěkapulun taumata. 

1 Su taung kapulo limane pěpaparentang Kaisar 

Tiberius, i Pontius Pilatus nahengke nakoa Guběrnur 
su Yudea kų i Herodes něparenta su Galilea. I Filipus aną u 
sêmbau i Herodes něparenta su wanuang Iturea dingangu 
Trakhonitis. Arawe kawe i Lisanias ute něparenta su 
Abilene. 2? Kuteu nakoa manga imang mawantugě ute kai 
i Hanas děduang Kayafas. Su taung ene ute Mawu Ruata 
něhengetang si Yohanes aną i Zakharia su wanua linggi. 
3 Tangu i Yohanes rimaleng su apan tampa su kaguwau 
wimbaengu Salų u Yordan e ku mělěhabar'u hengetangu 
Ruata e. | Yohanes něhabarě si sire u, "Pěmpětobate 
i kamene wọu kalawọu rosanu, kų i kamene harusě 
pakisahani, tadeąu Mawu Ruata mangampung i kamene." 

4 Ene, kereewe mabawohe su ralungu bukě u Nabi Yesaya: 
"Pią e tingih'u tau mamohang su wanua linggi, 'Diahiko 
raralengangu Mawu e, pakatateneko daralengang i 

Sie. Apang pingka e ambunge, apam bulude ringangu 
wongkone e sapo. Apang daleng kalelọ e tulide, ringangu 
apang daleng matatahigagulě e harusěbe tene. ê Patikų 
taumata su dunia e sarung makasilo salamat'u Mawu 
Ruata e!' " 7 Malawọ taumata e mąahunděnta solong anung 
Yohanes e mědeąu makisahani. | Yohanes něbera si sire, 
"E i kamene taumata raralai! | sai tangu něbera u i kamene 
makatalang bọu hukumang u Mawu Kasěllaheng e ramahi 
kadèntane? 8 Toděko su kakanoą i kamene u i kamene 

kai seng němpětobatě bou kalawou rosang kamene! Ku 
kumbahang měnětą měbera u i Abraham e kai i upung i 
kamene. Pětahěndung: Bou manga watu tamai ini e Mawu 
Kasěllaheng e malaing makakoą palahiteng Abraham! 

? Baliung e seng kadariahi waugu i panuwang kalu sarang 
manga hamu e. Tangu apaeweng kalu ta mêbawuam 
buane mapia e, sarung tuwangeng kų iwahung su ralungu 
putung." 10 "Kų kai apa e tangu hinong koateng i kami e?" 
Kerene kakiwalong taumata lawọ e si Yohanes. 1t I Yohanes 
simimbang, "I sain pią lakų e rarua, gělliko sěmbaų e si 
sain tala; dingangu i sain pią kačnge, hinom pěmahią lai." 
12 Maghaghělle manga bea e malaing diměnta su anung 
Yohanes mědeąu makisahani. | sire nakiwalo, "Tuang Guru, 
kai iapěkapura tangu i kami e?" 131 Yohanes simimbang, 
"Kumbahang maghělle ku něngalembo wọu apan seng 
nipoěng." 14 Pią lai sordado nakiwalo, "Kereapa wue i 
kami e? Apa e hinong koateng i kami tangu?" | Yohanes 
simimbang, "Kumbahang měmpěngakalě si sai-sai 
dingangu kumbahang měmpěhampasě doitě ualingu 
pěngangangěnsilě ta katěngade. Kaiso pěmpěkadarewen 
čbą i kamene e!" 15 Su tempo ene tangu taumata e 

nanětą e měkěkakiwalo, měnsang i Yohanes ute kai Ratu 
Měnanalamatě lčantiwang i sire ngae. TO Kai ualingu ene 
hakiu i Yohanes něbera si sire kěbi, "la e měněnahani si 
kamene e ringangu ake, kai hêdowen sarung duměnta 
Taumata něngalembong kasěllahe wọu ią e. Kalingung 
měluka taling sapatune e, ią e malaing tawe wotonge. 

| Sie sarung měnahani si kamene ringangu Rohkě u 
Ruata e dingangu putung. 1” Su liman'E seng pia nihung 
mědeąu pětačkang kěbi gandung e sarangkewe mawurěsi. 
Gandung sarung ikomolě su ralungu pěndaresokange, 
arawe kěbį apam balěkane sarung tutungang'E su ralungu 
putung tawe masasěbu!" 18 Kerene i Yohanes mąnalěntihọ 
si sire ringangu haghing kakakoą e, su tempọen sie 
mělěhabaru Injilé. 19 Arawe i Herodes datun Galilea e 
nisěngkulang i Yohanes halě u pěkakawinge ringang i 
Herodias, kinawing u tuhang e, dingangkewelain su halě u 
kěbį kararalai baline e kų seng kinoą e. ?? Kaiso i Herodes 
kai sauneng něnambang kararalakise kų dingangu nanuě i 
Yohanes su ralungu tahungkų. ?t Tangu sarangke taumata 
kěbi e seng nisahani, i Yesus nisahani lai. Ku pią e i Sie 
kapěkěkaliomanenge, tangu langi e nahěngę, ?? kų Rohkě 
u Ruata e nětěngkatěntung si Sie kere manų paluma 

su pusige. Bọu ene kinaringihe tingih'u Mawu Ruata e 
něhengetang, "I Kau e kai Ahusě-Ku ikěkěndagě e. | Kau 

e makąļuasě naung-Ku e." 23 Su tempon Mawu Yesus 
nanětą u munaran'E, umur'E seng pią u manga těllum 
pulo su taunge. Angkučěngkewen taumata, uade i Sie kai 
ana i Yusup, ana i Eli, 24ana i Matat, ana i Lewi, ana i 
Malkhi, ana i Yanai, ana i Yusup, 2?” aną i Matica, ana i 
Amos, aną i Nahum, ana i Hesli, ana i Nagai, 26 ana i Maat, 
aną i Matica, aną i Simei, ana i Yosekh, aną i Yoda, ?” aną 

i Yohanan, ana i Resa, ana i Zerubabel, ana i Sealtiel, 

aną i Neri, 28 ana i Malkhi, ana i Adi, ana i Kosam, ana 

iElmadam, ana i Er, 29 aną i Yesua, ana i Eliezer, aną i 
Yorim, ana i Matat, aną i Lewi, 3° ana i Simeon, ana i 
Yehuda, aną i Yusup, ana i Yonam, ana i Elyakim, 2lana i 
Melea, ana i Mina, ana i Matata, ana i Natan, ana i Daud, 
32 aną i Isai, aną i Obed, aną i Boas, aną i Salmon, aną i 
Nahason, 33 aną i Aminadab, aną i Admin, ana i Arni, ana 
i Hezron, aną i Peres, aną i Yehuda, %4 ana i Yakub, aną i 
Ishak, aną i Abraham, ana i Terah, ana i Nahor, 35 ana i 
Serug, aną i Rehu, aną i Peleg, ana i Eber, aną i Salmon, 
36 aną i Kenan, aną i Arpakhsad, aną i Sem, ana i Nuh, ana 
i Lamekh, 37 aną i Metusalah, ana i Henokh, ana i Yared, 
aną i Mahalaleel, ana i Kenan, 38 ana i Enos, ana i Set, ana i 
Adam, aną u Ruata. 

1t Mawu Yesus napenẹ u Rohkě u Ruata e su tempong 
4 i Sie naněntangu salų u Yordan e. Rohkě u Ruata 
e nangaha si Sie solong banua linggi. ? Sene i Sie 
nisalukateng u setang čpą u pulo su ěllone karěngųe. 
Karénguewen čllo ene, i Sie tawe kimačng manga apa-apa 
ku pěngěnsuečnge i Sie nakapěndang nahutung. ? Setang 
něberąe si Sie, "I Kau Ahusěben Duata araučng? Ute 
pěngoroko watu ěndaj apakakoa borotě." 4 Tangu Mawu 
Yesus simimbang, "Su ralungu Winohe Susi kabawohe, 
'Taumata e tawe makapěbiahě sěmatang bou borotě.' 
" 5 Mase setange něngahąe si Yesus solong sěmpalang 
marange, ku su ralungu sěngkakondą tangu setange 
nanodeen patiku kararatuangu dunia ini e si Sie. 8 "Patikų 
kawasa ringangu kakakalą čndaj e sarung takų onggotang 
si Kau e," angkučngu setang si Yesus e, "ualingu patiku 
ene seng nighêlli si sią, ute waląewe ią mapulu měnsang 
takų ionggọ si sai-sai. 7 Tangu patiku ene sarung makoa 
bageang'U, kereu i Kau měsuba su těngoku." 81 Yesus 
simimbang, "Su ralungu Winohẹ Susi e mabawohe, 
'Pěsubąe su Mawu Kasěllahenge kų pětahamawų e si Sie 

sěsane.' " ? Mase setange nangahaewen Yesus solong 
Yerusalem kų namêllo i Sie su wowong atu u Walem Mawu 
e, kų něberąe si Sie, "I Kau Ahusěben Mawu Ruata arau 
éng? Ute tumpa e wọu ini. 1° Batųu su ralungu Winohe 
Susi e mabawohe, 'Mawu Ruata e sarung měparenta 
manga maląekatě ipěnanudě pakapia-pia si Kau.' 1t Kutęu 
lai, 'Manga maląekatě sarung měmpanalendeng si Kau 
ringangu limang sire, tadeau laed'U e lai tawe matangga 
su watu.'" 12| Yesus simimbang, "Su ralungu Winohe Susi 
mabawohe, 'Kumbahang manaluka Mawu Kasěllahenge 
Ruatanu.' " 13 Tangu saraeng setange nangědọe nanaluka 
si Yesus dingangu haghin sasaluką, tangu i sie namehọe 
wọu anun Yesus ku něngampalě tempone mapia. 14 Bou e i 
Yesus něsulę e solong Galilea; kų i Sie nilohočngken Rohkě 
u Ruata e. Ku telengu maanun Sie měngkatewe nasěsahě 
su patiku banua ene. 15 | Sie manèntiro su manga walem 
pěkakaliomanengang ringangu kěbį taumata mědědalo 

si Sie. 16 Ene i Yesus natamai lai solong Nazaret tampae 
naung kinasariačnge. Su éllon Sabatě e tuhųewe tundune 
i Sie simué su walem pěkakaliomanengang. | Sie něbuą 
dimarisi měbasa Winohe Susi e, 1 kų nighěllikangkem 
bukě u Nabi Yesaya. | Sie namingkahě bukě ene, mase 
nakahombang ayetě ini, 18 "Rohkě u Mawu ene si Sia, 
batųu i Sie seng nělanisě si Sia tadeąu ipělčhabar'u habarě 
makądaluasě e su makakasiang. | Sie rimoloh'u lą mědeąu 
pěměmohangu karalêso u mątatahungkų dingangu 
kawawekesu matan tau wuta; iapělěliu tau tětumbiagheng 
19 ringangu iapělěhabar'u oras'u rarěntang Mawu e, 
makasalamaté umat'E pinilene." 20 Mase i Yesus wọeten 
něndulung bukě ene kapia kų naněgong ene su mělahalě, 
bọu ene i Sie kimaiang. Matang kalawọu taumata su 
ralungu walem pěkakaliomanengang e měngkatewe 
matatanda si Sie. 21 Tangu i Yesus nanětąe něhengetang 

si sire kere ini, "Manga ayet'u Winohẹ Susi su sahěllo ini 

e pinakasěhų su oras'u i kamene nakaringihě." 22 Manga 
wawera niweran'E měngkatewe maralěnggihě, hakiju 

i sire němpědalinaų dingangu mąbohang si Sie. | sire 
němpěbera, "Kai walinewe aną i Yusup i Sie Ho?" ?3 Tangu i 
Yesus něhengetang si sire, "Ěndįu i kamene mang měpakęu 
sasailing bawera ini e si Sia, 'Dokterě pangundangko 
watangengue. Apan nakalaherang kinaringih'i kami e nikoa 
u su Kapernaum, koako lai su soan gaghurangu e." " 241 
Yesus sayewe něnamba, "Pětahěndungke, tawe apa nabi 
kų Ikadateng su soane sěsane. 2? Ualingu ene daringihěko: 
su tempong Elia, pią e argan těllu taung čnnungu wulang 
karěngųe tawe rimasehé, hakju pią e karalunusě masaria 
su kaguwau wanua. Su tempo ene lawọ manga wawine 
walu su Israel. 2 Maning seng kerene, Mawu Ruata e 
tawe něndoloh'i Elia tamai solong sěngkatau wọu manga 
walu e, kaiso kětąewen solong anun sěngkatau wawine 
walu su Sarfat su wanuang Sidon. 2? Kerene lai su tempon 
Nabi Elisa malawọ taumata su Israel pią sakie kusta 
makatatakų, kaiso taweu sarang sěngkatau lai wo'i sire 
nipakaule, tumbaewen i Naaman tau Siria e." 28 Kěbj 
taumata su walem pěkakaliomanengang e měngkatewe 
nisawelangu pědu sarąeng nakaringihě tamai ene. 22 Ku 

i sire měngkatewe němpěbua mase nanokol'i Yesus 
nipasêbang bọu soa, ringangu niwawan sire sarang 
lengehu wulude, piněkoateng soan sire. | sire měněnaung 
u měnuhud'i Sie su těnggilihange. 3? Arawe i Yesus 
dimaleng bọu taloaran taumata lawọ e apidu natamai. 

31 Bọu e i Yesus tamai solong soan Kapernaum su Galilea. 
Su tampa ene i Sie mąněntiro taumata lawọ su ěllon 
Sabatě e. 32? Kų i sire mangkewen měmpědalinaų nakasilo 
kakakoą'E maněntiro, u i Sie měběbera ringangu kawasa. 
33 Ene su walem pěkakaliomanengang pią e sěngkatau 

nisakečngu rohkě dalaki. Tau ene měngkatewe namansagé 
maiha-iha, 34 "Ei Yesus, tau Nazaret, i Kau mapulu 

měkoą apa si kami? | Kau riměnta maminasa si kami 

e? la masingka i sai Kau! | Kau kai rarolohangu Ruata!" 

35 "Pakarčmmasěko!" Paļěndih'i Yesus su rohkě dalaki e. 
"Pěmpěsěbangke wọu tau ěndai e!" Mase rohkě dalaki e 
wouten napakawěbahu tau e su těngon sire kěbi, bọu e 
siměbang wọu tau ene, ku tawe kadiongeng nakapěkapura 
si sie. 36 Kěbį taumata naralingu ku němpěbera sěngkatau 
su waline, "Balinewe malongkọ manga waweran'E. Pią 
pěhěngking'E ringangu kawasan'E, i Sie něparenta manga 
rohkě daralai pasěbang, kų i sire nahunsěbangke wue!" 

37 Kuteu telengu maanun Yesus měngkatewe něsasěsahě 
su apam beo u wanua nalikų. 281 Yesus siměbang bou 
walem pěkakaliomanengang e, mase rimangeng su waleng 
Simon. Kuteu i empong Simon bawine e kai lulêhabé, kų i 
sire nakitulungke si Yesus e. 3° Tangu i Yesus himaung su 
ralokangu tau wawine ene, kų napakailangu lêhabé ene. 
Ku lěhabě e naintalě dingangu i empong Simon bawine e 
měngkatewe něbangung dingangu nětangkiang si sire. 

40 Ene saraeng matangěllo simědą e ute kěbi taumata 
němpangěntudě solong anung Yesus apąewen aną u 
sěngkataun sire baląewe měnsang saki apa. | Yesus e 
něnělid'u liman'E su pěsěngkatau kų napakapian sire. 

41 Manga rohkě daralaj e malaing nahunsěbang bou 
taumata lawọ e, apidu kapêmansage maihą, "I Kau Ahus'u 
Ruata e!" Kuteu i Yesus kai němalěndihě si sire kų tawe 
napakawalan sire niapěbera, watų u i sire kawe masingką 
u i Sie kai Ratu Mananalamatě. 42 Sarąeng matangěllo e 
nanětąe siměnnang i Yesus naněntangu soa ene mase 
nakoą solong tampa ta taune. Kuteu taumata lawọ e 
nanětą e mědědeą si Sie kų pią e i sire nakačbą si Sie, i sire 
měngkai mąmaedě si Sie u abe apěněntang i sire. 2 Kaiso 

i Yesus něhengetang, "Injilé maanun kereapa Mawu Ruata 
e měparenta ute hinon Takų habareng lai su manga soa 
waline batuu kai ene Mawu Kasěllahenge rimoloh'u lą 
solong dunia e." ^4 Ualingu ene Mawu Yesus měngkawe 
měněnasě su manga kanisa su patikų soan Yudea e. 

1 Sěnsule tempo i Yesus rudarisi su apeng u 

Ranong Genesaret. Lawọ taumata měngkate 
měngkąsěngkilě měgěgausě dumaringihě hengetang u 
Mawu Kasěllahenge. 2Ku i Yesus nakasilo sakaeng duang 
gěsa masasiladé su apeng ene. Manga měpapakisaghę e 
ute naung nahuntumpa wọu sakaeng e kų měmpąněbang 
soma i sire. 21 Yesus měngkatewe simake su sěnggěsa 
su sakaeng i Simon, mase něngoro si Simon apěnondo 
sakaeng e riọ pakaghea wọu apeng. Yesus naiang su 
ralungu sakaeng e kų naněntiro taumata lawọ bọu ralungu 
sakaeng e. 4Saraeng i Sie nangědọe něhengetang e tangu 
i Sie něberąe si Simon, "Pundalěko sasae solong tampa 
maralung e kų paněntangkon soma i kamene su sasi 
mědeąu panamę kina." ° "Tuang Guru," nisimbangi Simon, 
"kanandun hěbi e i kami naung mětětěngkasaghedě, 
kai i kami e tawe nakaala apa-apa! Kai ualingken i 
Tuang nangoro e, ute kerene e; ia deng say maněntang 
u soma." ĉ Bọuten i sire němpěkoa kerene, i sire 
nakaliwungke ghapačěngu kina lawọ-lawọ hakiu somang 
sire nanětąe naghehę. 7 Ualingu ene i sire nêmpangalape 
e mědědorong tulung su manga ringang i sire su sakaeng 
baline e, apěsěsumbala si sire. Manga ringangi sire 
ramahie mase i sire nětataliwung nělurangken kiną e su 
sakaeng duang gěsa e pinakapenę hakju manga sakaeng 
e masara mawulusě. 8 Sarangke i Simon nakasilo ene, 
ute i sie měngkatewe nětumpěkuhě su těngon Yesus e, 
mase něberąe, "Těntangke ią, Mawu! U ią kai taumata 
waraądosa!" 9? I Simon dingangu kěbj taumata ringangi 


LUKAS 5.10—-18 174 


sie mangkewen dimalinau nakasilo kina kerene kalawoe 
nikasame i sire. 1? Kerene lai manga hapi i Simon, u i 
Yakobus děduan Yohanes, manga aną i Zebedeus. Ene 

i Yesus něhengetangke si Simon, "Abe katakul Manětą 
bọu ini e i kau kai makoa mananoma taumata." 111 Simon 
ringangkewelain manga ringange němpamuą sakaeng 
ene solong apeng, bọu e naněntangu kěbįi ene, mase 
nahuntole si Yesus. 1? Pią sahěllo i Yesus naung su soa 
sêmbau. Paji sene lai pią sěngkatau ese ku badange 
natukusu saki u pisi makatataku. Kutęu sarang i sie 
nakasilo si Yesus e, i sie nětěngkasumagě su těngone apidu 
mědědorong, "Tuang, kereu i Tuang mapulu, ute i Tuang 
deng mapakapian ią e!" 13 Tangu i Yesus měngkatewe 
něngumpaedě tau ene apidu něhengetang, "lą e mapulu 
ku kapią e!" Orasě ene lai saki e měngkatewe naněntang. 
14 Mase i Yesus něsědingken tau ene měběkeng halê ene 
su patiku taumata angkuěng'E, "Dakọe pětěngkatodę 

su imang ku pědorong si sie pěnahiring kau e kų seng 
naule e. Bọu e tamai pěbawa sasěmba kere tinitan 

Musa e ipanahuntěngadě su manga taumata u i kau 
mamben těnga-těngadě seng naule." 19 Arawe telengu i 
Yesus kai sauneng napěpidě su apan tampą kų měngkai 
lawọ taumata němpěděnta měgěgausě dumaringihě si 
Sie ringangu makikapian saki i sire. 16 Bọu ene i Yesus 
nangingka někaliomaneng su tampa tą taune. 17 Su sěnsulļe 
tempo pią e i Yesus kąpaněntirone pią pirang katau tau 
Farisi ringangu manga mananěntiro agama mąhungkaiang 
sene. | sire ngung nahunděnta wọu Yerusalem dingangu 
wọu manga soa su Galilea ringangu Yudea e. Ku kawasang 
Mawu Kasěllahenge ene mêtêtumana si Yesus mědeąu 
mapakapiam manga masasaki. 18 Kuteu su tempo ene 
sěngkianu pią pirang katau nahunděnta němpěbawa 
sěngkatau peosě pětětimbangeng suralokange. | sire 

měngkai mětětawakali manuě tau ene solong dalungu 
wale mědeąu ipěllọ su těngong Yesus e. 1? Kai ualingken 
taumata tumanju lawọ sene ute i sire tate nakasuě. 
Tangu i sire nêlêngkangken sie su wowong atu u wale. 
Mase i sire nělekese atų e ringangu nanguluh'i sie 
ringangkewen dalokačnge su těngong Yesus su taloaran 
taumata lawọ ene. 20 Ene saraeng i Yesus nakasilo kerene 
kaguwae pangangimang i sire, i Sie nêhengetang su 

tau ene, "Aną usêmbauku ikěkěndagě, dosanu e seng 
niampungang." 21 Manga mananěntiro agama ringangu 
manga tau Farisi nanětąe němpěbera sěngkatau su 
waline, "Kai i sai tau čndai e wahani něhinakang Mawu 
Ruata e? | sai wue makaampung dosa, sulikud'u Mawu 
sěsane?" 22| Yesus masingką u kakiwalon sire, kų i Sie 
něhengetang, "Kawe unųe i kamene měkěkiwalo kerene 
su ralungu naungu? 23 Malowọkangbe sude ngae, měbera 
u, 'Kalawọu rosanu e seng niampungang', arau měbera 
u, 'Pěbangungke, mase ralengke!'? 24 Arawe orasě ini 

e lą sarung manahuntěngadě si kamene u su wowong 
dunia ini e Ahus'u Taumata e kawasa mangampung 
dosa e." Mase i Yesus něhengetang su tau nipeosě ene, 
"Pěbangungke, panapuae raralokačngu kų kapulę e!" 

25 Ene i sie měngkatewe něbangung su těngon sire kěbj, 
mase nanapuą dalokačnge kų napulę kąpědalone Mawu 
Ruata e. 26 Tangu i sire kěbį mangkewen němpědalinaų 
ku němpědalo Mawu Ruata e. Ku dingangu pěndangu 
katatakų i sire němpěbera, "Apa makadalinaų kahěngang 
kinasilon kite su sahěllo ini!" 27 Bọu ene i Yesus siměbang 
ku nakasilo sěngkatau maghaghělle bea, arenge i Lewi, 
kųkaiang su kantorě e. | Yesus něhengetang si sie, "Tolęe 
Sią." 28 Ene i Lewi měngkatewe nèbua kų naněntangu kěbi, 
mase timole si Yesus e. ?? Tangu bọu ene i Lewi někoąko 
saliwang baug'i Yesus su walene. Lawọ maghaghělle 

bea ringangu taumataewe waline nahungkačng dingang 

i sire. 30 Kutẹu pirang katau tau Farisi ringangu manga 
mananěntiro agama nakapěndang naunge tą kaloahenge, 
tangu němpěbera su manga murit'i Yesus, "Unųe i kamene 
kěbi mahungkaéng dingangu mêmpanginung dingangu 
maghaghělle bea ringangu manga taumata raralaki?" 311 
Yesus simimbang, "Tau malahuweka e tawe hinom pią 
mangangundange; kaiso kawe masasaki e. 32 lą diměnta 
walinewe měkěkui taumata makapěndang batangenge 
mapia, kaiso taumata marosa tadeąu i sire měmpětobatě 
bọu kalawọu rosan sire." 33 Ene i sire němpěbera si 
Yesus, "Murit'i Yohanes ringangu murit'u tau Farisi e 
masau měmpěpuasa ringangu měmpěkaliomaneng. 
Arawe manga murit'U ute měngkawe mahungkaêng 
dingangu mêmpanginung." 34 Kutęu i Yesus simimbang, 
"Apa i kamene makakoa mangoro manga sake ipěpuasa 
su saliwangu kawinge, těntalang kaghiang ese e reng 
dingangi sire? Tantu tala! 35 Kai sarung midating tempone 
kaghiang ese ene alakeng bọu anun sire. Ku su tempo 
ene i sire wuhuewe měmpěpuasa." 36 Mase i Yesus 
něběken papinintu ini si sire, “Taweu sarang sěngkatau 
měnděpellě lakų těbe dingangu ririsu lakų buhu. Batųu i 
sie kai makaghehe laku buhu ene. Mase lai heka darěpelě 
buhu e tawe někětaą su lakų těbe. 37 Kerene lai tawę 
taumata mětětahong anggorě buhu e su kawihě pisi těbe, 
u anggorě buhu e kai sarung makariading kawihě ene 
mawědesě. Kutęu anggorě e nawosọ e ringangu kawihě 
e magholọ. ?8 Anggorě buhu e hinong itaho su ralungu 
kawihě buhu lai. 2? Kerene lai tawẹ taumata mapulu 
manginung anggorě buhu kereu seng bọu nanginung 
anggorě těbe. 'Anggorě těbe uade kai katemangenge,' 
angkuěnge." 

lEne sěnsule su ěllon Sabatě, pią e i Yesus simahen 

taloaram baelu gandung, manga murit'E němpamoso 
gandung. | sire mêlêlising gandung ene ringangu liman 
sire, mase kěkanengang i sire. ? Kutęu pirang katau tau 
Farisi nčmpěbera, "Kawe unųe i kamene mělělampa 
manga ator'u agamang kite dingangu měmpěkěkoą apan 
pělli koateng su ěllon Sabatě?" 3 I Yesus simimbang, "Kai 
reng tanaka basa i kamene apan nikoa i Daud tangu, 
pią i sie ringangu manga taumatane něngkaļlunusě? 41 
sie simuě su ralungu Walem Mawu kų nangalą e borotě 
naung nakoa sasêmba su Mawu Kasěllahenge, mase 
nikakačnge. Bou ene malaing piněgělirange borotě ene su 
manga taumatane. Sěmbaliau kere su atorangu agamang 
kite, kětąem manga imang botonge kumaěng borotě ene." 
5 Mase i Yesus něhengetang, "Ahus'u Taumata e kawasa su 
ěllon Sabatě e!" Tangu su ěllon Sabatě lai waline, i Yesus 
simuě su walem pěkakaliomanengang. Ene sene kai pią 
tau limane nipatene sěmběka. 7 Pirang katau mananěntiro 
agama ringangu tau Farisi měngkate maniti pěsasalan 
Yesus mědeąu ikapangaduhang i Sie. Kų i sire měngkatewe 
maniti měnsang i Sie sarung mapakapian taumata su 
ěčllon Sabatě. 8 Kutęu i Yesus těbe masingka u tiněnnan 
sire. Tangu i Sie něberąe su tau limane nate sěmběka e, 
"Endaiko pěbuą darisi sini su těngone!" Tangu tau ene 
něbuą e, ku dimarisjewe sene. ? Kuteu i Yesus nakiwalo si 
sire apang ene sene, "Tumuhų agamang kitẹ e měnsang 
botonge měkoą apa su ěllon Sabatě? Měkoą mapia arau 
měkoą dalaki? Mangambang taumata arau manilaka?" 
10 | Yesus měmanda kěbi si sire, mase něhengetang su 
tau ene, "Uluhěko limanu e." Tau e něnguluhě limane 
kų limane e nulẹ e. tt Arawe manga mananěntiro agama 
ringangu tau Farisi e měngkatewe nisawelangu pědu 
ku nanětą e nahumbisara měnsang kapuraneng i sire 

Mawu Yesus e. 1? Tangu su tempo ene i Yesus rimaleng 
kų simaka wulude, kų měkaliomaneng. Ene sene i Sie 
mang měkěkaliomaneng su Mawu Ruata sěhěbi tiwatu. 
13 Ene saraeng čllo seng natuahě, i Sie kimuj e manga 
murit'E, mase pinilene mapulo dua su kataune wọ'i sire 
rasul. | Sie něsěbą i sire mapulọ dua ene kai manga 
rarolohang. | sire ene ute kai: 141 Simon (ku isěsěbą'E 

lai si Petrus), dingangi Andreas tuaring Simon; Yakobus 
děduan Yohanes, Filipus dingangi Bartolomeus, 12 į Matius 
dingangi Tomas, Yakobus aną i Alfeus, dingangi Simon 
(isěsěbą si Patriot), 16 i Yudas aną i Yakobus dingangi Yudas 
Iskariot ku samurine nakoa mětatula. 1? Bou ene i Yesus 
diměsungke wou wulude ene ringangkewelain manga 
rasulě e, mase timaing kų dimarisi su sêmpalang tampa 
matene. Sene pią ko lai kamonačng manga murit'E waline 
ringangu taumata lawọ nahunděnta wọu apan tampą 

su kaguwąu Yudea, Yerusalem, dingangu manga soan 
Tirus dingangu Sidon su sěbu lua. 181 sire nahunděnta 
mědeąu rumaringihě si Yesus e, dingangu tadeąu maule 
wọu kalawọu saki i sire. | sire apaewen kěkasuěkangu 
rohkě dalaj e malaing nahunděnta kų něngkapia. 12 Kų 
patikų taumata mědědeąu makapanenggehě si Yesus 

e, watu u kai pią kawasa susêbang bọu watangeng'E ku 
makapia si sire kěbi. 2? | Yesus namanda manga murit'E 
mase něhengetang, "Kariangkamang i kamene taumata 
makakasiang e, u i kamene kai ralohong kararatuangu 
Mawu Ruata e! ?t Kariangkamang i kamene apan 
něngkahutung orasě ini; u i kamene hědong iapakalaedě! 
Kariangkamang i kamene apang susangi orasě ini; i 
kamene sarung mahulěge! ?? Kariangkamang i kamene 
kereu ipěbinsi, ikawěnsing, lêhinakaneng, dingangu 
ipěsěsampuhě ualingu Ahus'u Taumata e! 23 Manga 

nabi su tempon naung kěkoateng kerene lai. Kamageng 

halě ene mariadi ute karimako i kamene měngkai 
mêmpahuluasé dingangu měmpěsalain daliagě, u kawe 
masaria wawalise kasasadia si kamene su sorga e. 24 Kų 
kąčngkěhang bue i kamene apang makakalą e orasě ini; 
watų u i kamene seng kinawuakengu katatemangenge! 
25 Kačěngkěhang i kamene apan nikalaedang orasě ini; 

u i kamene sarung kalunusang! Kąčngkěhang i kamene 
apan mąhulěge orasě ini; u i kamene sarung lumahunsusa 
ringangu mahunsangi! 26 Kačngkěhang i kamene, keręu 
patikų taumata e měngkai měmpědědalo si kamene; 

u malaing kerene manga i upung i sire měmpědědalo 
manga mahang nabi kalimonane." 27 "Arawe si kamene 
apan dudaringihé e si Sia orasě ini, la tumanatą eng 

ini: pčmpěkěndagěben manga sědų i kamene ringangu 
pěčmpěkoąbe mapia su taumata apan měmpěběbinsi i 
kamene. 28 Pěmpangalamatě taumata apan mêmpangane 
si kamene, ringangu pěmpěkaliomanengu taumata 

apan mapakasusang kamene. ?’ Kereu i sai mameru 
pipiu sěmběka ute waląewe i sie pameru pipju sěmběka 
lai. Kereu lakų u nipulaho ute ghělje lai lahawengu e. 

30 Kereu sěngkatau měgěgausě apa-apa si kau ute ghěllje 
si sie, ringangu kereu rarotongu e pulahong, ute walae 
manjeng tawe ulenang. 2! Pakapiako mičbąu taumata 
waline kereewe su kapulung kamene i sire mičbą i 
kamene e. 22Kereu i kamene sěmatang ku kěndagu apang 
kų kěndag'i kamene ute apa wue wawalise? Taumata 
warądosa e malaing kųukěndagu i sai-saing kųukěndag'i 
sire. 33 Dingangu kereu i kamene sěmatang měmpěkěkoą 
mapia su manga taumata apan měmpěkěkoą mapia si 
kamene, ute apa wue wawalise? Taumata warądosa e 
malaing měmpěkěkoą kerene! 34 Dingangu kereu i kamene 
sěčmatang mangonggou roitě pakiêdang si sai-saiewen 
makawaehķ ute apa wue wawalise? Taumata waradosa 

e malaing mangonggọu roitě pakičdang su taumata 
waradosa e, wọu ene paghělenang kapia! 35 Tuhu hinone 
abe kere! | kamene kawe harusě kuměndag'u sědų i 
kamene ringangu měmpěkoą mapia si sire. | kamene 
harusě pěmpangonggọ su čdang dingangu abe pělěharapě 
makağba sasulene. Kamageng kerene ute wawalise sarung 
masěllahě dingangu i kamene mariadi manga aną u Mawu 
Karangetange. U Mawu Ruata e kai malondo su taumata 
apan wěgang makitarimakasę dingangu su apan daralaki e 
lai. 36 Pakatatalêntuko i kamene měsulungkewen i Amang 
i kamene e kawe matalěntų." 37 "Kumbahang mapěsalan 
taumata waline mědeąu i kamene hala tawe lai ipěsalam 
Mawu Ruata e. Kumbahang měhukung u taumata waline 
mědeąu i kamene e lai tawe ihukung u Mawu Ruata e. 
Pěngampungko taumata waline, mědeąu Mawu Ruata lai 
mangampung i kamene. 38 Pěmpangonggọ su taumata 
waline, mědeąu Mawu Ruata lai mangonggọ si kamene. 

| kamene sarung makatarima laonggọ mědědalembo ku 
seng niapakasikilě mapia-pia si kamene. U kai sasupa 
ipanupang kamene baug'u taumata waline sarung 
ipanupan Duata si kamene." 39 Mase i Yesus něběke si 
sire papinintu kere ini, "Kamageng tau wuta mangahą 

tau wuta waline, ute nalahẹ i rdua sarung manawo 

su ralungu wangka. ^0 Tawẹ apa muritě limebo wọu 
mananěntirone. Arawe muritě nasuen sikolane, sarung 
měsuļungu mananěntirone. 1 Kawe unųe i kamene 
makasilowe puling su matang aną u sěmbaų u, arawe 
salawaku su matang kamene hala e tawe kinasilong 
kamene? 42 Kereapa wue i kamene makapěbera su ana u 
sěmbaų u, 'E anu, mahje ią mangoe puling bọu matanu,' 
arakuteu su ralungu matanu sěsanu kawe pią salawaku 
kų tawe kinasilong kamene? Ei kau tau mělle! Aląko 
kalimona salawaku su matanu e. Mase wuhųe i kamene 

makasilo malahe dingangu makakoe puling bọu matang 
aną u sěmbaų u e." ®# "Kalu matuwo e tawe mapěbuang 
buane ralaj. Kerene lai kalu ralaj tumuwo e tawe měbuang 
buane mapia. ^*^ Apąaeweng kalu e kai ikěkakiraļa su 
wuane. Sumpini tawe kapananipoéng buang ara, ringangu 
wanehě tawe kapědareakeng buan anggorě. “2 Taumata 
mapia e mangukahu halě mapapia watu u naunge kai 
kalačmungangu kapapia. Taumata ralaki e mangukahu 
halě daralakje watu u naunge mapene u karalaki. U apan 
iwěčberang mohonge ene e kai wọu tompẹ u naunge." 
46 "Unye i kamene měkěkui si Sia, 'Mawu, Mawu,' kaiso 
tawe měkakoą apan Taku ipělčhengetang si kamene? 
47 Dingangi saj e wue i kite měnulung taumata apan 
diměnta su anu-Ku, dingangu rudaringihé hengetang-Ku, 
měndalengu ene? -- Mapiangbe lą deng maněntiro si 
kamene --. 43 | sie měsuļungu taumata pią němangung bale 
něngali niapakaralung-dalung pundasine niapakaiange 
su watu hanibě. Tangu sarąeng pią lêba ringangu ake 
u salu timanggą e wale, ute bale ene tawe kadionge 
kimolong, batuu seng niwangung pondasi koąe mapia. 
49 Arawe i sain naungbe rudaringihé hengetang-Ku ku 
tawe tumatuhų, ute kai měsulungu taumata němangung 
balene tą pondasine. Kereu lêba timangga e, ute wale ene 
mangkewen apidu nopehě; kų kaghaghoghahe mambeng 
masaria!" 

1 Tangu saraeng nasue e kalawọu hengetange su 

taumata lawọ, i Yesus simué e su Kapernaum. 
2 Sene pią těmbonangu sordadong Roma e pią ěllange 
ikěkěndage. Kutęu ěllang ene kai masaki marasai, kų 
seng marani mate. 3 Su tempon těmbonangu sordado 
nakaringihě u kai pią i Yesus e, i sie rimoloh'u pirang 
katau manga těmbonangu tau Yahudi iapěsombang i 
Sie tadeąu pěgěgausě si Sie apąděnta kų apąkapiang 

éllange. ł Ene, saraeng i sire narěntąe su anung Yesus, i 
sire měngkatewe mědědorong tadeąu i Sie měngambang 
těmbonangu sordado e, "Těmbonangu sordado ene 
hinong ambangeng i Tuang," angkuěng i sire si Yesus. 2 "U 
i sie kai kukěndag'u wansang kitę e kų seng němangung 
walem pěkakaļliomanengang waug'i kami e." 6 Tangu 

i Yesus měngkatewe rimaleng sěngkahindọ dingangi 

sire. Kuteu i Yesus seng madaniem bale e těmbonangu 
sordado ene rimolohen manga hapie su anun'E mědeąu 
iapěbera, "I Tuang manjeng tawe mětěngkasaghedě, 
solong baleku. lą ta hinone manarimą i Tuang su waleku e. 
7 Hakiu ene ią sěsaku tawe wahani humaung si Tuang. Ku 
botongke pěhengetang sěngkamohong tadeau ěllangku 
e seng mule. 8U ią e malaing masasêllung su parentang 
mangangawasa ringangu su alungu ią pią lai manga 
sordado malaing harusě sumasuměllung su parentaku. 
Kereu ia měbera su sěngkatau sordado, 'Rakọko!' ute 

i sie rumaleng; dingangu kereu ia měbera su waline, 
'Mahiko!' ute i sie mitų. Dingangu kereu ią měparenta 
ěllangku, 'Pěkoąko ini!' ute i sie měkoą." ? | Yesus naralingu 
nakaringihě ene. I Sie něbihu kų něhengetang su taumata 
lawọ mahuntole si Sie, "Nanihing bue tau ěndaj e. Su 
taloaran taumatang Israel e lą mang ta nakahombang 
pangangimang kasěllahe kere ini!" 10 Tangu saraeng 
taumata nirolohě e něngkawali su waleng těmbonangu 
sordado ene tangu ěllang ene napia e. 1t Tawe karěngue 
samuring ene, i Yesus nakoą solong soan Nain. Manga 
murit'E ringangu taumata lawọ e mahundingang i Sie. 

12 Ene saraeng i Yesus luhaung pasěllangeng u soa e ute 
manga taumata čnsaę měmpětětatimbang taumata nate 
ene sarang likudu soa ute kai aną esẹ, aną u tau wawine 
walu mang sěmbaų. Lawọ taumatan soa e němpětaleing 
tau wawine ene. 13 Ene saraeng Mawu Yesus nakasilo 

tau wawine ene, i Sie timalěntų e mase něhengetang, 
"Kuhae sumangi, bawine!" 14 Bọu e i Yesus himaung 
ringangu nanenggehě. Tangu mamamenteng e nangědung 
kų i Yesus něhengetang, "Ei umbaseng lą měbera si kau 
pěbangungke!" 15 Umbaseng nate ene něpětje kimaiang 
dingangu nanětąe něbera. Tangu i Yesus e něnarakangke 
si ninange. 161 sire kěbį e něngkatakų e kų nanětąe 
němpědalo Mawu Ruata. | sire nmpěbera, "Sěngkatau 
nabi masěllahě e seng liměto su taloarang kite e! Mawu 
Ruata e seng diměnta tadeąu makasalamaté kawanuan'E!" 
17 Tangu habarě mąanun halě i Yesus e niměnę su patikų 
banuan Yudea ringangu ghalipohone. 18 Manga murit'i 
Yohanes e tangu nêmpaulie si Yohanes kalawou sabarang 
ene. Ene i Yohanes kimuje murite ruang katau. 19 Mase 
něndolohen sire solong anun Mawu Yesus e kų nakiwalo, 
"Seng i Tuang tangu sarung duměnta kere su riandin Mawu 
Ruata e arau měnsang i kami reng iapąngampalě taumata 
waline?" 20 | rédua murit'i Yohanes e natamai solong anun 
Yesus kų něbera, "I Yohanes Mananahani něngoro si kami 
pakibalo si Tuang, měnsang i Tuang kai taumata kų sarung 
marěnta tumuhų diandin Duata e arau i kami měngampalě 
taumata waline?" ?1 Orasě ene, i Yesus napakapian 
taumata lawọ dingangu něnguserě kalawọu rohkě daralaki 
apidu napěkěllan taumata wuta malawoe. ?? Tangu i 
Yesus simimbang, "Pěmpěsulę e solong anung Yohanes 
ku pěmpěhabarě apang kinaringihě dingangu kinasilong 
kamene: tau wuta někělla, tau peosě nakaraleng, tau pią 
sakje pisi makatataku naule e, tau wengelě nakaringihé, 
tau nate něbiahě sau, dingangu Injilu Mawu Ruata e 
nilahabarě su taumata kasiang. 22 Kariangkamang, i sain 
ta kadiongeng dalengu měsunialu lą." ?4Su paluseng 
manga rarolohang i Yohanes e, tangu i Yesus nanětąe 
něhengetang su taumata lawọ maanun Yohanes, 

angkuěng'E, "I kamene nahunsěbang solong banua 
linggi e kai měmpěkakělla apa? Hiung ipěgěgaghinggeng 
anging? ? | kamene nahunsěbang timingang apa 

tangu? Sěngkatau měpěpakeang malěnggihě? Taumata 
apang měpěpakeang kerene ringangu měběbiahě 
masasědapě e kai mětětaną su waleng mararatu! 26 Ku 

i kamene kai siměbang němpětingang apa tangu? 
Němpětingang nabi ngae? Ore! Limembolain sěngkatau 
nabi! ?7 Kai i Yohanes naung ipěběbalon ayet'u Winohę 
Susi ini, 'Ini e kai rarolohang-Ku,' angkučngu Ruata e. 

la e sarung měndoloh'i sie iapangalimona wọ'i Kau, 
tadeąu i sie iapěndiahi raralengangu e su těngon'U!' " 

28 "Pětahěndungko," angkuěng i Yesus lai, "su dunia ini 

e tawẹu sarang sěngkatau limembong kasěllahe wọ'i 
Yohanes Mananahani. Arawe taumata kakądọdokang e 
sutaloarang kawanuan Duata e, limembong kasariane 
wọ'i Yohanes Mananahani." ?9 Kěbį taumata -- nasowa lai 
maghaghělle bea e -- rudaringihé si Yesus něhengetang u 
halě ene; i sire ete taumata apan tutuhu manga atorangu 
Mawu Ruata ringangu napulu nakisahani si Yohanes e. 

30 Arawe tau Farisi ringangu manga mananěčntiro agama e 
tawe manarimą u tingirang u Ruata e si sire. | sire madiri 
makisahani si Yohanes. 231 Mase i Yesus něhengetang kapia 
angkuěng, "Kai Takų isihing suapa taumata tempo ini? Kai 
mêsulungu a i sire? 221 sire kai měsulungu manga rario 
maąhungkaiang su pasarě; sěngkamonačng měmpěkěkui si 
sire waline, 'I kami měsěsulingu lagun daluasě si kamene, 
kai i kamene mang tą kadiongeng měsalai! | kamene 
měkěkantariju kakantari makasusa kaiso i kamene mang 
ta kadiongeng sumangi!" 231 Yohanes Mananahani e 
riměnta -- isie měpěpuasa ringangu tawe manginung 
anggorě -- kų i kamene němpěberau, 'I sie kinasučkangu 
setang!' 34 Ahusewen Taumata e riměnta -- i Sie kukačng 

dingangu manginung -- mase i kamene němpěberau, 
'Kělląe taumata čndai! Kombangeng, tahawukaneng, hapi 
u maghaghělle bea ringangu hapiu taumata warądosa.' 
35 Maningbeng kerene, katatahučnnan Mawu Ruata e 
nitahutěngadeng bou kalawọu taumata apan mąnarimą i 
sie." 36 Ene sěngkatau tau Farisi, arenge i Simon, něnotě si 
Yesus kumaěng. Tangu i Yesus rimangeng su walene e kų 
naiang su meda e. 2? Kuteu su soa ene pią lai sěngkatau 
wawine waradosa. Pią e i sie nakaringihě u i Yesus kukaêng 
su walen tau Farisi e, i sie riměnta ringangu něbawa 
wotolě pualam lohong lana mawěngi. 38 Kų i sie rimarisi 
su likud'i Yesus maraning laed'E ku kasangie, kų ěllong 
matane timědọ něnantą laed'i Yesus e. Bou e laed'i Yesus 
manantą ene ničmmųeweng uta e mase nirěnguange 
ringangu nilanisangu lana mawěngi. 3? Tangu saraeng tau 
Farisi něnotě si Yesus nakasiloe halě ene, i Sie něberą e su 
ralungu naunge, "Kereu tau čndaj e nabi, ute angkečng 

i Sie masingką bue i sai tangu wawine nanenggehě si 

Sie ringangu kawe wawine waradosa!" 40 Kuteu i Yesus 
něhengetang si Simon, "Simon, kai pią apa Takų ipauli 

si kau." "Kerenẹ e Tuang," angkučngkewen Simon e, 
"měngkate pěhengetang." ^ | Yesus něhengetang, "Pią 
duang katau němpangutang su tau piněngědangeng 
doitě. Kų sěngkatau něngutang lima hasų doitě salaka, 
mase sěngkatau lai limam pulo sukalěpane roitě salaka. 
42 | rédua kébi tawe nakawaehě utang ene, tangu i rědua 
semben tawe niapamaehě. Kų i sai wọu taloaran dědua 

e limembong kakěndage su tau pinangědangeng doitě 
ene?" 43 "Su pěndangku e ute i anu kakěpaļenge utange 
ta niapamaehě e!" angkuěng i Simon. "Tiněnnanu e 
nihino," angkuěng i Yesus. 4 Bọu e i Yesus němanda su 
tau wawine ene ringangu něhengetang si Simon, "I kau 
nakasilo wawine ini? la dimangeng su walenu, kų i kau 


LUKAS 7.45- 8.5 186 


tawe něnadiang ake lauhasě laedě-Ku; arawe wawine 
ěndaj e ute seng němurěsi laedě-Ku e ringangu ěllom 
matane mase niêmmue ringangu uta e. ^} I kau tawe 
naněnsomahě Sia dingangu laimbu, arawe wawine ěndaj 
e ute tawe nangědo nangimbu laedě-Ku rokęeweng lą 
narangeng sini e. 6 | kau tawe naměmbingu lana piněluwi 
těmbọ-Ku, arawe wawine ěndaj e ute seng nanědọ u 
lana mawěngi su laedě-Ku e. ^ Kahěngang: kakěndage 
masaria ene e manodeu rosane lawọ e seng nasue 
niampungang! Kereu i saing kadodọ pangangampunge, ute 
i sie malaing sarung kadodọ kakěndage." 48 Mase i Yesus 
něhengetang su tau wawine ene, "Kalawọu rosanu e seng 
niampungang." ^? Manga taumata waline mahungkaiang 
kųukačng dingangi Yesus nanětą e němpěbera sěngkatau su 
waline, "I saij e tau čndaj e kawe lai mangampung dosa e?" 
50 Kutẹu i Yesus něhengetang su tau wawine e, "Ualingu i 
kau mangimang si Sia, i kau masalamatě. Dakọe kapule su 
pědarame!" 

1 Tawe Karěngue wọu ene tangu i Yesus limuhu 

kalawọu soa ringangu manga kampong tadeąu 
měhabar'u Injilě u Mawu Ruata seng nanětą měparenta 
makoą Datu. I sire mapulo dua su kataune murit'E ute 
ringang'E. ? Kerene lai pirang katau manga wawine apan 
seng naule wọu rohkě dalaki dingangu sakie. I sire ene i 
Maria, isěsěba si Magdalena (rohkě dalaki pitu e nąung 
seng nisěbang bou i sie); ĉi Yohana lai, kawingi Khuza, 
mělļěhalě su waleng Datu i Herodes; i Susana ringangu 
lawọ lai manga wawine waline. Ringangu wawaeh'i sire 
hala ute i sire měmpětětangkiang si Yesus dingangu lai 
manga murit'E. 4 Taumata měngkatewe mąhunděnta 
solong anung Yesus wọu kalawọu soa. Ringangu su tempon 
seng lawọ taumata natampung, i Yesus měběběken 
papinintu kere ini: ° "Pią e sěngkatau měnanawuhě bine. 

Kuteu kapanawuhete, pią bine nanawo su raleng. Sěnggaą 
ute nitahidang u taumata ringangu sěnggą nikačng u manu 
u winalangeng e. ?Piako lai nanawo su tampa mawatu 

kų su tempon himěti, apidu nahěgu, watu u ěntanane 
mamara. 7 Piako lai wine nanawo su taloaran sumpini. 
Tangu sumpini e timuwo sěngkatuwo ringangu wine e, kų 
nakačpisě hakju nate. 8 Kutęu piako lai wine nanawo su 
čntanane matawa, mase timuwo ringangu něbua mahasu 
su kawene." Saraeng bọu něběkem papinintu ene, i Yesus 
něhengetang, "Kamageng pią tuli, daringihě!" ? Manga 
murit'i Yesus nakiwalo si Sie mangalen papinintu ene. 

10| Yesus simimbang, "I kamene seng nionggotang u 
tahučnna tadeau makaênna piněnnisu mąanun měnsang 
kereapa Mawu Kasěllahenge něparenta nakoą Datu e. 
Arawe i sire waline ute tětěntirong dingangu papinintu, 
mědeąu i sire kumakělla, kaiso wěga wue apa nariadi; 
ringangu i sire makadingihé, kaiso tawe makaěnna." 21 "Kai 
ini mangalem papinintu éndai e: Bine ene kai hengetangu 
Ruata. 1? Bine nasawuhě suraleng měsuļungu taumata 
apan nakaringihě hengetang ene. Arawe setang riměnta 
ku něhampasě hengetang ene wọu naungi sire, mědeąu 

i sire tawe měmpangimang kų měngkasaļamatě. 12 Bine 
nasawuhě su tampa mawatu měsulungu i sire naung su 
tempon nakaringihě hengetang ene, něnarimąbe ringangu 
naung maraluasé. Kaiso hengetang ene tawe hamųe su 
ralungu naung i sire. | sire nčmpangimang sěngkakondą, 
kų su tempon sasaluka himombang, i sire nčmpěděndilě. 
14 Bine nanawo su sumpini mêsulungu i sire apan 
nakaringihě hengetang e, kaiso ghųugěnggang u pěbawiah'i 
sire ringangu mapulu měbiahě su kakakalą dingangu 
karalunsemahě su ralungu dunia ini. Kěbį ene mąngěpisě 
si sire hakju tawe měmpěbuam buane masasa. 1° Bine 
nanawo su čntanane matawa e měsulungu taumata 


LUKAS 8.16—25 188 


nakaringihě hengetang e, mase něndesọ mačmpigě 

su naunge ringangu katulide. | sire měmpąngampalě 
sarang pią buane." 16 "Tawẹ taumata měndikọ solo mase 
lingkubang u wěnsadě arau isěllung sualung u ralokang. 
| sie sarung maměllọ u solo e tadeąu taumata apan 
simuě e makasilo tualagě. 17 Tawę apa mabawuni kų tawe 
ikasilo; ringangu tawẹ apa madalirung kų tawe sarung 
lumahe dingangu kasingkateng. 18 Ualingu ene kakěllako 
pakapia-pia apan seng kinaringh'i kamene. U i sain pią 
delaing onggotang pakalawọe; arawe i sain tala, ute 
lêmbene kadodọ e relaing sarung pěngalļakeng." 1? Ene 

i ninang'E ringangu manga tuhang i Yesus nahunděnta 
solong anun'E, arawe i sire tawe nakahaung si Sie kahian 
taumata tumanju lawọ. 2° Tangu pią sěngkatau něbera si 
Yesus e, "Tuang, i ninang dingangu manga mahuanen'U 
ene su likude. | sire mapulu měsombang i Tuang." 21 Kai i 
Yesus něhengetang, si sire, "I sire apąewen dudaringihé 
hengetangu Mawu Ruata e ringangu měkěkoą ene, ute kai 
i sire i ninang-Ku ringangu aną u sěngkatau-Ku e." 2? Ene 
su ěllo sěmbaų i Yesus dingangkewen murit'E simake 
sakaeng. "Mahie i kite dumaki solong sěmběkang dano e," 
angkuèng i Yesus si sire. Tangu i sire nêmpêbua e. ? Su 
tempong i sire kąpěsakaenge, i Yesus kinahuntikilang. 
Sěngkělěndie pią děllang timių su rano e. Ake nanětąe 
nakasué sarang dalungu sakaeng, hakju nakatatakų si 
sire kěbi. 24 Manga murit'i Yesus himaungke si Sie kų 
němpamuko si Sie. | sire nčmpěbera, "Tuang Guru, 
Tuang Guru, i kite masilaką!" | Yesus napuko mase 
němalěndihě anging dingangu luą kąpěgěgalumbange. 
Anging dingangu lua e nalědąe kų dano e měngkatewe 
nalene-lenehě. ?5 Mase i Yesus něhengetang su manga 
murit'E, "Kawe unųe i kamene tawe mêmpangimang 

si Sia?" | sire něngkaralingu ringangu něngkatakų. Ku 

němpahumbisarą e i sire sěngkatau su waline, "I sai 
tangu tau čndaj e hakju něparenta anging dingangu 

luą, kų i Sie rědaringihang!" 26 Mawu Yesus dingangu 
manga murit'E naněpasen pěsasakaengi sire solong 
nahumpą u wanuang Gerasa su sěmběkang Danong 
Galilea. 2? Kuteu sarangke i Yesus natumpa surulunge, i Sie 
nihaungangu sěngkatau ese nikasučkang u rohkě dalaki. 
Tau ene wọu soa. Seng marěngų ta mělaluhen pakeange 
ringangu madiri mataną su wale. | sie měngkawe mapulu 
matana su ralungu manga liang tampa u pěndalěbingang. 
28 Sarangke nakasilo si Yesus e, i sie nêmansagé mase 
nětěngkačnsą su těngong Yesus kų něbera, "Yesus, 
Ahus'u Mawu Ruata Karangetange! Sarung koateng'U 
kereapa ią e? la měkaliomanengu abe paněnsara sią e!" 
23 Tau ene nakapěbera kerene ualingu i Yesus něparenta 
rohkě dalaki e niapasěbang bọ'i sie. Měngkatewe seng 
masau i sie sěsawelangu rohkě dalaki e hakiju maning 
lima ringangu laede seng malaiki dingangu hante kų i sie 
lělukadeng, kai i sie wědang lai makaběsų hante ene mase 
wěbawaěngu rohkě dalaki solong banua linggi. 22 Mawu 
Yesus nakiwalo su tau ene, "I sai arengu?" "Arengku e 
'Legiun'," angkučngu tau ene -- ualing kai lawọ rohkě 
dalaki seng simuě e su ralungu watangenge. 2! Manga 
rohkě daralaki e měngkatewe němpědorong sěngapam 
botonge tadeąu i Yesus kumbahangbe měnokoli sire su 
Těndihe Makapate. 32 Kutęu maraning tampa ene pią 
gapačngu wawi kapědeą e kačng su lengeh'u wulude. 
Manga rohké daralaki e němpědorongke si Yesus tadeąu 
apamalan sire sêngapam botonge mahunsuě su manga 
wawi ene. Tangu i Yesus kimire e. 33 Ene manga rohkě 
daralaki e nahunsěbangke wọu tau e kų nahunsuě su wawi 
e. Kuteu wawi sěnggapačnge měngkatewe nahuntalang 
dingangu nahuntumpa wọu wiwihu tigalu solong dano, 

bọu ene něngkaļěmmisě. 34 Manga měndalļukad'u 

wawi e tangu seng nakasilo halě nariadie. Tangu i sire 
nahuntalangke ku němpěběkeng habarě ene su soa 
ringangu su kampong nalikue. 3° Mase manga taumata 

e nahunsěbangke němpěkakělla halě nariadie. | sire 
nahunděnta solong anung Yesus e, kų sene i sire nakačbą 
taumata wuhu nisěbangengu manga rohkě daralakisé 
kąkaiange maraning laed'i Yesus e. I sie seng pią pakeange 
ringangu naunge seng matilang. | sire měngkatewe 
něngkatakuų. 36 Ene i sire apaewen nakasilo kakakoa e 
němpěběkę e su manga taumata lawọ e kereapa tau 

ene niapakapia. 37 Kuteu kalawọewen dalohom banuang 
Gerasa e měngkatewe němpědorong tadeąu i Yesus 
maněntangu tampa ene, u i sire mangkewen mataku. 

Ku i Yesus e tangu simakẹ e su sakaeng e mase něsule. 

38 Kuteu tau nisěbangeng u rohkě daralaki e kai ndorong 
si Yesus mědeąu i sie makakatole. Arawe i Yesus kai 
rimoloh'i sie angkuěng, 3? "Kapulę e ringangu pěběkeng 
apa seng kinoa u Mawu Ruata e si kau." Tangu tau e tamai 
namombeng su kąguwąu soa e, apa seng kinoa i Yesus 

si sie. ^0 Su kawawaljen Yesus su sěmběkan dano e, i Sie 
niampangeng dingangu kararaluasen sire watų u i sire e 
měngkai měkěkati si Sie. 21 Kutęu riměntą e sěngkatau 
těmbonang u jamaatě su tampą ene. Arenge i Yairus. I sie 
mětětěngkasaną su těngong Yesus kų měkěkaliomaneng 
sěngapam botonge tadeąu i Yesus apądangeng su walene, 
42 ualingu mang sěmbaų ene aną e wawine kų umbure 
mangawe mapulo dua su taunge, seng lyhědų. Pią e i 
Yesus kąhaunge waleng Yairus, taumata lawọ e měngkawe 
měsěsasěngkilě waląe wọu tampa sude. 23 Wọu taloaran 
sire piako lai sěngkatau wawine seng kapulo duane su 
taunge masaki rědalengangu raha. | sie seng nakasue 
kěbį darotonge pěsěsalimaę su dokterě, kaiso mang 

taweu nakapia sarang sěngkatau. “4 Bawine ene himaung 
si Yesus wou likudé, ku nanenggehé biwih'u laku'E. 
Orasě ene raraleng u rahane ringangkewen napotọ. ^> | 
Yesus nakiwalo, "I sai nanenggehě Sia e?" Tangu kěbi 
taumata němpěděndilě. Kutęu i Petrus něbera, "Tuang, 
kai měngkate lawọ taumata mělěliwung si Tuang; i sire 
měngkate maąněsę si Tuang!" ^6 | Yesus něhengetang, 
"Kai pią tau nanenggehě Sia. lą nakapěndang batųu pią 
kuatě siměbang bou la." 4 Bawine ene nakahěngangke 

u kakakoą e seng kinasingkateng. Kuteu i sie himaung 
kakendene mase něsuba su těngong Yesus. Tangu i 

sie něběke su taumata lawọ e unųe i sie nanenggehě 

si Yesus mase sakje naule su orasě ene lai. “81 Yesus 
něhengetang si sie, "Aną-Ku, ualing i kau nangimang si Sią 
ute i kau seng napia. Dalengke su pědarame." 4? Kutęu 

i Yesus bědang mělěhengetang, sěngkatau rarolohange 
riměnta wọu waleng Yairus e. | sie něbera si Yairus, 
"Ahus'i Tuang bawine e seng nate. | Tuang maningke 
tawe say mapakasigesą i Tuang Guru." 20 Sarang i Yesus 
nakaringihě ene, i Sie něhengetang si Yairus, "Abe katakų, 
měngkate pangimang, kų anau mule wue." 5t Saraeng 
narěnta su waleng Yairus ute, i Yesus tawe nipakawala 
sarang sěngkatau niaparangeng dingang'E kětąu i Petrus, 
Yohanes, Yakobus dingangkewen i ninang i amangu 
rariọ. °? Ene kèbi měngkatewe mahunsangi dingangu 
mahulungkang batuu kapapateng aną e. Arawe i Yesus 
něhengetang, "Abe pěmpěsangi. Dario ene balinewe nate, 
kaiso kětąeng mětětikį!" 3 Ene i sire kai nahulêgen Yesus, 
watu u i sire masingka u, isie mambeng nate. “4Boue 

i Yesus něngumpaedě limang aną ene kų něluntingihě, 
"Pěbangungke, inang!" >> Tangu rohkě u rariọ e nêsule su 
anung dariọ e kų orasě ene lai i sie něbangung. Bọu e i 
Yesus nangoro si sire pakionggoteng kaěnge rario ene. 

6 Ene manga gaghurangu rariọ e mangkewen dimalinau ta 
sihinge. Kai i Yesus něsěding i sire u kumbahang měhabarě 
apan nariadi e sarang su sěngkatau. 

t Mawu Yesus kimui si sire mapulo dua murit'E, mase 
9 nangonggọen kawasa mědeąu manguserě rohkě 
dalaki dingangu mapakapian saki e. ? Bọu e i Sie něndoloh'i 
sire iapakapian taumata masasaki dingangu apělěhabar'u 
habaru maanung kereapa Mawu Kasěllahenge měparenta 
makoa Datu. 3 "Abe pěmpěbawa manga apa su 
raralengangu," angkuěng i Yesus si sire. "Abe pěmpěbawa 
těking, arau petang sasěmba, arau kačng, arau roitě, 
arau lai manga pakeang taha duambau. 4Ku suapaewen i 
kamene nipakawala němpětaną ute pětanąe sene sarang i 
kamene maněntangu soa ene. 2Ku suapaewen i kamene 
tawe iapakawala, ute su oras'u i kamene maněntangu soa 
ene ute tontongko awulě bọu laed'i kamene, ipěsahidi si 
sire." 6 Manga murit'i Yesus nahundaleng mase mąngělikų 
kalawọu soa kų mělěhabar'u Injilé e ringangu mapakapian 
taumata masasaki su apan tampa. 7 Sarąeng i Herodes 
měpěparenta su Galilea nakaringihé kalawọu halě madiadi 
e, isie něbimbong. Watu u pią u něbera u i Yohanes 
Mananahani e seng něbiahě kapia. 2 Piąko lai sêngga 
něbera, u i Elia saų nětěngkasilo. Sěnggą lai něbera, u 
pią sěngkatau nabi wọu manga nabi kalamonane saų 
něbangung kapia. 9I Herodes e ute něbera, "la seng 
něndoloh'u taumata nakiwusa u těmbọ i Yohanes e. 
Arawe tau čndaj e, i sai tangu i Sie? Seng lawọ takų 
kinaringihě mąanun Sie." Kų i Herodes měngkai mědědeą 
makasilo si Yesus e. 1? Ene manga rasulě e něngkawali 
e, ku němpěběke si Yesus kalawọu apang kinoą i sire. 
Tangu i Yesus měngkatewe němaringang si sire, mase 
tamai ringangkewen sire nětěngkaghea solong soan 
Betsaida. 1t Kuteu sarangke taumata lawọ nakasingka u 

kerene e, i sire němpětuhų si Yesus. | Sie nanarimą i sire 
mase něbisaran sire mąanung kereapa Mawu Ruata e 
něparenta makoą Datu. Ku i Sie lai napakaulen masasaki 
e sutaloaran sire. 1? Saraeng matangěllo nanětąe napihe, 
i sire mapulo dua murit'i Yesus němpěhaungke si Sie 

kų němpěbera, "Tuang, tampą ini kai naghea. Mapiawe 
i Tuang něndoloh'u taumata lawọ iapěkaesě mědeąu 

i sire nakapědeą kačng dingangu kawawunakeng su 
manga weo e ringangu su manga kamponge tamai sini 
mangêlikue." 13 Kutęu i Yesus simimbang, "I kamene 

e apakačng i sire e." Manga murit'i Yesus němpěbera, 
"Si kami čndaung sěngapąen kate borotě limambau 
dingangu kina duambua. Ku apa i kami měnsang harusě 
tamai mamělli kačng baug'u taumata ini kěbį?" 14 (Kai 
naung mangawe lima hiwu su kataune ese sene.) Mawu 
Yesus něhengetang su manga murit'E, "Apakaiangko i sire 
čndaj e apěkamonaěng pětahą limang pulo su kataune 
sěngkamonaěng." 12 Manga murit'i Yesus e nčmpěkoą 
ewe apan nipěhengetang i Yesus si sire. 1° Ene i Yesus 
nangaląe borotě limambaų dingangu kiną duambua e 
mase rudalingara e solong langi e kų nakitarimakase su 
Mawu Ruata e. Bọu e i Sie někakakempangke borotě 
dingangu kiną e ringangkewen liman'E mase tiněgone su 
manga murit'E tadeąu ipêpapahia su taumata lawọ e. 
17 Tangu i sire nahungkaěngke kěbj sarang něngkalaedě. 
Ku manga murit'i Yesus nêmpangomoleng lčmbem bou 
nikačng i sire kaképale mapulo dua su luwene. 18 Su 
êllo sěmbaų e, pią i Yesus měkěkaliomaneng sěsane, kų 
manga murit'E riměnta su anun'E. | Yesus kai nakiwalo 
si sire, "Angkuěngkewen taumata, kai i sai lą e tangu?" 
191 sire simimbang, "Pia u měběbera u kai i Yohanes 
Mananahani. Piako lai měběberau kai i Elia, sěnggąete 
wue ute měběberau kai sěngkatau wọu taloaran manga 

nabing kalimonane kų sau něbangung kapia." 20 "Kuteu 
angkučngbeng kamene ute i sai wue tangu lą ini?" 
angkuěng i Yesus. | Petrus simimbang, "I Tuang kai Ratu 
Mananalamatě seng nirianding Mawu Kasěllahenge." 

21 Kutu i Yesus něhengetang su manga murit'E, 
"Měngkatewe kumbahang měhabarě halě ene su sarang 
sěngkatau." 221 Yesus něhengetang lai, "Ahus'u Taumata 
e malaing hinong makědang mětatahang u sunsara 
ikadirin manga matatebone ringangu manga imang 
těmbonange ringangkewelain manga mananěntirong 
agama. | Sie sarung pateěng, arawe su katěllu ěllone 
sarung iapěbangung kapia." ?3 Bọu e i Yesus něhengetang 
su kébi taumata apang ene sene, "I sai mapulu tumole Sia 
ute harusě mětimbuleng kapulum batangenge manapuą 
kuruise apang kaļlačllo ku měngkatewe tole Sia. 24U i sai 
mapulu mětatahangu pěbawiahe ute sarung kailangeng u 
pěbawiahe. Arawe i sai manarakang u pěbawiahe waug'u 
la e, ute sarung ipakasalamatě. 2” Apa wue gunane su 
sěngkatau managhuang kąguwąu dunia ini, kutęu i sie 
makagholang dingangu kailangengu pěbawiahe? 26 Kereu 
i sai mamea mangakung la dingangu těntiro-Ku ute Ahus'u 
Taumata sarung lai mamea mangakun sie su tempong i 
Sie sarung duměnta ringangu kawasan'E, kų dingangu 
kawasang i Amang dingangkewelain kawasan manga 
maląekatě masusi e! 2? Kěngkasingkąko: u wọu taloarang 
kamene tamai ini e pią u tawe makatemang papate e 
těntalang i sie reng tawe nakasilo Mawu Ruata něparenta." 
28 Mangawe sěngkamisa, Yesus naněntiron manga halě e, 
i Sie namaringang i Petrus, i Yohanes dingangi Yakobus 
simaka wulude, kų někaliomaneng. 2? Kutęu pią e i 
Yesus měkěkaliomaneng sene, ghatin'E něbalui ringangu 
pakeang'E kukerong nětěngkawira. 3 Ene sêngkalêndi e 
pią taumata ruang katau i Musa rěduan Elia nětěngkasilo 

su ralungu tualagě bou sorga. | sire mahumbisaran Yesus 
maanung kapapohong'E seng tawẹ karêngue lai sarung 
dalengang'E su Yerusalem. ?t (9:30) 32 Su tempo ene 

i Petrus dingangu manga hapi e mětětiki, sěngkianu 
něngkapuko ringangu nakasilo si Yesus siměnnang 
dingangu ruang katau mahundarisi dingang i Sie. 23 Ene pią 
e i rědua e mětětalejen Yesus tangu i Petrus e kai něbera si 
Yesus, "Tuang Guru, napiang koa e i kitẹ sini. Mapiangbe 

i kami měndarisi sello tatěllu: sěmbaų si Tuang, sěmbaų 
si Musa ringangu sěmbaų lai si Elia." (| Petrus něbera 
kerene wěga wue kai apa iwěberane.) 34 Kutęu i Petrus 
kąpěberane, pią e winawa ku nangěllung si sire, hakiju i 
sire něngkatakų. 35 Kutęu wou winawa ene kinaringihě 
tingihě měběbera, "Ini e Ahusě-Ku pinile-Ku. Pědaringihě 
si Sie!" 36 Sareng tingihě ene nangědung, i sire nakasiloe 
si Yesus sěsane sene. Manga murit'i Yesus měngkatewe 
něnděmmasu kěbj ene, dingangu tawe němpěběke si 
sai-sai apang ku seng kinasilon sire. 37 Sěngkariočllone 

i Yesus dingang i sire těllu murit'E kąpahunděsunge wọu 
wulude ene, kų gapaěng u taumata lawo mąněnsomahě 
si Yesus. 28 Sěngkatau ese bou taloaran taumata lawọ 

e něpalehe, "Tuang Guru, tulungko kakěllai anaku -- 

kai mang sěmbauų ene anaku e! 39? Kamageng rohkě 
dalaki sumake si sie, i sie měngkatewe pěsěngkianu 
měpěpalehe ringangu wadang e iapěkěkahimběsọ e 
hakju měněněbu mohonge. Rohkě ene měngkatewe 
mapakabau i sie ringangu tawe suměbang bọu anune! %0 lą 
seng bọu nědorong su manga murit'i Tuang, apanokol'u 
rohkě ene, kaiso i sire mang ta makakoa." 41| Yesus 
simimbang, "Balinewe malongkọ i kamene ini! I kamene 
mang těngadě taumata makakalubengkọ dingangu tawe 
mangimang! Delaing kadéngue lą harusě mětaną dingangi 
kamene ringangu mětingkědang i kamene? Ramahie 

wawa anąu ene!" 42 Kuteu rariọ buhue luhaung si Yesus, 
rohkě dalaki e mapědědalahintų i sie hakju wadange 
mapěkakahimběsọe. Ku i Yesus nangoro rohkě dalakį ene 
pasěbang kų dariọ e napiąe. Mase rario ene nisasule si 
amange. “2 Kěbį taumata e mangkewen němpědalinaų 
nakasilo kawasan Duata e kawe kereng kawantuge. Su 
tempong i sire měngkatewe wědang měngkąherangu 
nakasilo apang kěbi kěkoateng'E, ute i Yesus něhengetang 
su manga murit'E, ^4 "Pěkakěllako pakapia-pia kų ariebe 
kiwulei manga hengetang-Ku ini: Ahus'u Taumata e sarung 
isarakang su kawasan taumata e." ^5 Arawe manga murit'i 
Yesus e tawe nakačnna waweran'E e. Ku halě ene měngkai 
madalirung si sire, madiringu i sire makaěnna. Kutęu i sire 
ghųygoě makiwalong halļě ene si Sie. 6 Su taloaran manga 
murit'i Yesus měmpědědarendeh'u mąanung měnsang i 
saj e wọi sire kaguwakenge. ^% I Yesus masingkau tinênnan 
sire, hakiu ene i Sie nangala sěngkatau rario kadodo 

kų niapararisje su rěduh'E. 48 Mase i Sie něhengetang 

su manga murit'E, "I sai manarimą u rario ini ualing u 

la e mangalene ute měnarimą u lą. Ku i sai měnarimą 

u lą e, ute měnarima i Sie ku něndoloh'u lą e. Batųu i 
saing kakądọdokang e su taloarang kamene e, i sie kai 
kąguwakenge!" ^9 | Yohanes něberau, "Tuang, i kami 
nakasilo pią tau manokolu setang su ralungu arengi Tuang, 
kų i kami něsěding i sie, watu u i sie walinewe wọ'i kite." 
50 "Abe pěsěding i sie," angkuěng i Yesus si Yohanes 
dingangu manga murit'i Yesus waline, "u i sai tawe rumoka 
si kamene, ute su sěmběkang kamene." 5t Ene sarąeng 
maraning tempone i Yesus mahengkẹ solong sorga, i Sie 
namutusě tadeąu makoą solong Yerusalem. >? Tangu i Sie 
rimolohen tau niapangalimona si Sie. | sire apan nirolohě 
ene nahundalengke, mase nahunsuě e su kampong 
sěmbaų su Samaria mědeąu měndiahing kébi ene si 

Yesus. 23 Kaiso i sire su kampong ene tawe manarima i 
Yesus, batuu mamben malahe-lahe u i Sie kawe kadalenge 
solong Yerusalem. 4 Tangu, su tempong manga murit'i 
Yesus kų i Yakobus děduan Yohanes nasingkąeng halě 
ene, İ sire nêmpêbera e, "Mawu, kawe Mawu mapulu, 
i kami měgahagho tadeąu pią putung ěnaę katěntung 
bọu langi ku panutung si sire ini e?" 55I Yesus něbiling, 
mase namalěndihě si rědua e. “?Bou e i sire něngkakoą e 
solong kampong baline. >” Kuteu i Yesus dingangu manga 
murit'E kąpahundalenge, pią tau něbera si Yesus, "Tuang, 
ia mapulu tumole si Tuang suapaewen dalengangu e!" >81 
Yesus simimbang, "Dalugě e pią liange ringangu manų u 
kinoačng e pią pangangěllungange, arawe Ahus'u Taumata 
ute tawẹ u pangirulumang u těmbọ e." “2 Mase i Yesus 
něhengetang su sěngkatau waline, “Tole e si Sia." Arawe 
tau e něbera, "Tuang balako ia mapule kalimona mělěbing 
i amangku e." 60 Yesus simimbang, "Balae taumata nate 
e apělěbing u taumatane nate sěsane. Arawe i kau, rakọ 
e kų pangekeng habar'u Mawu Ruata seng nanětą e 
něparenta." 6t Pią lai sěngkatau waline něbera, "Tuang, ia 
mapulu tumole si Tuang, kų balako ia mapule kalimona 
mědeąu mêkata." 82 Yesus něhengetang su tau ene, "Ku 
seng nanětą němungkalang êntana e, mase měbihu 
solong likude, ute tawe hinone makoa komolangu umat'u 
Mawu Ruata." 

1 Bọu ene Mawu e naněbọ lai pitum pulo murit'E 
10 waline, mase něndoloh'i sire tahą duang katau 
niapangalamona si Sie su apan soa ringangu tampa 
sarung karěntačěng'E. 2"Buane ku sarung i pěnsą e 
malawọ," angkuěng'E si sire, "arawe mamaměnsąe 
kětąeng mahali. Batųu ene pěmpědorongke su Taghuange 
tadeąu i Sie měndoloh'u mělahalě e mědeąu manipo 
wuane. 3 Ho! dakọe pěmpahundalengke! kų ene ěng! lą 

měndoloh'i kamene tabidąu rumba sutaloaran dalugé. 

4 Abe pěmpěbawa kawihu roitě, arau ponde arau sapatu. 
Abe pěngědung sutaloaran daleng kų měmpětabeą su 
sarang sěngkatau. 2 Kamageng i kamene rumangeng su 
wale, pěmpěbera kalimona, 'Karimąko pią pědarame 

su wale ini.' 6 Kų kereu sene pią taumata mapulung 
pědarame, ute tąbeąu pědaramenu e měngkai mataną si 
sie. Kereu tala ute, sauewe wali kapia tabeau pědaramenu 
ene. 7 Ku kěngkataną su wale sěmbaų ene. Pêmpanarima 
apang ku nisiliwirě sene si kau, batųu i sai měměmunara e 
hinone wue makahombang bawaehe. Abe pěmpangaling 
bọu wale sěmbaų solong bale waline. 8 Kereu i kamene 
ruměnta su soa sěmbaų ku sene i kamene nitarima 
dingangu mapia ute, kačngke apang nisadia sene si 
kamene. ? Apakauļeko taumata apang masasaki su 

soa ene kų pěmpěhabarěko su taumata sene, 'Mawu 
Ruata e seng masanggidu tempone měparenta makoą 
Datu su taloarang kamene.' 1° Arawe kamagengu i 
kamene ruměnta su soa sěmbauų ku sene tawe nitarima 
ute, pahunsěbang solong daleng ku pěmpěbera, 

11 'Saralaing awulu soang kamene riměką su laed'i kami 

e, tontongangbeng kami e makoą tatiala si kamene. Ku 
kěngkasingkąko u kai seng maranin tempone Mawu 
Kasěllahenge manětą měparenta makoą Datu su taloarang 
kamene!' 12 Pětahěndungko, su ĚIlong Kiamatě, tau Sodom 
sarungbe limembong kalowokange ampungang u Mawu 
Ruata sulungu taumatan soa ene!" 13 "Kačngkěhang 

i kamene, Korazim! Dingangu kačngkěhang i kamene 
Betsaida! Kereu manga apa makąlaherang kų seng nikakoa 
su taloarang dua e seng nikakoa su soan Tirus dingangu 
Sidon čngkudeng manga taumata pai sene seng marěnguų 
němpětobatě bou kalawou rosan sire, ku němpěluheng 
pakeangu lutu ringangu němpěnawuh'u awulé su wowon 

těmbo i sire. 14 Mačndokangbe tau Tirus dingangu Sidon 
ampungang u Mawu Ruata sulungu i kamene, su ĚIlong 
Kiamatě. 19 Dingangu i kamene Kapernaum! | kamene 
mangiralingu i kamene kai sarung masapuą solong sorga? 
Tala! | kamene sarung irěmmę sarang naraka!" 16 Mase 
Mawu Yesus něhengetang su manga murit'E, "I sain 
dudaringihé si kamene, rudaringihě Sia. | sai mąnuhud'i 
kamene, kai manuhudu la, ku lai manuhud'i Sie rimolohu 
lą e." 17 | sire pitum pulo muritě e něngkawalibe ringangu 
naungi sire maraluasé kahěngang. "Mawu," angkuěng i 
sire, "kalingung manga rohkě daralaki e susasumêllung si 
kami kahiang pêmamarentang kami e si sire su areng u 
Mawu!" 18 Mawu Yesus simimbang, "la e nakasilo setang 
čnnaę nanawo wọu langi kere kila. 1? Kěngkasingkąko! | 
kamene seng Taku nionggotangu kawasa tadeąu i kamene 
makatahida těmpu ringangu i ninangu lipang dingangkewe 
mamědi kąguwąu wuntuangu roką, ku mambeng ta 
makapěkapura si kamene. ?? Maning seng kerene, abe 
pahuluasé ualingu manga rohkě daralaki e susasumêllung 
si kamene. Ěndokang i kamene pěmpahuluasu u areng 

i kamene mabawohe su sorga." 21 Su orasě ene lai 

i Yesus limuasu Rohkě u Ruata e někaradiahang si 

Sie. | Yesus něhengetang, "Amang, Mawu kawasang 
langi dingangu dunia! la makitarimakase si Kau watu 

u kěbj ini ipakąpěnis'u taumata mapapande ringangu 
matatahuěnna, kaiso kareąu mang nilahę u su kalawou 
taumata reng ta nasikola. Ene e makaluasě naung i 
Amang. 22 Patiku sabarang seng nisarakang i Amang si Sia. 
Taweu sarang sěngkatau masingką u Ahusě kětąewen i 
Amang'E. Tawẹu lai masingka i Amang mantiewen Ahusě 
e dingangu i sajewen i kapulung Ahusě e pělahekangu i 
Amang'E." 23 Mase i Yesus něbihu su manga murit'E, bọu 
ene něhengetang si sire hala, "Kariangkamang i kamene 

watų u seng nakasilo apan nikasilong kamene orasě ini. 
24 Kai pětahěndung bue: Lawọ nabi ringangu ratu mapulu 
makasilo apang kinasilong kamene orasě ini, kaiso tawe 
ikasilon sire. I sire mapulu rumaringihě apang kinaringih'i 
kamene orasě ini, kaiso tawe ikaringih'i sire." 22 Bọu e 
pią sěngkatau mananěntiro agama něbuą měnangką 

si Yesus. | sie nakiwalo, "Tuang Guru, kai měkapurąe 

ią e tadeąu makahombang pěbawiahě patutune 
ringangu kakalě e?" 26 | Yesus simimbang, "Apa tangu 
mabawohe su ralungu Winohe Susi? Kerea tiněnnanu 

su haļlě ene?" ?” Tau ene simimbang, "Kěndagěkon 
Mawu Ruatanu ringangu kaguwau naungu, ringangu 
kaguwau kuat'u ku dingangu kaguwąu lačnnanu ku 
kěndagěkong kasanggidangu měsulungu i kau kuměndagu 
watangengu." 28 "Sasimbangu e nihino," angkuěng i 
Yesus. "Pěkoąko kerene kų i kau sarung měbiahě." 

29 Kai mananěntiro agama ene mapulu mětěngkahinom 
batangenge. | sie nakiwalo, "I sai wue kasanggidangku 
e?" 30 Yesus simimbang, "Pią sěngkatau ese diměsung 
bọu Yerusalem solong Yerikho. Su taloaran daleng i sie 
nihombangengu taha pěngaho, nihampasě kalawọu 
rarotonge, nibawawêbahé sarang masarą mate, mase 
niwala ralimbatange su raleng dingangu lese e ghěguwaą. 
31 Něsarětą u lai sěngkatau imang narěsungu raleng ene. 
Kuteu i sie nakasilọe tau ene, i sie měngkatewe limihi 
pai wọu sěmběkane kų měngkai rimaleng. 22 Kerene 

lai ringangu sěngkatau hiten tau Lewi e ruděsung 

sene, suapaewen nikasilone tau ene, nihaungange 
kapěpěpatehe si sie. Kaiso isie nětěngkaghea sarang 
sěmběkan daleng, mase měngkate rimaleng. 23 Arawe 
wọu ene piako lai sěngkatau wọu Samaria nasahe 
suraleng ene. Saraeng kinasilone tau ene, ute naunge 
měngkatewe někakalěkaden tatalěntų. 34 Kų měngkatewe 

tamai himaung tau e mase namurěsi manga lese e 
niuhasu anggorě kų niundangengu lana, bọu e naměkisě 
manga lese ene. Mase i sie něnduju tau ene su wowong 
kalidene sěsane, kų ničntudě su wale kawawunakeng 
dingangu nipaduliange. 2? Sêngkarioêllone i sie něngukahě 
doitě salaka ruang kalěpa kų nitěgone su taghuangu 
wale e apidu něbera, 'Padulie wue i sie kų apaeweng 
manga wawaehé baline ute, sarung takų baehang kereu 
ią mawali kapia sini.' " 36 Bọu e i Yesus něngěnsuęeng 
běkene ringangu kakiwalo ini, "Bọu i sire těllu ene i sai 
e su čnnanu nakoą kere tau kasanggidange wọu tau 
nihampasě e?" 37 Mananěntiro agama e nikiwalongu 
ene simimbang, "Tau kų seng timalěntų u tau ene!" "Ho, 
dakọe ku pèkoa e kerene lai!" angkuěng i Yesus. 38 Bou 
e i Yesus dingangu manga murit'E něsaųyewe rimaleng 
ku narěntą e su kampong sêmbau. Sene pią sěngkatau 
wawine arenge i Marta, nighausang i Sie solong balene. 
39 | Marta pią tuarine arenge i Maria. | Maria e kimaiangke 
maraning Mawu Yesus dudaringihé manga těntiron'E. 
40 Arawe i Marta e měngkatewe matasibung halļě u wale. 
I sie himaung si Yesus ku něbera, "Mawu, apa Mawu ta 
měsasěmpi si Maria naněntangu halé pinakihalě si sią 
sěsaku? Dolohěko i sie pětulungu ią!" 41 "Marta, Marta!" 
angkučngu Mawu. "I kau měngkatewe ghugěnggang 
dingangu tasibu mětětiněnnan halļě lawọ; 42 sěmbaliau 
halě kahumotongange mang sěmbaų. Ku i Maria seng 
namile apang kapiačnge, kų tawe sarung ikaala wọ'i sie." 
1 Su sěnsule tempo i Yesus měkěkaliomaneng su 
1 1 tampa sěmpalang. Sarąeng nasueng kaliomanenge 
tangu, sěngkatau wọu taloarang manga murit'E něbera, 
"Mawu kěnang těntiroi i kami měkaliomaneng keręewe i 
Yohanes naněntiro manga murite měmpěkaliomaneng." 
2 Tangu i Yesus něhengetang si sire, "Kereu i kamene 

měmpěkalioameng ute, pěmpěbera kere ini, 'Amang, i 
Kau e Ruata mang Sěmbaų. Karimąko i Kau sêsêmbaêng 
dingangu lèadateng. 2 Gělirengkon biah'i kami měllo-měllo 
keręewe ghěgausang i kami. f Ampungeko kalawou 
rosang kami, batųu i kami lai měngěngampung su 
taumata apan měmpěsěsala si kami. Dingangu abe 

wala i kami kailangengu pangangimang su tempong i 
kami sěsalukateng.' " 3 Yesus něhengetang su manga 
murit'E, "Kereu pią sěngkatau wou taloarang kamene 

kų makoą solong balen hapie kěkaloarane kų měberau, 
'Hapi, měngědangko borotě u těllum bau, íu piąko 
hapiku kąlčngange wuhu-wuhu rarangeng su wale kų ia 
e tawẹ u ipěsake si sie!' 7 Kų kereu hapi u nirěntačngu 
ene sumimbang kere ini, wọu ralungu walene, 'Abe 
pětaghali si sią! Tukadě seng nipapale kų i kami tahaną 
kai seng mětiki. la tawe makawangung dingangu tawe 
makaghěllju apa-apa si kau.' " 8"Mase kerea?" angkuèng 
i Yesus tuhue. "la mauli! Maningbe lai i kau hapje, kai 
mang tawe mapulu i sie měbangung dingangu měgěllju 
apa-apa si kau. Kai ualingu i kau měngkate hanesě 
mědědorong dingangu wěgawen mamea e ute marale 
mang měbangung ku mangonggou apang gausangu. 2Ku, 
la měbera si kamene: Pěmpědorongke, tangu i kamene 
sarung onggolang; pěmpědeą, kų i kamene sarung 
makarea; pêmpanengkohé kų tukadě e sarung topęěng. 
10 Ualingu i sai měgausě e sarung makatarima; i sai mědeą 
sarung makahombang, dingangu i sai manengkelě e 
sarung topẹěng. 1! Sutaloarang kamene, apa pią i amang 
kų měgělli u těmpu su aną e, kereu i sie mědorong 
kina? 1? Arau měgěllju wakunang kereu i sie mědorong 
tělluhě? 13 Maningbe i kamene ralaki, i kamene masingka 
lai měgěllį u apang mapia su anau. Dumakelengbe lai i 
Amang su Sorga! I Sie sarung mangonggọ u Rohkě'E si 

sire apan měgěgausě si Sie!" 14 Pią su sahěllo, i Yesus 
manokolu rohkě dalaki bọu sěngkatau mou. Sarąeng 
rohkě dalaki ene siměbang, tau e nanětąe nakawera. 
Lawọ taumata mangkewen měngkaąherang, 22 kaiso 

pią u němpěbera, "I Sie makąpěnokolu rohkě dalaki e 
ualingu kawasang Beelzebul těmbonangu rohkě dalaki 
e." 16 Pią lai i sire waline ku mapulu měmpěnangką 

si Yesus, kų i sire mědědorong tadeąu i Sie apěkěkoą 
sěmbaų tanda makąlaherang kere makoą tatialang kai i 
Sie riměnta wọu anun Duata. 17 Kai i Yesus masingkąu 
tiněnnan sire. Tangu i Sie něhengetang si sire, "Kereu 

pią kararatuang sěmbaų kų napahią su ralungu pirang 
kamonaěng kų mědědaralai sěmbaų su waline ute 
kararatuang ene tawe tumei. Dingangu aną u sêmbau 

kų napahią-pahią ringangu lai mědědaralai sěmbaų 

su waline sarung magholang. 18 Kerene lai su ralungu 
kararatuangu setang; kereu pią sěngkamonačěčng měndoką 
lai kamonaěnge waline, ute kararatuang ene mambem 
mahaka. | kamene němpěbera u lą manokolu rohkě 
dalaki ualingu kawasan Beelzebul. 19 Kamageng kerene 
kai ringangu kawasang sai wue manga murit'u manokolě 
rohkě daralaki e? Manga murit'u e sěsane napakalahe 

u i kamene kawe něsala! 2° Arawe la e nanokolu rohkě 
dalaki dingangu kawasang Duata ku ene mangalem Mawu 
Ruata e seng kąpěnětąe měparenta sutaloarang kamene. 
21 Kereu sěngkatau matoghasě dingangu mangkewen 
něpapanganghidě natimu mělěhapa walene sěsane tangu 
kalawọu rarotonge tawe měkapura. ?? Kai kereu pią u 
sěngkatau limembong katoghase měndoką dingangu 
mamata si sie, tangu tau limembong matoghasě ene 
mangala patiku aghidě nąung pąngumbalačngu taghuang 
bale e, mase měpapahiąu kalawou sabarang ene. 231 
sain baline ringang-Ku, mamben těngadě dumoką 

Sią, kų i sain tawe měsumbala si Sią ute mambeng 
makagholang halļě-Ku!" 24 "Kamagengu rohkě dalaki e 
maněntang u pěsěngkatau, rohkě ene mètêtêllamaeng 
su wanua mamara mang kąpědeą e tampa pangiruleng, 
kaiso i sie mang makahombang. Ualingu ene i sie 
něberau, 'la měsulę e su waleku takų nilintukang!' ? Su 
tempo i sie masongọe sene, sěngkahombange wale 

e nawurěsi ringangu maatorě. ?8 Mase i sie rimaleng 

kų němaringang i sire pitu rohkě baline kų limembong 
karalai e wọ'i sie. Bọu e i sire nahunsuě e su ralungu tau 
ene ku něngkataną sene. Dingangu samurine kakakoa 

u tau ene měngkate limembong dalai bọu kalamona." 
27 Saraeng i Yesus něhengetang kerene sěngkatau 
wawine wọu taloaran taumata lawọ ene něbera si Yesus, 
"Kariangkamang bawine kų nipěpohiama ringangu 
nisusuang'U!" 28 Arawe i Yesus simimbang, "Měngkai 
limembong makariangkamang i saing kų mararingihě 

su hengetangu Mawu ringangu měkěkoą ene!" 29 Ene 
pią e ghapačngu taumata lawọ e kapětětalipurunge si 
Yesus, i Sie nanêpaseng hengetang'E angkuěng, "Kai 
apa karalaki umaté orasě ini. | sire měgěgausě tanda 
makalaherang tadeąu i sire měmpangimang si Sia, 

kaiso i sire tawe onggotang sarang kądiongeng sěmbaų, 
kětąewen tandang kalaherangu Nabi Yunus. 30 Kereewe 
Nabi Yunus naung nakoa kalaherang su taumatan soan 
Niniwe, kerene lai Ahus'u Taumata sarung makoa sêmbau 
tandang kalaherang baugu taumata su tempo ini. 3t Su 
ĚIlong Kiamatě Datum banuan sěmběkan Timuhě sarung 
měbangung dingangkeweng manga taumatang orasě ini kų 
mangěnsilě si sire. Kai mědeąu makakaringihě kapanden 
Salomo e, Datu ene hinong dumaleng marau kahěngang 
bọu pondol'u dunia. Arawe čndaung orasě ini pią lai 
limembong kasariane wọ'i Salomo. 32 Su ĚIlong Kiamatě 

taumatan Niniwe sarung měbangung sěngkakawangung 
dingangkewen taumatan orasě ini kų měngěnsilě si sire, 
batųu tau Niniwe e němpětobatě bọu manga rosan sire 
pią i Yunus e něnasa si sire. Kuteu čndaung sini e kai nąung 
pią u limembong kasariane wọ'i Yunus." 33 "Tawe apa 
taumata měndikọ solo mase takateng arau nilingkuwangu 
wěnsadě. | sie hinong maměllọu solo ene su pênanoloêng 
mědeąu apam mahunsuě makasilowe tualagě. 34 Mata e 
kai solom badang. Kereu matanu e mapia, ute kaguwau 
wadangu e měngkawe matualagě. Arawe kereu matanu e 
marěndung ute kaguwąu wadangu e malaing marěndung. 
35 Ualingu ene pakapia wue, madiring tualagě si kau 

e makoa kararěndung. 3 Kereu kaguwau wadangu e 
matualagě kų taweu sarang sêmpalang marěndung, ute 
měngkatewe matiwatu sěngkakatualagě měsuļlungkewen 
kereu i kau kasaramengu tualag'u solo e." 37 Saraeng i 
Yesus nasueen hengetang'E, kuteu sěngkatau Farisi něnotě 
i Sie kumaěng su walene. Tangu i Yesus rimangeng ku 
kimaěng sene. 38 Tau Farisi měngkate rimalinaų nakasilo si 
Yesus tawe manga nanguhasě liman'E kalimona, tutuhu 
tiahan agama. 3? Ualingu ene Mawu e něhengetang si 
sie, "I kamene mang kahěngang tau Farisi nanarang 
manguhasě lainumang dingangu talětugu lamą, arawe su 
ralung i kamene kawe napenẹu pěngangahěbų dingangu 
kararalai. “01 kamene kai wodo! Ku kai walinewe Mawu 
Ruata ho někoą likude ene malaing dalunge? 41 Ku 

apan su ralungu lainumang dingangu kakěntulang ene 

e kai harusě ionggọ i kamene su manga tau kasiang. 
Dingangu kakakoa ene kěbį sarung makawurěsi si 
kamene. 4? Kačngkěhang i kamene tau Farisi! | kamene 
mangonggou katahapulong kapahiakeng bou sasuang i 
kamene kere manga salasi ringangu walakama arau lai 
manga rampa waline su Mawu Ruata e, arawe kaadilě 

dingangu kakěndagě su Mawu Ruata e lělihiang i kamene. 
Sěmbaliau kai ene hinone sěmpikang i kamene ringangu 
abe pamalan lai waline. 2 Kačngkěhang i kamene tau 
Farisi! | kamene puluang kumaiang su tampa kapiange 

su waleng pěkakaliomanengang dingangu puluang 
tabeakeng su manga pasarě. 4 Kačngkěhang i kamene! | 
kamene měsulungu lěbing tau pěkiralačnge kų lělindangu 
taumata ualingu ta kinahěnganeng." ^5 Pią e sěngkatau 
mananěntirong agama něbera si Yesus, "Tuang Guru, 
ualingu waweranu ene, i Tuang e malaing nakasamedě si 
kami!" 46 Mawu Yesus simimbang, "Kačngkěhang i kamene 
lai, manga mananěntirong agama! | kamene měněnuntų 
manga halě masasěgadě dingangu mělělěngkangu atorang 
mawawěhą, arawe i kamene hala mang tawe makatulung 
sarang manga kądodọ-dodọ su apan tumatuhue. 

47 Kačngkěhang i kamene! | kamene měmpěkěkoaą ěndų 

u watung manga nabi, u mahuneu mang nipateng manga 
i upung i kamene. ĉ8 Ku i kamene hala nangaku u i 
kamene lělahimpuluangu apan seng nikoą u manga i 
upung i kamene; mambeng i sire nčmpamate manga 
nabi e kų mang i kamene měmpěkoą ěndų u watune. 

49 Kai ene hakju Kapelesan Mawu Ruata e něbera, 'lą 
sarung měndolohě si sire manga nabi ringangu manga 
rarolohang-Ku; sěnggą e sarung pateêng dingangu sěnggąe 
wue sarung tumbiagheng!' “2 Mawu Ruata e někoą kerene 
e mědeąu taumata orasě ini e ihukung ualingu pěmamate 
seng nikoa su patiku nabi rokeng pamamahětang dunia, 
51 hanětą bou pěmamate si Habel saraeweng pěmamate 
si Zakharia, kų nariadi su wěllą u pananêmbaênge 
ringangu Walem Mawu Ruata. Pêmpangimangko: 
Taumatang orasě ini mambeng ihukung ualingu kěbji 

ene. “2Kaéngkèhang i kamene manga mananêntirong 
agama! Kakunsju mamuka tukad'u kasingką e madareso 

si kamene, arawe i kamene hala madiri mêmpahunsué su 
ralunge mědeąu makačbą kasingką ene. Su sěmběkane i 
kamene měngkate měnahaghe taumata apąewen mapulu 
sumuě!" 33 Ene, sarąeng i Yesus naněntangu tampa ene, 
manga mananěntirong agama ringangu manga tau Farisi 
e němpěbuheang maihą si Yesus. Ku i sire nanětą e 
měngěngalą bera si Sie tadeau i Sie měbisarang kalawọu 
sabarang. “4Ku su tempo ene i sire kapěpěpatehe si Sie 
mapia-pia waugu pěnamekangu sala su apan manga 
wawera-Ne. 

1 Měngkatewe ringangu hiwune kalawou 
12 taumata měmpěsěsasěngkilě hakju seng pią 
u kěkatahidačng laede. Těntalang manga taumata 
reng měmpědědahěmung, i Yesus něhengetang su 
manga murit'E, "Pěmpěteghang bue su lahaes'u tau 
Farisi, mangalene i sire kai měmpąmělle. 2Tawe apa 
maąlahěmbung kų tawe lekesang dingangu tawe apa 
madalirung kų tawe kasingkateng. 3 Apan niwerang 
kamene su tempong hěbi sarung karingihě su tempong 
êllo; kų apąewen nisiang i kamene su ralungu kamaré 
makakunsi sarung iwohang pakapěpidě." 4"Manga 
hapi pěčmpětahěndung bue! Abe katakų si sire apan 
měmpąmate wadange, kaiso kawe tawe makapěkapura 
mapaliung ene. > Mapiangbe la maněntiro si kamene i 
sai hinong ikěkatakų i kamene. Kěngkatakų su Mawu 
Ruata! Watų u wọuten namate, i Sie kawasa lai měhipe 
su ralungu naraka! Pěmpangimangke u kai i Sie hinong 
ikatakų i kamene. ê Hěnggeng limambau iwěbalų su roitě 
kararodokange ruang kalčpa. Maningbe kerene taweu 
sarang sěmbaų kawuleěngu Mawu Ruata. 7 Saralaing uta 
su têmbo mang kądarekeng kěbi, ualingu ene abe katakų; 
i kamene limembowen maarěga wọu manga hěnggeng!" 
8 "Pěmpětahěndungko pakapia-pia: | sai mangakum 

batangenge su těngong lawọ u i sie kai muritě-Ku ute, i 
sie sarulaing iakung Ahus'u Taumata e su těngon manga 
maląekat'u Mawu Ruata e. ? Arawe i sai mêsunial'u lą 

e su těngon taumata e u i sie kai muritě-Ku e tangu i sie 
sarulaing ipêsunialé su těngon manga malaekat'u Mawu 
Ruata e. 10 Kamageng i sai měberang sěngkamohong 
ipěčndoką Ahus'u Taumata e, i sie rembeng ampungang; 
arawe kereu i sie kai měhinakang Rohkě u Ruata e, i sie 
tawe kaampungang. 11 Kereu i kamene ičntudě sarang 
manga waleng pěkakaliomanengang kų ipakihukung 

su těngon těmbonangu kawanua arau měngangawasa 
ute, abe ghěnggang u měnsang kereapa wue i kamene 
mětahutěndąu watangeng arau kai hinong sumimbang 
kereapa. 1? U wawera hinong ipěberang kamene e 
sarungbe těntiročngu Rohkě u Ruata si kamene su 
tempone." 13 Sěngkatau wọu taloaran taumata lawọ e 
něbera si Yesus, "Tuang Guru, kěnnangko i Tuang pěbera 
su tuhangku, ia gěllirengkon sěmbągeang bou arětą 
tatěntang i amang i kami." 14 Mawu Yesus simimbang, "I 
sai wue něndui Sia makoą mělahukung arau měmamahią 
pusaka sutaloaran dua?" 19 Mase su kěbį taumata apan 
ene sene i Yesus něhengetang, "Pěmpěteghang dingangu 
pakarariagą bue, i kamene kumbahangbe maanggang. 
U pěbawiah'u taumata e walinewe kahiang kakakalą 

e, maningbe lai rarotonge mąhěmpaliu." 16 Mase i 
Yesus něběkem papinintu ini, "Pią e sěngkatau kala. | 
sie pią čntanane kų měgěgěsi malawọ. 17 Tau kala ene 
pěngomolangu ghěsing čntanaku. Ku kai měkapurąe ia 
e?' 18 Bọu e i sie měngkate sau mangênna ku něbera e su 
ralungu naunge, 'Ah! la piabe akalěku; manga gudangku 
e sarung takų golangeng mase taku koateng limembong 
kaguwąe. Su tampa ene takų pěngomolang kalawọu 

gandung dingangu patiku darotongku waline. 19 Tangu 

ia sarung měbera su watangengku: | kau nakauntung! 
Kalawọu apang mapia seng têtaghuanengu ringangu 
tawe sarung kasuečnge karênguewen taung mědědaliun 
taung. Pangiroloko! Kačngko ringangu panginungko ku 
temangeko wiahu!' 2° Arawe Mawu Ruata e něhengetang 
si sie, 'Ei tungkọ! Sěhěbi ini e lai i kau sarung mate, mase 
i sai wue sarung makaêba kěbi kakakalą u seng niriahinu 
e?! 21 Kerene kakakoą u apan taumata mědědeąu makala 
baugu watangenge hala, kaiso tawe mětěngkakalą su 
matan Duata." 22 Mase i Yesus něhengetang su manga 
murit'E, "Ualingu ene hakiu lą e něhengetang, 'Abe 
ghěnggangu pěbawiahu, měnsang i kamene kai kumaêéng 
a ringangu měpakeangu a.' 22 Pěbawiahě e limembowen 
bọu laidopě dingangu wadange limembowen bọu 
pakeang. 24 Tatingangko manga manu gaga! | sire tawe 
mangangasi, dingangu tawe mananipo, tawẹ lai manga 
gudange arau pěndaresokangu čmme. Arawe Mawu Ruata 
mang mělěhiking si sire! | kamene limembong maarěga 
wọu manga manų u kinoaěng. 22 | sai wue wọu taloarang 
kamene kahiang ghěnggange makakasêmpu umuré 
maning kětąeng kadodọ? 28 Kereu halě kakądodokange 
mang tawe ikakoą i kamene, unue ghuměnggangu manga 
halě baline? 27 Tatingangko! Kereapa manga ghaloghonge 
timuwo něbungang, kutęu manga bungang ene e tawe 
mělahalě, dingangu tawe měkakahiwuang. Arawe lai 
Ratu i Salomo e kerẹęeng kakalą e tawe měpapakeang 
kere manga bungang ene kahole e. 28 Děmpugě suralone 
timuwo su sahěllo ini e kų sěngkarioěllone nitatutung. 
Arawe Mawu Ruata e mělělěnggihě děmpugě ene kereng 
kahole e. Dumakelengbe i kamene! Kuteu i kamene kai 
lome pangangimange! 22Ku abe ghěnggang dingangu 
měbingo měnsang i kamene kumaěng a ringangu 

manginung a! 3° Manga halě tamai ene rědareakengu 
apan taumata wğěgam Mawu Ruata. Sumbaliau i Amangu 
e masingką u i kamene mambeng měsěsalimaę patiku 
ene. 31 Kaiso i kamene hinong měsěsěmpj tadeąu Mawu 
Ruata měkawasa su pěbawiahu, kų apąewen baline 

ute, malaing ionggọ u Mawu Ruata si kamene." 32 "1 
kamene maningbe rekenange mahali, kai abe katakų! 

U i Amang i kamene e maluas mangonggọu alamat'E 
wọu Kararatuang'E. 23 Balų e rarotong i kamene ku 
onggọko manga roite su tau kasiang. Pěkoąko kawihě ta 
malahene baugu watangengu e, mangalene arětą mareso 
su sorga. Arětą ene tawe mailang ualingu tahatako e 
tawe makapěngalą dingangu uane tawe makapěnggolọ. 
34 U suapan pią arêta u e, naungu e malaing sene!" 

35 "Pakarariahi wue tumatěngo patiku sabarang. | kamene 
měngkai hinong měmpěpakeang dingangu solonu hanesě 
dudelli, 38 měsuļungu manga ěllang kų mêmpangampalé 
mawune měbali bou saliwangu pěkakawing. Kereu 
mawune mêbali ku manengkelě tukadě e, tangu i sire 
sarung manope tukadě. 37 Apąe mauntu manga êllang 

ku kěkačbakeng měmpělělukadě su tempon mawune 
sumongo. Pěmpangimangko: Mawu ene sarung mědariahi 
ku měngorọ e manga čllange apąkaiang, kų bọu ene 

i sie měsiliwirě. 38 Apą e mauntu manga čllang ene 
kereu mawun sire ene ku nakaêéba si sire kąpěngampale 
maningbe lai i sie simongo kěkaloarane, arau maraning 
kalonge! 3? Pětahěndungko ini! Kereu manga taghuangu 
wale masingką u orasě děntačngu tahatako e, i sie 
sarung měndiagą takadeąu tahatako e tawe makasué 

su ralungu walene. ^ Hakju ene i kamene malaing 
pakarariahi, u Ahus'u Taumata e sarung duměnta su 
tempo ta laantiwang i kamene." 4t "Mawu, apa wue 
těntiro ene timonane si kami arau su kěbiį taumata?" 

angkuěng i Petrus. 2 Mawu simimbang, "I sai ěllang 
masatia ringangu matahuěnna hakiju niruju mawune 
iapanêmbonang manga čllange waline iapangonggo u 
kaěčng si sire su tempone? “2 Kariangkamang ěllang ene 
kereu mawune měsule kų kěkaěbakeng i sie kąpěkoąe 
munarane! ^4 Pěmpangimangko: Mawu ene sarung 
měnduj i sie manahimata patiku darotonge. 22 Kaiso kereu 
čllang ene ku kai měbera su ralungu naunge, 'Mawuku e 
wédang dio mararěnna ruměnta,' mase i sie měngkate 
měměmahang kalawou manga êllange ku kumačng 
dingangu měnginung sarang miwukang, 6 tangu mawune 
sarung duměnta su ěllo ringangu orasě ta kinahěnganeng. 
Ku ěllang ene sarung těntiročngu papahang bou mawune, 
ringangu koateng kere někoą taumata tawe satiane su 
Ruata. 4⁄7 Ěllang ku masingką u kapulun mawune kaiso 
tawe nědariahi ringangu tawe lai někoą timuhuewe 
kapulun mawune, sarung pahangengu raliwara maněnggą. 
43 Arawe čllang naung běgang kapulung mawune, bọu 
ene měkěkoą halě tawe mělahino hakiu hinong liwarangu 
raliwara rio mahaěng. U i sain seng nionggolang lawọ 
sarulaing paghěleěng lawọ. Ku i sain piněnarakanengu 
lawọ saunengke wue panětulang limembong kakěpale." 
49 "Ia duměnta mapakahěngisu dunia ini. Apa kapia kereu 
putunge seng dudèlli! >° Bědang pią kasasusa masaria 
hinon Takų dalengang. Ene naung-Ku e měngkate apa 
maghěnggang těntalang ene wědang ta nakoa. °t Su naung 
i kamene lą duměnta e kai měbawa pědarame su dunia e? 
Tala, balinewe pědarame kaiso kawe pědaralaj. 22 Manětą 
bọu ini e, dalohom bale limangkatau e sarung mědaroką, 
těllungkatau sarung dumoką duang katau arau ruang katau 
rumoka těllungkatau. ”3 | amang sarung dumoka anae ese 
dingangu aną e esẹ dumoką si amange. | ninange sarung 
dumoką aną e wawine ku anae wawine rumoka si ninange. 

I ninange kinaratingang sarung dumoką aną e mirarating, 
kų aną e mirarating dumoką si ninange kinaratingang." 
54 Mawu Yesus něhengetang lai su taumata lawọ, "Kereu i 
kamene makasilo winawa masapua su puěngu wahe ute, 
i kamene apid'u měmpěbera u, 'Sarung dumasehě.' Ku 
mang kahěngang-hěngang mětahiti. 22 Kereu i kamene 
makapěndang u anging tumių bọu timuhě ute, i kamene 
měmpěberau, 'Sarung měpědisě.' Ku mang makoą kerene. 
56 | kamene kai puluang měmělle! I kamene makakatiką 
bue kakakoą u wanua maeng měmpěpatehě kakakoa 
u langi dingangu dunia. Kawe unue manga tatialan 
tempo ini tawe ikatika i kamene?" 27 "Kawe unue tawe 
ikaputusi kamene hala e halě u katulidě e? 58 Kereu 
pią taumata mangaduhang i kamene su mělahukung, 
ute pěkakereapa wue sěngapang botonge pěngěnsue 
patikų halě ene těntalang i kamene deng bědang su 
taloaran dalenge. Kamageng tala ute, kiwuąu i sie kai 
mamoleng i kamene solong těngon mělahukung kų sarung 
měnarakang i kamene su polisi, ku měnowang kamene su 
ralungu tahungkų. >? Pěmpangimangko! | kamene tawe 
makasěbang bou tahungkų těntalang une su ralungu 
naung bědang ta nasue." 

1 Su orasě ene taumata e němpěběke si Yesus 
13 mauliu pirang katau tau Galilea nipapaten Pilatusě 
e, pią e i sire nčmpěbawa sasěmba su Mawu Ruata 
e. 2 Kapětiněnnaneng běke ene i Yesus simimbangke, 
"Batuu tau Galilea e nipapate kerene ute su naung 
i kamene i sire kai limembong kawaradosane wọu 
patiku tau Galilea waline? 3 Mambeng baline wue! Kaiso 
pětahěndungko: kereu i kamene tawe měmpětobatě 
bọu kalawọu rosang kamene ute, i kamene kěbi sarung 
mate lai měsulung i sire. “Ku kereapa ngae habar'i sire 
mapulo ualu su kataune nate su Siloam, su tempon candi 

e načnsą si sire? Su naung i kamene ene kai nanodeu i sire 
limembo waradosa wọu patiku taumata waline matana 
su Yerusalem? > Mambeng tala wue! Sěnsuleko lai la 
měluntingihě: Kereu i kamene tawe měmpětobatě bou 
kalawọu rosanu, i kamene kěbi malaing mate kerene." 

6 Bọu ene i Yesus něběken Jai papinintu ini, "Kai naung 
pią sěngkatau ku pią arane sěngkalu su wawaelangu 
anggorě e. Sěnsule tempo riměntą e i sie mědědeą 

e wuane, kuteu tawe nakahombang sarang sěmbaų. 

7 Kuteu, i sie něberą e su mandorě u sasuange, 'Kělląe, 
seng těllu taung ia dudénta mědědeą buang ara ěndaj e, 
kuteu mang ta makalačbą maning sěmbaų. Tuwangke kalu 
e! I sie kětąeng maąngěnsue tawang ěntana e!' 8 Arawe 
mandorě u sasuang ene simimbang, 'Waląe i sie patuwo 
sěntaung ini lai, Mawu. lą deng měmacolě ěntana pakalikų 
mase pětahočěngu pupukě. 9? Měnsang i sie reng měbua 
su taung mahi e. Kereu mang tala, ute buhue Mawu 
měngoro pakituwang.' " 10 Su ěllon Sabatě sěmbaų, i 
Yesus naněntiro su walem pěkakaliomanengang. 1! Sene 
pią sěngkatau wawine ku seng mapulo ualu su taunge 
masaki, watu u pia rohké dalaki su ralungu watangenge. 
Bawine ene wêtu ku mambeng tawe makararisi matei. 

12 Ene i Yesus nakasilọe, měngkatewe kimui, "E wawine, 

i kau seng naliu wọu sakju!" 13 Mase i Yesus nanělliden 
liman'E su wawine ene kų su tempo ene lai i sie nakararisi 
matei-tei, ku nědalo Mawu Ruata e. 14 Têmbonangu kanisa 
ene limangehě batųu i Yesus napakapian tau ene su ěllon 
Sabatě, ualingu ene i sie něhengetang si sire, "Ěnnungu 
ěllo wue ipěkaradiahang; ku děntako su apan ěllo ene 
makisalimaę u wadang, abe kawe su êllon Sabatě!" 

15 Mawu e simimbang, "I kamene ini e tahapěmělle! Su 
ěllon Sabatě kěbįi taumata měngkai masilukan sapine arau 
kalidene wọu kandange mase lěahakeng iapąnginung. 

16 Kų ěndaj sini e kai pią sěngkatau wawine hěntong 
Abraham, kų seng mapulo ualu su taunge karêngue 
malahapusé su setang. Unųe i sie tawe hinon lukačng bou 
lahapusě e su ěllon Sabatě e?" 17 Sasimbangi Yesus ene 
kai nakamea si sire apan dudoka si Yesus; arawe taumata 
lawọ baline luluasé makasilo patiku munara mawantugě 
kěkoateng i Yesus. 181 Yesus nakiwalo, "Kereu Mawu Ruata 
e měparenta kai kereapa kakakoą e? Kai Takų isihing su 
apa ngae? 1? Kakakoą emêsulungu papinintu ini. Bakju 
sasawi sěmbaų nisawuh'u sěngkatau su waelě. Baki e 
himěti mase nariadi kalu, ku manga manų u winalangeng 
e někoą saleh'i sire su manga lelange." 29 Sênsuleko lai i 
Yesus nakiwalo, "Kereu Mawu Ruata e měparenta, kai Takų 
isihing su apa ngae kakakoą e? 21 Kakakoa e měsuļungu 
lahaesě nialą u tau wawine mase nilaų e su tapočng êpa 
u pulo su litere, sarangkewe timuwo kěbj." 22 Suraraleng 

i Yesus nakoą solong Yerusalem, i Yesus dimaleng 

simahe manga soa ringangu manga kampong mang 
kaąpěněntirone. ?3 Mase pią tau nakiwalo si Sie, "Tuang, 
mang mahali ngae taumata masalamatě e čng?" Mawu 
Yesus simimbang, ?4 "Pěmpětatětehě sěngapam botonge 
sumuě u sasučkang mahepọ e. Watų u, pětahěndung! 
Lawọ taumata sarung měmpědeą u mahunsuě kutęu tawe 
makapahunsué. 22 Su tempon taghuangu wale seng něbuą 
kų namale tukadě e, i kamene mahundarisi ete su likude 
ku manětąe měmpanengkohě apid'u kąpěberane, 'Mawu, 
topeiko tukadě i kami!' Mawu e sarung sumimbang, 'lą 
běgaweng kamene měnsang bou a!" 25 | kamene sarung 
sumimbang, 'I kami e naung bọu kimaéng dingangu 
něnginung dingangu e Mawu, ku Mawu e seng naněntiro 
lai su manga raleng su soang kami!" 2?” Arawe Mawu 

ene sarung měbera lai, 'la běga wue měnsang i kamene 
wọu apa. Pêmpamehoe wọu ini e i kamene tahapěkoą 

dalai!' 28Su tempong i kamene makasilo e si Abraham, 
Ishak dingang i Yakub dingangkewen kalawou nabi 
měmpahuluasě su ralungu Wanuan Duata Wuhu, i 
kamene sarung mahunsangi dingangu mětatahangu 
sigěsą batųu i kamene hala nipasěbang su likudě. 
29 | sire apam bọu sarameng dingangu sědapeng bou 
sawěnahě dingangu wọu timuhě kų mahuluasě su 
Duniang Duata ku Buhue. 3° Mambeng těngadě, pią u 
kasasamuriange měngkakoą kahumotongange ringangu 
pią u kahumotongange měngkakoą kasamuriange." 31 Su 
orasě ene lai pią pirang katau Farisi nčmpěděnta su anung 
Yesus dingangu němpěbera, "Abe kataną sini! Sêbangke 
solong tampa baline u i Herodes kai měkěkaraki mamate 
si Kau." 32 Mawu Yesus simimbang, "Dakọko pauli su tau 
tawẹ gunane ene, 'ĚIlo ini ringangu rioèllo, lą kai manokolu 
rohkě daralaki dingangu mapakapian taumata masaki, 
arawe su êllo katěllune, lą sarung mělěpasě halě-Ku.' 
33 Maningbe kerene la kai hinon dumaleng měněpasu 
raralengangku ěllo ini, riọěllo ringangu karumahing, 
batųu ta hinone nabi e pateěng su likud'u Yerusalem. 
34 Yerusalem! Yerusalem! Tahapamate manga nabi! Manga 
rarolohangu Mawu Ruata e nasueng čntunge kahiang 
kamene ringangu watu sarang nate! Seng apa piran sule lą 
naung mapulu manampung patiku taumatanu mêsulungu 
i ninangu manų měndědiagą manga anae su alungu 
papanide, kuteu i kamene mang měngkadiri! 35 Ualingu 
ene tangu, Mawu Ruata e seng tawe ruměndingang 
si kamene. Kěngkasingkąko, manětą bọu orasě ini i 
kau semben tawe makasilo Sią, sarang i kau měberau, 
'Alamatě i Sie ryděnta su areng u Mawu Kasěllahenge.' " 

1 Su ěllon Sabatě sěmbaų i Yesus dimangeng 
14 kimaěng su walen sěngkatau těmbonangu tau 
Farisi. Sene tangu taumata e měngkatewe měpěpatehě 

mapia-pia si Yesus. 2Tangu riměntąe su anun Yesus 
sěngkatau pią sakje solo kų laede ringangu limane 
simahěnų. 3 Mase Yesus nakiwalo su manga mananěntiro 
agama ringangu manga tau Farisi apang ene sene, "Tuhų 
těntirong agamang kite, botonge ngae i kite mapakapian 
taumata masaki su ěllon Sabatě arau tala?" 4 Manga 
mananěntiro agama ringangu manga tau Farisi e tawẹ 
kéndie, mase i Yesus kimui tau e kų napakapian sie, 
mase napakapule i sie. ° Bọu e i Yesus něhengetang 

si sire, "Kereu pią sěngkatau wọ'i kamene pią aną e 
arau sapine manawo su pahighi su ěllon Sabatě apa i 
sie tawe ligha měmatung dariọ arau sapi su ěllo ene 
lai?" 6 Kaiso tawẹu sarang sěngkatau nakasimbahě 

si Yesus maanung halě ene. 7” Mawu Yesus mamanda 

si sire manga sake měngkai měmpąmile kakaianeng 
kapaelange. Ualingu ene i Sie naněntiro si sire kěbi. 

8 "Kereu i kamene ninotě su salimbangu pěkakawing 
ute, abe kajang su kadera kapiange. Madiring kibasi 

u kai piąu lai Ikadateng limembong kau e ninotě, ? kų 
taghuangu wale seng něnotě si rua kawe humaung si kau 
ringangu měbera, 'Mědorong ampungu kakaianeng ini 
seng nisadia waug'u sake ramahi.' Tangu apaewe ghěguwą 
meane hakjiu i kau ringangu nasihasa katewe maiang 
sulikude. 10 Batyu ene, kamagengu i kamene ikanotě, 
ute pěmpamile kakaianeng su likude, tadeau taghuangu 
wale sarung humaung ku měbera si kau, 'Hapi čndaiko 
kaiang su kakaianeng seng nisadia.' Mageng kerene 

ute, i kamene adateng su těngong kalawọu sake waline. 
11 U i sai mětěngkarangę sarung iapakasana; isajewen 
mětěngkasana, sarung iapakarangę." 12 Mase angkuěng 
i Yesus su taghuangu wale, "Kamageng i kau měnotě 
taumata měsalimbang ěllo malětu arau hěbi ute, abe 
pěkui manga hapi u arau tuhangu arau aną u sěmbaų, 

lampungu makakala e. Kibasju i sie sarung mênoté i kau lai 
ku mageng kerene ute i kau kawalisangu halě ene. 1° Ene, 
kamagengu i kau mąmangung saliwang ute, pěnotě u 
taumata kasiang, ponggọ, peosě, buta. 14| kau e sarung 
alamateng, batųu i sire ene tawẹu sarung ipamalisě 
kapianu. Kapianu e sarung balisangu Mawu Ruata su 
tempong manga taumata apan mapapia e, ipêbangung 
kapia wọu papatene." 15 Su tempọen sěngkatau wọuteng 
kimačng sěngkakačng dingang'E sene nakaringihěko 
waweran Yesus, měběberau, "Kariangkamang i saing 
kukačng sěngkakačng dingangu Mawu Ruata, maengu 

i Sie ruměnta kere sěngkatau Ratu!" 16 Kutęu i Yesus 
něhengetang su tau ene, "Su sěnsule tempo pią sěngkatau 
namangung saliwang masaria kų něnotě taumata lawọ. 
17 Saraeng seng tempone manêta e saliwang, tau e 
rimoloh'u ěllange nipauli su taumata apan ninotě e kų 
něbera, 'Salamate mahunděnta u kěbį seng nasadia!" 

18 Arawe i sire kěbį, sěngkatau-sěngkatau e nanětą e 
nědorong ampung. Humotonge něbera su êllange, 'lą kai 
wuhue němķlli éntana, ku mambeng harusě dumaleng 
měkakělla. Ampunge wue ią.' 19 Sěngkatau ute waline 
něbera, 'la kai wuhue němělli sapi limam parě, ku kai reng 
salukateng manga sapi ene. la mědorongke ampung.' 

20 Sěngkatau ewe waline malaing něbera, 'la wuhue 
pěkakawing, kų tawe makarěnta.' 21Êllange ene napule 

e kų nauljeng halě ene su mawune. Ene, matimadu 
wale měngkate limangehě ku něbera su ěllange, 'Dakoe 
pakasahawų solong manga raleng dingangu loronge su 
soa. Měngkate wawa tau kasiang, ponggọ, buta, ringangu 
tau peosě.' ?? Bọu e ěllange něbera, 'Mawu, parentang 
Mawu seng nikakoa, arawe tampa bẹdang pią loahe.' 

23 Tangu mawune něbera, 'Dakoe solong manga raleng 
gaghuwa dingangu manga loronge su likud'u soa, ku 

mang pakaparingang apąhunsuě, mědeąu waleku e 
mapene. 24 Pětahěndungko! Tawęu sarang sěngkatau wou 
taloarang manga sake apan seng ninotě e makatečěng 
saliwangku ini!' " 25 Ene měngkate lawo-lawo taumata 
mahundaleng dingangkewen Yesus. | Yesus něbilingke kų 
něhengetang si sire, 26 "Kereu i sain duměnta su anu-Ku, 
kuteu kai limembong kakěndage si ninange, si amange, su 
kawinge, su manga aną u sěmbaų e ore lai batangenge, 
ute i sie tawe makoa muritě-Ku. 27 | sain tawe mamasaěng 
kuruisě kų tumole Sia tawe mariadi muritě-Ku. 28 Kereu 
sěngkatau wọ'i kamene mapulu mělanging candi, ute i 
sie reng maiang měndekeng kalamona ongkose mêdeau 
isie masingka měnsang doite makarating bue sarang 
maghanapě arau tala. 22 Kai kereu nalahe i sie ta makasue 
munarane, sěmbaliau wawukune seng nipapěllọ, kų kěbi 
apang makąsilo munara ene sarung měmpěbaheaun sie. 
30 | sire sarung měmpěbera, 'Ai, i anu čndaj e nělanging 
candi, kuteu i sie tawe makasue!' 31 Kereu sěngkatau 
ratu pią sordadone mapulo hiwu su kataune, mapulu 
měmpěsekę u ratu waline sordadone duam pulo hiwu su 
kataune, nalahe u ratu ene sarung kumaiang měsipirě 
měnsang makaroką bue pěsěseketang ene. 22 Kereu i 

sie masingką u i sie tawe makaumalě ute, palibe roką 

e reng marau, i sie sarung dumolohěben darolohange 
apakiwalon kaianengu pědarame." 33 Pěngěnsueěnge 

i Yesus něhengetang, "Kerene lai ringangi kamene. 
Taweu sarang sěngkatau wọu taloarang kamene makoa 
muritě-Ku e kereu i sie tawe manarakangu patikų apan 
tětaghuanengu e." 34" Asinge apąewe mapia, kai kereu 
asinge malele, botonge ngae say mapěhadě? 35 Sembeng 
tawẹ gunane lai, walaewe su éntana arau ipělaų pupukě 
kų katewe irěmmę. | sain pią tuline, pědaringihě!" 

1 Su ěllo sěmbaų lawọ maghaghělle bea ringangu 
15 taumata ilěěnsilě dalai kahian sěngkawanuang, 
nahunděnta rumaringihě si Yesus. 2? Tau Farisi ringangu 
manga mananêtiro agama e měngkate susimbulung. 
| sire měmpěbera, "Sih, tau čndaj e manarimą si sire 
taumata apan daralai dingangu kųkačng sěngkakačng 
dingangi sire!" 3 Ualingu ene i Yesus něběkem papinintu 
ini si sire. “"Kereu pią sěngkatau wọu taloarang kamene 
pia dombane mahasu, mase kailangengu sěmbaų -- kai 
apąe koatenge? Semben těngadě i sie sarung maněntang 
u domba siom pulo sio e su wimbaengu rêmpugé ku 
dumaleng mědeą sěmbaų nailang e sarangkewe ikareą. 
5 Ku kereu ikarea kapia domba ene ute, i sie kereng 
kaluase hakiu nilêngkange domba ene su wěmbange, 
6 mase nibawawane napule. Bọu e i sie kimui manga 
hapie ringangu manga lampunge kų něbera, 'Mahie i 
kite mahuluasě! Dombaku nailang e seng takų kinareą 
kapia!' 7” Tangu, kerene lai su sorga pią daluasě masaria 
kahian sěngkatau taumata warądosa nětobatě, limembo 
wọu siom pulo sio taumata seng mapia kų tawahaluas'u 
měmpětobatě." 8"Arau kereu pią sěngkatau wawine 
pią doite salaka mapulong kalěpa kutęu nikailangengu 
sěngkalěpa -- apąe koatenge? | sie sarung měndikọ 
solo ku manapu walene mase mědeą suapan tampa 
sarąeweng ikarea doite ene. ? Su tempong i sie nakarea 
doitě ene, i sie kimui manga hapie ringangu manga 
lampunge, mase něbera, la e maluasě kahěngang batuu 
seng kinarea doitěku e nailang. Mahje i kite mahuluasě!' 
10 Kerene lai malaekat'u Mawu Ruata luliageng kereu 
sěngkatau taumata waradosa mětobatě bou kalawou 
rosane. Pěmpangimangko!" 11 Mawu Yesus něhengetang 
lai, "Pią sěngkatau matimadě pią anae ese duang katau. 
12 Sembaų tuari něbera si sie, 'Amang onggọe sia darotong 

bageangku su orasě ini wọu kakakala i kite.' Tangu i 
amange něpapahiąeng kakaląe su aną e rarua. 1° Mangą 
e pira êllo tuhu e tangu aną e tuari e něbalų pusaka 
bahągeange, mase i sie nakoa solong banua marau. Sene i 
sie něbatųe kapulunę něgagholọ u roitě su pěbawiahě 
mělělambaihang tą kěhase. 14 Sarąeng doite seng nasuę 

e kěbi, nariadi su wanua ene kalahutung marasai, hakiju 

i sie nanětą e nikakawusange. 1> Ene i sie rimalengke 
něhalě e su sěngkatau měmamamunarane sene, kų 
nirolohe i sie solong baelě, niapělukadě manga wawi. 

16 | sie měngkatewe lunu-lunusé hakju mapulu měloho 
tiange ringangu kačngu wawi e. Maning seng keręen 
kalunuse, kaiso mang tą u sarang sěngkatau nakaonggou 
kačng si sie. 1? Pěngěnsueěnge i sie nêkakaliu naunge ku 
něbera, 'Taumata apang mělěhalě su anung amangku e kai 
kěkaļlemboěngu kačnge kų ią e čndaung matęen lunusě. 
18 lą e měbuąko kų měsuleko solong anung amangku, 
ringangu měbera: Amang, ią nědosa su Mawu ringangu 

si Amang. 19 la sembeng ta hinone isěbą anau. la koą e 
kere sěngkatau taumatan sewa si Amang.' 2? Tangu i sie 
měngkatewe něbuą solong anung amange. Kutęu wědang 
marau wọu wale i sie seng nikasilong amange. Ku naunge 
měngkatewe někakalěkaden tatalěntų, i sie timalang 
nělahěkų dingangu riměngu. 21'Amang,' angkuěng u aną 
e, 'ia e seng nědosa su Mawu ringangu si Amang. Sembeng 
ta hinone ią isěbą aną i Amang.' ?? Arawe i amange kimui 
manga ěllange dingangu něhengetang, 'Lighąko! Ala 

lakų kalênggihange ku luheko si sie. Luhein sinsing su 
talimědone ringangu sapatu su ļaede. 22Bou e alako ana 
u sapi rio matawa kų potọko! | kite deng mahungkaêng 
dingangu mahuliagě. 22U anaku ini e naung nate, kuteu 
něbiahě kapia; i sie nąung nailang kuteu kinareą saų.' 
Mase i sire nanětąe něsaliwang. 2? Kapěsěsaliwange, aną 

iakang kai su waelě. Sarangke isie susongo kų naranjeng 
bale, i sie nakaringihě tingihu musikě dingangu salai. 
26| sie kimuj e sěngkatau wọu manga ěllange, mase 
nakiwalo, 'Měnsang kawe pią apa e ini su waļe?' 27 Êllange 
simimbang, 'Tuarin Tuang kai nasongo! Ku i amang i Tuang 
seng nakipotọ u aną u sapi matawa, batuu aną esaube 
kinareą su ralungu kapapian badang!" ?3 Aną e iakang 
měngkatewe limangehě kų madiri taraj dumangeng su 
wale. Ku katewe i amange tanae limintų nanahionge si 
sie. 29 Arawe i sie kai simimbang, 'Seng pira-pira e su 
taunge karěngųe ią mělěhalě baug'i Amang kai tawe 
sarang sěnsule ią limawang parentang Amang. Kų kai 
apa e nikaonggọ i Amang si sia? Kadiongeng deng manga 
kambing sěmbaų? Kai i Amang tawe nangonggọ tadeau 
ia demben makapěsaliwang dingangu manga hapiku! 
30 Aną i Amang ene seng něngěnsue kakakalą i Amang 
dingangu wawine tahasundalě, kai sarąeng i sie nawali e i 
Amang nakipotọ u aną u sapi matawa si sie!' 3t 'Anąku!' 
angkuěng i amange, 'i kau e sěntinią měngkatewe su 
anuku. Ku apaewen si sia e, měngkai si kau lai. 22 Arawe i 
kite mambeng hinone mědaluasě dingangu mahuliagě e, 
watu u tuarinu enaung nate kuteu čndaj sau něbiahě; i 
sie naung nawuhi kuteu ěndai saube kinarea kapia.' " 

1 Mawu Yesus něhengetang su manga murit'E, 
16 "Pią naung sěngkatau kala. | sie pią sawohi 
e měngangurusě kakakaląe. Tau kala ene nakačbąe 
aduhangu sawohie kai měgěgagholọou roite. 2 Kuteu 
i sie nakireąeng sawohje ku něbera, 'Kai apae ngae 
ikěkaringihěku mąanun kau? Orasě ini, pěhabarěko 
pakaunsu-unsui halěu pananahimatanu su rarotongku. U i 
kau seng tawe wotonge makoa sawohi u měngangurusě 

e tangu ią e? Mawuku e kai mělělohosu ią. Mamacolé 

ia tawe makakoa; mětaharorong ią e kai mamea. 4 lą 
nakahěngangke; kereu ią nalohosete, ią harusě lawọ 
hapiku manarima u ia su walen sire!’ 5 Kuteu sawohi 

ene kimui e si sire apan pią utange su mawune. Su 
humotonge, i sie něbera, 'Pira e utangu su mawuku 

e?' ê Tau ene simimbang, 'Mahasu su wěnsad'u lanang 
zaitun.' Sawohi e něbera si sie, 'Alako surat'u utangu. 
Kaiangke kų ligha pěmohę: liman pulo." 7 Bou e i sie 
něbera su tau karuane, 'Kų si kau pira e utangu e?' Tau 

e simimbang, 'Sěhiwu su karong'u gandung.' Sawohi 

e něbera si sie, 'Ini alako surat'u utangu. Bohe e: ualu 
hasu.' 8 Tangu mawun sawohi u roitě ku tawẹ katulide e 
nědalo si sie ualingu kakanoą e matahučěnna; u manga 
taumatan dunia e limembo matahuěčnna mangatoré 
urusang i sire wọu manga taumata měběbiahě su tualagě." 
2 Mase i Yesus sayewe něhengetang kapia, angkuěnge, 
"Pěmpědaringihěko! Pakęko arětą u dunia ini waugu 
makareą hapi, tadeąu kereu arětą u dunia ini seng tą 
arěgane, i kamene sarung ikatarima su éllong kakalě e. 10 Į 
saing kěkapangimangeng su ralungu manga halě dararodo 
kěkapangimangeng lai su manga halě gaghaghuwa. 
Arawe i sain ta ikapangimangeng su ralungu manga ha 
dararodọ, malaing ta ikapangimangeng su manga halě 
gaghaghuwa. 11 Kerene, kamageng su halěu arětą u dunia 
e i kamene seng ta ikapangangimangeng, i sai tangu 
mapulu mangumbalang kamene su halêu arětą marohkě? 
12 Dingangu kereu su rarotongu waline i kamene lênnau 
ta ikapangimangeng, ute i sai wue mapulu mangonggọ 
apan makoa tataghuaneng i kamene? 13 Tawẹu sarang 
sěngkatau makapětahamawu su mawune rarua; watų u 

i sie kuměndagewen sěmbaų něngalembo wou waline, 
arau i sie masatia su mawune sěmbaų wọu waline. Kerene 
lai i kamene. I kamene tawe makapětahamawu su Mawu 

Ruata ringangu lai su arětą." 14Tau Farisi nakaringihě kěbj 
apan nipěhengetang i Yesus, mase i sire němpahulěge 
něbaheaun Sie, watu u i sire papuluang su roitě. 1° Arawe 
i Yesus něhengetang si sire, "I kamene kai taumata 
ikěkasilo adilě su těngong taumata waline, kai Mawu 
Ruata e masingką u ralungu naung i kamene. U apan 
lččnnačng marange su taumata, kai kěkakěllačng masaną 
su Mawu Ruata e. 16 Toratě kų nigaghělli i Musa e ringangu 
těntirong manga nabi e, wodang mapake sarang tempon 
Yohanes Mananahani. Dokeng tempo ene Injilé maanung 
kereapa Mawu Ruata měparenta kere sěngkatau Ratu 
měngkate hanesě ipědědalahabarě. Kų taumata e měngkai 
měpěpapulaho makoą umat'u Mawu Ruata. 17 Kai čndọu 
katewe langi dingangu dunia e mapaghohé, sulungu pią 
hurupě sěmbauų bọu torat'u Mawu e mailang. 181 sai 
manindo kawinge mase měkawing dingangu wawine 
waline, tau ene e nawuang. Dingangu i sai měkawing 
dingangu wawine kų nisindočnge malaing nawuang." 

19 "Ene naung pią tau kala. Pakeange měngkai malļalěgadě, 
ku měngkatewe měsěsaļiwang čllo-ěllo e. ?? Kų piako tau 
kasiang mąpapěllọ su pasěllangengu walene arenge i 
Lazarus. Awae napěpidu hempang. 211 sie mapulu měloho 
tiange dingangu popahu kačng mąhondosě bọu mędang 
tau kala ene. Asu ryděntakolai měmpělělewa hempange. 
22 Tau kasiange wọu e nate, kų ničntud'u maląekatě 
sarang tampą kawantugange su sěndihang i Abraham su 
sorga. Tau kala e nate e lai kų nilěbing. 73 Su katanakeng 

u taumata nate i sie měngkate apa masigěsa. Kų su 
tempong i sie rimalingara ute, i sie nakasilọe si Abraham 
dasi marange dingangu i Lazarus susěndihang i Abraham. 
24 'Tuang Abraham!" kakujen tau kala. 'Talěntukon ia. 
Oroiko i Lazarus apangunon talimědone su ake, ku 
apěnantą lilaku. la mangkewen nasunsara su ralungu rěllju 

putung ini!' 25 Kuteu i Abraham simimbang, 'Pětahěndung 
bue anaku: kananduen pěbawiah'u i kau seng nakatarima 
apan mapapia, arawe i Lazarus e nakahombang dalaki 
e. Kų ini i sie malunsemahě arawe i kau e masunsara. 
26 Tapengu lai, su taloarang kau ringangu i kami e 
seng pią tagialue maloang tadeąu i sain bou ini tawe 
makatamai ringangu i sain bọu pai e tawe makaramahi!' 
27 'Kamageng kerene, Tuang,' angkučng u tau kala e, 'ią 
mědědorong sěngapang botonge si Tuang pěndoloh'i 
Lazarus sarang baleng amangku e. ?8 Pią limangkatau aną 
u sěngkatauku sene. Dolohěko i Lazarus apěnasako si 
sire, madiring i sire lai manawo su tampa masunsara ini." 
23| Abraham simimbahě, 'Si sire seng pia manga bukě i 
Musa ringangu bukě u manga nabi! Balą e i sire raringihě 
apam mabawohe su ralungu manga bukě ene!' 30 Arawe 
tau kala e simimbang, 'Ene kai tawe makahětibě, Tuang 
Abraham. Kai kereu pią taumata nate měbangung kapia 
ku duměnta sarang anun sire, ute i sire měmpětobatě bou 
kalawọu rosan sire." 21 Kuteu i Abraham něbera, 'Kereu i 
sire tawe rumaringihě parentang Musa ringangu manga 
nabi ute, nalaheu i sire tawe měmpangimang manilaing 
pią taumata nate měbangung kapia.' " 

1 Mawu Yesus něhengetang su manga murit'E, 
17 "Manga haghin sabarang makoa katatanggačngu 
taumata měmpědosa těngadě sarung luměto. Arawe 
kačngkěhang i sai makakoa katatanggačng! 2 Mapiangbe 
kereu watung gilimang nilaiki su lehe e, mase i sie 
niwontolě su laudé, sulungu i sie makakariadin sěngkatau 
wọu manga rariọ tamai měmpědosa. 3 Ualingu ene 
pakapia wue! Kereu aną u sěmbaų u měsala, ute pěberai. 
Ku kereu i sie měsasěsilě ute, ampunge wue i sie. f Kereu 
i sie něsala si kau pitun sule sahěllo kų apan su sulene 
ruměnta su anunu kų měbera u, 'la mědorong ampung,' 

ute ampunge wue i sie." > Manga rasulé nêmpèbera e su 
Mawu Yesus, "Mawu, toghaseko pangangimang i kami e." 
6 Mawu simimbang, "Kereu i kamene pią pangangimang 
kere kaguwąu waki u sasawi ute, i kamene makapěbera su 
kalu murbei čndai, 'Kačbųko i kau kų kasuangko su sasi,' 
těngadě kalu ene sarung tumuhu si kamene." 7 "Kereu 
sěngkatau wọ'i kamene pią čllange mąmungkalang 
čntana arau mělalukadě domba. Kamageng êllange 
masongo kų i sie makawera wue ngae si sie, 'Mahje 

ligha e kačng'? 8 Mamben tala! Kasuenge i sie sarung 
měbera si sie, 'Pěllọko kačngku, Pěluhengkon pakeang 
burěsi ringangu hapaiko ią, těntalang deng kąkačnge 
ringangu kąpěnginunge; bọu e i kau e wuhude kačng.' 

9 Ěllang ene tawahaluas'u raločng ualingu seng timuhų 
parentang mawune wěgang? 1° Kerene lai i kamene. Kereu 
i kamene seng němpěkoą kalawọu apąewen ipakikoą si 
kamene e ute, pěmpěberąe u, 'I kami ěllangbe wiasa; i 
kami kétaeweng měkoą apang hinong koateng i kami.'" 
11 Suraralengang sarang Yerusalem, i Yesus kai rimaleng 
bọu wěllą u Samaria ringangu Galilea. 1? Pią e simuě su 
kampong sěmbaų, i Sie nirěntačngu mapulongkatau pią 
sakje su pisi, makatataku. I sire rudarisi bọu maraune, 13 ku 
měmpěkěkui malaiha, "Mawu Yesus! Talěntukong kami e!" 
14 Sarang i Yesus nakasilo si sire, i Sie něhengetang, "Dakọe 
pěmpětěngkatodę su manga imang, pědorong si sire 
pamarikěsa wadang i kamene." Kąpahundalengete i sire 
něngkaulļę e wọu saki i sire. 1? Kuteu sěngkatau woi sire 
nakapěndangu i sie seng napia ute, měngkatewe něsule 
kapědaloneng tingihě maihą su Mawu Ruata e. 16 Mase su 
těngon Yesus, isie nětěngkasumagě kų makitarimakase 

e i Sie. Tau ene tangu kai tau Samaria. 1? Bọu e i Yesus 
něhengetang, "Karą kawe mapulongkatau arau napia? 

Ku kawe suapa ho i sire siong katau lai? 18 Unųye kětąen 

tau raghi čndai e něsule kapia nakitarimakasę su Mawu 
Ruata?" 19 Mase i Yesus něhengetang su tau e, "Pěbuą 

e kų kapulẹ e. Ualingu i kau mangimang si Sia ute i kau 
naule." 20 Pią tau Farisi pira-pirang katau nakiwalo si 
Yesus měnsang angere Mawu Ruata ruměnta měparenta. 
| Yesus simimbang, "Kararatuangu Mawu Ruata e tawe 
tětakengu tatiala ikěkasilon taumata, 21 hakju taumata 
makapěbera, 'Mahje kakělla, čndai i sie!' arau, 'Paj sene i 
sie!' U Mawu Ruata seng manětą měparenta si kamene." 
22 Bọu ene Mawu Yesus něhengetang su manga murit'E, 
"Sarung duměnta tempone i kamene mapulu reng 
makasilo ěllo sěmbaų bou patiku ěllong Ahus'u Taumata, 
kaiso i kamene mang ta makasilo. 23 Sarung pią taumata 
měbera si kamene, 'Kakělla, pai sene!' arau, 'Kakělla, 
ěndaung sini!' Kai kumbahang i kamene suměbang mědeą 
si sie. ?4 Keręewe kakerongu kila su langi ku matuahé 
bọu pondole sarang pondole, kerene lai sarung kakakoa 
u Ahus'u Taumata e su ěllon'E. 2? Kai kakalimonaěnge i 
Sie mang deng harusě masunsara ku ikądirin taumata 
orasě ini. 26 Su ěllong Ahus'u Taumata sarung ilělahę 
kakakoą e měsulungkewen nąung su tempong Noakě 
kalimona e. ?” I sire naung nahungkaěng dingangu 
němpanginung dingangu němpěkawing; kų kerene 
měngkate sarang i Noakě e simuě su ralungu kapalě kų 
nirěntačngken dalulung kų nakawinasą e kěbį taumata. 
28 Měsulungkewelain su tempon Lotě. | sire mahungkaèng 
měmpąnginung měběbawělli, mąhěnsinuang dingangu 
měmpělělanging bale. ?? Arawe sarąeng i Lotě siměbang 
bọu Sodom, su ěllo ene putung dingangu malelang čnnaę 
něboang bọu langi kų nakawinasą e si sire kěbj. 3? Malaing 
kerene sarung su ěllon pětěngkalahekangu Ahus'u 
Taumata e. 3t Su ěllo ene i sai su wowong atu u walene, 
abe lintu mangala manga apaliwų e su ralungu wale. 

Malaing kerene i sain su waelě, abe pěsule sarang balene. 
32 Ppěmpětahěndung apan seng nariadi su kawing i Lotě. 
33 | sai mětěngkasalamat'u pěbawiahe sarung kailangengu 
pěbawiahe. Arawe i saing kailangengu pěbawiahe sarung 
makauntung. 34 Pangimangke: Su hěbi ene, duang katau 
su pětatikilang sěmbaų, sěngkatau paringaneng dingangu 
sěngkatau itěntang. 22 Duang katau wawine kapělutą e 
gandung sěngkatau paringaneng, dingangu sěngkatau 
itěntang. 36 [Duang katau mąmunara su lantang sěngkatau 
paringaneng, kų sěngkatau e wue itěntang.]" 37 Manga 
murit'i Yesus němpěkiwalọe, "Suapa wue ene sarung 
mariadi Mawu?" Yesus simimbang, "Suapan pią bangke 
ute, sene pią manu mananodọ bangke ene." 

1 Bọu ene i Yesus měběběken sêmbau papinintu 
18 waugu ipaněntiro manga murit'E tadeau i sire 
hanesě měmpědoa ringangu tawe ikawěsų u ěnna. 
2 Mawu Yesus něhengetang, "Su soa sěmbauų kai pią 
mělahukung kų tamatatakų u Mawu Ruata e, dingangu 
tawe měndarekeng i sai-sai. 3 Su soa ene pią lai sěngkatau 
wawine walu kų seng pira-pirang sule mětětěngong 
mělahukung ene mědědorong perkarane pakiontolě, 
'Tulungko ia mětěngon dokąku,' angkuěngu wawine walu 
ene. “Ene sěngapang déngue mělahukunge tawe mapulu 
mětulungu wawine walu ene. Kai samurine mělahukung 
ene kai nětiněnna, 'Maningbeng ią tamatakų u Mawu 
Ruata ringangu tawe měndarekeng i sai-sai, ? kai ualingu 
wawine walu ini měngkai hanesě duděnta manahaghe sią, 
mapiangbe ią mětulungu perkarane. Kai kereu tala, i sie 
měntěhang měngkai hanesě duděnta kų makasigěsą si 
sia! " 6 Bọu e Mawu něhengetang, "Pětiněnna apang ku 
niwerang mělahukung tą katulide ene! 7 Ho! Sěnaungu 
Mawu Ruata kai ta makakoą tumatawang pěrkarang 
umat'E sěsane kų měmpěkěkaliomaneng si Sie ěllo-hěbi? 


LUKAS 18.8—16 228 


Su naungu i Sie mênênoho u tempo mědeąu mětulung 

i sire? 8 Pangimangke: | Sie měngkate masahawu 
tumatawang pěrkarang sire! Kaiso kamageng Ahus'u 
Taumata ruměnta, apa wědaweng makahombang taumata 
mangimang si Sie su dunia ini?" 9 Mawu Yesus malaing 
něběkeng papinintu ini kų pinětimonan'E su taumata 
mapakasaną u taumata waline, kaiso mangiaking u 
batangeng i sire mapia. 1° Angkuěng i Yesus, "Pią tau ruang 
katau kų nakoą sarang baleng Mawu měmpěkaliomaneng. 
Sěngkatau tau Farisi, kų sěngkatau e waline lai e 
maghaghčlle bea. 11 Tau Farisi ene rimarisi nětěngkahae 
sěsane kų někaliomaneng, 'Oh Ruata, ią makitarimakase si 
Kau, u ią baline kere taumata sěnggą, kų tahapěhampasě, 
ta katulide, arau tahawuang. la makitarimakase ualingu ia 
balinewe měsuļungu maghaghêlle bea ěndai ene. lą 
měpuasa duan sule sěngkamisa dingangu ią mangonggo 
u sasěmbaku si Kau katahąpulong bahageange bọu kêbi 
čbaąku.' 13 Arawe maghaghělle bea ene dudarisi bọu 
maraune dingangu sala matakų kadalingarane sarang 
langi. Apid'u kąpěngapune sěbą e i sie kapěberane, 

'O Mawu Ruata, talěntųkon ią taumata waradosa ini!" 

" 14 "pangimangke," angkuěng i Yesus, "su tempong 
napule solong bale, maghaghělle bea ene kų nitarima u 
Mawu Ruata balinewe tau Farisi ene. U apan taumata kų 
mětěngkarangę u watangenge kai iapakasaną; dingangu i 
saing ku mětěngkasaną u watangenge kai iapakarange." 
15 Pią manga taumata němpěbawa manga rario darodo 
solong anun Mawu Yesus tadeąu i Sie manenggehě 
dingangu mangalamatě si sire. Saraeng manga murit'i 
Yesus nakasilo ene, i sire kai limangehě su taumata lawọ 
ene. 16 Kai i Yesus někui manga rariọ e mase něhengetang 
su manga tumatolen'E, “Bala e manga rariọ aparěnta 

su anu-Ku! Abe sahaghei i sire, batų kai taumata kere 

čndai ini makoa ana u Mawu Ruata. 1? Tahěndungeko! | 
sain tawe mětěngon Duata e kere manga rario ini, tawe 
makoa manga aną u Mawu Ruata." 18 Sěčngkatau pangaha 
u tau Yahudi e nakiwalo su Mawu Yesus, "Tuang Guru 
lčadateng, ia harusě měkapura ho, tadeąu makaêba 
pěbawiahě kakalě?" 19 "Kawe unųe i kau měsěsěbą u lą 
mapia?" kakiwalon Mawu si sie. "Tawẹu sarang sěngkatau 
mapia, sulikud'u Mawu Ruata sěsane. 201 kau seng 
masingką manga parentang Mawu Ruata: 'Kumbahang 
mawuang, kumbahang mamate, kumbahang mětako, 
kumbahang měsahiding konti, ringangu pangadatě si 
amangu ringangu si ninangu.' " 21 "Kèbij parenta ene seng 
takų nituhukang, dokeng ia bědang kadodọ," sasimbangu 
tau ene. 2? Nakaringihě ene, i Yesus něhengetang, 
"Bědang pią sěmbaų hinong koatengu: Baluko kěbi 

arětą u ku onggọko roite su tau kasiang, kų i kau sarung 
makahombang arêta u su sorga. Bọu ene mahie tole Sia." 
23 Sarangke tau ene nakaringihě ene, i sie měngkatewe 
masusa naunge, ualingu i sie kai kala kahěngang. 241 Yesus 
masingką u tau ene masusa naunge ualingu ene Mawu 
Yesus něhengetang, "Masigěsą kahěngang tau kala makoą 
kawanuang Mawu Ruata! 22 Malowokangbe onta sumuě 
su tulin darahung, sulungu tau kala sumué su kararatuang 
u Mawu Ruata." 26 Kěbį taumata apan nakaringihě si Yesus 
něhengetang kerene nakiwalo, "Kamageng kerene, i sai 
tangu hinong masalamatě?" ?7 Yesus simimbang, "Apan 
tawe mariadi su taumata e, mariadi wue su Mawu Ruata!" 
28 Mase i Petrus něbera, "Kakělla! | kami seng naněntangu 
sěmbalļečěng baugu tumole si Tuang." 2? "Pangimangke!" 
angkuěng i Yesus. "I sain seng naněntangu walene, arau 
kawinge arau mahuanene arau inang-iamange arau 
manga aną e ualingu mětangkiang Mawu Ruata, 3° i 

sie sarung balisang limembong kalawọe pira haweng 

su tempo ini, dingangu su tempo sarung duměnta, i 

sie sarung gělikangu pětatumbiahě tutune ringangu 
kakalě." 31 Mawu Yesus nangomoli sire murit'E mapulo 
dua nihaene mase něhengetang, "Daringihěko! I kitę ini 
mětětimona Yerusalem. Pai sene, kêbi apan niwohę u 
manga nabi maanun Ahus'u Taumata sarung mariadi. 32I 
Sie sarung isarakang su apan taumata waline Yahudi, kų 
sarung mětaghunalang, měhinakang dingangu mangědu 
si Sie. 331 sire sarung manigěsą dingangu mamate si 

Sie, arawe su katěllu ěllone i Sie sarung měbangung." 

34 Patikų ene tawe nikačnnačngu manga murit'E sarang 
kadodọ-dodọ. Mangalen bawerang Yesus ene nibawunin 
sire. | sire běgan Sie měnsang měběbisarang apa. 22 Su 
tempon Yesus marani mahumpa u Yerikho, sěngkatau 
wuta maiang mětaharorong su wiwih'u raleng. 36 Pią 

i sie nakaringihě taumata lawọ sųsahe i sie nakiwalo, 
"Kai pia apa?" 37 "Yesus tau Nazaret ene susahe," 
angkuéng i sire si sie. 38 Tangu tau wuta e někiąe, "Yesus, 
Ahus'i Daud! Taléntukong ią!" 391 sire apan su těngone, 
němpěpědu ringangu něngoron sie apakąděmasě. Kai i 
sie saunengkewe někuiewen tingihe limembong kaiha e, 
"Ahus'i Daud! Talěntukong ią!" ^ Mawu Yesus nědung 
dingangu nangoro taumata apěběbawa tau wuta ene 
sarang anun'E. Saraeng i sie nahumpa, Yesus nakiwalo, 
41 "Kai apa kapulunu Taku koateng si kau?" "Tuang," 
sasimbahu tau wuta ene, "ia mapulu makasilo." 42 Mase 
Mawu Yesus něhengetang, "Kamageng kerene ute, 
pěkělląe! Ualingu i kau mangimang si Sia ute, i kau e 
mule." 43 Su tempo ene lai, i sie ringangu nakasilo, mase i 
sie timole si Yesus apidu nakitarimakase, su Mawu Ruata. 
Sarąeng taumata lawọ e nakasilọ e halě ene ute, i sire kêbi 
němpědalo Mawu Ruata. 


LUKAS 19.1— 13 231 


1Saraeng i Yesus nahumpa su Yerikho, i Sie 
19 měngkatewe rimalengu soa ene. ? Su soa ene pią 
sěngkatau těmbonangu maghaghělle bea kala, Arenge 
i Zakheus. 21 sie mapulu makasilo kai i sai Mawu Yesus 
ene, kų ualingken taumata tumanju lawọ dingangu i sie 
sěsane kai masana, ute i sie tawe nakasilo si Yesus. 4 Kuteu 
i sie timalang nangalamona taumata lawọ, bọu e naawi 
su kalu, tadeąu makasilo si Yesus ku ta kadéngue sarung 
sumahe sene. 2 Saraeng i Yesus nahumpa su kalu ene, 
i Sie rimalingara mase něbera, "Zakheus lighako čnaę 
dělusě! U lą e kai mapulu mawuną su walenu sahěllo ini." 
6| Zakheus měngkatewe masahawu-sahawu dimělusě 
dingangu nanarima si Yesus napene u raluasě. 7 Kěbj 
taumata nakasilo halě ene nanětąe němpěgahutų. | sire 
něbera, "Sih! | Sie tamai makisake su walen taumata 
ralaj!" 8 Bọu e su walene, i Zakheus dimarisi dingangu 
něberą e si Yesus, "Mawu, sêmbahageang bou arětąku, 
takų ionggọ su taumata kasiang; dingangu baląe i sai 
wọu takų kinaakaleng, sarung takų baehang kapia si 
sie pa u sule!" 9 Mase angkuěng i Yesus, "Su sahěllo 
ini i kau ringangu kalawọu ralohon balenu masalamatě 
dingangu ghěllikangu pěbawiahě buhu, batųu mang i kau 
lai hiten Abraham. 1° Ahus'u Taumata ruměnta mědeą 
dingangu mapakasalamatu apang něngkapalidě." 1t Pią 
e i sire wědang kąpědědaringihe si Yesus měběbisara, 
i Sie něběken papinintu sěmbaų. Batųu su orasě ene i 
Sie maraning Yerusalem, dingangu taumata mangiralingu 
Mawu Ruata seng ligha měparenta kere sěngkatau Ratu su 
dunia. 1? Mawu Yesus něhengetang, "Pią sěngkatau tuhasě 
kų nakoą solong banua marau mědeąu mahengkę makoą 
datu, mase měsule kapia. 13 Bědang ta něběbuą, i sie někui 
mapulongkatau êllange, mase nangonggou roitě bulaeng 
pěsěngkalěpa si sire pěsěngkatau. 'Pěmpědagangken 

doitě ini karênguewen ia suraralengang,' angkuěnge si 
sire. 14 Arawe ralohon soa ene měběbinsi i sie. Kutęu, 
sarąeng i sie seng napaghohě i sire něndolohu rarolohang 
tadeąu apąuliu, 'I kami madiring tau ini ipakakoa datung 
kami.' 15 Kaiso tuhasě ene nahengke naratu bọu e 
něsule su wanuane. Měngkate apa masahawų i sie 
kimui manga êllange apětětěngo, tadeąu makakasingkąu 
kalawọu untunge nikatarima i sire. 16 Êllang humotonge 
riměnta ringangu něbera, 'Mawu, doitě bulaeng kų 
nionggọ u Mawu e, seng takų kinakoa mapulong 
kalěpa.' 1? 'Mapaelě,' angkuěngu mawune, 'i kau ěllang 
mapia! Ualingu su manga halě dararodọ, i kau wotonge 
kapěngumbalaěng ute, ia sarung měkoą si kau mangawasa 
soa mapulo.' t8 Ěllang karuane riměnta ringangu něbera 
u, 'Tuang, doitě bulaeng sěngkalěpa nionggọ i Tuange, 
seng takų nikakoa lima.' 1°? Su ěllang ene, datu e něbera, 
| kau sarung mangawasa soa lima.' 20 Ěllang kewelai 
waline riměnta, kų něbera, 'Tuang, ini roit'u; takų niresọ 
su ralungu lenso. ?t lą kai mataku si Tuang batųu i Tuang 
kai taumata mahěgisě. | Tuang kawe mangala apam 
baline tataghuaneng i Tuang, dingangu i Tuang mamênsa 
su tampa tawe niasi i Tuang.' ?? Datu ene něbera si sie, 

'I kau êllang dalai! Mětakaewen baweranu sěsanu ią 
sarung měhukung i kau. I kau masingką u ią taumata 
mahěgisě: ia měngalą apang ku baline tataghuanengku, 
dingangu mąměnsą su tampa tawe takų piněngasikang. 
23 Maeng kerene unue i kau tawe nanowa roitě ene su 
bank tadeąu su tempon ią mawali, ia nakapanarimą 
bue roitě dingangu untune?! ?4 Mase ratu ene něbera si 
sire apan mahundarisi sene, 'Ala e roitě ene wọ'i sie ku 
gěliko su ěllang kų mąnaghuang doitě bulaeng mapulo 
ene.' ? Arawe i sire ene němpěbera, 'Mawu, i sie seng 
něnaghuang mapulo.' 28 Datu e simimbang, 'Tahěndunge: 

i sain seng pią si sie, sarung tambaěng iapakalawo. Arawe 
i sain tawe apa ute, apan ene si sie sarung pěngalakeng 
lai wo'i sie. 2? Ku orasě ini ute wawae ramahi apan 
dumaroką si sia e, ringangu tawe mapulu ia makoa datun 
sire. Pate e i sire kěbi su těngoku!' " 28 Sarąeng i Yesus 
něhengetang u kěbi ene, i Sie rimaleng su těngon sire 
nětimona Yerusalem. 22 Saraeng seng maraning Betfage 
ringangu Betania su Wukid'u Zaitun, i Sie rimoloh'u 
murit'E ruang katau niapangalimona. 30 "Dakọko sarang 
kampong pai tětatěngočng," angkuéng i Yesus si rědua, 
"kereu i rua masuě sene i rua měntěhang makasilo 

aną u kalide sêmbau malaiki. Kalide ene wědang tawe 
nisěsakečngu taumata. Lukąe kalide ene ringangu wawa 
e ramahi. 31 Kereu taumata makiwalo si rua, 'Unue i rua 
něluka kalide e?' pěberako, 'Mawu e měgěgausě.' " 32| 
rědua murit'i Yesus e natamai ringangu kinačbakeng kěbij 
e kahěngang kereewe niweran Yesus. 23 Kuteu i rědua 
kapělukane aną u kalide e, taghuange něbera si rědua, 
"Unųe i rua měluka kalide ene?" 341 rědua simimbahě, 
"Mawu měgěgausě." 35 Bọu e i rědua něbawa aną u kalide 
e sarang anung Yesus. Mase i rědua němiląu pakeang i 
rědua su talêtugu kalide e kų niapaawi i Yesus su wowong 
kalide ene. 36 Kutẹu i Sie simahe apid'u kasakene kalide e 
taumata lawoe němpamiląem pakeang i sire su raleng. 

37 Su tempong i Yesus maranjeng mahumpa u Yerusalem 
suraleng ku duměsungu Wukid'u Zaitun, kěbį manga 
murit'E makěpalě ene nanětą e měmpědalon tingihě 
maiha mědědalo Mawu Ruata ringangu makitarimakase 
si Sie ualingu kalawọu munara makąlaherang kų seng 
kinasilon sire e. 281 sire nčmpěbera maihą, "Aļlamatě 
kawuako su Ratu kų kąděntane su ralungu areng u Mawu! 
Pědarame su sorga dingangu apakaraloko Mawu Ruata!" 
33 Pirang katau tau Farisi wọu taloaran taumata lawọ 

e němpěbera si Yesus, "Tuang Guru, pěberaiko manga 
murit'i Tuang apakarěmasě." ^0 Mawu Yesus simimbang, 
"Pangimangke! Kereu i sire marčmasě ute manga watu 
ini sarung měmpěgio." ^1 Sarąeng i Yesus luhaungkeng 
Yerusalem kų nakasilọ e soa ene, i Sie simangjen soa ene. 
42 Angkuěng'E, "Pirua, keręeng kapiane, kereu sahěllo ini i 
kau masingkąu apan makarěntan pědarame! Kaiso orasě 
ini e i kau tawe makasilo ene. 231 kau sarung makapěndang 
su sěnsule tempo suapan sekę u e měkoą sasahaghe 
ipělikų si kau; i sire sarung měmpěliwung si kau ringangu 
měmpaněsę si kau wọu kèbi tampa. 441 sire sarung 
mapakasilaką i kau ringangkewen taumata ralohonu e; kų 
tawe manga watu sarang sěmbaų iwalan sire madalênsung 
su tampa e, batųu i kau tawe měněnaungu tempon Mawu 
Ruata ruměnta mapakasalamat'i kau!" ^5 Mawu Yesus 
simué su Walem Mawu kų nanětą nanokolu malahumbalų 
su tampa ene. 46 "Su ralungu Winohe Susi," angkuěng'E 
si sire, "mąbawohẹ kere ini: Mawu Ruata e něhengetang, 
'Bale-Ku kai sarung makoa baleng pěkakaliomanengang.' 
Kuteu kahiang kamene nikakoa liangu taha pěhampasě!" 
47 Ěllo-ěllo i Yesus mąněntiro su ralungu Walem Mawu. 
Manga imang těmbonange ringangu manga mananěntiro 
agama, ringangkewen manga pangahąu tau Yahudi e 
mapulu mamate si Sie, “8 kutẹu tawe nakarea dalenge 
měnsang kereapa měkoą halě ene, ualingu kěbi taumata 
měngkate rudaringihé si Sie ringangu rudaringihě manga 
hengetang'E. 

1 Pią e su sahěllo, i Yesus kąpaněntirone 
20 ringangu mělěhabaren Injilě bọu Mawu Ruata su 
taumata lawọ su ralungu Walem Mawu. Manga imang 
těmbonange, manga manančěntiro agama ringangkewen 
mêngangaha tau Yahudi riměnta, 2? kų němpěbera si 
Yesus, "Kěnang habarě si kami kai apa wanggilu timonanu 

hakju i Kau někoą kěbi ini? Kai i sai tangu něgěllju 
kawasa ene si Kau?" 3 Yesus simimbang, "la mapulu 
makiwalo. Kěnangko pěhabarě si Sia, 41 Yohanes kai 
něnahani ringangu kawasang sai tangu? Mawu Ruata 
arau taumata?" ° Tangu i sire nanětą e nahumbisara, 
"Kereu i kitẹ měhabarě, 'U kai ringangu kawasan Mawu 
Ruata,' ute i Sie sarung měbera, 'Maeng kerene, kawe 
unųe i kamene tawe mangimang si Sie?' ê Arawe maeng 
i kitẹ měbera, 'Kai ringangu kawasang taumata,' ute 
sěngkawanuange měntěhang mangěntungu watu si kite, 
batųu i sire mangimangu i Yohanes kai sěngkatau nabi." 
7 Kutęu i sire simimbangu, "I kami wěga wue." 8 Tangu i 
Yesus něhengetang si sire, "Kamageng kerene lą e tawe 
lai mauli si kamene, měnsang dingangu kawasang sai lą 
měkěkoą kěbj ene." 2 Mawu Yesus měběběke su taumata 
lawọ e, papinintu kere ini, “Piako naung sěngkatau někoą 
sasuange anggoré. | sie nakitamang sasuange su pirang 
katau mělěhalě sasuang mase nakoa sarang banua waline 
ku nětaną dio marèngu sene. 10 Su tempone e manipo 
wuang anggorě, taghuangu sasuange něndoloh'u ěllange 
sarang anun mělahalě ene tadeąu manarimą bageange. 
Kuteu manga mělahalě ene nělimadě čllang ene kų i sie 
nirolohě niapakapulę dingangu limane tą lohone. 11 Tangu 
taghuangu sasuange sauewe lai rimoloh'u éllange lai 
waline; kuteu ěllange ene malaing nilimad'i sire ringangu 
nipakameang manga mělahalě, mase niapakapulę tą ule 
apa. 1? Bọu e taghuangu sasuange rimoloh'u êllange 
katěllune. Arawe ěllang ene malaing nilimad'u manga 
mělahalļě ene ku niteled'i sire sulikudu sasuang ene. 

13 Pěngěnsuečěnge taghuang sasuang ene nèbera e, lae 
kai měkapurąe ngae? lą e sarung měndolohen ahusěku 
ikěkěndagě. Sembeng nalahęu i sie sarung adateng i 
sire!' 14 Akuteu sarang manga mělahalě nakasilo aną 

u taghuangu sasuang ene, i sire nêmpahumbisara e 
sěngkatau su waline, 'Kai čndaj isie ini e taghuange. 
Mahie i kite měmate si sie, mědeąu i kite managhuang 
pusaka e.' 15 Tangu i sire něhipen sie sarang likud'u 
sasuang mase pinate." Mase Mawu Yesus nakiwalọ e, 
"Ene êng, kamageng taghuangu sasuang ene měbali, i sie 
sarung měkapurąe su manga mělahalě ene? 16 Mambeng 
těngadě, i sie sarung duměnta kų mamate manga 
mělahalě ene, kų manarakangu sasuange su mělahalě e 
waline." Nakaringihě ene, němpěberą e taumata lawọ 

si Yesus, "Mambeng aj kariadi kerene!" 17 Mawu Yesus 
kai namanda si sire mase nakiwalo, "Kamageng kerene, 
apa mangalen bawalom Binohe Susi ini? 'Batu niwalan 
měkakoą bale e kai seng nakoa batu kahumotongange.' 
18 Kěbį taumata apan načnsą su watu ene sarung 
maraluta; dingangu i sajewen kačnsakengu watu ene 
sarung mararule makoa awulě." 19 Manga mananěntiro 
agama ringangu manga imang těmbonange masingką u 
papinintu ene ipětětalahinon Yesus si sire. Ualingu ene i 
sire mědědeą manamę si Sie su orasě ene lai, kai i sire 
mataku u kawanua e. % Kutẹu i sire měngkai mědědeą 
loahe mapia. I sire rimoloh'u taumata sarang anung Yesus 
makoa měpapahimang makitikau taumatawe matulidě 
tadeąu i sire měngalą bera si Yesus dingangu kakiwalo 
mědeąu i sire makapěnarakang i Sie su mananěmbonange 
ringangu kawasang guběrnurě. 21 Tangu i sire apan 
nionggotangu roitě e němpěbera si Yesus, "Tuang Guru, 

i kami masingką u kěbį apan niwera ringangu nitěntiron 
Tuange něhino wue. | kami masingką lai u i Tuang 
dingangu mahatedé maněntirong kapulun Mawu Ruata 
su taumata, batųu i Tuang tawe měmamile taumata. 

22 Ualingu ene kěnang i Tuang pěbera si kami, tuhųewe su 
těntirong agamang kite botonge wue mamaehě balasteng 

su Kaisarě arau tala?" 23 Kai Mawu Yesus masingkau 
tondolikų i sire hakju ene i Sie něhengetang, 24 "Kěnangko 
tode si Sia doitě salaka sěngkalěpa. Tulada ringangu 
arengi sai ini e?" "Kaisarě!" nisimbah'i sire. 22 "Maeng 
kerene," angkuěng i Yesus si sire ute, "ghělibe su Kaisaré 
apąewen darotongu Kaisarě dingangu su Mawu Ruata 
apaewen darotongu Mawu Ruata e." 26 Kawe těngadě su 
těngon taumata lawọ e i sire tawe nakasame sala maning 
kětąu sěmbaų si Yesus. | sire měngkatewe marěmasě 
dingangu madalinguen sasimbang'E. 27 Pirang katau wọu 
ghalipohong Saduki nahunděnta sarang anum Mawu 
Yesus. (| sire ghalipohon taumata kų pią kasingką u tawe 
apa pěbawangungu taumata nate.) | sire nakiwalo si 
Yesus, 28 "Tuang Guru, i Musa kawe namohe u tita ini si 
kite: Kereu pią u sěngkatau ese mairi kų isie kawe wanto, 
tangu tuarine (tuhange) harusě pěkawing dingangu 
walune mědeąu mapalětowen hite su tau seng nairi. 

23 Pią naung i sire pitu tamahuari. Ene iakange někawing 
dingangu walune, kuteu i sie lai nate wantọ. 30 Mase 
karuane někawing dingangu walune, kuteu i sie lai nate 
wantọ. 3t Halļě lai mêsulung naraiadi su aną u sěmbaų 
katěllune ringangu sarang lai kapitune. 22 Nadeho tau 
wawine ene nate e lai. 33 Su êllon pěbawangungu taumata 
nate ute, kai kawingken sai tau wawine ene? Batųu i 

sire pitu e seng bọu němpěkawing i sie kěbi." 34 Mawu 
Yesus simimbang, "Manga taumata měběbiahě orasě ini 
měmpěkěkawing, ? kai i sai-saing hinong ipěbangung 
kapia wọu papatene, kų měbiahě su tempo ramahi e i sire 
seng tawe měkawing. 36 Kakakoą i sire kai kere maląekatě 
tawe lumaate. | sire kai manga ana u Mawu Ruata, watu 
u i sire seng niapěbangung kapia wọu papate. 37 | Musa 
sěsane nělahę u taumata nate sarung iapěbangung 
kapia. Su ralungu winohe e mąanun gahundungu sumpini 

ku dudélli ene i sie nakasěbąu Mawu kere 'Ruatang 
Abraham, Duatang Ishak, Duatang Yakub'. 38 Kų Duata ene 
balinewe Ruatan taumata nate! I Sie kai Ruatan taumata 
wiahě! Batųu su Ruata e kěbj taumata e wiahě." 39 Pirang 
katau mananěntiro agama němpěbera, "Sasimbangi 
Tuang Guru e mapaelě kahěngang." ^% Ualingu ene i 
sire sembeng tawe lai wahani makiwalon manga apa si 
Yesus. “1 Mawu Yesus nakiwalo si sire, "Kere apa ralenge 
mědeąu Ratu Mananalamatě e ikawerawe hěnton Daud? 
42 Sumbaliau i Daud sěsane něbera su ralungu bukě u 
Mazmur, 'Mawu kasěllahenge něhengetang su Mawuku: 
Kaiangko su koaneng-Ku, “2 sarang la měkoą manga roka'U 
e měsuba si Kau.' ^4 Kutęu kamageng i Daud měsěsěbąu 
Ratu Mananalamatě e, 'Mawu', kų kereapa wue i Sie 
kawe hěnton Daud?" ^ Ene taumata e kapědaringihe 
si Yesus mělěhengetang, i Sie něbera su manga murit'E, 
46 "Pakatateghang bue su manga mananěntiro agama. | 
sire puluang mědaraleng dingangu lakų mananandu, kų 
papuluang makijadaté su manga pasaré. | sire papuluang 
kumaiang su kakaianeng su horone su pěmamisačng 
dingangu su manga salimbang. “| sire mêmpangakalé 
manga wawine walu ringangu mělěhampasě balene. 
Ku mêdeau karalai i sire tawe kasingkateng ute, i sire 
měmpěkěkaliomaneng manandu-nandu. Hukumang i sire 
sarung limembong kawěhąe." 

1 Su Walem Mawu e, i Yesus něhengkę u matane 
2 1 nakasilo makakaląe němpaměllọ u roitě su ralungu 
peting sasěmba. 21 Sie nakasilo lai sěngkatau wawine 
walu kasiang nětahong duang kalěpa roitě tambaga. 
3 Mase i Yesus něhengetang, "Daringihě: tau walu ěndai 
e nětahon sasěmba limembong kalawoe wọu kěbjewe lai 
waline. 4 Batųu i sire kěbį e měngkai měmpěgěgěllį bou 
tompẹ u arětą i sire. Arawe wawine walu ěndaj e, manjeng 

tumaniu kasiang, kaiso i sie nangonggọu kébi apan 
tětaghuanenge kų gěgausang hala waugu pěbawiahě." 

> Pią i sire mahumbisara maanung kereapa kapaele Balem 
Mawu nilěgahu watu maralěnggihě dingangu manga 
sabarang sasěmba su Ruata. Tangu i Yesus něhengetang 
si sire. 6 "Kai sarung pią tempone kěbj apang kinasilong 
kamene sarung matěnehě kų tawęu sarang batu sěmbaų 
čndaj sini madalênsung su tampa e." 71 sire nakiwalo si 
Yesus, "Tuang Guru, angere ngae tamai ene mariadi? Ku 
kai apą e tatialane, watų u kai sen tempone halě ene 
sarung mariadi?" 81 Yesus něhengetang, "Pakapapia wue 
kumbahangbe i kamene kaakaleng. Lawọ taumata sarung 
mahunděnta ringangu areng-Ku, kapěberane seng, 'lą 

e i Sie!' ringangu 'Seng tempone.' Kaiso kumbahangbe 

i kamene tumole si sire. 9 Abe lai kéngkataku kereu 

i kamene makaringihě habar'u pěsasekę dingangu 
pěgaghuhaeng. Tamai ene harusě mariadi kalimona. Kaiso 
ene walinewe mangalen seng tempone měkiamatě." 

10 Bọu e i Yesus naněpaseng hengetang'E, angkuěng'E, 
"Umatě sěmbaų sarung měsekę dumoką umatě baline 
ringangu kararatuang sêmbau sarung dumoką kararatuang 
baline. 1t Su apang tampa sarung pią linuhě malaiha 
dingangu karalunusě dingangu sahindą suapan tampa. 
Mase sarung mariadi manga apa makąlahiasě dingangu 
makatataku su langi. 12 Kai kalimonan patiku ene nariadi, i 
kamene ute sarung isamẹ dingangu tingkaitang. | kamene 
sarung ihukung su manga walem pěkakaliomanengang kų 
itahungkų. Dingangu i kamene sarung ipětěngom manga 
ratu ringangu manga měngangawasa ualingu i kamene 
kawe manga muritě-Ku. 13 Ku ene kai seng tempone si 
kamene tadeau makapěhabar'u Injil'u Ruata. 14 Měngkate 
pakapaku su naung i kamene u i kamene tawe sarung 
ghuměnggangu apang isimbah'i kamene mětahutěndąu 

watangeng. 1° la sěsaku sarung pią u takų ipěbera ringangu 
sasalěntihọ tadeąu taweu manga sarang sěngkatau wọu 
manga rokąku makakaroką arau měděndilu apan niwerang 
kamene. 16| kamene sarung ipêbinsi u ghaghurang, 
manga aną u sěngkatau arau kahian manga ěčgę arau 
manga hapi i kamene. Sčmbahageang bo'i kamene sarung 
pateěng i sire. 17 I kamene sarung ipěbinsį u kěbį taumata 
ualingu i kamene kawe muritě-Ku. 18 Kaiso sarang utą 
sěmbua wọu těmbọ i kamene e tawe sarung mailang. 

19 Kereu i kamene makakědang dingangu makasabarě 

ute i kamene sarung masalamatě." 20 "Kereu i kamene 
makasilọe Yerusalem madaliwungu wuntuangu měsasekę 
ute i kamene sarung masingka u soa ene tawẹ karêngue 
lai sarung pakawinasa. 2t Su tempo ene apang ene su 
Yudea e harusěbe pahuntalang solong bulude. | sire 

apan su ralungu soa harusěbe paněntangu soa, kų i sire 
apan sulikud'u soa e abe suě su ralungu soa. 22 Batyu 
ěllo-ěllo ene e kai 'Ěllo-ěllon Tilakehangu Papahang', 
mědeąu ualingu kakakoą kerene ute mariadi wue kere 
seng nawohe su ralungu Winohe Susi. ?3 Ky apaewe 
kereng katědųe su manga êllo ene mihino su manga 
wawine pią kapapia, ringangu mapąsusun dariọe! Banua 
ini e sarung kahombangengu sigěsą masaria, dingangu 
Mawu e sarung měhukungu kawanua ini. 24 Pią sarung 
patečngu peda, piąben lai sarung tawengang sarang 
banuan tau liwų; ringangu i sain běgan Mawu e sarung 
měndalinda Yerusalem sarang masue tempone nitantun 
Mawu e si sire." 25 "Hědowe su matangěllo, wulang 
dingangu su manga wituing sarung ikasilo manga tatiala. 
Su dunia e, manga umatě e sarung měngkatakų dingangu 
měmpěbingọ u ghalědų dingangu wělladu sasi. 2 Taumata 
e sarung matakų tą sihinge tumatěngo apa sarung mariadi 
su kasěllah'u dunia ini, watų u manga mangawasa langi 

e sarung guminuě. 2? Su tempo ene Ahus'u Taumata e 
sarung duměnta su ralungu winawa, pią e kawasan'E, 
ringangu kawawantug'E masěllahě. 28 Kamagengu kěbj 
ene manětą e mariadi ute pěmpěpětiko mase ralingara, u 
měntěhang ini e i kamene sarung ipakasaļamatě." 22 Mase 
i Yesus něběken papinintu kere ini si sire, angkuěčng'E, 
"Kakěllako kalun ara ringangu kalawọu kakaluang baline. 
30 Kereu manga towọe seng manětą humêtj ute i kamene 
masingkau musungu pědisě e seng masandigě. 3t Kerene 
lai kereu i kamene makasilo manga halě ene madiadi, 
i kamene sarung masingką u Mawu Ruata seng ta 
karêngue měparenta kere sěngkatau Ratu. 22 Kasingkakol 
Manga halě ene sarung mariadi kalimonan taumata 
měběbiahě orasě ini e, kěbie reng ta něngkapulę asalé. 
33 Langi dingangu dunia e sarung mapaghohě arawe 
hengetang-Ku e ute tatapě sarang marêngu-déngu." 
34 "Pěndiagą batangengu, kumbahang sarang i kamene 
měngkate mětětasibung saliwang kų měmpanginung 
inumang makąbukang arau měngkate měsěsipir'u 
halě u pěbawiahě hakiu i kamene tawe nasadia su 
tempong êllo ene sěngkianu ruměnta makąlahěkosě. 
35 U Éllo ene sarung duměnta kere rarěntang tahatako 
su patiku taumata su wowon dunia ini. 38 Pakarariaga 
dingangu pěmpěkěkaliomaneng sidutu mědeąu i kamene 
matoghasé mětatětolu patiku halě mariadi kų i kamene 
makararisi su těngong Ahus'u Taumata." 37 | Yesus 
naněntiro su Walem Mawu su tempong êllo ringangu 
hěbine i Sie tamai sarang Bukid'u Zaitun ku nětanąaą sene. 
38 Apan malukadě kěbį taumata e mąhunděnta su Walem 
Mawu mědeąu rumaringihewe si Yesus maněntiro. 

1 saliwang u Borotě Tawe Kabọ e, isěsěbą Paskah 
22 e seng masandigě. 2 Manga imang těmbonange 
ringangu mananěntiro agama mang kapědědeą e ralengu 

mamate si Yesus dingangu marěma-rěmasě, batųu i 
sire mataku u taumata lawọ. 3 Bọu e setang simuě e 

si Yudas kų isěsěbą lai si Iskariot, sěngkatau wọu i sire 
mapulo dua murit'i Yesus. 4 Ualingu ene i Yudas tamai ku 
němpahumbisara ringangu manga imang těmbonange 
ringangkewen manga těmbonangu lukad'u Walem Mawu 
měnsang kereapa i sie makapěnarakang i Yesus si sire. 
5I sire měngkate maraluasě kų někědo měmpěgěllju 
roitě si sie. 6 | Yudas malaing kimire kų nanětą e nědeą 
loahe pakapia mědeąu manarakang i Yesus si sire, tawe 
kasingkateng i sai-sai. 7 Nidatingken tempone ěllon 
Saliwang u Borotě Tawe Kabọ e, tangu domba waugu 
kačngu Paskah e nipotọ e. 8 Tangu i Yesus rimolohi 
Petrus rěduan Yohanes, "Dakọko pěmpěnądia kačngu 
Paskah waug'i kite." 9 "Suapa i Tuang mapulu sadiang 

i kami e?" kakiwalon dědua. 10 Yesus simimbang, "Su 
tempon i rua kąpahunsuě e su soa, pią sěngkatau esę 
mamasaêéng běnsad'u ake sarung ipěsombang i rua. 
Toleiko i sie sarang bale sučkange, 1! mase pěmpěbera 
su taghuang'u wale e: | Tuang něbera, 'Suapa tampa lą 
ringangu manga muritě-Ku kumaěng kačngu Paskah?" 

12 Taghuangu wale ene sarung manulada si rua kamaré 
gêguwa su loteng nasukų u apaliwue. Sadiako kěbį ene 
sene." 13 Tangu nahundalengke i Petrus děduan Yohanes 
kų nakahombangke kěbi ene kere nipauli i Yesus. | rědua 
němpanądia simokol'u Paskah e. 14 Sarąeng seng oras'u 
měpakę simokolu Paskah e, i Yesus naiangke ringangkewen 
manga murit'E su medang perjamuang. 12 Mase i Sie 
něhengetang si sire, "lą naung měngkai měkěkarimang 
ta sihinge kumaěng kačngu Paskah e ringang i kamene 
kalimonan lą e masunsara! t6 U pangimang bue: lą e 
sembeng ta kumaéng ini e lai sarąeweng mangalen 
pěpapěrjamuang ini e ipakalahę su Wanuan Duata Wuhu 

e." 17 Bọu e i Yesus rimaẹ ku nihengkẹ e panganginumangu 
anggorě, bọu ene nakitarimakasę su Ruata, mase 
něhengetang, "Aląko ini kų pěpapahiąeng kamene; 

18 ku kěngkasingkąko: manětą orasě ini la mang seng 

ta manginung akẹ u anggorě ini lai sarąeweng Mawu 
Ruata e ruměnta kapia měkawasa patikų." 19 Bọu e Mawu 
Yesus něngalą e borotě. Kų bọuten nakitarimakasę, 
nikakakompenge borotě ene ringangu liman'E mase 
tiněgone si sire kų něhengetang, "Ini e kai wadang-Ku 
[ilčonggọ baug'i kamene. Koako ini e tatahěndung si 
Sia." 20 Kerene lai samuring kakaênge, i Sie nangonggoen 
panganginumangu anggorě e si sire mase něhengetang, 
"Panganginumang ini e kai pědariandin Mawu Ruata 
wuhu nisarakang su ralungu raha-Ku -- rahą e niapaelehě 
baug'i kamene]." 2t "Kaiho, kělląe! Tau manarakangu la 
e ene lai sini ringang-Ku! 22Ahus'u Taumata e sarung 
mapohong kereewe nitatantung'u Mawu Ruata; arawe 
kačngkěhang taumata kų manarakang i Sie!" 23 Ene i sire 
nanětą e někiwalo, sěngkatau su waline, měnsang i sai 
wọu taloaran sire sarung měkoą kerene. 24 Sutaloaran 
manga murit'i Yesus nakoa pěsasitori měnsang i saj e woi 
sire hinong ikatika kasěllahenge. 22 Yesus něhengetang 

si sire, "Datung kalawọu umatě běgan Mawu Ruata 
manigěsą kawanuane, ringangu měngangawasa si sire e 
isěsěbą 'Měndalukad'u Kawanua'. 28 Arawe i kamene abe 
kerene. Kaiso i saing makoa kasěllahenge su taloarang 
kamene hinong makoa kere kakadodokange, ringangu 
pangaha e hinone makoa kere mětatangkiang. 27 Ku 
kawe i sai limembong kasěllahenge: taumata mąiang 
kųykačng su meda, arau kawe i sai mětětangkiang si sie? 
Tantu i saing kukaiang ene. Arawe la ene su taloarang 
kamene kere mětatangkiang. ?8 Su patiku sigěsą-Ku i 
kamene měngkate sěntinią dingang-Ku. 22 Keręewe i 

Amang seng něgěllju kawasa si Sia měparenta, kerene 

lai lẹ e sarung mengonggọu kawasa ene si kamene. 

30 Ualingu ene i kamene wotonge makapahuluasě 
dingang-Ku su tempon lą makoą Datu. Kų i kamene sarung 
kumaiang su wowong kadera mapulo dua mědeąu kawasa 
makaparenta umat'u Israel mapulo dua su hěntone." 

31 "Simon, Simon daringihěko! Setange seng niapakawala 
ipanaluka si kamene; tabidau gandung nihae wọu pisine 
hakjewen mapia e nihae wọu ralakisě. 22 Arawe lą e seng 
někaliomaneng baug'i kau, Simon, tadeąu pangangimangu 
e tawe měnsu. Ku kereu i kau měsasěsilě bou pěsasala 
ute i kau harusě panoghasě manga aną u sěmbaų u." 

33 | Petrus simimbangu, "Mawu, ia manilaing sumuě 

su tahungkų, saralaing mate asalě dingang'U Mawu!" 

34 "Pangimangke, Petrus," angkuěng i Yesus, "těntalang 
manu deng ta kiměkukų sahěllo ini, u i kau e seng těllun 
sule něděndilu lą e." 35 Bọu ene i Yesus něhengetang si 
sire, "Kangere pią la dimoloh'i kamene ringangu tawe 
mapakawalang kamene měmpěbawa dompetě, kawihě 
arau sapatu, i kamene nikakawusangu manga apa?" 
"Tala!" angkuěng i sire. 36 "Arawe ini," angkuěng i Yesus, 
"i sai pia dompete arau kawihe harusě pěmpěbawa; 
ringangu i sain tawẹ pedane harusě pěbalų u lakųe kų 
pěmělli peda. 37 U, pangimangke ayet'u Winohe Susi e 
bawalone kere ini, 'I Sie kai nirekeng kere sěngkatau ralaki, 
hinong mariadi su watangeng-Ku. U apan mabawohe 

su ralungu Winohe Susi e mětětatahinong lą e selaing 
madiadi orasě ini." 38 "Mawu," angkuěngu manga murit'i 
Yesus, "kakělla, čndaung sini pią peda rarua." "Kuhąe!" 
angkuěng i Yesus. 22 Mawu Yesus naněntangken soa e, 
ku dimaleng sarang Bukid'u Zaitun kereewe tundune ku 
manga murit'E nahuntole lai si Sie. “9 Saraeng nahumpa 
sene, i Sie něhengetang si sire, "Pěmpěkaliomaneng 

mědeąu i kamene tawe mědosa keręewe i kamene 
kasalukateng." #1 Mase i Sie nětěngkaghea kadodọ bọ'i 
sire, mangawe pamahungangben batu karaune, bọu ene 
němulangeng dingangu někaliomaneng, * "Amang," 
angkuěng'E, "kereu wotonge apakarauko wọu kasasigěsą 
ku humombang si Sia ini. Kai walinewe tuhu kapulu-Ku, 
kaiso tuhube su kapulung Amang sěsane." “3 [Malaekatè 
sěngkatau riměnta si Sie ku nanoghasě. “41 Yesus 
měngkatewe masusa naunge hakiu i Sie měngkate 
makuatě měkaliomaneng. Liaghan'E měngkate kere raha 
tutêdo su ěntana.] ^ Bouten někaliomaneng, i Yesus 
tangu něsule kapia su anum manga murit'E. | Sie nakačbą 
e si sire kapahuntiki e kahian susa naung. ^6 Kutẹu i Sie 
něhengetang si sire, "Kawe unųe i kamene měmpětětiki? 
Pěmpěbangungke kų pěmpěkaliomaneng, mądiring i 
kamene kahinoêngu sasaluką." 4? Mawu Yesus těntalang 
deng kąpělčhengetange riměntą e taumata sěnggapaeng. 
| sire lčahakeng i Yudas, sěngkatau wọu manga murit'i 
Yesus. Bọu ene i Yudas nakoą sarang anung Yesus mase 
riměngu si Sie. 48 Kutęu i Yesus něhengetang si sie, 
"Yudas ualingu rarěngunu e i kau manarakangu Ahus'u 
Taumata?" ^? saraeng manga murit'i Yesus apang ene sene 
nakasilọe apa sarung mariadi, i sire nêmpêbera, "Mawu, 
pilikangkeng kami ringangu peda!" 22 Mase sěngkatau wo'i 
sire namili e éllangu manga imang mawantugě dingangu 
peda hakiju nasahing tuline koaneng. °t Kuteu i Yesus 
něhengetang, "Baląete!" Mase i Sie nanenggehě tulin 
tau e kų niapakapiane. 2? Bọu e i Yesus něhengetang su 
manga imang těmbonange dingangu manga těmbonangu 
lukad'u Walem Mawu, ringangkewen matatimad'u Yahudi 
němpěděnta sarang ene mêdeau manamę si Sie. "Unųe 
la kai taumata ralakisé tangu, sarang kate i kamene 
ruměntang peda ringangu palo-palo měnamę si Sia? 

53 Apan kalaêllo la e ene ringangi kamene su Walem 
Mawu, i kamene tawe měnamę Sia. Kai ini e seng tempone 
i kamene kumanoa, su pią kawasang kararêndunge nakoą 
panekehe." >41 sire něnamę si Yesus ku ničntudě su walen 
imang mawantugě. | Petrus ute něbatų bou maraune. 22 Su 
taloaran dělahě ene putunge seng niaparêlli kų i Petrus 
tamai kimaiang sěngkakaiang dingangi sire mąhungkaiang 
mělělikų putung. 2? Sěngkatau wọu ěllange wawine 
nakasilọe si Petrus kukajang su wiwih'u putung kadéllie; 
mase êllang bawine ene namanda si Petrus, bọu e něbera, 
"Tau čndaj kanini e malaing dingang i Yesus!" 57 Arawe 

i Petrus něděndilě. I sie něbera, "la mang běga-wěgan 
tau čěndaj ene!" 58 Ta nararênna, piąko sěngkatau waline 
nakasilo si Petrus kų něbera, "I kau malaing sěngkatau 
wọ'i sire!" Kai i Petrus simimbang, "Tala, balinewe ią!" 

59 Mangawe sěngkaorasě bọu ene, sěngkatauko lai waline 
malaing něbera maiha, "Kahěngang tau ěndai e murit'i 
Yesus, batųu i sie malaing tau Galilea!" 6° Kutẹu i Petrus 
simimbang, "Kai a su tiněnnanu, ią běga wue!" Orasě 
ene lai, pią i Petrus bědang kąpěberane, ute manu 
kimuku. £1 Yesus lai něbihu ku timingang si Petrus. Mase i 
Petrus nakatahěndungke Mawu seng něhengetang si sie, 
"Těéntalang manų deng ta kiměkukų sahěllo ini, i kau seng 
těllun sule něsuniaļ'u lą." 6? Tangu siměbangke i Petrus 
wọu ene ku měngkatewe apa simangi marasai. 6 Manga 
taumata kapělčhapane si Yesus e měmpětětaghunalang 
dingangu nělimadě si Sie. 64| sire nčmpanaką matan'E 
ringangu nakiwalo si Sie, "Kěnang tika, i sai nělimadě 

si Kau e?" 6 Lawọ lai manga wawera lahinakang ku 
nibaweran sire si Sie. 66 Sêngkamalukade, manga 
matatimad'u tau Yahudi, manga imang těmbonange 
ringangu manga mananěntiro agama němpěkomolě bou 
ene i Yesus ničntudě su těngon Měnggaghuta agaman 

sire. 6&7 "Habareko i kami e," angkuěng i sire si Sie, 
"kai i Kau ini Ratu Mananalamatě?" Yesus simimbang, 
"Kereu lą měhabarě si kamene, kai i kamene mang 
tawe mangimang. ĉ8 Kai maning la makiwalo si kamene 
kai i kamene tawe sumasimbang. 8? Kai manêta bou 
orasě ini, Ahus'u Taumata sarung maiang su sêmbêkang 
koanengu Mawu Kasěllahenge." 7? I sire kébi němpěbera, 
"Kamageng kerene, i Kau ini kai Ahus'u Ruata?" Yesus 
simimbang, "Kere niwerang kamene." 71 Tangu i sire 
němpěberą e, "Tawahaluas'u měgausě sasahidine! | kite 
seng nakaringihě bọu mohong'E sěsane." 

1 Kalawọ měsasidang ene nahundarisi bọu ene 
23 něbawa si Yesus pětěngon Pilatus. 2 Sene i sire 
nanětą e němpěngaduhang i Sie. | sire nêmpêbera, 
"I kami nakahombang tau ini mamalidé kawanua. | 
Sie měsěsědingu taumata mědeąu abe pêmêmaehé 
balasteng su Kaisaré, batuu angkuěng'E i Sie kai i Kristus, 
sěngkatau ratu." 3 Bọu ene i Pilatus nakiwalo si Yesus, 
"Kahěngang bue i Kau ratun tau Yahudi e?" Yesus 
simimbahě, "Mang kere niweranu e." 4 Tangu i Pilatus 
e něberą e su manga imang těmbonange ringangu su 
taumata lawọ ene. "lą e tawe nakahombang sěmbaų 
sala su tau ini ku makapěhukung i Sie." > Arawe i sire 
saunengkewe lai, "Měmpěněnahosou ualingu těntiron'E i 
Sie mapěgěganohą u taumata su kaguwau Yudea; nitětą e 
wọu Galilea ku tempo ini seng nahumpa lai sini." 6 Sareng 
i Pilatus nakaringihě ene, i sie nakiwalo, "Apa tau ini, tau 
Galilea? 7 Saraeng nipaulikang u Yesus kai wọu tampa 
su alungu kawasang Herodes, i Pilatus něndoloh'i Yesus 
sarang anung Herodes, kų tempo ene malaing ene su 
Yerusalem. 8| Herodes měngkatewe maluasé tą sihinge 
sarąeng nakasilo si Yesus, ualingu seng marěngų i sie 
makądingihě kakakoą i Yesus ku měngkate měměnningu 

makasilo si Yesus. | sie mělěharapě u reng makasilo 

si Yesus makapěkoą tanda makąlaherang. ? Ualingu 

ene i Herodes nangantagu kakiwalo lawọ si Sie, kaiso i 
Yesus tawe simimbahě sarang sěngkamohong. 1? Manga 
imang těmbonange ringangu manga mananěčntiro agama 
malaing timatěngo sene kų měngkate měmpąngěnsil'i 
Yesus marasai. 11| Herodes dingangu manga sordadone 
e měmpětětaghunalang dingangu měmpělěhinakang si 
Yesus, mase mąpěluhen Sie pakeangu kawawantugě bọu 
e rumoloh'i Sie pêbali sarang anum Pilatus. 1? Su sahěllo 
ene lai i Herodes dingangi Pilatus, naung kawe sědų ute 
ini e sembeng sau nědalahapi." 131 Pilatus něngomolen 
manga imang těmbonange, manga pangahą, dingangu 
kawanua, 14 mase něbera si sire, "I kamene něbawa tau ini 
sarang anuku kų měběbera u i Sie makąpalidě taumata. 
Ku ini su těngong kamene ią e seng namarikěsa si Sie 

kai ia tawe nakąčbą kakanoą e ralaki sarang sěmbaų 
kere ilěěnsil'i kamene si Sie. 12 Kerene lai čbą i Herodes, 
batųu i sie lai seng něndoloh'i Yesus e ipěsěsule su anung 
kami. Tau ini tawe někoą manga apa sarang sěnsule kų 
hinong hukunangu papate. 16 Ualingu ene ia měnggeserě 
si Sie bọu ene takų ipělọ." 17 [Apan tempong salimbangu 
Paskah, i Pilatus harusě maměllọ u sěngkatau wọu 
taumatan tahungku baugu kawanua.] t8 Kěbi taumata ku 
makakomolé sene sěngkapěbansagě, "Patę e i Sie! Pěllọ e 
i Barabas baug'i kami!" (19 | Barabas nitahungkų ualingu 
něnggohaeng sutaloaran soa ringangu ualingu namate.) 
20| Pilatus mapulu měměllọ i Yesus ualingu ene i sie sau 
měbisara kapia sutaloaran taumata lawọ e. ?t Kai i sire 
němpěbansagě u, "Kuruise i Sie! Kuruise i Sie!" 22 Bọu 
ene saų katěllun sulene i Pilatus něbera si sire, "Kai apa 
pěsasalan'E? lą tawe nakačbą sala sarang sěmbaų si Sie ku 
hinong ihukungu hukumang papate! lą e měnggeserě si 

Sie mase takų ipěllọ." 23 Kai i sire měngkate měběbansagě 
sěngapang ihą i sire u i Yesus kai hinon pakikuruisě. Kų 
samurine pěbawansag'i sire timětalě. ?^ Tangu i Pilatus 
něnawong hukumangu papate si Yesus keręewe su 
kapulun taumata lawọ ene, 2? dingangu nělěsọ u taumata 
kų dědorongang i sire, mangalene tau kų nitahungkų 
ualingu pěnggaghohaeng dingangu pamamate. Bọu e i 
Yesus nisarakangke si sire baląewe koateng tuhų kapulun 
sire. ?6 Ene i Yesus niwawaelain sire. Su taloaran daleng, 

i sire něsombangu tau sěngkatau kų arenge i Simon kų 
asale wọu Kirene ku seng kasut e su soa. | sire naname 

si sie, mase nisihasang sěngapan botonge pamasaêng 
kalung kuruisě niapatole si Yesus. 2? Lawọ taumata 
nahuntole si Yesus -- piako lai kadalau manga wawine 
pirang katau. Manga wawine ene mahunsangi dingangu 
mahunggungguin Mawu Yesus. 28 Arawe i Yesus něbihu 

si sire ringangu něbera, "Manga wawinen Yerusalem! 
Abe pahunsangi u lą. Pahunsangien batangeng dingangu 
manga aną i kamene. 22U kai sarung duměnta tempone 
taumata e měmpěbera, 'Kariangkamang manga wawine 
wantọ e ringangu tawe němpěhaną, dingangu tawe 
niapasusun manga rariọ!' 30 Su tempo ene taumata e 
sarung měmpěbera su manga wulude, 'Kaensako si kami!" 
Dingangu su manga wongkone, 'Pangambungko si kami!' 
31 Kai kereu su kalu wědang biahě, taumata seng měkěkoą 
kere ini ute, kereapa wue sarung pěkakoą i sire su kalu 
mąhěgu!" 32 Pią lai ruang katau waline -- irědua taha pěkoą 
dalai -- kų niwawan sire waugu pakikuruisě dingang i Yesus. 
33 Saraeng nahumpa su tampa ku isěsěbą "Daran Těmbọ", 
i sire nanguruis'i Yesus dingang i rědua tahapěgue ene -- 
sěngkatau su sěmběka koaneng dingangu sěngkatau lai su 
sěmběkane kaihing Yesus. 34 Mase i Yesus někaļliomaneng, 
"Amang ampunge wue i sire! U i sire wěga wue apa 

kěkoateng i sire." Pakeang i Yesus piněpapahiąen sire 
sene ringangu lahuri. 35 Taumata lawọ mahundarisi sene 
měmpěběbiala manga pangahą u tau Yahudi něbaheaun 
Yesus apid'u něbera u, "I Sie makasalamatěbe taumata 
waline; kěnangko ini i Sie pêlêsokon batangeng'E, kereu 

i Sie kahěngang-hěngang Datung Salamatě kų nipilen 
Mawu Ruata!" 36 Manga sordado lai něbaheaun Sie. | sire 
němpěhaung dingangu němpaněgon anggorě mahaesě 
si Sie, 27 apidu něbera, "Kereu i Kau ratun tau Yahudi, 
pělěsokon batangeng'U!" 38 Su wowong kalung kuruis'u 
Mawu Yesus, mabawohe bawera ini: "Ini e Ratun Tau 
Yahudi." 39 Sčngkatau wọu tau tahapěgue magaghantong 
sene něhinakang Mawu Yesus. I sie něbera, "I Kau Ratun 
Salamatě běgang? Ute pělěsọkon batangeng'U ringangu 

i kandua lai!" 40 Arawe tahapěgue sěngkatau e wue 
něbera su hapie angkuěnge, "Apa i kau tamatataku u 
Mawu Ruata e? | kau seng sěngkakahukungu papate kere 
i Sie. “1 Kětąeng hukumang si kadua ute, někětąeweng 
kakanoą i kadua. Kai i Sie mang tawe salane!" #2 Mase i 
sie něbera, "Mawu Yesus, tahěndunge wue ią kereu i Kau 
seng duměnta kere sěngkatau Ratu!" 43 "Pangimangke," 
angkuěng i Yesus si sie, "sahěllo ini i kau sarung dingang-Ku 
su Firdaus." ^^ Mangąe pukulě mapulo dua ěllo rangę 
matangěllo tawe siměnnang dingangu kąguwąu wanua 
ene měngkate marěndung-děndung sarang pukulé tatěllu 
wawěllo. 4 Gordeng magaghantong su ralungu Walem 
Mawu e natingkasě napahia darua. 6 Mase Mawu Yesus 
něluntingihu tingih'E maihą, "Amang! Su ralungu liman'U 
la manarakangu watangeng-Ku!" Bọuten něhengetang 
kerene, i Sie napohong. 47 Saraeng těmbonangu sordado 
e nakasilọe apan seng nariadi, i sie mědědalo Mawu 
Ruata mase i sie něbera, "Kahěngang i Sie Taumata tą 
salane!" 48 Taumata lawọ kų narěnta sene ku měmpěbiala, 

nakasiloe apa nariadi. | sire napule dingangu naung 
napenẹ u pěsasasěsilě. ^? Dingangu kěbi kanarang i Yesus 
lau e manga wawine kų nahuntole si Sie wọu Galilea, 
mahundarisi bọu maraune ku nakasilo kěbj ene. =° Pią 
sěngkatau arenge i Yusup kų asale wọu soang Arimatea 
su wanuan Yudea. | sie sěngkatau mapia kų Iéadatengu 
taumata kų malaing kąpangampale tempone Mawu Ruata 
manětą měparenta kere sěngkatau Ratu. Maning i sie 
kai anggotang Měnggaghuta, i sie tawe sěngkanaung 
su putusang dingangu kakanoa i sire ene. °t (23:50) 22] 
Yusup e tamai nětěngon Pilatus ku měgěgausě tadeau 
wadangu Mawu Yesus e pakigělli si sie. ° Bọu ene i sie 
nangala badangu Mawu Yesus bọu kalu kuruisě, mase 
nipikungu heka sapu bọu heka alusě. Kuteu nipěllọete 
su ralungu kubulě kų nikakoą su ralungu watu hanibě 
-- kubulě ene bědaweng ta nipapake. 54 Ěllo ene ěllon 
sambaiang; dingangu seng maraning pěnanětąu čllon 
Sabatě. >” Manga wawine ku němpětole si Yesus bọu 
Galilea e timole lai si Yusup kų nakasilọe kubulě ene. I 
sire nakasilo lai kereapa wadangu Mawu Yesus nipěllọ 
su ralungu kubulě. > Bọu ene i sire něngkapulę mase 
němpanądia manga rampa ringangu lana mawěngi baugu 
mělanisě badang i Yesus. Su ěllon Sabatě, i sire tawe 
něhalě baugu tųtuhų tita su ralungu pangangagama. 

1 Su ěllon Misa, maluka-lukadè, manga wawine 
24 ene nakoą sarang kubulě něbawa manga rampa 
ku seng nisądiang sire. 2 Nikačbakengi sire watu lahêping 
kubulě seng limunggi. 3 Mase i sire nahunsuě su ralungu 
kubulě ene, kai i sire tawe nakačbą badangu Mawu Yesus 
sene. “Kapahundarisi e sene i sire ringangu němpěbingọo 
mangěnna halě ene, sěngkělěndįju pią duang katau 
ringangu pakeange kukuhenabé dudarisi děduh'i sire. 
5| sire něngkatakų kahěngang, ku nětumpěkuhě sarang 

ěčntana, apid'u i rědua ene něbera si sire, "Unųe i kamene 
mědědeą taumata wiahě sutaloarang taumata nate? 

6I Sie tawẹ die sini, i Sie seng něbangung! Tahěndungę 

e apang ku seng niweran'E si kamene su tempong i 

Sie wědang su Galilea, 7 u 'Ahus'u Taumata e harusě 
isarakang su limang tau waradosa, mase ikuruisě dingangu 
su katěllu êllone i Sie sarung měbangung.' " 8 Tangu 
manga wawine ene nakatahéndungke apan niwerang 
Mawu Yesus. 2 Saraeng něngkawali bou kubulě, i sire 
němpěběkeng kěbi apan nariadi ene si sire murit'E mapulo 
sa ringangu apan tumatolene lai waline. 19 Manga 
wawine ku němpěběkeng kébi ene su manga murit'i 
Yesus ute kai: | Maria Magdalena, Yohana ringangu i 
Maria i ninang i Yakobus, dingangkewelain manga wawine 
waline kų naung dingangkewen sire. tt Kuteu naung 
manga rarolohang ene mangiraling u manga wawine 

ene kětąeng měběběkeng apan tą gunane. I sire tawe 
měmpangimangu wěkeng manga wawine ene. 1? Arawe 

i Petrus něbangung dingangu timalang sarang kubulě. 
Apid'u kakąkowọe i sie kadalingene sarang dalunge ku 
kinasilone kětąeng heka sasapų sene. | Petrus měngkatewe 
naherang kų napule dingangu naunge madalingung kěbi 
apan seng nariadi. 13 Su èllo ene lai, pią duang katau 
tumatole si Yesus kąpahundalenge sarang soa sěmbaų, 
kų arenge Emaus, mangawe mapulo êsa su kilo metere 
karaune wọu Yerusalem. 14| rědua kąpahundalenge 
mahumbisaran maanung kěbji halě kų seng nariadi ene. 
15 Ene kapahumbisarane i rědua ringangu kapěbawukane 
ěnna, i Yesus sěsane riměnta kų dimaleng sěngkaraleng 
dingang i sire. 16 | sire nakasilo si Yesus, kai piako apa 
nakatuě hakju i sire ta nakakirala si Sie. 1? Mase Mawu 
Yesus něhengetang, "Kai apąe ipąhumbisaran dua su 
taloaran daleng ini e?" | rědua timaing dingangu ghati 

malěhubě. 18 Mase sěngkatau wọ'i sire, arenge i Kleopas, 
nakiwalo si Yesus, "I Tuang sěsane tau raghji su Yerusalem 
ku běgang halě nariadi paj sene samurine ini?" 19 "Halě 

u apa ngae?" angkuěng i Yesus, "Halě nariadi su Mawu 
Yesus tau Nazaret e," sasimbahi rědua, "I Sie kai nabi. 
Manga waweran'E ringangu manga kakanoa'E makawasa 
kahěngang baę tumuhų tingirangu Ruata ore lai tumuhų 
tingirangu kébi taumata. 22 Manga imang těmbonange 
ringangu manga pangahą u wanuang kitẹ seng nanarakang 
i Sie mědeąu pinakihukungu papate, ringangu i sire seng 
nanguruisě si Sie. 21 Sěmbaliau i kami mělěharapě u 

kai i Sie sarung měliwir'u tau Israel! Dingangu sahěllo 

ini kai seng katěllu ěllone wọu karariadin halě ene. 

22 Ringangu lai pirang katau wawine wọu taloarang kami 
seng napakahěkosě si kami. Maluka-lukadě kahěngang i 
sire seng sarang kubulě, ?3 kai tawe nakačbą badange paj 
sene. Mase i sire něngkawali dingangu němpěbera u i sire 
nakasilo maląekatě ku manga maląekatě e němpěbera 

u i Yesus kai wiahě. 2^4 Pirang katau wọ'i kami e makoa 
sarang kubulě kų nakačbą u apąewen nibawerang manga 
wawine ene mang kahěngang kerene, kětąeng i sire 

ta nakasilo si Yesus." 22 Mase i Yesus něhengetang si 

sire, "I kamene mambeng longong! Měngkate tumaniu 
malongge mahimangu kěbi apan niwerang manga nabi. 
26 Balinewe Ratun Salamatě e kai hinong mětatahangu 
sunsara kalimona wuhue makağba kawawantug'E?" 

27 Samurine i Yesus nanualagě si rědua apan mabawohe 
su ralungu Winohe Susi maanum batangeng'E manětą 
bọu manga bukě i Musa ringangu bukě u manga nabi. 

28 Kapahumbisarane tangu i sire kakądanineng soa 
tětimonaěng i sire. | Yesus kai kere makijěnna u alingkai 
maněpasu raralenge, ?? kutęu i rědua e kawe mąmaedě si 
Sie. "Katanąe ringangi kandua," angkuěng i rědua si Sie, "u 

ini e seng kakąbawěllone ku seng manětą madéndung lai." 
Tangu i Yesus simuě e mědeąu mětaną dingangi rědua. 
30 Su tempon maiang kapahungkaènge ringangi rědua, i 
Yesus nangala e borotě, nakitarimakase su Mawu Ruata, 
mase nįkakakěmpange mase nionggoe si rědua. 3t Ene 
nakakiraląe i rědua u ene kawe nąung i Yesus. Kuteu i 
Sie kawe naghěngging bọu matan dědua. 32 Angkuěng i 
rědua, sěngkatau su waline, "Balinewe pěndangu naung i 
kaduą e měsulungu lųhune su tempon i Sie měběbisara 
ringangi kadua sutaloaran daleng dingangu manualag'u 
ralohon Winohe Susi e si kadua e?" 33 Orasě ene lai i 
rědua měngkatewe němpěbuą mase němpěsule sarang 
Yerusalem. Paj sene i rědua nakahombang si sire mapulo 
êsa murit'i Yesus němpěkomolě dingangu manga ringangi 
sire waline. 341 sire e nčmpěbera, "Mambeng kahěngang 
Mawu e seng něbiahě kapia. I Sie seng nětěngkatodę u 
watangeng'E si Simon!" 35 I rědua murit'i Yesus ku buhu 
rarěnta ene ute němpěběkęen čěbą i rědua sutaloaran 
daralengang, dingangu kereapa i rědua nakakirala Mawu 
su tempon i Sie mangompeng borotě. 36 | sire wědang 
kąpahumbisarane, sěngkělěndiu i Yesus sěsane rimarisi 
sutaloaran sire dingangu něbera, "Pědarame si kamene!" 
37 | sire himěkosě dingangu něngkatakų u mąngiraling i 
sire kai nakasilo himukudě. 38 Kai i Yesus něhengetang, 
"Unųe i kamene něngkatakų? Unųe pią pěbawimbong 
su ralungu naung i kamene? 29 Kakělla lima-Ku ringangu 
tatingangko laedě-Ku. Kěngkasingkąko u mambeng lą 
sěsaku. Pěnaghipoe ringangu tahěndungeko, watu u 
himukudě e tawe gěsine arau ruhine kere kinasilong 
kamene si Sia." 0 Mawu Yesus něhengetang kerene 
apidu nanode u liman'E ringangu laed'E si sire. 21 Ku pia 

i sire měngkai wédang tawe měmpangimang ualingken 
mahêémpaliun daluase ringangu kalaherange, tangu i Yesus 


LUKAS 24.42-53 255 


nakiwalọe si sire, “Ku bědangben pią kačng i kamene 
sini e?" 4 Ku ene i sire nêmpangonggoen kina goreng 
sěmpotọ si Sie. ł3 Mawu Yesus dimae kiną ene, mase 
nikinae su těngon sire. 44 Bọu ene i Sie něhengetang si 
sire, "Halě tamai ini e sembeng Taku nihabarě si kamene 
pią la deng dingangi kamene u kěbiį apang ku mabawohe 
maanun lą e su ralungu manga bukě i Musa, manga 

nabi ringangu Mazmur harusě mariadi." ^ Mase i Yesus 
namuką e tiněnnan sire mědeąu i sire makačnna timonan 
Binohe Susi e. ^6 Mase i Yesus něhengetang si sire, "Su 
ralungu Winohẹ Susi e mąbawohẹ u Ratun Salamatě e 
harusě mětatahangu sunsara ringangu harusě měbangung 
kapia wọu papate su ěllo katěllune. 47 Kerene lai su 
ralungu arengu Ratun Salamatě e hinong ihabarě su patikų 
umaté u taumata harusě pěmpětobatě batuu Mawu 
Ruata e mangampung kalawọu rosa. Ringangu habarě e 
hinon ipědaļahabarě manětą bou Yerusalem. 8 I kamene 
e sahidine wọu kěbj ene. °’ Dingangu lą e sěsaku sarung 
měndolohě sarang anung kamene apąeweng nikědon 
Amang. Kai i kamene pakatatapě bue měmpangampalě 
su soa ini sarang i kamene kawuakengu kawasa wọu 
anun Mawu Ruata." 0 Bọu ene i Yesus něbawa si sire 
niapasěbang bọu soa sarang Betania. Sene i Sie něhengkę 
u liman'E, mase něngalamatě si sire. >t 1 Sie kapěkoąe 
kerene, apidu i Sie nasapuą solong sorga, mase naghea 
wọ'i sire. 221 sire nětěngkasumagě němpěsuba si Sie, bou 
ene němpěsule sarang Yerusalem dingangu raluasě tawę 
sihinge, 22 dingangu měngkatewe měmpědědalo Mawu 
Ruata su Walem Mawu e. 


YOHANES 


15u tětą-tětą e kalimonan dunia e niriadi, Hengetang 
1 eseng ene. Hengetang e kai ringangu Ruata, ku 
Hengetang e měsulung dingangu Ruata. 2 Dokeng su tětąe 
i Sie ringangu Ruata. 3? Kěbi e niriadi wọ'i Sie, ringangu 
wọu kěbi apang seng ene, taweu sarang sêmbau niriadi 
ta i Sie. f Hengetang e kai simbulu pěbawiahě, dingangu 
pěbawiahě e měgěgěllju tualagě su taumata. 2 Tualagě e 
susarang su kararêndung, dingangu kararěndung e tawe 
makawata e. 6 Narěntąe sěngkatau rarolohangu Ruata, 
arenge i Yohanes. 7 I sie riměnta měhabar'u tualagě ene, 
tadeąu kébi taumata e mangimang. ê I sie sěsane walinewe 
tualagě ene, kai i sie kětąbeng mělahabare. 9 Tualagě 
tutune makątualagě kěbį taumata e, riměnta su dunia. 

10 Hengetang ene su dunia, dunia e niriadi wọ'i Sie, kaiso 
dunia e tawe makakirala. 111 Sie riměnta su soan'E sěsane, 
kaiso taumatan'E tawe něnarima i Sie. 12? Kaiso piabe lai 
taumata kų němpěnarimą i Sie ringangu nangimang si 
Sie; i sire nionggotang'E hakě makoa aną u Ruata, 12 kų 
niwantelě balinewe wọu taumata, u pěbawiahě buhu e 
kai wọu anum Mawu e rarěntane. 14 Hengetang e seng 
nariadi taumata, kų nětaną sutaloarang kite, dingangu i 
kite seng nakasahidi kawawantug'E. Kawawantugě ene 
seng nitarima'E tabidau Ahus'i Amang mang sêmbau. 
Wọ'i Sie i kite makasilo Ruata ringangu kakěndag'E 

si kite. 1° I Yohanes diměnta kere sahidin'E, kų i sie 
mělěhabaru: "Seng i Sie ini e nąung takų ipěpauli: 

| Sie sarung duměnta samurin ią e, kai limembong 
kasěllahe wọu ią, u kalamonan ią ene, i Sie seng těbe 
ene." 161 Sie napeneu kakěndagě; ku tawe ěčdone, i Sie 

mêngalamaté si kite. 1 Torat'u Mawu e kai nitarimą i 

kite bọu i Musa. Arawe kakěndagě dingangu kasasatian 
Duata e nilahẹ si Yesus Kristus. 18 Tawẹu nakasilo Mawu 
Ruata, suliun Ahusě mang sěmbaų, kų měsulung i 
Amang ku kąsasěmbaų dingang'E. Kai i Sie nêlaheu 

Ruata i Amang si kite e. 19? Mangangawasang Yahudi su 
Yerusalem něndolohu manga imang dingangu taumatan 
Lewi apakakoa solong anung Yohanes kų iapakibalo si 

sie, "Kai i sai i kau?" 20 | Yohanes něngaku malahe, "U 

ia e walinewe Ratu Měnanaļamatě." 21 "Maeng kerene, 

i kau kai i sai?" angkuěng i sire, "I Elia ngae?" "Baline," 
angkuěng i Yohanes. "Nabi i kau e?" kakiwalon sire 

kapia. "Baline," angkuěnge. 22 "Maeng kerene, pěberąe 

si kami měnsang i sai i kau, tadeąu i kami makawawawe 
sasimbange baug'i sire ku dimoloh'i kami. Apa e ipauli u 
maanun batangengu e?" 23 | Yohanes něberąe u, "Seng 

ia e ipěpauli u Nabi i Yesaya: 'Tau mąmohang su wanua 
linggi: Teneko daralengangu Mawu.' " 24 Kalawọu taumata 
apan niroloh'u tau Farisi e 2? nakiwalo, "Kereu i kau 
walinewe Ratu Mananalamatě, arau walinewe i Elia, 

arau walinewe lai nabi, kawe unue i kau měnahani?" 261 
Yohanes simimbang, "la e měnahani ringangu ake. Arawe 
su taloarang kamene ute kai pią tau ta nikahěnganeng i 
kamene. 2? I Sie ruměnta samurin ią e, kalingung měluka 
taling sapatun'E e, ią e tawe wotonge." ?8 Kěbj ini e nariadi 
su Betania, su sěmběkan daki wọu Salų u Yordan tampa 
pěněnahaniang i Yohanes. ?? Su sěngkariočllone, i Yohanes 
nakasilọe Mawu Yesus dųděnta su anune. Tangu i Yohanes 
něbera, "Kakělla čndai, Ahus'u Domban Duata nangêmmu 
dosan dunia e. 3? Kai i Sie naung takų ipěpaulju sarung 
duměnta samurin ią, kaiso kawe limembong kasěllahe 
wọu ią, batuu těntalang ia deng tawe nipěhanąe, i Sie seng 
těbe ene. 3t Kalimonan ene, ią e wěgan Sie e. Sčmbaliau 

ia diměnta měnahani ringangu ake tadeąu tau Israel e 
masingkaben Sie." 321 Yohanes malaing něsahidi u, "la 
nakasilo Rohkě u Ruata natěntung kere manų paluma ěnaę 
bọu langi ku dimorọ su pusig'E. 33 Tempo ene ia bědawen 
běga i sai i Sie. Kaiso Ruata něndoloh'u ią e apěněnahaning 
ake e, kai seng něbera si sia, 'Mąeng i kau makasilo Rohkě 
u Ruata e rumorọ, ku mêtumana su sěngkatau, ute kai i 
Sie sarung měnahani ringangu Rohkě u Ruata.' 34 lą e seng 
nakasilọ'E sěsaku," angkuěng i Yohanes, "kų ią e něsahidi u 
seng i Sie e Ahus'u Ruata e." 35 Sěngkariočllone i Yohanes 
ene kąpia su tampa ene e ringangu murite ruang katau. 
36 Pią e i sie nakasilo Mawu Yesus simahe, i sie něbera, 
"Kakěllą e! Pai Ahus'u Domban Duata." 37 | rědua naung 
murit'i Yohanes e nakaringihe manga wawera ene, tamai 
timolee Mawu Yesus. 38 Mawu Yesus něbihu sarang likude 
kų nakasilo si sire kapahuntolene si Sie. | Sie nakiwalo, 

"I kamene kai mědědeą apa?" Angkuěng i sire, "Guru, i 
Tuang kai matana suapa?" (Guru arau 'Rabi' mangalene 
mananěntiro.) 39 "Mahje pêmandae hala," angkučngu 
Mawu Yesus. | rědua nahuntole si Sie, kų nakasilọe 
katatanakeng'E. Orasě ene seng pukulě čpą bawěllo. Èllo 
ene i rědua e něngkatanaą dingang'E. “0 Sěngkatau wọ'i 
rědua ku seng nakaringihě bawerang Yohanes ku mase 
timole Mawu Yesus, ute kai i Andreas, aną u sěmbaų i 
Simon Petrus. 41| Andreas e měngkatewe ligha nědeą 

si Simon, aną u sěmbaų e, mase něbera si sie, "I kami e 
seng bọu něsombangu Mesias!" (Mesias ute mêsulungu 

i Kristus kų kai: Ratu Mananaļamatě.) ^? | Andreas e 
nangěntud'i Simon solong anun Mawu Yesus. Mawu 
Yesus e timaedě si Simon, mase něhengetang, "I kau e i 
Simon aną i Yona. | kau sarungbe isěbą si Kefas." (Kefas 
měsulung dingangu Petrus, mangalene: i wukidě batu.) 

43 Sěngkarioěllone Mawu Yesus kai napulu makoą solong 

Galilea. | Sie kai nêsombang i Filipus ku něhengetang 
si sie, "Mahje tole Sia!" 441 Filipusě e kai tau Betsaida, 
pětatanakeng i Andreas děduang Petrus. ^ Filipusě e 
něsombang i Natanael kų něbera si sie, "I kami e seng 
bọu něsombangu tau ipěpauli i Musa su ralungu bukě u 
Torat'u Mawu, dingangu lai seng nihabaru manga nabi. 
| Sie kai i Yesus tau Nazaret, ana i Yusup." ^6 Arawe i 
Natanael simimbang, "Mariadi wue ngae halě mapapia 
suměpų bọu Nazaret?" "Pěmandąe sěsanu," nisimbang i 
Filipus. ^“ Mawu Yesus mamanda si Natanael kaděntane, 
ku měběbisaran kakakoą i sie, "Tingangke, ene sěbą e tau 
Israel patutune. Tawẹ apa halě mělle si sie." ^8 "Kereapa 
wue i Tuang nakakirala si sią?" kerene kakiwalon Natanael 
su Mawu Yesus. Mawu Yesus simimbang, "I Filipus deng ta 
někěkui si kau e, lą seng těbe mąmanda si kau su alungu 
kalun ara e." 49 "Tuang Guru," angkuěng i Natanael, "I 
Tuang e kai Ahus'u Ruata! I Tuang e kai Ratun tau Israel!" 
50 Mawu Yesus něhengetang, "I kau mangimangu kětaben 
ualingu lą něbera u lą seng nakasilo si kau su alungu 
kalun ara e? Patikų halě kų nangělembong kasěllahe wọu 
ene e sarungbe ikasilonu!" 221 Mawu Yesus něhengetang 
kapia, "Mambeng kahěngang, pangimangke, i kau sarung 
makasilo langi e matope, ringangu manga malaekat'u 
Mawu malintų marangeng su lantehu Ahus'u Taumata e." 
1 Dua ěllo tuhu e piąko saliwangu pěkakawing 
2 su soang Kana su čntanang Galilea, kų i ninangu 
Mawu Yesus malaing ene sene. 2 Mawu Yesus dingangu 
manga murit'E nighausang lai su saliwang ene. 2 Saraeng 
anggorě e nasuę e, i ninang'E něberąe su Mawu Yesus, 
"| sire nikasueěngu anggorě." 4 Mawu Yesus simimbang, 
"Inang, abe pěngoro si Sią e. Deng baline tempone lą 
mělahę u watangeng-Ku." 2 Kaiso i ninangu Mawu Yesus 
něbera su manga koki, "Měngkate koą apan nioron'E 

si kamene." ê Ene kai naung pią běnsadu ake čnnungu 
wau mapapéllo sene, baugu panganguhaseng tuhuewe 
tundung tau Yahudi. Běnsadě ene pěsěmbaų mangawe 
lohong mahasu su litere. 7 Mawu Yesus něhengetang su 
manga koki ene, "Lohoingkong ake běnsadě ene kěbi." 
Tangu i sire nêlohoe niapakapenę. 8 Bọu ene Mawu Yesus 
něhengetang si sire, "Pěnggaingko kadodo ake ene ku 
bawako su anung těmbonangu saliwang." | sire něbawąe 
ake ene sarang anung těmbonangu saliwang e, ? ringangu 
i sie nětemangke ake ku seng něbalų nakoą anggorě. 

(I sie wěga wue měnsang bọu apa asale anggorě ene, 

u tumbąeweng koki apang němpěndalingu ake ene e 
masingką.) Tangu těmbonangu saliwang ene himaungke 
su kaghiang ese, 1° mase něbera si sie, "Tuhu tundune, 
taumata e měsiliwirě u anggorě mapapia kalimona, 
dingangu maengbeng sake semben naundang doune, 
buhuewe anggorě baline. Arawe i kau e kawe něndesọ 

u anggorě kapiačnge sarang orasě ini!" 1ł Kai ene halé 
nakaralinau kahumotongange kinoau Mawu Yesus. | 

Sie někoą halě ene su soang Kana su Galilea. Su halě 
ene e i Sie nělahęu kasasěllah'E. Tangu manga murit'E 
němpangimang si Sie. 1? Bọu ene Mawu Yesus riměsung 
solong Kapernaum i siren ninang'E, manga aną u sěmbaų'E 
ringangu manga murit'E. | sire nčmpětaną sene mangawe 
pira ěllo karêngue. 13 Sarąeng Éllon Paskang tau Yahudi 
seng masandigé, Mawu Yesus nakoa e solong Yerusalem. 
14 Su Walem Mawu su Yerusalem i Sie nakačbąe 
malahumbalų u sapi, domba, ringangu manų paluma; 
ringangu manga měnanaliu roitě mąhungkaiang sene. 

15 Mawu Yesus někoą gagheserě bou tali ku něliwuahě 
kalawọu manga binatange bąe domba arau sapi, wọu 
ralungu Walem Mawu. Manga medang měnanaliu roitě e 
niwalintui'E hakiu roitě e měngkatewe něsaliawuhě tamai 

ramahi. 16 Bọu e i Sie něhengetang su manga měbawalų u 
manu paluma, "Pakasuę e hengkẹ bọu ini apa tamai ene. 
Baleng Amang-Ku abe koa tampa u palahumbalukang!" 
17 Tangu manga murit'E nakatahéndungke ayet'u Winohę 
Susi ini, "Kakěndagě-Ku baug'u Walen'U, o Ruata-Ku, 
makątutung naung-Ku." 18 Manga těmbonangu tau Yahudi 
e kai rimoka Mawu Yesus, angkuěng i sire, "Kěnang 
pěnodęu halé makądalinaų su těngong kami e tadeąu i 
kami makahěngangu su tampa e wue i Kau měkoą kere 
ini." 19 Mawu Yesus simimbang, "Goghahe Bale ini, ku 
su ralungu těllu ěllo Takų pětikang kąpia." 2° Bọu e i sire 
němpěbera, "Epą u pulo čěnnung su taunge karěngųe 
nipamětikang ini. Bọu e i Kau maměti kąpia su ralungu těllu 
ěllo?" 21 Arawe Balem Mawu su timonan Mawu Yesus ute 
kai watangeng'E sěsane. 22Ku tangu susamurine, saraeng 
Mawu Yesus niapěbangung kapia wọu kapapohong, 
nakatahěndungke manga murit'E u halě ene kai seng bou 
nipěhengetang'E. Tangu němpangimangke i sire su apan 
mabawohe su ralungu Winohe Susi e ringangu su apan 
iwěberang Yesus. ?3 Těntalang Mawu Yesus deng ene su 
Yerusalem su tempon pěmamantugu Ěllon Paskah, lawọ 
taumata mangimang si Sie ualingu halé kěkoateng'E. 
24 Kaiso Mawu Yesus sěsane tawe nahimang si sire, watu u 
i Sie masingkaben sire kěbi. 2 Tawe wahaluasé taumata 
manualag'u kakanoą i sai-sai si Sie, batųu i Sie sěsane seng 
masingkąu ralungu naungu taumata. 

1 Pią sěngkatau těmbonangu agama wọu ghalipohong 

tau Farisi ku arenge i Nikodemus. 2 Pią sěhěbi i 
sie riměnta su anum Mawu Yesus dingangu něbera, 
"Tuang Guru, i kami masingkąu i Tuang kai niroloh'u 
Ruata. Batųu kai taweu sarang sêngkatau makakoa halě 
makadalinau kere kěkoateng i Tuang, kereu Mawu Ruata 
tawe ruměndingang i sie." 3 Mawu Yesus simimbang, 

"Pangimangke, taweu sarang sěngkatau makoa kawanuan 
Duata kereu i sie tawe ipêhana kapia." 4"Makoąbe 
kereapa taumata seng matěllang ku sau ipěhaną kąpia?" 
angkuěng i Nikodemus su Mawu Yesus. "Lahąu i sie saube 
makasuě su ralungu gandongang i ninange mase ipěhaną 
karuan sulene?" > Mawu Yesus simimbang, "Mambeng 
těngadě bawera-Ku ini: Kereu taumata tawe ipěhaną 

bọu akẹ dingangu wọu Rohkě u Ruata e, taumata ene 
tawe masowa su kararatuangu Mawu. ê Taumata tuhu 
gěsi ute nipěhaną u matimadě, arawe tuhu marohkě 

e ute kai nipčhana u Rohkě u Ruata. 7 Abe ralinaų u 

la něbera u: i kamene harusě ipěhaną kapia. 8 Anging 
tumiu suapaeweng kapulune, i kitẹ e makaringihě 
salinduhunge: kai i kau wěga wue měnsang diměntawe 
wọu a ringangu měnsang makoąbe solong a i sie. Kerene 
lai apan taumata ku piněhaną bọu Rohkě u Ruata 

e." 9"Kereapa ene mariadi?" angkuěng i Nikodemus. 

10 Mawu Yesus simimbang, "I kau e mananěntiro su 
Israel; unue i kau wěga wue? ll Pangimangke: i kami 
maulju apang kasingką i kami, dingangu i kami e kětąbeng 
měsěsahiding apang seng kinasilong kami; kai i kamene 
tawe mapulu mangimang sasahiding kami. 121 kamene 
tawe mangimang kereu lą e měběkeng kakakoą u 

dunia ini; kereapa i kamene mangimang, kereu lą 
měběkeng kakakoa u sorga esi kamene? 13Taweu sarang 
sěngkatau nakądangeng su sorga e samatang i Sie kų 
seng nětěngkatěntung su dunia, kų kai Ahus'u Taumata 
e. 14 Keręewe i Musa napakarangẹ u těmpu witų su kalu 
sěmbua su wanua linggi e, kerene lai Ahus'u Taumata e 
hinong iapakarange, 1° tadeau kěbj taumata e mangimang 
si Sie, makahombang pěbawiahě tutune ringangu 
kakalě." 16 Ualingu Mawu Ruata kereneeng kakěndage su 
ralohon dunia e, hakju i Sie něnarakangu Ahus'E mang 

sěmbaų tadeau apan taumata ku mangimang si Sie tawe 
mawinasa, kaiso kawe makahombang pěbawiahě kakalě. 
17 Batyu Mawu Ruata e něndoloh'u Ahus'E walinewe 
měhukungu dunia e kaiso kawe měngambang dunia e. 
18 Taumata ku mangimang si Sie tawe ihukung. Arawe 
taumata kų tawe mangimang ute seng nihukungu Mawu, 
puhinengu i sie tawe mangimang su Ahus'u Ruata e mang 
sěmbaų. 19| sie tětuntukang ualingu halě ini: Tualagě 

e seng diměnta su dunia, kai taumata e čndọu kawe 
mapulung marěndunge sulungu tualagě, u kakanoą i 
sire kai raralaki. 201 sai-saiewen měkěkoą daralaki, kai 
měběbinsju tualagě; kų tawe mapulu humaung su tualagě 
e, madiring kakanoa i sire raralakisě e ikasilo. 21 Arawe 

i saing kawe tutuhu kapulun Duata e ute luhaung su 
tualagě e mědeąu malahę apan seng nikakoąe timuhų 
kapulun Duata. 22Samurin ene Mawu Yesus dingangu 
manga murit'E něngkakoą solong banuang Yudea. | Sie 
reng nětaną kadodọ tempo ringangi sire kų něnahani. 

23 Su tempo ene i Yohanes deng tawe natahungku. | 

sie něnahani su Ainon, masandigu Salim, batuu sene 

kai pią malawọ akẹ. Taumata e měmpąhunděnta su 
anune, mase i sie měněnahani si sire. 24 (3:23) 22 Manga 
tumatole si Yohanes nanětąe němpědarendehě dingangu 
tau Yahudi su hal u pamamurěsi e. 261 sire nakoa 
solong anun Yohanes kų něbera, "Guru, i Tuang bědang 
makątahěndung tau ringangi Tuang su sěmběkan Salų 

u Yordan ene, ku itêtêbou si kami kąngerę? Orasě ini 

i Sie malaing měněnahani ku kěbj taumata e rųděnta 

su anun'E!" 27 | Yohanes simimbang, "Taumata e tawẹ 
pusakąe kereu tawe ghělirangu Mawu si sie. 28 | kamene 
hala seng nakaringihě si sią něbera, 'lą balinewe Ratu 
Měnanalamatě. lą kai nirolohě ipąngalimona si Sie." 

29 Kaghiang bawine e kai tětaghuanengu kaghiang ese. 

Arawe hapiu kaghiang ese e kětąben měnananggelě 
dingangu kapědědaringihe, kų maluasě naunge kereu 
makaringihě tingih'u kaghiang ese. lą malaing kerene. 
Ku orasě ini e raļluasěku e nasukų kahěngang. 30 Kai i 
Sie hinon kąkasěllahe, arawe ią e kai hinong kakadodo 
e." 31] saing ku bọu rasie kai su wowong kěbj e. | saing 
ku bọu dunia e kai nasowa taumatan dunia ringangu 
mahumbisarang halě u mądunia. I Sie e kų darěntane wọu 
rasi e kai su wowong kěbi. 221 Sie měběbisaran apang ku 
seng kinasilon'E ringangu kinaringih'E, kaiso mang taweu 
sarang sěngkatau mangimang su apan sasahidin'E. 231 sai 
mangimang su sasahidin'E ene ute, měngaku wue u Ruata 
e mambeng těngadě. 24 Batųu taumata rarolohangu Mawu 
mělěhabarě manga baweran Duata, ualingu Rohkě u Ruata 
seng nipaloho si Sie masuku. 35 | Amange makěndagě 
su Ahus'E, ku seng něnarakangu kèbi kawasa si Sie. 36 | 
saing ku mangimang su Ahusě ene sarung makahombang 
pěbawiahě tutune ringangu kakalě. Arawe i saing kų tawe 
satiane su Ahusě ene e tawe makahombang pěbawiahě. | 
sie ihukungu Mawu sarang karěngųe. 

1 Tau Farisi e nakaringihě u Mawu Yesus nakarea 

dingangu něnahani limembong kalawọe tumatolene 
wọu i Yohanes. (2 Tuhu hinone Mawu Yesus sěsane tawe 
měnahani, kaiso kětąben manga murit'E.) 2 Saraeng Mawu 
Yesus nakakasingka u tau Farisi seng nakaringihě halě ene, 
ute i Sie naněntangu Yudea e kų nakoą solong Galilea. 
4 Kutẹu raraleng'E ene kai harusě lumiu Samaria. ? Tangu 
Mawu Yesus nahumpąen soa sSêmbau su Samaria e arenge 
Sikhar tawe kądaune wọu ěntana nąung nionggọ i Yakub 
su aną e i Yusup. ê Sene kinahombangenge pahighin 
Yakub. Mawu Yesus mamben nasaghedu raraleng, kų i Sie 
naiang su wiwihu pahighi. Tempo ene pią u manga pukulě 
mapulo dua ěllo rangę. ? Dingangu manga tumatole 

Mawu Yesus seng něngkakoą solong soa němpamělli 
kačng. Bọu ene sěngkatau wawinen Samaria e riměnta 
něnimbą ake. Mawu Yesus něberąe si sie, "Inang, botonge 
la mědorong měnginung?" 8 (4:7) ? Tau Samaria wawine 

e simimbang, "I Tuang tau Yahudi, ia tau Samaria; unųe i 
Tuang mědorong inumang si sią?" (U tau Yahudi e tawẹ 
pědaļahěmpukange ringangu tau Samaria.) £ Mawu Yesus 
simimbang, "Kereu i kau masingkau kakěndagu Ruata 
ringangu i sai mědědorong inumang si kau, ute nasahę 
bue kai i kau e mědorong měnginung si Sie, kų i Sie sarung 
mangonggọu ake biahě si kau." 1t Angkuěngu wawine ene, 
"| Tuang tawe tatimba, mase pahighi ini e kai maralung 
kahěngang. Kai wọu apa i Tuang makahombang ake biahě 
ngae? 12| Yakub, gaghurang i kami e naněntangu pahighi 
ini si kami. | sie ssane mangala ake inumange wọu ini; 
kerene lai manga ana e ringangu binatange lěhikinange. 
Apa i Tuang mangiraling kai nangělembong kasěllahe 
wọ'i Yakub?" 13 "I saing ku manginung ake ini e mang 

sau marou," angkučěngu Mawu Yesus, 14 "arawe i saing 

ku manginung ake sarung Taku ionggọ e, ute semben 
tawe marou sarang marêngu-déngu. U ake sarung Taku 
ionggo e kai makoa simbulé su ralungu watangenge 

ku sųsaliwěbudě solong likude mase mêgêgêlli si sie 
pěbawiahě tutune ringangu kakalě." 15 Angkuěngu 
wawine ene, "Tuang, onggoleko ia ake ene, tadeau 

ia semben tawe marou; dingangu seng tawahaluasu 
ruměnta sini měngalą ake." 16 "Dakọe kuje kawingu, mase 
pěsuleko sini," ungkuěngu Mawu Yesus. 17 "lą e tawę 
kawingku," ungkuěngu wawine ene. "Kahěngang bue si 
kau," ungkuéngu Mawu Yesus. 18 "Batųu i kau seng bọu 
někawing liman sule, mase tau ese ipědědalahikingu 
orasě ini e walinewe kawingu." 19 "Orasě ini ią nasingkąe 
u i Tuang kai sěngkatau nabi," ungkuéngu wawine ene. 

20 "| upung i kami e mąaněmba Ruata su wulude ini, arawe 
kawanuan Tuang e měběbera u kětąeng su Yerusalem 
tampau taumata manêmba Ruata e." 21 "Pangimangke," 
ungkuěngu Mawu Yesus si sie, "sěnsule tempo taumata 

e maněmba si Amang, seng balinewe su wulude ini, 
ringangu walinewe lai su Yerusalem. ?2 | kamene tau 
Samaria mąněmba Ruata wěgang kamene, arawe i kami 
tau Yahudi e kawe mąněmba si Sie ku seng kinasingkateng 
i kami, watų u kasasalamatě e kai riměnta wọu tau Yahudi. 
23 Kai tempone sarung duměnta, ku seng narěnta, kų 
dingangu kawasang Rohkě u Ruata taumata e sarung 
maněmba si Amang kų nakoą Ruata kahěngang ikěkapulun 
Duata. ?4 U Ruata e kai Rohkě, dingangu samatang ualingu 
kawasang Rohkě u Ruata e apan taumata makapaněmba 
si Amang kereewe i Sie ene." 2> Bawine ene něbera su 
Mawu Yesus, "lą masingka, u Ratu Mananalamatě (ku 
isěsěbą si Kristus e) sarung duměnta. Kereu i Sie marěnta, 
i Sie sarung měhabaru patiku sabarang si kite." 26 "Kai 
seng lą e i Sie," angkučngu Mawu Yesus, "lą e kų seng 
kapěběbisarane ringangu e." 2?” Su tempo ene manga 
murit'u Mawu Yesus e něngkawali. | sire naherang nakasilo 
Mawu Yesus měběbisara ringangu tau wawine. Kai taweu 
sarang sěngkatau wọu i sire nakiwalo su tau wawine ene, 
"| ninang kai měgěgausě apa tangu?" arau makiwalo su 
Mawu Yesus, "Kawe unųe i Tuang měběbisara ringangu 
tau wawine ene?" 28 Tangu tau wawine ene naněntangu 
wěnsade ěndaj sene wọu e timalang solong soa ku 
něbera suapan taumata sene. 2? "Mahiko pěmpěmanda 
taumata ku mělěhabaru kébi apan seng bọu takų nikakoa, 
ilěulį e si sią. | Sie ene walinewe Ratu Mananalamatě e 
ngae?" 30 Tangu i sire ene malaing němpaněntangu soa 

e kų nakoa solong anung Mawu Yesus. 3t Su orasě ene 
manga murit'E nčmpěmaringang si Yesus měsimokolě. 

"Tuang Guru," angkuěng i sire, "salamate měsimokolě." 
32 Kai Mawu Yesus e kawe simimbang, "Pią be kačng si 
Sia e, katewe su kawěgang kamene." 33 Tangu manga 
murit'E nanětą e nahěngkiwalo u, "Kai pią u něbawa 
kačng baug'i Sie?" 34 Mase Mawu Yesus něhengetang, 
"Kačngku e ute kai měkoą kapulun Sie kų něndoloh'u lą, 
dingangu měngganapě munara kų seng nisarakang'E si 
Sia. 35 | kamene měmpěběbera u, 'Kate čpą u wulang 
seng oras'u mamênsa.' Arawe lą tangu kai měbera si 
kamene: Kakěllako manga waelě seng něngkararirihě, kų 
seng hinong pěnsakeng! 36 Mamaměnsąe seng manětą 
manarimą u sasewane ringangu seng makapěngomolě 
buane waug'u pěbawiahě tutune ringangu kakalě. Tadeau 
bae měngangasje arau měmaměnsąe mahuluasěbe 
sěngkapahulļuasě. 37 Papasihing ini e malaing nihino, 'Kų 
sěmbaų e měngasi, arawe waline wue ute mamênsa." 38 lą 
měndoloh'i kamene paměnsą su waelě baline niwahětang 
kamene; u ene seng bọu nihalě u taumata waline, kų 

i kamene makatarima u untunge wọu munaran sire." 

33 Malawọ tau Samaria tumana u soa ene němpangimang 
su Mawu Yesus, ualingu waweran tau wawine ene, "I 

Sie kawe maulju kěbį apan seng takų nikoą." ^? Tangu 
saraeng manga taumatan Samaria ene němpěsombangu 
Mawu Yesus, i sire mědorong sěngapang botonge tadeau 
i Sie mětana dingangi sire. Tangu Mawu Yesus nataną 
sene dua èllo karěngųe. “1Bou ene sauneng kakalawoe 
taumata nangimang su Mawu Yesus ualingu kêbi apan 
nitatěntiron'E si sire. 221 sire němpěbera su tau wawine 
ene, "I kami nangimang orasě ini e, walinewe lai ualingu 
waweranu si kami, kaiso kawe i kami hala seng nakaringihě 
si Sie, ringangu nasingką u i Sie mambeng těngadě 
Mananaļlamatě dunia." “2 Naliun dua ěllo nětaną su Sikhar, 
Mawu Yesus nakoa solong Galilea. “#Mawu Yesus sěsane 

seng něhengetang, "Sěngkatau nabi e tawe laadateng 
su soane sěsane." ^ Arawe su tempon i Sie nahumpau 
Galilea, i sire pai sene němpaněnsomahě dingangu 
karaluasu naung, batųu i sire kai ene su Yerusalem su 
ĚIlon Pěmamantugě Paskah, kų seng bou nakasilo kěbi 
apang kinoa u Mawu Yesus. ^6 Bọu ene Mawu Yesus 
něsule solong Kana su Galilea, su pią i Sie němalui ake 
niapakariadi anggorě. Su soa ene pią sěngkatau mělahalě 
u mananěmbonangu kawanua e kų anae naung kai masaki 
su Kapernaum. 4 Saraeng i sie nakaringihě u Mawu Yesus 
kai seng nědeą Galilea wọu Yudea, kų i sie nakoą solong 
anum Mawu Yesus ku měgěgausě tadeąu Mawu Yesus e 
rembeng masongo su Kapernaum kų deng mapakapian 
aną e, kų kai seng marasai. 48 Mawu Yesus e něhengetang 
su mělahalě u mananěmbonange ene, "Kereu i kamene 
tawe makasilo manga halě makądalinaų e, ute i kamene 
tawe měmpangimang." 4? "Tuang," angkuěngu mělahalě 
ene, "tulungko ligha děsunge pali anaku e reng bědang 
ta nairi." 50 Mawu Yesus e něhengetangke si sie, "Dakọe, 
anąu e seng nule." Tau e nangimang su hengetangu 
Mawu Yesus e, ku mase i sie napulẹ e. ?TKuteu i sie 
wédang kąděsunge, su raralengange piněsombangke 
manga êllange kų němpěběke u, "Ahus'i Tuang seng nule." 
52 Mase i sie nakiwalo si sire, měnsang pukulě pira rario 
e nanětą nule. I sire simimbahě u, "Kahěbi manga pukulé 
sěmbaų ěllo rangę lěhabe nailang." > Bọu e i amangu 
rariọ e nakatahěndung u su tempo ene Mawu Yesus e 
něhengetang si sie, "Anąu e napia." Tangu i sie ringangu 
kalawọu manga aną u sěmbaų e nangimang su Mawu 
Yesus. 4 Kai ene e haļlě makadalinau karuane kinoau 
Mawu Yesus su Galilea sarąeng i Sie narěnta wọu Yudea. 

1 Bọu ene piako salimbangu tau Yahudi, tangu Mawu 

Yesus e natamaj e solong Yerusalem. 2 Su Yerusalem 

marěduhu "Tukad'u Domba" piąko liwuą e sěmbaų, kų 
suweran Ibrani isěsěbą Betesda. Sene pią panonggene 
lima kalawọe. 2 Suapan panonggene tangu měngkate 
malawọ masasaki e mąhundaloka; pią u wuta, pią u 
kempalě, dingangu lai peosě. [| sire kěbį e měngampalě 
pěgagholangu ake e. #Batuu malaekat'u Mawu e kai 
kadinga lulintu su ralungu talaga e mapěgěgolangu ake e. 
Ku masasaki kahumotongange matumpa su pěgagholangu 
ake e, i sie mapia wọu saki, balaewe měnsang saki apa 
tětaludange.] Su tampa ene kai pią tau ese ku seng těllum 
pulo ualu su taunge karěngųe masaki.  Mawu Yesus 
nakasilo si sie rudaloka sene ringangu masingka u i sie seng 
marěngų-děngų masaki; tangu Mawu Yesus nakiwaloe si 
sie, "Mapulu i kau e mapia?" 7 Tau masakie simimbang, 
"Tuang, sini taweu makasowang ią su ralungu talaga su 
pěgagholangu ake e. Ku těntalang ią buhu e kątamaine 
solong talaga e, seng pią taumata waline měngalimona 
sumut e." 8 Tangu Mawu Yesus něhengetangke si sie, 
"Pěbangungke, hengkę e těpihu mase raļengke." ? Tangu 
su tempo ene lai tau e napia. | sie nêhengke e těpihe 

kų bọu e rimaleng. Halě ene nariadi su ěllon Sabatě. 

10 Ualingu ene manga těmbonangu tau Yahudi němpěberą 
e su tau wuhu kapapia wọu saki e, "Sahěllo ini e kai ěllon 
Sabatě. | kau tawe wotonge měhengke těpihu." 11 Arawe 
tau ene simimbangu, "Tau napakapian ią kanini e, nêngoro 
si sia apělěhengkę těpihěku ringangu apądalenge." 12 "Ku 
kai i sai tangu nangoro si kau e apělčhengkę těpihu mase 
apądaleng?" ungkuěng i sire. 12 Kai tau čndaj buhu napia 
e wěga wue měnsang i sai taumatane, u Mawu Yesus 

e seng nětěngkaghěngging sutaloaran taumata lawọ e. 

14 Su samurine Mawu Yesus e něsombangu tau ene su 
ralungu Walem Mawu ringangu něhengetang si sie, "Ini i 
kau e seng napia. Ku kuhąe sau mědosa, tadeąu tawe sau 

hombangengu limembon karalakise." 15 Mase natamaj 

e tau ene něhabarě su manga těmbonangu kawanuang 
Yahudi u kai Mawu Yesus nakakapia. 1° Kų ualingu ene 

i sire nanětąe mapakasusan Mawu Yesus, batųu i Sie 
mapakapian masasaki su ěllon Sabatě. 1? Arawe Mawu 
Yesus e něhengetang si sire, "I Amang-Ku e mang kahalé 
e sarang orasě ini, dingangu lą e malaing mělěhalě." 

18 Manga wawera ene makadiadi naungu manga 
těmbonangu tau Yahudi e sauneng mědeąu mêmate si Sie. 
| sire měmpěkěkoą kerene walinewe kětąu ualingu i Sie 
lulampa atorangu agama mąanun ěllon Sabatě, kaiso kai 
lai ualingu i Sie něbera u Ruata kai i Amang'E; mangalene 
i Sie mětětěngkasulungu watangeng'E ringangu Ruata. 

19 Mawu Yesus simimbang si sire ene kerei, "Pangimangke 
Ahusě e tawe makakoą apa-apa ringangu kawasan'E 
sěsane. | Sie kětąeng měkěkoą apang ikěkasilon'E 
kěkoateng i Amang'E. U apang kěkoateng i Amang e ene 
lai kěkoateng u Ahusě e. 20 Batuu i Amang kųkěndagu 
Ahusě dingangu mělělahę u kěbi apang kěkoateng'E 

hala. Sude wue i Amang sarung lai mělahę u munara 
limembong kasěllahe hakiewen i kamene měmpědalinaų. 
21] Amange mapěběbangung u taumata nate ringangu 
měgěllju pěbawiahě tutune ringangu kakalě; kerene lai 
Ahusě e měgělliu pěbawiahě kakalě su taumata kų mapulu 
ghělikang'E pěbawiahě! 22| Amange tawe měhukung si 
sai-sai. Kébi kawasa waug'u měhukung e seng nisarakang'E 
su Ahus'E. ?3 | Amang někoą ene tadeau kalawou taumata 
měngadatě Ahusě e keręewe lai i sire měngadatě si 
Amang. Taumata kų ta měngangadatě Ahusě e malaing ta 
měngangadatě si Amang něndolohu Ahusě e. 24 Mambeng 
těngadě manga wawera-Ku ini e: | sain dudaringihé 
hengetang-Ku ringangu mangimang si Sie něndoloh'u 

la e, managhuang pěbawiahě kakalě. | sie tawe sarung 

ihukung; batųu i sie kai seng naliwirě bọu papate ringangu 
makahombang pěbawiahě. 22 Pangimangke: Sarung 
duměnta tempone -- arau sembeng tempone -- taumata 
nate sarung makaringihě tingih'u Ahus'u Ruata. Kų i 

sain nakaringihě e sarung měbiahě. 26 Keręewe i Amang 
kawe puěngu pěbawiahě, i Sie napakariadin Ahus'E lai 
pučngu pěbawiahě. 271 Sie seng nangonggo su Ahus'E 
kawasa waugu měhukung, u i Sie kai Ahus'u Taumata. 28 I 
kamene abe ralinau makaringihě halě ini e, batųu sarung 
duměnta tempone u patikų taumata nate makaringihě 
tingih'E. 22 Mase suměbang bọu kubulļě. Taumata ku 
naung měkěkoą mapia e sarung měbangung ku měbiahě. 
Arawe taumata kų naung měkěkoą dalaki e sarung 
měbangung tadeąu ihukung." 30 "lą e tawe makakoa apa 
tuhu kapulu-Ku hala. la kětąeng mělěhukung tuhuewe 
ilčorong Duata. Ku putusang-Ku e adilě, u lą e tawe 
měkakoą kapulu-Ku sěsaku, kaiso kai kapulung Amang ku 
něndoloh'u lą. 3t Kereu lą e kai měsěsahidim batangeng-Ku 
hala, sasahidi-Ku e tawe hinong pangimangeng. 22 Kai 
piąbe taumata waline měsěsahidim batangeng-Ku, kų lą 
masingka u sasahidine e mambeng těngadě. 231 kamene 
seng něndolohu rarolohang solong anung Yohanes kų i sie 
seng něsahidi kahěngang mąulju watangeng-Ku. 34 Halě 
ini e Takų ihabarě, balinewe tadeąu lą e pią u měsahidi, 
kaiso kawe mědeąu i kamene iapakasaļlamatě. 3> | Yohanes 
e kai tabidau solo ryděllį ku mapąsěnnangu tualagě. Ku 
kětąeng kadodọ tempo e i kamene maluasé manarima 
tualagě ene. 36 Arawe sasahidi-Ku e kai limembong 
kasěllahe wọu sasahiding Yohanes. Apang kěkoateng-Ku 
orasě ini e, ute kai munara nitilakeh'i Amang si Sią, 
mělělahę i Amange seng něndoloh'u lą. 37 Dingangu i 
Amang kų seng něndolohu lą e malaing apěsěsahidin lą 
e. | kamene mambeng bédang ta nakądingihě tingih'E 

arau nakasilo ghahi'E. 38 Manga hengetang'E tawe nareso 
su naung i kamene batųu i kamene tawe nangimang si 
Sia e kų seng nidaroloh'E. 39 | kamene měmpaąngěndung 
Binohe Susi batųu i kamene měngiralingu ringangu 
kakakoą kerene i kamene managhuang pěbawiahě tutune 
ringangu kakalě. Ku Binohe Susi e sěsane měsěsahidin lą 
e. %0 Arawe i kamene tawe mapulu ruměnta su anu-Ku 
tadeąu makahombang pěbawiahě kakalě. 4f lą e tawe 
mědareą daralo wọu taumata. ^? lą e makakirala si 
kamene. lą masingką i kamene tawe kumakěndagu Ruata 
su ralungu naung i kamene. ® lą e riměnta ringangu 
kawasang Amang-Ku, kaiso i kamene tawe něnarimąu 
lą. Arawe kereu taumata waline duměnta ringangu 
kawasane hala, ute i kamene měnarimaben sie. 44 Kereapa 
i kamene makapangimang kamagengu i kamene kawe 
mědeąu makiralo su sěndinganengu, kų tawe mapulu 
měgausě daralo asale wọu Ruata mang Sěmbaų? ^5 Abe 
pěngěnnau lą sarung mapěsalang kamene su těngon 
Amang. U mapěsalang kamene e kai i Musa, i sie êndai 
pělčěharapeng i kamene. ^6 Kereu i kamene mangimang 
si Musa, ute i kamene sarung mangimang si Sia, u apan 
nibawohe e ute maanun la. 4 Arawe kamageng i kamene 
tawe mangimang su apang kų běbohekang i Musa e, ute 
kereapa wue i kamene mangimang apang Taku ipěběbera 
si kamene?" 

1 Nararěnną samurin ene Mawu Yesus dimaki solong 
6 pai sěmběkan Danong Galilea, kų isěsěbą lai Danon 
Tiberias. 2 Narêntae sene, tangu kai pią gapačngu taumata 
malawọ timole si Sie, u i sire naung seng bọu makasilo 
halě makadalinau kěkoateng'E makąpia masasaki. 
3 Mawu Yesus simakąe solong bulude, mase naiangke 
ringangu manga murit'E. 4 Su tempo ene kai maraning 
ĚIlon Salimbangu Paskang Yahudi e. ° Pią e Mawu Yesus 

mamanda kaihi-koaneng maąngělikųe, i Sie nakasilọ e si 
sire měgěgapačng nahunděnta su anun'E. Ene i Sie něberą 
e si Filipus, "Suapa ngae i kitẹ makapamělli kačng, tadeąu 
i sire kěbį e makakačng?" (€ Mawu Yesus seng masingką 
apa sarung koateng'E, kai i Sie něhengetang kerene, 

ute kai manaluka si Filipus.) 7 I Filipusě e simimbang, 
"Borotě arěgang dua hasų su kalêpane roitě salaka e 
tawe makakačěng baug'i sire ini, manilaing i sire kětąeng 
mahiau pěkadodọ." 8 Sěngkatau wọu taloaran murit'u 
Mawu Yesus waline kų arenge i Andreas, aną u sěmbaų i 
Simon Petrus něbera, 9 "Ěndaung pią dario ese sěngkatau, 
sinasąe borotě limambau dingangu kina duambua. Kai 
apa wue něnggąe waugu taumata kakěpale kere ini?" 

10 "Apakaiangko i sire," ungkučngu Mawu Yesus. Su tampa 
ene pia démpugé masuwenehé, kų i sire naiangke su 
rěmpugě ene -- kalawọe pią u manga lima hiwu su kataune 
ese. 11 Bọu ene Mawu Yesus něngaląe borotě ene mase 
nakitarimakase su Mawu Ruata. Bọu e i Sie něpapahiąen 
borotě ene su taumata lawọ. Mase i Sie něpapahiąen 
kiną ene, kų i sire nahungkaêéngke něbatų lehe i sire. 

12 Saraeng seng něngkalaedě, Mawu Yesus něhengetang 
su manga murit'E, "Komolěko manga lêmbeng kaèng ene; 
kumbahangbe pią u magholọ." 13 Mase i sire nêngomolé 
mapulo dua su patangane napene kalawọe lêmbeng 
kačng bou borotě limambaų ku nikakačngu taumata 
lawọ e. 14 Sarąeng i sire nakasilo hal makadalinau 

nikoa u Mawu Yesus, i sire něbera, "Těngadě, ini e kai 
nabi léharapeng duměnta su dunia!" 15 Mawu Yesus e 
masingką u i sire riměnta tadeąu manihasan Sie makoą 
datun sire. Batyu ene natamai e i Sie něnggeang solong 
tampa bawulurange. 16 Saraeng seng kakahěbine, manga 
murit'u Mawu Yesus e němpěděsungke solong dano e. 

17 Mase i sire němpěsake sakaeng ku němpělěbą dano 

ene, nětimona Kapernaum. ĚIlo e seng marěndung kai 
Mawu Yesus wédang tawe nąděnta su anung sire. 18 Kuteu 
rano e nanětą e někalitota kahiąen kaihą u anging. 

19 Sarąeng něsakaeng mangae lima arau čnnungu kilo 
meterě kalaude, i sire nakasilọ e Mawu Yesus kądalenge 
su wowong ake, luhaung sakaeng i sire. | sire nêngkatakue. 
20 Arawe Mawu Yesus e kawe něhengetang si sire, "Abe 
kěngkatakų, kai lą čndaunge!" 21 Mase ringangben naung 
maluasě i sire něnarimą i Sie simake su sakaeng, kų su 
tempo ene lai sakaeng i sire nahumpa u tětimonaěng. 

22 Sěngkariočěllone taumata lawọ ku bědang ene su 
sěčmběkang dano e, nakahěngangu wuhu-wuhu e kětąeng 
sěnggěsa sakaeng sene. | sire masingką u manga murit'u 
Mawu Yesus e seng něbuą su sakaeng ene, arawe Mawu 
Yesus e tawe natole. ?3 Samuring ene pią e sakaeng 
pirang gěsa wọu Tiberias natuli ku němalango marěduhu 
tampa kų pią taumata lawọ e mąhungkaěng borotě bou 
njalamateng u Mawu. ?4 Pią e taumata lawọ nakasilọ 

e u Mawu Yesus dingangu manga murit'E tawẹ dise 
sene, tangu i sire nčmpěsakę e manga sakaeng ene ku 
něngkakoą solong Kapernaum němpědeą Mawu Yesus. 
25 Pią e manga taumata ene něsombangu Mawu Yesus su 
sěmběkang dano e, i sire nakiwalo si Sie, "Tuang Guru, 
kange i Tuang nahumpa sini?" 26 Mawu Yesus simimbang, 
"Mambeng kahěngang i kamene mědědeą si Sia balinewe 
ualingu i kamene seng nakačnna timonan manga halě 
makadalinau Takų nikoa, kaiso ualingu i kamene seng 
bọu němpěkaěng borotě sarang něngkalaedě. 2? Abe 
pêmpamunara waugu makačbą kačng ku mąsue ringangu 
mabuhu. Pêmpamunarako waugu makahombang kačng 
ta mawawuhu dingangu makarêntang pěbawiahě tutune 
ringangu kakalě. Kačng ene e sarungbe ionggọ u Ahus'u 
Taumata si kamene, batųu i Sie seng niakun Duata 


YOHANES 6.28—40 275 


Amang." ?8 Mase i sire nakiwalo si Sie, "Kai apa harusě 
koateng i kami tadeąu mětatahino su kapulun Duata 

e?" 29 Mawu Yesus e simimbang, "Kai ini e ikěkapulun 
Duata wọu i kamene: pangimangke si Sie kų seng 
niroloh'u Ruata." 30 "Kamageng kerene," ungkuěng i 

sire, "apa wue tatialane ikaonggọ i Tuang tadeąu i kami 
makasilo ringangu mangimang si Tuang? Apa wue kų 
sarung koateng i Tuang? 3t Manga i upung i kami e 
němpěkačng manna su wanua tą taune, kere mąbawohę 
su ralungu Winohe Susi, 'I Sie napakačng i sire borotě 
bọu sorga.' " 32 Mase Mawu Yesus e něhengetang si 

sire, "Pêmpangimangke: Balinewe i Musa, kaiso kawe i 
Amang-Ku e nangonggọu borotě tutune wọu sorga si 
kamene. 23 Batuu borotě ku nionggọ u Ruata e ute kai i Sie 
ku seng limintu bọu sorga ku mangonggọ u pěbawiahě 
baugu taumata su dunia." 34 "Tuang," ungkuěng i sire, 
"onggoleko i kami borotě ene sěntinią." 35 "Kai lą e borotě 
makarěntang pěbawiahě," ungkučng u Mawu Yesus si 
sire. "I sain duměnta su anu-Ku mang seng ta mahutung 
sarang karěngųe. Dingangu i sai ku mangimang si Sia 

e semben tawe marou sarang marěngų-děngų. 36 Kai 
kereewe seng Taku nipěbera si kamene, maningbe i 
kamene seng bọu nakasilo si Sia, kai i kamene mang tawe 
mangimang. 3? Kalawou taumata seng nionggọ i Amang 
si Sia sarung mahunděnta su anu-Ku. lą e tawe mêbinsi 

i sai-sai ruměnta su anu-Ku. 38 Batųu la e limintų bọu 
sorga e, walinewe waugu měkoą kapulu-Ku sěsaku, kaiso 
kawe kapulun Sie něndoloh'u la. 39 Kų kai ini kapulun 

Sie něndoloh'u lą e: Tadeąu wọu kêbi taumata kų seng 
nisarakang si Sia, tawẹu sarang sěngkatau mailang; kaiso 
kawe tadeąu la mapěbangung i sire su Ěllong Kiamatě. 

40 Kų ini e mambeng kapulun Amangku kahěngang: Tadeąu 
kěbi apan seng nakasilo Ahusě kų mangimang si Sie, 

mąnaghuang pěbawiahě tutune ringangu kakalě, kų Takų 
ipěbiahě kapia su Ěllong Kiamatě." ^1 Apąewen tau Yahudi 
nanětą e němpěgalundung su Mawu Yesus, batųu i Sie 
něbera u: "Kai lą e borotě natěntung bọu sorga." 42 I sire 
němpěbera, "Karą i Yesus ini e kawe aną i Yusup? I kami 
masingkąu inang-iamang'E! Kereapa wue i Sie wahani 
něbera u i Sie natěntung bọu sorga?" 2 Mase Mawu Yesus 
něhengetang si sire, "Abe pěmpěgalundung. ^ Tawęu 
sarang sěngkatau makakarěnta su anu-Ku, kereu i Amang 
něndoloh'u lą e tawe měbawa si sie su anu-Ku, dingangu i 
sain duměnta, sarung takų ipěbangung su Ěllong Kiamatě. 
45 Su ralungu bukě u manga nabi kabawohe kere ini: 
'Kěbi taumata e sarung těntiročngu Mawu Ruata.' Ku 
kěbi taumata apang dudaringihé si Amang dingangu 
mangěndung bọ'i Sie, ruměnta su anu-Ku. ^46 Kų ene 
walinewe mauliu mangalene seng piau wọu nakasilo si 
Amang. Kětąeng i Sie riměnta wọu anun Duata e seng 
nakasilo si Amang. 4 Kěngkasingkąko: Taumata maimange 
kai managhuang pěbawiahě tutune ringangu kakalě. 48 Kai 
la e borotě makąděntang pěbawiahě. ^9 | upung i kamene 
kimačng manna su wanua linggi, kai i sire malaing nate. 
50 Kai waline kerene su borotě kų natěntung bọu sorga; i 
saing kumaěng borotě ene semben tawe mate. 21 Kai lą e 
borotě natěntung bọu sorga -- borotě ku makąděntang 
pěbawiahě. | saing kumaéng borotě ini sarung měbiahě 
sarang karêngue. Borotě kų sarung Takų ionggọ baugu 
pěbawiah'u taumata su dunia e ute kai ghěsi-Ku." 

52 Sarang nakaringihě ene tau Yahudi němpědarendehě 
lawọ i sire, "Kereapa wue tau ini mangonggọu ghěsin'E 

si kite ipakikina?" angkuěng i sire. ”3 Mase Mawu Yesus 
něhengetang si sire, "Pangimangke: Kereu i kamene tawe 
kuminą gěsin Ahus'u Taumata e ringangu tawe manginung 
dahan'E, i kamene mambeng kahěnga-hěngang tawe 

makačbą pěbawiahě. 241 saing kumina gěsi-Ku ringangu 
manginung daha-Ku e managhuang pěbawiahě tutune 
ringangu kakalě, dingangu Taku ipěbangung su ĚIlong 
Kiamatě. > U ghěsi-Ku e mamben kačng kahěngang, 
dingangu raha-Ku e mambeng inumang kahěngang. 

56 | saing kukina gěsi-Ku ringangu manginung daha-Ku, 
mang tatapě masěmbaų dingang-Ku, kų lą e masěmbau 
dingange. “7 | Amang ku biahě ene, něndoloh'u lą 
dingangu lą malaing něbiahě bọ'i Amang. Kerene lai 

i saing kumina gěsi-Ku sarung měbiahě bou lą. 23 Kai 

ini e borotě natěntung bọu sorga: balinewe borotě 

kere nikačng i upung i kamene. Kai saraeng kimačng 
borotě ene, i sire e malaing nate. Arawe i saing kimačng 
borotě ini sarung měbiahě sarang karěngų e." 22 Kěbj 
ene piněhengetang u Mawu Yesus pią i Sie mąněntiro su 
walem pěkakaliomanengang su Kapernaum. ® Saraeng 
bọu nakaringihě apang hengetangu Mawu Yesus e, lawọ 
bọu taloarang manga murit'E němpěbera u, "Těntiro ini 
tumanju mawčha. | sai wue makatarimal" 61 Mawu Yesus 
sěsane masingką u manga murit'E měmpěsěsinguhutangu 
halě ene. Tangu i Sie něberą e, "Apa i kamene kawe 
niměnggą u manga wawera ene? 92 Kai makoą kereapa 
maeng i kamene makasilo Ahus'u Taumata e mahengke 
kapia solong tampa e naung kalamona? £? Ky makabiahè 
taumata kai Rohkě u Ruata. Katatoghas'u taumata e 
mambeng tawe gunane. Manga wawera kų Taku piněbera 
si kamene kanini ute kai manga wawerang Rohkě u Ruata 
ku kai manga wawera makadèéntang pěbawiahě. 64 Kaiso 
malaing pią sutaloarang kamene kų tawe mangimang." 
(Mawu Yesus e seng masingka dokeng bọu tětąe kai 

i sai-sai tawe mapulu mangimang, dingangu i sai kų 
sarung měsunialļ'i Sie.) ? Mase Mawu Yesus něhengetang 
kapia, "Kai ualingu ene hakiu la mêlêhabaré si kamene u 

taweu sarang sêngkatau makakarěnta su anu-Ku, kereu 
i Amang e tawe mapakawala." 66 Nanèta bọu orasě 
ene malawọ bọu manga murit'E němpaněntang i Sie, 
ku seng tawe lai mapulu tumole si Sie. 6&7 Mase Mawu 
Yesus e nakiwalọe su manga murit'E si sire mapulo dua 
e, "Apa i kamene malaing mapulu měmpaněntangu lą 
e?" 68 "Mawu," ungkuěng i Simon Petrus si Sie, "kų kai 
solong anung i sai tangu i kami e? Hengetangu Mawu e 
kai makąděntang pěbawiahě tutune ringangu kakalě. 82 | 
kami e seng nangimang dingangu nangiaking u kai i Kau 
Mawu e rarolohang susi wọu anun Duata." 7? Mawu Yesus 
simimbang, "Karą kawe lą namile si kamene mapulo dua 
ini e? Sěmbaliau sěngkatau wọu taloarang kamene kai 
setang!" 71 Ku itětimonang Mawu Yesus e ute kai i Yudas 
aną i Simon Iskariot. Batyu manilaing i Yudas sêngkatau 
wọ'i sire mapulo dua murit'u Mawu Yesus e, isie sarung 
mêsunial'u Mawu Yesus. 

1 Bọu ene Mawu Yesus nědaraleng su apan tampa 
7 su Galilea. | Sie tawe mapulu solong banuan Yudea 
batuu manga měngangawasan Yahudi e sene měkěkaraki 
měmate si Sie. 2 Su tempo ene ute seng masandigě ĚIlon 
Salimbangu Selo Raukalu. 3? Tangu manga aną u sěmbaų 
u Mawu Yesus němpěberą e si Sie, "Těntangke tampą 
ini e kų kakoako solong Yudea, tadeau manga murit'U 
e malaing makasilo munaran'U. 4 Tawẹ apa taumata ku 
sarung měmuning apang kinoa e, kereu i sie kai mapulu 
tumeleng mapia. Kereu i Kau e měkoą bue kěbj tamai 
ene, ute kasěllahu dunia e harusě masingka." (2 Batuu 
manga aną u sěmbaų e sěsane malaing tawe mangimang 
si Sie.) ê "Bědangbe waline tempone si Sia," ungkuěngu 
Mawu Yesus si sire, "arawe waugu i kamene, sêntinia 
mang botonge. 7 Dunia ini e tawe mariadi měbinsi i 
kamene. Arawe lą e mang ipěběbinsju dunia, ualingu 

la měngkate hanesě měběbera su dunia e u kakakoą 

e kai ralakisě. 8 Dakọ e i kamene hala kakoa solong 
salimbang ene. lą e tawe tamai u reng baline tempo-Ku." 
9 Kerene piněčhengetang u Mawu Yesus su manga aną u 
sěmbauų e, kų i Sie natana su Galilea. 1? Sarąeng manga 
aną u sěmbaų e němpětamai solong salimbang ene, ute 
maréma-rêmasé Mawu Yesus e něbuą sěsane tawe su 
kasingką u lawọ. 1t Karěngųewen salimbang ene e, manga 
měngangawasa su Yahudi e měmpědědeą si Sie ringangu 
maąhěngkiwalo, "Kai suapa i Sie?" 12 Taumata lawọ e 
nanětą e měmpěsěsasiang mąanun Sie. Piaben měběbera 
u: "I Sie taumata mapia," Pią ewe lai měběberau: "Tala! 

| Sie makąpalidě taumata lawọ." 13 Kai taweu sarang 
sěngkatau wahani měbisara su těngo mąanun Sie, u i 
sire mataku u měngangawasan Yahudi. 14 Měloarąen 
parahuluasě, Mawu Yesus simué su ralungu Walem 
Mawu, ku nanêta e naněntiro. 1 Manga měngangawasan 
Yahudi něngkaherang kų němpěbera u, "Kereapa wue 
tau ini nakakasingką u kereng kalawọ e, sěmbaliau i Sie 
tawe něsěsikola?" 16 Mawu Yesus simimbang, "Takų 
itětěntiro ini e walinewe těntiro-Ku, kaiso kai těntiron 
Sie něndoloh'u lą e. II sai mapulu tumuhu kapulun 
Duata ute sarungbe makakasingka měnsang těntiro Taku 
itětěntiro e asale wọu Ruata arau wou lą sěsaku. 181 sai 
měgěgěllju těntirone sěsane kai mědeąu mapakasêllahen 
batangenge sěsane. Arawe i sai mědeąu mapakasěllahen 
Sie kų něndolohě e, ute i sie matulidě, kų tawę apa 
pěkakakonti su watangenge. 19 Karą kawe i Musa seng 
něgělliu manga titan Duata e si kamene? Kai sutaloarang 
kamene tawẹu timuhų manga tita tamai ene. Kawe unue 
i kamene měngantibě měmate Sia?" 20 Taumata lawọ 

e němpěsimbang, "Pulu i Kau! Kai i sai tangu mapulu 
měmate si Kau e?" 21 Mawu Yesus simimbang, "Kětąben 

halé sěmbaų koateng-Ku su ěllon Sabatě, kų i kamene 
něngkaherang. ?? I Musa e nangonggọu tiahan sunatě si 
kamene -- manilaing tuhų hinone sunatě e baline wọ'i 
Musa, kaiso kawe wọu manga i upung kalimonan Musa. 
Ualingu ene su ěllon Sabatě e i kamene malaing mapulu 
měnunatě taumata. 23 Kereu i kamene kawe měmpěkoą 
ene u mědeąu kumbahangbe lumampa atorangu sunatě 
bo'i Musa, unuewe i kamene limangehě si Sia, ualingu 

la napakaulen saki u taumata patiku e su ěllon Sabatě? 
24 Kumbahangbe mapêsalan taumata tuhuewe silon 
mata e, kaiso tuhube su katulidě." 25 Samuring ene pią 

e pirang katau tau Yerusalem němpěbera u, "Balinewe 
ini taumatane ku pěpareakeng tadeąu pateěng e? 

26 Pěmandąa e i Sie měběbisarawe tą konsange su těngon 
lawọ, mase tawẹu němpěberang apa-apa si Sie! Manga 
měngangawasang kite e kai seng makąhěngang ngae u 

i Sie ini e kai Ratu Mananalamatě e? 27 Kai kereu Ratu 
Mananalamatě e ruměnta, ute taweu sarang sěngkatau 
masingką u wọu apa asal'E! Sěmbaliau i kite masingką bue 
wọu apa asale tau ini e." 28 Su samurine, pia Mawu Yesus 
kąpaněntirone su Walem Mawu, i Sie něhengetangken 
tingihe maiha, "Ku i kamene masingką u kai i sai lą ini, 
ringangu wọu a? lą e tawe riměnta ualingu kapuluku 
sěsaku. lą e kai niroloh'i Sie ku kawasa něndoloh'u lą e, 
mase i Sie kai kapěngimangeng. Arawe i kamene tawe 
nakakirala si Sie. lae masingka i Sie, u lą e kai wọu i Sie 
asale, kų kai i Sie něndoloh'u lą e." 30 Su tempo ene i sire 
mapulu měnamę Mawu Yesus, kai taweu wahani měhěgo 
si Sie, u kai wědang tanįdatingu tempone. 3t Lawọ bou 
taloaran sire ene nanětąe němpangimang si Sie ringangu 
němpěbera u, "Kereu Ratu Mananalamatě e marěnta, 
měnsang i Sie makakoąbe halé makadalinau limembong 
kalawọe wọu tau ini ngae?" 32 Tau Farisi e nakaringihě u 

kereapa taumata lawọ e měmpěsěsasiang maanun Mawu 
Yesus. Ualingu ene, i sire ringangkewen manga imang 
těmbonange, i sire němpěndoloh'u pirang katau wọu 
manga měndariagą Walem Mawu e apěněnamę Mawu 
Yesus. 33 Mawu Yesus něhengetangke su těngon taumata 
su Walem Mawu e, "Kate kadodọ tempo lą e ringangi 
kamene. Bọu ene lą e sarung měbali solong anun Sie 

ku něndoloh'u lą e. 34| kamene e sarung měmpědea si 
Sia e, kai tawe měsombangu lą e; batųu i kamene tawe 
makarěnta su tampa su apan la ene." 35 Mase manga 
měngangawasa Yahudi e nahumbisarą e sěmbaų su 
waline, "Tau ini e kai měnaung makoa solong a, hakiu i kite 
e kawe tawe makarea si Sie? Apa i Sie makoa solong anun 
tau Yahudi nasaliawuhě su soan tau liwų sutaloaran tau 
Yunani e, ku manêntiro tau Yunani ngae? 36 Ku kai apa ngae 
timonane měbera u ikite sarung mědeą si Sie kai tawe 
makareą dingangu i kite e tawe makakarěnta su tampa e 
kų su apan i Sie ene sene?" 37 Su ěllo kasamuriange wọu 
salimbang ene, êllo e kawantugange, Mawu Yesus dimarisi 
e su ralungu Walem Mawu mase něhengetang, "I sain 
narou e rěntą e su anuku tadeau panginung. 28 Arawe 

i sai mangimang si Sia e, mabawohe su ralungu Bukě 

Susi e: 'Bọu ralungu naunge luelehé manga elehangu 

ake ku makadéntang pěbawiahě e.'" (39 Mawu Yesus e 
měběbisarang haléu Rohkě u Ruata e kų sarung itarimą 

u apan taumata měmpąngimang si Sie. Batųu su orasě 
ene Rohkě u Ruata e bědawen ta nilêonggo; batuu Mawu 
Yesus bědawen tawe niapakawantugu kapapohong'E.) 

40 Malawo taumata nakaringihě apan nipěhengetang u 
Mawu Yesus, kų sutaloaran sire pia němpěbera u, "Tau ini, 
nasahẹę e u mang nabi e!" 41 Angkuěng u sěnggą, "Ini e kai 
Ratu Mananalamatě!" Kutęu piąko lai nempěbera u, "Ah, 
unųe Ratu Mananalamatě e kawe ruměnta wọu Galilea? 

42 Su ralungu Bukě Susi e kabawohe u Ratu Mananalamaté 
e kai hěnton Daud, dingangu sarung suměpų bou 
Betlehem, ku kai wọu soan Daud." “2 Pěngěnsuečnge 
taumata e nanětą e němpědarendehě mąanun Mawu 
Yesus. 44 Pią u mapulu měnamę si Sie, kai taweu sarang 
sěngkatau nanenggehu limane si Sie. ^5 Pią e měndariagą 
Balem Mawu nirolohě niapěnamę Mawu Yesus kěkapulę 
e, manga imang těmbonange ringangu tau Farisi e 
němpěkiwalọ e si sire, "Kawe unųe i Sie tawe niwawang 
kamene ramahi?" 4^6 Manga lukadě e němpěsimbang, "Uh, 
bědang tą apa taumata kapiane měbisara kere i Sie!" 
47 "Apa i kamene seng napalidě karea'E?" ungkuěngu tau 
Farisi ene. 48 "Pią ngae wọu taloaran manga těmbonang i 
kite e arau tau Farisi ku pia u mangimang si Sie? 42 Arawe 
taumata lawọ ini, i sire wěga wue atorang i Musa, mase 
waebe kereapa i sire kai seng niane." 20 Sěngkatau wọu 
taloaran tau Farisi ene ute i Nikodemus, i anų e nąung bọu 
simongo su anun Mawu Yesus. | Nikodemus něbera su 
tau Farisi waline e, °t "Tumuhų atorange, taumata e tawe 
wotonge ihukung, těntalang katataingu pěsasalane deng 
dědaringihang dingangu kakanoą e deng sěsěsuiang." 
52 "Apa i kau e malaing bọu Galilea?" ungkuěng i sire, 
"Měngkate paněsui su Bukě Susi! I kau sarungbe makasilo 
u tawẹ apa nabi kų asale wọu Galilea!" 53 [Samurin ene, 
kěbį taumata něngkapulę e solong bale. 

1 Arawe Mawu Yesus e nataraji solong Bukid'u Zaitun. 
8 2 Sěngkarioěllone maluka-lukadèé i Sie simuě su Walem 
Mawu, kų malawọ taumata riměnta solong anun Sie. 
Mawu Yesus tangu naiangke, mase nanětąe naněntiro si 
sire. 3 Kapaněntirone e, manga mananěntirong agama 
ringangu manga tau Farisi e něbawako tau wawine 
nikatangką nawuang. | sire nangoro tau wawine ene 
niapararisi sutaloarane, 4 mase něbera su Mawu Yesus, 

"Tuang Guru, bawine ini nikačbakeng kapěbaradosane. 

3 Su ralungu titam Musa e kai pią atorang u kamageng 
manga wawine kakakoae kere ini ute harusě bahungangu 
watu sarang pakapate. Ku su tempo ini e kereapa su 
tiněnnang Tuang?" 81 sire makibalo kerene mědeąu i 
sire měnangką si Sie. Tadeąu i sire makatokeng sala si 
Sie. Arawe Mawu Yesus e mang kukakurung mamohe 

u talimědone su ěntana. 7 Sarąeng i sire měngkate 
měněnahonsang, i Sie něpětie kų něbera si sire u, 
"Kereu sutaloarang kamene pią u tawẹ dosane ute, i 

sie kakalimonačnge pamereng u watu su tau wawine 
čndaj e." 8 Bọu ene Mawu Yesus kimakurung kapia ku 
sayewe namohe su čntana. 2Saraeng i sire nakaringihě 
Mawu Yesus něhengetang kerene, namehoe i sire 
němpaněntangu tampą ene sěngkatau-sěngkatau nanětą 
bọu kaghurangenge. Narale kate Mawu Yesus sěsane 
natěntang sene ringangu tau wawine e, kų bědang ene su 
rarisikang e. 1? Mase Mawu Yesus něpěčtie kų něbera su tau 
wawine ene, "Suapąe i sire kěbi e? Taweu něhukung si kau 
e?" 11 "Tala, Tuang," nisimbange. "Kerene e," angkučng 

u Mawu Yesus, "lą e malaing tawe měhukung i kau, kų 
kuhae mědosa kapia."] 1? Mawu Yesus sau e něhengetang 
su taumata lawọ, ungkuěng'E, "Kai lą e tualag'u dunia. 

| sain tumole si Sia e tawe rumaleng su kararěndung, 
kaiso i sie kai managhuang tualag'u pěbawiahě." 13 "Ini e 
i Kau něsahiding batangengu e", ungkuěng u tau Farisi 

si Sie, "sasahidin'U e tawẹ katěngade." 14 Mawu Yesus 
simimbang, "Manilaing la měsahidin batangeng-Ku e kai 
halě ini e mambeng kahěngang; u lą e masingką bọu apa 
rarěnta-Ku, ringangu solong apa timona-Ku. | kamene 
wěga wue měnsang lą e wọu a ringangu solong a. 151 
kamene mělěhukung taumata tuhų tabiat'u taumata; 
arawe la e tawe mělahukung i sai-sai. 16 Kereu lą e 

měhukung taumata ute, putusangku ene e matulidě, 
batųu lą e walinewe sěsaku; | Amang kų něndoloh'u lą e 
ryděndingang Sia. 17 Su ralungu torat'i Musa e mabawohe 
kere ini: Sasahidi kahěngang ute kai sasahidi wọu ruang 
katau. 18 Kų měgěgěllju sasahidi waugu watangeng-Ku 

e ute kai rarua -- lą dingangu i Amang ku něndoloh'u lą 
e." 19 "] Amang'U ene kai suapa?" ungkuěng i sire. Mawu 
Yesus simimbang, "| kamene tawe makakirala si Sia, 
kerene lai si Amang-Ku. Mangąewe i kamene makakirala 
si Sia, ute i kamene malaing makakirala si Amang-Ku 

e." 20 Kěbi ene seng nipěhengetang u Mawu Yesus su 
tempong i Sie mąněntiro su Walem Mawu su rěduhu 
manga kasě tampa u papěllọ. Kai taweu sarang sěngkatau 
něnamę si Sie, batuu bědaweng baline tempone. 21 Tangu 
Mawu Yesus sayewe něhengetang si sire, ungkuěnge, "lą 
e sarung dumaleng, kų i kamene sarung mědeą si Sia, 
kaiso i kamene sarung mate su ralungu rosang kamene. 
Su tampą tamaiang-Ku e, i kamene tawe makakarěnta." 
22 Tangu manga měngangawasan tau Yahudi němpěberąe 
u, "Aramanung i Sie kai mapulu mětumpate, u i Sie kai 
něbera u, 'Su tampa tamaiang-Ku e, i kamene tawe 
makakarěnta.' " 23 Mase Mawu Yesus e něhengetang si 
sire, "I kamene e kai riměnta wọu wawa; arawe lą e kawe 
wọu rasi. | kamene kai wọu dunia, arawe la e walinewe 
wọu dunia. 24Hakju ene la něbera si kamene u i kamene 
sarung mate su ralungu rosang kamene. Ku mamben 
těngadě i kamene sarung mate su ralungu rosang kamene, 
maengu i kamene kawe tawe mangimang u kai la e i 

Sie kų isěsěbą IA ENE'." 25 "Ku kai i sai tangu i Kau e?" 
ungkuěng i sire. Mawu Yesus simimbang, "Unų e lai 
wědang měbisarang kamene! 26 Malawao lai Taku ipauli 
maanun kamene ringangu pěsasalang kamene. Arawe i Sie 
ku dimoloh'u lą e kapangimangeng. Ku lą e měhabarě su 

dunia e apang ku seng Taku kinaringihě bọ'i Sie." 27 | sire 
tawe nakaěčnna u i Sie kai kapěbisarane si sire mąanung 

i Amang. ?3 Ualingu ene Mawu Yesus něhengetang si 
sire, "Hědo kereu i kamene seng napakarangę u Ahus'u 
Taumata e, i kamene sarung makasingkąu kai 'lą e i Sie kų 
isěsěbą IA ENE', dingangu i kamene sarung makasingką u 
taweu sarang sêmbau kěkoateng-Ku ku bou batangeng-Ku 
sěsaku. lą e kětąeng mauli u apang ku itětěntirong 
Amang si Sia. ?9 Kų i Sie rimoloh'u la e rudèndingang 

Sią e. I Sie tawe manga naněntangu lą sěsaku, batųu 

la hanesěbe měkěkoą apang makąlahimpulu si Sie." 

30 Bouten Mawu Yesus e něhengetangu kěbj ene, ute 
malawo taumata e němpangimang si Sie. 3t Bọu e 
Mawu Yesus něhengetangke su manga tau Yahudi apan 
seng němpangimang si Sie, "Kereu i kamene měbiahě 
tumuhų těntiroku, ute ikamene mambeng kahěngang 
tumatole Sia, 3? tangu i kamene sarung makakirala Ruata 
kahěngang, kų ualingu ene tangu i kamene ipakaliwirě." 
33 "I kami e kai hěnton Abraham," angkuěng i sire. "| kami 
e tawẹ u němpětětahamawu si sai-sai! Ku kai a timonan 
baweran'U, 'I kamene sarung iapakaliwirě'?" 34"Mamben 
těngadě bawera-Ku ini," angkučngu Mawu Yesus si 

sire. "I sai-sai měmpěkěkoą dosa e kai ěllangu rosa. 

35 Ku sěngkatau ěllange tawe tampa natantu su ralungu 
sěntahanakeng, sěmbaliau aną ute kawe piąbe tampa e 
sarang marěngų-děngų. 36 Ualingu ene e, tangu kereu ana 
e mapakaliwir'i kamene ute i kamene mambeng maliwirě. 
37 Těngadě e lą masingką i kamene ini e kawe palahěnton 
Abraham. Kaiso i kamene kawe mapulu měmate si Sią, 
ualingu i kamene tawe rumaẹ těntiro-Ku. 38 Apang kų 
kinasilo-Ku si Amang-Ku e, ute ene Takų ipauli. Arawe i 
kamene ute kawe měkěkoą apan itětěntirong amang i 
kamene si kamene." 39 | sire simimbang, "I Amang i kami 

e kai i Abraham." "Ku kereu i kamene kahěnga-hěngang 
anaben Abraham," ungkuěng u Mawu Yesus e, "ute nalahe 
bue u i kamene měmpěkoaąbe apang kinoą i Abraham. 40 lą 
e mauliju katěngadě, dingihěku wọu Ruata, arawe i kamene 
kawe mapulu měmate si Sią. | Abraham e tawe někěkoą 
kerene! ^ | kamene měkěkoą apang kinoą i amang i 
kamene." Ungkuěng i sire, "I kami e manga anąben Mawu 
e kahěngang. Jamang i kami e mang sěmbaų, ku kětąben 
Duata samatang." 42 Mase Mawu Yesus néhengetang si 
sire, "Kereu Mawu Ruata e kawe i Amang i kamene ute i 
kamene kukěndagěben lą, u rarěnta-Ku e kai wọu anun 
Duata. lą balinewe riměnta ualingu kapulu-Ku hala e, kaiso 
kawe i Sie něndoloh'u lą. 4 Kawe unųe i kamene tawe 
makalačnna apang Takų ipělěhengetang? U i kamene 
tawe makararagě dumaringihě těntiro-Ku. ^4 Setang 

e kai i amang i kamene, kų i kamene mapulu tumole 
kapulung amang i kamene. Dokeng su tětąe setange 

kai taha pěmate. | sie tawe běke kų kai manumběka 

wọu katěngadě batuu kai tawe katěngadě si sie. Kereu 
isie měkonti, ute ene mambeng kakakoą e, u seng 
kerene lulune. | sie makonti ringangu asale kai patiku 
kakontiang. 2 Arawe la e kawe měběberang katěngadě, 
kų ualingu ene i kamene tawe mangimang si Sia. ^8 I sai 
wue wo'i kamene mapakalaheu kai pią dosa e si Sia? 
Kereu lą mauliben katěngadě e, unųe wue i kamene tawe 
mangimang si Sia? # | saing asale wọu anun Duata e, i 

sie rudaringihé hengetangu Ruata. Arawe i kamene kawe 
walinewe wọu anun Duata e, hakiu i kamene kawe tawe 
mapulu rumaringihě." 48 Tau Yahudi e němpěsimbahě 

su Mawu Yesus, "Balinewe nihino wawerang kami u i 

Kau e kai tau Samaria kų niwaliuangu setang?" “2 Mawu 
Yesus simimbang, "lą e tawe niwaliuangu setang. lą e 
měngěngadatě si Amang-Ku, kai arawe i kamene kawe 

mělěhinakang si Sia. “Ola e tawe mědareą kawawantug'u 
watangeng-Ku. Kai pią sěngkatau kų mědědeą daleng 
sarang mapakawantug'u lą, ku kai i Sie e mětatatilakehě. 
5t Mambeng kahěngang bawera-Ku ini e, i sain tutuhu 
Hengetang-Ku e ute tawe mate sarang karěngųe." 22 Mase 
tau Yahudi e něberą e su Mawu Yesus, "Ini e i kami 
nakačěčnna u i Kau e mambeng kahěngang nisawelangu 
setang! | Abraham sěsane seng nate, ku kerene lai 
kalawọu manga nabi. Arawe ungkuěngu kawe, 'I sain 
tutuhu bawera-Ku, tawe mate sarang karěnguųe.' 22 Kereu 
i Abraham sěsane seng nate ringangu kalawọu manga 
nabi e seng nate, kų i Kau ini e ute i sai? Tawe nasowa 
suakalě i Kau ini e kų limembong kasěllahe wọ'i amang i 
kami i Abraham!" 54 Mawu Yesus simimbang, "Mangawe 
la mědědeą kawawantugě baugu batangeng-Ku hala, ute 
kawawantugě ene tawe mangalene. Mapakawantug'u 

la e kai i Amang-Ku kų čndaj su čnnang kamene kai 
Ruatang kamene, ?” sěmbaliau i kamene tawe nakakirala 
si Sie. Arawe la masingka i Sie. Mangawe lą e něbera 

u lą tawe nakakirala si Sie, ute tangu lą e sěngkatau 
kontiang, měsulung i kamene. lą e masingką i Sie ringangu 
rudaringihěbe hengetang'E. > | amangu i Abraham 
měngkate maluasě u i sie sarung makasilo ěllo-Ku. | sie 
seng nakasilo kų i sie maluasè!" >? Mase tau Yahudi e 
němpěbera su Mawu Yesus, "Umur'U e wědang tawe 
natimu limam pulo su taunge, kų i Kau e seng nakasilo 

si Abraham?" "8 Mawu Yesus simimbang, "Mambeng 
těngadě lą měhabarě si kamene: u kaląamonan i Abraham 
nipěhaną, lą e seng těbe ene." 59 Mase tau Yahudi e 
němpangalą e watu kų mangěntung Mawu Yesus; arawe 
Mawu Yesus kai někěmbuni mase naněntangu Walem 
Mawu e. 

1 Ene, Mawu Yesus kądalenge, i Sie nakasiloko tau 

wuta rokeewen i sie piněhana. 2? Kuteu manga murit'u 
Mawu Yesus e nakiwalo si Sie, "Tuang Guru, kawe unue 
tau ini e piněhaną buta? Apa ualingu i sie nědosa, arau 
kawe ualingu rosan inang dingangu i amange?" 3 Mawu 
Yesus simimbang, "I sie nawuta walinewe ualingu rosane 
arau walinewe lai ualingu rosan inang dingangu i amange, 
kaiso kawe tadeąu taumata makasilo kawasan Duata 
měkěkaradiahang su ralungu watangenge. *Těntalang 
bédang pią éllone, i kitę e harusě měkoą munaran Sie 
rimoloh'u lą e. Hěbi e sarung duměnta, kų semben 
takapěhalěkangu sarang sěngkatau. ? Karênguewen 
la e su dunia ini, lą e kai tualag'u dunia." 6 Bọuten 
něhengetang kerene, Mawu Yesus e nangědu su ěntana, 
ku édu e nikongke ringangu ěntana. Mase niwuhan'E 
su matan tau ene, 7 mase kapěberane si sie, "Dakọe 
pěnděmusě su liwuą u Siloam." (Siloam mangalene 
'Nirolohě'.) Tangu tau ene tamai nanguhasě gatine. Su 
tempon pěbawali e, i sie seng někělla. 8 Manga lampunge 
ringangu apan taumata kų seng naung makasilo si sie 
mětětaharorong, i sire němpěbera, "Balinewe i sie ngae 
sěntinią kųukaiang mětětaharorong?" 9 Pią u němpěbera, 
"A kų mang i sie." Kai pią lai měběberau, "Waline, i sie 
kětąu měpěpapangawę tau ene." Kai tau ene sěsane 
něbera u, "Kai ią e." 1? "Kai kereapa katatainge sarang i 
kau e nakasilo?" ungkuěng i sire si sie. 1! I sie simimbang, 
"Tau arenge i Yesus e něngongke lěbo kadodọ, niwuhane 
su mataku kapěberane u, 'Dakọ e rěmusě gatinu su 
liwuau Siloam.' Mase ia e natamai. Ku su tempon ia 
měděnděmusě gatiku e ią e někělla." 12 "Kai suapa tau 
ene?" ungkuěng i sire. | sie simimbang, "Běga wue ią." 
13 Sahěllo ene kai ěllon Sabatě natarangke Mawu Yesus 
něngongke čěntana ringangu čdun'E mědeąu tau wuta 

e makasilo. Tangu tau naung bou nawuta ene niwawa 
solong anun tau Farisi. 14 (9:13) 191 sire malaing nakiwalo 
su tau ene kereapa katatainge sarang i sie někělla. | 

sie simimbang, "I Sie nangunon lěbo su mataku bọu e 
takų niuhasě e mase ią e někělla." 16 Pirang katau wọu 
taloaran manga tau Farisi e němpěbera u, "Tau ene tawe 
mariadi kų měkoą halě bou anun Duata batųu i Sie kai 
tawe měndarekengu êllon Sabatě." Angkučngben baline 
u, "Kereapa wue kų tau waradosa e makakoą karalinaų 
kerene?" Ene nariadje pěrararendehě su taloaran sire. 

17 Tangu tau Farisi e nakiwalọe su tau ene kapia, "Kereapa 
wue su naungu maanuen tau nakapia si kau?" "I Sie kai 
nabi," angkuěčngu tau ene. t8 Kai arawe mangangawasang 
Yahudi e tawe mangimangu tau ene kawe wuta reng 
dokeng kalamona, kų ini e seng makasilo. Ualingu ene ute 
i sie kimui ghaghurang e, 19 kų nakiwalo, "Kahěngang anau 
ini e nipěhanąa buta? Ku kai kerea i sie sarang někělla orasě 
ini?" 20| ninang dingangu i amangu rariọ e simimbang, 
"Mambeng kahěngang ini e aną i kami; dingangu i sie 
mambeng kahěngang buta rokeng nipěhana. 21 Arawe 
kereapa sarang i sie nakasilo e, i kami e wěgawue. 
Dingangu i sai nakapěkělla si sie ute, i kami e malaing běga 
wue. Pakiwalọewe si sie, u i sie seng matěllang, kų seng 
makasimbang hala." 22 | ninang dingangu i amang e něbera 
kerene e watų u i sire mataku u manga têmbonangu tau 
Yahudi; u i sire kai sěngkanaung u i sai měngakun Yesus e 
kai Ratu Měnanalamatě, sembeng tawe ipakawala sumué 
su walen pěkakaliomanengang. 23 Ualingu ene hakju i 
ninang dingangu i amangu tau ene němpěbera u, "I sie 
seng matěllang ku pakiwaloe si sie." 24 Mase i sire sauewe 
někui tau lěnnąu wuta e kų něbera si sie, "Pěsalųe u i kau 
mambeng měhabaru katulidě. | kami e masingką u tau 
ene mambeng tau waradosa e." ?5 "Apa i Sie marosa arau 

tala," ungkuěčngu tau ene, "ią e wěga wue. Kai kětąeng 
pią halě sěmbaų su singkąku; kąngerę ią e wuta, arawe 
ini e ią seng někělla." 26 Mase i sire sauewe něbera si sie, 
"Piněkapuraneng i kau e kahian Sie? Někoą kereapa i 
Sie si kau, sarang někělla?" 27 Tau ene simimbang, "Seng 
bọu takų niwěke si kamene, kai i kamene tawe mapulu 
rumaringihě. Unųe i kamene mapulu mědaringihě kapia? 
Aramanung i kamene kai mapulu mariadi tumatolen'E 
ringang?" 28 Mase i sire němpědohang si sie ringangu 
něbera, "O kai i kau murit'E; i kami e waline. I kami e 
kai murit'i Musa. 29I kami e masingka u Mawu Ruata 
seng něhengetang si Musa. Arawe mąanun tau ene e, | 
kami e wěga wue měnsang bọu apa asal'E." 30 Tau ene 
simimbang, "Nakalaherang bue maeng i kamene wěgang 
asal'E, sěmbaliau i Sie seng napěkěllan ią e. 211 kite 
masingką u Mawu Ruata e tawe rumaringihě taumata 
warądosa e, kaiso kawe su taumata měngadatě Mawu 
ringangu měkěkoą kapulun'E. 22 Dokeng su tětą u dunia 
tawe běke reng nakaringihě u pią taumata makawekesě 
matan taumata wuta wọu karariadine. 33 Kereu tau ene 
waline wọu anun Duata, i Sie tawe makakoa manga 
apa." 34 Ungkuěng i sire, "Apa i kau napene u rosa 

reng dokeng piněhaną, maněntiro lai si kami e?" Tangu 
nanětą bọu orasě ene i sie nisěding sumuě su walem 
pěkakaliomanengang. 2? Mawu Yesus nakaringihě u 

i sire seng měsěsěding u tau ene sumuě su walen 
pěkakaliomanengang. | Sie nědeą tau ene kų něhengetang 
si sie, "I kau e mangimang su Ahus'u Taumata?" 36 Tau 

e simimbangke, "Kai i sai i Sie Tuang? Tulungko pauli 
tadeąu ia mangimang si Sie." 37 "I kau e seng nakasilo 

si Sie," ungkuéng u Mawu Yesus. "I Sie kų orasě ini 
kapěběbisarane ringangu." 28 "la mangimang, Mawu!" 
ungkuéngu tau ene, bọu e nětumpěkuhě su těngom 

Mawu Yesus. 39 Mawu Yesus něhengetang, "la diměnta su 
dunia ini e kai mědeąu mětatilakehě tadeąu tau wuta e 
makasilo, ringangu taumata makasilo e mawuta." 40 Tau 
Farisi pirang katau apan sene nakaringihě Mawu Yesus 
něhengetang kerene, mase i sire němpěkibalo si Sie, "Su 
tiněnnanu i kami e wuta lai?" “1 Mawu Yesus simimbang, 
"Manga i kamene wuta, ute i kamene tawẹ dosane. Kai 
ualingu i kamene měmpěběbera u, 'I kami e makasilo,' 
ene mělělahęu i kamene wědang mararosa." 
1"Mambeng těngadě hengetang-Ku ini: | sain 
10 sumuě su těndą u domba kų lumempangu pagarě 
kų balinewe wọu tukadě, kaiso kawe mêbawi bou ralenge 
waline e ute kai tahatako ringangu tahapěhampasě. 
2 Arawe i sain susut bọu tukadě e, ute kai i sie 
měndaļukadě domba e. 3 Měndalukadě domba e mąnope 
tukadě baug'i sie, mase domba e rudaringihě tingihe su 
tempon i sie měkěkui si sire su arenge sěmbaų-sěmbaų 
dingangu měngěngahą i sire apasêbang solong likude. 
4 Sareng manga domba e seng nasêbang měngangaha e 
rumaleng su horone ku manga domba e mahuntole si sie 
batųu i sire makakirala tingihe. 5 | sire tawe mapulu tumole 
taumata waline, tabeąu katewe mahuntalang bọu anun 
tau ene batuu tawe makakirala tingihe." 6 Mawu Yesus 
něběken papinintu ene, kai i sire tawe makaênna apa 
wue tětimonačng'E. 7 Tangu Mawu Yesus něhengetang 
saų sěnsule, "Mamben těngadě hengetang-Ku ini: 
Kai la e tukadě baugu domba. 8 Kěbjį apan duměnta 
měngalimona Sia e kai tahatako ringangu tahapěhampasě, 
kai manga domba e tawe měmpědaringihě tingih'i 
sire. la e kai tukadě. | sain sumuě bọu anu-Ku e 
masalamatě; i sie masu masěbang dingangu makačbą 
pěbawiahe. 1° Tahatako e kětąeng duměnta mětako, 
měmate ringangu měnggolang. Arawe lą e riměnta 

mědeąu taumata makahombang pěbawiahě -- ku 
pěbawiahę e mědědalembo. Illa e měndalukadě mapia. 
Měndalukadě mapia e kai mąnarakangu watangenge 
waugu manga dombane. 1? Taumata nisewaěčnge ku 
balinewe měndalukadě dingangu walinewe taghuangu 
manga domba ene, sarung mahuntalang ku měněntangu 
manga domba e kereu i sie makasilo pią dalugě diměnta. 
Tangu manga domba e sarung těmboěng dingangu 
saliawuhangu ralugě. 13 Taumatan sewa e kai tumalang, 
u i sie něhalě e kai ualingu nisewaěng. | sie tawe agise 
měpandung manga domba e. !4lą e měndaļukadě 
mapia. Keręewe i Amang kawe masingkąu la, dingangu 
la masingką i Amang, kerene lai la masingką u manga 
domba-Ku, ringangu i sire malaing masingka u la. la 
něnarakangu niawa-Ku waug'i sire. 15 (10:14) 16 Piabe 

lai manga domba waline malaing tataghuaneng-Ku, 

kai tawe nasowa su ghapačngu domba ini. I sire lai 
hinong Taku ahakeng kų i sire sarung dumaringihě 
tingihě-Ku. | sire kěbį sarung mariadi għapačng sěmbaų 
ku mêndalukade sěngkatau. 1 | Amang kųkěndagu lą u lą 
něnarakangu niawa-Ku e mědeąu saube takų ikatarima 
kapia. 18 Tawęu sarang sěngkatau makapěngalą bou lą. 
lą e něnarakang kai ualingu kapulu-Ku hala. lą e kawasa 
měnarakang, dingangu kawasa lai mangule kapia. Kai 
ene halě-Ku nitarima bọ'i Amang-Ku." 19 Ualingu Mawu 
Yesus něhengetang kerene, tangu taumatan Yahudi e 
nanětąe němpědarendehě. 20Lawo bọ'i sire němpěbera 
u, "I Sie kai nisawelangu rohkě dalaki! | Sie kai pulu! 
Baugu apa i kamene rimaringihě si Sie?" 21 Kai piabe lai 
němpěbera u, "Taumata kų nisawelangu rohkě dalakisě 
e tawe měbisara kerene. Botonge setange mapěkěllan 
taumata wuta?" 2? Ene su Yerusalem taumata e kai 
kapěsalimbange, Éllon Pananusi Walem Mawu. Su 

tempo ene kai tempong banua maralênding. 23 Kuteu 
Mawu Yesus mědědaralengke su Gandariang Salomo su 
ralungu Walem Mawu, 24pia e tau Yahudi e němpěděnta 
nětalipurung su rěduh'u Mawu Yesus. | sire němpěbera 

si Sie, "Kąděngųe i kami e měngkate ipěběbimbong? 
Paulikọ pakalahe, mąengbe i Kau kahěnga-hěngang Datu 
Mananaļamatě." 25 Mawu Yesus simimbang, "Seng bou 
Takų nipěhengetang si kamene, kaiso i kamene mang tawe 
mangimang. Kalawọu munara Takų kěkoateng su areng'i 
Amang-Ku e měněnodę u karalahe e mąanun lą. 251| 
kamene tawe mangimang batųu i kamene tawe nasowa 
su ghapačng u manga domba-Ku. 2? Manga domba-Ku e 
rudaringihé tingihě-Ku. lą masingkąben sire, ringangu i sire 
mahuntole si Sia. 28 lą e mangonggọu pěbawiahě kakalě si 
sire kų sarang karěngųe i sire tawe mawinasa. Ku tawẹu 
sarang sěngkatau makapéhampasé si sire wọu lima-Ku. 29 | 
Amang-Ku e seng nanarakang i sire si Sia, limembon patiku 
e. Dingangu tawẹ u sarang sěngkatau makapěmulaho 

si sire wọu limang Amang. 3° lą dingangu i Amang kai 
sěmbaų." 31 Mase tau Yahudi e něsayewe němpangalą 
batu e ipěngěntung Mawu Yesus. ?? Kai Mawu Yesus e 
něhengetang si sire, "I kamene seng nakasilo si Sia někoą 
kalawọu halě mapapia parentang Amang-Ku e si Sia. 

Bọu kěbi halě tamai ene tangu kai sude e nakawodai 

si kamene mapulu mangěntung si Sia?" 33 Taumatang 
Yahudi e němpěsimbang, "Balinewe ualingu munaran'U 
mapapia e i kami nakapěngěntungu watu si Kau, kaiso 
ualingu i Kau kawe něhinakang Duata. | Kau e sěngkatau 
taumata ku mapulu mětěngkakoą batangeng'U Duata." 

34 Mase Mawu Yesus simimbang, "Kara kai mabawohe su 
bukě u torat'i kamene: Duata e něhengetang, 'I kamene 
kai mahang duata'? 221 kite masingka u apan mabawohe 
su Winohe Susi e mapake sarang karěngųe. Ku kereu 

Mawu Ruata něsěbą u mahang 'duata' su taumata 
apan němpěnarimą u hengetang'E, 36 unųe i kamene 
měberawe si Sią u lą kawe něhinakang Duata ualingu 
něbera u lą Ahus'u Ruata? Sěmbaliau lą kawe pinilen 
Amang kų nirolohě sarang dunia. 237 Kereu lą tawe měkoą 
munara kų seng niator'i Amang e, ute kumbahangbe 
měmpangimang si Sia. 38 Kai tangu ualingu la měkěkoą 
ene, ute kěngkahimang bue suapan Takų kěkoatenge, 
maningbe i kamene tawe mapulu měmpangimang si Sią. 
Ualingu ene ute i kamene masingka dingangu makačnna 
u i Amang e sěntinią masasêmbau dingang-Ku, kerene 
laila e sěntinią masasêmbau dingangi Amang." 321 sire 
mědědeą lai ralengu měmpěnamę Mawu Yesus, kuteu 
i Sie naung nakalěsọ bọu i sire. “9 Mawu Yesus tangu 
něsulę e solong sěmběkang Salų u Yordan, su tampa i 
Yohanes naung něnahani, mase nětaną sene. “1 Malawo 
taumata mąhunděnta su anun Sie. | sire měmpěběbera u, 
"I Yohanes tawe měkakoą manga halě makadalinau, kai 
kěbįi apan ipěpauli e mąanun tau ini e mang kahěngang." 
42 Mase malawọ taumata sene němpangimang su Mawu 
Yesus. 

1 Tau arenge i Lazarus matana su Betania dingangu 
1 1 manga wawinene i Maria rěduan Marta. ? 1I Maria 
e kai tau wawine naněbohu lana mawěngi su laedu 
Mawu, mase ničmmų u uta e. Pią su sěnsule i Lazarus 
nasaki. 3 Bawinene rarua e něhabarě su Mawu Yesus, 
"Mawu, mahuaneng kandua kěkapiačngu e nasaki." 
4 Saraeng Mawu Yesus nakaringihě habarě ene, i Sie 
něhengetang, "Saki ini e tawe makapate. Ini e nariadi 
mědeąu Mawu Ruata e bantughang, dingangu ualingu 
ene tangu Ahus'u Ruata e malaing bantughang." > Mawu 
Yesus e kykěndagi Marta, i Maria, ringangi Lazarus. ê Kai 
pią e Mawu Yesus nakahombangke habarě u i Lazarus 

masaki, i Sie nětatudę natana sene rua ěllo wédang! 7 Bou 
ene wuhų e i Sie něhengetang su manga murit'E, "Bọete i 
kite měsule solong Yudea." 8 | sire něřmpěsimbang, "Tuang 
Guru, bědang ta nądarěna tau Yahudi e mąngěntungu 
watu si Tuang, bọu e ini i Tuang e seng sau měbali 
tamai?" ? "Kara kawe mapulo dua su kaorasě sahěllo?" 
angkuěngu Mawu Yesus. "I sain dudaleng su tempong 
ěllo e tawe masangkong, batųu i sie makąsilowe tualagu 
dunia ini. 1? Arawe i sain dydaleng hěbi e mąsangkong; 
batųu tawẹ apa tualagě si sie." 11 Kerene ungkuěngu 
Mawu Yesus. Bọu ene i Sie sayewe lai něbera, "Hapi i 
kite i Lazarus e seng nětiki kai lą e reng tamai měmuko 

si sie." 12 Manga murit'u Mawu Yesus e němpěbera, 
"Mawu, maeng i Lazarus kawe mětětiki, ute isie sarungbe 
mapia." 13 Timonan Mawu Yesus ute kai i Lazarus seng 
nate. Arawe su čnnan sire ute Mawu Yesus kai mauli 

u i Lazarus měngkate mětětikį matagě. 14 Ualingu ene 
Mawu Yesus e nauli mahatedě si sire u, "I Lazarus e 

seng nate. 1° Kaiso la maļuasě lai lą e tadje paise, batyu 
kai limembong kapiane si kamene, tadeąu i kamene 
makapangimang. Bọete i kitẹ tamai sarang anun Lazarus." 
16 | Tomas isěsěbą, "si Hindua" něbera su manga hapi e 
manga murit'u Mawu Yesus, "Mahje i kite tumole, bala e 
sěngkakate i kite dingang'E!" 17 Pią e Mawu Yesus narěntą 
e su tampa ene, i Lazarus seng čpą u ěllo karêngue 

su kubulě. t8 Soan Betania e maraning Yerusalem, ku 
mangawe těllung kilo meterě karaune. 1? Malawo tau 
Yahudi seng nahunděnta nětiwo si Marta rěduan Maria e 
měmpěhiborě si rědua ualingu kinapatetngu mahuaneng 
dědua. 2? Sarąeng i Marta nakaringihě u Mawu Yesus e 
narěnta, isie simêbang kų naněnsomahě Mawu Yesus, 
arawe i Maria e natana su wale. ?t Angkuěng i Marta 

su Mawu Yesus, "Mawu, kai mangaewe Mawu ene sini 

su tempo ene, ute nalahẹ u mahuaneku e wiahě bue. 

22 Manilaing kerene, ią e masingkaą u orasě ini e Ruata 
malaing sarung měgěllju patiku apan dědorongang i Kau 
Mawu e si Sie." 23 "Mahuanenu e sarungbe say měbiahě," 
ungkuěngu Mawu Yesus si Marta. ?4 | Marta e simimbang, 
"lą e masingkąu i Lazarus sarungbe say měbiahě su 
tempon taumata nate e apěbangung kapia su ĚIlong 
Kiamatě e." 25 "Kai lą e mangonggọu pěbawiahě dingangu 
mapěbangung u taumata nate," angkučngu Mawu 

Yesus si Marta. "I saing ku mangimang si Sia e sarung 
měbiahě, maninglai i sie seng nate. ?6 Dingangu taumata 
wiahě apang mąngimang si Sia e sarang karčngųe tawe 
mate. Mangimang bue i kau su halě ini e?" 27 "Mawu," 
ungkuěčng i Marta, "ią mangimang su Mawu Ahus'u 
Ruata, Datu Mananalamatě e kų sarung duměnta su 
dunia ini e." 28 Sarąeng i Marta něbera kerene, i sie tamai 
někui si Maria tuarine, kų simiang si sie, "Tuang Guru 
ene sini; i Sie e makibalong kau." 2? Nakaringihě kerene 
ute, i Maria měngkatewe masahawu něbangung, ku 
naněnsomahě Mawu Yesus. 30 Su tempo ene, Mawu Yesus 
bědangben tawe nąsuě u soane. | Sie wědang su tampa 
nipěsombangeng i Marta. °t Tau Yahudi apan kapělěhibore 
si Maria su wale, nakasilo si Maria něbangung, dingangu 
masahawų siměbang; kų i sire tamai timole si sie, u 
katihọ i sire, i sie kai sarang lêbing sumangi. 32 Pią e i 
Maria nahumpa su tampa u Mawu Yesus ku nakasilo 

si Sie, i Maria měngkatewe nětumpěkuhě su těngon'E 
ringangu něbera, "Mawu, kai manga Mawu e ene sini su 
tempo ene, ute mahuaneku e tawe nate." 33 Pia e Mawu 
Yesus nakasilo si Maria susangi, dingangu tau Yahudi 
apan mąhunděnta ringangi Maria e malaing mąhunsangi, 
naung'E měngkate masusa, kų i Sie kakěllačng e měngkate 
apa lulahunsusa. 34 Tangu i Sie nakiwalọe si sire, "Kai 

suapa i sie nilêbing i kamene?" "Mahje pěmanda, Tuang!" 
ungkuěng i sire. 22 Mase Mawu Yesus simangie. 36 Tangu 
tau Yahudi e němpěberąe, "Kakělląe, walinewe malongko 
kakěndag'E si Lazarus!" 37 Kai pią bọu taloaran sire ku 
němpěbera u, "I Sie makapěkěllawen taumata wuta e, kai 
unųe wue i Sie tawe makatahuntěnda i Lazarus tadeąu 
kumbahang mate?" 38 Mawu Yesus sayewe nasusa-susa 
naunge, kų i Sie natamai solong pěndalěbingang. 
Pěndalěbingang ene e nąung kai liang sěmbaų pią 
lahěpinge watu gêguwa. 2? "Alingko watu ěndaj e," 
ungkučngu Mawu Yesus. | Marta, wawineng tau nate ene 
simimbang, "Mawu, i sie kai seng êpa u ěllo su kubulě, 
ku kai seng dimaruru!" 40 Mawu Yesus něhengetang si 
Marta, "Kara kawe seng Taku niwera si kau; kereu i kau 
mangimang, i kau sarung makasilo kasěllahu kawasang 
Duata e!" ^ Tangu i sire němpělunggjen batu ene. Bou 
ene Mawu Yesus dimalingara solong langi kų něbera u, 
"Tarimakase Amang, u i Kau e seng dimaringihě si Sia. 42 lą 
masingką u i Kau měngkate hanesě dudaringihé si Sia, 
arawe la měběbera kere ini e, baugu taumata apan ene 
sini, tadeąu i sire mangimang u kai i Kau něndoloh'u lą e." 
43 Boeten něbera kerene, Mawu Yesus něbansagě tingihe 
maiha, "Lazarus sěbangke!" 44 Tangu siměbangke taumata 
naung seng nate ene. Limane ringangu laede wédang 
kąpapikungu heką kakěngkaing dingangu ghatine wědang 
matataka u heka tatukus'ě gati. "Olohěko kakěngkainge, 
tadeąu i sie tawe masahaghe rumaleng," ungkuěng 

u Mawu Yesus su taumata lawọ apan sene. ^5 Lawọ 

bou taumatan Yahudi e němpěděnta nětiwo si Maria, 
němpangimang su Mawu Yesus pią i sire nakasilo halě 
nariadi ene. 6 Arawe pirang katau wọ'i sire něngkakoą 
solong anun tau Farisi ku němpauli u apang kinoą u Mawu 
Yesus. *% Ualingu ene tau Farisi ringangu manga imang 

těmbonange nětampung němpěkakereapa ringangu 
manga kasasěllahengu Ratě u Agama. Ungkuěng i sire, "| 
kitę e kai hinon měkapu? Tau ini kai seng někoą karalinau 
malawọ! ł8 Maeng i kite měngkate mapakawalan Sie kere 
ini ute kěbį taumata masue mêmpangimang si Sie. Ku 
pěngěnsuečnge mangangawasa Roma e katewe ruměnta 
měnggoghahě Balem Mawu, dingangu kěbį kawanuang 
kite e!" 49 Sěngkatau woi sire isěsěbą si Kayafas, 

imang mawantugě su taung ene něbera, "I kamene 
wěgawen apa-apa. °? Kai tanakąčěčnna i kamene u waugu 
kasasalamat'u aną u kawanua e, čndokangbe sěngkatau 
mate sulungu kawe kêbi kawanua e mawinasa?" “1 Tuhų 
hinone i Kayafas nělahę u ene, balinewe wọu tiněnnane 
sěsane. Kaiso kawe kere sěngkatau imang mawantugě su 
taung ene, naněbalě u Mawu Yesus e sarung mapohong 
baugu tau Yahudi. >? Kų balinewe kětąu waugu tau 
Yahudi sěmatang, kaiso malaing baugu měngomolě 
dingangu mapakasěmbaų u manga aną u Ruata kų 

seng němpěkaliaesě e. “3 Nanětą bou sahěllo ene i sire 
těmbonangu Yahudi e sěngkanaung měmate Mawu Yesus. 
54 Ualingu ene Mawu Yesus e seng tawe nětěngkatodę 
su těngon lawọ sutaloaran tau Yahudi. | Sie naněntangu 
Yudea wou ene nakoa solong soa arenge Efraim maraning 
banua linggi. Ku sene i Sie sčngkapětana dingangu manga 
murit'E. "Su tempo ene Salimbangu Paskang Yahudi 

e seng masandigě. Lawọ taumatan soa rarodọ e seng 
němpěsaka solong Yerusalem měmpěndalengu tundun 
pěmamurěsi watangenge měngantibě pěmamantugu ěllo 
ene. 261 sire měmpědědeaą Mawu Yesus, ku su tempoen 
matatampung su Walem Mawu e ute i sire němpěberąe 
sěmbaų su waline, "Kereapąe su tiněnnang kamene? 
Aramanung i Sie tawe sumongo susalimbang ini." 37 | sire 
němpěberang ene u manga imang gaghere dingangu tau 

Farisi e seng naněbangu parenta u i sai masingka měnsang 
suapa Mawu Yesus e, harusě měhabaru ene, tadeąu i Sie 
ikasamẹ. 

1 Ěnnungu êllo kalamonan Salimbangu Paskah, 
12 Mawu Yesus e nakoą solong Betania. Su soa 
ene pětětanakeng i Lazarus tau e niapěbangung'E wou 
papate. 2 Sene Mawu Yesus e nipěsaken sire, kų i Marta 
e nakoa měsasiliwirě e. | Lazarus dingangu manga sake 
e naiang sěngkapěngidopě dingangu Mawu Yesus. ° Ene 
i Maria e nasongọe ringangu lana mawěngi narwastu 
malěga-lčgadě e mangawe maloara su litere. | sie 
naměmbingu lana ene su laed'u Mawu Yesus, bọu ene 
ničmmų u uta e. Ku kaguwąu wale ene měngkatewe 
rimalurung běngin lana e. ł Arawe i Yudas Iskariot, 
sěngkatau wọu murit'u Mawu Yesus -- kų samurine kawe 
něsuniaļ'i Sie -- kawe něbera, ®"Unų e lana mawěngi 
ene tawe nibawalu e ringangu roitě salaka arěgane těllu 
hasų su dinare kų doite nipěgaghělliko su taumata apang 
kasiang?" ê | Yudas něbera kerene walinewe ualingu i sie 
kawe měněniti taumata kasiang, kaiso kawe ualingu i sie 
tahatako. | sie masau mangala doitě bọu tatahoěngu roit'u 
lawo kadareso si sie. 7 Mawu Yesus něhengetang, "Bala e 
kere sěsane wawine ěndai e! I sie někoą kerene kai ěllon 
pěndalěbing Sia e. 8 Tau kasiange mambeng hanesěbe 
ringang i kamene, arawe lą e tala wue." ? Malawọ tau 
Yahudi nakaringihě u Mawu Yesus kai ene su Betania, kų i 
sire něngkakoą solong tampa ene. | sire natamai walinewe 
tumbau ualingu pią i Yesus, kaiso malaing ualingu i 
sire mapulu měmanda si Lazarus kų sen niapěbangung 
wọu papatene kahian Sie. 1? Hakju ene manga imang 
těmbonange malaing mapulu měmate si Lazarus; 
11 yalingu i sie nakawodaj tau Yahudi malawo naněntang i 
sire ku němpangimang su Mawu Yesus. 12 Sêngkarioéllone 

taumata lawọ ku seng narěnta waugu měmantugě ěllon 
Paskah nakaringihě u Mawu Yesus e seng kądalenge 
mětimona Yerusalem. 1 Tangu i sire němpangalą e 
manga raungu korma mase nahunsěbang naněnsomahě 
si Sie, kąpčmpěgione, "Hosana! Kaalamatengko i Sie 
riměnta su arengu Mawu. Kaalamatengko Ratun Israel!" 
14 Mawu Yesus nakahombangke kalide kawuhuang 
sěmbauų kų nisakečěčnge. Tangu natuhų e keręewe 
mabawohe su Winohe Susi: 12 "Abe kataku, sangiangu 
Sion! Kakěllą e mahi Ratunu e, mąiangke su wowon kalide 
kawuhuang!" 16 Su tempo ene manga murit'u Mawu 
Yesus bědang ta nakačnna kěbi ene. Kutęu sarąeng Mawu 
Yesus niwantughangken kapapohong'E, buhų e i sire 
nakatahěndung apang kinoą u taumata si Sie kai seng 
kabawohe su ralungu Winohe Susi e maanun Sie. 17 Apan 
taumata kų ene su tempon Mawu Yesus někui si Lazarus 
apąsěbang bou lěbing dingangu niapěbangung i sie wọu 
papatene, mang měmpěsěsahiding halě ene. 18 Hakju ene 
taumata lawọ e něngkakoą solong anun Mawu Yesus u i 
sire nakaringihě u kai i Sie někoą kalaherang ene. 1°? Tangu 
manga tau Farisi e nêmpahumbisara sěmbaų su waline, "I 
kite e tawe makakoą manga apa! Kakěllą e, sěnaung dunia 
e němpětole si Sie!" 20 Bou taloaran taumata něngkakoą 
solong Yerusalem měmpěkaljomaneng sutempoen 
pědaraļluasě e kai pią tau Yunani pirang katau. 211 sire 
himaung si Filipus kų něbera, "Anu, kereu wotonge, i 
kami kai mapulu měsombang u Mawu Yesus." (I Filipus 

e asale kai wọu Betsaida su Galilea.) 2? Tangu i Filipus 
tamai měhabaru ene si Andreas, ku bọu ene irědua 
něhabarě su Mawu Yesus. 223 Mawu Yesus něhengetang 

si sire, "Seng tempone Ahus'u Taumata ipakawantugě. 

24 Mambeng těngadě bawera-Ku ini: Kereu wakju gandung 
sěmbaų tawe suangeng su ěntana e kų mate, ute i sie 

mang katatana sěmbaų. Arawe kamageng u waki u 
gandung ene mate, ute i sie wuhye měbua malawo. 2? | 
sai mětětěnděką su pěbawiahe, sarung kailangengu ene. 
Arawe i sai měběbinsiu pětatumbiahe su dunia ini e, 
sarung makatanudě baugu pěbawiahe tutune ringangu 
kakalě. 261 sai mapulu mětangkiang si Sia e harusě tumole 
Sią; tadeąu mětatangkiang-Ku e makataking bue si Sią e 
suapąewen lą ene sene. | sai mětangkiang Sia e sarung 
adateng i Amang-Ku." ?7 "Naung-Ku etutaghiawahé; apa e 
Taku ipěbera su orasě ini e? Arau lą měberąeng, 'Amang, 
liuko la bọu orasě ini e tangu'? Kaiso paghudu mambeng 
kahombangeng u tempon sigěsą ini e nakakarěnta si Sią e. 
28 Amang, apakawantugěko areng'U!" Tangu nakaringihe 
tingihě bou langi mauli u, "lą seng bọu namantugé, 
dingangu sarung lai mamantugě kapia." 22 Taumata lawọ 
kų ene sene nakaringihě bue tingihě ene. Ungkuěng i 
sire u, "Ene kai rěllų!" Kai piąko lai něbera u, "Baline! 

Kai maląekatě měměmisara si Sie!" 30 Mase Mawu Yesus 
něhengetang si sire, "Tingihě kinaringihě e, walinewe 
waugu kapian batangeng-Ku, kaiso kai waugu kapiang 
kamene. 31 Ini e seng tempone dunia ihukung; kai orasě 
ini e mangangawasang dunia e nipakawatang. 22 Arawe 
la e, kereu lą e seng iapakarangẹ bọu dunia e, ute kěbj 
taumata e Takų sarung pakasue wolengang solong 
anu-Ku." 33 | Sie něhengetang kerene ute kai mělělahęu 
saheng kapapohong'E sarung. 34 Taumata lawọ e něbera 
si Sie, "Tumuhų toratě e, Datu Měnanalamatě e sarung 
měbiahě sarang karěnguų e. Ku kereapa i Kau makapěbera 
u Ahus'u Taumata e harusě iapakarangę su wowon 
dunia e? I sai tangu Ahus'u Taumata e?" 35 Mawu Yesus 
simimbang, "Tumbąeng baugu kadodọ tempo tualagě 

e ene sutaloarang kamene. Ku pěmpahundalengke 
těntalang tualagě e wědang ene, tadeąu i kamene 

kumbahang karěndungang. | sain dudaleng su ralungu 
kararěndung e běgawen timonane měnsang solong 

a. 36 Pěmpangimangke su tualagě e, u karênguewen 
tualagě e wědang ene ringang i kamene, tadeąu i kamene 
mariadiwe manga aną u tualagě." Bọuten Mawu Yesus 
něhengetang kerene, i Sie něngalingke wọu ene kų tawe 
mapulu mětěngkatodę u watangeng'E si sire. 2? Manilaing 
seng malawọ halě makadalinau kinoą u Mawu Yesus e 

su těngon sire, kai i sire mang tawe mangimang si Sie. 

38 Tangu naghanape těbalļu Nabi i Yesaya, "Mawu, i sai wue 
mangimangu habar'i kami? Kai si sai kawasan Mawu e 
ipakalahe?" 39 Kai ualingu ene i sire tawe měmpangimang, 
u i Yesaya seng bọu lai naněbalě u, "Mawu něhengetang, 
40'a mapakawutan matang sire, ringangu mapakarapalu 
naung i sire; tadeąu i sire tawe makasilo, ringangu 
madiring i sire makačnna. Tadeąu i sire kumbahang měbali 
su anu-Ku, kų mapakaulen sire.' " 411 Yesaya něluntingihě 
kerene, u i sie seng nakasahidi kasêllahu Mawu Yesus, 
ringangu měběbisara mąanun Sie. 22 Manilaing kerene, 
lawọ taumata ore lai sutaloarang měngangawasang 
Yahudi nangimang su Mawu Yesus. Kai i sire tawe wahani 
měngakung ene ipakalahę, batųu i sire matakų kiwuąu 
tau Farisi e tawe mapakawalan sire sumuě su walem 
pěkakaliomanengang. “31 sire čndokang u mapulu 
makahombang daralon taumata sulungu mětatalahino su 
těngom Mawu Ruata. “4 Mase Mawu Yesus něhengetang, 
"Isai mangimang si Sia e, walinewe si Sia i sie mangimang 
e, kaiso kawe si Sie ku něndoloh'u la e. 2 Dingangu i 

sain nakasilo Sia, ute nakasilo si Sie něndoloh'u lą e. ^£ lą 
riměnta su dunia ini e kai kere tualagě, tadeąu kalawọu 
taumata kų mangimang Sia e tawẹ u mataną su ralungu 
kararěndung. ^% I sai dudaringihé těntiro-Ku, ku kawe 
tawe tumatuhų ene -- balinewe la měhukung i sie. Batuu 

la e riměnta walinewe měhukung dunia e, kaiso kawe 
mangambang dunia. 281 sai manuhud'u la e ringangu 
tawe rumaringihě bawera-Ku e, seng pią mělahukunge. 
Hengetang ku Taku iwêbuna e, ute ene sarung měhukung 
i sie su Ěllong Kiamatě e. ^9 Batųu lą e tawe měbawisara 
wọu kapulu-Ku sěsaku; i Amang ku něndoloh'u lą, ute i Sie 
měpěparenta si Sią apa kų hinon Takų iwera ringangu Takų 
iwuna. °° Dingangu la masingka u titan'E ene makauali 
pěbawiahě tutune ringangu kakalě. Tangu lą maanuewen 
kere apan nitěntiron Amang si Sią." 

1 Sahěllo kalimonan ĚIlon Pěmamantugě Paskah 
13 e, Mawu Yesus masingką u semben tempone i 
Sie maněntangu dunia ini kų měsule su anung Amang'E. 
| Sie kukěndag'u taumata apan tětaghuaneng'E su 
dunia ringangu mang těbe kukéndagi sire sarang 
pangěnsueěnge. ? Mawu Yesus dingangu manga murit'E 
pią e i sire měmpěsěsimokolě hěbi e. Setang e seng 
namitaugě dalungu naung i Yudas aną i Simon Iskariot 
měbalų u Mawu Yesus. 3 Mawu Yesus masingka u Ruata 
i Amang seng bọu něnarakangu kasěllahu kawasan'E si 
Sie. | Sie malaing masingką u i Sie kai riměnta wọu anun 
Duata i Amang kų sarung měsule kapia su anun Duata. 
4U watu u ene tangu i Sie rimarisi ku něluą lahaweng'E, 
ringangu naměgong u handukě su kaluwaeng'E. ? Bọu 
ene isie něndalingu ake su waskom sêmbau, kų nanětą 
e nanguhasě laedu manga murit'E ku ničmmuųeng 
handukě papěgong kaluwaeng'E. Ene i Sie nahumpaen 
Simon Petrus, ku něbera u, "Mawu kawe unue Mawu e 
nanguhasěbe laeděku?" 7 Mawu Yesus simimbang, "Sini 
i kau e mambeng tawe makaěnna apang ku Taku nikoa 
ini e kai i kau e sarungbe makaěnna." 8 "Kumbahang, 
Mawu," ungkuěčng i Petrus su Mawu Yesus, "Měngkatewe 
kumbahang i Tuang manguhasě laeděku!" Kai Mawu 


YOHANES 13.9—19 304 


Yesus simimbang, "Kereu la tawe makapěnguhasě si kau 
e ute i kau tawẹ kalahěmpų e ringang-Ku." ? I Simon 
Petrus něberąe u, "Kamageng kerene, Mawu, abe kětąeng 
laeděku uhaseng, kaiso kawe lima ringangu těmbọku 
lai!" 10 "Taumata wọu něndenoe sembeng nawurěsi 

kěbi badange," ungkuěng u Mawu Yesus si Petrus. "I sie 
seng tawahaluasu wurěsiang kapia; kětąbeng laede. | 
kamene sembeng burěsi, kaiso balinewe kěbj." (1! Mawu 
Yesus seng nakakasingką i sai sarung měsuniali Sie. U 

kai ene hakiu i Sie něhengetang, "I kamene ini sembeng 
burěsi, kaiso walinewe kěbj.") 12 Mawu Yesus bouten 
nanguhasě laed'i sire, tangu i Sie saų e něluhen pakeang'E 
kų naiangke kapia. Mase i Sie něhengetangke si sire, "I 
kamene nakačnnawe kěbi halě kų buhu e Takų nikoa 

si kamene? 13 | kamene měkěkui si Sia Mananěntiro 
ringangu Mawu. Ku mang hinong kerene. 14 Kamageng lą 
e kai Mawu ringangu Mananéntironu ku kawe manguhasě 
laedu, ute i kamene malaing hinong měpapanguhasě 
laed'i kamene sěmbaų su waline. 15 lą něnuļada měkěkoą 
kere ini si kamene, tadeąu i kamene malaing mětěno 
mêkoa apan seng bọu Takų nikoa si kamene. t6 Mambeng 
kahěnga-hěngang bawera-Ku ini: Sěngkatau ěllange tawe 
limembo wọu mawune, ringangu sěngkatau rarolohange 
tawe limembong kasariane wọu měndarolohe. 17 Kereu i 
kamene seng masingką u kěbi ene, ute kariangkamang i 
kamene kereu i kamene makakoa kerene. 18 Apan seng 
Takų niwera ini e walinewe maanung kamene kěbi. la 
masingką i sai-sai seng Taku nipapile. Arawe apang ku seng 
kabawohe su Winohe Susi e mang mariadi, mangalene 
'Taumata kų sěngkakačng dingang-Ku e, sarung dumoką 
si Sią.' 19 Halě ini e Takų ilěhabarě si kamene orasě ini 

e, těntalang tawe nądiadi, tadeau kamageng u halě ene 
seng mariadi, tangu mangimang bue u kai lą e i Sie kų 

isěsěbą IA ENE. 20° U mambeng těngadě bawera-Ku ini: 

| saing ku manarimą u taumata Taku nirolohě e ute i 

sie malaing manarima u lą e. Kų i sai manarima u lą e 
manarima i Sie ku seng dimoloh'u la." 21 Saraeng Mawu 
Yesus něhengetang kerene, naung'E mambeng kiměndung 
ta sihinge. Bọu e i Sie něhengetang, "Těnga-těngadě 
bawera-Ku ini: Sěngkatau wọ'i kamene sarung měbalų 

u lą e." 22? Manga murit'E nčmpěčpapandą e sěmbaų su 
waline měngkąherang ualingu wěga wue měnsang kai i 
sai su timonan'E. 22 Muritě ikěkěndag'u Mawu Yesus e 
maiang su koaneng u Mawu Yesus. ?4 Ene i Simon Petrus e 
něnidą e si sie apakibalo su Mawu Yesus měnsang kai i sai 
tětimonačng'E. 25 Tangu muritě ene nětěngkasěngkelě su 
Mawu Yesus kų nakiwalo, "Kai i sai ene, Mawu?" 26 Mawu 
Yesus simimbang, "I sain Taku pěgěllikangu borotě bou 
niuno su ralungu mangko, ute i sie taumatane." Tangu 
Mawu Yesus něngalą e borotě sěmpědi, niunone su 
ralungu mangko; mase nionggọ e si Yudas aną i Simon 
Iskariot. 27 Lěpasewe i Yudas bou rimae borotě ene, setang 
e někaradiahangke su ralungu naunge. Mase Mawu Yesus 
něhengetangke si sie, "Lighą e koą apang sarung koatengu 
e." 28 Ta u sarang sěngkatau wọu i sire mahungkaêng sene 
nakahěngangu kawe unue Mawu Yesus něhengetang 
kerene si Yudas. 2? Pią u mangěnna u Mawu Yesus 
dimoloh'i Yudas apąmělli apan hinong gausang baugu 
salimbang ene, arau měgěllju roitě pěkadodọ su taumata 
kasiang -- batųu i Yudas kai mêngangumpaedé doit'u 
lawọ e. 30 Bọuten i Yudas něnarimą u borotě ene 

tangu i sie měngkatewe ringangu siměbang. Ku ěllo e 
nahěbi e. 21 Sarąeng i Yudas nalintu, ene Mawu Yesus 
něhengetangke, "Orasě ini Ahus'u Taumata e seng 
niapakawantugé, kų Duata e niapakawantugě ualingu 

i Sie. 32? Kereu Mawu Ruata e niapakawantugě ualingu 

i Sie, ute i Sie malaing sarung iapakawantugu Ruata 
lumiun batangeng'E sěsane. Dingangu Mawu Ruata e 
měngkatewe seng ligha mapakawantug'i Sie. 33 Manga 
aną-Ku, lą e sembeng tawe karěngųe sini ringangi kamene. 
I kamene sarung mědeą Sia, kai keręewe seng bọu Taku 
nipauli su manga měngangawasan tau Yahudi, kerene lai 
Takų ipauli si kamene kěbi; su tampa Takų tamaiang, i 
kamene tawe makakarěnta. 34 Tita wuhu Taku onggotang 
si kamene: Pěkakakěndagěko i kamene sěmbaų su waline. 
Kereewe lą seng kiměndag'i kamene, kerene lai i kamene 
hinon měmpěkakěndagě. 22 Kereu i kamene lawobe 
měmpěkěkakěndagě e ute kalawọu taumata e sarungbe 
makakasingka u i kamene kawe muritě-Ku." 36 "Mawu, 
Mawu kai makoą solong a?" kakiwalon Simon Petrus 
su Mawu Yesus. Ungkuéng Mawu Yesus, "Suapan Taku 
dalengang, i kau tawe makatole Sia. Hědowen mahi i 
kau sarung makatole Sia e." 37 "Mawu, kawe unue ia 
tawe makatole su Mawu orasé ini?" ungkučngkewen 
Petrus. "lą e sadia mate waug'u Mawu!" 38 Mawu Yesus 
simimbang, "Kahěngang ngae i kau sadia mate waugu lą? 
Kasingkąko, manu deng tawe kiměkukų e i kau seng těllun 
sule něsunialu lą e." 

1"Naung i kamene abe taghiawahě," ungkuěng 
14 u Mawu Yesus si sire. "Pangimangko su Mawu 
Ruata, ringangu pangimangbe lai si Sia. 2 Su waleng 
Amang-Ku e lawọ katatanakeng. lą e kai rumaleng 
měndiahing tampą baug'i kamene. lą e tawe měbera 
kerene si kamene, andene walinebe kerene. 3 Samurin 
la tamai měnądian tampa baug'i kamene, lą e sarung 
měbali kų maněnsomahě si kamene, tadeąu suapan lą 
ene, i kamene malaing sene. “Su tampa Taku dalengange i 
kamene masingkaben dalenge." > Mase i Tomasě něberą 
e su Mawu Yesus, "Mawu, i kami e wěgawen dalengangu 

e, ku makakasingkaben dalenge kereapa i kami?" 6 Mawu 
Yesus simimbang, "la e kai raleng mêdeau makakirala 
Mawu Ruata ringangu makahombang pěbawiahě. Taweu 
sarang sěngkatau makarěnta su anung Amang-Ku, kereu 
walinewe wọu Anu-Ku. 7 Kereu i kamene masingka u 

la, ute i kamene malaing masingką i Amang-Ku. Ini e i 
kamene seng masingka i Sie, dingangu seng nakasilo si 
Sie." 8 Tangu i Filipusě e něbera su Mawu Yesus, "Mawu, 
todeko i Amang si kami, tadeąu i kami mawulugě." 

2 Arawe Mawu Yesus simimbang, "Seng kereeng karěngue 
la dingang i kamene, kų i kau e mang běgang lą e Filipusě? 
| saing kų seng nakasilo si Sia e, ute malaing bọu nakasilo 
si Amang. Ku kereapa wue i kau nakawera u, 'Todẹko i 
Amang si kami'? 1° Filipus! I kau kai ta mangimang, u la 

e kai nasêmbau dingang i Amang ringangu i Amang e 
nasěmbaų dingang-Ku? Apang ku Takų niwera si kau e, 
tawe Takų niwera wọu watangeng-Ku hala. I Amang ku 
těbe nasêmbau dingang-Ku e, kai i Sie někaradiahangu 
patiku ene. 1! Pangimangke si Sia, u lą e kai nasěmbaų 
dingangi Amang kapia, ringangu i Amang e nasěmbaų 
dingang-Ku. Arau maeng tawe kerene pêmpangimangke 
wọu apang kų seng Taku kinoa. 12 Mambeng kahěngang 
bawera-Ku ini: | sai mangimang si Sia, sarung měkoą apan 
seng Taku kěkoateng, -- ore lai isie sarung měkoą ku 
limembon kasěllahe wědang -- batųu lą e kai reng makoą 
solong anung Amang. 1? Ky balaewe apan dorongang i 
kamene su ralungu areng-Ku e, ene Takų koateng baugi 
kamene, tadeąu i Amang e iapakawantugě e ualingu 
Ahusě e. 14 Kų baląewe apa rorongang i kamene su ralungu 
areng-Ku e, ute sarung Taku koateng," 1° "Kereu i kamene 
kukéndagu lą e ute i kamene sarungbe měděndalengu 
manga parenta-Ku. 16 lą e sarung měgausě si Amang, ku 

i Sie sarung mangonggọ u Mětatulung baline kų sarung 

mêtumana dingangi kamene sarang marêngu-dèngu. 17 | 
Sie ute kai Rohkě u Ruata kų sarung mělahę u kaadil'u 
Mawu Ruata. Dunia e tawe makatarima i Sie, ualingu ta 
makasilo arau ta nakakirala. Arawe i kamene masingkąben 
Sie, u i Sie kai matana dingangi kamene dingangu i Sie 
sarung masěmbauų dingangi kamene. 18 | kamene tawe 
Takų itěntang hala kere kasisi čndusě. lą e sarung měbali 
su anung kamene. 19 Kate kadodo tempo dunia e seng 
tawe sau makasilo si Sia. Arawe i kamene ute sarungbe 
makasilo si Sią. Kų ualingu lą biahě, i kamene e malaing 
biahě sarung. 2? Kereu seng su čllone ene, ute i kamene 
sarung makakasingką u lą e kawe nasêmbau dingangi 
Amang, i kamene nasêmbau dingang-Ku, mase lą e kawe 
lai nasěmbaų dingangi kamene. 211 sain dudaę manga 
tita-Ku e ringangu měsěsěmpi ene, ute i sie kųukěndag'u 

la e. | Amang-Ku e sarung kuměndagi saing kukêndag'u 
la. la e lai sarung kuměndagi sie ringangu měnodę u 
watangeng-Ku e si sie." 221 Yudas (baline i Yudas Iskariot) 
nakiwalo su Mawu Yesus, "Mawu, unue Mawu e mapulu 
manodeu watangengu si kami kų balinewe waugu dunia?" 
23 Mawu Yesus simimbang, "I saing kukéndagu la e, 

ute sarung tumuhų těntiro-Ku. I kanduang Amang-Ku e 
sarung duměnta su anune matana dingange. ?4 I sain tawe 
kuměndagu lą e tawe tumatuhų těntiro-Ku. Těntiro ku seng 
kinaringih'i kamene walinewe wọu anu-Ku, kaiso kawe 
wọu i Amang kų dimoloh'u la e. 22 Kěbj ene Takų ipěpauli si 
kamene karěnguewen la deng dingangi kamene. 28 Arawe 
Rohkě u Ruata e, mětatulung sarung irolohi Amang su 
ralungu areng-Ku, kų kai i Sie sarung maněntiron patikų e 
si kamene ringangu mapětahěndung i kamene kapia su 
kébi apan seng Taku nipauli si kamene. 27 Karalunsemahě 
Taku itěntang baug'i kamene. Karalunsemahě Taku ionggọ 
si kamene. Taku nilaonggọ e walinewe kere nilaonggọ u 

dunia e si kamene. Abe pěmpětaghiawahě dingangu abe 
kěngkataku. 28 I kamene seng nakaringihě Sia něhabarě u, 
la e sarung dumaleng, kai la e saybe měsule su anung 
kamene.' Kereu i kamene kukéndagu lą e, i kamene 
sarung lumuas'u la makoa solong anung Amang-Ku e, 
batųu i Amang-Ku e kai limembong kasěllahe wọu lą 
e. ?? lą e maulju ene si kamene su orasě ini, těntaļang 
kěbi e ta nądiadi, tadeau maeng seng sukarariadine, ute 
i kamene sarungbe měmpangimang. 3° lą e seng tawe 
měbisara malawọ dingangi kamene, u kai seng tempone 
měngangawasa dunia e ruměnta. Kai isie tawe kawasane 
su watangeng-Ku e. °t Kai kébi mang harusě mariadi 
tadeąu dunia e makahěngang u lą e kyukěndagi Amang 
e mase lą e měděndalengben patikų apan niparentang 
Amang-Ku e si Sią. Ku mahje i kitẹ mêbua bọu ini." 

1 Angkuěng u Mawu Yesus kapia, "lą e pučngu 
15 anggorě tutune, kų i Amang-Ku e měsasuange. 
2 Apan lelange si Sia ta měbawua, těntočng'E, ringangu 
apan lelange měběbua e, tětaluaheng'E tadeąu sauneng 
mahuntinamba wuane. 3| kamene sembeng burěsi 
ualingu těntiro seng nitěntiro-Ku si kamene. “Ku hanesěbe 
kąsasěmbaų dingang-Ku e kų lą e hanesě masěmbaų 
dingangi kamene. Lelange sěsane tawe měbua kereu 
tawe mądarěką su kalune. Kerene lai i kamene tumbaeng 
měbua kereu tatapěbe dingang-Ku. 2 Kai lą e kalun anggorě 
e, kų i kamene e manga lelange. | sain katatana sSêmbau 
dingang-Ku e, kų lą dingangi sie, ute měbua malawọ; kereu 
tawẹ lą e ute i kamene tawe makakoa manga apa. £I sain 
tawe matana masasêmbau dingang-Ku, sarung irěmmę 
kere lelange, kų i sie mahěgu. Apan lelange kerene ute 
tampungang i čndų su putung mase tutungang. ” Kereu i 
kamene katatana sěmbaų dingang-Ku, mase wawera-Ku 
e matatanabe su ralungu naung i kamene, pěgause si 

Amang waląewe apa ghausang i kamene mang gělirang. 

8 Kereu i kamene měmpěbua malawọ, i Amang-Ku 

e iapakawantugé, dingangu ualingu ene i kamene 
mambeng kahěngang makoą muritě-Ku. 9 Keręewe 

i Amang kųykěndagu lą ute kerene lai la kuměndagi 
kamene. Kěngkatanąko i kamene sěntinią měmpěběbiahě 
kere taumata Taku ikěkěndagě. 1° Kereu i kamene 
měděndalengben kalawọu manga tita-Ku e, ute i kamene 
tatapěbe satia su kakěndagě-Ku, keręewe lą tatapě satia 
su kakěndagi Amang batuu měděndalengben kalawou 
titan'E. 11 Kěbji ini e Takų ilêhabaré si kamene, tadeąu 
raluasě-Ku e ene su ralungu naung i kamene, ringangu 
raluasu e matinalung. 1? Kai ini tita-Ku e: Pěkakakěndagěko 
sěmbaų su waline, keręewe lą kųkěndagi kamene. 123 | sain 
něngalembon kakěndage su manga hapje ute kai taumata 
ku manarakangu pěbawiahe waug'i sire. 141 kamene 

kai manga hapi-Ku, kereu i kamene měmpěkoą apan 
Takų ilčoro si kamene. 1° I kamene sembeng tawe Taku 
kuiang ěllang, batųu éllang e wěga wue apang kěkoateng 
u mawune e. | kamene Taku kěkuiang hapi, batųu kěbi 
apang kěkaringihě-Ku bọu i Amang, seng Taku nipauli si 
kamene. 16 Balinewe i kamene namile si Sia. Kai lą e namile 
si kamene, ringangu něndoloh'i kamene apědědaraleng 
kų apěběbua malawọ kų buaen ta mawawinasa. Tangu 

i Amang e sarung mangonggọu kěbiį apan dorongang i 
kamene si Sie su ralungu areng-Ku. 17 Ku kai ini tita-Ku si 
kamene: Pěmpěkakěndagě sěmbaų su waline." 18 "Kereu 
dunia e měbinsi i kamene, pětahěndungke u lą seng 
kalimona nipěbinsį u dunia e. 19 Kereu i kamene kawe 
tataghuaneng u dunia e ute i kamene ikěkěndagěben 
dunia e kere tataghuanenge, Kai lą e seng namile si 
kamene wọu dunia ini, kų i kamene e walinewe lai 
tataghuanengu dunia. Kai ene hakju dunia e měběbinsi 

i kamene. 2? Pětahěndungke apan seng Taku niwera si 
kamene. 'Ěllang e tawe limembo wọu mawune.' Kereu 
i sire seng nanigěsą si Sią, i sire sarung lai manigěsa si 
kamene. Kereu i sire tutuhu těntiro-Ku, ute i sire tumuhu 
lai těntirong kamene. 21 Patikų ene sarung koateng i sire si 
kamene, ualingu i kamene kai muritě-Ku, u i sire wěgawen 
Sie rimoloh'u lą e. 22 Mangawe la e tawe riměnta ringangu 
tawe něhengetangu kěbi ene si sire, ute i sire tawe dosane. 
Kai ini e si sire seng tawẹ apa tatupi e lai waugu rosan sire. 
23 | sai měbinsju lą e, měběbinsį i Amang-Ku. 24 Kai manga 
sutaloaran sire lą e tawe měkakoą patikų munara kų tawẹ 
tau waline někěkoą e, ute i sire tawe dosane. Arawe ini e i 
sire seng nakasilo apan Takų nikoa, kų i sire němpěbinsi u 
la ore lai něbinsį i Amang-Ku. 22 Kai tangu semben harusě 
kerene, tadeąu mariadi wue apan mabawohe su bukě u 
Torat'i sire u: 'I sire měbinsi u lą e tawẹu nikaianenge.' 
26 lą e sarung měndolohu Mětatuļung kų asale wọu anun 
Amang-Ku e si kamene. I Sie kai Rohkě ku sarung mělahę u 
katulidě mąanun Duata. Kereu i Sie ruměnta, i Sie sarung 
měsahidin lą. 2 Dingangu i kamene lai harusě měsahidin 
la, batųu i kamene e seng mědědingang u lą dokeng bou 
tětą e. 

1 Kěbi e seng Takų ipêpauli si kamene tadeąu i 
16 kamene tawe měsunialļě. 2I kamene e sarung 
iapasěbang bou ralungu walem pěkakaliomanengang. 
Dingangu sarung duměnta tempone u i sai měmate 
si kamene e kai měmpąngěnna u i sie kai měkěkoą 
palahamawu su Ruata. 3I sire měmpěkěkoą kerene si 
kamene, ualingu i sire bědaweng běgan Duata ringangu 
wěgawe lain lą. 4 Arawe ini la e měběberang ene si 
kamene, tadeąu kamageng ene mang mariadi, i kamene 
pěmpětahěndung bue u lą e seng bou nauli si kamene." 
"Halě ini e tawe Takų nipauli si kamene kěbį dokeng bou 

tětąe, u lą deng bédang dingangi kamene. 2 Arawe ini 

lą e reng mapule solong anun Sie kų dimoloh'u la; ku 
taweu sarang sêngkatau wọ'i kamene makiwalo kai solong 
apa lą e. ê Kai ini e malahẹ naung i kamene něngkasusa, 
ualingu lą nauli u halě ene si kamene. 7 Kai lą e maulju 
katěngadě si kamene: Něngalembong kapiane e waugi 
kamene, kereu lą mapule; batuu kereu lą e tawe mapule, 
Mětatulung e tawe ruměnta su anung kamene. Arawe 
kamageng lą e seng mapulẹ ute lą e sarung měndoloh'i 
Sie solong anung kamene. 8 Kereu i Sie ruměnta, ute i 

Sie sarung mapakalahe su dunia u tumuhų hinone kai 
apa mangalen dosa e, wọu apang katěngadě, dingangu 
wọu hukumangu Ruata. 21 Sie sarung mělahę, u tawe 
mangimang si Sia ute kai rosa; 1u lą e kai matulidě, ku 
ualingu lą e kai makoą solong anun Amang, kų i kamene 
sarung lai tawe makasilo si Sia; 11 dingangu kai Ruata e 
seng nanětą něhukung, batuu měngangawasa dunia ini e 
seng nilahukung. 12 Lawọ lai hinong Taku iwera si kamene, 
kai orasě ini i kamene reng tawe makaumalě měnarimą u 
ene. 13 Kai kereu Rohkě e seng diměnta, mangalene i Sie 
kų mělělahęu katulidě mąanun Duata, i kamene sarung 
ahakenge tadeąu makakasingką u patikų katulidě e. I Sie 
tawe měbisara wọu watangeng'E hala kaiso kawe mauliu 
apan seng kinaringih'E, dingangu i Sie sarung mauliu apan 
sarung mariadi si kamene suéllo samuri. 14 I Sie sarung 
mapakawantugu lą e, u kěbi apan i habare si kamene 

e kai nitarima e wọu la. 1? Patiku apaewen si Amang e 
ute kai tataghuanengku. Hakiu ene lą makapěbera u 
apan nihabar'u Rohkě si kamene, kai nitarimą e wọu lą." 
16 "Kate kadodọ tempo i kamene seng tawe makasilo 

si Sia, dingangu kate kadodọ tempo i kamene sarung 
makasilo si Sia." 17 Pirang katau wọu manga murit'u Mawu 
Yesus e nanětąe někakiwalo sěmbaų su waline, "Apa 

wue timonane i Sie něbera si kite: 'Kate kadodọ tempo i 
kamene seng tawe lai makasilo si Sia, dingangu malaing 
kate kadodọ tempo i kamene sarung makasilo si Sia?" Apa 
lai timonam bawera: la e makoa solong anung Amang e'?" 
18| sire měngkate makibalo, "Apa mangalene, 'kadodo 
tempo'? I kite tawe nakahěngang měnsang i Sie maanung 
apa!" 1? Mawu Yesus masingka u i sire mapulu makiwalo si 
Sie. Tangu i Sie něhengetang, "Kanini Takų niwera, 'Kate 
kadodọ tempo, i kamene sarung tawe makasilo si Sia, 
dingangu lai kate kadodọ tempo i kamene sarung makasilo 
si Sia." Kai ene ipěkěkakiwalo sutaloarang kamene? 

20 Pěmpangimangke, i kamene sarung sumangi dingangu 
lumungkang, arawe dunia e kai sarung lumuasě. Naung 

i kamene sarung měngkasusa, kai susa naung i kamene 
sarungbe měbalļui mariadi raluasě. 21 Kereu sěngkatau 
wawine maraning měhěnding, masusa naunge, batųu 
seng tempone i sie mětingkědang u sigěsą. Kai lčpasewe 
aną e seng sulikude i ninange miwulem patikų kasasigěsą 
e ualingu raluase watų u rariọ e seng simongo su dunia. 
22 Kerene lai si kamene; Tempo ini naung i kamene masusa, 
kai lą e sarung měsombang kąpia ringangi kamene, kų i 
kamene sarung mahuluasě; kų taweu sarang sěngkatau 
makaaho raluasě ene wọu naung i kamene. ?3 Su sahěllo 
ene, i kamene seng tawẹu lai makiwalong apa-apa si Sią 
e. Pêmpangimangke: Baląewe měnsang apa rorongang 

i kamene si Amang su ralungu areng-Ku, ene sarung 
ionggọ i Amang si kamene. ?4 Sarang orasě ini i kamene 
wědang tawe nědědorong apa-apa su ralungu areng-Ku. 
Pěmpědorongke, kų i kamene sarung měmpěnarimą, 
tadeąu raluas'i kamene mauadipě." 25 "Kěbj ini e Takų 
piněhengetang si kamene su ralungu papinintu. Kai 
sarungbe pią tempone kų lą e seng tawe měpapinintu, 
kaiso kawe seng měbisara malahę si kamene maanung 

Amang. 2êSu tempo ene i kamene sarung měmpědorong 
si Amang su ralungu areng-Ku; kěngkasingkąko, lą e tawe 
mědorong bo'i Amang baug'i kamene, 27 ualingu i Amang 
sěsane kai kukěndag'i kamene. | Sie kukěndag'i kamene 
ualingu i kamene kųkěndagu la, dingangu mangimang 
u lą e kai wọu Ruata asale. 28 Mambeng asalê-Ku e 
bọu i Amang, kų seng diměnta su ralungu dunia. Kai 
orasě ini e lą mąněntang u dunia tadeau měsule solong 
anun Amang." ?° Mase manga murit'u Mawu Yesus e 
němpěbera si Sie, "Su tempo ini Mawu e mělěhengetang 
malahe kų tawe měpapapinintu, 3° dingangu i kami e 
masingką u Mawu e masingka u patiku e. Tawe wahaluasě 
pią u sěngkatau makiwalong apa-apa su Mawu e. Batųu 
i kami mąngimang u Mawu e rarěntane kai wọu anun 
Duata." 3t Mawu Yesus e simimbang si sire, "Ku i kamene 
nangimang su orasě ini? 32 Pětahěndung! Tempone sarung 
duměnta, ore seng narěnta, i kamene sarung ipěkaliaesě. | 
kamene sarung mapule sarang balen sěngkatau-sěngkatau 
ku měmpaněntangu lą sěsaku. Kaiso lą e balinewe sěsaku 
batųu i Amang kawe ringang-Ku e. 22 Patiku ini e Takų 
iwěbera tadeąu i kamene makahombang karalunsemahě 
batuu nětěngkasěmbaų dingang-Ku. Su dunia e i kamene 
sarung mětatahangu sigěsą. Kaiso pakatulende wue naung 
i kamene! lą e kai seng nakawatą dunia!" 

1 Saraeng bọu něhengetang kerene, Mawu Yesus 
17 rimalingarae solong langi ku něhengetang, 
"Amang, ini e seng naghanapě tempone. Pakawantugeng 
Ahus'U, tadeau Ahus'U malaing mapakawantug'i Amang. 
2 | Amang seng nangonggọu kawasa waugu umate patiku, 
su Ahuse, tadeąu i Sie mêngonggou pěbawiahě tutune 
ringangu kakalě su kébi taumata apan nisarakang i Amang 
si Sie. 3 Kai ini e pěbawiahě tutune ringangu kakalě, 
tadeąu i sai masingką i Amang mang sêmbau kų Duata 

kahěngang, dingangu makakirala su Mawu Yesus Kristus 
ku niroloh'i Amang. ĉ lą seng napakawantug'i Amang 

su wowon dunia ini su pěkakoą munara kų ipakikoą i 
Amang si Sia. * Amang! Papakawantugeng lą e su anun'U, 
apakawantugu kawantugě-Ku ringang i Amang dokeng 
dunia e reng tawe nidiadi. ê lą e seng napakalahe i Amang 
su taumata ralohon dunia ini kų seng nionggọ i Amang si 
Sią. I sire kai tataghuaneng i Amang, dingangu i Amang 
seng něnarakang i sire si Sia. | sire seng timuhų hengetang 
i Amang. ” Ini e i sire masingka u patiku apan nisarakang 

i Amang si Sią e asale kai wọu i Amang. 8 Seng bọu Taku 
nihabarě si sire hengetang i Amang kų seng nionggọ 

Sia, kuteu sembeng kinatarimą i sire. | sire masingka 

u lą e mamben těngadě diměnta wọu anun Amang, 
dingangu i sire mąngimang u kawe i Amang e něndoloh'u 
la. 9’ la měkaliomaneng baugu i sire. lą e walinewe 
měkaliomaneng baugu dunia kaiso kai waugu taumata kų 
seng nionggọ i Amang si Sią, batųu i sire kai tataghuaneng i 
Amang. 10 Kěbj tětaghuaneng-Ku e malaing têtaghuaneng 
i Amang; mase patiku tětaghuaneng i Amang-Ku e 
malaing tětaghuaneng-Ku. lą wěbantugang sutaloaran 
sire. 1t Ini ela duměnta su anun Amang. lą e seng baline 
matana su dunia; Arawe i sire ute kawe su dunia. Amang 
masusi! Sirungengkong kawasang areng i Amang si sire, 
arengke naung seng nionggọ i Amang si Sia, tadeąu i 

sire mariadi sêmbau, keręewe i Amang dingangu lą e kai 
sěmbau. t? Pią lą e nąung bědang dingang i sire, lą e seng 
naněntanudě si sire ringangu kawasang areng i Amang, 
areng ku naung nionggọ i Amang si Sia. la e seng nělukadě 
si sire ku tawẹu sarang sěngkatau wọu i sire kų nailang 
tabeąu katewe ualingu i sie mambeng hinong mailang; 
tadeąu ualingu ene ute naghanape apang mabawohe 

su ralungu Winohe Susi. 1} Ini ela kawe seng solong 

anun Amang. Patikų ini e Taku ipěpauli e těntalang la e 
reng bědang su dunia; tadeąu i sire makapanaghuangbe 
raluasě-Ku e masukų. 1^ lą e seng něhabaru hengetang i 
Amang si sire, kai dunia e němpěbinsi i sire, batųu i sire 
walinewe tataghuanengu dunia, kereewe lai la balinewe 
tataghuanengu dunia. 15 lą e tawe měgausě tadeąu 

i Amang měngalą si sire wọu dunia ini e, kaiso kawe 
měgěgausě tadeąu i Amang e paněntanudě si sire wọu 

i Ralakisě. 16 Keręewe lai lą e walinewe tataghuanengu 
dunia, i sire lai walinewe tataghuanengu dunia. 17 Kakoako 
i sire kětąeng tataghuaneng i Amang lumiu katěngadě; 
hengetang i Amang e kai katěngadě. 18 Měsuļungkewen 

i Amang seng dimolohu la su dunia e, kerene lai la 
dimoloh'i sire solong dunia. 1° lą e měnarakangu 
watangengku kere tataghuaneng i Amang natěntani e, 
tadeąu i sire malaing makoą tataghuaneng i Amang 

tani e limiun katulidě e, baugu kapian sire. 20 Balinewe 
samatang tumbąu waugi sire ini e, la měkěkaliomaneng. 
la malaing měkěkaliomaneng baugu taumata apan 
mêmpangimang si Sia e ualingu pěsasahiding sire ini e. 

21 lą e měkěkaliomaneng, Amang, malowoko i sire kěbi e 
masěmbaų, keręewe i Amang e nasěmbaų dingang-Ku, 
kerene lai lą dingang i Amang. Malowọko i sire masěmbaų 
dingang iKite, tadeąu dunia e mangimang u i Amang e 
kai rimoloh'u la. 22? lą e seng bọu napakawantug'i sire 
ringangu kawawantugu Ruata ku seng nionggọ Sia e, 
tadeąu i sire masěmbaų, keręewe i kite malaing sěmbaų; 
23 lą dingangi sire, mase i Amang dingangu la; tadeąu i sire 
mamben těngadě sěmbaų. Tangu dunia e makakasingką u 
kawe i Amang dimolohu lą e, dingangu i Amang kųukěndag'i 
sire kere i Amang kukěndagu lą. 24 Amang, la kai mapulu 
tadeąu i sire kų nisarakang i Amang si Sią e, ene ringang-Ku 
suapan lą ene, tadeąu i sire makasilo kawawantugě-Ku 

e; ku ene kai kawawantugi Amang nionggo e Sia, batųu i 
Amang e kukěndagu la e, rokeng dunia e ta nidiadi. 221 
Amang kų adilě e! Dunia e wěgawen Amang, arawe lą e 
masingkąben Amang; dingangu i sire ini e mąsingką u i 
Amang e rimolohu lą e. 26 lą e seng bọu nělahęu areng i 
Amang si sire; ringangu lą e sarung tawẹ umpade měkoą 
kerene, tadeąu kakěndagu i Amang si Sią e tatapě bue 
su ralungu naung i sire, dingangu la nasěmbaų dingang i 
sire." 

1 Sarąeng Mawu Yesus bọu někaliomaneng 
18 kerene, i Sie ringangu manga murit'E nakoa solong 
sěmběkang Salų u Kidron. Sene pią bawaelang sěmbaų, ku 
Mawu Yesus dingangu manga murit'E simuě su wawaelang 
ene. ? I Yudas tau e měběbalų e masingką u tampa ene; 
batyu Mawu Yesus e masau měkomolě dingangu manga 
murit'E sene. 3 Tangu i Yudas tamaj e solong tampa ene 
ku něbawa wuntuang u sordadong Romawi ringangu 
manga měndariagą Balem Mawu pirang katau apan 
nirolohu manga imang těmbonange ringangu i sire tau 
Farisi. | sire nčmpěbawa aghidě, lěntera, ringangu oboré. 
4 Mawu Yesus masingka u patiku apan sarung mariadi 
su watangeng'E. Tangu i Sie rimani si sire kų nakiwalo, 
"| kamene kai mědědeą si sai?" 2 "Yesus, tau Nazaret," 
ungkuěng i sire. "Seng lą e i Sie," ungkuěng u Mawu 
Yesus. | Yudas tahapěsunialě e rudarisi sene ringang i 
sire. 8 Pia e Mawu Yesus něhengetang si sire u, "Seng lą 
e İ Sie," ute kěbį e němpěsohọ ku apidu něngkawatang 
su ěntana. 7 Saų kapia Mawu Yesus nakiwalo si sire, "l 
kamene kai mědědeą si sai?" "Mědědeą si Yesus tau 
Nazaret," angkuěng i sire. 8 "Seng Taku niwera u, seng la 
e İ Sie," ungkučngu Mawu Yesus. "Ku kereu mambeng 
la e rědeakeng i kamene, ute waląekere i sire waline ini 
e aparaleng." (? Dingangu něhengetang kerene, nariadi 

e apa kų seng nipěhengetang u Mawu Yesus naung: 
"Amang, bọu i sire apan nisarakang i Amang si Sia e, tawẹu 
sarang sěngkatau nailang.") 101 Simon Petrus měngkatewe 
nanawų pẹda niwawane kų namili darolohangu imang 
gaghere hakju nahěnsi tuline koaneng. Arengu êllang 
ene ute kai i Malkus. 1t Tangu Mawu Yesus něhengetang 
si Petrus, "Suhj e say pedanu e su homane! Unue i kau 
mangênnau lą e tawe sarung měnginung bọu lainumangu 
kasasigěsą e kų seng nionggọ i Amang si Sia e?" 12 Mase 
manga sordadong Roma ringangu manga těmbonange 
ringangu manga měndariagą Yahudi e nanamę e ringangu 
něhapusě Mawu Yesus. 1° Humotong i sire nangěntud'u 
Mawu Yesus niapětěngon Hanas, i amang i Kayafas 
kinaratingang. | Kayafas e kai imang mawantugě su 
taung ene. 14Ku kai i sie naung seng naněgu manga 
měngangawasang Yahudi e čndokangbe sěngkatau 

mate ipěngaļuang sěngkawanuaěnge. 1> | Simon Petrus 
dingangu muritě lai sěngkatau timole Mawu Yesus. 
Manga muritě baline ini e kai sěngkanarangu imang 
mawantugě, hakiewen i sie simuě sěngkakasuě dingangu 
Mawu Yesus solong děllahu waleng imang mawantugě 

e, 16 arawe i Petrus e mangampalě sulikude, sutukadě. 
Susamurine manga muritě baline e siměbang ku něbisara 
ringangu mětatangkiang bawine měndariagą tukadě, 
mase něbawa si Petrus simuě solong dalunge. 1 Tau 
wawine mětatangkiang mělahapa tukadě ene e něbera 

si Petrus, "Ei, balinewe i kau lai sěmbaų bou timole 

tau rasi e?" "Baline," ungkuěng i Petrus. 18 Su tempo 
ene mawalěnguhě, ku manga mětatangkiang dingangu 
manga měndariagą e seng němpěhunuų u putung su 
woheng ku němpěndarangke sene. | Petrus himaungke 
tamai ku dimarisi něndarang dingangi sire. 1? Imang 
mawantugě e mąnaněsui su Mawu Yesus e maanun 

manga murit'E ringangu kakakoa u těntiron'E. 20 Mawu 
Yesus simimbang, "lą e měngkate hanesě měběbisara 
matulidě su těngon lawọ. lą e hanesě mąněntiro su manga 
waleng pěkakaliomanengang dingangu su ralungu Walem 
Mawu, tampaeng pěkakomolangu tau Yahudi e. lą e tawẹ 
sarang sênsule pią apa niwisara pěkěkalirung. 21 Ku kawe 
unųe i Tuang mananěsui si Sia? Pakiwaloe si sire apan seng 
nakaringihé si Sia mąněntiro. Nalahe u i sire masingka 

u apan Taku niwera." 22 Pią i Yesus kapélehengetange 
kerene, sěngkatau wọu měndariagą sene nameru si Sie 
ringangu něbera, "Kai kawahani i Kau měbisara kerene su 
těngon imang mawantugě!" 22 Mawu Yesus simimbang, 
"Kereu la mauli u apang kų něsala, ute paulikọ kaia salane! 
Kai kereu wawera-Ku e kawe nihino, kawe unųe i kau 
nameru si Sia?" 24 Su samurine i Hanas nangorọ e taumata 
niapangěntudě Mawu Yesus mąlahante solong anun 
Imang Mawantugě i Kayafas. 22 | Simon Petrus bědangbe 
lain dudarisi měděndarang sene. | sire nčmpěberą e si sie, 
"Balinewe i kau lai tutole tau ene?" Arawe i Petrus e mang 
něsunialļě u, "Waline!" 26 Sěngkatau rarolohangu imang 
mawantugě, aną u sěmbaų i anu tuline nisahing i Petrus 

e něbera, "Balinębe ią nakasilo si kau su wawaelang ene 
mědědingang i Sie?" 2? Mase i Petrus nêsunial'i Sie kapia, 
"Tala," — ku někětą u orasě ene manu kimukų e. 28 Èllo 

e seng měběmbanaho i sire nangěntud'u Mawu Yesus 
bọu waleng Kayafas solong istanang guběrnurě. | sire tau 
Yahudi e tawe nahunsuě solong dalungu istana, mądiring 
makasalamą si sire tuhų dalengu agama, batųu i sire 
mapulu lai měmpangidopu simokolu Paskah. 2? Ualingu 
ene i Pilatus siměbang nakoa solong anun sire ku nakiwalo, 
"Kai apa pêsasalan tau čndaj e iwěbawang kamene?" 30| 
sire němpěsimbang u, "Mangawe i Sie tawe salane, ute i 
kami e tawe manondan Sie su anun Tuang Guběrnurě." 


YOHANES 18.31—40 320 


311 Pilatus něbera si sire, "Aļąe i Sie ku hukungke tuhuewe 
torat'i kamene hala!" Kai tau Yahudi e simimbang u, "I 
kami e tawe wotonge měnawong hukumangu papate 

su taumata." (232 Ini nariadį etadeau naghanapě kere 
seng nipěhengetang u Mawu Yesus maanung kakakoa 

u i Sie sarung mapohong.) 231 Pilatus simuě kapia su 
istana kų někui Mawu Yesus, kų nakiwalo u, "I Kau e 
ratung tau Yahudi e?" 34 Mawu Yesus simimbang, "Apa 
kakiwalo ini e wọu watangeng hala arau kai pią u waline 
ku seng nêhabaru lą e si Tuang?" 35 | Pilatus simimbang, 
"la kawe tau Yahudi tangu? Taumata ku něnarakang i 
Kau si sią e kai kawanuan'U hala ringangu manga imang 
těmbonange. Ku apąe seng nikakoa u e?" 36 Ungkuěngu 
Mawu Yesus, "Kararatuang-Ku e walinewe wọu dunia ini. 
Kai manga kararatuang-Ku e wọu dunia ini, ute angkečng 
apan taumata-Ku e sarung mětahutěndaą u lą e, tadeąu 
tawe isarakang su manga měngangawasan Yahudi. Kaiso 
mambeng kahěngang u kararatuang-Ku e asale walinewe 
wọu dunia ini!" 37 Tangu i Pilatus nakiwalo si Sie, “Maeng 
kerene Datu i Kau tangu?" Mawu Yesus simimbang, "I kau 
něbera u lą kai ratu. lą e nawantelě dingangu riměnta 

su dunia e kětąeng baugu timona sêmbau, tadeąu kai 
měsahiding katěngadě. | saing ku asale wou katěngadě e, 
mambeng dudaringihè si Sia." 38 | Pilatus nakiwalo si Sie, 
"Kai a mangalene katěngadě e?" Mase i Pilatus siměbang 
kapia wọu istana kų něbera su tau Yahudi, "la e tawe 
nakarea pěsasaļa sarang sěmbaų si Sie. 22 Kai tumuhų 
tundung kamene, ią e sěntinią makapěliwir'u sěngkatau 
wọu taumatan hukumang su ĚIlon Salimbangu Paskah 

e. | kamene mapulu ia mapakaliwir'u ratun tau Yahudi e 
waug'i kamene?" ^0 | sire simimbang němpamansagě u, 
"Tala, kumbahang i Sie, paměllọen Barabas!" (| Barabasě 
ute kai sěngkatau tahapěhampasě sahiun tahapěmate.) 

t Su samurine i Pilatus simuě e ku nangoro si 
19 sire nakilimad'u Mawu Yesus. 2 Manga sordado e 
němpěkoą e makota wọu manga hakonda pią larange, 
mase nipake su těmbọ u Mawu Yesus. Bọu ene i sire 
němpěluhęen laku manandu awae kamumu, 3 mase 
taghalě mêkêkakuwali mąhunděnta su anun'E ku 
měmpěběbera u, "Karaluhě datun tau Yahudi!" Bọu ei 
sire němpameru si Sie. 4 Bọu ene i Pilatus sau siměbang 
sěnsule kų něbera su taumata lawọ e, "Kakěllako! lą 
manondan Sie sulikude anung kamene, tadeąu i kamene 
masingką u ią tawe nakarea pěsasala sarang kadidi-didi si 
Sie." > Tangu Mawu Yesus siměbang ku něpakę u paporong 
makota pią larange ringangu kakingkaenge kamumų. 
Tangu i Pilatus něberą e si sire, "Kakěllako tau éndai." ê Ene 
sarangke manga imang těmbonange ringangu měndariagą 
e nakasilọe Mawu Yesus, i sire nêmpamansagê u, "Kuruise 
i Sie! Kuruise i Sie!" I Pilatus něbera si sire, "Ala e i Sie, 
kų kuruiseng kamene hala, u ią e tawe nakačbą pěsasala 
sarang sěmbauų si Sie." 7 Tau Yahudi e němpěsimbangu, 
"Tumuhų torat'i kami e, i Sie harusě kahinočngu hukumang 
papate, batųu i Sie mąngakun batangeng e Ahus'u Ruata." 
8 Ene i Pilatus nakaringihe si sire němpěbera kerene, ute 
i sie saunengke lai natakų. °? Tangu i sie simuě e kapia 
solong dalungu istana ku saraeng Mawu Yesus niapasué, 
tangu i Pilatusě e nakiwalọ si Sie, "I Kau e asale kai wou 
a?" Mawu Yesus e tawe simimbang. 1° Tangu i Pilatus 
něbera kapia, "Kai madiri i Kau měbisara ringangku? 
Kasingkąko ią kai kawasa měliwir'i Kau ringangu kawasa 
měnguruis'i Kau." 11 Mawu Yesus simimbang, "Kereu 
Ruata e tawe mangonggọ u kawasa ene si kau, ute 
mamben těngadě i kau e tawe makapěngawasa sarang 
kadodọ su watangeng-Ku e. Ualingu ene taumata kų 
něnarakang u lą si kau e, limembong kasêllahe rosane 

wọu rosanu." 12 Sarangke i Pilatus nakaringihě ene, i sie 
mědědeą dalengu měliwiru Mawu Yesus. Kai taumatan 
Yahudi e měmpěběbuheang u, "Kereu i Tuang měliwir'i 
Sie, ute i Tuang balinewe ringangu Kaisarě! Taumata kų 
mangakun batangenge ratu, kai rudoka Kaisarě!" 13 Ene 

i Pilatus nakaringihě manga wawera ene, i sie něbawą 

e Mawu Yesus sarang likude mase naiangke su kaderan 
pěgaghutačng e su tampa isěsěba Ěmpahě Batu. (Su 
werang Ibrani isèsêba Gabata.) 14 Tempo ene maraning 
pukulě mapulo dua ěllo range, su ěllo kalamonang ĚIlon 
Salimbangu Paskah. I Pilatusě e něbera si sire ene, "Ini e 
ratung kamene!" 15I sire měmpěběbuheang u, "Patę e i 
Sie! Pate e i Sie! Kuruise i Sie!" | Pilatus nakiwalo, "Mihino 
wue ią manguruisě datung kamene?" Manga imang 
těmbonange simimbang u, "Kětąeng Kaisarě e samatang 
datung kami e!" 16 Tangu i Pilatus e nanarakangken Mawu 
Yesus si sire, mědeąu ipakikuruisě. | sire němpěngaląe 
Mawu Yesus e, ku niwawaen sire. 17 Mawu Yesus 
siměbangke kąpěmasaěnge kalung kuruisé sěsane solong 
tampą isěsěba "Tampą u Raran Těmbọ". (Su werang Ibrani 
isěsěba Golgota.) 18 Su tampa ene i Sie nikuruisě. Piąko 
lai ruang katau waline nikuruisě; sěngkatau su sěmběka 
kaihi, sěngkatau e lai su sěmběka koaneng arawe Mawu 
Yesus e sutaloarane. 1? Su kalung kuruis'u Mawu Yesus 
tangu i Pilatus nangorongkon pětataingu wohę kerei: 
"Yesus bọu Nazaret, Datun Tau Yahudi". 2° Lawọ taumatan 
Yahudi e němpěbasa wohe ene, batųu tampa u Mawu 
Yesus e nikuruisě tawe karaune wọu soa e. Bohe ene su 
ralungu werang Ibrani, Latin, dingangu Yunani. 21 Manga 
imang têmbonange němpěbera si Pilatus, "Abe pamohę 
u 'Ratun tau Yahudi', kaiso wohẹko, 'Tau ini e něbera, lą 

e Ratun tau Yahudi.' " 2? Arawe i Pilatusě e simimbang u, 
"Apan seng takų niwohẹ e, tatapě kabawohe." 23 Bọuten 

manga sordado e němpěnguruisě Mawu Yesus e, i sire 
němpangalą e pakeang'E. Pakeang ene nipahia i sire čpą: 
ku sěngkatau-sěngkatau e nakačbą e pěsěmbahageang. | 
sire němpěngalą lai kakingkaeng'E. Kakingkaeng ene tawe 
gepẹ e, nikahiwu tinalung bou rasi sarang bawa. 24 Manga 
sordado ene němpěbisarąe sěmbaų su waline, "Abe 
papotọ i kitẹ e kakingkaeng ini. Mahje i kitẹ měkoą lahuri 
tadeąu měnsang i sai wue kahombangeng." Halě ene 
nariadi tadeau misěhųe apan seng mąbawohę su ralungu 
Winohe Susi, u: "I sire e nčmpěpapahiąu pakeang-Ku, 
dingangu němpědalahuri baugu kakingkaeng-Ku." Ku i sire 
sordado e mang němpěkoą kerene. 22 Marěduhu kuruis'u 
Mawu Yesus e mahundarisi i ninangu Mawu Yesus, 
tuaring i ninang'E, Maria kawingi Kleopas, dingangi Maria 
Magdalena. 26 Ene Mawu Yesus nakasilọ e si ninang'E 
ringangu murit'E kěkapiačnge rudarisi sene, i Sie něbera si 
ninang'E, "Inang, čndaj aną i Ninang." 27 Bọu ene Mawu 
Yesus něhengetang su murit'E ene, "Ěndaj i ninangu." 
Nanětą bọu ene muritě ene, něnarimą i ninangu Mawu 
Yesus nětaną su walene. 28 Mawu Yesus masingka u patiku 
e seng nasueng koa e, mědeąu apan seng kabawohe su 
ralungu Winohe Susi e mariadi, i Sie něhengetangke, "lą 
e kai narou." 29 Su tampa ene piako lainumang napene 

u anggorě mahaesě. Tangu wungang saghę e nilaehě 

su anggorě e, kų nituhę u pondolu kalun hisop, bọu e 
niogorě su wiwihu Mawu Yesus. 22 Mawu Yesus e naněsų 
e akẹ u anggorě e, ku něhengetangu, "Seng naghanapě!" 
Mase i Sie nětěngkalein t£êmboe kų napohong. 21 Kalawou 
měngangawasang Yahudi e tawe mapulu walunangu 
taumata apan nighantonge měngkai tatapě kągaghantong 
su kalu piněkěhusě e su ěllon Sabatě, limemboete lai 
Sabatě sěnsulļe ini e kai Ěllo Mawantugě naněntani. Batuu 
čllon Mawu Yesus nighantonge nihino sahěllo nakalimona 

wọu Sabatě ene, tau Yahudi e mědědorong si Pilatus 
měnsang botonge i sire mamědi laedu taumata apan 
seng nighantong, dingangu mělintų u manga maietě e 
wọu kalu kuruisě. 32 Tangu manga sordado e nahunděnta 
ku němpamamědi laed'i rědua mągaghantong dingangu 
Mawu Yesus. ?3 Pią i sire nahumpa u anun Mawu Yesus e, 
tangu i sire nakasahidi e u i Sie seng napohong. Hatede 

i sire tawe nisěhų namědi laed'E. 34 Arawe sěndihangu 
Mawu Yesus e nisusų u wěngko kahian sěngkatau wou 
manga sordado ene; kų něboangke raha lau u ake. 

35 Taumata ku nakasilo hala su kararariadin haļě ene, ute 
kai i sie měsahidin halě ene, tadeąu i kamene malaing 
mangimang. Tangu sasahidine e mambeng kahěngang, 
dingangu i sie masingkąu ene kahěngang. 36 Hal ene 
nariadi e tadeąu maghanapě apang mąbawohę su ralungu 
Winohe Susi, u "Tawẹ u manga sarang kadiongeng sěmbua 
wọu ruhin'E sarung papědiang". 37 Su ralungu Winohe Susi 
e malaing kabawohe: "I sire tangu sarung měmpěmanda si 
Sie ku seng tinêéka i sire". 38 Bọu ene i Yusup bọu Arimatea 
mědědorong si Pilatus tadeąu i sie iapakawala měngalą 
balunangu wadang u Mawu Yesus. (| Yusup ute kai 
murit'u Mawu Yesus ipěběbawuni, batuu mataku u manga 
měngangawasang Yahudi.) I Pilatus napakawalan sie, kų 
tamaj e i sie něngalą balunangu wadang u Mawu Yesus. 
331 Nikodemus kų naung kalimona wou riměnta su anun 
Mawu Yesus su tempong hěbi, kų dimaleng sěngkaraleng 
dingangi Yusup. I Nikodemus kai měběbawa mur laų u 
gaharu -- pią u manga těllum pulo sukilone kawěhą e. 

40 | rědua e němpangalą e walunang u Mawu Yesus e ku 
mase nipikunge ringangu heka papikunge sěngkawěkisě 
dingangu manga wěngi e timuhų e tundung pělalěbingu 
tau Yahudi e. ^t Su sěmpalangke piněnggantongang 

u Mawu Yesus piako winalaeng sěmbaų. Su ralungu 

winalaeng ene piako kubulě buhu sěmbaų tawe nipěpakę 
baugu pěnampakeng taumata. “2 Ualingu kawe masandigě 
kubulě ene ringangu kawe seng maraning pěnaněčtą u 
ěllon Sabatě e ute Mawu Yesus e nitampąen dědua sene. 
1 Su kaločngen Misa, kų deng bédang marěndung, 
20 i Maria Magdalena e nakoą solong kubulě. Ene 
i sie nakasilọ e watu lahěpinge kai seng naensọ bọu 
lohangu kubulě e. ? Tangu i sie timalangke nědeą si Simon 
Petrus dingangu muritě kěkapiangu Mawu Yesus, kų 
něbera si sire, "Mawu e seng nialą i sire wọu kubulě, 
ku ią e wěga měnsang i Sie nipěllọ suapa." ? Bọu e 
i Petrus dingangu muritě baline e natamaj e solong 
kubulě. 4I rědua e nahuntalang, kai muritě sěngkatau 
e kai limembon kahawese wọu i Petrusé, hakjewen i sie 
nahumpa kakalimonaěnge su kubulļě. > I sie naralingę e su 
ralungu kubulě e ringangu nakasilọ e heką kakěngkainge 
kapapéllo sene, kai i sie tawe kadionge simuě. £ | Simon 
Petrusě e nakatolę e wọu likude, apidewe nasuě solong 
dalungu kubulě e. | sie nakasilo heką kakěngkainge 
mapapéllo sene, 7 Arawe heką bawěkisě těmbọ u 
Mawu Yesus e tawẹdise surěduhe, batųu kai kądarulung 
natěntani. 8 Bọu e muritě ku nakalimona nahumpą u 
kubulě e malaing nasué dingang. | sie nakasilo ringangu 
nangimang. (? Sarang tempo ene i sire reng bědang ta 
nakačnna apan mąbawohę su ralungu Winohę Susi u i 
Sie harusě měbangung bou papate.) 10 Bọu ene manga 
tumatole si Yesus ene něngkapulę. 111 Maria Magdalena 
e rudarisi su těngon kubulě e kasangi e. Pią i sie susangi 
e, i sie rimalingeko solong dalungu kubulě, 1? mase i sie 
nakasilo maląekatě duang katau pakeange mawira. | rědua 
maąhungkaiang su pią čnnąu tampa u walunangu Mawu 
Yesus, sěngkatau su pią těmbọe, arawe sěngkatau lai ute 
su pią laede. 13 Manga maląekatě e nakiwalọ e, "Inang, 

kawe susangi unųe i kau e?" | Maria simimbang, "Kai pią u 
němpěngalą Mawuku e, dingangu ią běga měnsang i Sie 
kai nipěllọ suapa." 14 Bọuten něbera kerene, i sie něbihųe 
solong likude kuteu kawe nakasilo Mawu Yesus rudarisi 
sene. Kai i sie wěga wue u ene kai naung Mawu Yesus. 

15 Mawu Yesus nakiwalo si sie, "Inang, kawe susangi unue 
i kau e? Kai i sai rědeakengu e?" | Maria e mąngiraling 

u tau ene kai mělahěnsinuang ku i sie něberą e si Sie, 
"Opọ, kamageng u kai i Opọ něngaling i Sie wọu ini e, ute 
tulungko pauli si sia, kai nipěllọ i Opo suapa i Sie tadeąu ia 
makaala bue." 16 Mawu Yesus něhengetang si sie, "Maria!" 
| Maria něbihu solong anun Mawu Yesus ku něbera su 
werang Ibrani, "Rabuni!" (Mangalene "Mananěntiro".) 

17 "Abe pěnenggehě si Sia," ungkučěngu Mawu Yesus si sie, 
"ualingu lą e kai wědaweng tawe natarai solong anung 
Amang. Kaiso rakọe kakoą solong anun manga aną u 
sěmbaų-Ku, kų pěhabarěko si sire u lą kai reng mataraj 
solong anung Amang-Ku dingangu i Amang i kamene, 
Duata-Ku ringangu Duatang kamene." 18 Tangu i Maria 

e rimalengke něhabarě su manga murit'u Mawu Yesus 

u isie kai seng nakasilo Mawu ringangu Mawu e seng 
něhengetang u kěbj ene si sie. 1? Su ěllon Misa lai ene, kų 
nahěbje, ute manga murit'u Mawu Yesus němpěkomolě su 
wale sěmbaų kų manga tukade kąpapale, batųu i sire kai 
mataku u manga mangangawasang Yahudi. Sěngkalěndiu 
Mawu Yesus narěntąe kų dimarisi su taloaran sire apidu 
něhengetang, "Karalunsemahě si kamene." 20 Bouten 
něhengetang kerene, i Sie nanodeen liman'E ringangu 
sěndihang'E. Su tempọen i sire nakasilo Mawu e měngkate 
apa maraļuasě. 21 Mase Mawu Yesus sayewe něhengetang 
sěnsule, "Karalunsěmahě si kamene. Keręewe i Amang 
dimoloh'u lą, ute kerene lai la e dumoloh'i kamene." 

22 Bọu ene i Sie něnių u singongon'E si sire ringangu 

něhengetang, "Pěmpěnarimąe Rohkě u Ruata. 23 Kereu i 
kamene mêmpangampungbe rosan pěsěngkatau e, Mawu 
Ruata e malaing měgěllju ampunge. Kereu i kamene 
tawe měgělliu ampungu rosa'n pěsěngkatau e ute Ruata 
e malaing tawe měgěllju ampunge." 241 Tomas (nisěbą 

si "Hindua"), sěngkatau wọu i sire mapulo dua murit'u 
Mawu Yesus, tawẹ dise sutaloaran murit'E waline su 
tempon Mawu Yesus diměnta. 25 Tangu manga murit'u 
Mawu Yesus baline e němpěbera si Tomasě e, "I kami 

e seng nakasilo Mawu!" Arawe i Tomasě e simimbang, 
"Kereu ią e wědang tawe nakasilo čnnąu paku su liman'E, 
ringangu tawe nakąpěnuhing talimědoku su ěnną u lesę 

u paku e ringangu tawe nakąpěnenggehu limaku su 
sěndihang'E, ute ią mang bědang tawe mangimang." 

26 Sěngkamisa tuhu e manga murit'u Mawu Yesus 
natampung kapia su tampa ene, dingangu i Tomasě e 
malaing ene. Kalawọu tukadě e mąpapale. Kai Mawu 
Yesus e natěntung kų dimarisi sutaloarang sire, mase 
něhengetang, "Karalunsemahě si kamene." 2? Bọu e 
Mawu Yesus něhengetang si Tomasě, "Kakěllą e lima-Ku, 
kų suhi e talimědonu e sini. Ogore limanu kų pěnaghipo 
sěndihang-Ku. Kuhąe měndapatě, kai pangimangke!" 

28 | Tomasě e něbera su Mawu Yesus, "Mawuku, ore 
Ruataku!" 29 Tangu Mawu Yesus nêhengetang si sie, "I 
kau e nangimang batuu seng nakasilo si Sia, arau êng? 
Kariangkamang taumata kų mangimang manilaing tawe 
nakasilo si Sia e!" 30 Lawọ lai wědang tanda makalaherang 
baline e kinoa u Mawu Yesus su těngon manga murit'E, kai 
tawe niwêbohe su ralungu bukě ini. 21 Kaiso patiku ini e 
niwohe, tadeąu i kamene mangimang u Mawu Yesus e kai 
Ratu Měnanalamatě, Ahus'u Ruata, kų ualingu mangimang 
si Sie, ute i kamene makahombang pěbawiahě. 

1 Bọu ene Mawu Yesus napasilon batangeng'E 
2 1 kapia su Ranong Tiberias su těngon manga 
murit'E. Kere ini katatainge: ? Su sahěllo, i Simon Petrus, i 
Tomas nisěbą si Hindua, i Natanael bọu Kana su Galilea, 
manga aną i Zebedeus, dingangu murit'E rarua waline 
kapětětampunge. 3 Ungkuěng i Simon Petrus su manga 
ringange, "la e kai mapulu sasae měpakisaghę." "I kami 
e tumole," ungkuěng i sire si sie. Tangu sasae e i sire 
němpěsake sakaeng. Kutęu kananduewen hěbi ene i 
sire tawe nakasomą apa-apa. 4 Ene saraeng matangěllo 
e kąsčbange, Mawu Yesus e rimarisi su apeng, kaiso i 
sire wěgawue u ene kawe Mawu Yesus e. ? Mawu Yesus 
něhengetang si sire, "E, manga aną, piabe kina i kamene?" 
"Tala," ungkuěng i sire. 6 Mawu Yesus něhengetang si 
sire, "Těntangko somang kamene su koaneng u sakaeng, 
ku i kamene sarungbe makaêéba kiną." Tangu soma e 
nitěntangken sire, kai tawe nakaumalě saų němoleng 
ualingu kalawọu kiną su ralunge. 7 Muritě ikěkěndagu 
Mawu Yesus e něbera si Petrus, "E pai Mawu!" Pia ei 
Simon Petrus nakaringihě u pai ene kai Mawu, ute i 
sie něluhęen pakeange (batųu i sie kai těntole) mase 
timumpa e su ake. è Muritě baline e němpětole sarang 
dulunge ringangu sakaeng kapêmolenge soma napenę u 
kina. | sire tawe tumanju marau wọu rulunge lěčnnačng 
mangawe kětąu mahasų su metere karaune. ° Ene i sire 
natumpae wọu sakaeng, tangu i sire nakasilọe tětuhu 
putung kų pią kina madalêngkang su wowone ringangu 
borotě. 10 Mawu Yesus něhengetang, si sire, "Kěnangko 
ramahi pěbawa manga pirambua kiną buhu nisamę i 
kamene." 111 Simon Petrus tangu simakẹ e su sakaeng, ku 
němolengke soma sarang dulunge. Soma e měngkatewe 
napenẹ u kina gaghaghuwa; kěbi e mahasų limam pulo 
těllu su wuane. Kų maning kiną malawọ kerene, kai 

somą e tawe naghědę. 12? Mawu Yesus e něhengetang 

si sire, "Mahje i kite měsimokolě." Kai mang tawę u 
sěngkatau wọu i sire manga murit'E wahani makiwalo 

u, "I Tuang kai i sai?" Batyu i sire masingka u i Sie kai 
Mawu. 13 Tangu Mawu Yesus himaungke si sire ku něngalą 
e borotě ene, bọu e něngonggo si sire. Ku i Sie malaing 
někoą kerene su kiną ene. 14 Ini e kai katěllun sulene 
Mawu Yesus napatodę u watangeng'E su manga murit'E 
samurin i Sie niapěbangung bọu papate. 1? Bọuten i 

sire nahungkaěng, tangu Mawu Yesus něhengetang si 
Simon Petrus, "Simon, aną i Yona, i kau kukěndagěben lą 
limembo wọu i sire êndaj e?" "Těngadě Mawu," ungkuěng 
i Petrus, "Mawu e masingką u ia kyukěndagěben Mawu 
e." Mawu Yesus něhengetang si sie, "Tangkianeko manga 
domba-Ku." 18 Su karuan sulene Mawu Yesus nakiwalo 

si sie, "Simon aną i Yona, i kau kukěndagěben lą e?" 
"Těngadě, Mawu," ungkuěng i Petrus, "Mawu e masingką 
u ia kyukěndagěben Mawu e." Mawu Yesus něhengetang 
si sie, "Tangkianeko manga domba-Ku." 17 Katěllun sulene 
Mawu Yesus nakiwalo si sie, "Simon aną i Yona, i kau 
kukéndagêében lą e?" I Petrus měngkate masusa naunge u 
Mawu Yesus kawe nakiwalo si sie sarang katěllun sulene. 
Tangu i Petrus něsaųyewe simimbang, "Mawu, Mawu 

e masingką u kalawọu kěbi. Mawu e masingkąben ią e 
kukéndag'u Mawu e!" Bọu e Mawu Yesus něhengetang 
si sie, "Tangkianeko manga domba-Ku. 18 Těnga-těngadě 
bawera-Ku ini: Su tempon i kau reng umbaseng, i kau 
sěsanu měngkate mąměgong kaluwaengu, kų měngkawe 
mědědaraleng baląewe solong tampa sude tuhuewe 
kapulunu. Arawe kamageng i kau seng maghurang ute, i 
kau měngogoru limanu kų taumata waline maměgong i 
kau ringangu měbawa si kau solong tampą ikěkadirinu." 
19 (Dingangu manga wawera ene Mawu Yesus mělělahęu 

kereapa i Petrus sarung mate ualingu pěmamantugě Duata 
e.) Bọu ene Mawu Yesus něhengetang si Petrus, "Tole 

e si Sia!" 2? Su tempong i Petrus něbihu solong likude, 

i sie nakasilo muritě ikěkěndag'u Mawu Yesus. (Seng i 

sie kykaiang su rěduh'u Mawu Yesus kapěsěsimokole ku 
nakiwalo si Sie, "Mawu, kai i sai sarung měbalų u Mawu 
e?") 21 Nakasilo si sie, i Petrus nakiwalo su Mawu Yesus, 
"Mawu, kai kereapa wue i sie ini e?" 22 Mawu Yesus e 
simimbang, "Andene lą mapulu tadeąu i sie katatana 
biahě sarang lą marěnta, ene e walinewe halě u. Kai i kau 
e, tole e si Sia!" 23 Tangu nakekẹ e habarě su taloaran 
manga murit'u Mawu Yesus, u muritě ene e tawe mate. 
Sěmbaliau Mawu Yesus e tawe něbera u muritě ene tawe 
mate, kaiso kai: "Andene la mapulu i sie katatana biahě 
sarang la marěnta e, ene walinewe halě u." 24 Muritě ene 
e měsěsahidi mąanung kěbi halě ini e. Malaing isie seng 
namohę u ene. Dingangu i kitẹ kěbį masingką u apan seng 
nipahumbisarane ene mambeng těngadě. 22 Bědangbe 
lawọ lai halě baline kinoą u Mawu Yesus. Andene kěbj e 
mang bohekang e sěmbaų-sěmbaų, ute takų lčěčnnačng 
u maningbelain dunia sêmbau e kai tawe kapěkionangu 
kalawọu bukě kų sarung bohekang e. 


RAROLOHANG 


1| Teofilus makěndagě, Su ralungu bukěku humotong 
1 seng takų nitualagě kěbį apang kinoą dingangu 
nitěntirong Yesus dokeng i Sie nanětą u munaran'E, 

2 sarang ěllo ini i Sie nasapuą solong sorga e. Kalamonan 

i Sie nasapuą solong sorga e, dingangu kawasang 

Rohkě u Ruata e, i Sie něgěllju manga sasalêntiho su 
manga rarolohange apang kinapile. 2 Sarangke i Sie 
napohong, karěngueweng êpa u pulo su ěllone i Sie masau 
měngonggọu ralenge malahę su manga rarolohange u i 
Sie mamben těngadě biahě. I sire nakasilo si Sie dingangu 
i Sie něbisarang sire maanueng kereapa Mawu Ruata e 
měpěparenta kere sěngkatau Ratu. 4 Kų su tempo ene i Sie 
někomolě dingang i sire, kų i Sie něparenta kere ini si sire, 
"Abe pěměnsọ bou Yerusalem. Pěngampalě sene sarang 

i Amang měngonggọu kěbi apan seng niriandin'E, apan 
seng Taku nihabarě si kamene su tempo tamai. 2 Batu 

u i Yohanes e něnahani ringangu ake, arawe pira ěllo lai 
ramahi e, i kamene sarung sahaniang u Rohkě u Ruata e." 
6 Pią e manga rarolohange makakomolé dingang i Yesus, i 
sire e nakiwalọ e si Sie, "Mawu, tempo ini e Mawu mapulu 
ngae mêndarisi kapia Kararatuang u tau Israel?" 7 Mawu 
Yesus simimbang, "I Amang-Ku sěsane e němoěngu éllone 
ringangu tempone. Tawahaluasu i kamene masingka 

u halě ene, u ene kai hakě i Amang. è Arawe i kamene 
sarung makahombang kawasa, kamagengu Rohkě u Ruata 
e seng diměnta si kamene. Dingangu i kamene sarung 
makoa manga sahidiku su Yerusalem, su kaguwąu Yudea, 
su Samaria, ringangu sarang pondolu dunia." ? Bọuten 
Mawu Yesus něhengetang kerene, i Sie nětěngkasapuą 

solong sorga e ikěkasilon sire, kų pią e winawa namikung 
si Sie, hakiu seng ta nikasilong sire. 1? Pią i sire reng 
kądalingarane langi, su tempong i Yesus nětěngkasapuą, 
sěngkělěndiu pią duang katau pakeange mawira dudarisi 
su sěmběkan sire. 11 "E i kamene tau Galilea," angkučng 
i rědua ene, "unųe i kamene měngkate mahundarisi 
sene rudalingara langi e? Mawu Yesus kų nikasilong 
kamene nasapuą solong sorga e kų kinasilo su těngong 
kamene e, sarungbe měsule kapia ringangu kakakoą e 
kerene, kereewe wuhu kinasilong kamene." 1? Bọu e 
manga rarolohang e něsule kapia solong Yerusalem bọu 
Wukid'u Zaitun. Bukide ene, pią u manga sêngkilo karaune 
wọu Yerusalem. 13 Su Yerusalem tangu i sire nakoa 
solong bale tampa panumpangeng i sire, kų dimangeng 
solong kamarě su wowone. Manga rarolohange, i Petrus 
dingang i Yohanes, i Yakobus dingang i Andreas, Filipus 
dingang i Tomas, Bartolomeus dingang'i Matius, Yakobus 
aną i Alfeus, Simon mětatahutěndą u wanua, dingangi 
Yudas aną i Yakobus; 14 kěbi e mang sěngkanaung 
mětampung měkaliomaneng. | sire měkaliomaneng 
sěngkapěkaliomaneng dingangu manga wawine pirang 
katau ringang'i Maria i ninang i Yesus dingangu manga 
aną u sěmbaų i Yesus. 1° Pią su sahěllo, su tempong i 
sire katatampung -- pią u manga mahasų duam pulo su 
kataune nasongo e -- i Petrus dimarisi mědeąu měbisara. 
Ene i sie nèberae, 16 "Manga ana u sěmbauų! Apang ku 
mabawohe su Bukě Susi e mambeng mariadi. Naung su 
tempo kalamona wọu i Daud, Rohkě u Ruata e seng bọu 
naněbalu kakakoą i Yudas, těmbonang u taumata apan 
němpěnamę si Yesus ene. 1 | Yudasě e kai sěngkatau 
wọu i kitẹ, kų i sie seng nipile malaing baugu měmunara 
ringang i kite." (181 Yudasě ini e seng nakačbą êntana 
pěndalěbingange wọu roit'u karakine ralakisě. | sie 


RAROLOHANG 1.19-2.3 333 


nanawo ku nate ringangu tiange naběse ku sarang tinaine 
nasue nasěbang. 1? Kalawou taumata apang měmpětětaną 
su Yerusalem e masingką u halě ene. Ku kai ene hakju su 
werang sire ěntana ene isěsěbą Akeldama, mangalene 
'Ěntanan Daha'.) 2° "Batų u su ralungu bukě u Mazmurě 
e pią mabawohe kere ini, 'Balae kere pětatanakenge 
katatana marěmasě; kumbahang sarang piąu sěngkatau 
mataną su ralunge.' Pią lai mabawohe kere ini, 'Balaete 
pangkate pakirolose su waline.' 21 Ualingu ene, harusě 
pią sěngkatau tumole si kitę makoą sahiding Mawu 
Yesus ku seng něbangung kapia wọu papate. Tau ene 
harusěbe sěngkatau wọu taloarang taumata hanesě 
dingangi kite e su tempong i kite tutole si Yesus Kristus e 
waląewe solong apa, dokeng i Yohanes nanětą něnahani 
sarang tempong Mawu Yesus nasapuą solong sorga wọu 
taloarang kite." 22 (1:21) ?3 Tangu i sai-sain diměnta sene 
naněgu ruang katau, si Yusup nisunggahi lai si Barsabas 
(i sie isěsěbą lai si Yustus), rěduan Matias. 24 Mase i sire 
někaliomaneng. Angkuěng i sire, "Mawu, i Kau masingką 
u naungu kébi taumata. | Yudasě e kai nalohosě bou 
pangkate sěngkatau rarolohang, kutęu selaing nate. 
Ku laheko si kami, i sai wọu i rědua ini nipilen Mawu 
ipěgěllirangu munara e ipěngaweng si Yudas." 25 (1:24) 
26 Bọu e areng i rědua pinědalahurjį e, mase lahurje kai 
nihino si Matias. Tangu i sie nihengke nakoa darolohang 
tadeąu i sie sčngkapěmunara ringangu manga rarolohang 
i sire mapulo êsa. 

1 Sarąeng nidating u êllon Pentakosta e, kalawou 

taumata mąngimang e nětampung su sěmpalang. 
2 Sěngkělěndiju pią tingihě kinaringihě bou langi kere 
tatių u anging maihą. Bale pinětampungang i sire 
nahungkaiang e měngkatewe napenę u tingihě ene. 
3 Mase i sire nakasilọ e manga lila měngěngawę putung 

nědaraę su apan tampa mase rimorọ su pusig'i sire 
sěngkatau-sěngkatau. 41 sire kěbį e nipěkaradiahangengu 
Rohkě u Ruata, kų nanětą e němpěbisara su ralungu 
haghing bera waline. | sire nčmpěbisara timuhuewe 
karadiahangu Rohkě e apa hinong iweran sire. 2 Su tempo 
ene lawọ taumatan Yahudi, wọu kalawọu haghing banua 
su kaguwąu dunia e němpětaną su Yerusalem. | sire kai 
taumata masasatia su Mawu Ruata. £ Ene kinaringihe 
tingihě ene, malawọ kahěngang taumata natampung. | 
sire kěbįi e himěkosě nakaringihě manga rarolohang e 
němpahumbisara su werang sire sěngkatau-sěngkatau. 

7 Maherang dingangu rudalinau, i sire kapěbisarane, "I 
sire měběbisara ini e kěbį tau Galilea arau éng? 8 Kereapa 
ngae karariadine hakiu i sire nakawisara su haghing 
berang banuang kite sěngkatau-sěngkatau e? 21 kite 
asale kawe wọu Partia, Media, Elam; bọu Mesopotamia, 
Yudea, ringangu Kapadokia, wọu Pontus dingangu Asia, 
10 bọu Prigia ringangu Pampilia, bọu Misirě dingangu 
wahageangu ěčntanan Libia rěduhu Kirene; piąbe lai 

i kite bọu Roma, 11 pią tau Yahudi ringangu pią lai 
taumatang kawanua waline kų seng nasowa agamang 
Yahudi; pią lai riměnta wọu Kreta ringangu Arabě. | kite 
kěbj e nakaringihě si sire mąhumbisara su werang kite 
sěngkatau-sěngkatau e, mąanun manga halě makadalinaų 
kěkoateng u Mawu Ruata!" 12 Měngkaherang dingangu 
rudalinau i sire kěbį e kapěkakiwalone sěmbaų dingangu 
waline, "Kai a mangalene ini e?" 13 Kai pia lai taumata 

ku měmpělěheghesě. | sire něbera, "Ah, i sire ene 
tumbaewen niwukang!" 14 Mase i Petrus dimarisi dingang 
i sire manga rarolohang baline, i sire mapulo êsa su 
kataune, bọu e něbera su taumata lawọ ene. Dingangu 
tingihe maiha i sie něbera, "Manga aną u sěmbaų, 
taumatan Yahudi ringangu patikuewen měmpětětaną su 

Yerusalem! Daringihěko pakapia, u halě ini e hinong takų 
tualageng si kamene. 191 sire ini e walinewe wukang, 
kere su tiněnnang kamene; batųu ini wuhų e pukulě sio 
malukadě. 16 Kai ini e seng bou nipauli u Mawu Ruata su 
Nabi i Yo"el: 1? Duata e něhengetang, 'Su Êllong Kiamatě 
e, la sarung maměmbing u Rohkě-Ku waugu patiku 
taumata. Manga aną i kamene; manga esẹ dingangu 
wawine e sarung měhabarě si kamene apąeweng Taku 
ihabarě si sire. Apang manga rariọ manganguda e sarung 
makasilo apan Taku pakipandai si sire. Manga ghaghurang 
i kamene e sarung miping ipi sarung Takų ipaipi si sire. 

18 Su manga čěllang-Ku -- lai baębe ese arau wawine e 

--, sarung Taku paměmbingangu Rohkě-Ku suapąeweng 
ěllọ e. la sire sarung měhabaru apang Taku ihabarě 

si sire. 1° lą e sarung měkoą apang makadalinau dasi 

su langi e, ringangkewelain manga halě makądalinaų 
tawe sihinge bawa su winangunang; sarung pią daha 
ringangu putung, singangu, ringangu tipu. 22 Matangěllo e 
sarung marěndung, bulang sarung mětěngkahamų kere 
raha kalamonan ĚIlon Mawu, ěllo masěllahě dingangu 
mawantugě ene e ruměnta. ?! Su tempo ene, i saing ku 
měkěkui Mawu e sarung ipakasaļamatě.' 22 Manga ana 

u sěmbaų taumatang Israel! Pědaringihěko apang takų 
iwera ini: Mawu Yesus tau Nazaret ene seng nighěllirang 
u munarane kahian Duata e baug'i kamene manga aną 

u sěmbaų. Ene malahę kahěngang su manga apą e 
makalaherang dingangu manga halé makadalinau tawe 
sihinge kěkoateng u Mawu Ruata e su taloarang kamene e 
nilahe si Yesus e. Kěbi ene i kamene hala seng masingka. 
23 Natuhuewe su karakin'E hala, Duata e němutusu 
měnarakang i Yesus si kamene. Kų pią e i Sie nisarakang, 

i kamene kawe němate si Sie, bọu ene napakawalang 
taumata ralakisě e něnguruisě si Sie. 24 Kaiso Mawu Ruata 

e napěbiah'i Sie kapia wou taloaran taumata nate. | Sie 
niselohu papate, arawe Ruata e něliwir'i Sie, u tawe 
ipakawala i Sie měngkate hanesě su kawasang papate. 
25 | Daud bọu měběbera mauliu i Yesus, la e makasilo 
Mawu ku měngkai hanesě su těngoku; i Sie rudéndingang 
si sia, tadeau ią tawe ghuminuě u apa-apa. 26 Hakju ene 
ią e rųyluasě, dingangu mohongku e měgěgioen daralo, 
ringangu ghěsiku e tą konsange sarung měngěngampalě 
su ralungu lěbing. 2? Batų u i Kau e tawe mapakawalan 
himukuděku e su ralungu runiang taumata nate. | Kau 

e tawe mapakawalan ěllang'U satia e masilaka dingang 

u mawinasa. ?8 | Kau e seng nanêbou raleng si sią e 
makakawuną u pěbawiahě tutune. Daluasěku e mambeng 
maąhěmpaliu ualingu i Kau e mang ene ringangku e.' 

293 Manga aną u sěmbaų, gělirengkon loahe ią tadeąu reng 
měběke pakalahę mąanųeng Daud, i upung gaghurang 

i kitẹ e. I sie seng nate kų selaing nilěbing; ku lěbing 

e wědangbe lai ene sutaloarang kite sarang orasě ini 

e. 30 Mawu Ruata e seng někědo si Daud pią salune, u 
sěngkatau wọu hěntone sarung ihengkę u Mawu Ruata 
makoą datu. Ualingu i Daud e masingką u kědo ene 
ringangu i sie lai sěngkatau nabi, 3t i sie malaing masingką 
u apang kěkoateng u Ruata. Kų i sie seng bọu naněbalu 
Ratu Měnanalamatě kų seng nikědon Duata e, sarung 
měbiahě kapia wọu kapapohonge. | Daud něbera, 'I Sie 
tawe niwala kątataną su ralungu tampa u taumata nate; 
badang'E tawe mahene dingangu tawe masue.' 32 | Yesus 
ini e niapěbiahě kapia wọu kapapohonge ualingu Ruata. 

| kami kébi seng nakasahidi hala ene. 33 | Sie niapakaiang 
su kakaianenge marange dingangu nionggotangu Ruata 
kawasa měnarimą u Rohkě u Ruata kų seng nirianding 
Amang. Dingangu orasě ini e rědaringihang dingangu 
pěpandačng i kamene e ute kai Rohkě ene kų niwěmbing 

si kami. 341 Daud sěsane tawe nahengke solong sorga, kai i 
Daud e něbera u, 'Mawu e něbera su Mawuku: 22 Kaiangko 
su koaneng-Ku, sarang la mapakariadin seke i Kamene e 
měmpěsuba si Kamene!" 6 Kai ualingu ene hakju patiku 
taumatan Israelě e hinong masingka kahěnga-hěngang 

u kai i Yesus nikuruis'i kamene, Mawu Yesus ene e 
malaing seng nirianding Duata makoa Mawu ringangu 
Ratu Mananalamatě!" 37 Ene apan taumata nakaringihě 
halě ene, naung i sire e měngkate ghųgěnggang. Mase 

i sire němpěkiwalo si Petrus dingangkewelain manga 
rarolohang baline, "Manga aną u sěmbaų, kai měkapurą 
e tangu i kami?" 381 Petrus simimbang, "Pěmpětobate 
wọu manga rosang kamene. Ku sěngkatau-sěngkatau 

e pakisahaniko su areng i Yesus Kristus, tadeąu rosang 
kamene e ampungang. Ku i kamene e sarung makatarima 
u laonggọ u Rohkě u Ruata e wọu anun Duata. 3? U apan 
nikědon Duata e kai waug'i kamene ringangu waugu 
palahiteng kamene orelai waugu apan taumata kų su 
tampa mararau -- kų kěbjewe apang nikuiangu Mawu 
Ruatang kite e mědeąu mahunděnta su anun'E." 40 Kerene 
lai i Petrus něnualagě si sire. Tangu ringangkewe lawọ 

lai wawerane waline, i sie mangansang si sire, tadeąu i 
sire mětěngkapěllou watangeng i sire bou limang umaté 
makalubengkọ ini e kų sarung ihukung u Mawu Ruata. 

41 Malawọ taumata nangimang ualingu apan niwerang 
Petrus, kų i sire nisahani. Tangu kakěpalu taumata 
mangimang e su ěllo ene sauewe lai natamba těllu hiwu 
su katuane. 42 Dingangu mangiaking kahěngang i sire 
měngkai mąngěndung bou manga rarolohang e ringangu 
měngkai hanesě mětětampung-sěngkapětampung. | sire 
maąhungkaěng-sěngkakačng dingangu měkaliomaneng- 
sěngkapěkaliomaneng. “2 Malawo kahěngang kalaherang 
kinoa u manga rarolohang e hakiju patiku taumata e 

rudalinau dingangu mataku. “#Taumata mangimang 
e kěbj-kěbį hanesě métêtêngkasêmbau ku apąeweng 
tětaghuaneng i sire e pěpaketang sěngkapěpakę. ^ I sire 
měběbalų, manga apaliwų dingangu manga rarotong 
i sire, mase roitě ipahią tuhuewe su pandungang u 
sěmbaų-sěmbaų. “6 Apang kalļačllo i sire měngkate hanesě 
mětětampung su Walem Mawu, ringangu kųkačng 
sěngkakačng dingangu maraluasé orelai kasasanąu naung 
su manga walen sire. #7 I sire hanesě měmpědědalo 
Mawu Ruata ringangu makąluasě naungu patikų taumata. 
Apang kalaêllo e kalawọu taumata mangimang e hanesě 
mahuntinamba ualingu Mawu e seng něnarakang u 
taumata apang makąhombang kasasalamatě e si sire. 

1 Pią su sahěllo i Petrus děduan Yohanes nakoa 
3 solong Balem Mawu pukulě tatěllu wawěllo, su 
tempọen pědaroa. ? Ene sene su tukadě gěgerę isěsěbaą, 
"Tukadě Malěnggihě", pią tau ese sěngkatau saki e peosě 
deng bọu kararariadine. ĚIlo-ěllo i sie tětondačng sene 
makitatalêntu si sai-sain sumuě solong Balem Mawu. 3 Pią 
e tau ene nakasilo si Petrus děduan Yohanes kąpahunsuě 
e solong Balem Mawu, i sie mědědorong apa-apa si rědua. 
4 Tangu i rědua měngkate měměmanda mataedě si sie, 
ku bọu e i Petrus něbera, "Kakěllako si kandua!" Mase 
tau ene měngkate kąpandane si rědua kąpěngěngantibe 
měnsangbe sarung makačbą manga apa wọu i rědua. 
6 Arawe i Petrus něbera si sie, "la e tawẹ doitěku sarang 
kadodọ. Kai apąeweng piaku e, ute takų ionggọ si kau: Su 
ralungu kawasang Yesus Kristus tau Nazaret e, dalengke!" 
7 Mase i Petrus e něngumbelę e lima koaneng u tau peosě 
e ringangu napěbangung i sie. Tangu laedě dingangu 
kalentọ u tau ene natoghase. 8 Kų i sie měngkatewe 
liminsọ dimarisi, kų nanětą e rimaleng tamai ramahi. 
Bọu ene i sie simuğ e solong dalungu Walem Mawu, 

sěngkasuě dingangi Petrus děduan Yohanes, kadalenge 
apidu kalinso e, kapědědalone Ruata. ? Patikų taumata e 
nakasilo si sie kądalenge ringangu kapědědalone Ruata. 
10 Mase i sire nakačnna e u i sie kai naung mědarorong 
tiasa kukalang su, "Tukadě Maholę" su Walem Mawu. 

| sire měngkate apa něngkąherang dingangu rimalinaų 
nakasilo apa nariadi si sie. 1t Tau ene měngkate timole si 
Petrus děduan Yohanes. Ku pią e i sire těllu nahumpąeng 
gandaria isěsěba, "Gandariang Salomo", kěbį taumata e 
narěntą e němpěkomolě su anun sire ualingu měngkai 
rudalinau. 12 Saraeng i Petrus nakasilo si sire, angkuěnge 
si sire: "Ei tau Israel, unųe i kamene něngkaherang u halé 
ini? Unye wue i kamene měngkate hanesě měměmanda si 
kami? Apa su čnnang kamene tau ini e nakaraleng ualingu 
pią kawasa si kami arau kawe ualingu i kami matuhų su 
Mawu Ruata? 13 Duatan Abraham, Ishak, Yakub, Duatang 
i upung i kitẹ, Duata ene seng napakawantugu êllang'E 

i Yesus. Ku seng i Yesus ene e nisarakang i kamene su 
měngangawasane, bọu ene nirokateng i kamene su 
těngon Pilatus su pią i Pilatus mapulu měměllọ i Sie. 

141 Sie e kai susi ringangu mapia, arawe i kamene kawe 
rumoką si Sie, ringangu měnahowong tadeąu i Pilatus 
apčměměčllou sěngkatau tahapate waug'i kamene. 15 | 
kamene němpamate si Sie, sumbaliau mang i Sie naung 
simbulu pěbawiahě baugu patikų taumata. Kų Ruata e 
seng napěbiah'i Sie kapia wọu papate. | kami e seng 
něsahiding halě ene. 18 Manga aną u sěmbaų seng 
nakasilo ringangu nakasahidi apa nariadi su tau peosě ini. 
| sie seng natoghasě dingangu nahuweka kapia ualingu i 
sie mangimang Mawu Yesus dingangu kawasan'E. Ualingu 
nangimang su Mawu Yesus e tangu tau ini e seng sau 
naule kapia su těngon manga aną u sěmbaų patikų. 

17 Manga ana u sěmbaų! Kai ini e ią masingką u apang 

nikoa i kamene ringangu manga têmbonang i kamene 

su Mawu Yesus, ene nikoa i kamene e ualingu i kamene 
wěga wue měnsang apa kěkoateng i kamene. t8 Kų ualingu 
ene ute nariadi e lai apan seng nihabaru Ruata su tempo 
naliu limiun patikų nabin'E, u Ratu Mananalamatě kų seng 
nikědọ e harusě mětatahang u sunsara. 1? Ualingu ene, 
manga aną u sěmbaų, pěmpětobate wọu patiku dosang 
kamene kų pěmpěbalj e solong anun Mawu Ruata, tadeau 
i Sie měndědasě kalawou rosanu. 2? Mawu e sarung 
duměnta su anunu kų i kamene sarung makahombang 
katatalêmbuhung pěbawiahu marohkě e. Ku Mawu e 
sarung dumoloh'i Yesus duměnta su anung kamene batųu 
i Sie kai seng nitilakeh'u Ruata makoa Datu Mananalamatě 
si kamene. 211 Sie harusě matana su sorga sarang Duata e 
mapakariadin patiku e wuhu kereewe seng nipěhengetang 
u Mawu Ruata su manga nabi su tempo naliu. 221 Musa 

e naung bọu něbera, 'Mawu Ruatang kamene e sarung 
měndolohu sěngkatau nabi wọu taloarang kawanuanu 
hala e, kereewe i Sie rimoloh'u ią. | kamene harusě 
dumaringihě patikų apan niwerang nabi e si kamene. 

23 | sain tawe měndaresọ bawerang nabi e, i sie sarung 
ipakaghaé bọu kawanuan Duata e kų ipakawinasa.' 

24 Manga nabi naung bọu něhabaru hengetang u Mawu 

e nanětą bọu Nabi i Samuel dingangu manga nabi waline 
ku diměnta samuri e, kěbį e mělěhabaru tempo orasé 

ini. 22 Manga rianding Duata ku manga nabi e kai waugu 
manga aną u sěmbaų. Su ralungu pědariandi kų nikoą 

u Ruata ringangu manga i upung i kamene e, Duata 
něhengetang si Abraham kere ini, 'Bọu hitenu e lą sarung 
měngalamatě kěbi bansa su dunia.' Pědariandi ene 
malaing baug'i kamene. 28 Hakju ene Mawu Ruata e 
němile Ěllang'E, bou ene rimoloh'i Sie apąděnta solong 
anun kamene kalimona, tadeąu i Sie měngalamatě si 

kamene. Kakakoą u i Sie měngalamatě e ute tadeąu 
i kamene kai mětobatě bou kararalaki u pěbawiah'i 
kamene." 

1 Kutẹu i Petrus děduan Yohanes bědang měběbisara 
4 ringangu manga taumata ene, manga imang 
těmbonang e dingangu pangatasengu měndariagą Balem 
Mawu ringangkewe manga tau Saduki nahunděnta su 
anun Petrus děduan Yohanes. 21 sire limangehě batų u i 
Petrus dingangi Yohanes něbera su apan taumata u i Yesus 
seng něbiahě kapia wọu papaten'E. Kų ene mělělahę 
u taumata nate e sarung měbiahě kapia. ? Tangu i sire 
něnamę darolohang darua ene ku niapasué su ralungu 
tahungkų. Kų ualingu kai seng hěbi, tangu i Petrus děduan 
Yohanes nitahangeng sene sarang sěngkariọěllone. 
4 Arawe i sai sain seng nakaringihě těntiron manga 
rarolohang ene, lawọ němpangimang. Tangu kakěpalu 
taumata mangimang e mang kątambane sarang 
mangala manga lima hiwu su kataune. ° Sêngkarioèllone 
masasingką u Měnggaghuta Agama, kalawọu těmbonang 
u tau Yahudi ringangu manga mananěntirong agama e 
němpěkomolļě su Yerusalem. I sire nčmpěsombang u 
Imang Mawantugě i Hanas, dingangu i Kayafas, i Yohanes, 
i Aleksander, dingangu kébi apan narekeng galipohong 
manga imang mawantugě. ” | Petrus děduan Yohanes 
niapětěngon sire, mase nipakiwaločěng i sire, "Kai kereapa 
ralenge hakju i kamene nakaule peos'u tau ene? Kai 
ualingu katoghasu apa arau kawasan sai? Ku i kamene e 
někoą ene?" 8| Petrus, ku nipěkawasačng'u Rohkě u Ruata 
e, simimbang, "Manga mawu těmbonangu kawanua 
ringangu manga mawu měmamunarang pěnggaghutaěng! 
? I kami e ghěgutačěng su êllo ini e ualingu někoą mapia, 
nětulungu sěngkatau peosě dingangu manga mawu 
e mědědeą u mapulu masingką u měnsang kai kerea 

kakakoa u tau ene sarang i sie napia. 1? Ho, manga mawu 
sěngapang kakěpale harusěbe masingką, mase lai kěbi tau 
Israel malaing harusě masingką u tau ini erudarisi orasě 
ini, wadange seng mahuweka su těngon manga mawu 
ualingu katatoghasě dingangu kawasa wọu i Yesus Kristus 
tau Nazaret ene. Manga mawu e seng něnguruis'i Yesus e, 
kai arawe Mawu Ruata e seng napěbiah'i Sie kapia. 11 Seng 
Mawu Yesus ini e tětimonang u ayetě su ralungu Winohę 
Susi, 'Batu kų tawe nipake i kamene manga měkakoą 
bale, kai naung nakoa batu piněbukuang.' 1? Kětąbeng 

su ralung i Yesus sčmatang, taumata e ipakasalamaté 

e. Batų u su kaguwąu dunia su taloarang taumata e 
taweu sarang sěngkatau waline makahombang kawasang 
Duata mapakasalamat'i kite." 13 Manga měnggaghuta e 
rudalinau u makasilo si Petrus děduan Yohanes e tawę goé 
e, kuteu kawe lai i sire masingka u i rědua e kai taumata 
tawe sikolane. Tangu i sire nakačnną e u rarolohang 
darua ene ute kai naung dingangu Mawu Yesus. 14 Arawe 
i sire tawe makawerang apa-apa, batųu tau seng napia e 
seng ene rudarisi su těngon sire ringangi Petrus děduan 
Yohanes. 1° Tangu i sire nangoro manga rarolohang darua 
e niapasěbang bou huangu pěnggaghutačng e, kų i sire 
němpěkakereapa. 181 sire něbera u, "Kai pěkapuraneng i 
kite, i sire ini e? Patiku taumata apang měmpětětaną su 
Yerusalem sembeng masingką u karalinaų tą sihinge ini e 
kai nikakoa i rědua. I kite e tawe makapěděndilu ene. 1 Kai 
tadeąu halě ini e kumbahangbe sauneng mawombeng 

su taumata lawọ e, ute i kitẹ mapiangbe měsěding pią 
kindore e si rědua, u kumbahang i rědua měkoą bisara 

si sai-sai su arengi Yesus." 18 Tangu i sire say někui si 
rědua nipasué nipaulikang u kumbahang-kumbahang i 
rědua makakasěbą areng i Yesus, arau maněntiro ringangu 
areng i Yesus. 19 Kai i Petrus děduang Yohanes simimbang, 

"Lěčnnaiko hala apang kų kahěngang su těngon Duata: 
tumuhų parentang manga mawu arau tumuhų parentan 
Duata. ?? U i kami e tawe wotonge měngirule měbisarang 
apa seng nikasilo ringangu nikaringih'i kami hala e." 

21 Manga měnggaghuta e tawe makareą dalengu 
makapěmahang si Petrus děduan Yohanes. Ene i sire 
saunengke němpangindorę si rědua, mase irědua e nipêllo 
sěngkapěllọ batųu kěbįj taumata e mang měmpědědalo 
Mawu ualingu halě nariadi ene. ?? Kuteu tau naung napia 
kų nakaralinaų e kai seng pią kalimang pulone su taunge 
umure. 22 Saraeng i Petrus děduan Yohanes nipêllo, ute 
němpěsulę e solong anun manga ringang i rědua e kų 
něběkeng kébi apang nibawerang manga imang gaghere, 
dingangu manga těmbonang u tau Yahudi ene si sire. 

24 Saraeng manga ringang i rědua e nakaringihě halě 
ene, ute i sire někaliomanengke sěngkapěkaliomaneng 
su Mawu Ruata. Ungkuěng i sire, "Mawu, seng i Kau e 
něndiadi langi dingangu dunia e ringangu laudě ore lai 
kěbį dalohone. ?5 Kų dingangu Rohkě u Ruata e, i Kau 
wọu mělěhengetang, něpakę u mohong i upung i kami, 

i Daud ěllang e; ungkuěngu, 'Kawe unųe taumata we 
wěgang Mawu e němpěbawaluang; kawe unųe kalawou 
wansa mědědalahingid'u karaki tawe gunane? ?6 Manga 
ratun dunia e měmpědědariahi měsekę, dingangu manga 
těmbonang e sěngkanaung dumoką Mawu ringangu 
Ratu Měnanalamatě e.' ?” Batų u mambeng těngadě i 
Herodes děduan Pontius Pilatus seng bọu němpětampung 
dingangu manga tau kapirě e ringangu kalawọu tau 
Israel apan su soa ini. | sire měmpěkěkomolě mědeąu 
rumoką si Yesus ěllang'U susi ene, ku seng nilanisangu 
nakoą Datu Měnanaļamatě. 281 sire mětětěngkasěmbaų 
mědeąu měkoą patikų e, apąeweng seng tinantunu e 
kalimona, u ene e kai sarung mariadi. Dingangu i Kau 

něnantu ene su kawasa ringangu kapulun'U hala e. 
23 Tangu ini Mawu! Kakěllaiko kereapa i sire mangindore 
si kami. Ku onggotengkon kawawahani si kami manga 
ěllang'U ini e, tadeau makapěhabaru hengetangu e 
tawẹ got e. 30 Tuļungko, tadeąu apąeweng masaki e 
rembeng ipakaule dingangkeweng apang makądalinaų 
ta sihinge e deng mariadi ualingu kawasa ringangu 
katatoghasě bọu areng i Yesus, Ěllang'U susi ene." 31 Ene 
i sire nasueeng kaliomanenge, tampa pinětampungang 
ene e kimiọe. Ene kěbi e nikanoakeng u Rohkě u Ruata; ku 
nanětą e nawahani nahumbisarang hengetangu Mawu. 
32 Patikų taumata mangimang e měběbiahě sěngkanaung 
dingangu sěndalengu tiněnna. Tawęu sarang sěngkatau 
wọ'i sire mąngiralingu apang tětaghuanenge, ute ene 
kawe rarotonge hala. Kai patiku sabarang ku apang pią si 
sire e, ute ene kai pake i sire pětambaěng. 33 Dingangu 
kawasa masěllahě, manga rarolohang e měsěsahidi 
Mawu Yesus seng něbiahě kapia. Tangu Mawu Ruata e 
měngkai mapědalembong alamate si sire. 34 Kų taweu 
sarang sěngkatau wọ'i sire e kakawusang u apa. Batų u i 
sire apąeweng pią čntanane arau walene e, měběbalų u 
ěntana arau walen sire e, bọu ene roite wawaěng i sire, 
35 kų isarakang i sire su manga rarolohang e. Ku bọu ene 
roite iwêbalawuhewe su sěngkatau-sěngkatau tuhuewe 
pandungangu wiahe. 36 Kerene lai i Yusup, i sie malaing 
měběbalų u čntanane mase roite wawačng e kų ighěllje 
su manga rarolohang. | Yusup e kai sěngkatau hiten Lewi 
ku piněhaną su tahanusang Siprus; manga rarolohange kai 
manunggahi i sie lai si Barnabas (itungkang mangalene, i 
Makahiborě). 37 (4:36) 

1 Tangu pią sěngkatau ese arenge i Ananias. | sie 
5 ringangu kawinge arenge i Safira, něbalų u winalaeng 
sěngkamonaěng bou rarotong i rědua. 2? Doitu wou 


RAROLOHANG 5.3 — 12 345 


nahumbalų e sěnggą e nitaghuaneng i rědua, arawe 
sênggaete wue nitatonda su anun manga rarolohang. 

| sie někoą kerene ualingu piněgaghighilang i rědua 
sěngkawingang. ? Tangu i Petrus e něberą e si sie, 
"Ananias, unųe i kau napakawalan setang někawasa 
ralungu naungu napěkonting kau su Rohkě u Ruata e 

ku němuni arěgang binalaeng e sěnggą? 4 ĚČntana ene 
tangu i kau taghuange mangawe tawe niwalu. Kuteu 
sarang čntana ene seng nawalu kai roite wědang i 

kau mananaghuange. Kai unųe pią kapulunu někoą 
kerene? Kai walinewe taumata kěkontiangu e, kaiso 
kawe Mawu!" 2 Sarang i Ananias nakaringihě bawera 

ene tangu i sie měngkatewe nawatang apidu naminsulu 
singongone. Ku kébi apąewen nakaringihě kakakoą e 
mangkewen něngkatakų. £ Tangu manga laumbaseng 
nahunděnta ku němpamikung badang i Ananias mase 
nisasěbang ku lěbingang i sire. ” Mangawe těllung kaorasě 
naliung ene, kawinge nasué. | sie wěga wue apa wuhu 
nariadi. 8 | Petrus e něbera si sie, "Kěnangko pauli si sia: 
binalaeng niwalų i rua sěngkawingang e, kere ini kalawou 
arěgane?" "Kahěngang, ene arěgane," angkuěčngu kawing 
i Ananias. “Mase i Petrus něbera si sie, "Unųe i rua 
sěngkawingange němpěgaghighilě manaluką Rohkě u 
Mawu e? Daringihěko! | sire apang bọu němpělěbingu 
kawingu e seng něngkawali. | sire malaing sarung 
měhengkę i kau sarang likude." 1° Orasě ene lai kawingi 
Ananiasě e načnsą dingangu nate su těngon Petrus. Ku pią 
e manga laumbaseng e nasué, ute i sire e nakahombangke 
si sie seng nate. Ku bọu ene i sire nêlintueng balunangu 
wadang e sarang likude kų nilêbing su sěndihangu 
kawinge. 11 Tangu kěbį apan taumata mangimang e 
dingangu lai taumata waline e apan nakaringihě hombang 
ene, něngkatakų. t? Kahian pětatangkiangu manga 

rarolohang e měngkai lawọ tanda makalaherang dingangu 
mangą e halě makądalinaų tą sihinge madiadi sutaloarang 
taumata lawọ e. Ku i sire kěbįj taumata mąngimang e 
měngkai sěngkanaung němpětampung su Gandaria'n 
Salomo su ralungu Walem Mawu. 13 Dingangu taumatan 
likude tawẹu wahani ruměnta mětampung dingangi 

sire. Kai taumata mąngimang e měngkai lčadateng u 
kawanua. 14 Kų kakąděngųe kapahuntinambane kalawou 
taumata mąngimang su Mawu e -- baewe ese arau 
baewe lai wawine. 1° Něngalembọ e kakakoa e seng 
kerene, hakju masasaki e ipěpěllọ su manga ralokačng 
arau těpihě, su wěntan daleng, tadeąu i sire manjeng 
kětąeng kěngkaung Petrus, kai rembeng kahinočěnge kereu 
i Petrus sumahe sene. 16 Taumata e měngkate měgěgiuma 
maąhunděnta wou kalawọu soa mąngělikų Yerusalem. 

| sire měmpěběbawa apang masasaki dingangu apang 
běbantiangu rohkě dalakisě e kų i sire mąsue měngkąule. 
17 Pěngěnsuečěčnge imang mawantugě e ringangu kěbi 
manga wihinge wọu komolangu tau Saduki e nanětą 

e někakanoą, ualingu sasingking. 18 Manga rarolohang 

e nisamẹ kų bọu e nitahungkų su waleng tahungkų u 
wanua. 12 Arawe nahěbi e, pią sěngkatau malaekatě 

e nanope manga tukadu tahungku, ku napasěbangu 
manga rarolohang ene e solong likude. Malaekaté e 
něbera su manga rarolohang e, 20 "Dakọe pahundarisi 

su Walem Mawu ringangu pěhabarě su apan taumata 
halěu pěbawiahě buhu ini e." 2ł Tangu manga rarolohang 
e malaing timuhų tatanatang maląekatě e. Deng 
maluka-lukadě i sire něngkakoą solong Balem Mawu e, kų 
nanětą e naněntiro sene. Ene naung imang mawantugě 

e ringangu manga murite narěntą e, kų něndalengkeng 
halě u pěgaghuta e ringangu manga těmbonangu tau 
Yahudi. Bọu ene i sire něndolohu taumata apąněbang u 

manga rarolohang bou ralungu tahungku apětětěngon 
sire. 22Kai pią i sire nirolohě ene e nahumpa e su 
tahungkų, i sire tawe nakačbą manga rarolohang ene 

e sene. Ku i sire němpěbali, bọu e nělaporu halé ene 

su měnggaghuta e. 23 "Su tempong i kami nasongo 

su tahungku e," ungkuěng i sire su měnggaghuta e, 
"kinačbakeng i kami e sěngkakakěllane tukad'u tahungkų 
e mąpapale mapia-pia, dingangu apa eweng měndariagą 
e, měmpělělukadě su tukadě. Ene tukadě e nitopęeng 
kami e, i kami tawe nakasilo taumata sarang kadiongeng 
sěngkatau su ralunge." ?^Su tempoeng těmbonangu 
lukadu Walem Mawu ringangu manga imang těmbonange, 
nakaringihe habarě ene tangu, i sire měngkatewe něbingọ 
u manga rarolohang ene ringangu něngkatakų u měnsang 
kai apa e mariadi. 22 Bọu ene narěntą e sěngkatau 

ese nakawawa habarě ini, "Daringihěko! | sire apang 
nitahungkų i kamene apang manga mawu e orasě ini e 
seng kapěněntirone taumata lawọ su ralungu Walem 
Mawu!" 26 Tangu, těmbonangu měndalukadě Balem 
Mawu e ringangu mangaewe lukade tamai něngalą si 
sire manga rarolohange kapia. Kai i sire tawe něngalą 

u wuntalé, batųu i sire kai mataku u taumata lawọ; 
madiring taumata lawọ e měmpěngěntung u watu si sire. 
27 Ene manga rarolohange niapasué nětěngong manga 
měnggaghaghuta e. Bọu e imang mawantugě e něnaněsui 
si sire. 281 sie něbera, "I kami e seng něsěding i kamene 
kereng kasěgade, tadeąu kumbahang bue maněntiro 
měběkeng tau ene. Kaiso kakěllą e apa nikoą i kamene! 

I kamene něnawuhu těntirong kamene e napěpidě su 
kaguwau Yerusalem, kuteu i kamene saunengke lai 
nanoke u kai i kami nakakoa ai u Tau ene nate." 29 | Petrus 
dingangu manga rarolohange waline e simimbang, "I 
kami e hinong tumuhų Duata walinewe kawe tumuhų 

taumata. 30 Mawu Yesus ku nighantong i kamene e seng 
niapěbiahě kapia wọu kapapohonge kahian Duatang i 
upung i kitẹ e. 3t Dingangu Mawu Ruata e sen nêngonggo 
si Sie kalaianeng dingangu kawasa marange kere Pangahae 
ringangu Měnanalamatě e, tadeąu tau Israel gěllirang'u 
loahe mědeąu mětobatě bou kalawọu rosan'e ringangu 
makahombang kalaampung. 221 kami e kai měsasahidin 
patiku ene e -- kerẹęewe i kami e ringangu lai Rohkě u Ruata 
e kų seng nionggọ su taumata apan tutuhu parentan'E." 
33 Ene manga Měnggaghuta Agama nakaringihe ene, 

i sire měngkate apa limangehě, kų i sire sěngkanaung 
měmate manga rarolohang ene. 34 Kaiso wọu taloarang 
měnggaghuta ene pią sěngkatau Farisi isěsěba si Gamaliel. 
I sie mananěntiro agama limembon lěadateng u kêbi 
taumata. Ene i sie rimarisi e kų nangorọ e taumata 
nakisěbang u manga rarolohang e kadodọ tempo. 22Bou e 
i sie něberą e su manga Měnggaghuta Agama e, "Manga 
aną u sěmbaų tau Israel! Pěmpětiněnnako pakapia-pia 
waugu apang sarung koateng i kamene si sire ini. 36 Batų u 
naung pią u wọu liměto i Teudas, mąnodęu uade i sie kai 
taumata masěllahě hakiu kai manga épa u hasų su kataune 
taumata e tųtole si sie. Kuteu i sie kai nipate ringangu 
patiku bihinge němpěsaliawuhě, kų seng tawe kakanoa 

e. 37 Tuhue su tempong pědararolě ene, siměpų ko lai i 
Yudas tau Galilea e. Ualingu wawitauge, malaing lawọ 
taumata němpětole si sie. Kaiso i sie malaing kinapate, 
ringangu kěbiewe apan tumatolene nasue nasaliawuhě. 
38 Kų ini e wue ute ualingu hombang ini, těguku tangu: 
abe kapurai i sire ini, baląe kere i sire. U kereu těntiro 
ringangu kakanoą i sire ini e kawe wọu taumata, tangu 
těntiro ringangu kakanoą ene e sarungbe mapaghohé. 

393 Kai kereu ene rarěntane kai wọu anun Duata e, tangu 

i kamene tawe makawatą si sire. Katewe aramanung 

sarung malahe u i kamene rumoką Mawu Ruata e." 
Sasalêntiho i Gamaliel ene e nitarimą u měnggaghuta e. 
40 Tangu manga rarolohang e nikuiang, bọu e nigheserě 
masene nisěding u kumbahang měsaų maněntirong 
habar'u Mawu Yesus. Bọu ene wuhuewe i sire pinakipěllọ. 
41 Manga rarolohang e němpěněntangu Pěnggaghutačngu 
Agama e kąpahuluase su Mawu Ruata e seng něngěnnau 
i sire e hinone wue makahombang lahinakang ualingu i 
Yesus. ? Kų apang kalačllo e su Walem MAWU arau su 
apang baleng taumata e, i sire mang těbe kąpaněntirone 
ringang'u mělěhabar'u Injilé mąanun Yesus u kai seng i Sie 
e Ratu Měnanalamatě e kų seng nikědọ e. 

t Manga murit'u Mawu Yesus e kakaděngue mang 

kąpahuntinambane. Su tempo ene tau Yahudi 
měběberang Yunani, ghųgalumi u tau Yahudi tutune. 
Apang mang'i Yunani e měběbera, "Manga wawineng kami 
apaeweng seng balu e tawe kapapahiakeng u tatongka 
wawělli wiahě měllo-měllo pěpahiakeng su apan taumata 
e." 2 Ualingu ene, manga rarolohang i sire mapulo dua e 
měngkatewe napěkomolu patikų muritě e bọu e něbera 
si sire u, “Apa e ralaj kereu i kami měngirule měhabaru 
hengetangu Mawu e, ualingu měngkai mětětasibung 
halě u kakačng. 2Ku mapiawe i kamene pěmpěmile wọu 
taloarang kamene pitung katau kų arenge mawěngi wue 
ringangu kěkanoakengben Rohkě u Ruata e ore lai pelesa, 
ku kapěngumbalaěng i kami irui makoą měsasěmpi halé 
tamai ini; 4 batųu i kami e kai mapulu kětąeng mangindunų 
halě u pěkakaliomaneng dingangu pělahabaru hengetangu 
Mawu samatang." 2 Patiku taumata e nanarimabeng 
naung maloahě su těgung manga rarolohang e. Bou e i 
sire němile si Stefanus, sěngkatau mąngimang matoghasě 
su Mawu Yesus dingangu nikanoakeng u Rohkě u Ruata 
e. Malaing nikapile: | Filipus, i Prokhorus, i Nikanor, i 

Timon, i Parmenas dingangu i Nikolaus bou Antiokia; i 

sie walinewe tau Yahudi, kaiso seng simowa agamang 
Yahudi. ê I sire pitung katau ene e pinakiwaločng su manga 
rarolohang mědeąu itarima, ku bọu e manga rarolohang e 
němpěkaliomaneng dingangu. 7 Kerene hengetang u Ruata 
e mangkeng kakasawuhe, hakju manga murit'u Mawu 
Yesus su Yerusalem malaing kapahuntinambane kalawọe. 
Dingangu malawọ lai manga imang kų němpangimang 

su Mawu Yesus. 81 Stefanus nasukų u alamat'u Ruata e, 
hakiu i sie makakoa tanda makąlaherang natimu ringangu 
makadalinau ta sihinge sutaloarang kawanua. ? Kuteu 

kai pią taumata rudoka si sie, ku i sire e kai ralohong 
baleng pěkakaliomanengang isěsěbą Kanisang Taumatang 
Karaliwiré. Dalohong baleng pěkakaliomanengang ene e 
kai tau Yahudi wọu Kirene ringangkewe lai tau Yahudi wọu 
Kilikia ringangu Asia e mědědarendeh'i Stefanus. 10 Arawe 
i sire e tawe makakarendehě apang iwěberan Stefanus, 
ualingu Rohkě u Ruata e seng něgěllju kapelęesa waugu 
mahumbisara. 1t Ualingu ene tangu i sire nčmpamurungke 
pirang katau mědeąu apěběbera, "I kami e nakaringihě 
tau ene, mělěhinakang si Musa ringangu Mawu Ruata!" 
12 Kerene kakakoa i sire měmpěnahowong taumata, 
ringangu manga têmbonangu tau Yahudi ringangu lai 
manga mananěntiro agama. Bọu ene tangu i sire tamai 

e němpěnamę si Stefanus, kų něbawa si sie nětěngon 
manga Měnggaghuta Agama. T2Ku i sire napararisien lai 
manga sahidi mauli u sasahidin sire tą katěngade mąanun 
Stefanus. | sire sahidi e nčmpěberau, "Tau ini e měngkate 
masau měhinakang Balem Mawu susi e ringangu 
mělěhinakang manga hengetang u Mawu ilěhabar'i Musa. 
14| kami e seng nakaringihě i sie něbera u, i Yesus bọu 
Nazaret e sarung měnggoghahě Balem Mawu ini, mase 
měmalui kěbį adaté seng nipalohong Musa si kite e!" 

15 Kěbį taumata apang diměnta su pěnggaghaghutačnge 
měmpěměmanda si Stefanus. Ku su tempo ene gahi i 
Stefanus e kakěllačng kere ghahju malaekaté. 

1 Imang mawantugě nakiwalo si Stefanus, "Lěčnnaěčng, 

kěbi apan niweran tau ene e kahěngang bue?" 2| 
Stefanus simimbang, "Manga aną u sêmbau dingangu 
manga mawu lčěadateng! Kěnangko pěmpědaringihě si 
sią! Kalamonan i upung i kitẹ i Abraham něngaling banua 
solong Haran, su tempo ene i sie wédang matana su 
Mesopotamia, Duata mawantugě e riměnta su anun sie, 
3 ringangu něbera, 'Těntangke wanuanu ringangu manga 
aną u sěmbaų u. Kakoąko solong soa ku sarung Takų 
itěbọ si kau.' 4 Tangu i Abraham e naněntangken soan 
Kasdim, kų bọu ene něngaling solong Haran. Samuring 
amang i Abraham nairi, Mawu Ruata e napakariadin 
Abraham niapěngaling solong banua ini pětětanakeng i 
kamene manga aną u sêmbau dingangu manga mawu 
patiku su tempo ini. 2Su tempo ene tawẹ kadiongeng 
manga sěngkempang bọu wanua ini e nionggọ u Mawu 
Ruata e si Abraham makoa pusaka e, kadiongkate manga 
sěntaką u paledu laedě kasariane. Kai Mawu Ruata e 
někědo wue u i Sie sarung měngonggoọ u ene si Abraham 
makoa pusaka i Abraham sarang manga hitene. Kuteu su 
tempo ene i Abraham kai tawẹ apa ana e. ê Kaiso seng 
ini e ilěhabar'u Mawu e si sie, 'Hitenu e sarung matana 
kere taumata raghji su tampa baline. Taumata su soa ene 
sarung mêtahuéllang si sire ringangu matingkai měkoą si 
sire karěngu u ěpą u hasų su taunge. 7 Arawe lą e sarung 
měhukungu wansa kų mêtahuéllang i sire ungkuěčngu 
Mawu Ruata, kų i sire sarung suměbang bọu wanua ene kų 
sarungbe měmpětahamawu si Sia su tampa ini.' 8 Bọuten 
něbera kerene ute, pěkakakědo ene nitahutěngadengken 
Duata su halě u pěsasasunatě. Tangu bọu e i Ishakě e, aną 


RAROLOHANG 7.9—17 352 


i Abraham nipěhěndingke i Abraham něnunaten sie su 
tempon isie umure ualu ěllo. Bọu e i Ishakě e malaing 
nanunatě aną e i Yakub. Kų i Yakub e malaing nanunatě 
manga aną e i sire mapulo dua su kataune nakoą i upung 
u tau Yahudi. “Manga i upung i kitẹ e němpananoi si 
Yusup, hakiu i sire němpěbalų i sie nakoą ěllangu tau 
Misirě. Kai Mawu Ruata e mang mąněntanudě si sie, 

10 kų mang něliun sie wọu kalawou haghin susane. Mawu 
Ruata e mang něngonggọ u naung matahučnna ringangu 
kapeleesa su tempọeng i sie mětěngon Pirong datun 
Misirě, hakiju i Pirong něhengkę i sie nakoą guběrnurě su 
wanuan Misirě dingangu měngangawasa su wanalang 
Pirong. 1t Bọu ene piako karalunusě masaria nariadi su 
kaguwau Misiré dingangu Kanaan kų taumata e měngkate 
apa masigěsą-sigěsą. | upung i kitę e tate makačbą kačěčng 
i sire. 1? Tangu pią e i Yakub nakaringihě kai pia gandung 
su Misirě i sie něndolohen manga aną e tangu i upung 

i kitẹ e něngkakoą e solong ene su kahumotongange. 

13 Kų pią i sire tamai su karuan sulene, i Yusup kai nauli su 
manga aną u sěngkataune u i sie kai i Yusup. Buhųe su 
tempo ene datung Misirě e nakakasingką u manga aną u 
sěmbauų i Yusup. 1^ Bọu ene i Yusup něndingọoen habaré si 
amang e i Yakub, mědeąu i sie ringangu kalawọu manga 
aną -- pulunge iapěngěngaling banua solong Misirě e 

-- ku kěbj tangu pitum pulo lima su kataune. 1° Tangu i 
Yakub e riměsungke solong Misirě e, hakjeweng sene 
tangu i sie ringangu i upung i kitẹ e něngkapulę asalé. 

16 Maiet'i sire e wọu e niwali kapia solong Sikem kų 
nilěbing su pěndalěbingang seng niwaehang u kalawou 
roit'i Abraham bọu manga palahěnton Hemorě e su 
Sikem. 17 Ene seng maraning tempone Mawu Ruata e 
mapakasěhųeng kědon'E si Abraham, kutęu kawanuang 
kite su Misirě e kai seng nahuntinambang kalawọ e. 

18 Kasuečnge ute, pią sěngkatau ratu waline e kų i 

sie wěgawen Yusup, ku něparenta su Misirě. 19 Datu 

ene tangu mapětětaghunalang u kawanuang kitę e, 
kuteu lai matingkai měkoą manga i upung i kitę e. | sie 
měněnahowong si sire tadeąu i sire apěděnděmmę manga 
rariọ darodọ deng buhu lahana e tadeąu mawanti ku 
mate. 2? Kų su tempo ene tangu i Musa e pinéhènding 

kų i sie enẹ e kaholẹ e. Těllu wulang karěngų e i sie 
tětangkianeng su walen amang e, ?t kų sarąeng i sie 
nirêmme, ute i sie kai nialą u sangiang ahus'i Pirong 
něngalą si sie, mase nilahiking e kere aną e sěsane. 22 Kěbj 
apang kasingką u tau Misirě e nasuęen těntirone si sie, 
hakiju i sie nakoa taumata makawasa su wawera ringangu 
su kakanoa e. ?3 Pią i Musa umure ěpą u pulo su taunge, 
karakine ute, kai mapulu měmanda kakakoą u kawanuane 
tau Israel. 24 Mase i sie nakasilọ e sěngkatau wọu i sire 
tětingkaitang u tau Misirě. Tangu i sie timatawangke si 
anu tětingkaitang kų němate tau Misirě ene. 22 | Musa 
mělěharapě u kawanuane sarung makačnna u Mawu 
Ruata e seng něpakę i sie pělěliun sire. Kutęu nalahę u i 
sire kai tawe nakačnna. 28 Sěngkarioěllone i sie nakasiloko 
lai tau Israel duang katau měkěkakoka, kų i sie mědědeą 
dalengu mapědameng dědua. Něberąete i sie u, 'I rua 

e kai tamahuari. Unųe i rua e kai měkěkakoka?' 27 Kai i 
anu něngoka hapi e ene e něnuhud'i Musa sarang biwihe 
apidu něbera, 'Kai i sai něndui i kau nakoą těmbonang 
dingangu mělahukung i kami e? ?8 Apa i kau malaing 
mapulu měmate si sią keręewe lai i kau němate tau Misirě 
e kahěbi?' 22 Ene saraeng i Musa e nakaringihě apang ku 
niwerang tau ěndai e, i Musa timalang bọu Misirě kų bou 
ene nětaną su soan Midian. Ku sene i sie nakahombangke 
aną e rarua. 3° Ěpą u pulo su taunge samuring ene pią e 
sěngkatau malaekaté diměnta solong anun Musa su kěhu 

linggi maraning Bulud'u Sinai. Maląekatě ene riměnta 

su ralungu putung su pią gahundunge apidu kąděllje. 

311 Musa e naherangke nakasilo halě ene, hakju i sie 
nětěngkarani e mědeąu makakasingką u kai apa ene. Bọu 
e i sie nakaringihě tingih'u Mawu néhengetang, ?2'lą e kai 
Ruatang i upung i kamene; lą e kai Ruatan Abraham, Ishak, 
dingangi Yakub.' I| Musa e kimendẹen takų e kų seng tawe 
wahani lai měmanda solong gahundunge ene. ?? Bọu ene 
Mawu něhengetang kapia, 'Luako sandalě kądaluhe ene e, 
u čntana rědarisikangu ene e kai ěntana susi. 34 lą e seng 
nakasilo ringangu nakačnna kereapa likibu kasasigěsą u 
kawanua-Ku e su Misirě e. lą seng nakaringihě laoghọ 

i sire hakju lą e nětěngkatěntung baugu měngambang 

si sire. lą e sarung měndolohi kau pěsule kapia solong 
Misirě.' 35| Musa ini e kai i Musa tawe niakung tau 

Israel dingangu tawe nitarimą u wawera ini, 'Kai i sai 
něnduj i kau nakoą těmbonang e ringangu mělahukung 

i kami e?' Kutẹu mang i sie niroloh'u Mawu Ruata e 
nakoą těmbonang e ringangu měngangambang, ualingu 
ontolu maląekatě e kų diměnta si sie su ghahundunge ku 
duděllį ene. 361 Musa ene e kai těmbonang u kawanuan 
Israel simêbang bou Misirě kapěkěkoą e manga tanda 
makadalinau, dingangu apaeweng makalaherang ta 
sihinge su Misiré, su Laudě Mahamu e, ringangu su 
wanua linggi karěngų u èpa u pulo su taunge. 3? Seng 

i sie lai i Musa ku něbera su tau Israel, 'Mawu Ruata e 
sarung měngonggọ u sěngkatau nabi si kamene kų nipile 
wọu taloarang kamene hala e, kereewe i Sie němile si 
sia." 38 Seng i Musa e wọu taloarang kawanuan Israel 

su kěhu linggi, nakoą mananaloara waugu maląekatě e 
ku měběbisaran sie su Wulud'u Sinai ringangu manga i 
upung i kitẹ e. Seng i sie něnarimą u hengetang kų biahě e 
wọu anun Duata mědeąu itěpasě si kite. 39 Maningbe lai 

kerene i upung ikiteetawe mapulu tumuhų si sie. | sire 
e kawe madirin sie ringangu mapulu měsule kapia solong 
Misirě. 40 | sire něbera si Harun, 'Pěkoąko mahan duata e 
waug'i kami, tadeąu manga mahan duata ene e měngahą 
i kami. Batų u i kami e sembelaing běga wue apang kų 
mariadi si Musa e kų něngahą i kami e napasěbang bọu 
Misirě!' ^1 Mase su tempo ene i sire někoą e tuladang ana 
u sapi e sěmbaų, bọu e i sire mąnarakangkeng sasěmba 
su tulada ene, ringangu němpěkoą saliwangu měmantugě 
awẹ kinoą i sire hala e. 4? Tangu Mawu Ruata e naněntang 
i sire ringangu napakawalang sire niapěsulěgihě manga 
wituing su langi e. Ene e natuhų kere mabawohe su 
ralungu bukě u manga nabi. Kere ini, 'Ei kamene tau Israel! 
Kai walinewe waugu lą i kamene naung mêmpamoto 
dingangu měmpąngěntudu sasěmba binatang gěnnang u 
čěpą u pulo su taunge karěngų e su kěhu linggi e. 2 Kawe 
selong pakaluang'i Molokhě e wěbawaěng i kamene 
itětakidewe lai ringangu tulada'ng bituing pakaluang'u, kų 
kai i Refan; kų kai ene e tulada naung kinoą i kamene e 
mědeąu sěmbaěng. Ualingu ene lą e sarung měnděmę i 
kamene pakarau solong pai sěčmběka su wanuang Babelě.' 
44 Selo tampa u Mawu Ruata e ruměnta su anun taumata 
kěkačbakeng i upung i kitę su wanua linggi. Selo ene 
nipěti baugu laoron Duata e si Musa ringangu tutuhuewe 
umbaghane nitode u Mawu Ruata e si Musa. ® Bọu e 
selo ene tangu nawawa turusě kahian i upung i kitẹę e su 
tempong i sire ringangi Yosua kų tamai němulaho soang 
kite ini e bọu kawasang haghing bansa kų nitokolu Ruata 
su těngon sire. Selo ene měngkai těbe ene sene sarang 
tempon Daud. “61 Daud e nakaluasě naung u Ruata ku 
nědorong si Sie, tadeąu i sie ipakawala mèmèti bale 
waugu Ruata ku tětahamawuang i Yakub ene. #7 Kai i 
Salomo e něndarisju wanala waug'u Ruata. “8 Sěmbaliau 

Mawu Kasěllahenge tawe mětaną su wale nikoa u taumata 
u su ralungu bukě u manga nabi ekabawohe kere ini, 

43 'Langi e kai kalaintolangeng-Ku, dingangu wanua e kai 
lačmpahě laedě-Ku. Kai waleng apa koateng i kamene 
waugu la e? Kai mangirule suapa tangu lą e? “O9 Kai 
walinewe lą sěsaku ngae něndiadi patikų?' ungkuěng 

u Mawu. °! Balinewe malongko kětį u t£mbo i kamene 
ringangu kai apa e kasigěsą i kamene rumaringihě Duata! 
Kai něbengelě katědų tangú tuling kamene ipědaringihě 
hengetangu Mawu! | kamene mambeng měsulung i upung 
i kamene tawẹ beonge, měngkate mapulu rumoką Dokě 
Susi e! 221 sai wue, manga nabi e ta nidalakitang i upung 

i kamene? I sire e kai nčmpěmate manga rarolohang u 
Mawu naung kalamona e seng namohang u ĚIlangu Mawu 
maadilě e sarung duměnta. Kų ini e i kamene něndalai 
dingangu němate Éllangu Mawu ene. 53 Manga maląekatě 
e seng němpěhabaru hengetangu Mawu e si kamene, 

kai i kamene mang ta tumuhų si Sie!" 34 Kerene, manga 
Měnggaghuta Agama e nakaringihě patikų bawerang 
Stefanus, i sire měngkate apa natědų naung i sire 
ringangu něbawaļuang marasai si sie. 55 Arawe i Stefanus 
nikanoakengu Rohkě u Ruata, kų měngkate rųdalingara 
solong langi. | sie nakasilọe kawawantug'u Ruata ringangu 
Mawu Yesus rudarisi su tampa u makawasa, su koanengu 
Ruata. 22 "Kakělla," ungkuěčng i Stefanus, "ią e nakasilo 
sorga natope ringangu Ahusu Taumata e rudarisi su 
koaneng u Mawu Ruata!" 2? Manga měnggaghuta e 
němpaněnsingke tulin sire kapěbansage, bou ene i sire 
sěngkahindọ timěmbo si Stefanus. 281 sire něhiuden sie 
sarang likudu soa mase nipědalačntungang u watu. | 
sai-sain němpěsahiding kakakoą ene němpaněntangu laku 
i sire su sěngkatau umbaseng arenge i Saulus. °? Ene i 
sire kąpěngěntungeng batu si Stefanus, kutęu i Stefanusě 


RAROLOHANG 7.60-8.10 357 


kapěkaliomanenge, "Mawu Yesus, tarimako rohkěku e!" 
60 Bọu e i sie němulļangeng kų něluntingihě ungkuěng: 
"Mawu, kumbahangbe rosa ini e pakitaludě si sire!" 
Bouten něluntingih'u ene i sie nasuę e singongone. 

1 Ky i Saulus lulahimpuluang u pamamate ene. Su 
8 sahěllo ene lai jamaatě su Yerusalem e nanětą e 
sěsahusuang, hakiu kěbi apang mąngimang e, su likudu 
manga rarolohang nasue němpěkaliasě su kaguwau 
wanuan Yudea ringangu Samaria. 21 sire apang mataku 
u Ruata e němpělěbing i Stefanus dingangu sųsangi i 
sie ringangu měngkai lųlahunsusa ta sihinge. 3 Arawe 
i Saulus ute měngkate sěntinią tatapé mědědeą aj u 
měnggoghahě jamaatě. I sie měngkate malintu marangeng 
bọu wale sarang bale ringangu mělěhiudě apan taumata 
mangimang e sarang likude wọu ene pakisuě su ralungu 
tahungku. “Apan taumata mangimang ku seng nakeke 
ene mělěhabar'u Injilé bọu anun Mawu e su apan tampa. 
>| Filipus e nakoa solong soan Samaria ku něhabarě si 
sire paj sene mąanun Datu Mananalamatě e kų seng 
nikědon Duata. 6 Ene manga taumata e nakaringihě si 
Filipus měběbisara ringangu i sire nakasilọ e manga 
tanda-tanda makądalinaų kinoą e, ute malawọ bọu i sire 
měmpěsěsěmpj u apan niwerang Filipus. ” Batų u kalawou 
apan taumata kinasakečngu setang e, seng nempěsěbang 
apidu kąpahunsikine. Taumata peosě dingangu kempalě 
e malaing lawọ niapakaule. 8 Tangu apang taumata su 
soan Samaria e měngkate apa maraluasě tą sihinge. 
9 Su soa ene e pia sěngkatau ese arenge i Simon, ku 
isie seng apa rio nararênna nakakoa tau Samaria e 
rimalinau u wawaliku mata ikěkoą e. | sie nauli si sire 
u i sie kai taumata wotonge. 1° Tangu kěbi taumata su 
soa ene wọu patiku běhį u kawanua e bọu kasanakeng 
e sarang karangetange měngkai měmpěsěsěmpi si sie. 

"Tau ini e kai katatoghasu Ruata kų timeleng alingkai 
'Katatoghesě Masěllahe' ene," angkuěng i sire. 11 Seng 
marěngųu-děnguų i sie měměmoghe taumata ringangu 
wawaliku matane, hakiu i sire měngkai apae mararingihě 
si sie. 1? Kai arawe i Filipus e mělěhabarě si sire Injilé 
maanun kereapa Mawu Ruata sarung měparenta kere 
sěngkatau ratu, ringangu, mąanun Yesus Kristus, Datu 
Měnanalamatě e. Tangu i sire e nčmpangimangu habarě 
iwěběken Filipus, kų i sire nakisahani e baẹ ese arau lai 
wawine. 131 Simon sěsane malaing nangimang. Kuteu 
sarangke nisahani, i sie měngkatewe timole si Filipus. 
Kalawọu manga tanda makadalinau kų apang nariadi e, 
nakalaherangkewe si Simong e. 14 Manga rarolohang 

su Yerusalem nakaringihě e kalawọu tau Samaria e 

seng něnarimą u hengetang u Mawu. Ualingu ene 

ute, i sire něndolohen Petrus děduan Yohanes solong 
tampa ene. 19 Ene i Petrus děduan Yohanes nawuna e, 

i sire někaliomanengken tau Samaria ene tadeąu i sire 
makahombang Rohkě u Ruata e, t6 batyu Rohkě u Ruata e 
wědang ta riměděnta si sire sarang sěngkatau; i sire wuhų 
e nisahani su ralungu areng i Yesus Kristus samatang. 

17 Mase i Petrus děduan Yohanes nanělliden liman dědua 
su tau Samaria e, kų i sire nakatarimą e Rohkě u Ruata 

e. 18| Simon nakasahidi u kawe ualingu pěnaněllidu 
liman manga rarolohange si sire, hakju Rohkě u Ruata e 
natěntung si sire ene. Ualingu ene i Simon nangěntuden 
doitě si Petrus děduan Yohanes, 1° mase něbera, "Onggọ e 
lai kawasa ene, tadeau kamageng limaku e itělidě si sai-sai 
tangu i sie sarung manarimą u Rohkě u Ruata." 20 Arawe 

i Petrus e simimbang, "Mawinasa i kau sêngkawinasa 
ringangu roitu! Katihokang u gaghělli u Mawu Ruata e kai 
kawaehang u roitě? 211 kau e tawẹ bua u makatole su 
ralungu pêmamunarang kami e, watu u naungu e tawẹ 

katulide su Mawu Ruata. 22 Batu u ene pamalangkong 
kapulunu ralakisě e, ku pěkaliomanengko su Mawu tadeau 
i Sie mangampungbe tiněnnanu ralakisě e! 23U ią kai 
masingką u i kau e napenẹ u sasasingking dingangu nakoa 
ěllangu kararalakisě e." 24 Mase i Simon něberą e si Petrus 
děduan Yohanes, "Tulungko kaliomanengen dua su Mawu, 
tadeąu taweu sarang sěmpědi wọu manga waweran 

dua e, humombang si sią." 25 Sarangke i sire wouten 
něsahidi ringangu němpěhabaru hengetangu Mawu 

e, tangu i Petrus děduan Yohanes něsule kapia solong 
Yerusalem. Ku suraralengang tangu i sire mêlêhabaru 
Injilé ene su apan soa su Samaria. ?6 Ene kai pią sěngkatau 
malaekat'u Mawu e něhengetang si Filipus, "Hotede 
pěbuąko! Kakoąko solong sěmběkan timuhě, pěbatųko 
rarěsungang bọu Yerusalem solong Gasa." Daleng ene 

kai mahali rumalêngange. 2? Tangu i Filipus měngkatewe 
nědariahi rimaleng. Tempo ene piąko sěngkatau wěbaton 
istanang Etiopia kadalenge mapule solong banuane. Tau 
ene ute kai sěngkatau wěbato marangę mananahimata 
patikų darotong u tau wawine i Kandake, ratun Etiopia. 
Tau ene seng nakoą solong Yerusalem měkaliomaneng su 
Mawu Ruata, kų ini e seng kakapule e ringangu karetane. 
Kakaiange su ralungu sasakeěnge i sie kąbasane Bukě u 
Nabi i Yesaya. 28 (8:27) 2° Rohkě u Ruata e něhengetang 

si Filipus, "Dakọko pětěngkaraning kareta ene." 30 Tangu 

i Filipus tamai e nětěngkaraning kareta e, bọu e i sie 
nakaringihě tau ene měběbasa bukě u Yesaya. I Filipus 
nakiwalo si sie, "I Tuang makąčnna wue iwěbasang Tuang 
e?" 31 Tau ene simimbang, "Makačnnawe kereapa ią e 
kereu taweu manulada si sia?" Mase i sie nêmaringangke 
si Filipus simake kareta kų naiangke sěngkakaiang 
dingange. ?? Kai ini e manga ayetě běbasaěnge ene, "I sie 
kai měsulungu domba niahą mědeąu potokang, kere aną 

u domba ku tawe lumačmbę pěngguntingang duku e, 
kerene i Sie tawẹ bisarane baewe sarang manga sěmpědi 
e. 231 Sie Ičheghesang dingangu lěakaleng. Singongon'E 
nisawu bọu wowon dunia e hakju tawẹu sarang sěngkatau 
makapěběkeng manga hiten'E." 34 Běbaton Etiopia ene 
něberą e si Filipus, "Kěnangko pauli si sią, kai i sai tangu 
ipěpauli u nabi ini e? | sie sěsane ngae arau kai taumata 
waline?" 35 Tangu i Filipus e malaing nanětą něbisara; i 
sie měpěpakę u manga ayetě ene nikoą panětakengu 
měhabaru Injilé měběběkeng Yesus su wěbato marange 
ene. 36 Kapahundalenge, i sire nahumpaen tampa sěmbaų 
ku sene kai pią ake. Běbato ene něberąe, "Ene pai pią akel 
Kų kai apą e lai sungkalene měnahani si sią?" 37 [I Filipus 
něbera, "Kereu i Tuang mambeng mangimang dingangu 
kaguwąu naung, ute i Tuang botonge sahaniang." "lą 
mangimang u i Yesus Kristus e kai Ahus'u Ruata," angkučng 
u wěbaton Etiopia ene.] 38 Mase i sie napěngědungke 
karetane; kų i rědua, i Filipus dingangu wěbato ene limintų 
e nědeą dalungu ake e kų i Filipus něnahani si sie. 3? Pią e i 
rědua nasěpu bọu ake, tangu Rohkě u Ruata e sěngkianu 
namua i sie napakaghěngging bọu ene. Tangu wěbato wou 
Etiopia semben tawe saų nakasilo si sie. Dingangu raluasě 
e wěbato ene naněpaseng daralenge. “9 Běgawen naung 
i Filipusě e kai seng ene su Asdod. Ku i sie naněpaseng 
daralenge, i sie mělěhabar'u Injilé maanun Mawu Yesus su 
kaguwąu soa sarąeweng i sie nahumpa su Kaisarea. 

1 Kutęu i Saulus měngkate sěntinią wêbalêbidangu 

mapulu měmate manga murit'u Mawu Yesus. | sie 
nakoą solong anung imang mawantugě, ? kų mědorong 
surat'u kawasa makoą solong anung měngangahą u 
jamąat'u tau Yahudi su Damsyik, tadeąu kereu pią u 
kačbakeng e apan mąngimang Mawu Yesus paj sene, i 
sie makapěnamę si sire bọu e makapěbawa si sire solong 

Yerusalem. ? Ene kadalenge solong Damsyik, ku saraeng 
masandigu soa ene, sěngkianu pią e tualagě bou langi 
simarang něliwung si Saulus. 4 I sie načnsą e su čntana 
nakaringihě tingihě měběbera si sie, "Saulus, Saulus! Unųe 
i kau mětingkaj Sia?" 2 "Kai i sai i Kau, Tuang?" angkučng 
i Saulus. Tingihě ene simimbangu, "Seng lą e i Yesus, 
tětingkaitangu. ê Kai ini e pěbangungke ringangu suě e su 
soa. Ku sene sarung ipauli si kau apa hinong koatengu." 
7 Taumata apan timole ringangi Saulus himěkosě hakiu 
něngkarěmmasě; ualingu i sire nakaringihěbe pią tingihě 
ene, kai tawe nakasilo taumata sarang sěngkatau. 8 Mase i 
Saulus dimarisi ku namekesě matane, kaiso matane seng 
tawe makasasilo apa. Kų i sire měngkatewe něngumbelę 
limane ku něnata si sie sumuě su Damsyik. 9 Těllu ěllo 
karěngų e i sie tawe makasasilo, dingangu karěngu u ene 
i sie tawe kumakačng dingangu tawe měnganginung. 

10 Su Damsyik kai pia sěngkatau murit'u Mawu Yesus 
arenge i Ananias. Su ralungu papasilo sěnsule, Mawu e 
něhengetang si sie. Angkuěng e, "Ananias!" | Ananias 
simimbang, "la, Mawu." 1t Ene Mawu e něhengetang, 
"Pěbuą e pakalighą. Dakọe kakoą solong baleng Yudas su 
Raleng Matulidě. Pakiwaloko sene tau arenge i Saulus 
bọu soan Tarsus. Tau ene kapěkěkaliomanenge, 1? kų 

su ralungu papasilo sěmbaų tangu i sie nakasilo tau 

esẹ sěngkatau arenge i Ananias, diměnta su anune, kų 
naněllidu limane su wowong pusige tadeąu i sie saube 
makasilo kapia." 13 | Ananias simimbang, "Mawu, ia seng 
nakaringihě, malawọ taumata mąhumbisaran tau ini, 
něngalembọ e su halě u pětatatingkai kų seng nikakoą e 
su kawanuan'U su Yerusalem. 14 Kų orasě ini e i sie seng 
diměnta sini niapakawalan manga imang těmbonange 
ipěněnamę kêbi apang měmpěkěkaliomaneng si Kau e." 
15 Arawe Mawu e něhengetang si Ananias, "Měngkate 

tamai! Batų u lą e seng němile si sie mědeąu mětangkiang 
si Sią, tadeąu i sie měhabar'u lą su manga kawanua 
waline kų ta nasowa su agamang Yahudi ringangu su 
manga mararatu ringangkewen su manga kawanuan 
Israel. 16 Dingangu la sěsaku sarung mapakasilo si sie 
kalawọu sunsara kų hinong ipětatahange suwų u areng-Ku 
e." 17 Tangu i Ananias e měngkatewe natamai solong 
bale ene kų naněllidu limane su pusig'i Saulus. "Saulus," 
angkuěng i Ananias, "Mawu Yesus kų nikasilonu su wěntan 
daleng kų pią i kau kadamahine, kų kai i Sie něngoro si 
sia apąděnta tadeąu i kau saube lai makasilo ringangu 
kalohoěngu Rohkě u Ruata e." 18 Su tempo ene lai piako 
apa kere oną u kina natontong bọu matan Saulus kų i 

sie nakasilo kapia. Tangu i sie něbangungke, ku bọu ene 
nakisahani. 19 Ku bọuten kimaěnge, i sie natoghasě kapia. 
| Saulus nětaną su Damsyik dingangu manga murit'u 
Mawu Yesus dio manga pira ěllo. 2? | sie seng dingangu 
tamai nakoą solong manga waleng pěkakaliomanengang 
ku nanětąe mělěhabar'i Yesus e kai Ahus'u Ruata. 21 Kěbj 
taumata e němpědalinaų nakaringihě si Saulus. | sire 
němpěbera, "Balinewe i sie nąung su Yerusalem seng 
němate kěbi taumata mąngimang su Mawu Yesus? I sie 
riměnta sini mahunęu kawe naung měnamę dingangu 
měbawa si sire solong anun manga imang těmbonange!" 
22 Kai i Saulus e kakadéngu e sauneng kakatoghase 
těntirone e. Manga apa e nakoą sasahidi ilěhabare 
maanun Yesus mambeng mąnoghasě u i Yesus kai Ratu 
Měnanalamatě, hakjeweng tau Yahudi su Damsyikě e 
seng tawẹ u rumarendehě. ?3 Nalių e manga pira ěllo 
karéngu e, tau Yahudi e sěngkanaung měmate si Saulus. 
24 Kaiso karaking sire kai kinasingkatenge. Èllo hěbi i 

sire měngěngampalě su pasěllangeng u soa mětětinggaą 
měmate si sie. 2 Arawe su sěhěbi e manga murit'i Saulus 

němpangalą si sie, kų něnguluh'i sie su ralungu hiang 
niapaliu wọu wowom bakudu soa. 281 Saulus nakoa 
solong Yerusalem, ku pai sene i sie nětěngkatakidě 
dingangu manga murit'i Yesus. Kaiso i sire kai mataku i 
sie, batųu i sire tawe mangimang si sie, i sie měnsangbe 
kahěnga-hěngang nakoa murit'u Mawu Yesus. 2? Bou 
ene i Barnabas diměnta su anune, ku nagěntud'i sie 
solong anun manga rarolohang. | Barnabas něběke si 
sire kakakoą i Saulus nakasilo Mawu e su raralengang 
dingangu kereapa kakakoą u Mawu e něbisaran sie. | 
Barnabas malaing měběběkeng kawahaning naung'i 
Saulus mąněntiro su Damsyik su ralungu areng'i Yesus. 
28 Ualingu ene tangu i Saulus nětaną dingangi sire, kų 
měněnasě dingangu tawe takų e su kaguwąu Yerusalem 
dingangu arengu Mawu. 221 sie měběbisara ringangu 
mědědarendehě lai ringangu tau Yahudi měběberan 
Yunani, kaiso i sire mêlêhingidu měmate si sie. 30 Pią e 
taumata mangimang baline e masingką u halě ene, i sire 
nanondang Saulus solong Kaisarea, buhue něndoloh'i sie 
solong Tarsus. 3t Tangu jamaatě su kaguwąu Yudea, Galilea 
ringangu Samaria něngkalenehě. Ualingken tulumangu 
Rohkě u Ruata, dingangu katatakų su Mawu e, manga 
jamaatě e nahuntinambang katoghase ringangu kalawọe. 
32 | Petrus eluluhu mětětiwo apan jamąatě. Pią sahěllo 

i sie nětiwo ralohon jamąatě apang měmpětětaną su 
Lida. 33 Sene i sie něsombangken sěngkatau ese arenge i 
Eneas, badange nipatene ku seng tamakawangung bou 
tatikilange su ralungu ualu taung karěngų e. 34 I Petrus 
něbera si Eneas, "Eneas, i Yesus Kristus mapakapiang 
kau. Pěbangungke kų komole raralokačngu." Su tempo 
ene lai i Eneas něbangung. 22 Patiku tumana u Lida 
ringangu Saron nakasilo si Eneas, ku bọu ene i sire kěbj e 
nangimang su Mawu. 3 Su Yope naung kai pia sěngkatau 

wawine arenge i Tabita. | sie mangimang si Yesus. (Arenge 
su weran Yunani e kai i Dorkas, mangalene rusa.) | sie 
makěhagě měkoą mapia ringangu mětulungu taumata 
masusa. 37 Su tempo ene i sie kai masaki ku bọu ene nate. 
Sarąeng maiete nidarenọ e, masene nipěllọ su huange 
su wowone. 38 Yope tawe tumaniu marau wou Lida. Ku 
su tempon manga murit'i Yesus su Yope e nakaringihě u i 
Petrus e kai ene su Lida, ute i sire něndolohu ruang katau 
u nakoą solong anun Petrus pělěhabaru tatanata kere ini, 
"Lighako ramahi ku aj dararěna." 391 Petrus měngkatewe 
něbawalikěkasě něbangung kų timole si sire. Nasongọ e 
sene, i sire niwawa solong kamaré su wowone. Kěbi apang 
balu sene němpěliwungke si Petrus kąpahungkią e apidu 
napasilon manga pakeang dingangu lahaweng nighepe i 
Dorkasě baug'i sire su tempon i sie reng biahě. ^% | Petrus 
něngoro si sire nipasěbang kêbi, kų i sie nêmulangeng 
bọu e někaliomaneng. Bou ene i sie timatêngoe maieti 
Dorkas kų něbera, "Tabita, pěbangungke!" Tangu i 
Dorkas němekese matane, kutęu nakasilọ e si Petrus i sie 
kimaiangke. ^1 Bọu e i Petrus něngumpaede limane ku 
nětulung i sie niapararisi. Mase i Petrus někui e taumata 
mangimang sene e sěngkakui ringangu manga wawine 
walu e, kų nanarakang i Dorkas kų seng něbiahěķ e si sire 
e. 42 Habarě ini e kinasingkateng napěpidě su kaguwąu 
soan Yope, hakju malawọ taumata mangimang su Mawu 
Yesus Datu Mananalamat'i sire. “31 Petrus nětaną lai sene 
manga pira êllo su Yope su anun Simon, i anu tahasame 
pising binatang. 

tSu Kaisarea tangu pią sěngkatau ese arenge 
10 i Kornelius. | sie kai sěngkatau kapiteng'u 
"Wuntuang'u Italia". 21 sie mataku u Mawu Ruata, 
ringangu kěbi aną u sěngkataune e malaagama ringangu 
masatia su Mawu Ruata. | sie masau mêtulung'u 

tau Yahudi masasusa e, ringangu i sie makěhagě 
měkaliomaneng su Ruata. 3 Pią sahěllo, manga e pukulě 
tatěllu ěllo i sie nakasilo malahę su ralung'u sěmbaų 
papasilo, sěngkatau maląekat'u Mawu Ruata e riměnta 
měkěkui si sie, "Kornelius!" 41 Kornelius němandą e 
mataedě su maląekatě e ringangu mangkewen natakų 
takų ku něbera, "Kai pią apa Tuang?" Maląekatě e 
simimbang, "Kakaliomanengu ringangu kapian naungu 
seng nitarimą u Mawu Ruata e ringangu Mawu Ruata e 
mětahěndung si kau. “Ku pěndolohen taumata solong 
Yope pěkui si Simong isěsěba mahatedě si Simon 
Petrus. êI sie kai makikawale su waleng sěngkatau 
měnaname pising kalu arenge i Simon kų mětětaną su 
wiwihu apeng." 7 Kų sarangke malaekaté měběbisarang 
Kornelius e napalusě, i Kornelius e někuj e ruang katau 
mětatangkiang bale ene ringangu sěngkatau sordado 
wọu manga lukade tau maagimatě. 81 Kornelius něběke si 
sire apang kų seng nariadi wọu e něndoloh'i sire solong 
Yope. ? Sěngkariočllone, těntalang i sire kapahundalenge 
kų masandigen Yope, i Petrus e kai rimangeng su wale 
měkaliomaneng. 1° Mase i sie nikalunusang marasai ku 
mapulų e kumaěng. Ene těntalangke i sire kapêmêlloeng 
kačng, i sie nakahombangke papasilo. 1t I sie nakasilo 
langi natope ringangu pią apa měsulungu heką mawěnahě 
nauluhě solong dunia mabawiting su wukune êpa. 

12 Su ralunge pią lohone haghing binatang laede ěpą, 
haghing binatang luhomang dingangu manų u kinoačng 
maghaghaěčng. 13 Mase pią e tingihě něbera si sie, 
"Petrus, pěbangungko! Pêmotoe ringangu wọu ene 
kina!" 14| Petrus simimbang, "Tala wue, Mawu! la 

e wědang tawe kiměkačng manga apa kų pělli arau 
kotorě." 15 Kaiso tingihě ene něberąete kapia si sie, 
"Apang kų seng nilahẹ u Mawu e wotonge rotongang, 

ute abe pangiraling u ene kawe pělli." 16 Papasilo ene 
seng někakuwali sarang katěllun sulene, bou ene heką 
ene nawatungke solong sorga. 17 | Petrus niwimbonge 
měngěngěnna kaia mangalene papasilo ene. Těntalang i 
Petrus kąpangěnnane, taumata apang niroloh'i Kornelius 
apědědeą balen Simon, kutęu i sire seng ene sutěngon 
tukadě. 18 Mase i sire němpěkuj e taumata ringangu 
nakiwalo, "Apa sini e pią sake mětětaną, kų arenge i Simon 
Petrus?" 19 Kuteu i Petrus manga wědang mětětiněnna 
makakasingką u mangalene papasilo ene, tangu Rohkě 

u Ruata e něhengetang si sie, "Ei Petrus, kai pią těllung 
katau kapèdédea e si kau. ?? Hotede lighąko tanae lintu 
solong bawa ringangu kumbahang gumoé tumole si sire, 
u kai la dimoloh'i sire." 2t Tangu i Petrus limintų e ku 
něbera si sire, "Seng ią ini e rědeakeng i kamene. | kamene 
kai ruměnta měkapura?" ?? I sire simimbang, "Kapiteng 
Kornelius e rimoloh'i kami e niaparamahi. I sie kai 
taumata mapia, ringangu mątakų u Mawu Ruata, ringangu 
lčadatengu patiku tau Yahudi. Maląekatu Mawu sěngkatau 
něndoloh'i sie, měměmatuhung i Tuang apąděnta su 
walene, watu u makoa kere sasimbahé kakaliomaneng 

e, isie apadaringihé apang ku sarung i werang Tuang 

si sie." 23 Tangu i Petrus něhačngke si sire niapasué 
mědeąu pětaną sene. Sêngkarioêllone i Petrus něbangung 
kų dimaleng sěngkaraleng dingang i sire. Pirang katau 
manga aną u sěmbaų mąngimang bou Yope e malaing 
timole ringange. ?4 Su sěngkarioěllone i sire e nahumpąen 
Kaisarea. Sene i sire seng Iéampaleng i Kornelius dingangu 
manga aną u sěngkataune ringangu lai manga hapi e 
kapapiačng e apangkeweng nighausange. 22 Pią i Petrus 
nahump4ą e, tangu i Kornelius tamaj e nančnsomahě si sie 
ku nětumpěkuhě su těngone. ?6 Arawe i Petrus e nětulung 
i sie niapararisi, ku bọu ene něbera, "Pěbangungke! 

la sěsaku e malaing taumata." 27 Ene kapěběbisarane 
ringang i Kornelius, i Petrus simué solong dalungu 

wale. Sene i sie nakasilọe taumata lawọ katatampung. 

28 Bọu ene i sie nêberae si sire, "I kamene hala e seng 
masingką u tau Yahudi isěsěding u agamane mětiwo 
ringangu mědalahapi u taumata wọu kawanua waline. 
Kai Ruata e seng bọu nělahę si sią u ią tawe wotonge 
manoke si sai-sai u i sie kai ralakisě arau ipětětělling. 

23 Kai ualingu ene hakju pią i Tuang měgěgausě tadeąu 

ia duměnta, ią e tawẹ kudirine ruměnta. Ku ini e ią kai 
mapulu masingką u kawe unųe i Tuang měgěgausěbe si 
sia duměnta." 30 | Kornelius simimbang, "Těllu ěllo naliu, 
mangawe orasě kere ini, ią e kapěkěkaliomanenge su 
wale pukulě tatěllu wawěllo e. Sěngkianų e pią sěngkatau 
ese dudarisi su těngoku. 3t Pakeangu tau ene měngkate 
apa kukerong. | sie něbera, 'Kornelius! Mawu e seng 
dimaringihě kakaliomanengu ringangu mětětahěndung 
kapian naungu. 22Ku pěndolohěkon tau Yope pěkui 

tau arenge i Simon Petrus. I sie kai mětětaną su anun 
sěngkatau tahapěnamę pising binatang arenge i Simon; 
balene su wiwihu apeng.' 3? Kai ualingu ene hakiu ia ligha 
něndolohu taumata e tamai pěkui si Tuang. Tangu i Tuang 
e mang maloahé naunge mědeąu makaramahi. Ku ini e 

i kami kébi mětampung sini su těngon Duata mědeąu 
mědaringihě parentan Mawu e ipakiuli i Tuang si kami e." 
34 Mase i Petrus něbera, "Ini e mang kahěnga-hěngang 
nakačnna u Mawu Ruata e mang tawe měmamamile 
ghahju taumata e. 35 | saing ku mataku u Ruata e ringangu 
měkěkoąbe katulidě e, taumata ene itarimą u Mawu, tawe 
měmamanda u i sie kai tau apa. 3° Manga ana u sěmbaų 
seng masingka u lohong hengetang ipěpauli u Mawu Ruata 
su tau Israel. Habarě ene ute kai mąuli u Injilé maanun 
pědarame wọu i Yesus Kristus e Mawun patikų umatě 

e. 37 | kamene e masingka u apa nariadi su kaguwa u 
Yudea, nanětą bọu Galilea samurin pěsasahani iwêbohang 
i Yohanes. 38 | kamene seng masingka u Mawu Ruata e 
seng němile si Yesus tau Nazaret dingangu nêngonggou 
Rohkě u Ruata e ringangu kawasa. | kamene malaing 
masingką u i Yesus e mąměpidě banua měkěkoą mapia; 

i Sie mapakapian patiku taumata apang pěkěkawasačng 

u setang, u Ruata e kawe maněntanudě si Sie. 39 Seng i 
kami ini e taumata nakasilo hala patiku apang kěkoateng 
su wanuan tau Yahudi ringangu su Yerusalem. Kai maning 
kerene, mang i sire e něnguruisě dingangu němate si Sie. 
40 Arawe su ěllo katěllune Ruata e napěbiah'i Sie kapia wọu 
papaten'E ringangu něnodę i Sie su taumata; 41 balinewe 
su kébi taumata, kai kětąbeng si kami kų seng nipilen 
Duata kalimona nakoą měsasahidine: | kami e kųukačng 
dingangu manginung dingang'E sarangkeng i Sie nipěbiahě 
kapia wọu papate. 2 Kų i Sie něngoro si kami pělěhabaru 
Injilé e su taumata ringangu pěngěngonggọoọu sasahidi u 

i Sie ilčhengkę u Mawu Ruata e makoą měnggaghuta 
waugu taumata wiahě dingangu nate. 2 Patiku nabi e 
měsěsahidi mąanun Sie. | sire měběbera u patiku taumata 
apang mangimang su Mawu Yesus, sarung ampungang 
dosane kahiang kawasa wọu i Yesus." 4*4 Těntalang i 
Petrus deng kapěběbisarane, Rohkě u Ruata e natěntung 
ku někaradiahang su patiku taumata apan nakaringihě 
habarě ene. ^ Taumatan Yahudi apang mangimang si 
Yesus dingangu tutole si Petrus bọu Yope, kěbi e rudalinau 
u makasilo Mawu Ruata e malaing napakatěntung 

u Rohkě'E si sire waline tau Yahudi e. “Batu u i sire 
makądingihewe si sire měmpěběberang haghing bera 
ringangu měmpědědalọ e kasěllah'u Ruata. Mase i Petrus 
něbera, 4? "Kakěllą e, i sire ini e seng nakahombang Rohkě 
u Ruata e měsulungu i kite. Ku delaing pią u makasahaghe 


RAROLOHANG 10.48-11.12 369 


si sire sahaniang u ake e?" 48 Tangu i Petrus nangoro si 
sire pakisahani su areng i Yesus Kristus. Bọu ene i sire 
měgěgausě tadeąu i Petrus pětětaną dingang i sire manga 
pira ěllo karěngųe. 

1 Manga rarolohang dingangu taumata mangimang 
1 1 su kaguwau Yudea e nakaringihě u taumata 
apan baline su agamang Yahudi e malaing makatarima 
u hengetangu Mawu e. 2? Ene pia i Petrus nakoa solong 
Yerusalem, tau Yahudi apang mangimang e nanongkeang 
si Petrus. 21 sire něbera, "Kawe unųe i kau nakoabe 
solong baleng sire ta nisasunatě? O kawe lai kimačng 
sěngkakačng dingang i sire!" #Ualingu ene i Petrus 
něnualagě si sire, kěbjewe apan seng nariadi si sire, 
nanětą bou panětakenge. | Petrus něbera, 2 "la e kai 
kapěkěkaliomanenge su soan Yope, kutęu ią e nakasiloko 
sěmbaų papasilo. lą e nakasilo pią apa kere heka 
mawěnahě naę nauluhě bọu langi, mąbawiting su 
wukune êpa, bọu e načdung su sěmběkaku. £ Pią ią e 
kąpěkakěllane solong dalunge ią nakasilo manga binatang 
laede čpą, manga binatang dulu, manga binatang tutondo, 
dingangu manga manu u kinoačng maghaghaěng. 7” Mase 
ia nakaringihě pią tingihě něbera si sią, 'Pěbangungko 
Petrus! Pěmotọ e kų kina e!' 8 Kai ią e simimbang, 'Tala 
Mawu! Haeng badangku ią e tawe měndarotong biahě kų 
ipěpěpělli e ringangu malamuhų e.' °? Arawe tingihě ene 
saųyewe něluntingihě bou langi, 'Apang kų seng niwerang 
Mawu Ruata e tawe ipětatělling ute, kumbahang bue 
iwerang kamene u pělli.' 1° lą mambeng nakasilo halě ene 
sarang katěllun sulene, ku pěngěnsueěnge tangu kěbi e 
nasapuą kapia solong sorga. 1! Něsarětą u su tempo ene 
lai i sire těllu wọu Kaisarea, kų nirolohě solong anuku, 
nasongọ e su wale pětětanakengku. 1? Mase Rohkě u 
Ruata e něndoloh'u ią apądaleng dingang i sire ringangu 

tawe gob e. | sire čnnung aną u sěngkatau ini e malaing 
timole ringangku solong Kaisarea, kų i kami kěbį e nasuķ su 
ralungu waleng Kornelius. 13 Bọu e i Korneliusě e něběke si 
kami kereapa i sie nakasilo maląekatě sěngkatau rudarisi 
su walene ringangu něbera, 'Pěndolohěkon taumata 
solong Yope pěkuiko sěngkatau esę arenge i Simon 
Petrus. 14 | sie sarung mauli si kau hengetang ku sarung 
makasalamatě si kau ringangu kěbį dalohon balenu.' 19 Ku 
su tempong ia nanětą něbera kerene," angkuěng i Petrus 
kapěněpaseng běkene, "Rohkě u Ruata e natěntung si sire 
kereewe naung nariadi si kite su tětą e kalamona. 16 Mase 
ią e nakatahěndung, Mawu e nąung bọu něhengetang, 'i 
Yohanesě e nąung něnahani ringangu ake, arawe i kamene 
sarung sahaniang dingangu Rohkě u Ruata e." 17 Ku nalahe 
u Mawu Ruata e malaing měgěgělli lai su taumata waline 
su agamang Yahudi e, gaghêlli měsulungu ighěgělli e si 
kite su tempong i kite nangimang su Mawu Yesus Kristus. 
Ualingu ene, tawe masowa su akalě ią kawe měsěding 
Mawu Ruata e!" 18 Saraeng nakaringihě ene tangu i sire 
sembeng tawe lai rimendehé. Ku bọu ene, i sire nědalọ 

e Mawu Ruata. I sire něbera, "Kamageng kerene, i sire 
waline taumatan Yahudi e malaing nighěllirangu loahe 
kahian Duata e tadeąu pětobatě bọu kalawọu rosane 

ku makateěng pěbawiahě tutune." 19 Sarąeng i Stefanus 
nipapate, taumata mąngimang su Mawu Yesus e nanětą 

e sěsahusuang, hakiu i sire nasawuhě su apan tampa. 

Pia u nahuntalang solong Fenisia, piako lai nahumpa 

u Siprus dingangu Antiokia. | sire měmpělěhabaru 
hengetangu Mawu tumbaeng su taumatan Yahudi 
samatang. ?? Kų bou taloarang taumata mangimang ene 
wọu Siprus dingangu Kirene, piabe lai taumata apang 
něngkakoą solong Antiokia kų měmpělěhabaru Injilě 
maanun Yesus e su apan taumata ku baline su agamang 

Yahudi e lai. 21Kawasang Mawu e, ene si sire hakju kai 
malawọ taumata němpangimang dingangu měnarakangu 
watangeng i sire su Mawu. 22 Manga wěke maanun halě 
tamai ini e kinaringihě lai su jamaatě su Yerusalem. Tangu 
i sire něndolohen Barnabas solong Antiokia. 22Ku saraeng 
i Barnabas nahumpa sene, ringangu nakasilo kereapa 
Mawu Ruata e něngalamatě si sire ene, i sie měngkate 
apa nikahaluaseng. Bọu ene i sie nědorong tadeąu i sire 
kahěnga-hěngang masatia ringangu kaguwa u naung su 
Mawu. 241 Barnabas ini e kai taumata naunge mapia 
ringangu piněkawasaěčng u Rohkě u Ruata tapengu lai 
mangimang masěgadě su Mawu hakiu malawọ taumata 
tutole Mawu. 2? Bọu ene i Barnabas nakoa solong Tarsus 
mědědeaą si Saulus. 26 Sarąeng něsombang i Saulus, 

i sie němaringang i Saulus nakoą solong Antiokia kų 
sěntaung tinalung i sire měmpětětampung dingangu 
jamaatě sene apidu kąpaněntirone taumata lawọ. Seng 
su Antiokia ene taumata apang mangimang su Mawu 
Yesus e kakalimonaěng e nisěbą taumatan Sahani. 27 Su 
tempo ene pią manga nabi pirang katau diměnta wọu 
Yerusalem solong Antiokia. ?8 Wọu taloaran sire ute pią 
sěngkatau arenge i Agabus. Ualingu kakanoą u Rohkě u 
Ruata e i sie měněněbalě u su kaguwąu dunia e sarung 
kahombangengu tempong karalunusě masaria. (Kų halě 
ene mambeng lai mariadi su tempong pěpaparentang 
Kaisar Klaudius.) 22 Tangu kěbj apan tumatole si Yesus 

e sěngkanaung měndingọ u tatongka su manga aną u 
sěmbaų ku mětětaną su Yudea; sěngkatau-sěngkatau 

e něndingọ tuhuewe kaumalenge. 3° Pěkakakire ene 
malaing kinoa, kų bọu ene i Barnabas děduan Saulus 
nirolohě pinanonda tatongka (roitě) ene su manga 
těmbonangu jamaatě. 

1 Mangawe tempo ene lai Ratu i Herodes 
12 nanětą mąnumbiagě dalohon jamaatě. ? Ualingu 
parentane, tangu i Yakobus tuhang i Yohanes pinakipateng 
peda. 3 Ene i Herodes nakasilọ e lulune kai nětatahino 
su naungu tau Yahudi, tangu i sie malaing někoą lai 
měsulungu ene; i sie něndolohu taumata piněnamę 
lai si Petrus. Halě ene nariadi su tempong Hari Basarě 
u Borotě Tawę Kabọ e, 4sarąeng bọu pinakisame, i 
Petrus nitaho su ralungu tahungkų. Sordado ěpą u 
kamonaéng pětahą ěpą u katau niapêndiaga si Petrus 
sene. Naliueng êllon Paskah e, buhu e i Herodes něhukung 
i Petrus su těngon lawọ. 2Ku i Petrus tangu katatahang 
su tahungkų, kai arawe ralohon jamaatě e měngkate 
měkěkaliomaneng dingangu kąguwąu naung i sire su 
Mawu e waug'i Petrus. ê Su sěhěbi kalamonan Herodes 
sarung mapětěngon Petrus su taumata lawọ e, i Petrus 
mětětiki kąpapěgong u wawěntung darua matataloara su 
sordado měndariagą e ruang katau. Su tukadu tahungku, 
manga měndalukadě baline e malaing kąpělělukade su 
tahungku. 7 Ene maląekatě e sěngkianų e rimarisi sene, 
kų pią e tualagě siměnnang su ralungu tahungkų e. 
Maląekatě e měngkatewe nêngangio si Petrus sarangkewe 
i sie něbangung. Bọu ene maląekatě e něberąe, "Ei lighako 
pěbangung!" Su tempo ene lai sěngkianų e nanawo hante 
uase wọu liman Petrus. 8 Bọu e maląekatě e něbera, 
"Luheko pakeangu ringangu ikiko taling sapatunu." Tangu 
i Petrus e měngkatewe něluheng pakeange ringangu 
něngiki taling sapatune. Bọu ene maląekatě e sayewe 
něbera, "Pěkakingkaengken kakingkaengu kų tole si sią." 
? Tangu i Petrus timole malaekatê e kų siměbang bou 
tahungku. Kaiso i Petrus e tawe nakapěndang u apąewen 
iapakadiadin maląekatě e kawe kahěngang. Su naung i 
Petrus e katihọ e ene kai kětąeng sěmbaų papasilo. 10 Su 

tempong i sire limiu tampa u lukadě humotong dingangu 
karuane, i sire nahumpąen tukadě uase, sasěbangeng 
solong soa. Tukadě ene kai natope sěsane, kų siměbangke 
i sire mase rimaleng bọu raleng maninta. Sěngkělěndju 
maląekatě ene naghěngging naněntang i Petrus. 11 Bọu 
ene wuhųewe i Petrus nakahěngang u kai apa nariadi si 
sie, ku něbera, "Orasě ini ią masingką u Mawu e mambeng 
kahěnga-hěngang seng něndolohu malaekat'E pělěliwiru 
ia bọu kawasang Herodes dingangu wọu kêbi haghing 
kakanoa u tau Yahudi e si sią." 12 Saraeng nakačnnąe halļě 
ene ute, i Petrus nakoa solong baleng Maria, i ninang 

i Yohanes isěsěbą lai si Markus. Sene piąko taumata 

lawọ matatampung dingangu kapěkěkaliomanenge. 131 
Petrus měněnengkelě tukadu likude, tangu sěngkatau 
mětatangkiang bawine arenge i Rode, himaungke nanope 
tukadě. 1^4 Apidu i sie nakakirala tingih'i Petrus. Ualingu 
raluase, i sie měngkate ringangu masahawu simué 

kapia, tawe manga nanope tukadě e, bọu ene něhabarě 
suapan taumata sene u i Petrus kai ene sulikude. 15 "| 
kau kai pulu!" angkuěng i sire. Kai i Rode mang mauli u 
katěngade u mambeng kahěnga-hěngang i Petrus. Kų 

i sire němpěbera, "Ene kai maląekatě!" 15 Ene i Petrus 
mang kąpanengkele tukadě. Tangu pią e i sire nanope 
tukadě, kų nakasilọ e si Petrus, tangu i sire měngkate 
rimalinaų tą sihinge. 1” | Petrus něnidang limane tadeąu 

i sire pakądčmmasě, mase i sie něběkę e si sire sahen 
pěndalěsọoọ u Mawu si sire siměbang bou ralungu tahungkų. 
Bọu e i sie něbera, "Habarěko ini si Yakobus, dingangu 

su manga aną u sěmbaų lai waline." Bọu ene i Petrus 

kai naněntangu tampa ene ku nědeą tampa baline. 

18 Sěngkarioěllone malukadě e nariadie pětatanggarą 
sutaloarang manga sordado mělalukadě e. | sire měngkate 
niwingọ u apa nariadi si Petrus e. 19 Mase i Herodes 

něndolohu taumata apědědeą si Petrus, kutęu i sire kai 
tawe nakareą. Ene i Herodes něparenta tadeąu manga 
měndariagą ene pakisěsui e, mase pakipate. Bọu ene i 
Herodes něngaling bou Yudea kų nětaną manga pira ěllo 
su Kaisarea. 2? | Herodes měngkate limangehě marasai su 
tau Tirus dingangu Sidon. Ualingu ene tangu i sire riměnta 
sěngkapahunděnta nětěngon sie. Kahumotongange i 
sire něnahionge si Blastus, těmbonangu měnanahimata 
walen Datu i Herodes, hakiu i sie mąnumběka wọu i 
sire. Mase i sire nětěngon Herodes, mědědorong tadeąu 
mědame, batųu i sire katewe makąhombang kačng 
bọu wanuan Herodes. ?1 Pią sahěllo ku seng nipoěng, 
i Herodes něluhęem pakeang'u kawawantug'e bọu e 
naiang su kaderang kararatuang ku nanětą e něpidato su 
těngong kawanua. 22Kawanua e ku kapědědaringihe, ute 
němpěmansage, "Ini e kai tingihu ruata, walinewe tingihu 
taumata!" 23 Su tempo ene lai malaekatu Mawu e nameru 
si Herodes, batųu i sie tawe měngangadatě Mawu Ruata. 
| Herodesě e nipakikiną su ulidě bọu ene nate. ?^ Tangu 
hengetang u Mawu e mangkeng kakąsawuhe ringangu 
kakątoghase. 22 Saraeng i Barnabas děduan Saulus e 
nanguadipě halě irědua e, irědua něsule wọu Yerusalem 
kų němaringang i Yohanes, Markus, kų němpědingang. 

1 Su ralungu jamaatě su Antiokia pią manga 
13 nabi ringangu manga mananěntiro ute lênnau: 
i Barnabas, i Simeon isěsunggahi Si Maitung, i Lukius 
bọu Kirene, i Měnahem kų niapakasaria ringangu Ratu i 
Herodes, děduan Saulus. ? Pią i sire kapěkěkaliomanenge 
su Mawu ringangu měmpěpěpuasa, Rohkě u Ruata e 
něhengetang si sire, "lą e ghělirengkong Barnabas děduan 
Saulus, baugu lą sěsa-Ku, tadeąu i sire apěkoą munara 
kų seng Takų nitilakehě si rědua." 3 Bọuten něpuasa 
ringangu někaliomaneng, i sire nanělliden lima si Barnabas 

děduan Saulus, bọu e i rědua e nirolohě. 4 Ualingu kawe 
niroloh'u Rohkě u Ruata e, tangu i Barnabas děduan 
Saulus něbuą e solong Seleukia. Bọu ene i sire něbuą 
solong tahanusang Siprus. ? Saraeng nahumpa su Salamis, 
i sire nčmpěhabaren hengetangu Mawu Ruata e su apan 
kanisan tau Yahudi. | Yohanes Markus e mětětulung i rědua 
e su raralengang. ê Kaguwąu tahanusa ene e napěpidě si 
sire sarang Pafos. Pai sene i sire něsombangken tau Yahudi 
sěngkatau arenge i Bar Yesus. | sie kai tau tahatariang 
makitiką u i sie kai nabi. 7 I Sergius Paulus, guběrnurě 

u tahanusa ene, kai hapi mapia ringangu tahatariang 
ene. Guběrnurě ene kai tau pande ringangu peleesa. | 

sie kimui si Barnabas děduan Saulus, batųu i sie mapulu 
rumaringihě hengetang u Mawu Ruata. 8 Kai i Barnabas 
děduan Saulus rědokateng i Elimas tau tahatariang ene, 
ualingu i Elimas (u kai ene e arenge su werang Yunani) 

ku mětětawakali tadeau kumbahang sarang guběrnurě 
ene mangimang su Mawu Yesus. 2 Kutẹu i Saulus -- 
isěsěbą lai si Paulus -- něpapinunųen Rohkě u Ruata e kų 
němandą e mataedě su tahatariang ene, 1° mase něbera, 
"Ei taha pěngakalě, aną kawontogang! | kau e roką u 
patikų munara mapapia e. Unųe i kau tawe mangědo 
měnggoghahě karakin Duata e mědeąu mapakasalamat'u 
taumata? 1! Kų ene kakělląe, watu u Mawu e mang 
měhukung i kau e! I kau sarung mawuta, sarang tawe 
makasilo tualagu matangěllo e arěgan sěngkatempo." Su 
orasě ene lai i Elimas nakapěndang u kai pią hiwų maitung 
něnaką matane, hakju i sie rimaleng e měsěsasaghipo 
mědědeą taumata mědeąu pěnata si sie. 12? Su tempon 
guběrnurě ene nakasiloe apa nariadi e, i sie nangimang su 
Mawu Yesus, batųu i sie kai rimalinaų ta sihinge su těntiro 
maanun Mawu e. 13 Bọu Pafos, i Paulus dingangkewelain 
manga hapi e němpěmundalě solong Perga su Pampilia. 

Sene i Yohanes Markus naněntang i sire, bọu ene něsule 
solong Yerusalem. 14 Bọu Perga, i sire naněpasu raraleng i 
sire solong Antiokia su Pisidia, bọu ene su ěllon Sabatě i 
sire simuě nahungkaiang su ralungu kanisa. 1° Saraeng 
Bukě i Musa ringangu Bukě u Manga Nabi e nibawasa, 
manga těmbonangu kanisa e něndolohu taumata pakibalo 
si Paulus dingangu manga hapi e, "Manga aną u sêmbau, 
kereu i kamene pią manga sasasa pěsěmbaų baug'i sire ini 
e, ute salamatěbe měmpčěhengetangu ene." 161 Paulus 
měngkatewe rimarisi, kų bọu ene něnida ringangu limane, 
mase něbera, "Manga aną u sěmbaų tau Israel ringangu 

i kamene waline, kěbį apang sini kų dudaringihěbe su 
Mawu Ruata! Pěmpědaringihěko si sią: 1? Duatan Israelě 
e seng němile manga i upung ikite e, kų napakasěllahu 
umaté ini pią i sire nakoą tau raghi su wanuan Misirě. Bou 
ene kinahiang kawasan Duata masěllahě e naněbang i sire 
wọu Misirě. 18 | Sie nětingkědang u pêkakakoa i sire su 
kěhu linggi e ghěnnangu êpa u pulo su taunge karěngųe. 
19 Umatě pitung kawanuaěng su Kanaan nipapukin'E 
mědeąu pěpapahiakengu wanua ene su tau Israel makoą 
tataghuaneng i sire. 2 Kěbįj ene mariadi čpą u hasų limam 
pulo su taunge karěngų e. Samurin něpapahią u wanuan 
Kanaan ene, tangu Mawu Ruata nêngonggou manga 
mělahukung si sire. Kasamuriange kěbįi mělahukung 

ene ute kai Nabi i Samuel. 21Bou ene i sire nědorong 
sěngkatau ratu. Ku Mawu Ruata e něngonggo i Saul aną i 
Kish bọu hěnton Benyamin, mědeąu makoą datun sire 
karěngų u ěpą u pulo su taunge. 22 Bọuten Mawu Ruata 
nělohos'i sie, Duata e něhengkę i Daud niapakakoą datun 
sire. Ku seng ini e nipéhengetang u Mawu Ruata e mąanun 
Daud, 'lą e seng nakahombang si Daud aną i Isai e kai 
sěngkatau taumata mětětatahino su naung-Ku. Seng i 

sie taumata sarung makawatu kapulu-Ku.' 23 Bou hěnton 

Daud ene tangu Mawu Ruata e napasěpuų u sěngkatau 
Ratu Měnanalamatě keręewe sembeng nikědon'E. Ku seng 
i Yesus ene e Ratu Měnanalamatě e. ?4 Kalamonan i Yesus 
nanětą u munaran'E, i Yohanes seng bọu němohang su 
taumatan Israel tadeąu i sire měmpětobatě bou kalawou 
rosan sire ringangu isahani. 22Ku maraning manguadipé 
munarane, i Yohanes něbera su taumata, angkuěng: 

'Kai i sai tangu ią ini e tumuhų kasingką i kamene? lae 
walinewe Taumata lčampaleng i kamene e. Pětahěndung 
Tau ene sarung duměnta samuring ią; kalingung měluka 
sapatun'E e, ią e malaing tawe wotonge.' ?6 Manga ana 

u sěmbaų palahěnton Abraham, dingangu kěbi taumata 
waline apang sini kų matuhų su Mawu Ruata! Duata 

e seng něndohong habaru kasasalamatě ene si kite; 

27 batuu taumata apang mětětaną su Yerusalem dingangu 
manga těmbonang i sire e tawe nakačnna u kai seng 

i Sie ene e mananalamatéě e. | sire tawe nakahěngang 
těntiron manga nabi e kų seng běbasačng apang ěllong 
Sabatě, hakiju i sire něhukung i Yesus. Kaiso ualingkewen 
pěkakoą kerene tangu nakawodajewe kaghaghanapu apan 
seng nitěbaļu manga nabi e. 23 Maningbeng i sire tawe 
makahombang pěsasala apą e si Sie kų makakahukungu 
hukumang papate e, kaiso i sire kawe mědědorong si 
Pilatus tadeau i Sie pakipate. 22Ku saraeng i sire nasue 
němpěkoą kěbi apang kąbawohę su ralungu Winohę Susi, 
i sire napalintuem balunangu wadang'E wọu kalu kuruisé, 
bọu ene nipěllọ su ralungu lěbing. 3° Kai Mawu Ruata e 
napěbiah'i Sie kapia wọu papate. 31 Bọu ene ghěnnangu 
pětaha pira ěllo e i Sie měngkate rudénta měnodę u 
watangeng'E su taumata apan seng bọu riměnta ringang'E 
wọu Galilea solong Yerusalem. Seng i sire ene kų orasě 
ini e nakoa měsasahidin Sie su manga umat'u Israel. 

32 Kų orasě ini e i kami mělěčhabaru Injilé ene si kamene: 

Apang ku seng nikědo su manga i upung i kitę e, 33 ene 
tangu seng nikoa e si kite dingangu napěbiah'i Yesus kapia 
wọu papate. Batų u su ralungu bukě u Mazmur karuane 
pia kabawohe, 'Seng i Kau e Ahusě-Ku, kų su ěllo ini 
tangu lą seng makoą i Amang'U.' 34 Mawu Ruata e seng 
napěbiah'i Sie kapia wọu papate. Ku orasě ini e i Sie seng 
tawe lai sarung makahombang papate su ralungu kubulě. 
Ku baugu halě ene, Mawu Ruata e něhengetang, 'lą 
sarung mêngonggou pěkakědo susi ku sarung ipakasěhų, 
kereewe seng Taku piněkědo si Daud.' 35 Kerene lai su 
ralungu ayetě waline niwera u, 'I Kau e sarung tawe 
mapakawalan Ěllang'U satia ene mawuhų su ralungu 
lěbing.' 36 | Daud seng nate, kų nilêbing sěngkalěbing 
dingang i upunge, samurin sie někoą apang pakikoą u 
Mawu Ruata e si sie. Maiet'i Daud malaing seng nasue 
nahene kěbji. 37 Arawe i Yesus, ku seng niapěbiah'u Ruata 
kapia wọu papate e, kai i Yesus e tawe nasue nahene. 

38 Ualingu ene, manga aną u sěmbaų, i kamene hinong 
masingką u kai wọu anun Yesus ini e habaru kalaampungu 
rosa e ipakihabarě si kamene; i kamene hinong masingką 
u apan taumata ku mangimang si Sie e, ipakaliwiré bọu 
kalawọu rosa kų tawe ikarědasě ualingu wọu manga 
titan Duata kų ilěhabar'i Musa. 3? (13:38) ^ Ualingu ene 
i kamene hinong pakapapia tadeąu, kumbahang sarang 
mariadi si kamene apang niwerang manga nabi ini e, 

41 'Tatingangko pakapia-pia, ei kamene taumata apam 
puluang měhinakang! I| kamene e sarung měngkaherang, 
mase mate! U su tempo ini lą e kapěkěkoą e munara 

kų i kamene hala e sarung tawe měmpangimang u ene, 
maningbe pią u měnualagě si kamene.' " %2 Ene pią i 
Paulus děduan Barnabas naněntangu kanisa ene, i sire su 
kanisa e mědědorong tadeąu i sire saų měsule kapia su 
êllon Sabatě tuhu e, sau měnualagu manga halě ene e 

pakaunsui. 2Samurin sasěbangu taumata wọu kanisa e, i 
Paulus děduan Barnabas e nitolečngu tau Yahudi malawọ 
dingangu taumata wọu umatě baline kų seng nasowa 
agamang Yahudi. Tangu manga rarolohang ene něnasa si 
sire e tadeąu i sire e hanesě měngumbala su kakěndag'u 
Mawu Ruata. ^4 Su ěllon Sabatě tuhu e, marani kêbi 
dalohon soa e riměnta mědaringihě hengetangu Mawu. 
4 Kai sarąeng tau Yahudi e nakasilo taumata lawọ e, i 
sire kai něngkapenę u sasasingking. | sire mąnungkeang 
si Paulus dingangu rudendehé patiku apang iwěberane. 
46 Kai něngalembo laing kawahanine i Paulus děduan 
Barnabas měngkatewe měběbera mahatedě. Ungkuéng 
i sire, "Hengetang u Mawu e mambeng hinong ihabarě 
si kamene kalimona. Kaiso ualingu i kamene kawe tawe 
mapulu měnarimą u ene, i kamene seng něnantu hala 

u i kamene ta hinone měnarimą u pěbawiahě tutune 
ringangu kakalě. Kų ini e i kandua něněntang i kamene 
ku měbihu bansa waline. U kai ini e laorong Mawu 

e si kami; Mawu e něhengetang, la e seng něnilakeh'i 
kamene e makoą sěmbaų tualagě baug'u kalawou 
taumata wansa waline kų baline Yahudi, tadeąu i kamene 
makakarěntambeng kasasalamatě baugu patiku dunia." " 
48 Pią e umatě baline tau Yahudi nakaringihě ene, i sire 
měngkate malua-luasé, bọu e mědědalo e hengetangu 
Mawu e. Mase taumata apan seng nitataning Duata 
mědeąu makahombang pěbawiahě tutune ringangu 
kakalě, i sire ene e nangimang. ^? Hengetang u Mawu e 
malaing nasawuhě su patikų tampą su kąguwąu wanua 
ene. ° Arawe manga adimala u soa ene ringangu manga 
wawine matatuhasě měngkatakų u Mawu e tangu, 
sěsahowongang u taumatan Yahudi e. | sire mapalêton 
pěsasitori waug'i Paulus déduan Barnabas, kų měnokol'i 
rědua wọu wanua ene. °t Tangu manga rarolohang e 

němpanontong u awulě su laed'i rédua e su těngon sire 
e nakoa kere tatahěndung, bọu e nakoą solong Ikonium. 
52 Manga muritě su Antiokia e měngkate malua-luasě 
dingangu něngkapenę u Rohkě u Ruata e. 

1| Paulus děduan Barnabas malaing 
14 kinahombangeng u halě měsulung su Ikonium. 
| rědua malaing nahunsuě su kanisan Yahudi ku 
němpěbisara sěngapang botonge sene hakju malawọ tau 
Yahudi ringangu waline tau Yahudi němpangimang su 
Mawu Yesus. 2 Arawe tau Yahudi apan ta mangangimang 
e měmpąnahowong suapang baline tau Yahudi, hakiju 
makakaralaki naung i sire ku mąběnsing u apan 
mangimang su Mawu Yesus. 3 Ualingu ene i Paulus 
děduan Barnabas němpětaną marêngu sene. Ku měngkai 
kakąbahanine i sire mąhumbisarang halě u Mawu. Tangu 
Mawu e malaing mapakalahe u palahumbisaran sire 
maanun tatalěntų'E tangu mambeng kahěngang; i Sie 
mangonggou kawasa si sire waugu měkoą haghin tanda 
ringangu haghing halě makadalinau ta sihinge. 4 Kaiso 
ralohon soa ene měgěgulewasě sěmbaų dingangu waline; 
piabeng mąnumběka wọu tau Yahudi ringangu piąbeng 
maąanumběka wọu manga rarolohang ene. 2 Bọu e tau 
Yahudi ringangu těmbonang e sěnsunduang dingangu 
taumata waline tau Yahudi kų manigěsą dingangu 
měmpěngěntungu watu su manga rarolohang ene. ê Kaiso 
manga rarolohang ene nakaěnna kakakoa e, ku nělingką 
solong Listra ringangu Derbe manga e soa su Likaonia 
ringangkewen banua mangělikų soa ene. ” Kų sene i rědua 
e malaing měmpělěhabar'u Injilě e. 8 Kutęu su Listra e 
kai pią tau esẹ laede ruamběka e nipeose reng dokeng 
bọu gandongang, hakiju reng ta nakadaleng, batųu laede 
kawe tumanju lome. °? Tau ene maiang sene rudaringihé 
si Paulus měběbisara. | Paulus nakasahidi u tau ene 

mangimang, ku ualingu ene tangu isie wotonge maule 
wou saki e. Ku i Paulus e němandą e si sie, 1? kų dingangu 
tingihe maihą, i Paulus něbera, "Endai e rarisį pakatei!" 
Tau ene měngkatewe rimarisi pią linsọ e kų bọu ene 
rimaleng. 1t Ene Pią e taumata lawọ e nakasilo apang ku 
nikoą i Paulus, i sire měngkatewe sěngkapěluntingihě su 
werang Likaonia, "Manga ruata e seng němpělintų solong 
dunia e němpěbawadang u wadangu taumata." 12 Bọu ene 
i Barnabas nisěbą i sire si Zeus, dingangu i Paulus nisěbą i 
sire si Hermes, batųu kai i sie měbawerane. 13 Ampuang i 
Zeus, pangkunange su těngon soa, diměnta nangěntudu 
manga sapi esẹ dingangu manga bungang dalěgahu 
pasěllangengu soa. | sie mapulu tumole ringangu taumata 
lawọ e měmpěnarakang u sasěmba su manga rarolohang 
ene. 14 Pią i Barnabas děduan Paulus nakaringihe kapulun 
sire koatengu taumata lawọ ene i rědua měngkatewe 
němpananingkasě pakeang i rědua e apidu kątalange 
solong anun taumata lawọ e bọu e němpěbuheang, 12 "E, 
kawe unųe i kamene někoą kere ini? I kami e malaing 
taumata měsulung i kamene! | kandua ene tamai sini e 
kai waugu měhabaru Injilě si kamene tadeąu i kamene 
měmpaněntangu kalawọu sabarang tawe humpa e ini 

e kų duměnta solong anun Duata kų biahě, něndiadi 
langi dingangu dunia ringangu laudě dingangu kěbi 

apan su ralunge. 18 Su tempo tamai naliu Mawu Ruata e 
napakawalan kalawọu taumata apang měmpěběbiahě 
tutole kapulun sire sěngkatau-sěngkatau. 1? Arawe i Sie 
tawe niwule nangonggọ u manga tatialan batangeng'E 
kų ualingu pěkakoą mapia. | Sie něngonggọ u tahiti wọu 
langi dingangu pěbawawua su musunge si kamene. | 

Sie mąpakaěng i kamene ringangu mąpakaluasě naung i 
kamene." 18 Kaiso ringangkewen manga wawera tamai 
ene malaing bědang mawěhą baug'i rědua e měsědingu 

taumata lawọ e měmpanarakang u sasěmba si rědua 

e. 19 Manga pirang katau wọu taumatan Yahudi e apan 
diměnta su Listra wọu Antiokia su Pisidia ringangu wọu 
Ikonium mamọdai taumata lawọ e hakiu taumata lawọ 

e měmpąnumběka wọ'i sire. | sire nčmpangěntungu 
watu si Paulus, mase něhiudě solong likud'u soa. | sire 
mangiraling u i sie kai seng nate, ?? kaiso saraeng i sie 
pinětataliwungang u apan taumata mąngimang sene, 
tangu něbangungke i sie ringangu simuě kapia solong 
soa. Sěngkariěllone i sie něbuą solon Derbe sěngkapěbuą 
dingang i Barnabas. ?t Su Derbe, i Paulus děduan Barnabas 
něhabaru Injilé e kų malawọ taumata němpangimang su 
Mawu Yesus. Bọu ene i sire něsule solong Listra, tuhų 

e solong Ikonium, mase solong Antiokia su Pisidia. 22 Su 
apan soa ene, i sire manoghasé naungu manga murit'i 
Yesus dingangu měmpěněnasa si sire tadeau pakatatanąbe 
su pangangimang su Mawu Yesus. "I kitẹ e harusě masau 
mětatahangu sigěsą kalimona, buhu e i kitę makapěndang 
karalunsemahu Runian Duata Wuhu e," kerene kakakoa e 
manga rarolohang ene měmpąněntiro su manga murit'i 
Yesus su apan soa ene. 22 Dingangu su apan jemaatě e, i 
Paulus děduan Barnabas něhengkę měngangahą jamaatě 
e. Bọu ene kahian pěkakaliomaneng dingangu pěpapuasa, 
i rědua e měmpanarakangken měngangahą jamaatě e su 
Mawu pangimangeng i sire e. ?4^ Bọu ene i Paulus déduan 
Barnabas naněpaseng daraleng i sire lumiu wanuan 
Pisidia dingangu sarang Pampilia. 22 Ku bọuten i rědua 
něhabaru hengetang u Mawu Ruata su Perga, i sire nakoa 
solong Atalia. 28 Bọu ene i sire měsaų měsakaeng solong 
Antiokia. Ene e kai soa tampa i sire kalimona nisarakang 
su tatalêntu u Mawu Ruata e, tadeąu i sire měmpěkoą 
munara ku seng lěěčnsuečng i sire. 2? Saraeng nahumpa u 
Antiokia, i sire něngomoleng taumata wọu jamaatě e, bọu 

ene něběkęeng patiku apang nikoą u Ruata limiun sire 
e. | sire malaing němpěběkeng kereapa kakakoą u Ruata 
seng němuka raleng tadeąu i sire apang baline tau Yahudi 
e mangimang si Yesus. ?8 Su soa ene i Paulus děduan 
Barnabas e nětaną marêngu dingangu apan taumata 
maąngimang e. 

1 Pirang katau taumata wọu Yudea narěnta su 
15 Antiokia ku němpaněntiro taumata mangimang 
su Antiokia ene, u kamagengu i sire tawe sunateng 
tumuhų torat'i Musa, i sire tawe masalamatě. 21 Paulus 
děduan Barnabas dudoka kahěngang su timonan sire 
ene. Pěngěnsuečnge tangu mapakasahę u tadeau 
i Paulus děduan Barnabas dingangu pirang katau 
lai waline wọu Antiokia, apatarai solong Yerusalem 
mědeąu mědalahintaung halě ene ringangu manga 
rarolohang ore lai apang měngangaha e sene. ? Jamaatě 
su Antiokia něnondan sire sarang likudu soa, bọu e 
i sire nakoa solong Fenisia ringangu Samaria. Sene i 
sire němpěběkęeng kakakoą u taumata waline tau 
Yahudi ku seng němpěnarakang u watangeng i sire 
su Mawu Ruata. Habarě ene mangkewen nakaluasé 
naungu taumata mangimang su tampa ene. 4 Pią e i sire 
narênta e su Yerusalem, i sire nisčnsomaheng mapia 
kahian jamaatě e, ringangu kahian manga rarolohang 
ore lai manga pangaha e. Bọu e i rědua něběkęeng 
kěbį apang seng nikoą u Mawu Ruata si rědua e, si 
sire.  Arawe pirang katau wọu komolangu tau Farisi 
ku seng mangimang, dimarisi ku něbera, "I sire wọu 
kawanua waline ku seng nêmpangimang e hinong i 
sunatě dingangu mambeng harusě tumole torat'i Musa." 
6 Mase manga rarolohang dingangu manga pangaha e 
někomolļě baugu mědalļahintaung halě ene. 7 Marěngų 
kahěngang i sire měgěgaghěllįi u čnna. Pangênsueênge 

i Petrus dimarisi ku něbera angkuěng, "Manga aną u 
sêmbaul I kamene hala e masingką u seng naung bědang 
tempo naliu, Mawu Ruata e němile si sią bọu taloarang 
kamene tadeąu měhabaru Injilé su waline tau Yahudi e, 
tadeąu i sire malaing dumaringihě dingangu mangimang. 
8 Ky Mawu Ruata e kų masingka u ralungu naungu 
taumata e seng něnodę u i Sie něnarimą i sire; i Sie 
napakalahę u ene kų něngonggọ u Rohkě u Ruata e si sire 
měsuļungkewelai seng nionggo e si kite. ? Duata e tawe 
mapědalahaeng kite e ringang i sire. | Sie napakasusin 
naung'i sire, ualingu i sire nčmpangimang. !? Kų, kawe 
unųe i kamene mapulu rumoka Duata su tempo ini ku 
měngonggọ u wawawaěčng mawěhą su manga murite ini, 
sěmbaliau manga i upung i kite dingangkewelain i kite 
hala e malaing tawe makaumalě měndalengu kěbi e? 

11 Raliune wue, i kitẹ e kawe mangimang dingangu i kitẹ e 
iapakasalamaté ualingu kakěndag'u Mawu Yesus; kerene 
lai i sire." 12 Tangu něngkarěmmase kěbj taumata apąewen 
němpěkomolě sene. Bou ene i sire e rimaringihewe 

si Barnabas děduan Paulus sau měběběken kalawou 
tanda makalaherang dingangu apaeweng makadalinau ta 
sihinge kų seng nikoa u Mawu Ruata ku pinakikoaewe si 
rědua e sutaloaraeweng kawanua waline tau Yahudi e. 

13 Nasueen běkene i rědua e, i Yakobus něbera, "Manga 
aną u sěmbaų! Kěnnangko raringihé si sią. 141 Simon 
buhuewe něběken saheng kakakoą u Mawu Ruata e 
naung humotong něngukahu pěndangu naung'E si sire 
waline tau Yahudi, pią timonane měmile wọu taloarang 
sire taumata waline e kų sarung makoa umat'E. 15 Ky ene 
nětatalahino kere seng nitěbalu manga nabi e. Batų u 
kai pia kabawohe kere ini, 16 'Samuring ene la e ruměnta 
kapia,' angkuéngu Mawu, 'lą e sarung měmangung kapia 
waleng Daud ku seng nahaka e, ringangu manguli apang 

naopehě e, kų sau ipakatei; 17 tadeau kalawou taumata 
apan nalêmbe ene, měmpědeą Mawu, sěngkapědeą 
dingangi sire kěbį kawanua waline apang baline Yahudi kų 
seng nikuiang baugu makoą tataghuaneng-Ku.' Kerene 
angkuěng u Mawu, 18 kų seng něhabaru halě ene naung 
kalamona." 19 "Ku pěndangengku," angkuěng i Yakobus, 

"i kitẹ e tawe wotonge manigěsą si sire waline tau Yahudi 
ene kų seng něnarakang u watangenge su Mawu Ruata. 
20 Arawe i kitẹ e hinong měmohę u suratě si sire ringangu 
měnasa si sire tadeau i sire mětěllingu kumaéng kačng 
malamuhų kų seng nakoa sasěmba su mahang duata, 
arau kumina gěsing binatang nate natěpu arau kuminą 
(manginung) daha. Dingangu lai tadeąu i sire měteghang 
u watangeng i sire wou pěsasasundalě. 21 Batų u torat'i 
Musa e seng naung dokeng kalamona wěbasačěng apang 
ěllong Sabatě su manga kanisa, ringangu ilěhabarě 

su patiku soa." ?? Manga rarolohang dingangu manga 
pangahą e, ringangkewelain kalawọu ralohong jamaatě 
němpamutusě u měmile manga pirang katau wọu i sire 
apan nirolohě solong Antiokia ringang i Paulus děduan 
Barnabas. Tangu i sire němile si Silas děduan Yudas 

kų isěsěbą lai si Barsabas. | rědua ini e kai taumata 
mapapiang jamaatě e wọu taloarang taumata mąngimang 
su Yerusalem. 23 Ringangkewelain manga rarolohang ene i 
sire něndoho lai suratě kų bawerane kere ini, "Su kalawọu 
manga aną u sěmbaų bọu kawanua waline kų baline 
Yahudi, apang mětětaną su Antiokia, Siria, ringangu Kilikia. 
Tabeą bọ'i kami manga rarolohang dingangu pangaha u 
jamaatě ku aną u sěmbaų i kamene. 241 kami nakaringihě 
pią pirang katau wọu taloarang kami kų seng nakoa solong 
anung kamene kų nakapěganohą dingangu nakapěbingọ si 
kamene ualingu manga těntiron sire. Sumbaliau i kami e 
tawe měngangoro si sire pěkěkoą ene. 22 Hakiu ene i kami 

e seng něralahintau, kų kêbi e seng sěngkanaung mědeąu 
měmile manga pirang katau kų měndolohi sire solong 
anung kamene. | sire sarung sěngkaraleng dingangu 
ikěkěndag'i kite i Barnabas, děduan Paulus. 261 rědua ini 
e kai seng kahěnga-hěngang něnarakangu watangeng 
irědua e su Mawung kite i Yesus Kristus. 2? Ku i kami e 
měndoloh'i Yudas děduan Silas solong anun manga aną 
u sěmbaų. Seng i sire e kų sarung měhabarě si kamene 
wọu mohong i sire hala habarě kų malaing kabawohe 
su ralungu suratě ini. 28 Rohkě u Ruata e seng kimire 

-- dingangkewelaing i kami kukire -- tadeąu i kamene 
kumbahangbe lčngkanengu wawawaěng limembong 
kawčhąe wọu manga wawawaěng ini: 22 mangalene 
tangu: pětělling bue kumačěng kačěng kų seng bou nakoą 
sasěmba su mahang duata, kumbahang kuminą dahang 
binatang kų nate natěpu, ringangu pěmpěteghang 

bue wọu kakanoą u pěsasasundalě. Kereu i kamene 
mětěghangu watangeng i kamene wọu tamai ene, ute i 
kamene seng bọu někoą mapia. Kětąengbeng kerene e, 
kų salamatě bue!" 30 Bọuten nèkata, i sire apan nirolohě 
ene něbuą solong Antiokia. Sene tangu i sire někuj e kěbi 
dalohong jamaatě e nipětampung kų piněhabareng u 
suratě ene. 31 Saraeng kěbį dalohong jamaatě nakawasą 
e suratě ene tangu, i sire měngkate nahuluasu ralohone 
nakapia ihą i sire e. 221 Yudas děduan Silas e malaing 
nabi, selaing marêngu mąhumbisarang kamene manga 
aną u sěmbaų apang mangimang su Antiokia e mêdeau 
měgěllį u wawahansang dingangu wawalinsahě si sire. 
33 Sarangkeng i Yudas děduan Silas nětaną sěngkatempo 
sene, taumata mangimang su Antiokia e napěsulen 
dědua e ringangu něngoro si rědua apąněpasu tabeą 
suapaewen taumata rimoloh'i rědua e. 34 [Kai i Silas e 
němutusě u mětana sene pakatatapě su Antiokia.] 35| 

Paulus děduan Barnabas malaing mětětaną sěngkatempo 
su Antiokia, měmpąněntiro ringangu měmpělěhabaru 
hengetang u Mawu e ringangkewe lai taumata waline 
e lawọ. 36 Ta nararěnnaą wọu ene tangu i Paulus něbera 
si Barnabas, "Bọete i kitẹ kapia mětiwo manga aną u 
sěmbaų apang mangimang su Mawu Yesus, su patiku soa 
suapaeweng piněhabareng i kitęẹ e hengetang u Mawu; 
tadeąu i kitẹ e makasilo kereapa kakakoa i sire." 371 
Barnabas mapulu měmaringang i Yohanes Markus, 38 kaiso 
i Paulus tawẹ karaluase měmaringang i Markus, ianu ta 
mapulu sěngkapěhalě dingang mase naněntangkolain 
sire su Pampilia. 39 Tangu i Paulus děduan Barnabas 
nědarendehě marasai hakju pangěnsueěnge i rědua e 
nětalei: | Barnabas němaringang i Markus, kų něsakaeng 
dingange solong Siprus. “01 Paulus ute namile si Silas 
mase nébua dingange saraeng manga aną u sěmbaų su 
Antiokia e něnarakang i sire su tatalêntu u Mawu e. ^! | 
sire malaing limuhu wanuan Siria ringangu Kilikia; ku sene 
i sire měmpąnoghasě apan jamaatě. 

1| Paulus naněpasu raralenge solong Derbe, bọu 
16 e solong Listra. Sene tangu pią sěngkatau murit'i 
Yesus, arenge i Timotius. | ninange tau Yahudi, kų seng 
mangimang su Mawu Yesus; arawe i amange ute kai tau 
Yunani. 2 Bou taloarang taumata mangimang ku matana 
su Listra ringangu Ikonium, i Timotius timeleng kere 
sěngkatau mapia. 21 Paulus mapulu tadeau i Timotius 
tumole ringange; ualingu ene i sie něnunatě si Timotius. 
| sie někoą ene, batuu taumatan Yahudi su wanua ene 
kěbi e masingką u i amang i Timotius e kai sěngkatau 
taumatang Yunani. 4 Suapaewen soa ku tětiwočng i sire 
e, i sire mělěčhabarě suapan taumata mąngimang, apang 
putusang ku sen tinantung manga rarolohang dingangu 
manga pangahą e su Yerusalem. | sire měmpěněnasa 

manga aną u sêmbau apang mangimang e mědeąu 
tumuhų kalawọu atorang ene. 5 Tangu apaeweng jamaatě 
e mąhuntinambang katoghase pangangimange, ku apang 
kalačllo e mang mąhuntinambang kakěpale. € Rohkě u 
Ruata e tawe mapakawalan Paulus děduan Silas měhabaru 
hengetang u Mawu e su propinsi Asia. Ku daraleng 

i sire e nipakatěpasě solong banuan Prigia ringangu 
Galatia. 7 Ene nahumpaeng pěsaračěng su Misia, i sire 
něnaluką e simuě solong propinsing Bitinia, kaiso Rohkě 
u Mawu Yesus e němetọ si sire solong ene. 8 Kų i sire 
něhěpuse Misia e apidu nakoą solong Troas. ? Sěhěbi ene 
su Troas, i Paulus nakasilo sSêmbau papasilo. Su papasilo 
ene, i sie nakasilo tau Makedonia sěngkatau rudarisi 

su těngone apidu mědědorong sěngapang botonge 
tadeąu i sie makoą solong Makedonia mědeąu mětulung 
i sire. 1 Sarangke i Paulus nakahombang papasilo ene, 

i kami měngkatewe ringangu nědariahi makoą solong 
Makedonia. Batų u mambeng natahutěngadě su naung 

i kami němurų e ghěsine u Mawu Ruata e rimoloh'i 
kami pêléhabaru Injilě e su patiku taumata apang sene. 
11| kami e něbuą e wọu Troas, kų apidu němundalļě 
solong Samotrake, ringangu sêngkarioêllone nakoa 
solong Neapolis. 1? Bọu ene i kami solong Filipi, soa 
sêmbau su distriku Makedonia kahumotongange. Filipi 

e kai su paparentačngu kararatuangu Roma. Sene 

tangu i kami e nětaną manga pira ěllo karěngų e. 13 Su 
êlloeng Sabatě i kami nakoą solong biwihu salų su likudu 
pasěllangengu soa, u su pěndangeng i kami e sene kai 
pią tampa u pěkakaliomanengang u tau Yahudi. Bọu e 

i kami naiang dingangu mahumbisara ringangu manga 
wawine apang němpěkomolě sene. 14 Sěngkatau wọu 
taloarang sire kai tahawalų u heka kamumu, arenge 

i Lidia, tau wọu soan Tiatira. | sie kykěndag'u Mawu 

Ruata, kų Mawu e měngěnganoą dalungu naunge 
tadeąu i sie měnarimą bue apang itětěntirong Paulusě 

e si sie. Í’ | Lidia ringangu ralohong balene e nisahani. 
Bọuten nisahani e i sie něhačngke si kami e. I sie něbera, 
"Kereu manga aną u sêmbau makapěndang u ią e 
kahěnga-hěngang seng mąngimang su Mawu Yesus, ute 
pahundangengke su waleku." Mase i sie měněnihasą e si 
kami mědeąu pakituhuke roronge. 16 Su sahěllo i kami e 
kąpahundalenge solong tampa u pěkakaliomanengang, 

i kami e něsombangke ringangu sěngkatau wawine; e 
kai ěllang. Tau wawine ene kai nipěkawasačngu rohké 
dalakisě e kų makątěbalu kakakoą u sarung mariadi. 
Kahian pěnanighadu paledu limang sěmbaų-sěmbaų 
tangu tau wawine ene makąonggọ u untune maralawọ 
su manga mawune. 1” Tau wawine ene měngkate tatapé 
tutole si Paulus dingangi kami e kąpěměmansage, "I sire 
ini e kai ěllangu Mawu Kasěllahenge! | sire riměnta tadeąu 
měhabarě su manga aną u sěmbaų kereapa ralenge 
tadeąu i kamene masalamatě!" 18 Kų gěnnangu manga 
pira ěllo karěngųe tau wawine ene měngkate hanesě 
mamansagě kerene. | Paulusě e kai natakehě, hakju i sie 
něbihu kų něbera su rohkě ene, "Su areng'i Yesus Kristus 
e iọ mangoro si kau sěbangke wọu wawine ini!" Tangu su 
tempo ene lai e rohkě e naněntang u wawine éndaje. 

19 Ene sarangke manga mawune nakahěngangke u i sire 
seng tawẹ lčsabu makaéba doitě e, i sire měngkatewe 
něnamę si Paulus děduan Silas bọu e něhiud'i rědua 
solong dělahě niapětěngon manga těmbonange. 201 sire 
napětěngon Paulus děduan Silas, su manga těmbonang u 
kawanua su Roma e, wọu e něbera, "I sire ini e taumatan 
Yahudi e. | sire kai nčnggaghohaeng su soang kite e. 

21| sire kai nčmpěnahowong taumata apěkěkoą tundu 
kų tawe sěndalengu atorang i kite taumatan Roma. | 

kite e tawe makatarimą arau makakatole tundun sire 
ene!" 22 Taumata lawọ e malaing sěngkapětatibulu 
rimoką si Paulus děduan Silas; dingangu apąeweng 
manga mawu těmbonang u kawanua němpěhěngkasewe 
pakeang bọu awa irědua manga rarolohang ene, bọu 

e nangoro taumata pinělimadě si rědua. 23 Bouten i 
rědua nilimadé pinakatědų-tědų e, mase i rědua nitaho 
su tahungkų. Têmbonangu waleng tahungkų e nioro 
pinělukadě si sire pakapia-pia. ?* Uaļingu kawe parenta 

e tangu têmbonangu waleng tahungkų e něngaresě 

si rědua e su huangu tahungkų karalungang e, bou 

e naměntung laed'i rědua e su balakě. ?5 Mangą e 
kěkaloarane, i Paulus děduan Silas kapěkěkalioamanenge 
ringangu kąpěkěkantarjeng kakantari daralo su Mawu 
Ruata. Taumatang tahungkųewe lai waline e malaing 
kapědědaringihe si sire měkěkantari. 28 Sěngkělěndju 
nělinuhě maiha-iha, hakiu pinamanggilangu tahungku e 
malaing giminué. Kalawoewen manga tukad'u tahungkų e 
nasue něngkatope ringangu mangąewe hante piněčhapusě 
kalawọu taumatang tahungkų e malaing naraluka. 

27 Těmbonang u tahungku ene himěkose ku napuko. 
Sarangke i sie nakasilo manga tukadu tahungku e 
něngkatope, tangu i sie měngkatewe něngasa pedane kų 
němatę e wadange, watu u isie mąngiraling u taumatan 
tahungkų e kai seng nasue němpahuntalang. ?8 Kai i 
Paulus e měngkatewe někią maihą-ihą, "Abe pětumpate! 
| kami kébi e čndaung bue ene sini!" 29 Témbonangu 
tahungkų e nědorongke solo, kų bọu ene timalang 
solong dalunge, kų apidu kąkendene, i sie načnsą su 
těngon Paulus děduan Silas. 30 Bọu e i sie nangahąen 
dědua niapasěbang ku něbera, "Manga Mawu, kai 

apa e hinong takų koateng tadeąu ią e masalamatě?" 
31| Paulus děduan Silas simimbang, "Pangimangke su 

Mawu Yesus! | kau sarung masalamatě -- i kau ringangu 
kěbį taumata su ralungu waļenu!" 32 Mase i Paulus 
děduan Silas něnualagu waweran Mawu su těmbonang 

u tahungkų e ringangu su patiku taumata apang ene su 
walene. 33 Su hěbi ene lai kěkaļoarane tangu těmbonang 
u tahungkų e něngahą i sire ku nêmpamurési manga 

lesẹ i sire. Tangu i sie ringangkewen patiku taumata 
apang su walene e apidu nisahani. 34 Bọu ene i sie 
něngahąen Paulus děduan Silas solong balene kų 
něnadiang kačng si sire. | sie ringangkewen kěbi dalohong 
balene měngkate malua-luasě batųu orasě ini e i sie kai 
mangimang su Mawu Ruata. 2? Sěngkarioěllone maļukadě, 
manga mapapangkatě těmbonang u kawanuan Roma e 
něndoloh'u polisi solong tahungkų mědeąu pělěhabaru 
parenta tadeąu i Paulus děduan Silas pakipěllọ. 

36 Těmbonang u tahungkų e něhabaru halě ene si Paulus. 
| sie něbera, "Manga mawu mapapangkatu těmbonangu 
kawanua e seng něparenta pêmêméêllo i Tuang dědua. 

Kų ini e tangu i Tuang dědua e seng botonge mapulę. 

Ku salamaté měmpahundaleng!" 37 Kai i Paulus něbera 

su manga mawu polisi ene, "I kami e kai kawanuang 
něgarang Roma. Tawe nipěparikěsačng, kutęu i kami kawe 
seng nidalimadě su těngon lawọ dingangu nitahungkų. Kų 
ini e i sire měděndoloh'i kandua pakąpulę pakapěnnisě? 

I kandua e madiri! Pêngoro e manga mapapangkatě 

apan těmbonang'u kawanua e aparěnta hala solong ini 
apělěsọ i kandua e." 38 Manga aghaghaheng u polisi e 
něhabaru ene su těmbonang u kawanuan Roma. Pią ei 
sire mapapangkatu těmbonang u kawanua e nakaringihě u 
i Paulus děduan Silas kawe tau Roma, ute i sire něngkatakų 
e. 39 Mase i sire nědorongke ampung si Paulus déduan 
Silas, kų bọu ene i sire nêmpanondang dědua siměbang 
bọu tahungku apidu kądoronge i rědua e pąněntangu soa 

ene. ^0 | Paulus děduan Silas naněntangken tahungku e ku 
nakoa solong baleng Lidia. Bọuten něsombang u jamaatě 
sene, apidu měgěgěllį u wawahansang si sire e, i Paulus 
děduang Silas tangu něbuą e. 

1| Paulus děduan Silas naněpaseng daraleng i 
17 sire nisaheng Ampipolis dingangu Apolonia bọu e 
nahumpa u Tesalonika. Sene kai pią kanisan Tau Yahudi 
e. ? Tangu i Paulus malaing nakoa solong kanisa ene -- 
měsulungkewe tundune kěkoatenge kereu pią kanisa'n tau 
Yahudi sěmbaų e -- wọu e měmpědědalahintau ringangu 
apąeweng sene e mahumbisarang halě u manga ayetě su 
Winohe Susi e. I sie někoą ene e karenguewen těllung ka 
Sabatě mětětatuhų. ? Su ralungu ayet'u Winohę Susi e i sie 
měněnualagě dingangu mělělahę u Ratu Mananalamatě 
ku seng nikědon Mawu Ruata e hinong mědararagu sigěsą 
dingangu měbiahě kapia wọu kapapohong'E. "I Yesus 
takų ilěhabarě si kamene e, i Sie kai Ratu Mananalamatě 
ku seng nikědo e," angkuěng i Paulus. “Pirang katau 
němpangimang mase timole si Paulus děduan Silas; 
kerene lai kalawokange wọu tau Yunani ku mataku u 
Ruata, dingangu lawọ lai manga wawine lčadateng. 
> Arawe tau Yahudi e kawe susingking. | sire měmpěkěkui 
taumata apang lųliongahě su apan daleng kų někoą 
komolang u ghanoha. Tangu i sire něnggohaengke su 
kaguwau soa e, mase němpěngalọo e walen sěngkatau 
mangimang isěsěbą si Yason pědědeakeng si Paulus 
děduan Silas, u i sire kai mapulu makisěbang i Paulus 
děduan Silas ipětěngon taumata lawọ. 8 Ualingu pią i sire 
kawe ta nakačbą si Paulus děduan Silas ute, něhiude si 
Yason dingangkewelain taumata mangimang baline e 
manga pirang katau solong těngon manga mapapangkatě 
apang pią kawasane su soa ene. | sire nčmpěheang u, 
"I rědua ini e kai měmpěgěnggohaeng suapan tampal 

Orasě ini e soang kite e malaing seng nirěntačng i rědua, 
7 kų i Yason seng něnarima i rědua su walene. | sire kěbi e 
tangu lulampa kalawọu titang kaisar'u Roma, batųu i sire 
kai měběbera u piąbe lai ratu waline kų arenge i Yesus." 

8 Dingangu manga wawera ene tangu nakapěgěgahě 
taumata lawọ e ringangu apaeweng mangangawasa e 

su soa ene. ? Mase manga mangangawasa e nangoro si 
Yason dingangu taumata mangimang baline e pěgěgěllju 
wawaehe. Bọu ene wuhuewe i rědua e pakipěllọ. 1? Su 
hěbi ene taumata mangimang su soa ene něndoloh'i 
Paulus děduan Silas apakąkoą solong Berea. Nahumpą 

e sene, i Paulus děduan Silas nakoą solong kanisang tau 
Yahudi. 11 Taumata su Berea e nêngalembong mabawuka 
naunge wọu i sire apang su Tesalonika. Měngkate apa 
maluasě naung i sire nakaringihě běkeng habaru Mawu 
Yesus, kų bọu e ěllo-ěllo i sire měmpąnaněsui Winohę Susi 
mědeąu makąkasingką u měnsang kahěngang bue těntiron 
Paulus. 1? Lawọ bou taloaran sire mangimang su Mawu 
Yesus, ringangu walinewe lai mahali tau Yunani mapapia 
e němpangimang; bae bawine ringangu waebe lai ese e. 
13 Pią e tau Yahudi su Tesalonika nakaringihě u i Paulus 
selaing mělěhabaru hengetangu Mawu su Berea, tangu i 
sire malaing nahunděnta su Berea ku měmpěněnahowong 
dingangu mapěběbimbong u apang taumata sene. 

14 Dingangu masahawu-sahawu manga ana u sěmbaų su 
Berea e něnonda si Paulus solong apeng, arawe i Silas 
děduan Timotius měngkate těbe měmpětětaną su soa 
ene. 19 Bouten nanonda si Paulus solong Atena, manga aną 
u sěmbaų ene e něsule solong Berea něhabaru tatanatang 
Paulus tadeąu i Silas děduan Timotius apětětuhų si sie 
sěngapang kalighą e. 16 Ene i Paulus kąpěngěngampale 

si Silas déduan Timotius su Atena, naunge měngkate 

apa kiměndų u nakasilọ e soa e měngkatewe napenę 

u pakaluang. 17 Ualingu ene tangu i Paulus měngkate 
mědědalahintau ringangu tau Yahudi ringangkewen 
taumata waline apang manêmba Mawu su tampa 

ene, su kanisa e. Kerene lai su manga pasarě, ěllo-ěllo 
isie měngkate měkěkakereapa ringangu apaeweng 
taumata sene. 18 Manga mananěntiro wọu ghalipohon 
Epikuros dingangu ghalipohon Stoa měmpědědarendehě 
lai ringange. Pirang katau wọ'i sire něbera, "Tau ini e 
masingką u a? Kasingką e kětąbeng kadodo, kai arawe 
mohonge matanantadě!" Sěnggą ete wue ute něbera 

u, "Luhude i sie kai mělěhabaru mahang duata wou 
wansa waline." | sire nčmpěbera kerene, ualingu i Paulus 
mělěhabaru kakakoą u Mawu Yesus ringangu mąanun 
pěbawangung'E kapia wou kapapohong'E. 2 Mase i sire 
němaringang i Paulus solong pěsasasombang su Wulud'u 
Areopagus. Ku sene i sire němpěberą e si sie, "I kami e 
mapulu masingką u těntiro wuhu ilěčhabaru ene. 20 Batų u 
i kau kai mělěhabaru halě buhu ikěkaringihu tuling kami 
e. Ku ualingu ene tangu i kami e reng mapulu masingka 

u měnsang kai apa mangalene." (21 Batų u tau Atena 
kěbi-kěbj e ringangu taumata raghi apang měmpětětaną 
sene e měngkai papuluang měngěnsuęewe tempon sire su 
loahe ipědědaringihě dingangu měmpahumbisarang halé 
buhu ikěkaringihě e.) 2? Su tempong i Paulus dudarisi su 
těngon taumata apang měmpětětampung su Areopagus e, 
i Paulus něbera, "E i kamene tau Atena! la makasahidi u su 
ralungu patikų munara e i kamene manga aną u sěmbaų 
měngkate malaagama. 23 Batų u pią ia kapědaralenge 
mangělikų soang kamene e ringangu tutatingangke manga 
tampa u pěkakaliomanengang i kamene, ute ią nakasilo 
lai tampa u pěmaměllokang sasěmba sěmbaų, kų sene 
pia kabawohe, 'Su Ruata ku ta nikěkahěnganeng.' Ku 

kai su Ruata sěsěmbaěng i kamene, katewe i kamene 

wěga wue, u kai seng i Sie takų ilčhabarě si kamene. 

24 Duata e něndiadi dunia ini ringangu patikų dalohone, 
ute kai Mawun langi dingangu dunia e. | Sie malaing 
tawe mětataną su ralungu walen mahang duata koą u 
liman taumata. 25 I Sie malaing tawe měgaghausě manga 
apa wọu taumata, u kai i Sie mąngonggọu pěbawiahě 
dingangu singongo ringangkewelain patikų sąbarang 

su taumata e. 28 Bọuten sěngkatau taumata e, i Sie 
napakariading patikų bansa ringangu nangoro si sire 
ipělěloho kąguwąu dunia e. I Sie lai něnilakehě deng 
dokeng bọu tětą e měnsang su tempo sude arau su tampą 
sude i sire wotonge makapěbiahě. 2? Mawu Ruata e 
někoą ene tadeąu i sire mědeą si Sie. Malowọko i sire 
měsombang dingang'E su tempong i sire kapědědeą 

e. Kai tumuhu hinone Ruata e tawẹ kararaune wọu 
anung kite sěngkatau-sěngkatau e. 28 Keręewe ipěpauli 

u taumata e, 'I kitẹ e ipčběbiahě dingangu kukanoa 
dingangu měběbiahě su dunia ini e kai ualingu kawasan'E.' 
Měsulungu lai ilěhabaru tahaanang berang kamene. 'I sire 
němpěbera u, i kite kěbį e kai manga aną'E.' ?9 Ho, ualingu 
i kitẹ e kawe manga palahana u Mawu e, ute i kitẹ tawe 
wotonge mangěnnau Ruata e kawe tabidąu měsulungu 
tulada wọu wulaeng arau salaka arau watu nikoa tuhu 
kapandeng taumata. 30 Tempong kawawodoki kite e seng 
nipakawěgan Duata, arawe orasě ini e i Sie něndolohu 
patiku taumata su kąguwąu dunia e pětětobatě bou 
manga rosan sire e. 21 Batų u i Sie kai seng namoěngu 
ěllo sahěllo waugu mapěgutang kasěllahu dunia e tuhu 
kąadile. Halě ene sarung koateng u sěngkatau pinilen 
Duata e samatang baugu halě ene. Ringangu lai tadeau 
patikų taumata e maiaking u halě ene, u Ruata e seng 
napěbiahě kapia tau ene wou kapapohong'E!" 32 Saraeng 
i sire nakaringihě u nakasasěbąeng pěbawiahě kapia 

wọu papate, tangu pią u wọu i sire nahulěgęeng Paulus. 
Pią u lai něbera, "I kami e mapulu mědaringihě si kau e 
měbisarang halě ini." 33 Mase i Paulus naněntangkeng 
komolang ene. 34 Kutęu pią u sutaloaran sire mąnumběka 
wọ'i Paulus dingangu mangimang su Mawu Yesus, kere i: 
Dionisius sěngkatau wọu ralohon majelisě u Areopagus, 
ringangu sěngkatau wawine arenge i Damaris, dingangu 
lai manga pirang katau. 

1 Bọu ene i Paulus naněntang u Atena ku nakoa 
18 solong Korintus. ? Sene i sie něsombangken 
sěngkatau Yahudi arenge i Akwila, tau wọu soan Pontus. 
| Akwila buhu e lai simongo wọu Italia ringangu kawinge 
i Priskila. | sire riměnta solong Korintus batųu i Kaisar 
Klaudius seng něndolohu kěbį taumatan Yahudi e 
apąsčbang bọu Roma. | Paulus tamai nětiwo si rědua, 
3 mase nětaną sene ringang'i sire, ku něhalě sěngkapěhalě 
batuu hambaki sire e kai měsulungu hambaki Paulus, kų 
kai měkěkoą těndaą. ł Arawe su ěllon Sabatě e i Paulus 
tamai naněntiro su kanisa mědeąu makakariading tau 
Yahudi ringangu lai tau Yunani e mangimang si Yesus. 
> Ene saraeng i Silas děduan Timotius narěntą e wọu 
Makedonia, i Paulus měngkatewe mangěnsuęen tempone 
waugu měhabaru injilě bọu anun Duata e su tau Yahudi 
u i Yesus e kai Ratu Mananalamatě e nikědon Duata. 
6 Kai ualingken taumata e měngkate hanesě dudoka 
dingangu mělěhinakang si sie, ute i Paulus měngkatewe 
něnontongu awulě bou pakeange, kere sěmbaų tatialan 
pětatahěndungangu pěsasalang sire. | sie něbera u, "Kereu 
i kamene masilaką, ute ene sembeng salang kamene 
hala! lą e wěga wue! Ku manêta bou orasě ini tangu ia 
sarung makoą solong anun sire waline tau Yahudi e." 
7 Bọu e i Paulus naněntangken sire kų nêtana e su wale 
su sěmběkang kanisa e. Bale ene kai waleng sěngkatau 

waline tau Yahudi e, kaiso i sie kawe měněněmba Ruata. 
Arengu tau ene ute kai i Titius Yustus. 8 Arawe i Krispus 
těmbonangu kanisa e ringangkewe kalawọu ralohong 
balene e mangimang su Mawu Yesus. Dingangu malawọ 
lai taumatang Korintus baline e rudaringihé těntirong 
Paulus, mase i sire mangimang su Mawu Yesus kų bọu ene 
sahaniang. ? Su sěhěbi tangu suralungken sěmbaų papasilo 
e, Mawu e něhengetang si Paulus, "Abe katakų! Měngkate 
pěněntiro kų abe karěmmasě. 1? U lą e ruměndingang si 
kau. Taweu sarang sěngkatau makapěkoą dalaki si kau, u 
kai lawọ taumata su soa ini e kai taumata-Ku." 1t Ualingu 
ene i Paulus nětaną su Korintus sěntaung dingangu 
čnnung u wulang karěngų e kų měněněntirong hengetang 
u Mawu e si sire. 1? Pią e i Galio nakoa guběrnurě u 
Akaya, tau Yahudi e měngkatewe sěnsunduang dumoką 

si Paulus, mase manut i sie su pěnggaghutačng. 131 sire 
naulieng kabaratang ini, "Tau ini e mamirahi taumata 
lawọ e tadeau pěněněmba Ruata kų tawe nětatalahino 
ringangu torat'i Musa!" 14 Kuteu pią i Paulus mapulu 
sumimbahě, Galio seng něbera su tau Yahudi, "E tau 
Yahudi! Kereu ipěpangaduhang ini e kai sěmbaų dalawang 
arau sěmbaų kakanoa dalaki, tangu hinone ią mang 
měsabaru pangaduhang i kamene ini. 1> Kaiso ini e kawe 
pědararendehu wawera ringangu manga areng ore lai 
manga torat'i kamene hala e! Ku mang i kamene hinong 
mapakaliung kěbi ene. lą e reng mądiri měhukung u 
manga halě kere ini!" 18 Bọu ene i Galio něnokoli sire 
niapasěbang sarang likude. 1” Tangu i sire něnamę si 
Sostenes těmbonang'u kanisa e, kų naměbahě si sie su 
těngon medang pěnggaghutačng e. Arawe i Galio mang ta 
kadionge měsěmpij u halļě ene. 18 Bọu ene i Paulus bědang 
mětětaną marěngų su Korintus. Bou ene i sie něberąeng 
salamatěbe matěntang su kébi taumata mąngimang su 

tampa ene, bọu ene němundale, ringang i Priskila rěduang 
Akwila solong Siria. Su Kengkrea i Paulus nakilungguhu 
uta e nąung seng nibawalane niapakanandu ualingu 
kědone su Mawu. 19 Ene narěntąe su Efesus, i Paulus 
naněntangken Priskila rěduang Akwila bọu e simué solong 
dalungu kanisa ku měkěkakereapa ringangu tau Yahudi 
sene. 201 sire měgěgausě u tadeąu i sie reng apakądarěnna 
mětaną dingangi sire, kaiso i sie tawe mapulu. 2t Maningbe 
kerene, kai su tempong i sie sarung mêbua e, i sie něbera 
u, "Kereu Mawu Ruata e mapakawala, ute ia saube měsule 
kapia su tampa ini." Bọuten něbera kerene i sie něbuą 

e wọu Efesus. ?? Ene nalintų e su Kaisarea, i sie nakoa 
solong Yerusalem něgělljeng adaté su ralohong jamaatě 
sene, bọu ene natěpasu Antiokia. 23 Wọuten nêtana sene 
sěngkatempo e, i sie sauete wue namundalě, něniatą 
čntanang Galatia ringangu Prigia mědeąu měmpanoghasě 
pangangimangu ralohon jamaatě. ?4 Tangu piąko tau 
Yahudi sěngkatau wọu Aleksandria arenge i Apolos, 
narěnta su Efesus. | sie kai pande mahumbisara ringangu 
masingka-singka u ralohong Binohe Susi e, 2? kuteu seng 
nitěntiročngu měkirala těntiro mąanun Yesus. Tangu i 

sie měngkai mąněntiro ringangu kakakěhagě dingangu 
měngkai maudu-udupě maněntiro mauli u i Yesus, 
maning buhų e halě u pěnanahaning Yohanesě e singką e. 
26 Dingangu tawẹ goě e i Apolos nanětą e měběbisara su 
ralungu kanisa pią e i Priskila rěduang Akwila rudaringihé 
těntirone, i sire němpěmaringangken sie solong bale. 
Sene i sire měněnualagě si sire něngalembo lai katumange 
maanun daralengu munarang Mawu baugu kasasalamat'u 
taumata wọu i Yesus Kristus. ?” Bọu ene e i Apolos kai 

pią kapulune makoą solong Akaya. Tangu taumata apang 
mangimang su Mawu Yesus su Efesus němohę u suratě 
su manga aną u sěmbaų apang mąngimang su Akaya e 

tadeąu i sire mapulu měnarimą i Apolos. Ku pią e i Apolos 
narěnta e su Akaya, pětatulunge mambeng nalahę u pią 
gunane masaria su apan taumata kų ualingu kakěndagu 
Mawu Ruata e seng nangimang su Mawu Yesus. 28 Batų u 
apą e makąlahěngking, kų i Apolos nakawatą tau Yahudi 
e su halě u pědararendehě su těngong lawọ. Kų i sie 
mělělahę u wawerang Binohę Susi u kai i Yesus Datu 
Mananalamatě nikědo e. 

1 Ene pią e i Apolos su Korintus, i Paulus kai 
19 kaluhune ulung banua e kų nahumpaeng Efesus. 
Paj sene i sie něsombangken pirang katau apang seng 
mangimang su Mawu Yesus. 21 sie nakiwalo si sire, 
"I kamene nakatarimą u Rohkě u Ruata pią i kamene 
němpangimang su Mawu Yesus?" | sire simimbang, "I 
kami e kalingung nakaringihě u pią Rohkě u Ruata e, 
kai mang tala." 3 "Kamageng kerene, kai nisahaning 
sasahani sude tangu i kamene e?" angkuéng i Paulus. 
"Dingangu sasahaning Yohanes," angkučngkeweng sire. 
4 Mase i Paulus něbera, "I Yohanes něnahani taumata e 
mědeąu pělahekang u i sire ene seng němpětobatě bou 
kalawọu rosan sire. Kai i Yohanes malaing kapělěhabare 
su tau Israel u i sire hinong mangimang su taumata kų 
sarung duměnta e samurin sie, ku kai i Yesus." > Ene i 
sire nakaringihe ene, tangu i sire nisahani e su arengu 
Mawu Yesus. êKu su tempong i Paulus naněllidu limane 
si sire, Rohkě u Ruata e někawasa si sire, ku bọu e i sire 
nanětą e měmpěběbera su ralungu haghing bawera 
makadalinau dingangu mąněpaseng habaru injilě. 
7 Kakěpali sire e tangu mangawe mapulo dua su kataune. 
8 Gěnnangu těllu wulang karěngųe i Paulus měngkatewe 
měběbisara ringangu ta gočř e su taumata e su ralungu 
kanisa, měpěpapangalą dingang i sire baugu měngiaking 
i sire měnsang kereapa Mawu Ruata e měparenta kere 

sěngkatau Ratu. 2 Kai pira-pirang katau e wọu i sire ene 
kai měmpětětungkěti u těmbọ i sire kų tawe mapulu 
mangimang. Su těngon patikų taumata mątatampung 
sene i sire měngkate mělěhinakang těntiro mąanung 
Mawu Ruata waugu měngambang taumata e ualingu 
Yesus. Ualingu ene i Paulus naněntang i sire kų natamai 
němpěpaparingang dingangu manga murit'u Mawu Yesus 
simuě solong dalungu pěsasikolačng i Tiranus. Sene i sie 
apang kalačllo e měmpěkěkakiwalo ringangkewen manga 
taumata e. 101 sie měngkatewe tatapě měkěkoą halļě ene 
su ralungu sěntaung karěngų e sarang kěbį taumata apang 
měmpětětaną su propinsing Asia e, bae tau Yahudi arau 
kawanua lai waline, kébi-kébi e rimaringihě hengetangu 
Maw u e. 11 Duata e měkěkoą halě makądalinaų tą sihinge 
su ralung'i Paulus. 12 Kereu lenso arau papehe ku seng 
bọu pěpaketang i Paulus kų bawačěnge solong anun 
masasaki, tangu saki i sire e mailang dingangu rohkě u 
setang e malaing mahunsěbang bou anun sire. 12 Piako 
tau Yahudi pirang katau tahapěnokolu setang lųluhu 
apang tampa měngěnguserě rohkě dalakisě e wọu apan 
taumata. Piako lai wahighan sire měpěpakę u arengu 
Mawu Yesus ipěněnokolě kalawou rohkě u setang e. 

| sire němpěbera su manga rohkě u setang ene, "Su 
arengu Mawu Yesus ilěhabar'i Paulus ene, ia měnokoli 
kamene!" 14 Pią manga rariọ esẹ pitung katau aną u 
sěngkatau pangkate imang mawantugě arenge i Skewa, 
měkěkoą halļě kerene. 19 Arawe rohkě u setange něbera 
si sire, "lą masingka i Yesus dingangu ią masingkalain 
Paulusě e, arawe i kamene ini e kai i sai?" 16 Mase tau 
kinasučkangu setang e liminsọ e ku měngkatewe timěmbo 
ringangu kawahanine, hakiu i sire nahuntalang bọu wale 
ene pią lesẹ e ringangu těntole, batuu pakeang i sire e 
nipěgaghaghehę bọu wadang i sire e. 17 Kalawou tau 

Yahudi e ringangkewelaing kawanua waline e matana su 
Efesus e nakaringihe apa nariadi e, tangu i sire něngkatakų 
e. Ku areng u Mawu Yesus mang sauneng dédaloêng. 

18 Malawọ taumata e něngkakoą taumata mąngimang su 
Mawu Yesus, dyděnta měmpąngakung pěsasalan sire su 
těngon lawọ, nąung su tempo naliu e. 19 Kų i sire tiasa e 
naung kawe mědědalahopa e, němpěnampungu manga 
bukě i sire kų nasuen tutunge su těngon taumata lawọ. 
Mangawe ipêtatamba kalawọu arěgang bukě i sire e 
mangawe limang pulo su hiwune roitě salaka. 20 Kerene 
sahen tatuwong hengetangu Mawu e nětimbangkewelain 
kawasane, ku mangkeng kakasawuhe ringangu mangkeng 
kakatoghase wawodaj e. 2t Samuring karariadin tamai 
ene, i Paulus namutusě u makoą solong Makedonia 
ringangu Akaya bọu ene matěpasu Yerusalem. "Ku maeng 
seng bọu pai ene," angkuěng i Paulus, "ią malaing harusě 
makaratingu Roma." ?? Tangu i sie něndolohu ruang katau 
wọu tumatimbange ku kai naung i Timotius děduan 
Erastus mědeąu makoą solong Makedonia, těntalangbe i 
sie mětětaną sěngkatěmpo su propinsing Asia. 22 Luhudu 
su tempo ene kai pią ganoha masaria nariadi su Efesus, 
ualingu pěnaněntiro měběběkeng kakakoau Mawu 
Yesus. ?4 Batų u su soa ene kai pia sěngkatau tukangu 
salaka arenge i Demetrius kų měkěkoą tulada salaka 
rarodọ, tuladang pangkunangu mahan duata wawine 

i Artemis. Hambaku tau ene kai makąonggọ u asěkine 
masaria su manga mělahalě e. 22 Ualingu ene tangu i sie 
něnampungke manga mělahalě e ringangkewelain manga 
mělahalě u tukangu salaka waline, ku bọu ene něbera, 
"Manga aną u sěmbaų! I kamene masingka u i kitę e kai 
makahombang asěkine wọu munara ini e. 22Ku ini ei 
kamene seng nakasilọ e ringangu nakaringihě hala apang 
ku nikoą i Paulusě e. I sie něbera u manga mahan duata 

kų naung seng nikoa u taumata e mambeng balinewe 
ruata. Dingangu i sie seng nakakariadin taumata lawọ e 
mangimang u těntirone balinewe kětąeng sini su Efesus, 
kaiso kawe maraning mapěpidu kasěllahu wanuang Asia 
e lai. 2? Makagěnggang ute kai madiringu munarang kite 
ini e kawe makahombang areng mawuhu. Dingangu 
walinewe kětąu ene, kaiso pangkunangu ruata wawine i 
Artemis malaing sarung koateng ta mangalene, ringangu 
kawawantuge sarung ralindačng; sumbaliau i sie kai ruata 
wawine ku dědaloěng u patiku taumata su Asia, ringangu 
su kasěllahu dunia!" 28 Kerene sarangke kalawou taumata 
e nakaringihě ene naung i sire e něngkatěti, ku bọu e 

i sire nčmpamansagě u, "Biahě i Artemis, ruatan tau 
Efesus!" 29 Tangu ghanoha ene měngkatewe naměpidě 
sěngkasoang. Bọu ene ghapačngu měgaghohaeng e 
měngkatewe němpanamę si Gayus děduan Aristarkhus, 
tau Makedonia e dumararingang si Paulus su raralengang 
e, bọu ene něhiud'i sire solong stadiongu soa e. 30 | Paulus 
mapulu sumué mětěngkalau dingang i sire, kaiso apang 
měmpąngimang su Mawu Yesus sene e němpěsěding 

i sie. 21 Pirang katau mapapangkatu propinsing Asia 

e apang měmpědědalahapji i Paulus, nangoro lai su 
taumata pêlêhabaré si Paulus tadeąu i sie kumbahang 

lai mětěngkatodę u watangenge su stadion ene. ?2? Ene 
apąeweng taumata měmpěkěkomolě su stadion ene 
kawe seng naung němpěkalimbuhung. Pią e seng 
měmpěměmansagě kere ini, piabe lain měmpěběbansagě 
kerene, u kalawokang e wọu i sire e wěga wue měnsang 
kawe unue i sire nčmpětampung sene. 23 Sěnggaą bou i 
sire ene měněniką u kai i Aleksander nakoą puěngu sitori, 
batųu kai i sie nisuhudu tau Yahudi solong těngone. Tangu 
i Aleksander něnidąeng limane makionggọ u loahe reng 
mauli u hinone su těngon taumata lawọ e. 34 Kai kerene 

isire nakasilo euisie kai tau Yahudi, tangu sêngkahindo 
enémpamansagé maihą-ihą angkuěng: "Biahě i Artemis, 
ruatan tau Efesus!" 35 Nadehọ katewe durutulisu soa e 
nakakalěda naungu taumata lawọ e. | sie něbera, "E i 
kamene tau Efesus! Patikų taumata e masingka u kai soan 
Efesus nakoą soa pěpapaduliangu pangkunang u ruata 
i Artemis dingangu watu susi ku mątěntung bọu langi e. 
36 Taweu sarang sěngkatau makakarendehu halě ene. 
Ualingu ene tangu pakalenehě bue, ringangu kumbahang 
měkoaą apa kų tawe suna e. ?” I sire ini e niwawang kamene 
solong ini e walinewe ualingu i sire kai seng nêhampasé 
pangkunang u mahang duata arau kai ualingu i sire seng 
něhinakang duatang kite. 38 Kereu i Demetrius dingangu 
manga mělahalě e pią pangaduhang e su pěsěngkatau 
e, ute walą e kere i sire apğbawa perekarang sire su 
pěgaghaghutačnge. Pěgaghaghutačěng e kąbawuka wue 
waugu ene ringangu manga mapapangkatu têmbonangu 
kawanua e sêntinia mang ene. 39 Kai kamageng u 
bédang lai pią apa-apa waline kų ilěčnning i kamene, 
ute ene e harusě pakasuewe pahumbisarang kamene su 
pědararudatong lawọ e tuhųewe ralenge. “0 Batų u apang 
ku nariadi su sahěllo ini e kiwuą u kai makasilaka si kite. 
| kite botonge itoke měkěkoą pěgaghohaeng, ualingu i 
kitęẹ e tawẹ apa sarang manga pungene kadidi-didi baugu 
mapakasěgadu hinong pěgaghaghohaeng ini e." 41 Bouten 
namoka u kěbi ene durutulisu soa e rimolohu taumata 
lawọ e pinakapule. 

1 Sarangke pěgaghaghonggą su Efesus e nalêda 
20 e kapia, i Paulus e něnampungken jamąatě e kų 
deng něgělli u sasasa si sire. Bọu ene i sie někatąeng sire 
kų něberan salamatěbe matěntang, mase naněpaseng 
daraleng e sarang Makedonia. ? I sie naměpidě kaguwau 
wanuan Makedonia kų seng němaliansang u sasasa lawọ 

su taumata apang mangimang su Mawu Yesus su tampa 
ene. Bọu ene i sie nakoa solong Yunani. 3 Těllu wulang 
karěngųe i sie nětaną sene. Tangu pią isie kapěsasadiane 
měmundalě solong Siria e, piako habarě u tau Yahudi 

e sěngkahaung měmate si sie. Ualingu ene tangu i sie 
němutusu mědeąu měsule kų ilěngangu Makedonia. 4] 
Sopater aną i Pirus bọu Berea nědingang i sie; kerene lai 
i Aristarkhus děduan Sekundus tau Tesalonika, ringangu 

i Gayus tau Derbe. Kerene lai i Timotius, i Tikhikus 
dingang i Trofimus, tau wọu propinsing Asia. 21 sire 
něngalimona si kami kų bọu ene něngampalě si kami su 
Troas.  Napaļuseng Pěmamantugu Éllon Borotě Tawe 
Kabọ e, i kami nêmundalé kų naněntangken soan Filipi. 
Lima ěllo tuhu e i kami nětampung kapia ringang i sire 
su Troas. Sene i kami e nětaną sěngkamisa karěngų 

e. 7 Su hěbing ěllo misa e i kami nětampung mědeąu 
kumaéng sěngkakačěng keręewe kakačngu aną u sěmbaų 
e. | Paulus kai mědědarudato ringangu taumata, watu 

u sěngkariọčllone i sie kai pią karakine mêbua. Sarang 
kékaloarane i Paulus měngkate měběbisara. Su ralungu 
kamaré su wowone rasi tampąeng kami mětampung e, 
měngkai natimu solone. “Ene kai pią sěngkatau umbaseng 
arenge i Eutikhus mąiangke su tobangeng. Ualingu i 
Paulus tawẹ čdunge měbisara tangu, i anu umbaseng ene 
kinahuntikilangke marasai hakiju i sie kinalčnabengke su 
tobangeng ene, bọu e wěgaweng kinanawoénge rasi bou 
katěllu hawenge. Tangu pią e i sire něhengkę si sie, kuteu 
sěngkakakěllane i sie kai seng nate. 1? Arawe i Paulus e 
tanaę e limintų, ku dimarêmma su tau umbaseng ene 

e, kų nilahěkutang e. | Paulus něbera angkuěng, "Abe 
ghěnggang u i sie wědaweng biahě!" 11 Bou ene i Paulus 
saųyewe naawi solong bowone, bọu ene němahiąeng 
borotě dingangu kimačng sěngkakačng. Sarąeng seng 

marêéngu mahumbisara ringangu taumata ene sarang 
malukadé tangu, i Paulus e něbuą e. 1? Taumata e 
měngkatewe němaringang napulę su tau umbaseng 
ene solong balene. | sire měngkatewe nakapěndang u 
maluasě dingangu mahiborě. 131 kami e nakoą e solong 
kapalé kų něbuą e něngalimona solong Asos, mědeąu 
měněnsomahě si Paulus kų mapasakeng sie su kapalé e 
sene. | sie seng něngatorě kerene ualingu i sie kai makoą 
solong tampa ene mědeą dalengu luměngang. 14 Saraeng 
něsombang su Asos, i Paulus měngkatewe lighą simake 
kapalé kų bọu ene i kami něbuą solong Metilene. 1? Bou 
pai ene, i kami e něbua kapia kų sêngkarioêllone nahumpą 
u tampa ku mětětěngong Khios. Sěngkakarumahing e i 
kami e nahumpąeng Samos kų naliuen sěhěllo e tangu 
nahumpąen Miletus. 16 | Paulus kai němutusě u tawe 
motong su Efesus, tadeąu kumbahangbe měgagholọ u 
tempo e su wanuan Asia. Kų i sie kai měsěsasahawų 
sêngapang botonge makoą solong Yerusalem su ěllon 
pěmamantug'u Pentakosta. 1? Bou Miletus i Paulus 
něndingọ u habarě solong Efesus měgěgausě apang 
pangaha u jamaatě sene e pěněnsomahě si sie. 18 Ene 
pią e i sire nasongọ e i Paulus e něberą e si sire, "Manga 
aną u sěmbaų masingką u kereapa ią měběbiahě tempo 
ini sutaloarang kamene nanětą bọu êllo humotonge 

ia nasongo su Asia. 19 Dingangu kasasana u naung, 

ore lai ringangu tatědọ u ěllon mata malawọ e ią 
měmunara waugu Mawu su ralungu pětatohą u sasaluką 
kěkahombangengku e ualingu kai pią kapulu ralaki bọu 
tau Yahudi. 2° | kamene masingka u ią e sembeng tawe 
měndalěmping sarang kadidi-didi mauli si kamene apang 
pią gunane si kamene. la maněntiro si kamene walaewe 
su komolangu taumata lawọ dingangu su apang bale. 

21 Baewe su taumatan Yahudi arau lai su wansa waline ia 

měngkate sěntinią mangarêkilé si sire tadeau apětětobatě 
bọu kalawọu rosan sire kų apakakoa solong anun Mawu 
Ruata, ringangu apangimang su Mawu Yesus. 22 Ku tangu 
mědeąu makatuhube laorong Rohkě u Ruata e, ute ią e 
makoąko solong Yerusalem. Kų ią e wěga wue měnsang 
apa e sarung mariadi si sia pai sene. 23la e kětąengbeng 
masingką u su apan soa e, Rohkě e mąnahuntěngadě si 
sią, u ią e sarung sumuě su tahungkų dingangu sarung 
masigěsą. 24 Arawe ią e tawe měndarekeng u pěbawiahěku 
ini e, sěmbali kate ią e makauadipěbe munaraku e nąung 
seng nilěngkang u Mawu Yesus si sią e ringangu sěmbali 
kate ią e masatia sarang pěngěnsuečngu pěbawiahěku 

e waugu měhabaru Injilě e mąanun kakěndagu Mawu 
Ruata. 2> lą seng bọu nětiwo si kamene ana u sěmbaų 
dingangu selaing bọu něhabaru mąanun kereapa Mawu 
Ruata e měparenta kere sěngkatau Ratu. Kų ini tangu 

ia měpěpěndang u selaing tawe sau makapěsombang 

i kamene manga aną u sěmbaų. 28 Ualingu ene hatede 

ia e měbera si kamene u kamageng u pią u sutaloarang 
kamene kų sarung mawihua e, ene walinewe salaku. 

27 lą e tawe timêtalang bou halěku e manualagu patiku 
karakin Duata e si kamene. ?8 Kų i kamene pěndiagąbeng 
batangeng i kamene hala e ringangu lukarewe kěbj 
dalohon jamaatě e kų seng pinaměllokang u Rohkě u 
Ruata e si kamene mědeąu pakilukade; u i kamene kai 
seng bọu niruj nakoa měnanahimata jamaatě e. Ku i 
kamene e pěmpělukaděbe jamąat'u Ruata e měsulungu 
sěngkatau lukadě mělělukadě dombane, batuu Mawu e 
kai seng napakariadin jamaatě e tataghuaneng'E tutune 
ualingu kapapohongu Ahus'E tutune. ?9 Su palusěku e 
nalahe u sarung děntačng u manga ralugě bawahani 
sutaloarang kamene. Kų i sire apan dědiagateng i kamene 
e sarung makoa kinačngu manga ralugě ene. 30 Saralaing 

bọu taloarang kamene hala e sarung pią u masalinsawų 
měhabaru habarě tawe katěngade. | sire měkěkoą kerene 
tadeąu apan taumata ku seng mangimang su Mawu Yesus 
e mipalidě kų bọu e tumole si sire. 3t Ualingu ene tangu 
pakaralukadě bue! Pětahěndung u kai těllu taung karěngų 
e, ringangu kasangi e hanesě, êllo hěbi e tawę čdone ią 
maněntiro su sěngkatau-sěngkatau e wọu i kamene. ?? Kų 
ini e ią měnarakang i kamene su Mawu Ruata tadeau 
i Sie měhiking si kamene ringangu tadeąu i kamene 
měngumpaedě bue su habaru kakěndagu Mawu Ruata. 
Mawu Ruata e kai kawasa waugu manoghasě si kamene 
ringangu měngonggọ u kalawou alamatě si kamene kų 
seng nidariahin'E waugu patiku umat'E. 331a e tawe 
lumaěnning u roitě arau pakeang su sarang sěngkatau. 34 | 
kamene hala e masingka u kai ualingu liaghang gatiku ia 
měsěsalimaę měnukųewe pandungangku ringangkewen 
manga hapiku apan němpětolļe ringangku. 22 Su ralungu 
patiku munara e ią seng nêngonggo u sansahě si kamene 
u kahian pětatěngkasaghedě kere ini e i kitę e hinong 
mětulung u apan seng bọu nipěhengetang u Mawu 
Yesus, 'Limembong makariangkamang e mêngonggo, 
sulungu měnarimą e.' " 36 Ene sarąeng i Paulus nasueen 
bisarane tangu i sie němulangengke ringang i sire kèbi 
e kų někaliomaneng. 3? Tangu i sire kěbį e měngkatewe 
nahunsangi kąlahěkų e si Paulus dingangu kąpěběberane 
salamatěbe rumaleng. ?8 Něngalembọoewe makasusa si 
sire e ualingu i Paulus něbera u i sire e sembeng ta saų 
makasilo si sie. Bọu e i sire němpangěntuden sie solong 
kapalě. 

1] kami e někatą u pangahą u jamaatě bọu Efesus 
2 1 e, bọu ene naněntang i sire. Bọu e i kami něbuą e 
natěpasu toadu Kos; kų sêngkarioêllone i kami nahumpą 
e su tahanusang Rodos. Bọu tampa ene tangu i kami e 

němundale solong pěmamalangoěngu Patara. ? Su Patara 
e i kami něsombangkeng kapalé mětětimona Fenisia. 
Tangu i kami simakẹ e kapalě ene, mase něbuą e, ? kų 
něsakaeng sarang i kami e nakasilọ e tahanusang Siprus 
su kaihing kami; kai arawe i kami e mang kapěsěsakaenge 
mětětimona Siria. | kami e němalango su Tirus, batuu 
kapalě e kai pěngaungang lurange. “Su tampa ene i 
kami tamai limuhu nětiwo apang mêmpangimang su 
Mawu Yesus, mase mětětaną dingang i sire ghênnangu 
sěngkamisa karěngų e. Kinahiąen aha u Rohkě u Ruata 

e i sire měněněgu si Paulus tadeau kumbahangbe tamai 
solong Yerusalem. ? Kai sarangke nahěpusě tempone 
waug'i kami e mětaną sene, i kami e naněntang i sire 

kų naněpasu raraleng i kami. | sire kěbį e ringangkewen 
manga aną dingangu kawing i sire něnonda si kami sarang 
likudu soa. Pai sene, su wiwihu apeng tangu i kami kěbi 
němulangeng ku někaliomaneng.  Bọu ene i kami e 
někatą e sěmbaų dingangu waline wọu ene simake su 
kapalé, kų i sire němpěsulę e solong bale. 7I kami e 
měngkate němundalě bou Tirus solong Ptolemais. Sene 

i kami e nětiwo manga aną u sěmbaų apang mąngimang 
e, ku měběbawą e adatè si sire bọu e reng nětaną 
sěhěllo ringang i sire. 8 Sěngkariočllone i kami e něbuą 

e kapia, ku nahumpaeng Kaisarea. Sene tangu i kami e 
reng něsombang u mělahabaru Injilě arenge i Filipus, kų 
nětaną dingange su walene. I sie tangu kai sěngkatau wọu 
taloarang sire pitu kinapile su Yerusalem. “Ana e mahuala 
i sire čpą seng nialamateng u kakěndagu Mawu Ruata 
mědeąu měhabaru injil'u Ruata. 10 Sarąeng nararěnna e 

i kami e sene, narěntą e sěngkatau nabi arenge i Agabus 
bọu Yudea. 111 sie riměnta anung kami kų něngalą 
papehe i Paulus. Dingangu papehẹ ene i sie něngiki laede 
ringangu limane hala, mase něbera, "Kai ini e nipauli 

u Rohkě u Ruata e: Taghuang u papehe ini e sarung 
hapusang kere ini su Yerusalem kahian tau Yahudi e, kų 
isarakang su waline tau Yahudi." 12 Sarang nakaringihě 
ene, i kami ringangkewelaing kěbį manga aną u sêmbau 
matana su Kaisarea e mědědorong sěngapang botonge si 
Paulus tadeąu i sie kumbahang tamai solong Yerusalem. 
13 Arawe i sie kai simimbang, "Apa wue gunane i kamene 
mahunsangi kere ini hakiu mapakakondọ u naungku e? 
la e seng těbe sadia, walinewe kětąu makihapusě pai 
sene, kaiso saralaing mate ualingu Mawu Yesus." 14 | 
Paulus tawe mapulu rumaringihě si kami, tangu i kami 

e něngědo něsěding i sie. "Baląewe kapulun Mawu 

e kariadi," angkuěng i kami. 12 Sarangke wọu nětaną 
sěngapang déngu e sene, i kami e měngkate něndiahing 
apaliwų i kami kų něbuą solong Yerusalem. 16 Ku pirang 
katau manga aną u sěmbaų bou Kaisarea nahundingang i 
kami mědeąu měnondang kami solong baleng Manason, 
batųu i kami e kai měnguntang su walene. (| Manason e 
kai tau Siprus ku kai seng marêngu nakoą murit'u Mawu 
Yesus.) I Ene pią i kami narěntą e su Yerusalem, manga 
aną u sěmbaų sene naněnsomahe si kami kų měngkate 
maralahimumu. 18 Sěngkariọoěllone i Paulus dimaleng 
sěngkaraleng dingang i kami nětiwo si Yakobus; kų 
kěbjewe apan těmbonang u jamaatě e malaing ene sene. 
19 Bọuten něgěllį u adaté si sire, i Paulus něběke si sire 
patiku apang kinoa u Mawu Ruata e si sie sutaloaran sire 
waline tau Yahudi e. 29 Bọuten nakaringihě běken Paulusě 
e, i sire kěbįi měngkatewe němpědalo Mawu. Bou ene i 
sire němpěbera si Paulus, "Paulus! I kau hinong masingką 
u seng apa hiwune taumatan Yahudi e nêmpangimang su 
Mawu Yesus. | sire kěbi e kai masatia su torat'i Musa e. 
21 Kų orasě ini e i sire nakaringihě u i kau kai mąněntiro 
patiku tau Yahudi kų matana kalaunidé sutaloarang bansa 

waline, tadeąu i sire apčměměllọ u torat'i Musa. | kau e 
něnasa si sire tadeąu i sire tawe makisunatu manga aną i 
sire arau měmpěsěmpi u tiahan tau Yahudi e. ?? Kų ini e 

i sire tau Yahudi apan seng mangimang ene seng nalahe 
u sarung dumaringihě u i kau e seng ene sini. Ku kereapa 
e tangu? 23 Mapiawe tuhu těgung kami. Kai pią čpaą u 
katau sini ku seng bou někědo su Mawu. 24Ku i kau e 
pěmaringangke si sire panusi watangengu e ringang i sire 
kų talungko wawaeh'i sire mědeąu makikulų u utą i sire. 
Maeng kerene sarung lumětą su kěbi taumata u apang 
kinaringih'i sire maanun kau e, walinewe hinone, ualingu 
i kau sěsanu malaing měsěsěmpi u torat'i Musa e. 2? Kai 
arawe i sire apang baline tau Yahudi e kų seng nangimang 
su Mawu Yesus, seng bọu nisurateng i kami maanun 
putusang i kami u i sire apětětěghang u kumaěng kačng kų 
naung seng bọu nisčmba su mahang duata, apětětělling u 
kuminą binatang pią dahane arau kumina gěsing binatang 
ku nate nikěllọ; dingangu apětětěghang u kakanoą u 
pěsasundalě." 26 Tangu i Paulus dimalengke ringang i sire 
čpą u katau ene, kų bọu ene i sire němpětěngkasusjen 
batangeng i sire sěngkahindọ su sêngkarioêllone. Bou 
ene i sire nahunsué su Walem Mawu mêdeau mêhabaru 
kate lai pira ěllo halě u pananusi e maghanapě e ringangu 
sasěmban sire sěngkatau-sěngkatau e isarakang. 27 Ene 
pią e počngu pitu ěllo e seng marani e mapaghohě, tangu 
pią manga pirang katau taumatan Yahudi wọu Asia e 
nakasilo si Paulus su ralungu Walem Mawu. Bọu ene i sire 
něnahowongke taumata lawọ e, bọu ene němpěhěgo si 
Paulus. 28 Kapěměmansage, "E tau Israel, tulungko! Seng 
ini e taumatane kų dudaleng suapan tampa kąpaněntirone 
su patiku taumata e, mąněntiron haghing dalawang 

su tau Israel, rudoka torat'i Musa e ringangu rudoka 
Walem Mawu ini e. Kuteu relaingko měměmaringang 

i sire waline tau Yahudi e apąsuě su ralungu Walem 
Mawu e kų mapakadalaki u tampa susi ini e!" (221 sire 
němpěbera kerene watų u i sire seng nakasilo si Trofimus 
tau Efesus ene e su soa ringang i Paulus; kų i sire něngěnna 
u kai i Paulus napasuě u tau ene su ralungu Walem 
Mawu.) 30 Ene kasěllahu soa sěmbaų e měngkatewe 
něganohą kų kěbi taumata e němpěkaliwo-woěngke 
mědeąu mětampung. | sire nřmpěnamę si Paulus 
dingangu něhiud'i sie solong likudu Walem Mawu e. Ku 
su tempo ene lai tukadu Walem Mawu nihěping. 31 Pią 

i sire manga měnggaghohaeng e mědeą u měmate si 
Paulus, taumata e něhabarěko su koměndang u měsasekę 
bọu Roma u kaguwąu Yerusalem e kapěgěganohą e. 

32 Tangu koměndang ene měngkatewe němaringang 
manga pěrwira e ringangu sordado manga pirang katau 
ku masahawu-sahawu nahuntalang dingang i sire solong 
tampa u ghanohą ene. Su tempon taumata lawọ e nakasilo 
koměndang ene ringangu manga sordadone, tangu i 

sire nêmpangêdo e naměbahě si Paulus. 33 Koměndang 
ene měngkatewe himaung si Paulus, kų nisamę e, 
ringangu nangoro taumata piněhapusě si sie. Bọu ene 
koměndang ene nakiwalo měnsang kai i sai i Paulusě 

e ringangu kai apa e nikakoa e. 34 Sčmbahageang bou 
taumata lawọ e simimbang u kere ini ku sěmbahageang 
kewe lai simimbangu kerene. Kakakoa kerene ute kai 
kalemboghang hakiu koměndaěng e tawe makakasingką 
u kai apą e naung seng nariadi e. Ualingu ene tangu 

i sie něngoro tadeau i Paulus pakisué su ralungu 
markasě. 35 Pią i sire něngahą i sie solong tumbalatung 
e, manga měnggaghanohą e tangu měngkatewe 
němpěnggaghohaeng tawe sihinge hakjeweng i Paulusě 
e katewe pinětatimbangengu manga prajuritě e. 36| 

sire e tětolečngu wuntuangu měnggaghohaeng e kų 

měmpěměmansagě u, "Patę e i sie!" 37 Kerene sumuě e 
su ralungu markasě e, i Paulus něbera su koměndang ene, 
"Botonge ią deng makapědudaton Tuang kadodọ tempo?" 
"I kau makąberangbeng Yunani tangu?" angkuěng u 
koměndang ene. ?8 "Kamageng kerene, i kau walinewe 
tau Misirě nąung kangerę někoą gohaeng ku bou ene 
napatalang u ěpą u hiwu su kataune měnggaghohaeng pią 
aghide simuě solong banua linggi?" 3? | Paulus simimbang, 
"lą e kai tau Yahudi, tumanąu soan Tarsus, soa timeleng 
su Kilikia. Tulungko ghělire loahe ią měbisara ringang." 
40 Tangu saraeng i Paulus nighělirang u loahe něbisara, i 
Paulus dimarisi e su tukadě, kų něnida ringangu limane. 
Kěbi taumata e něngkarěmmasě. Bọu ene i Paulus 
něbisara si sire su werang Ibrani. | Paulus něbera, 

1 "Manga ghaghurang ese dingangu manga ana u 
22 sêmbauku ikěkěndagě e patikų! lą e mauli u hinoku 
e si kamene. Kěnangko raringihě!" ? Pią i sire nakaringihě 
si Paulus měběbera su werang Ibrani e, saunengke lai 
nětěngkarčěmmasě i sire. Tangu i Paulus naněpaseng 
tatualage. 3 "lą e kai tau Yahudi," angkuěng i Paulus, "ią 
e kai pinčhěnding su Tarsus su wanuan Kilikia, kaiso ia 
e niapakasaria sini su Yerusalem, ku kai nitěntiročng 
pinakiuwuhě kahian mananěntiro gěguwą i Gamaliel su 
halě u tumuhų torat'i Musa e su manga i upung i kitẹ e. 
Měsulungkewelai manga aną u sěmbaų patikų e sini su 
sahěllo ini, ią e maļaing makěhagě baugu Mawu e. ł lą 
e měngkai mětětingkai patiku apan tutole těntiro wuhu 
ene. I sire kěbįi e baę esẹ arau waẹbe lai wawine e takų 
sěsamekang mase takų sěsučkang su ralungu tahungku. 
5 Imang mawantugě hala e, ringangu kěbjewe apang 
Měnggaghuta Agama e makąsahidi u ią e tawe měkakonti. 
Batų u kai seng i sire ene wọu něngonggọ u suraté sia 
baug'i sire tau Yahudi su Damsyik. Ualingu suratě ene 

tangu ią niapakawala měnamę apan taumata mąngimang 
su těntiro ene e su tampą ene ringangu měbawąewe lai 

si sire solong Yerusalem mědeąu pahangeng." € "Pią e ią 
kadalenge kų maranjeng Damsyik, natarangke ěllo malêtu 
e, sěngkianų e pią tualagě masaria natuahě bọu langi 
něliwung si sią. 7 Ene ią měngkatewe nawatang su ěntana, 
bọu e ią nakaringihě pią tingihě něbera si sią, 'Saulus, 
Saulus! Kawe unųe i kau manumbiagé si sią?' 8 Mase ią 

e nakiwalo, 'Kai i sai i Kau e Tuang?" 'lą e kai i Yesus tau 
Nazaret tětumbiagengu,' angkuěnge. ? Taumata apąeweng 
ene sene ringangku e nakasilo tualagě ene, kaiso i sire 
tawe nakaringihě tingihě mêbèbisarang ią e. 1? Mase ią 
nakiwalo kapia, 'lą e kai hinong makoą e apa Mawu?"' 
Mawu e simimbang, 'Pěbangungke ku suěko su Damsyik. 
Ku sene i kau e sarung paulikangu kapulun Duata e pakikoa 
si kau.' 1t lą e kai nawuta ualingu tualagě nakalangi ene. 
Tangu manga hapiku e něngahą u ią e simuě su Damsyik. 
12 Tangu sene kai pią sěngkatau arenge i Ananias. | sie kai 
sěngkatau taumata maagama ringangu matuhų-tuhų su 
manga torat'i Musa. Kěbj tau Yahudi apang měmpětětaną 
su Damsyikě e měngkate maadatě kahěngang si sie. 121 sie 
kai riměnta rimalinge si sią, kų dimarisi su sêndihangku 
apidu něbera, 'Saulus, aną u sêmbauku, sayko pěmanda 
pakapia!' Su tempo ene lai ią něhengkę u ghatiku, wọu 
ene němanda si sie. 14 Bọu ene i sie něbera si sią, 'Duata 
naung pahamawuang i upung i kitẹ e seng němile si kau 
tadeąu i kau makakasingką u kapulun'E, ringangu makasilo 
si Yesus, Éllangu Ruata ku měkěkoą kapulun Duata e mase 
rudaringihěbe tingihu Mawu Yesus sěsane. 15| kau e 
sarung makoą sahidi waugu měhabaru patikų apan seng 
kinasilonu ringangu kinaringihu su patiku taumata e. 16 Kų 
tawahaluasu lai mahědo marěngų-děngų. Pěbangungke, 
kų pakisahaningkong batangengu. Pěkuiko arengu Mawu 

e tadeąu i kau e maliwirě bou rosanu e." " 17 "lą e něsule 
solong Yerusalem, kų pią ia kapěkěkaliomanenge su 
Walem Mawu, ią e kai nikanoakeng u Rohkě u Ruata. 

18 lą nakasilo Mawu; kų i Sie něhengetang si sią, 'Lighako 
pakasahawų pěněntangu Yerusalem, batųu i sire sini e 
tawe karaluase měmpěnarimą u sasahidinu e mąanun 
la." 19 lą kai něbera, 'Mawu, i sire masingka-singka u ia 
seng bọu simué su manga waleng pěkakaliomanengang 
mědeąu měnamę dingangu měměbahě si sire apang 
mêmpangimang si Kau e. 20 Kerene lai su tempon sahidinu 
i Stefanus nipate, ia sěsaku e malaing ene sene, ringangu 
kapuluku kerene. Hakiu kawe ią e mělěhapa pakeang 

i sai-saing němate si sie.' 21 Kaiso Mawu e malaing 
něbera si sią, 'Dakọ e, watu u lą kai sarung měndoloh'i 
kau kakoą solong tampa marau anun sire apang baline 
tau Yahudi e.' " 22 Taumata e mang deng dudaringihé 

si Paulus mahumbisara e, katewe su pêngênsueêngu 
wawerane e, i sire kawe němpěheang sěngapang 
botonge kaihą e, "Měngkate pate taumata kerene. 

| sie tawe hinone ipěbiahě!" 23 Apidu kapělěheange 
maiha-ihą, i sire němpěngalipę e kakingkaeng i sire, 
ringangu mapakatontongu awulě su winangaeng. 24 Tangu 
koměndaěngu wuntuang u Roma e nangorọ e tadeąu 

i Paulus pakįsuě e su waloari mědeąu i sie sěsuiang 
dingangu kągesere mědeąu makakasingką u kawe unųe 
tau Yahudi e kawe měmpěběbuheang kerene si sie. 22 Kai 
su tempong i Paulus bọuten nilaiki baugu pakilimadě e, 

i Paulus kai něbera su pěrwira kų nąung dudarisi sene, 
"Botonge ngae měndalimadě sěngkatau kawanuan Roma 
e kų bédang tawe nisěsěsuiang?" ?6 Nakaringihě ene, 
tangu pěrwira ene, nakoą solong anun koměndangu 
wuntuange ku něbera, "Ku seng ini e sarung koateng 

i Tuang? Tau ini e kai kawanuan Roma!" 27 Tangu 

koměndang ene nakoą e solong anun Paulus dingangu 
nakiwalo, "Kěnangko pauli, měnsangbe kawanuan Roma i 
kau e!" "Ore" angkuěng i Paulus, "ią e kawanuan Roma." 
28 Koměndang ene sayewe něbera, "la e nakoą kawanuan 
Roma, ualingu měměmaehěbe pajakě tawę sihinge 
kalawọe!" I Paulus simimbang, "Arawe ią e pinêhanabe 
kere aną u wanuang Roma e." 2? Tangu orasě ene lai 
manga sordado apangkewe mapulu měnaněsui si Paulusé 
e němpěsohọo dingangu koměndang ene malaing nataku 
batųu i sie kawe seng něhapus'i Paulusě e, sěmbaliau 
i Paulus kawe ana u wanuan Roma. 30 Koměndangu 
wuntuang bọu Roma e mapulu-pulu makakasingką u 
měnsang kawe unųe hakju tau Yahudi e měngěnsilu sala 
si Paulus. Ualingu ene tangu sêngkarioêllone i sie někui 
manga imang těmbonang e ringangu manga Měnggaghuta 
Agama e niapěkomolě. Bọu ene i Paulus e nilukane wọu 
wěntunge, mase pinakiwawane niapararisi su těngon sire 
kěbi. 

1 Ene i Paulus němandą e si sire měnggaghaghuta 
23 e kų něbera, "Manga aną u sêmbau kų! Sarang 
sahěllo ini e ią tawe nakapěndangu mamben tawe 
salaku su těngon Duata su ralungu naungku mąanun 
pěbawiahěku." 2 Pią i Paulus něbera kerene, Imang 
Mawantugě i Ananias něndolohu taumata ku dudarisi su 
sěmběkang Paulus piněmeru mohong i Paulus. 3 Tangu i 
Paulus něberą e su imang mawantugě ene, "Mawu Ruata 
e sarung měmeru si kau, taumata kontiang ku měměmělle 
susi! | kau kykaiang sene mělěhukung u ią tutuhu 
torat'i Musa, kuteu kawe i kau sěsanu lulampa toratě 
e, ku měngěngoro taumata tadeąu apěměmeru si sią!" 
4 Taumata apang su sěmběkang Paulusě e něbera si Paulus, 
"| kau měngkai kasamede imang u Ruata Mawantugě!" > | 
Paulus simimbang, "O, ią e wěga, manga aną u sěmbaų, u 

i sie kawe imang mawantugé. Kahěngang bue su ralungu 
Bukě Susi e pią kabawohe, 'Kumbahang i kau měngkai 
manamedě těmbonang u wansanu e.' " 6 | Paulus nakasilo 
u sčmbahageang bọu manga měnggaghaghuta e kai wọu 
i sire tau Saduki ringangu sěmbahageangkewe lai waline 
ute kai i sire wọu taumatang Farisi. Ualingu ene i sie 
něbera su měnggaghuta e, "Manga aną u sěmbaų! lą e 
kai tau Farisi, hěnton Farisi. lą e nilahukung sini ualingu 

ią mangimang u taumata apan seng nate e sarungbe 
měbiahě kapia." 7 Sarang i sie něbera kerene, tau Farisi 
ringangu tau Saduki e nanětą e nědarendehě, hakiju 
komolang ene napahia duang kamonaěng. (8 Batų u 
ungkuěčng u tau Yahudi e, taumata nate e seng tawe 

sau měbiahě kapia, dingangu tawe apa maląekatě e, 
ringangkewe lai manga rohkě e tawe apa; arawe tau Farisi 
e mąngimang u sarungbe pią kèbi tamai ene.) °? Tangu 
něganohą e marehe. Pirang katau taumatang Farisi e 
nakoa mananěntiro agama e němpědarisi ku dudoką 
kahěnga-hěngang. Angkuěng i sire: "Tumuhų kasingką 

i kami e, tau čndaj e tawę salane sarang kadidi-didi! 
Aramanung mamben těngadě piąbe rohkě arau maląekatě 
e ky měběbisaran sie!" 10 Pědararendehě ene nakoa 

e keren kasěllahe hakju koměndang e natakų kibasinę 

u i Paulus kai sarung pětataliwungang i sire patečěng. 

Ku i sie něndolohu wuntuangu sordado e piněngalą si 
Paulus wọu taloaran sire e ringangu piněbawa si sie 
solong markasě. 1t Su hěbi tuhu e Mawu Yesus dimarisi su 
sěndihang i Paulus kų něbera u, "Pakatarimą bue naungu 
e! I kau e seng něsahidin lą e su Yerusalem. I kau e hědon 
sarung měsahidin ene lai su Roma." 12 Sěngkariọčllone 
maluka-lukadě tau Yahudi e nanětą e němpěngindorę. | 
sire němpěsalu tawe kumaéng dingangu tawe manginung, 
kereu i sire tanakapate si Paulus. 12 Pia kalimam pulone su 

kataune taumata e němpěngindorę. 1⁄4 | sire něngkakoą 
solong anung manga imang těmbonange ringangu manga 
těmbonang u tau Yahudi apidu něbera, "I kami e seng 
něsalu sěngkapěsalu u tawe kumačěng dingangu tawe 
manginung apa-apa kereu tawe nakąpate si Paulus. 

15 Ho, ini e manga aną u sěmbaų dingangkewen manga 
měnggaghuta e mapiawe němpěndingọ u suratě su 
apang koměndangu wuntuang bọu Roma e kų pědorong 
si sie pěbawa si Paulus kapia pětěngong kamene, 
tabidąu i kamene mapulu sau mananěsui perkarane 
pakaunsu-unsui. Kų i kami e seng sadia waugu měmate si 
sie téntalang ta nahumpa u ini." 16 Arawe ana u wawineng 
Paulusě e nakaringihě niusu kindorę ene. Tangu i sie nakoa 
e solong markasě e kų něhabaru halk ene si Paulus. 7 I 
Paulus mase někuj e sěngkatau pěrwira kų něbera si sie, 
"Paringangko umbaseng ini e solong anung koměndang; 
batųu i sie kai mapulu pia u ipauli e si sie." 18 Pěrwira 
ene nêmaringangke rario umbaseng ene solong anung 
koměndang ku něbera angkuěng, "Paulus, taumatang 
hukumang ene, někui si sią, kų nědorong si sią tadeąu 
pěměmaringang rario umbaseng ini e solong anun Tuang; 
u kai pią u hinong taku ihabarě." 19 Koměndang ene 
něngumbelę e limang dariọ umbaseng ene kų nipakaghea 
solong sěndihang e kų pinakiwaloěng, "Kai mauli u apa 

si sia i kau e?" 20 Dariọ umbaseng e simimbang u, "Tau 
Yahudi e seng sěngkapěgaghighilě u mědorong takadeau 
i Tuang pěbawa si Paulus apětěngon Měnggaghaghuta 
Agama e rjěllo, měsulungu i sire mapulu saų měněsui 
perkarane pakaunsu-unsui. 21 Kai kumbahangbe i Tuang 
mahimang dorong i sire, batųu kai pią kalimam pulone 
su kataune taumata kapěkěkěmbunine mědeąu měhěgą 
si sie suraleng. | sire kěbįi e seng němpěsalu tawe 
kumaěng dingangu tawe manginung kereu i sire tawe 

nakapate si Paulus. Ku ini e i sire sembeng sadia; ku 
kate měngěngampalě sasimbang i Tuang samatang." 

22 Koměndang ene něbera, "Kumbahang měhabarě si 
sai-sai, u i kau kawe seng nauli u ini e si sią." Bọu ene i 
sire něndolohu rariọ umbaseng ene pinakapule. 23 Bọu 

e koměndang ene někuj e pěrwira ruang katau, mase i 
sie něbera si sire, "Diahiko sordado rua hasų su kataune 
ringangu těntara susake kawalo e pitum pulo su kataune, 
dingangu těntara pią daleange rua hasų su kataune kų 
apěbua lai solong Kaisarea měntěhang hěbi pukulě sio. 
24 Diahieko lai kawaļone i Paulus pakisakei, ku tondako 
isie sarang mahumpąu anun Guběrnurě i Feliks ku 
tawebe kurange apa." 22 Mase koměndang ene němohę u 
suratě bawerane kere ini, 26 "Su mawu Guběrnurě i Feliks 
lčadateng, tabeą bo'i Klaudius Lisias! 27 Tau ini e seng 
nisasamẹ u tau Yahudi kų seng masara pateěng i sire kai 
manga ią tawe riměnta ringangu wuntuang u těntaraku 
e kų něngambang si sie; batųu ią kai nakaringihě u i sie 
kai aną u kawanuang Roma. 28 Ualingu ia kai mapulu 
masingką u kai apa ngae salane kų ilěěnsil'i sire si sie, 
mědeąu takų iwawa solong Pěnggaghutačngu Agamang 
sire. ?9 Kuteu i sie naung tawe někoaąbe apa-apa kų i sie 
hinong sigěsakengu papate arau itahungku. Lačnsil'i sire 
si sie kětąbeng ualingu pią kalahêmpukange ringangu 
toratu agamang sire hala e. 3° Bọu ene ią nipaulikangu kai 
pią karaki ralakisě bọu tau Yahudi e si sie. Hakju sauneng 
takų pinakičntudě i sie su anun Tuang Guběrnurě. Ku ia 
e seng dimolohu apan němpěngěnsil'i sie apêbébawa 
pangaduhang i sire e mąanuewen sie si Tuang." 3t Tangu 
manga těntara e němpěkaradiahangke munarang sire. 

I sire e němpěngalą e si Paulus kų němpěbawa si sie 
hěbi ene lai solong Antipatris. 22 Sêngkarioêllone i sire 
napakawalan buntuangu sumasake kawalo něněpasu 

raraleng dingang i Paulus, kų i sire hala e něbali kapia 
solong markasě. 3? Ene wuntuangu těntara sumasake 
kawalo enahumpa e su Kaisarea, i sire něhabaren suratě 
ene su guběrnurě, kų bọu ene něnarakang i Paulus si 
sie. 34 Sarąeng guběrnurě e nasuęen basane suratě e, i 
sie nakiwalo si Paulus, měnsang kai wọu apa asale. Ene i 
sie nasingką e u i Paulusě e kai wọu Kilikia asale, “2 ute i 
sie něberą u, "Kerenẹę e! lą hědon mananěsui pêrkaranu, 
ku kamageng u i sire apan němpěpangaduhang i kau e 
seng marěnta sini." Bọu ene i sie něngoro tadeąu i Paulus 
pakiaresě su ralungu walen Datu i Herodes. 

1 Lima ěllo tuhu e, Imang Mawantugě i Ananias 
24 ringangu manga těmbonang u tau Yahudi e nakoą 
solong Kaisarea nědingangu sěngkatau pěngacara arenge 
i Tertulus. | sire nětěngon Guběrnurě i Feliks dingangu 
něhabaru pangaduhang i sire maanun Paulus. ? Pią e i 
Tertulus nikuiang solong těngone, i sie něngěnsil'i Paulus 
kere ini, "I Tuang Guběrnurě Lěadateng! Su liman tuang, 
banuang kami e rembeng měběbiahě su pědarame. 
Dingangu ualingken katatahučnnang tuang, ute selaing 
malawọ halé mapapia e kěkoateng i pąnaghupia 
kawanuang kami. ? Kěbį e mang tětarimakeng i kami 
ringangu tatarimakase dingangu pêngangarêga sěngapang 
karange e su patikuewe tampa. 4 Kai tadeau kumbahangbe 
měgagholọ u tempo lawọ si tuang, ute ia mělěharapě 
malowọko i tuang dembeng mědaringihě pangaduhang i 
kami e kadodọ ini. 21 kami e nakačbą tau ini e nąung kai 
měnggaghohaeng makąsilaką. Su apan tampa i sie kai 
makakąděntang ganohą sutaloaran tau Yahudi ringangu 
i sie nakoa pangaha e suapang kakanoau tau Nazaret. ê| 
sie seng hakiu wọu lai něnaluką napakalamuhų u Walem 
Mawu e, hakju nisamẹ i kami e i sie. (I kami e kai mapulu 
měhukung i sie tuhuewe toratu agamang kami e. 7 Kaiso 

koměndang i Lisias e nangahon sie wọu limang kami, 

8 ringangu nangoro tadeau apang měmpangąduhang e 
pětětěngon tuang.) Kereu i tuang měnaněsui tau ini e, 

i tuang sěsane sarung makaringihě bọ'i sie katulidě e 
wọu patiku lačnsilě ipąngěnsil'i kami e si sie." 9? Taumatan 
Yahudi apan sene malaing měmpangěnsilě dingang si 
Paulusě e, ringangu manahuntêngadé patiku apang 
niweran Tertulus. 1? Mase guběrnurě e něnida si Paulus 
mědeąu apěběbera. Tangu i Paulus simimbang ungkuěng, 
"la masingka u i tuang kai seng nakoa mělahukung 

su wanua ini e ringangu taunge karêngu e. Hakju ene 
ia nakapěndang maluasě maulju sasimbangku e su 
pahes'i tuang. 1! | tuang seng nakasěsui hala u tawe 
něngalembo wọu mapulo dua su ěllone naliu ią e nakoą 
solong Yerusalem kų někaliomaneng. 12 Dingangu tawe 
nikěkačbakeng u tau Yahudi e ią mědědarendehi sai-sai 
arau napěkomolu taumata waugu pěgěnggohaeng su 
Walem Mawu, arau su manga kanisa arau su tampaewe 
sude su ralungu soa. 131 sire malaing tawẹ u makalahe 
u manga lačnsili sire ilčhabarě si tuang mąanun ią e. 

14 Mambeng těngadě ią harusěbe měngaku su těngon 
tuang u ią kawe měněněmba Ruatang i upung i kami e 
tutuhuewe těntirong Mawu Yesus kų angkuěng i sire 
kawe něsala. Arawe ią e wědang mąngimang u patikų 
apang mabawohe su ralungu Bukě i Musa e ringangu 
Bukě u manga nabi e. 15 Mèsulungu i sire, ia malaing 
pią pělaharapěku ilčunsandehě su Mawu Ruata u kěbi 
taumata e sarung měbiahě kapia wọu papatene -- 
taumata mapapia arau taumata ewe lai raralaj! 16 Hakju 
ene ią měkěkulěte sěngapang botonge tadeąu ralungu 
naungku e wurěsi su těngon Mawu e ringangu wurěsi 
su téngoewe lain taumata e. 17 Saraeng naung tawe 
dise su Yerusalem mangae pira taung, ia nêbali sene 

nangěntudu roitě kakěndagě su kawanuaku ringangu 
waugu měnarakangu sasěmba su Mawu Ruata. 18 Su 
tempong ia kapěkěkoą e ene, i sire nakačěbą e si sią su 
Walem Mawu, bọuten nanusi watangeng. Tawẹ apa 
taumata lawọ e ringangku, ringangu tawẹ apa lai ganoha 
sene su tempo ene. 19 Kětąembeng pią tau Yahudi pirang 
katau sene wọu propinsing Asia. Kawe i sire hinong ene 
sini e waugu měbawa pangaduhang i sire si tuang, kereu i 
sire pią pangaduhang ualingu lačnsil'i sire si sią e. 20 Arau 
měngkate walą i sire ini hala mauliu karalakiku apaeweng 
kinasilon sire, su tempon ią e mapětěngon Měnggaghuta 
Agama e. 21 Kinačbakeng i sire kětąbeng bawera sěmpědi 
ini, ku piněbera su těngon sire u: lą e nidaratě sahěllo 

ini e, kai ualingu ia mangimang u taumata nate e saųbe 
iapěbiahě kapia." 22? Mase i Feliks ku seng nakakasingka 
lawọ halě u těntirong Mawu Yesus, něngondọeng pêrkara 
ene, "lą e sarung mamutusu pěrkara ini," ungkuěnge, 
"kereu koměndang i Lisias seng marěnta." 23 Mase i sie 
něndolohen pěrwira ku masasingką i Paulus tadeąu 
pakipaere apidewe lai pěgěgělli u loahe pěkadodọ si 

sie ringangu kumbahangbe měsědingu manga hapi e 
měmpěgěllį u apang gěgausange. ?* Ene naliųen pira 

ěllo i Feliks diměnta, niringanengkeng kawinge isěsěbą 

si Drusila; i sie sěngkatau tau Yahudi. Tangu i Feliks 
něngoro taumata piněngalą si Paulus, bọu ene i Feliks 
dimaringihě si Paulus měběbisara maanun pangangimang 
si Kristus Yesus. 22 Kuteu pią i Paulus nanêpasu wisarane 
maanung katulidu naung dingangu pětatingkědang 
dingangu maanun hukumang su Ěllong Kiamatě, i Feliks 
natakų e kų bọu ene něbera, "I kau e wotonge mapule 
ini e. lą hědo sau měkui si kau maeng pią loahe." 26 Ene 

i Feliks naung kai mangantibé sarung makačbą doitě e 
bọ'i Paulus. Ualingu ene hakju i sie měngkate seng masau 

měndolohu taumata apěngěngalą si Paulus mêdeau 
měbisara ringange. ?” Naliuen dua taung i Perkius Festus 
něngaweng si Feliks nakoa guběrnurě. Ku ualingu i Feliks 
mapulu měngalą naung u tau Yahudi e, i sie měngkatewe 
napakawalan Paulus mąlaaresě su ralungu tahungkų. 

1 Těllu ěllo samurin Festus natumpa su wanua ene, 
25 i sie natarai solong Yerusalem bọu Kaisarea. 2 Sene 
manga imang těmbonange ringangu manga těmbonang 
u tau Yahudi e měběbawą e pangaduhang i sire mąanun 
Paulus. | sire měngkate měmpělěloke si Festus, 2 tadeau 
ualingu kapian naunge si sire, i sie mapulu měndolohu 
taumata apěbawa si Paulus solong Yerusalem; batųu i 
sire kai seng sěngkapědalahingidu mětěgą měmate si 
sie suraralengang. “Kai i Festus simimbangu, "Paulus 
kai reng mąlaaresě su Kaisarea; kutęu ią sěsaku e 
malaing tawẹ kararěngų e sarung měsule kąpia sene. 
“Ku balaete apaewen těmbonange sutaloarang kamene 
aparěsungke ringangku e solong Kaisarea kų mapědaratě 
i sie sene, kereu mambeng kahěngang i sie seng bọu 
někoą sěmbaų pěsasala." 6 Bọuten nětana su Yerusalem 
manga e reng bědang ualu arau mapulo êllo, i Festus 
měsule solong Kaisarea. Sêngkarioêllone i sie naiangke 
su kalaianengu měnggaghuta e kų něngoro tadeąu i 
Paulus e pakipětětěngon sie. 7 Ene pią i Paulus e nasongọ 
e, tau Yahudi kų apan seng narěnta wọu Yerusalem 
němpědarisi něliwung sią, ku nanětą e něpangaduhangu 
manga lačnsilě mawawěhą si sie. Kaiso i sire tawe 
makatahutěngadě pangaduhang tamai ene. £ Su ralungu 
pětatahutěndaą e, i Paulus něbera, "lą e tawe někěkoą 
pěsasala sarang sěmbaų mąanun Torat'i Musa arau 
su Walem Mawu arau lai su kaisaru Roma e." ? Kaiso i 
Festus e mapulu mangala naungu tau Yahudi. Tangu i sie 
nakiwalọ e si Paulus, "I kau mapulu solong Yerusalem 

mědeąu pakighuta sene su těngoku maanun manga 
pangaduhang ene?" 1° | Paulus simimbang, "la e orasě 
ini rudarisi mětětěngon měndaratě u kaisaru Roma; kų 
kai sene hinone ią e ghutačng u pěrkaraku e. | tuang 
sěsane masingką u ią tawe salaku su těngon tau Yahudi. 
11 Kereu ią e seng limawang tita e ringangu pią kakanoaku 
kų hinong pahangengu papate, ute ią e sembeng tawe 
měkurate pateêng. Kai kereu manga laaduhang i sire kawe 
tawe katěngade, ute tawe u sarang sêngkatau wotonge 
měnarakangu ią e si sire. a e mědorong makighuta 

su pěnggaghutačngu kaisarě!" 12 Bouten nědalahintau 
ringangu manga měnaněgune, i Festus něbera, "I kau e 
mědědorong makighuta su pěnggaghutačngu kaisaré, 

kų i kau hinong mětěngong kaisarě." 13 Ta nararěnną 
wọu ene Datu i Agripa rěduan Bernike nahunděnta su 
Kaisarea mědeąu měberan salamaté si Festus. 14 Sarąeng 
i sire seng mangąe pira ěllo sene i Festus něnualagu 
pěrkarang Paulus su ratu i Agripa. Ungkuěng i Festus, 
"Sini kai pią sěngkatau tiněntang i Feliks, taumatan 
tahungku. 1° Pia ja naung ene su Yerusalem, manga imang 
těmbonange ringangu manga těmbonangu tau Yahudi 

e němpěbawa pangaduhang i sire su tau ene ringangu 
mědědorong tadeąu ią měměllọ u pones si sie. 16 Kai 

ią e simimbang u tau Roma e tawe wotonge měngkate 
měnarakang kerene sěngkatau lěěnsilang e pakihukung, 
kereu i sie bědaweng tawe nětětěngon měngangalakě 

i sie ringangu onggotangu loahe mauli u hinone. 17 Ku 
pią e i sire ramahi němpěděnta e, ią e tawe něngampalě 
marěngų. Sêngkarioêéllone ią měngkatewe apidu naiang 
su kaderan pěnggaghaghutačng kų nangoro tadeau tau 
ene pakibawa pětěngo. 18 Ene manga měngangalakě 
rimarisi e něhabaru pangaduhang i sire, kai i sire tawe 
němpěngalakě u kakanoą dalaki sarang kadiongeng 

sembau, kereewe ia mangiraling u sarung i kalakě i sire. 
19 | sire kětąbeng něguļewasu tiněnna ringange su halļě u 
agamang sire hala ringangu maanun sěngkatau arenge i 
Yesus. Tau ene seng napohong, kaiso i Paulusě e mang 
matoghasě mělěhabaru tau ene wiahě. 20 Ualingu ią e 
tawe nakarea hěngangku měnsang ią e makahombangbe 
tatualagu halě ene, kų ią e nakiwalo si Paulus měnsang i 
sie mapulu solong Yerusalem kų pakighuta sene halě u 
pêrkara ene. 21 Arawe i Paulusě kawe nědorong něngapelě 
tadeąu i sie têbe mątaną su tahungku sarang pěrkarane 

i putusu Kaisaré. Ualingu ene ią něparenta tadeau i sie 
měngkateko kalaarese turusé, sarang ią makareą loahe 
měndolohi sie solong anung kaisarě." 22 Mase i Agripa 
něbera si Festus, "lą sěsaku e malaing mapulu rumaringihě 
tau ene." "Diọěllo i tuang makaringihě si sie," ungkuěng i 
Festus. 23 Tangu sěngkariọočllone i Agripa rěduan Bernike 
riměnta ringangu kawantugě masaria. | sire nahunsué 
su ralungu huangu pěgaghaghutačnge sêngkapahunsué 
dingangkewen manga těmbonangu wuntuangu měsasekę 
dingangkewen manga matatebonen soa ene. Ualingu 
parentang Festus, tangu i Paulusě e pakjsuě. 24 Mase i 
Festus něbera, "Tuangku Agripa, ringangkewen apang 
nakomolě kébi e! Tau ini e seng bọu nikalakě sią kahiang 
kalawọu tau Yahudi bae su Yerusalem arau lai sini. | sire 
měčmpąmansagě měpěpatodiangu i sie tawe wotonge 
pakawala wiahě. 22 Kaiso ią e tawe nakasilo měnsang pią 
apa nikoą e kų makakahukung i sie ringangu hukumangu 
papate. Dingangu ualingu i sie sěsane nědorong tadeau 
pěrkarane pakighuta su pênggaghutaêngu kaisaré, ku ią 
e seng němutusu mědeąu měndoloh'i sie solong anun 
kaisarě. 26 Arawe ią e wědang ta nakąumpaedě kasasahę 
u i sie takų surateng solong anung kaisaré. Kai ualingu 
ene hakiu ia nakiwawan sie nipětěngong kamene manga 

mawu e, něngalembo kate si Tuan Datu Agripa lčadateng! 
Timonaku e ute tadeau samurin pananěsui ini e piabe 
ikasuratě si sie. 2? Batų u tumuhų pěndangku e, balinewe 
su tampą e měndingọ u sěngkatau taumatan tahungkų e 
tawe nalahe měnsang kai apa e salane." 

1| Agripa e něbera si Paulus, "I kau e seng botonge 
26 měbisara manondan tulidu watangeng." Tangu i 
Paulus něhengkęen limane kų něhabaru tulide kere ini, 
2 "| Tuan Datu Agripa lčadateng! lą e su pěndangengku 
mambeng něbarauntu nakapanondan tuliděku kų su 
těngon Mawu Ratu, maanueng kêbi pangaduhang ilěěnsilu 
tau Yahudi e si sia; ? kahumotong-motongange ualingu 
Mawu Ratu e masingka-singka u adatě dingangu kakakoą 
u tau Yahudi e. Ualingu ene, ia mědědorong malowoko 
i Tuang deng dumaringihě tatualagěku e pakapia-pia. 
4 Patiku taumatan Yahudi e masingką u pěbawiahěku e 
reng dokeng manguda. | sire masingką u rokeng ia deng 
manguda e, ia seng něbiahě sutaloarang kawanuaku e 
su Yerusalem. ® Seng marěngų i sire masingka u ią. Ku 
kereu i sire mapulu, ute i sire wotonge makapangonggọ u 
sasahidi u rokeng kalimona ią seng něbiahě měsulungu tau 
Farisi kų tutuhų patiku atorang kalahětiwange su ralungu 
agamang kami. ê Kų ini e ia dudarisi sini mědeąu pakighuta 
ualingu ia mąngimang u pěkakakědo nikoą u Ruata e su 
manga i upung i kami. 7 Pěkakakědo ene lai Ikantiwang 
u hěnton sire mapulo dua wọu kawanuang Israel hakiju 
i sire měngkate měmpětětahamawu Ruata e ěllo hěbi. 
Kų ualingkewe lai seng nětatapengu ią e mangimang u 
pěkakakědo ene, mawu ratu, ią e pąnokeěng u pěsasala 
kahian tau Yahudi e. 8 Unųye wue manga ana u sěmbaų 
taumatan Yahudi e tawe makapangimang u Mawu Ruata 
e mapěbiahu taumata nate? ? Nąung ia sěsaku malaing 
mangênna u ią harusě měkoą patiku kakanoą ipěndoką si 

Yesus tau Nazaret ene. 10 Kų kai seng éndaj ene takų nikoa 
su Yerusalem. Tangu pią e suratu kawasa wọu manga 
imang těmbonange, ią e seng něnahungkų u taumata lawọ 
apan masatia su Mawu Ruata. la e malaing sěnsunduang 
u i sire ihukung pateěng. 1t Kasauange ia manigêsa si 

sire su manga kanisa, tadeau měnihasa si sire měsunialu 
apang lěimangeng i sire. Karąu katětju naungku e si sire, 
hakjeweng mědědatingu manga soa waline e ią tamai 
měnahusu si sire tamai sene." 12 "Ualingken timona ene 
lai tangu ią e něbawa suratu kawasa wọu manga imang 
těmbonange ku nakoą solong Damsyik. 13Ku su tempong 
ia kadalenge čllo rangę, Tuang Mawantugě e, ią nakasiloko 
tualagě bọu langi namaliu tualagu matangěllo. Tualagě 
ene simarang nělikų si sią dingangu manga ringangku. 

14| kami kěbj e nasue něngkawatang su éntana. Mase 

ią e nakaringihě tingihě někui si sia su werang Ibrani, 
'Saulus, Saulus! Kawe unųe i kau měngkate sěntinią 
měděndariha si Sią? I kau sěsanu sarungbe makapěndang 
masaki, kereu i kau e měngkate hanesě dudoka těntiron 
Mawunu e." 15 Tangu ia nakiwalọ e, 'Kai i sai i Kau e 
Mawu?' Kuteu Mawu e simimbahé, 'lą e kai i Yesus 

ku naung dědarihangu. 16 Pěbangungke ku darisi! lą e 
mětěngkatodę u watangengku si kau mědeąu mêhengke i 
kau makoą mětatangkiang si Sia. | kau harusěbe pěhabarě 
su taumata waline apang kinasilonu sahěllo ini mąanung 
la dingangu apang sarung Taku ilahẹ si kau su tempo 
ramahi kąděntane. 1” lą e sarung měnggeang i kau 

wọu kawanuang Israel dingangu wọu manga kawanua 
waline kų balinewe tau Yahudi. la e sarung měndoloh'i 
kau kakoą solong anun sire ku pěmekesě matang sire, 

18 tadeąu i sire měmpěsěbang bou kararěndung ku 
sumué su ralungu tualagě; tadeąu i sire makapěllọ bou 
kawasang setang, ku bọu ene pěkawasaěčngu Mawu Ruata. 

Tangu ualingken pangangimang si Sia e, kalawou rosan 
sire sarung i kaampung dingangu i sire sarung makoa 
kawanuan Duata nikapile.'"" 19 "Ualingu ene i Tuan Datu 
Agripa, iaemambeng su papasilo ku seng taku kinatarima 
bọu Mawu Ruata ene. D Hatede ja e mělěhabaru ini 

su taumata e, tadeąu i sire nêmpêtobaté bou kalawou 
rosan sire ku manarakangu watangeng i sire su Mawu 
Ruata ringangkewen mapatode su ralungu pěbawiah'i 
sire u i sire seng němpětobatě bou kalawou rosan sire. 

la e mělěhabaru ene, kahumotongange su Damsyik, bọu 
ene su Yerusalem dingangu su kaguwau Yudea, ringangu 
sutaļoaran sire waline tau Yahudi. ?t Tangu ualingu ene tau 
Yahudi e měnamę si sią su Walem Mawu ringangu mêdeau 
měmate si sią. 2? Kai sarang orasě ini e ią tětěntanudang u 
Ruata, hakiu ią nakararisi sini měsěsahidi su těngon patiku 
taumata baebe ghaghuwą arau lai rarodọ. Apan takų 
niwera ini e tą u waline wọu apan seng nitêbalu manga 
nabi ringang i Musa e; ?3 kų kai Ratu Mananalamatě ku 
naung seng nikědon Duata e kai harusě mětatahang u 
sunsara, ringangu makoą taumata kahumotongange 
měbangung kapia wọu kapapohong'E; tadeąu ualingu ene 
i Sie makapěhabaru tualagě, mąanung kasasalamatě baę 
su taumatan Yahudi arau waẹbe lai su waline tau Yahudi 
e." 24 Ene i Paulusě e kąpanondane tulide ene, i Festus e 
namansage, "Paulus, i kau kai seng něpulu! Kasingką u 
malawọ ene ute kai seng nakapěpulu si kau!" 25 Arawe i 
Paulus simimbangu, "lą e walinewe pulu, Tuang. Manga 
waweraku takų piněbera e mambeng těngadě, dingangu 
siměbangbe wọu tinénna mapia. 26 | Tuangku Agripa 
sěsane e masingką-singką u halě ene. Ku kai ualingu ene 
hakiu ią e wahani makapěbera mahatedě su těngon Tuang 
su tualage. Su pěndangengku taweu sarang sěmbaų bou 
patiku ene kų tawe su kasingką i Tuang, batuu kěbi ene 

walinewe nariadi su manga wěllę e kų mabawuni. 27 | 
Tuan Datu Agripa lčadateng; i Tuang mangimang u apang 
kų sarung ihabaru manga nabi? Su pěndangengku e i 
Tuang mangimang!" 28 Mase i Agripa e něhengetang si 
Paulus, "Su čnnanu e gampang tangú mapakariading ią 
e Sahani su ralung'u tempo kadodọ ini e?" 29 "Maligha 
arau marěngų," angkuěng i Paulus, "ią e měkaliomaneng 
su Mawu Ruata, tadeau i Tuang dingangu manga mawu 
patikų e kų apang dimaringihě si sią sahěllo ini e makoąbe 
kere ią -- kamageng baline, měnsang katewe lahapusě 
ini e tantu!" 30 Pěngěnsueěnge i tuang datu, guběrnurě 
dingang i Bernike, ringangkewelain kěbį apang baline 
němpědarisi. 3t Sarąeng seng sulikude, i sire nahumbisara 
sěmbaų dingangu waline, "Tau ini e tawe někoą manga 
apa sabarang ku hinong makahombang hukumang papate 
arau itahungkų." 32 Mase i Agripa něbera si Festus, "Tau 
ini e seng botonge i pěllọ, kereu i sie tawe měnuntų 
měngapelě su pěnggaghutačěngu kaisarě." 

1 Lěpasewen naputusě u i kami e měbuaą solong 
27 Italia, i Paulus dingangu pirang katau taumatan 
tahungkuewe lai waline e nisarakang si Yulius, tčmbonang 
u sordadong Roma ku isěsěbą, "Resimeng u kaisarě". 
2 I kami e simake kapalě kų narěnta wọu Adramitium, 
bọu ene něbuą dingangu kapalě ene kų hatede seng 
kate měbuą solong kewe manga pěmamalangočěng 
su raruruhang u propinsing Asia. | Aristarkhus, tau 
Makedonia e riměnta wọu Tesalonika, něbuą lai 
ringang i kami e. 2Sèêngkarioêllone i kami e nahumpąen 
Sidon. | Paulus měngkatewe kěkapiačng i Yulius. | 
sie niapakawala nětiwo manga hapi e tadeąu i sire 
makaonggobeng apang ku gěgausang e. ^ Bọu ene i 
kami e naněpaseng pêmamamundal'i kami e. Ualingu 
anging kawe piněsomahě ute i kami e rimuruheng apeng 

u tahanusang Siprus ku dio malêmpi bou anging. 5 Bou 
ene i kami e namihětong taghaloang su lanteh'u Kilikia 
ringangu Pampilia e, ku nawuna u Mira su Likia. ê Sene 
tangu pěrwira ene nakareą e kapalě bọu Aleksandria 
mětětimona solong Italia. Tangu i sie napěngaling i kami su 
kapal ene. 7 Gěnnang u manga pira êllo karěngų e kapal'i 
kami e měngkate tutondo malongge-longge kų katewe 
ringangu tětehě i kami e nakaratingu soang Knidus. Bọu 
ene ualingu anging kawe wědang tawe nangindunų, 
tangu i kami e tawe nakapaněpasu raraleng i kami e 
solong pětatimonaěng i kami e kalamona. Ene i kami e 
něsenggọ e nětimona sěmběkang timuhě bou tahanusang 
Kreta simahe tonggeng Salmone kų tadeąu sene i kami e 
malěmpi bou anging. 8 Ku kate lai sarang tětehě i kami 
nakapěsenggọ dimuruhě apeng'u tahanusa ene, kų 
pěngěnsuečnge nasahampi e su tampa sěmbaų isěsěbą 
Belengange Mahole, mahampingu soan Lasea. ? Su tempo 
ene, Ěllong Kawawantugu Pědaramen tau Yahudi e 

seng napalusě. I kami e seng nikailangengu tempo lawọ 
hakiu sembelaing balinewe tempone makapěsenggọ 
matulende. Kai ualingu ene hakiju i Paulusě e něngonggo 
u těgu ini e si sire, 1? "Manga ana u sěmbaų, su 
pěndangengku e kai apą e masaria hombange kereu i kite 
e měsenggọ turusě. | kite e kai sarung marugi ghêguwa, 
balinewe kětąeng su lurang i kite dingangu kapal'i 

kite, kaiso kawe lai niawang kite e mailang." 11 Arawe 
pěrwira ene čndọben nahimang su piloto dingangu su 
nangkodang kapalě sulungu su manga wawerang Paulus. 
12 pémamalangoèêng sene e mambeng dalaki su musungu 
dunia matěho. Ualingu ene hakiju sasakeng kapalé e 
kalawokange němpaněgu mapiawe měsenggọ kapia 
maněntangu pěmamalangoěng ene ualingu i sire mapulu 
měnsang deng makaratingu Feniks, ku mataną sene 

karênguewen musungu matěho. Feniks ute kai sawange 
pěmamalangoěng su Kreta kų tųtatěngo tahangeng 
dingangu poloěng. 1 Su tempo ene angingu timuhě e 

kai tutiu masikome. Tangu manga sasakeng kapalě e 
mangiralingu i sire e seng botonge sau makapěsenggọ 
kapia. Tangu i sire nêmpamatungke walango e kų bou ene 
nésenggo dimuruhe apengu tananusang Kreta. 14 Kaiso 
tawe nararênna wọu ene timių e anging maiha-iha isěsěbą 
anging u laesuiki ku měngkate apa někalulu wọu rulunge, 
15 kų němukulļewe kapal'i kami e. Ualieweng kapalě e seng 
tawe makasomahě tangu měngkate seng nibawalang 
kami e kapalě e waląewe kalaonode iwawang anging. 

16 | kami e reng dio nalindung kadodọ, pią i kami nasahe 
wọu sěmběkang timuhě bou tahanusang Kauda kadodo 
ene. Sene tangu i kami e měngkatewe ringangu sigěsą 
nakaalą bolotung kapali kami e. t7 Sarangke bolotu ene 
nawatungke su kapalé, tangu kapalé ene měngkatewe 
nipahěkutangu tali papahěkų pinělikų balunangu kapalé 
e. Ualingkewelain mataku u masiladé kų ičndųe su 
napong Sirtis mawawo ene, tangu senggọ e nirulungke, 
kų kapalě e měngkate niwala kararerehe su anging. 

18 Tangu anginge mangkeng mětětěngkaihą, hakjeweng su 
sěngkariọočllone lurangu kapalé e nanětą e irěděmme su 
laudě. 1? Sěngkakarumahinge manga masanaeng kapalě e 
sayewe němpěhipe manga apaliwų u kapalé e, ringangu 
liman sire hala e. % Ene, sarang manga karěngų u pira 
ěllo e i kami tawe makasasilo matangěllo arau wituing, 
dingangu anginge měngkate tatapě mětětungkihą. Tangu 
nadehọ nikasueěngken harapě u i kami masalamatě. 

21 Měngkai apa pira ěllo karěngų e taumata e tawe 
kumakaěng. Tangu i Paulusě e měngkai rimarisi sutaloaran 
sire kų něbera, "Manga aną u sêmbaul Kereu i kamene 
seng timuhu těguku e kų tawe něsakaeng bou Kreta, ute 

angkeěng i kitę e tawe kinahombangengu kěbi silaka 
dingangu kararugi ini e. ?? Kai ini e tangu ia malaing 
mědědorong sěngapang botonge tadeąu naung i kamene 
e pakaraloahě bue. Taweu sarang sěngkatau wọu i kamene 
kų sarung mate; kai i kitẹ e kětąengbeng kailangengu 
kapalé ini e samatang. 22 Batų u měkěllaenge kai pią 
maląekatě bọu anun Mawu Ruata e takų tětahamawuang, 
ku kai Ruata managhuang si sia, ku diměnta su anuku. 

24 Maląekatě ene něbera si sia angkuèng, 'Abe kataku, 
Paulus! U i kau e sarung mětěngong kaisar. Kų ualingu 
kapian naungu Ruata e si kamene, kébi taumata kų apang 
su kapalé sěnggěsa e ringangu e sarung masalamaté 
ualingu i kau." 2” Ualingu ene, manga aną u sěmbaų, naung 
i kamene e pakaraloahě bue! Batų u ią e mangimang 

su Mawu Ruata u, kěbi e sarung mariadi kere seng 
nipěhengetang'E si sią. 26 Kai i kitęẹ e sarung masampelě 
su apeng u tahanusane sěmbaų." ?7 Ene su kapulo čěpą u 
hěbine, i kami e mang dųdalěto su Laud'u Adria. Mangą e 
kěkaloarane masanaeng kapalě e měpěpěndang u kai salą 
e kakadaninen dulunge. ?8 Tangu i sire něnguluhen tali ku 
nilaikitangu watu sasuką dalungu sasi. Sêngkakasuka e 
ute kai maraning ěpą u pulo su metere karalunge. Tawe 
kararěngu e wọu ene sauewe nisuką ute kinareakeng 
dalunge tangu maraning těllun pulo su metere. ?? | sire kai 
ghųgěnggang u kapalě e mądiring masiladě su himang, 

kų i sire nčmpaměntulu walango čěpą u wau bou petone, 
kapěkěkahumange malowoko ligha maěllo. 39 Kutęu 
manga masanaeng kapalě e kai měmpělikosě tumalang 
bọu kapalé. Ku i sire něnguluheng bolotu su sasi měllewe 
měměntulu walango wọu monang kapalě. 31 Kai i Paulusě 
e něberą e su pěrwira ringangu manga sordado su kapalě, 
ungkuěng, "Kereu masanaeng kapalě ini e tawe mataną su 
kapalě e ute i kamene kěbj e tawe maambang." 3? Ualingu 

ene manga sordado ene němpěhěsą e taling laiki bolotu 
e, kų bolotu ene nionode. ?? Deng bědang masalļěnibě i 
Paulusě e mąngansang si sire kěbįi u pêmpêkaêng bue. | 
Paulus něbera u, "Seng kapulo ěpą e su ěllone i kamene 
měngkate měmpěngěngampalě su kaghaghěngganeng 
dingangu měmpětětingkědang tawe kumaěng sarang 
manga apa e. 34 lą e maněgu si kamene pěmpěngětọo 

bue maning kadodọ. Ene kai mapia waug'i kamene 
tadeąu i kamene saube měngkatoghasě. Ku i kamene 
kěbį e sarungbe maambang dingangu tawe kurange apa." 
35 Bouten něberang ene, i Paulus měngkatewe něngalą 
borotě ku bọu ene napatarimakasę su Mawu e su těngon 
sire kěbi. Bọu ene i sie nêngangempangke borotě pinahia si 
sire ku nahungkaěng. 36 Tangu i sire kěbį e nawahansangke 
kapia ringangu nahungkaěng. 3” Kakěpaļu taumata su 
kapalé e kai rua hasų pitum pulo čnnung su kataune. 

38 Saraeng kěbj seng něngkalaedě, i sire něhipęen lurang i 
sire manga gandung e su sasi tadeau kapalé e mahaěng. 
33 Ene sarangke načllo e, masanaeng kapalě e nakasilọ e 
katanaěčng, kai i sire wêgawue měnsang kai tahanusang 
apa. | sire nakasilọ e wěngą e sěmbaų dingangu apenge. 
Tangu i sire kai mapulu měnonsolu kapal'i sire sene kereu 
wotonge. ^ Tangu manga taling balango e nasueen hěsą e 
si sire pinakiwulusě su sasi. Manga taliewe lahose ulinge 
malaing nikakoa kerene. Bọu ene i sire nčmpěmewęen 
senggọ kilewerě e tadeąu kereu anging tumių tangu kapalé 
e seng tumondo mětimonąewe apeng. “1 Arawe kapalé 
kawe nasiladě su towọe, monane tangu měngkatewe 
matatêtelé kų tawe kadiongeng kumanoą, arawe kawe 
petone ute měngkatewe naghagholangu kawawěseng luą 
gaghaghuwa e. ^? Manga sordado su kapalě e pią olange 
měmpěmate kěbi apang taumatan tahungkų e, ualingu i 
sire mataku kibasi u pią u kumalang mědeą dulunge ku 

mahuntalang. “2 Kai arawe pěrwira e nametọ u olang 
i sire batųu isie kai mapulu mangambang si Paulus. | 
sie něngoro apan tahakalange niapatumpa kalimona ku 
niapakalang solong apeng; ^^ kų i sire waline ute hědowe 
apatole kų apěhumbang u pěpalě arau manga wěkang 
kapalé e. Kětąengbeng kerene ralenge tadeąu i kami kěbi 
e maambang solong dulunge. 

1 Ene sarang i kami naambangke kų seng surulunge, 
28 ute wuhuewe i kami e nasingką u tahanusa 
ene kai naung isěsěbą Malta. 2? Taumatan tahanusa 
ene měngkate maralahimumu si kami e. | sire kěbį e 
měngkate němpěnarimą i kami e ringangu naung maluasé, 
němpěhunųe putung baug'i kami e, batuu kai seng nanětą 
dimasehě dingangu wanua e měngkate hanesě matěho. 
3 | Paulus nangomole manga kalu, ringangu naměllọen 
manga kalu e su putung ene. Ene i sie kapěkěkoą e kerene 
e, sěngkianųe pią těmpu sěmbua siměbang ualingu 
tètju putung ene, kų něngiki limane. 4 Ene taumatan 
tahanusa e nakasilọ e těmpu ene mětětimbalong su liman 
Paulus, i sire e nahumbisarą e sěmbaų dingangu waline 
angkuěng, "Tau ini e kai tahapate, batyu manimbe i sie 
seng naambang bọu hombang su laudě e, kaiso mahang 
duatan Katulidě e mang tamapakawalan sie kątataną 
biahě." 3 Arawe i Paulusě e měngkatewe nědalahipen 
těmpu ene kų pinakatontonge su ralungu putung kų tą 
kadiongeng tědų e sarang kadidi-didi. 6 | sire měngěnnau 
ta mararěnna liman Paulusě e sarung sumahěnnų arau 
sěngkělěndju katewe mawatang kų mate. Kaiso sarangke 
nangampalě marěngų e i sire nakasilọ e u mang tawe suwų 
e ralai nariadi si sie, kų tiněnnan sire nêbalui wọu ene i sire 
katewe něbera u i Paulusě e kai ruata. 7 Tawe karaune wọu 
tampa ene pią čntana tataghuaneng i Publius, têmbonang 
u tahanusa ene. I sie měngkate maluasé naunge něnarimą 

i kami e nakoa sakene karéngueweng těllu ěllo. Su 
tempo ene i amang i Publiusě e kai su kasasakitang, 
batuu nitanggačngu lěhabě dingangu susea mahamu. | 
Paulusě e tangu rimalingeko matimadé ese masaki ene ku 
někaliomaneng dingangu naněllidu limane si sie hakju i sie 
nule. 9 Ualingu pią ene nariadi, ute kěbį apan masasaki 
su tahanusa ene nahunděntą e su anun Paulusě e, kų i 
sire niapakaule. 1° | sire němpěgěllį e manga kakěndag'i 
sire, ringangu su tempọeng i kami e měbuą, i sire nasue 
němpangěntudě kěbjewe apaliwu hinong mawawa si 
kami e su raralengang i kami e. 1t Naliun těllu wulang 
sene, i kami e něbuą e wọu tahanusa ene simake kapalě 
e bọu Aleksandria e karênguewen musungu matěho e i 
kami němalango su tahanusa ene. Kapalě e kai něpakę 

u tuladang, "Duata hindua i Kastor děduan Poluks". 12 | 
kami e němalango su soan Sirakusa kų nětaną sene těllu 
ěllo karěngu e. ! Bọu ene i kami e sau něbuą dimuruhě 
sarangke nawuną u soan Regium. Sêngkarioéllone anginge 
nanětą e timių bọu sěmběkan timuhě, kų natimų e rua 
ěllo tangu i kami e nahumpaąeng soan Putioli. 14 Sene 
tangu i kami e nakapěsombangken taumata mąngimang 
su Mawu Yesus pira-pirang katau, ringangu ualingu 
ghaghaus'i sire, i kami e něbua solong Roma. 1° Manga 
aną u sěmbaų su Roma apang ku mangimang su Mawu 
Yesus e nakaringihě habaru kakakoą i kami e, hakiu i sire 
němpahunděnta sarang nidatingu pasaru Apius dingangu 
wale kawawunakeng Tatěllu mědeąu maněnsomahě si 
kami e. Ene i Paulus něsombangke ringang i sire, i sie 
nakitarimakase su Mawu Ruata e, ku sayewe natoghasě 
naunge. 16 Ene sarang i kami e narěntą e su Roma e, 

i Paulus e niwala niapakatana su wale těntanine ku 
léhapaêngu sordado sěngkatau. 17 Naliyeng těllu ěllo, i 
Paulus nakireąen matatebonen tau Yahudi e apangkewe su 

tampa. Ku bọuten němpěkomolě i sire, isie něbera si sire 
angkuěng, "Manga aną u sěmbaų! lą e tawę salaku apa su 
wansang kite e arau rudoka tundu ku naung ikěkatarimą 
bọu i upung i kitẹ e. Kai maningbe kerene ią e mang 
nisasame su Yerusalem, ku nisarakang mąlahapusě e, su 
tau Roma. 18 Saraeng pěrkaraku e wouten nisasêsuiang 
e, ute i sire mapulu mamêllo u ią e, watu u ią e tawe 
někoąbe pěsasala apa kų hinong makapěhukungu papate. 
19 Kai ualingken tau Yahudi e rydendehě, ute ią e nasihasa 
hinong měngapelě u pěrkaraku e su pěgaghaghutačngu 
kaisaru Roma e. la někoą kerene walinewe ią pią 
pangaduhangku su bansaku hala e. 2° Ku hakiu ene ią kai 
mapulu měsombang i kamene mědeąu reng makapěbisara 
ringang'i kamene e; watu u ią kai nitahungkų, ualingu 
Měnanalļamatě ku Ikantiwang u tau Israelě e." 21 Mase i 
sire něbera si sie, "I kami e wědangbeng tawe nakatarimą 
suratě kądiongeng sěmbaų, bou Yudea maanun manga 
aną u sěmbaų. Dingangu tawę u kadiongeng wọu i kamene 
pai wọu ene kų deng nakawawa habaru měběběkeng 
kau e arau měběbisarang karalakju e. ?? Kaiso i kami e 
malaing mapulu rumaringihě měnsang kereapa kakakoąu 
pěngangimangu e, u i kami kěbiį e seng nakaringihě 

u taumata e mąnungkeang těntiro Ilumpaerangu e." 

23 Tangu i sire namočěngken êllo sahěllo ringangi Paulus 
mědeąu měsombang. Su ěllo nipočng ene malawo 
taumata nahunděnta solong tampa katatanakeng i Paulus. 
Bọu malukadě sarang bawěllo e i Paulus měněnualagě 
dingangu měběběkeng kakakoą u Ruata e měparenta 
kere Ratu. Ualingken pěndaralěkeng manga ayet'u 

Bukě i Musa e ringangu Bukě u manga Nabi e, i Paulus 
nêtawakali e sěngapang botonge mapěngimang i sire su 
Mawu Yesus. ?4 Pia beng mangimangu apang iwêberang 
Paulus, kaiso piąbe lai apang tawe měmpangimang. 

25 Batų u i sire měngkate tawe pěsasunduange, ute i 
sire e nčmpěněntangken tampa ene, sarangke i Paulus 
bọuten něberang bawera kere ini si sire e, "Mambeng 
nětatalahino suapąeweng niwerang Rohkě u Ruata e wọu 
Nabi Yesaya su manga i upung i kamene! ?6 Mawu Ruata 
e něhengetang, 'Dakọ e kakoą solong bansa ini: | kamene 
sarungbe sěntinią dųdaringihě kaiso tawe nakahěngang, 
i kamene měngkate sěntinią tutingang, kaiso wěga wue 
měnsang apawue nariadi. 2? Batų u tiněnnan bansa ini e 
seng něngkalumu, tuling sire kai seng něděhing dingangu 
matan sire kai seng piněbutane. Ini e nariadi, tadeau 
matan sire kumbahang makasilo, ringangu tuling sire 
kumbahang makaringihě čndumangi sire kumbahang 
makaěčnna, ringangu kumbahangbe měsule su anuku, Ku 
bọu ene kawe sarung makakaulen sire wọu saki i sire.' " 
28 Kasuečnge i Paulusě e něbera, "Manga aną u sěmbaų, 
harusě masingką u habaru kasasalamatě kų bọu anun 
Duata e orasě ini e seng nipědalahabarě suapąeweng 
bansa waline sulikudu bansang Yahudi e. I sire e sarung 
dumaringihě!" 22 [Bọuten i Paulus něbera kerene, tau 
Yahudi e nčmpaněntangken tampa ene kapědědarendehe 
sěmbaų dingangu waline.] 3° Dua taung karěngų e i 
Paulus nětaną su Roma, su wale kų sěsewaěnge hala. 
Maluasě i sie měnarimą u kěbi taumata kų mąhunděnta 
měmpětětiwo si sie. 21Ku tawe got e i sie mělčhabarě 

si sire maanung kereapa kakakoą u Mawu Yesus Kristus. 

| Paulusě e měkěkoą ene ringangbeng karaloahě, tawe 
kadiongeng apa makasahaghe. 


ROMA 


1 Patiku manga ana u sěmbaų ikěkěndagu Mawu Ruata 
1 su Roma, dingangu apan seng nikuiangu Mawu Ruata 
mědeąu makoą umat'E. Mawu Ruata seng namile ringangu 
něhengkę u ią těntani mědeąu měhabar'u Injilé bọu 
Mawu Ruata. ? Injilě ene seng niriandin Duata su tempong 
kalamona wọu manga nabin'E ringangu seng mabawohe 
su ralungu Winohe Susi. ° Injilě ene mělěhabar'u Ahusu 
Ruata, Mawung kite i Yesus Kristus. Tuhu mataumata, i Sie 
ute kai hěnton Daud, ł arawe kereu maduata e ute i Sie 
kai Ahusu Ruata. Ene ute nilahe u munarang kawasa ta 
sihinge lumium pěbawangung'E wọu papatene. 2Lumiun 
Sie lai Mawu Ruata něgěllju alamatě si sia mědeąu makoą 
darolohang, tadeąu ią -- mangadatě si Kristus -- manata 
apan taumata wọu patikų banua tadeąu mangimang 
dingangu tumuhu. ê Ku timonang bawera wou patiku 
banua e ute i kamene lai apang su Roma e seng nikuiang 
mědeąu mariadi umat'i Yesus Kristus. 7 Ualingu ene ią 
namohę u suratě ini su manga aną u sěmbaų. Karimako 
Mawu Ruata i Amang i kitẹ e ringangu Mawu Yesus Kristus 
mangonggọu alamatě dingangu karalunsemahě su manga 
aną u sěmbaų. £ Kahumotongange su ralungu areng i 
Yesus Kristus ia makitarimakase su Mawu Ruata ualingu 
i kamene kébi manga aną u sěmbaų; batųu patiku dunia 
seng nakaringihě u manga aną u sěmbaų e nangimang 
kahěngang si Kristus. 9 lą hanesě mětětahěndung 
su manga aną u sěmbaų kereu ią měkaliomaneng. 
Mawu Ruata e nakoa sahidine u apan takų niwera ene 
mang kahěngang. Seng i Sie e Mawu Ruata kų takų 
tětangkianeng u kaguwąu naung dingangu mamombengu 

Injilé maanun Ahus'E. 1° lą mědědorong sěngapam 
botonge su Mawu Ruata, malowọko i Sie mapakawalang 
ia orasě ini e mětiwo si kamene. 1t U ią mambeng 
mapulu měsombang i kamene tadeąu ią makapěmahią u 
alamatě bọu Rohkě u Ruata e makapěnoghasě si kamene. 
12 Timonaku e kai ualingu i kitẹ kai seng sěngkapěngimang 
su Mawu Yesus Kristus, ute i kitẹ e makapanoghasě 
sěngkatau su waline. 12 Manga aną u sěmbaų! lą luênningu 
tadeąu i kamene masingką u seng masau susulene ią 
měkěkaraki mětiwo si kamene, kai měngkai hanesě tą 
kasěhukange. lą lųčnningu tadeąu sutaloarang kamene 

e munaraku reng pią lêtae keręewe lai naung munaraku 
sutaloaram baline taumatan Yahudi su tampa baline e. 

14 U ią kai hinong mapědarumatingu injilě su patiku bansa, 
suapam makąěnna ringangu tamakalačnna, suapam pią 
sikolane ringangu apan tawẹ něsěsikola. 29 Ualingu ene 
ia měngkatewe lųčnning u mamombeng u Injilě ene si 
kamene manga aną u sêmbau kų mątaną su Roma e lai. 
16 lą měngkai mangimang kahěngang su Injilé e ualingu 
injilě e kai kawasan Duata makasalamaté kěbi taumata 
mangimang; kahumotongange su tau Yahudi, ringangu 
wansa waline'ewe lai. 17 U kai ualingu Injilé ene, Mawu 
Ruata enanode u kereapa ralenge tadeau pěkakauhu 
taumata ringangu Mawu Ruata e mauli kapia; dalenge 
ute kětąeng ualingu mangimang su Mawu Ruata, wọu 
panětakenge sarang pěngěnsueěnge. Ene měsulungu 
kere mabawohe su ralungu Winohe Susi, "Taumata ku 
mangimang su Mawu Ruata sarang pěkakauhe ringangu 
Mawu Ruata e měngkai saube makoą mapia e, taumata 
ene sarung měbiahě!" 18 Bọu sorga e Mawu Ruata 
nanodeu ralangehe su patiku dosa ringangu karalakisu 
taumata, batuu karalakisě e kai makąsahaghe taumata 
ta měkirala těntiron Mawu Ruata kahěngang. 1? Apang 

kinasingkateng u taumata maanun Mawu Ruata e seng 
nalahe su ralungu naung u taumata, u Ruata hala e seng 
nělahę u ene su taumata. 2° U ren dokeng Mawu Ruata 
něndiadi dunia, manga kakakoąu Mawu Ruata kų tawe 
ikasasilo e ute kai kararuatan'E ringangu kawasan'E seng 
nikahěnganeng u taumata wọu patiku apang kinoą e. 
Hakiju taumata e seng tawẹ banggilu ikapangěmping su 
pěsasalan sire. ?ł Taumata e masingkau Mawu Ruata 
katewe taumata e tawe měngangadat'i Sie kawe sěngkatau 
Ruata ringangu tawe makitatarimakase si Sie. Raliune 
taumata e měmpąngěnnawe apan tą kěhase; u sipirang 
i sire seng něngkarěndung. 221 sire měpěpěndangu 
watangeng i sire e seng tą u wěgane, kuteu i sire kawe 
longong. 23 Balinewe Ruata kakalě sěsěmbaěng i sire, 
kaiso kawe manga patong mangawe diadikang mětate, 
ku kai taumata, manga manų u winalangeng, manga 
binatang laede ěpą, dingangu binatang tutondo. 24 Ualingu 
ene Mawu Ruata e napakawalan sire nipakahimatų 

u kapulun naung i sire mědeąu měkoą halě daralai, 
hakiu i sire měngkate měmpěkěkoą haghin lamuhų 
lawọ i sire. 2 Mawu Ruata tutune e, niawengang i sire 
ringangu sěmbaų konti. Balinewe Měndariadi e, kaiso 
kawe riadikang ene e mundangu sěsěmbaěng dingangu 
tětangkianeng i sire. Sêmbaliau kawe Měndariadi 

ene e hinon daločng sarang marěngų-děngų! Aming. 

26 Ualingu taumata němpěkoą kerene, ute Mawu Ruata 
e němalan sire napěbatų u abulin sire raralai. Manga 
wawinen sire selain tawe mawawulu'n manga esẹ 
kere'ewe tundune su taumata, kaiso kawe mabulun lawọ 
manga wawine. 2? Manga ese e malaing kerene; i sire 
němpamalan tundun ese su wawine tuhu kakakoą e 
tutune, kuteu kawe kěkasahigang'u lawọ ese. Manga ese 
e měmpěkěkoąbe apa makąsamedě su lawọ ese, hakju i 

sire makahombangke wawalise tuhuewe kakanoa i sire e. 
28 Ualingu taumata e makąpěndang u seng tawahaluasu 
masingką u Ruata, tangu Ruata e měngkatewe namalan 
tiněnnan sire hala nipakaghoghahě, hakiu i sire měngkawe 
měmpěkěkoą apan tawe wotonge koateng. 22Naung 
i sire napenẹu kěbji kararalakisé, tą katulide, napenęu 
anggang, karalamuhų, panananoi, kapulu mamate, 
mědalia, měngakalě, dingangu měndesọ'u une. | sire 
papuluang měsampuhu taumata waline, 30 mêndalai 
arengu waline; maobotě dingangu tawe atorange, 
mąběnsingu Ruata ringangu matataghunalang u mohong. 
Pelesa měkoą dalakisě. | sire rudoka matatimadě; i sire 
31 madiri katěguang; tawe satiane, ringangu wěgawe 
mětataļěntų u lawọ taumata. 321 sire masingką u tumuhų 
titan Mawu Ruata, i sain měkěkoą patikų ene e hinom 
pateěng. Maning kerene i sire malaing měmpěkěkoą lai 
manga halě ene dingangu lělahimpuluang kereu pią u 
waline měmpěkoą kerene. 

1 Ualingu ene, manga aną u sěmbaų kai isai tangu i 

kau e hakju i kau mapěsalan taumata waline? | kau 
tawe apang hinong ikapětahutěndą baugu watangengu! 
U kamagengu i kau kawe mapěsalan taumata waline, 
kuteu i kau sěsanu měkěkoąbelai kere kěkoateng i 
sire, ute į kau mělěhukung u watangengu hala. 21 kite 
masingką kereu Mawu Ruata mapakanawong hukumang 
e si sai-sajewen kakanoa e kerene ute, putusang u 
Mawu Ruata e kahěngang. ° Arawe i kamene, manga 
aną u sěmbaų malaing měmpěkěkoą kalawọu apan 
ipąangěnsil'i kamene si sire waline! Dingangu i kamene 
mětětiněnna u i kamene makatalang bọu hukumang u 
Mawu Ruata e? 4 Arau i kamene kai tawe měngarěgang 
kakěndag'u Ruata, ringangu kakaląu ralungu naung ore 
lai kasěllahu pěsasabar'E? Těngadě i kamene masingkąu 

Mawu Ruata e mêlaheu kapian naung'E ualingu i 

Sie mapulu tadeąu i kamene mětobatě bou kalawou 
rosang kamene. 2 Kuteu těmbọ i kamene kawe makakéêti 
dingangu madiri měmalui. Ualingu ene i kamene hala 
nakatambang kawèhae hukumang su ĚIlong Kiamatě 
kereu Mawu Ruata e mapakarěntan dalangeh'E ringangu 
mapakanawong hukumang maadilě. SU Mawu Ruata e 
sarung mamalisě suapan taumata ituhų su kakanoae. 

7 Mawu Ruata mangonggọ'u pěbawiahě tutune ringangu 
kakalě si sire apang makąkědang měmpěkoą halě mapia 
tadeąu makačbą kawawantugě, adatě, dingangu kakoą 
kakalě. 8 Arawe i sai-saing kětąeng kukěndagu watangenge 
ringangu madiri tumuhu Mawu Ruata, kaiso kawe tutole 
karalakisě e, ute i sire ene e sarung makalangehě Mawu 
Ruata marasai. ? Apan taumata měkěkoą dalakije sarung 
masunsara ringangu masigěsą, kahumotongange su tau 
Yahudi, kerene lai su manga wangsa waline. 10 Kai kěbj 
taumata apang měkěkoą mapia e sarung kapusakateng u 
kawawantugě dingangu adaté dingangkewen katatulende 
wou Mawu Ruata kahumotongange su tau Yahudi kerene 
lai si sire wansa waline. 1! Batyu Mawu Ruata e měkoą 
kěbį taumata e měsulung. 1? Taumatam banua waline e 
němpědosa kų běgawen torat'u Yahudi. Kų i sire ihukung 
suliung toratě. Arawe taumatan Yahudi němpědosa 
samurin nakakasingką u toratě e; ualingu ene i sire 
sarung lai tuntukang u toratě e. 13 Batyu taumata kų 

sau mětěngkapia ringangu Ruata, balinewe ualingu tau 
ene seng masingką u toratu agaman Yahudi kaiso kawe 
ualingu měkěkoą apang kų mąbawohę su ralungu toratě e. 
14 Taumatam bansa waline e wěgawen torat'u Yahudi. Kai 
kereu i sire su kapulun sire hala e měmpěkěkoąbe apang 
ilčatoru toratě ute naung i sire hala e někoąbe tiaha'n 
sire, maningbe i sire wěgan torat'u Yahudi. 1° Kakanoa 

i sire e měmpěnodęu apan ilěator'u toratě mabawohe 
su naung i sire. Kasingką u naung i sire e malaing 
měmpěsěsahidin halě ene, u i sire hala kądingą ipěsěsala 
ringangu kadinga lai nětatahino ualingu tiněnnan sire. 

16 Kerene sarung mariadi su ěllone ku seng nitantu ene. 
Su ěllo ene -- tuhuewe Injilé takų nibawombeng -- Mawu 
Ruata suralungken Yesus Kristus, sarung měhukung 
kalawọu rahasian dalungu naung dingangu sipirang 

u kèbi taumata. 17 Kai orasě ini e kereapąe i kamene 
manga aną u sěmbaų? | kamene něngakuwen batangeng 
i kamene tau Yahudi. | kamene mangumbalang torat'u 
Yahudi ringangu i kamene luluasu pěkakauh'i kamene 
ringangu Mawu Ruata. 18 | kau nakačbą manga těntiro 
wọu tita ene, hakiu i kau masingka u kapulun Mawu 
Ruata e ringangu i kau masingka mětilakehu sude mapia. 
19| kau e mąngiaking u i kau kai měngangahą tau wuta 
ringangu tualagě baugi sire sumarěndung; % i kau e 
mananěntiro taumata longong dingangu mananěntiro 
taumata wodo. | kau mangiaking u su ralungu torat'u 
Yahudi e, i kau managhuang patiku kasingka dingangu 
těntiro kahěngang. 211 kau mąněntiro taumata waline; kų 
unųe i kau tawe mananěntiro watangeng u hala? I kau 
měsěsěding taumata mědeąu kumbahang mětako, kų 
unųe i kau sěsanu mětětako! 221 kau mąněntiro taumata 
kumbahang mawuang, raliune i kau sěsanu nawuang! | 
kau e měběbinsju mahang duata e, sumbaliau kawe i kau 
sěsanu měngěngalą manga apaliwu bou waleng mahan 
duata. 231 kau lulesa u i kau managhuangbe torati Musa, 
raliune kawe i kau něhinakang Duata mase tawe timuhų 
hengetang'E. ?4 Su ralungu Winohẹ Susi e mabawohe 
kere ini: "Ualingu i kamene taumatan Yahudi, ute areng 
u Mawu Ruata sěsamedang sutaloaran manga wansa 
waline." 25 Kamageng i kau matuhų su torat'u Yahudi ute 

sunat'u e malaing pią gunane. Kai kereu i kau měngkate 
lai lulampa toratě ene, ute sunat'u e semben tawe ualine. 
26 Kereu sěngkatau waline Yahudi e kų tawe nisěsunatě, kai 
měsěsěmpi torat'u Yahudi, kų balinewe irekeng u Mawu 
Ruata e kere sěngkatau wọu nisunatě ngae? 27 Kų i sire 
apan ta nisasunatê e sarung mapěsalang kau sěngkatau 
tau Yahudi u i kau kai managhuang torat'u Yahudi ringangu 
i kau kawe nisunatě, kuteu i kau kawe limampa toratě 
ene. | sire tawe nisunatě, kuteu i sire měgěngganapěbe 
torat'u Yahudi. 28 Batuu tau Yahudi patutune e, balinewe 
kětąeng arenge tau Yahudi e dingangu taumata kų 
kahěnga-hěngang nisunatě e balinewe taumata kų 
nisunatě tuhu mąbadang samatang. ?? Raliune tau Yahudi 
tutune e, i sie kai pią naungu Yahudi, ringangu sunatě 
tutune ute kai sunat'u ralungu naung nipěkaradiahang u 
Rohkě u Ruata, walinewe kětąeng kąbawohę su ralungu 
bukě. Taumata kerene tangu makatarima daralo wou 
Mawu Ruata, walinewe wọu taumata. 

1t Maeng kerene, kai apa untune makoa tau Yahudi? 

Dingangu apa ualine tumole atorang'u sunatě? 2 Kai 
lawọ bue gunane! Kahumotong-motongange kai ualingu 
su tau Yahudi e Mawu Ruata nangumbalang kalawọu 
hengetange. 2 Kai kereapa wue kereu sêngga tau Yahudi 
e kawe tą satiane? Kų apa ualingu ene Mawu Ruata e 
mariadi tą satiane? ^4 Tantu tala! Batuu nalaheu Mawu 
Ruata e napenẹ u katěngadě, maniweng apan taumata e 
kakontiang. Su ralungu Winohe Susi mabawohe, "Tadeąu i 
kau matodebe adilě su ralungu patiku baweranu, ringangu 
makauntung kereu i kau ghěgutaěng." 2 Kai kereu kąadil'u 
Mawu Ruata e mangkeng kakalahe e, watu u i kitẹ 
měkěkoą apan tą katulide, kų i kitę e kai měberąeng apa 
ngae? U Mawu Ruata e tawẹ adile kereu i Sie měhukung i 
kite? (Těngadě kakiwalo ini su tampa e ituhų mątaumata.) 

6 Mambeng tala! Batuu kereu Mawu Ruata e tawe 
katulide, ute kereapa wue i Sie makapěhukung u dunia ini? 
7 Kai kereu ualingu kakanoą kų tawẹ katulide, ute apang 
kų matulidě e mąanun Mawu Ruata, mangkeng mąlětą 
hakjeweng i Sie rědaločng, unųe taumata kų měkěkoą 
dalai e wědang iapěsěsala kere taumata warądosa? 

8 Dingangu unue i kitẹ tawe wotonge měbera, "Mapiangbe 
i kitẹ měkoą dalai tadeąu luměto apam mapia?" Těngadě 
pią manga taumata ku mělěhinakang sią měběbera u 

ią e kai wọu něbera kerene. Apan taumata ku kerene su 
tampa e ihukung u Mawu Ruata. ? Ho! Kereapa e ngae i 
kite tau Yahudi e limembong kapiane wọu bansa waline? 
Mamben tala! Sen takų niwera u baẹ tau Yahudi kerene 
lai taumatan bansa waline, kěbį mang mąsasěllung su 
rosa. 10 Kere mabawohe su ralungu Winohe Susi, "Tawẹu 
sarang sěngkatau maadilě, 1t tawęu sarang sěngkatau e 
lai matahučnna ringangu taweu sarang sěngkatau reng 
měsuba Mawu Ruata. 12 Kébi taumata seng nětěngkarau 
wọu Mawu Ruata; kěbi e seng nailang. Taweu sarang 
sěngkatau měkěkoą mapia mang tą u sarang sěngkatau. 
13 Tinggolang i sire měsuļungu lěbing matatope; akali sire 
luelehé bọu lilan sire, dingangu wiwih'i sire sysaliwěbud'u 
lahinakang, měsulungu wisan těmpu. 14 Mohong i 

sire měngkatewe mąpenę u laane ringangu sěngkulě. 

15 Lempang i sire mahawesě kereu tamai manigěsą 
dingangu měmate taumata. 18 Kawawinasa ringangu 
kasasusa e sěsawuhang i sire suapan tampa. 17 I sire 
tawe makasasilo raleng u pědarame, 18 ringangu tawe 
měngangadatě Mawu Ruata." 19 ni e i kitęẹ masingką u kěbj 
apan mabawohe su ralungu torat'u Yahudi e, tumange kai 
si sire apan mąsasěllung su toratě e. Ku ualingu ene ute 
taweu sarang sěngkatau lai makakoą manga apa ringangu 
patiku dunia e kapěnuntukangu Mawu Ruata e. 20 Batuu 

taweu sarang sěngkatau makąkoą mapia ringangu Mawu 
Ruata ualingu tau ene měkěkoąbe apang kų kěkačbakeng 
su ralungu toratě. Kaiso toratě ene kětąeng mělělahę 

su taumata u taumata e kai waradosa. 21 Arawe ini 
Mawu Ruata seng naněbọu raleng kereapa taumata 
měsěngkapian Sie kų daleng ene e tawẹę kalahěmpukange 
ringangu torat'u Yahudi. Manga bukě i Musa ringangu bukě 
u manga nabi e mělělahę u halě ene, ?? u Mawu Ruata e 
mělěloahu taumata e měsěngkapian Sie, kětąeng kereu 
taumata měmpąngimang si Yesus Kristus. Mawu Ruata 

e měkěkoą ini waugu kěbįj taumata apam mangimang si 
Yesus Kristus; u kawe tawe pinětatěntangenge: 22 Kěbij 
taumata e seng nědosa ringangu maraun Mawu Ruata 
ku makasalamaté si sire. ?4 Kětąeng ualingu tataļěntų u 
Mawu Ruata sěsane ku nilaonggo matagě, pěkakauhu 
taumata ringangu Mawu Ruata e say makoą mapia; 
kakakoą e ute: taumata e niapakaliwir'i Yesus Kristus. 

2> Duata e nanarakang i Kristus Yesus tadeau ualingken 
papaten'E ute taumata e nipakaliwirě bọu pěsasala kereu 
i sire mangimang si Sie. Mawu Ruata e měkěkoą kerene 
tadeąu mapatodęu kaadil'E. Watų u tempo naliu, Mawu 
Ruata seng nětěngkasabarě su kalawou manga rosan 
taumata, hakiu i Sie tawe něhukung i sire. 26 Arawe 
orasě ini i Sie kimanoą e něteghangu rosa pělahekangu 
kąadil'E. Kakanoa kerene manodeu watangeng'E adilě; 
ku apan taumata mąngimang si Yesus nilahe'E kere 
taumata ku sau něsěngkapian Mawu Ruata. 27 Ualingu 
ene ute semben tawẹ dalenge si kite baugu lumesa. 
Unųe kerene? Apa nikaianenge ualingu i kitẹ měkěkoąbe 
apang kabawohe su torat'u agaman Yahudi? Baline. Kaiso 
ualingu i kitẹ e mangimang. ?8 Batyu nimbue kai kere ini: 
| sain nilahe say měsěngkapia ringangu Ruata, balinewe 
ualingu i sie měkěkoą apang mąbawohę su ralung'u toratu 

agaman Yahudi, kaiso ualingu isie mangimang si Yesus 
Kristus. 22 Arau Mawu Ruata ene Mawun tau Yahudi 
samatang? Walinewe i Sie Ruatan bansa lai waline? Ore, 
těngadě i Sie malain Duatam bansa waline. 3? U Ruata 
e mang sêmbau. | Sie kai napakariadin tau Yahudi saų 
něsěngkapian Mawu Ruata ualingu i sire mąngimang. 
Dingangu i Sie lai napakariadin manga taumatam bansa 
waline sau něsěngkapian Duata; ene malaing ualingu 
i sire mangimang. °t Kai ini e mangalene ualingu i kite 
mangimang si Kristus, i kite měnděmme torat'u Yahudi? 
mamben tala wue! Sala anune ualingu pangangimang i 
kite ene, i kitẹ měngarěgan toratě ene. 

1t Mageng kerene, apae ikawerang kite maanung 

Abraham, i upung u wanuang kite e? Kereapa e 
apang kinahombange? ? Kereu manga halě apang kinoae 
e makariadiwe sarang Mawu Ruata mênarima i sie ku 
makaluasě naungu Ruata, tangu piąbe piněbuakenge si 
sie waugu lumesa. Kaiso i sie tawe makalesa su těngon 
Duata. ? Su ralungu Winohẹ Susi mabawohe, "I Abraham 
nangimang su Ruata, dingangu ualingu pangangimange 
ini, i sie nitarimą u Ruata nakoa taumata makaluasé 
naung u Ruata." 41 sain mělěhalě, makątarimą gadine; 
kų gadine walinewe irědekeng kere sěmbaų gaghělli, 
batųu ene kawe hakě e. 2 Kuteu piąbe taumata tawe 
měngangumbala sutawakaline hala e, kaiso mąnarakangu 
watangenge su Ruata kų seng něliwirě taumata warądosa 
wọu pěsasalane. Suralungken pangangimange ene e 
Mawu Ruata manarima i sie makoa sěngkatau makaluasé 
naungu Ruata. £ Kerene lai su sipirang i Daud; hakiu i 
sie nakapěberang kariangkamang su taumata kų kahian 
Duata e seng nitarima kere taumata makąluasě naung'E, 
maningbe Mawu Ruata e tawe kumakělla manga kakanoa 
u taumata ene. | Daud něbera kere ini, 7 "Kariangkamang 


ROMA 4.8— 14 447 


taumata apam pěsasalane niampungang dingangu 
kalawọu manga rosane niampungang u Mawu Ruata! 

8 Kariangkamang taumata apan dosan sire tawe 
tatuntukang u Mawu!" ? Apa pěkakariangkamang ěndaji 
tumange kětąeng su manga taumata kų tutuhų atorangu 
sunatě samatang? Arau kai lai tumange su taumata kų 
tawe tumatuhų atorangu sunatě ngae? Seng nisěbą i kami 
kalimona, u i Abraham nitarimą u Ruata kere sěngkatau 
makaluasé naung'E, ualingu i Abraham mangimang su 
Ruata. 1° Kų ange wue Mawu Ruata e mělahę u halě 
ene? Kalimona arau samurin Abraham nipakisunatě? 
Těngadě, těntalang i sie ren tawe nisunaté balinewe seng 
bọu. 11| sie nisunatě samuri, ku sunatě ene kětąeng kere 
tatiala u Mawu Ruata seng nanarima i sie kere taumata 
makąluasě naung u Ruata, ualingu mąngimang su Mawu 
Ruata. | sie nitarima u Ruata su tempon i sie wědang ta 
tumatuhų atorangu sunatě e. Ku i Abraham nakoą amang 
tuhu marohkě baugu kěbį apan mangimang su Ruata, 
dingangu ualingu ene ute seng nitarima u Mawu Ruata 
kere taumata makąluasě naung'E maningbe i sire tawe 
tumatuhų atorang u sunatě. 12 | Abraham malaing nakoa i 
amang marohkě baugu taumata tutuhų tiahan sunatě. | 
sie i amang marohkě baug'i sire waline kětąeng ualingu i 
sire tutuhų sunatě, kaiso kawe lai ualingu i sire měběbiahě 
dingangu pangangimang su Ruata měsulung i Abraham 
su tempong i sie wědang ta tumatuhų atorangu sunatě. 
13 Mawu Ruata někědo si Abraham dingangu palļahitene u 
dunia ini e sarung mariadi pusaką i Abraham. Mawu Ruata 
e někědo kerene balinewe ualingu i Abraham matuhų su 
torat'u Yahudi, kaiso kawe ualingu i sie mangimang su 
Ruata hakiu i sie nitarimą u Ruata kere taumata makaluasé 
naung'E. 1^ Kai kereu kětąeng ualingu apan tutuhu torat'u 
Yahudi samatang makatarimąu apan seng nikědon 

Duata, nalaheu mangimang su Mawu Ruata e mamben 
tawe kěhase marihutu ringangu pěkakakědon Duata e 
malaing tawẹ lohone. 1° Torat'u Yahudi e makakadèéntang 
hukumang u Mawu Ruata. Arawe kamageng beng tawẹ 
toratě ute tawe apa ralawang. 18 Kų kědon Duata e něbuą 
bọu pangangimang u taumata su Ruata. Ene mariadi 
sěmbaų papaiang su patiku hěnton Abraham u kědo ene 
nionggọ si sire kere sêmbau gaghěllį matagě kahian Duata, 
balinewe kětąeng si sire apan matuhų su torat'u Yahudi 
kaiso malaing baugi sire apan měmpangimang su Mawu 
Ruata měsulung i Abraham mangimang si Sie. Batųu i 
Abraham kai i amang i kitẹ kébi tuhu marohkě. 17 Batuu 
Mawu Ruata e něhengetang kere ini si Abraham, "lą seng 
napakariading kau i amang u kalawọu umatě." Kerene 
Mawu Ruata e něngonggọ kědo ene si Abraham. Ku i 
Abraham nangimang si Sie. | Sie kai Ruata ku mamiahé 
taumata nate; i Sie kai malaing Duata kų kětąeng ualingu 
měhengetang seng makariadi apan nąung tala makoą pią. 
18 | Abraham měngkatewe tinalung mêlêharapé dingangu 
mangimang maning seng lai sala tą harape. Ualingu ene i 
sie nariadi i Amang u patiku umatě. Keręe mabawohe su 
ralungu Winohe Susi: "Hitenu e sarung mahuntinambang 
kalawọe." 191 Abraham su tempo ene masingka u i sie 
seng tawe měhite, watu u seng tumaniju maghurang 
dingangu umure seng masandigě mahasų su taunge; 
kutęu lai i Sara kawinge kawe wanto. Kaiso pangangimang 
i Abraham tawe manga nělome. 201 sie mang tatapě 
mangimang dingangu tawe něbimbong u kědon Duata. 
Kaiso pangangimang sahuneng nahuntinambang 
katoghase, hakju i sie měngkate mědědalo Ruata. 211 sie 
mangkewen mangimang u Ruata mapakasěhų'u apan 
seng nikědon'E. 22Hakjewen ene i Abraham nitarima 

u Ruata nakoą taumata kų makąluasě naung u Ruata. 

23 Bawera, "nitarima kere taumata makaluasé naung u 
Ruata" mabawohe baline kětąeng baugi Abraham sěsane, 
24 kaiso malaing baugi kite. | kite malaing sarung itarima 
makoą taumata ku seng makąluasě naung u Ruata, ualingu 
i kite mangimang su Ruata kų napěbangung i Yesus, 
Mawung kite bọu papate. 221 Yesus e seng nisarakang 
tadeąu pateèng ualingu kalawọu rosang kite; mase i 
Sie niapěbangung kapia kahian Duata mědeąu i kitę e 
měsěngkapia saų dingangu Ruata. 

1 Ini i kitẹ seng sau něsěngkapian Duata, ualingu i 

kite nangimang. Ku ualingu ene ute i kitẹ něbiahě su 
ralungu pědarame ringangu Ruata wọu Mawung kite i 
Yesus Kristus. ? Ualingu i kite mangimang su Mawu Yesus 
ute i Sie makadiading kitẹ e makąpěndang kakěndagu 
Mawu Ruata, kų kai ualingu kakěndagě ene e i kitę biahě 
tempo ini. Ualingu ene i kitẹ mąhuluasě ualingu i kitẹ piabe 
pělaharapě u i kitę e sarung makatemang karaluensang 
kų nighěllįj u Mawu! 3 Dingangu nangělembo wọu ene i 
kite e kai lumiagě u su ralungu kasasigěsą, batųu i kite 
masingką u kasasigěsą e makądiadi taumata maasagě, 
4 dingangu kaļaasagě e makadiadi taumata makąkědang; 
ini e kai makąděntang pêlêharapé. 2 Pělaharapě kere 
ini e tawe mapakakěllohi kite, batųu naung i kitẹ seng 
nilohočng u Mawu Ruata ringangu kakěndag'E. Mawu 
Ruata něnganoą ene ringangu karadiahangu Rohkê'E, 
kų seng nighěllį si kite. ë Su tempọeng i kite su ralungu 
karalome, i Kristus e nate waugi kite ku su tempone 
mapia tinantun Mawu Ruata; sěmbaliau i kitę taumata e 
kai marau wọu anun Mawu Ruata. 7 Baugu pěsěngkatau 
taumata adilě e mamben masigěsą taumata mapulu mate. 
Aramanung baugu sěngkatau mapia, pią lai taumata 
wahani mětumpate. 8 Arawe Mawu Ruata nělahęu 
kakěndag'E si kite su tempong i Kristus napohong baugi 

kite su tempong i kite bédang taumata marosa. 2 Ini eikite 
seng něsěngkapian Duata ualingu kapapohong i Kristus; 
ualingu ene těngadě i kite e sarung iapakasalamaté lai 
wọu ralangehu Mawu Ruata kahiang Kristus. 1° Kereu 

su tempong i kitẹ měsěsědų u Mawu Ruata; i kitę e 
iapědamen Sie ualingkeng kapapohong u Ahus'E, apa 

lai ini saraeng pěkakauhi kite dingangu Mawu Ruata e 
nauli kapia, tantu i kite sarung iapakasalamatě lai ualingu 
pěbawiahi Kristus. 11 Ku limembo wọu ene tangu i kite 
mahuluasě lai su kapian Duata ualingu Mawung kite 

i Yesus Kristus. U kai ualingu i Yesus Kristus, orasě ini 

i kitẹ makątemang pěkakauhi kite mapia e ringangu 
Mawu Ruata. 1? Dosa simuě su ralungu dunia ualingu 
sěngkatau, ku bou rosa ene siměpųe papate. Něnggąe, 
papate timěpasě su patiku taumata, batuu kébi taumata 
seng nanawo su ralungu rosa. 13 Dokeng torat'u Yahudi e 
reng tawe nigaghělli, dosa e seng ene su ralungu dunia. 
Kai tangu rosa e tawe tatuntukang, ualingu tawẹ apa 
toratě ku botonge lampaěng. 14 Maning kerene, wọu 
tempong Adam sarąewen tempom Musa e, papate 
nangawasa patikų taumata. Sarangkatewe taumata kų 
tawe limawang kere kinoa i Adam taumata kerene malaing 
nipěkawasačngu papate. | Adam malaing tuladang 
apang bọ'i Sie ku sarung duměnta samurine. 15 Kai i 
rědua ene e tawe něsulung; batųu laonggọ u Ruata e 
nangělembong kasěllahe kereu isihing dingangu ralawang 
kų kinoą i Adam. Dalawang u sěngkatau nakawodai 
taumata lawọ nihombangengu papate. Nangělembong 
kasěllahe lai nêngga u tatalěntų u Ruata ringangu laonggo 
kasasalamatě ku nigaghělli su taumata kereng kakěpale, 
ualingu kapian naungu sěngkatau mangalene i Yesus 
Kristus. 16 Laonggọ u Ruata malaing nangělembong 
kasěllahe marau wọu rosan sěngkatau ene. Batuu samurin 

sěngkatau někoą dalawang ute siměbangke ponesé, 
"Něsala". Kai sarąeng taumata lawọ e němpědosa, 
narěntąe laonggọ bọu Ruata kų mělělahę, "Tawe něsala". 
17 Ualingu ralawang u sěngkatau, ute papate nêdaraki su 
apan tampa ualingu sěngkatau ene. Kai nangělembong 
kasěllahe lai něnggąe wọu apan nikakoa u sěngkatau 
waline, mangalene i Yesus Kristus. Ualingu i Sie, Mawu 
Ruata měngkai napědalembon tatalěntų'E su kakěpalu 
taumata, kų dingangu tą bawaehe nakariadi si sire saų 
nipěsěngkapian Duata; i sire sarung měkawasa su dunia 
ini ualingu i Kristus. 18 Ky kereapaewen dalawang u 
sěngkatau e něnggąe su kébi taumata nihukung, kerene 
lai kakanoą u sěngkatau ku tutole kapulun Mawu Ruata, 
něnggąe ute kěbi taumata maliwirě bou pěsasala ringangu 
kaonggotangu pěbawiahě. 19 Kų kereapąewen taumata 
lawọ e nariadi taumata marosa ualingu sěngkatau ta 
tumatuhų, ute kerene lai lawọ taumata wotonge sau 
měsěngkapian Mawu Ruata ualingu sěngkatau matuhų 
su Ruata. 2° Něgěllju torat'u Yahudi e kai Mawu Ruata 
sěsane. Kaiso mangkewelain kąpahuntinamban tatuhųe 
su toratě e kaiso i sire mangkewelain kąpahuntinamban 
dalawang e ringangu němpědosa su těngon Duata. Kaiso 
mangkeng kąpahuntinambane taumata němpědosa, 
Ruata e mangkewelain limembong kakěndage, si sire. 
21 Ho! i kitẹ e harusě mate ualingu i kitẹ e nčmpědosa. Kai 
Mawu Ruata e kukéndagi kite dingangu něgěllį u raleng si 
kite tadeąu sau měsěngkapian Sie. Ku ualingu pěkakauh'i 
kite dingangu Mawu Ruata e seng saų mapia, tangu i Sie 
malaing mangonggọu pěbawiahě tutune ringangu kakalě 
si kite su ralung i Yesus Kristus, Mawung kite. 

1 Maeng kerene, apae ipěberang kite e? Apa i kite 

měngkate měkěkoą dosa tadeąu Mawu Ruata měngkai 
kuměndag'i kite? 2? Tantu tala! Dosa e semben tawe lai 

měkawasa si kite, kų unųe wue i kitẹ měngkai hanesě 
měběbiahě dingangu kapěkěkoąe rosa? 3 Masingką 

bue i kamene u su tempong i kitẹ nisahani e i kitẹ 
niapakasěmbaų dingang i Kristus Yesus? Ini e mangalene 

i kite niapakasêmbau dingangu papaten'E. 4 Dingangu 
pananahani ene, i kitẹ e nilěbing dingang i Kristus 
dingangu sěngkakapate ringange, tadeau kereapąewen i 
Kristus nipěbangung bọu papate ualingu kawasang Amang 
ku mawantugě, kerene lai i kite makaraleng su pěbawiahě 
buhu e. ” Kereu i kitẹ seng nasêmbau dingang i Kristus 
batųu i kitẹ sěngkakapate ringang i Sie, i kitę sarung 
masěmbaų dingang i Sie lai ualingu i kite niapěbangung 
kapia měsulungkewen Sie. ê | kite masingką u kakakoa i kite 
těbe e seng niapakapate sěngkakapate ringang i Kristus 
su kalu kuruisé tadeąu kawasang kakakoa i kite marosa e 
seng nipakaghoghahě; kų ualingu ene ute ikite semben 
tawe ipětahuěllangu rosa. 7 Kereu sěngkatau e kawe nate, 
ute taumata ene iapakaliwirě bọu kawasan dosa. 8 Kereu 
i kitẹ seng nate ringang i Kristus, i kitẹ mangimang u i 
kite lai sarung měbiahě dingang'E. 9 U ikite masingką u 

i Kristus seng něbangung bọu papatene, dingangu i Sie 
sembeng lai tawe mate; papate e seng tawẹ kawasane 
su watangeng'E. 1° Papate kinahombangeng i Kristus e 
kai papate ualingu rosa. Ene samatang mariadi sěnsule 
waugu sarang marěngų-děnguų. Dingangu pěbawiahě 
niralengang'E ini kai pěbawiahě baugu Ruata. 1t I| kamene 
harusě lai mangěnna watangeng i kamene nate ualingu 
rosa, kaiso pěbawiahě su ralungu pěkakauhě matoghasě 
dingangu Mawu Ruata e kai su ralung i Kristus Yesus. 

12 Abe lai mapakawalan dosa měngawasa pěbawiahu 
apan mětate tadeąu i kamene abe kawe tumuhu ěnning i 
kamene raralai. 13 Kumbaharg lai i kamene měnarakang'u 
laesu wadang i kamene su kawasan dosa baugu ipakẹ su 

manga timona kų daralai. Kaiso sarakangke watangeng 

i kamene su Mawu Ruata kere taumata kų seng nialing 
bọu papate sarang pěbawiahě. Sarakangke kąguwąu 
watangeng i kamene su Mawu Ruata tadeau ipakẹ baugu 
měkoą kapulun Duata. 14 Dosa tawe wotonge měngawasa 
si kamene, ualingu i kamene tawe sau něbiahě su alungu 
torat'u Yahudi e kaiso kai su ralungu kakěndagu Mawu 
Ruata. 1° Orasě ini apa e ghěsine? Botonge i kite měkoą 
dalaki, batųu i kitẹ seng baline su alungu kawasan torat'u 
Yahudi e kaiso kawe su alungu kawasan tatalěntų u 
Mawu Ruata? Mamben tala! t6 Masingka bue i kamene 

u kereu i kamene měmpanarakang u watangeng su 
sěngkatau baugu kapulune ute i kamene kai ěllangu tau kų 
tětuhukang i kamene ene -- běgą e měnsang ěllangu rosa 
ku měběbawa si kamene sarang papate, arau kawe ěllang 
tutuhų su Mawu Ruata kų ualingu ene say měsěngkapian 
Duata. 1” Kai tarimakase su Mawu Ruata! Batyu naung 
kalamona i kamene nakoa čllangu rosa, kai ini e i kamene 
ringangu kaguwau naung tutuhu těntirong katěngadě ku 
seng nighêlli si kamene. t81 kamene seng niliwiré bọu rosa 
kų tempo ini nakoa ěllang baugu kapulun Duata. 1? Ualingu 
pěngangěnnang kamene wědang lome ute ią měpakęu 
sasihing u pětatahuěllang tadeau nangělembo malighą i 
kamene makaěnna. Kalamona i kamene němpěnarakangu 
kaguwau watangeng i kamene kere ěllang su manga halé 
maralamuhų dingangu ralai baugu karaki raralai. Kerene 
lai orasě ini, malowọko i kamene měmpanarakangu 
kaguwau watangeng i kamene kere ěllang baugu kapulun 
Duata mêtatalahinon manga timonan Duata těntani. 2 Su 
tempong i kamene nipětahuěllangu rosa, i kamene tawe 
nipěkawasaěngu karakin Duata. ?t Su tempo ene kai apa 
untune nitarima i kamene wọu manga halě kų orasě ini 
ikěkameang kamene měmpěkoą? Manga kakanoą ene 

kětąeng makawawa sarang papate! 22Arawe orasě ini i 
kamene seng niliwiré bọu rosa kų nariadi êllang u Ruata. 
Kalauntungu e ute i kau makapěbiahě susi waugu Ruata kų 
halě ene makauali wiahě tutune ringangu kakalě. 23 Batuu 
papate e kai wawaehě dosa; arawe pěbawiahě tutune 
ringangu kakalé dingangkewen Kristus Yesus Mawung kite 
e kai laonggọ kų nionggọ u Mawu Ruata wawaehe. 

t Manga ana u sêmbaukul | kamene kěbi seng 

makakirala toratě. Kų, i kamene masingką u kawasan 
toratě su pěsěngkatau, mariadi kětąeng karěngų u 
taumata ene wědang biahě. 2 Kere sěngkatau wawine 
kų pią kawinge ute malaiki u toratě su kawinge kětąeng 
karěngųu kawinge wědam biahě. Kereu tau ese kawinge 
seng nairj ute wawine ene maliwiré bọu toratě kų mangiki 
i sie su kawinge. 2 Kereu wawine ene měběbiahě dingangu 
esẹ baline su tempong kawinge wědang biahě, ute wawine 
ene ikawerae nawuang. Kai kereu kawinge seng nairi ute 
tumuhų toratě ute wawine seng naliu. Ku kereu i sie sau 
měkawingu ese baline ute i sie tawe nawuang. ^ Kerene 
lai kakakoą e si kamene, manga aną u sêmbauku. Tumuhų 
torat'u Yahudi e i kamene seng nate, ualingu i kamene 
seng niapakasêmbau dingangu wadang i Kristus kų nakoa 
tataghuaneng i Sie ku seng niapěbiahě kapia wọu papate. | 
Sie nipěbiahě bou papate tadeąu i kite mariadi pią gunane 
waugu Mawu Ruata su ralungu pěbawiah'i kite.  Batųu 
kalamona i kite měběbiahě tutuhu kakakoą u taumata. 
Su tempo ene manga ěnning u rosa e mąsongkahě 
ualingu pią toratě měkěkaradiahang su watangeng i kitę. 
Kai ualingu ene hakiu i kitẹ e měkěkoą manga apa-apa 
makakadiadim papate. £ Arawe tempo ini i kite tawe 
lai naiki su torat'u Yahudi. | kite seng nate su ralungu 
toratě kų naung kalamona mangawasa si kite. | kite seng 
tawe mětatahamawu kere kakakoa u naung, tuhu toraté 

ku mabawohe. Tempo ini i kitẹ e mětětahamawu tuhu 
kakakoą e wuhu illaha u Rohkě u Ruata e si kitę. Maeng 
kerene, kai apae ipêberang kite? U torat'u Yahudi e ralaj? 
Tantu tala! Kai toratě ene e mąněntiro si sia mąanun dosa. 
la e wěgawue měnsang anggange kai a, kereu tawẹ toratě 
měběbera, "Kumbahang měngkai maanggang." 8 Ualingu 
toratě e dosa makąčbą loahe waugu mapasěpuų u kěbi 
haghing čnning kų su ralungu naungku; batuu kereu tawe 
apa toratě ute rosa e malaing mate. °? lą naung kalimona 
měběbiahě tawe toratě. Kai sarąeng pią toratě, dosa e 
nanětą e něbiahě 1° dingangu ia e nate. Tangu toratě ene 
tětąe ipětětimona waugu makaonggou pěbawiahě, kutęu 
kawe nakarěntang papate si sią. 1! Ualingu toratě ene, 
dosa e nakačbą loahe něngakalě dingangu němate sią. 

12 Toratě asale kai wọu Mawu Ruata kų apaewen parenta 
su ralungu toratě ene e rarěntane wọu Mawu Ruata, 

ku kai adilě dingangu mapia. 1° Ho, kiwuau měnsang 

ini e pia mangalene, u mapia e makąděntam papate 

si sią? Tantu tala! Dosa e kai makąděntan papate ene. 
Dingangu měpakę'u mapia e dosa makąděntan papate si 
sią, tadeąu kakakoą u rosa e ikasilo malahe. Su ralungu 
manga parentang Mawu Ruata, nalahe kai apa e karalai 
dosa e naung! 141 kite masingką u torat'u Yahudi kai 
asale wọu Rohkě u Ruata; arawe ią e kai taumata lome. 
la seng niwalų nakoa ěllangu rosa. 1> U ią sěsaku tawe 
makaěnna kakanoaku. Apang ilěčningku koateng, ene 
tawe takų koateng; arawe apang ipěběbinsikue, katewe 
mundangu ene kěkoatengkue. 16 Ho, kereu ią kawe měkoą 
manga halě kere lulawang dingangu kapuluku e ute 

ene mangalene ia e mangakung torat'u Yahudi e mapia. 
17 Ku, balinewe lai ia tuhu dalenge měkěkoą ene, kaiso 
kawe rosa něngawasa watangengku. 18 lą masingką u 
tawe manga apąe kų mapia su ralungu watangengku, 

mangalene su ralungu kakakoaku mataumata. U si sia kai 
pią čnningu měkoą mapia, kuteu ia kawe tawe makaumalé 
měndaleng u ene. 19 lą tawe měkakoą mapia apang kų 
takų i Iěčnning koateng; kaiso kawe mabali měkěkoą apan 
dalai ku balinewe kapuluku e mêkoa. %? Kereu ia měkoąbe 
apam baline su kapuluku mangalene ute walinewe ią 
měkěkoą ene e kaiso kawe rosa někawasa watangengku. 
21 Ene, ią něngaląe ghěsine ini; u kamągeng ia mapulue 
měkoą mapia ute iralai e sembengkewe tųtimbulě si sią. 
22 Dalungu naungku e měngkai lělahimpuluangu torat'u 
Ruata e, ?3 kaiso, ia e masingką u su ralungu watangengku 
e pią lai toratě baline kų nakoa tumanggihe -- ute kai 
toratě měděndoką toratě ilěčakung lačnnaku e. Kai ene 
hakiu ią e kalaiki su torat'u rosa lulambagé batangengku e. 
24 Ho, kai kere ini e kakakoąku: ią e tųtuhų torat'u Mawu 
Ruata e ringangu lačnnaku, arawe kakakoąku mątaumata 
e ute ią kai maąsěllung su rosa. O kasiang silaką bue ią ini! | 
sai wue tangu mapulu mangambang sia bọu wadang ini kų 
měbawa sia sarang papate? Tarimakase su Mawu Ruata! 
| Sie mapulu mangambang si sią ualingu i Yesus Kristus. 
25 (7:24) 

1 Orasě ini selaing tawẹ apa pělahukung si sire ku 

měběbiahě mąsěmbaų dingang i Kristus Yesus. 2? U 
torat'u Rohkě u Ruata nakariading kite měběbiahě 
masěmbaų dingang i Kristus Yesus, seng něliwirě si sią bọu 
toratě ku nakakoa dosa ringangu papate. Z Apang kų tawe 
ikakoą u toratě ualingu ikite kawe taumata lome ute ene 
seng kinoa u Mawu Ruata. Mawu Ruata namata kawasan 
dosa su ralungu lulun taumata rimolohu Ahuse sěsane, kų 
diměnta su ralungu kakakoą měsulungu taumata marosa, 
mědeąu měndědasě kalawou rosa. #Mawu Ruata e někoą 
ene tadeau kapulun'E ilahẹ su ralungu torat'u agaman 
Yahudi ene wotonge ikakoa su ralungu watangeng i kite 

ku měběbiahě tuhu Rohkě u Ruata ku balinewe tutuhu 
lulun taumata. 2 Apan taumata ku měběbiahě tuhu lulun 
taumata e měngkai měmpěsěsipiru apang ilěčnning u 
lulun taumata. Kai arawe taumata ku měběbiahě tuhu 
Rohkě u Ruata, měngkai měmpětětiněnnang apang 

kų ilěčnningu Rohkě u Ruata. £ Kereu tiněnnanu e 
nipěkawasačngu lulun taumata, něnggąe ute papate. 
Arawe kamageng tiněnnanue nipěkawasačngu Rohkě u 
Ruata, pulise ute pěbawiahě, ore lai pědarame ringangu 
Ruata. 7 I saing ku sipirange pěkěkawasačngu lulun 
taumata, tangu taumata ene kai rudoka Duata; ualingu 
tau ene tawe mětatěngkasěllung su torat'u Ruata; kų 
isie mamben tawe makakasěllung su torat'u Ruata. 

8 Taumata ku apan měběbiahě tuhu lulun taumata e 
tawe makaraluasě nangu Ruata. ? Kaiso i kamene tawe 
něbiahě tuhu lulun taumata. | kamene něbiahě tuhu 
Rohkě u Ruata -- kahěnga-hěngang nakoą tumanggihe su 
ralungu watangengu. Taumata kų tawẹ Rohkě i Kristus, 
tau ene walinewe tataghuaneng i Kristus. 19 Kai kereu 

i Kristus biahě su ralung'u watangengu, ute maningbe 
wadangu sarung mate ualingu rosa, kaiso Rohkě u Ruata 
měngonggọu pěbawiahě si kamene, watu u pěkakauh'u 
ringangu Ruata e seng mapia. 11 Kereu Rohkě u Ruata, ku 
němiahě si Kristus bọu papate e, wiahě bue su ralungu 
watangengu e, ute i Sie ku němiah'i Kristus bọu papate 
ene, sarung měmiahě lai wadangu kų mětate ene. | 

Sie měkěkoą ene ringangu Rohkě'E kų biahě su ralung 

i kamene. 1? Hakiu ene, manga ana u sěmbauų, i kite 

e kai pią sasimbang i kite, kai walinewe waugu lulun 
taumata, batųu tawe hinone i kite měbiahě tumole 
kapulune. 13 Kai kamagengu i kamene měběbiahě 
tutuhu lulun taumata, ute i kamene sarung mate; arawe 
kamagengbe ringangu kawasan Rohkě u Ruata e, i kamene 

měngkai měmpąmatewe manga kakanoą i kamene 
marosa, kų i kamene sarungbe měbiahě. 14 Taumata 

ku apaewen lčěahakeng u Rohkě u Ruata e ute manga 
anaben Duata. 1° U Rohkě, ku nionggọu Ruata si kamene 
e walinewe mědeąu i kamene makoa êllang hakiu i 
kamene měběbiahě su ralungu katatakutang. Kaiso Rohkě 
u Ruata e kawe mapakądiading kamene makoą manga 
aną u Ruata. Ku dingangu kawasan Rohkě u Ruata ene i 
kite měkěkui Mawu Ruata ene, "Amang, o i Amangku!" 
16 Rohkě u Ruata e mąhundingangkewen rohkě i kite 

e měsěsahidi u i kitę e kai manga aną u Ruata. 17 Ho! 
kereu i kitẹ e kawe manga aną u Ruata, ute i kitẹ malaing 
taghuang'E ku sarung manarima u manga alamaté ku 
nisadian Duata su manga anae. | kite sarung manarima 
dingangkewen Kristus apaeweng ku seng nisadian Duata si 
Sie; u kereu i kitẹ sêngkapêtatahang dingang i Kristus, i kite 
e sarung iapakawantugě lai ringang'E. 18 Kalawou sigěsą 
kinahombangeng i kite tempo ini, tuhuewe su čnnaku 
ute mang tawe ikapěsasihing dingangu kawawantugě 

ku sarung ilahe si kite. 19 Patiku alang e měngkate 
měmpěkěkati tempone manga aną u Ruata e ilahę. 20U 
alang e seng niwala nipakahupadě e, walinewe ualingu 
kapulune sěsane, kaiso kawe ualingu Ruata e napakawala 
kerene. Maning kerene tangu kai pią lai ini lêharapeng: 
21 U su tempo sěnsulļe alange sarung ipakaliwirě bou 
kawasa kų měnggoghahě e ringangu sarung ipakaliwirě 
dingang mase ipakawantugě-sěngkakawantugě dingangu 
manga aną u Ruata. 221 kite masingka u sarang orasě 

ini patiku diadikange měngkai rudalumpasiang kere 
sěngkatau matimadě bawine masunsara su tempom 
mělěhěnding. 22 Dingangu waline kětąeng patiku diadikang 
rudalumpasiang; kaiso i kiteewe lai rudalumpasiang su 
ralungu naung i kite. | kite seng něnarimą Rohkě u Ruata 


ROMA 8.24-33 459 


nakoa laonggọu Ruata kahumotongange, kaiso i kite 
bédang lai mąngampalě Duata mapakaliwir'u watangeng 
i kite kébi dingangu mapakariading kite manga ana'E. 

24 Ualingu pělaharapě, ute i kitę iapakasalamatèé. Kai kereu 
apang kų léharapeng i kite ene seng kinasilong kite, ute 
ene sembelain baline harapě. U kai i sai tangu wědang 
mělěharapě sabarang kų seng nikasilone? 22 Ku kereu i 
kite e kai mělčharapě sabarang kų tawe nikąsilong kite, 
ute i kitẹ e měmpangampalě be ringangu pěsasabarě. 

26 Kerene lai Rohkě u Ruata e ryděnta lųontolě si kite 

e kereu i kitẹ lome. Batųu i kitẹ e kai wga měnsang 
kereapa hinone i kitẹ e měkaliomaneng. Rohkě ene sěsane 
mětěngon Duata ghugahioro u kaguwau ralungu naung 
baug'i kite sarangkatewe taikawera. 2? Tangu Ruata e 

kai masingką u ralungu naung u taumata, makąčnna 
timonan Rohkě e, batyu Rohkě e měkěkaliomaneng su 
Ruata waugu umat'E ku matuhu su kapulun Duata. 281 kite 
masingką u Ruata e mąngatorě kalawou halé, hakiju pią 
tětale mapia su taumata kųkěndag'i Sie ringangu kinuiang 
timuhų karakin'E. 221 sire apan kinapilen Mawu Ruata 
malaing tinantune rokeng tětąe tadeąu makoą měsulung 
dingangu Ahus'E, mangalene i Yesus Kristus. Ualingu ene 
ute Ahus'E ene mariadi kahumotongange sutaloarang 
lawọ ana u sěmbauų. 30 Kerene Mawu Ruata e někui si 
sire apan seng nitilakeh'E kalimona, kų i sire kinuiang'E 
ene niapakakoą sau nipěsěngkapia ringang'E. Ku i sire 
apang saų nipěsěngkapian Duata e něngaląe wągeange su 
ralungu pěbawiah'u Ruata e sěsane. 31Apae ikawerang 
kite orasě ini mąanung kěbj ene? Kereu Mawu Ruata e 
susěmběkang kite ute i sai wue makaroka si kite? 32 Ahus'E 
sěsane tawe nitalěntukang'E kaiso nisarakang'E waugu 
pandungang i kitẹ kěbi; lahąu i Sie tawe mangonggou 
patikų sabarang baline si kitẹ? 33 | sai wue makapěneheng 

si kite umaté seng pinilen Duata, kereu Ruata sêsane 
napakalaheu i kite e tawẹ pêsasala? 34 Pią ngae taumata 
mapulu mapěsalang kite e? | Kristus Yesus hědowen 
tumatawang si kite e. | Sie ku seng napohong, o kawe i 
Sie lai niapěbangung kapia wọu papate, kų ene ringangu 
Ruata su tampa makawasa. 221 sai wue makasahaghe 
si Kristus kuměndagi kite? Ku kasasusa e makasahaghe 
tangu, arau kasasěsę arau tatumbiagě, arau karalunusě 
arau kakasiang arau hombang arau papate? 28 Su ralungu 
Winohe Susi e kabawohẹ kere ini, "Kanandung êllo e i kami 
e měběbiahě su ralungu hombang u papate ualing'i Kau. 
I kami e nikakoą kere rumba tinantu potokang." 37 Tala! 
Katewe su ralungu patikų ene tangu i kitẹ makahombang 
kalauntung masukų baugu i Sie kų kiměndag'i kitę! 
38 Batuu ia mangimang kahěngang u su patiku dunia, bae 
papate arau walaewe pěbawiahě, bae malaikatě arau 
walaewe mangangawasa, bae manga hombang kadalenge 
arau walaewe mangae hombang su tempo ramahi arau 
walaewe lai hombang baline; 2? baebe kakakoa apa su 
langi arau walaewe kakakoau manga apa su ralungu 
ěntana arau apa lai waline, kěbį ene tawe makasahaghe 
Mawu Ruata kuměndag'i kite, kere kų seng nilahe'E su 
ralung i Kristus Yesus, Mawung kite. 

1 Apan takų iwera ini e mamben těngadě ualingu ią e 

kai tataghuaneng i Kristus. lą e tawe měkonti. Dalungu 
naungku e kų lčahakengu Rohkě u Ruata e mąnoghasě sią 
lai u waweraku ini e kahěngang. 2? lą e mambeng masusa 
naungkue matěduų, 3 ualingu manga aną u sêmbauku 
apang sěnggalipoho ringangku. Batuu waug'i sire, ią 
sěsaku e něnaludě laanen Duata ringangu nipakaghěang 
bọu anung Kristus. 41 sire kai umaté pinile ringangu Mawu 
Ruata e napakariadin sire nakoa manga aną'E sěsane, 
dingangkewen nělahę u kawasan'E si sire. | Sie někoą 

pěkakakědo ringang i sire kų nangonggọ u toratě si sire. 
Mawu Ruata e něhabarě si sire kereapa i sire harusě 
mětahamawu ringangu i sire seng lai nakatarimąu manga 
kědon'E. ° I sire kai palahiten i upung i kite. | Kristus tinuhų 
taumata e asale kai wọu bansang sire. | Sie limembom 
marange bọu kěbi. Dalo su Ruata sarang kakalě! Aming. 

6 lą e tawẹ dialu měbera u kědon Duata seng nasawehě; 
kai walinewe kěbj tau Israel kai umaté pinilen Duata. 

7 Balinewe kèbi hěnton Abraham kai manga aną u Ruata. 
Batyu Mawu Ruata něhengetang si Abraham, "Kětąeng 
hěnton Ishak sěsane sarung isěbą hitenu." 8 Mangalene 
ute hěntong Abraham apan kų něngkakoą manga aną 

u Ruata, kai kětąeng hěntone apam piněhaną ualingu 
kědon Duata; kų balinewe kěbj hitene. ? Batųu kědon 
Duata e kai kere ini, "Su tempo seng nipapoěng, lą e 
sarung měbali, kų i Sara sarung pią aną e esẹ sěngkatau." 
10 Dingangu ini lai: i Ribka něhěnding u aną esę duang 
katau wo'i amange sěmbaų kų kai Ishak i upung i kite 

e. 11 Kalimonan ana darua ene piněhaną, Mawu Ruata 

e seng nanilakehu pilen'E waugu katěpasenge. Pinilen 
Mawu Ruata e walinewe měngumbala suapan ikakoau 
taumata kaiso mangumbala su kakuin Duata sěsane. 
Batųu su tempon ana i Ribka i rědua esę ene e wědang ta 
nakakoa halě mapia arau halļě dalai, 1? Mawu Ruata e seng 
něhengetang si Ribka, "Kų iakange sarung mětangkiang 
tuari." 13 Su ralungu Winohe Susi kabawohe u Mawu Ruata 
něhengetang kere ini, "I Yakub e Takų kěndageng arawe 

i Esau e Takų ipěbinsi." 14 Apąe ikapulis'i kite orasě ini? 

U Ruata ene tą kalaadile ngae? Semben nalahẹ u Ruata 

e mambeng adilě! 12 Batyu Mawu Ruata něhengetang 

si Musa, "lą sarung mapakalaheu alamatě si sain Takų 
pělahekangu alamatě dingangu lą sarung mapakalahęu 
tatalěntų si sajewen Taku pělahekang u tatalěntų." 16 Ku 

putusang u Ruata ene walinewe iumbala su kapulun 
taumata arau wọu saghedu taumata, kaiso su kapian 
naungu Ruata sěsane su těngon taumata pinilen'E ene. 
17 Batyu su ralungu Winohẹ Susi e mabawohe, "Mawu 
Ruata e něhengetang su ratun Misirě, 'la e mapakariading 
kau ratu tumbąu waugu timona sêmbau ini, mědeąu 
ringang i kau, la manodeu kawasa-Ku mase mapakariading 
areng-Ku ipědaļlahabarě su kaguwau dunia e.'" 18 Kų, 
Mawu Ruata e tųtalěntų bue su pěsěngkatau, kereu 
Mawu Ruata e mapulu kerene. Dingangu Mawu Ruata e 
makąkoąbe pěsěngkatau mětětungkěti u têmboe kereu 
Ruata e mapuluwe lai kerene. 19 Ho! I kau sarung měbera 
si sia, “Maeng kerene unue Mawu Ruata e wědang 
mapulu mapěsěsalan taumata? Balinewe tawe u sarang 
sěngkatau makakapetọ u kapulun Duata?" 20 Arawe i kau! 
I kau e kětąeng taumata. Dingangu i kau tawe wotonge 
wahani sumimbang su Ruata! Botonge ngae potě u 
bungang makiwalo su měkakoąe, "Unųe i kau někoą sią 
kere ini?" 21 Měkakoą potě u bungang e walinewe pią 
kawasane mamunara ěntana masurěką ene su kapulun 
naung e? Bọu čntana sěngkompeng ene tau e makakoąbe 
potě u bungang haghine rarua: Sěmbaų malěnggihě 
arawe waline e tawe tumanje malěnggihě. ?? Kerene lai 
apang kinoąu Ruata. | Sie měkěkaraki mědeąu manodęu 
ralangeh'E ringangu mělahęu kawasan'E. Kaiso i Sie 
mang měsěsabar'i sire apang hinong ihukung ualingu 
nakakariadin Sie limangehě. ?3 Mawu Ruata e malaing 
měkěkaraki mědeąu makapělahęu raluasě mědědalembo 
nionggọ si kite apan nitalěntukang'E. | kite e seng 
nisądiang'E mědeąu manarimą u raluasé ene. 241 kitę e 
seng nikuiang'E, balinewe kětąeng bou tau Yahudi, kaiso 
malaing bọu manga wangsa waline. ? Batyu su ralungu 
bukě u Nabi Hosea, Mawu Ruata něhengetang, "I sai-sain 

baline umatě-Ku, sarun Takų isěbą, 'Umatě-Ku'. Bansa ku 
baline Takų ikěndagě, sarun Takų isěbą, 'Ikěkěndagě-Ku'. 
26 Dingangu su tampa suapam pinebera su taumata, "| 
kamene waline kawanua-Ku,' sene i sire e sarung isěbą 
manga ana u Mawu Ruata kų biahě." 27 Nabi Yesaya 
něbera masěgadě mąanun tau Israel u, "Manilaing tau 
Israelě e kakěpale kere énne su apeng, kaiso tumbąeng 
mahali sarung masalamatě; ?8 batyu Mawu e sarung 
maligha měnawong hukumang baugu ralohon dunia." 29 | 
Yesaya malaing něbera kere ini, "Mangawe andene Ruata 
Makawasa e tawe něněntangu hitene si kitę e, ute nalahęu 
i kitẹ kěbį e seng nariadi kere Sodom dingangu Gomora." 
30 Kų, nimbųe ute kai ini: Manga kawanuam bansa waline 
kų balinewe tau Yahudi e tawe němpětatuměgalě, tadeau 
pěkakauh'i sire ringangu Ruata e saube makoą mapia. Kai 
ualingu i sire mangimang, tangu Mawu Ruata sayewe 
nanguli pěralahěmpukang i sire ringang'E nipakapia. 
31 Kasuečnge tau Yahudi e měngkate měběbangkailangu 
tatuhų toratě tadeąu pěkakauhi sire ringangu Ruata e saų 
mauli kapia. Kaiso i sire mang tawẹ ualine apa. ?? Unųe i 
sire tawe nakaratingu ene? Batųu i sire nêmpékoa ene 
e walinewe ualingu mangimang su Mawu Ruata, kaiso 
ualingu munaran sire hala. Hakiu ene i sire kai matangga 
su, "Watu katatanggačng". 33 Mąanun batu ene e tangu su 
ralungu Winohe Susi emabawohe kere ini: "Tatingangko 
ini: Su Sion seng Takų nipěllokangu watu kų sarung 
makakasangkong taumata kų i sie kai watu ghěguwą 
sěmbauų ku sarung makakariadi taumata manawo. Arawe 
taumata apan mąngimang si Sie tawe sarung mamea." 

1t Manga aną u sěmbaų! Kahumangku e mědeąu 
10 bansaku e masalamatě. Kų ią e ringangu kąguwąu 
naung měkěkaliomaneng su Ruata e waug'i sire. ? lą 
bahani měbera u i sire měngkate makěhagě mětahamawu 

su Ruata. Arawe pětatěngkaghising i sire e walinewe 
niwěnta su kasingka bọu Ruata. ? | sire wěgaweng kakakoa 
u Mawu Ruata e mênguli kapia pěkakauhu taumata e 
ringang'E. Ku ualingu i sire mapulu tumole kakakoa i 

sire hala, ute i sire tawe sumasuměllung su kakakoą 

u nilahẹ u Ruata. 4 Toratě seng nighanap'i Kristus. Ku 
apan taumata mąngimang si Kristus pěkakauhe ringangu 
Ruata e seng nauli kapia. I Musa e němohę, u taumata 
apan měsěngkapian Duata ualingu toratě, ute taumata 
ene sarung měbiahě ualingu tutuhu toratě ene. ê Arawe 
su halě u kakakoau taumata měsěngkapian Duata e 
ualingu pangangimang su Ruata e, Binohe Susi e něbera 
kere ini: "Kumbahang i kau měbera su ralungu naungu, 
'Ku kai i sai tangu masapua sarang sorga?' (mangalene 
měbawa si Kristus parěllusě), 7 arau 'I sai kai sarung 
duměllusě su wanuan taumata nate?' (mangalene 
měhengkę si Kristus wọu papate)." 8 Timonane kai kere 
ini, "Habarě bọu Mawu Ruata ene kai marědu-rěduhi 
kau; su mohongu ringangu su ralungu naungu." Ene e 
habarě kų ilěhabari kami; habar'u taumata kų harusě 
mangimang. ? Batuu kereu i kau mangakum mohongu, u "I 
Yesus kai Mawu", kų i kau mangimang su ralungu naungu 
u Mawu Ruata e seng napěbangung i Yesus wọu papate, 
kų i kau sarung masaļamatě. 1° Ualļingu naung e, taumata 
mangimang hakiu Mawu Ruata manarima i sie makoa 
taumata měsěngkapian Duata. Taumata ene mangakung 
mohonge, hakju i sie ipakasaļlamatě. 11 Su ralungu Winohe 
Susi e mąbawohẹ, "Taumata mangimang tawe sarung 
kuměllohě." 12 Ene e nariadi su patikų taumata, batųu 
tawe pinětatěntangenge sutaloaran tau Yahudi ringangu 
wansa waline. Duata mang sěmbaų ene e kai Mawum 
patiku taumata. | Sie mangonggou alamate ipědědalembo 
su kěbį taumata apan mědědorong tulung si Sie. 13 Su 

ralungu Winohe Susi e mabawohe, "Patiku apan měkěkui 
Mawu, sarung masalamaté." 14 Kaiso kereapa taumata 
makapěkui Mawu kereu i sire wědang ta nangimang? 
Dingangu kereapąe i sire makapangimang su Mawu Ruata 
kereu i sire wědang ta nakądingihě habarě mąanun Sie? 
Dingangu kai makaringihě habaru Mawu kereapa i sire 
kereu tawẹ u mělahabare? 1° Kai makahabaru apa i sire 
kereu i sire tawe nirolohě? Su ralungu Winohe Susi e 
mabawohe kere ini, "Kawe kapiane rarěntan taumata 
apam měmpěběbawa habaru Injilě bọu anun Duata!" 

16 Kaiso walinewe kěbį taumata měněnarimą u Injilě e. 
Batųu i Yesaya něbera, "Mawu, i sai wue nangimang su 
habar'i kami?" 17 Kai watu u ene nakapangimang taumata 
ualingu i sire makadingihé habaré, dingangu habarě 

e ikěkaringihě, ualingu pią taumata měmpělěhabar'i 
Kristus. 18 Arawe ią makiwalo: Těngadě bue i sire tawe 
nakadingihé habarě ene éng? Nalahęu wọu wue! Batuu 
su ralungu Winohe Susi e mabawohe kere ini, "Tingih'i 
sire seng timeleng su kaguwau dunia, manga waweran 
sire seng natěpasu pondolu dunia." 19 lą makiwalo 
kapia: Apa tau Israel ta nakačnna ngae? Balako kakiwalo 
ene kahumotongange pakisimbahe si Musa. | Musa 
něbera, "Kere ini hengetang u Ruata, lą mapakariading 
kamene pią sasasingking su wansa sěmbaų kų baline 
kawanua ringangu lą sarung mapalangeh'i kamene su 
wansa sěmbaų ku bodoe." 20 | Yesaya e limembo laing 
kawahanine. I sie něbera, "Kere ini e hengetang u Ruata, 
'Taumata apan tawe němpědeą si Sia e seng něsombangu 
la. Dingangu lą e manodẹu watangeng-Ku si sire apan 
tawe makakiwalong la." " 7t Arawe waugu Israelě e i 
Yesaya něbera u, "Kere ini hengetangu Mawu, 'Kanandung 
la e mang manogor'u lima-Ku e su wansa sěmbaų kų ta 
malahimang dingangu mararendehě.' " 

1 lą makiwalo: Apa Ruata seng něnděmmęu 
1 1 kawanuan'E sěsane? Tantu tala! lą sěsaku e tau 
Israel hěnton Abraham, dingangu wọu asali Benyamin. 
2 Tala! Mawu Ruata tawe měnděmmę u kawanuan'E kų 
seng nipilen'E rokeng bọu tětąe. Manga aną u sěmbaų 
masingka apa mabawohe su ralungu Winohe Susi e 
maanun Elia, pią i sie nangaduhang u tau Israel su Mawu 
Ruata. | Elia něbera, ? "Mawu, taumata e seng nêmpamate 
manga nabin'U ringangu němpěnggoghahě manga tampa 
pananěmbaěng si Kau. Kate ią sěsaku ringangu i sire 
mapulu měmpamate si sią." 4 Apąe sasimbahu Ruata 
si Elia? Ruata simimbangu, "lą seng naněntangu pitu 
hiwu su kataune waugu watangeng-Ku sěsaku. I sire 
wédang tawe naněmba awe u Baal." 5 Kerene lai tempo 
ini: Pią manga pirang katau apan nipilen Duata ualingu 
tatalěntų'E. 91 Sie němile si sire tinuhųewe tataļěntų'E ku 
baline timuhų kakanoa i sire. U kamageng u pinilen Duata 
e kai kahian kakanoau taumata e ute tatalěntų u Ruata e 
walinewe tatalěntų patutune. 7 Kų kai kereapae tangu? 
Kawanuan Israel tawe nakačbą apang ku dědeakeng 
i sire. Ku nakačbąe kětąeweng i sire mahali apaewen 
pinilen Duata. Apam baline e kalawokang e nětungkětiu 
těmbọ i sire su kakuin Mawu Ruata. 8 Batųu su ralungu 
Winohe Susi e mabawohe kere ini, "Mawu Ruata e 
napětungkětju naung dingangu tiněnnan sire; ku sarang 
orasě ini matan sire tawe makasasilo ringangu tulin 
sire tawe makararingihě." ? | Daud malaing něberau, 
"Baląe manga saliwang i sire nakoabe sedẹ baug'i sire 
hala, ringangu nakoabe wangka, kawawunsaleng i sire 
ringangu mawinasa! 1° Milumbąu matan sire marěndung 
tadeąu i sire tawe makasilo; ringangu milumbako i sire 
měmpěběčtų sarang karěngųe." 1ł lą makiwalo lai: Pią tau 
Yahudi nanawo, apa ene nariadi tadeąu i sire mawinasa? 

Mambeng tala wue! Kaiso ualingu i sire němpědosa ute, 
čndọbe wangsa waline nipakasalamatě, hakiu tau Yahudi 
e měmpěsěsingking su wansa waline. 12 Ualingu tau 
Yahudi e němpěsala kų tawe tumatuhų kapulun Mawu 
Ruata, ute manga wansa waline nialamateng u Ruata. 
Něngalembo kate pěkakauhu taumatan Yahudi ringangu 
Mawu e saųbe nakoa mapia, nalaheu alamat'u Mawu 

e sarung ipědalembo. 1? Kų ini e mapiawe měbisara su 
manga aną u sěmbaų kų baline Yahudi! Karěngųe ini, kere 
sěngkatau rarolohang baugu manga bansa waline Yahudi, 
ia e sěngapang botonge mang mêmeweu pangkatěku. 14 lą 
mělěharapěu měnsang ią deng makasingking su wansaku 
e hala, mědeąu ringangu raleng ene ią e makasalamatěbe 
sěmbahageang bo'i sire. 15 Ualingu i sire kai nirčmmę 

u Ruata, ute pěkakauhu dunia ringangu Ruata esaube 
nakoą mapia; kerene lai kamagengu i sire itarimą u 
Ruata! Nalaheu ene měsulungu kere tau nate něbangung 
kapia! t6 Kereu kempang u borotě kahumotongange seng 
nigaghěllįi su Ruata ene mangalene kasěllahu borotě kěbi 
e malaing nighělli su Mawu Ruata e lai. Ku kereu hamu u 
kalu e kai tataghuaneng u Ruata, ene mangalene manga 
lelang e malaing tataghuaneng'E. 1” Sčmbahageang bou 
manga lelang u kalun zaitun e -- kų kai kalawọu tau Yahudi 
e -- seng nitěnto. Ku su énna u piněněntoěng ene sinuang 
lelang u mahang zaitun, kų kai manga aną u sěmbaų 
apan baline Yahudi. | kau nisuang sene mědeąu i kau 
makatemang patikų apan mapia wọu pěbawiahě marohkě 
bọu apan tau Yahudi. 18 Ualingu ene kumbahangbe i 
kamene měmpamalan sire apan seng nisasape kere 
lelange ene. | kamene harusě pětahěndung u i kamene 
kětąeng lelange lai. Ku balinewe lelange kų mangonggou 
kačng su hamųe, kaiso kawe hamue mangonggou kačěčng 
su lelang e. 1° Kutẹu i kau sarung měbera u, "Ore, kai 

manga lelange ene nipapotọ mědeąu ią masuang su 
kalune!" 2? Ene kahěngang bue. Kai i sire nirčmmę ualingu 
i sire kai tawe nangimang, arawe i kau e nitarimąaą, ualingu 
i kau nangimang. Ku kumbahangbe měngobotě, ualingu 
ene; kaiso čndokangbe i kau katakų. 21 Kai kereu Ruata 

e tawe tumalěntų měnděmmęu tau Yahudi měsulungu 
manga lelang e tutune ene ute abe panikąu i Sie sarung 
makapěndang tumalěntų ku měnděmmę i kau! ?? Kų sini 
e i kitẹ makasilo kai kereapa kapiane Ruata ringangu kai 
naung lai kerene kahěgise lai i Sie. I Sie mahěgisě si sire 
apan němpědosa, kaiso i Sie mapia naunge si kau -- asalu i 
kau tatapě měběbiahě ualingu kapian'E. Mąeng tala, ute 

i kau malaing sarung irěmmę. ?3 Kų mąanun manga tau 
Yahudi ene, kereu i sire měmpěngědo měmpětumaną 
tawe měmpangimang, ute i sire sarung itarima saų; batuu 
Ruata e kawasa mênarima i sire kapia. 241 kamene ku apan 
asale waline wọu Yahudi, ute kai kere lelang u kalun zaitun 
dulu. Ku kereu i kamene kawe tawe něsěndalengu kakakoa 
i kamene kerene ute wotonge isuang su zaitun kahěngang 
rumakeleng kate tau Yahudi kų isěsihing su lelang u 
zaitun kahěngang ene. Limembo laing kalawọe su Ruata 
mapěsulen sire su kalun zaitun kahěngang. 2? Manga aną u 
sêmbaul lą mělěharapě i kamene kumbahang měpěndang 
seng masingkąu kěbi-kěbi. Batųu pią halě sěmbaų kų 
ikěkapulun Duata, kų deng tawe nikěkasingkateng u 
taumata. Ku kapuluku e tangu mědeąu i kamene masingka 
u ini: Sêngga bou taumatan Yahudi e mětětungkětiu 
těmbọ i sire, kaiso kakakoą i sire kerene e kětąeng sarang 
kalawọu taumata apam baline Yahudi masue mahunděnta 
solong anun Duata. 28 Ualingu kawe kerene ute kěbi 
taumatan Yahudi e sarung masalamatě. Batųu su ralungu 
Winohe Susi e mabawohe kere ini, "Datu Mananalamatě e 
sarung duměnta wọu Sion; i Sie sarung mangěmmų patiku 

karalaj bọu hiten Yakub. 27 lą sarung mangiki pěkakědo 
ene ringang i sire, su tempong la mangampung manga 
rosan sire." 28 Ualingu tau Yahudi madiri manarimą u 
Injilé bọu Ruata tangu i sire nakoa sědų u Ruata; kų ene 
kai mariadi kalauntung su manga aną u sěmbaų apan 
baline Yahudi. Kaiso ualingu pinilen Duata, ute manga 
tau Yahudi ene mang ikěkěndagu Mawu Ruata baugu 
i upung i sire. ?9 Batuu kereu Ruata e namile taumata 
ringangu nangalamatě tau ene, Ruata e tawe mangule 
apang ku seng nikakoą'E. 3° Naung kangerẹ i kamene 
tawe tumatuhų Duata. Arawe ini e Ruata seng nělahę u i 
kamene seng naliwirě bọu pěsasala, u tau Yahudi tawe 
tumatuhų. 3t Kerene lai kalawọu tau Yahudi ene. Orasě 
ini e i sire tawe tumatuhu su Ruata, mědeąu i kamene 
malahe bue maliwiré bọu pěsasala. Kai i sire sarung lai 
japakalahe batuu naliwirě bọu pêsasala. 22 Batųu Ruata 
seng namalan patiku taumata nipěkawasačng u ralawang, 
mědeąu i Sie makapělahę kakěndag'E si sire kěbi. 33 Kai 
apa e kawantugě kakakalą u Ruata! Mambeng masěllahě 
katatahučnna ringangu kasingką'E! | sai wue makasěsui 
manga putusang'E! | sai wue makačnna manga kakakoa 
u munaran'E? 4 Su ralungu Winohẹ Susi e mabawohe 
kere ini, "I sai wue nakaênna tingirang u Mawu? | sai wue 
makatěgu si Sie? 35 | sai wue wọu nangonggọu u apa-apa 
su Mawu hakiu makapanuntų bawalis'E?" 36 Kai Ruata e 
něndiadi patikų sabarang. Patikų ene asale kai wọu anun 
Duata kų kai waugu Ruata. Dalo su Ruata sarang kakalě! 
Aming. 

1t Manga aną u sěmbaų! Mawu Ruata e měngkai 
12 mapia si kite. Kai ene hakiu ia mědědorong 
sěngapam botonge tadeąu i kamene měmpaněmban 
batangeng i kamene makoa sěmbaų sasěmba wiahé ku 
natěntani waugu Ruata ringangu makąluasě naung'E. 

Palahamawung kamene su Ruata e hinone kerene. 

2 Kumbahang měngkai tutole kapulun dunia. Baląe Ruata 
mapěbaluing kamene makoą taumata wuhu, tadeąu i 
kamene měbalui. Kų ualingu i kamene makąkasingkąu 
kapulun Duata apang kų mapia ringangu makąluasě 
naung'E ringangu masukų. ? Mawu Ruata e seng 
nangonggọu alamate si sią. Kai ene hakju ią manasa 

si kamene kěbi: Kumbahangbe watangeng mangěnna 
limembong karange e wọu tiasa lččnačng. Pěmpěpěndang 
batangenge ringangu kasanąu naung; pasipěndang 
batangeng e tuhų kuate nionggọu Ruata si sie kahiaen 
pangangimange si Yesus. f Badang i kite e lawọ laese, apan 
laese pią munarane sěngkatau-sěngkatau. 2 Kerene lai i 
kite. Maning i kite kěbį e malawọ, kaiso i kitę e mangawe 
badan sěmbaų ualingu i kitę e nasěmbaų kų dingangi 
Kristus. Dingangu i kitẹ e sěngkatau-sěngkatau pią 
pěralahěmpukange sěmbaų suwaline kere manga laese 
wọu wadan sěmbauų. 21 kite pěsěngkatau-pěsěngkatau e 
nahią u manga alamat'u pětatangkiang kų mětětatěntang. 
Manga alamatě ene nionggọ u Ruata si kite tinuhuewe 
tatalěntų'E. Batųu ene i kitẹ harus měpakęu manga 
alamatě ene. | saing kų pią alamat'u měhabarě'u Injilé bou 
Ruata harusě maněpas'u habarě ene tinuhųewe ikaumal'u 
watangeng e. ” | saing kų pią alamat'u mětangkuang 
taumata waline, harusě sěngapam botonge mětangkuang 
taumata waline. | saing kų pią alamat'u maněntiro, 
harusě sěngapam botonge manêntiro. 81 saing kų pią 
alamat'u manasa taumata waline, harusě sěngapam 
botonge manasa taumata waline. | saim pią alamat'u 
mangonggọ apa-apa tětaghuaneng e su taumata waline 
e, harus měmpěkoą ene ringangu kasěllahu ralung u 
naung kere hinone. | saing kų pią alamat'u mangaha, 
harusě sěngapam botonge mangaha. I saing kų pią 

alamat'u tumalěntų u taumata waline ute hinong měkoą 
ene ringangu karaluas'u naung. ? Pěkakakěndagěko tuhu 
kapian naungu. Kěngkawěnsing u apan dalaki, dingangu 
pěčmpangumpaedě su apang kų mapia. 1? Mapiangbe 
manga aną u sêmbau pěkěkakěndagě sěmbaų su waline 
pakapapia keręewe pěkakakěndagu pěsěntamahuariang 
su wale sěmbaų, dingangu pěmpěkakalimona 
měmpěpapangadatě. 11 Pakararading měmpěhalě. 

Abe pěmpěmalasě. Pêmpamunara waugu Mawu 
ringangu kuat'u Rohkě u Ruata. 1? Mapiangbe i kamene 
pěharapě su Mawu ringangu raluasě, pakasasabarě su 
ralungu susa ringangu pakakakědang měkaliomaneng. 
13 Pěpapangontolě su pandungang u manga taumatan 
Sahani waline, ringangu pěmpanarimą manga aną u 
sěmbaų tamba pangangimang kų tawe nikakiralang 
kamene, ringangu naung maluasě su ralungu walenu. 

14 Pěmpěgause su Mawu Ruata tadeąu i Sie měngalamatě 
taumata apan měmpětětingkai si kamene. Ore, pědorong 
tadeąu Mawu mangalamatě si sire, abe pěmpěngane. 

15 Pahuļuasě dingangu taumata apan mahuluasé, 

ku pêmpahunsangi dingang i sire apan mahunsangi. 

16 Pěmpěbiahě pěsěngkanaung sěmbaų su waline. Abe 
kawe měmpanodęu naung marangę, kaiso pětarangkom 
batangeng u ringangu taumata masasaną pangkate. Abe 
sasahingka bọu apang hinone. 17 Kereu piau měmpěkoą 
dalai si kamene abeko walise ringangu ralai. Pěmpěkoą 
apang ku lkénnang mapia su kêébi taumata. 18 Bou 
sěmběkanu, pěhingiděko sěngapam botonge mědeąu 
měbiahě marame ringangu kěbj taumata. 12 Manga aną 
u sěmbaųku! Kumbahang-bahang mamalisě une, balae 
Mawu Ruata pěhukung. Batųu su ralungu Winohe Susi e 
mabawohe, "Kai lą e měmalisě. lą e sarung mělahukung e 
angkuéng u Mawu." 20 Katewe kereu sědų u e nahutung, 

onggoteng beng kaěčng e i sie; dingangu kereu narou, ute 
onggotengbeng inumang e i sie. Ualingu pěkakoą i kamene 
kerene, ute i kamene mapakamean sie. 2t Abe pěmalam 
batangeng u pakawatąu apan dalai, kaiso mapiangbe i kau 
pěmatąko ralaj dingangu kapia. 

1 Pěsěngkatau hinone matuhu su těmbonang e, 
13 batuu tawẹ apa těmbonang u kawanua e kų ta 
nakačbą kawasane wọu Ruata. Dingangu pěmerenta orasě 
ini e měděndalengu kawasane ualingu parentan Duata. 
2 Kai ene hakiu taumata ku lulawang pěměčrenta e iwerąe 
u měsulungu lulawang apang kų seng iléatoru Mawu 
Ruata. Kų i saing měkěkoą kerene sarung makahombang 
hukumang. 2 Batuu i saing ku měkoą mapia e tawahaluasu 
matakų su pěměrenta. Kětąeng i saing kų měkoą dalai e 
kawe hinong mataku. Kereu i kamene mapulu tadeau i 
kamene tawe mataku su pěměrenta ute i kamene pěkoąe 
mapia, kų i kamene sarung daloèng. 2U pěměrenta e 
kai ěllang u Ruata ku měmunara mąpakapiang kamene. 
Kai kamageng u i kamene měmpěkoą dalai, ute hinone 
i kamene matakų si sie, u walinewe měngkai sia-sia 
kawasane měhukungu taumata. I sie kai ěllang u Ruata, kų 
mapakąnawong hukumang u Ruata su manga taumata 
apang měkěkoą dalai. “Kai ene hakju i kamene hinong 
sumasuměllung su pěměrenta -- walinewe kětąeng ualingu 
i kamene madiring ihukung, kaiso kai ualingken pěndangu 
ralungu naung i kamene. ê Kų kai ene malaing banggilu 
kawe unųe i kamene mamaehé pajaké, batuu pěměrenta 
e kai sawohi u Ruata ku měděndaleng u munara ini 
natuntu. 7 Ky pěmpěmaehě bue apang hinong baehang 
i kamene e su pěměrenta. Ku pěmpěmaehěbe pajakě, 
kereu i kamene hinong i pčmaehě pajakě, dingangu 
pěmpěmaehěbe bea kereu i kamene hinong i pêmaehé 
bea. Pakahunggeě bue si sire apang ilělahunggeě, 

dingangu pěngadatě bue si sire apang hinong lčěadateng. 
#Kumbahang bue měmpangutang manga apa si sai-sai, 
sulikudu mětahěndung kakěndagě sěmbaų su waline. Ku i 
saing kuměndagu kasanggidange, seng nakasukų kalawou 
torat'i Musa. 2Batuu torat'u Yahudi e, kai: Kumbahang 
mawuang, kumbahang mamate, kumbahang mětako, 
kumbahang měnning u rarotong u kasanggidangu. Patikų 
ene seng nasahiangkung dingangu toratě baline seng 
nakomolě nakoa sěmbaų, "Kěndag'u kasanggidangu kere 
i kau kuměndagu watangengu." 10 | saing kuměndag'u 
taumata waline e, tawe měkakoą dalaki su tau ene. Kų i 
saing kuměndagu kasanggidange ute kai taumata kų seng 
nakasuku patiku titang agama. 11 Sulikudeweng kěbj ene i 
kamene masingką u tempo ini kai orasu i kamene hinong 
měngkapuko wọu pêtatiki. Batųu tempone mêdeau i 
kite iapakasalamatě e seng limembong kasanggide orasě 
ini wọu tempong i kite buhue mangimang. 1? Hěbi e 
seng kakaliune; ku seng marani lai mąěllo. Ku mapiawe i 
kite měmpangědọ měkoą manga kakanoą marěndung. 
I kitẹ e hinong měmpěpapangaghidu watangeng i kite 
dingangu aghidu tualagě. 121 kite hinong měmpěkoą 
manga halě mawantugě kere kěkoateng u taumata su 
êllo malětu; abe kawe mąhěmpaliu měmpěsaliwang, 
arau měmpětěngkiwukang. Abe pěmpěsahigě arau tawę 
adate. Abe pěmpěkakoka, arau lai abe pěmpědalahiri. 
14 Balae Mawu Yesus Kristus pěnantu apa hinong koateng 
i kamene. Ringangu kumbahang tumuhų tabiet'u taumata 
marosa makąsahowong pěbawatų kapulung ěčnningu 
sahigě. 

1 Taumata ku tawe maiaking suapang hinong 
14 pangangimange harusěbe tarimą dingangu 
mapia sutaloarang manga aną u sěmbaų. Kumbahang 
mědarendehě dingange ualingu kapulun naunge. ? Piąbe 

taumata měpěpěndang u i sie wotonge kumaěng 
baląewe apa kanengang. Kai piąbe lai taumata waline 
pangangimange lome; i sie měpěpěndang u i sie kětąeng 
botonge mědukų matagě. 31 saing kų kačnge waharia 
wue ute abe mapakasanau taumata apang ku kųkačng 
kačng mątuntų e, abekowe lai mapěsalan taumata apang 
kačnge waharia e watų u Mawu Ruata e seng něnarimą i 
sie. “Ku i sai wue i kau hakijeweng i kau e měhukung u 
čllang u tau waline? Měnsang čěllang ene mąbatang arau 
rudarisi bue, ute kai urusangu mawune. Ku ěllang ene 
mambeng sarung dumarisi matei, ualingu Mawu e kawasa 
mapararisi i sie apakatei. 2 Pia taumata makapêndang 

u pią sahěllo e limembong kapiane wọu manga êllo 
waline, arawe taumata waline e wue měpěndang u kěbi 
êllo ene mang měsulung. Baląe sěngkatau-sěngkatau 

e pakasahekon pěndangu sěmbaų-sěmbau. 21 saing ku 
měsěsěmpi u ěllo tinantu e, tau ene měkěkoą kerene e 
waugu měngěngadatě Mawu, ualingu i sie makitarimakasę 
su Mawu Ruata waugu kaěčng ene. Kerene lai i saing 
kětąeng kukaèng kačng mątuntų e tau ene malaing 
měngěngadatě Mawu ringangu makitarimakasę su Mawu 
Ruata. ” Tawẹ u sarang sěngkatau wọ'i kite ku měběbiahě 
baugu watangenge hala ringangu tawẹu sarang sěngkatau 
wo'i kite ku mate waugu watangenge hala. 8 Kereu i kite 
biahě ute i kitęẹ e wiahě baugu Mawu. Dingangu kereu 

i kitẹ e mate, i kitẹ lai mate, waugu Mawu. Ku biahě 
arau mate, i kitẹ e tataghuanengu Mawu. 2 I Kristus seng 
nate ringangu něbiahě kapia kai ene hakiu i Sie nakoa 
Mawum patikų taumata wiahě dingangu waugu patikų 
taumata nate. 1° Ku manga aną u sěmbaų! Baugu apa 
mapěsalang aną u sěmbaų kų tamba pangangimang? 
Dingangu waugu apa i kau mapakasaną i sie? | kite kěbi e 
sarung mětěngon Duata e mědeąu ihukung. 11 Su ralungu 

Winohe Susi emabawohe, "Katěngadewen," angkuěng u 
Mawu, "sêngkatau-sêngkatau sarung měmpětumpěkuhě 
su těngo-Ku, kų apan taumata sarung mangaku u lą e 

kai Ruata." 12 Kų i kitẹ sěngkatau-sěngkatau hinong masi 
simbang u patiku kakanoa i kite su Ruata. 13 Ualingu ene 
kuhąe i kitẹ mětatokeng sala. Ěndokangbe pěmpětatětehě 
tadeąu i kamene tawe měkoą apa-apa kų makakoą 
sasaluką su aną u sěmbaų tamba pangangimang kų 
manawo su rosa. 14 Ualingu ia nakauhě dingangu 

Mawu Yesus ute ia mangimang kahěngang u tawe 
kadiongeng apa ku něbuą bọu lamuhu, kaiso pěkakoą 
kerene kawe malamuhų su pěsěngkatau kereu tau ene 
maąngěnna u kawe malamuhu. 1° Kai kamageng ualingu 
apa ipěběbiahu kų kai makatědų naungu sěngkatau wọu 
manga aną u sěngkataunu tamba pangangimang ute i 
kau sembeng lai tawe kiměndagě. Kereu i Kristus seng 
napohong baugu pěsěngkatau, ute kumbahang i kau 
mapakawalan tau ene apakasilaką u apang kěkanengangu. 
16 Hakju ene kumbahang měmalang apang mapia si 
kamene itětiněnna ralaki su taumata waline. 1 Kai 

kereu Ruata e měngatorě biahu pěsěngkatau, apang 
botonge kanengang dingangu inungange, ene walinewe 
kahumotongange. Kahumotongange ute kai tau ene 
tutuhu bue kapulun Mawu Ruata, pią karalenehu naung 
dingangu makatarimau raluasě ilêonggou Rohkě u Ruata 
e. 18| saing mětětangkiang si Kristus kerene ute tau 

ene makąluasě naung u Ruata ringangu lčadateng u 
taumata waline. 1° Batyu ene timonang kite e měngkai 
sěntinią makąkaděntan pěgaghaghighilě dingangu 
mědědalahengkeng. 22 Kumbahangbe, kawe ualingu 
kakačng, i kau kawe makaghoghahěbe apan seng kinoau 
Ruata. Kébi kačnge tawę apawe pělline waugu kanengang. 
Kai kereu apang kanengangu makakariadin taumata waline 

měbaradosa, ute i kau e mamben něsalļa. 21 Mapiawe abe 
kiną gěsin binatang arau měmpanginung anggorě arau 
měmpěkoą katatanggačng baugu aną u sěngkatau tamba 
pangangimang. 22 Balae apang lčimangengu ene, koą e 
ene su těngon Duata samatang baugu watangengu. | sain 
makąpěndang u tawe sangkonangu pěsasala suapang 
ku nihino su naunge ute kariangkamang bue tau ene. 
23 Arawe i saing ku pěndange měběbimbong baugu 
kumaěčng manga apa, kai samurine kimačng bue kačng 
ene, ute tau ene ipěsalan Duata; batųu tawe kinoą e tuhų 
pangangimange maanung apa kų nihino ringangu něsala. 
Ku apaewen nikakoa su likudu pangangimange ute rosa. 
11 kite apan těnga-těngadě maiaking su apang 
15 lčimangeng i kite e harusěbe pakasabarě su 
apang kabaratangu taumata kų lome pangangimange. 
Abe kawe kětąeng mapakąluasu watangeng i kite hala. 
2 Su sěmběkane i kite sěngkatau-sěngkatau mambeng 
mapakaluasu naungu lawọ sěndinganeng i kite, tadeau 
pangangimang e mahuntinambang katoghase. 2 Batųu i 
Kristus e tawe tumbau měngěngěnna tadeąu mapakapiam 
batangeng'E sěsane. Su ralungu Winohę Susi e mabawohe 
kere ini: "Kalawọu tatelorě e kų niapětimona si Kau e 
seng nanawo si sia." 4 Kěbį apam mabawohe su ralungu 
Winohe Susi e kai tadeau panêéntiro si kite. Batuu těntiro 
nikatarimą i kite bọu Winohe Susi emakakêdang dingangu 
makątoghasě si kite hakiju i kite makapělěharapě su Ruata. 
= Karimako Mawu Ruata ku mangonggọ u pěkakakědang 
dingangu lahiborě su taumata e mětulung i kamene 
mědeąu měbiahě sěngkanaung matuhu su kapulung 
Kristus Yesus. ĉ Dingangu sěngkanaung i kamene kěbj 
sěngkapědalo Ruata, i Amangu Mawung kite i Yesus 
Kristus. 7 Batuu ene karimako manga aną u sěmbaų 
měnarimąu sěmbaų su waline ringangu naung maluasě 

kereewe lai i Kristus malaing manarima i kamene waugu 
kawawantug'u Mawu Ruata. 8 Kai pětahěndungko, u i 
Kristus seng bọu nětangkiang tau Yahudi pělahekang 

u Mawu Ruata e satia su ralungu měngganapě manga 
kědon'E su manga i upung i kite. °? Mawu Yesus malaing 
mapakariadin manga wansa waline měmpědalo Ruata 
ualingu kapian naung'E si sire. Su ralungu Winohẹ Susi 
mabawohe kere ini, "Hakju ene ią sarung měpudi si 

Kau sutaloaran manga wansa e, ia sarung měkantarju 
raralo waugu areng'U." 10 Pia mabawohe lai kere ini, 
"Pahuluasěko ringangu kawanuan Duata kų pinilene, ei 
patiku bansa." 11 Dingangu ini lai, "Pčmpědalo Ruata, 

ei patiku bansa, ku patiku taumata pěmpěpudi si Sie!" 

12 Dingangu ini lai piněberan Yesaya, "Bọu hěnton Isai 
sarung luměto sěngkatau kų sarung měparěnta manga 
wansa; ku kai si Sie pčharapeng u patiku bansa ene." 

13 Mawu Ruata e kai tampa pělčharapeng i kamene. 
Karimąko i Sie mamenẹ u naung i kamene ringangu 
kalawọu raluasě dingangu ramenaung, ualingu i kamene 
mangimang si Sie, tadeau ualingu kawasan Rohkě u Ruata 
i kamene mangkeng mědalembom pělaharape su Ruata. 
14 Manga ana u sêmbaukul lą maiaking u měngkate apa 
lawọ halě mapapia si kamene. | kamene malaing masingka 
u haghim patiku e ringangu makąpaněntiro sěmbaų 

su waline e lai. 15 Arawe su manga halě matuntue, ia 
mapětětahěndung si kamene pakaamumang su ralungu 
suraté ini, batųu Ruata e seng nangonggọu tatalěntų e 

si sia munara ene. 161 Sie seng napakariading ia nakoa 
mětatangkiang si Kristus Yesus tadeąu ikarolohě su manga 
wansa waline Yahudi. Dingangu ia nakoa kere imang ku 
mělěhabaru Injilé bọu Ruata, tadeąu apan taumata ku 
baline Yahudi e měngkakoą sasěmba su Ruata kų ikatarimą 
i Sie. Karimako Rohkě u Ruata e makakariading kamene 

makoa sěmbaų sasěmba makalahimpulu si Sie. 17 Ku 
ualingu ia seng nasěmbaų dingang i Kristus Yesus, ute ia 
botonge lumesą u munaraku e waug'u Ruata. t8 la bahani 
měbisara kerene kětąeng mąanung apan seng nikakoą i 
Kristus su ralungu ią tadeąu apan taumata waline Yahudi 
matuhų su Ruata. lą e měkěkoą ene ringangu kalawọu 
wawera ringangkewelaing, kakanoa, 1? ipěsěsarětąu 
manga haghin tanda ringangu manga halě makadalinau, 
kěbi ene ualingu kawasang Rohkě u Ruata. Injilé mąanung 
Kristus e sen takų nihabarě kébi su taumata nanětą bou 
Yerusalem sarang Ilirikum. 20 Kapuluku e kai měhabar'u 
Injilé bọu Mawu suapam pią u tawe nakądingihě habar'i 
Kristus e. Batuu ia madiri mělanging munara su watu 
piněbukuang nipěllọu taumata waline. ?t Su ralungu 
Winohe Susi e mabawohe, "Taumata apam bédang 
tawe nakadingihé habaru maanun Sie, ute sarungbe 
makasilo; dingangu i sire apam bédang tawe nakadingihé e 
sarungbe makaěnna." ?? Kai ualingu ene hakiju ią měngkai 
masahaghe mětiwo si kamene. ?3 Arawe ini e munaraku su 
apan banua ene seng nauadipě. Pira-pira taung karêngue 
ia měngkate mapulu mětiwo si kamene. 224 Hědọeng 
kereu ią sumahe soanu suraralengku sarang Spanyol, kų 
malowọko ia deng makapěsombang i kamene kų deng 
makapědaluasě kądodọ tempo ringang i kamene. Bọu 
ene ią mělěharapě i kamene reng makatulung u ią baugu 
raralengku sarang Spanyolě e. ?5 Arawe orasě ini e ią 
mapulu sarang Yerusalem tadeąu měbawa lahuwų baugu 
ralohon jamaat'u Mawu sene. 28 Batyu apan jěmaatě 

su Makedonia ringangu Akaya seng němpěgaghighilě 
měgělliu lahuwu baug'u manga aną u sěmbaų kasiang 

su taloaran jamaat'u Mawu su Yerusalem. 27 Dingangu 
karaluasu naung i sire nčmpěmutus'u mědeąu měkoą 
ene. Mamben těngadě i sire hinom mětulung u manga 

aną u sěmbaų apang kasiang su Yerusalem ene; batuu 
kai wọu tau Yahudi e, kų apam baline Yahudi e sen 
nakatarimą u kalawọu alamatě bọu Ruata. Kų apam baline 
tau Yahudi e hinone lai mětulungu apan tau Yahudi e 
ringangu kalawọu alamatě bọu arètae. ?8 Kereu ią seng 
měngganapě halěku ini, kų manarakang u kakěndagě kų 
seng nakomolě e si sire su Yerusalem, tangu ią e kai makoą 
sarang banuan Spanyol isahe wọu soang kamene. 22 Kereu 
ia duměnta su anung kamene, ute rudéntang alamatě 
mědědaļlembo wọ'i Kristus baug'i kamene. 30 Ualjem 
Mawung kite Yesus Kristus, ringangu ualieng kakěndag'u 
Rohkě u Ruata, ia mědědorong sêngapam botonge si 
kamene, karimako i kamene malaing mêkaliomaneng 
sěngkapěkaliomaneng masěgadě dingangku su Mawu 
Ruata waugu ią. 21 Pěkaliomaneng mědeąu Ruata e 
měliung ią bọu liman tau kapirě apan su Yudea, ringangu 
mědeąu halěku měbawa roitě kakěndagě su Yerusalem 
ikatarimaben dingangu naung maluasé kahian dalohon 
jamaat'u Mawu sene. 22 Ualingu ene, kereu iapakawalan 
Mawu ią makakarěnta we anung kamene ringangu naung 
maluasě. Ku ią sarung mahiborě dingang i kamene. 
33 Milumbako Mawu Ruata e mangonggou pědarame su 
taumata, mahundingang si kamene kěbi. Aming. 

1 lą e kai mapulu mapakasingkau wawineng kite 
16 i Febe. | sie měněnongka mětangkuang jamaatě 
su Kengkrea. 2? Tarimako i sie makoa sěngkatau ralohon 
jamąat'u Mawu. Mambeng kerene kakakoąu taumata 
mangimang su Mawu e hinong měnarimąu sěmbaų 
su waline. Lěontole wue i sie, kereu i sie měgěgausě 
tulumang bọ'i kamene, ualingu i sie sěsane seng nětulung 
lawọ taumata -- suliung ią. #Pêmpaulikon tabeaku si 
Priskila rduan Akwila, manga hapiku kų sěngkahalěkang 
baug'i Kristus Yesus. “| sire maraning mairį ualingu 

mapulu měngambang sią. la makitarimakasę si sire -- 

kų balinewe kětąeng sěsaku kai kěbi jamaaté maning 
baline tau Yahudi e malaing makitarimakase si sire. 

> Pěmpaulikon lai tabeaku su jamaatě apan nakomolě su 
walen sire. Tabeaku si Epenetus i kěkěndagěku. Kai i sie 
tau kahumotongange mąngimang si Kristus su wanuang 
Asia. ê Tabeąaku lai si Maria. | sie seng nětěngkasaghedě 
kahěngang baug'i kamene. 7 Pěmpaulikon lai tabeąku si 
Andronikus rěduang Yunias. | sire e kai wansa sěmbaų 
dingangku mase lai naung sěngkatahungkų dingangku. 
Kalimonang ią mangimang si Kristus, i sire e sen těbe 
mangimang. | sire pią areng i sire sutaloaram manga 
rasulě. 8 Tabeą si Ampliatus kų i kěkěndagěku ualingu i 
sie ringangkewen ią e seng nasěmbaų dingangu Mawu. 

? Pěmpaulikon tabeaku si Urbanus ringang i kitę e kų 
němunara ringang i kite baug'i Kristus. Dingangu tabeaku 
si Atakhis i kěkěndagěku. 1° Tabeą si Apeles. Kasatiane si 
Kristus seng limětą. Tabeą lai su ralohon balen Aristobulus, 
11 dingangu si Herodion. la e kai wansa sêmbau dingange. 
Tabeąku lai su manga aną u sěmbaų tamba pangangimang 
suralohon balen Narkisus. t? Tabeaku si Trifena ringang i 
Trifosa kų nětěngkasaghedě nětangkiang Mawu, ringangu 
si Persis i kěkěndagěku e. I sie lai seng nětěngkasaghedě 
kahěngang baugu Mawu. 13Tabea si Rufus dingang i 
ninange, kų si sią e alingkai i ninangku sěsaku. I Rufus kai 
tau pinilen Mawu ku dědaločng. 14 Pěmpaulikon tabeąku 
si Asinkritus, Flegon, Hermes, Patrobas, Hermas dingangu 
kěbįj aną u sěmbaų tamba pangangimang dingangkewen 
sire. 1° Tabeaku si Filologus rěduan Yulia; si Nereus 
dingangu wawinene si Olimpas dingangu kalawọu taumata 
mangimang ku dingangkewen sire. 16 Pěmpěpapangadatě 
pakapapia, sěmbaų su waline alingkai aną u sěmbaų 
Sahani. Patikų jamaat'i Kristus mêmpêdéndingou tatabeą 

i sire su manga ana u sěmbaų. 17 Manga ana u sěmbaų! 
la mědědorong sěngapang botonge: Pěmpěteghang 

ben sire apan makakąděntan pěsasitori ringangu 
makapěgěnggohaeng pangangimang u taumata su Mawu. 
Halě ene mětětatěntang u apan seng nitěntiro si kamene. 
Pěmpětalikudě ben taumata kerene. 18 Batųu taumata 

ku měkěkoą kerene walinewe měmunara waug'i Kristus 
Mawung kite, kaiso mědeąu makawatų kapulun naung 

i sire hala. Ualingken bawodai dingangkewen manga 
wawera malěnggihě e i sire měmpąngakalě apan taumata 
ku běgawen manga apa-apa. 19 Kěbį taumata seng 
masingką u i kamene satia su těntirong Injilě bọu Ruata. 
Ku ią maluasě su halě u kakakoą i kamene. lą mapulu 
tadeąu i kamene mapapeleesa su manga halé mapapia, 
ringangu longong, su manga halě daralai. 22 Mawu Ruata 
kų nangonggọu karalunsemahě su taumata, sarung 
maligha měměllọ u setang su alungu kawasanu ringangu 
mapakawinasa. Milombọko manga aną u sěmbaų hanesě 
Iěalamateng i Yesus Kristus Mawung kite. 211 Timotius, 
hapiku, makipauliu tabeą e si kamene, kerene lai i Lukius, 
i Yason dingangu i Sosipater, ku tamba wansaku. 22 Ku 
namohe suratě ini e kai ja i Tertius. lą e měhabaren 
tabeąu aną u sěngkatau si kamene. 231 Gayus něndohọen 
tabeą si kamene. la manumpang su walene ringangu 
jamaat'i kami lai měmpětětahamawu lai sene. | Erastus 
těmbonang u urusang u roitu wahageang soa něndohong 
tabeą si kamene. Kerene lai aną u sěmbaų i kite i Kwartus. 
24 [Milombọko Mawung kite i Yesus Kristus měngalamatě 
si kamene kěbj. Aming.] 22 Daralo su Ruata! | Sie kawasa 
manoghasé pangangimang i kamene matuhu su Injilé bọu 
Mawu Ruata kų takų ilěčhabarě mąanun Yesus Kristus. lą 
mangekeng habarě ene e matuhu kere ilělahęu Ruata e 
su halě u karakin Duata kų seng hakju ghěnnangu hasųe 


ROMA 16.26—27 482 


su taunge karěngųe tawe nikasingkatengu taumata. 

26 Arawe ini, su parentang Duata kakalè, karaki ene seng 
niapakalahe dingangu niapakasingka su patiku bansa, 

su ralungu manga winohe u nabi, tadeau i sire kêbi 
mangimang dingangu matuhų su Ruata. 2? Mang i Sie 
sěsane Ruata, i Sie su wowon patiku tahučnna. Milomboko 
i Sie iapakawantugě marange sarang marêngu-déngu su 
ralung i Yesus Kristus! Aming. Adat'i kami, Paulus, êllang i 
Kristus Yesus 


1 KORINTUS 


t Manga ana u sěmbaų jamaat'u Mawu su Korintus! 

I kau seng nikuiangu Mawu Ruata e nakoa umat'E 
ualingu i kau e kai tataghuaneng i Kristus Yesus, dingangu 
patiku taumata bae su tampa sude apam měmpąněmba 
Mawung kite i Yesus Kristus e kai Mawun sire ringangu 
Mawung kite lai. la, i Paulus, dingangu aną u sěmbaų 
i kitẹ i Sostenes, mělěčharapě karimąko Ruata i Amang 
i kite dingangu Mawu Yesus Kristus měgěllju alamaté 
dingangu karalunsemahě si kamene. la nêmoheu suratě 
ini kere sěngkatau rarolohang i Kristus Yesus, nihengkę u 
Ruata sěsane ringangu ualingu lai kapulun'E. ? (1:1) 2 (1:1) 
4 la sěntinią makitarimakase su Mawu Ruata maanung 
kamene, u i kamene seng nakatarima tatalêntu bọu Ruata 
limiun Yesus Kristus. ° Ualingu i kamene e seng nakoa 
tataghuanengi Kristus, ku pêbawiah'i kamene e kala su 
patikų sabarang. Kasingką i kamene su halě u patikų e 
mambem maralung-dalung, masene lai i kamene e mang 
pelesa maněntirong kasingka ene. 8 Ené e mělělahęu 
Injilé mąanung Kristus e seng liměną su ralungu naung 
i kamene, 7 hakibeng i kamene tawe kakawusangu 
alamatě saralain manga sěmbaų, těntalang i kamene 
reng měmpąngampalě Mawung kite i Yesus Kristus 
duměnta ringangu ikasilom patiku taumata e. 81 Kristus 
sěsane sarung mapěbiah'i kamene solong pangěnsuečnge 
tadeąu su tempong i Sie ruměnta kąpia e ute i kamene 
kačbakengbe tawe apa saļane. 9? Mawu Ruata e 
pangimangengbe kahěngang. I Sie kai Ruata kų seng někui 
si kamene makoa sěmbauų dingangu Ahuse, i Yesus Kristus, 
Mawung kite. 1? Manga aną u sěmbaų! Dingangu arengu 

Mawung kite i Yesus Kristus, ia e mědědorong takadeau i 
kamene měsěngkanaung kěbi; tadeąu kumbahangbe pią 
pěsasilontahě sutaloarang kamene. Karimako i kamene 
masěmbaų, sěngkanaung dingangu sěngkapětiněnną. 

11 Batyu manga aną u sěmbaų bou waleng Klo"e měběke 
si sia u pią pěbawulļo sutaloarang kamene. 1? Hatede ute 
kai piau woi kamene měběbera, "lą tumole si Paulus," 
pią lai měběbera, "lą tumole si Apolos," i sire waline 
něbera u, "lą tumole si Petrus," arawe walineewe lai ute 
něberąu, "la tumole si Kristus." 13 Ky unuewe i Kristus 
ipěkakakempang! | Paulus tawe nate nighantong baug'i 
kamene! | kamene malaing tawe nisahani waugu makoa 
murit'i Paulus arau éng? 14 Tarimakasę ią e tawe něnahani 
si kamene sarang sěngkatau, su likud'i Krispus děduang 
Gayus. 1° Kumbahangbe piau sěngkatau makapěberau ią 
seng bọu něnahani si sie makoą tumatole si sią. (1° Ore 
těngadě, i Stefanus dingangu ralohom balene, těngadě 
kai ią něnahani si sire. Ore lai su sěmběkang ene e, su 
tahěndungku tangu semben tawe u waline takų nisahani.) 
17 | Kristus něndolohu ią e walinewe ipěnahani taumata, 
kaiso kawe ipělěhabar'u Injilé bọu Ruata; kų ene harusěbe 
koatengku walinewe ualingu, pande mahumbisara 
mataumata, tadeąu kawasam papateng Kristus su kalu 
piněnggantongang e tawe makoą tą kěhase. 18 Batųu si 
sai-saim mětětimona kawawinasa e, habaru kapapohong 
i Kristus su kalu pinênggantongang kai mąkoą běke ta 
kěhase. Arawe si kite apang ipakąsalamat'u Mawu e, 
habarě ene e kawe kere kakakoą u Mawu měnodę u 
kawasan'E, 19? u su Winohe Susi e, Mawu e něhengetang, 
"Kapapandem mapapande e sarung Taku gagholangeng, 
dingangu katatahučnnam masasingką e sarung Takų i 
pakaparung." 2° Ku apawue gunane taumata pande e? 
Apawe gunane i sire masasingką e tangu? Apawe gunane 

i sire tahapěnaněsui kasingką u dunia e? Mawu Ruata e 
seng niapakalahe u kapelesan dunia e mamben ta lohone 
sěmatang. ?t U waębe kereapa kapanden taumata e, 

i sie tawe makakirala Mawu wọu kapandene sěsane. 
Kaiso ualingu Mawu Ruata e kai matahučěnna, tangu i 

Sie wotonge měngambang si sai-saing kų mąngimang 

si Sie wọu habar'u Injilé ilěhabar'i kami e kų kiralingkai 
tawe kěhase kahian dunia e. 22 Tau Yahudi e měgěgausě 
tanda makąlaherang makoą tialane, ringangu tau Yunani 
e měgěgausě kapelesan dunia ini. 23 Arawe i kite e tangu 
kětąeng sěmatang mělěhabar'i Kristus kų seng napohong 
su kalu kuruisě. Habarě ini e kai nimêngga nakoą 
katatanggačng su tau Yahudi e, nikoą kere habarě niusě 
kahian sire waline tau Yahudi e. Ringangu i sire waline 
tau Yahudi e mangiraling ene e kai sěmbaų katatungko. 
24 Kai arawe si sai-sain seng nikuiangu Mawu Ruata e -- 
baewe tau Yahudi arau waline Yahudi e -- habarě ini e kai 
kere kakakoą u Ruata měněnodę u kawasan'E ringangu 
katatahuěnnan'E. 22U kawawodoku Ruata e kai limembom 
pelesa wọu kapelesan taumata e; dingangu karalomen 
Duata e, kai limembong katoghase wou katatatoghasu 
taumata. 26 Manga ana u sěmbaų! Kěnang pětahěndung 
kerea kakakoą i kamene su tempọen Duata e někui si 
kamene. Kětąbeng kadodọ (mahali) sutaloarang kamene e 
matatahuěčnna e, arau kawasa, arau matatebone tumuhu 
tingirangu taumata e. 2?” U mamben pinětatudę Duata 

e němile apang lččnnačng bodokě kahian dunia ini, 
tadeąu ipčnumea mapapande. Ringangu Mawu Ruata 

e malaing němile apang lěčnnaěng lome kahian dunia 
ini, tadeąu apang matatuhasě malahasa e měngkamea. 
28 Mawu Ruata e němile apang lččnnačng masana, 
mahina, ringangu mundangu kěkoateng tawe mangalene 
kahian dunia ini, tadeąu Ruata e mapakaghoghahu apang 

lěčěnnaěčng kapiačng e kahian dunia. 22 Ualingu ene ute 
tawẹ u sěngkatau makapěngobotu watangenge su těngom 
Mawu Ruata e. 20 Duata sěsane e seng napakariadim 
manga aną u sěmbaų enasêmbau dingangi Kristus Yesus. 
Bọu anung Kristus, i kite e niapakakoa matahuěnna. 
Ringangu kai woi Sie lai Ruata e napakariading kite 
něsěngkapiam batangeng i kite e kapia ringangu Mawu, 
napakariading kite e umate sahi (tutune) ringangu 
něngambang si kite e. 3t Ku kai keręewe kabawohe su 
ralungu Winohe Susi u, "I saing kų rulesa e ute harusěbe 
rulesa u apang kinoa u Mawu." 

1 Manga ana u sěmbaų! Su tempong ia duměnta su 
2 anunu ringangu něhabaru hingidu Mawu si kamene ku 
bědang ta nikěkasingkatengu dunia e, ute ią e tawe něpakę 
u katatahučnnan dunia e arau měběbisaram bisara kų 
asalewem měběbisara. 2 Batuu ią seng měkaraki ringangu 
kaguwau ralungu naung tadeau karêngueweng ia dingangi 
kamene tangu, ia e tawe měhabaru apa-apa, sulikudu 
kětąeng maanung Yesus Kristus; sSêmatang mělěhabaru 
i Sie seng napohong su kuruisě. 3 Pia eja ene ringang i 
kamene, ią e kai lome ringangu ghimaghan taku. 4 Habarě 
takų nipauli si kamene e tawe takų nihabaru wawera 
makabinsana tuhu katatahučnnan taumata. lą e naulju 
ene e mělělahęu Rohkě u Ruata e kai kawasa. 2 lą někoą 
kerene e takadeąu pěngangimangi kamene si Kristus e 
tawe iwěnta su katatahučnnan taumata e, kaiso kawe 
iwěnta su kawasan Duata. ê Maningbe kerene, sutaloaran 
taumata kų pěbawiahu marohkě e seng natimu, ią e 
mambem mahumbisarang halě u katatahuěnna. Kai 
katatahuěnna ini e walinewe katatahuénnan dunia e, 
arau katatahučnnam mangangawasan dunia tempo ini, 
ku kawasane e sarung mapalusě. 7 Katatahuěnna takų 
ipahumbisara e tawe kasingkatengu dunia e, kai Mawu 

Ruata e seng něnadiang ene e waųgu karalunsemahě 

si kite e kalamonan dunia e niriadi. 8 Tawẹu sarang 
sěngkatau wọu taloaram mangangawasa orasě ini e 
masingką u katatahuěnna ene. U, kereu i sire kai seng 
masingką ute, tantu i sire tawe sarung měnguruisě Mawu 
mawantugě ene. ? Su sěmběkane ute halļě ene kai kere 
mabawohe su ralungu Winohe Susi, "Apang deng ta 
kinasilo arau reng tą kinaringihu taumata e, dingangu 
reng ta kinatiněnnan taumata e, ute seng sinadian Duata 
e waugu taumata apang kukěndagě e." 10 Arawe Ruata 

e seng napakalahe si kite ualingken Rohkě e. Rohkě u 
Ruata e něnaněsui patiku e, sarąeweng apang hingidu 
Ruata su kapapěnisange. 11 U masingką u ralungu naungu 
pěsěngkatau e ute kai rohkě u tau ene sěsane, arau êng? 
Kerene wue halě u Mawu. Masasingką u ralungu naungu 
Mawu Ruata e ute kětabeng Rohkě u Ruata sěsane! 

12 Dingangu i kitẹ e tawe nighělirangu rohkě u dunia ini, 
kaiso kawe Rohkě bọu anun Mawu Ruata, tadeąu i kite 
makakasingkąbeng kěbi seng nilaonggọ u Mawu Ruata 

e si kitẹ. 13 Ualingu ene e, kereu i kitẹ měnualagu patiku 
maanun Duata e si sai-sai managhuang Rohkě u Ruata e, 
i kami e tawe marauli tutuhu katatahučnnan taumata, 
kaiso kawe tutuhu těntiron Rohkě u Ruata. 14 Taumata ku 
ta mananaghuang Rohkě u Ruata e tawe makatarimą u 
apan nilahẹ u Rohkě ene. Watu u su taumata ene kěbj-kěbi 
ene ute kai měsulungu halě u katatungko. Tau ene tawe 
makačěnna, u ene kětąewen nipanda kere kakakoą u 
marokě sěmatang. 1° | sai-sain mąnaghuang Rohkě u Ruata 
e makakoą měngarěgam patiku sabarang, kaiso tawęu 
sarang sěngkatau makapangarěgam batangeng'E. 16 Su 
Winohe Susi e, kabawohe, "Kai i sai masingką u tingirangu 
Mawu? Dingangu kai i sai makapěnasa si Sie? Kai i kitẹ e 
kinawuakengu tingirange měsulungu si Kristus!" 

1t Tumuhų hinone ią e tawe makawisara ringangi 

kamene měsulungu taumata pią Rohkě u Ruata. 
la tumbaeng makapěbisara ringang i kamene kere 
ringangu taumata ku bědang měběbiahě tutuhu ěnningu 
dunia; kere ringangu manga rariọ bédang sususu su 
ralungu pěngangimang si Kristus. ? Naung, ia kětaeng 
makąkaghělli u kačngu manga rario, balinewe kačngu 
taumata matatěllang; u i kamene reng ta nątoghasě baugu 
ene. Kai orasě ini e i kamene delaing ta natoghasé, ? u 
i kamene kai reng měběbiahě tutuhu lulun taumata. U 
kamageng i kamene wědang pią u susingking dingangu 
mědědalia sěmbaų dingangu waline e, ute ene walinewe 
měněnodęu i kamene wědaweng tutuhu lulun taumata e, 
kere taumata wěgan Mawu Ruata? 4 Kereu piau měberau, 
"I kami tumole si Paulus," dingangu waline e něberau, 
“la tumole si Apolos," ute ene walinewe mělělahęu i 
kamene taumatan dunia tangu? 2 Tumuhu hinone ute 
kai i sai tangu i Apolos ene? Dingangu kai sai tangú i 
Paulus? | kami e kětąewem mětatangkiang Mawu e, seng 
němihing si kamene tadeąu mangimang si Kristus. I kami 
e kětąben měděndalengu munara nitilakehu Mawu e si 
kami sěngkatau-sěngkatau. £ lą e měsasuange ringangu 
i Apolos měnaněbohe, arawe Mawu Ruata sěsane e 
mapątuwon sasuange. 7 Ku kakalimonaěnge ute kai 
Mawu Ruata, batųu kai i Sie napatuwo e. Měsasuange 
ringangu měnaněbohe ute tawe sěngapa; 8 irědua 
e kai sčndědagě. Sěngkatau-sěngkatau e sarungbe 
měnarimąu wuan saghede. 9 I kami e kai taumata lawọ 
měmamunarane waugu Mawu; ringangu i kamene e 
ute kai kere waelu Mawu. I kamene lai e kai kere walen 
Mawu. 1° Kų ualingken kapande nionggọ u Ruata, ia 
e alingkai masasingką u bangunang e sen namêllo u 
pondasi waugu godoéng ene e, ringangu taumata waline 

e němangung godočěčng suwowom pondasi ene. Apan 
taumata e harusěbe tatingang pakapia kereapa kakakoą e 
i sie nčmangung suwowom pondasi ene. tt U Mawu Ruata 
sěsane e seng naměllọ i Yesus Kristus samatang batu 
pinamanggilangu ghọdočěng ene; kų tawe apa pondasi 
waline. 1? Piaben němangung su wowom pondasi ene 
něpakęu wulaeng, piąben něpakęu salaka, piąben něpakęu 
watu intang-paramata, piau lai něpakęu kalu, rěmpugě 
hěgu arau rahami. 13 Munarang sěngkatau-sěngkatau e 
sarungbe lumětą hědon su tempong i Kristus e ruměnta 
kapia. U su ěllo ene e putunge sarung mapakalaheu 

halě u sěngkatau-sěngkatau. Putunge sarung mênahi 
dingangu měnilakehu lětą u halě ene. 1 Kereu wale 
nirarisi u taumata su wowom pondasi ene e makědang 
su putung ene ute, taumata ene e sarungbe makatarima 
u tatendenge. 1° Kai kereu hal e ene kawe matutung 

ute i sie sarung kailangengu tatendenge, kaiso i sie ute 
maambang, katewehó měsulungu taumata nakalawesě 
bọu putung. 16 | kamene masingka bue watu u i kamene e 
kawe Walem Mawu? Mase Rohkě u Ruata e kawe matana 
su ralung'i kamene? 17 Kereu piau měnggoghahě Balem 
Mawu, ute Mawu e sarung měnggoghahě taumata ene. U 
walen Mawu e kai natěntani waugu Mawu sěsane, kų kai i 
kamene wale ene. 18 Ky kumbahang bue piau měngakalě 
batangenge. Kereu piau woi kamene makapěndang 
batangenge matahučnna tumuhų ukurangu dunia e, ute 
taumata ene e harusě makoą taumata wodo, tadeąu i 

sie kahěnga-hěngang matahuěnna. 19 U isaing itètika 
matahuěčnna kahian dunia e ute kai wodo su matan Mawu 
e. Su ralungu Winohẹ Susi mabawohe, "Mawu e měnamę 
taumata matahuěnna e su ralungu kapanden sire hala e." 
20 Pią lai kabawohe kere ini, "Mawu e masingka u tiněnnan 
taumata matatahuěnna e ute kai tinčnnawe tawę 

gunane." 21Ualingu ene, kumbahangbe piau sěngkatau 
e rųlesą u taumata, u patiku sabarange seng nilaonggo 
nakoa tataghuanengu: 22 Paulus, Apolos, Petrus, dunia 
ini, pêbawiahé dingangu papate, tempo ini, arau tempo 
ramahi kąděntane, patiku sabarange kai tataghuanengu. 
23 Dingangu i kamene e kai tataghuaneng'i Kristus, mase i 
Kristus e kai tataghuanengu Ruata. 

1 Koąe i kami kere mětatangkiang si Kristus, bahani 
4 ringangu maluas měhabaru manga hingidu Ruata e 
ku bědang ta nikěkasingkatengu dunia. 2 Kahumotong- 
motongange ghěgausang bọu mětatangkiang kerene e 
ute kai kasasatia su mawune. 3? Si sia e, tawe makoabe 
apa-apa kų apaewen tětiněnnaěng i kamene dingangu 
i sai-sai mětětiněnnang ią. Limembo katewe apan takų 
lččnnačng mąanum batangengku e tawe měkapura 
wue. “la e tawe nakapěndang salaku baląewe měnsang 
suhalě sude, kai ene e walinewe mauliu ia mamben ta 
salaku. Kětąeng Mawu sěsane měnanantune měnsangbe 
ia něsala arau tala. 5 Ualingu ene, puhinengu wědang 
baline tempone, kumbahangbe i kamene měsasahawų 
měnantu sěngkatau-sěngkatau e pią salane ringangu 
tala. Pěngampalěko sarang darěntan Mawu e. Kai i Sie 
hědong mělahę u kěbi rahasia e mąbawuni su rěndunge. 
I Sie e kai sarung mělěke patiku čnning mądarěpehě 
su ralungu naungu taumata. Su tempo ene wuhyewe 
sěngkatau-sěngkatau mênarimau raralo wọu Mawu e 
tuhuewe hinong ikatarima e. ê Manga ana u sěmbaų! 
Baugu pandungang i kamene e, ią e seng napakatarangu 
patiku ene si kanduang Apolos. Timonane e tadeau 
wọu aha i kandua e ute i kamene makapětěnno apa 
mangalem bawera, "Pěmpěngumbelębe suapang kewe 
pělatorang ku pią e." Maądiringbe pią u sěngkatau woi 
kamene e mětětěngkarangę u naunge kapělěhinakange 

waline. 7 | sai wue tangu mapakariading ana u sěmbaų 

e limembo wọu waline? Ku patiku sabarange walinewe 
nitarimau wọu anun Duata tangu? Ku unue mapulu 
mětěngkarangę u watangeng, kų apam pią si kau ene 
alingkai walinewe sěmbaų gaghěllį tangu? 8 Kahěngang 
bue i kamene semben tawe lai měgausě apa-apa! U i 
kamene e seng narotong! | kamene semben naratu! 
Dingangu i kami e tala wue. Limemboweng kapiačnge 
kereu i kamene kahěnga-hěngangbe seng nakoą datu, 
tadeąu i kami e makapěparentawe ringang i kamene. 

9 Kai tuhyewe tingirangkue, i kami manga rarolohange, 
seng kinoą u Ruata e wawialačng su těngon taumata e 
ringangu manga malaekatě. | kami e kai tabidąu taumata 
raralakisé kinanawočngu hukumang papate su těngon 
lawọ e ringangu wěbansagheng u dunia. 10 Ualing'i Kristus 
e, ute i kami e kai narekeng taumata wodo, kų arawe 

i kamene ute kai tau Sahani pande! I kami e kai lome, 
arawe i kamene e matoghasě! |I kami e ipělčheghesě, 
dingang u i kamene rědaločng. 1! Sarang orasě ini i 

kami e nakahombangke karalunusě dingangu kararou; 
pakeang i kami e kate nalčmbe su wadang; taumata e 
manigěsą si kami, i kami e tawẹ tampa i kami e tatapě; 
12 į kami e mąbaų u munarang kami ualingu liaghang gati 
e mědědeą biahě. Kereu i kami ipakawontogě e, i kami e 
mamalisu alamatě, kereu i kami e tingkaitange ute, i kami 
mětěngkasabarě; 13 kereu taumata e mapakaądalakis'i 
kami e, i kami e mamalisu wisara alusě. | kami e tawe 
nangělembo wọu onasu dunia ini e, sarąeng tempo ini e 

i kami e wědang mądarekeng kere raralindačng. 1^ lą e 
namohę u ini e si kamene balinewe waugu mapakameang 
kamene, kaiso kawe měnasa si kamene kere manga anaku 
tutune. I Watu u ią e kai makoa i amang i kamene, 
maningbe aramanung kere tau Sahani i kamene seng pią 

mananěntirone mapulo hiwu su kataune. Su pěbawiahu 
kere taumata kų nasêmbau dingangi Kristus, ią e nakoą i 
amang si kamene, batųu kawe ią e něbawa Injilé maanung 
Kristus e si kamene. 16 Batųu ene ią e měgěgausě 
sêngapam botonge tadeąu i kamene e pěmpětěnoko 
si sia e. 17 Baugu ene e ia e sen něndolohi Timotius si 
kamene. Mihino tumatole si Kristus, i sie alingkai anaku 
tutune ikěkěndagě. | sie aną botonge kapěngumbalačng. 
| sie hědowe sarung mapětahěndung i kamene e suhalě 
u kakakoą u pěbawiahě kų takų tětolečng sarang sen 
nangimang si Kristus, kų kai kakakoą u pěbawiahę takų 
itětěntiro suapan jamaatě walaewe měnsang suapa. 
18 Pira-pirang katau wo'i kamene e seng něngkaobotě, u i 
sire mąngěnnau ią e tawe sarung duměnta anung kamene. 
19 Kai kereu Mawu e mapakawalang ią e ruměnta kapia tą 
kąděngų e solong anung kamene. Hědowen su tempo ene 
e, la sarung lai makasilo apang kinoą u taumata naunge 
marange e; balinewe kětąu su waweran sire samatang. 
20 U kamageng Mawu Ruata e měparenta su pěbawiahu 
sěngkatau e, halě ene tangu malahę bue supěwiahu 
taumata ene e, walinewe ualingu wawerane. 21 Ku 
pěmpěmilę e apawue lembong i kěkapulung kamene! Apa 
i kamene mapulu ią e ruměnta maněntiro mahěgisě arau 
masikome ringangu kakěndagě? 

1 Tuhų hinone ia seng nakahombang habarě nasěsahě 
5 u sutaloarang kamene e kai pią pěsasundalě 
maąhěmpaliu: Pią u woi kamene někapapuěng si mamane 
uatą. Taumata apam běgang Mawu e malain tawe 
měkakoą kerene! 2? Maning kerene, kai mang bědang 
marange naung i kamene e. Sěmbaliau i kamene kawe 
hinong měngkasusa, ringangu mapasěbang i sire apang 
měmpěkěkoą ene e wọu taloarang kamene e. ?U ią 
e maningbe marau tuhu badange, kaiso tuhu dokě 

e ute ene wue sutaloarang kamene. Kų ene, ią e kai 
něnawong putusang alingkai ene sutaloarang kamene. 
"Su arengu Mawu Yesus Kristus ia mauliu i saing ku 

seng někoą karalamuhų e ute harusě ihukung!" Kereu i 
kamene měmpěkomolě e ute měsulungu ią malaing ene 
sutaloarang kamene ringangu ualingu kawasan Mawung 
kite i Yesus, * (5:3) ? ute i kamene e hinong měnarakangken 
tau ene su setang tadeau mapakawinasam badange, 
arawe himukude maambang su tempon Mawu e ruměnta 
kapia. ê Dalesą i kamene e mamben ta nětatahino. 
Aramanung i kamene masingką u wawera, "Haesě kądodọ 
e makątuwo kěbj tapočng nikaugě!" 7” Démmeko kalamona 
haesě těbe, arau haesu rosa e, tadeąu i kamene mariadiwe 
kalaukangu tapočng buhu, wurěsi wọu lahaesu rosa těbe 
ku ią e masingką batųu i kamene mambeng kerene. Batuu, 
pěmamantugu ěllong Paska'ng kite e seng nasadia, watu u 
i Kristus seng nakoa dombang Paska'ng kite e kara kawe 
selaing nihata. 8 Ky mahje i kite měmantugě saliwang i kite 
e ringangu borotě ta nilěhaesang, mangalene borotěeng 
kasasusi ringangu patiku apan nětatahino su kapulun 
Mawu Ruata. Kumbahang i kitẹ e měmantugě ěllon 
Paskah e relaing měpakę u borotě pią kabọ e těbe, kų kai 
lahaesu rosa e ringangu karalamuhų. ? Su ralungu suratěku 
tamai naliu, ią e něsěding si kamene tadeąu i kamene 
abe pěmpědalahapj dingangu tahapěsundalě. 10 Kai ią 
balinewe maanung tahapěsundalě arau malaanggang 
arau tahapěngakalě, arau tahapaněmba mahan duata 

ku mamben běgawen Mawu Ruata madihutu. Waline! 

la e walinewe maulju i sire; u kamageng i kamene kawe 
harusě mětěngkaraun sire e, nalahę u i kamene e hinong 
mahunsěbang bou dunia ini. 1t Su timonaku e ute kai, 

i kamene kumbahang mědahapi u taumatan Sahani e 

ku mangakum batangenge tau Sahani e, kaiso kawe 


1 KORINTUS 5.12—6.7 494 


tahapěsundalě, arau maanggang, arau tahapaněmba 
mahan duata, arau puluange měndalakisě taumata 
waline, tahawukang, arau lai tahatako. Kalingung 
kumaéng sěngkakačng dingangu taumata ene e mamben 
karię! 12 Těngadě bue měhukungu taumata apam baline 
tau Sahani e walinewe halěku. Kai Ruata sěsane e 
sarung měhukung i sire. Kai arawe mąanun dalohon 
jamaat'i kamene e, walinewe i kamene hala ngae hinong 
měhukung i sire? Su ralungu Winohe Susi e kabawohe, 
"Tokole taumata ralakisě e wọu anung kamene." 13 (5:13) 
1 Unųe piau wọu taloarang kamene wahani makoa 
6 solong anum mělahukung kų tawe měngangimang 
su Mawu e mědeąu měngalakě u manga aną u sěmbaų 
tamba pangangimang, kereu i sie měsitori ringangu 
kasanggidange e? Unue wue i sie tawe měgaghausě 
masasusi e ipangurusě sidarą ene? 21 kamene kai wěga u 
masasusi e sarungbe měmpěhukungu dunia e? Ku kereu 
i kamene mambeng sarung iapěhukungu dunia ini, ute 
kai tawe makaumalě ngae měhukungu kalawou taludiki? 
3 Unųe i kamene kai wěga u i kitẹ e kai sarung měhukungu 
manga malaekatě? Něngalembọ e wue ute katewe halé 
u pěbawiahě měllo-měllo e! Tangu kereu suměpų halě 
kere tamai ene, ute měnsang i kamene měngalakě u ene 
su taumata apang kų tą kalaianenge su ralungu jamaatě? 
> Mambeng makamameal Tantu sutaloarang kamene 
manga aną u sěmbaų e piąu pěsěngkatau e limembowe 
matahuěnna makalêmma pěsasilontahě sutaloaran lawọ 
dalohon jamąat'u Sahani! 6 Kaiso su sěmběkane piąko 
sěngkatau Sahani nakoą solong anun tau waline Sahani e 
waugu sěndinganenge Sahani! 7 Balakong měpěrkarang 
baline tau Sahanie; kai pěsasilontahě sutaloaran lawọ 
dalohon jamaatě e sembelain nakoa sěmbaų kananawong 
kamene. Mąčndokangbe i kamene i koa su tą katulidě, 

arau kaakaleng! 8 Kai i kamene hala e sala anune 
mapakariadin taumata waline e tawẹ katulide. | kamene 
hala e malaing mapakaruging taumata waline. Ku tamai 
ene e mang kěkoateng su manga aną u sêmbau tamba 
pangangimang! ° I kamene kai wěga u taumata kų ta 
tumatuhų kapulun Duata e, sarung tawe makoa dalohon 
jamaat'u Mawu? Kumbahang bue i kamene kaakaleng! 

| sain měmpěsěsundalě, i sain měmpěněněmba mahan 
duata, nawuang, ku měkěkoą kakanoą makąmea su 
těngon sěndinganenge, 1? apan mětětako, maanggang, 
tahawukaneng, apang měngkai puluang měndalai 
taumata waline, ringangu tahapěngakalě baline e -- patikų 
taumata kerene e tawe kapusakatengu kararatuangu 
Mawu Ruata e. 11 Pira-pirang katau sutaloarang kamene 
naung pią lulune kerene. Arawe orasě ini i kamene 
nipakalahe u wurěsi wọu rosa. | kamene sen nitani nakoa 
tataghuaneng u Ruata, ualingu i kamene mangimang su 
Mawu Yesus Kristus dingangu ualingu kawasang Rohkě 
bọu Ruatang kite e. 1? Pią u něbera u, "lą e wotonge 
makakoą patikų sabarang." Kai nihino si sią e, walinewe 
kěbįi e pią mangalene. Ku manilaing ia e makakoąbe 
apa-apa, kai ią e tawe mapulu mapakawalam batangengku 
e walą e pią u měkawasa. 13 Pią u lai něbera u, kačnge kai 
waugu tiang, dingangu tiange nisadia gunang kačng. Kaiso 
kěbi e sarung iapakatadiseng Mawu Ruata e. Badangu 
taumata e tawe wotonge měngkai paketang baugu 
kapulung pěsasundalě e kaiso pianę e waugu pětangkiang 
Mawu. Dingangu Mawu e sarung měpaduli wadang ene. 
14 Ku Mawu Ruata e seng napěbiahu Mawu Yesus bou 
papate, kerene lai Ruata e sarung mapěbiahi kite ualingu 
kawasan'E. 2 Manga aną u sěmbaų masingką u watangeng 
i kamene kai laesu wadangi Kristus. Ku botonge ngae ią 
makapěngalą sěmbaų bọu laesu wadangi Kristus mase 

ipakakakoą laesu wadangu sěngkatau tahapěsundalě? 
Mambeng kumbahang! 15 Arau aramanung i kamene 
wédang běga u taumata apan mědalaų u tahapěsundalě 
e, ute kai makoa badang sěmbaų dingangu tahapěsundalě 
ene! Kai su ralungu Winohẹ Susi kabawohe u, "Irědua e 
nakoa sěmbaų." 17 Arawe taumata ku mětěngkatakidě 
dingangu Mawu, ute Rohkě u Ruata e ringangu rohkě 
e nakoa sěmbaų. 18 Pětěngkagheako wọu pěsasundalě 
e. Watu u patiku dosa waline e kinoa u taumata e, 
nariadiwe sulikudu wadangu tau ene. Kai arawe isain 
někoą pěsasundalě, ute měsěsalang badange tutune. 
19 | kamene harusěbe masingką u wadangi kamene e kai 
pětatanakengu Rohkě u Ruata. Rohkě ene e mątaną su 
ralungi kamene. Mase Mawu sěsane ene kai nêngonggo 
u Rohkě ene si kamene. Batangeng i kamene e walinewe 
i kamene taghuange, ene kai tataghuangengu Mawu 
Ruata. 2° Ruata e seng němělli si kamene ku seng nasueng 
baehe. Ualingu ene ute, koako wadang i kamene tadeau 
mapakawantugu Mawu Ruata. 

1 lą e reng mahumbisarang apang nibawohe su ralungu 
7 surat'i kamene. Sěngkatau ese kų tawe někawinge 
mapia wue. ? Mêdeau i sie tawe kawinsanačngu mêkoa 
apan tawe mětatalahino, sěngkatau esę e mapiawe pią 
kawinge, ringangu apam bawine e mapiawe pią kawinge. 
3 Kawing ese e harusě mèndalengu patiku munaran 
sěngkatau esę su kawinge, ringangu marehokange harusě 
měngganapě kalawou munarang sěngkatau wawine su 
kawinge ese e; sěngkatau-sěngkatau e měngganapěbe 
munarane sěmbaų su waline.  Marehokang e tawe 
kawasa su wadang e hala; pią kawasa su wadang e kawe 
kawing e. Kerene lai esẹ e tawe kawasa su wadang 
e hala; pią kawasa su wadang e kawe marehokang e. 
5 Kumbahangbe mětěngkaghea sěngkatau wọu kawinge, 

tuhuewe tundung pěsěngkawingang. Botonge su 
pěsěngkakuhuange asalu ruamběka e sěngkanaungbue. 
Kamageng kerene ute makapanuntube pěkakaliomanenge 
ringangu tawẹ konsange apa. Arawe wọu ene ute, i 
kamene e harusě be pěmpěsule pěmpětatamba tuhų 
tundung pěsěngkawingang. Kereu walinewe kerene 
ute, kądingąbe i kamene kasalukatengu setang, ualingu 
i kamene ta pětatingkědange. lą e měběbera kere 

ini e walinewe kere měpěparenta, kaiso kawe tabidąu 
sasalěntihọ. 7 lą něngalembom puluang kereu kèbi 
taumata e makoą kere ią. Kaiso sěngkatau-sěngkatau 

e kawe seng nahią u laonggọ u tatalěntų si sie tutune 
wọu Mawu Ruata. Sěngkatau seng nitilakehu kere ini, 
waline e lai kerene. 8 Su taumata apan tawe někěkawing 
dingangu su manga wawine walu e, ute sasalěntihọku e 
kere ini: Mapiawe i kamene katatana sěsa kere ią e. 9 Kai 
kereu i kamene tawe makapětingkědang ute i kamene 
pěmpěkawingke. U mapiawe i kamene měmpěkawing 
sulungu mětatahangu ěnning sųsahoka. 10 Si sire apan 
bọu němpěkawinge ute, parentaku e kai kere ini: (Tuhų 
hinone e walinewe ia nêgêllju parenta ini e, kaiso kawe 
Mawu). Sěngkatau wawine ku seng bou někawinge 

ute kumbahangbe maněntangu kawinge. 1t Kereu i sie 
kawe seng naněntang ute, kątatanąbe tawe kawinge, 
arau pěpiang kawinge. Dingangu sěngkatau esę e tawe 
wotonge mapětalļein kawinge. t? Si sire lai waline ute 
waweraku -- ini e kai sasasaku hala walinewe Mawu e -- 
u kereu sěngkatau taumatan Sahani e pią kawinge tau 
wawine kų ta mangangimang si Kristus, ku kawinge ene 
e mapulu mědalahiking u kawinge Sahani e, ute tau esẹ 
e abe panindo si sie. 2 Mase lai kereu sěngkatau wawine 
Sahani e někawingu taumata kų ta mangangimang si 
Kristus, kų kawinge (esẹ) ene e mapulu mědalahiking 

dingange, ute tau wawine ene kumbahang manindo 
kawinge ene. 14 U tau ese ta mangangimange kawe 
nitarimą u Ruata e ualingu pěkakawinge ringangu tau 
wawine kų seng nakoą tataghuanengu Ruata. Kerene 

lai tau wawine ta mangangimange nitarimą u Ruata e 
ualingu pěkakawinge ringangu tau ese ku seng nakoa 
tataghuanengu Ruata. U kereu walinewe kerene ute, 
manga ana i sire e tantu kai manga aną u tau kapirě e, 
sěmbaliu manga rariọ kawe nakoą kere ralohon jamaatu 
Mawu. 12 Kai kamageng u taumata ta mangangimange 
kai maněntangu kawinge (wawine) arau kawinge (ese) 
Sahani e, ute kumbahang mametọ si sie. U su halě ini 

e ute baẹ bawine arau lai ese e walawe i sie, u Mawu 
Ruata e kawe mapulu tadeąu i kamene e apěbiahěbe su 
pědarame. t° U lahąu i kau sěngkatau wawine -- kų seng 
nangimang su Mawu e -- kereapa wue i kau makakasingka 
kahěngang u i kau tawe makaambang kawingu e? Kerene 
lai i kau sêngkatau ese Sahani e kereapa wue i kau 
makakasingką malahe u i kau tawe makaambang kawingu 
e? 17 Sěngkatau-sěngkatau pěhingide wiahe tumuhų ahąu 
Mawu kereewe seng nitilakehu Mawu e si sie su tempon 
Mawu Ruata e kimui si sie pêmpangimang si Sie. Ku ene 
e takų ilčatorě kerene su patiku jamaatě. 18 Umpamane, 
kereu piąu nisunatě su tempon i sie nakatarimąu kakuin 
Mawu e, tangu kumbahangbue tau ene makiulju čną u 
pěsasasunatě e. Kerene lai kamageng piąu ta nisěsunatě 
su tempong i sie kinakuiangu Mawu e ute kumbahang 
bue i sie makisunatě. 19 U watu u tumuhu atorangu 
pěsasunatě arau tala e mamben tą mangalene apa. 
Kapiačnge ute tumbąu tutuhu kalawọu titam Mawu e. 

20 Sěčngkatau-sěngkatau e mapiawe kątataną měběbiahě 
kere naung kakakoąu i sie seng nakatarimau kakuin Duata. 
21 Kamageng su tempong i kau nikuiang kawe naung 

ěllang, ute abe kasusang ene. Ku kamageng i kau semben 
makapětěngkaliwirě, ute limemboweng kapiane. ?? U 
sěngkatau ěllang kų seng nangimang su Mawu, ute kai 
taumatang Mawu nipakaliwirě. Dingangu sěngkatau kų 
seng nipakaliwirě e seng nangimang su Mawu e, ute kai 
éllang i Kristus. 2 Mawu Ruata e kai seng nêmaehé si 
kamene dingangu kai seng nasueng baehe, kų ualingu 
ene ute, kumbahangbe i kamene mětěngkakoą ěllangu 
taumata. 24Ku i kamene, manilaing kerea kakakoa i 
kamene su tempon nikuiange kai i kamene e měngkate 
pakatana měběbiahě kerene kądaringang su Mawu 
Ruata. 2” Mihinọewe su apan ta někěkawing. Su haļě 

ini e, ią e reng ta něnarimą u laoro apa wọu Mawu e. 
Kaiso kere sěngkatau kų ualingken tatalěntų u Mawu e 
kų hinong pangimangeng ute ia kai mapulu měngonggọu 
sasaléntihoku. 26 Kereu měpatehě kalawou susa ramahi 
kadéntane, ute su pěndangengku e mąpiangbe baląe 
katatana kere. 2? Kereu i kau e seng někawinge ute abe 
kawe mětěngkapěllọ bọu kawing ene e. Kereu i kau e 
reng tawe někěkawing ute manjeng tawe měkawing. 

28 Kai kereu i kau kawe někawinge ute walinewe rosa. 
Kerene lai kereu sěngkatau mahuala e měkawing, ute 
walinewe někoą dalawang. Kětąengbeng i sire apan 
němpěkawinge kai měsombangu haghin sigěsą. Kų ią 

e kai mapulu tadeąu i kamene kai maliu wọu kalawọu 
haghin sigěsą ene. 29 Timonaku e kai kere ini, manga aną u 
sěmbaų: Tempong kitę e kai kadodọ. Těntalang ene ute, 
manětą bọu někawinge ute pěbiahěko kere sěngkatau ta 
někěkawing; 30i sain susangi, ute tabidau měběbiahě ta 
susan naunge; i sain rulěge ute tabidau tą karaluase; i 
sain seng bọu němpamělli e tąbidąu ta mananaghuang 
apa-apa; °t dingangu i sain měngkai kalausihé su halé 

u mądunia e ute pěmpěbiahěko tabidąu ta tasibung 

kěbi-kěbį ene. U semben tawe kąděngųe dunia ini e, u su 
ralungu kakakoą e kere orasě ini e ute sarungbe maparung! 
32 Kapuluku e tangu kai tadeąu i kamene maliu wọu 
sigěsą. | saing ku tą kawinge ute kai reng makapěsěmpj u 
tiněnnane su munaran Mawu e, u i sie mapulu makaluasě 
naungu Mawu. 23 Arawe i saim pia kawinge ute sarungbe 
měngkai mětětiněnnan halěu dunia ini, batųu i sie 
mapulu mapakaluasu naungu kawinge; 34 kų pulise ute 
naunge kai mapahia. Sêngkatau wawine tą kawinge 

arau sěngkatau mahuala e, měngkai sarung měsěsěmpi 
halě u Mawu e, u i sie měngkai lělahimpuluangu 
wadange ore lai rohkě e makoą tataghuanengu Ruata. 
Kai arawe sěngkatau wawine kų seng někawinge, ute 

kai mąsasuagě tiněnnane su halě u dunia ini, u i sie 
mapulu mapakaluasu naung u kawinge. 35 la namohe u 
patikų ini e, kai waugu i kamene hala, walinewe mapulu 
měsědingu ini ringangu měsěding u ene. Ěnningku e 
tumbaben tadeąu i kamene makapanuntu měkoą apan 
matatulidě e ringangu katěngadě e ringangu tadeąu i 
kamene maamumang dingangu matinalung měsěmpi u 
tiněnnang kamene su Mawu e. 36 Kereu pią u sěngkatau 
makąpěndangu ta makahino pěkakoą e su kaghiange, 
kereu i sie tawe makapětingkědangu kapulune, mase i sie 
seng makapěndangu hinong měkawing dingangu wawine 
ene, ute walae pěkakoą e apang kinapěndangenge ku 
mapia. I sie tawe něsala kereu i sire mariadi měkawing. 
37 Kai kereu pěsěngkatau e seng někoą putusange su 
ralungu naunge kų semben tawe měkawing dingangu 
putusange walinewe nisihasa, tangu apang kų kinoa ene e 
mapia, kamageng i sie tawe někawingu kaghiange, asalu 
i sie natahutěngadě bue su naunge. 38 Hatede, i sain 
někawing, mapiang koą e, ringangu i sain tawe někawing, 
limembọeweng kapiane lai kakakoa e. 22 Sěngkatau 

wawine ku seng někawinge makakauhé dingangu kawinge 
karêngueweng kawinge wiahé. Kereu kawinge seng 
nate ute, wawine ene sembeng makapěkawingu esę 
kěkapulune, asalu pěkakawing ene e kai pěkakawingu 
Sahani. %® Kai limemboweng kapiane kereu i sie semben 
tawe sau měkawing. Ene e pěndangkuwe sěsaku, kai su 
naungku ete wue malaing Rohkě u Ruata e měngěngahą si 
sią. 

1 Su halčewen manga kaěng kų ighěgěllį pąněmba 

maha'n duata e. Kahěngang bue nąung kere nipěberan 
taumata u, "I kite kěbįi e seng něngkapande." Kaiso 
kapande nakariadi taumata e naobotě, arawe kai 
kakěndagě e mąmangung pěsěngkatau. 2 Taumata ku 
mauliu i sie lawọ kasingkąe, ute tumuhų hinone ute kai 
kasingka e tawẹ kararalunge. 3Arawe kai taumata ku 
těnga-těngadě kų kěndagu Mawu Ruata e, ute i sie su 
kasingkąben Duata. “Su halě u kumaěng kačng kų seng 
nisêmba su mahan duata e, kai mělělahę u barang tala. 
Dingangu i kitẹ mambeng lai masingką u Ruata e mang 
sěmbaų; tawę u waline. > Těngadě bue malaing lawọ 
isěsěbą duata ringangu mawu; bae su langi arau su wowon 
dunia. ê Kai arawe si kite e, Ruata e mang sěmbau. I Sie kai 
i Amang něndiadi patiku. Kai waug'i Sie i kitẹ e měběbiahě. 
Dingangu Mawu e kětąbenlai sěmbaų, ku kai Yesus Kristus. 
Kai wo'i Sie patiku sabarange niriadi, ringangu kai ualing'i 
Sie tangu i kitẹ e nakapěbiahě e. 7 Maningbe kerene 
e, walinewe kêbi makakasingką u ene. Piaben naung 
kalamona e nanarangbe mąněmba mahan duata. Ku 
ualingu ene ute saraeweng orasě ini e ute i sire wědawen 
makąpěndangu kačng, kų seng nisěmba su mahan duata 
e, kai kačngu mahan duata. Tangu mąengu i sire kumačng 
kačng ene ute i sire makapěndangu kai limawang; batuu 
pěngangimang i sire e wědang ta nątoghasě. 8 U tumuhų 

hinone laidopě hala e wědawen tawe makakasêgadé 
pědalahěmpukang i kitę e ringangu Mawu Ruata e. Kereu 
i kitẹ e kumačng kačng ene e i kitę tawe makahombang 
be kalauntung apa-apa. Susěmběkane e kereu i kitę e 
tawe kumaěng kačng ene e i kitę mamben tawe marugi. 
9 Kaiso, pakaingatě bue! Kumbahang bue sarang taumata 
waline e manawo surosa -- ualingu pěngangimange 
wědawen ta nątoghasě -- u watų u i kamene e měngkawe 
walaewe apa koateng. 1° Sutimonakue kai kere ini: Andene 
i kamene apan matoghasě supěngangimang e, kutęu 
kawe mąhungkaěng su ralungu walen pananěmbaěng su 
mahan duata e. Bou ene pěsengkatau piąu makasilo si 
kamene maiang kukaěng sene. Kereu pangangimang e ta 
toghase, balinewe makawahani taumata ene kumaèéng 
kačng seng nisěmba su mahan duata ngae? 11 Ku ualingu 
ene, tangu pěngangimang i kamene e makapanoghasěbe 
si saing apan pěngangimange lome kų napalidě. Sumbaliu 
i Kristus e kawe napohong malaing baugu taumata kerene. 
12 Dingangu kereu i kamene měkoą pěsasala su manga 
aną u sěmbaų Sahani e -- ute i kamene e kai něnggolang 
pěngangimang i sire e kų seng těbe lome -- tangu i kamene 
ute něsala su těngong Kristus. 12 Kai ene hakiu, kamageng 
laidopě e kawe makakatanggan aną u sěmbaų e, ute ią e 
semben tawe kumina gěsi e sarang sěnsule. Madiriweng 
ia makoa katatanggačng su aną u sěmbaųku. 

1 Lěčnačng, ią e walinewe taumatan karaliwirě ngae? 

Arau čnnaěng ią e kai walinewe rarolohang? lą e kai 
tawe nakasilo ho tangu! Si Yesus, Mawung kite? Unu 
e i kamene kai walinewe lčnnąu munaraku e waugu 
Mawu tangu? ? Kamagengbeng i sire waline e kawe tawe 
mangakung ią e kai rarolohang, ute mětěngkakadọodọ i 
kamene mangaku wue ene! U pěbawiah'i kamene tau 
Sahani e ute kai tatialang ią e kai sěngkatau rarolohang. 

3 Kereu taumata e měmpaněngkulě si sia, ute ią kai 
sumimbang kere ini: la e kai ta hinone makatarima u 
kakačng dingangu lainung ualingu munaraku? “la e kai ta 
hinone měbawa sěngkatau wawine kawingu taumatan 
Sahani e sěngkaraleng dingangku kere su manga tuarin 
Mawu Yesus dingangu manga rarolohang baline e, kere i 
Petrus? ê Arau kai i kanduan Barnabas kapapiane e mědeą 
biahě hala e tangu? 7 Tawẹ běke sordado e mangongkosě 
batangenge sěsane su ralungu wuntuangu měsasekę e! 
Tawe apa mělahěnsinuange měsuang anggorě e su waele 
kų tamakakačng buane! Tawę apa mêlalukadu domba e, 
ku tawe měnganginung susu wọu manga dombane! 8lą 

e mauli u ini e walinewe kětąu itětuhų tundu ěllo-ěllo, 
kaiso kawe lai ualingu pěpaulikangu Winohę Susi e. 

? Su ralungu bukě i Musa e kąbawohę u, "Kereu sapi e 
kapědalindane gandung panontongang buane wou wulihe 
ute, kumbahangbe hakutang mohonge." Kai měsěmpi 
sapi e tangu Mawu Ruata? 1° Arau kai ene ngae timonane 
si kite? Těngadě bue ene e niwohẹę baugi kite. U taumata 
měbawaele ringangu měmamurěsine gandung e sembeng 
hinone měkaradiahang dingangu pělaharapě mědeąu 
makatarimau sěngkamonaěng bou nêngga u halļě e. 11 
kami e seng něnawuhu wineng marohkě si kamene. 
Tangu kamageng i kami e makapaměnsą, bọu rarotong i 
kamene, ute měnsang i kami e mąnuntų něngalembong 
kalawọe wọ'i kamene? 1? Kamageng taumata waline 

e nakapětambaweng kawasa ini e si kamene, ute kai 
walinewe i kami e něngalembo lai pią hakě e wọu i sire 
tangu? Kai ią e wědawen tawe něpakęu kawasa ene. Kaiso 
ia e mačndokangbe měnaludě patiku e sulungkeng ią e 
makakoa sasahaghe su pělahabaru Injili Kristus e. £351 
kamene tantu masingką bue u isain měmunara su ghaheda 
něnarimą u pěbawiah'i sire wọu ghaheda. Dingangu i sain 

měngangurusě sasěmba e, makareąbe wahageange wọu 
sasěmba nisarakang sene. 14 Kerene lai Mawu e seng 
něnilakehě u taumata apam měmpělěhabaru hengetang 
e hinong makačbą biahe wou pělahabarě ene. 19 Kaiho 

ią mamben tawẹ něpěpakę u tamai ene sarang kadidi. 
Dingangu ią e namohẹę u ini e walinewe lai ia pią kapulu 
tadeąu kébi-kêbi ene e koateng si sią e. U ią čndobem 
mate, sulungu kailangeng u apan makalahimpulu si sią e. 
16 U, kereu měhabaru Injilě e, ute ią tawe hinone lumesa u 
watangeng batyu Mawu Ruata e seng něngoro pěkěkoą 
ene. Ku kačngkěhang ią e, kereu ią tawe měhabaru Injilé 
e! 17 Andene kapuluwen naungku e měkoaąbe ene ute ią 

e makačbąbe tatendenge. Kai ią něhabaru Injilě e watų u 
kai pětatangkiang niumbala si sią. lą e piněnarakanengu 
Mawu Ruata e pěděndalengu ene. 18 Kamageng kerene 
ute, apa wue tangu tatendenge si sią? Kai ini e tatendenge: 
U ią e makapěluntingihu Injilě e tawe makakawěhą si 
sai-sai ku hinong měmaehě si sią, u ią e tawe manuntu 
apa-apa kere sěngkatau mělahabaru Injilě e. 1° lą ini 

e walinewe êllang i sai-sai; watu u ią e kai taumata 
měngkate kere ěllangu kěbi. la e měkěkoą kere tadeąu ią e 
makauntuwe sěngapang kakěpale waug'i Kristus. 20 Baugu 
tau Yahudi e, ią e mětěngkakoą kere tau Yahudi e, tadeau 
ia makawitaugě tau Yahudi baug'i Kristus. Baugu taumata 
měběbiahě tutuhų torat'i Musa e, ią e nětěngkasulung 

i sire alingkai wédang mąsasěllung su toratě maningbe 
sěmbaliau ią e walinewe mąsasěllung su toratě. lą 
měkěkoą kerene e tadeąu ią e wotonge makawoleng 

si sire makoa tumatuhų si Kristus. 21 Baug'i sire waline 
Yahudi e, ią e mětěngkasulung kere sěngkatau waline 
Yahudi e, kų tą torati Musa. la měkěkoą kerene e tadeąu 
ia makakawoleng si sire makoa tumatuhų si Kristus. Kaiso 
ene e walinewe maanun ią e ta tumatuhų su manga titan 

Duata; kaiso kai ualingu kakanoą u kawasang hengetangi 
Kristus. 22 Sutaloaran taumata pangangimange lome e, ią 
e malaing mětětěngkakoą kere tau lome pěngangimange 
tadeąu ią makawoleng si sire makoą tumatuhų si Yesus 
Kristus. Hatede, ią e měngkatewe mětětěngkasulungu kěbi 
e mědeąu kěbj taumata e manimbeng suralenge kereapa 
tadeąu ią e makapangambangbe sěmbahageange wo'i 
sire. 23 Kěbj ene e takų kěkoatenge waugu Injilě bọu Mawu 
Ruata e, tadeąu ią e makatarimą u alamatě. 241 kamene 
tantu masingką u su ralungu pětatandungu mahuntalange 
ute kěbį e mąhuntalang bue, kaiso kětąeweng sěngkatau 
makapanarimąu pěreisě. Ualingu ene ute talangko 
pakatoghasě sarang i kau makahombangbe pěreisě 
e. 251 saing ku makěhagě měněnaungu tandunge, ku 
mětětingkědang su kěbj haghi e. Ute i sie měkěkoą ene 
e ualingu i sie kai mapulu makisangẹ u bungang'i sain 
makauntung, kai kawe bungang maligha malolang. Arawe 
i kitẹ e kawe měpěpuhědangu patiku sabarange u i kitę 
e kawe mapulu makisange u bungang tamalalolang. 
26 Kai ene hakju ią e tumalļangbe pią timonane matuntu. 
Měsulungu su tandingu koka, ią e abe měngkai mangoka 
winangaeng. ?” lą e měngkai mąnarakangkeng badangku e 
suahą e matoghasě sarąeng ią e makataludě e. la měkěkoą 
kerene e watų u ią e tawe mapulu sarang mariadi u 
sarangke ią e wọuten němaringang taumata waline e 
apatole pětandungange, kai ią sěsaku e kawe suhudang. 

1 Manga ana u sěmbaų! Kěnnangko i kamene 
10 pětahěndung měnsang apa wue nariadi su manga i 
upung-ghaghurang i kitẹ e, su tempọeng i sire tutuhu si 
Musa. I sire kěbi e nitanurangu winawa e kų nasalamatě 
liměbą Laudě Mahamu. ZMakoa tumatuhų si Musa e, i 
sire kěbi e nisahani su ralungu winawa ringangu su ralungu 
laudě ene. °? I sire kěbį e sěngkakačng kačng marohkě e, 

4 ringangu sěngkapěnginung inumang marohkě e gahje 
sěmbauų. | sire kébi e nêmpênginung bou ake u watu 
hanibě marohkě e ruděndingang si sire; watu hanibě ene 
e ute kai i Yesus Kristus sěsane. ° Maningbe kerene, Mawu 
Ruata e tawe karaluase si sire kalawokange, kų kai ene 
hakiu manga kasuang sire měngkai lųliwatang su wanua 
linggi e. ê Patikų ene nariadi e mědeąu makoa tateghang si 
kiteu kumbahang i kitẹ děntačngu kapulu su halé dalakisé 
e kere si sire. 7 Kerene lai kumbahangbe i kitẹ e měsuba 
mahan duata kere kěkoateng u sěngkamonaěng bo'i sire. 
Su ralungu Winohe Susi e mabawohe, "U taumata lawọ 
ene e nanětąe nahungkačng dingangu němpěnginung, 
mase němpěsalaj e mąněmba mahan duata." 81 kite 

e abe pěmpěkoąbe pěsasundalě kere kěkoateng u 
sěngkamonaěnge wo'i sire. Watu u, ruam pulo těllu 
hiwu su kataune něngkate su ralungu sěhěllo ualingu 
pěkakoą kerene. ? I kite e tawe wotonge měmpěnalļuką 
Mawu e kereewe seng kěkoatengu sêngkamonaêng 

bo'i sire naung kalamona e kų i sire něngkateng kiking 
těmpu maghaghiadě. 101 kite e wue abe pěmpěkurubų 
kere kěkoatengu sěngkamonaěng bọ'i sire kalamona e, 
hakiu i sire nipate kahian Malaekatu Papate. 1 Patiku 
ene nariadie si sire makoą tateghang kų ikakiralang 
taumata waline e. Dingangu kěbi ene niwohę lai tadeau 
makoą sasalěntihọ si kite e. U i kitę ini e kai měběbiahě 
su ralungu kasuečngu tempo. 1? I saim měpěpěndang 
batangenge rudarisi matoghasě e, pakapia wue mądirim 
mawatang. 13 Apam bawitaugě kěkahombangeng i 
kamene e měngkai seng milêhombang su apan taumata 
e. Kai arawe Mawu Ruata e mang satia su kědon'E. | 

Sie ta mapakawalang kamene e salukateng limembo 
wọu kuat'i kamene. Su tempong i kamene kačbakengu 
wawitaugě e, Í Sie sarungbe mangonggou ralenge si 

kamene, tadeąu i kamene matoghasě ku makakědang 
mětatahangu sasaluka e. 14 Ualingu ene ute, manga ana 
u sěmbaų ikěkěndagě e, i kamene kěnangko pěmpěbinsi 
u palahamawu mahan duata e. 1° la e měběbisaraweng 
kamene e kere su manga taumata matatahuěnna. 
Kěnnangko i kamene hala e pěmpětimbang baweraku ini. 
16 Pią i kite kapènginung e anggorě kų makitarimakase 
su Mawu Ruata e, ene walinewe mělělahę u i kitę e 
nasěmbaų dingang'i Kristus su ralungu kapapohong'E 
tangu? Dingangu pią e i kitẹ kapěčpapahiąem boratě 
mědeąu kanengang sěngkapahungkaěng, ene walinewe 
mělělahę u i kitę e nasěmbaų su ralungu wadang i Kristus 
tangu? 1 Ualingu kawe borotě e man sěmbaų, kų i kite 
kèbi e malaing kimaěng bou borotě ene e, ute i kitę 
malawọ ini e kai wadang sěmbaų. 18 Pěkakělląewe tau 
Yahudi. | sire apang kimačng kačng makoą sasêmba e, ute 
kai i sire apang nakoa tambang pananêmbaènge. 1? Apa 
wue ngae ene? Mahan duata arau lai kačng sasěmba 
mahan duata e tawe mangalene apa-apa. 20 Apang nikoa 
sasěmba su panananěmbačěčngu mahan duata e tawe 
ikasěmba su Mawu Ruata, kaiso kawe i sěsěmban sire 

su manga setange. Dingangu ią e madiri kų i kamene 
masěmbaų dingangu rohkě dalakisě. 211 kamene e tawe 
makapanginung bọu ralohon lainumangu Mawu e, mase 
kolai manginung bọu ralohon lainumangu manga setang. | 
kamene tawe makakaiang mětatamba kumaéng su medan 
Mawu e masekolai mětatamba kumaěng su medang 
manga setang. ?? Arau kai mapulu apasingkingu Mawu 
tangu? Arau kai limembong katoghase i kitẹ e wọu Mawu 
tangu? 23 Piąu měběbera u, "I kitę e měngkai wotonge 
měkoą patiku apang kapulung kite e." Kahěngang bue! 
Kaiso walinewe kěbį kapulung kite e pią gunane. "I 

kitẹ e měngkai wotonge měkoą patiku apang kapulung 

kite e," -- kaiso kawe walinewe kêbi kapulung kite e 
makapětį pěbawiah'i kite e. 24 Kumbahang bue piau 
sarang sěngkatau měngkai mědeą kapiam batangenge 
sěsane. Kai sěngkatau-sěngkatau e kai hinong pasideą 
gunang kasanggidange. 22 | kamene měngkai kěkiną apang 
iwěbalų su pasarě. Manijeng tawe sěsuiang kalimona, 
kereu pią čbąu ralungu naungu. 22 Batuu su ralungu 
Winohe Susi e mabawohe, "Dunia ini e ringangu patiku 
dalohone kai tataghuanengu Mawu." 27 Kereu i kamene 
ghausang i sire ta mangangimange kumaěng, kų i kamene 
měnarimą gaghausě ene, ku pempěnarimą e laidopě 
apąewen nisadia si kamene. Manieng tawe kiwaločng 
měnsang kai wọu apa laidopě ene tadeąu tawe apawe 
karalumběhą su naungu. ?8 Kai kereu piau měbera si 
kamene u, "Laidopě ini e kai seng nikoą sasêmba su 
mahan duata," ute kumbahang kumaěng kaěng ene, 
watų u měpanda kakakoą u taumatane ringangu ralungu 
naunge. 22 lą balinewe mauli u naungu, kaiso kawe 
ralungu naungu tau ene. Aramanung piau makiwalo, "Kai 
unue karaloahu naungku e kawe isukabe su kasingką u 
naungu waline? 3° Kereu ia měpakę u laidopě e ringangu 
tatarimakase su Mawu Ruata, ute unue taumata e 
harusěbe mapěsalang ią e su kakačng ene e, sěmbaliau 
ia kawe seng nakitarimakase u ene su Mawu Ruata?" 

31 Apawue koatengu e i kau kumaěng arau měnginunge 
-- ute koą e patikų ene e baugu makaralo arengu Mawu 
Ruata. 32 Pěbiahěko sěngapam botonge tadeąu i kau 
tawe makoą katatanggaêng su waline; baębe i sire 

tau Yahudi arau waline Yahudi e kerene lai jamąat'u 
Mawu. 23 Pěmpěbiahěko kere ią. lą e mětětawakali 
mapakaluasu naungu patiku taumata e su ralungu patiku 
sabarang, tawebe timonam baugu kapiam batangeng 

hala e. Timonaku e kětąewen tądeakengu i sire kěbi e 
iapakasalamatě. 

1 Pěmpětěnoko sansahěku, měsulungkewen ią 
1 1 mětětěnno sansahi Kristus e. 2 lą e mambeng 
mědědalo si kamene u i kamene hanesěbe mětětahěndung 
sisia e, ringangu tutuhu těntiro takų ipąněntiro si kamene. 
3 Kai ią e mapulu tadeąu i kamene makakasingkau lai halě 
sěmbaų, kų kai makoą těmbonang u manga esę u ute 
kai i Kristus, dingangu makoą těmbonangu kawinge ute 
kai esẹ e mase těmbonang i Kristus e kai Mawu Ruata e. 
4 Kereu sěngkatau esę e su tempon mêkaliomaneng arau 
měhabaru hengetangu Mawu su těngon taumata lawọ e 
ku měpakęu tataką têmbo e, ute tau ene makasamedě si 
Kristus. ° Dingangu kereu sěngkatau wawine su tempom 
měkaliomaneng arau su tempom měhabaru hengetangu 
Mawu e su těngon taumata lawọ, kų tawe něpakę u tataką 
těmbọe, tangu wawine ene e makasamedě kawinge 
makoa těmbonangu watangenge. Kerene ute tabidąen 
těmbọu tau wawine ene ute seng bọu nilungguhě. £ U 
kamageng sěngkatau wawine madiri měpakęu paporonge 
ute mąpiangbe utą e pakighunting. Arawe kamagengbe 
sěngkatau wawine e těmbọe ilungguhě arau uta e 
ghuntingang, ute ene kai sěmbaų lahinakang si sie. Ku 
ualingu ene ute mapiawe i sie měnaką těmbọe. 7 Manga 
esẹ e maniweng tawe měnaką têmboe, u i sie kai awe 
dingangu kawawantugu Mawu Ruata e. Arawe wawine e 
kai kawawantugu ese e, Su esẹ e tawe niriadi wọu wawine, 
kaiso kawe wawine e niriadi wọu ese. °? Manga ese e tawe 
lai niriadi waugu kapulun bawine, kaiso kai niriadi waugu 
kapulung manga ese e. 1° Kų kai ene, tadeau mapakaluasé 
naungu manga malaekatě e, ute wawine harusěbe pěpakę 
u tatimbuhung su těmbọ makoa kere tatialan sie kai 
su alungu kawasang kawinge. 1t Maningbe kerene e su 

ralungu pěbawiah'i kite tau Sahani e, wawine tawe mahae 
sěsane wọu ese e, ringangu esẹ e tawe mahae sěsane wọu 
wawine. 1? U maningbe wawine humotonge kai niriadi 
wọu ese, kai wọu ene ese e kai pinčhaną bọu wawine; 
mase kěbi e kai wọu anun Mawu Ruata. 13 Kěnangko 
manga aną u sěmbaų hala měmpětimbangu halě ini e: 
Měnsang mapia wue sěngkatau wawine měkaliomaneng 
su Ruata su těngon lawọ, kų tawe paporonge? 14 U 

seng lawọ, mąsingka u, i kamene seng kinatěntiročngu 
kamageng ese uta e manandu e ute tawe hinone. 1° Kai 
arawe su wawine ute uta e kai nionggọ pělčhěmbung 
těmbọ dingangu utą manandų e kawe kawawantugě 

si sie. 18 Ho, kereu piau mapulu mědarendehu halě 

ini, ia kětąeng makawerau waębe i kite arau manga 
jamąat'u Mawu lai waline, kěbį e mang sěntunduang 

su jamaatě; sulikudu ene e mamben tala. 17 Su halé 

ini e, ia balinewe mědalo si kamene. Pěkakakomolu 
pěkakaliomaneng i kamene walinewe mapia něnggąe, 
kaiso kawe makadalaki si kamene. 18 Humotong-motong 
ia nakaringihě u su ralungu manga komolang kai pią u 
mědararendehě. Kų su pěndangku e habarě ini e mamben 
těngadě. 1? U sembeng hinone suměpų pěsasasěngkulļě 
sutaloarang kamene, tadeau lumětą kahěngang měnsang i 
sai wue tau Sahani patutune. ?? Kai arawe su tempong 

i kamene matatampung ute, kěkoateng i kamene e 
walinewe perjamuangu Mawu. 2! Batyu su tempong 
kąpahungkačnge ute i kamene sěngkatau-sěngkatau e 
měmpěpapulaho měmpangalą kačnge sěsane, sarangbem 
piąu tawe makačbą apa-apa, ku sěnggąe niwukangke. 

22 Unųe kere? Balinewe pią baleng kamene tangu? Ku i 
kamene makapahungkačng dingangu makapanginung 
sene! Arau kawe i kamene mapulu měmpěndalakisě 
jamąat'u Mawu mase mapakamean taumata kasiang? Kų 

kai měberąeng apa tangu ią e si kamene? Arau kai harusě 
pědalo si kamene ią e tangu? Tala! Haeng badangku e 

ia mang ta daloku si kamene. 23U taku ipaněntiro si 
kamene ute, apaewen takų tětarimakeng bọu anun Mawu 
e sěsane: batuu su hěbi ene pią e i Yesus, Mawung kite 

e niakaleng, i Sie tangu něngaląe borotě, 24 dingangu 
wouten i Sie nakitarimakase u borotě ene su Mawu e, 
ute nikakakempange, mase něberau, "Ini e kai wadangku 
ku nisarakang baugi kamene. Koako ini e tatahěndung 

si Sia." ?5 Kerene lai nasueeng kaènge, ute něngaląe 
panganginumangu anggorě e kų něbera, "Anggorě ini e kai 
pěkakakědo'n Duata wuhu, su ralungu raha-Ku e. Suapang 
i kamene manginung ini e, ute koako ini e ipětahěndung si 
Sia." 26 Ky kasayeweng i kamene kukaêéng borotě dingangu 
manginung anggorě ini e ute i kamene mělěhabaru 
kapapohongu Mawu e saraeweng i Sie ruměnta e. 

27 Ualingu ene e, isaing kumaèng borotě u Mawu e 
ringangu manginung anggoru Mawu e kų tawe nihino, 
ute i sie něsala su těngom Mawu e kų seng něnarakangu 
wadange ringangu rahane. 28 Ku sěngkatau-sěngkatau e 
harusěbe pamanikąbe watangenge kalamona, buhuewe 

i sie kačng bou borotě dingangu panginung anggorě su 
panganginumange. ?9 U kereu taumata e kumaěng borotě 
dingangu manginung anggorě kų ta mětatiaham badangu 
Mawu e ute i sie makatarimau papahangu Mawu e waugu 
watangenge. 30 Hakju ene malawọ bọu taloarang kamene 
apam masasaki dingangu lome sarangbelain mate. 21 Kai 
kereu i kitẹ e měmarikěsa watangeng i kitę kalamona, 

i kite tawe ihukungu Ruata. 3? Kai kereu i kite kawe 
ihukungu Ruata, i Sie sarung měnggeserě si kite, tadeąu 

i kite tawe ihukung sěngkakahukung dingangu dunia ini. 
33 Ualingu ene manga aną u sěmbaų ku kereu i kamene 
měmpěkomolě kumaěng su perjamuang u Mawu e ute i 

kamene e pěmpěpapahědo wue. 34 Kereu piąu mahutung, 
ute i sie harusěbe kačng bou walene kalamona. Kereu i 
kamene kawe tawe měngindakangu ini ute komolangu 
pěkakaliomaneng i kamene e kai makarěntan hukumangu 
Mawu e su watangengu e. Arawe suhaléewe lai waline e 
hědon takų iatorě mąeng ią marěnta. 

1 Arawe kalawọu laonggọ mararohkě e. Manga 
12 aną u sěmbaų, ią mapulu tadeąu i kamene 
makakasingka kahěngang-hěngang. 2 Pětahěndungke 
watų u su tempong i kamene wědawen tanakakirala Mawu 
e, i kamene kai kěkawọdaitangu tumole mahan duata mou 
e. 31 kamene harusěbe masingka u taumata lčahakengu 
Rohkě u Ruata e, tawe makawera u, "Kai wontogě 
su Mawu Yesus!" Kerene lai tawẹu sarang sěngkatau 
makawerau, "i Yesus e kai Mawu!" kereu taumata ene 
e tawe ahakengu Rohkě u Ruata. “Kai mědědalahaghi 
laonggọ Marohkě e, kai kěbį e mang laonggọ u Rohkě 
mang sěmbaų. ° Dingangu kai mědědalahaghi halêu 
mětangkiang Mawu e, kai Mawu tětangkianeng ene e, 
kai mang Mawu sěmbaų ene lai! 6 Kai mědědalahaghi 
kakakoau měkoą munaran Mawu e, kai arawe měgaghělli 
u katatoghasě baugu ene suapan taumata e ute malaing 
Mawu mang sěmbauų. 7 Rohkě u Ruata e někaradiahang 
su pěsěngkatau tuhuewe kakakoae. 8 Su sěngkatau 
e Rohkě e mang mangonggọu kapelesane su halě u 
mahumbisara matatahimadě. Su walinęete wue Rohkě 
ene e malaing mangonggou kapelesa maanun halğu 
manualagu Ruata. 9’ Rohkě ene e malaing mangonggo 
su pěsěngkatau e kapělěsawe limembo tawę sihinge e 
waugu mangimang su Mawu Yesus Kristus; arawe kawe 
su waline ute Rohkě e mangonggou kawasa mapakapian 
taumata wọu sakje. 1? Su pěsěngkatau e lčonggotangu 
kawasa měkoą munara makądalinaų dingangu su waline 

ute kěkawahageaneng u kapelesa měněbalu manga 
haghing karaking Mawu Ruata. Su pěsěngkataų ete waline 
e Rohkě ene e mąngonggọu kapelesa mapědalahaedu 
sude laonggọ bọu Rohkě u Ruata e ringangu sude 

waline wọu Rohkě u Ruata e. Piabeng kěkaonggotangu 
kapelesa měbisara su haghim bisara, ringangu piąbeng 
nionggotangu kapelesa měnanualagu mangaleng haghim 
manga wisara. 11 Kěbj-kěbi e ikěkarądiahangu Rohkě 
malaing sěmbaų ene; su pěsěngkatau-sěngkatau e 
semben nipědalahaedewe timuhų kapulun Rohkě e 
sěsane. 12| Kristus e kai mêsulungu wadangu taumata; 
badang ene sěmbaų, kaiso kawe lawọ laese. Patiku laese 
ene maningbe malawọ kaiso nakoa sěmbaų. 1 Kerene lai i 
kite kěbi e, baębe tau Yahudi arau lai waline Yahudi, manga 
êllang arau waline ěllang; i kitę kěbi e seng nisahaning 
Rohkě sěmbaų ene tadeąu i kite niapakasêmbau su 
wadang i Kristus e. | kite kěbį e malaing nakahombang 
Rohkě sěmbaų ene nasahiangkung. 14 Batuu wadang 
hětubě e tawe tumbąeng nariadi wọu laese sěmbaų, kaiso 
kawe wọu laese malawọ. 1° Kereu laedě e něbera, "lą e 
walinewe lima, hakiu ene ią e walinewe wahageangu 
wadang," ku ene walinewe maulju laedě e walinewe 
laesu wadange. 16 Kų kereu tuli měbera, "U ią e walinewe 
mata, hakiu ią e walinewe laesu wadang," ene walinewe 
lai mauliu tuli e kai walinewe laesu wadang. 17 Mangawe 
andene kaguwau wadange tumbaeng mata e ute kereapa 
wue wadange makaringihě? Arau kereu kaguwau wadange 
tumbąeng tuli, ute kereapa wue wadange makaimbu? 

18 | kite nakasilo u Mawu Ruata e seng napětatalahinong 
manga laese ene e su wadang. Sêmbau-sêmbau pinêlo 
su pěčmamělokange kahian Mawu Ruata e timuhuewe 
kapulune. 1° Kereu kěbj e kětąeweng laese sěmbauų, ute 
kai sude isěsěba badang? 2OKu mambeng malawọ laese, 

kai wadange mang sěmbaų. 21 Ualingu ene ute mata e 
tawe makawera su lima, “la e tawe měgausě si kau!" 
arau těmbọe měbera su laedé, "lą e tawe měgausě si 
kau!" 22 Su sěmběkane manga laesu wadang ku lkénnaèêng 
karalomeěnge kawe limembong gěgausang i kite e, 

23 ringangu manga laese lěčnnaěng i kite e riọ malahina 
e ute kawe ene limemboweng arěgačng. Manga laesu 
wadang tą kalahole e kaiso kawe limembong kakěllačng 

i kitẹ e. 24 Arawe manga laesu wadang ku seng kěkasilo 
malěnggihě e, semben tawe wahaluasu naungang i 

kite e. Mawu Ruata e seng něhundugě badang i kitę e 
kereng kapiane hakju manga laesu wadang apan dio tawe 
laarčgačnge kai sauneng mahuntinambang lěarěgaěčng. 
25 Ualingu ene tangu wadange tawe mapapahia; apan 
laese tangu mahang pandačng sěmbaų dingangu waline. 
26 Kereu pią laese sêmbau matědu e, tangu kěbi laese 
waline e ute malaing matědų; kereu pią laese sěmbaų 
daločnge ute, kêbi laese lai waline e ute malaing 
mahuluasě. ?7 I kamene kěbj ute kai lawọ badangi Kristus 
mase i kamene sěngkatau-sěngkatau e malaing laesu 
wadang ene. ?8 Kerene lai su ralung u jamaatě, Mawu 
Ruata e sen něnilakehu tampą baug'u kalawọu haghin 
taumata: Kahumotongange manga rarolohang; karuane 
manga nabi, katěllune manga mananěntiro, mase i 

sire apam měmpěkěkoą tanda makadalinau, bou ene i 
sire apan nionggotang'u alamatě baugu mapakąpiam 
masasaki, arau waug'u mětulung'u taumata waline, 

arau waug'u měngangahą e, arau lai waug'u měbisara 
ringangu kalawọu haghim bawera makadalinau. 2° 1 sire 
ene walinewe kěbi manga rarolohange, arau nabi arau lai 
mananěntiro. Walinewe kêbi pią tilakehu měkoą munara 
makadalinau, 3? arau waugu mapakapian masasaki, arau 
waugu měbisara ringangu haghim bera makądalinaų, arau 

waugu měnungkangu kěbi bera e. 3ł Ualingu ene ute, 
kěnangko i kamene pětawakali sěngapam botonge tadeau 
makahombang laonggọ u tatalěntų kasěllahenge. Mase ią 
manodeu raleng delaing měmaliun ene si kamene. 

1 Manilaing ia makaberang kalawou haghim beran 
13 taumata, arau ringangu weram malaekatě e kai 
kereu ią e wěgaweng kuměndagu taumata waline e, ute 
patiku baweraku ene e kere tingihu tagonggong tingihe 
nuneong kaiso tawẹ mangalene. 2 Dingangu manilaing 
ia kinawuakengu kapande měhabaru hengetangu 
Mawu, ringangu makaěnna patiku kasingka mapapěnisě, 
dingangu masingkąu patiku sabarang dingangu 
mangimang masěga-sěgadě su Ruata e hakiu ia makaaling 
bulude, kaiso kawe ta kakěndagě su taumata waline ute 
angkeěng ią e apawe tą mangalene! ? Maningbe lai patiku 
apan tětaghuanengku e, takų ipakasuem balawuhe sią 
su tau kasiange ringangu wadangku e takų ipakitutung, 
kuteu kawe tą kakěndagě e, ute kěbi-kěbį ene mambeng 
tawe pulise apa. “1 saing kykěndagu sěndinganenge i 
sie kai makědang dingangu mapia naunge. | sie tawe 
sumasingking, tawe měbawisara tą humpąe, tawẹ 
obote. ° I sie tawe měmamantugě, tawe bětade, tawe 
měnanihasa taumata waline pątole kapulune hala, 
tawe lumainu, dingangu wěgawue měngindorę 81 saing 
kukéndagu sěndinganenge tą karaluase su kararalakisé, i 
sie tumbaben maļuasě su katěngadě e. ” | sie makědang 
mětěngom patiku sabarange ringangu makěhagě 
mangimang u apang kapiačnge su sěngkatau-sěngkatau 
e; maningbe lai kereapa kakakoau taumata mangimange 
kai tawe kailangengu harapě dingangu kakakědang 
mênaludé patiku. ê Tawę běke u kai pią tempong taumata 
tawe měkakakěndagě e. Orasě ini e pią masasingką 
měhabaru hengetangu Mawu, kų sěnsule tempo e sarung 

mangirule měhabaru ene. Orasě ini e piąu mapapande 
mahumbisarang haghim bera, kai sarung měmpangirule 
měbisara su ralungu kalawọu haghim bera ene. Orasě ini 
e kai piau limembong masasingkąu kěbi tamai ene, kaiso 
kěbį apang kasingka i sire e sarungbe kawulenang. ? U 
kasingką i kite dingangu kuati kite e kai waugu ipěhabaru 
hengetangu Mawu e mang matimporọ dingangu wědang 
kurange lawọ. 1° Sarung midating tempone Mawu Ruata e 
mapakariadin patiku e masuku dingangu apan ta nasukų 
e sarung iapakaghěngging. 1! Pią ia e naung dariọ deng 
talawuoe, pěbawisaraku e keręewe pěbawisaran dario 
den talawuọ e, pěndangku e keręewe pěndangu rario 
den talawuọ e, pěngangěnnaku e keręewe pěngangěnnan 
dariọ deng talawuọ. Orasě inie ią seng matěllang, ute 
kakakoąku nąung ią deng dariọ e semben nasue takų 
niwala. 1? Apang kinasilong kite orasě ini e ute tabidaeng 
kěngkau kukěngkunawadě su kasinačěng. Kai sarungbe 
i kitẹ makasilom matang badang i kite hala ringangu 
malahe. Orasě ini ia e wědang běgang kěbji e, kaiso 
sarungbe ia masingką u kěbį keręewe Mawu Ruata 
e masingką u patiku kakakoau watangengku e. 1} Kų 
tempo ini e kai pią halě tatěllu harusě hinong dalengang 
i kitẹ e ute kai: pangangimang, pělaharapě, dingangu 
pěkakakěndagě. Kai kasěllahengu tatěllu ene ute kai mang 
kakěndagě e. 

1 Pěmpětawakaliko i kamene, kuměndagu 
14 sěndinganeng i kamene. Dingangu 
pěmpětatuměgalěko lai měmpěnarimąu laonggo 
mararohkě e, limembo kate mědeąu makapěnubuetě su 
taumata. 2 Taumata ku měběbisaram bawera makadalinau 
e, taumata ene walinewe měběbisara ringangu taumata, i 
sie měběbisara ringangu Mawu Ruata. Tawe apa taumata 
makačěnna apan niwerane, watuu Rohkě u Ruata e 

makadiadin sie makąberang kalawou apang kětąeng 

su kasingka u Ruata. 2Su sèêmbêkane ute taumata ku 
makapěnubuetě su taumata e, makapěnoghasě si sire, 
waugu mamangung pěndang i sire, ringangu makapěgěllju 
lahiborě e si sire. “| saing měběberang bera makadalinau, 
tumbaeng manoghasé batangenge hala, arawe i saing 
mělěhabaru hengetang bọu Ruata e makątulung jamaatě 
e mąbangung. 2 Apa e mapia kereu i kamene kěbj e 
měběberang haghim bera makąlaherang. Kai limembong 
kapiane e ute kereu i kamene makahabaru manga 
kalawọu hingidu Ruata e. U i sain měhabaru injilě e, 
limembong kasěllahe wọu i sain měběbisara ringangu 
haghim bera makąlaherange watų u kai makątualagě 
apan nibawerane e, takadeau su kalawọu jamaatě e 
piąbe ualine. 6 Kereu andene ia duměnta su anunu ku 

ią e makawera ringangu haghim bera makalaherange, 
ute apawu gunane si kamene e? Mamben tala sarang 
kadidi-didi! Nětatěntangu, kereu ią e mapalahęu 
pělahabaru Ruata e, arau ią měnualagu apa-apa, mąanuen 
Duata e, arau ią měhabaru hengetangu Mawu arau ią 
maněntiro. 7 Pakakasu musikě e tawę himukude sarang 
kadodọ-dodọ, kere manga suling, dingangu kěcapi, u 
kereu manga notě e tawe ipěnalang pakalětą e, kereapa 
wue taumata e makakasingką u měnsang kawe lagu sude 
ipěkěkantarj e? 8 Pią haghine waline: Kereu slompretě e 
měngkate asale matių, ute kai i sai wue mapulu měsasadia 
měsekę? ? Kerene lai ualingu kasingką u makapěberang 
haghim bera makąlaherange. Kereu i kamene ringangu 
kasingkąu e měberam bawera tawe kalačnnaěnge, 

ute taweu sarang sěngkatau e makahěngang kai apa 
nibawerane. Kêbi apan niwerang kamene e sarung 
mailang su kinoaěng. 1° Su runia ini e měngkai makěpalļě 
haghim bera e, kai tawẹu sarang sěmbaų e tą mangalene. 

11 Kai kamageng ią e tawe makaênna wera iwěberang 
pěsěngkatau e, tangu i saąjewen měběberam bera ene 

e kai kere tau raghi su těngoku e; kerene lai ią e si sie. 

12 Kerene lai i kamene, ia masingkąu i kamene e mambem 
pia kapulu makačbą laonggọ Marohkě e. Kai něngalembo 
wou patiku ene e, i kamene e pěmpětatěgehě bue 
sěngapam botonge, tadeąu měpakęu kapelesa gunang 
mětulung dingangu měmangung jamaatě iapasombo. 

13 Kai ene hakju taumata apan měmpěbisaram bera 
makąlaherange ute, harusěbe mědorong su Mawu Ruata 
e tadeąu onggotangbe lain kapelesa baugu měnualagu 
apan niwerane ene. 14 U kereu ia měkaļiomaneng su wera 
makalaherang, rohkěku e mamben měkěkaliomaneng, 
kai arawe tiněnnaku e tawę halě e. 1> Kų ią e kai měkoą 

e apa tangu? lą e sarung měkaliomaneng u rohkěku, 

kai ią e malaing měkaliomanengu lačnnaku. lą e sarung 
měkantari u rohkěku, kai ia malaing mapulu mêkantari u 
lačnnaku e. 16 Kereu i kau makitarimakase su Mawu Ruata 
tumbaben dingangu rohkě u samatang, dingangu pią 
taumata waline kų tawe makačnna wawera makadalinau 
kų asale wọu Rohkě u Ruata e, tangu taumata ene 

tawe makawera u, "lą e akorě bue" sukakaliomaneng 
tatarimakasę u ene; ualingu i sie wěga wue apang kų 
niweranu. 1 Maningbe kakaliomaneng tatarimakase 

u su Mawu e mapia kahěngang, kaiso kakaliomaneng 
ene e mamben tawẹ gunane su taumata waline. 18 lą e 
makitarimakasę su Mawu Ruata u ią sěsaku e makąbisara 
su haghim bera makąlaherange lembong kapiane wọi 
kamene kěbj. 19 Kaiso su ralungu manga komolangu 
jamaatě e ią e mapiang be měbisara manga limang 
kamohong ku kačnnačěngu taumata e sulungke ringangu 
hiwune su kamohong e su wera makalaherang. Endobeng 
ia mapulu kerene mědeąu makapěněntiro taumata. 

20 Manga ana u sěmbaų! Piawe makoa kere manga rario, 
su halě u sipirange. Su halě u kararalakisě e ute i kamene 
kěngkakoą'e kere manga rariọ deng talawuọ. Kai arawe su 
halě u tiněnna e, i kamene e kěngkakoąko kere taumata 
seng matěllang. ?t Su ralungu Winohe Susi e kabawohe 
kere ini, "Mawu něhengetang, 'Ualingu pěbaweram bera 
makalaherange lą e sarung měhengetang su manga umaté 
ini e. Nangělembo kate ualingu taumata raghji e lą e sarung 
měluntinghě su manga umatě-Ku; kai maningbe kerene 
e, İ sire e tawe mapulu rumaringihě bawera-Ku.' " 22 Ku 
tahawisarang haghim bera makąlaherange kai tatialan 
taumatawe tą pangangimange, balinewe waugu taumata 
mangimang. Mase tahapěhabaru hengetangu Mawu e 

su taumata u kai tatialan taumata mangimang, balinewe 
waugu taumata ta pangangimange. ?3 Ualingu ene ute, 
kereu su ralungu komolangu jamaatě e, kalawọu ralohon 
jamaatě e měbisarang haghim bera makąlaherange, kutęu 
wọu ene riměntąe pirang katau wọu likude, arau i sire 
waline tau Sahani, nalahẹ u i sire sarung měngiralingu i 
kamene kai seng pulu kěbi! 24 Kai kamageng i kamene 
kébi e měhabaru hengetangu Mawu, wọu ene e ruměnta 
sěngkatau waline tau Sahani e arau taumatan likude, 
tangu apaewen nihabari kamene kěbi e sarung mělahęu 
kalawọu rosan tau ene ringangu makariadin sie měsasěsilu 
rosane. 2 Patikų apan kabawuni su ralungu naunge 
ipakalahe, hakju i sie mětěngkasanąu watangenge ku 
maąněmba Ruata. | sie sarungbe měngaku u Ruata e 
kahěnga-hěngangbe ene sutaloarang kamene. 26 Ku 
manga aną u sěmbaų, kai apą e ngae mangaleng kěbi ene? 
Kereu i kamene měmpěkomolě maněmba Mawu e, ute 
piaem měkěkantari, piaem mąněntiro, piąem mělěhabaru 
apa-apa wọu Mawu Ruata, piaem mahumbisara su wera 
makąlaherang dingangu piaben lai měmpěněnualagu 

apan nibawerane. Kaiso patiku ene e harusěbe koą gunan 
maněntiro ringangu gunang kapapiang kěbi. 27 Kereu 
piąu mapulu měbisara su wera makąlaherange, ute kětąu 
pětahadua arau mětěngkalawọ e pětahatěllung katau 
apědarolosě e. Dingangu harusě piau měnualagě apan 
nipěbisaran taumata měbawisarane ene. ?8 Kereu tau 
makatualagě e, tangu taumata apan mąhumbisaram 
bera makąlaherange ene e harusěbe mětěngkarěmmasě 
su komolang ene. Baląe i sire pěbawisarane su ralungu 
naung i sire e su Mawu e. ?? Darua arau těllung katau 
měnanubuetě e harusěbe měhabaru hengetang ene 

e těntalangbe waline měmpětimbangu apan niwera 

e. 30 Kai kereu hengetangu Mawu e kai riměnta su 
sěngkatau waline naiang su komolang ene, tangu i saing 
kaąpěběbisarane e ute harusě měngirule. 3ł Kų ualingu 
kawe tundune kerene ute, i kamene manga aną u sěmbaų 
kěbi e, sěngkatau-sěngkatau e wotonge makapěhabaru 
hengetangu Mawu e; tadeau kěbį e makapěnarimą u 
těntiro, ringangu sauneng matoghasě su pěngangimang. 
32 Laonggọ bọu Rohkě e waugu měnubuetě e lěulingang 

i sain němpěhabaru hengetang ene. 22 Duata e kai Ruata 
puluang su atore; i Sie ta karaluase su halêu pěsasilontahě. 
Keree madiadi su ralungu patiku jamaat'u Mawu, 

34 manga wawine e harusěbe pěmpětěngkarěmmasě su 
komolangu jamaatě. | sire taipakawala měbisara. | sire 
taipakawala makoą pangahą e, kereewe tumuhų toraté. 
35 Kereu i sire mapulu měngěndung manga apa, ute i 
sire harusěbe makiwalo su kawingi sire su wale. U kai 
makąsamedě kereu sěngkatau wawine e měbisara su 
ralungu komolangu jamaatě. 36 Arau kai manga siměbang 
bọu anung kamene, hengetangu Mawu Ruata e? Arau 
kai kětąu nidatingu anung kamene ngae hengetang ene? 
37 Kereu piau makąpěndangu kai pią tilakehu měnubuetě, 

arau pią laonggo baline bọu Rohkě u Ruata e, ute tau 
ene harusěbe makapěndang batangenge u apan seng 
takų niwohe ini e ute kai laoron Maw u e. 38 Kai kereu 
piąu tamakatarimąu ini e ute kumbahangbe lai i sie i 
tarima. 3? Kai ualingu ene ute, manga ana u sěmbaųku, 
pěmpětěmpalungkangke tadeąu makapěnubuetě, kai 
kumbahangbe měsědingu apam mapulu měbisarang 
haghim bera makalaherang. “Kai kěbį e harusěbe koa 
pakapia ringangu pakaatorě. 

1 Kų ini e manga aną u sěmbaų, ią mapulu tadeau 
15 i kamene saube makatahěndung kapia Injilé nąung 
takų ilěhabarě si kamene. I kamene e němpěnarimą, 
dingangu nangimang si Kristus ualingu Injilě ene. 2 Kereu i 
kamene mangumbelebe masěgadě su apan takų ilěhabarě 
e ute Injilé e kai makasalamatě si kamene; tabeau 
katewe i kamene mangimang ta makalačnna. ? Apan takų 
nihabarě su manga aną u sěmbaų e ute sembem bou 
takų nitarima. Kahumotongange ringangu kasariange ute 
kereewe mabawohe su ralungu Bukě Susi e, ia nêhabaré 
si kamene u i Kristus e kawe napohong ualingu kalawọu 
rosang kite; nilèbing; kai wọu ene něbiahě kapia su 
ěllo katěllune. Ene e malaing kąbawohę su ralungu Bukě 
Susi. ° lą e mauli lai si kamene u i Kristus sau něbiahě 
kapia e malaing nanode u watangenge si Petrus, ringangu 
lai su manga rarolohange i sire mapulo dua. ê Bọu ene 
nětěngkatodę u watangenge kapia si sire tumatolene lima 
hasų su kataune sěngkahindọ. Kalawokange wo'i sire e 
wědangbe wiahě orasě ini, kětąewen manga pirang katau 
seng nate. 7 Bọu ene i Kristus nětěngkasilo lai si Yakobus 
bọu ene su kèbi darolohange. 8 Su pěngěnsuečěčnge 
kahěngang ute nětumpasilọ e lai si sią e -- kerę e 
sěngkatau rario diměnta reng baline tempone! ? lą e kai 
rarolohangu Mawu kasanakenge. lą e ta hinone ikasěbą 

darolohang, batųu ią e kawe wọu nětingkaj jamaatu 
Mawu. 1° Kai ualingken tatalěntųu Ruata e ute ią nakoa 
kere kakakoąku e su orasě ini. Ringangu tawe nagholọ 
bue Ruata e něngampung si sią. Katewe pundangu ią e 
něhalě limembong kasěgade wọu patikų darolohange lai 
waline e. Kaiso ene e tumuhų hinone e walinewe ią, kaiso 
kawe tatalěntųu Mawu Ruata e nahundingang u ia. 11 Ku 
měnsangbe wọi sai-sai i kamene makatarimąu Injilě ene 
-- waląewe wọu anuku arau rarolohang baline e -- ene 

e tawe makoabe sangkuralange. Kai kahumotongange 
ringangu kasariange ute i kami e makapěhabaru Injilě 
ene e ringangu i kamene mangimang bue. 1? Kereu 
nihabari kami e kawe i Kristus seng sau něbiahě bọu 
kapapohonge, unue woi kamene piau měbera u tau nate 
e seng tawe say měbiahě? 13 Kamagengbe kahěngang 
tau nate tawe ipěbiahě saų, ute mangalene i Kristus e 
tawe sau něbiahě bou kapapohonge. 14 Kų kereu andene 
i Kristus tawe sau něbiahě bọu kapapohonge, ute tawe 
gunane i kami měhabaru apa-apa ringangu tawe gunane 
lai i kamene měmpangimang, u pěngangimangu e tawę 
apa pinamanggilange. 1° Limembo wọu ene ute nalaheu 
i kami e kinarapateng kai sahidi konti mąanun Mawu 
Ruata e, batųu i kami e něhabaru Mawu Ruata e seng 
saų napěbiahi Yesus Kristus bọu kapapohonge, sěmbaliau 
Ruata e tawe sau napěbiahi Sie -- kereu kahěngang bue 
taumata nate e tawe sau nipěbiahě! 16 U kamageng tau 
nate e tawe nipěbiahě saų ute i Kristus tawe niapěbiahě 
sau bọu kapapohonge. 1” Dingangu kamageng i Kristus e 
tawe nipěbiahě saų ute pěngangimangu e kětąengbeng 
ipi samatang; kų ene mangalene i kamene wědang su 
ralungu kakakoąu rosa e kų seng tau pěharapeng sidutu. 
18 Ky mangalene lai ute taumatang Sahani apan seng nate 
ute seng tawẹapa pělaharape. 19 Kereu pělaharap'i kitę si 

Kristus kětabeng nakětą su pěbawiah'i kite su dunia ini 

e, tangu wou patiku umaté su ralungu dunia ini e, ute 

kai i kitẹ e limembong kąčngkěhang! 20 Kaiso karalahee i 
Kristus seng niapěbiahě kapia wọu kapapohonge. Kai ini e 
wuąu taumata nate e kų sau niapěbiahě kapia. 21 Kai watu 
u papate e kai suwųu taumata sěngkatau e ute kerene 

lai měbiahě kapia wọu papate e nionggọ su taumata e 
malaing suwųu taumata sěngkatau e. 22 Keręewe kalawọu 
taumata e nate nasowa sěmbaų dingang'i Adam kerene 
lai kalawọu taumata sarung ipěbiahě e, ualingu nasowa 
sěmbaų dingang'i Kristus e. 22 Kai sěngkatau-sěngkatau 

e sarung ipěbiahě tumuhu bihinge, humotong-motong 

i Kristus, bọu ene hědowen i Sie sau duměnta kapia, 
dumolosewe wihingu taumata apan tataghuanengi 
Kristus. 24 Samuring ene ute nahěpuse dunia e. Su tempo 
ene i Kristus e sarung mamata patiku parenta, patiku 
kawasa ringangu patikų kuatě, mase i Sie sarungbe 
měnarakangu kawasane kere sěngkatau ratu e, su Ruata 

i Amang i kitẹ. 221 Kristus hinowen tatapě měpěparenta 
sarangbeng Mawu Ruata e mapakariadin patikų doką i 
Kristus e měsamalę si Kristus. 2? Doka pangěnsueěnge 
sarung ikawata, ute kai papate. 27 Su ralungu Winohe Susi 
e kąbawohẹ kere ini, "Mawu Ruata e seng napakariadim 
patiku sabarang něsamalę si Sie." Nalahe kere su 
pěsasasěbą u, "patiku sabarang" ute Mawu Ruata e 
madaliuwe su likude, kų napakariadin patikų sąbarange 
něsamalę si Kristus. ?8 Kai sarąeng kěbj-kěbį e seng 
nisěllunge su alungu parentąeng Kristus, tangú i Sie sěsane 
ku Ahusu Ruata e, sarung mětěngkasěllungu watangenge 
su Ruata kų seng napakariadin patiku-sabarange něsamalę 
si Sie. Tangu Ruata e malaing sarung sěsane měparenta 
kěbj e. 22Kereu taumata nate e tawe iapěbiahě kapia, 
unųe wue pią taumata nisahani e waugu taumata nate? 

Kai apą e ikapěharapě bọu kalawọu taumata kerene? 
Kereu mamben těngadě taumata nate e semben taměsaų 
měbiahě e, kai pěkapura wue tangu taumata isahani 
waugu taumata nate e? 30 Dingangu kai waug'u a lai i kami 
e měngkai tųtatěngo hombang sidutu? 3t Manga aną u 
sěmbaų! Apang kalačěllo ią e mang mědědararagu sigěsą 
e waug'u ia ruluasu pěbawiah'i kamene manga aną u 
sěmbaų batųu i kamene kawe seng nangimang si Kristus 
Yesus, Mawung kite. 32 Kamageng ene e kětąengbeng 
kawe ualingu mataumata e samatang, apa wue untune 

si sia baug'u mětawakali sěngapam botonge rumoką 
kalawọu binatang dulu su soa ini, su Efesus? Kereu 
mamben těngadě taumata nate e tawe saų ipěbiahě kapia, 
ho, mapiawe i kitẹ tumole bungang'u wawera ini: "Hotede 
i kitẹ e kumaěčngke ringangu měnginungke ringangu 
mědaraluase, watu u riěllo i kite kawe sarung mate." 

33 Piawe kalitočng! Kereu i kamene měhapju taumata 
ralakisě e, kai makądalakisě bahasa mapapia. 34 Kų kuhąko 
wue měkoą dalaki. Kai apa makąmea kereu sutaloarang 
kamene e kai pią taumata ku bědang ta nakakirala 
Mawu Ruata. 3° Aramanung kai piau makiwalo, "Kai 
kereapą e taumata nate ipěbiahě kapia? Kere apa ngae 
pěbawadange ionggọ si sire, sarąeng seng něbiahě kapia?" 
36 Ei tau longong! Kereu i kau e měsuang bine su ralungu 
čntana, bine ene e ren tawe tumuwo kereu ren tawe nate 
kalamona. 3? Dingangu wine nisuangu su ěntana ene e -- 
aramanung kai wineng gandung arau wine waline -- ute 
kai waki u wine ene samatang, walinewe kěbj sasuange 
ku sarung tumuwo. 38 Hédowem Mawu Ruata sěsane 
mangonggọu tatuwone tumuhų ewe kapulune mětatahino 
su sasuange ene. Ku suapaewen haghim bine seng nahia 
u tatuwone timuhų ewe sasuange sêmbau-sêémbau. 

32 Badangu riadikang susindae walinewe kěbį měsulung. 

Taumata e wadange měsěsulung arawe binatange 

pią gahiu wadange waline; manga manų e malaing 
baline ghahju wadange. “OKerene lai manga ralohon 
langi dingangu dunia. Dalohon langi e sěmbaų-sěmbaų 
nahią u kalěnggihe ringangu ralohon dunia e malaing 
kerene. 4! Kalěnggihu sěnnangu matangěllo e naněntani 
wọu kalěnggihu sěnnangu wulang. Manga wituinge 
malaing pią kalênggihe sěsane. Saląanune apam bituinge 
mětětatěntani lai kaļěnggihe. “2 Kerene lai sarung taumata 
nate e měbiahě kapia. Badange nilěbing ene e kai 
wadang mahene, arawe ku badange nipěbiahě kapia e 
ute kai wadang tawe malahene. 3 Su tempom badang 
ene nilêbinge ute wadang ene mahene dingangu lome; 
arawe su tempong iapěbiahě kapia e ute kai wadange 
malěnggihě dingangu matoghasě. ** Su tempon nilěbinge, 
ute wadang ene e kai wadang bọu dunia, arawe saraeng 
něbiahě kapia e ute wadang ene e, kai wadang nionggọu 
Rohkě u Ruata. Pią badang asale wọu dunia, piabe lai 
wadang kų asale wọu Ruata. ^5 Su ralungu Winohe Susi 
kabawohe kere ini, "Taumata humotonge ute kai i Adam, 
nakoą diadikang biahě," kai arawe i Adam kasamuriange 
ute kai Rohkě namiahě. 8 Diměnta kakalimonačěnge 

ute kai ghěsi, walinewe kai rohkě. Arawe rohkě ute kai 
riměnta samuri. ^ | Adam humotonge ute kai nikoa bou 
awulu čntana, arawe i Adam karuane ute kai asale wọu 
sorga. t8 Taumatan dunia ini ute kai mêsulungu i Adam 
kahumotong-motongange nikoa bọu awulu ěntana, arawe 
taumatan sorga e ute kai měsulungu i Sie kų diměnta wọu 
sorga. “9 Kereewe lai i kite orasě ini e měsuļung i Adam 
nikoa bọu awulu ěntana e ute i kitę e lai sarung mariadi 
kereewe i Sie ku bọu sorga e. "° Timonaku e ute manga 
aną u sěmbaų kai: wadang kų niriadi wọu ghěsi ringangu 
raha e, tawe makasuě su Runian Duata Wuhu; ringangu 

wadang ku mahuta e tawe makoa kakalě. 21 Kěnangko 
patehe rahasia ini: Walinewe kěbi e i kitę sarung mate, 
kai i kite kěbį e sarung měbalui. >? Watų u halě ene e 
hědowen mariadi sěngkělěndįju arau sěngkakondą, pią 
e slompretě e ipahěte su pangěnsueěnge. Batųu su 
tempọeng kinaringihě tingihu slompretě e, ute apan nate 
e ipěbiahě kapia ringangu wadange kakalě, kų i kite kěbi 
e ipěbalui. “2 Wadang i kite luate e harusěbe měpakęu 
wadang i kite ta lumaate, ringangu wadangi kite bọu 
dunia e seng něpakęu wadang ku bọu sorga e. 4 Kereu 
wadang lųate seng něluheng badang ta lumaate, ringangu 
wadang ku bọu dunia e seng něluhen kakakoau wadang 
ku bọu sorga e, ute su tempo ene buhuewe naghanapě 
kere mabawohe su ralungu Winohe Susi u, "Papate seng 
kinawata; kalauntung seng nikahombangeng!" >> "Ei 
papate, suapae watąu e? Ei papate, suapae wisanu?" 
56 Bisang papate ute kai rosa e, ringangu rosa e mąsěgadu 
toratě e. >” Kai tangu, tarimakase su Mawu Ruata e; u i Sie 
kai nangonggọu watą e su Mawung kitẹ i Yesus Kristus. 
58 Ualingu ene, manga aną u sěmbaų kų ikěkěndagě, 
pakakakuatě dingangu pakatatoghasě bue i kamene. 
Pěmpěhalěko turusě baugu Mawu e ringangu kąguwąu 
ralungu naung, u i kamene masingka u patiku apang kinoa 
i kamene waugu Mawu e tawe makoa ta gunane. 

1 Arawe halě u lahuwų baugu sěndinganeng tau 
16 Sahani e ią kai mąuliu koako lai kere takų niatorě su 
kalawou jamaatě su Galatia e. ? Su ěllo humotong apang 
kamisae kěnangko i kamene kěbiį e pěmpěnělę u roitě 
pěkądodọ e tuhų ewe ěbą e. Komolěko roitě ene sarang 
ia duměnta, tadeąu su tempo ene e semben tawahaluasu 
měmpěngomolě. 3 Hědowen ią e seng marěnta, ute ią e 
sarung měndolohu taumata kų seng kinapulung kamene. 
la e kai mangonggọu suratu pawawa tatonda kakěndag'i 

kamene e solong Yerusalem. “Ku Kereu patehang 
dembem mapia ute ią malaing hinon taraj mahundingang 
ku sěngkaraleng dingangi sire. ° lą e kai sarung mětiwo si 
kamene, kereu matěpasu Makedonia, u ią e měkěkaraki 
sumahe wọu ene. ê Botonge mariadi ia e sarung mětaną 
kadodo tempo ringangi kamene, arau aramanung 
saralaing pakaliun musungu matěho e. Maliung ene 

i kamene wotonge makapěsumbala si sia maněpasu 
raraleng solong tampa tuhų e. 7 lą e tawe mapulu mětiwo 
si kamene tumbau mětotong mątarang sěsaheěng. Kereu 
Mawu e mapakawala ute, ia deng mapulu mêtana dio 
mararěnna ringangi kamene. 8 Těntalang ene e ią deng 
mataną su soa ini, su Efesus, sarang ěllong, "Katatěntungu 
Rohkě u Ruata." ? Lawọ loahe sini waugu munara pią 
kěhase, manjeng lawọ lai rudoka. 1? Kereu i Timotius 

e marěnta e, ute sěmpike wue pakapia i sie, tadeau i 

sie marêpang bue sutaloarang kamene, u i sie kai kere 

ia malaing měmunara waugu Mawu. 1! Kumbahangbe 
sarang piąu tawe měndekeng i sie. Sumbalai wue i sie 
tadeąu i sie makapaněpasu raralenge měsule kapia solong 
anuku tą kurange apa, watu u ią e mąngampalě darěntane 
ringangu manga aną u sěmbaų baline. 12 Arawe aną u 
sěmbaų i kite i Apolos, měngkate seng apa piran sule 
mauli si sie tadeąu i sie ringangu manga aną u sěmbaų 
baline e měmpětiwowe si kamene. Kai i sie wědawen tawe 
nakąpěndang maiaking u i sie kai harusě ligha tamai ini. 
Kai tangu kereu hědowe pią tempone, ute tantu sarungbe 
ruměnta. 131| kamene pakaralukadě bue, ringangu 
pakatatoghasě bue suralengu pěbawiah'i kamene 
mamewe u tau Sahani. Pakawawahani wue ringangu 
měngkai pakakakuatě. 14 Apąeweng kěkoateng i kamene 
e, koabe ringangu pěkakakěndagě. 1° I kamene e masingką 
beng i Stefanus ringangu i sire sěmbaleěng, u kai i sire 

kakalamonačngu němpěsowa Sahani su wanuan Akaya. 

| sire ringangu kaguwąu naung němpětěngkasarakang su 
pětatangkiang jamaat'u Mawu. 18 lą e mauli si kamene 
ringangu sěngapam botonge tadeąu i kamene tumolewe 
pěmamihingu taumata kerene, ringang kewe lai i sire 
waline sěhalěkang sěngkapětangkiang si sire. 1 lą e 
maluasě su rarěntang Stefanus, Fortunatus dingangu 

i Akhaikus. I sire měsulungkelain gaghanting kamene 
waugu ia. 18 I sire e kai seng nakaluasě naungku e, kereewe 
i sire makąluasě naung i kamene. Taumata kerene e 
harusěbe lěarěgai. 19 Manga jamaatě su Asia e nčndohom 
ben tabea i sire si kamene. | Akwila rěduan Priskila e 
ringangu jamaatě apan němpětampung su walen sire 

e malaing němpěndohon tabeą si kamene, ualingkem 
pěkakauhu tau Sahani e. 2? Kěbį manga aną u sěmbaų sini 
e němpěndohon tabea si kamene. Pêmpêpapangadaté 
bue pakakakěndagě lawọ tau Sahani. 21Taku lai takidang 
sini tabeaku takų niwohe sěsaku: Tabeą bou ią, i Paulus. 22 I 
sain ta kumakěndagě Mawu e kapiangbe i sie mawinasa! 
Maranatha -- Mawung kami e děntąe! 23 Karimako 
Mawu Yesus měngalamatě si kamene. 24 Kakěndagěku e 
pahundingang i kamene kěbį nasěmbaų dingangi Kristus 
Yesus e. Adat'i kami, Paulus 


2 KORINTUS 


1 Manga ana u sěmbaų jamaat'u Mawu su Korintus 

dingangu kalawọu kawanuan Duata su kaguwau 
Akaya. lą e, i Paulus, darolohang i Kristus Yesus, nihengke 
ualingu kapulum Mawu ringangu aną u sěmbaų i kitę 
i Timotius, ? mělěharapě u malowoko Ruata i Amang i 
kite e ringangu Mawung kite i Yesus Kristus mangonggọu 
alamatě dingangu karalunsemahé si kamene. 3 Dalo su 
Mawu Ruata, i Amang u Mawung kitẹ i Yesus Kristus. 
I Sie kai i Amang naunge mapia kahěngang, dingangu i 
Sie kai Ruata ku nangonggọu kuatu pangangimang su 
taumata. 4 I Sie manoghasě naung i kami suapan tempon 
sigěsą ku luhombang si kami, tadeąu ringangu toghasě ku 
nikahombangeng i kami wọu Ruata e, i kami e malaing 
makapěnoghasě naungu kěbj taumata apang su ralungu 
sigěsą e. 2 Haghin sigěsą ku luhombang si Kristus e seng 
malawọ lai kinahombangeng i kami. Ku malaing su ralung i 
Kristus e naung i kami nipakatoghasě. ê Kamagengu i kami 
e hombangenge, ute ene kai waugu kalaiakingu, waugu 
kasasalamatu. Kereu kalaiaking i kami e nitoghaseng, 
tangu i kamene e malaing natoghasě dingang hakiu i 
kamene makapědědararagě su haghin sigěsą keręewe 
seng luhombang si kami e. 7 I kami e mang mangiaking 
dingangu tawe ghimêgoé mihino su manga aną u sěmbaų, 
batųu i kami masingkąu i kamene malaing měngkasigěsą 
dingang i kami. Kų ualingu ene tangu i kamene malaing 
niapakatoghasě dingang i kami. 8 Manga aną u sěmbaų! | 
kami e mapulu tadeąu i kamene e masingką u sunsara 
kinahombangeng i kami e su Asia. Sigěsą tětaludang i 
kami e mawěhaąa tą sihinge manědą si kami, hakiju i kami 

e seng tawẹ harapu wédang lai měbiahě; °? pěndange ute 
měsulungu seng ninawoěng u ponesě patečěng. Kaiso 
halě ene nariadi kai tadeau kumbahangbe i kamene 
mangumbala su kuatu watangeng hala, kaiso kawe su 
Mawu Ruata ku mamiahé taumata nate. 1° Kų seng i Sie 
něliwiri kami e wọu ghěnggang masaria makapate e. 

Ku malaing i Sie sarung mapakasalamat'i kami e su ěllo 
samuri, u kai i Sie e pěngumbalerang i kami e. 1t | kami e 
malaing mangimang ualingu pěkakaliomaneng i kamene 
si kami e tangu Ruata e sarung mangambang i kami e 
kapia wọu silaka. Ku Mawu Ruata e sadia měngalamatě 
si kami e kere sasimbang bọu kalawọu kakaliomaneng 
baug'i kami, kų ualingu ene sarung malawọ taumata 
mětahimokoin tatarimakasę su Mawu Ruata e. 121 kami 
e lulesa, batuu ralungu naung i kami e makąpangiaking si 
kami u pěbawiahi kami e su dunia ini -- kahumotongange 
ute kai pědalahěmpukang i kami e ringang i kamene e 
seng kinoą i kami e ringangu karaki matulidě dingangu 
kawawurěsi e. | kami měkěkoą ene, balinewe ualingu 
kapelesan taumata e, kaiso kawe ualingu katoghasě 
nionggọu Mawu Ruata. 13 Apang nibawohe i kami e si 
kamene ute kai kětąeng mąanung apang ikawasa ringangu 
kačnnačng i kamene. Orasě ini e i kamene tawe makaênna 
kahěngang, kai ią e mělěharapě u i kamene sarungbe 
makačnna mapia-pia si kami. Ualingu kawe kerene, tangu 
su tempong Mawu Yesus sarung duměnta ute, i kamene 
ruliagi kami, kereewe lai i kami e malaing rųliagi kamene. 
14 (1:13) 15 Ualingu pangangiaking ene e tangu su tětą e ią 
měkěkaraki mapulu mětiwo si kamene tadeąu i kamene 
makahombang aļlamatě duan sule. 16 lą e kai měkěkaraki 
u mětiwo si kamene maeng u ią solong Makedonia 

kų sau motong maeng seng měsule tadeąu i kamene 
makatonda wue si sią maněpasu raraleng solong Yudea. 

17 Kaiso ią e kai seng němalļui kědoku e; kų měnsang ene 
ute mělělahę u kapuluku nasalunsuhě e arau? Kų pią e 
ia kapělěhingide tangu, měnsang pělalahingiděku e kai 
ualingu kapuluku hala, kų salą e měběra u, "Ore", tawe 
nararěnną sembengkewe něbera u, "Tala"? 18 Baugu 
Mawu Ruata e kų pangimangeng e, diandiku si kamene 
tangu walinewe, "Ore", ringangu, "Tala". 19 Batyu i Yesus 
Kristus, Ahusu Ruata e kų seng nihabarě si kamene kahian 
Silas, Timotius, ringangkeweng ią sěsaku e walinewe 
taumata "Ore" ringangu "Tala". Kaiso kawe i Sie nakoa 
sasimbang u "Ore" wọu anun Duata. 20Ku kai limiun 
Sie Ruata e seng něhengetang u, "Ore" su patikų apang 
nikědon'E. Kai wọu ene pinamanggilangu wawerang kite, 
"Aming" su Mawu Ruata ualingu i Yesus Kristus. | kami e 
měkěkoą kerene tadeąu Ruata e japakawantugé. 2! Duata 
sěsane seng niapakakauhi kite e matoghasě dingang i 
Kristus; ku seng i Sie lai němile si kitę e samatang baug'i 
Sie. 22Baugu ene tangu, Ruata e seng něnarimą i kite 
e nakoą tataghuanenge ringangu nangonggọu Rohkě 
e su ralungu naung i kitẹ, nakoa kere papaiang u i Sie 
mang sarung mangonggọ u kěbi apan nikědon'E si kite e. 
23 Duata e sahidiku -- watu u i Sie kai masingką u ralohon 
naungku -- u ią e tawe nisěhų solong Korintus, u ią e 
tawe mapulu mapakasusan naung i kamene. ?4 lą e tawe 
manihasa si kamene su halě u apan ilěiaking i kamene, 
batųu i kamene mambeng mangimang matoghasě si 
Kristus. lą tumbą u mapulu sěngkapěmunara ringang i 
kamene tadeąu i kamene mangkeng kakalunsemahe. 

1 Ualingu ene ią e sen namutusě u seng tawe sau 

duměnta su ralungu pětatiwo kų makąkěndung 
naung i kamene. 2? U kamageng u ią e kawe mapakasusan 
naung i kamene, ute i sai wue makakahiborě naungku, 
kereu walinewe naung i sire kų naunge seng bọu 


2 KORINTUS 2.3— 12 532 


takų niapakasusa tangu? 2Kai ualingu ene hakiu ia 
nakapěmohę u suratě ene si kamene. lą e tawe mapulu 
mětiwo si kamene, ku bọu ene kawe ipakasusang kamene, 
sěmbaliau kawe i kamene hinong mapakaluasu naungku 
e. Batyu ia mangiakingu kamageng u ią e maluasě, tangu 
kerene lai i kamene malaing maluasě kěbi. 4 lą e něnuratě 
si kamene e, naungku e masusa ringangu mawěhą, mase 
ringangu tatědọ u ěllo mata malawọ. Kapuluku e tangu 
walinewe mapakasusan naung i kamene, kaiso kawe 
tadeąu i kamene makahěngangu ią kawe kųkěndag'i 
kamene. ° Kereu piau napakasusan naung, tangu halě 
nikoą e ene tawe nihino su watangengku, kaiso kawe 
nihino su manga aną u sěmbaų kěbi arau mětěngkakadodọ 
su sěmbahageang bọu i kamene. U ią e tawe mapulu 
tumanjį e mahasa su těngone. ê Baugu taumata kerene, 
hukumang piněllọu kalawokang e wọ'i kamene e, seng 
kapapiane. 7 Orasě ini e i kamene hinong měgěllju ampung 
si sie ore lai hinong bahansangeng tadeąu i sie tawe 
tumanje masusa kų sarang měnsu naunge. 8 Ualingu ene 
ią e mědědorong, tadeąu i kamene sayko pěmpěnodę 

u i kamene mamben těnga-těngadě kųukěndag'i sie. 9 lą 

e nakapanuratě si kamene mědeąu měměmaniką si 
kamene, měnsang i kamene hanesěbe tutuhu apan takų 
ilčahaą e. 1? Kereu i kamene mègêlliu ampung su taumata 
apan seng něsala si kamene ute, ią e malaing měgěllju 
ampung su taumata ene. U apan seng takų niampungang 
kereu mambeng piau hinong ampungang -- ene seng takų 
niampungang -- su těngon Kristus baugu kapiang kamene. 
11 Taku kěkoateng ene tadeąu setang e kumbahangbe 
makareą loahe mědeąu měkawasa si kitę; batųu i kitę 

e masingkabeng kalawọu karakine. 12 Su tempon ia 
nahumpa su Troas, mědeąu makapěhabaru Injilé maanung 
Kristus e, Mawu e seng nanope raleng baugu ią tadeau 

makapěmunara sene. 13 Arawe ią e kai taghiawahě batuu 
tawe něsombang u aną u sěmbaų i kitę i Titus paj sene. 
Tangu ią e kai někatą u manga aną u sěmbaų sene mase 
nakoa solong Makedonia. 14 Tarimakasę su Mawu Ruata! 
| Sie hanesě mąngahą i kami tadeau apatole ghapačngu 
kalauntung i Kristus batųu i kami něbiahě nasěmbaų 
dingang'E. Duata e něpakę i kami tadeąu walon habar'i 
Kristus e makeke kere raluru mawěngi kų lumiwung su 
kaguwau weo e. 1° Batyu i kami e kai tabidąu ralurung 
kamania mawěngi, kų nitutung i Kristus baugu Ruata. 
Suapan taumata kų kapětětimonane kawawinasa e, i kami 
e měsulungu ralurung papate kų mamihua; kai arawe 
waugu taumata apang mětětimona kasasalamatě e, i kami 
ini e kai měsulungu raluru mawěngi kų makąděntang 
pěbawiahě. Tangu i saj e ngae makaitų parenta ini e? 
16 (2:15) 17 I kami e walinewe kere taumata lawọ o kawe 
měkěkoą hengetang u Mawu e kere apaliwų ipahumbalu. 
Timonang kami e kai matulidě, batųu i kami e kai nioron 
Duata. Ku Duata sěsane e makąsilo u i kami e mąngekeng 
habarě ene měsulungu manga êllang i Kristus e. 

1 Ky měnsang ini kěllačng e sayewe měsulļungu i 

kami e měmpědědalo watangeng i kami e ngae? Arau 
kai měgěgausewe suratu makidarumalo si kamene arau 
wo'i kamene kereewe ghěgausangu taumata waline? 
2| kamene hala e kai suratě daralo waug'i kami e, ku 
kabawohe su ralungu naung i kami ku kěkasingkateng 
dingangu ikěkawasang kêbi taumata. 31 sire hala e seng 
nakasilo u i kamene alingkai suratě nibawohe i Kristus, 
kų seng niringọ limiung kami. Suratě ene walinewe 
niwohe u tinta, kaiso kawe ringangu Rohkě u Ruata ku 
biahě; balinewe lai su watulei, kaiso su ralungu naungu 
taumata. “| kami e něbera kerene ualingu kalaiaking i 
kami e su Mawu Ruata su ralung i Kristus. ° I kami e tawẹu 

pamanggilange sarang kadodo baugu mapakalaheu i 
kami e makaumalě měkoą munara ini, kaiso kai Ruata e 
něgěllju katoghasě ene si kami e. ê Kai i Sie nakauali si kami 
e wotonge makoa mětatangkiangu sěmbaų pědariandi 
wuhu kų léumbala su Rohkě u Ruata, balinewe su atorang 
ku mabawohe. U apang mabawohe e kai makąuali papate, 
arawe Rohkě u Ruata e kai makauali pěbawiahě. 7 Su 
tempon pědariandi makąpate e nikoą dingangu nipakang 
su watu, kawantugu Ruata e siměnnang mątuahě su 
ghating Musa. Sênnang'E měngkate apa kukerong hakiu 
kawanuang Israelě e tawe makatoha tumingang gating 
Musa, manilaing sěnnange su ghatine e su orasě ene 
seng maąnětą kakąparunge su tempo ene. Tangu kereu 
pětataingu pědariandi kų makąbunąu papate ene niaku 
ringangu niapakawantugě kereng kasariane, ê nalahe, 

u pětataingu pědariandi ku nionggou Rohkě u Ruata e, 
nighuanting demben lai limembong kawantuge. ? Kereu 
pědariandi ku měhukungu taumata ene apąe kukuhenabé, 
ute dumakelengke lai něngalembong kawantuge 
pědariandi kų makąuali taumata e měsěsěngkapian Duata 
e. 10 Botonge ikawera u apang ku naung mawantugě e, ute 
sen tawẹ kawantuge lai ualingu kawawantugu orasě ini e. 
11 Kereu manga e apa ku kědang e kětąeng sěngkatempo, 
seng kerene kawantuge, nalahe u manga apaeweng kakalě 
e malaing nangělembong kawantuge. 12 Ualingu i kami e 
kawe pią pangangiaking kerene, tangu i kami e wahani 
mahumbera kerene. 131 kami e walinewe kere i Musa kawe 
mělěhěmbung gatine ringangu tatimbuhung tadeąu tau 
Israel tawe makasilo tualagu Mawu e kakapura e ringangu 
mapua bọu ghatine. 14 Naung i sire e seng natimbuhung. 
Kuteu sarang orasě ini naung i sire wědang katatimbuhung 
su tempong i sire kapčběbasane manga bukě u Pědariandi 
Těbe e. Tatimbuhung ene hědong malekesě kereu taumata 

e masěmbaų dingang i Kristus. 12 Orasě ini lai, kereu i sire 
měmpěbasa manga bukě i Musa, tangu tatimbuhung 
ene malaing bědang mělěhěmbung tiněnnan sire. 16 Kai 
kereu pěsěngkatau e ruměnta mětěngon Mawu e, 
tatimbuhung ene malaing lekesang bọu ghatin taumata 
ene. 1? Tangu, Mawu ku iwěbera sini e ute kai Rohkě 
u Ruata e. Ku suapang Rohkě u Ruata e ene, ute sene 
malaing pią karaliwirě. 18 Orasě ini e ghating kite kěbjį e 
tawe nitimbuhungang, hakiu i kite e kai mapasênnangu 
kakerong u Mawu Yesus. Kų ualingu ene i kitẹ e měngkai 
hanesě tětalimbuhuang pakąkoą měsulung i Sie; kų 
kakąděngue i kitęẹ e mangkeng kakatualage. Ku katatualagě 
ene tangu kai wọu Rohkě, mase Rohkě ene ute kai Mawu 
e. 

1I kami e měkěkoą munara ini kai ualingu karalondon 
4 naungu Mawu Ruata. Kai ualingu ene hakju i kami 
e tawe ikasasuen tiněnna. 2| kami e tawe tumatole 
kakakoą u munarang kararěndung kų makąmamea. 
I kami e maądiri měmunara ku měpakęu kapande 
ipangakalě arau měmaleleng hengetangu Mawu. | kami 
e mětangkiang Mawu ringangu naung burěsi keręewe 
kapulun'E. Ualingu ene, i kami mělěharapě u kěbi taumata 
e měngěngarěgangbeng i kami e mapia su ralungu 
kawawurěsin naunge. 2 Kereu Injilě kų ilěhabar'i kami e 
wědang laing ta kinahěnganeng, ute kate i sire apang 
mětětimona kawawinasa e tawe nakąhěngang. ł Mahang 
duata měngěngawasa dunia ini e něhěmbung tiněnnan 
sire apan tawe měmpangangimang. Kai i sie měněnahaghe 
si sire tadeąu i sire tawe makasilo tualagu Injilě e mąanung 
kasěllah'i Kristus, nakoa kere awẹ u Ruata. 2 Habarě ku 
ilěhumpą i kami e walinewe wěke mąanung kami hala 
e. Habarě ene kai maanung Yesus Kristus; u i Sie kawe 
Mawu; kų i kami e kai mětatangkiang si kamene ualingu 

i Sie. “Mawu Ruata e kawe něhengetang, "Apasarangko 
tualagě e wọu marěndung e," Duata ene lai napasěpų 

u tualagě e su ralungu naung i kitẹ e tadeąu tiněnnang 
kite e matualagě sarang makahěngang kawawantugu 
Ruata ku suměnnang su ghating Kristus. 7 Kaiso arětą 
marohkě e kereng kawantuge ene, kai mądaluhe su 
watangeng i kami ta arêgane ini ku asale wọu ěntana. 
Ualingu ene nalahe e u kasěllahu kawasa ene kai su 
Mawu Ruata, walinewe si kami. 8I kami e Ičaločng bou 
patiku beo e, kaiso i kami e tawe nasěsę. I kami e niwingọ 
e, kaiso tawe kinasueěngu tiněnna. ° Lawọ dudoka 

si kami e kai tawe mawawala i kami hala. Dingangu 
manilaing i kami taghal pěpahangeng sarang i kami 
pakačnsu, kaiso i kami e tawe mate. t? Sěntinią i kami 
makąpěndang kapapohongu Mawu Yesus su watangeng 
i kami, tadeąu pěbawiah'E malaing mariadi malahe su 
watangeng i kami. 1t Karěngueweng i kami měběbiahě e, 
i kami měngkate hanesě gugênggangu pateěng ualingu i 
Yesus, tadeąu ualingu kawe kerene ute pěbawiah'i Yesus 
malaing iapakalahe su watangeng i kami e mětate ini. 
12 Ini e mělělahęu su watangeng i kami papate e kai 
kapěkěkaradiahange, kaiso i kami e kai lųluasě batųu 
pěbawiahě e kai kapěkěkaradiahange su watangeng 

i kamene. t3 Su ralungu Winohẹ Susi e kěkačbakeng 
bawera kere ini, “laemangimang, kų kai ualingu ene 

ia měběbisara." Ku, malaing ualingu pěngangansang 

u pangangimang kerene, i kami e měběbisara watų u 

i kami e mangimang. 14I kami e měngiaking u Ruata 

kų seng napěbiahu Mawu Yesus kąpia, malaing sarung 
mapěbiah'i kami e ringang i Yesus, ku měbawa si kite e 
solong těngon'E. 15 Patikų ene ute kai waug'i kamene. 
Batuu kakąlawọe taumata makapěndang kakěndagu 
Ruata, malaing kakalawoe kaliomanengu tatarimakase 

ilěhumpą su Ruata; ualingu kerene tangu Mawu Ruata e 
niapakawantugě. TO Kai ualingu ene hakju i kami e tawe 
lumaěnsu. Manilaing tuhu mabadang seng kakąsalobare, 
kai wọu sěmběkang pangangimang, i kami e hanesě 
tětalimbuhuang apang kalaèllo. 17 Dingangu kasasusawe 
tawe sěngapa kawěhą e ini kinahombangeng i kami, 
kětąengbeng pěkadodọ tempo, kai sarung makauali 
karalunsemahě tą sihinge ringangu kakalě si kami. 
Karalunsemahě ene limemboweng kasěllahe marau kereu 
isuką su kasasusa ene. 18 U i kami e tawe měsasasěmpij 
apang ikěkasilo e, kaiso kai apan ta ikasilo. Apang ikěkasilo 
e kětąengbeng sěngkatempo e rarage, arawe apan ta 
ikasilo e kai kakalě sarang karěngųe. 

1 Batųu i kami e masingkąu kereu wale -- mangalene 

wadang -- kų pěběbaleěng i kite su dunia ini e 
ghoghaheng, Duata e sarung měndiahing pěbawalečěng 
sěmbaų baug'i kite e su sorga, kinoą u Mawu Ruata sěsane 
ku mědaragě sarang karěngųe. ? Su ralungu wale orasě ini 
tangu, i kitẹ e měkěkurate watu u i kitę e měkěkarimang 
mapulu mêtana su ralungu waleng kite e su sorga. 2 Bale 
ene ute kai wadang i kite ku buhu. #Karéngueweng i kite 
e mětětaną su ralungu wale ku bou dunia ini e, i kitẹ e 
měkěkurate ualingu wawawaěng i kite e kai mawěhą. 
Balinewe ualingu i kitẹ e mapulu mětěngkapěllo bou 
wadang i kite bọu dunia ini e, kaiso kai ualingu i kite 
e mapulu měluhem badang i kite bọu sorga e, tadeąu 
wadang i kite kų botonge mate ini e ikawatąu pěbawiahě 
e. “Ku napakasadiang kite baugu ene ute kai Mawu 
Ruata sěsane, ringangu i Sie nangonggọu Rohkě'E si kite 
e kai nakoa kere papaiang e. ê Ualingu ene tangu naung 
i kami e měngkate sěntinią matoghasě. | kami masingką 
u karéngueweng i kami wědang matatana su ralungu 
wadang i kami ini e, ute i kami e marau wọu wale kų 

sarung pětanakeng i kami e ringangu Mawu. 7 Batųu i kami 
e kai měbiahě iwala su pangangimang si Kristus walinewe 
iwala su apang ikěkasilo, kų hakju ene i kami e makědang. 
I kami e mąčndokangbe mětěngkapělloọ bou wadang i 
kami ini e tadeąu makapětaną dingangu Mawu. ? Ualingu 
ene i kami měkěkulěte sěngapam botonge mědeąu 
makaluasě naunge, baewe su pią i kami wědang su 
pěbawaleěng i kami e sini, arau pai sene. 1? Batųu nalahę i 
kite kébi e sarung ipětěngong pěnggaghutaěng i Kristus, 
kų i kitẹ sěngkatau-sěngkatau e sarung makahombang 
bawalise tuhuewe kakanoa e su dunia ini -- kakanoą e 
mapia arau lai ralai. 111 kami masingkaben mangalene 
mataku u Mawu; ualingu ene hakju i kami e mětětawakali 
mělělombang taumata mąanung kami, Mawu Ruata e 
masingką-singką i kami, kų Ičharapeng i kamene e malaing 
masingkabeng kami e sarang dalungu naung i kamene. 

12 Kai ini i kami e tawe měgausě tadeąu i kamene mědalo 
si kami. | kami e kětąembeng mauli u ralenge mapia si 
kamene tadeau ruluasi kami, tadeąu i kamene masingka 
u kai kereapa i kamene hinon sumimbahě su taumata 

ku kětąeng měměmanda ghahi u taumata kų balinewe 
lulune. £? Kereu i kami e kawe kakěllačng seng longehě, 
ute kai ualingu waugu Mawu Ruata. Dingangu kereu i 
kami e kakěllačngbe pią naung i kami e ute kai waug'i 
kamene. 14 Kai kakěndagi Kristus e někaradiahang si 
kami, ringangu i kami e masingką bue u kereu sěngkatau 
seng nate waugu kěbi taumata, ute ene mauli u kêbi 
taumata e seng nate. 1° | Kristus e napohong baugu kêbi 
taumata, tadeąu apam biahě e, walinewe samatang 
měběbiahě baugu watangenge hala, kaiso kawe waug'i 
Kristus e seng napohong dingangu niapěbiahě kapia 
waugu pandungang i sire. 1° Ualingu ene, i kami e tawe 
mangangarěgan taumata e tuhų ukurangu taumata. Watu 

u kahěngang bue i kami e wọu lai měngěngarěgang Kristus 
e tuhu mataumata, kai orasě ini e semben talawue. 17 | 
sain seng nasêmbau dingang i Kristus e kai seng nakoą 
taumata wuhu kahěnga-hěngang. Apan těbe e seng 
tawedise, watu u kébi e seng nariadi wuhu. 18 Kěbj ene 
kai ualingu karadiahang u Mawu Kasěllahenge. Limiung 
Kristus e Mawu Kasěllahenge napakapiang kite kapia 
ringang'E, bọu ene napěmunarang kitę tadeąu taumata 
waline malaing měsěngkapiang Mawu Kasěllahenge. 191 
kami e mělěhabarě u limiu wọu anung Kristus e, Ruata 
napěsěngkapian taumata e kapia ringangu watangeng'E 
Duata e někoą ene tawe něnuntų kalawọu pěsasala 
naung nikoą u taumata waugu watangeng'E. Ringangu i 
kami e seng niorom Mawu Ruata e waugu pělěhabaru 
hengetang ene. ?? Kų i kami e kai rarolohang i Kristus. 
Wọu anung kami e Mawu Kasěllahenge hala nauli u 
tatanatan'E. Su areng i Kristus, i kami e ghugahiorọ 
sěngapang botonge, u pěmpanarimąko lauluhu takiahu 
Ruata e mapěsěngkapiang kamene ringang'E. 211 Kristus e 
tawe dosane, kaiso Mawu Ruata e nědiadin Sie něnaludě 
dosang kite, tadeąu i kitẹ e saybe měsěngkapian Duata e 
ualingu nakauhě dingang i Kristus. 

1 Ualingu i kami e kai měsěsasumbala su halě u 

Mawu Ruata e, ute i kami mělěharapěbe sěngapam 
botonge si kamene, piawe i kamene měgagholọ u kapian 
naungu Ruata e. ? Su ralungu Winohe Susi, Mawu Ruata 
e kai něhengetang, "Su tempon niapakawala e, lą seng 
nakaringihě si kau, kų su ěllọeng kasasalamatě e, lą 
seng nětulungi kau." Pětahěndungko pakapia, seng 
ini e tempone kų niapakawala e. Ku seng êllo ini e 
ipakasaļlamatě! 3 | kami e tawe mapulu pětatangkiang i 
kami e kawe ipěsala. Ualingu ene i kami e mětawakali 
tawe měgěllju alasange apa si sai-sai waugu měkoą 

ene. 4 Raliune su patikų sąbarang, i kami e měněnodęu 

i kami e kai manga ěllangu Mawu Ruata. Batuu Patiku 
haghin sigěsą e seng kinapěndangeng i kami e ringangu 
pěsasabarě, 2i kami e lělimareng, tětahungkutang, 
dingangu pětětatibuluang; i kami e mělěhalě masěgadě, 
pěsěngkakuhuang e mąlotahě dingangu malunusé. 

6 Kaiso měngkate ringangu naung burěsi, pelesa, naung 
manandu, ringangu kapian naung, manodeu i kami e 
kawe manga ěllangu Mawu. | kami e mąngumpaeděbe 
kahěnga-hěngang su tatalěntų u Rohkě u Ruata, ringangu 
pěkakakěndagě tutune, 7 dingangu su pělahabaru 
hengetang u Mawu ore lai kawasan Duata e i kami kai 
manga ěllangu Mawu Ruata. | kami e mětětumpaeděbe 
su kapulun Duata nakoa kere aghid'i kami e baugu 
ipčnagheghe ringangu ipětahutěndą u watangeng. 81 
kami e lčadateng, kaiso malaing lêhinakaneng, dědaločng 
kaiso malaing tětungkeaneng. Maningbe i kami e 
matulidě kaiso lěěnsilangu tahapěngakalě. ? 1 kami e 
ikěkoą kere kěkawěgačěng kaiso kawe kěkasingkateng u 
kèbi taumata, tabidąu mětate kaiso wědangbeng biahé. 
Maningbe i kami e tětingkaitang, kaiso tawe mate. 

10 Maningbe naung i kami e iapakasusa e kaiso měngkawe 
maraluasě lai. Kakěllačngbe kasiang, kaiso i kami e kawe 
makakala taumata lawọ. Kakěllačng i kami e tawę manga 
apa-apa, kaiso tuhu hinone kawe naung managhuang 
patiku sabarang. 1t Manga ana u sêmbau ikěkěndagě su 
Korintusě! | kami e mangukahu pěndang pakatualagě si 
kamene. Patikų dalungu naung i kami e seng nasueng 
ukahe. 121 kami e tawẹ naung i kami e kąbawuni si 
kamene, kětąbeng i kamene e mąnuhěsę u ralungu naung 
i kamene e si kami. 13 Tangu ia mêbisarae kere su manga 
anaku e hala. Ku naung i kamene e apakaloahěko waugi 
kami e. 14 Kumbahangbe měpapuhehghę u taumata 

apan tawe mangangimang su Mawu Yesus; u kai tawe 
hinone. Kereapa wue mapia e mětatambang dalai! 
Tawe nariadi tualagě e mědalaų u kararěndung. 1° Tawe 
mariadi i Kristus měsěngkanaung u setang. Kai apa tangú 
sulunge wọu taumatan Sahani ringangu waline Sahani? 
16 Kai apa pěralahěmpukangu Waļem Mawu ringangu 
walen mahan duata? | kite e kai Walem Mawu, ku kai 
Mawu Ruata wiahě. Mawu Ruata sěsane něhengetang, 
"lą e sarung mětaną sutaloaran sire, dingangu měbiahě 
sěngkapěbiahě dingang i sire, lą e sarung makoą Duatan 
sire, kų i sire e sarung makoa umatě-Ku. 17 Ualingu ene, 
těntangke i sire apam běgang Mawu e, kų pěnggeangkong 
batangengu e wọu i sire. Ku kumbahang-bahang mědalaų 
u karalamuhų, tadeąu lą e sarungbe měnarimą i kamene. 
18 lą e sarung makoa i Amang i kamene ringangu i kamene 
sarungbe mariadi manga ana-Ku, kerene angkučng u 
Mawu Kasěllahenge." 

1t Manga aną u sěmbauų ikěkěndagě! Patiku pěkakakědo 
7 e kai pětětimona si kite. Ku i kitę e kěnangko mamurěsi 
watangeng i kite e wọu patiku apang nakalamuhų rohkě 
dingangu ghěsing kite e. Kěnangko i kitę e mataku u Mawu 
Ruata, tadeąu i kitẹ e makapěbiahěbe samatang baug'i Sie 
ringangu masuku. ? Tarimą bue i kami e su ralungu naung 
i kamene. | kami e tawe něsala si sai-sai, ringangu taweu 
sarang sěngkatau niakaleng i kami e. I kami e mamben 
tawe měngangahěbų si sai-sai pědeakeng untune. ° lą e 
měběbera kerene walinewe mědědeą aj u mapěsalang 
kamene. Batuu, kereewe seng takų piněbera kalamona, 
u mambeng masaria kakěndagi kami e si kamene, 
ringangu i kitẹ e kai hapi balaewe su pěbawiahě ore lai su 
kakate. “la e mąngumbala masaria si kamene, tapengu 
lai luluas'i kamene kahěnga-hěngang. Maningbe i kami 
masau hombangengu susa sigěsą! Kaiso i kami e měngkai 

mahibor'i kamene. Daluasěku e mambeng masaria! > Pią e 
i kami narěnta su Makedonia ute, i kami e mamben tawe 
nakapangirule. Baębe wọu lěsabe sude, i kami e mang 
kěkačbakengu sigěsą; bọutewelain sěmběkane waline 

e pědararendehě, dingangu wọu ralungu naung i kami 
hala e katatakų. 6 Kaiso tarimakase, batyu Mawu Ruata e 
sěntinią tą čdone mapakąsarian naungu taumata kų apang 
měngkąpěnduų; i Sie měněnahimbologu rarěntan Titus 

e su naung i kami. 7 Naung i kami e mahiborě balinewe 
ualingu i Titus seng narěntae, kaiso kawe lai ualingu i sie 
mauliu raluasu naunge ualingu i kamene. I sie něhabarě 
si kami u i kamene měkěkarimang u měsombang u ią; 

u i kamene kai něsasěsilu kakanoą i kamene naung 
kalamona kų su orasě ini e i kamene maluasé manumběka 
wọu ią e. Halě ene tangu mapědědalembong ią e su 
raļluasěku. 8 Maningbe suratěku nakasusa naung i kamene, 
kai ią e tawe něsasěsilu někoą suratě ene. Mamben 
těngadě pią ią nakasilo u suratěku e kai nakasusa naung i 
kamene -- u manieng susan naung i kamene e tumbąeng 
sěngkakuhuang -- kai ią e malaing pią sěsilěku. ? Kai ini e 
sembeng maluasě -- balinewe ualingu naung i kamene 
niapakasusa, kaiso kawe ualingu kasasusan naung i 
kamene e kawe makapěmalui kakanoą i kamene. U 
kasasusan naung'i kamene e něsěndalengbeng kapulun 
Duata. Ku i kami e tawe měndugi si kamene. 10 Batuu 
kasasusan naung kerene e kai makauali pêmamalui 
naung kų makąkąděntang kasasalamatě. Kų taumata e 
tawe sarung měsasěsilu ene. Arawe kasasusan naung 

kų sěndaleng u kapulun taumata e makąuali papate. 

11 Kěnang i kamene kakělla měnsang apa ualine si kamene 
ualingu susan naung kų natuhų su kapulun Duata! Ualine 
ute i kamene mambeng mětětawakali mapakątilang u 
karalčbuhě! | kamene měngkakoą mêbawawinsi u rosa, 

měngkątakų, lělahimpuluang, mąhuntinambang kěhage, 
sadia měhukungu apan němpěsala! Su ralungu patikų 
talimbukune ini i kamene semben nanode u i kamene seng 
tawe salane. 12 Kų manjeng ia seng bọu namohe suratě 
ene, ia namohẹ tangu walinewe ualingu taumata ku něsala 
ene. Walinewe lai ualingu taumata kų nasigěsą u pěsasala 
ene. lą e nakapěmohę u suratě ene tadeąu su těngon 
Duata e, i kamene semben nakahěngang hala u kai apąe 
kasariane ralungu naung i kamene mičbą i kami. 13 Kai ene 
hakiu naung i kami e měngkai mąhiborě. Suliun mąhiborě 
e, i kami e limembowen lai mahiboré makasilo karaluasu 
naung i Titus; naunge mahiboreweng kamene kěbi e. 
14 lą e mang seng lulesa i kamene si sie. Tarimakasẹ, u i 
kamene tawe napakamean ią. Kěbį apang bou iwěberang 
kami si kamene e mamben těngadě. Kerene lai apang 
ilělesą i kami e mąanung kamene si Titus mambelain 
těngadě. 1° Tempo ini e i sie mangkeng kąpahuntinambang 
kakěndage si kamene, u i sie makątahěndung kereapa i 
kamene kèbi e mapulu tumuhų měngangahą e ringangu 
kereapa kakakoą i kamene manarimą i sie su adate 
ringangu kasatiane. 16 lą e maluasě kahěngang u i kamene 
pangimangeng bue su patiku sabarang. 

t Manga ana u sêmbau, i kami e mapulu lai tadeąu i 

kamene makakasingką u kereapa kapiane Mawu Ruata 
suapan jamaatě su Makedonia. 2I sire seng niwanikateng 
u mětohą u haghin sigésa mawawéha. Kaiso sutaloarang 
kasasigěsą ene, i sire mang maraluasě dingangu makěhagě 
měgěllju laonggo ipětulung taumata waline, maningbe 
i sire masasusa wiahe. ? la bahaniwe makapěbera u, i 
sire měmpěgěgěllibe sěngapang ikaumal'i sire sarang 
katewe mangêlembo wọu ene. Taweu měngangoro, 
4 kai i sire mědědorong sěngapang botonge měnsang 
maluasě bue kereu i sire mangonggọu gaghělli i sire su 

jamaat'u Mawu e su Yudea. ° I sire mêmpangonggobe 
limembong kalawọe wọu lěharapeng i kami e. I sire 
kahumotongange měněnarakangu watangeng i sire su 
Mawu e, wọu ene ute si kami e lai, kereewe ikěkapulun 
Duata. ê Ualingu ene hakju i kami e měněnahowong si 
Titus -- ku seng němahětąeng halě ini e -- tadeąu i sie 
měněpasu halé mapia ini sutaloaraeweng kamene lai. 

7 | kamene e maotelě bue su patiku sabarang: | kamene 
e maotelě su pangangimang su měngukahu kasingką 
dingangu měgěllju tahuěnna, su ralungkewen patiku 
munara, dingangu su ralungkeweng kakěndag'i kamene si 
kami. Ualingu ene, kěnangko lai pakaotelě i kamene su 
munara mapia ini e. 8 lą e tawe měnanahowong u ene 
kere sěmbaų parenta. Kaiso ualingkewen mapatodę u 
kaghaghisingu taumata waline mětulungu sěndinganeng, 
ią e malaing mapulu makakasingką u sarang apae 
kakěndag'i kamene. ? Batųu i kamene masingka-singka u i 
kitę e limembowen tětalěntukang i Yesus Kristus Mawung 
kite e. | Sie kai kala, kaiso nětěngkakasiangu watangeng'E 
waugu kapiang kamene manga aną u sêmbau, tadeau 
ualingu kakakasiang'E, i kamene něngkakalą. 1? Tumuhų 
těguku su halě ini ute semben su tampa e i kamene 
mangěnsue apan seng nitětą i kamene su taung naliu. 
Batųu kai i kamene kakalimonaěng e nanětą u halé ini. 
11 Kų ini e tangu, mapiawe i kamene pěngěnsue halé 
ene tuhuewe ikaumal'i kamene. Ku pakaghaghising bue 
měnguadipu munara ene, kereewe nąung i kamene 
malaing maghising němahětang hingide. 22 Kereu i 
kamene maluas mêmpangonggo, tangu Mawu Ruata e 
sarung sadia manarimąu laonggọ ene suapaeweng pią 

i kamene, walinewe su talane. 13 Sabanari u tawẹ apa 
mapulu mapakaliun taumata waline e wọu tanggunang 
e, ku kawe mapakawéha i kamene. Kai ualingu i kamene 

orasě ini e riọbe nipěngalamatenge, ute sembeng 
hinone i kamene maontolu tulumang su nikakawusang 

i sire. Hédoweng kereu i kamene kakawusange, ku i 

sire rembeng ipěngalamateng kų ipědědalembo tangu i 
sire sarungbe mětulung i kamene. Kamagengbe kerene 
tangu ruamběka e lawọ be nitangkianeng. 14 (8:13) 

15 Su ralungu Winohe Susi e kabawohe u, "Si sain lawọ 

e tawe kinalemboěnge, ringangu si sajewen mahali e 
tawe kinakawusange." 16 Tarimakase su Mawu Ruata e 
napakěhagi Titus měsulung laing kami e su mětulung 

i kamene! 17 Batųu i Titus e balinewe kětąeng tutuhu 
dorong i kami e samatang, kaiso i sie lai enẹ e kakěhage 
mapulu mětulung i kamene hakjeweng kai i sie sêsane 
němutusě sarang nědumating i kamene. 18 Niapataking i 
sie tangu i kami e něndolohu sěngkatau wọu aną u sěmbaų 
ku měngkai su ralong kěbi jamaaté ualingu munarane kai 
mangekeng Injil'u Mawu Ruata. 1° Suliun ene ute, aną u 
sěmbaų ene malaing seng nipile ringangu nitěbọu manga 
jamaatě tadeąu tumaking si kami suraralengang i kami. 
Batųu i kami e sarung dumaleng manondan tatongka ene, 
tadeąu Mawu e wantughang dingangu i kamene makasilo 
u i kami e sadia wue mêtulung. ?? I kami e měngkate 
matěmu-těmudě tadeąu kumbahangbe piąu mapěsalang 
kami e su halu mangěntudu laonggo sěngarihang ini 

e. 21| kami e mapulu měmunara matulidě balinewe 
kětąu su těngon Mawu e, kaiso su těngon taumata e lai. 
22 Něsion Titus dingangu aną u sěmbau ene, i kami e 
malaing měndolohu aną u sěmbaų baline. I kami e seng 
masau mamaniką si sie kai nalahẹu i sie hanesě puluang 
mětulung. Ku ini e i sie limembọewen mapulu mětulung i 
kamene watu u i sie kai pia pangangumbalane masaria si 
kamene. ?3 Arawe i Titus tangu, i sie kai sěngkahalěkang 
dingangku, kų mělěhalě dingangku e waugu mětulung 

i kamene. Ringangu su haléewen maanun dédua 
sěngkaraleng dingange, ute i sire kai rarolohang u kalawou 
jamaatě e ringangu makoą daļuasě baug'i Kristus. 24 Kų 
lčharapeng i kamene apakalahękon kakěndagi kamene 
si sire, tadeau patiku jamaatě e masingką u i kamene 
kųkěndag'i sire ringangu apąeweng ilělesą i kami si 
kamene mamben těngadě. 

1Tumuhu hinone seng tawahaluasu ią sau měnuratě 
9 si kamene halě u tatongka kų seng kądingọe solong 
jamaatě su Yudea. ? lą masingka u i kamene mambeng 
mapulu mětulung, dingangu ią seng lulesa i kamene su 
tau Makedonia. lą e něbera si sire u seng dokeng taung 
tamai naliu manga aną u sěmbaų su Akaya e seng sadia 
mangonggọu tatongka. Dingangu kaghaghising i kamene 
selaing makąbalinsahě igasu sěmbahageang kasariang 
e wọu i sire. 2Ku orasě ini ią měndolohi Titus dingangu 
irědua aną u sěngkatau ene solong anung kamene tadeau 
apang ilělesą i kami mąanung kamene ute walinewe 
rudato tawe gěsine. Ku i kamene harusěbe seng sadia, 
batųu ią e něbera si sire u i kamene mang seng sadia 
waugu ene. “la e ghugěnggang u kamageng pią i sire 
wọu Makedonia kų tumole si sią kereu ią solong anung 
kamene. Ku kereu i sire makačbą u i kamene kai tawe 
nasadia, ute halěbe makamea si kami sarung, u kawe seng 
nauli u i kami seng mangumbalawe kahěngang si kamene. 
Dingangu i kamene hala e malaing sarung měngkamea. 
5 Kai ualingu ene hakiu ia makąpěndangu hinong dumolohi 
sire ene anung kamene e kalimona waugu ipangurusě 
tatongka nąung seng nikědong kamene. lą e někoą ene 
tadeąu kereu ią e seng marěnta, tatongkang kamene 
e seng madariahi. Ualingu kawe kerene ute, nalahe e 
naung laonggọ i kamene nionggọben naung i kamene 
maluasě walinewe ualingu nasihasa. ê Pětahěndungko! 

| saing makěkidě měnawon bine, malaing mahali 
ikapěnsą e. Arawe maralawọ měnawon bine tangu 
malaing maralawo ikapěnsą e. 7” Sěngkatau-sěngkatau 

e hinong mêmpéêngonggo dingangu hačngu naunge. 
Kumbahangbe mangonggọ dingangu ria-ria arau ualingu 
nasihasa, u Mawu Ruata e kukêndagu taumata ku 
mêémpangonggobe ringangu haêéngu naung'E. 8 Mawu 
Ruata e kai kawasa mangonggọu alamatě ipědědalembo, 
tadeąu i kamene sěntinią makąhombang bue apang 
gausang i kamene; kų i kamene sarungbe mahêmpaliu 
měmpěkoą mapia ringangu měkakěndagě e. ? Su ralungu 
Winohe Susi e mabawohe kere ini maanun Mawu 
Ruata e: "I Sie měněnawuhě baugu taumata kasiang; 
karalondon naung'E kakalě solong karěngųe." 1 Mawu 

e něndiahing bine waugu měnanawuhě dingangkewen 
něndiahing kačng baug'i kite. | Sie lai sarung měndiahi 
ringangu mapědalembong apang sěsawuhang i kamene, 
tadeąu kalondon naungu e malaing mahuntinamba. 

11 Ualingu kerene ute i kamene sarungbe mědalembo su 
ralungu patiku sabarang hakjeweng i kamene hanesěbe 
makaonggọ dingangu kalačludě. Dingangu kalawou 
laonggọ i kamene seng piněpapahią i kami, kų taumata 
lawọ e měngkai makitarimakase su Mawu Ruata e. 

12 Batyu kakanoa mapia kinoą i kamene balinewe tumbau 
sarung makatongka kakakawusu ralohon jamaatu Mawu 
samatang, kaiso malaing sarung makauali tatarimakase u 
taumata lawo e su Mawu Ruata e. 13Ku ualingu tulumang 
kų seng tinode i kamene e, malawọ tau Sahani su Yudea 
e sarung mědalo Mawu Ruata batųu i sire nakasilo 
kalaiaking i kamene su Injilé maanung Kristus kų tětolečng 
i kamene e. Dingangu, i sire mědědalo Ruata e, ualingu 

i kamene e malačludě měmpąmahią si sire ringangu su 
kěbjewe lai waline e apąewen pią i kamene e. 14 Tangu 

i sire sarung mêkaliomaneng i kamene ringangu naung 
i sire makěndagě si kamene watu u kapian naungu 
Mawu Kasěllahenge si kamene. 19 Karimako i kitẹ e 
maněmbang tarimakasę su Ruata bọu pědaralembon 
patikų kakěndag'E! 

1 Orasě ini e ią, i Paulus e kai piąu takų ipauli si 
10 kamene. lą ini e, angkuěng i sire e, kai masikome 
naungku e kereu mětěngong kamene, arawe maeng 
mararau e wahani. Ku ualingu kasasikome ringangu 
kapian naung i Kristus, 2? ute ią mědorong sěngapam 
botonge kumbahang kawe sarang makasihasang ią měkoą 
matětogě si kamene kamagengu ią marěnta. Batųu 
ią e měkěkaraki mědeąu měkoą mahasa si sire apang 
měmpěběbera u pělahalě i kami e kai pią timonane 
madunia. 3 | kami e těngadě bue wědaweng měběbiahě 
su dunia e, kaiso i kami e tawe měkakaradiahang kų 
měngumbala su timonang madunia. “Manga aghidè 
ipěkěkaradiahang i kami e walinewe aghidu dunia 
ini, kaiso kai manga aghidu Ruata makawasa. Kų 
dingangu manga aghidě ene i kami e měgěnggoghahě 
manga těndą; ipěněnighe kalawou pědararendehě, 
> dingangu ipąaněnehě kalawou těndąu kaļaobotě nįbawčti 
baugu ipěděndoką kasingkąu mąanun Duata. | kami 
e měněnaweng tiněnnan sire e ringangu měměmatą 
si sire tadeau měsamalě si Kristus. £ Kų kamageng u i 
kamene sembeng tutuhu dingangu kaguwau naung ute i 
kami e seng sadia měhukungu apan tawe tumatuhu. 7 | 
kamene e kai hinong makahěngang mapia-pia kakakoą 
e tutune. Kereu piau pěsěngkatau maiaking u i sie kai 
tataghuaneng i Kristus, ute i sie kai hinong mênalêntiho 
batangenge ringangu masingką u i kami e malaing 
tataghuaneng i Kristus kereewe i sie. lą e tawe mamea 
kamageng ią hinong limembong kasaune lumesą u 

kawasa ku seng nionggọ u Mawu e si kami, u kawasa ene 
nionggọe kai waugu ipąměti si kamene, kai walinewe 
tadeau ipěnggoghahě. “la madiri wue i kamene kawe 
mangênnau suratěku e kawe ipěmatakų si kamene. 

10 Taumata e měmpěběbera u, "Apan surat'i Paulus e 
malahoto, ringangu mananěnggą, arawe kereu i sie ene 
sutaloarang kite, isie masikome ringangu wisarane tawẹ 
mangalene apa!" 11| sire apang kerene hinong masingka 
u kereu i kami e ene sutaloarang kamene, pěkakoą i kami 
e sěndaleng dingangu apan nibawohe i kami su apan 
surat'i kami e. 12? Sembeng nalahe u i kami e tawe wahani 
manulung arau mětěngkahengkę u watangeng i kami e 
sěntara ringangu apang ku měpěpěndang batangenge 
marange. Kai apa e kalongong i sire! | sire měkěkoą sasuka 
hala ku mangukuré batangeng i sire ringangu sasuką i sire. 
13 | kami e walinewe kerene. Kereu i kami e mahulesa, i 
kami e tawe rumaliu kětakenge. | kami e mąngětąewe su 
kětakengu munara seng nipočngu Mawu Ruata waug'i 
kami e. Kų i kamene malaing nataho su ralungu pěsaračng 
ene. 14 Ky kamagengu i kami mětiwong Injil'i Kristus 

si kamene ute i kami e tawe lumiu wọu pěkětakengu 
pělahalěkang i kami e. 1> ĮI kami e tawe mědalo watangeng 
i kami ualingu saghedu taumata waline kų sulikudu 
kětakenge tuhu nipočngu Mawu Ruata e si kami. Kaiso 

i kami e kawe mang su ralungu pěkětakenge keręewe 
seng nipočngu Mawu Ruata e waug'i kami, ringangu 
mangiaking u i kamene mangkeng mangumbala si Kristus, 
tadeąu i kami e wotonge makakoą munara limembong 
kasěllahe sutaloarang kamene. 18 Ualingu kerene ute 

i kami e malaing makąpělěhabaru Injilě e su manga 

soa waline kų tawahaluasu harusě lumesąu watangeng 
ualingu halě kų seng nauadipě su pêlahalêkang u tau. 17 Su 
ralungu Winohe Susi e kabawohe, "I saing ku mapulu piau 

ilesa ute kěnangko lělesąu apang seng nikoą u Mawu e." 
18 U taumata rědaločnge ute kai taumata kų dědaločngu 
Mawu, walinewe taumata ku mědědalo watangenge. 

1 Kěnangko wala ią deng měkinau wodo kadodọ. 
1 1 Botonge arau éng? 2la e měkěkahumang i 
kamene, kereewe Mawu sěsane měkěkahumang i 
kamene. | kamene kai kere sěngkatau mahuala parawang 
ku bědang tą turą e seng takų nikědoěng u sarung 
ipěkawing u sěngkatau kaghiang ese kų i Kristus. 2 Kai 
ią e ghugěnggangu naungu kawe sarung kaiwogang ku 
sarung tą satiane si Kristus e, kereewe i Hawa e kalimona 
malaing nikawitaugang u tondoali u těmpu e. ł Batųu 
luhude i kamene měngkate maraluasě měmpanarimą 
u taumata měmpěděnta su anung kamene mase 
maněntiro mąanun Yesus baline-balinewe -- i Yesus takų 
ipěpakasingką si kamene. Ku i kamene malaing sadia 
rimae rohkě dingangu, "Injilě" nětatěntang u Rohkě 
u Ruata ringangu Injilé seng kinatarimą i kamene wọi 
kami. > Pěndangengku ią e walinewe nakoa su alungu 
"rarolohang" mawawaigě ene! £ Aramanung ia kai 
longong mědudato, kai su halě u kasingką ute walinewe 
longong. U ene seng takų niapasilo si kamene su patikų 
munara. 7 Su tempon ia e mělěhabaru Injilě si kamene, 
ią e tawe měgaghausě si kamene e apěněnewa si sia 
sarang kadodọ; kų ualingu ene ią e mětětěngkasaną u 
watangengku. lą někoą kerene tadeąu mapakarangę i 
kamene. Ku lěčnnačng ene kai sěmbaų pěsasala wọu 
ia si kamene ngae? 8 Su tempong ia mětětangkiang si 
kamene, ią e tětangkianeng u manga jamaatě baline. 
Botonge ikawera u ią e kai makądugi manga jamaatě ene 
mědeąu makapětulļung si kamene. ? Kereu su tempo ene 
ia e kakawusange, ią e tawe sarang sěnsule mapakasusang 
kamene sarang sěngkatau. Kêbi apang takų gěgausang e 

seng nitalung u manga aną u sěmbaų bọu Makedonia. 

la e mětěteghang sěngapam botonge tadeąu ią e tawe 
makasigěsą si kamene baebe su ralungu kakakoą kereapa, 
dingangu ią e mang sarung hanesě měteghang tadeąu ene 
mang matatana kerene. t? Dalesaku ini e mamben tawe 
ikarčdasě baląewe měnsang su weọ e sude su kaguwau 
Akaya, batųu těntirong Kristus kų kahěngang e kai si sią. 
11 Unyewe ia něbera kerene? Kiwuau kai ualingu ia e 
tawe kiměndag'i kamene ngae? Mawu Ruata e masingką 
u ią e kykěndag'i kamene. 1? Apan taku kěkoateng ini e 
malaing takų koateng su tempo ramahi tadeąu manga 
"rarolohang" baline e tawẹ dalenge waugu mapakasěllahu 
watangenge ku měmpěberau i sire nêmpêmunara 
mêsulung i kami. !3 Taumata kerene ute kai manga 
mahang darolohang. | sire kai mělahalě kų měměmuliną 
taumata ringangu mětětěngkaambing kere manga 
rarolohang i Kristus. 14 Abe karalinaų u i sire měmpěkěkoą 
kerene, u setang sěsane malaing nakiraluměmping 
manihing malaekatu tualagě e! 1° Tangu abe lai ralinau 
kereu manga mětatangkiangu setang e makiraluměmping 
manihing manga rarolohang měmpěkěkoą kapulun Duata 
e. Susamurine i sire lai sarung měmpanarimą u wawalise 
tuhuewe kasarian patiku apang kakakoą i sire. 18 Kapia 

ia měbera u: Abe piau mangěnna u ią kai longong. Kai 
kereu i kamene kawe měmpąngěnna u kawe kerene, ute 
apakawalako ią longong ini e deng lai lumesa kadodo. 

17 Tangu! la deng měsěbąu ralesaku, kaiso ini e walinewe 
Mawu e něngoro si sią pěběberang ene. Su halé ini ią 

e kai kahěnga-hěngang měbisara kere sěngkatau wodo. 
18 Mambeng malawo taumata ku lulesau manga halě u 
madunia, tangu ią e mapulu lai lumesa e. 1? Kų i kamene 
měngkate maraluasě makakědang su těngon taumata kų 
longong, batųu i kamene měpěpěndang batangeng e enę 

e kapandene! 2° | kamene měngkate mapakawala kereu 
piau mětahuěllang i kamene, arau manigěsą dingangu 
mangakalé si kamene, arau měpěpěndang batangeng 

e limembong karange e wọ'i kamene ringangu wahani 
měmeru si kamene. 21la e mamea mangaku u i kami e 
tumanie lome su měkoą kerene. Kaiso apang ku bahani 
ilesąu taumata waline, ią e wahani lai! (la e měběbera 
kere sěngkatau longong.) 2? Tau Ibrani e i sire? lą e 
malaing tau Ibrani. Tau Israel ngae i sire? lą e malaing 
tau Israel. Hiten Abraham i sire? lą lai kerene! 23 Manga 
mětatangkiang si Kristus, tangu i sire? Daringihange 

ią e seng měsulungu kinasueng'u tiněnna, kaiso ią e 
mambeng mětangkiang limembong kapiane wọu i sire 
kěbi e! lą e měkěkaradiahang limembong kasěgade, ią e 
masau itahungkų, ią e limembong kasaune pahangeng 
dingangu masau masara mate. ?4 Seng liman sule ia 
nipahangeng u tau Yahudi ringangu raluwagě těllum pulo 
sio su sulene. 2 Těllun sule niwěbahu tau Roma; ią selaing 
bọu niwahungang'u watu. Těllun sule ią nikasiladeng u 
kapalé su laudě, dingangu sěnsule ią e měngkate rųdalěto 
su laudé gěnnangu ruam pulo ěpą su kaorase. ?6 Masau 
su sulene ią e rydaleng su raleng makągaghěnggang; 
ghųgěnggang u kalěbačng, piau mělingu; sombang 

bọu sěmběkan Yahudi arau lai wọu sěmběkang baline 
Yahudi, silaką su soane, silaka sulikudu soa, silaką su 
laudé, ringangu wọu apan taumata ku mangakung 
batangenge kere aną u sêmbau lawọ taumatan Sahani 
sěmbaliau waline wue. ?” lą e měběbalinsuagě dingangu 
měkěkaradiahang sěngapam botonge, ilělanggange, tawe 
kumakaěčng, tawe manganginung, masau malanting u 
tiang tą lohone, dědahěndongang ualingu tą lahêmbung 
badang dingangu tą u pětumanakeng. 28 Su sěmběkang 
kěbj ene, ěllo-ěllo ią e malaing ghųgěnggangu kakakoau 


2 KORINTUS 11.29 —12.6 553 


apan jamaatě. “Maeng piau mělome ią e malaing 
mělělome ringang. Kereu piau mąnawo su ralungu rosa, 
naungku e malaing mąpěndų dingang. 3° Tangu, kereu ią e 
kai hinong pia u ilesą, tangu ią elulesa u apang mělělahę u 
karalomeku e. 3t Duata, i Amangu Mawu Yesus masingka 
u ią e tawe měkakonti. Karimako arenge dědaloěčng sarang 
marěngu-děngu. ?? Pią e ią nąung su Damsyik, guběrnurě 
naung měpěparenta sene kai su parentan Datu i Aretas, 
něndolohu manga sordado piněndiagą tukadu soa ene kų 
piněnamę sią. 33 Kaiso su ralungu sambeka ią e niuluhè 
tanae limiu lohange sěmbaų su meselě e. Kerene koą e 
sarang ią naliwirě bọu limang guběrnurě ene. 

1t Mamben tawẹ untune kereu lumesa. Kaiso ia e 
12 mang mapulu lumesąu apan tinodẹ u Ruata e si 
sia su ralungu pêlalahe arau su ralungu papasilo. 2 lą e 
masingkąu tau Sahani sěngkatau kų mapulo êpa su taunge 
tamai naliu e nihengke solong tampa karangetange su 
sorga. (la e wěga wue měnsang badange kahěnga-hěngang 
nasapuą arau ene samatang sêmbau papasilo -- kětąeng 
Mawu Ruata masingka.) 2 Sěnsulļęko lai saų takų ipauli: 
la masingką tau ini e niapakapua solong Firdaus. (la 
e wěga měnsang kahěnga-hěngang badange nasapuą 
arau kai kětąeng sěmbaų papasilo -- kětąeng Mawu 
Ruata masingka.) Ku sene tau ene dudaringihé apang 
kų ta ikaweran taumata ringangu apan tawe iapakawala 
ipakiwera su taumata. 4 (12:3) è Kai waugu taumata ene 
e ią e mapulu lumesą, balinewe ualingu watangengku. 
Baugu watangengku e tumbąeweng kakakoa ku mělělahęu 
karalomeku e, hinon takų ilesą. ë Ungkuěng manga ią 
e mang mapulu lai piau ilesa, ute ią e tawe mapulu 
kětąeng makoą taharudato kų kawe tą katěngade. 
Kai ią e mang mětingkědang u watangeng, tadeau ta 
apa taumata měngiralingu ią kai limembo wọu apang 

kinasilone taku kinoa, dingangu seng kinaringihe seng taku 
nibawera e. 7 Kaiso tadeau ia e tawe tumanje mangobotě 
ualingu manga papasilo masasěllahě ene, batangengku 
nighělirangu saki su wadang kų alingkai palakarą u 
setang. Sakį ene niapahombang baugu ipêmahang si sią 
tadeąu ią e tawe mětěngkarangę u naung. 8 Těllun sule 
ia měkěkaliomaneng su Mawu tadeau saki ene alakeng 
bọu wadangku. ? Kaiso Mawu e kai simimbang u, "lą e 
kukěndagi kau ringangu ene e seng kapapiane waug'i kau; 
u kawasa-Ku e limembọeweng katoghase kereu i kau e su 
ralungu karalome." Kai ualingu ene hakiu ią e mapiangbe 
lumesąu karalomeku, u kereu ią e lome, ute hatede su 
tempo ene ią makąpěndang u i Kristus e mąněntanudu 
katoghase si Sia e. 1? Tangu ią e měngkai luluasu kalawou 
karalomeku. Kerene lai ia e malaing maluasě kereu 
ualingu i Kristus ią e tětongkeaneng, ią e Iěhombangengu 
wéha, pěsěsasahusuang, dingangu ią elêhombangengu 
susa. U kamagengu ią lome, ute seng su orasě ene e ią 
matoghasě. 11 Mamben těngadě ią seng nětěngkakoą 
kere taumata longong -- kaiso kai i kamene nakawodali si 
sia nakoą kerene. Tumuhu hinone e kai i kamene hinong 
mědalo si sią. U manilaing ią tawe mangalene apa, kai 

ią e tawe nanawo sarang kadodọ, su kalawọu manga 
"rarolohang" baigě ene! 12 Kalawou karalinau dingangu 
kakakoą tawẹ sihinge ore lai manga munara masasěllahě 
e sen takų tinodẹ dingangu kasasabarě si kamene baugu 
ipělělahę u ią e kai sěngkatau rasulě. 12 Kai su haļě sude 

i kamene nipalandačng kereu isuką su manga jamaatě 
baline? Mětěngkarangę kětąeng su kakakoą ini: u ią e 
tawe naměhą si kamene waugu pěngangongkosě si sią e. 
la ampungẹ e su pěsasaļaku ene! 14 Kų ini e seng katěllun 
sulene ią sadia mětiwo si kamene. Dingangu ią e tawe 
mapulu makasigěsą si kamene, u takų ilělundang e ute 

walinewe rarotong i kamene, kaiso kawe watangeng i 
kamene. U walinewe manga rariọ e hinong mědeą biahu 
ghaghurange, kaiso kawe maghurange hinong mědeą 
biahu palahana e. 1° Ualingu ene tangu malļuasě bue ią e 
manarakangu patiku sabarang e waug'i kamene, sarang 
lai wadangku e takų isarakang baug'i kamene. Kereu ią 

e kereng kakěndage si kamene, ute hinone wue ngae i 
kamene mahalin tatalěntų e si sią? 1° Ho! | kamene e 
malaing kimire u ią e tawe sarang sěnsule nakasigěsą si 
kamene. O kawe piau měběbera u ią ini e maliewehě; 

u ią e makąhombang untunge wọu i kamene ualingu 
tahuakalļěku. 1” Makoąbe kereapa! Arau ią e kai manawu 
untunge wọu i sire takų irědolohě si kamene tangu? 18 a 
e seng nendoloh'i Titus pinětiwo si kamene, ringangu ią 
něndolohu aną u sěmbaų Sahani waline ene niapataking 
si sie. Ku kai mangala untunge i Titus bọu i kamene 
ngae? Kai i kandua e mělěhalěbe timonane měsulung 
mase koą u pělahalě i kandua e malaing měsulung. 

19 Aramanung su tiněnnang kamene i kami e kai mědeąu 
mětahutěndąu watangeng i kami su těngong kamene? | 
kamene mambeng něsala énna! Mawu Ruata e masingką 
u kěbi iwěberang kami e ute kai tutuhu kapulung Kristus. 
Dingangu kěbji apan nikoą i kami e kai waugu ipamêti 
pěbawiah'i kamene marohkě. 2? lą e ghħhųgěnggang, u su 
tempong ią mětiwo si kamene sarung, takube kağčbakeng 
i kamene e walinewe kere lêharapeng. Kiwuau kai 
sarung piau měmpěkakoka, měsasingking, naung matěti, 
malaanggang, měmpěsasamedě, měmpěsěsasahowong, 
obotě dingangu pěgaghaghohaeng. ?! lą kai ghugěnggang 
u kamagengu su tempong ią duměnta ute Mawu Ruata 
e sarung mapakasana'u ia sutěngong kamene, dingangu 
ią e sarung sumangi batyu malawọ sutaloarang kamene 
e kų naung měmpědědosa e tawe něbalui ringangu tawe 

něngědo wọu kakakoą i sire lamuhu, kotorě dingangu 
tawe su hinone. 

1 Seng katěllun sulene ini e ią duměnta mětiwo 
13 si kamene. Su ralungu Winohe Susi e kabawohe, 
"Waląewe su halě sude, kai hinong tahutěngadeng u 
rarua arau těllung katau sahidine, wuhuewe halě ene 
iaku." 2? Taumata naung su tempo tamai e seng bọu 
někoą pěsasala ringangu kěbjewe taumata waline, seng 
bọu takų lěhabareng kalimona su tempong ią nětiwo si 
kamene su karuan sulene. Kų ini e tangu těntalang ią 
deng maraung kamene, ia mauli kapia u kamageng u ia 
sau duměnta kapia, ute tawe u sarang sêngkatau wọu i 
sire ku sarung maliwirě bọu hukumang. 3 Tangu i kamene 
sarungbe makaěbą kěbi sasahidi apang ikěkapulung 
kamene u i Kristus e kahěnga-hěngang mělěhengetang 
luliu watangengku. Kereu i Kristus e měkaradiahang si 
kamene ute i Sie walinewe mělělondo, kaiso i Sie kai 
měnodęu kawasan'E sutaloarang kamene. 4 Těngadě bue 
su tempong i Sie nikuruisě, i Sie kai lome, kai arawe orasě 
ini e i Sie kai něbiahě ualingu kawasan Duata. | kami 
malaing lome su ralungu pěbawiah'i kami kų nasěmbaų 
dingang'i Kristus, kaiso kereu i kami mětěngong kamene, i 
kami e malaing sěngkakatoghasě dingang i Kristus ualing'u 
kawasan Duata. 2 Kěnang i kamene pěmpaniką batangeng 
i kamene hala, měnsang i kamene kahěnga-hěngangbe 
měmpěběbiahě mąbawanggilě su pangangimang si 
Kristus! Mamben těngadě i kamene masingką u i Kristus 
Yesus e ene su ralung i kamene! -- nětatěntangbeng 
kereu i kamene kahěnga-hěngang tawe mangimang. £ lą 
mělěharapěu i kamene masingką bue u i kami e walinewe 
taumata tą darage. 7 I kami e měkěkaliomaneng su Mawu 
Ruata malowọko i Sie mětulung i kamene tadeąu tawe 
měkoą pěsasala. Balinewe waugu mąpasiala u i kami 

e mambem pelesa měmunara, kai tadeau i kamene 
měmpěkoąbe apang ikěkapulun Duata e -- baębe kěllačng 
i kami e ta nakawěbalě, kai tawe apa-apa! SU i kami e 
tawe makakoąbe apa měgulewasu katulidě e; i kami e 
hinongbe tumuhu katulidě e. ? Maluasé bue kereu i kami e 
lome, ringangu i kamene e matoghasě. I kami e malaing 
měkěkaliomaneng tadeąu i kamene e měngkasukų. 10 Kai 
ualingu ene hakju ia němohę u suratě ini su tempong ią e 
wédang tawe dise ringang i kamene. Ualingu ene tangu, 
kereu ią e sarung duměnta ute tawahaluasu ią měhěgisě 
si kamene měpakę u kawasa nionggọu Mawu e si sią. 
Kawasa ene nionggọ e ipamangung si kamene walinewe 
ipěgěnggoghahě. 1t Samurine manga aną u sěmbaų, 
pakaraluasě bue i kamene, ringangu pěmpětawakali wue i 
kamene měmpětěngkasukų. Ku tarimako sasalêntihoku e. 
Pakasasěngkanaung bue ringangu pakaghaghighilě bue. 
Mawu Ruata e kai pungu tatalěntų dingangu pědarame e 
sarung mahundingang i kamene. 12 Pěmpěpapangadatě 
bue sěmbaų dingangu waline, su ralungu pěkakakěndagě 
e keręewe pětatěnganąu sěmbaų u taumatan Sahani. 
Patiku umat'u Ruata e mąngimang e němpěndohongbe 
tabeą si kamene. 12 Mawu Yesus Kristus měngalamatě si 
kamene. Mawu Ruata e kukêndag'i kamene, dingangu 
Rohkě u Ruata e mąněntanudě si kamene sidutu! Adat'i 
kami, Paulus 14 (13:13) 


GALATIA 


1t Manga aną u sěmbaų apan jamaatě su kąguwąu 

Galatia; la Paulus dingangu kêbi aną u sěmbaų Sahani 
apan dingangku, mělěharapě milomboko Mawu Ruata 
i Amang i kitẹ dingangu Mawu Yesus Kristus mangonggọ 
u alamatě dingangu karalunsemahě si kamene. lą 
nakoą rasulě e balinewe ualingu taumata arau ualing 
nihengke u taumata, kaiso kai ualingu i Yesus Kristus 
dingangu Mawu Ruata i Amang i kitẹ kų seng niapěbiah'i 
Sie kapia wọu kapapohong'E. ? (1:1) ? (1:1) #Tumole 
kapulun Duata i Amang i kitẹ, i Kristus e nanarakang 
u watangenge nakoa sasaliung kalawọu rosang kite, 
tadeąu i kite ipakasalamaté bọu tempong karalai ini 
e. > Dalo su Ruata sarang marěngu-děngu. Aming! 6 lą 
dųdalinaų u manga aną u sěmbaų! | kamene nikakuin 
Duata ualingu tatalěntų i Kristus, arawe ini i kamene 
kawe kalighae měmpěbilingu Ruata kų tumole, "injilě" 
baline, su likudu Injilě bọu anun Duata. 7 Tumuhų dalenge 
ute, tawe, "injilě baline". Kětąeng piau mělěhabaru 
"injilě" mąanun Kristus si kamene ipěkěkakaliu hakjewen 
makakoa ganoha si kamene. 8 Taumata ku mělěhabar'u 
"injilě" su likudu Injilé ilěhabari kami e, ute waląe kere i 
sie pakihukung u Ruata, maningbe lai tau ene kawe i kami 
hala arau kawe malaekatě bọu sorga. ° I kami seng bọu 
něbera kalimona, kų ini e tangu sěnsuleko lai ią měbera: 
taumata mělěhabaru, "injilě" baline, su likudu Injilé kų 
seng kinatarimą i kamene woi kami e ute taumata ene 
mapiangbe nilahukungu Ruata. 1° Kų kiwuau ualingu 
ene tangu kai ią mangą e mělěharapě iléakun taumata? 
Mambeng tala! la kětąeng mělěharapě pěngangakun 

Duata. Apa měnsang ia kai kąpěngěngalą e naungu 
taumata tadeąu makaluasě naungu taumata? Kereu ią 
bědang měkěkọa kerene ute, walinewe êllang i Kristus. 

11 Manga aną u sěmbaų harusě masingka u Injilé takų 
nihabarě e walinewe wọu taumata. 1? lą e tawe manarima 
u habarě ene wọu taumata, ringangu tawẹ u sarang 
sěngkatau lai kų naněntiro si sia. | Yesus Kristus sěsane e 
nělahę u ralohon Injilě ene si sią. 1 Tantu i kamene seng 
nakaringihě mąanung pěbawiahěku nąung kalimona kere 
sěngkatau tumatole agaman Yahudi. | kamene masingkau 
kereapa kahěgise ia měkoą jamąat'u Mawu ringangu 
kereapa kasěgade ią mědeąu makapěminasa. 1* Su halļě 

u měndalengu agaman Yahudi, ią nangělembo wue wọu 
kalawọu taumatan Yahudi apaewen sěntinuwo ringangku. 
la e makěhagě bue su halě u manga tundung i upung 
gaghurang i kami. 19 Kai ualingu kapian naungu Mawu 
Ruata, i Sie namile si sią kalimonan ią niwantelě dingangu 
někui si sia tadeąu mětangkiang si Sie. 16 Mawu Ruata 
nělahę u Ahus'E si sia tadeąu Walo Mapia mąanung Ahus'E 
botonge takų ihabarě su apam baline tau Yahudi. Su 
tempo ene ią tawe nakoa solong anun sarang sěngkatau 
mědeąu makitěgu. 1 lą e tawe lai nakoą sarang anun 
sai-sai su Yerusalem apan seng kalimona wọu ia nakoa 
rasulě. Kai ią e rimaleng sarang banuang Arabě, mase 
wọu ene něsule kapia solong Damsyik lai. 18 Těllu taung 
tuhu e, ią nakoą sarang Yerusalem mědeąu měsombang 
dingangi Petrus. lą nětaną dingange kětąu mapulo lima 
su êllone karěngųe. 1? lą tawe něsombang dingangu 
manga rasul baline, kětąewen i Yakobus aną u sěmbaų 

u Mawu. Apang kų takų niwohe ini e kai těngadě. 
Ruata e masingką u ia tawe měkonti! 21Bou ene ią nakoa 
sarang manga wanuan Siria ringangu Kilikia. 22 Sarang 
tempo ene manga jamąat Sahani su Yudea e wědang tawe 

apidu nakakirala. 231 sire kětąeng makądingihě taumata 
němpěbera, "Taumata kų nąung kangere mąnumbiagě si 
kami, ini e mělěhabaru pangangimang ku kangere naung 
kapulune kawe winasaěčng." 24 Tangu i sire nčmpědalo 
Ruata ualingu ią. 

1 Mapulo ěpą su taunge tuhu e, ią nêbali sarang 

Yerusalem dingangi Barnabas, masene něbawa ko lai 
si Titus. 2? lą nakoa sarang Yerusalem batyu Mawu Ruata 
e seng nělahę si sią u ią harusě tamai. Kų suralungken 
pěsasombang natuntų dingangu manga matatebone 
sene, ią něnualagu Injilě apan takų ilěhabarě su taumata 
apąewen baline Yahudi. Batyu ia madiri tawakaliku naung 
kangere, dingangu orasě ini e makoąbe tawe mangalene. 
3 | Titus, dingangku e kai sěngkatau taumatan Yunani, 
kai tawe nisihasa patole tiahan sunatě e, “maning lai 
pią taumata měmpěněnihasang halě ene. | sire kai 
taumata němpěkěmbuni su ralungu ghalipohon kitę kų 
makitiką u kai aną u sěmbaų. | sire němpětěngkalaų 
mapěni-pěnisě mědeąu měmpěpahimang karaliwir'i kitę 
ualingu i kitẹ kawe nakauhě dingangi Kristus Yesus. | 
sire mapulu mapěbali i kite naung kere kalimona kere 
ěčllang, 2 kai i kami e tawe napakawala kadiongeng sarang 
kadodọ si sire, ualingu i kami mapulu měndiagą tadeau 
Injilé e katatanabe wurěsi waugi kamene. ê Maning 
kerene, tawe apawe manga halě buhu tětuntukang bọu 
ia kahian taumata apaewen ikěkapanda matatebone -- 
kai si sia ete wue měngkate měsulung kereu i sire kawe 
matatebone arau tala watų u Ruata e tawe měmanda 
ghati. 7 Su sěmběkane, taumata ku ikěkasilo matatěbone e 
mangaku, u Ruata seng dimolohu ia mědeąu pělěhabaru 
Injilé su waline tau Yahudi, měsulungu kere i Sie seng 
něngoro si Petrus baugu pěhabaru Injilě ene su tau 
Yahudi. 8 Watų u Ruata e nangonggọ u toghasě si Petrus 


GALATIA 2.9—16 561 


baugu makoa darolohang baugu tau Yahudi, ringangu 
měngonggoọ u toghasé lai si sia makoa darolohang baugu 
waline tau Yahudi. ? | Yakobus, i Petrus dingangi Yohanes, 
apang kakěllačng nakoą manga těmbonangu jamaatě 
něngaku u Ruata seng něngonggọou munara těntani ini 

e si sią. Tangu i sire nêngumbele lima ringangi Barnabas 
dingangku nakoą kere tatialan pědalahapi. Mase i sire 
ringangi kami mapulu měsěngkanaung sarung měmunara 
sutaloaran manga wansa waline Yahudi ringangi sire 
sutaloaran tau Yahudi. 10 Kakěsąe rorong i sire ute kai 
mědeąu i kami iapątatingang tau kasiang ku ią mambeng 
maļuasě měkoą halļě ene. 11 Sarąeng i Petrus diměnta 

su Antiokia, ią dimoką si sie su těngone batųu kakanoą 

e něsalļa. 1? Kahumotong-motongange i sie naiang 
kimačng-sěngkakačng dingangu manga aną u sěmbaų 
baline tau Yahudi. Arawe sarąeng taumata rarolohang 

i Yakobus narěnta, i sie napakaraung batangenge wọu 
manga aną u sěmbaų baline tau Yahudi sembeng lai 
tawe mapulu kumaěng dingangi sire, watu u mataku 

u i sire kų mapulu tadeau kěbjį taumata ipakisunatě. 

13 Manga aną u sěmbaų Yahudi lai waline malaing timole 
sěngkapěmělle kere i Petrus, hakju i Barnabas malaing 
kěkawinsanačngu pěmaměllen sire. 14 Kerene ią makasilo 
u kakanoą i sire tawe sěndalengu katěngadu Injilé ene, ią 
něbera si Petrus su těngong kakěpalu taumata narěnta 
sene, "Kamagengu i kamene taumatan Yahudi kai seng 
měběbiahě kere waline tau Yahudi, unųe wue i kamene 
měnihasawe taumata waline měbiahě kere tau Yahudi?" 
15 Těngadě tumuhų asalè, i kami kai tau Yahudi ku 
balinewe "taumata waline Yahudi marosa". 16 Maning lai i 
kami masingką u taumata e měsěngkapia ringangu Ruata 
kětaeng ualingu mangimang si Yesus Kristus, kai walinewe 
ualingu měndalengu toratě. | kami hala lai mangimang si 

Yesus Kristus, mědeąu i kami měsěngkapian Mawu Ruata, 
ualingken pěngangimang i kami ene, kai walinewe ualingu 
i kami měděndalengu toratě. Batųu ualingu měndalengu 
toratě e, tawęu sarang sěngkatau rembeng měsěngkapian 
Duata kapia. 17 | kami e seng mětětatětehě sěngapam 
botonge měsěngkapian Duata supěbawiahě masêmbau 
dingangi Kristus. Kai kamagengu seng bọu měndalengu 
ene, kuteu i kami e mang těbe "taumata marosa" malaing 
kere taumata waline tau Yahudi, apa měnsang ini e ualingu 
i Kristus nakawaradosa si kami ngae? Nalaheu mambeng 
tala! 18 Kereu ią měměti sau tiahan toratě ku seng takų 
nighoghahě, ute ią seng nakoą taha lampa toratě. 19 Kai 
ią e seng nate su toratě -- niapakapate waugu toratě 
ene sěsane -- mědeąu ią makapěbiahě baugu Ruata. lą 
seng nikuruisě dingangkeweng Kristus. 20 Kuteu ini e 
waline lai ia měběbiahě kaiso i Kristus měběbiahě su 
ralungu watangengku. Biahě ini takų ipěběbiahě ini e 
kai pěbawiahě ualingu pangangimang su Ahusu Ruata 
kiměndagu ią dingangu seng nětěngkasarakang baugu 
ią. ?1 lą tawe měgagholọu tatalěntų u Ruata e. Kereu 
pěkakauhu taumata ringangu Ruata e mariadi mapia saų 
ualingu měndalengu toratě, ene mangalene kapapohong i 
Kristus tawẹ gunane! 

t Manga ana u sěmbaų taumatang Galatia! | 

kamene mambeng longong! Ku i kamene měnsang 
nikaraghusang i sai? Papateng Kristus su kuruisě e seng 
takų sau nitualagě dingangu malahe-lahe si kamene! 
2 Kěnangko pěhabarě si sią halě sěmbaų ini: Apa i kamene 
seng něnarimąu Rohkě u Ruata ualingu měndalengu 
toratě, arau kai ualingu i kamene nakaringihě Injilě 
bọu Ruata ringangu mangimang si Kristus? 3 Unų e i 
kamene kerene kalongonge! | kamene seng němpanětą 
u pěbawiahě buhu ringangu Rohkě u Ruata, kawe ini 

ikamene mapulu mapakasuku ene ringangu kuatu 
watangeng hala? 4Ku kai tawe kěhase kěbįj apan seng 
nikačbą i kamene tangu? Kawe unųe tawẹ gunane? 

5 Ruata e nangonggọ u Rohkě'E si kamene ringangu 
někoą manga tanda makąlaherang sutaloarang kamene. 
Apa měnsang Duata e někoą ene ualingu i kamene 
něndalengu toratě arau ualingu i kamene nakaringihě 
Injilě e kų mangimang si Kristus? ê Ene mèsulungu kere 
mabawohe su ralungu Winohe Susi maanung Abraham -- 
kere ini, "i Abraham mangimang su Mawu Ruata, ringangu 
ualingu pangangimange ene i sie nitarimą u Mawu Ruata 
alingkai taumata makaluase naungu Mawu Ruata." 7 Ku 
kěnangko i kamene pakačnna u taumata kahěnga-hěngang 
hěntong Abraham ute kai taumata mangimang su 

Ruata. 8 Winohẹ Susi seng nakasilo rokeng kalimona u 
Ruata e kawasa mapakariadin baline tau Yahudi e saų 
měsěngkapian Duata, kereu i sire mangimang si Sie. Injilé 
ene nipakasingka dokeng kalimona si Abraham su ralungu 
kědo ini, "Su ralung i kau Ruata sarung měngalamatě 
patiku umatě su wowon dunia." °? | Abraham mangimang 
hakiu i sie nialamateng. Kerene lai patiku taumata apang 
mangimang, sarung sěngkaalamatě dingangkewen i 
Abraham. 1° Apan taumata ku mangumbala su toratě 

e kěbį měběbiahě su alungu laane. Batųu su ralungu 
Winohe Susi mąbawohẹ u, "I sain tawẹ satiane měndaleng 
patiku apan mabawohe su ralungu bukě u toratě e, ianeng 
Duata!" 11 Tawẹ u sarang sěngkatau měsěngkapia ringangu 
Ruata ualingu měděndalengu toratě. Halě ene seng nilahę 
su ralungu Winohe Susi, "Kětąeng isain mąngimang su 
Ruata hakiu pěkakauhě dingangu Ruata sau makoą mapia 
ku sarung měbiahě!" 1? Kai toratě e tawe kinaianeng 

su pangangimang. Su ralungu Winohẹ Susi mabawohe 

u i sain měndalengu toratě e, sarung měbiahě ualingu 

toratě ene. 13Arawe i Kristus něliwirě si kite bọu anen 
toratě. | Sie někoą ene ringangu napakawalan batangeng'E 
nianeng, ualingu i kite. Batyu su ralungu Winohe Susi 
mabawohe, "Kalaane, si sain nate magaghantong su 
kalu." 141 Kristus někoą kerene tadeąu alamatě nikědon 
Duata si Abraham nionggọ lai su apan baline tau Yahudi. 
Ualingu ene i kitẹ malaing mangimang su Ruata kų 
makatarima u Rohkě ku nikědon Duata ene. 1° Manga 
aną u sěmbaų! Mapiangbe ią měpakę u kakakěllačng bou 
čbąu pěbawiahě měllo-měllo. Kereu taumata měngikiu 
pěkakakědo kų kědo ene seng nitahuntěngareng ute 
taweu sarang sěngkatau makaghoghahě pěkakakědo ene, 
arau makapěnambang manga apa si sie. 18 Kalawọu kědon 
Duata e nikakoą u Ruata waug'i Abraham dingangu waugu 
hěnton Abraham. Su ralungu Winohe Susi tawe nawohe 
"kai waugu taumata hěnton Abraham", ku mangalene 
taumata lawọ. Kuteu mabawohe sene ute, "dingangu 
waugu palahěntonu mangalene sěngkatau tudę", kų kai 

i Kristus. 1” Ku takų sarung ipauli sini kai ini: pěkakědon 
Duata seng nikoa dingangu nitahutěngadeng kalimona. 
Toratě kų nionggọ samurin ěpą u hasų těllum pulo su 
taunge tawe makaghoghahě pěnanahuntěngadě dingangu 
makarědasěbe kědon Duata ene. 18 Kai kereu laonggọ u 
Ruata isěsangę su toratě ute ene walinewe lai laonggọ su 
kědo. Ualingu Ruata seng někědo si Abraham, ute Ruata e 
nangonggọ u ene si sie. 1? Kamageng kerene, kai waugu 
apa tangu toratě e nionggọ? Sasimbange ute toratě ene kai 
nitamba tadeąu mělahęu pěndalampang taumata. Toratě 
ene kětąeng mapakę sarąeng darěntan sěngkatau hiten 
Abraham kų nisěbą su ralungu kědon Duata si Abraham. 
Toratě ene nionggọ u manga maląekatě pią měnaněpase 
sěngkatau taumata. ?? Kų hinong pią duang kamonaěng, 
buhuewe pią sěngkatau mananaloarane. Arawe Ruata 


GALATIA 3.21—4.1 565 


e tawe měgaghausě mananaloarane, watų u kai i Sie 
sěsane kimanoa. ?t Ku apa měnsang ene mangalene ute 
toratě e mědědoką dingangu kědon Duata? Mambeng 
těngadě tala! Kai kereu toratě e nionggọ mědeąu 
makariadi alamatě su pěbawiahu taumata, tangu taumata 
e makapěsěngkapiawen Duata su ralungu toratě. 22 Kai su 
ralungu Winohe Susi mabawohe patiku taumata e kai su 
alungu kawasan dosa. Ualingu ene, laonggọ ku piněkědo 
kų niwěnta su pangangimang si Yesus Kristus nionggọ 
si sire apan mêmpangimang! 23 Těntalang ta nąděnta 
tempone mangimang si Kristus, i kitẹ dědiagatengu toratě 
masěga-sěgadě; i kitę měsulungu nikakurung sarang 
pangangimang ene ilahe. 24 Dingangu kerene ute, toratě 
e nakoą kere měnaniti si kite sarang i Kristus duměnta 
mědeąu mapakariadin kite sau měsěngkapian Duata 
ualingu i kite mangimang si Kristus. 2? Orasě ini, ualingu 
seng tempone taumata mangimang si Kristus ute i kite 
semben tawe lai titikangu toratě. 22 Ualingu i kamene 
mangimang si Kristus Yesus, ute i kamene nasêmbau 
dingangi Sie; kų ualingu ene i kamene nakoa manga aną u 
Ruata. ?7 | kamene kěbi seng nisahani su areng i Kristus, kų 
i kamene seng něnarimą u watangeng i kamene apaewen 
kakakoą i Kristus sěsane. ?8 Su ralungu ene ute semben 
tawe pědalahaen tau Yahudi ringangu waline Yahudi bọu 
taloaran ěllang dingangu waline ěllang, bọu taloarang ese 
dingangu wawine. | kamene kěbį e nasěmbaų ualingu i 
Kristus Yesus. ?? Kereu i kamene tětaghuaneng i Kristus, 
ute i kamene kai hěnton Abraham. Ku i kamene sarung 
manarimą u apang kų nikědon Duata. 

1 Kai ią e hinong manahuntěngadě u karêngu u 
4 sěngkatau taghuang pusaką e reng darodọ, ute hinong 
pią taumata měněnahimata si sie ringangu mangurusě 
haghin pandungange sarang i sie makakaratingu umure 

kų tinantung amange. | sie i kěkoą mêsulungu sěngkatau 
ěllang manjeng i sie tuhu hinone kawe taghuangu patiku 
arěčtą ene. ? (4:1)  Kerene lai ringangi kite: Karěngų u 

i kitẹ deng ta nątěllang, i kite nikakoą ěllangu manga 
rohkě apan mąngawasa dunia ini. 4 Arawe su tempone 
mapia, Ruata e rimoloh'u Ahuse sarang dunia. Ahuse 
ene niwantelu, sěngkatau wawine ku něbiahě su ralungu 
kawasan toratě. 5 Ualingu ene, i Sie napakaliwiru manga 
taumata měběbiahě su alungu kawasan toratě; tadeąu i 
kite lai makoabe manga aną u Ruata. ê Ualingu i kamene 
kai manga aną u Ruata, Mawu Ruata rimolohu Rohkě u 
Ahus'E mapasuě su ralungu naung i kamene ringangu 
naungku, kų Rohkě ete měkěkui, "Amang, oh Amangku." 
7 Kuteu, i kamene semben baline lai ěllang, kaiso kawe 
aną. Kų ualingu i kamene kawe aną u Ruata ute Ruata 

e sarung měgěllįi u patiku sabarang apan nisadian'E 
waugu manga ana'E. 8 Kangerẹ i kamene wěgan Duata, 
ene hakiu i kamene nakoa ěllangu manga kawasa ku 
lěčnang kere mahang duata, kai tumuhų hinone walinewe 
Ruata kahěnga-hěngang. ° Arawe orasě ini e i kamene 
seng masingką u Ruata, arau limembo lain kapiange 
Duata e masingką i kamene. Ku unų e i kamene saube lai 
měsule su manga rohkě u dunia ini apan lome ringangu 
kasiang? Unų e i kamene mapulu sau ipětahučěllangu 
manga rohkě ene? 1? | kamene měsěsěmpj be manga 
ěllo sahi, manga wulang sahi dingangu manga taung 
sahi. 1 lą gugěnggang, kiwuą u pětatěngkasagheděku 
waugi kamene ta pulise apa. 1? Manga aną u sěmbaų! lą 
mědědorong sěngapam botonge tadeąu i kamene makoą 
kere ią. Ualingu ia malaing seng nakoą kere i kamene. | 
kamene tawe němpěkoąbe sala manga apa su těngoku. 
13 | kamene tantu reng makątahěndung kai apa e nakariadi 
si sia dokeng tětąe nakapěhabaru Injilě e si kamene. 

Batuu kai ualingu ią nasaki. 14 Su tempo ene i kamene 
tawe narěntingu ią, maningbe kakakoau wadangkue 
nakoą sasaluką masaria si kamene. Kaiso i kamene 
němpanarimąbeng ią tabidąen němpanarimą u malaekatu 
Mawu arau kere němpanarima i Kristus Yesus sěsane. £ | 
kamene měngkawe apa maraluasě kahěngang su tempo 
ene. Arawe ini ute kai suapa e karaluasě ene? la masingka 
u su tempo ene i kamene mambeng mapulu měmpělěsą 
matang kamene hala mědeąu onggotang si sia, kereu ene 
wotonge ikakoą. t6 Apa i kamene ini seng mětětiněnnang 
ia kere sědų, ualingu ia mělělahęu katěngadě si kamene? 
17 Manga taumata waline ene měngkate makěhagě 
měmpědeą si kamene, kutęu manga timonan sire kawe 
ralai. | sire kětąeng mapulu maměsų pěkakauhi kamene 
ringangi kami, tadeąu i kamene tumole si sire ringangu 
kakakěhagě. 18 Apąewe mapia, lombangeng su ralungu 
manga halě mapia, asalě měngkate kerene kų abe kawe 
kětąu kamageng ią ene ringangi kamene. 19 Manga anaku 
ikěkěndagě! lą orasě ini nakapěndang matědų ualingu i 
kamene. la natatědų kere sěngkatau wawine matêdu su 
tempon pamamantelu rariọ. la měngkai masunsara, kereu 
kakakoą i Kristus wědang ta nąsuang su ralungu watangeng 
i kamene! 2° la měngkate měkěkarimangu mapulu ene 
sutaloarang kamene ini, mědeąu ią makapěbisara si 
kamene ringangu tingihě baline, ualingu ią seng běga 
měnsang měkoą apa lai ringangi kamene. ?t Manga aną 

u sěmbaų apan mapulu měbiahě su alungu kawasan 
toratě, kěnang pědaringihě si sią! lą sarung měhabarě 

si kamene apang hinone mabawohe su ralungu bukě u 
Torati Musa. 22? Sene mabawohe u i Abraham pia ana e 
ruang katau: | ninang aną esêmbau kai sěngkatau čllang, 
arawe i ninangu ana baline e taumatawe waline êllang. 
23 Ana u wawine nakoa čllange piněhěndingbe su kapulun 

taumata. Arawe aną u wawine waline ěllange, naiwantelé 
ualingu nįkakědon Duata. 24 Ini wotonge ipake makoą 
papinintu. Bawine ruang katau ene, kai tabidąu papinintun 
kědo rarua; sěmbaų e wọu Wuludu Sinai -- ene e kai i 
Hagar; manga aną e pinčhěnding kere ěllang. 22 Kų i Hagar 
ene kai Wuludu Sinai su čntanang Arabě. | sie mělělahę 
u soang Yerusalem dingangu kalawọu tumaną e orasě 
ini seng nakoa ěllang. 28 Arawe Yerusalem su sorga ene 
kai Yerusalem naliu kų i sie kai i ninang i kite. 2? Batuu su 
ralungu Winohe Susi e mąbawohẹ, "Pahuluasě i kamene 
manga wawine kų tawe něhaną! Pahuliagě dingangu 
pětahimokoi ei kamene ta makapěndang kaliking bawine 
měhěnding! U wawine tiněntangu kawinge makareą aną 
limembong kalawọe wọu wawine měběbiahě dingangu 
kawinge." 28 Manga aną u sěmbaų! | kamene hala kai 
manga aną u Ruata nipěhaną ualingu kědon Duata; i 
kamene měsulung'i Ishak. ?? Su tempo ene ana pinêhana 
su kapulun taumata, manumbiagé aną piněhaną ualingu 
kapulun Rohkě u Ruata. Kerene lai orasě ini. 30 Kai apa 
wue mabawohe su ralungu Winohe Susi? Sene mabawohe 
kere ini: "Tokolěko ěllang bawine ene ringangkewen 
aną e, watų u aną u tau wawine čndaje sarung tawe 
makapěmusaką dingangu aną u tau wawine kų baline 
ěllange." 3t Kų manga aną u sěmbaų i kitę ini e walinewe 
manga aną bọu sěngkatau ěllang bawine; i kite e kai 
manga aną bọu wawine naliwirě e. 

11 kite ini e seng naliwirě, u i Kristus seng něliwirě 
5 si kitel Ku ualingu ene ute pěmpětumpaedě su 
karaliwiru, kų abe kawe sau mapulu makitahuěllang. 
2 Ene ěng, kereu i kamene mědorong makisunaté, 
ene mangalene i Kristus tawẹ gunane si kamene. Ku 
měběberang ini e kai ią sěsaku i Paulus. 3 Sěnsuļeko Jai 
ią mangonggọu ingate su taumata apan mědědorong 

makisunatě, u ią kai hinong měndalengu kaguwąu toratě! 
4 Kamageng i kamene mětawakaliwe měsěngkapian 
Duata su ralungu toratě ute, mangalene pěkakauhu 
ringangi Kristus e seng nąběsų. Ku ualingu ene i kamene 
měběbiahě su likudu tatalěntų u Ruata. ? Arawe si kami, i 
kami e mělěharapě u ualingken tulumangu Rohkě u Ruata 
e ringangu iwěnta su pangangimang i kami si Kristus, 
Mawu e mapakawalang kami měsěngkapia ringang'E. 

6 Batųu kereu i kite seng nasěmbaų dingangi Kristus 
Yesus, ute halěu tumuhų arau tawe tumuhų atorangu 
sunatě e tawe lai makoa sungkalene. Ku kahumotongange 
kětąewen pangangimang si Kristus, kų ene malahe su 
ralungu kakěndagi kite su taumata waline. 7 Kangere 

i kamene naungbe měběbangkuadě kerene kapiane! 

Ku ini e kawe unųe i kamene seng tawe lai tumuhu 
kapulun Duata? Kai i sai tangu mamitaugé si kamene? 

3 Nalahęu i sain někoą ene walinewe Ruata ku seng někui 
si kamene! ? "Lahaesě kadodo sarung makatuwo kalawọu 
gholopung," angkuèngu taumata. 10 Manjeng kerene 

ia deng bědang mangimangu i kamene, sarung tawẹ 
kanaung i kamene waline; batųu i kite seng nasêmbau 
dingangi Kristus. Ku ia mangimangu isaiewen apan 
mapêbêbingo u naung i kamene, sarung ihukungu Ruata. 
11 lą e wue manga aną u sěmbaų, unųe ią měngkate 
hanesě sěsědukang kereu ią bědang mělěhabaru tiahan 
sunatě e ghěgaghalečng? Kereu ia mambeng mělěhabarě 
kerene, ute pělahabarěku su halě u kuruis'i Kristus e 
tawe makakalěton sangkuralange. 12 Limembong kapiane 
manga taumata apan mapěkěkalemboghang u tiněnnang 
kamene ene saunengke sěbang sěnsulę bou jamaatě. 

131 kamene seng nikuiang tadeau makoa taumatang 
karaliwiré. Kai abe kawe měpakęu karaliwirě ene tadeau 
měngkate hanesě měkěkoą balaewe apa kapulung 

kamene koateng. Su sěmběkane, i kamene harusě 
měkakakěndagě dingangu mětětatondong tangkiang. 

14 Patikų toratě e seng nasahiangkung su ralungu wawera 
sěmbaų ini e, "I kau e kěndagěkong kasanggidangu 
kereewe i kau kuměndagu watangengu hala." 15 Arawe 
kereu i kamene kawe měkěkakahų sêmbau dingangu 
waline, ute pakapia wue, i kamene sarung mawinasa 
sěngkawinasa. 16 Timonaku e kere ini: Baląe kere Rohkě 
u Ruata e mamihing si kamene ringangu kumbahangbe 
měmpěbiahě tumuhų kapulun taumata. 17 Batuu kapulun 
taumata e mědědaroką dingangu kapulun Rohkě u Ruata, 
dingangu kapulun Rohkě u Ruata e mědědaroką dingangu 
kapulun taumata. | rědua ene měngkate lawọ tawe 
mahang pěločěng hakiu i kamene tawe makakoa apang 
kų ikěkapulung kamene. t8 Kai kereu Rohkě u Ruata e 
mangahą si kamene, ute i kamene tawe pěkawasačngu 
toratě. 19 Kapulun tabiatu taumata e malahe su ralungu 
manga kakanoą u pěsasundalě, karalamuhų, dingangu 
tawe mělahino; 20su ralungu pětatahamawu su mahang 
duata, pědalahopa, su ralungu pěsasasědu, pěkakakoka, 
sasingking, maligha měpědu, měněnaung batangeng 
hala; pědararalaj; pětatawang, 21 dingangkewen pananoi, 
pětatěngkiwukang, pěsasalimbang, dingangu lai waline. 
Su těngon patiku ene ią měmaghę mauli si kamene 
orasě ini keręewe nąung seng takų nipauli lai kalimona 

u apan taumata měmpěkěkoą kerene ute tawe makoą 
dalohon jamaatu Mawu. ?? Su sěmběkane, kereu Rohkě 
u Ruata mangahą pěbawiah'u pěsěngkatau ute wuane 
kai: | sire měkěkakěndagě, mědaraluasě, maghaghighilě, 
makakědang, dingangu mawawudi, maralahimumu 
sěmbaų su waline, masatia, ?? naung i sire masasaną 
dingangu měngkai mětětěngkaudupu watangeng. Tawę 
apa toratě měsěsědingu manga halě kerene. ?4 Taumata 

apan seng nakoą tataghuaneng i Kristus Yesus, taumata 
ene seng němate kakakoą u taumatane ringangu patiku 
kapulun gěsi ringangu ěnninge. 22 Rohkě u Ruata seng 
nangonggọ si kite pěbawiahě buhu; ualingu ene i Sie 
malaing harusě měngawasa pěbawiahi kite. 261 kite tawe 
wotonge měngobotě, dingangu mětatatědų u ralungu 
naung, ringangu lai měpapangiri sěmbaų su waline. 

1t Manga aną u sěmbauų kereu pěsěngkatau ikěkatangkaą 

měkěkoą dosa ute kěnangko, i kamene apan 
měběbiahě tutuhu Rohkě u Ruata, mamihing tau ene 
pěsule su raleng mapia. Kų i kamene harusě měkoą ene 
ringangu kasasikome kų diagate kumbahang sarang i 
kamene hala malaing kasalukateng. ? Kěnangko i kamene 
měmpěsasumbala měmamasačng bawawaěngu tau, 
tadeąu ualingu ene ute i kamene tutuhube laorong Kristus. 
3 Kereu pěsěngkatau maąngěnna u watangenge kawe 
kapiange, sěmbaliau tala wue, ute tau ene mangakalé 
batangenge hala. 4 Sčngkatau-sěngkatau pasibanika 
batangenge hala měnsang kakanoą e mapia arau ralai. 
Kereu mapia, i sie wotonge makapěndang lumesą u 
halě ene. Kai semben tawahaluasu isihinge su apang 
kěkoatengu taumata waline. ? Batųu sěngkatau-sěngkatau 
hinong masipasačng bawawaěnge hala. 81 saing 
manarimą u těntirong Kristus, kênang pamahią dingangu 
mananêéntirone kébi apan mapia si sie.  Kumbahang be 
kaakaleng. Duata e tawe ikapětataghunalang! Apan niasi 
e ene lai ikapěnsa e. 8 Kamageng i sain mêngasi tuhu 
kakanoą u taumatane, i sie sarung maměnsą u papate 
wọu kakanoą e ene. Arawe kereu i sie měngasi tuhu laaha 
u Rohkě u Ruata, i sie sarung maměnsąu pěbawiahě 
tutune wọu Rohkě u Ruata. ? Ualingu ene, kumbahang i 
kite masahe měkoą manga halě mapia; u kamagengu i kite 
tawe měngědo měkoą manga halě ene, sěnsule tempo 

i kite sarung maměnsą buane. 1° Kų, karěngųuewem pią 
loahe si kite, ute kěnangko i kite měkoą mapia su kêbi 
taumata, napalių e su manga aną u sěmbaų i kitę tamba 
pangangimang. 1! Kakěllako pakapia-pia bageang ini takų 
niwohe sěsaku ringangu hurupe gaghaghuwa. 12 Manga 
taumata kų makidarumalo ringangu manga halě u ghěsi, 
i sire e mětětatětehě manihasa si kamene tumuhų atoru 
pěsasasunatě. Arawe i sire měmpěkěkoą ene kětaeng 
tadeąu i sire tawe tumbiagengu tau Yahudi ualingu kuruisi 
Kristus. 131 sire apan tutuhu pělatorangu sunatě malaing 
tawe měndalengu toratě. Kai i sire mapulu i kamene 
ipakisunatě, tadeąu i sire makalesą u i sire matuhų su 
pělatorang ene. 1% Kai ią měngkatewe madiri lumesa 

u apa, tumbąewen Mawung kitẹ Yesus Kristus seng 
napohong nikuruisě. U watų u i Sie kawe seng napohong 
nikuruisě ute dunia e tawẹ lai mangalene apa-apa si sią. 
Dingangu sutěngon dunia ini, ią malaing tabidąu seng 
nate. 15 Nisunatě arau tawe nisasunatě ene walinewe 
kahumotongange. Kahumotongange ute kai makoą 
taumata wuhu. 16 Su taumata apan měběbiahě dingangu 
sipirange ene, ku kerene lai waugu patiku umat'u Mawu, 
ia mělčharapě Duata sarung mangonggọ u pědarame 
ringangu tatalěntų'E. 17 Mase, kumbahang delaing pią u 
sarang sěngkatau makasusa si sią, batuu su wadangku pią 
manga tatialan ia kai tumatole si Kristus. 18 Milumbako 
Mawung kite i Yesus Kristus měngalamatě manga aną u 
sěmbaų. Aming. Adat'i kami, Paulus 

t Kawanuang Duata su Efesus, apan matuhu su Mawu 

Yesus Kristus! 2la e kai i Paulus, darolohang i Kristus 
Yesus ualingu kapulun Duata, mělěharap'u malowoko 
Ruata i Amang i kitẹ dingangu Mawung kitẹ i Yesus 
Kristus mêngonggou alamatě dingangu karalunsemahé 
si kite kébi. 3 Dalo su Ruata, i Amang u Mawung kite i 
Yesus Kristus! | Sie něngalamatě mararohkě apąewen pią 
su sorga e si kite, ualingu nasěmbaų dingang i Kristus. 
4 Kalamonan dunia ini niriadi, Mawu Ruata e seng 
němile si kite bo'i Kristus ringangu timonane tadeąu i 
kite makoa tataghuaneng'E ringangu tawẹ turae sarung 
su těngon'E. Ualingu kakěndagu Ruata, tangu i Sie 
seng nisahe e reng kalamona u wọ'i Yesus Kristus, i Sie 
sarung měhengkę i kite makoą manga ana'E sěsane. 
Ringangu sembeng kerene kapulune kěkoateng'E. Dalo 
su Ruata karangetange, u wọu Ahus'E ikěkěndagę e i Sie 
mamben těngadě kukěndag'i kite. ” Batuu kapapohong 
i Kristus, i kitẹ e nilaambang u Ruata, mangalene i Sie 
seng něgěllju ampung si kite, bọu kalawọu rosang kite 
e. 8| Sie někoą kerene ualingu i Sie mamben těngadě 
kukéndag'i kite, dingangu kakěndagě ene nipědalembone 
si kite něpakęeng kapeleesa ringangu katatahuěnna. 
9 Tumuhu kapulun'E sěsane, Duata e kai měhabaru 
ralirung u kapulun'E si kite; batyu i Sie seng němutusě u 
kapulun'E ene sarungbe ipakaghanape si Yesus Kristus. 
10 Kapulun'E ene ute tadeau patiku sabarange bae su 
sorga ringangu waebe lai su dunia, makoa sěmbaų 
dingang i Kristus tabidąu těmbonange. Ku halě ini e tangu 
sarungbe ipakaghanapu Ruata e kereu semben nidatingu 

tempone. 1! Duata e měkoa patiku sabarang etumuhube 
sukapulun'E ringangu putusang'E sěsane. Dokeng bọu 
tětąe i Sie seng němile si kite, u i Sie mapulu tadeau 

i kite mariadiwe umat'E ualingu nasêmbau dingang i 
Kristus. 12 Maļowọko i kite e makoa kakalimonaêéngu 
mělěharapě su Mawu Yesus Kristus, mědalo Ruata ualingu 
kawawantug'E ta sihinge. 13 I kamene malaing seng nakoa 
umat'u Mawu su tempong kamene nakaringihě bawerang 
katěngadě e, kai Injilé mapakasalamat'i kamene. | kamene 
mangimang su Mawu Yesus Kristus, ualingu ene Ruata e 
něngonggọu tatialan tataghuanenge si kamene ute kai 
Rohkě'E ku seng nikědon'E. 14 Rohkě ene e kai papaiang 
tadeąu i kitẹ sarung mênarima apan seng kinědon Duata 
su manga umat'E. Ini e makatambam pěngangiaking 

i kitẹ u Ruata e sarung měngambang umat'E. Dalo su 
Ruata ualingu kawawantug'E. 1° Ualingu ene, naung 

ia deng nakaringihě u i kamene mangimang su Mawu 
Yesus, dingangu i kamene kukéndagu patiku umatu 
Ruata, 16 ią e tawẹ umpade mapatarimakase su Mawu 
Ruata mąanung kamene. lą e mang hanesě měsěsěbą 
arengu kereu ia měkaliomaneng. 1 la měkěkaliomaneng 
tadeąu Ruata Mawung kite i Yesus Kristus, i Amang 
mawantugě e, mêngonggou Rohkě'E si kamene. Rohkě 
ene e sarung mapakariading kamene pelesa ringangu 
sarung mapakalahęu Ruata si kamene hakiu i kamene 
makakirala si Sie. 18 I\ą mêkaliomaneng tadeąu Ruata e 
mamuka ralungu naungu mapakatualagě; tadeąu i kamene 
makačěnna u kai apa hinong kapěharapeng i kamene wou 
Ruata e kimui si kamene. Tadeąu lai i kamene masingkau 
kereapa kakěpale alamaté mapapia iapědědalembo seng 
nisadian Duata e waugu umat'E, 19 dingangu kereapa 
kasěllahu kuate Ruata němunara mąhěmpaliung kawasane 
su ralung i kite taumata apam mangimang. Kawasan Duata 

e tabidaeng kawasa tawe sihinge, 20 ku piněkaradiahang'E 
supią i Kristus niapěbiahě kapia wou kapapohonge 
ringangu nangonggọu kalaianeng'E karangetange ringangu 
Ruata e su sorga. 21 Kalaianeng i Kristus e něngalembong 
karangetange wọu patiku kalaianeng u têmbonangu 
kawanua, patiku měngangawasa, patiku měnaněllange, 
patiku manga mawu ringangu walaewe i saim pią pangkate 
mararange; bae i sire apan něbiahě su orasě ini, baewelai 
apan něbiahě su tempo ramahi kąděntane. ?? Duata e 
napakawatąu kěbi sąbarang su alungu kawasang Kristus, 
dingangu nêngonggoi Kristus su jamaatě e niapakakoą 
bọu patiku sabarang. ?3 Jamaatě e kai wadang i Kristus, 
niapakasukų i Sie kų něnukų haghim patiku su ralungu 
kěbi. 

1 Nąaung kangere i kamene nate tuhu marohkě 
2 ualingu i kamene marosa ringangu lųlawang titan 
Duata. 2 Su tempo ene i kamene tutole manga tundun 
dunia ini; mangalene i kamene tutuhu těmbonang u 
kawasam binangaeng maloahě, kų kai rohkě ete ini mang 
bédang měkěkaradiahang su taumata lųlawang Duata. 
3 Kalamona i kite kěbį e měngkai měsulung i sire; i kite 
e měběbiahě tųtuhų kapulung kite taumata, ringangu 
měběbatų e patikų kapulung gěsi ringangu tiněnnang kitę. 
Su tempo ene i kitẹ e kai taumata hinong makahombang 
dalangehu Ruata lai keręewe lai i sire waline. 4 Kaiso 
apae kasariane karalondo'n naungu Ruata! | Sie kereeng 
kakěndage si kite, 2hakju su tempong i kite naung bédang 
kinapateěng u rohkě e kahiąen pěsasalang kite e, ute i 
Sie napěbiah'i kite e kapia ringang i Kristus. Ku kětabeng 
ualingu kapian naungu Ruata e i kamene apakasalamat'i 
Sie. ê Ualingu i kitẹ e nasěmbaų dingang i Kristus Yesus, 
Duata e měmiah'i kite kapia ringang'E, tadeąu mapakaiang 
i kite sěngkakaiang dingang'E su ralungu sorga. ” Duata 

e měkoą kerene tadeąu su tempo e ramahi kąděntane 
taumata e makasilo u kereapa kasěllahe kakěndagu Ruata. 
Kakěndagě ene nilahęu Ruata su kapian naung'E si kite 
nilahe e si Kristus Yesus. 8 Mawu Ruata e kukèndagii 
kamene, hakiu ene i Sie měngambang si kamene, watu u 

i kamene mangimang si Yesus. Kasasalamat'i kamene e 
walinewe ualingu čnąu munaranu sěmatang. Kaiso ualingu 
alamatu Mawu. Kų tawẹu sarang sěngkatau makalesąu 
ene. 9° (2:8) 101 kite e kai riadikang u Mawu, niriadine su 
ralung i Yesus Kristus, Mawu e něluhudě si kite tadeąu 

i kitẹ měkoąbe halě mapapia nisadian'E waug'i kite. 

11 Manga aną u sěmbaų baline tau Yahudi! Pětahěndungko 
kakakoą i kamene naung kangere: | kamene nisêba, 
"taumata ta sasunateng", kahian tau Yahudi měngakum 
batangeng i sire taumatan sunatě (timonane ute i sain 
seng pią tatialane nikoą u taumata su wadang i sire). 1? Su 
tempo ene i kamene mamben tawe nasěmbaų dingang i 
Kristus, i kamene e kai taumata raghi tawe nasowa pinilen 
Duata. | kamene tawe nasowa su ralungu kalahémpukangu 
pědariandi kinoą u Ruata ringangu umat'E. | kamene 
něbiahě su ralungu dunia ini e tawẹ harap'i kamene 
ringangu tawẹ Duatang kamene. 13 Arawe ini ute, ualingu i 
kamene seng nasêmbau dingang i Kristus Yesus, i kamene 
naungbe marau e seng niapakarani ualingu kapapohong 

i Kristus. 14 U i Kristus sěsane e kai pědarameng kite. | 

Sie napakasěmbaų u tau Yahudi ringangu waline Yahudi 
nakoą bansa sêmbau. Darěndung nakasara si sire e, kai 
pěsasitori e seng nitěnehi Kristus su pananarakangu 
watangeng'E. 12 Torat'u agamang Yahudi ringangu titane 
lawọ ringangu manga haghing tundu e seng nirědasi 
Kristus tadeąu bansa rarua e makoa sěmbaų bansa'n 
taumata wuhu, niapakasěmbaų dingang'E. Kerene raleng i 
Kristus někoą pědarame. 16 Ualingu kapapohong'E sukalu 


EFESUS 2.17—-3.6 577 


piněkěhusě, i Kristus napakasěmbaų u bansa rarua e 
ringangu napědamen sire ringangu Mawu, hakiju nailangke 
pěsasědų e. I? Kai ene hakju i Kristus diměnta měhabaru 
Injilé maanun pědarame ene si kamene; bae si kamene 
waline tau Yahudi ku naung kalimona maraun Duata, 
baewe su tau Yahudi maranin Duata. 18 Ualingu i Kristus e 
i kitẹ kěbi -- baę tau Yahudi baewe lai waline Yahudi e -- 
ualingu Rohkě u Ruata e man sěmbaų e nakakaranin Duata 
i Amang. 1? Batyu ene ute i kamene semben balinewe tau 
raghi arau taumatan likude. I kamene ini e kěbiį seng lawọ 
kawanuan Duata. | kamene e kai ralohom balem Mawu 
Ruata e. 2? | kamene lai nipararisi su wowon pondasi 
piněllọu manga rarolohange ringangu manga nabi, ku 

i Kristus Yesus nakoa batu piněbukuange. 2t U kai i Sie 
nělanging bale ene kų nakoą Balen Duata nitani waugu 
Mawu. 22? U pěbawiahě e nasěmbauų dingang i Kristus, i 
kamene malaing pěpětikang sěngkapěti dingangu waline, 
makoa bale sěmbaų baugu Ruata; kų sene Ruata ringangu 
Rohkě'E mětumaną. 

l Kai ualingu ene ią, i Paulus nitahungkų ualingu i 
Kristus Yesus baugu pandungang i kamene waline 
Yahudi. 2 Mamben těngadě i kamene semben nakaringihě 

u Ruata e ualingu kapian naung'E, seng nêngonggou 
munara ini si sia baugu pandungang i kamene. ? Duata 

e napakalaheu ralirung u timonane mase nilahabare si 
sią. (Maanung halě ene sen takų niwohe dasi suwowone 
ringangu manimbų 4 kų kereu i kamene měbasa ute 
sarung kapangěnnačngbeng kamene ralirung maanung 
Kristus keręewe sen taku kinačnnaěng.) 2 Naung kangere 
e ralirung ene e tawe nipěpakasingką su taumata, arawe 
orasě ini ute Rohkě u Ruata e seng napakalahę su manga 
rarolohange ringangu manga nabin'E. ê Rahasia ene ute 
kai ini: Bọu Injilě ene, i sire waline tau Yahudi malaing 


EFESUS 3.7—17 578 


nakapěndang manga alamat'u Mawu ku naung kalimona 
nisadia kětąbeng baugu tau Yahudi. Taumata apam baline 
tau Yahudi e seng nakoą laesu wadang sěčmbaų dingangu 
měněnarimą sěngkapěnarimą apan nikědon Duata e si 
Kristus Yesus. ” Mawu Ruata e nêngonggou alamatě si sią 
kų kai nakoa mělahabaru Injilé. lą e nakatarimą alamaté 
e ualingkeng kawasan Duata piněkaradiahange si sią. 

8 Sutaloaran patiku umat'u Mawu e ią kakadodokange. 
Kaiso kahian tatalěntų u Ruata e, ią e nighěllirang u halěku 
měhabar'u Injilé si sire waline tau Yahudi e mąanungkeng 
kakalą i Kristus e tawẹ kahěpusange; ° dingangu lai 
tadeąu ualingu ią e tangu kěbį taumata e makakasingkąu 
kereapa Mawu Ruata, Něndiadi dunia ini patikų e, 

seng napakariading karakin'E reng kalamona-mona 
ilěļirung su dunia. 1? Timonan Duata e ute kai tempo ini e 
bọetewen jamaatě kěbį apan mąngumpaedě kawasa su 
wowon langi e masingkaben sipirang u Ruata mapapia 
su patiku haghine. 11 Mawu Ruata e měkěkoą kerene 
tutuhu karakin'E kakalě, kěkoateng e ringangi Kristus 
Yesus Mawung kite. 12 Dingangu pangangimang si Kristus 
kų ualingu nasěmbaų dingang'E, i kite e nighělirangu 
loahe mětěngkasandigu Mawu Ruata ringangu kasěllahu 
pangangimang. 13 Batuu ene, ia e mědědorong si kamene, 
kumbahangbe i kamene ghuměnggang u tatumbiagě 

si sią ualingu i kamene, batųu patikų tamai ene kai 
waugu mapakapiang kamene. 14 Ualingu ene ute ią e 
němulangengke su těngon Amang. 1° Kai wọ'i Sie apan 
balagě su sorga dingangu lai su dunia nakatarimą u 
kakakoą e nitani. 16 lą e měkěkaļiomaneng malowoko 
Ruata limembong makěndagě e mapakatoghasu 
pangangimang i kamene ualingu Rohkě'E. 17 Malowoko 
ualingu i kamene mangimang si Kristus, ute i Kristus 
matana su ralungu naung i kamene, dingangu pěbawiah'i 

kamene matoghasě ualingu kakěndagě e seng něbanua. 
18 lą měkěkaliomaneng malowoko ringangkeweng 
kébi kawanuan Duata, i kamene makasěsui kai kerene 
karalunge ringangu kanandue ringangu karange e 
ringangu kawěnahe kakěndag'i Kristus, 19 kų dingangu 
akalu taumata tawe makasěsui karalunge. Karimąko 
i kamene makakirala kakěndag'i Kristus e, takadeąu i 
kamene masuku u kapapian Duata. 20 Dingangu kawasan 
Duata měngkai měkěkaradiahang su ralungu watangeng 
i kite, Duata e makakoą limembong kakěpale wọu apang 
gěgausang arau tětiněnnang i kite. 21 Karimako Ruata e 
mang běbantughang bou hěnto sarang hěnto su ralungu 
jamaatě, ualingu i Kristus Yesus. Dalo su Ruata wọu kakal 
sarang kakalě! Aming. 

1 Kai ene hakju ią -- sěngkatau taumatan tahungku e, 

matatahungku u pětatangkiang Mawu -- mědědorong 
sěngapang botonge si kamene; pěbiahe tuhų kalaianengu 
kere sěngkatau seng nikuiangu Ruata. 2 Pakasasaną 
bue naung i kamene ringangu pakasasikome ringangu 
pakananandu naung. Pěnodękong kakěndagu ringangu 
pětatatulung sěmbaų dingangu waline. 2 Pětatětehěko 
ringangu kaguwau naung měbiahě dingangu pědarame 
tadeau kasasêmbau ualingu Rohkě u Ruata e tatapěbe 
mapapaduli. 4 Kětąeweng badang sěmbaų dingangu 
Rohkě sêmbau. Kerene lai i kamene kěkuiang baugu 
pělaharapě man sěmbaų e. ° Kětąeng sěmbaų Mawu e, 
mang sěmbaų pěngangimang mang sêmbau sasahani, 
6 ku mang sêmbau Duata nakoą i Amang u patiku 
taumata. Kai i Sie Mawun saruluang apan munarane 
tutausu kèbi, dingangu kawasa su ralungu patiku. 7 | kite 
sěngkatau-sěngkatau e nakatarimą u ghaghěllį tuhuewe 
kakěpale nighěllį i Kristus. Su ralungu Winohe Susi e 
kabawohe, "Pią i Sie nětěngkasapuą solong marange e, 

iSie kai nakawawa taumata nitaweng lawo; dingangu 
néngonggou manga laonggo su taumata." 2Ho, kereu 
nibawera, "I Sie nětěngkasapuą" mangalene i Sie ku 
humotonge seng limintu solong tampa kasanakenge su 
dunia ini. 10 Kų i Sie seng limintu ene ute malaing i Sie 
nětěngkasapuą limembong karangę e wọu patikų langi 
hakjewem patiku saruluang e naloho su rarěntane. 21 Kai 
i Sie "mangonggou manga laonggọ su taumata", sěnggą 
nilahengke nakoa manga rarolohang, sěnggą nakoą 
manga nabi; sěnggą e wue ute nakoą mělahabaru Injilé, 
dingangkewelai i sire waline ute nihengkẹ e nakoa manga 
mananěntiro dingangu měmamaduli jamaatě. 1? Ini e 
kinoa'E tadeau apang kawanuan Duata e niapakasukų 

e pinakapia tadeąu makatangkiang Mawu e ringangu 
makapêlanging badang i Kristus e. 13 Ualļingu ene ute i kite 
kěbįi nariadi sěmbaų ualingu pěngangimang měsulung 
dingangu katatahuěčnna měsulung maanung Ahusu Ruata. 
Ku i kitẹ e nakoa matatěllang kakąděnguųue kąkasukųe 

su ralung i Kristus. 14 Tangu i kite e ute walinewe 
wědang kere manga rariọ talawuọ ipědarerehe ringangu 
ipěčdaruruhu anging tamai ramahi kahian sěllihu haghin 
těntiro měngakalě. I sire kai makapalidě taumata ualingu 
pěngangakal'i sire. 15 Kumbahang! Kai i kite e harusěbe 
mapakalahęu katulidě dingangu ralungu naung napeneu 
kakěndagě, hakiu ene ute su ralungu patiku munara e i 
kite kakadéngue mang kakąsukųe kere i Kristus, nakoą 
těmbọ i kitę e. 16 Kai su ralungu pêngangaha'E, patiku 
laesu wadang ene e nahundugě mapia, ringangu pią 
pědalahěmpukang e sěmbaų dingangu waline ualingu 
lensorange sSêmbau-sémbau. Ku kereu apan laesu 
wadange měmunara tuhuewe hinone ute, patiku badange 
ene sarung tumendang mase matoghasu pěkakakěndagě. 
17 Batųu ene su arengu Mawu, tangu ia měbera ringangu 

mědorong ini sêngapam botonge; kumbahang bue 

say měbiahě kere taumata wěgan Duata měngkate 
mědědalahaghin tiněnna tą kěhase. 18 Sipirang i sire e 
seng marěndung. | sire seng tawe makakirala pěbawiahě 
nionggọu Mawu Ruata, u i sire mamben těnga-těngadě 
tawe kasingką i sire apa-apa maanun Mawu. Kakoą i sire 
kerene ualingu kai runia těmbọ i sire makakèti. 1° I sire 
semben tawẹ pěndange mamea lai, hakju i sire měngkate 
tutuhu abuli ringangu mahimatu mawuang. 20 Arawe i 
Kristus Yesus seng kinasingkateng i kamene e walinewe 
kerene! 211 kamene seng masingka i Sie! Kere tumatolļen'E, 
ute i kamene malaing seng nitěntiroěng u kakakoą u Ruata 
e tětaghuaneng'E! 22Batuu ene i kamene e pěmpěluąkon 
taumata těbe ringangu pěbawiahě těbe seng kakągolange 
ualingu haghing kapulu makapalidè. 23 Karimako ralungu 
naung dingangu tiněnnanu e pakasueko pakatalimbuhu. 
24 Í kamene pěmpěbiahěko tabidąu taumata wuhu niriadi 
tuhų koą u Ruata; ringangu tabiete suhinone matulidě 
dingangu susi. ?5 Ualingu ene manga aną u sěmbaų e 
pakatatuliděko i kamene sěmbaų dingangu waline. Abe 
kowe pěmpěkonti, batųu i kitę e kawe lawọbe laesu 
wadang i Kristus. 2° Kamageng i kamene sawelang u 
pědu, ute kumbahangbe měmpěsala. Pědung kamene 
piawe kasědakeng u ěllo, 27 tadeąu setang tawe makačbą 
loahe. 28 Taumata nanarang mětako e harusěbe mangědo 
mětako. Su sěmběkane i sie harusě mětěngkasaghedě 
tadeąu makahombang pěbawiahe ringangu katulidě 
dingangu makaambangbe apang kěkawusange. 22 Mageng 
i kamene měmpěbisara ute, kumbahang měngkai 
kaberane wawera maralamuhų. Pianee měběberam 
bawera makąbangung dingangu makaonggou tulumang su 
taumata waline. Wawera kerene e sarungbe makakarěntan 
kalauntung su manga taumata apam makadingihé e. 

30 Kumbahangbe mapakasusan Rohkě u Ruata e. | kamene 
seng nilaakun Rohkě, nikoą tataghuanengu Ruata. Rohkě 
e malaing nakoa tatiala u êllong karaliwirě e sarungbe 
ruměnta waug'i kamene. 31 Hipeko kalawọu kurang u 
naung, kindore, dingangu pědu. Kumbahangbe měngkai 
měmpěmansagě dingangu měngkai mědarohang. 
Kumbahang měngkai lai pią pčndangu pěbawinsi arau 
pěndang kewe lai waline sihinge. 3? Su sěmběkane ute, 
naung i kamene e pakapapiako ringangu pěmpěkakěndagě 
bue sěmbaų su waline ringangu pěmpěgaghěllikong 
ampung kereewe lai Mawu Ruata malaing nêngonggou 
kalaampung si kamene su ralung i Kristus. 

11 kamene e kai manga ana u Mawu Ruata 
5 ikěkěndag'E, ualingu ene ute i kamene harusěbe 
pěmpětawakali tumole kakakoą u Mawu e. ? Pěbawiah'i 
kamene ute malowọko lohočngu pěkakakěndagě keręewe 
i Kristus malaing kiměndag'i kite. | Sie nětěngkaonggọou 
watangeng'E waug'i kite nakoa kere sčmbaų sasěmba 
ralurune mawěngi makąlahimpulu naungu Mawu Ruata 
e. 31 kamene kai taumatan Duata. Ku pêsasundalé 
dingangu kakanoą tawe mětatahino, arau anggange tawe 
hinong kağbakeng sutaloarang kamene. Kumbahangbe 
sarang taumata waline pią alasange měberau i kamene 
měmpěkěkoą tamai ene. Tawe lai hinone i kamene 
měbera manga wawera kotorě, beran pěsasundalě 
arau bawera ta mangalene. Kaiso mąpiangbe i kamene 
makitarimakase su Mawu Ruata. 2 Kakěllako pakapapia: 
taumata kų měngkai měsěsundalě arau měngkai pią 
kakanoą e ta hinone, arau maanggang (pią kakanoą e 
měsěsihing e ute měngkate lai měsulung u mąněmba lai 
mahan duata), tangu i sie ene tawe makoą laesu wadang i 
Kristus dingangu Mawu Ruata e. ê Kumbahangbe i kamene 
kaakaleng u manga wawera tawe gěsine. Batųu kěbj-kěbj 

ene e makakoą dalangeh'u Mawu Ruata su taumata 
apan ta tumatuhų si Sie. 7 Ky kumbahang měngkai 
mêdalahapi u taumata kerene. 81 kamene hala těngaděbe 
naung marěndung. Kai arawe orasě ini i kamene semben 
nariadi umatu Mawu, kų i kamene ene su ralungu 
tualagě. Ualingu ene ute i kamene harusěbe pěbiahě 

su ralungu tualagě. ? U kai wọu tualagě ene suměpų 
patiku kakanoa mapapia, adilě dingangu matěngadě 

su kasingkąu Ruata. 1° Pêtawakaliko měnaněsui apa 
hinong makaluasě dalungu naungu Mawu kasěllahenge. 
11 Kumbahangbe měkoą kakanoą tawe kěhase kěkoatengu 
apan sukararěndung. Susěmběkane ute, i kamene kěbi 

e pěmpěluąko apang kakanoą ene. (12 Batuu kěbįj apang 
kěkoateng i sire supěnise ute ipąhumbisara e malaing 
makamamea.) 13 Kěbį apang kěkahinočngu tualagě e 
sarung ikasilo malahe. 14 Batyu kěbj apang ikasilo malahe 
e kai tualagě. Hakiu ene kai pią bawerau, "Kapukọ e, ei kau 
mětětiki e, ringangu pěbangungke wọu taloaran taumata 
nate. | Kristus sarungbe suměnnang si kau." 15 Batuu ene 
pakapapia we kahěngang měluhudě pěbawiah'i kamene. 
Ariębe kere pěbawiahu taumata wodo; kaiso pěbiahěko 
kere taumata matatahuěnna. 18 Pakęko tempo paka 
pia-pia suapam pią loahi kamene, watų u tempo ini e 

kai tempo ralakisé. 17” Abe pětěngkawodong batangeng 
kaiso pěněněsuiko apang ikěkapulun Mawu. 18 Kų abe 
pětěngkiwukang u anggorě, batųu ene kai makasilaką 

si kamene, kaiso kěngkapenękon Rohkě u Ruata e i 
kamene. 19 Pěmpěsasahandaękon mazmurě dingangu 
kakantari daralo ringangu kantari marohkě su ralungu 
palahumbisarang kamene. Pakaraluasěko i kamene 
měmpěkantarju kakantari daralo su Mawu. 29 Pakasauko 
ringangu su halěewe lain manga apa-apa ute i kamene 
mang pakatatarimakasę su Ruata i Amang, su areng 

i Yesus Kristus Mawung kite. 2t Mědeąu makaadatě 

si Kristus, ute pakasasuměllungko i kamene sêmbau 
dingangu waline. 22 Manga wawine, pakasuměllungko su 
kawing i kamene kereewe su Mawu e. 23 Watu u manga 
esẹ e kai têmbou wawine e, kereewe lai i Kristus malaing 
nakoa těmbọu jamaatě, kų i Sie sěsane malaing Datun 
Saļlamatě baugu jamaatě kų nakoą badange. 24 Keręewe 
lai jamaatěe susasumêllung si Kristus kerene lai su patiku 
munara e manga wawine e harusěbe susasuméêllung 

su kawinge. ? | kamene manga ese e, kěkěndagěbeng 
kawing i kamene e, kerẹwe lai i Kristus kyukěndagu jamaatě 
dingangu nětěngkaonggou watangeng'E waugu jamaatě e. 
26 | Kristus někoa kerene e tadeąu i Sie makapamurěsing 
jamaatě e ringangu těntiron'E bọu ake sahani e, tadeau 
samurine i Sie makapěnarakangu patikų ene su Ruata. 

27 Ringangu ralenge kerene i Kristus e niapararisi u jamaatě 
mawantugě dingangu tawe sangkuralange su těngon'E, 
tawe turą e arau tawẹ sungkalene apa-apa. 28 Kerene wue 
lai manga esẹ e harusě kuměndagu kawinge keręwe lai 
kuměndagu wadange sěsane. Manga ese ku kųykěndagu 
kawinge mangalene i sie kyukěndagu watangenge hala e. 
(22 Taweu sarang sěngkatau taumata mêbêbinsiu ghěsine 
sěsane. Kaiso isie měpěpaduli ringangu měděndiagą 
kereewe i Kristus malaing měpěpaduli jamaat'E. 30 | kite 
masingkąu ene, ualingu i kitẹ e kai laesu wadang i Kristus.) 
31 Su ralungu Winohẹ Susi e kabawohe, "Kai ene hakju 
esẹ e kai měněntang i amange ringangu i ninange kų 
mětěngkatakidě dingangu kawinge kų irědua e makoą 
sěmbaų." 32 Ayetě ini e pią mangalene maralung. Ku 
pituaku e tangu alingkai maanung kalahěmpukang i 
Kristus dingangu jamaatě. 33 Arawe ayetě ene e malaing 
pią kalahêmpukange ringang i kamene: Ku i kamene 
manga ese sěngkatau-sěngkatau e pasikêndagu kawinge 

kereewe lai isie kuměndagu watangenge sěsane ringangu 
ikamene manga wawine sěngkatau-sěngkatau e kěnangko 
pětawakali měngadatě kawinge. 

t Manga rariọ! Makoa tumatole si Kristus e kai 

harusě pakatatuhų su ghaghurang i kamene u kai 
ene harusě koateng i kamene. 2? "Pěngadatě si amangu 
ringangu si ninangu e" kai tita masěllahě bọu Mawu 
Ruata ringangu někědo, ° u: "Tadeąu i kau e malunsemahě 
dingangu maumburě su dunia". “Manga aną u sěmbaų 
nakoa kere i amang! Kumbahang bue měkoą manga 
aną i kamene sarang i sire měmpěbawaluang. Kaiso 
pěhikingbe si sire ringangu maatorě dingangu těntiroiwen 
těntiron Mawu. ° Manga aną u sêmbau apan nakoą 
mětatangkiang! Pakatatuhuko su mawung kamene su 
dunia e. Têtuhukengben dingangu adate satia, ore lai 
ringangu kaguwau ralungu naung alingkai kere kakoą i 
kamene si Kristus sěsane. £ Kumbahangbe kětaeng měkoą 
kerene su tempong i kamene ikěkasilo e tadeąu kětąu 
makiralo su taumata. Kaiso i kamene kěngkakoąko kere 
sěngkatau mětatangkiang si Kristus kapěkěkoęąe kapulun 
Mawu Ruata e ringangu kaguwau naung. 7 Munara 
kěkoateng i kamene kere sěngkatau mětatangkiang e, 
koakong kamene ringangu karaluasu naung alingkai 
Mawu e tětangkianeng i kamene walinewe kai kětąeng 
taumata. 8 Pětahěndungko u sěngkatau-sěngkatau 
e waẹbe i sie ěllang arau taumata waline êllang e, 
sarung makahombang bawalise wọu Mawu e baugu 
munara mapapia e kinoa e. Manga ana u sěmbaų 
apan nakoa manga mawu! | kamene kěbj e kěngkakoąko 
kerene su manga êllang i kamene. Kumbahang měngkai 
měměmatakų. Pětahěndungko u i kamene ringangu 
manga êllang i kamene ene, lawọ managhuang mawune 
sěmbaų ku kai Mawu Kasěllahenge ênnae su sorga. | 

Sie tawe měmamile ghati. 10 Samurine ute, i kamene e 
pakatatoghasěko ualingu katatoghasě kahombangeng 

i kamene wọu kawasan Mawu, watu u i kamene kai 
nasěmbauų dingang'E. 1t Pakęko patiku padualatu 
pěseketang nighělliu Ruata si kamene, tadeąu i kamene 
makararagě dumoką kalawọu kaliewehu akalu setang. 

12 Batųu i kitẹ e měsěsekę balinewe rudoka taumata, kaiso 
kawe rudoka patiku kuatu setang e ku měngěngawasa 
tempo ralakisě ini e. | kite e kai rudoka kalawọu 

kuatu rohkě dalakisě někawasa huangu winangaeng. 

13 Ualingu ene ute ini e pěmpěpakękom patiku apaliwuu 
pěsěketang'u Ruata, tadeąu su ěllo ralakisě e i kamene e 
makaumalě bue měmatą kalawou sekę e. Dingangu tadeau 
sarangke i kamene měkulěte makaratingu pěhěpusange 
ute, i kamene mamben těbe matoghasě. 14 Pakaraļukadě 
bue i kamene. Pěpapěgongkong kasasatia su Mawu Ruata 
e i kamene tabidaem papehẹ, dingangu pěluhengkong 
katulidě e kere pakeang i kamene uase. 1? Pakakěhagě bue 
i kamene měhabaru Injilé e makawawa karalunsemahě si 
kamene makoa kere sapatung kamene. 16 Mase měngkai 
sěntinią tempo e pěmpěpakęem pěngangimang su Mawu 
Ruata e kere aghidě ipěněnighe; ringangu pěngangimang 
ene e makapěněbu horom papiti pią putunge wọ'i ralakisě 
e. 17 Daekeko kasasalamatě e koą kere sakapeti waja, 
ringangu hengetangu Mawu e koa kere aghidě bọu Rohkě 
u Ruata e. 18Koako patiku ene e kapěkaliomanenge 
měgěgausě tulumang bọu Ruata. Tinja apąewen pią 
loahe, ute pěmpěkaliomanengko keręewe laahau Rohkě 

u Ruata e si kamene. Pakarariagą bue i kamene ringangu 
pakakakědang bue. Pakasau wue měkaliomaneng baugu 
patiku kawanuan Duata. 19 Mase lai pěkaliomanengbe 
waugu ią, tadeąu su tempong ia měbisara ute ią 
onggotangbem Mawu e wawera mětatalahino. Dingangu 

tadeąu ią e wahani makapěhabaru lělirung u Injilé e. 

20 Ualingu Injilé ene e ią nakoa sěngkatau rarolohang 
kų orasě ini e mątatahungkų. Pěkaliomanengko waugu 
ią e tadeąu wahani mahumbisaran Injilě e, kereewe 
hinone ia makapěbisara. 211 Tikhikus, aną u sěmbaų i 
kite dingangu mětatangkiang satia su ralungu Mawu e, 
sarung mapakasingkau patiku kakakoaku e si kamene, 
tadeąu i kamene makakasingkąu ią dingangu munaraku. 
22 Kai ene hakiu ią něndoloh'i sie si kamene pělěhabaru 
kakakoą i kami si kamene kěbi, tadeau mapakasarian 
naung i kamene. ?3 Milumbako Ruata i Amang, dingangu 
Mawu Yesus Kristus mapakasěmbąu u patiku jamaaté 
dingangu měkakakěndagě dingangu tatapě mangimang si 
Kristus. 24 Malumbąko Ruata e měngaļamatě si kamene 
kěbi kukěndagu Mawung kite i Yesus Kristus dingangu 
kakěndagě tawe lumačdusě. Adat'i kami, Paulus 

1t Manga aną u sěmbaų dalohon jamaat'u Mawu 
1 patiku matana su Filipi, ku seng nasêmbau dingangi 
Kristus Yesus. Kerene lai manga aną u sěmbaų pangaha 
dingangkewen mětatangkiang jamaatě! lą i Paulus, 
dingangkewen i Timotius, manga ěllang i Kristus 
Yesus, ? mělěharapě malowọko Ruata i Amang i kite 
dingangu Mawu Yesus Kristus mangonggọu alamatě 
dingangu karalunsemahě si kamene. ? Kasayewen ią 
mětětahěndung si kamene, ią makitarimakasę su Ruata. 
4 Dingangu masau su sulene ia mêkêkaliomaneng baug'i 
kamene kěbi, ia měkěkaliomaneng dingangu karaluasu 
naung. “la makitarimakase su Ruata ualingu reng 
dokeng bọu ěllo humotong sarang orasě ini, i kamene 
seng nětulungu ią nangekeng Injilé bọu Ruata. ê Duata 
sěsane nanětąu halě mapia ene si kamene, dingangu ią 
mangiakingu i Sie sarung maněpasu halě ene sarąewen 
masue su Ěllon Kristus Yesus duměnta kapia. 7 I kamene 
měngkate hanesě ene su naungku. Mang kahěngang su 
tampa e wue ią pią pěndangku kerene si kamene. Batuu 
i kamene kébi seng sěngkapěnarimą dingangku, laonggo 
u Mawu Ruata ku seng nionggọ sia, bae su tempo ini 
ią e čndaung su ralungu tahungkų baebe su tempon ia 
su likude waugu tumatawang dingangu mětahutěndąu 
Injilé ene. 8 Duata e masingka, u ia mambeng dudarea 
si kamene dingangu pěndangu kakěndagu Mawu Yesus 
Kristus sěsane. “Kai ini e kakaliomanengku waug'i 
kamene: karimako i kaimene mahuntinamba kuměndagu 
Ruata ore lai kasandigangu ringangu měngkai mątamba 
su ralungu kasingką kahěngang dingangu matatahuěnna. 

10 Dingangu kerene i kamene masingka měmile apang 
kapiačnge, takadeąu i kamene sarung mawurěsi wọu 
karalaj arau haghin lačnsilě, su ěllong Kristus duměnta 
kapia. 1t Pěbawiah'i kamene sarung mědalembong 
kakanoa mapapia kahěngang kų kětąeng niuali woi 
Yesus Kristus sěsane; tangu Ruata sarung iapakawantugě 
dingangu rědaločng. 1? lą e mapulu i kamene masingką 
u apang kų seng nariadi si sią, kai nakakalawọ 

taumata rimaringihě dingangu nangimangu Injilě ene. 

13 Kasueènge, kêbi měndariagą istana ringangu taumata 
waline su soa ene masingką u ia nitahungkų ualingu ia 

e mětětangkiang si Kristus. 14 Dingangu pananahungku 
sią e kai nakapangělembon pangangiakingu tau Sahani 
kalawokange su soa ini su Mawu, nakapahuntinamban 
bahanine měhabaru titan Mawu tawe goč e. 1° Těngadě 
pią pirang katau wọu taloaran sire kų mělěhabar'i Kristus 
ualingu panananoi ringangu mapulu mêsitori, arawe 
sěnggą e wue ute mělěhabarěbeng Kristus su katulide. 
16| sire ini měkěkoą kerene ualingu i sire kųukěndagu 
Ruata ringangu ią, batųu i sire masingka u Ruata seng 
něngonggoọ u halě sią baugu mělahę u Injilě e kahěngang. 
17 Arawe sěnggą e wue mělěhabar'i Kristus e pią timonane 
ralaj; i sire mělěhabarě e waugu pandungang i sire hala. 
Ualingu ene i sire mělěharapě u makakoa sia limembong 
kasigěsą e su ralungu tahungkų. 18 Kaiso tawe měkapura! 
Batuu maning kereapa, bae ene nikoa dingangu timonane 
mapia, baewe lai su timonane kų něsala, kaiso i Kristus 
mang ipědalahabarě lai; kų ią e maluasě. Dingangu ią 

e tatapě měpěpěndang kerene, 129 batuu ią masingką u 
kahiaeweng kakaliomaneng i kamene ringangkewelain 
ontolu Rohkě u Mawu Yesus Kristus e, ią e iapakaliwirě. 
20 Něngalembọoewe lai takų ilččnning dingangu 
lčharapenge kai tadeakengu mambeng kumbahang 

ia kawe ta kěhase su munaraku e. Su sêmbêkane ja 
mělěharapě tadeąu apan tempo e, něngalembọ e su orasé 
ini, ia mětětumbahani ringangu kaguwąu kuatěku -- bae ią 
biahě arau ią mate -- i Kristus iapakawantugě. ?t Ualingu 
si sią, timonan biahěku kětąeng i Kristus! Ku papate kai 
untung. 22 Kai kereu ringangu pěbawiahě su dunia ini, 

ia makakoą munara kų limembon pią mangalene, ute ia 
běga wue sude hinon takų pileěng. ?3 lą wěbolengang 
bọu ruam běka. lą měměning kahéngang maněntangu 
dunia ini tadeąu tamai mětaną dingangi Kristus, kai 

ene e limembong kapiane; ?4 kai waugu pandungangu 
ute kai limembom mapia kereu ią tatapě matana su 
dunia. ? lą mangiaking u halě ene. Kai ene hakiu ia 
masingką u ią matatapě mataną dingangi kamene kěbi, 
tadeąu makapětulung si kamene mariadi něngalembong 
kakuate ringangu mahuntinambang kaluase su ralungu 
pangangimang su Mawu. 28 Ualingu ene, kereu ia 

sarung měsule su anung kamene, ute i kamene apan 
seng nasêmbau dingangi Kristus Yesus e sarung piąbe 
limembong kalawọ e lai kakakoaku mědeąu lumesą u 
watangengku. 2? Ho! Kapiange orasě ini e pěbawiah'i 
kamene seng sěndalengu kapulun Injilé mąanun Yesus 
Kristus ene. Mageng kerene měnsang ią makapěsombang 
dingangi kamene arau tala, ia makaringihě bue u i kamene 
matoghasě su kasasěmbaų dingangu sěngkapětawakali 
sěmatang, baugu timona ringangu čnning sěmbaų baugu 
pangangimang mětakąewen dingangu Injilé bọu Mawu 
Ruata. 28 Karimakọ i kamene sêntinia mang bawahani ku 
abe kěngkatakų mětěngong kalawọu rumaroką si kamene. 
Ene kai kere ipělělahę u i sire kai sarung ikawata, kų i 
kamene sarung makauntung, ualingu kai Ruata sěsane 
měgěllju kalauntung ene si kamene. 2? Batųu Ruata e seng 
nangonggọu tatalěntųe si kamene baline kětąeng baugu 

mangimang si Kristus, kaiso lai waugu mětěngkasunsara 
waug'i Kristus. 30 Ini e i kamene lai tumole si sia su ralungu 
pěsasekę měsulung; mangalene ute kai pěsasekę nąung 
seng bọu nikasilong kamene takų ipěsěsekę kalimona, 
ringangu měngkai wědan takų ipěsěsekę sarang orasě ini, 
kereewe kinaringih'i kamene orasě ini. 

11 kamene matoghasě, ualingu i kamene nasěmbaų 

dingang i Kristus. Dingangu i kamene mahiboré 
ualingu i Kristus kiměndag'i kamene! | kamene niahąu 
Rohkě u Ruata, ringangu i kamene lai měkěkakěndagě 
tapengu mětětatalěntų sěngkatau su waline. 2? Ho! 
kěnangko i kamene kahěnga-hěngang makaluasé 
naungku su manga halě ini: Pěbiahěko sěngkanaung 
dingangu lawọ měkakěndagě dingangu timona měsulung. 
3 Abe pěmpěkoą manga apa ualingu sěsahěsekangu 
pandungangu watangeng hala, arau makapangobotu 
watangeng. Su sěmběkane karimako i kamene 
sěngkatau-sěngkatau ringangu kasaną u naung mangěnna 
u taumata waline limembom mapia wọu watangeng. 
4 Kakěllako pandungangu taumata waline; abe kětąeng 
pandungangu watangeng. ? Karimako i kamene pią 
kanaunge kere Mawu Yesus Kristus. ê Tumuhų hinone i 
Sie měsulungu Mawu Ruata, kai i Sie tawe nakapěndangu 
kakakoa e marohkě ene hinong tahutěndakeng'E. 7” Su 
sěmběkane, i Sie maměllọ u kěbįi mase makoą měsulungu 
sěngkatau ěllang. I Sie nakoą kere taumata kų kěllačng 
biahě bue měsuļungu taumata. 81 Sie nětěngkasaną u 
watangeng'E ku měběbiahě satia su Mawu Ruata sarang 
napohong -- su kalu kuruisě. 9 Kai ualingu ene hakiu 
Ruata něhengkę i Sie niapakarange-dange, dingangkewen 
něgělli u kawasa si Sie limembo wọu patiku kawasa 
waline. 10 Tangu waugu měngadatě Mawu Yesus, kěbj 
diadikang su Sorga ringangu su dunia, dingangkewe 

lai su alungu dunia sarung měsuba si Sie. 111 sire kěbj 
sarung měngaku u Yesus Kristus e kai Mawu; kų kamageng 
kerene Ruata i Amang niwantugang. 1? Batyu ene, manga 
aną u sěmbaų ku ikěkěndagě, kereapąewen i kamene 
hanesě susasuměllung si sia su tempon ia ene sutaloarang 
kamene, tangu limembọewe orasě ini seng něgagheange, 
malowọko i kamene měngkai sumasuměllung si sia. | 
kamene seng niapakasalamat'u Ruata, kų pětawakaliko 
turusě tadeąu karalunsemahu e masuku. Koako ene 
ringangu adatě ore lai tatuhų su Ruata, 13 ualingu 

Ruata sěsane někaradiahang su ralungu watangeng i 
kamene mědeąu i kamene mapulu ringangu makaluasě 
naungu Ruata. 14 Halěkeko kěbį sabarang dingangu tawe 
karubų e arau sitorine. 1° Pěkakoą i kamene kerene ute 
měněnodę u i kamene kai manga aną u Ruata kų tawe 
turae, ku měběbiahě dingangu katulidě ore lai katěngadě 
sutaloaran taumata raralai dingangu mararosa. Ku su 
tempong i kamene měhabarě si sire habarě makaonggọ u 
pěbawiahě, ute malowọko i kamene makoą kere tualagě 
si sire siměnnang nanualagě dunia e. Kamageng i kamene 
měbiahě kerene ute, hědowe pią banggile si sią baugu 
makąpěndang lumuasi kamene su tempon Mawu Yesus 
Kristus duměnta kapia. Ene tiahane u munaraku e tawe 
magholọ kaiso piąbe kěhase. 16 (2:15) 17 Aramanung ią 
sarung pateěng ku dahaku makoą sasêmba su wowong 
apa nipaněmbang kamene su Ruata makoa tatiala u i 
kamene mangimang si Sie. Kereu mang harusě kerene, ią 
e makitarimakase su halě ene ringangu sěngkapahuluasě 
dingangi kamene. 18 Kerene lai, malowọko i kamene 
malaing makitarimakase dingangu sêngkapahuluasé 
dingangku. 1°? lą mangimang u kai ringangu tulumangu 
Mawu Yesus, ią e lighą nakapěndoloh'i Timotius solong 
anung kamene, tadeąu ią e mahiborě ualingu habarě 

maanung kamene. 20Kètaeng i Timotius e kakěsą e 
taumata sěngkanaungu ią, dingangu těnga-těngadě 
mětětiněnnang kapapiang kamene. ?ł Kěbj e lai waline 
kětąeng měsěsěmpi halě u watangeng hala, walinewe 
waugu pandungangu Mawu Yesus Kristus. 22 | kamene 
seng nakasilo tialane u i Timotius mamben něbaraguna. | 
sie seng nětěngkasaghedě dingangku baugu pělahabar'u 
Injilu Mawu. I kandua e měsulungu aną dingangu iamange. 
23 Batuu ene, lêpaseweng ia nakakasingka u kereapa 
ralengu halěku e sarung maghanapé, ute ia sarung 
měndoloh'i sie solong anung kamene. 24la mangimang 
kai ringangu tulumangu Mawu e, ia sěsaku e tawẹ 
kadéngue lai sarung mětiwo si kamene. 22 Mihino su ana 
u sěmbaų i kite i Epafroditus ku seng niroloh'i kamene 
baugu iapětulung sią, ią něpěndangu mambeng hinone 
měndoloh'i sie pêbali anung kamene. I sie seng timaking 
sią su ralungu munara ringangu pěkakarądiahangku e. 
26| sie rudarea i kamene manga ana u sěmbaų kêbi 
dingangu i sie měngkate su kaghaghěngganeng u i kamene 
seng nakahombang habarě u i sie masaki. 2? Mang 
kahěngang i sie masaki hakju marani mate. Kai Ruata 

e timalěntų i sie; kų baline kětą si sie, kaiso si sią lai, 
tadeąu kumbahang ią e tumanju něngalembo masusa 
lai. 28 Kai ene hakju mangkeng kakasariane lai čnningku 
mědeąu měndolohi sie pěbali solong anung kamene, 
tadeąu i kamene sarung lai mahuluasě kapia kereu i 
kamene měsombang dingange, kų naungku e malaing 
malenehě. 2? Tangú, pěmpanarimąkon sie ringangu 
karaluasu naung kere sěngkatau aną u sěmbaų tamba 
pangangimang. Pěngarěgawen patiku taumata kere i sie. 
30 Baugu pandungangu munarang Kristus, i sie maraning 
lai mate; i sie něnarakangu niawane baugu mětulungu ią 
su arengi kamene. 

1 Pangěnsueěnge, manga ana u sêmbauku, malowọko 
3 i kamene mahuluasě ualingu i kamene seng nasěmbaų 
dingangu Mawu. lą tawe nakapěndang mawěhą baugu 
mělukąu apang kų seng takų niwohe si kamene kalamona; 
baugu halě ene mapia waugu kasasalamat'i kamene. 
2 Pakatateghang bue su taumata apam měkěkoą daralaki, 
taumata kų hinone isèba asu. | sire manihasa tadeąu 
taumata isunatě. 3 Sěmbaliau i kite e taumata seng 
nanarimą u sunatě kahěngang, balinewe i sire. | kite 
maąněmba Ruata e kai ualingu laahą u Rohkě u Ruata 
sěsane, dingangu i kite makitarimakasę ualingu i kite 
měběbiahě nasěmbaų dingangi Kristus Yesus. | kite tawe 
gumaghalě su manga pěkakakomolě kų tųtuhų gěsi. 
4 Su hinone ia botonge gumaghalě su manga komolang 
ene. Kai kereu pią pěsěngkatau makapěndangu i sie pią 
aj e waugu ghumaghalě su komolang kų tutuhu gěsi, 
ute ja něngalembọ e lai. *lą nisunatě tempon umurěku 
ualu ěllo. lą kinawantelě kere sěngkatau tau Israelě 
bọu hiten Benyamin; ią e tau Ibrani tutune. Su ralungu 
sumasuměllung su torat'u agaman Yahudi, ute ią kai 
nasowa sěngkatau ralohong komolangu Farisi e. ? Sala 
anune ią e kai limembong giange hakju ią e nanumbiagě 
jamaatě. Kereu tinganeng bou kěhju torat'u agaman 
Yahudi ute ią e taumatawe mapia, tawe kasěngkulang. 
7 Kai ualingu i Kristus, tangu kěbį apang naung kalamona 
takų lččnnačngu kai untung, ini e takų nirekeng dugi. 
8 Balinewe kětąu manga halļě tamai ene; kaiso patiku 
sabarang kų takų lččnačnge kětąewen makadugi. Ku takų 
tětaghuaneng tempo ini e kai něngalembong maarěga: ute 
kai makakirala si Yesus Kristus, Mawuku. Ualingu i Kristus 
tangu ia seng naměllọ u kěbi-kěbi e. Takų lčěčnnačěčng 
kěbi ene kai kětąeng kere onasě tadeąu ią botonge 
makahombang si Kristus, ? dingangu kahěnga-hěngang 

nasêmbau dingangi Sie. Pěkakauhě mapia ringangu Ruata 
e balinewe ualingu kakanoaku hala su halě u tatuhų torat'u 
agama. Orasě ini e ią kai pią pěkakauhě ku mapia ringangu 
Ruata, ualingu ia mąngimang su Mawu Yesus Kristus. Ku 
pěkakauhě mapia ene rarěntane kai wọu Ruata ringangu 
wọu pangangimang su Mawu Yesus Kristus. 1? Kakěsą-kěsą 
e takų ilěčnning ute kai tadeąu ią makakirala si Kristus, 
dingangu makahombang kawasam pěbawangung'E wọu 
papaten'E. la měměningu sěngkapětatahang dingang'E 

ku makoa měsulungu i Sie su ralungu papaten'E. 11 Ku 

ią e mělěharapě u ią sěsaku sarung ipěbiahě kapia wou 
papate. 1? lą e tawe něbera u ią seng nakaringkau ene 
arau seng nasuku. Kaiso ia mangkewen mětětatětehě 
sarang makaalą laonggọ kų nisadiang Kristus Yesus. Kai 
waugu ene i Sie seng nakaala sia ku nakoa tataghuaneng'E. 
13 Nalahę manga aną u sěmbaų, ia tumuhų hinone tawe 
nakapěndangu ią kawe seng nakaalą pěreisě ene. Kaiso 
kai pią sěmbaų kų hinon takų koateng, mangalene ią 
mětimbuleng apang su likuděku, ringangu mětětatětehě 
sěngapam botonge měndingkau apan su těngo. 12 Kai 
ene hakju ia měngkai tutalang mětětimona timona 
pangěnsuečnge mědeąu makahombang kalauntung, 
mangalene pěbawiahě su ralungu sorga; kų baugu ene e 
Ruata kimui si kite limiung Kristus Yesus. 1° I kite kěbį ku 
seng matěllang tuhų marohkě, ute hinong pią pěndangu 
naung kerene. Kai kereu sutaloarang kamene kawe pią 
pěndangu naung baline, tangu Ruata e sarung lai mělahę 
si kamene. 16 Kaiso halě ini karimako něnaungang: i 

kite e harusě tatapě měběbiahě tumole atorě kų seng 
kinatoleěng i kite sarang orasě ini. 1” Manga aną u 
sěmbauų kěbi! Pěmpětěnoko si sią. | kami seng něgěllju 
pětatěnočěng kahěngang, ualingu ene pěmpětatingangko 
pakapia i sai-saing ku měmpětětěno kakakoą i kami e. 

18 lą e seng masau su sulene mauli si kamene, dingangu 
ini e ią say měndahisě kapia ringangu sasangi, u kai 
lawọ taumata kų pěbawiahe měgěnggoghahě mangalen 
papateng Kristus su kuruisě. 19 Pěbawiahu taumata kerene 
kasueênge ute kawawinasa, batuu mahang duatan sire 
e kai kapulung gěsin sire hala. Manga halě makąmea 
e, sêmatangkewen ilělansi i sire; batųu i sire měngkate 
tumbąu mětětiněnnang kalawọu apam mětětatahinon 
dunia ini. 2? Arawe i kitẹ ute kai kawanuan sorga. Ku kai 
wọu ene lai Datu Mananalamatě si kite e, Mawu Yesus 
Kristus ku sarung duměnta. | Sie ete sěntinią lčěantiwang. 
21 Badang i kitẹ e lome ringangu mahene ini e sarung 
iwalui kahiang Kristus makoa měsulungu wadange hala kų 
mawantugé. | Sie makakoą ene ualingu i Sie managhuang 
kawasa waugu mapąsasuměllungu patiku sabarang. 

1 Batyu ene, manga aną u sěmbauų ku ikěkěndagě, 

kų malowọko pěbawiah'i kamene těnga-těngadě 
mangimang su Mawu. Naungku e rudarea i kamene! 
Kai seng i kamene ilěliagěku ringangu makąluasě si sią. 
2 Baugu manga wawine i Euodia ringangu i Sintike! 
la mědědorong sěngapam botonge tadeąu i rua 
sěngkanaung bue kere taumata tamba pangangimang. 
3 Su manga ringangku apan satia, ia mědorong lai tadeau 
i kamene mětulung i rědua wawine ene. | rědua seng 
němpěmunara masěgadě baugu měhabar'u Injilu Mawu 
Ruata; měsulung i Klemen dingangu kalawọu taumata 
waline apang sěngkapěmunara ringangku. Manga areng 
i sire ene su ralungu Bukě u Taumata Wiahé. 4 Karimako 
i kamene hanesě mąhuluasě ualingu i kamene seng 
měběbiahě nasěmbaų dingangu Mawu. Sěnsuleko lai ią 
měbera: Pahuļuasěko! > Karimako kěbj taumata e makasilo 
kakanoą i kamene apan naunge mapia. Batyu Mawu e 
tawe kadéngue lai sarung duměnta. ĉ Abeko ghěnggangu 

apa. Su ralungu patiku halě, pěmpěkaliomaneng dingangu 
pěhabarěkon dorong i kamene su Ruata. Apang gěgausang 
i kamene e měngkai pakasaung habare su Mawu Ruata 
apidu makitarimakase. ? Tangu karalunsemahě bọu Ruata 
ku tawe ikatinênnan taumata e sarung maněntanudě 
dalungu naung dingangu tiněnnang kamene apan seng 
nasêmbau dingangi Kristus Yesus. 8 Kasuečnge, manga 
aną u sěmbaų něnaungengkong kamene kalawou halé 
malaarěga kų hinong daločng, mangalene ute patiku 
munarang katulidě. ? Koako apan seng ničndungang i 
kamene ringangu nikatarima bọu ia; bae bọu manga 
wawera arau lai wọu manga kakanoaku. Mawu Ruata 
puěčngu pědarame, sarung mahundingang i kamene. 

10 Su ralungu pěbawiahěku kų seng nasěmbaų dingangu 
Mawu e, ią e maluasě kahěngang, batųu sarąeng seng 
kereeng karěnguę ini pią e loahe kapia mětětiněnnam 
batangengku. Timonaku balinewe tadeąu i kamene 

seng niwuleng ią; i kamene mambeng měněnaung sią, 
kaiso i kamene tawe makačba loahe waugu manodę 

u ene. 11|a měběberang ini balinewe ualingu ią e kai 
kinakawusange, batuu ią sčmben nangěndung měngkate 
maluasu apang sembeng pią e. 1? lą e sembeng bou 
nihombangengu kasasusam biahě, dingangkewelain 
mědědalembo. lą seng masingką u rahasiane waugu 
tumatěngo kakakoą e baląewe měnsang kerea; bae su 
tempom mědědalembo, arau kasiang, baę su tempom 
maąhěmpaliu, kurai kěkawusange. 13 Ualingkeng kawasa ku 
seng nighělli i Kristus si sią, ute ią e matoghasě tumatěngo 
haghim patiku. 14 Arawe i kamene seng nêtulungu ia su 
ralungu kasasusaku; kų apang kěkoateng i kamene e 
mambeng mapia. 1° Manga ana u sěmbaų tau Filipi! | 
kamene hala masingka kahěngang u pią ią naněntangu 
Makedonia kalamona, su tempon Injilé ene takų nihabarě 

kahumotongange, i kamene kakěsą-kěsą e nakatemang 
untunge ringangu dugine ringangkewen ia. 1° Pią ią su 
Tesalonika kų měgěgausě tatalung, seng limembo wọu 
sěnsule i kamene němpěndohong tatalung si sią e. 

17 Ene walinewe mangalene ia kětąu mapulu manarimą 
laonggọ. Kapuluku e ute kai tadeau ia makasilo manga 
ualine ku makakatambawe kalauntung i kamene. 18 lą 
seng něnarimą u kěbj e -- sarang katewe limembo wọu 
kasasuku e! Kěbįi apan laonggọ kų nirohon kamene si 

sią, seng takų kinatarima bọu i Epafroditus. Ini ia seng 
nakačbą. Kěbį apąewen takų gěgausang kalawou ghaghělli 
bọi kamene ene kai kere daluru mawěngi wọu sasěmba 
kų nisčmba su Ruata kų nitarimą u Ruata ringangu naung 
maluasě. 19 Mawu Ruata kų takų sěsěmbaěng, ute kai 
mědědalembong kakalą e su ralungi Kristus Yesus, sarung 
manuku kěbi apang gěgausang i kamene. 20 Dalo su Ruata 
i Amangi kite sarang marêngu-dèngu. Aming. 21 Bunako 
adatěku su kěbį apang kawanuan Duata kų nasěmbaų 
dingangi Kristus Yesus. Dingangu tarimako lai adaté bou 
manga aną u sěmbaų kų éndaung dingangku sini. 22 Kêbi 
kawanuan Duata su soa ini, kahumotongange i sire su 
istanang Kaisarě, něndohong adatě si kamene. 23 Karimako 
Mawu Yesus Kristus mangalamatě si kamene kêbi. Adat'i 
kami, Paulus dingangi Timotius 


KOLOSE 


t Manga ana u sěmbaų dalohon jamąat'u Mawu 
1 su Kolose kų satia su pěkakauhě dingangi Kristus! 
Kere sěngkatau rarolohang i Kristus Yesus, -- kahiang 
kapulun Mawu Ruata e -- ia nihengke sěngkakahengkę 
dingangu aną u sěmbauų i kitę i Timotius, mělěharapu 
malumbako Ruata i Amang kite e měngonggọoọu alamaté 
dingangu karaļlunsemahě si kite kěbj. 2 (1:1) 31 kami seng 
nakaringihě u i kamene mąngimang su Mawu Yesus Kristus 
dingangu i kamene kuměndagu patikų dalohon jamaatě. 
Kai ene hakiu su tempong i kami měkěkaliomaneng baųgi 
kamene, i kandua e měngkate hanesě makitarimakase 
su Ruata, i Amang u Mawung kite i Yesus Kristus. 4 (1:3) 
>I kamene mangimang dingangu i kamene kukèndagé, 
u i kamene mělěharapě apang kų seng nisadia su sorga 
kahian Duata e waugi kau. I kamene seng nakaringihě 
maanung halě ene, pią e Walo Mapia kų kahěngang 
nihabarě si kau. € Habaru Mawu Ruata e nasawuhě su 
kasěllahu dunia e mase pěbawiahu taumata e sěntinią 
Iéalamatengu habarě ene, keręewe lai naung pěbawiahu 
nialamateng pią i kamene nakaringihě halě u tatalěntų 
u Mawu Ruata e kų kahěnga-hěngang nakačnna. 7 Halé 
ene ipěpauli si kamene kinahian Epafras, dingang i kami 
e ikěkěndagě. | sie kai taumatam munarang Kristus satia 
měměmunara e waugu pandungang i kitę. 8 Kai wọi 
sie asale i kami e makadingihě u kai kawasan Rohkě u 
Ruata e i kamene makakoa měkakakěndagě. 9? Kai ene 
hakiu i kandua měngkai hanesě měkěkaliomaneng baugi 
kamene nanětąewe rokeng bou êéllo i kandua nakaringihě 
habaru mąuli i kamene. | kandua měkěkaliomaneng su 

Mawu Ruata e malowọko Rohkě u Ruata e měngonggọu 
kasingką dingangu katatahučnna masukų si kamene 

kai apa e kapulun Mawu Ruata. 1° Ualingu ene ute i 
kamene makapěbiahě tumuhų kapulun Duata, ringangu 
sěntinią makąluasě naung'E, hakiben su patiku munara 
e i kamene kapamurukangbe pulise mapapia. Dingangu 
kasingką i kamene maanun Duata e malaing limembong 
kapahuntinambane. 11 Karimako ualingu kawasang 
Mawu Kasěllahenge, i kamene iapakatoghasě hakibeng 
i kamene makatahang dingangu makakědang su patikų 
sabarang, masasabarě dingangu maralļuasě 12 ku 
dingangu makitarimakase si Amang. Batųu kai i Amange 
napakariading kamene wotonge makatarimą u apan 
nisadian Duata e waugu taumatan'E su kararatuang'E 
matualagě. 131 Sie seng nělliung kite bọu kawasang 
kararěndung ku seng napěngaling i kite su ralungu 
kararatuangu Ahuse ikěkěndagě. 14 Ualingu Ahus'E ene 
e i kitẹ niapakaliu; mangalene ute kalawọu rosang kite 
e seng niampungang. 1° I Kristus e kai gambaré malahe 
bọu awẹ u Ruata kų tawe i kasasilo; i Kristus e kai Ahuse 
kaiakanenge, něngalembong kapiange wou patiku apan 
niriadi. 16 U kai wọi Sie Mawu Ruata e napakariadin 
patiku su sorga ringangu su dunia, patiku sabarang 
ikěkasilo ringangu tawe ikasasilo, nasowa lai su ralunge 
kereewe patiku rohkě makawasa ringangu měpěparenta. 
Kasěllahu dunia ini e niriadi ualingu i Kristus dingangu 
waugi Kristus. 1? Kalamonan patiku sabarang nariadi e, 

i Kristus semben těbe ene. Dingangu ualingu i Sie lai 
hakju patiku sabarange seng su tampa e sěmbaų-sěmbaų. 
18 | Sie etêmbou wadang'E, ku kai jamaaté, batuu kai 

i Sie simbulu patiku laidopu jamaatě e. | Sie kai ana 
kaiakanenge, kahumotong-motongange niapěbiahě kapia 
wọu kapapohong'E, tadeau sêmatangbe i Sie sěsane 

nakoa kasěllahengu patiku. 12 Kai Mawu Ruata sěsane 

pią kapulune tadeau patiku sabarang ku kačbakeng su 
Mawu Ruata e, kačbakengbe lai masuku su Ahus'E. 20 Ku 
su ralungu Ahusé ene lai Mawu Ruatae mapakariadin 
patiku sabarang pią pědalahěmpukange kapia ringang'i 
Sie -- baebe patiku apan su dunia, arau lai su sorga. Mawu 
Ruata e někoą kerene ualingu kapapohongu Ahuse su kalu 
kuruisě. 21 Nąung kąngerę e i kamene marau wọu Mawu 
Ruata. | kamene rudoka ualingu lulu ringangu tiněnnang 
kamene raralakisě. ?? Arawe ini ute, ualingu kapapohongu 
Ahus'E, Mawu Ruata e někoą pěsasěngkapiang kamene 
ringange něsaų nauli. Ualingu kakakoą kerene ute i 
kamene wotonge ipětěngon Duata e su ralungu kasasusi, 
matilang dingangu tawẹ turae. 23 Semben tantu i kamene 
harusěbe tatapě satia su pěngangimang dingangu rumarisi 
matoghasě su pěngangimang i kamene. Kumbahangbe 
sarang i kamene mêméêllou pělaharapi kamene ku seng 
nionggọ si kamene su tempon nakatarima Injilu Ruata. 
Habarě ene e seng pinědalahabarě su apan taumata e su 
kasěllahu dunia e. Kų ualingu lai ene watangengku, i Paulus 
hakju seng nakoa mětatangkiang. ?^ Orasě ini e ią maļuasě 
mětatahangu sigěsą baugu pandungang i kamene. Batuu 
ualingu sunsarang badangku e, ute ipanuku e apang ku 
bědang ipědararagi Kristus baugu jamaat'Ě, mangalene 
wadang'E. 22 Duata e něndolohu ią nakoa mětatangkiang 
jamaat'Ě baugu mapakapiang kamene. lą e mambeng 
hinone maněpasu walon habaré bọu Ruata e patiku; 

26 mangalene habarě e seng dingangu hasų e su taunge 
naliu ilělirungu Ruata e su patikų taumata kai orasě ini e 
seng nilahe su manga umat'E. 2? Mawu Ruata e mapulu 
mapakalahęu kereapa kapiane ringangu kawawantuge 
ralirunge waugu patiku taumata. Rahasia ene ute kai: | 
Kristus kai ene su ralungi kamene mangalene i kamene, 

sarungbe kapusakatengu kawawantugu Ruata. 281 Kristus 
e kai sarung ipědalahabari kami su kěbi taumata. | kami 
e kai mêngonggou ingate ringangu mąněntiro si sire kěbi 
e ringangu patiku katatahučnna. Timonang kami e ute 
kai tadeąu sěngkatau-sěngkatau e ahakeng solong anun 
Mawu, tabidaen sěngkatau seng natěllang tuhu marohkě, 
baugu seng nasêmbau dingangi Kristus. 22 Tadeąu 
makakahumpau ene ute ią e měmunara kahěngang. lą e 
mětawakali sěngapam botonge ringangu kąguwąu kuatě 
ku seng nionggọi Kristus si sia dingangu někaradiahang su 
watangengku e ringangu kasasukų u kawasan'E. 

1 lą e mapulu tadeau i kamene e masingka měnsang 

kereapa katoghase ią měběbangkuadě baųgi kamene 
ringangu waugi sire su Laodikia ringangu patikų apang 
běgang ią. ? Kěbįj e takų kinoa tadeąu naung i sire 
mawalinsahě dingangu i sire měkakakěndagě hakiu 
ene i sire masěmbaų kahěnga-hěngang. Ualingu ene i 
sire ute těnga-těngadě makačnna ringangu měngiaking 
ore lai makakasingką u rahasian Duata e, kai i Kristus 
sěsane. 31 Kristus e kai nakawualagu patiku sipirang 
mapia ringangu kasingka u Ruata naung mabawuni. 4 lą 
mauliu ini e tadeąu i kamene kumbahangbe kaakaleng 
i sai-saim biwihe mararěngang. 2U manjeng badangku 
e maraung kamene, kai koa e kere ią ene sutaloarang 
kamene. lą e měngkai maluasě makasilo e si kamene 
sěngkanaung dingangu matoghasě su pěngangimang si 
Kristus. ê Manga ana u sêmbau ku sen dimae si Kristus 
Yesus Mawu e. Batuu ene i kamene pěmpěbiahěbe 
makakauhé dingang'E, 7 ringangu měhamų su ralungi Sie. 
I kamene e pčmpamětikom pěbawiahi kamene ringangi 
Kristus pêmamanggilange. Pakahuntinambangkom 
pěngangimang i kamene e si Kristus, tumuhų apan 
seng nitěntirone si kamene. Kų naung i kamene e 

pakatatompeko ringangu waweran tatarimakase. 

8 Pakatateghang bue i kamene, kumbahangbe sarang piau 
měmitaugě si kamene, wěmbingang u těntirong manga 
kapanden taumata tą mangalene, kětąeng makapalidě. 
Manga kapanden dunia ene e walinewe wọi Kristus, 
kaiso kai wọu kapanden taumata samatang, dingangu 
wọu manga rohkě u kawasan dunia. 2 Batuu patiku 
kakakoą u Ruata e něbanua si Kristus su pěbawadang'E. 
10 Kų ualingu měbiahě nasěmbaų dingangi Kristus, i 
kamene malaing nighělirangu pěbawiahě masukų. Batųu i 
Kristus e kai têmbo u patiku rohkě mangawasa ringangu 
měpaparenta. 1t Ualingu nasěmbaų dingangi Kristus e 
ute i kamene seng nisunatě, balinewe ualingu sunatě 
kinoą u taumata, kaiso kawe ualingu sunati Kristus kų seng 
něliung kamene wọu kawasang kakanoą marosa. 12 Batuu 
su tempong kamene nisasahani, ute i kamene kai nilêbing 
dingangi Kristus; kų malaing dingangu sasahani ene, i 
kamene nipěbiahě kapia ringangi Kristus ualingu i kamene 
mangimang kawasan Mawu Ruata seng napěbiahi Kristus 
wọu papatene. 131 kamene naung nate tuhu marohkě 
ualingu i kamene waradosa, ringangu i kamene tawe 
nisunatě tuhų gěsi. Arawe orasě ini Mawu Ruata napěbiahi 
kamene ringangi Kristus. Mawu Ruata seng něngampung 
kalawọu rosang kite, 1“ dingangu něndědasě pěsasalang 
kite ku mẹmatakų i kite dingangu atorange mawawěhą. 
Dingangu měnděką winohę ene su kalu piněnggantongan, 
Mawu Ruata e něndědasem patiku lačnsilě si kite. 12 Su 
kalu kuruisě ene e i Kristus namatą kalawọu haghin 
rohkě u mananěmbonang dingangu mangangawasa e 
nasue něngkačnsu. | sire nakoa bawialačng u lawọ su 

pią i Kristus měngěngahą i sire tabidąen tau kinataweng 
mabawoleng sutaloaran wuntuangu nakauntung. 18 Ku 
kumbahang mapakawalan taumata e mapěsalang kamene 

su halě u kakačng dingangu pěnganginung, arau su 
halčewelain manga haribasarě u agama arau raluasu 
wulang sumenda arau ěllon Sawadě. 17 Kěbį tamai ene 

e kětąeweng kěngkaung apan sarung duměnta, arawe 
karalaheu wọu kěbj ene ute kai i Kristus! 18 Kumbahangbe 
i kamene mapakawalam batangeng makiakalě su taumata 
apang měměllewe mětětěngkasanąu naung dingangu 
měngadatě manga malaekatě. Taumata kerene ute kai 
měngěngobotu manga tinênnane madunia ringangu 
lulansiu apan uade kinasilone hala, 19 hakju semben tawe 
mapulu měngumbala si Kristus nakoą têmboe. Su limang 
kawasang Kristus e, kaguwau wadange mapaduli ringangu 
mědědalahěmpuų apan laese, tutuwoen sasombọ u Mawu 
Ruata e. 2° | kamene seng nate ringangi Kristus, ringangu 
seng niliu wọu manga rohkě u mangangawasa runia ini. 
Ku, kawe unųe i kamene měběbiahě kere taumata wědang 
makikawasa su dunia ini? Kawe unųe i kamene měngkai 
kukakoho su manga atorang kerene, 21! "Kumbahang 
mětemang ene", "Kumbahang měnenggęhě apa ini"? 

22 Kěbįi atorang ene kai mang mąulju apang paketang tawe 
gunane. Ene kětąeweng kalawọu atorang dingangu manga 
těntiro apan nikakoa u taumata. 23 Tamai ene těngaděbe 
ikěkasilo e kai munarang katatahučěnna, pią e laansange 
tadeąu taumata e pąněmba malaekatě, mětěngkasaną 

u naung dingangu pamamanti wadang, kaiso kěbi e 
mamben tawẹ gunane waugu ipěnaludě čnningu ghěsi. 

11 kamene e seng niapěbangung kapia ringangi Kristus. 
Ualingu ene i kamene kai harusěbe pěmpěgausě 
apan dasi su sorga, su pią i Kristus měpěparenta ringangu 

Mawu Ruata. 2 Pěmpěněnaungbe apan dasi sene e 
walinewe apan su dunia. 3 Batyu i kamene seng nate, 
kų pěbawiahi kamene e mądalirung dingangi Kristus su 
ralungu Mawu Ruata e. “Ku simbulu pěbawiahě tutune 

e ute kai i Kristus ku maeng i Sie sarung ikasilo e ute 

i kamene e malaing sarung ipakalahe dingangi Sie su 
ralungu kasasěllah'E! 2 Ualingu ene, pakasueko pate 
kalawọu kapulun dunia e měněnaghali watangengue; 
kere pěsasundalě, karalamuhų, abuli, čnning dalakisě 
dingangu anggang (batuu anggang e kai měsulungu 
palahamawu mahan duata). € Manga halě kerene e 

kai makąsongkahě dalangehu Ruata su apan taumata 

ta tumatuhų si Sie. 7 Naung humotong i kamene hala 

e tutuhų be lai haghing kapulu kerene, su tempong i 
kamene su ralungu kawasane. 8 Arawe ini e ute i kamene 
pěmpěnděmmę u haghing kararalakisě bou watangengu: 
kumbahang měngkai měpědu, arau měndongka, arau pią 
pěndangu inų su taumata waline. Kumbahang mědohang 
arau měberam bawera kotorě. 2 Kumbahang měmpěkonti 
sěmbaų suwaline, u pěbawiahě těbe e ringangu patiku 
kakakoą e sen nirěmmę i kamene. 1? Kų i kamene ini 

e kai sen taumata nionggotangu pěbawiahě buhu 
têtalêmbuhuang hanesě itětuhų awe u Měndariadine 

kų kai Ruata. Timonane ute tadeąu i kamene makakirala 
Ruata ringangu kasasukų e. 1! Makoa kere pulise wou 
ene ute nasuẹ e něngkailang pědalahaedangu tau Yahudi 
ringangu waline Yahudi; nisunatě dingangu tawe nisunatě; 
semben tawẹ apa pědalahaedangu tau raghi dingangu 
taumata ralakisě; arau ěllang dingangu waline ěllang; 
batųu i Kristus kai manahiangkung patiku sabarang 
dingangu i Sie nasěmbaų dingang i sire kěbj e. 1? I kamene 
e kai taumatan Mawu. Ruata e kiměndagi kamene mase 
němile si kamene makoą tataghuaneng'E tani. Ualingu 
ene i kamene harusě pěmpělahęu pěkakakěndagě, 
měsěngkapiang aną u sěmbaų, kasasaną u naung, 
sikome naung, ringangu makědang su sigěsą. 131 kamene 
harusě měsasabarě sěmbaų dingangu waline, dingangu 

měgaghělli u ampung kereu pią u měndesọ tunenaung 
su waline. Mawu e maluasě měngampung si kamene, kų 
i kamene malaing hinom měpěpapangampung sěmbaų 
dingangu waline. 14Su wowon tamai ene, kěbj e ute: 

i kamene harusěbe měkakakěndagě u kakěndagě e 
mapakasêmbau i kamene makoa masuku. 12 Kariadiko 
apan sipirangu e měngkai matuntu u pědarame nionggo i 
Kristus su ralungu naungu. U i kamene kai nikuiangu Ruata 
e makoą laesu wadang sěmbaų, tadeąu i kamene měbiahě 
su ralungu pědarame wọu anung Kristus e. Kų i kamene 
měngkai pakitarimakase. 16 Karimako hengetang i Kristus 
napeneu alamatě e měngkai luměną su ralungu naung 

i kamene. Kų i kamene e pěmpětatěntiro wue sěmbaų 
dingangu waline ringangu pěmpětatěgu wue sěngapang 
kaudupe. Pěmpěkantarikon Mazmurě dingangu raralo 
arau kakantari mararohkě; pěkantariko waugu Ruata, 
ringangu pěndangu tatarimakasę su naung i kamene. 

17 Nimbue, patiku apang kinoą i kamene, arau mabera e, 
hinong i koą dingangu iwera su ralungu arengu Mawu 
Yesus. Ku i kamene e pěmpěkaliomanengko su Mawu 
Ruata i Amang boi Yesus. 18 | kamene manga wawine e! 
Pakasasuměllung bue su kawingi kamene, u kawe kerene 
hinone kakakoą u taumatan Sahani. 19 | kamene manga 
esẹ! Kěkěndagěbeng kawingi kamene. Abe ralahětu 
měkoaą si sire. 2? | kamene manga rario e! Kai kerene 
měkoą taumatan sahani e, harusěbe pakararingihě si 
amangu ringangu si ninangu, batųu kai ene makąluasě 
naungu Mawu Ruata. 211 kamene manga i amange! 
Ariębe mapalangehu aną i kamene madiring kumondọ 
naung i sire. 2? | kamene mětatangkiang e! Pakatatuhų su 
manga mawung kamene su dunia e su patikų sabarang. 
Abe kawe kětąeng tutuhu su tempon i sire makasilo 

si kamene, ualingu i kamene kawe kětąeng makiralo. 

Tuhukeko i sire ringangu naung matulidé, batuu i kamene 
mataku u Mawu. ?3 Halěbe sude nionggo si kamene 
ute, koako ringangu kasěllahu naungu tabidąu i kamene 
měkěkoą baugu Mawu walinewe tumbąem baugu 
taumata. ?4 Pětahěndung u i kamene sarung makatarima 
bawalise wọu Mawu. Apan sen nisadiam Mawu e waųgu 
taumatan'EẸ, ute kai ene sarung gělirang si kamene. Batuu 
mawu tutune ute kai tětangkianeng i kamene, i Sie kai 
i Kristus sěsane. 25 Kų isai-sai wue někoą pěsasala e, 
sarungbe manarimą patikų pěsasalane; batųu Mawu e 
tawe měmamile ghati. 
1 Manga ana u sěmbaų apan nakoą mawu e! 
Pakapapiako měmpěkoą manga mětatangkiang 
si kamene tuhuewe katěngadě dingangu kąadilě. 
Pětahěndung batųu i kamene kai pią Mawu man 
sěmbaų su sorga. ? Pakakakěhagěko měmpěkaliomaneng, 
pakasasądia, apidu kapětarimakasę e su Ruata. 
3 Pěmpěkaliomaneng laing kami e tadeau Mawu Ruata 
e mangonggọben loahe mapia si kami makapěngekeng 
habaru hengetange maanung lělirungi Kristus. Ualingu 
halě ene e tangu ią e orasě ini kai mątatahungkų. 
4 Pěmpěkaliomanengko tadeąu ią e makatualagu 
lělirung ene e pakalahę-lahęẹ keręewe hinone. 5 Şu 
ralungu kalahêmpu i kamene ringangu apan taumata 
ta měmpangangimang e ute i kamene pěmpěbiahěbe 
pakatatahučnna, pêmpêdédeabe loahe pakapapia-pia. 
6 Karimako palahumbisarang kamene e hinowen měngkai 
makadaluasé dingangu makąbinsana. | kamene harusěbe 
masingką u kere apa i kamene hinong sumimbang 
kakiwalon sěngkatau-sěngkatau e. 7 | Tikhikus, hapi i kite 
ikěkěndagě, sarungbe měhabarě si kamene katataingu 
pěbawiahěku e. I sie satia měmunara ringangi kami 
waugu Mawu e. 8 lą něndolohi sie solong anung kamene, 

tadeąu i kamene makakasingką u kakakoa u pěbawiahi 
kami e ringangu i kamene měngkahiborě. °? | Onesimus 
sarung dumaleng sěngkaraleng dingangi Tikhikus; i sie 
aną u sěmbaų bou taloarang kamene. | sie taumata satia, 
ringangu i kami kykěndagi sie. | kanduang Tikhikus e kai 
sarung měhabarě si kamene patikų halě apan nariadi su 
tampaku ini. 201 Aristarkhus matatahungku dingangku 

e, měndohong tabea si kamene. Kerene lai i Markus, 
aną u tamahuari ringangi Barnabas. (I kamene semben 
nakatarimą u tatanataku e paněnsomahě si sie kereu i sie 
ruměnta su anung kamene.) 1! Tabeako lai boi Yesus kų 
isěsěbą lai si Yustus. Bọu taloaran tau Yahudi apan seng 
mangimang su Mawu Yesus, kětabeng i sire těllu hala 

kų orasě ini e mělěhalě dingangku mědeąu měndaleng 
munaram Mawu Ruata. | sire mamben těngadě nětulungu 
ią. 1? Tabea bọu anung Epafras. | sie malaing taumatang 
kamene. I sie kai mětatangkiang si Kristus Yesus, kų 
sidutu mang měkěkaliomaneng maamumang baugi 
kamene. I sie ghugahioro sěngapam botonge su Ruata 
tadeąu pěngangimang i kamene matoghasě dingangu 

i kamene e kahěnga-hěngang mahuntimadě, tadeau 

i kamene tinalungbe masatia su kapulun Duata. 13 lą 

e makasahidi sěsaku u i sie seng něhalě masěgadě 

baugi kamene ringangu waųgi sire su Laodikia ringangu 
Hierapolis. 14| Dokter Lukas, ikěkěndagi kite, děduan 
Demas, něndohon tabea si kamene. 15 Pěmpaulikon 
tabeą i kami su manga aną u sěmbaų Sahani su Laodikia; 
ringangu su Nimfa, ringangu su ralohon jamaatě apang 
měmpěkěkaliomaneng su walene. 18 Samurin suratě 

ini e iwasa sutaloarang kamene e, ute wasako lai su 
jamąat'u Laodikia. Kerene lai i kamene hala harusě 
měbasa suratě sarung dingotang bou Laodikia, si kamene. 
17 Dingangu pěmpauliko si Arkhipus, "Pakasueweng koae 

munara nionggọ si kamene gunang mêtangkiang Mawu." 
18 Tabeaku, i Paulus. la sěsaku e němohę wahageang ini. 

Abe kiwulei ia e wědang mątatahungkų! Karimąko Mawu 
e měngalamatě si kamene. Adat'i kami, Paulus 


1 TESALONIKA 


1t Manga ana u sêmbau jamaat'u Tesalonika, nakoa 
1 umat u Mawu Ruata i Amang, dingangu Mawu Yesus 
Kristus: | kami těllu, i Paulus, Silas dingangi Timotius 
mělěharapě u malowoko Mawu e měngonggọou alamaté 
dingangu karalunsemahě si kamene kěbj. 21I kami e mang 
taghalě makitarimakase su Mawu Ruata ualingu i kamene 
kěbi. Suapan pěkakaliomaneng i kami su Ruata ringangu 
i Amang i kitẹ e, ute mang tawẹ pontode mětahěndung 
si kamene. I kami e měngkate hanesě měkěkaliomaneng 
i kamene. I kami mětětahěndung kereapa i kamene 
měnodęu munaram pangangimang i kamene si Kristus, 
karadiahangu kakěndag'i kamene su taumata waline 
ku mětangkiang si sire, ringangu kereapa katoghasu 
pělaharap'i kamene su Mawung kite Yesus Kristus. 3 (1:2) 
41 kami masingka, manga aną u sěmbaų u Ruata e 
kukéndag'i kamene ringangu seng němile si kamene nakoa 
tataghuanenge těntani. 2 Batųu i kami e mělěhabaru Injilé 
si kamene walinewe tumbau ringangu wawera e, kaiso 
malaing ualingu kawasa ringangu Rohkě u Ruata. Dingangu 
i kami e maiaking kahěngang su katulid'u injil e. | kamene 
hala masingkąu kereapa pěbawiah'i kami e gunang 
kamene pią i kamie ene sutaloarang kamene. êI kamene 
tutolewe laahą i kami ringangu laahą u Mawu. Maningbe 
i kamene e tumanju masigěsą kai ikamene mamben 
něnarimąu naung maluasé habarě ipěpauli i kami e si 
kamene. Daluasě ene ute kai nilaonggọ u Rohkě u Ruata. 
7 Ualingu ene ute i kamene kai nakoa kakakěllačng'u kèbi 
taumatan Sahani su Makedonia ringangu Akaya. 8 Batuu 
nanětaą bo'i kamene, habar'u mauliu Mawu e seng nakeke 

solong Makedonia ringangu Akaya. Dingangu walinewe 
kětąu ene samatang; maala katewe habaru maanung 
kereapa pangangimang i kamene su Mawu Ruata e seng 
nakeke suapan tampa, hakiu i kami e sen tawahaluasu lai 
měberang manga apa. °? Kěbįj taumata ene měběbisarang 
kereapa pěnanarimą i kamene pią i kami e naung kalimona 
e riměnta su anung kamene. I sire měběbisarang kereapa i 
kamene naněntangu kalawọu mahan duata kų diměnta su 
anun Mawu wiahě mang sêmbau mědeąu mětěngkasatia 
si Sie. 101 sire malaing mahumbisara měnsang kereapa i 
kamene mělěharap'u rarěntan Ahus'u Ruata wọu sorga, kų 
i Yesus, seng niapěbiahě kapia wọu kapapohonge. | Yesus 
ene malaing něngambang si kitę bọu ralangehu Ruata e 
sarung. 

1t Manga aną u sěmbaų! | kamene hala masingka u 
2 pětatiwong kami si kamene e tawe makoabe tawe 
gunane. ? | kamene masingka u kalimonang kami e 
riměnta su anung kamene su Tesalonika, i kami seng 
nětatahangu tatingkai dingangu sasamedě su Filipi. Kaiso 
maningbe lawọ taumata rudoka si kami e, Ruatang kite 
e seng něgělliu kawawahani baugu pělěhabar'u Injilé si 
kamene wọ'i Sie. 3 Pčmamaringang i kami e si kamene 
walinewe ualingu ěnna něsala; kerene lai walinewe 
ringangu těgalě dalaj arau manga ipąngakalļě. 4 Tala 
wue! | kami e walinewe mahumbisara sěmatang ipąmia 
naungu taumata, kaiso kai ipamia naungu Mawu Ruata, 
mamanika dalungu naung i kami. U i kami e kai narekeng 
taumata wotonge mamalawuhu Injilě e. 5| kamene hala 
masingką u i kami e tawẹ sarang sěnsule měběberang 
bawera papalano tuli arau kai manga měkěkalirungu 
kai pią ambinge maanggang. Mawu Ruata e sahidine! 
61 kami e malaing balinewe měgěgaus'u makidarumalo 
su taumata -- bae bọ'i kamene arau lai wọu waline. U 


1 TESALONIKA 2.7— 14 612 


hinone kere sěngkatau rarolohang i Kristus, i kami e 
wotonge wue měnuntų apa-apa wọ'i kamene. 7 Kai i kami 
e měngkate mětětěngkasikome su tempoen madalau 
dingang i kamene, tabidąen sěngkatau ghaghurang bawine 
měndiagą aną e. 8 Ualingken kakěndag'i kami, i kami e 
sadia mangonggọ si kamene walinewe tumbau Injilě e, 
kaiso kawe lai pěbawiah'i kami e. Batuu mąhěmpaliu wue 
kakěndag'i kami e si kamene. ? Tantu i kamene bědawen 
makątahěndung kereapa katoghase i kami mětawakali 
ringangu mědědalahingidě. Kačělločng kahěbiang i kami e 
měměmunara tadeąu i kami e tawe mapakasigěsąu sarang 
sěngkatau wọu taloarang kamene su tempong i kami e 
mělěhabar'u Injilé si kamene. 12 | kami e měběbiahě susi, 
matulidě dingangu tawe sěngkule nihino si kamene ku 
seng němpangimang si Kristus. | kamene e kai měsasahidi 
si kami, kerene lai Mawu Ruata e. 1! | kamene masingkau i 
kami e němpěkoąbe si kamene sěngkatau-sěngkatau kere 
sěngkatau i amang mičbą aną e. 1? I kami e měněnasa si 
kamene, i kami měgěgělliu laansang si kamene ringangu 

i kami e měněnahěsęu tadeąu i kamene měbiahě be 
sěngapam botonge kerene hakiu makąluasěbe naungu 
Mawu Ruata. Batyu Mawu Ruata e seng někui si kamene, 
mědeąu makahombangbe wahageang i kamene su 
ralungu kararatuangu Mawu Ruata e, ringangu su 
ralungu kawawantuge. 13 Piabe halé sěmbaų lai waline; 
makakoa si kami měngkate masau makitarimakasę su 
Mawu Ruata. Ku pią e i kami mělěhabar'u hengetangu 
Mawu e si kamene kų i kamene rimaẹ u hengetang 

ene walinewe kere waweran taumata kaiso kawe kere 
hengetangu Ruata! Mawu Ruata e kapêmunarane su 
ralungu watangeng i kamene apan mangimang si Kristus. 
14 Manga ana u sěmbaų, apang kinahombangengi 
kamene malaing seng kinahombangengu manga jamaat'u 

Mawu e su Yudea nakoą tataghuaneng'i Kristus Yesus. 
I kamene e nětatahangu tatumbiag'u sěmbalagheng 
i kamene hala, kereewe semben nikahombangengu 
manga jamąat'u Mawu su Yudea e wọu sěmběkan sire 
tau Yahudi. 1° Tau Yahudi e seng němate Mawu Yesus, 
dingangu manga nabi e, apidewe lai měněnumbiagě si 
kami e. Kébi taumata e seng nakoą sědų i sire, dingangu 
Ruata e měngkatewe tawe karaluase si sire. 16 Kuteu i sire 
měngkatewe měmpěněnahaghe si kami mądiring i kami 
makapauli (u hengetangu Mawu Ruata e) su waline tau 
Yahudi habareng makasalamatě patikų umatě e. Ualingu 
ene ute taumatan Yahudi e sauneng mahuntinambang 
kalawọe rosan sire. Ku ini e pěngěnsueěnge ute i sire 
kahombangengu hukumangu ralangehě e wọu Mawu 
Ruata! 17 Arawe i kamene ana u sěmbaų, dokęeweng 
i kami e naghea ghěnnangu sěngkatempo woi kamene 
-- naghea wọu mata e kaiso walinewe su naung -- kų i 
kami e měngkai měkěkulěte mědeąu makasilo ghating 
kamene! t81 kami e měkěkaraki u mětiwo si kamene e, kų 
ia e seng něnaluką sěnsule ruan sule kai setange měngkai 
měněnahaghe si kami e. 19 Kų těnga-těngaděbe mang i 
kamene kapangumbalaêng dingangu makąluasě si kami. U 
hědoweng kereu Mawu Yesus diměntą e dingangu i kite 
mětěngon Sie e, ute i kamene sarung makoą daluasi kami! 
20 Ky mambeng i kamene makąluasě dingangu makaliagé 
kami! 

1 Samurine, pěkakakating kami e, semben tawe 
3 ikapetọ baharia. Ualingu ene ute i kami měngěngěnna 
u mapiawe těntang i kami hala su Atena, ? těntalangu 
i kami něndolohu aną u sěmbaų i kitę i Timotius. | sie 
kai sěngkatau mětatangkiang Duata sěngkapěmunara 
ringangi kami měhabar'u Injil'i Kristus. I kami e něndoloh'i 
Timotius anung kamene mědeąu i sie makatoghasě si 

kamene ringangu mêmahansang si kamene limembong 
kasěgade supangangimang su Mawu Yesus Kristus. 

3 Mageng kerene ute tawẹ u sarang sěngkatau wọ'i 
kamene ku mahunsohọ u manga kalawọu sigěsą i kite 

e. | kamene hala masingkau haghin sigěsą e kai nasowa 
su ralungu hingid'u Mawu Kasěllahenge waug'i kite. 

4 Su tempong i kami e wědangben dingangi kamene, 

ute i kami e seng bọu něhabarě si kamene kalimona 

u i kitẹ e kai sarung masigěsą. Ku mambeng těngadě 
ene seng nariadi, kų halě ene e mamben su kasingka 

i kamene. “Kai ene hakiju ia něndoloh'i Timotius, u ią 

kai masaria kapuluku e mědeąu makakasingkąu kai 
kereapa katatalêmbuhung pangangimangu si Kristus. lą e 
ghugěnggangu setange kai makareą lěsabe makapěnaluką 
si kamene hakiu kalawọu saghed'i kami e makoą tawe 
kěhase. ê Kų ini e i Timotius seng nawali dingangu seng 
něhabaru raluasě si kami e mąuljen pěngangimang i 
kamene si Kristus dingangu lawọ měkěkakěndagě. | 

sie něhabarě si kami u i kamene měngkawe sěntinią 
maněntangu tiwą e mapapia maanueng kami e su naung 
i kamene. Ringangu i kamene kai mapulu měsombang i 
kami, kereewe lai i kami e malaing mapulu měsombang 

i kamene. 7 Kai ualingu ene, hakju manga aną u sěmbaų, 
su ralungu kalawọu sunsara ringangu sigesą i kami, i kami 
e mąhibor'u habar'u mąanung kamene. Pangangimang i 
kamene si Kristus e makasaria naung i kami, 8 hakįju orasě 
ini e i kami makąpěndang u mamben těngadě biahě, 
asalu i kamene těbewe rudarisi matoghasě, nasêmbau 
dingangu Mawu. °? Mamben masaria tumbu u ralungu 
naung i kami e makitarimakasęẹ su Mawu ualingken 
patiku daluasé kinahombangeng i kami su těngon Mawu 
e batųu i kamene. 1° Ěllo hěbi e i kami ghugahioro si 

Sie ringangu kaguwąu ralungu naung, tadeąu i kami 

makapěsombang hala ringangi kamene ipanukų apang 
gausang i kamene waugu mangimang si Kristus kere 
hinone. 1t Karimako Ruata i Amang i kitẹ e, ringangu 
Mawung kite Yesus e měngahą i kami suraleng matene 
tadeau makapěsombang i kamene. 12 Karimako Mawu 
e mapědalembong kamene měkakakěndagě sěmbaų 
dingangu waline ringangu mąhěmpaliu kuměndagu 
patiku taumata, saraewen pěkakakěndag'i kamene e 
mamben sauneng mahuntinamba, měsulungkewen 
pěkakakěndagi kami ringangi kamene. 13 Hakju ene 
Mawu e makapanguatě naung i kamene, ku hinong 
apakasusi ringangu tawẹ pěsasalang kamene su têngoen 
Duata i Amang i kitẹ, su tempon Mawung kite i Yesus 
riměnta sěngkakarěnta ringangu patikų taumata e nakoą 
tataghuaneng'E. 

1t Samurine, manga aną u sěmbaų, i kamie seng 
4 néngonggou sansahě si kamene kų měnsang kereapa 
hinong mêbiahé baugu makaluasé naungu Mawu. 
Kahěngang, orasě ini i kamene seng měběbiahěbe 
kerene. Kaiso ini e ualingu kawasan Mawu Yesus i kami 
e měgěgausě sěngapam botonge si kamene ringangu 
měněnahěsę tadeąu i kamene hinong lai limembo 
měkuleteng halě ene. 2U i kamene semben masingkau 
kalawọu sasalěntihọ kų seng kinaonggọ i kami e si 
kamene ringangu kawasan Mawu Yesus. 3 Ini e kai kapulun 
Duata: Tadeąu i kamene měbiahě susi, mětěngkaraung 
patiku pěsasasundalļě. Apang manga ese sutaloarang 
kamene e kěngkasingkąko kai kereapa tadeąu měbiahě 
sěngkawingang makaluasé naungu Mawu ringangu 
su taumata. ° Kumbahang měbiahě měngkai tutole 
ěnning u abuli sukawingu, kere kěkoatengu tau kapiré 
běgang Mawu. ê Ualingu ene ute, kumbahangbe piau 
sěngkatau makakoą pěsasala su aną u sěngkataune, 

arau lai makaakalě. U naungbe i kami seng něhabarě 
malahe si kamene u Mawu e sarungbe měhukungu 
taumata měmpěkoą manga pěsasala kerene. ? Mawu 
Ruata e seng někui si kite, kų balinewe i kite měbiahě su 
ralungu pěsasasundalě, kaiso kawe tadeąu i kite měbiahě 
dingangu kakanoa makąluasě naung'E. 8 Taumata ku 
manuhudu těntiro ini ute walinewe manuhudu taumata, 
kaiso kawe měnuhudě Mawu Ruata ku seng něngonggoọ 
u Rohkě e Ruata si kamene. °? Semben tawahaluasu lai 

i kami měnuratě si kamene maulju kereapa i kamene 
hinong měkakěndagě lawọ taumata mangimang. 

| kamene hala e seng nitěntiročngu Mawu halě u 
měkakakěndagě. 10 Kų halě ini e seng nitodę i kamene 
su kěbį apan mêmpangimang e su kaguwąu Makedonia. 
Kai arawe manga aną u sěmbaų, i kami e měgěgausěbe 
sêngapam botonge, tadeau pěbawiahi kamene e makoąbe 
limembong kapiane lai. 11 Pěmpěbiahěko marěmasě 
dingangu tawe rumalaų urusangu taumata waline. 
Pěmpěmunarako mědeą pěbawiah'i kamene hala, 
keręewe i kami e nąung kalimona seng něngatorě si 
kamene. 12 Kereu i kamene měběbiahě kerene, i kamene 
tawe měngumbala si sai-sai, dingangu taumata apan 
tawe měngangimang si Kristus e sarungbe měngadatě 

si kamene. 13 Manga ana u sěmbaų, i kami mapulu 
tadeąu i kamene makakasingkąu kai apa tuhų hinone 
taumata ku apan seng něngkairi; tadeau kumbahangbe 
měngkasusa naung i kamene kere taumata waline tą 
pělaharape. 141 kite mangimangu i Yesus seng napohong 
kuteu kawe něbiahě kapia. Kai ene hakiu i kite e malaing 
mangimangu Mawu Kasěllahenge sarung mapěbiahě 
kapia patiku taumata seng nêngkairi su ralung'i Yesus, 
tadeąu i sire měbiahě dingang'E. 1> Su halě ene ute, 

kai ini těntiron Mawu e ipauli i kami e si kamene: Su 

tempong Mawu Yesus duměnta e, i kite apan bédang 
biahě e tawe makapěngalimona taumata apan seng 
něngkairį kalimona. 18 Hédoewe těmbonangu malaekatě e 
sarung měluntingihě maihą-ihą, dingangu napirin Duata 
e ipahěte makoą tatialam parenta. Bọu e Mawu Yesus 
hala e sarung lumintu bọu sorga, ringangu apan taumatan 
Sahani e kų seng nêngkairi e sarung ipěbiahě kalimona. 
17 Bọu ene, i kitẹewe apam bédang biahě su tempo ene 
sarung sěngkakapuą dingangi sire su ralungu winawa 
tadeąu makapěsombangu Mawu e su winangaeng. Bou 
ene ute i kitẹ makapětanąbe ringangu Mawu e sarang 
karêngu-déngue. 18 Hakju ene, ute kěnangko i kamene 
pětatatongka su halě u mêmpanoghasé pangangimang 
kapěpakęen bawera ini. 

t Manga ana u sěmbaų, semben tawahaluasu 

měnurat'u kasasahę u tempong karariadin tamai 
ini. ? U i kamene hala seng masingka malahẹ u ěllon 
darěntan Mawu e sarung marěnta kere tahatako 
ruděnta hěbi. 3 Kai kereu pią taumata měbera: "Patikue 
su karalenehě dingangu tą konsang apa," tangu 
sěngkalěndi u i sire kinahombangengu kawawinasa, kų 
taweu sarang sěngkatau naliwirě. Ku ene kai nariadi 
sěngkělěndju, měsulungu tau wawine pią kapapia 
sěngkianu hombangengu kaliki. “Kai manga aną u 
sěmbaų e walinewe taumata měběbiahě su ralungu 
kararěndung, hakibeng ěllo ene kai makąlahěkosě si 
kamene kere rarěntan tahatako. 2| kamene kěbi kai 
taumatan tualagě; i kamene nasowa su ěllo matualagě. 
| kite e walinewe taumata měběbiahě su kararěndung 
arau nasowa ghalipohong hěbi marěndung. ê Ualingu ene 
ute i kitẹ tawe wotonge kahuntikilang kere i sire waline. | 
kite e kai hinong maralukadě dingangu tiněnnang kite e 
kawe hinong matualagě. 7 Su tempong hěbi e taumata 

měmpětětiki, dingangu su tempong hěbi e lai taumata 
mětětěngkiwukang. 8 Arawe i kite ini e kai taumata 
nasowa su ěllo matualagě; ualingu ene ute tiněnnang kite 
e harusěbe matualagě. | kite harusě mangimang su Mawu 
ringangu kuměndagu taumata waline ringangkeweng 
mělěharapě matinalung u Mawu Ruata e sarung 
makasalamatě si kite. Kai ene e aghidě kų makaěllung si 
kite su ralungu pěsasekę měsekę u kararěndung. ? Mawu 
Ruata e němile si kite balinewe tadeąu ihukung, kaiso 
tadeąu ikite makahombang kasasalamatě bo'u Mawung 
kite i Yesus Kristus. 10? | Sie napohong baugi kite, tadeau su 
tempong i Sie ruměnta kapia -- měnsangbe i kite bědang 
biahě, arau kai seng nate -- kai i kitẹ e makapěbiahěbe 
ringang'E. 1t Ualingu ene, pěmpědalahiborě dingangu 
pěmpětatoghasě, měsulungkewen i kamene seng 
měkěkoą ene orasě ini. 1? Manga aną u sêmbau, i kami 

e mědědorong sěngapam botonge tadeąu i kamene 
pěmpangadatě su taumata apan měmpěměmunara 
sutaloarang kamene; mangalene si sire ewe apan nipilen 
Mawu e mědeąu měngahą dingangu měnasa si kamene. 
13 Ku pěmpěngarěgangben sire pakapia-pia ringangu 
kakěndagě u mětahěndungkewelai apa kinoą i sire. 
Pěmpěbiahěko pakaghaghighilě sěntinią i kamene. 14| 
kami e malaing mědědorong, manga aną u sěmbaų, 
uriheko pakasikome i sain mądiri měmpehalě; toghaseko 
naung u apang měngkątakų; pětulungkon taumata 
hinong itulung dingangu pakakakědang mětěngong 

kěbi taumata. 12 Pakapapia wue tadeąu madirin piau 
měmalis'u ralaki, ipêmalisé dalaki e kaiso sěntinią měngkai 
pěmpětatuměgalě měmpěkoą mapia sěngkatau su 
sěngkatau lawọ i kamene ringangu su kěbj. 16 Měngkai 
pahuluasě sěntinią, 1” dingangu pěmpěkaliomaneng 
sidutu. 18 Su patiku kakakoą u pěbawiahě e měngkai 

pakitarimakase sidutu su Mawu Ruata e, u kai ene 
kěkapulune wọ'i kamene kere sěngkatau měběbiahě 
nasěmbaų su ralungi Kristus Yesus. 1? Kumbahangbe 
měnguhung Rohkě u Ruata e. 2? Kumbahangbe tawe 
měngarěgang kalawou habarě ilčonggọ u Rohkě u Ruata e. 
21 patiku sabarange měngkai pakabanikate, ringangu apan 
mapapia e harusě têtolei. 22 Pětěngkagheangkom patiku 
haghin kararalakisě. 23 Karimako Mawu Ruata sěsane 

e měngonggọ si kite e karalunsemahě, mapakariadin 
taumata e kahěnga-hěngang měbiahě sêmatang baugu 
Mawu Kasěllahenge. Malowoko Mawu e měngkai 
mělělukadě si kamene sidutu bae su rohké, himukudě 
ore lai su wadang i kamene, sarangkewen tawe turae 

su tempoen Mawung kite i Yesus Kristus e ruměnta 
kapia. 24 Mawu Ruata e, ku seng někui si kamene, sarung 
mapakariadin ene e watu u i Sie kai masatia. 22 Doa i wue 
i kami e manga aną u sěmbaų! 26 Pěmpěpapangadatěbe 
kěbi pakasasuměllung lawọ aną u sěmbaų tau Sahani. 

27 Ualingu kawasan Mawu e, ia mědědorong sěngapam 
botonge tadeąu i kamene mapěbasan suratě ini e su 
patiku aną u sěmbaų tamba pangangimang. ?8 Malowoko 
Mawung kite i Yesus Kristus e, měngalamatě si kamene. 
Adat'i kami, Paulus 

1 Manga ana u sěmbaų dalohon jamaat'u Tesalonika, 
1 nakoa dalohon jamaatu Mawu Ruata i Amang i kite 
e ringangu Mawu Yesus Kristus! I kami těllu, i Paulus, 
Silas dingangi Timotius, 2? ghugahiorou karimako Ruata 
i Amang dingangu Mawu Yesus Kristus měngonggọu 
alamatě dingangu karalunsemahé si kamene. Manga ana 
u sěmbaų, i kami e mang hinong hanesě makitarimakasę 
su Mawu Kasěllahenge ualingu i kamene. Ku mambeng 
hinone i kami e měkoą kerene, u i kamene mangkeng 
kąpahuntinambane mangimang si Kristus, ringangu i 
kamene mangkeng měkakakěndagě sêmbau dingangu 
waline. 4 Kai ene hakiu kawe unųe i kami e měngkai 
mahumbisarang kamene sěntinią tempo, i kami mětiwo 
manga jamaat'u Mawu. Dingangu karaluasě i kami 
měběkeng kamene u tatapěbe makuatě mangimang 
si Kristus su ralungu tatingkai dingangu tatumbiagě 
kěkahombangeng i kamene. ° Kų seng sini e nalahe 
u apa e kąadile pělahukung u Ruata: | kamene seng 
nasunsara ualingu Runian Duata Wuhu, kų ualingu ene 
i kamene sarung i rekengbe makakasowa su ralunge. 
6 Mawu Ruata e měkaradiahangu kąadilě. | Sie kai 
sarung měmalisu susa su taumata apan napakasusang 
kamene. 7 Dingangu si kamene ku apang orasě ini e 
lulahunsusa -- kerene lai si kami e -- Ruata e kai sarung 
měngonggọou wawalise iapasinda su tempon Mawu 
Yesus mětěngkatodę, lumintu bọu sorga ringangu manga 
malaekate makawasa, 8 ringangu putunge kąpahundělli 
e. | Sie lumintu měhukungu taumata tawe mapulu 
makakirala Mawu Kasěllahenge ringangu tawe tumuhų 

habaru Injilé maanun Yesus Mawung kite. 9 Manga umaté 
ene sarung makatarima u hukumangu kawawinasa sarang 
marěngų-děngų, irêmme solong likude wou ghalipohom 
Mawu e ringangu wou kawasan'E ku mawantugé e; 
10 patiku ene sarung mariadi su ěllo i Sie marěnta kapia 
mědeąu raločngu kěbi taumata mangimang. | kamene lai 
sarungbe ene sutaloarang umatu Mawu e, u i kamene 
seng nangimang hengetang ilěhabari kami e si kamene. 
11 Kai ualingu ene hakiu i kami e měngkate hanesě 
měkěkaliomaneng i kamene. | kami e měkěkaliomaneng 
tadeąu Mawu Ruata makakariading kamene e wotonge 
makapěbiahě tumuhų kapulun'E; ku kai waugu ene ei 
Sie někui si kamene. Karimąko Mawu Ruata e, ringangu 
kawasan'E makawatu kapulun'E waugu měkoą mapia, 
ringangu měnukų kěbi munara kinoą i kamene ualingu 
mangimang si Kristus. 12 Hakju ene Mawung kite i Yesus 
wěbantugang ualingu i kamene, dingangu i kamene 
malaing běbantugang kahian Yesus něnggąeng kapian 
naungu Ruatang kite dingangu Mawung kite i Yesus 
Kristus. 
1 Su halě u rarěntang Mawung kite i Yesus Kristus, 
dingangu halě u pětatampung i kite mědeąu 
sěngkapětaną dingangu Mawu, ini e rědorongangku 
e sěngapam botonge wo'i kamene: 2? Kumbahangbe 
i kamene měngkai ligha měmpěbingọ dingangu 
rěnděnganengu habaru seng tempone Mawu Yesus 
duměnta kapia. Aramanung habarě ene kai nariadi 
wọu nubuetě sembaų arau wọu těntiro sêmbau, 
arau wotongewe lai mariadi piau měběberau i kami 
e wọu němohę kerene su ralungu suratě sěmbaų 
bọu taloarang surat'i kami. 3 Maningbe lai kereapa, 
kumbahangbe i kamene sarang akalengu taumata. U 
těntalangbe tawe nahumpau čěllone ene, halě ini e 

sembeng mariadi kalimona: Malawo taumata sarung 
maněntangu pangangimange, mêsunial'i Kristus ringangu 
taumata ralakje kawuakengu naraka e sarung suměpų. 
4 Tangu ringangu obote i sie sarung dumoka dingangu 
mětěngkarangę u watangenge su wowon patikų apan 
dědaločngu taumata arau su kébi apang isěsěba Mawu 
kahian taumata. Sala anune i sie kai sarung maiang su 
ralungu wanalan Duata ku mamoka u i Sie kai Mawu. 

5 Pětahěndungko u ią kai wọu něhabarě kěbj tamai ene 
su tempon ia e wědang dingangi kamene. ê Dingangu i 
kamene masingka u apa orasě inie wědang makapetọ kěbi 
e. Hédowen su tempone nitantung Mawu Kasěllahenge, 
taumata ralakie ene sarung suměpų. 7 Kakakuatu měkoą 
dalakisě ene seng nanětą někaradiahang supěnise, kai 
wědawen taghalě kěkědaleng. Hědoweng kamagengu i 
saing měnganguhunge seng iapakatadie, 8 ute wuhuewe 
ikasilo taumata ralakisě ene. Tangu kamagengbe Mawu 
Yesus marěnta ute i Sie sarungbe měmate Taumata 
Ralaki ene ringangu singongone wọu mohong'E ringangu 
mapakawinasang kawantugu rarěntan'E. ? Tau ralakie 
sarung sumêpu ku dingangu kuatu setang. I sie lai 
sarung měkoą haghin tanda makąlaherang dingangu 
makadalinau napeneu kontine. 101 sie sarung měpakęu 
haghin bawitaugu kararalai makakapalidu taumata ku 
makąbinasa. I sire kai sarung mawinasa u i sire tawe 
mapulu měnarimą dingangu tawe karaluase su habaru 
katulidě bọu anun Duata e kų makasalamatě si sire. 

11 Kai ene hakju Mawu Ruata e maparěntang kawasa 
makapalidě si sire, hakiu i sire měmpangimang apam 
baline su katulide. 12 Bontọge ute kěbį apan taumata 
papuluangu pěsasala ringangu tawe měmpangimang 
katulidě e ute sarung ihukung. 1° Manga ana u sěmbaų 
ikěkěndag'u Mawu! I kami e mambeng hinong hanesě 

makitarimakase su Mawu Ruata e waugu i kamene, watu 
u kai rongkeng bọu tětą e Mawu Ruata seng němile si 
kamene tadeau ipakasalamatě. U ene kai nariadi ualingu 
karadiahangu Rohkě u Ruata si kamene napakariading 
kamene ralohon jamaat'u Mawu e masasusi mase 
ualingken pangangimang i kamene su habaru katulidě e 
wọu Ruata. 14 Baugu ene Mawu Ruata e někuing kamene 
e měkěkui si kamene, u Ruata e mapulu tadeąu i kamene 
mětěngkalaų bue su ralungu kawawantug'u Mawung 
kite i Yesus Kristus. 15 Hakju ene manga ana u sěmbaų 
darisiko pakatoghasě dingangu pêmpangumbeleko turusě 
těntiro nitěntirong kami si kamene, bae nitěntiro ualingu 
palahumbisarang kami e ringangu lai ualingu pamamohe. 
16 Karimako Mawung kite i Yesus Kristus sěsane, ringangu 
Ruata i Amang i kitẹ e měhiborě dingangu manoghasě 
naung'i kamene, tadeąu i kamene makakoą bue 
ringangu makapěhabarěben munara mapapia. U Ruata e 
kųykěndag'i kite e, ringangu ualingu kapian naung'E i Sie 
mapąkakědang i kite e ringangu makąpělěharapu apang 
mapia. 17 (2:16) 

1 Pangěnsueěnge, manga aną u sêmbau, 
3 pěmpěkaliomaneng baug'i kami. Pěmpěkaliomaneng 
tadeąu hengetangu Mawu e lighąbe masawuhé dingangu 
matarimąbe mapia kereewe lai naung seng nariadi 
si kamene. ? Pěmpěkaliomaneng lai tadeąu Mawu 
e měngambang i kami e wọu taumata malahěngi 
dingangu ralaki. U walinewe kěbį taumata mangimang 
hengetangu Mawu e. ? Kai Mawu e satia. | Sie kai sarung 
mapakatoghas'i kamene ringangu maněntanudi kamene 
wọ'i Ralaki. “Mase i kami e mangimangbe masěgadě su 
Mawu maanung kamene, u i kamene e kai kapěkěkoą 
e ringangu měngkate měkěkoą apang pakikoą i kami 

e si kamene. “ Karimako Mawu e měngahą i kamene 
limembom makačnna u Mawu Ruata e kųkěndag'i 
kamene ringang'i Kristus e mąngonggọu naung makědang 
si kamene. ê Manga ana u sêmbau, su ralungu kawasang 
Mawu Yesus Kristus, i kami e měngoro si kamene tadeau 
pěmpěnggeako i kamene wọ'i sire apan manga ana 

u sěmbaų luleohé dingangu tawe tumatuhų těntiro 
itěntirong kami e si sire. 71I kamene hala e masingkau i 
kamene harusěbe mětěno kakakoą i kami e. I kami tawe 
měmamalasě nąung i kami e ene sutaloarang kamene. 
81 kami e tawe kumakačng kačngu taumata kų tawe 
mêmamaehé. Kai raliune ěllo hěbi i kami e měměmunara 
měběbangung suagě tadeąu i kami tawe mapakasusang 

i sai-sai wọu taloarang kamene. 91 kami měkěkoą ene 
walinewe ualingu i kami e tawe hinone měnuntų tadeąu i 
kamene e kai mětulung i kami, kaiso kawe ualingu i kami 
mapulu makoa pětatěnoěng si kamene. 10? Su tempong i 
kami wédang sutaloarang kamene e, i kami e něngonggọo 
u atorang ini, "I sai-sain tawe mapulu měmpěmunara 
ute tawe wotonge mahungkaěng." 11| kami měběbera 
kere ini watu u i kami e makądingihě u pią taumata 
sutaloarang kamene e měpěparaleong. | sire tawe halě 

i sire tumbau mětětasibung lulau urusangu taumata 
waline. 1? Su ralungu kawasan Mawu Yesus Kristus i kami 
e mąngoro si sire ringangu mangonggou těgu, tadeąu 

i sire měhalěbe matatapě dingangu mědědeąbe wiah'i 
sire hala. !3 Kai i kamene kumbahangbe mawoehé měkoą 
mapia. 14 Aramanung hědowem piąu tawe tumuhu apang 
iwěberang kami su ralungu suratě ini. Pakaingatě bue 

su taumata kerene ringangu abe pěhapi i sie, tadeąu i 
sie mamea wue. 1° Kai kumbahangbe i sie koateng kere 
sědų; ku kětąeng panasa si sie kere su aną u sěngkatau. 
16 Mawu e kai puěngu karalunsemah'i kite. Karimako 

i Sie měngkai hanesě mangonggo u karalunsemahé si 
kamene su ralungu patiku sabarang. Karimako Mawu e 
mahundingang i kamene kěbi. 17 Tabeaku, wọ'u ią i Paulus. 
la sěsaku namohę u wahageang ini. Ku ini e kai takų nipělọ 
tatiala su kěbį suratěku. 18 Malowoko Mawung kite i Yesus 
Kristus měngalamatě si kamene kěbi. Adat'i kami, Paulus 


1 TIMOTIUS 


1| Timotius, kai anaku tutune su ralungu Mawu! Suratě 
1 ini e kai wọu ia, i Paulus, darolohang i Kristus Yesus e 
kahiąen parentan Duata e Mananalamat'i kitẹ e ringangu 
kahiaen parentang Kristus Yesus, pělaharapeng i kite. 
Karimako alamatě, tatalêntu dingangu karalunsemahě 
bọu Ruata i Amang dingangu i Yesus Kristus Mawung 
kite maněntanudě si kamene. ? (1:1) 3 lą e kai mapulu 
tadeąu i kau e tatapěbe mětětaną su Efesus keręewe 
seng bọu takų itětalumbaghę si kau nąung pią ia nakoa 
solong Makedonia. Batųu su Efesus kai pią pira-pirang 
katau měmpěněnawuh'u těntiro tawę katulide, kų i 
kau e harusěbe pěmpěsěding i sire. ł Paulikeko i sire 
u kumbahang i sire měngkai měněnaungu apan bio 
ringangu kalawọu manga wěkeng asalě tą pangěnsueěnge. 
Kěbi-kěbiį ene kětąeweng makądiadin pěsasitori ringangu 
tawe humpąe waugu mapakateing hingidu Ruata kų 
kětąeng kinakirala kinahian pangangimang. ? Timonan 
sasasaku ene ute kai waugu mapąsěbangu kakěndagě 
siměpų bọu ralungu naung burěsi ringangu kasingką u 
naung susi ringangu pangangimang tutune, kų ualingu ene 
i sire makakěndag'u sěndinganenge. £ Pią taumata sěnggą 
seng němpělenga wọu raleng ene, dingangu něngkapalidě 
su ralungu pědararendehě tą kěhase. 7” I sire mapulu 
makoa mananěntiro agama, sěmbaliau i sire hala tawe 
makalahěngang apang iwěberan sire ringangu kalawou 
apan tětahutěngareng i sire. 81 kitę e masingką u atorangu 
agama e kai mapia, kereu ipěpakębe ipětatalahinong 
kakakoą e. ? Nalahęu harusěbe pětahěndung u toratě 
e kai nikoa balinewe waugu taumata mapapia e, kaiso 

kai waugu taumata ta mêndarekengu toraté, taumata 
raralai, taumata wěgan Mawu Ruata, taumata waradosa 
tawe agamane, taumata kapulune madunia, tahapěmate 
si amange arau si ninange, arau tahapate kěbi e, 1° su 
mawawuang, tahapěkoą katatelorě ese dingangu ese, 
bawine ringangu wawine, měnanangehě, kakontiang, 
mase manga sahidi konti, ringangu i sai-sajewen měkěkoą 
baląewe apan ta mětatalahinon těntirong katulidě. 

11 Tatěntiro ene kačbakeng su Injilé ipakisawuhé si 

sią e, ute kai Injil'u Mawu Kasěllahenge mawantugě 
dingangu hinon daloěng. 1? lą e makitarimakasę si Kristus 
Yesus Mawung kite seng něgělliu kuatě si sia baugu 
ipětangkiang si Sie ringangu pią u nangěnnau ią e kai 
kapangumbalaěng su hal ene, 1 sěmbaliau ią e nąung 
kai taumata tahapěhodatě dingangu tahapanumbiagě 
dingangu tahapětingkai si Sie. Kaiho ią e mang nitalěntų 
u Mawu Kasěllahenge watu u su tempo ene ią e wědang 
ta nangimang, ku ia bědangben běga měnsang apa takų 
koateng. 1^ Kai raliune ia kawe nipědalembon tatalêntu u 
Mawung kite. | Sie nêngonggou katoghasě si sią baugu 
mangimang si Sie ringangu kuměndagu sěndinganeng 
taumata. Katoghasě ene nionggọ si kite kěbį apan seng 
nasěmbaų dingangi Kristus Yesus. 1° Mamben těngadě 
bawera ini -- hakju ene sembeng hinong itarima dingangu 
kahěnga-hěngang -- "I Kristus Yesus diměnta su dunia 

ini e měngambang apan taumata warądosa." Ku ią e 
taumata waradosa karalakisange. 16 Kaiho kawe waugu 
ene hakju Ruata e kiměndagu ią e tadeąu i Kristus Yesus 
makapělahęu kasěllahu pěsasabare si sią, taumata 
kawaradosaěčnge ini. Dingangu ini e nakoą sěmbaų 
kakakěllačng baugu patikų taumata kų sarung mangimang 
si Sie ringangu makahombang pěbawiahě tutune ringangu 
kakalě. 1? Mawu Ruata Datung patiku tempo e hinong 

pěsubačng dingangu raločng sěntinią tempo, u kai i Sie kų 
kakalě dingangu ta ikasilo ringangu man sěmbaų! Aming. 
18 Timotius anaku! Halě ini takų iumbala si kau, kereu 
mětahěndung hengetangu Mawu Ruata piněhengetangu 
manga nabi e su jamaatě mąanum batangengu. Karimako 
hengetang ene makoa sinasau su ralungu pětatohą u 
pěmamunaranu e mapia. 1? Pětohąe ku pětumpaede 
su pangangimang kahěngang dingangu lai kasingkąu 
ralungu naung burěsi. Piakon sěnggą e kai tawe agise su 
kasingkąu naunge wurěsi hakju pangangimangkewen sire 
e kai něngkahědą. 20Bou taloaran sire e kai i Himeneus 
dingangu i Aleksander. I rědua e kai seng takų nisarakang 
su setang, tadeąu i sire měnětą mangěndung měngědo 
měhodatě Mawu Ruata. 

1 Kahumotong-motongange, ią e mědědorong 
2 sěngapam botonge tadeąu rorong, kakaliomaneng, 
dingangu kakaliomaneng manandu, orelai tatarimakase e 
darumatingko su Mawu Ruata e waugu patikų taumata, 
2 baugu manga ratu ringangu kěbi taumata apang ku 
měmpěngumpaedě kawasa. Pěmpěgause tadeąu i kite 
makapěbiahěbe sukaralenehé dingangu marêmasé 
baugu Ruata kereewe su adate. ? Kai ene mapia ringangu 
makąluasě naungu Mawu Ruata e Mananalamatě si kitę 
e. 41 Sie mapulu ute tadeau kěbj taumata iapakasalamatě 
dingangu masingkau apan matulidě. ° U Ruata e kai 
sěmbaų dingangu kětąeng sěmbaų lai mananaloara wěląu 
Ruata ringangu taumata, ku kai i Kristus Yesus. ĉ I Sie 
sěngkatau taumata kų seng něnarakangu watangenge 
tadeąu mapakaliwir'u patikų taumata e wọu kalawọu 
rosan sire. Ualingu ene ute Mawu Ruata e nělahęu 
tempone mapia, u i Sie mapulu tadeau kěbi taumata 
masalamatě. 7 Kų kai ene hakiu ia nirolohe solong 
anun taumata, walinewe tau Yahudi e ipělěhabarě si 

sire habaru mąanun pangangimang tutune. Ku takų 
ipěpauli ini e kai mambeng kahěngang, kai ią e tawe 
měkonti. lą e mapulu tadeąu walaewe su tampa sude, 
manga ese měmpěkaliomaneng dingangu naung burěsi, 
tawẹ pědune arau tawe bulone. ? Manga wawine e 
pěmpělěgahu watangenge su sarąe ringangu pěpakeang 
pakaudupě. Ariębe mědalěgahu utą měsěsalapidě arau 
manga ralěgahě bulaeng, arau mutiara, arau pakeang 
maraļěgadě. 1° Su sěmběkane ute, manga wawine e 
kawe hinong mělěgahě batangenge ringangu kakanoą 
mapapia kereewe hinone su wawine měkěkaliomaneng su 
Mawu Ruata. 1! Bawine harusě měngěndung marěmasě 
dingangu makěhagě. !? lą e tawe mapakawalan manga 
wawine měngkai maněntiro arau mąngawasa manga ese 
e, i sire harusěbe marěmasě. 13 Batųu kai kakalimonaênge 
niriadi ute kai i Adam bọu ene wuhuewe i Hawa. 14 Kų 
balinewe i Adam, kaiso kawe wawine e kinaakaleng, 
hakiu limawang titan Mawu. 1° Maningbe kerene, 
wawine sarung maambangu pěmamantelě aną, asalu i 
sie ringangu kasasaną u naung tatapěbe mangimang si 
Kristus, dingangu tatapě kųkěndag'u taumata waline kų 
měbiahě samatang baugu Mawu Ruata. 

1 Těngadě bue wawera ini, "I sai mêlawi pangkaté 

těmbonangu jamaatě, ute i sie měměnningu munara 
mawantugě." 2 Sčngkatau těmbonangu jamaaté harusěbe 
sěngkatau tawe kasasěngkulang, kawingu wawine 
sěngkatau, makědang, matahuênna, ringangu maatoré, 
mahimumu dangenang u sake su walene, ringangu 
pelesa maněntiro, balinewe tahawukaneng, 3 arau 
tahapěndariha, kaiso tuhų hinone i sie kai harusě taumata 
naunge maalusě dingangu puluang měgaghighilě. Tawe 
wotonge maanggang su roitě. 21 sie pelesa měngatorě 
dalohon balene, mamihing manga aną e tadeąu 

matuhu dingangu maadatě si sie. ® U kamageng tawe 
makaatorě dalohon balene sěsane, kų kai kereapa i sie 
mangatorě jamaat'u Mawu e? 8 Těmbonangu jamaatě 
tawe wotonge taumata wuhu nasahani, watu u madiring 
i sie mětěngkaobotě, mase manawo su hukumang 

kere setang naung kalimona. 7 I sie kai harusěbe mapia 
arenge su kawanua; kai kamageng balinewe kerene, 
nalahęu i sie kai tahumeangu taumata, dingangu maiki 

u sedẹ u setang. êTumatimbangu halk u jamaatě e 
harusěbe lai sěngkatau mapia ringangu matulidě, 
balinewe tahainung dingangu maanggang su roitě. ° | 
sire harusěbe měngumpaedě masěgadě dingangu naung 
burěsi su těntirom pěngangimangu tau sahani e kų seng 
nilahe u Mawu Ruata. 1° Kai i sire e malaing harusěbe 
wanikateng kalimona, kų kereu i sire nalaheu mamben 
tawe kasasěngkulang ute, wuhųe i sire makapěkoą munara 
tumatimbang u jamaatě e. I! Kawing i sire malaing harusě 
taumata mapia, balinewe tahapěsilontahě. | sire harusěbe 
masingka měndiagą batangeng dingangu matulidé su 
patiku sabarang. 1? Tumatimbangu jamaatě e harusěbe 
kětąeng sěngkatau kawinge. | sie harusěbe masingką 
mamihing manga anae ringangu ralohom balene pakapia. 
13| sai-sain mětětangkiang mapia su jamaatě e, sarung 
lahunggečtang mase měngkate wahani mahumbisarang 
halě u pangangimang i sire si Kristus. 14 lą e mělěharapě 
semben tą karěngųe lai ia sarung makapětiwo si kamene. 
Kai maningbe kerene, ią delaing manurat'u ini si kamene, 
15 tadeau kamageng ią e nalongge ute, i kau e sembeng 
masingką u kereapa i kitẹ harusě měbiahě kere aną 

u sěmbaų su ralungu Mawu Ruata, kų kai jamaat'u 
Mawu Ruata e wiahě. Kų kai jamaatě ini e dihi měpudě 
kinaianengu katěngadu Mawu Ruata. 16 Tawęu sarang 
sěngkatau makapěsunialu kai apa kasaria lělirungu 

agamang kite e: | Sie nělahęu watangenge su ralungu 
ghěsin taumata, ringangu mapakalětąu katěngadě su 
Rohkě u Ruata ringangu kinasilon manga malaekatě. 
Habare nipěluntingihe sutaloaran bansa, kų i Sie 
pinangimangeng su patiku dunia ringangu nihengke su 
sorga. 

1 Rohkě u Ruata mauli masahẹ, u su tempo 

mahi kaděntane, sarung pią u měmpěsohọ bou 
pangangimang si Kristus. | sire sarung měmpětěngkatakidě 
su rohkě makapalidě dingangu tutole manga těntiron 
setang, ? ilěhabaru taumata tahapěkonti mělle. Dalungu 
naung i sire e seng marěndung. ° I sire manêntiro 
taumata kumbahang měkawing dingangu kumbahang 
kumaěng kačng piněpělli. Sêmbaliau kačng ene kawe 
niriadin Duata e ipakipěpěpakę pią tatarimakasę e si 
sire apan seng němpangimang dingangu něngkasingką 
u katěngadě e kahěngang. 4Patiku apan niriadin Duata 
e ene kai mapia, ku tawẹ u sarang sêmbau kų hinong 
ikadiri kamagengben seng nitarimau ringangkewen 
tatarimakase su Mawu Ruata. 2 Batųu kai alamat'u Ruata 
e ringangu kakaliomanenge makadiading kačng ene 
ipakasusi. 8 Kereu i kau maněntiro kébi ene su manga 
aną u sěmbaų mąngimang ute i kau sarung makoą 
mětatangkiang si Kristus Yesus ku měměmunara mapia. 
Dingangu i kau sarung mapakatawang pěndangu naungu 
kahiaen hengetangu Mawu Ruata e ipangimangeng 
i kitẹ e ringangkewe lai manga těntirong katěngadě 
seng tětolečngu sěngapan děngųe. 7 Pěteghangkong 
kalawọu wěken tahayulě tawe kěhase. Pětěngkawihingko 
watangengu su pěbawiahu pangangagama. 8 Watų u 
pěmamiasang badange apawe kadidi gunane; arawe 
pěmamiasang marohkě e ute kawe mambeng měbaraguna 
su kébi halě, batųu kai kąlaunidě pěkakakědon pěbawiahu 

orasě ini e ringangu tempo ramahi sarung. 2 Kai 
halě ini těngadě dingangu hinong itarimą dingangu 
pangimangengu kąguwąu naung. 1° Hakju ene i kite 
e měběbangkuadě dingangu mětětěngkasaghedě, 
batųu i kitẹ e mělěharapěbe ringangu kąguwąu naung 
su Mawu Ruata wiahě, i Sie kai Měngěngambang 
patikų taumata, nangělembo katewe su taumata apan 
mêmpangimang. 11 Těntiroko kébi ene ringangu oroko 
taumata pahuntole. 1? Kumbahangbe pią u ta měndekeng i 
kau watų u i kau kawe wědang umbaseng. Su sěmběkane, 
kakoako pětatatěnočng baugu taumata mangimang su 
ralungu waweranu ringangu kakanoau, su kakakoą i kau 
kuměndagu sěndinganengu ringangu mangimang su 
Mawu Yesus Kristus, ringangu kasasusin pěbawiahu e. 
13 Těntalang ene, sarangbe ią marěnta ute, i kau harusěbe 
pěnggisingko měbasa Winohę Susi ipakiraringihě su 
taumata, pêmahansang dingangu pěněntiro si sire. 
14 Kumbahangbe i kau měbulen tatalěntų u Rohkě u 
Ruata kų seng nionggọ si kau su tempon matatimadu 
jamaatě e němpanělidu liman sire su têmbou e, ringangu 
manga nabi němpěluntingihu hengetangu Mawu Ruata 
e mąanun batangengu. 1? Kěkoą bue kěbi tamai ene 
ringangu kaguwau naung tadeau sasombọu malahe su 
patiku taumata. 16 Pakalukare wue watangengu e ringangu 
tětahimataiwe lai tatěntironu. Kěnangko pakasatia i 
kau měkoą kěbį tamai ene watu u ene ute i kau sarung 
makaambang kurai watangengu, kurai lai manga taumata 
apan dudaringihé si kau e. 

1 Abe lčhěkare taumata limembon naiakang bo'i 

kau kaiso ahako i sie pararingihě manga waweranu 
kere i sie i amangu. Kakoako manga laumbaseng kere 
aną u sěmbaų, 2dingangu manga wawine matatimadě 
e tabidąewen měkěkoą si ninangu. Manga wawine 

malahuala ewue ute koako kere tuarinu, ku mangkewen 
pakaamumang. 2 Pakaadatě su manga wawine walu 

ta mêlahikinge. “Kai kereu manga wawine walu piabe 
manga anae arau pulunge, ute isire ene kai kakalimona- 
monaěnge harusěbe onggotangu katatahuěnna u i sire 
hinong kumakéělla ralohon balen sire tutune, ringangu 
měmalisě kapian matimadě dingangu manga i upung i 
sire. U kai ene makaluasé dalungu naungu Mawu Ruata e. 
> Bawine walu ku kahěnga-hěngang sěsane, ringangu tawę 
i sai-sai makapaduli si sie, ku kětąben mělěharapě su Mawu 
Kasělahenge. Ěllo hěbi i sie měngkai měkěkaliomaneng 
su Ruata mědědorong tulumange. ê Arawe wawine walu 
kų kětąben mapulu mětěngkasěnačngu watangenge 

ute měsulungu seng nate manimbe i sie wědang biahě. 

7 Habarěko manga těntiro ini e si sire, tadeąu i sire 
měbiahěbe ta kasasěngkulang. 8 Kai kereu pią u tawe 
měpapaduli aną u sěngkataune, nangělembo kate ralohon 
balene sěsane ute i sie něsunialu pangangimange; i sie 
limembong karalakise wọu taumata ta pangangimange. 

9 Kětąben balu makatuhų manga kalawọu atorang ini e 
wotonge masowa su rolě u manga wawine walu; umure 
harusě mětěngkasaną ěnnungu pulo su taunge, naung 
kětąben sěnsule měkawing, 19 ikěkatiwą u kere sěngkatau 
wawine seng někoą apan mapia e, kere andene; seng 
něpaduli napakasarian manga anae pakapia, maraluasé 
mapanumpangu taumata mětana su walene, mětangkiang 
taumata apan mangimang, dingangu lųontolě apan 
masasusa nimbųe seng někoą dingangu kąguwąu naung 
patiku haghin munara mapapia. tt Arjebe sowa su ralungu 
rolě u wawine walu mangangudą. Batyu kamageng 
děděntačngken ěnning u manguda, ute i sire mapulu 
měkawing kapia, ku měmpětalikud'i Kristus. 1? Tangu i 
sire kai něsala watu u nělandang kire nionggo si sire. 

13 Limembo kate lai i sire mêgêgagholou tempo ringangu 
masué masěbangu wale. Dingangu limembọewen karalaki 
e ute kai i sire měsěsampuhu tau waline dingangu lųlaų 
urusangu tau ringangu mahumbisarang halě hinong tawe 
wotonge ipahumbisara. 14 Hakiju ene ią mapulu tangu 
tadeąu manga walu mangangudą e pěmpěkawing kapia, 
makahombang aną dingangu mangurusě dalohom balene, 
madirin makawodai doką makarea lčsąbe makapěnamedě 
arengi kite e. 15 U kai pią manga wawine walu seng 
něngkapalidě timole rohkě dalai. 16 Kai kereu sěngkatau 
wawine tau sahani e kų pią manga aną u sěmbaų e 
wawine walu, ute i sie harusěbe mětulungu manga 
wawine walu ene; arjebe makawěhą jamaatě e. Tadeąu 
jamaatě e makaontolě bue manga wawine walu sěsane kų 
tawe manga ana u sěngkataune. 1? Měngangahą jamaatě 
e, ku měměmunarawe mapapia kere sěngkatau pangahą 
e ute hinong adatengu laadatě dua haweng, nangalembọ 
e si sire apan maghaghising měhabaru hengetange 
ringangu měmpaněntiro. 18 Watų u su ralungu Winohe 
Susi, kabawohe, "Sapi kapělělindane gandung mapaka 
hondosu waki u gandung bọu wulihe, kumbahangbe 
hakutang mohonge." Kerene lai, "I sain masaghedě e, i sie 
hinong mênarima tatendenge." 19 Abe pênarima lačnsilě 
su měngangahą jamaatě, tabeąu katewe pią sahidine 
rarua arau těllung katau. 201 sain němpěsala e, pěberai su 
těngong kalawou jamaatě, tadeąu i sire waline e malaing 
mataku. ?t Su těngon Duata, i Kristus Yesus, dingangu 
manga malaekatě pinile e, ią mědědorong sěngapam 
botonge tadeąu i kau tumole kěbi těntiro ini tawe 
pěngangantang si sai-sai, ringangu tawe měsasěmběka. 
22 Abe lai kasasahawu měnělidu lima su sěngkatau waugu 
ihengke makoa mětatangkiang Mawu Kasěllahenge. 

Kere u waline něsala, ute kumbahangbe mětěngkalaų 

su pěsasala ene. Pakatanure watangengu e, tadeau 
pěbawiahu e katatanabe susi. 23 Abe kětąung měnginung 
ake matagě, kaiso pěpakekon anggorě pěkadodọ 
mědeąu makaontolěbe pělahenę kaèng su tiang, batųu 
pěsěngkakuhuang i kau e kai masaki. ?^ Pěsasalan 
taumata sěnggąe, kalamonan tawe nikěkiwaločng su 
pěnggaghutačnge ute seng nawualagě. Arawe pěsasalan 
taumata waline ute hědo kěkasingkateng samuri. 
25 Kerene lai apang kakanoa mapapia e ute apidu lulêta. 
Dingangu apąewen katataingu waline kerene ute tawe lai 
měngkai kąbawuni. 

1 Kalawọu tau Sahani kų nakoa êllange, harusě 

masingkąu mawun sire adateng, tadeau taumata 
e tawe mapakasamedu arengu Mawu Ruata e arau 
těntirong kite e. Z Manga čllang ku mawune tau Sahani 
e tawe wotonge ta měndekeng mawune ualingu i sire 
kawe lawọ tau Sahani. Salą anune i sire kai harusě 
mětangkiang mawun sire lai limembong kapiane, u 
mawun sire tětangkianeng limembong kapiane ene 
kai lawọ taumata mangimang ikěkěndagě. Kai harusě 
kerene i kau maněntirong kèbi ini ringangu měnasa. °| 
sajewen maněntiro waline wọu ene e kų tawe sěndaleng 
dingangu těntiron katulidě e wọu Mawung kitę i Yesus 
Kristus, kų dingangu těntirong agamang kite, 4 kai 
taumata malaobotě dingangu tawe kasingką e apa! 
Saki e ute kai papuluang měmpěsasimbahě dingangu 
měmpědarendehu manga wawera hakju makakoą 
pananoi, pěbawulo, pěsasamedě, antang dalai, ° dingangu 
pěsasasědų tawe potọe. Daralengu tiněnnan sire ute 
seng nahěpusě ku seng tawe hinone. | sire mětětimonan 
makalą baugu pangangagamane. ê Kerene wue u agama 
e makąonggọben kalauntung masěllahě, kereu taumata 
e seng maluasu apan tětaghuanenge. ” U tawe apa-apa 

niwawang kitẹ e su dunia ini, dingangu tawẹ apa-apa lai 
isěsěbang i kite bọu dunia ini! 8 Kų kereu piabe kačng 
dingangu pakeang ute ene e seng kapapiane. °? Arawe 
taumata kų mapulu makala e, kai kěkasalukateng dingangu 
malawungu haghing kapulu wodo ringangu makasilaka. 
Kalawọu kapulu ene e kai makąbonohu taumata e su 
kaghagholo dingangu kawawinasa. 1° U kalaanggang 

su roitě, kai makakąděntang haghing kararalakisě. Pią 
taumata sěnggą e mang mêmpanahusu roitě hakiu 

seng tawe tumatuhų těntiron tau Sahani e, kų i sire 
kěkahombangengken kalawou haghin sigěsą makasunsara 
naung i sire marasai. 1t Arawe i kau e kai taumata 
tětaghuanengu Ruata, kų i kau e harusěbe měteghangu 
kěbįi ene. Pětawakaliko makoą taumata maadilě su silon 
Duata, měmunara waugu Mawu Ruata, pangimang si 
Kristus, kukěndagu sěndinganeng taumata, kakakědang 
su susa, dingangu kasasikome naung. 12 Pěbangkuaděko 
ringangu kaguwau naung baugu měbiahě kere sěngkatau 
Sahani e tadeąu i kau makaghalawe tatendenge 
pěbawiahě tutune ringangu kakalě. Kai waugu ene Ruata e 
někui si kau su tempong i kau něngaku su těngon taumata 
lawọ u i kau mangimang si Kristus. 13 Kų orasě ini e, su 
těngon Duata kų puěngu patiku pěbawiahě e, ringangu 
su těngon Kristus Yesus ku seng nêngonggou sahiding 
katěngadě su těngon Pontius Pilatus, ią e mědědorong ini 
wo'i kau: 14 Sčmpike wue kěbi parenta ene pakatinalung 
dingangu tawẹ turae sarangkewe ěllon Mawung kite i 
Yesus Kristus ruměnta kapia. 12 Darěntane e ute sarungbe 
itantu su tempone mapia-pia kahian Mawu Ruata sěsane. 
U kai mangangawasa mang sêmbau; i Sie Mawantugě. 
Datum patikų Datu, ringangu Mawung kalawọu Mawu. 
16 | Sie sěsane tawe ikawata u papate, tangu i Sie kai 
wiahě měběbanua su tualagě ta kalahaungang i sai-sai. 

Taweu sarang sêngkatau taumata reng bou nakasilo, 
arau makasilo. U kai si Sie adaté dingangu kawasa sarang 
kakalě e! Aming. 1? Baugu taumata apang kala su dunia 
ini e, oroi tadeąu i sire abe pêmpêngoboté dingangu abe 
pěmpangumbala su kakala. | sire harusěbe apangumbala 
su Mawu Ruata kų seng něngonggọu patiku e si kite 
ipědědalembo e tadeąu i kite makatemang bue. 18 Sasaiko 
i sire apěkěkoą mapia, apakakalą su munara mapapia, 
malačlludě, dingangu apakadaluasé mangonggo. 

19 Dingangu ene ute apangěmungke arěta itětamang i 
sire makoą sasadian tempo ramahi. Tangu waugu ene 

i sire e sarung makahombang pěbawiahě kakalě e kų 

kai pěbawiahě tutune. 2? Kų apaewen seng niumbala si 
kamene, riagatewe pakapia, Timotius! Pěteghangben 
pěbawawisarang apa ta kěhase ringangu pědararendeh'u 
apa makatalubambing kai isěsěba, "Kasingką". 21U 

kai pią taumata měmpěbera u i sire pią kasingką ene, 
hakju měmpělělenga wọu pangangimangu tau sahani 

kų pangimangeng i sire kalamona. Karimakọ Mawu e 
měngalamatě si kamene manga aną u sěmbaų. Adat'i 
kami, Paulus 

1Timotius, anaku ikěkěndagě! lą, i Paulus němohę u 
1 suratě ini e si kau, ringangu kukakindoa u karimako 
Ruata i Amang dingangu Mawung kitẹ i Yesus Kristus 
měngonggọu alamatě, tatalěntų dingangu karalunsemahě 
si kau. Ualieng kapulun Duata ute, ią e nihengkẹ 
nakoą darolohang i Kristus Yesus dingangu nirolohě 
pělěhabar'u pěbawiahě kinědon Duata. Pěbawiahě ene 
kai kinatarimą i kitẹ ualingu kasasěmbaų i kitę e ringangi 
Kristus Yesus. ? (1:1) 3 lą makitarimakase su Mawu Ruata 
takų nitangkianengu naung burěsi kere naung seng 
nawahěta kalamona wọ'i i upung. lą e měngkai hanesě 
makitarimakase su Mawu Ruata apaeweng kasaune ią 
makatahěndung si kau su ralungu kaliomaneng, bae 
éllo arau waębe hěbi. 4la e makątahěndung kasasusan 
dalungu naungu. Kai ene hakju mang měkěkahumangu sau 
měsombang i kau tadeąu naungku e měngkai maluasě. 
5 lą e nakatahěndungke pěngangimangu masěga-sěgadě 
si Kristus, kereewelai naung pangangimangi nene ui 
Lois děduan ninangu i Eunike. Ku ią e mangiralingu 
i kau e malaing mangimang kerene. ê Hakiu ene ią e 
mapětahěndung si kau tadeąu mapěbiah'u tatalěntų 
laonggọ u Mawu Ruata e si kau su tempong ia e naněllidu 
limaku e su pusigu. 7 U Rohkě u Ruata niapakawuą u 
Mawu Ruata si kite e, walinewe, Rohké kų makakatalo 
si kite. Kaiso kawe Rohkě napeneu kakěndagě dingangu 
pětatingkědang. 8 Ualingu ene tangu abe kamea 
měsahiding Mawung kite e ringangu abe lai kameang ia 
e natahungkų ualingu i Sie. Kaiso, kawe i kau ringangu 
kuat'u Mawu Ruata, měngkai pědararag'u sunsara 

waug'u Injilé. 2 Duata e měngambang si kite dingangu 
měkui si kite e tadeąu makoą taumatane sěsane. | Sie 
měkěkoą kerene walinewe ualingu apan seng kinoą 

i kitẹ e, kaiso kawe ualingu tingirange hala ringangu 
tatalěntų'E nilahę'E wọ'i Kristus Yesus kalamonan dunia e 
reng tawe nidiadi. 1? Kų orasě ini e, Ruata e seng nělahęu 
tatalěntų'E si kite naparěntan Datu Mananalamat'i 

kite i Kristus Yesus. | Yesus e namata kawasan papate 
ringangu napakalahęu pěbawiahě tutune e su ralungu 
Injilé ene. 1t Kai waugu měhabaru Injilě e Ruata něnduj 
u ią e nakoą darolohang dingangu mananěntiro. 12 Kai 
ene hakiu ia nětatahangu kěbi ini, kaiso ią e těbewe 
mangiaking, u ią e masingką-singkąbeng i sain takų 
pěngimangeng. lą e mangimang bue u apąeweng seng 
niumbalane si sia e, i Sie mang makariagą u ene sarang 
ĚIlong Kiamatě. 13 Tuhukeweng kasěllahu naung těntirong 
katěngadě kų seng takų nionggo si kau. Ku i kau měngkai 
pąngumpaeděbe pangangimang dingangu kakěndagě 

kų seng nakoa tataghuaneng i kite ualingu nasěmbaų 
dingangi Yesus Kristus. 14 Dingangu tulumangu Rohkě 

u Ruata e kų seng biahě su ralungi kite e, ute měngkai 
pakalukare pakapia patiku munara malaarěga ku seng 
niumbala si kau. 15I kau masingka u patiku taumata 

su kaguwąu Asia e seng timalikudě si sią, su ralunge 

i Figelius dingangi Hermogenes. 16 Kai arawe ralohon 
balen Onesiforus seng masau mapakahačngu naungku 
e. Malowọko Mawu e mělahęu kakěndag'E si sire. 
Manieng ią e su ralungu tahungkų kai i Onesiforus tawe 
mamameang kakakoaku. 1” Ene ią narěntąe su Roma e, 

i sie měngkatewe nědeą dalengu makapěsombangu ia. 
18 Dingangu i kau masingką u su Efesus, i sie měngkatewe 
mětětulung sią. Karimąko Mawu e mělahęu kakěndag'E si 

sie su ěllon Mawu e mapatiralang kaadile su patiku umaté 
e. 

1 Anaku i Timotius! Pětěngkakuatěkon tatalěntų 
2 nionggọ si kite e, ualingkeng kasasěmbaų i kite 
dingang'i Kristus Yesus. ? Těntirọ e nąung seng kinaringih'u 
wọu ią su těngọen lawọ e, sarakangko su taumata 
kapěngumbalaěčng dingangu pelesa maněntiro taumata 
waline. 31 kau e pětatahangko lain sigěsą dingang, 
kere e sordadong Kristus Yesus masatia. 4 Sěngkatau 
sordado kapělěhalě e, apawe tawe mětatasibung halě u 
wiahě e, u i sie měngkai mědědeą u makapětatahinong 
naungu těmbonangu měsasekę. ° Sěngkatau mětatanding 
taweu kapiange su ralungu tanding, kereu i sie tawe 
tumuhu manga atorange. ê Tahapěngěntana kų seng 
něhalě masěgadě e, seng i sie kahumotong-motongange 
makauali wuane. 7 Sipireko apan takų nibawera ene, 
batyu Mawu e sarung mangonggo si kau katatahučnnang 
kěbi ene. ê Tahěndungeko ini: Injilě takų ilêhabaré ene 
kai habarě maanun Yesus Kristus, hěnton Daud, kai i 
Sie i Kristus kų seng něbiahě kapia wọu kapapohonge. 
? Ualingu mělěhabarě Injilě e, ia tangu nakapětatahangu 
sigěsą sarang lai nihapusě kere taumata ralaj. Kai 
arawe hengetangu Mawu e tawe ikahapusě. 1° Kai 
ene hakiu ią e makědang měnaludě kêbi ene baugu 
patikų taumata kų seng pinilen Duata, tadeąu i sire 
malaing makahombang kasasalamatě nionggo su ralung 
i Kristus Yesus, rěděndinganengu kawawantugě kakalě. 
11 Mamben těngadě bawera ini, "Kereu i kitę e seng 
nate ringange, ute i kitẹ sarung měbiahě lai ringang'E. 
12 Kereu i kitẹ e makědang, i kitę e malaing sarung 
měparenta ringang'E. Kereu i kitẹ e měsunial'i Sie, i 
Sie lai sarung mêsunial'i kite. 12 Kereu i kite e tawe 
mětěngkasatia, i Sie tatapě satia, u tawe mariadi kų i Sie 

mědaroką dingangu watangeng'E sěsane." 14 Kěnangko 

i kau e pěgěllju ingate su apan taumata maanun 

patiku ini. Su těngon Duata e, sasaiko i sire tadeau abe 
pěmpěbulon halě u manga wisara. Ene tawe gunane, 
saląanune kai makąkalemboghang si sai-sain dumaringihě. 
15 Kěnangko i kau pěhaghu sěngapan botonge, makoą 
taumata kahěnga-hěngang pangumbalaêngu Ruata e. 
Pěbangkuaděko tadeąu i kau e tawe mamean halě u e 
kaiso kawe maněntiro pakatumang mangą e těntirong 
katulidě e wọu anun Duata. 16 Pěteghangkon manga 
wisara tą gunane ringangu makahina Ruata. Kalawọu 
wisara tamai ene tumbaeng makakoa taumata mangkeng 
kapahuntinamban kararalakise. 17 Těntirong manga 
taumata ene nědarěkę kere saki kangker nětondaisě. Bou 
taloaran sire piąko i Himeneus rěduan Filetus. 18 I sire 
seng němpělenga wọu těntirong katěngadě dingangu 
nakapěgolang pěngangimangu sěnggą. Ungkuěng i sire 

u pěbawangungu taumata nate e seng bọu nariadi. 

19 Kai lačmpahě matoghasě ničmpahu Ruata e tawe 
ikaghoghahě baharia. Su wowone e kąbawohẹ kere ini, 
"Mawu e makakirala tataghuanenge", dingangu "Taumata 
měbera u i sie kai tataghuanengu Mawu, taumata 

ene harusěbe mangědo wọu pěkakakoą pěsasala". 

20 Su ralungu wale masasaria e kěkačbakeng manga 
apaliwu mědědalahaghi. Piąben nikoą bou salaka arau 
wulaeng, kaiso piabe lai wọu kalu arau ěntana. Piąben 
ipěpakę baugu pandungangu wěbantugang, dingangu 
piabe lai waugu pandungang sen tiasane. 21 Taumata ku 
mětětěngkawurěsim batangenge wọu patikų kararalakisě 
e, isie sarungbe paketang baugu apam munara mapapia. | 
sie nakoabe tataghuaneng těntani ringangu měbaraguna 
su mawune. | sie měngkai rědiahiang baugu apam munara 
mapapia e. 22 Pěteghangkon haghing ěnning u apan 


2 TIMOTIUS 2.23-3.6 642 


mangangudą e. Pěhaghuko pěbawiahě tutuhu kapulun 
Duata, satia su apan těntirone ringangu kukěndagu 
sěndinganeng taumata ringangu mąnaghuang lenehé 
dingangu ramenaung. Pěbiahe kerene ringangi sire apang 
kukui makitulung su Mawu e ringangu naunge wurěsi. 
23 Abe tětole su ralungu pědararendehu apang longong 
běgaweng apa-apa. | kau masingkąu kěbįi ene tumbąeng 
makapěběbulo. 241 saim měmunara waugu Mawu e 
tawe hinone měbulo; i sie harusěbe mahimumu su kěbji 
taumata, ringangu pelesa maněntiro ringangu masabaré. 
25 | sie harusěbe ringangu masikome naunge maněntiro 
apam puluang dumoka; malowoko Mawu e mangonggọ 
u loahe si sire ene mědeąu měmpětobatě bou kalawou 
rosan sire ringangu makakirala těntiro kahěngang. 28 Ku 
kerene i sire nčmpěsasěsilě kapia, ringangu nêtêngkapéêllo 
bọu sasaungu setang ku měnaweng si sire ringangu 
měnihasa si sire apątole kapulune. 

1 Tahěndungko ini: Su manga eêllo pangěnsuečnge ute 

kai sarung makahombang kasasusa lawọ. 2 Taumata e 
sarung kětąeng měněnuntų pandungangu watangenge 
hala, mapulu měngkakalą, měngkąobotě dingangu 
papuluang měnalangu mohong. I sire puluang měhinakang 
taumata, dumoką maghurang, běgaweng makitarimakasę, 
dingangu měběbinsį u munaram mararohkě. 31 sire e 
wěgaweng pěkakakěndagě susěndinganeng tawe mapulu 
měgaghaghělli u ampung, puluang měndalakisě arengu 
waline mawawětadě, malahasa, ringangu tawe ěnninge 
su mapia. fI sire papuluang měhinakang, malaobotě 
dingangu naunge manimbu. I sire limembom papuluang su 
kakakoą u dunia sulungu tutuhu Mawu Ruata. ? Maningbe 
luhude měngěngagama kaiso kawe měmpěsěsunialu 
timonan pěngangągama e. Pětěngkagheako wọu anun 
taumata kerene. ê Piąu wọu taloaran sire e seng něnggalisjį 

nahunsuě su apam bale, ku měmpěmitaugě apam 
manga wawine něngkanawo su rosa kų wěbawolengangu 
haghing ěnning. 7 Manga wawine ene měngkate apa 
masau makitěntiro, kai mang tawe u sěnsule makakirala 
těntiro kahěngang e wọu anun Duata. 8 Keręewe lai i 
Yanes děduan Yambres rimoka si Musa e nąung, kerene 
lai i sire rudoka těntiron Duata. Tiněnnan sire e seng 
něngkagholang dingangu pěngangimang i sire e seng 
nasiladě. 9 Kaiso i sire tawe makahombang apa-apa, 
batuu kawawodon sire e sarungbe kasěsuiangu taumata 
e patiku, kereewe lai seng kinahombangeng i Yanes 
děduan Yambres. 1? Kai i kau semben timuhu těntiroku, 
kakanoaku e, ringangu timonam biahěku e. I kau seng 
nakasilo hala u kai kereapa ia kahěnga-hěngangbe 
mangimang su Mawu Yesus Kristus, ringangu kuměndagu 
sěndinganeng taumata. | kau e malaing masingka 
naungku e ringangu kakakědangku e. 1! 1 kau e seng 
nakasilo si sia tětumbiageng dingangu ią nasigěsą. | kau 
masingką kêbi apan nariadi si sia su Antiokia, su Ikonium, 
dingangu su Listra; ringangu i kau masingka apang kêbi 
takų kinahombangengku! Kaiso Mawu e něngambang 
sia bou patiku ene. 1? Mambeng kerene kěbj taumata 
apam mapulu měbiahě malaagama ringangu měbiahě 
masěmbauų dingangi Kristus Yesus e sarung tumbiageng, 
13 arawe apan taumata ralakisě e ringangu malaakalļě e 
ute mangkeng kąpahuntinambang akale. | sire měngakalě 
taumata waline kaiso i sire hala e malaing kěkaakaleng. 
14 Kai arawe maanung i kau, Timotius, ute kěnangko i kau 
pakatanąbe mangumpaedé těntiro kahěngang ku seng 
nitěntiro si kau ringangu pangimangengue masěgadě, 

u i kau masingka kai i sai mananěntironu. 121 kau e 
harusě pětahěndung u reng dongkeng kadọdọ i kau e 
seng masingką u Winohe Susi. U Winohẹ Susi ene e 

makagêlliu lačnna gunang makahombang kasasalamaté 
su pěngangimang si Kristus Yesus. 1° Kěbį apang kąbawohę 
su ralungu Winohe Susi, nipalohočngben Duata ringangu 
piabe pulise ipaněntirong katěngadě, baugu ipěnasa 
ringangu ipaněngkulě apan něsala e ringangu ipěmihing 
taumata e tadeąu měbiahěbe su kapulun Duata. 
17 Dingangu Winohe Susi e i sain mětangkiang Mawu 
Ruata e ipakasukų su kěbi haghin munara mapapia. 

11 Kristus Yesus sarung duměnta kapia su dunia 
4 ini waugu měhukung taumata wiahě dingangu 
nate; ringangu i Sie sarung duměnta měparenta kere 
sěngkatau Ratu. Ualingu ene ią měkěkaliomaneng i kau 
sěngapam botonge su těngon Duata ringangu i Kristus 
Yesus: ? Kų i kau pěhabarěko hengetangu Mawu e, ku 
sěntinią i kau měngkai pěměmahansang tadeąu i sire 
měmpědaringihě. Ku i kau e pěngurihěko taumata, 
pělahękom pěsasalan sire, ringangu pěmahansangko si 
sire. Těntiroiko i sire ringangu pěsasasabarě e sěngapam 
botonge. 23 Batuu sarung midatingu tempone taumata e 
selaing tawẹ u mapulu měnarimą u těntirong katěngadě 
e. Kaiso i sire kawe masitole kapulun sire hala, ringangu 
měnampungu manga mananěntiro manêntiroewe 
ipahimatu děndengelu tulin sire e. “| sire e kai sarung 
měhěping tulin sire su katulidě e kų katewe měbihu 
rumaringihě manga wio. ° Maningbe kerene, i kau e harusě 
pěngědalu watangeng manilaing kakakoą e kereapa. 
Pakakědang su ralungu sigěsą, pěkoąko munaranu e kere 
mělahabaru Injilě e kų pěkaradiahangko munaranue 
sêngapang kapiane tuhu ewe sěngkatau mětatangkiang 
Duata. “Maanum batangengku e, seng nidating tempone 
ią e mairi makoa sasěmba su Ruata. U kate kadodo tempo 
ią e sarung maněntangu dunia ini. 7 lą e seng timole mapia 
su pětanungang kų semben nidatingu piněkětakenge. Kų ią 

e mamben tatapé satia si Kristus sarang pěngěnsueěnge. 
8 Kų ini e seng kadariahi poroseěngu i sain nakauntung. 
Su Ěllong Kiamatě e, Mawu, Mělahukung adilě e sarung 
měnarakangu poroseěng ene si sią e, ualingu ią e 
něbiahěbe něsěngkapian Duata. Dingangu walinewe 
tumbau ią makatarimą u poroseěng ene, kaiso kawe 
kěbjewe taumata apang měkěkarimangu rarěntan Mawu 
e. ? Pakarolako ruměnta su anuku e, 1? u i Demasě e kai 
seng naněntangu ią batuu kai kiměndagu dunia ini. | sie 
kai nakoą solong Tesalonika. | Kreskes seng nakoa solong 
Galatia, ringangu, i Titus kai nakoą solong Dalmatia. 

11 Kětąeng i Lukas mětětaną dingangku e. Pěněnsomahěko 
si Markusě e kų paringangko i sie ramahi, u i sie kai 
makasumbala halļěku e. 12 lą seng něndolohi Tikhikus 
niapakakoą solong Efesus. 13 Kereu i kau e marěnta, ute 
apiděko ramahi mantelěku e takų nitěntang su Troas 

su walen Karpus. Bawako lai manga bukěku, napalių e 
katewe manga bukě nikoą bọu manga pising binatang. 1⁄4 | 
Aleksander, kipungu witų e seng někoą halě daralaki-lakisě 
ničbą sią e. Mawu e sarung měmalisě si sie tuhuewe 
kakanoa e. 1° I kau sěsanu e harusěbe lai pěteghang i sie, 
u i sie kai tumani e rumoką matědų suhalěu pělahabari 
kitę e. 16 Su tempong ią humotong-motong mělěhabarě 
pětatahutěndąem batangengku e, tawęu sarang sěngkatau 
tutaking si sią, u kěbi kai sen naněntangu ią e. Malowoko 
Mawu Ruata e tawe mapěsalan sire su halě ini e! 17 Kaiso 
Mawu e tųtaking bue si sią. | Sie nangonggọu kuatě hakju 
ią e wotonge makapěhabaru kěbi lohong Injilě e, tadeau 
ikaringihěbeng kěbį apam baline tau Yahudi. Mase ią 

e maliwirě bue wọu hombangu papate. 18 Kahěngang 
bue Mawu e sarung mêlliung ią bọu apang karaki 
raralakisě waugu ią e. | Sie kai sarungbe měbawa si sią 
iapakasalamatě su ralungu Kararatuangu Sorga. Bantugeko 

i Sie sarang karěngų e! Aming. 19 Tabeąku si Priskila rěduan 
Akwila ringangu su ralohon balen Onesiforus. 201 Erastus e 
kai matana su Korintus, dingangu i Trofimus takų nitěntang 
masaki su Miletus. 21 Pětawakaliko sěngapam botonge 
mědeąu makakarěnta kalamonang musungu ralěnding. 
Tabeą bọi Ebulus, i Pudes, i Linus, ringangi Klaudia si kau; 
ringangu wọu kébi manga aną u sěmbaų mangimang. 

22 Malowọko Mawu e mahundingang i kau. Malowọko 
Mawu e měngalamatě si kamene! Adat'i kami, Paulus 


TITUS 


1 Anaku i Titus! la e i Paulus, němohę u suratě ini 
1 ualingu sěngkatau ěllangu Mawu Ruata ringangu 
rarolohang i Yesus Kristus. lą nipapile ringangu nidarolohé 
pětětulung taumata apam pinilen Duata e tadeąu 
matoghasě su ralungu pěngangimang i sire tadeau 
makakirala těntirong agamang kite. 2 Těntiro ene 
pinamanggilange kai su pělaharapě u i kitę e kai sarung 
makatarimąu pěbawiahě tutune ringangu kakalě. Duata e 
seng napěkědom pěbawiahě ene kalamonam pěnanětąu 
tempo mase lai Ruata e apawe wěga měkonti. 3 Su 
tempone mapia-pia, Mawu Ruata e mapakalaheu kědon'E 
su ralungu hengetang'E. Hengetang'E seng nisarakang 
si sia, kų ią hědowe mapědalahabaru ene ualingken 
laorom Mawu Ruata Měngangambang si kite. 4 Titus, 
i kau e mambeng anaku kahěngang, u i kau ringangu 
ia e lawọ be mangimang si Kristus. Malowọko Mawu 
Ruata i Amang dingangi Kristus Yesus Datun Salamati 
kitẹ e mangonggọu alamatě dingangu karalunsemahě e 
si kamene. °? la naněntang i kau su Kreta e tadeąu i kau 
ipělčhundugě apan bědang tawe nąhundugě. Kerene 
lai tadeąu i kau makapěnduj u penatua suapan soa 
ipêngaha jamaatě. Mase tahěndunge wue sasalêntihoku 
ini e: ê Sěngkatau pangahą u jamaatě e kai tą sěngkule, 
kawinge mang sěngkatau, aną e harusě seng mąngimang 
si Kristus dingangu walinewe aną tawe dusule ringangu ta 
kasasěngkulang. 7 U mananahimata jamaatě e kai taumata 
mětětangkiang munaran Mawu, i sie tawe wotonge pią 
sungkalene. | sie tawe wotonge maobotě arau maotohě 
dingangu maanggang su roitě. 81 sie harusěbe maļuasě 

měnarimą u taumata su walene, makěhagě měkoą mapia, 
makědang, adilě, susi ringangu maudupě. °? I sie harusě 
měngumpaedě masěgadě su těntiro pąngimangeng, 
kereewe seng nitěntiro si sie. Suwųe ute i sie wotonge 
maněntiro taumata wọu těntiro kahěngang dingangu 
mapasilong pêsasalang sire rumarendehě e. 19 Batųu kai 
lawọ taumata mapulu rumoka něngalembọ e i sire apan 
naung tutole agamang Yahudi; i sire měngakalě taumata 
waline ringangu wisaran sire ta lohone. 1! Mohongi sire 
harusě sěnsingang, u i sire kai makąkoą sidarą sutaloaran 
lawọ aną u sěmbaų ualingu manga těntiro ta mětatahino. 
Měkěkoą kerene e ute kai kětąu mědědeą kalauntung 
makąsamedě. 12 Piąko nabin sire hala malaing bọu Kreta 
e něbera, "Tau Kreta e měngkate hanesě měkěkonti, 
dingangu měsulungu binatang dulu makakombang 
tahapéhaghu malasě." ł3 Apan niweran nabi e mamben 
těngadě. Ku ene hakjiu i kau e harusě měněgu si sire 
pakahěgisě; tadeąu i sire e tatapě měngumpaedě těntiro 
kahěngang 14 masene semben tawe měngumbala su 
manga wion tau Yahudi arau kalawọu tita nikoą u taumata 
tumatalikudu těntirong katěngadě e. 1> Patikų sabarang 
e mang burěsi su taumata naunge wurěsi. Arawe su 
taumata naunge kotorě dingangu tawe pěngangimange, 
taweu sarang sêmbau burěsi e watu u tiněnna ringangu 
ralungu naung i sire e kai seng nalamuhul 161 sire 
měmpąngakuwen sire u masingkąbem Mawu e, kai 
arawe su kakanoą i sire kawe měsěsunialě. | sire kai 
makądarěnting dingangu tawe mapulu tumuhų; i sire ute 
kai taumata tawe makaraumalě měkoą mapia, waląewe 
kerea. 

1 Arawe i kau, Titus, i kau e paněntirongkon těntiro 

matumang. 2 Pěnasako si sire manga ese maghagurang 
e tadeąu i sire měbiahě měngědalu watangeng, pelesa, 

dingangu tadeau i sire mangimangbe su Mawu Ruata 
kere hinone, nasukų u kakěndagě dingangu masabaré su 
sigěsą. 3 Kerene lai sasai manga wawine maghaghurange 
tadeąu kalakuang i sire e mětětatalahino wue kere su 
hinone waugu taumata měběbiahě nahae waugu Ruata. | 
sire tawe wotonge měhinakang taumata waline, ringangu 
tawe wotonge měngkai mąhimatų měnginung inumang 
makąbukang. | sire kai harusě měněntirong halé mapapia, 
4 tadeąu i sire malaing makapaněntiro manga wawine 
mangangudą e kuměndagu kawinge ringangu aną i sire, 
5 mapelesa, měbiahě susi, makoa i ninangu ralungu wale 
mapia marariringihě su kawinge. Kamageng kerene tangu 
tawe apa taumata ku makatongkeang habarě bọu anun 
Duata. 6 Kerene lai sasaiko i sire manganguda tadeau i 
sire měngkapelesa. Ku i kau e pěnodękong kakanoa 
mapia su patiku munara e makoą kakakěllačng. Kereu i 
kau maněntiro harusěbe pakatatulidě dingangu kąsěllahu 
ralungu naungu. 8 Pěpakękom bawera maraluegha; ku 
tawe kasěngkulang i sai-sai, tadeau apan lulawang si kau 
ene e měngkamea ualingu tawe apa we kareakeng apa 
raralaki ikapauli i sire maanung kite. ? Mětatangkiange 
kai harusě pakasasuměllung su mawune ringangu 
makadaluasé naunge su patiku munara. | sire kumbahang 
měngkai ruměndehě, arau mětako. 1? Kaiso kawe manode 
u kapia ringangu satia, takadeąu taumata e měmantugě 
injilu Mawu Ruata Měngangambang si kite e. 1t U Ruata 
e seng něnodę u tatalěntų e waųgu měngambang patiku 
taumata. 1? Tatalěntųu Ruata e mąněntiro si kite e tadeąu 
i kitẹ e semben tawe měbiahě lumawang kapulun Duata 
e ringangu tawe tumatuhų čnning mądunia e. | kite 
tětěntiročng měbiahě su dunia ini tadeau měbiahě 
maamumang, adilě, dingangu satia su Ruata. I2Ku ini e 

i kite kąpěngěngampale ĚČIlo lčantiwang i kite e; su Èllo 

ene dunia sarung makatingang kawantug'i Yesus Kristus, 
kų kai Ruata Kasěllaheng'E Ratu'n Salamat'i kite e. 14] 
Sie seng něnarakangu watangeng'E wauųgi kite tadeąu 
měngambang si kite bou patiku kararalakisě kų něliung 
kite bọu rosa ringangu sêmatang makoa tataghuaneng'E 
sěsane, mase makěčhagě měkoą mapia. 1° Těntiroko patiku 
ene, ringangu pěnasako arau pěngurihěko rumararingihě 
si kamene ringangu pią pěhěngkinge. Piawe piąu 
pěsěngkatau ta měndekeng i kau e. 

1 Paulike wue ralohon jamaatu tadeau i sire hinong 
3 pakasasuměllung su manga těmbonangu jamąatě 
dingangu těmbonangu kawanua, matuhu dingangu 
makěhagě su měkoą apam mapia e. 2 Pěberako si sire 
u kumbahangbe i sire mapakaralai arengu waline arau 
mědarendehě dingangi sai-sai, kaiso měngkai mahimumu. 
Karimąkọ i sire měngkai masasikome naung i sire su 
kěbį taumata. 3U kangere e i kitę kai wodo, nipalidě, 
dingangu tawe tumatuhų. I kite e kai nakoa ěllangu 
kalawọu haghing abuli ringangu čnning madunia; i 
kitẹ e měběbiahě su ralungu karalamuhu dingangu 
sasingking dingangu lai měběbawinsį sěmbaų dingangu 
waline. 4 Kai Mawu Ruata e Měngangambang si kite e 
nělahęu kakěndagě dingangu kapian naung'E si kite. 2 | 
Sie něngambang si kite, balinewe ualingu i kitẹ e seng 
někoą mapia, kaiso kawe ualingu i Sie hala kiměndagi 
kite. | Sie mapakasalamati kite ualingu Rohkě u Ruata, 
měngonggoọ si kite kalaiwantelě buhu ringangu pěbawiahě 
buhu ualingu panganguhasě si kite. € Mawu Ruata e 
naměmbingu Rohkě'E e si kitę bo'i Yesus Kristus, Datun 
Salamati kite, 7” tadeąu ualingu tatalêntu i Yesus, i kite 
sau měsěngkapian Duata ringangu i kite makahombang 
pěbawiahě tutune ringangu kakalě lčantiwang i kite. 
8 Bawera ini e mambeng kahěnga-hěngang. lą e mapulu 

tadeąu i kau e pětengkatoghasě su patiku ene e tadeąu 
taumata mąngimang su Mawu e kahěnga-hěngang 
mětawakali sěngapang botonge měkoą halě mapapia 
ringangu pią gunane waugu patiku umatě. ? Pěnggeako 
wọu pědaraliang mohong tawe manga gunane, 
měbawěkeng asalé, pěbawawěsohě dingangu pědaraliang 
tiahang agama. Kěbi-kěbį e tawę gunane ringangu tawe 
untunge. 1? Taumata makakadèéntan pěsasitori su ralungu 
jamaatě e, rioko sěngkule sěnsule ruan sule; bọu ene 

e kumbahangbe mêdalahapj i sie. 1t 1 kau e masingką 

u taumata kerene e mambeng bagalě dingangu wọu 
patiku dalawange mělělahęu i sie něsala. 1? Tą kararěngųe 
wouten ia něndolohi Artemas arau i Tikhikus suanunue, 
děntako pakarolą solong anuku su Nikopolis, batųu ią 
luolangu matana sene karěngų u musungu wanua matěho. 
13 Sumbalai wue pakapia i Zenas mapapanden toratě e, 
rěduang Apolos, tadeau wotongewe i sire makapěbuą 
dingangu tawe kakawusangu apa-apa. 14 Taumatang kite 
e harusěbe měmpangěndung měmpěkoą mapia tadeąu 
makaghanapěbe patikų pandungang sěsalimaekang. 
Kumbahangbue i sire sarang měbiahě tawe gunane. 

15 Kěbj aną u sěmbau apan dingangku e, něndohon tabeą 
si kau. Habarěko tabeą i kami su manga hapi i kitẹ tamba 
pangangimang. Malowọko Mawu e měngalamatě si 
kamene kèbi. Adat'i kami, Paulus 


FILEMON 


1 Ana usêémbau kų i Filemon, hapi ore lai ringang i 

kami! lą i Paulus, sěngkatau taumatan tahungkų ualing 
i Kristus Yesus, dingangu aną u sěmbaų i kitę i Timotius, 
němohę u surate ini si kau, 2 ringangu su jamaatě ku 
mětětampung su walenu, ringangu lai su wawineng kite, 
i Apfia ringangu hapi i kitẹ sěngkapětawakali i Arkhipus. 
31 kami mělěharapě malowoko Ruata i Amang i kite 
e ringangu Mawu Yesus Kristus mêngonggou alamatě 
dingangu karalunsemahě si kau.  Baląewe apang ia 
mědoa e ią e měsěsěbą arengu ringangu makitarimakase 
su Ruata. ° U ią e nakaringihě u i kau e kahěnga-hěngang 
mangimang su Mawu Yesus dingangu kykěndagu kalawou 
kawanuan Duata e. ê lą e měkaļliomaneng u malowoko 
pědalahapi i kite lawọ taumata mangimang sarung 
makauali katatahučnna limembong kasariane waugu 
kalawọu alamatě kų tětaghuaneng i kite e ualingu 
nasěmbauų dingang i Kristus. 7” Aną u sěmbauų kų i Filemon 
e, kakěndagu patikų kawanuan Duata e, makaluasě si sią 
dingangu mangonggou wawahansang si sia e! Kalawọu 
kawanuan Duata e seng němpahuluasě ualingu i kau 
e. 8 Ualingu ene, kere sěngkatau aną u sěmbaų tamba 
pangangimang, ią e wotonge wue měngoro si kau pěkoą 
apang hinong koatengu e. ? Kaiso ualingu ia e kykěndagi 
kau, ią e samatang mědědorong. lą ini e sěngkatau seng 
maghurang dingangu su orasě ini e ią kalaaresé su ralungu 
tahungkų ualing i Kristus Yesus. 10 lą į Paulus měhumpąu 
rorongku sěmbaų si kau, mąanung Onesimus, anaku su 
ralung i Kristus. Batųu su ralungu tahungkų ini e ią seng 
nakoą i amang su marohkě. 1t Humotong i sie tawe gunane 

waug'i kau e, arawe orasě ini e i sie pią gunane, balinewe 
tumbaeng baug'i kau, kaiso waugu ia e lai. 1? Orasě ini 
taumata takų ikěkěndagě ene e takų i ringọ si kau e kapia. 
13 Tumuhuų hinone ią e mapulu měmaedě si sie ringangku 
e kere pěngaweng si kau, tadeąu wotonge i sie paontolě si 
sią, karêngueweng ią e mątatahang su ralungu tahungku 
ini ualingu mělěhabaru Hengetang u Mawu e. 14 Arawe 
ią e mądiri měkoą manga apa kereu i kau wědang tawe 
kiměkire. lą e limembong mapulu kereu i kau e měkoąbe 
ringangu naungu e maluasě; u ią e mądiri měnihasa si 
kau. 1° Aramanung i Onesimus kawe nětaļei wọ'i kau e 
paněntalang, tadeąu i kau e wotonge makarea si sie kapia 
solong karěngųe. 18 Orasě ini e i sie walinewe kětąeng 
sěngkatau makoą ěllangu; kaiso kawe něngalembo wou 
ene. I sie e kai sěndinganengu tau sahani ikěkěndagě. 

| sie kai ghéguwa gunane si sią, něngalembọete si kaul 
Nalahe u i sie masaria gunane baẹbe i sie kere sěngkatau 
êllang arau katewe sěngkatau aną u sěmbaų su ralungu 
Mawu e! 1” Ualingu ene, i kau e mangěnnau ią kawe hapi 
lawọ taumatan Sahani e, ute tarimako kapia i Onesimus 
měsulungkeweng i kau e něnarimą u ią. 18 Kereu i sie 

pią salane arau pią utange si kau e, ute walą e ią e 
měnaludě kěbi ene e. 1? Kų, mapiawe ią e měmohę hala 
sini: lą i Paulus sarung měmaehě pakasue-sue. (Nalaheu 
tawahaluasu ią e mapětahěndung u i kau sěsanu e pią 
utangu e si sią, ku kai pêbawiahu wuhu e kere taumatan 
Sahani.) 2? Ualingu ene, su arengu Mawu e kěnangko 
tulung ią e, luase wue naungku e kere sêhapikang su 
ralung i Kristus. ?t lą e měmohę u suratě ini ualingu ią 
maiaking u i kau e sarung měkoą apang ku nighausangku. 
Ore lai ią masingka u i kau e sarung měkoą něngalembo 
wọu ene. ?? Těntalang ene, tulungko sadiai kamaré baugu 
ią e su walenu, u ia e mělěharapě Duata e rumaringihě 

bue kakaliomaneng i kamene manga ana u sěmbaų patiku 
e ringangu měbawa sią kapia solong anung kamene. 231 
Epafras, kų ene ringangku e su ralungu tahungkų ualing 

i Kristus Yesus, něndingọ u adate si kau e. 24Tarimako 

lai laadat'u manga ringangku: i Markus, i Aristarkhus, i 
Demas dingangu i Lukas. 2? Malowoko Mawu Yesus Kristus 
měngalamatě si kamene. Adat'i kami, Paulus 


IBRANI 


1 Naung su tempo kalamona masau susulene Mawu 
Ruata e mělěhengetang su manga i upung i kitę e 
pinakiwerane su manga nabi e ringangu haghing kakakoą 
e. 2? Arawe tempo samuri ini e i Sie mělčhengetang si kite 

e limiung Ahus'E. Limiung Ahus'E ini e Ruata něndiadi 
langi dingangu dunia patikų. Dingangu Mawu e seng 
napakasahę u Ahus'E ini e malaing kawasa managhuang 
patiku. ? Kų kai i Sie makasarênsangu kawawantug'u 
Ruata esusênnang. | Sie kai awẹ u Ruata sěsane. Ku 
kawe malaing i Sie měpěpaduli kalahêmpukang u dunia 
ini e ringangu hengetang'E makawasa. Bọuten i Sie 
nakakariadin taumata e maliwirě bọu kalawọu rosan sire 
e tangu, i Sie naintolangke su kaderang paparentačng 
su Sorga sěngkakaintolang dingangu Mawu Ruata, 
Mangangawasa Karangetange. f Ahusě ene nakaêba 
kalaianenge limembom marange bọu malaekaté, 
dingangu areng nionggọ u Ruata si Sie malaing limembom 
maadatě bou areng nionggọ su maląekatě. 2 Tawęu 
sarang sěnsule Duata e něhengetang kere ini sarang 

lai su sěngkatau maląekatě, "I Kau e kai Ahusě-Ku; su 
sěhěllo ini ela makoą i Amang'U." Tawe lai Mawu Ruata 
e něhengetang kere ini mąanun maląekatě balaewe 
měnsang sude lai, "lą e sarung makoą i Amang'E, 
dingangu i Sie sarung makoa Ana-Ku." 8 Kai su tempon 
Duata e něndoloh'u Ahus'E kaiakanenge solong dunia 
ini, Mawu Ruata e něhengetang kere ini, "Kalawọu 
maląekatě e hinong měsuba Ahusě ene." 7 Maanueng 
manga maląekatě e Mawu Ruata e něhengetang kere 
ini, "Duata e napakariading manga maląekat'E e nakoą 

anging, dingangu manga mětatangkiang'E nakoą dělli 
u putung." 8 Arawe su Ahusě ene Ruata něhengetang, 
"Kararatuang'U, e Mawu, kai kakalě sarang karênguel 
Kararatuang'U e kai kararatuang maadilě. 2| Kau e 
puluang bue su kąadilě, dingangu mêbêbinsi u apan tawe 
katulide; kų kai ene hakju Ruata, Ruatan'U e, němile si Kau 
ringangu něngonggọ kalaadatě si Kau ku makąkaděntan 
daluasě, nangělembo wọu manga hapi'U." 10 Duata e 
malaing něhengetang, "I Kau e, Mawu, kų naung su tětą 
e něndiadi dunia, ringangu i Kau sěsanu někoą langi. 
11 Patiku ene sarung maparung, dingangu matěbe kere 
lakų; arawe i Kau e mang ta pěbawalļuine. 12 Kaguwau 
dunia ini e sarung ipědalěkun'U kere lakų, kų hědọ e 
sarung i Kau pěngawengu waline. Arawe i Kau e mang 
těbe kerene, ringangu pěbawiah'U e tawę kahěpusange." 
13 Mawu Ruata e tawe kadiongeng něhengetang su sarang 
lai sêngkatau maląekatě u, "Kaiangke su koaneng-Ku, 
sarangkewe manga rumaroką si Kau e Taku ipakaěnsu su 
těngon'U." 14 Mąeng kerene, kai i sai wue tangu manga 
maląekatě e? I sire e kai manga rohkě kų mětětangkiang 
Duata, ringangu irědoloh'u Ruata tadeąu ipětulung si sire 
apan sarung manarimą u kasasalamatě. 

1 Ualingu ene i kitẹ e hinong kahěnga-hěngang 
2 něngalembong mětumpaedě su manga těntiro kų seng 
kinaringih'i kite, tadeau kumbahang i kite maněntangu 
pangangimang i kitẹ e. 2? Manga hengetang kų pinakihabarě 
su manga maląekatě su manga i upung i kitẹ e nalahẹ u 
mambeng kahěngang, kų i sain tawe tumole arau tumuhų 
e sarung makačbą hukumang tuhų kasěllahu ralawange. 
3 Limembo kate kasasaļlamatě kų napaliung kasěllahe 
wọu manga hengetang ene! Kereu i kitẹ e sarung tawe 
makakatalang bọu hukumang. Batųu kai Mawu sěsane 
kahumotong-motongange namohangu kasasalamatě 

ene, ringangu i sire naung kalamona nakaringihě e seng 
napakalahe u katěngade si kite. Su sěmběkane, Mawu 
Ruata e malaing napakasěgadu sasahidin sire, kų někoą e 
kalawọu haghing halé makadalinau dingangu munarang 
kawasa ringangu apąmalawuhě manga laonggọ u Rohkě 
u Ruata e tuhyewe kapulun'E hala. ° Manga malaekaté 

e tawe nakahombang kawasa wọu Mawu Ruata waugu 
měparenta dunia wuhu sarung duměnta, kų kai dunia e 
ipahumbisarang kite ini e. ë Arawe su sěmběkane, pią su 
sěmbahageang u Winohę Susi e kąbawohę kere ini, "Apa 
wue taumata e Mawu, hakiu i Kau mang mětětahěndung si 
sie? Taumata e kětąengbeng taumata, kaiso kai mambeng 
sěsěmpikang u! 7 Kětąeng gěnnangu sěngkatempo i 

Kau napakasaną i sie kadodọ bọu maląekatě. I Kau e 
nangonggọu kalaianeng mawantugě dingangu maadatě 
si sie, ê dingangu napakariadin sie měngěngawasa 
patiku." Ku kamageng u niwera u Mawu Ruata e něndiadi 
taumata "mangangawasa patikų sąbarang", mangalene 
ute tawẹ u tamasěllung su alungu kawasang taumata. 
Manilaing kerene, kaiso i kitẹ e tawe nakasilo ini e taumata 
mangangawasa patiku sabarang. ? Arawe i kite e kai seng 
nakasilo Mawu Yesus e kawe kawasa! I Sie nipakasaną 
kadodọ bọu maląekatě e gěnnangu sěngkatempo, tadeau 
ualingu kapian naungu Ruata e, i Sie kai nate waugu patikų 
taumata. | kite makasilo si Sie orasě ini e nighěllirangu 
kalaianeng mawantugě dingangu maadatě, ualingu i Sie 
seng nětatahang u sigěsą sarang napohong. 1° Sembeng 
hinone Ruata -- e něndiadi patikų tuhų kapulun'E sěsane 
napakariadin -- Yesus mananalamatě masukų ualingu 
kasasigěsą e. Dingangu ene tangu Ruata e makąboghe 
taumata lawọ mědeąu ipakawantugě dingangu Mawu 
Yesus. Batųu kai i Sie nanope raleng baug'i sire mêdeau 
ipakasalamatě. 1ł Mawu Yesus namurěsi taumata wọu 

manga rosan sire; kų i Sie měmamurěsine ringangu i sire 
niwurěsin'E e lawọ pią i Amang i sire mang sěmbaų. 
Ualingu ene Mawu Yesus e tawe mamea mangakun sire 
ene kere aną u sěmbaų'E. 12 Mawu Yesus něhengetang 
su Mawu Ruata, "la sarung měhabarě si kamene manga 
aną usêmbau mąanung Kau. lą e sarung mědalo si Kau 
su ralungu komolang'i sire." 13 Mawu Yesus malaing 
něhengetang, "lą e sarung mangumbala su Mawu 
Ruata." Dingangu i Sie malaing něhengetang u, "Kai ini 
e la, dingangkewelain manga ana ku seng nionggọ u 
Ruata e si Sią." 14 Ualingu taumata apan nisěbą'E aną 
ene, kai riadikang taumata ku mětate tangu Mawu 
Yesus sěsane e nětěngkasulung i sire e kų měběbiahě 
su ralungu kakakoą u taumata. | Sie měkěkoą kerene, 
tadeąu ualingu kapapohong'E, i Sie mapakawinasang 
setang čndaj mangawasa papate. 1° Dingangu kakakoa 
ene tangu i Sie měngambang taumata ku su kanandum 
pěbawiahe ipětětahuěllang ualingu katatakų u papate. 
16 Nalahẹę e kai walinewe maląekatě kų nįlaambang'E, 
kaiso kawe hiteng Abraham. 1” Ini e mangalene u i Sie 
hinom makoa měsulung dingangu manga aną u sěmbaų'E 
su ralungu patiku sabarang. Ku ualingu ene i Sie makoa 
Imang Mawantugě masatia ringangu matalěntų. Ualingu 
pětatangkiang'E ene tangu rosan taumata e niampungang. 
18 Kų ualingu i Sie sěsane nąung bọu nasigěsą dingangu 
nisalukateng, i Sie nakakaontolěbe taumata apang 
kěkasalukateng, batųu i Sie hala e wọu kinasalukateng 
dingangu wọu nasigěsą. 

1t Manga aną u sěmbaų tamba pangangimang ku 
3 seng kinakuiangu Ruata e lai! Kěnangko pětiněnna 
pakaralung-dalung maanun Mawu Yesus ini e! Mawu 
Ruata e rimoloh'i Sie samatang tadeąu makoą Imang 
Mawantugě su ralungu agama kų tětoleěng i kite. 21 Sie 

masatia su Ruata ku seng nêmile si Sie waugu munara 
ene, měsulungkewen nąung i Musa e kalamona e satia 
měndalengu munarane su walen Mawu e. 3? Arawe 
Mawu Yesus e hinone wue adateng limembong kasěllahe 
wo'i Musa. Batųu i saing kų nělanging bale e hinong 
makahombang laadatě limembong kasariane wọu wale 
ene. f Těngadě apąeweng bale e piabem měndalanginge, 
kaiso měndalanging patiku sabarange ute kai Ruata. ° | 
Musa e kai taumata masatia mětangkiang su ralungu walen 
Mawu e ringangu maněpaseweng kalawọu apang ipauli u 
Mawu Ruata e su tempo sarung duměnta e. £ Kai arawe i 
Kristus ute kawe satia kere sěngkatau Ahusě mětatalung 
Balem Mawu e. Dingangu kai seng i kite ini e Walem 
Mawu, kereu i kitẹ e tčbewe malaigasě dingangu těbewe 
mangiaking u makahombangbe apang kų lêharapeng i kite 
e. 7 Ualingu ene, měsulungkewen niwerang Rohkě u Ruata 
e, "Kereu su éllo ini e i kamene nakaringihěbe tingih'u 
Mawu, 8 ute kumbahang měmpětungkěti u naung i 
kamene kere manga i upung i kamene, pią i sire rudendehé 
su těngon Mawu, dingangu mamanika Duata e su wanua 
linggi. ?'Sene, manga i upung i kamene měmpěněnalļuką 
si Sia dingangu měmpěměmaniką Sią,' angkučěng u Mawu 
Ruata, 'sěmbaliau i sire seng nakasilo kakanoą-Ku êpa 

u pulo su taunge karěngų e.' 10 Hakiu ene lą limangehě 

si sire kų lą něhengetang, 'I sire měngkate sěntinią 

tawe satiane, ringangu masągačng tumuhų kalawou 
tita-Ku e.' 1 lą e limangehě dingangu něsalu, 'I sire tawe 
sarung makapahunsuě su wanua ene kų makapěngirule 
sěngkapěngirule ringang-Ku.' " 12? Manga aną u sěmbaų, 
pakapia wue kumbahangbe su taloarang kamene pią u 
sěngkatau kų naunge kereng karalakise ringangu tawe 
pangangimange, hakju i sie tumalikudě kų mětěngkarau 
wọu anun Duata kų biahě! 13 Ku tadeau tawẹu sarang 

sěngkatau wou taloarang kamene kaakaleng u rosa ku 
lumawang Duata, ute karimako i kamene měmpěsěsasasa 
lawọ i kamene apang kalačllo e karêngueweng i kite deng 
biahě su tempo isěsěba "Èllo Ini" su ralungu Winohę Susi. 
141 kite kěbj e kai sěhapikang su ralungu karadiahang 
dingang'i Kristus, asaleweng sarang pěngěnsueěnge i 
kitẹ e mětětumpaeděbe masěgadě su pangangimang 
ku tětaghuaneng i kite dokeng su tèta e. 1! Kų kai ini 
e kabawohe su ralungu Bukě Susi, "Kereu su êllo ini i 
kamene makądingihě tingih'u Ruata e, kumbahang i 
kamene mětungketi u těmbọ i kamene keręewe manga i 
upung i kamene, pią i sire rydendehě su těngon Mawu 
Ruata." 16 Ho, kai i sai-sai tangu nakaringihě tingih'u 
Mawu Ruata e kų dimendehě si Sie? Balinewe i sire kěbjį 
apang niahą i Musa niapasěbang bọu Misirě e tangu? 
17 Ku kai waug'i sai tangu, Mawu Ruata e limangehě 
gěnnangu ěpą u pulo su taunge karěngų e? Ku kai seng 
baug'i sire apang mararosa e, apang něngkapate su wanua 
linggi, arau éng? 18 Pią Mawu Ruata e něsalu kere ini, 
"I sire sarung tawe mahunsuě su wanua ene mêdeau 
makapěngirule sěngkapěngirule ringang-Ku" -- i sai wue 
tangu tětimonačngu Mawu Ruata éng? Timona'E ute kai 
waugu i sai-sain dydendehě Mawu Ruata e arau êng? 
19 Kų ini e nakačnna e i kitę e u i sire tawe makapahunsuě, 
batųu i sire kawe tawe nangimang su Mawu Ruata. 

1 Ho, kědon Duata e wědangbeng kątataną kerene 
4 ringangu i kitẹ e sarungbe ipěngirule keręewe su 
kědon'E. Ku i kitę e pakaralukadě bue tadeąu kumbahang 
pią u sarang sěngkatau wo'i kamene kawe nasahę u 
tawe nakatečng pangangirule kų nikědon'E ene. 2 Batųu 
Injilé e seng nihabarě si kitę e měsulungkewelai si sire. 
Kaiso waug'i sire e, habarě ene tawẹ gunane. Batųu su 
tempong i sire nakaringihě e, i sire tawe nangimang. 

3 Arawe i kite apang němpangimange makahombangbe 
irulene kų seng nikědong Mawu Ruata e. Ene nětatalahino 
wue kere ewe seng pinčhěngetang u Mawu Ruata e 
kere ini, "lą e limangehě dingangu něsalu, 'kų i sire 
tawe makapahunsuě makapangirule ringang-Ku e." 

" Duata e něhengetang kerene, sěmbaliau kalawọu 
munaran'E e sembeng nauadipě dokeng i Sie něndiadi 
dunia ini e. 4 Batyu maanung ěllo kapitune tangu, kai 

pią kabawohe su ralungu Bukě Susi kere ini, "Su ěllo 
kapitune Mawu Ruata e nangirule wọu patiku munaran'E." 
5 Maanueweng halě ene tangu, nibawohe lai kere 

ini, "I sire mang tawe makapahunsuě su wanua ene 
mědeąu makapěngirule ringang-Ku e." 6 Kų i sire naung 
kahumotong-motongange nakaringihě habaru Injilě 

ene, tawe nanarimą u pěngangiruleng ene ualingu i sire 
tawe němpangimang. Maeng kerene seng nalahe u pią 
taumata waline kų botonge měnarimą u pangangirule 
ene. 7 Batuu Ruata e seng něnilakehu ěllo waline lai, 

ku isěsěbą e "Ěllo Ini". Dingangu taunge kų samurin 
Duata e měběbisara mąanung halě ene si Daud su 
ralungu ayet'e kų kere seng niwera kalamona, "Kereu 

su ěllo ini e i kamene nakaringihě tingih'u Ruata e, 
kumbahangbe i kamene mětungkěti u naung i kamene." 
8 Kai mangaewe i Yosua e seng nangonggọu tempone 

si sire ipangirule tuhų kědon Duata e tangu, Mawu 
Ruata e sembelain tawe mahumbisarang čllo lai waline. 
? Ky baugu kawanuan Duata e bědambeng pią kědong 
pěngangirule měsulungkewelain pěngangirulen Duata e 
su ěllo kapitune ene. 1? Ualingu taumata kų manarima 
pangangirule kų nikědon Mawu Ruata e, si sie, sarung lai 
mangirule wọu patiku munarane, kereewe lai Mawu Ruata 
e. 1t Ualingu ene, i kitẹ e mětawakalļiko kahěnga-hěngang 
mědeąu makapěnarimąu irule kų nąung nikědon Duata 

e. Kumbahangbe sarang pią u sěngkatau lai wou i kite 
e kų tawe makawuna kereewe i sire naung kalamona, 
ualingu tawe nangimang su Mawu Ruata e. 12 Hengetangu 
Mawu Ruata e kai hengetang biahě dingangu matoghasě; 
limembong kahorone wọu peda matane ruamběka. 
Bawera ene nunêéngga sarang kětakengu lensorange su 
pěsěmakengu himukudé dingangu rohkě, sarangkeweng 
pěkětakengu lensorange ringangu ghěsin duhine, 
makakasingką maunsui tiněnna ringangu sipirangu 
ralungu naungu taumata e. 13 Tawẹ diadikang sarang 
sěmbaų ku mąbawuni su silon Duata e. Patiku sabarange 
mang tilandang dingangu kąbawualagě su těngon'E. 
Dingangu i kitẹ e hinong mětulungu sasimbang'i kite e si 
Sie. 14 Hakiu ene i kitẹ e hinong mangumbelẹ pakasěgadě 
su laakung pangangimang i kite e. Batųu i kitẹ e kai 
managhuang Imang Mawantugě masěllahě, ku seng 
nakasuě solong těngon Mawu Ruata -- kų kai i Sie i Yesus 
Ahus'u Ruata. 1° Imang i kite Mawantugě ene, walinewe 
imang kų tawe makapapěndang dingang kalawọu 
kasasigěsą i kite e. Raliune, i Sie kai seng nisalukateng su 
ralungu patiku sabarang, mêsulungkewelain i kite hala 
e; kětąeweng i Sie kawe tawe dosane! 1° Ualingu ene 
tangu, i kitę e mětumbahaniko tumatěngo Mawu Ruata ku 
měpěparentawe ringangu naung'E mapia e. Mawu Ruata 
e sarung kuměndag'i kite dingangu měngalamatě si kite 
tadeąu i kitẹ e makahombangbe tulumang ku měkětąbeng 
tempone. 

1 Apąeweng imang mawantugě nipile wọu taloarang 

taumata e, kų nihengke makoa mětatangkiang 
Duata e kai nakoa kere tuměllang i sire. Halě e ute kai 
měněnarakangu manga ghaghělli dingangkewen manga 
sasěmba e waugu kalaampung u rosa e su Mawu Ruata 
e. 2 Imang mawantugě ene e měngkatewe napenę u 

karalome kų ualingu ene ute wotonge mětěngkasikome 
su těngon sai-sai apaeweng běgang apa-apa ringangu 
kinapalidangu ralenge. 2Ku ualingu i sie hala e kawe lome, 
ute i sie hinong měnarakangu sasêmba ringangu manga 
ghaghělli, balinewe kětąeng ualingu rosan taumata e, kaiso 
kawe ualingu rosane hala. 4 Tawẹ apa sarang sěngkatau ku 
mětěngkarui u watangenge hala makoą imang mawantugě 
e. Taumata makoa imang mawantugě e, kamagengu Ruata 
e měkui si sie waugu ene e -- mêsulungkewe i Harun. 

5 Kerene lai i Kristus. | Sie tawe něnduj u watangenge hala 
nakoą Imang Mawantugě. Mawu Ruata e sěsane něndui i 
Sie. Duata e něhengetang si Sie, "I Kau e Ahusě-Ku; sahěllo 
ini, la makoa i Amang'U." 8 Su tampa baline e Mawu Ruata 
e malaing něhengetang, "I Kau e kai Imang sarang kakalě, 
měsuļungu Imang Melkisedek." 7 Su tempong pěbawiah'i 
Yesus su dunia ini e, i Sie někaliomaneng dingangu 
kukakindoa pią tingihe maihą dingangu kasangi e su 
Mawu Ruata, kawasa měngambang si Sie wọu papate. Ku 
ualingu i Sie kawe sųsasimpěllọ su Mawu Ruata ringangu 
kalawọu adatě e, tangu i Sie rědaringihang. 8 Mawu Yesus 
e kai Ahus'u Ruata, kai manilaing kerene, i Sie kawe 
něngěndung nětěngkasatia wou kasasigěsą e. ? Tangú 
samurin Sie nipakariadi mananalamatě nasukų, i Sie nakoą 
pungu kasasalamatě kakalě baugu patikų taumata kų 
matuhų si Sie, 1° dingangu Mawu Ruata e malaing nělahę 
u i Sie kai sěngkatau Imang Mawantugě, měsulungu Imang 
Melkisedek! 11 Su halļě u kaļaianeng i Yesus nakoą Imang 
Mawantugě e kai malawọ hinong i habar'i kami si kamene, 
kaiso kawe masusa pěnualagenge, watų u i kamene kai 
marěngu makačnna. !?Tuhų hinone kai seng tempone i 
kamene makoą mananěntiro, kutęu i kamene kawe naung 
deng bédang měngěndung bou waline su halé u walohu 
těntirong Mawu Ruata e humotong. | kamene reng 

bédang tawe makatarimą u kačng makakěti; u i kamene 
kai hinong bédang manginung susu samatang. 131 sain 
bědang manginung susu e ute, mělělahęu i sie wědang 
talawuọ; deng tawẹ čbą e su kasingkąu mąpatiralang 
apang nihino ringangu apang něsala. 14 Kačng makèti e kai 
waugu taumata matěllang e ualingkewen karalembong 
čbą i sire, ku seng makakoą mapědalahaen sude mapia 
ringangu sude ralaki e. 

1 Ualingu ene, tangu i kitẹ e měngalingko su manga 

těntiro tuhų e mąanųeng kalahuntimadu pěbawiahu 
taumatan Sahani, kų abe kawe kětąeng mêngindunu su 
těntirong agamang kite humotonge. Kumbahang i kite e 
saų měluką u těntiro kų seng pinamalohě e, u taumata 
e hinong mětobatě bou měkoą kalawou sabarang haghi 
ta kěhase, ku hinong mangimang su Mawu Ruata e, 
2 arau su wanggilu těntirong halk u pananahani arau 
maanung pěnaněllidu lima su taumata, arau maanun 
pěbawangung u taumata nate e arau hukumang kakalě. 
3 Kereu Mawu e mapakawalang kite e ute mahje i kite 
dumakikowe solong manga těntiro tuhu e! 4 Batųu i 
sai-saing kų seng timalikudě e, semben tawe ikawihing 
kapia. Naung kalimona e i sire seng su ralungu tualag'u 
Mawu Ruata ku sembeng nakateěng laonggo e. I sire e 
sembelaing balaewe kawasang Rohkě u Ruata e. 21 sire 
nasingka bọu kinapěndangeng i sire u hengetangu Mawu 
Ruata e kai mapia, kų i sire seng nakatemang kalawọu 
tatalěntų napenę u kawasa su tempo kąděntane. ê Arawe 
samuring ene i sire kawe tumatalikudě! Ku kawe makoa 
kereapa měmihing si sire kapia tadeąu saų kapia mětobatě 
bọu kalawọu rosan sire. Batųu i sire kai kapěngěnguruise 
Ahus'u Ruata e lai ringangu mąpakasamed'i Sie su těngon 
lawọ. 7 U ěntana ku měněněsų ake u tahiti e masau 
mahondosě su wowone, ku bọu ene mapatendangu 

manga sasuang pią ualine waug'i sai-sain mělěhěnsinuang 
e, čntana ene aļamatengu Ruata. 8 Kai kereu čntana 

ene kawe mapatuwong éhe ringangu sumpini, ute 
čntana ene tawe gunane, ku sarung aneěčngu Ruata kų 
samurine ketewe pakasue ipakatutung. ? Kai manga 

aną u sěmbaų ikěkěndagě, manimbe waweraku kerene, 
kaiso i kami e mang mangiaking i kamene. I kami e 
mangiaking u i kamene seng nakatarimą u limembong 
kapiane, kų kai kalawọu alamatě kere nakoą buą u 
kasasalamat'i kamene. 1° Mawu Ruata e walinewe Ruata 
ta kaadile. | Sie tawe miwawuleng munara kěkoateng i 
kamene waug'i Sie, ringangu kakěndag'i kamene kų seng 
nitatode i kamene si Sie su tempong nětulungu manga 
aną u sěmbaų tamba pangangimang, nąung kalamona 
ringangu sarang orasě ini. 111 kami e měkěkahumang 

u malowọko i kamene sěngkatau-sěngkatau e měngkai 
sěntinią malaigasé sarang pangěnsueěnge, sarangkewe i 
kamene makahombang apaeweng lěharapeng i kamene 
ene. £? | kami e tawe mapulu i kamene kawe tawe agise. 
Kai i kami e kawe mapulu tadeąu i kamene měbiahě 
kere taumata makątarimą u apang nikědon Duata e, 
kahiangkewen pangangimang si Sie ringangu kahiang 
kakakědangu pěngangampali kamene. 13 Pią e Mawu 
Ruata někědo si Abraham, i Sie kai něsalu u i Sie sarung 
mapakasěhų u apang nikědon'E. Mase ualingu kawe 
taweu limembong karange e wọu Mawu Ruata, tangu i Sie 
něsalu su areng'E sěsane. 14 | Sie něhengetang ungkuêng, 
"lą e někědo sarung měngalamatě si kau ringangu 
mapakalawou hěntonu." 151 Abraham něngampalļě 
dingangu kakakědang, tangu i sie nakatarimą u apang 
nikědon Duata e si sie. 16 Kamageng u taumata e měsalu, 
ute kawe měsalu su arengu taumata waline kų limembong 
karange e wọ'i sie, ute pěsasalu ene kai mapakasueng 

kalawọu pědararendehě. 1? Mawu Ruata e kai mapakasahe 
suapang taumata ku měněnarimą u kědon'E, u i Sie tawe 
sarang měmalui karakin'E. Kai ualingu ene hakiu i Sie 
napakasěgadu pěsasalun'E su pěkakakědon'E. 18 Halè 
darua ene tawe mawalui: Mawu Ruata e apawe tawẹ 
běke měkěkonti e su halě u pěkakědon'E ringangu 
salun'E. Ualingu ene, i kite apang seng mąkakěllung su 
Mawu Ruata e, ghěgěllirangu wawahansang masěgadě 
baugu mangumpaedě pakasěgadě su pělaharapě kų seng 
maąlačmpahě su těngong kite e. 19 Pělaharap'i kite e kai 
kere walango nakai maralung-dalung dingangu nakoa 
pěngangumbelekang matoghasě dingangu tawe konsange 
apa su pěbawiah'i kite e. Pělaharapě ene nětahatěpasu 
ralanse su ralungu Huang Kasusiange su Wanalan Duata 
su sorga. ?? Mawu Yesus seng něnulļěntang daleng solong 
tampa ene waugu i kite, ringangu selaing nasuě sene 
nakoą Imang i kitẹ Mawantugě e sarang marêngu-déngu 
měsulungu i Melkisedek. 

11 Melkisedek ini e kai ratung Salem dingangu imang 
7 u Mawu Karangetange. Pią e i Abraham naung nawali 
bọu pěseketang kų nakawatą e manga ratu e, i Melkisedek 
diměnta naněnsomahě dingangu něngalamatě si sie. 
2 Tangu i Abraham něgěllju sěngkapulong kapahiakengu 
kalawọu arětą kinauntungange. (Areng Melkisedek 
mangalene kahumotong-motongange ute kai, "Ratung 
Kaadilě"; kų ualingu i sie kai ratun Salem, tangu arenge 
pia lai mangalene, "Ratung Karalunsemahě".) 3 Maanung 
Melkisedek ini e tawẹ tatualage waebe su apa u i sie 
pią i amange arau i ninange arau i upunge; tawẹ apa lai 
wěken sie mąanung kalaiwantele arau kapapohonge. | 
sie kai měsulungu Ahusu Ruata; i sie kai imang sarang 
karêngu e. “Ku ikite nakasilọ e sini u kai naung apa e 
kasěllahe i Melkisedek ini e; hakju i Abraham i upung i 

kite e, nêngonggou sěngkapulong kapahiakengu arětą 
kinačbakenge wọu pěseketang ene. ? Su ralungu toratu 
agamang Yahudi e seng nipato u, manga imang hěnton 
Lewi e hinong makačbą sěngkapulong kapahiakeng bou 
čbąu kawanuan Israel, bọu aną u sěmbaų i sire hala 
maningbe i sire mêsulung lawọ palahiteng Abraham. ® 1 
Melkisedek balinewe hěnton Lewi, kaiso i sie malaing 
měněnarimą u sěngkatahąpulong kapahiakeng bou patiku 
apan nikauntungang i Abraham dingangu něngalamatě 
lai si Abraham ualingu i sie kawe seng kinawuakeng 

u manga pěkakědon Mawu Ruata e. Mamben tawe 
karendehang, u taumata kų nialamateng e kai limembong 
kasaną e wọu taumata kų něngalamatě si sie. 8 Manga 
imang kų apan nikawuakengu pěsěngkatahąpulong 
kapahiakeng e kai taumata kų botonge mate. Arawe 
tumuhu Bukě Susi e; i Melkisedek ku seng něnarimą 
gaghělli sěngkatahąpulong kapahiakeng e ene ute, kai 
taumata těbe wiahě. 9 Botonge i kawera u, i Lewi -- e kai 
hěntone kų manarimą u sěngkatahąpulong kapahiakeng e 
wọu kawanuang Israel -- ku malaing měmaehě buą e ene 
limiung Abraham su tempong i Abraham měmaehě ene 
si Melkisedek. 1? Manilaing i Lewi wodang ta nilêhana, 
kaiso wotonge i kawera u i sie seng ene su kaluwaeng i 
upunge i Abraham, su tempong i Melkisedek něsombang i 
Abraham. t£ Su limang pěmamihingu manga imangu hiten 
Lewi e, torat'u agamang Yahudi e nionggọ su kawanuang 
Israel. Ualingu manga imang hiten Lewi naung kalamona e 
tawe makakakoą sěngapa wọu apang hinong koateng i sire 
e, hakju ene kai hinong pią imang baline, ku mêsulungu 
Imang i Melkisedek, ku sembeng balinewe lai nirui bọu 
ghalipohong hiten Harun! 1? Ho, kamageng u pangkat'u 
manga imange měbalui, ute torat'u agamang Yahudi 

e malaing hinong měbalui. 13 Kų timonane sini ute kai 

Mawung kite: i Sie kai wọu hěnto waline, ku bọu hěnto 
ene tawẹu sarang sěngkatau měměmunara munarang 
sěngkatau imang. 14 Kèbi taumata e masingką u Mawung 
kite e kai wọu hěntong Yehuda; ringangu i Musa e tawe 
něsěsěbą u hěnto ene su tempong i sie mąhumbisarang 
halě u manga imang. 1° Halě ipąhumbisara ini e mangkeng 
něngalembong katualage lai, kahian sasasěpų u sěngkatau 
imang baline kere i Melkisedek. 161 sie nirui nakoa 
imang, balinewe ualingu piněbuakenge wọu kalawọu 
parentang taumata e, kaiso kawe něbua bọu pěbawiahe 
kawe kawasa e ringangu tawẹ pěhěpusange. 17 Batuu 

su ralungu Bukě Susi e niwera u, "I Kau e kai imang 
sarang karěngų e, měsulungu Imang Melkisedek." 18 Ku 
orasě ini e atorang těbe e seng nipakaliu, batuu seng 
malongko dingangu seng tawẹ gunane. 1° Torat'u agamang 
Yahudi e tawe makakoą sarang manga apa ku masuku. 
Ualingu ene hakiu i kitẹ orasě ini e nighěllirangu sěmbaų 
pělaharapě něngalembong kapiane; kų kai ualingu ene 
hakju i kitẹ e makąkaraning Duata e. ?? Kutẹęu lai patiku 
ene rěděndinganengu lai sasalu wọu anun Duata e. Tawe 
apa pěsasalu kerene su tempong manga imang baline 

e niruj. ?t Arawe Mawu Yesus e niruj nakoa imange kai 
pią salune, su tempong Mawu Ruata e něhengetang si 
Sie, "Mawu e seng něsalu, kų i Sie seng tawe měmalui 
kapulun'E, 'I Kau e kai imang sarang karěngų e.'" 

22 Dingangu ene lai Mawu Yesus e nakoa tatalung baugu 
sěmbaų pěkakakědo ku limembong kapiane. 23 Piąko 

lai halě sěmbaų: kų manga imang baline e kai malawọ, 
batųu i sire sěngkatau-sěngkatau e něngkairi, hakju tawe 
makapěněpasu pangkat'i sire. ?4 Kai arawe i Yesus e wiahě 
sarang karêngu e, ku pangkat'E kawe sěngkatau imange 
tawe nailasě su taumata waline. 2? Ualingu ene sarang 
karěngų e Mawu Yesus e makąsalamatě si sai-sai ruměnta 

su anun Mawu Ruata lumiun Sie, batųu i Sie e wiahě 
sarang karêngu e mědeąu mapědarumatingu kakindoa 
su Mawu Ruata e waug'i sire. ?6 Kų i Yesus e tangu kai 
Imang Mawantugě gěgausang i kite e. | Sie kai susi; 
kų si Sie tawe kačbakeng pěsasala, arau rosa měnsang 
a. I Sie nitěntani wọu taumata waradosa e, ringangu 
nihengke solong tampa ku něngalembong karange e 
wọu manga langi e. 2? | Sie walinewe kere manga imang 
mawantugě baline e, ku apang kalaèllo e měngkai 
manarakangu sasěmbae ualingken dosang sire hala naung 
kalamona e, bọu e wuhųyewe ualingu kalawọu rosang 
sěngkawanuačěnge. Mawu Yesus e kětąengbeng sěnsule 
něnarakang u sasêmbane waugu sarang marěngu-děnguų, 
pią e i Sie něnarakang u watangeng'E hala nakoą sasěmba. 
28 Torat'u agamang Yahudi e kai mělčhengkę u taumata 
apang tawe masasukų ipakakoą imang mawantugě. Kaiso 
samuring toratě ene, Mawu Ruata e nětaingu pěkakědone 
apidu něsalu u i Sie kai měhengkę u Ahuse makoą Imang 
Mawantugě, e kų seng nikoa Měnanalamatě kų nasukų 
baugu sarang karěngų e. 

1 Banggilu patiku palahumbisara ini ute: I kite kai 

managhuang Imang i kite Mawantugě e kerene, 
ku maiang su koanengu Mawu Kasěllahenge su sorga 
ku sěngkapěparenta ringang'E. 21 Sie měděndalļeng u 
munarang sěngkatau Imang Mawantugě e su Huang 
Kasusiange, kų su ralungu Selong Mawu tutune, kų nirarisi 
u Mawu e, walinewe ualingu kinoa u taumata. 3 Apang 
imang mawantugě e niruį baugu iapąngěntudě sasěmba 
arau laonggọ su Mawu Ruata. Kerene lai Imang i kitẹ 
Mawantugě e; i Sie harusěbe pią manga apa-apa waugu 
isčmbane. ł Mangąewe i Sie ene su dunia ini, ute i Sie 
angkečěng tawe nakoą imang, batųu kai seng pią imang 
ku měngěngěntudu sasěmba tuhųewe tilakehu torat'u 

agamang Yahudi. ° Halé kěkoateng i sire manga imang 
tumuhų dalenge ute kětąeng sěmbaų sulunge ringangu 
kěngkaung apąeweng su ralungu sorga e. Ku ene sembeng 
niuliu Mawu Ruata e, si Musa naung kalamona, pią i 
Musa naung mapulu mêmêti Selong Mawu e. Mawu 
něhengetang si Musa kere ini, "Pakapia wue! Kěbi e 
harusěbe koą u tuhuewe umbaghane kere nitode si 
kamene su wowong bulude." 8 Arawe orasě ini tangu 
Mawu Yesus e kinawuakengu pangkatě imang limembong 
kawantuge marau wouten nikakoa u manga imang ene. 
Batuu pěkakakědo nikoa'E sutaloarang Mawu Ruata 
ringangu taumata ute kai pěčkakakědo ku něngalembong 
kapiane ualingu niwalang kědo waugu kalawọu munara 
limembong kapiane. 7” Mangaewe tawẹ apa sungkalene su 
pěkakakědo humotong e, tangu seng hinong tawahaluasu 
pią pěkakakědo karuane. 8 Kai Mawu Ruata e seng 
nakačbą pěsasalang manga umat'E, hakju Mawu Ruata 

e něhengetang, "Ene êng, sarung midating tempone, lą 
sarung měkoą pěkakakědo wuhu su tau Israel dingangu 
su tau Yehuda. ? Balinewe kere pěkakakědo kų seng Taku 
nikoa baugu manga i upung i sire, su tempong la něngahą 
i sire niapasêbang bọu ěčntanang Misirě e. | sire tawe 
satiane su pěkakakědo Takų kinoą baug'i sire; kų ualingu 
ene tangu la tawe měsasěmpj si sire. 1? Arawe orasě ini 
tangu kai ini e pěkakakědo kų sarung Takų koateng baugu 
kawanuang Israel, suapaeweng ěllo ramahi kąděntane, 
ungkuéngu Mawu: lą sarung mapalohong tita-Ku e su 
čndumang i sire, ringangu wohekang su naung i sire. 

la sarung makoa Duatan sire, ringangu i sire sarung 
makoa kawanua-Ku. 11 | sire ta wahaluasu mětatěntiro 
lawọ sěmbalagheng, arau měpapauli lawọ i sire aną u 
sěngkatau, 'Kasingkąko Mawu Kasěllahenge.' Batųu i sire 
kěbi, bọu ghaghuwa sarang darodọ sarung masingka 

u lą. 1? lą sarungbe mangampung kalawou pèsasalan 
sire, ringangu sembelaing tawe mětahěndung kalawou 
rosan sire." 13 Dingangu pěmamoka u pědariandi wuhu e 
sěmbaų, Duata někoą pědariandi humotong ene nakoą 
maghurang dingangu natěbe; dingangu apang kų seng 
maghurang e sarung maligha lai maparung. 

1 Pědariandi humotonge tangu piąbe lai manga 
9 atorangu palahamawu, dingangu piabe lai waleng 
palahamawuang kų nikoą u taumata e. 2 Selo sěmbaų 
nirarisi ku su wahageang těngone e isěsěbą Huang Susi. 
Sene tangu pią dalaedu solo kąpapěllọ, dingangu pią lai 
meda ringangu borotě sasěmba su Mawu Ruata. ° Su 
wahageang dalunge, su sěmběkang dalanse karuane, 
pią huange isěsěbą Huang Kasusiange. “Su ralungu 
huang e ene tangu pią pananěčmbaěng bou wulaeng 
baugu pěnanawungang buwų, ringangu pią lai Peting 
Pědariandi natukusu papikunge wulaeng. Su ralungu Peti 
ene pią kuring bulaeng kąpapěllọ lohong manna, těking 
i Harun kų seng nětumbalě, dingangu pěpalě batu rarua 
piněmohekangu titang Mawu mapulo. ° Su wowong Peti 
ene kai pią Kerub darua, kų kai riadikang pią papanide ku 
mělělahęu rarěntang Mawu Ruata e. Papanidu riadikang 
darua ene nawingkahě su wowon tataką Peti e, tampą u 
kalaampungu rosa e. Kaiso kěbji ini e tawe ikapahumbisara 
orasě ini pakaunsui. ê Kai kerene naung kěbi seng niatorě 
e. Ěllo-ěllo manga imang mąhunsuě su ralungu selo 
watuhu těngone mědeąu makapěkaradiahangu munarang 
sire. 7 Apang susuk su wahageang karalungange wọu selo 
e sěmatang imang mawantugě e. Ku tumbaeng lai sěnsule 
su ralungu sěntaung měkoą kerene. Ku mang harusě pią 
daha kąbawawa mědeąu isêmba su Mawu Ruata e baugu 
watangenge ringangu waugu pěsasalan sěngkawanuang 
e nikoą i sire ualingu tawe nakahěngang. 8 Dingangu 


IBRANI 9.9— 14 672 


atorange kerene, Rohkě u Ruata e něnodę pinakalahę, u 
karêngueweng selo watuh'u těngo'e wědang dudarisi, 
ute raralengang solong dalung'u Huang Kasusiang'E 

ene wědawen tawe niwebuka. ? Ini e kai sasihing su 
kakakoą u tempo ini; mangalene apąeweng laonggọ 
dingangu manga sasěmba nipoto pinanêmba Mawu Ruata 
e, tawe makakasukų dalungu naungu taumata apang 
měmpěběbawa sasěmba e. 1? Batuu kalawou tundu tamai 
ene kětąengbeng mětětalahinong kakačng, inumang 
dingangu kalawọu haghing tundung pananusi. Kěbi-kěbj e 
samatang manga atorangu tutuhu gěsi pakisčmpike sarang 
tempone Mawu Ruata e managhupia katatalêmbuhu. 

11 Arawe i Kristus e seng diměnta kere rarěntang Imang 
Mawantugě e waugu haghing munara mapapia kų semben 
těbe ene. Selong Mawu kų pią i Sie měkěkoą munarang 
sěngkatau Imang Mawantugě e ute kai selo limembong 
kawantuge ringangu limembong kasukų e. Ene walinewe 
nikoą u taumata; mangalene asale walinewe wọu dunia 
nikakoa ini e. 121 Kristus simuě su Huang Kasusiange 

su ralungu selo kětąeng sěnsule sarang karěngųe. Su 
tempo ene i Sie tawe něbawa rahang kambing esẹ e arau 
rahang pěgolu sapi waugu sasěmba. | Sie kawe něbawa 
rahan'E sěsane, kų ualingu ene i Sie tangu něliwir'i kitę 

e sarang marêngu-déngu. 13 Dahang kambing dingangu 
rahang sapi ese dingangu ahing sasêmba wọu pěgolu 
sapi, nipênambusé taumata apaeweng dalaki tuhu 
atorangu agama e tadeąu i sire ene mawurěsi. 14 Kų 
kamagengu raha ringangu ahi ene makauhasě karalaki 

i sire tuhų dalengu agama, dumakeleng kate rahang 
Kristus! Ku ualingu kawe Rohkě kakalě e tangu, i Kristus 

e něnarakangu watangeng'E su Mawu Ruata nakoą kere 
sěmbaų sasěmba kų nasukų. Dahane nanguhasě dalungu 
naung i kitẹ e wọu tundung agama tawẹ kěhase, tadeąu 

i kite makapětangkiangbe Mawu Ruata ku biahě e. 22 Kai 
ualingu ene, i Kristus nakoa Mananěpase waug'u sěmbaų 
pědariandi wuhu, tadeau isain sem bọu nikuiang u Ruata 
e wotonge makatarima kalawọu alamaté kakalě kų seng 
nikědon Duata e. Patikų ene wotonge mariadi ualingu kai 
seng pią u nairi, kų kai i Kristus; ku kapapohonge kawe 
nakaliwirě taumata wọu kalawọu pěsasala nikoą i sire 

su tempong pědariandi humotonge wědang kądalenge. 
16 Kereu pią suratu pananilakehu pusaka, ute harusěbe lai 
pią tatialane u taumata ku někoą suratě ene kawe seng 
nairi. 17 Batyu surat'u pusaka e tawe ikawali těntalang i 
sain někoą suratě ene wědang biahě. Suratě ene ikawali 
kětąeng kereu tau ene e seng nate. 18 Ualingu ene 
pědariandi humotonge malaing hinong sěgadengu raha. 
19 Kahumotong-motongange i Musa e něhabaru kêbi 
titang Mawu Ruata su tau Israel. Bọu ene i Musa něngalą 
e raham manga aną u sapi ringangu rahang kambing esẹ, 
bọu ene nilaukangu ake, mase nitatambuse su Bukě u 
manga Titang Mawu Ruata ringangu su kébi apan tau 
Israel kų nipahi e ringangu rêmpugu hisop dingangu 
manga ruku u domba ku awae mahamu mahunggurang. 
20 Apidu kakoa e ene i Musa kapěberane, "Ini e kai 
rahan sasêgadé pěkakakědon Mawu Ruata e kų hinong 
tuhukang i kamene." 21Ku dingangkewelaing kakakoą e 
měsulung, i Musa e něnambusu raha ene lai su Selon 
Mawu ringangu su patikų kakoatengu palahamawu e. 

22 Kahěngang bue, tuhuewe toratu agamang Yahudi e, 
seng masarą patikų sabarange ipakasusi ualingu raha e; 
mase rosa e kawe tumbąu ikaampung kereu pią tatědọ 
u raha e. ? Dingangu kakoa kerene e manga sabarang 
ku mělělahęu apang su sorga e ipakasusi. Arawe waugu 
apang su sorga e hala gěgausang gaghělli kų limembong 
kapiane. 24Batuu i Kristus e kawe tawe simuě su Huang 

Kasusiange kinoa u taumata, ku samatang měněnuladang 
Huang Susi tutune. I Kristus hala e simuě su sorga; kų 
sene, i Sie orasě ini e timatěngom Mawu Ruata e waugu 
i kitẹ e. 2” Imang u Yahudi mawantugě e taun-taung 
susué su ralungu Huang Kasusiange su ralungu Walem 
Mawu měběbawa rahang binatang haghine sěmbaų. 
Arawe i Kristus tangu walinewe lai simué mědeąu masau 
maněčmbam batangeng'E. 26 Batyu angkeéng kai naung 
masau i Sie hinong nětatahangu sunsara dokeng su 
tětąu karariading dunia ini. Kutęu nąung orasě ini e i 
Sie kětąbeng sěnsule riměnta baugu měndědasě dosa 
e ringangu měnarakangu watangeng'E hala. 2? Mawu 
Ruata seng nanilakehě u taumata e tumbąeng sěnsule 
mate ku bọu ene ute ihukungu Mawu Ruata e. 28 Kerene 
lai i Kristus e kětąeng sěnsule nisarakang makoą kere 
ipěněbusě dosan taumata lawọ. | Sie sarung duměnta 
kapia su karuan sulene, balinewe waugu měnaludě dosa, 
kaiso kawe waugu mapakasalamat'u taumata apang 
mangampalé darěntan'E. 

1 Toratu agamang Yahudi e kětąeng mangonggou 
10 kěngkaune kųkěngkunawadě mąanung halě mapia 
sarung duměnta ringangu walinewe mąanung halě ene 
tutune. Toratě ene apawe tawe makakasukų taumata 
apang duděnta maněmba Ruata ringangu sasěmbang 
sire wébawaénge, manilaing taun-taung měngkai hanesě 
sidutu měněnarakangu sasěmba ghahi e sěmbaų. 
2 Mangawe i sai-saing ku měněněmba Ruata e mambeng 
těngadě seng nipakawurěsi wọu rosa, tangu i sire 
sembelaing tawẹ pěndang u pią dosang sire ku sasêmba 
e selaing tawe sarung ipěllọ. 3 Kuteu luhude manga 
sasěmba ilčonggọ apang taung kawe mapětahěndung 
u taumata su kalawọu rosan sire, 4 batyu mambeng 
těngadě dahang sapi ringangu rahang kambing ese e tawe 

makakarědasě dosa e. 2 Hakju ene su tempong i Kristus 
narěnta su dunia, kų i Sie něhengetang su Mawu Ruata, 
"I Kau tawe měgaghausě laonggo dingangu sasêmba; 
kaiso i Kau e seng něndiahing badangu waugu la. I Kau 
e naung tawẹ karaluase su sasěmba tinongką arau su 
sasěmba waugu kalaampungu rosa. ” Tangu la e něbera, 
'Ěndaung lą, Mawu! lą e kai rimènta waugu měkoaą apang 
kapulun'U kereewe mabawohe maanung batangeng-Ku e 
su ralungu Winohe Susi.' " 8 Humotong-motong i Kristus e 
něhengetang, "I Kau tawe měgaghausě laonggo dingangu 
sasěmba; i Kau e tawę karaluase su sasěmba binatang 
tinongka dingangu su sasěmba waugu kalaampungu 
rosa." | Kristus něhengetang kerene, maningbe patiku 
sasěmba e nisarakang tuhų tiahang agamang Yahudi. 

9 Bọu e i Kristus něhengetang, "Ěndaung lą, e Mawu! lą e 
kai riměnta waugu měkoą apang kapulun'U." Ku Mawu 
Ruata e něndědasě patikų sasěmba nąung kalamona e, 
kų niawengangu sasěmba i Kristus. 1° I Yesus Kristus seng 
někoą apang ikěkapulun Duata e ringangu něnarakangu 
watangeng'E hala nakoą sasêmba. Dingangu sasêmba 
ene kų nikakoa e sěnsulę baugu sarang marěngų-děngų, 
i kite kébi e niwurěsi wọu rosa. 11 Apąeweng imang 

tau Yahudi měmpěměmunara apang kalaêllo e, 
ringangu měngkai masau su sulene měmpěnarakang 

u sasěmba ghahie měsulung. Kaiso manga sasěmba 

ene mamben tawe makakarědasě dosa e. 1? Kutęu, i 
Kristus kawe kětąeng sěnsule něnarakangu sasěmba 
waugu kalaampungu rosa, dingangu sasěmba ene kai 
waugu sarang marêngu-déngu. Bouten nangěntudu 
sasěmba ene i Kristus naiangko su koanengu Mawu 
Ruata ku něparenta sěngkapěparenta ringang'E. 13 Ku 

su orasě ini e i Kristus měngěngampalě sarang Mawu 
Ruata mapěsubang dumaroka si Sie. 14 Hatede, ringangu 

sasêmba sêmbau e, i Kristus mąpakasukų u taumata 
apang seng niapakawurěsi wou rosa. 1° Su halé ene 
tangu, Rohkě u Ruata e malaing nangonggọ u sasahidine 
si kite. Rohkě u Ruata e něhengetang, 18" 'Ini e kai 
pědariandi sarung Takų ikoą dingang'i sire suapaeweng 
ěllo kų sarung duměnta e,' ungkuěng u Mawu, 'lą e 
sarung měměmbing u manga tita-Ku e apasué su ralungu 
naung i sire, ringangu mamohe su čndumang i sire.' " 

17 Mawu Ruata e malaing něhengetang, "lą e sarung 
mětimbuleng kalawou rosa ringangu kararalakis'i sire." 

18 Ku kalawou manga rosa e ringangu manga kararalakisé 
e seng niampungang, kų seng tawahaluasu lai itonda 
sasěmbang kalaampungu rosa e. 1? Tangu, manga aną u 
sěmbaų, ualingu kapapohongu Mawu Yesus, ute i kite 

e wahani sumuě su Huang Kasusiange. 22 Mawu Yesus 
seng namuka raleng buhu sěmbua waugu i kitę, kų kai 
raleng makąonggọu pěbawiahě. Kų daleng ene ute kai 
matěpasu rarěndunge, ku kai wadang i Kristus sěsane. 

21 Kų i kitẹ orasě ini e kai mąnaghuang sěngkatau imang 
mawantugě e kų mąngawasa su Walem Mawu Ruata. 

22 Ualingu ene ute i kitẹ e mahuhaungken naung i kite 

e matoghasě su Mawu Ruata; ringangu pangangimang 
matoghasě, dingangu naung seng nawurěsi wọu pěndangu 
něsala, ringangkewen badang ku seng niwurěsing ake 
matilang e. 231 kitẹ e pětumpaeděko pakasěgadě su 
laakung pělaharapi kite, batųu Ruata kai kapangimangeng 
dingangu i Sie sarung mapakasêhu u kědon'E. 24 Dingangu 
i kitẹ e riọko měkakakělla, tadeąu i kite lawobe 
makapěbawahansang baugu kuměndagu sěndinganeng i 
kite e ringangu měkoąbe halļě mapia. ?5 | kite e měngkai 
pakakěhagě měkomolě sěngkapěkomolě, dingangu 
kumbahangbe měmpamalan pěkakakomolě e kerę e 
tundung sěnggą. Sěmbaliau i kite kawe hinong limembong 

kasatiane měsěsasasa, batųu i kitę masingka u selaing tą 
karěngu e Mawu e sarung duměnta. 28 Batyu kamageng 
habarě tutune wọu Mawu Ruata e seng nihabarě si kite, 
kuteu ikite měngkawe sěntinią mětětatudę mědosa e, 
ute semben tawẹ apa sasêmba saų ipěndědasě dosang 
kite e. 2? Kětąeweng pią dalenge mang sěmbaų matagě 
baug'i kitẹ e kų tumatěngo pěngadilangu Ruata e ringangu 
putungu ralangeh'E kų makatutung kěbį apan taumata 
rudoka si Sie! 28 Taumata ku tawe tumatuhu tiahan torat'i 
Musa e, ihukungu papate e tawẹ ampunge, kereu pią 
sahidine rarua arau těllung katau, kų kinačbakeng i sie 
kawe pią salane. ?? Ene e limembong kawěhą e hukumang 
hinong buą u taumata ku měněnahida Ahusu Ruata e. 
Taumata ene tangu mangênna walinewe susi rahang 
pědarianding Duata e, kų kai nąung kapapohong i Kristus 
ku kawe namurěsi wọu rosa e. I sie něhinakang Rohkě 
mêngangonggou aļamatě e. 30| kitę e masingką u kai i 
sai tangu i Sie kų něhengetang, "lą e sarung mamalisě! 
la e sarung měhukung!" dingangu i Sie lai něbera u, 
"Mawu e sarung měhukung u kawanuan'E." 31 Apa e 
makątatakų kereu manawo su limang Mawu Ruata 
Wiahě e! 32 Pětahěndungko kereapa kakakoą u manga 
aną u sěmbaų e nąung su tempo naliu e. Su tempo ene, 
sarąeng tualag'u Mawu Ruata e simarang si kamene e, 

i kamene měngkai sêntinia mąsigěsą; kaiso i kamene 
mang tatapě měkěkaradiahang masěgadě. 23 Kadinga i 
kamene makąhombang tatungkeang dingangu kěkoateng 
bawialačngu taumata. Kądingą lai i kamene mąsigěsą 
sěngkapětatahang dingang i sire apang kěkoateng 
kerene, 34 dingangu i kamene malaing makąpěndang 
likibu taumatang tahungkų. Dingangu su tempong kěbij 
apang tětaghuaneng i kamene pulahoěng, i kamene 
tangu měnarimą u ene ringangu naung maluasě, batuu 

i kamene masingkau i kamene wêdang managhuang 
sěmbauų ku limembong kapiane, kų sarung mědaragě 
sarang marěngų-děngų. 2? Ualingu ene, kumbahang 
měngkapěndų u naung i kamene, batuu kamageng i 
kamene těbewe mangimang, tangu piąbe wawalise 
masěllahě baugu ene! 36 | kamene hinong mětingkědang, 
tadeąu i kamene e makakatuhųbe kapulung Duata e 
ringangu makahombang kasasěhų u kědon'E. 37 Batuu 
su ralungu Bukě Susi e kabawohe, "U seng kate kadodọ 
tempone, tangu i Sie kų sarung duměnta e seng tą 
kararěnane; i Sie seng tawe mênoho u tempon darěntan'E. 
38 Dingangu umatě-Ku matulidě e sarung mangimang 
kų měbiahě; kai kamageng u pią u wọu taloarang sire e 
sumohọ, tangu naung-Ku e tawẹ karaluase si sie." 39 | kite 
ini e walinewe taumata susoho dingangu mapalidé. Kaiso 
i kitẹ e kawe taumata ku mangimang su Mawu Ruata e 
ringangu ipakasalamatě. 

1 Pangangimang mangalene e kai tatialang 
1 1 managhuang kalaiaking matoghasě suapang 
lčharapeng, mangalene ute kai pią karalahe u apan 
sarung tawe ikasasilo e. ? Ualingu pangangimang, tangu 
taumatang kalimonane e makaluasé naungu Mawu Ruata 
e. 3 Ualingu pangangimang, tangu i kite e nakačnna 
u dunia e kai niriading hengetangu Mawu; kų apang 
ikěkasilo e, madiadi wọu apang ta ikasasilo e.  Ualingu 
pangangimang, tangu i Habel nangěntudu sasěmbane 
limembong kapiane wọu sasěmbang Kain. Ualingu 
pangangimange ene, i Habel nitarima u Mawu Ruata 
kere taumata mapia, batyu sembeng nalahe u Mawu 
Ruata e něnarimą u sasěmbane. | Habel seng nate 
kaiso kahian pangangimange ene, tangu i sie wědang 
měběbisara sarang orasě ini. ? Ualingu pangangimang, 
tangu i Henokh e tawe nate, kaiso kawe niapakasapuą 

dingangu niapakakoa solong anung Mawu Ruata e. Taweu 
sarang sěngkatau nakapěsombang i sie, watu u i sie 

seng niapakasapuą u Ruata e. Su ralungu Bukě Susi e 
mabawohe u těntalang i Henokh e reng tawe nipakasapua 
e, isie kai makaluasé naungu Mawu Ruata e. ê Kereu ta 
pangangimang, ute tawẹ u sarang sěngkatau makaluasé 
naungu Ruata e. Batųu i sain duměnta su anun Duata e 
harusě mangimangu Mawu Ruata e ene, dingangu Mawu 
Ruata e mangonggọu wawalise su taumata kų apang 
měmpědědeą si Sie. 7 Ualingu pangangimang, tangu i 
Noakě nipaulikangu Mawu Ruata e mąanung kalawọu apa 
sarung mariadi, kų tawe ikasilon sie. | Noakě e rudaringihé 
Mawu hakju i sie nělanging kapalé sěnggěsa kų samurine 
naung kawe nakaambang si sie ringangu ralohon balene. 
Ualingu kawe kerene ute dunia nihukung, arawe i Noakě 
hala e ute kahian pangangimange tangú narekeng 
taumata mapia. è Ualingu pangangimang tangu i Abraham 
dudaringihé Mawu ku pią e Mawu kukui si sie ringangu 
rimoloh'i sie apakakoa solong banua kų nikědon Mawu e si 
sie. Bọu e i Abraham nêbua ku běga wue měnsang makoą 
solong apa. °? Ualingu pangangimang, i Abraham nětaną 
kere taumata raghi su wanua nikědon Mawu e si sie. | 
Abraham nětaną sene su ralungu selo. Kerene lai i Ishak 
děduan Yakub, kų seng nakatarimą u kědo měsulung bọu 
anun Mawu e. 1° Batyu i Abraham kai kapěngěngampale 
soa kěkarakiang dingangu nilangingu Mawu Ruata e kų pią 
bawěntane matoghasě e. 11 Ualingu pangangimang, tangu 
i Abraham nakahombang hitene wo'i Sara, maning kuteu 

i Abraham kawe seng tumaniu maghurang, dingangu i 
Sara e sěsane wantọ. | Abraham mąngiaking u Mawu 
Ruata e sarung mapakasěhų u kědon'E. 1? Manilaing i 
Abraham su tempo ene kere taumata wadange seng 
nipatene, kaiso i sie nakahombangke hitene malawọ, 

hakiu kahiang kalawọe tangu seng ta kinarekenang -- 
kere kalawọu wituing su langi dingangu ěnne su apeng. 
13 Patiku taumata ene těbewe měmpangimang sarang 
nate e. | sire tawe nakahombang kasasěhųu pěkakědon 
Duata e, kaiso kětąeweng měmpąmanda ringangu 
měmpąněnsomahě bou maraune. Ku ualingu ene ute 

i sire mauliu i sire kětąeweng taumata raghi dingangu 
mananumpang su dunia ini. 14 Taumata ku měběbera 
kerene ute mauli malahe u i sire kai kąpědědeą e soa kų 
sarung makoa banuan sire tutune. 1° Balinewe soa ku 
seng tiněntang i sire e tětiněnnačng. Batuu kamageng 
kawe kerene ute, nalahe u seng lawọ loahe si sire kų 
makapěsule kapia solong banua ene. 16 Kalahẹę e tangu, i 
sire kai měkěkarimangu soa sěmbaų limembong kapiane, 
ku kai soa su sorga. Kai ene hakju Mawu Ruata e tawe 
mamea kereu i sire měsěbą i Sie Ruatan sire e, batųu 
Ruata e seng něndiahing soa sěmbaų baugu i sire e. 

17 Ualingu pangangimang lai, tangu i Abraham něnarakang 
i Ishak nakoa kere sasěmba pią i sie wěbanikateng u Ruata. 
Seng si Abraham sěsane Mawu Ruata e nangonggọu 
pěkakědon'E, kaiso i Abraham mambeng napakawalang 
manarakangu aną e mang tumbau sêmbau ene. 18 Mawu 
Ruata seng něhengetang si Abraham, "U kai wọu i Ishak 
ini e i kau sarung makahombang palahite naung Taku 
nikědo si kamene." 19| Abraham mangiaking u Ruata e 
kawasa mapěbiah'i Ishak kapia wọu papatene e -- kų 
botonge i kawera u i Abraham seng nakaule si Ishak kapia 
wọu papate. 29 Ualingu pangangimang, tangu i Ishak 
měkěkědong alamatě e si Yakub děduang Esau waugu 
tempo ramahi. 21 Ualingu pangangimang, tangu têntalang 
deng i Yakub bédang biahě i sie něngalamatě aną i Yusup 
-- dingangu měnuměking su těking e kų někaliomaneng 
su Mawu. ?? Ualingu pangangimang, tangu i Yusup -- pią 

e naung maraning mairi - měběberang halé u sasěbangu 
tau Israel bọu Misirě, apidu timanatang halě u pênanampa 
u maiet'i sie. 22 Ualingu pangangimang, tangu gaghurang 
i Musa namuning sie těllu wulang karěngų e bọuten 

sie piněhěnding. | sire nakasilo u i sie kai rariọ mahole, 
dingangu i sire tawe mataku u parentan datu e. ?4 Ualingu 
pangangimang, tangu i Musa sarangke nasaria e, tawe 
mapulu isěbą ahus'u sangiangu ratung Misirě e. 25| 

sie čndokangbe sěngkapětatahangu sigěsą dingangu 
kawanuan Mawu Ruata e sulungu makauntung daluasu 
rosa ghěnnangu sěngkatempo. 28 | Musa nakapěndang u 
něngalembong kaarěgane marau kų makačbą sasamedě 
baugu Ratu Měnanalamatě nikědong Duata sulungu 
makačbą kalawọu arětą u wanuan Misirě e, watu u i Musa 
kai mělěharapě bawalise su tempo ramahi. 27 Ualingu 
pangangimang, tangu i Musa naněntangu Misirě tawe 
kadiongeng takų e su ralangehu ratu. | Musa e měngkai 
malintoi měněnuntųewe tětimonačnge, měsulungu i 

sie seng nakasilo Mawu Ruata ku ta ikasasilo. 28 Ualingu 
pangangimang, tangu i Musa nakapěkoą Paskah e 
ringangu něngoro tadeąu pakitambuseng daha su tukadu 
walen tau Israel, mądiringu Malaekat'u Papate maminasa 
manga ana'i sire laiakang. 2? Ualingu pangangimang, 
tangu tau Israel nakaliu Laudě Mahamu, kų i sire alingkai 
rudaleng su čntana mamara, arawe tau Misirě e kawe 
niselohu laudě ene, pią i sire měněnaluką lumiu. 29 Ualingu 
pangangimang, tangú tau Israelě nakakahaka meselu 
Yerikho sarangke wọu taghalě lělikutang i sire pitu ěllo 
karěngų e. °t Ualingu lai pangangimang tangu i Rahab 
bawine tahapěsundalě ene tawe nikapate sěngkakapate 
ringangu taumata apang dudoka Mawu Ruata e; batyu 

i sie něnarimąbeng dingangu naung maluasě si sire 
měpapahimang tau Israelě e. 32? Ho, ią e wotonge lai 

měngkate hanesě měběbera, kutęu tempoku e kawe tawe 
makaiangę. Batųu ia bědang lai tawe něsěsěbą i Gideon, 
i Barak, i Simeon, i Yefta, i Daud, i Samuelě, ringangu 
mangaewe nabi. 33 Ualingu pangangimang, tangu i sire 
seng nakawatą manga kararatuange. | sire měmpěkěkoąbe 
apang matulidě e hakiu i sire mambeng nakatarimą u 
apang nikědon Mawu Ruata e. | sire napěkěmming u 
kalawọu mohongu singa, 2#manèbu putung masasaria, 
makątihọ bọu horong peda. I sire e kai lome, kuteu 
kawe matoghasě supěseketange, hakiu makabata manga 
wuntuangu tau raghi. 35 Ualingu pangangimang, tangu 
manga wawine sau kapia nakahombang taumatan 
sire kų seng bou nate. Piaben lai mapulu sunsaračng 
sarang mate, ringangu madiri ipakaliu, ualingu mapulu 
ipěbangung kapia mědeąu makauli pěbawiahě sěmbaų kų 
limembong kapiane. 28 Piabeng lêheghesang, lêlimadeng, 
lěhanteěng, dingangu pią lai tětahungkutang. 37 | sire 
naung lčěččntungangu watu sarang pakąpate, piąben lai 
pěpentehangu lahaghari, ringangu pěpatengu peda. | 
sire měpěpapalili měmpěpapedetu pising domba arau 
pising kambing; i sire kai taumata kasiang, tětingkaitang 
dingangu sěsigěsakeng. 3% Dunia ini e walinewe hinong 
pěmamanuaěng i sire. | sire kai mêmpépapalili su 
kěhu linggi ringangu su manga wawulurange, arau 
měmpětětaną su ralungu liang dingangu su ralungu manga 
lohangu ěntana. 3? Enẹę e kasariane wata i sire kěbį ualingu 
pangangimang i sire! Kaiso i sire tawe němpanarimą u 
apang nikědon Duata e, “Obatuu Mawu Ruata e kai pią 
hingide limembong kapiane waug'i kitẹ e. Hingide ute 
kětąeng dingang i kitę e, kų i sire sarung ipakasukų. 

1 Ho, ěndaibe i kitę hala e tètaliwungang u sahidi 
12 kereng kakěpale! Ualingu ene tangu i kitę e 
měměllọkong kalawou apang měměhą si kite e, dingangu 

rosa e sěntinią měngkate mětětěnděką si kite e. Ku i kitę e 
pakatatoelě bue su pětandungang tětatěngočng i kite. ? Ku 
timonang kite e pakatuntųbe solong anun Mawu Yesus, 

u kai i Sie namangung pangangimang i kite e dingangu 
něpaduli wọu tětąe solong pangěnsuečěnge. Mawu 

Yesus mědědararagu sigěsą su kalu kuruisě! | Sie tawe 
mědariang mate su kalu kuruisě e kawe apą e makamea. 

| Sie kětąeweng mětětahěndung karaluasé kų sarung 
kapěndangeng'E su samurine. Orasě ini e i Sie maiang 

su koanengu kalaianengu Mawu Ruata, ku měpěparenta 
sěngkapěparenta ringang'E. 3 Kěnnang pěngěnna kai 
kereapa sigěsą u Mawu Yesus tųtatěngo ralawangu 
taumata waradosa kų kereng katědų e! Ualingu ene 
tangu abe pěmpětěngkalomeng naung i kamene ringangu 
abe kěngkapěndų. “Batuu su ralungu pěkakaradiahang i 
kamene měsekę u rosa e, bědangbe lain tawe měsěsekę 
sarang tědokangu raha e. ? Dingangu abe kiwulei sasasang 
Mawu Ruata e, kų seng nionggọ si kamene kere manga 
ana'E: "Ana-Ku, pakatitike wue pakapia-pia těntirong 
Mawu e, dingangu abe kěngkanawo naung'i kamene, 
kamagengu i Sie lumangehě si kamene. ĉ Batyu Mawu 

e mąněntiro apang taumata kų ikěkěndag'E, dingangu i 
Sie měgěnggeserě si sain-sain kų niakun'E kere aną'E." 

7 Kų i kamene pěmpěnarimą bue papahang u Ruata kere 
sěmbaų těntirong sěngkatau i amang. U sude wue madiadi 
ku ana tawe papahangeng i amang? ê Kereu i kamene 
tawe papahangeng kere kěbi manga rario baline ini e, ute 
i kamene walinewe aną tutune, kaiso kawe aną su wela. 
9I kitẹ e kawe pią i amang i kitẹ su dunia. I sie mąaněntiro 
si kite mase i kitẹ e mąngadatě si sie. Ku limembo mičbą 

i Amang i kitẹ marohkě su sorga e, nalahe u i kitẹ e 
hinong sauneng kumakoho si Sie tadeąu i kitẹ e měbiahě. 
10 Manga gaghurang i kite su dunia e maněntiro si kite su 

ralungu tempo pią kětakenge, tuhuewe su pěndangeng 

i sire kawe mapia. Arawe Mawu Ruata e manêntiro si 
kitęẹ e kawe waugu kapiang kite hala, mědeąu i kitę e 
ipakasusi ringang'E. 11 Kahěngang bue, su tempong i kitẹ e 
tětěntiročng, papahang ene tawe nětatalahino su naung 

i kitẹ e, kaiso kai makakasusa. Kai samurine ute, waug'i 
kite ku apang seng bọu nitěntiročng tangu, papahang 
ene makapěběbiahě si kite e tųutuhų kapulun Duata, ku 
mapěběbuam pěndangu karalunsemahě si kite e. 12 Batuu 
ene tangu ěndaij hengke takiahu nělome e, ringangu 
hateděko wukunu kukende ene! 13Ku pěmpahundalengko 
sidutu suraleng matene, tadeakengu laedu kempalě e 
tawe měgaghalisa, kaiso kawe sauneng mahuntinambang 
kapiane. 14 Pěmpětuměgalěko pědarame ringangu kěbi 
taumata e. Pědeąko kasasusi samatang baugu Mawu 

e. Batyu tawẹu sarang sěngkatau makasilo Mawu e 
kereu i sie tawe měbiahě kerene. 12 Pakatanure wue 
kumbahang sarang piau sěngkatau suměbang bou kapiang 
tatalěntų u Mawu e, tadeąu kumbahangbe pią u makoa 
kere kalu makakilu sutaloarang kamene kų makasahaghe 
ringangu makagholang taumata lawọ e kahian daghuse. 
16 Pakatanure wue u kumbahang piau mawuang arau pią u 
tawe pandungange su pěbawiahě marohkě e, kere naung 
kěkoateng i Esau. I sie něbalų u kalaiakange, tumbąeng 
ualingu kačng sělamą. 1 | kamene masingkąu wọu ene i 
Esau mapulu makahombang alamatě ene wọ'i amange, 
kuteu i sie kai nisuhudě. Batuu manilaing dingangu kakią 

i sie mědědeą dalengu měmalui pěsasalane, kai i sie 
seng tawe nakarea loahe waugu ene. t8 Manga ana u 
sěmbaų tawe riměnta tumatěngo munara sěmbaų e kere 
tětatěngočng u tau Israelě e nąung. | sire tųtatěngowe 
apang hinong ikěkasaghipo, kų kai Wulud'u Sinai ringangu 
putunge ku kararamasage rudélli e; i sire tutatêngo 

kararěndung, kasasunaubé, dingangu rěllang; 19i sire 
rudéndengelu walěmbengu slompreté, dingangu tingihě 
měběbera maiha. Ene pią e tau Israel nakaringihě tingihě 
ene, i sire mědědorong sěngapang botonge tadeąu tingihě 
ene kuha e relaing say měbisarang sire. 20 Batųu i sire 
seng tawe makatahang dumaringihě laorong tingihě 

ene. Batuu tingihě ene kai měběbera u, "Kěbį apang 

ku měněnenggehě bulude ini e tawę tiahane měnsang 

i sie binatang arau walaewe měnsang i sai lai, harusě 
éntungeng batu sarang pakapate." 21 Apang ku kinasilon 
tau Israelě e mambeng makatataku sarang i Musa e 
nakawera u, "lą e natakų dingangu simalungkende!" 

22 Kaiso raliune, i kamene seng diměnta su wongko'n Sion 
dingangu su soan Mawu Ruata wiahě e, kų kai i Yerusalem 
su sorga e ringangkewen manga maląekatě e hiwune 
kalawọe. 23 | kamene němpětoļe komolang u raluasě -- 
pěsasombangengu manga aną u Ruata malaiakang e, 

kų areng i sire e mądarolě su ralungu sorga e. | kamene 
riměnta mětěngon Duata e mělahukungu patikų taumata 
e. | kamene tųtatěngong kalawou rohkě u taumata 
mapia e, ku seng niapakasuku. ?4 I kamene riměnta 
mětěngon Mawu Yesus, Měnanaloara waugu pědariandi 
wuhu ene; i kamene mětěngon daha nipakatědọ ku 
makauali apaeweng něngalembong kapiane i kauali wọu 
rahan Habel. ?5 Ualingu ene pakapapia wue i kamene, 
kumbahangbe sarang i kamene tawe mapulu rumaringihě 
si Sie kapělčhengetange. | sire kų apan tawe mapulu 
rumaringihě si Sie riměnta su dunia ringangu měhabaru 
hengetang u Mawu e, tawe makakatalangu watangenge. 
Dumakeleng kate i kite ini ku dudaringihé si Sie měběbera 
wọu sorga! Kereu i kitẹ tawe mapulu rumaringihě 

e, ute maliwirěbe kereapa i kite e! 26 Su tempo ene 
tangu tingih'E nakapěgěgahě dunia e. Kai orasě ini e i 

Sie někědo, "Sěnsulęko lai, lą e sarung mapěgěgahě e 
walinewe kětąu runia e, kaiso kawe lai langi e." ?” Bawera, 
"sěnsulęko lai e" mělělahę u kaguwąu dunia seng nariadi 
sarung kakiokang dingangu alingang, tadeąu malěmbe 
kate apang tawe makiọ. ?8 Uaļingu ene tangu, i kite 
pakitarimakasę bue su Mawu Ruata ringangu ualingu i 
kite e nakatarima boi Sie kararatuang sěmbaų kų tawe 
ghuminuě. | kite e pakitarimakasę bue pěkaliomaneng 
su Mawu Ruata, pakasasuměllung dingangu pią takų e, 
tuhuewe mětatalahino su kapulun'E. 2? Batuu Ruatang 
kite e kai mêsulungu putung makąhěngisě. 

1 Pakakakěndagěko sidutu i kamene sěmbaų su 
13 waline lawọ taumatan Sahani aną u sěngkatau. 
2 Abe ghoě i kamene měnarimą u taumata raghj su 
waleng kamene. Batyu pěkakoą kerene, kai wọu 
nariadi kų pią taumata kų tawe nikahěnganeng kutęu 
kawe naung něnarimąu maląekatě su ralungu walene. 
3 Pěmpětahěndung apang matatahungku e, měsulungu lai 
i kamene katatahungku sêngkatahungku dingang i sire. Ku 
i sai-sajeweng balaewe koą i kamene e, pětahěndung bue 
u i kamene malaing kěkoateng kerene. í Patikų taumata e 
harusě měnodę u lulune maadatě su halě u pěkakawing, 
u kai ene hakju pěsěngkawingang e harusé pakasatia 
sěmbaų su waline. Taumata taha pěsundalě e ringangu 
taumata nawuang sarung ihukungu Mawu Ruata. 2 Piawe 
pěbawiah'i kamene pékawasaêngu ěnning su roitě e, 
kaiso pčmpěkětąbeng apang pią su watangengu. Batuu 
Mawu Ruata e seng něhengetang, "lą e tawe sarung 
mapakawala arau sarung maněntang i kau."  Batųu ene i 
kitẹ e wahani makapěbera u, "Mawu e kai Mětulungu ia, 
ia e tawe mataku. Kaia koatengu taumata e si sia?" 7 Abe 
kiwulei manga měngangahą si kamene e kų mělěhabaru 
hengetangu Mawu Ruata e si kamene. Kakěllaiko kereapa 

i sire měmpěbiahě e, ringangu kereapa i sire mêngkairi e, 
ringangu pěmpětěnnoko pangangimang i sire e. ê Mawu 
Yesus Kristus e têbewe měsulung, bae kalimona, orasě 
ini, ringangu sarang marêngu-dèngu. ? Kumbahang i 
kamene mangonggọu loahe su kalawọu haghin těntiro 
makalaherang ku makapalidě si kamene. Naung i kitẹ e 
harusěbe toghasengu kapian naungu Ruata e, u kai ene 
e mapia, kumbahangbe kawe ualingu manga kalawọu 
atorangu palahungkaěng. | sai-sain nąung kalamona 

e tutuhų kalawọu atorang ene e tawe makahombang 
ualine apa. 1° I kite e kai pia pananěmbaěng i kite sěmbaų 
pěmamělokangu sasěmba su Mawu Ruata. Dingangu 
manga imang kų mětětangkiang su ralungu selong 
pěkakaliomanengang, ute tawe wotonge kuminą sasěmba 
kąpapěllọ su wowon pananěmbaěng ene. 1! Dahang 
binatang ku isésêmba kere laonggo baugu ipěngampung 
dosa, kawe nibawawang imang mawantugě e solong 
dalungu Huang Kasusiange arawe kasuangu binatang 
ene e sěsane nitongką su likudu raseng. 1? Kai ualingu 
ene hakiu Mawu Yesus malaing napohong su likudu 
pasěllangengu soa e waugu ipěčmurěsi umate wọu rosa e 
ualingu rahan'E sěsane. 1 Ualingu ene tangu mahie i kite 
e makoą solong anun'E sulikudu selo e mase manaludě 
sasamedě sěngkapěnaludě dingang'E. 14 Batųu su dunia 
ini e tawẹ apa pětatanakeng sarang marěngu e waug'i 
kite e; i kitẹ kai mědeą pětatanakeng kų sarung damahi. 
15 Ualingu ene, lumiung Mawu Yesus e, i kitẹ e hinong 
sidutu mědědalo Mawu Ruata; u ene kai makoą kere 
gaghělli tatarimakasę i kite e si Sie kų isêmbang kite 

e wọu wuaen biwihě baugu mědalo areng'E. 16 Abe 
kiwuleng měkoą mapia e ringangu mětatulung, batųu 
kai ini e manga gaghělli kų makaluasě naungu Ruata e. 
17 Pakatatuhų bue su manga parentang měngangaha i 

kamene e, ringangu pakasasuměllung bue si sire. Batųu i 
sire e sidutu měněnahimata himukud'i kamene, dingangu 
i sire e hinong mětěngong sasimbang i sire su Mawu 
Ruata e. Kamagengu i kamene matuhu si sire e, ute i sire 
makapěmunarawe ringangu naung maluasě; arawe maeng 
u tala ute; i sire sarung pią karalumběhą e měmpěmunara 
e ku ene tawe makapěbarauntu si kamene. t8 Sěntiniąbe 
pěmpěkaliomaneng baug'i kami e, u i kami e mąngiakingu 
naung i kami e matilang, batųu i kami e sidutu mang 
mapulu měkoą ene tuhuewe katulide. 19 Kų napaliyewe 
makapědědorong si sią e sěngapang botonge, tadeąu i 
kamene měmpěkaliomanengbeng ią e. Pěkaliomanengko 
tadeąu Mawu Ruata e karimakọ měngkai limembong 
kaligha e měbawa si sią kapia solong anung kamene. 

20 Mawu Ruata e seng namiahě Mawung kite i Yesus 
Kristus bọu papate. Ualingu papatene, orasě ini e i Sie seng 
nakoą Mělalukadě Mawantugě si kitę manga dombane. 
Papatene ene malaing mąněgadě pědariandi kakalě 
nikoa u Mawu Ruata e ringang'i kite. 2! Malowọko Mawu 
Ruata puěngu karalunsemahě e mapakasukų i kamene e 
ringangu patiku apang mapapia e ghěgausang i kamene e 
waugu měkoą apang kapulun'E. Malowọko lumiun Mawu 
Yesus Kristus e, Mawu Ruata e měkaradiahang su ralung 

i kitẹ e, apaeweng ilččnning'E. Ku apakaraloko i Kristus e 
sarang marěngu-děngu! Aming. ?? lą mědědorong tadeąu 
i kamene měmpěnaung bue kalawou sasaku ini e ringangu 
kasasabarě, batuu suratěku ini e tawe tumani e manandu. 
23 Kěngkasingką bue i kamene u aną u sěmbaų i kitę i 
Timotius e seng niapasěbang bọu ralungu tahungkų e. 
Kereu i sie seng damahi solong tampaku ini e, i sie hědong 
takų paringaneng su tempong ią mětiwo si kamene 
sarung. 24Paulikong tabeą i kami su apang mêngangaha si 
kamene ringangu su patiku kawanuan Duata. Tarimako lai 

tatabea u manga ana u sěmbaų bou Italia. 22 Malowoko 
Mawu e měngalamatě si kamene manga aną u sěmbaų 
patikų. 


YAKOBUS 


t Manga ana u sěmbaų patiku dalohon jamąat'u 

Mawu nakeke su kaguwau dunia! Tabea bọu ią i 
Yakobus ěllangu Mawu Ruata, ringangu ěllangu Mawu 
Yesus Kristus. 2 Manga ana u sěmbaų! Kereu i kamene 
makąhombang haghi-haghin sasaluką, ute měngkai 
Iěčnnaweng kamene e raļuasě. 3 Batųu i kamene 
masingką, u kamagengu i kamene katatanabe mangimang 
su Mawu e su tempong i kamene kěkahombangeng u 
sasaluką, kų ualine ute: i kamene makědang. 4 Pakarariaga 
bue tadeau kakakědangu naung i kamene e měngkai 
mahuntinamba sarangkewe i kamene těnga-těngadě 
měngkasukų mase tawe kakawusangu apa. 2 Kereu piau 
sěngkatau wọu taloarang kamene e kawe riọ longong, ute 
pěgausěko su Mawu Ruata e i sie, kų Duata e sarungbe 
měngonggọu kapapelesa si sie; batuu su taumata 
pěsěngkatau e Mawu Ruata seng nangonggo dingangu 
naunge maluasé něpapinunų u kakěndagě e. ê Kaiso i 
sain měgěgausě e, harusěbe mangimang; u i sie tawe 
wotonge ria-ria. Batųu taumata ria-ria e kai měsulungu 
wělladě tětiukang u anging tamai-ramahi. 7 Taumata 
kerene tangu tiněnnane tawe matatuntų; i sie tawe 
makačbą ualine apa wọu kěbi apang kinoą e. Ualingu ene 
tangu abe pangiralingu kai makačbą apa-apa wọu anun 
Mawu e. 8 (1:7) ? Tau Sahani apang kasiang e pakaraļluasě 
bue kereu Mawu Ruata e měhengkę i sie. 1? Dingangu 
tau Sahani apang kala e pakaraluasěbe lai kereu Mawu 
Ruata e mapakasaną i sie. U taumata kalą e sarung 
mapua kere wurau pěpa. 11 Su tempong matangěllọ e 
siměbangke ringangu pědise maihą e, tangu pěpą e sarung 

malolang, kų burą e mahondosě, mase kalaholę e sarung 
matadise. Kerene lai taumata kala e sarung maghagolé 
su tempong i sie kapčmunarane. 12 Kariangkamang i 

sain makědang su tempom makąhombang bawodai. U 
sarąeng isie nakararagě nětatahang su ralungu wawodai 
ene tangu, i sie sarung makatarimau tatendenge, ku 

kai pěbawiahě nąung seng nikědom Mawu Ruata e si 
sai-saing kukéndagu Ruata e. 13 Kereu pěsěngkatau e 
kěkasalukatengu wawodai kerene ute, abe pěberau, 
"Sasaluką ini e asale kai wọu anun Mawu," batyu Mawu e 
tawe kasasalukatengu ralai, dingangu lai tawe měnaluką 
si sai-sai. 14 Kaiso taumata e kěkasalukateng kereu i sie 
wěbolengang dingangu wěbitaugangu ěnning e ralaki. 

15 Bọu ene, kamagengu čnninge ralaki ene tuhukang, 

ute mêhana u rosa; ku kamageng u rosa e naghurangke, 
ute katewe papate aj e. 16 | kamene piawe kaakaleng, ei 
manga aną u sêmbauku ikěkěndagě! 17 Apang gaghêlli 
mapapia ringangu paporosečng masasukų e darěntane kai 
wọu sorga, nipakatěntungu Ruata, Něndiadi patikų tualagě 
su langi. I Sie kai Ruata ta měbawalui, ringangu tawe lai 
makakarěntang kararěndung. t8 Kai ualingu kapulun'E 
hala i Sie napakariading kite manga ana'E ualingu 
katěngadu hengetang'E. | Sie měkěkoą kerene tadeąu i 
kitẹ e makahombang tampa kalênggihange wọu patiku 
diadikang'E. 19 Pakakakěllai wue ini e pakapia manga aną 
u sêmbau ikěkěndagě! Sêngkatau-sêngkatau e měngkai 
pakasasahawų dumaringihě, kaiso pakatěmudě měbera 
ringangu pětingkědang bue měpědu. 2? U taumata pědu 
e tawe makakoą munara mapia, ku makaluasé naungu 
Maw u e. 21Ualingu ene tangu, hipeko kalawou apang lulu 
maralamuhų dingangu ralakisě e. Daekengkong kasasanąu 
naung, bawera nisuangu Ruata e su naung i kamene, 
batyu wawera ene kai makatoghasé pěngangambang 


YAKOBUS 1.22-2.4 692 


si kamene. ?? | kamene kěngkakoąko tumatuhu apang 
hengetangu Ruata, kumbahang kětąeng dumararingihe, 
batuu kai makaakalé batangeng i kamene. 231 saing 
makądingihěbe hengetang u Mawu kaiso tawe měkakoą 
ene, ute kai měsulungu taumata kapěměmandane ghatine 
su kasěnaěng. 24 Sarąeng i sie nakasilọ e mapia-pia 
watangenge, mase rimalengke kų apidu niwuleng gatine 
měnsang kai kerea naung kakakoa e. 22 Torat'u Mawu 
e nasukų dingangu pią kuate mapakaliwiru taumata. 
Ku i sain měněnaněsui ringangu měněnaungbe mapia 
ringangu měděndalengben toratě e, kų balinewe kětąeng 
dumararingihe kų bọu ene kawe niwuleng ene, ute 
i sie sarung alamateng u Mawu suralungken patikų 
munara kěkoateng e. 26 Kereu pěsěngkatau makapêndang 
batangenge maagama, kaiso wěgawe mangědahě lilane e, 
ute i sie mangakalé batangenge; pěngangagaman tau ene 
e tawẹ kěhase. 2? Pěngangagama wurěsi ringangu tutune 
tumuhų tingirang'u Mawu Ruata, ute kai: mětulungu 
manga rariọ kasisi ringangu manga wawine walu su sigěsą 
i sire, ringangu mědědariagąewelain batangeng tadeąu 
kumbahangbe ipakagholọu dunia ini. 
1 Manga ana u sěmbauųku! I sain mangimang su Mawu 
Yesus Kristus, Mawu Kawantugange, kumbahangbe 
i kamene mapědalahaen taumata kų kai měměmile 
ghati. ? U kereu pią sěngkatau kala mělěluhen sinsing 
bulaeng dingangu pakeange malěnggihě kų diměnta su 
komolang i kamene, bọu ene riměntako lai sěngkatau 
kasiang něluhen pakeange naghaghonai, ? tangu i kamene 
kawe limembong kaadate su tau pakeange malěnggihě 
e. | kamene kai manga měbera si sie, "Tuang! Kaiangko 
su kadera malěnggihě ini e." Arawe su tau kasiang ute 
i kamene kawe měmpěberau, "Darisiko paise," arau 
"Kaiangko wawa su masana e." 4 Ualingu pěkakoą kerene 

tangu, i kamene seng někoą pědalahaedě sutaloarang 
kamene ringangu měngěngarěgan taumata e tutuhu 
tiněnnang kamene malamuhu. 5 Pěmpětahěndungko, i 
kamene manga aną u sěmbaų ikěkěndagě! Tau kasiang su 
dunia ini e, nipilen Duata apakakala su pěngangimang. 
Taumata ene sarung makoa dalohong kawanuan 

Duata měsulungu nikědon Duata su taumata apang 
kukěndag'i Sie. ê Kai i kamene maala be měmpąnamedě 
taumata kasiang e, sěmbaliau kawe makakalą e 
měmpąnědą i kamene ringangu mąnuhudi kamene solong 
pěnggaghutaěnge. 7 Seng i sire ene měmpělěhodatě 
areng mawantugě e niraekang i kamene wọu anun Duata! 
3| kamene měmpěkěkoąbe katulidě e kereu i kamene 
měděndalengben torat'u kararatuang kų kěkačbakeng 

su ralungu Bukě Susi ini: "Kěndagu sěndinganengu 
taumata e kereewe lai kuměndagu watangengu e." 9 Kai 
kereu i kamene kawe mamile ghati ute, i kamene kai 
měmpědědosa, kų torat'u Mawu e mělělahęu i kamene 
kai lulampa tita. 1° | sain lumampa piau sěmbaų bou patiku 
titang Mawu e ute limampa kěbi. 1t U i sain něhengetang, 
"Kumbahang mawuang," i Sie lai něhengetang u, 
"Kumbahang mamate." Ku kamagengu i kamene tawe 
nawuang, o kawe namate, tangu i kamene malaing 
rumalampa titang Mawu e. 12 Pěmpěberąe ringangu 
pěmpěkoą e kere taumata ku sarung gutaêng tuhu titang 
Mawu e kų makaliwirě taumata. 13 U Mawu Ruata e tawe 
manodeu tatalěntų e si sain běgang tatalěntų. Kaiso 
tatalěntų e limemboweng katoghase wọu pělahukunge! 
14 Manga ana u sěmbaų! Apa wue gunane taumata 
měberau, "lą e taumata mąngimang," kereu i sie tawe 
manodeu kakanoą e? Botonge pangangimang kerene 
makaambang si sie? 12 Kereu sěngkatau wọu manga aną u 
sěmbaų tamba pangangimang měgěgausě pakeang arau 


YAKOBUS 2.16—25 694 


nikakawusangu laidopě měllo-měllo e. 16 Apą e gunane ku 
i kamene měbera si sie: "Pěmpěluhę e pakeang i kamene 
pakatukusé dingangu pěmpěkačngke pakaraļlaedě!" -- 
kereu i kamene tawe měmpěngonggọou apang gěgausange 
gunang ipěbiahě e? 17 Kerene lai taumata mangimang, 
kereu tawe ilahẹ su kakanoą tangu, pangangimang ene 

e tawẹ gunane. 18 Aramanung pia u měbera, "Piaben 
taumata mangumbala su pangangimange ringangu piau 
lai mangumbala su kakanoą e." la e sarung sumimbang 
u, "Todẹęko si sia kereapa taumata makapěnaghuang 
pangangimang tawẹ kakanoą e ringangu ią e sarung 
mapakalahe dingangu kakanoą u ią e kai managhuang 
pangangimang." 191 kamene mangimang u Ruata e 
kětąbeng sěmbaų arau éng? Ku, manga setang e malaing 
mangimang hakju i sire kukendeng takų! 2? | kamene 
mambeng bodokě! Kų apa měnsang hinong ipakalahę 

si kamene u tawẹ gunane pią pangangimang kų tawẹ 
kakanoą e? 21 Kakělląewe si Abraham i upung ikite. I sie 
nitarimabe mapia kahian Duata ualingu kakanoa e kų su 
tempong i sie něnarakang i Ishak, aną e, su Mawu Ruata 
su pananěmbaěng. ?? Sini e nalahę u pangangimange 
harusě ilahe dingangu kakanoa tadeau masuku. ?3 Ene ute 
sěndalengu ayetu Buké Susi e, "I Abraham mangimang 
su Mawu Ruata, kų ualingu pangangimange tangu Ruata 
e něnarimą i sie měsulungu taumata měkěkoą kapulun 
Duata." Kai ualingu ene hakju i Abraham nisěbą, "Hapju 
Mawu Ruata". 24Ku nalahẹ e ini, u taumata kų nitarima u 
Ruata mapia ualingu apan nikoa e, kų balinewe kětąeng 
ualingu pangangimange samatang. 2?” Kakělląe lai si 
Rahab, bawine tahapěsundalě ene. I sie nitarimą u Mawu 
Ruata e mapia ualingu kakanoą e, kų pią isie něnarimą u 
měkakakoto tau Israelě e, su walene ringangu nětulung i 
sire nipatalang u watangeng i sire e wọu raleng baline. 

26 Ku kereewe wadang ku tawẹ rohkě e ute kai wadang 
nate, kerene lai pangangimang tawẹ kakanoą e ute kai 
pangangimang nate. 

1t Manga ana u sěmbaų! Abe raralawọ bọu i kamene 

měngkakoą mananěntiro. | kamene masingka u i 
kite apang něngkakoą mananěntiro e sarung ihukung 
limembong kahěgise wọu taumata waline. 21 kite kěbj 
e masau su sulene měbalinsuhų u pěkakoą sala. Arawe 
taumata kų tawe něsěsala su wawera e, i sie kai taumata 
nasuku, ku makąčdahě batangenge. 2 Kereu i kitę měhosę 
taling mohong u kawalo tadeąu i sie tumolewe kapulung 
kite e, tangu i kitẹ e makakoa bue měnguling badangu 
kawalo e. “Kakêlla e lai kapalě e. Maningbe kapalě e 
kereng kasariane kų lantočngu anging malaihą e, kai i sie 
mang kěkawaleleng u uling dararidi e, tuhuewe kapulum 
mananaghurihine. 2 Kerene lai lilang kite e, maningbe 
lilang kite dararodọ e kaiso kawe makąpangobotu halě 
gaghaghuwą e. U kakéllae wue kereapa kasariang kěhu 
e, u kai mang matutungu putung dararidį e. 8 Lila e 
měsulungu putung. Su wadang i kite e, i sie nakoą kere 
simbulu kararalakisě mangekeng kararalakisě su kąguwąu 
wadang i kite e. Kahian putungu naraka e, i sie makakarae 
kaguwąu pěbawiah'i kite e. 7 Kěbį haghim binatang 
dulu ringangu manų u winalangeng, binatang tutondo, 
ringangu kiną ikěkaharo, kų sembeng nilaharong taumata. 
8 Kai arawe lilan taumata e tawe ikalaharong sai-sai. Lila 
e kai ralakisě dingangu tawe ikaalą baharia, napenẹ u 
rarotine makapate. ? Lila e ikapěberang tatarimakasę i kite 
e su Mawu ringangu i Amang i kitẹ e, ringangu malaing 
ikąpangane sěndinganeng taumata, niriadi timuhų awẹ u 
Mawu Ruata e. 1° Bọu mohong sěmbaų e sasěbangengu 
waweran tatarimakase dingangu laane. U hinong balinewe 
kerene! 11 Měnsang pią simbulu ake mapasaliwêbudu 

ake tawagé dingangu ake mapai bọu simbulě sěmbaų? 
12 Manga ana u sěmbaų, kalun ara e tawe něběbuan 
zaitun, dingangu kalun anggorě e tawe něběbuan ara. 
Simbulu akẹ mapěhadě e tawe mapasěbangu akę 
tawagě. 13 Kereu piąu wọu i kamene pelesa ringangu 
mawudi, i sie panodekong kapiane měbiahě dingangu 
měkoą munara mapapia, rěděndinganengu kasasanau 
naung dingangu kapapelesa. 14 Arawe kamagengu i 
kamene kawe susingking, naunge matědų, mąnuntų 
mangapia watangeng e, ute abe lesa u kapapelesa 
kerene, ualingu kakakoą kerene ute kai měsulungu i 
kamene měměmalintui katěngadu hengetangu Mawu e. 
15 Kapapelesa kerene ute asale walinewe wọu sorga. I sie 
kai wọu dunia asale, wọu abuling taumata ringangu wọu 
setang! 16 Su apang pią pěsasasingking dingangu tabietu 
samatang kukéndagu watangeng hala ute, sene malaing 
kačbakeng pią pěsasilontahě dingangu haghing kakanoą 
dalakisě e. 1? Arawe taumata mąnaghuang kapapelesa 
e kų asale kai wọu marangẹ, kahumotong-motongange 
tangu i sie susi, bọu e maghighilě, masahimbuluang, 
dingangu mararingihě. I sie napene u kakěndagě dingangu 
makauali kakanoa mapapia, tawe mananumběka ringangu 
tawe měmamělle. 18 Mamben těngadě u kapapia e kai 
wuam bineng pědarame nisuang u taumata puluang su 
pědarame! 

1 Kai wọu apa asalu patiku pěsasilontahě dingangu 
4 pěbawawulo sutaloarang kamene? Kai walinewe wọu 
kalawọu énning i kamene kų měngkai hanesě měsěsekę su 
watangeng i kamene mědeąu makawatų kapulun dunia! 21 
kamene měměnning, kaiso i kamene tawe nakahombang, 
hakiju i kamene tawe makahombang apa rědeakeng 
i kamene hakju i kamene měmpěběbulo ringangu 
měmpěkěkakoka. | kamene tawe makahombang apa-apa, 

watu u i kamene tawe němpěgausě su Mawu Ruata. 

3 Dingangu manimbe lai i kamene sembeng němpěgausě 
e, kaiso i kamene mambeng ta nakahombang, batyu 
timonang gaghaus'i kamene e kai něsala; batuu apang 
gěgausang i kamene e kai ipąhimatų énning i kamene 
hala. 41 kamene e kai taumata ta satiane! | kamene kai 
wěga maeng u i kamene mědalahapi u dunia e, ute i 
kamene kawe rumoka Duata? Ku i saing mêdalahapi u 
dunia ini, isie mapakariading batangenge roką u Ruata. 

> Abe pěngumbala u kai tawe mangalene baweram 

Bukě Susi e angkuěng, "Su ralungu watangeng i kite e 
Mawu Ruata e napětanąu Rohkě čnninge matoghasě e." 
6 Manilaing kerene, kai tatalěntųu Mawu e kų nionggọ si 
kitę e něngalembong katoghase wọu ěnning rohkě i kite 
e. Kai ualingu ene hakju su ralungu Bukě Susi e malaing 
kabawohe, "Duata e rydoką taumata maobotě, arawe 
waugu apang masasaną naunge tangu Ruata e kykěndag'i 
sie." 7 Ualingu ene tangu, pěmpětěngkasěllungko su 
Mawu Ruata dingangu rokateko setang e, kų i sie sarung 
tumalang bọu anung kamene. 8 Lěhaungko su Mawu Ruata 
kų Duata e malaing sarung humaung si kamene. Burěsiko 
limang kamene e, ei kamene taumata waradosa e! 
Dingangu pakatilangko ralungu naung i kamene e, apang 
naunge mělělelang! ? Pěmpěsasěsilěko kahěnga-hěngang, 
pěmpěsangi dingangu lêlahunsusa; palahulěgeng kamene 
waluiko koa dalumpasiang! 1° Pěmpětěngkasanąkon 
batangeng i kamene su těngon Mawu, tangu Mawu 
sarung mapakarangę i kamene. 1 Manga aną u sěmbaų, 
kumbahang měngkai mědědalaheghesě arau mapěsalang 
sěmbaų dingangu waline. | sain měngkawe mělěheghesě 
dingangu mapěsalang aną u sěmbaų e lawọ tau Sahani e, 
ute i sie mêlêheghesé dingangu mapěsěsalang hengetangu 
Mawu e. Dingangu kereu i kamene mapěsalang hengetang 

u Mawu, mangalene ute, i kamene tawe tumatuhu manga 
hengetang ene, ringangu katewe makoa mělahukungu 
hengetange. 1? Sěmbaliau kai kětąeweng sěngkatau pią 
kawasane měhukungu taumata ringangu měnggaghuta 
taumata e. | Sie kai Ruata kawasa mapakasalamatě 
dingangu mapakawinasa. Kų kai i sai i kamene tangu, 
hakiu i kamene mapulu mapěsalang lawọ sěndinganengu 
e? 13 Manga ana u sěmbaų apang němpěberang: "Èllo 
ini arau riêllo i kami e sarung měbuą solong soa ini-ini, 
ku deng mětaną sene sěntaung karěngų e mahumbalu, 
mědeąewe roitě" -- ku pěčmpědaringihěko sasasaku ini. 
14 Apang kų mariadi su ralungu pěbawiahi kamene riěllo e, 
i kamene hala e malaing bégal | kamene e tumbąeng kere 
tipu ikasilo sěngkariaļlě, bọu ene mapua tadie. 1> Hinone 
i kamene kai měbera kerei, "Kereu Mawu mapakawala 
i kami e sarung měbiahě kų mêkoa ini arau ene." 16 Kai 
arawe orasě ini e i kamene kai maobotě dingangu malansi. 
Kèbi bisarang lansi kerene e, kai něsala. 17 Ualingu ene 
taumata masingką u apang mapia e kų hinong koatenge 
kuteu kawe tawe kakoatenge, tangu tau ene nědosa. 

1t Manga ana u sêmbau apang kalal Pěmpědaringihěko 
5 sasasaku. Pêmpahunsangi dingangu pěmpěkěndung 
u i kamene sarung makahombang sigěsą! ? Kakakalą i 
kamene seng nahene. Pakeang i kamene seng nasueng 
kiną e su uane. 2 Bulaeng dingangu salakang kamene 
seng natukusu taine; ku taine tangu sarung makoa sahidi 
rumoką si kamene ringangu sarung kumaěng gěsing 
kamene kere putung. | kamene seng němpangěmmung 
arětą su ěllo kasamuriange. 4 I kamene tawe němpamaehě 
sasewang mělahěnsinuang bael'i kamene. Ku daringiheko 
rorong i sire! | sai-sain mêmpamênsa bael'i kamene, 
měngkate ghugahioro u mědědorong tulung, kų kakahioro 
i sire e seng nikaringihu Mawu Ruata Makawasa. 

5I kamene seng němpěbiahě masoroga, dingangu 
nakateěng kawawusang dunia ini. | kamene alingkai 
mětětěngkatawang batangeng měngěngampalě ěllong 
pamamotọ e. ê| kamene němpěhukung dingangu 
němpěmate taumata tawe salane, kai i sire tawe rimoką 
si kamene. 7” Ualingu ene, pakakakědang manga aną u 
sěmbaųku, sarang Mawu e ruměnta. Kakěllą e kereapa 
kararage sěngkatau mělahěnsinuange mělěhědo sarang 
čntanane mêngonggou ghěsine maarěga si sie. Ku 
měngkai mararagě i sie rųdalahědo tahiting musungu 
kalalolang dingangu tahiting musungu měburą. ê Kų i 
kamene pakakakědangko lai ringangu pěmpanoghasěko 
ralungu naung'i kamene, u ěllon darěntang Mawu e seng 
masandigě. 9 Kumbahangbe měmpěkurubų dingangu 
mětatatokeng sala, tadeąu i kamene tawe ihukungu 
Mawu Ruata. Pětahěndung! Mělahukunge seng dudarisi 
su těngon tukadě ku seng masara marěnta. 1? Manga ana 
u sêmbau, pětahěndung manga nabi ku měmpěběbisara 
ringangu arengu Mawu. | sire kai mararagě dingangu 
makakědang su sigěsą. Ku pěngaląko si sire makoą 
pětatěnoěng. 11I sire isěsěbą maralunsemahé batųu i sire 
makakědang. I kamene seng nakaringihě kereapa kasabare 
i Ayub, dingangu i kamene masingką u kereapa wue 
Mawu e kų pangěnsueěnge něngalamatěbe si sie. Batųu 
Mawu e měngkai matalěntų dingangu keręeng kapiane 
naung'E. 1? Limembong kasariačnge ute kai: Kumbahang 
měsalu, waębe maněbọ langi, arau lai maněbọ ěntana, 
arau walaewe měsalun sasalu waline. Měngkate pěbera 
u "Ore" kereu timonan'u e kerene wue, ringangu "Tala" 
kereu timonan'u e walinewe kerene; tadeau i kamene 

e kumbahang kačnsakeng u hukumang kahian Duata. 

13 Kereu sutaloarang kamene pią u lulahunsusa, ute 
mapiawe i sie pěkaliomaneng. Kereu pią u lųluasě e, ute 

mapiawe i sie pěkantarį pědalo Ruata. 14 Kereu pią u 
masaki, ute mapiawe i sie pěkui manga těmbonang u 
jamaatě. Dingangu kěnangko manga těmbonange ene 
měkaliomaneng i saing masaki ene ringangu měmuhang 
lana ringangu arengu Mawu. 1° Kakaliomaneng iwěbuną 
su Mawu ringangu pangangimang matoghasě e, sarung 
makakaule masasaki, dingangu mangampungbe patiku 
dosa kinoą e. 1° Ualingu ene, pěmpěpapangakungkong 
pěsasala lawọ i kamene, ringangu pěmpěkakaliomaneng 
lawọ i kamene, tadeąu i kamene ipakaule wọu kasasaki. 
Kakaliomaneng i sain tutuhu kapulun Duata e, mambeng 
masaria kawasane. 1” | Elia, maļaing taumata mèêsulung 

i kite. | sie měkěkaliomanembeng kasěllahu ralungu 
naunge tadeąu tawe rumasehě e, tangu tawe rimasehě 
gěnnangu těllu taung čěnnungu wulang. 18 Mase i sie 
něsaų e někaliomaneng tangu langi e naparaseheng tahiti 
hakju čntana e něgělljeng lai ghěsine. 1° Manga aną u 
sěmbauųku! Kereu wọu i kamene piąu sěmbaų kų semben 
tawe tumatole lai těntirong Duata, bọu ene sěngkatau 
lai waline napêbali u tau ene kąpia e su Mawu Ruata, 

20 pětahěndungko ayetě ini: Taumata apang nakapamali 
u taumata waradosa wọu ralenge něsala e, taumata ene 
napakasalamatu diwang tau waradosa e wọu papate 
ringangu makakauali rosang taumata lawọ e gêllirambeng 
kalaampung. Adat'i kami, Yakobus 

1t Manga ana u sěmbaų umaté pinilen Mawu Ruata, ku 
1 nasawuhě surarąganeng su wanuan Pontus, Galatia, 
Kapadokia, Asia ringangu Bitinia! lą e i Petrus, darolohang'i 
Yesus Kristus, měkěkahumangu malowọko Mawu Ruata 
e měngonggọu alamaté dingangu karalunsemahé 
mědědalembo si kamene. | kamene e seng nipile nariadi 
ralohon jamaat'u Mawu natuhų suhingidu Ruata i Amang. 
Dingangu Rohkě u Ruata e napakariading kamene jamaatě 
susi, nihae waugu Ruata, tadeąu i kamene tumuhu si Yesus 
Kristus ringangu iapakasusin dahan'E. ? (1:1) 3 Mahje i kite 
mědalo Ruata, i Amangu Mawung kite i Yesus Kristus! | Sie 
měngkai kukěndagi kite hakju ene i Sie nêngonggo si kite 
pěbawiahě buhu, dingangu napěbangung i Yesus Kristus 
kapia wou kapapohonge. Kai ini e nakatoghasě pělaharapi 
kite. 4I kite mêlêharapé mědeąu makapěmusaką kalawou 
alamatě kų seng niriahin Duata waugu umat'E, mangalene 
kalawou alamatě madareso su sorga, hakiu tawe 
malahene, arau tamawawuhų dingangu ta tura e. ° Kěbj 
ene kai waugi kamene, ualingu pangangimang i kamene su 
Mawu Ruata e. Tangu i kamene kai rědiagatengu kawasan 
Duata e, tadeąu i kamene makatarimabe kasasalamatě 
seng madariahi sarung iapakalahe su ěllo pangěnsueěnge. 
6 Ualingu ene ute, pakaraļuasěko i kamene, maningbe 
orasě ini e kądodọ tempo e reng rųlahunsusa e watu 
u i kamene kawe makahombang haghin sasaluka 
e. l Timonane ute kai pělahekangu měnsangbe 
kahěnga-hěngang i kamene e mąngimang su Mawu 
arau tala. Bulaeng ku maheně e malaing wěbanikatengu 
putung. Kerene pangangimang i kite e kai něngalembong 

kaarěgane wọu wulaeng, kų malaing harusé banikateng 
tadeąu matoghasě. Kų ualingu ene i kamene e sarung 
daloèng dingangu lělahunggečtang dingangu iapakarangę 
su tempọen darěntan Yesus kapia. 8| kamene e kukěndag'i 
Sie, maniweng naung kalamona e i kamene e tawe 
nakasilo. Dingangu i kamene mangimang si Sie maningbe 
orasě ini ei kamene tawe nakasilo. Kai ene hakiu i kamene 
e mąhuluasě, dingangu makąpěndang daliagé masaria 

ta ikawera. ? Batyu timonam pangangimang i kamene 

e seng kinaratingang, kų kai kasasalamat'u himukudi 
kamene e. 1? Kasasalamatě ini e kai tětitikang dingangu 
sěsěsuiangu manga nabi e, ringangu i sire e mąněbalu 
tatalěntų u Ruata e sarung mawua si kamene e. 111 sire 

e měnaněsui měnsang kereapa wue ringangu angere 
tempone halě ene mariadi, kere ipěsěsasěbąu Rohkě 

i Kristus kų seng ene su ralungu naungu watangeng i 

sire. Su tempo ene Rohkě e naněbalu haghin sigěsą kų 
kahombangeng i Kristus ringangu mąanung kawawantuge 
ku makarolosě e sarung si sire. 1? Su manga nabi ene 
Mawu Ruata e něhabarě u apang kinoą i sire walinewe 
waugu pandungang i sire, kaiso kawe waugi kamene. 

Ku kěbjewe apang kinaringih'i kamene malahe bọu 
mělahabaru Injil'i Yesus Kristus. | sire mělěhabaru ene si 
kamene ute kai ringangu kawasan Rohkě u Ruata niroloh'E 
wọu sorga. Orelai manga maląekatě e malaing mapulu 
makakasingkau habarě ikěkeken sire ene. 12 Ualingu 

ene, pakarariagąko i kamene. Pakaralěndi dingangu 
pěmpčěharapěbe pakatinalung su tatalêntu sarung 
mawuą si kamene su tempon i Yesus sarung duměnta. 

14 pakatuhuko su Mawu Ruata, ku kumbahang měngkai 
tutuhu kapulun biahu naung kalimona těntalangbe wěgan 
Mawu Ruata. 1° Su sěmběkane, kaiso pakasusiko su patiku 
apang koatengu, kereewe lai Mawu Ruata e někui si 

kamene e kai susi. 18 Su ralungu Winohe Susi kabawohe u, 
"Pakasusiko i kamene, u lą e kai susi." 17 I kamene měsěbą 
Duata e kai i Amang su tempong kamene měkaliomaneng 
si Sie. Ku Duata ene kai něhukungu taumata tuhuewe 
kakanoą u sěmbaų-sěmbaų tawe měmamile ghahi. 
Ualingu ene ute karênguewen bědang ene su dunia ini 

e, ute i kamene pěmpěmantugěko Mawu Ruata e su 
ralungu pěbawiahu. 18I kamene e masingka u apa seng 
piněčmaehě baugu karaliwir'i kamene wọu pěbawiahě 

ta kahumpakenge seng ničking'i upung gaghurang i 
kamene. Bawaehe walinewe apang mahene, kere salaka 
arau wulaeng, 1° kaiso kawe sěmbaų arèta kaarěgačnge; 
ku kai watangeng'i Kristus sěsane nakoą kere rumba 
nisarakang su Mawu Ruata e tawẹ sěngkule ringangu tawe 
turąe. 201 Kristus nipilen Duata e reng dongkeng dunia 
tawe nadiadi. Ku su tempo kakądanineng manga êllo 
pěhěpusangu dunia ini e, i Sie ruměnta su dunia e tadeau 
i kamene maambang. ?t Kai wọu anun Sie e i kamene 
harusě mangimang su Mawu ku seng napěbangung i 

Sie kapia wọu kapapohonge ringangu mapąkawantugě. 
Ku kai Ruata e pąngimangeng i kamene ringangu kai su 
Mawu Ruata e lai pčmanggilangu pělaharap'i kamene. 

22 Ualingu i kamene kawe masatia su těntiron Mawu 
Ruata ute i kamene hinong mětěngkawurěsing batangeng 
dingangu i kamene hinong kuměndagu lawọ taumata 
mangimang dingangu karaluasě. Ualingu ene tangu i 
kamene e pěkakakěndagěko sěmbaų dingangu waline e 
ringangu kasěllahu naungu. 22 Batųu limiung hengetang'u 
Mawu Ruata ku biahě dingangu kakalě e, i kamene sen 
nikoa taumata wuhu kų balinewe piněhaną u taumata, 
kaiso kawe wọu i Amang kakalě e. 24 Su ralungu Winohe 
Susi mabawohe kere ini, "Patikų taumata e tabidau 
rěmpugě, dingangu kêbi kawantugě e tabidąu wurąu 

rěmpugě. Děmpugě e mąlolang, dingangu wurae lai 
mahondosêé; 22 arawe hengetangu Mawu e mang tatapě 
sarang marêngu-déngu." Hengetange kai Injilé ku seng 
nihabarě si kamene. 

1 Batųu ene, ute hipẹ e kalawọu kararalai bou 

watangengu; kumbahang měngkai mêlinga; ringangu 
kalawọu haghin pěmamělle. Kumbahang sumingking 
dingangu kumbahang měhinakang baline. ? Kěnangko i 
kamene kěngkakoą kere manga rariọ buhu piněhanąa, 
měngkai hanesě madoun susu marohké tąlaųe. 
Dingangu kerene i kamene sarung tumendang dingangu 
iapakasalamatě. 3 Su ralungu Winohe Susi mabawohe 
kere ini, "I kamene seng nakapěndang hala kereapa 
kapian Mawu e." 4 Batųu ene, děntą e su anun Mawu, i 
Sie kai tabidau watu wiahě, batu ku nirčmmęu taumata 
ualingu tawẹ gunane, kaiso pinilen Duata e kai kere 
watu maarěga. ? | kamene e kai měsuļungu manga 
watu wiahě. Tangu i kamene kěngkapuluko ipělanging 
Banalan Duata ku panêmbaêngu sasêmba marohkě. 
Kamageng kerene ute i kamene měngkakoąbe manga 
imang, měběbiahě sěmatang baugu Ruata ringangu wọu 
anun Yesus Kristus e maněmban sasěmba mararohkě 
e makalahimpulu Mawu Ruata e. 8 Ualingu su ralungu 
Winohe Susi mabawohe kere ini, "la e kai seng němile 
batu sěmbaų maarěgae, Taku nipéllo su Sion kere watu 
piněbukuange; kų i sain mangimang si Sie e semben 
tawe ipakamea." 7 Batu ene kai mamben maarěga e 
waug'i kamene apan měmpąngimang e. Kaiso si sain tawe 
měmpąngimang e, kinahinočngu manga ayet'u Winohę 
Susi kere ini, "Batu ku kinadiring manga měkakoą bale e, 
samurine kawe nakoa batu piněbukuange," 8 dingangu 
"Kai watu nakoa kinatanggačng, dingangu nikasangkonang 
ku nakakanawo si sire." | sire něngkasangkong u i 

sire kai tawe měmpěngangimang hengetangu Mawu 
Kasěllahenge. Kerene seng nisahęu Ruata i sire. 

9 Arawe i kamene kai wansa pinile, manga imang 

kų němpětangkiang datu e, wansa susi, nitěntani 

waugu Ruata, kinauali tataghuanenge sěsane. Mawu 
Ruata e němile si kamene ringangu někui si kamene 
nipasěbang bou kararěndung mase ipasuě su tualage 
makąnaniange, tadeąu iapamombengu habaru kapapian'E 
tawe sihinge. 1° Naung deng kalamona, i kamene e 
walinewe kawanuane, arawe orasě ini e ute i kamene 
seng nakoa kawanuan Mawu Ruata, naung deng tawe 
itatalěntų ini e semben tětaļěntukang. 1t Manga aną u 
sêmbau ikěkěndagě! | kamene kai taumata raghi dingangu 
měnananumpang su dunia ini. Ualingu ene ią mědědorong 
sěngapam botonge tadeąu i kamene kumbahang 
měngkai tųtole abuling taumata kų měngkai masau 
měsekę u himukudě. 12 Pakalaudupěko měmpěbiahě 
sutaloaran taumata kapirě kų harusěbe limembong 
kapiačnge, hakju kamageng i sire měmpěngantangu i 
kamene kai taumata ralai, pěngěnsueěnge ute i sire kawe 
makahěngangbe kapiang kamene, kų sarung mědalo 
Mawu Ruata e su čllọen darěntan'E. 13 Baugu Mawu 

e tangu, i kamene ute pakasasuměllungko su apan 
těmbonangu kawanua; waląewe měnsang su kaisarě 
nakoa těmbonange kasariačnge, 1 arau waląewe su 
manga guběrnurě kų nitêbou Kaisar ipéhukung taumata 
měkěkoą dalakisě dingangu waųgu ipědalọewe apang 
kakanoą e mapapia e. 12 Batuu Mawu Ruata e mapulu 
tadeąu ualingkeng kakanoąu mapapia e tangu i kamene 
makaghěmming palahumbisaran taumata longong. 15| 
kamene pěmpěbiahěko kere taumata waline êllang, kai 
kumbahangbe makoa lahémbungu kakanoą i kamene 
ralakisé, kaiso kakoąko kere sěngkatau ěllangu Mawu 

Ruata e. 1? Pěngarěgawem patiku taumata e, kěndagěben 
manga aną u sêmbau lawọ taumatan Sahani. Katakuben 
Mawu Ruata e, ringangu pěngadatě kaisarě. 18 Manga ana 
u sěmbaų apan nakoą mětatangkiang, pakasasuměllungko 
su manga mawung kamene, walinewe kětąu su apam 
mapapia ringangu malahimumu e, kaiso su apaewen lai 
maralahegisé. 1? Mawu Ruata e sarungbe měngaļamatě 
si kamene, kamageng i kamene makahěngangbe kapulun 
Duata, makakědang mětatahangu pěkakakoąu tawe 
katulide. 2? U kai apawue lembone kamagengu i kamene 
makědang mětatahangu ralimadě tětaghečěng i kamene 
ualingu pěsasala tangu? Kai arawe kereu i kamene 
makědang měnaludě sigěsą luhombang si kamene 
ualingu pěkakakoą apan matulidě e, tangu Mawu Ruata 
e měngalamatě si kamene. ?t Kai waugu ene ho, Mawu 
Ruata e hakiu někui si kamene. U i Kristus sěsane 

seng nětatahang baug'i kamene, dingangu ualingu ene 
tangu i Sie nangonggọu sěmbaų kakakěllačng tadeau 

i kamene tumole čěnnąu laed'E. 221 Sie tawe někoą 
dosa, ringangu tawẹ sarang sěngkatau lai makądingihě 

i Sie měkěkonti. ?3 Pią e i Sie rědohangeng, i Sie tawe 
němalisě dingangu rarohang. Su tempon i Sie nisigěsą, i 
Sie tawe manga něngindorę; i Sie kětąewen něnarakangu 
pěngangumbalane su Mawu Ruata, Měnggaghuta kų 
adilě e. 241 Kristus sěsane e němasačěng kakêpalu rosang 
kitęẹ e su watangeng'E su wowong kalu kuruisě tadeau 

i kitẹ e maliu wọu kawasan dosa e ringangu měbiahě 
tumuhų kapulun Duata. Kai ualingu manga lesẹ i Kristus 
e nakakapia si kamene. 22Naung i kamene e kere domba 
něngkapalidě e, kai arawe su orasě ini e i kamene 

seng niapěbali kapia pątole Měndalukadě e ringangu 
Měnanahimata himukud'i kamene e. 

1 Kerene lai i kamene manga wawine, pakasasuměllung 
3 su kawing'i kamene tadeau kamagengu wọu taloaran 
sire e pią u tawe měmpangimangu hengetangu 
Mawu Kasěllahenge, ute kakanoą i kamene mapia 
e makakawaluin sire kų měmpangimang. Kų seng 
tawahaluasu i kamene měberang apa-apa si sire, ? u 
i sire e makąsilo kakanoą i kamene wurěsi ringangu 
malaagimatě. 3 Karalěnggih'i kamene e abe kawe kětąeng 
mělělěnggihě likude, mangąe pěnanalapidě uta arau 
pěpapakęu ralěgahě bulaeng, arau pěpapulawengu 
pakeang maraļěgadě. “Kaiso, ralêgahi kamene e kěnangko 
pasěpų bọu ralungu naung, kapia ringangu kasasikome 
naung dingangu marêmasé; ene ute kai kalaholę ta 
kumakawusě dingangu limembong kaarěgane tumuhų 
silom matang Mawu Ruata. ° Dingangu kakakoa kere 
ini ute su tempon naung manga wawine malaagama 
mělěharapě su Mawu Ruata mětěngkaholę u watangeng 
ute mětěngkasuměllung su kawingi sire. £ Į Sara e malaing 
kerene, i sie mararingihě si Abraham dingangu makituang 
si sie. Orasě ini e i kamene kai nakoą aną i Sara, kamagengu 
i kamene měmpěkěkoąbe mapia ringangu tawe matatakų 
u walaewe apa. 7 Dingangu kerene lai i kamene manga ese 
e, pčmpěbiahěko pakatatahuênna su kawing i kamene, 
batųu i sire kawe wansa lome. Lěadate wue i sire, watu 
u i kamene kawe sarung sěngkapěnarimąu tatalêntuu 
pěbawiahě kakalě bọu anun Duata. Ku kěkoąkong kamene 
ho ene, tadeau tawe makapetọ pěkakaliomaneng i 
kamene. 8 Kasasuečnge ute: pakasasěngkanaungko 
i kamene. Pěmpěkakakěndagěko i kamene sěmbaų 
dingangu waline e kereewe lawọ aną u sěmbaų. Ku 
pěmpětatalěntų bue ringangu pakasasaną bue naung i 
kamene. ? Kumbahangbe měmalisě dalaki dingang'u ralaki 
arau rarohang dingangu rarohang, kaiso pěmalisěkon 

dingangu pědorong alamatě bou anun Duata. U kai Ruata 
e někui si kamene hatede, tadeąu i kamene měnarimą 

u alamatě bọu anun Sie. 1? Su ralungu Winohe Susi 
mabawohe kere ini, "I sain mapulu kuměndagu pěbawiahě 
e ringangu mapulu makasilo ěllo mapapia e, ute 
pangědahu lilane měbisara wisara raralakisě e ringangu 
pěmataļu wiwihe měbisara wisara konti. 1ł | sie harusě 
mětěngkarau wọu kararalakisě e ringangu měkoą mapia; 
kų i sie pětatuměgalě kong kąguwąu ralungu naunge 
waugu makahombang pědarame. 12 Batuu Mawu e mang 
hanesě maniti si sai-sain tutuhu kapulun'E dingangu 
Mawu e měngkate hanesě dudaringihě kakaliomaneng 

i sire, kai arawe Mawu e rudoka si sai-sain měkěkoą 
dalļakisě e." 131 sai tangu měkoą dalaki si kamene, kereu i 
kamene makěhagě měmpěkoą mapia? 14 Kaiso manilaing 
i kamene harusě mětatahangu sunsara ualingu pěkakoą 
mapia, kai i kamene mang masalamatě! Abe kěngkatakų 

i sai-sai, ringangu abe ghěnggang. 1° Arawe su ralungu 
naung i kamene, ute kěnangko i kamene lųlohon sili su 
wowon adaté su Mawu i Kristus sěntarangkeng kawantugu 
kararatuangu Mawu. Dingangu i kamene měngkai sěntinią 
sadia sumimbahé kěbi apang kakiwalon taumata mąanųen 
pělaharap'i kamene. 16 Kai mapiawe koą i kamene 
ringangu kasasikome naung dingangu maadatě. Dingangu 
kěngkatilangko ralungu naung i kamene e tadeąu 

kereu i kamene měngkai tětelorang ualingu i kamene 
měmpěběbiahě mapia tųtole si Kristus e, tangu i sire apan 
měmpąnelorě si kamene e měngkasamedu kakakoą i sire 
hala. 1? Maèndokangbe masunsaram pěkakoą mapia -- 
kereu ene kai kapulun Duata -- sulung'u masunsaram 
pěkakoą dalakisě e. 18 Batųu i Kristus sěsane mang 
kětąeng sěnsule nairi baugu sarang karěngųe ualingken 
dosan taumata -- u sěngkatau tawe salane, nairi baugu 

taumata apan něsala. | Kristus někoą kerene tadeąu i Sie 
makapamihing si kamene solong anun Mawu. | Sie nipate 
tuhu mawadang, kaiso kawe niapěbangung kapia tuhu 
marohkě. 19 Su ralungu kakakoą u rohkě e i Sie rimaleng 
něhabaru hengetangu Mawu e su rohkě mątatahungkų: 
20 kų kai rohkě u taumata apan tawe tumatuhų su 
Ruata e nąung su tempon Noakě. Su tempo ene Ruata e 
měngěngampalě dingangu kasasabaré karêngueweng i 
Noaké kakoae kapale. Kětąewen taumata apang su kapalé 
e samatang -- kěbje ualung katau -- kų nipakasalamaté 
bọu ralulung masaria ene. 21Ku, kakakoa ene tangu 
makoa kere tabidąu papinintung sasahani kų orasě ini e 
makaambang si kamene. Sasahani ini e walinewe tumbau 
ipanguhasé lčngkų u awa u apan tamararenọ e, kaiso kawe 
makoą kere pěkakědong kamene su Ruata e wọu ralungu 
naung i kamene mapia e. Pěnanahani ene makaambang 
si kamene ualingu i Yesus Kristus seng něbangung kapia 
wọu kapapohonge, ?? ringangu seng nakoa solong sorga 
e. Ku orasě ini i Sie kawasa, maiang su koanengu Mawu 
Ruata ringangu měpěparenta patikų maląekatě e ringangu 
patikų mangangawasa ringangu patikų kuatu mararohkě. 
l Ualingu i Kristus seng nasunsara tuhu mawadange, 
4 ute i kamene pěčmpěnoghasěben batangeng i kamene 
su karaki kerene. Batyu taumata masunsara tuhu 
mawadange semben tawe měkoą pěsasala. ? Ualingu ene 
ute i kamene pěněpasěkom pěbawiahi kamene su dunia 
ini e tuhu kapulun Duata e ringangu walinewe tutuhu 
čnningu taumata. 3 Su tempo naliu, i kamene naungbe 
rio marêngu měkěkoą apang kěkoatengu taumata apam 
běgawe měkirala Mawu. Mamben dalakisě pěbawiah'i 
kamene. | kamene naung měngkate mahimatu sahigě, 
mětěngkiwukang, pěbawawusang kakačng, dingangu 
pěnganginung dingangu lai měmpąněmba mahan duata 

e makądarěnting. ł Orasě ini e taumata apam běgan 
Mawu e, maherangu i kamene e tawe tumatole měbiahě 
kere i sire, měbarądosa tawe ěčdone. Kai ene hakiju i sire 
měmpěnumea si kamene. ” Kai tangu i sire e hědowen 
hinong měhabaru sasimbah'i sire su Mawu Ruata kų seng 
sadia měhukungu taumata wiahě dingangu nate. £ Kai ene 
hakiu Injilé e seng bọu nihabarě lai su taumata apan seng 
nate. Timonane ute tadeąu i sire kų seng nilahukung tuhų 
mawadang -- kerene lai patiku taumata e sarung ihukung 
-- makapěbiahě tuhų marohkě, sěndalengu kapulun 
Mawu Kasěllahenge. 7 Patiku sabarange semben maraning 
pangěnsueěnge, ualingu ene ute i kamene kěnangko 
masingką mangěnna watangeng dingangu pakalaingaté, 
takadeąu i kamene makapěkaliomaneng. 8 Kasariange ute: 
i kamene mamben pakaghaghughulě měmpěkakěndagě 
sěmbaų dingangu waline, u kahiaen pěkakakěndag'i 
kamene e ute makahěmbungbe kalawou rosa. ? Malowoko 
mahandangenang bọu wale sěmbaų solong bale waline 

e tawẹ ěnggue. 10| kamene sěngkatau-sěngkatau e 

seng nakahombang gaghělli mětětatěntang bọu Mawu 
Ruata e. Batųu ene, kere matataghulimane mapapia 

su apang gaghěllį u Ruata e, ute kěnangko i kamene 
pěmpětatinggųukon kapapelesa gaghěllį ene waugu 
makapia lawọ. 1t Taumata apam mělahabaru injilě e, ute 
harusěbe pěhabaru injilu Mawu Ruata; i sain mětangkiang 
taumata waline e, harusěbe pětangkiangu kuatě bou 
anun Mawu Ruata, tadeau su ralungu patiku sabarange, 
Mawu Ruata e ipakawantugě ualingu i Yesus Kristus. 

Kai i Sie pią kawasane, ringangu hinong bantugang 
sarang marěngu-děngų. Aming. t? Manga aną u sěmbaų 
ikěkěndagě! I kamene e orasě ini e tumaniju masunsara 
watu u kai wěbanikateng. Kaiso ariebe kěngkaherang, 
tabidąu pią hombang nariadi nakananiang sutaloarang 

kamene. 13 Salaanune, kai pěmpahuluasě i kamene watu u 
kawe nětěngkapětatahang dingang'i Kristus. Tangu hědon 
sarung kawawantug'i Kristus e semben ilahẹ ute i kamene 
sarungbe měmpahuluasě. 14 Barąuntu i kamene kereu 
heghesang ualingu i kamene nakoa tumatole si Kristus. Ene 
e kai tandane Rohkě u Ruata mawantugě e kai ene ringangi 
kamene. 1? Kumbahangbe piau sěngkatau sutaloarang 
kamene e nasunsara kahiam pêmamate, arau tahatako, 
arau tahapěkoą dalai, arau kinahiang i sie měngkai rųlaų 
urusangu waline. 16 Kaiso kamagengu i kamene nasunsara 
ualingu i kamene kawe tau Sahani e ute kumbahangbue 
měngkameang ene. Pakitarimakasęko su Mawu Ruata 
e, watų u i kamene kawe měběbawa arengi Kristus. 
17 Seng nidatingu tempone Ruata měhukungu dunia e. 
Dingangu kai tětą bọu ralohon jamąat'u Mawu e ihukung 
kalimona. Kų kereu Mawu Ruata e kai měhukung itětą 
boi kite e, ute kereapa wue kakakoa i sire taumata apan 
tawe měmpangimang Injilu Mawu Ruata e sarung? 18 Su 
ralungu Bukě Susi e kabawohe kere ini, "Kereu taumata 
mapapia e sembeng tětehě maambang, ute kereapa 
wue sarung mariadi su taumata warądosa e wěgam 
Mawu!" 19 Ualingu ene, kereu pią taumata nasunsara 
ualingu kapulun Mawu e kerene, ute kěnangko i sire ene 
pěmpěbiahě pakatatulidě dingangu měmpěnarakangu 
watangeng'i sire e su Mawu Měndariadi si sire. | Sie sarung 
masaun sulene měngganapě kědon'E. 

1 lą e měgěgausě dalungu naung i kamene matatimadu 
5 jamaatě e. lą němohę u ini e, wọu sěngkatau 
matatatimadu jamaatě sěngkapěmunara e ringangu kere 
sěngkatau taumata kų seng nakasahidi hala sunsarang 
Kristus, dingangu apan sarung lai iapakawantugě, 
kereu kawawantug'i Kristus iapakatode su taumata. lą 
e mědědorong sěngapam botonge, ? tadeąu i kamene 

rembem měmpělukadě gapačngu domba e kų seng 
nisarakangu Mawu Ruata esi kamene. Pěmpělukadě si sire 
e ringangu karaluasu naung kereewe ikěkačnningu Mawu 
Ruata e walinewe ualingu nasihasa. Kumbahangbe lai 
měmpěkoą munarang kamene waugu mědeą kalauntung, 
kaiso kawe ualingu i kamene kahěnga-hěngang mapulu 
měmpětangkiang. ? Abe kěngkakoą kere mangangawasa 
si sire apan seng nisarakang si kamene e, kaiso kariadiko 
kakakěllačng baug'i sire. f Dingangu su tempom 
Mělalukadě Mawantugě e sarung duměnta e, i kamene 
sarungbe makatarimą u paporongu kawantugě e, kų 
tawe maralubesé. ? Kerene lai apam manganguda. 
Pakasasuměllungko su matatimadě e. | kamene manga 
aną u sěmbaų kěbj e harusě mětěngkasaną u watangeng 
dingangu lawọ mětatangkiang dingangu kasasanąu naung. 
Batuu su ralungu Winohe Susi e kabawohe kere ini, 
"Mawu Ruata e rydoką taumata malaobotě, dingangu 
kukěndagu taumata naunge masana e."  Batųu ene 

ute, pětěngkasanąkong batangengu su alungu liman 
Mawu Ruata makuatě e tadeąu mapakarangę i kamene 
kamageng semben tempone. 7 Lěngkangko kalawou 
kaghaghěnggang i kamene su Mawu Ruata, u kai i Sie 
měsasěmpji si kamene. 8 Pakarariaga, pakaralukadě! U 
setange kai roką i kamene. | sie kai měsulungu singa 
mědědaraleng tama-ramahi kapémunggaloe mědědeą 
měnsang i sai e ikakinąe. ? Pakatoelě bue rumoka si sie 

e ringangu pangangimang masěgadě, batųu i kamene 
masingkąu manga aną u sěmbaų taumatan Sahani 
waline e su kaguwąu dunia e malaing masigěsą kere 

i kamene. 1° Arawe su likudu i kamene masunsara 
pěsěngkatempo e, Mawu Ruata e sěsane e sarung 
mapakariadin kamene masuku. | Sie sarung mapakatei 
ringangu mapakatoghas'i kamene ringangu mapakasěgadi 

kamene. U i Sie e kai Mawu Ruata puěngu tatalěntų 

kų seng někui si kamene mědeąu lai makapěndang 
kawawantuge kakalě bo'i Kristus. 111 Sie e kai taghuangu 
kawasa e sarang kakalě. Aming. 12 Suratěku manimbu ini 
e, takų nipanuratě si kamene ringangu tulumang i Silas, 
ku takų kinapěndangeng u i sie kai aną u sěmbaų Sahani 
masatia. lą e kai mapulu měgělliu wawahansang si kamene 
ringangu manahuntěngadě si kamene u ini e kai mamben 
tatalêntuu Mawu Ruata e kahěngang. Ku i kamene e 
pěmpangumbelębe pakasasěgadě su tatalěntų ene. 

13 Manga hapi kų jamaatě sěmbaų su Babilon, kų malaing 
pinilen Mawu Ruata e, něndohon tabeą si kamene; kerene 
lai su anaku i Markus ikěkěndagě. 14 Pěmpěpapangadatěko 
sěmbaų dingangu waline napenęu kakěndagě e lawọ aną 
u sěmbaų Sahani e. Malowoko Mawu e měngonggọu 
karalunsemahě si kamene manga aną u sěmbaų patikų e 
nakoą tataghuaneng i Kristus. Adat'i kami, Petrus 


2 PETRUS 


1 Manga ana u sěmbaų apan seng němpangimang 

mapia kere i kami! | Yesus Kristus e, kai Ruata 
ringangu Ratu Měnanalamati kite, seng něnggonggo u 
pěngangimang kerene e si kite batųu i Sie kai měkěkoą 
apang matulidě e. Suratě ini e kai wọu anung Simon 
Petrus, sěngkatau ěllang dingangu rarolohangi Yesus 
Kristus. 2 Malowoko Mawu Ruata e měnggonggou 
alamatě dingangu karalunsemahě e si kamene kų 
iapědalembo, u i kamene e masingkąben Mawu Ruata 
ringangu i Yesus Mawung kite. 3 Ruata e seng něpakę 
u kawasane manilakehu patiku sabarang gěgausang 
baugu makawčti pěkakaliomaneng. | Sie měkěkoą ini e 
wou pěkakiralang kite si Sie ku seng někui si kite tadeau 
malaing makapěndang kereapang kasěllahe ringangu 
kalahimumun'E. #Ualingu kakakoa kerene ute Ruata e 
mangonggọu alamatě tawe sihinge si kite e ringangu apa 
e maarěga nąung seng nikedon'E. Ku ualingu kalawọu 
alamatě ene tangu i kamene rembem makalěsọ bọu 
kapulu raralakisé e makawinasa dunia ini ringangu 
i kamene malaing kawuakengu kakakoą u maruata. 
> Ualingu ene, pětatěgehěko ringangu kaguwąu naung 
tadeąu pěngangimang i kamene e tětuilangu kapiam 
pěbawiahě. Suliung kapiam pěbawiahě e, i kamene 
hinong pią kasingka e, ê kų suliun pią kasingka, ute i 
kamene harusěbe lai pią pětatingkědang. Dingangu suliun 
pětatingkědange ute kěnangko i kamene rěndinganengu 
lai manoghasě dalungu naung mětatětolu patikų sąbarang. 
Katoghasu naunge rěndinganengko lain tatuhų su kapulun 
Duata. 7 Dingangu pěbawiahě tutuhu kapulun Duata 

harusěbe lai timuengkom pěkakakěndagě su sěndinganeng 
tamba pangangimang. Tuhue pěkakakěndag'i kamene 

su sěndinganeng tamba pangangimang timuengkolain 
kakěndagě su patiku taumata. 8 Patikų ene ute kai kakakoa 
i kamene hinong gausang. Kereu kakakoą tamai ene 
kěkačbakeng mědědalembo si kamene, ute i kamene 
iapakaghising dingangu makahombang lětą e, kų i 
kamene sarung makakirala si Kristus Yesus Mawung kitẹ e 
limembong kapiane. ° Kai arawe i sai-sain tawe kačbakeng 
kakakoą e kerene ute, silon matane e masulakọ; i 

sie tawe makasilo ringangu i sie niwuleng kalawọu 
rosane naung naliu e seng niapakawurěsi. 1? Ualingu 
ene, manga aną u sěmbaų, pětatěgehěko limembong 
katoghase tadeąu kakuin Duata e ringangu pilene nihino 
su watangeng i kamene e mangkeng kąpahuntinambang 
kasěgade. Kamageng i kamene měkěkoaąbe kerene, ute i 
kamene tawe mětula. 11 Dingangu kerene ute i kamene 
sarungbe ghělirangu ralenge makakasué su Kararatuangu 
Mawu kakalé dingangu Ratu Měngangambang i kite 

i Yesus Kristus. 1? Ualingu ene, ia e měngkai masau 

su sulene mapětahěndungu tamai ene manjeng i 
kamene semben těbe masingką dingangu limembowen 
mangimang su hengetangu Mawu Kasěllahenge seng 
kinatarima i kamene. 13 Karéngueweng ią deng biahě, ia 
e makąpěndangu hinong mapětahěndung i kamene su 
halě tamai ene. 14 Batųu ia masingką u tawẹ karêngue 

ią e sarung měněntangu dunia ini, u Mawung kite i 
Yesus Kristus semben něhabarě malahe si sią. 1? Tangu 

ią e mětatěgehě bue tadeąu samuring papateku e, i 
kamene mambeng hanesě mětětahěndung kapia halé 
tamai ene. 16 Su tempong i kami něhabarě si kamene 

u kereapa kawantuge rarěntan Mawung kite i Yesus 
Kristus, i kami e walinewe tųtole wio nilangingu taumata. 

Kawawantug'i Kristus e sembeng kinasilon matang kami 
hala. 17 I kami e naung paj sene pia i Sie lkadateng 
dingangu wěbantugangu Ruata i Amang. Ene pią e tingihě 
bọu Kawantugange nawuntiling si Sie kere ini: "Inie kai 
Ahusěku ikěkěndagě. | Sie makalahimpulu si Sia e!" 18| 
kami hala e nakaringihě tingihě ene e natěntung bou 
sorga e pią i kami sěngkarěnta ringange su wowom bulude 
susi e. 19 Kai ene hakju i kami e limembowen lai maiakingu 
hengetangu Mawu Ruata e nihabaru manga nabi. Kai 
kereng kalênggihe kamagengu i kamene mêmpangiakingu 
wawera ene, u wawera ene kai kere solo sysěnnang 
su tampą marěndunge midatingu malukadě dingangu 
tualagu kądaděmahě e suměnnang su ralungu naungi 
kamene manga ana u sěmbaų. 20 Kaiso nêngalemboewe 
lai ute pětahěndungko i kamene halě ini: Hengetangu 
Mawu e mąanung pěnaněbalu apa sarung mariadi e 
tawe ikapituan taumata sěmatang. ?t U mamben tawe 
sarang sěnsule pią taumata kų ualingu kapulune sěsane 
makapěhabaru hengetangu Mawu Ruata e mąanųeng 
halě apa sarung mariadi. | sire ene kawe wěbalěbekangu 
Rohkě u Ruata e sěmatang, pią i sie měhabaru hengetangu 
Mawu Ruata e. 

1 Su tempo napaghohě e sutaloarang umat'u Ruata 
2 e pią ko nahunsěpų manga mahang nabi. Kerene lai 
sutaloarang kamene manga aną u sěmbaų sarung pią u 
suměpų manga mahang měnaněntiro. | sire kai sarung 
mapasuě u manga těntiro něsala, makawinasa taumata. 
Mase i sire e sarung měsunialu Měngangawasa kų seng 
něliwir'i sire. Kų ualing'u ene i sire e makakarěntang 
kawawinasa su watangeng i sire hala e, kų sarung 
mihombang si sire e maligha. 2 Maningbe kerene, 
kai sarung malawọ taumata mahuntole měmpětěno 
kakakoą u pěbawiahu mahang mananěntiro wébawaéngu 


2 PETRUS 2.3— 10 717 


abuling sire. Ku kakakoa u mahang mananěntiro e 
makariadin taumata lawọ e měmpěhodatě Dalengu 
Katěngadě makakahumpą u anun Duata. ? Ualingu 
anggang i sire tangú, manga mahang mananěntiro 

e sarung měmpěběkem běke lělanginang i sire hala 
tadeąu makačbą untung i sire wo'i kamene. Arawe kawe 
putusangu hukumang si sire semben těbe marěngų 
kadariahi ringangu kawawinasan sire e seng tinantu e 
měmpangampalě si sire. Manga malaekatě baradosa e 
malaing tawe ipakawalam Mawu Ruata ipakaliwiré bọu 
hukumange kaiso kawe irčmmę su ralungu naraka. | sire 
iwunsalě su ralungu tigalų u kararěndung ipanguntang 
sene sarang Éllon Pělahukung. 5 Kerene lai naung dunia e 
su tempo kalamona, Mawu Ruata e tawe napakaliwirě 
bọu hukumang. Mawu Ruata e naparěntan dalulung su 
wanuan taumata ralakisě e su tempo ene. Kětąeng i Noakě 
dingangu ringange i sire pitung katau niapakasalamatě, 
baugu i Noakě mělěhabaru hengetange maanun 
pěbawiahě mětětalahino su kapulun Duata.  Keręewe lai 
kakakoą e soan Sodom dingangu Gomora: Mawu Ruata e 
napakawinasan manga soa ene ringangu putung tadeau 
makoą tuladang apa sarung mariadi su taumata ralakisě. 
7 Kai arawe i Lotě e naambang, baugu i sie e nakalahimpulu 
Mawu Ruata; i sie nasunsara ualingu kakanoą u taumata 
ta mětataļahino e kereng kalamuhu e. 8 Sutaloarang 
kakakoą u taumata kerene e i Lotě taumata mapia ene e 
měběbiahě su ralungu tědų u naung, batuu měllo-měllo 
e i sie makasilo ringangu makadingihé kakanoą i sire 
ralakisě e. ? Ku, Mawu e masingką u kereapa měngambang 
taumata ku měngkai tutuhu kapulun naung'E kereu i sire 
kawe tųtatěngo kalawọu sasaluką e. Dingangu Mawu e 
masingką u kereapa měndesọ u taumata ralakisě e mědeą 
u sigěsakeng su Ěllon Pělahukunge, 1? lembọete taumata 

kų tutole abulin sire maralamuhų e ringangu měněnamedě 
kawasan Mawu Ruata. Kereeng kawahanine ringangu 
kaobote manga mahang mananěntiro e hakiu i sire e 
tawe goč e měmpěnamedě diadikang mawawantugě e 
sarangkewe lai su sorga e! 1 Arawe manga malaekatě ku 
limembom matatoghasě dingangu kawasa wọu manga 
mahang, mananěntiro e tawe měmpěnanoke riądikang 
mawawantugě e ringangu manga waweran sasamedě 

e su těngon Mawu. 1? Arawe manga mananěčntiro ene e 
walinewe kaloa! | sire e kai tabidau binatang piněhaną 
kětąu waugu samekang dingangu pateěng. | sire tawe 
nětiněnna, kaiso kětąeng něngalą kakakoą ualingu 
samatang tumbąu tutuhu kaloko, hakju i sire měngkate 
kadoka e kalawọu sabarang tawe kalačnnaěng'i sire e 
ringangu haghim bawera'n tatungkeang. Ualingu ene 
kahian kakanoą i sire hala e i sire sarung mawinasa 
kere manga binatang dulu. 13 Kai kere wawalisu sunsara 
kinoą i sire e, ute i sire malaing mětatahangu sunsara. 
Sunaung i sire ute apan makąlahimpulu si sire ute 
mékoa baląewe apa kų hinong makakasahe kapulu'm 
badang i sire e. Kereu i sire makakaiang sěngkakačng 
dingangi kamene su ralungu saliwange, ute lulun sire 

e kai makamamuta batųu i sire kai měběbiwukangu 
abuling sire. 14 | sire tawe měngkawawui měmpěkoą 
dalaki e, ringangu puluang i sire měngkai měmpěmanda 
wawine ralakisě. Ringangu taumata apan němpangimange 
ringangu wědan tawe tumani u maiaking ute mang 
lělokeěng i sire. Dalungu naung i sire sen diměką u 
anggang. | sire e kai taumata kinawontogang! 1° Batyu 

i sire tawe tumole raleng matulidé e, hakiju i sire kawe 
něngkapalidě. | sire kai nêmpêtole raleng tětolečěng i 
Bileam aną i Beor nąung. I Bileam ini e puluang kahěngang 
makareą doitě bọu munaran sire su tawẹ adile. 16 Kaiso i 

sie nakahombang tatengko matědų kahian kararalakise, 
pią e kalidene nakaweran tingihu taumata. Tangu nabi 
ene nisihasa takadeąu měngědo wọu kakanoą e pulu 
ene. 1? Manga mahang mananěntiro e kai tabidąu 
matang ake kinamaraěčng dingangu kere hiwų nitiukangu 
anging maiha. Mawu Ruata e seng něnądian tampa i sire 
wasagia. 18 I sire e němpěkoą pěkakakědon sire maļaatahě 
tawe gěsine; abuling sire ipěpakę i sire apakąnawong 
taumata wuhu-wuhu karaliwirě bọu ghalipohong apang 
něngkapalidě e. 1? Manga mahang mananêntiro ene 
měmpěkěkědong karaliwirě si sire, sěmbaliu i sire hala 
e pinětahuěllangu kawawinasa, u i saing ikěkawatąu 
apa-apa e, ute kai éllangu apan nakawatą e. 20 Taumata 
makakirala Mawu ringangu Mananalamatě si kite i 
Yesus Kristus seng naliwiré bọu manga kawasan dunia 
ku makadalakisé taumata. Kai kereu samurine i sie 
masangkong kapia hakiu ikawatąu manga kawasa ene, 
tangu kakakoąu taumata ene sarungbe něngalembong 
karalakise wọu kalamona. 21 Limembong kapiane taumata 
kerene e ta nakakasingką u ralengu katulidě e wọu Ruata, 
sulungu i sire e masingka, kuteu samurine kawe tawe 
mapulu tumole titang Mawu Kasěllahenge si sire. ?? Apan 
nikoą i sire e mělělahę u hinong papasihing ini, "Asu e 
sarung měsule kumaěčng mutane," dingangu "Wawi wọu 
nirenọ e, měsule mêtèngkalusi su pêtatonaênge." 

1 Manga aną u sěmbauųku ikěkěndagě! Kai ini e 
3 suratěku karuane si kamene. Su ralungu suratě darua 
ini, ia e mětětawakali mąmangung kalawọu pěndangu 
naung i kamene matatilang. 2? la mapětahěndung i kamene 
su manga těbalu manga nabi nąung kalamona e ringangu 
titan Mawu, Ratu Mananalamatě, nihabaré si kamene 
wọu manga rarolohang. 2 Kahumotongange, i kamene 
harusěbe mąsingka u su ěllo-ěllọ e pěhěpusange, sarung 


2 PETRUS 3.4—12 720 


mahunsěpų taumata apan pěbawiahe wěbalěbidangu 
abuling sahig'i sire. I sire e kai sarung měmpěheghesě 

si kamene, 4 kapěběberane ungkuěng, "Uadewe Mawu 

e někědou sarung duměnta! Kų ini e kawe suapa i Sie? 
Manga i upung i kitẹ e seng nasue něngkairi, kaiso kěbi 
sąbarange měngkate lai těbe kere nąung dunia e nariadi!" 
> I sire semben nětatudę u tawe mapulu měngaku u naung 
kalamona e Ruata něndiadi langi dingangu dunia ualingu 
hengetang'E. Dunia e niriadine wou ake, ê ku dingangu ake 
lai kų kai wọu akẹ u ralulung masaria dunia tempo ene 
naelọ dingangu nawinasa. 7 Arawe langi dingangu dunia 
orasě ini e, pěpaduliangu hengetangu Mawu Kasěllahenge 
lai katatamang mědeąu sarung ipakawinasan putung. 
Orasě ini langi dingangu runia wědaweng kątatamang 
sarangkeweng êllom pělahukungu taumata raralakisě e 
ku iapakawinasa. 8 Arawe manga ana u sěmbaųku, halě 
sěmbaų ini e kumbahangbe i kamene miwule: u su ralungu 
silom matang Mawu e, sahěllo e tawe pinětatěntangenge 
ringangu sěhiwu -- su taunge irědua e měngkate měsulung 
si Sie. ? Mawu e tawe marararěnna mêngonggou apan 
seng bọu nikědon'E, maningbe piau mangiralingu alingkai 
kerene. Kasueěnge, i Sie měngkate mětětěngkasabarě 

su těngong kamene, batųu i Sie tawe mapulu piąu 
sěngkatau mawinasa. Kapulune ute kai tadeau kěbi 
taumata e mětobatě bou kalawou rosane. 10 Arawe 

ĚIlon darěntan Mawu e sarung kere rarěntan tahatako. 

Su Êlo ene, langi sarung maparung dingangu tingihu 
rěllų, masene kalawou apan su langi e masue maupung 
katatutung, mase dunia ringangu patikų apan su ralunge 
sarung maparung. 1t Ualingu kěbj ene sarung masue 
magholọ kerene ku kereapa wue i kamene měbiahě? 

I kamene harusě mětěngkasusi waugu Mawu Ruata, 

12 karěngyeweng i kamene měmpąngampalě dingangu 

měkěkarakin darěntang Ěllon Duata. Su Ěllo ene langi 
sarung masue matutung, dingangu ualingken katatěti e, 
ute kalawọu sabarang su langi e sarung měngkatuno. 

13 Arawe i kitẹ e měngampalewe apan nikědon Mawu 
Ruata e, kųkai langi buhu ringangu dunia wuhu, su apan 
sene pią kaļaadilěe. 14 Hakju ene manga aną u sěmbaų 
ikěkěndagě těntalangbe i kamene reng mêmpangampalé 
darěntan Ěllo ene e, pětatěgehěkong kaguwau naung i 
kamene mětěngkasusi ringangu tawe turąe su pěbawiahě 
e su těngon Mawu Ruata. 1° Pěllọ e pěkakakědangu 
Mawung kite e tabidąu ghaghěllju loahe si kamene, tadeau 
maambang. | Paulus, aną u sěmbaų i kite ikěkěndagě 

e semben lai němohę kerene si kamene. I sie nčmohę 
suratě ene timuhų tahučnna nionggọ u Ruata si sie. 16 Su 
ralungu patikų surate, i Paulus měngkate masau měmohę 
u ene. Mambem pią halě pira-pirambaų e masusa 
kačnnaěng su ralungu suratě ene. Mase taumata apan 
tawe makalačnna ringangu malongkọ pangangimange, 
seng němpěmihu apan seng bọu nibawohe i Paulus. 
Kerene lai kěkoateng i sire su manga winohe baline. Kěbi 
ene kětąeng makawinasa si sire hala. I? Arawe i kamene 
manga aną u sěmbaų ikěkěndagě e seng masingką u halé 
ene. Ualingu ene tangu pakapapia wue, kumbahangbe 

i kamene ikataweng sarang kapapalidu taumata wěgan 
atorange kų i kamene měngkanawo wọu tampa tawe 
konsange apa. t8 Tangu kěnangko i kamene mangkeng 
makąpěndang tatalěntų'i Yesus Kristus, Mawu ringangu 
Ratu Mananalamat'i kite e, ringangu kěnangko i kamene 
malaing mangkeng makąkirala si Sie. Karaloko i Sie, orasě 
ini ringangu sarang marêngu-déngul Aming. Adat'i kami, 
Petrus 

1 Lohon suratě ini kai maanung Hengetang makaągěllju 
1 pěbawiahě, ku kai Hengetang naung seng těbe ene 
rokeng bọu tětąe. Sembeng kinaringihi kami ringangu 
sembeng kinasilom matang kami hala. I kami e seng 
nakasahidi, ringangu sem bọu nikahěgong limang kami. 
2 Pią pěbawiahě e niapakalahe, ute i kami mamben 
nakasilo. Hakju ene i kami makasahiding ene. I kami e 
měhabarě si kamene habaru pěbawiahě tutune ringangu 
kakalě, kų pěbawiahě e kai nąung dingangi Amang, 
ku sembem bọu nipakalahe si kami. 3 Apang ku seng 
kinasilong kami ringangu kinaringihi kami e, ene malaing 
ilčhabari kami e si kamene, tadeąu i kamene ringangi kami 
e makahěngang mangalen měbiahě masěmbaų dingang'i 
Amang dingangu Ahus'E i Yesus Kristus. 4 I kami e namohẹ 
u ini e mědeąu i kitę e kahěnga-hěngang masuku u raluasě. 
5 Kai ini e habarě kinaringih'i kami wọu Ahus'E ringangu 
ilčhabari kami e si kamene: Duata e kai tualagě, ku mang 
tawe marěndunge sarang kadidi-didi si Sie. ê Kereu i kite 
měberau i kitęẹ měbiahě masêmbau dingange, kutęu i 
kite kawe měbiahě su ralungu kararěndunge ute i kitę e 
kawe měkěkonti su wawera ore lai su kakanoa. 7 Arawe 
kereu i kite měběbiahě su ralungu tualagě keręewe 
Mawu Ruata e kawe su ralungu tualagě, ute i kitẹ e 
měběbiahěbe makakauhé maghaghighilě sěmbaų su 
waline mase rahan Yesus Ahuse e namurěsiwe si kite 
bọu rosa e. 8 Mageng i kite měberau i kite tawe dosang 
kite e, ute i kitẹ kai mangakalé batangeng i kite. Ku 
Mawu e tawẹ die su ralungu naungi kite. 9’ Arawe kereu 
i kitẹ měngakuwen dosang kitę su těngon Duata e, ute 

i Sie sarung mapakasěhų u kědon'E ringangu měkoąbe 
apang ku adilě. | Sie sarungbe měngampung dosang 
kite dingangu mamurěsi si kite bọu patiku kakanoą i 
kite něsala. 1? Kamageng i kite měberau i kite tawe 
němpědosa, ute i kitę kai tabidau mąnompolu Mawu e kai 
makonti ringangu i kite e tawe měndaresọ u hengetangu 
Mawu e su ralungu naung i kite. 
t Manga anaku ikěkěndagě! lą e namohę u ini si 
kamene, tadeąu i kamene kumbahangbe měmpědosa. 
Arawe kamageng pią u němpědosa e, ute i kite kai 
pią tumatatawange sěngkatau, i Sie kai i Yesus Kristus 
kų adilě e, i Sie sarung měkaliomaneng baugi kite su 
těngon Amang. ? Bọu anung Mawu Yesus Kristus ene e 
rosang kite ampungang. Dingangu walinewe kětąu rosang 
kite ampungang. Dingangu walinewe kětąu rosang kite 
hala, kaiso kawe malaing rosam patiku umatě. 2 Kereu 
i kitẹ e matuhų su titam Mawu Ruata e kai tatialang 
i kite makakirala Ruata. 4 Taumata ku měbera u, "lą 
makąkiralawe Ruata," kuteu raliune kawe ta tumatuhų 
manga titan'E ute tau ene kai kontiang, ku Duata e tadie 
su ralungu naunge. 5 Arawe taumata ku matuhų su 
hengetangu Mawu Ruata, tau ene ute kykěndagu Mawu 
e ringangu masuku. Kai ene tatialang i kitẹ e něbiahě 
su pěkakauhen dingangu Ruata. êI sain měberau i sie 
kai něbiahě nasêmbau dingangu Ruata e, i sie harusěbe 
tumole pakeli Kristus. 7 Manga ana u sěmbaų ikěkěndagě! 
la nanurantung ini e walinewe sěmbaų tita wuhu si 
kamene. Ini kai tita sen těbe nihabarě si kamene, buhu e i 
kamene nanětą nangimang si Kristus; ku kai hengetang u 
Mawu e kų seng kinaringih'i kamene. 8 Manieng kerene, 
hengetang kų takų niwohe ini e malaing buhu. Batuu 
katulide ikasilo su watangeng i Kristus, arau sukakakoą 
i kamene. U kararěndunge seng kakąpaghohe ringangu 

tualagě kahěngang seng susěnnang. ? I sain měběberau 

i sie su ralungu tualagě kuteu kai wědang měběbinsi 

u aną u sěmbaų e, ute taumata ene kai su ralungu 
kararěndung sarang orasě ini. 10? | saing kukěndagu ana 

u sěmbaų e, ute měběbiahě su ralungu tualagě hakju si 
sie tawe apa makawodaj taumata waline ku manawo 

su ralungu rosa. 1t Arawe i sain měmpěběbinsju aną u 
sěmbaų e, tau ene kai wědang su ralungu kararěndung. 

| sie rudaleng su marěndung, běga wue měnsang solong 
apa, u kararěndunge kai makakoa si sie tamakasasilo. 

12 lą e manuratě si kamene, manga ana, u rosanu e seng 
niampungang ualingu i Kristus. 13 la e manuratě si kamene, 
manga ese (i amang), u i kamene seng masingka i Sie ku 
seng ene rokeng tětąe. la mąmohę si kamene manga ana 
mangangudą, u i kamene seng nakawata si ralaj. 14 lą 
měnuratě si kamene manga ana, u i kamene masingkaben 
Duata i Amang. lą něnuratě si kamene manga i amang, u 

i kamene masingka u Hengetange seng těbe ene rokeng 
bọu tětąe. la měmohę si kamene manga aną manganguda 
batųu i kamene kai matatoghasě. Hengetangu Mawu e 
ene su ralungu naung i kamene, ringangu i kamene seng 
nakawata si ralaj. 1° Abe kěndagu dunia ini, arau waląewe 
měnsang apa su dunia ini. Kereu i kamene kųykěndagu 
dunia e, ute į kamene tawe kuměndagi Amang. 16 U 
apaewen su dunia ini e -- ikěkapulung gěsi arau čnningu 
taumata warądosa e, ikěkasilo mase ilěčnning dingangu 
ilělesąe -- patikų ene e walinewe asale wọu anung 
Amange kaiso kawe wọu dunia. 1? Dunia e ringangu patiku 
dalohone ikěkačnningu taumata e seng kakąpaghohe. 

Kai taumata tutuhu kapulun Duata e, tatapě ipěběbiahě 
sarang karěngųe. 18 Manga anaku, ěllong kiamatě e seng 
masandigě! Seng nipauli si kamene kalimona u Seke i 
Kristus sarung duměnta, kų orasě ini e ute seng lawọ 

nahunsěpų taumata apang sumeke si Kristus. Ene e 
tandan seng marani ěllong kiamatè. 1? Manga rumaroką si 
Kristus e ute kai taumata apan seng němpaněntang i kitę 
e, u i sire tuhų hinone kai sembem balinewe taumatang 
kite. Kereu i sire kai taumatam beng kite e ute i sire mang 
tatapě dingangi kite. Kutęu i sire kai seng něněntang i 
kite, tadeąu malahẹ u taweu sarang sěngkatau woi sire 
ku kahěnga-hěngang nasowa ringangi kite. ?? Kai arawe 

i kamene ute seng něnarimą u Rohkě u Ruata wọuten 
niwěmbing i Yesus Kristus. Kai ene hakju i kamene kêbi 

e masingkaben těntiron Duata e kahěngang. ?t Kų ią 
namohę u ini si kamene walinewe ualingu i kamene 
wěgawen těntiro kahěngang, kaiso kawe seng ualingu 
masingką dingangu i kamene malaing masingką u tawẹ 
apa konti su ralungu těntiro kahěngang. 22 Někonti e 

ute kai taumata kų seng něbera si Yesus balinewe Ratu 
Měnanalamatě kų seng nikědon Duata e. Taumata ene 

e kai Sekẹ i Kristus; i sie tawe mapulu mangakun Duata 

i Amang dingangu Ahusě. 231 sain tawe měngakung 
Ahusě e, ute tawe měnarimą i Amange lai. Arawe i saim 
měngakung Ahusě e, ute malaing měnarimą i Amang. 

24 U kai ene, hakiu habarě dingih'i kamene rokeng tětąe 

i kamene nangimang, ute harusěbe riagate pakapia su 
ralungu naung i kamene. Kereu i kamene mêsipiré pakapia 
habaru hengetang ene e, ute i kamene měngkate sěntinią 
měběbiahě nasěmbaų dingangu Ahusě e ringangu i 
Amang. 22 Kų kai ini e nikědong Kristus sěsane si kite e ute 
kai pěčbawiahě tutune ringangu kakalě. 26 lą namohę u ini 
kěbi si kamene mąanung i sire apang mědeąu měngakalě 
si kamene. ?” Kai waugi kamene hala e, i Kristus seng 
naměmbingu Rohké'E si kamene. Karěngųewen Rohkěč'E 
ene ringangi kamene, ute seng tawahaluasu pią taumata 
waline maněntiro si kamene. U Rohkě'E e maněntiro 

kěbi si kamene, mase kěbj apan nitěntiro e kahěngang 
balinewe konti. Kų i kamene kěbi e pakatatuhų bue su 
patikų těntiron Rohkě'E, ringangu pakatanąko i kamene 
měbiahě masěmbauų dingangi Kristus. 28 Kų manga anaku, 
kěngkatanąko měbiahě su pěkakauhě dingangi Kristus, kų 
su tempọen darěntan'E, i kitęẹ e mětumbahani mětěngon 
Sie ringangu manjeng ta měkěmbuni, ualingu mea. ?? I 
kamene seng masingka u i Kristus měběbiahě tutuhu 
kapulun Duata. Ualingu ene ute i kamene harusěbe 
masingką u i saim měběbiahě tutuhų kapulun Duata e kai 
aną u Mawu Ruata. 

1 Kakěllako kai kereapa Ruata e kukěndag'i kite, hakiu 
3 i kitẹ e niakuwe kere manga ana'E. U mambeng 
kerene i kitẹ e kai manga aną u Ruata. Kai ene hakiu runia 
ralakisě ini e wěgaweng kitę, batųu dunia e wěgawen 
Duata. 2? Manga aną u sěmbaų ikěkěndagě! Orasě ini e i 
kite kai manga ana'u Mawu Ruata, kaiso kakakoa i kite 
e ren tawẹ nalahe. Kaiso i kitẹ e masingka u kamageng 
i Kristus e ruměnta, i kitẹ e sarung mariadi kere i Sie, 
u i kitẹ e sarung makasilo si Sie su ralungu kakakoą e 
kahěngang. 2 Patikų taumata apam pią lčharapeng ini 
si Kristus, měděndiagą batangenge takadeąu mamben 
těngaděbe susi, burěsi wọu rosa e keręewe i Kristus e 
kawe malaing susi. Taumata kų nědosa e, limampa 
titan Mawu; u rosa e kai ralawang su manga titan 
Mawu Ruata. ° I kamene masingka u i Kristus diměnta 
waugu měndědasě dosan taumata, ringangu masingkąu 
tawẹ dosa su watangenge. ê Kěbį taumata ku něbiahě 
nasěmbaų dingangi Kristus, tawe hanesě měběbaradosa. 
| sai měngkai měběbaradosa e, tawe nakasilo si Kristus 
arau tawe nakakirala. 7 Manga anaku, kumbahang 
mapakawalan sai-sai wue mapakapalidi kamene. I saing 
měkěkoą kapulun Duata e kai aną u Ruata keręewe i 

Kristus kawe Ahusu Ruata. 8 Kai arawe i saing měngkai 
měběbaradosa e ute kai aną u setang, u setange kai 
měběbarądosa reng dokeng bọu tětąe. Kai waugu ini e 
Ahusu Ruata e riměnta mědeąu měnggoghahě munaran 
setang. ? | sai-sajewen nakoa Ahus'u Ruata e tawe měngkai 
měbaradosa, batųu lulung Mawu Ruata e sěsane měngkai 
ene si sie. Ualingken Duata e kai i Amange, ute i sie e, 
tawe měngkai měbarądosa. 1°? Kai ini e pěkakiralačngu 
manga aną u Ruata ringangu manga aną u setang: i sain 
tawe měkakoą kapulun Duata, arau ta kumakěndagu aną u 
sěmbaų e, i sie walinewe aną u Ruata. 1! Deng dokeng bọu 
tětąe seng nipaulikangu habaré ini e si kamene: I kitę e 
harusě měkakakěndagě sěmbaų su waline. 12 Kumbahang 
bue i kitẹ makoa kere i Kain, makoą aną u setang ku 
měmate tuarine sěsane. Unųe i Kain němate tuarine? 
Batųu apan nikoą e kai něsala, arawe apan kinoąu tuarine 
e kai nihino. 13 Ualingu ene manga ana u sěmbaųku, 

abe kěngkaherang kereu taumatan dunia e měbinsi i 
kamene. 14 | kite masingka u i kitẹ e seng siměbang bọu 
papate, bọu e něngaling solong pěbawiahě tutune. | kite 
masingką u ene, u i kitẹ e kukéndagu sěndinganeng i 
kite. Taumata tawe kumakěndagě e, ute i sie wědang su 
kawasan papate. 1° Taumata ku měběbinsi u aną u sěmbaų 
e ute kai tahapěmate ringangu i kamene masingką u 
tahapate e tawe kawuakengu pěbawiahě tutune ringangu 
kakalě. 16 Kětąeng kere ini ralenge i kite makakasingkau 
měkakakěndagě e sěmbaų dingangu waline: i Kristus 
seng nanarakangu pěbawiah'E waugi kite. Ualingu ene, i 
kitẹ e harusěbe měnarakangu pěbawiah'i kite e waugu 
manga aną u sěmbaų i kitę! 17 Maeng pěsěngkatau ku 
managhuang arêta mąngělemboe kų makasilo aną u 
sěmbaųe kinakawusang, kų tawe mětulung aną u sěmbaų 
e ene, kų kereapa wue i sie makapěberau i sie kukěndagu 

Ruata? t8 Manga anaku! Kumbahang i kite kětąeng 
kukéndagé su wiwihě arau kětąeng dingangu wawera. 
Karimąko i kitẹ e kuměndagěben kakěndagě tutune, 
ipakalahe su kakanoa i kite kahěngang. 19 Kai kerene 
katatainge tadeąu i kitẹ e makoabe rekenangu manga 
aną u Ruata e kahěngang, mase ralungu naung'i kite e 
malenehé su těngon Duata. 201 kite masingką u kereu i 
kite e iapakasalan dalungu naung i kitẹ e, ute kasingką u 
Mawu Ruata e nangělembong kasěllahe wọu kasingką i 
kitę e, u i Sie kai masingka u patiku sabarang. 21 Ku manga 
aną u sěmbaųku ikěkěndagě, kereu naungi kite e tawe 
mapěsalang kite e, ute ikite makapětěngomben Duata 
e ringangu karaloahě. 22Ku apan dědorongang i kite si 
Sie, sarungbe makahombang, batųu i kitẹ e matuhų su 
apan titan'E mase měkěkoą apam makąlahimpulu ralungu 
naung'E. 23Laorone si kite e ute kai: I kitẹ e hinong 
mangimang su Ahus'E, i Yesus Kristus, kų i kitẹ e harusěbe 
měkakakěndagě, keręewe semben ilěorong Kristus e si 
kite. 24 Patikų taumata apam matuhu su manga titan 
Duata e, měběbiahě mąkauhu Ruata, ringangu Ruata e 
nasěmbaų dingangi sire. Mase i kite e masingkąu Ruata 
e kai wiahě, nasěmbaų dingangi kite, batųu i Sie seng 
nangonggọu Rohkě e si kite. 

t Manga ana u sěmbaų ikěkěndagě! Kumbahang 

mangimang su patikų taumata apang mąngaku u 
managhuang Rohkě u Ruata e, kaiso wěbanikatewe 
kalamona i sire tadeąu makakasingkąbe měnsang rohkě 
si sire e asale wọu Ruata wue arau kai tala. U kai malawọ 
nabi konti seng něsaliawuhě su apan tampa. ? Kai kere ini 
e tadeąu i kamene makakirala wue měnsang ene Rohkěbe 
u Ruata arau waline? Taumata ku měngakuwen Yesus 
Kristus e riměnta su dunia kere sěngkatau taumata, tau 
ene e managhuangbe Rohkě e wọu anun Duata. ? Arawe 

i saing ku tawe měngakung halě ini maanung Yesus e, 
tawe měnaghuang Rohkě u Ruata e. Tau ene managhuang 
rohkě bou Seke i Kristus. I kau sen nakaringihě u rohkě ene 
sarung duměnta, kų orasě ini isie seng su ralungu dunia 
ini. 4Arawe manga anaku, i kamene kai tataghuanengu 
Ruata. | kamene seng nakawata manga nabi kontiang, 
batuu Rohkě su ralung'i kamene limembo kawasa wọu 
rohkě u apan taumata tataghuanengu dunia ini. 2 Manga 
nabi kontiange mąhumbisaram manga halě u mądunia 
ringangu dunia e nakaringihěbe waweran sire, batųu i sire 
e kai tataghuanengu dunia. ê Arawe i kite e kai manga ana 
u Mawu Ruata; ringangu taumata ku masingka u Ruata 

e rudaringihé bue wawerang kite. Arawe kų taumata 
walinewe tataghuanengu Ruata e, tawe rumararingihě 

si kite. Kerene pěkiralačngu Rohkě mąněntiron těntiro 
kahěngang, dingangu rohkě makapalidè. 7” Manga aną u 
sěmbauų ikěkěndagě! I kite e měkakěndagěko sěmbaų 
dingangu waline, batuu kakěndagě e asale kai wọu Mawu 
Ruata. Taumata masingka kuměndagě e ute kai aną u 
Ruata. 81 sai-sain tawe kuměndagě e, tawe makakirala 
Ruata; batuu Mawu Ruata e kai makěndagě. 2 Mawu 
Ruata e niapakalaheu i Sie kykěndag'i kite dingangu 
něndolohu Ahus'E mang sěmbaų solong dunia e, tadeau 

i kite makahombang pěbawiahě bou Ahus'E ene. 19 Ini 
ute kai kakěndagě: Balinewe i kite seng kiměndagu 
Mawu Ruata e, kaiso kawe Mawu Ruata e kiměndagi 

kite dingangu něndolohu Ahuse tadeau woi Sie i kite 
makahombang kalaampung u rosang kite e. 1t Manga ana 
u sěmbauų ikěkěndagě, kamageng Mawu Ruata e seng 
kereeng kakěndage si kite e, ute ikite malaing harusě 
měkakakěndagě sěmbaų dingangu waline. 12 Tawę u 
sarang sěngkatau reng bọu nakasilo Mawu Ruata, kai kereu 
i kitẹ e měkakakěndagě e, ute Ruata e nasěmbaų dingangi 

kite e kų kakěndage nasukų su ralungu watangeng i kite. 
13 Ualingu Mawu Ruata e seng něngonggọ u Rohkě'E e si 
kite, ute i kitẹ masingką u i kitẹ seng něbiahě nasěmbaų 
dingangu Mawu Ruata, ringangu Mawu Ruata e něbiahě 
nasěmbaų dingangi kite. 141 kami hala e seng nakapanda 
Ahusu Ruata, ringangu i kami e mělěhabaru i Sie seng 
niroloh'i Amang e makoą Datu Měnanalamat'u dunia ini. 
15] sai-sain mangakun Yesus e kai Ahusu Ruata e, ute 
Ruata e něbiahě nasěmbaų dingangu tau ene mase tau 
ene malaing něbiahě nasěmbaų dingangu Mawu Ruata. 
16 | kite hala masingka dingangu mangimang u kakěndagu 
Mawu Ruata e si kite. Mawu Ruata e kai makěndagě. | 
sain pěbawiahe kai su kawasang kakěndagě e, i sie kai 
nakauhě dingangu Mawu Ruata, mase Mawu Ruata e 
nasěmbaų dingangi sie. 17 Kakěndagě e kai niapakariadi 
nasukų si kite, tadeąu i kitẹ e pią karaloahu naung su Èllon 
Pělahukung. | kite e kai sarung pią karaloahu naung, watuu 
pěbawiah'i kite su dunia ini e kai měsulungu pěbawiah'i 
Kristus. 18 | sain nakapěndang kakěndagu Mawu Ruata 
e, wěgawen takų, u kakěndagě nasukų e kai makątokolě 
kalawọu haghin takų. Ku malahe maeng i saing ku bědang 
tawe nakąpěndang kakěndagu Mawu Ruata nasukų e 
kereu i sie mataku mětěngong Ěllom Pělahukunge. 191 
kite kiměndagě e, watųu Mawu Ruata e seng kiměndag'i 
kite kalamona. 20 Kereu piau něberau, "lą kukěndagu 
Mawu Ruata," kai i sie wěga kuměndagu aną u sěmbaų 
e, ute i sie kai taumata kontiang. Batyu taumata ku ta 
kumakěndagu aną u sěmbaų e ikěkasilo, mamben tawe 
makakoa kuměndagu Mawu Ruata tai kasasilone. ?t Kuteu 
i kitẹ kai nakahombang tita ini woi Sie: U i saing kykěndagu 
Mawu Ruata e, harusěbe lai kuměndagu aną u sěmbaų e. 
11 sain mangimang u Mawu Yesus e kai Ratun 
Salamatě nikědon Mawu Ruata e, ute i sie aną u 

Ruata. | saing kykěndagu sěngkatau i amang ute malaing 
kukěndagu aną e. ? Kai kere ini katatainge i kite masingka 
u i kitẹ kukéndagu manga aną u Ruata: | kite kukéndagu 
Mawu Ruata ringangu tutuhu kalawọu titan'E. 3 Batyu 
kuměndagu Ruata e mangalene tųtuhų kalawọu titan'E. 
Dingangu manga titan'E mahačng bue si kite, 4 batųu apan 
aną u Ruata e makąbatą dunia ralai ini. I kitẹ e měmatą 
dunia e ringangu pěngangimang i kite. 21 sai kai makawatą 
dunia e? Kětąbeng taumata ku mangimang si Yesus 
Ahusu Ruata e. ê Kai i Yesus Kristus e riměnta su dunia 
ringangu ake sasahani e ringangu rahang kapapohong'E. 
| Sie riměnta e walinewe kětąu ringangu ake sěmatang, 
kaiso kai ringangu ake dingangu raha. Mase Rohkě u 
Ruata e sěsane nangonggou sasahidi u ene e mambeng 
kahěngang, batuu Rohkě e tawe měkakakonti. 7” Kai pią 
sahidi tatěllu: Rohkě u Ruata, ake, dingangu raha -- i 
sire těllu mangonggou sasahidi měsuļung. £ (5:7) 21 kite 
mangimang su sasahidin taumata, kaiso sasahidin Mawu 
Ruata e limembon lai katoghase. Ku kai ene sasahidi 

ku seng nionggọ u Mawu Ruata e mąanung Ahus'E. 

10 Ualingu ene e, i sain mangimang su Ahusu Ruata e, 
seng něnarimą sasahidi ene su ralungu naunge; arawe 

i sain tawe mangimang su Mawu Ruata e, seng něsipiru 
Ruata e kai tahakontiang, u i sie kai tawe mangimang 
apan nipěhengetangu Mawu Ruata e mąanung Ahus'E. 
11 Kai ini sasahidi ene: Mawu Ruata e seng nêngonggo 

si kite pêbawiahé tutune ringangu kakalě, dingangu 
Ahus'E kai pungu pěbawiahě e. 121 saing managhuang 
Ahusu Ruata, managhuang pěbawiahě ene: ringangu isain 
tawe managhuang si Sie, tawe managhuang pěbawiahě 
ene. 13 lą manuratě si kamene mêmpangimang Ahusu 
Ruata e, tadeąu i kamene masingkąu i kamene seng 
něnaghuang pěbawiahě tutune ringangu kakalě. 14 Mase 

i kitẹ e ringangu karaloahu naung mětěngon Mawu 
Ruata, ualingu i kitẹ e měngiakingu i Sie mamben tumuhų 
apang kaliomanengang i kite e kereu pią dorong i kite 

e mětatahinowe su kapulun'E. 15 Batųu i kite masingka 

u İ Sie rumaringihě si kite kereu i kitẹ e měgěgausě si 
Sie, tangu i kitẹ e malaing masingka u i Sie měngonggọ 
si kitẹ e apan dědorongang i kitę si Sie. 16 Kereu i kite 
makasilo sěngkatau wọu sěndinganeng i kite lawọ tau 
Sahani e měkěkoą dosa kų makakoa i sie ta kailangengu 
pěbawiahě tutune ringangu kakalě, ute i kamene 
pěmpěkaliomanengke su Mawu Ruata; wọu ene Mawu 
Ruata e sarungbe mêéngonggou pěbawiahě ene si sie. 

Ini e nihinowe si sire apan dosane tawe makapěkapura 
si sire wọu pěbawiahě tutune ringangu kakalě. Kutęu 
kai pią dosa makakoa sěbapě u tau ene e kailangengu 
pěbawiahě e. Ku baugu ene ute ią e tawe něberau i 
kamene harusěbe pěkaliomaneng su Mawu Ruata. 

17 Patiku kakanoa ta nihino e kai rosa, kaiso piabe rosa ta 
makalailang pěbawiahě tutune ringangu kakalě e. 18 | kite 
e masingką u patikų taumata apan seng nariadi manga 
aną u Mawu e tawe měngkai hanesě měběbaradosa, 

u Ahusu Ruata e měnaněntanude, dingangu i ralai e 
tawe makakoa manga apa-apa si Sie. 19 I kite e masingka 
u i kitẹ e kai tataghuanengu Mawu Ruata, manjeng 
kaguwau dunia ini e su alungu kawasan dalai. 201 kite e 
masingką u Ahusu Ruata e seng diměnta ringangu seng 
nangonggọu tatahučěnna si kite, tadeąu i kite makakirala 
Ruata kahěngang. | kite e měbiahě nasêmbau dingangu 
Mawu Ruata kahěngang dingangu měbiahě masêmbau 
dingangu Ahuse i Yesus Kristus. Kai ini e Ruata kahěngang 
dingangu kai ini e pěbawiahě tutune ringangu kakalě. 

21 Manga anaku, pěmpěteghang u mahang duata e! 


2 YOHANES 


1Si Ninang pinilen Mawu Ruata ringangu manga ahus'i 

Ninang. Suratě ini e kai wọu ią, tčmbonangu jamaatě 
kų kahěnga-hěngang kųkěndagi kamene. Balinewe 
kětąu ią, kaiso kai kěbį taumata masingkąu Mawu Ruata 
kahěngang, malaing ku kěndag'i kamene. ? Batuu Mawu 
Ruata e mětětumaną su ralungu naung'i kite, dingangu 
sarung hanesě dingangi kite sarang karêngue. ? Karimako i 
kite gělirang u alamaté, tatalěntų dingangu karalunsemahé 
kahian Duata i Amang dingang'i Yesus Kristus Ahus'i 
Amang ene. Karimako kěbj ene e taghuanengu naungi kite 
matulidě dingangu ualingu kakěndagě. “la e mambeng 
limuasě kahěngang, nakakasingką u pią manga ahus'i 
Ninange měběbiahě tųtuhų těntiron Mawu Kasěllahenge 
keręewe seng nilaorom Mawu kasěllahenge si kite. 
> Ualingu ene Ninang, ia e měgěgausě sěngapam botonge 
tadeąu i kitẹ kěbį e měkakakěndagě. Takų ipěpauli ini e 
walinewe sěmbaų tita wuhu; kaiso seng tita těbe nipauli 
si kite dokeng bọu tětąu i kite mangimang. ê Kuměndagě 
e mangalene měbiahě tumuhų titan Mawu kasěllahenge. 
Ku tita seng kinaringih'i kamene dokeng bọu tětąe ute 
i kamene harusěbe měbiahě měkakakěndagě sěmbaų 
dingangu waline. 7 Lawọ tahapamitaugu ralaki e seng 
nakeke su dunia e. I sire kai taumata tawe měngaku u 
i Yesus Kristus riměnta su dunia e tabidąu sěngkatau 
taumata. Taumata kerene ute kai tahapamitaugě e kų 
kai Seke i Kristus e. 8 Uaļingu ene ute, pakapapia wue i 
kamene, madiring i kamene kailangengu wuan saghed'i 
kami e. Pěsalimaę bue tadeąu i kamene makatarimą 
asěkinu wọu Ruata masuku. ° I sain ta mangangumbele su 

těntirong Kristus, taumata ene tawe Duatane. | sajewen 
tatapě su ralungu těntirong Kristus, ute mąnaghuangbe 
kurai Ruata i Amang kuraiewe Ruata Ahusě. 19 Ualingu ene 
kereu piau ruměnta ringangu měhabarě si kamene těntiro 
tai tatěntirong Kristus e, ute kumbahang bue měnarimą u 
tau ene su ralungu walenu arau mangonggọu adatě si sire. 
11 U taumata měngadatě su taumata kerene ute malaing 
tutole ringangu tau ene su ralungu kakanoą dalakisě. 

12 Malawọ kahěngang hinon takų ihabarě si kamene, 
kaiso mapiangbe waline ringangu suratě. Sukiralingku 

e ią makapětiwo ringangu makapěbisara hala ringang'i 
kamene, tadeąu naung i kitẹ e kahěnga-hěngangbe 
maluasě. 13 Manga aną u tuarin Ninang kų pinilen Mawu 
Ruata e, malaing něndohong adatě e si Ninang. 


3 YOHANES 


1Su ana u sěmbaų i kěkěndagě i Gayus! lą e 
těmbonangu jamaaté, kukěndagi kau kahěnga- 
hěngang, ? měkěkaliomaneng karimako i kau e měngkai 

mahuweka ringangu kébi apan dingangue mapapia 
wue kereewe lai himukudu e měngkawe lai mapia. 

3 lą emaluasé kahěngang pią e pirang katau aną u 
sěmbaų Sahani e narěnta kų něhabarě si sią u kai 
naung kereng kasatiane i kau su pěbawiahu su těngon 
Duata e kahěngang, batųu i kau e mambeng hanesě 
měběbiahě tutuhu těntirom Mawu Ruata. 4Tawe 

apa waline makakoa si sia limembom maluasě e, 

wọu makaringihě u manga anąku e reng měběbiahě 
tutuhų těntirom Mawu Ruata. 2 Aną u sěmbaųku! | 

kau mambeng masatia su ralungu munara kěkoatengu 
waugu sěndinganeng u tau Sahani, ore lai su tau Sahani 
wědan ta kinakiralanue, malaing tětangkianengu. 61 
sire něsahidiwe lai kakěndagu e su jamaatě su anung 
kami. Tulungko i sire tadeąu makatěpasěben daraleng i 
sire ringangu tadeąu i sire makaluasěbe naungu Mawu 
Ruata, ” waugu su raralengangu mětangkiang si Kristus 
e, İ sire tawe mananarima apa-apa wọi sire tau kapirě e. 
83 Ualingu ene i kitẹ apan tau Sahani e harusě mêtulungu 
manga hapi lawọ Sahani kerene, tadeąu i kitẹ e malaing 
makakatole mangeken těntirong katěngadu Ruata. E) 
e seng namoheu suratě manimbu su jamaatě, kaiso i 
Diotrefes pią kapulune makoą těmbonange su ralungu 
jamaatě e tawe tumuhų si sią. 1? Hědowen ią marěnta 
e, ia sarungbe mapětahěndungu patiku apan nikakoa 

e patikų kararalakisě dingangu konti iwěberane mauli i 

kami e! Kaiso kěbį ene mang tawe nakasahe kapulune. 
Ene, naung pią manga hapi e tau Sahani kų narěntą e, 
ute i sie kawe tawe mapulu měnarimą i sire. Katewe i sie 
mundangu něsědingu taumata apan mapulu měnarimą 

u manga aną u sěmbaų ene, ringangu i sie něndolohi 

sire ene apasěbang bou ralohon jamaatě e. 1t Manga 

aną u sěmbaų ikěkěndagě, kumbahang bue mětatěno 
suralakisě. Pětatěnoko suapan mapapia. | sain měkěkoą 
mapia e kai tataghuanengu Mawu Ruata. Ringangu i sain 
měkěkoą daļakisě e kai wédang běgang Mawu. 12 Kěbi 
taumata e měsěsahiding kapiam pěbawiahi Demetrius. 
Saralaing Mawu Ruata e měsěsahiding ene. | kami malaing 
měsěsahiding Sie, kų i kau masingką u ipêpauli i kamie 
mamben těngadě. 13 Malawọ kahěngang hinon takų 
ipěbera si kamene, kaiso ia měpěpěndangu něngalembom 
mapia e kumbahangbe ringangu suratě. 14 lą mělčharapě 
lai tawẹ karěngų e sarung měsombang dingangu, kų i kite 
makapěbisarawe mětětěngo. (1-15) Karimako alamatu 
Mawu e měngkai wua u. Manga hapi u su tampa ini e 
něndohong tabeą si kau. Pauliko tabeąku su manga hapi i 
kite kěbi e sěngkatau-sěngkatau. 


YUDAS 


1 Manga ana u sěmbauų kų seng nikuiang dingangu 
1 ikěkěndagu Ruata i Amang, dingangu tětěntanudang 
baugu Mawu Yesus Kristus. Kere sêngkatau mětatangkiang 
si Yesus Kristus e ią -- i Yudas -- tuaring Yakobus, 
2 měkěkahumang: Milumbąu Ruata e měngalamatě, 
tataléntu dingangu karalunsemahě e kawuą si kamene 
su pědaralembo. Manga aną u sěmbaų ikěkěndagě! lą 
e mąngiaking sčngapam botonge mapulu měnuratě si 
kamene maanung kasasalamatě ku seng kinapěndangeng 
i kitẹ e. Arawe orasě ini e ią nakapěndang sěsahěsekangu 
měnalěntihoọ u suratě ini e si kamene tadeąu i kamene 
měněpasěben munarang pěngangimang ku seng nionggo 
u Mawu Ruata e sěnsule sarang marěngų-děngų su 
apang umat'E. 4 Batųu ta nikahěnganeng i kite e, kai pią 
u němpělikosě nahunsué nětěngkalaų dingang i kite. 
I sire e kai taumata ralakisé měngěngalintuing habaru 
tatalěntųu Ruatang kite, mědeąu makahombang lěsabu 
měnukąu abuling sire. Ku i sire manuhudu Mawu Yesus 
Kristus, Měngangawasa mang sêmbau Mawung kite. 
Ren dokeng kalamona hukumang baug'i sire e seng 
nipěhengetang su ralungu Winohę Susi e. ° Patikų e seng 
su kasingką i kamene. Kaiso ią e mapulu mapětahěndung 
i kamene maanung kereapa Mawu mapakasalamat'u 
umatu Israel bọu wanuan Misirě, kuteu samurine kawe 
mapakawinasang taumata apan tawe měmpangimang 
sutaloaran sire. ê Tahěndunge lai manga maląekatě 
ku seng nahěmpaliu wọu kawasang sire, hakju i sire 
naněntangu pětatanakeng i sire. Mawu e něhapusě 
manga maląekatě e ringangu hante kakalě e, su tampą 

u kararěndung su alungu wanua e. | sire kalahapusé 
sene sarangkewen kanawoěngu hukumang si sire su Ěllo 
masěllahě e sarung. ” Kerene lai tahěndunge soan Sodom 
dingangu Gomora ringangkewen soa mąngělikų e kų apan 
tumaną e měmpěkěkoą apang kinoąu manga malaekatě 
ene. | sire měmpěkěkoą halě u pěsasasundalě dingangu 
karalamuhu, hakjeweng i sire sěsigěsakengu hukumangu 
naraka kakalě, nakoą tatahěndungang su patikų taumata. 
8 Kerene lai apang wêbaliawangu i sire měběbaradosang 
badang i sire hala. | sire kai mapakasanau kawasang Duata 
ringangu měněnamedě tumanąu Sorga mawawantugě. 
91 Mikhael sěsane mananěmbonangu maląekatě e, 

tawe někěkoą kerene. Su tempon i sie mědědarendehu 
setang su ralungu pěsasitori mědědarendehu i sai sarung 
makahombang balunangu wadang i Musa, i Mikhael 

e tawe wahani měhukungu setang dingangu manga 
sasamede. | Mikhaelě e tumbąeng něbera, "Mawu 

e sarung měbuheang si kau!" 10 Kai ringangkewen 
manga sasamedě e i sire nêmpaneloré apąeweng tawe 
nikąčnnačěng i sire. | sire mêsulungu manga binatang 
tawe naunge, ku tumbaeng masingka u patiku e ualingu 
kalokone. Kaiso kawe ualingu ene makabinasa si sire. 

11 Kačngkěhang i sire! I sire seng timole raralengang i Kain. 
Mědeąu i sire makačbą doitě, i sire nětěngkahumagu 
watangeng i sire su walang kapapalidě měsulung i Bileam. 
Ku i sire malaing nipakawinasa ualingu němpěnggohaeng 
kere i Korah. 1? Su tempong i kamene měmpěsalimbang 
e, lulun sire e su taloarang kamene makądarěnting. 
Batųu i sire e kai apaewe makakombang mahungkačěčnge 
ringangu tawe měngkamamea, ringangu tumbąeng 
měngěngěnna watangeng hala. I sire e kai tabidąu kere 
winawa nitių u anging, kai tawe makakarasehě. I sire 

e malaing kere kakaluang tawe měbawua maning su 

musungu pěbawawua, kakaluang ku hamųe seng ničbų 
dingangu selaing nahěgu-hěgu. 13 Měsulungkewen lua 
malaihą su sasi e měděnduj'u sěbu, kerene lai i sire 
mapalěton sěbung kalawou kakanoą i sire makąmea. | 
sire e kai mêsulung'u manga wituing měpěpalili dingangu 
apan sen niriahiang'u tampa e kahian Duata su ralung'u 
kararěndung kačllikang'e sarang marěngu-děngų. 14| 
Henokh hěnto kapitune wọu i Adam nąung kalamona e 
wọu naněbalu kakakoą i sire. | Henokh něberau, "Kakělla, 
Mawu e sarung duměnta ringangu manga maląekate susi 
hiwune 1° baugu měhukungu patiku taumata. Mawu e 
sarung měhukungu taumata raralakisě e ualingu kakanoą 
i sire malamuhų. Dingangu i sire sarung měhukungu 
taumata waradosa e ringangu duruhaka e ualingu kalawọu 
wawerane lahinakang iwěberane." 161 sire e měngkate ta 
umpade kukurubu dingangu mapěsalang baline e. | sire 
měběbiahě tųtuhų ewe kalawọu ěnning i sire mararosa 
e. | sire měngkate tutahimorasu kakakoą i sire hala e, 
ringangu mělělewa taumata mědeąu makareą untune. 
17 Arawe i kamene manga aną u sêmbauku ikěkěndagě, 
pětahěndungko apang nąung seng nibawerang manga 
rarolohangu Mawung kite Yesus Kristus. 18 | sire seng nauli 
kalimona si kamene u kakasandigeng, êllong kiamatěe 
sarung suměpų taumata mělaheghesě si kamene, i sire 

e apang měmpěběbiahě tutole kalawou čěnning i sire 
waradosa. 19| sire ini e kai taumata makakoa pědalļahae. 
I sire e tawe tumatatuhu kawasang Rohkě u Ruata e, 
kaiso kawe tutuhu kalawọu ěnningu dunia e. 20 Arawe i 
kamene manga aną u sěmbaųku, pakatalěmbuhu e we 
turusě pěbawiahi kamene su lačmpahu pangangimang si 
Yesus Kristus. Pêngangimang i kamene e mambeng susi 
kahěnga-hěngang: Těntalang ene e pěmpěkaliomaneng 
bue su ralungu Rohkě u Ruata e; ?t kų pěmpěbiahě sidutu 

su ralungu kakěndagu Mawu Ruata karěngųeweng i 
kamene mangampalé kakěhangu Mawu Yesus Kristus 
Mawung kite e kų sarung mangonggọu pěbawiahě tutune 
ringangu kakalě si kamene. ?? Kų baugu i sain naunge 
tutaghiawahé e, ute i kamene pěmpenodękong tatalěntų 
e. ?3 Ky běbolengkong kamene solong likude taumata e 
wọu ralungu putung tadeąu i sire masalamatě. Su waline 
ete wue ute i kamene pěmpanodębeng pěkakěndagě 

pią takue, kaiso pěmpěbinsi u lai pakeang i sire kų seng 
něngkalamuhų u ěnning i sire waradosa e. ?4 Duata e 
kawasa maněntanudě si kamene mědeąu kumbahang i 
kamene manawo, ringangu kawasa mangala si kamene 
solong těngon'E mawantugě e, ringangu raluasé ore 

lai tawẹ tura e, ? u kai i Sie Ruata, něnalamat'i kite 

e su ralungu Mawung kitẹ i Yesus Kristus. Kai i Sie 

Ruata mawantugě, masěllahě, makawasa, ringangu pią 
pěhěngking'E dongkeng naung kalamona sarang orasě ini, 
ringangu sarang marěngų-děngų! Aming. 


PĚLALAHĘ 


1 Lohong bukě ini e měběběkeng apa iwěboką i Yesus 

Kristus mąanung mangą e apa sarung mariadi. Mawu 
Ruata e napakasingką si Kristus tadeąu i Sie mapakalahe 
su manga êllang'E apan seng tawe kararêngu e harusě 
mariadi. | Kristus rimolohu manga maląekat'E solong 
anung Yohanes čllang'E, apauli u karariading kalawọu 
munara ene si sie. ? Tangu i Yohanes něběkęen patiku 
apang kinasilone e; kų seng ini e katataingu wěkene 
maanun titang Mawu Kasěllahenge kų nitoghaseng i Yesus 
Kristus luliu pěsasahidin'E. 2 Kariangkamang taumata 
kų mapěbasa ringangu i sain mąpararingihu walon 
těbalu bukě ini e mase matuhų suapang ku kabawohe 
su ralunge. Batuu tawẹ karěngų e patiku ini e sarung 
mariadi. “Manga aną u sěmbaų su kěbj jamaatě pitu 
su ěntanang Asia! lą i Yohanes, měkěkaralọo i kamene 
kěndagengu alamatě dingangu karalunsemahě bọu 
Mawu Ruata -- i Sie kų ene, ku seng ene, dingangu 
sěntinią ene -- ore wọu kěbi rohkě pitu kų ene su těngon 
kararatun Duata, 2ringangu wọu i Yesus Kristus, sahidi 
satia. Kai i Sie kahumotong-motongange niapěbiahě kapia 
wọu kapapohonge ringangu kai i Sie kawasang patikų 
datun dunia e. Mawu Yesus kiměndag'i kite, kų ualingu 
kapapohong'E, i Sie něliung kite bou patiku dosang kite, 
6 ku něhengkę i kite niapakakoą kawanua těntani manga 
imang, mětatangkiang Duata, i Amang'E. Kai i Yesus 
Kristus ene mawantugě dingangu kawasa sarang karêngu 
e. Aming! 7 Kakělla, i Sie riměnta madaliwungu winawa! 
Kěbį taumata e sarung makasilo si Sie, sarangkewen 
lai i sire apan nênêka si Sie. Patikų bansa su dunia e 

sarung lumungkang ualing i Sie. Ore, těngadě! Aming! 

8 "Kai la e kahumotongang e ringangu pangěnsuečěnge," 
ungkuéngu Mawu Ruata e, kų seng ene, dingangu ku 

ene sěntinią, Ku Lembong Kawasa. °’ lą e kai i Yohanes, 
aną u sěmbaų u kų ukure měsulung'i kamene su ralungu 
pěnanaludě susa kų luhombang su apan tumatole si 
Kristus. | kite e hinong makědang susigěsą tarangkewe 

su sěngkatau umat'E tataghuaneng'E. lą e niwembang su 
tahanusang Patmos ualingu ia mělěhabaru hengetang 

u Mawu Kasěllahenge nitoghasengu sasahidin Mawu 
Yesus. 10 Su ěllon Mawu e, ią kai nilohočngu Rohkě u 
Ruata, bọu e ią nakaringihě tingihě maihą -- kere tingihu 
napiri -- mělěluntingihě su likurangku. 1! Tingihé ene 
něbera u, "Bohęko apang ikasilonu, kų dingọko bukě ene 
su jamaatě pitu ini: Efesus, Smirna, Pergamus, Tiatira, 
Sardis, Filadelfia, ringangu Laodikia." 12 Ene ią něbihų e 
solong likude namanda měnsang kai i sai mąmisara si sią 
e. Tangu ia nakasilọ e ralaedu solo nikoa bọu wulaeng 
kalawọe pitum bau. 13 Sutaloarang manga laedu solo ene 
rudarisi sěngkatau, kų kěkasilo alingkai kere taumata. | 
Sie něpakę u kakingkaenge kų kanandųe nidatingu laedě. 
Su sěbą'E i Sie něpakęu tatukuse wọu wulaeng. 14 Utą'E 
mawira kere manga rukų u domba, kawirane kere kapesě: 
Matan'E kykuhenabě kere putung; 1° Jaed'E luhente kere 
witu nitongka. Tingih'E kere ghalědų u ake u tědunang 
gaghuwa. 1° Liman'E koaneng mangumbele bituing 

pitu, mase wọu mohong'E nisěbangengu peda mahoro 
sěmbaų ku horone su ruamběka. Gatin'E kukuhěnabě kere 
matangěllo su ěllo malļětu. 17 Ené ią nakasilọ e si Sie, kutęu 
ia kawe nělinsumagě su těngon'E kere taumata nate. Ené i 
Sie nanělideng liman'E koaneng si sia e ku něbera, "Abe 
katakų! Kai lą e panětakenge ringangu pangěnsueěnge. 

18 Seng lą e i Sie kų biahě! lą e seng nate, kaiso kakěllako, lą 

e wiahě sarang marêngu-déngu. lą e mąngawasa papate, 
ringangu dunian taumata nate. 1? Ualingu ene, woheko 
apang ku kinasilonu, ku apaeweng ene su orasě ini e, 
ringangu apaewen sarung mariadi e. 2? Kai ini e rahasiang 
bituing pitu e kinasilonu su lima-Ku koaneng, dingangu 
wọu ralaedu solo wulaeng pitumbau e: Bituing pitu e kai 
manga malaekatu jamaatě pitu, dingangu ralaedu solo 
pitu e ute jamaatě pitu čndaj e." 

1"Baugu malaekat'u jamaatě su Efesus kere ini: Ini 
2 e kai tatanatan Sie mangumbele bituing pitu su 
liman'E koaneng'E, ku dudaleng sutaloarang dalaedu solo 
wulaeng pitumbaų e. ? lą e masingką u apang kěkoateng 
i kamene: I kamene měmpělěhalě masěgadě, dingangu i 
kamene e makakědang ta sihinge. lą masingką u i kamene 
tawe mapulu měgagholọ u ralungu naung i kamene 
su taumata ralakisě. Kutęu taumata apang něngakung 
batangenge kawe rarolohang, kuteu naung baline wue, 
kų seng niwanikateng i kamene, ringangu kinağčbakeng i 
kamene u i sire kai tahakontiang. 3 I kamene marararagě 
dingangu i kamene nasigěsą ualingu lą, kai naung i 
kamene e tawe něngkapěndų. “Kai ini e sěngkuļě-Ku 
si kamene: I kamene kai seng tawe kiměndag'u lą kere 
naung su tětą e. ° Ualingu ene pětahěndungko, kai seng 
apa karalung kananawong kamene! Pěmpětobate bou 
kalawọu rosang kamene ringangu pěmpěkoą e apang 
kěkoateng i kamene kangere e. Maeng tala ute, lą e 
sarung duměnta kų manawų dalaedu solong kamene 
e wọu tampa e. ê Kai tangu pią bue halě mapia wọu i 
kamene, u: | kamene mêbêbinsi u kakakoą u manga 
tumatole si Nikolaus, kų malain Taku ipěběbinsi e. 7 | 
sain makadingihé e, daringihěko apan nipěhengetangu 
Rohkě u Ruata e suapan jamaatě! | sain nakawatą, Taku 
iapakawala měmpěkačng buang kalum pěbawiahě ku 

su ralungu wawaelangu Ruata." 8 "Baugu malaekat'u 
jamaatě su Smirna, boheko kere ini: Ini e kai tatanata 
wọ'i Sie ku panětakenge ringangu pangěnsueěnge -- bou 
nate ku něbiahě kapia. 9? lą e masingkąu kasasigěsą i 
kamene; lą e masingkąu kakakasiang i kamene kai tuhų 
hinone i kamene kai kala! la masingkau haghin lahodatě 
ipělčěhodatě si kamene kahiaen sire apan mąngakung 
batangenge tau Yahudi e, kuteu naung baline wue; i sire e 
kai kawanuang setang! 1° Abe kéngkataku u sigěsą ku kate 
kadodọ tempo sarung talurang i kamene. Pětahěndung, u 
setange, sarung mapasuě u sěnggą bou i kamene solong 
dalungu tahungkų ipěnaluką si kamene. | kamene sarung 
mětatahangu sigěsą su ralungu mapulo ěllo karěngųe. 
Karimąko i kamene mětěngkasatia si Sia sarang papate, 
mědeąu i kamene Takų gělirangu pěbawiahě tutune 
ringangu kakalě měsulungu laêkingu nakauntung. 11 | sain 
makądingihě e pěmpěnaungko apang kų ilěhengetang 

u Rohkě u Ruata e su apang jamaatě! | sain nakawata, 
mambeng tawe sarung mětatahangu sigěsą sarang kądodọ 
ualingu kapapohong karuan sulene." 12 "Baugu malaekat'u 
jamaatě su Pergamus e, boheko kere ini: Kai ini tatanata 
wọ'i Sie ku mangumpaedé barą mahoro kų horone 

su ruam běka. 1 lą masingka u su apa katatanakeng i 
kamene, ku naung kai su tampa u kararatuangu setang. 

I kamene e masatia si Sia. Ore lai pią i Antipas, sahidiku 
satia e, nipate su těngong kamene, su waloari u setang, 
kų su tempo ene i kamene mamben tawe něsunialu i 
kamene kawe mangimang si Sia e. 14 Kai maningbe seng 
kerene mang pią halě pirambaų kų tawe Takų iraluasě 
bọu i kamene: Pią pirang katau wọu taloarang kamene 
kų tutole apang itětěntiron Bileam. | Bileam mąněntiro 

si Balak dalengu mapakanawon tau Israel su ralungu 
rosa; ku mangologé si sire apąkačng kačng seng bou 

nisěmba su mahang duata ringangu měkěkoą manga halě 
u kawawuang. 1? Kerene lai pią bọu taloarang kamene 
taumata kų mąngumpaedě su těntiron manga tumatole 
si Nikolaus. 16 Ualingu ene, pěmpětobatě bue wọu 
kalawọu rosang kamene! Maeng tala, ute tamararěnna la 
e sarung duměnta su anung kamene ku měnekę si sire 
ringangu peda su mohong-Ku. 1” | saim makadingihě e 
pěmpěnaungko apang nipěhengetangu Rohkě u Ruata 

e su apan jamaatě! | saim makawatą sarungbe Takų 
iapakawala pakačng manna ku mabawuni, ringangu 
sěngkatau-sěngkatau e sarung makatarimą u watu mawira 
pěsěmbauų e wọu lą. Su watu ene kąbawohę areng buhu, 
kų tawe kasingkateng i sai-sai su likudu i sain nakatarima 
e." 18 "Baugu malaekat'u jamaatě su Tiatira e, boheko 
kere ini: Kai ini e tatanata wọu Ahusu Ruata, ku matan'E 
rudélli kere putung, dingangu laed'E luhente kere tambaga 
nitongka. 1? la e masingkąa u kěbi apang nikakoa i kamene 
-- lą e masingką u i kamene kukêndagu kasanggidangu, i 
kamene satia, i kamene měměmunara, dingangu i kamene 
makakědang su sigěsą e. lą e masingką i kamene orasě 
ini e němunara limembong kasaghede wọu kangere. 

20 Kaiso kai ini e wěhą u naung-Ku si kamene: | kamene 
seng kinaologang i Izebel, tau wawine kų něngakung 
batangenge rarolohangu Ruata e. Seng malawọ manga 
rarolohang-Ku e lěakalenge ringangu nitěntiročngu 
kawawuang dingangu apąkačng kačng seng bou nisěmba 
su mahang duata. 21 Seng Taku nionggotangu loahe si sie 
apětětobatě bọu manga rosane, kaiso isie tawe mapulu 
mangědo mawuang e. ?? Pětahěndung! lą e sarung 
maměpą i sie sarang masaki su ralokačnge. Sene i sie 
ringangu apang nawuang dingange e sarung mětatahangu 
sigěsą marasai. Kěbi ene e sarung Taku koateng su orasé 
ini -- tabeau katewe i sire měngědo měmpěkoą halě 

dalaki dingange. ?3 Manga tumatolene e sarung lai Taku 
patečěng tadeąu kěbi dalohon jamaatě e makahěngang u 
kai lą e makąkasěsui tiněnna ringangu ralungu naungu 
taumata. | kamene sarun Takų balisang tuhu kakanoą i 
kamene sěngkatau-sěngkatau. 24 Arawe i kamene waline 
su Tiatira e tawe timole těntiro ralaki ene, ringangu tawe 
němpangěndung manga kasingką u setang. lą měbera u 
la tawe sarung měnambang bawawaěng ku limembong 
kawěhąa e si kamene. 22 Kai arawe sarang darěnta-Ku e 
sarung, i kamene harusěbe tatapě pěmpětole apang kų 
seng těbe tětaghuaneng i kamene. 281 sire apan nakawata, 
dingangu sarang pangěnsueěnge tatapě měkěkoą apang 
ku Takų ikěkapulu e, sarun Taku gělikangu kawasa ku 
měsulungu Takų tětarimakeng bọu i Amang-Ku. I sire 
sarung makatarimą u kawasa wọu anu-Ku měparenta 
haghim bansa ringangu těking uase, ringangu waugu 
ipěnggolọ patiku bansa e kere kuring éntana. 27 (2:26) 
28 | sire sarung makatarima u wituing Ahusu êéllo e wọu 
la e. 29 | saim makadingihě e, pčřmpěnaungko apang 
nipěhengetangu Rohkě u Ruata e suapang jamaatě!" 
1"Baugu malaekat'u jamaatě su Sardis, boheko kere 
3 ini: Kai ini e tatanata wọu i Sie ku managhuang rohkě 
u Mawu Ruata arêgang pitu ringangu wituing arêgang 
pitu e. lą masingką u apang nikakoą i kamene. Uade 
i kamene wiahé, sěmbaliau kawe nate! ? Ualingu ene, 
pěpěti e kų toghasę e apang ku bědang ene si kamene 
těntalang ene e tawe nětate kahěngang. Ualingu Takų 
kinahombangeng u apang kinoą i kamene e, tawẹ u 
sarang sěmbaų ku deng nasuku su těngon Duata. 2 Tangu, 
tahěndungeko kapia apang kų seng nitěntiro si kamene 
kangere e ringangu apang ku seng nikaringih'i kamene. 
Koako ene ringangu pěmpětobate wọu kalawou rosanu. 
Kereu i kamene tawe měmpěpčti, lą e sarung duměnta 

su anung kamene e měsulungu tahatako; kų i kamene 
tawe makakasingką u angere bue tempone la duměnta. 
4 Kaiso su taloarang kamene su Sardis bědaweng pią 
taumata ku mětětanudě tadeau pakeange tatapě burěsi. 
| sire ene sarung dumaleng sěngkaraleng dingang-Ku 
dingangu pakeang mawira, batųu i sire kai su tampa 

e waugu ene. 2 Baug'i sire apan nakawata e sarung 
luheěngu lakų mawira manandu. Areng i sire tawe Takų 
dědaseng bọu Bukě u Taumata Wiahě. Kų su těngong 
Amang-Ku ringangu manga maląekat'E la sarung měsahidi 
u i sire kai tataghuaneng-Ku. 6I saim makadingihè e, 
pěmpěnaungko apang ku ipělčhengetangu Rohkě u Ruata 
e suapang jamaatě e!" 7 "Baugu malaekat'u jamaatě su 
Filadelfia, boheko kere ini: Kai ini e tatanatan Sie ku susi 
ringangu tuhasě. Kai i Sie mangangumbele kakunsi ku 
tětaghuaneng'i Daud; kereu topeěnge, tawęu sarang 
sěngkatau makakahěping e, ringangu kereu hěpingange, 
taweu sarang sěngkatau makatope. lą e masingką u 
apang kěkoateng i kamene. lą masingką u i kamene 
tawe tumanje matoghasě; i kamene semben tutuhu 
těntiro-Ku ringangu satia si Sia. Baug'i kamene lą e seng 
něnope tukadě sêmbau, kų tawęu sarang sěngkatau 
makapěhěping. ? Pětahěndung ini: | sai-saim makoą 
taumatan setang e, manga tahakontiang ku mameweu 
watangenge tau Yahudi e, kaiso kawe waline, sarun Takų 
koateng sarang i sire měsuba su těngonu. Kų i sire sarung 
makakasingką u lą e kųukěndag'i kamene. 10 Ualingu i 
kamene semben timuhų parenta-Ku tadeąu i kamene 
pakalaamumang, lą e sarung lai maněntanudě si kamene 
su tempong kasasigěsą humombang su kaguwąu dunia. 
Hombang ene sarung mariadi waugu ipěmaniką patiku 
umatě su dunia e. 1! lą eligha duměnta! Lukadewe 
pakapia apang kų tětaghuaneng i kamene, tadeau taweu 

sarang sěngkatau makahampasě bawalarě kalauntung 

i kamene su pěsasekę e. 1? | saim makawata e, sarun 
Takų koateng kere rihi su ralungu Walen Duata-Ku Susi 
e, kų i sie sarung mêtumana sene sarang karêngu e. 
Arengu Ruata-Ku, ringangu arengu soan Duata-Ku -- e 
Yerusalem buhu kų sarung matěntung bọu sorga, wọu 
anun Duata-Ku -- sarung Taku bohekang su watangeng 
e. Kerene lai areng-Ku wuhu e sarung Taku bohekang su 
watangenge. 13 | saim makadingihé e, pěnaungko apang 
ku ilčhengetangu Rohkě u Ruata e suapan jamaatě!" 

14 "Baugu malaekatu jamaatě su Laodikia, bohęko kere 
ini: Kai ini e tatanatan Mawu Amin, Sahidi kų satia 
ringangu těngadě, simbulu patiku apan niriadin Mawu 
Ruata. 1° lą masingką u apan nikoą i kamene; la masingka 
u i kamene walinewe matěho ringangu walinewe lai 
matěti. Tuhu hinone i kamene e kai pią u sěmbaų bou 
rarua ene! 16 Kaiso i kamene kai masalumighang; matèti 
baline, matěho malaing baline. Kai ualingu ene i kamene 
sarun Takų i kue luačng bọu mohong-Ku. 1? Ungkuěng 

i kamene, 'I kami e kalą dingangu tawẹu tala, i kami e 
tawe kakawusangu apa.' Arawe i kamene wěga kawe 
kasigěsą e ringangu enę e makątatalěntų kakakoą i 
kamene e! I kamene e kai kasiang, těntole ringangu wuta. 
18 Ualingu ene la maněgu si kamene tadeau i kamene 
měmělli wulaeng bou lą, mangalene wulaeng sahi, tadeau 
i kamene makala. Pamělliko lai pakeang mawira wọu la 
tadeąu i kamene měpakeang ku měhěmbung kakakoą 

i kamene těntole e ringangu makąmamea e. Dingangu 
pamělliko lai undang kų buha su matang kamene tadeau 
i kamene makasilo. 19 Apaeweng i kěkěndagě-Ku e, 
seng i sire Takų sěsasačng dingangu Takų gěgeserang. 
Ualingu ene ute, pětěngkaradingko i kamene ringangu 
pěmpětobatěko wọu kalawou rosang kamene. 20 Kakělla! 

la dudarisi su těngon tukadě ku mąnengkelě. Kereu 
pią u makaringihě tingihě-Ku, kų manope tukadě; lą e 
sarung sumuě měsombang i sie, lą e sarung kumačng 
sěngkakačng dingange kų i sie kumaêng sěngkakačng 
dingang-Ku. 211 sire apan nakawata, sarun Taku ipakawala 
maiang su kararatuang-Ku sěngkakaiang dingang-Ku, 
keręewe lą sěsaku malaing seng nakawata kų orasě ini e 
maiang dingang i Amang-Ku su kararatuang'E. 22 | saim 
makądingihě e, pêmpênaungko apan ilěhengetangu 
Rohkě u Ruata e suapan jamaatě!" 

1 Naliung ene ia sayewe nakahombang papasilo. 

la e nakasilo tukadě sěmbaų su sorga e natope. 
Bọu ene kinaringihěko lai pią tingihě nąung seng bọu 
měměmisara si sią kere tingihu napiri. Tingihě ene 
něbera, "Endaj e awj solong ini. lą e mapasilo si kau apa 
ku sarung mariadi." 2 lą e apidu nilohočngu Rohkě u 
Ruata. Mase ią nakasilọ e su sorga e kai pią kararatuang 
sěmbaų, kų pią sěngkatau malang su kalaianeng e. 
3 Gatine su sěnnang kere paramata Yaspis dingangu 
paramatan Sardis. Ene piąko rěndipahě sěmbua awą 
e kamumų něliwung kaderang kararatuang ene. ł Ene 
nělikų nělimbolong kaderang kawawantugě ene piąko 
lai kaderang kararatuang baline kalawọe ruam pulo čpą 
su waų e. Sene tangu nikaianengu těmbonange i sire 
ruam pulo čpą su kataune měmpělěluheng pakeang i sire 
mawawira ringangu makotane wulaeng. ? Bọu kaderang 
kararatuang ene e naměsj e tualagě měkěkilą mase pią e 
tingihu rěllų měgěgaghalědų. Kų su těngong kararatuang 
ene e piako lai oborě pitumbaų kądarikọ; kų kai ene 
Rohkě u Ruata, arěgang pitu. 6 Malļaing kěkačbakeng su 
těngong kararatuang ene e pią apa kakěllačng mąngawę 
laud'u kasěnačng, matilang kere galasě. Kądalikų su 
kaderang kararatuange, suapan sěndihange, pią diadikang 

čpą, kų su těngone ringangu su likude napěpidu mata. 
7 Diadikang humotong, kakěllačng kere singa. Karuane, 
kere sapi ese. Katěllune pią gatine měsulungu ghahiu 
taumata. Arawe kačpą e, kěllačng kere manų kamamaresé 
kątěllą e. 8 Kačpą u riadikang ene nahiąu panide pètaha 
čnnung, mase napěpidě dingangu su sěhaweng dalunge 
napenẹę u mata. Êllo hěbi manga riadikang ene hanesě 
měkěkantarjį tawę čdone, "Susi, susi, apakasusiko Mawu, 
Ruata Makawasa; ku ene, ringangu seng ene, dingangu 
ene sěntinią." ? Kačpą u riadikang ene e měmpěkěkantari 
u kakantari daralo, adaté dingangu tatarimakasę si Sie 
ku maiang su kaderang kararatuange, ku kai i Sie ku 
biahě sarang karêngue. Ku su orasu manga riadikang 
ene mêmpêkêkantari, 10 tangu i sire ruam pulo ěpą 
měngangahą e němpětěngkasumagě su těngon tau 
kukaiang su kaderang kararatuange, mase němpěsuba si 
Sie kų biahě sarang kakalě e. Bọu ene i sire e nčmpěneledu 
manga makotan sire e su těngong kaderang kararatuange 
ringangu něbera, 1t "O Mawu, o Ruatang kami! Samatang 
i Kau Mawu e wotonge makatarimą u raralo, adaté 
dingangu kawasa. U kai i Kau něndiadi patiku sabarange, 
ringangu kai su ralungu kapulun'U lai patikų e seng nariadi 
dingangu něbiahě." 

1 Ené ia nakasilo bukě madarulung sěngkalěpa su 

liman Sie ku maiang su kaderang kararatuange. Bukě 
ene e napenẹ u wohẹ su ruamběka nisasegelu segelé 
pitumbau. 2? Mase ią e nakasilo maląekatě sěngkatau 
matoghasě kapělěluntingihe maihą, "Kai i sai wotonge 
maměka manga segelě ini ringangu měmingkahě buké 
ini?" 3 Kaiso bae su sorga ore lai su dunia e, arau 
manilaing su alungu dunia e, tawẹu sarang sěngkatau 
ku makawingkahé bukě ini, ringangu makasilo solong 
dalunge. 4 Tangu ią e měngkatewe apa limungkang 

marehe batųu tawẹ u sarang sěngkatau relaing botonge 
mamingkahě bukě ene, ringangu makasilo solong dalunge. 
5 Mase sěngkatau wọu i sire mêngangahae něbera si 

sią, "Abe sangi! Kakělla! Singa wọu walag'i Yehuda, 
palahěnton Daud masěllahě e, seng nakawata. | sie 
wotonge měměka segelě pitu e ringangu měmingkahě 
bukě ene." 6 Bọu ene ią e nakasilo Ahusu Domba sěmbaų 
dudarisi sutaloarang kaderang kararatuange, lêliwungang 
u riadikang biahě čpą e ringangu kêbi pangaha ene. 
Ahusu Domba ene kakěllačng alingkai kere seng bọu 
nipotọ. | Sie pią sungene pitu ringangu matane pitu: ku 
kai rohkě arěgam pitu wọu Mawu Ruata kų seng nirolohě 
solong kaguwau dunia. 7” Bọu ene Ahusu Domba ene e 
himaung, kų něngalą bukě mądarulung ene e wọu lima 
koanengu tau maiang su kaderang kararatuange. ê Ene 
Ahusu Domba e kapěkěkoą e kerene tangu, riadikang 
biahě čpą e ringangu manga měngangahą e i sire ruam 
pulo čpą e němpětěngkasumage su těngone. | sire 
nahiąeng kěcapi Ilumbelekang e ringangu wohogě 
bulaeng lohone kamania ku kai manga e kakaliomaneng u 
kawanuan Duata e. ° I sire měmpěkěkantari u kantari buhu 
sěmbua: "I Kau e hinone makapěngalą bukě ene ringangu 
makapěměka manga segele. Batųu i Kau e kai seng nipate, 
ringangu kahiang kapapohongu'E, taumata wọu kěbji 
hěnto, wọu kěbi haghing bera, něgara ringangu wansa e, 
niwělliangu waug'u Ruata. 10| Kau e seng napakariadin 
sire sěmbaų bansa pamamilečng manga imang, tadeau i 
sire mětangkiang Duatang kite, dingangu měparenta su 
wowon dunia e." 11 Kutẹu ja nakasilo kapia. la nakaringihě 
tingihu maląekatě hiwune ringangu yutane kalawọe. | 
sire mahundarisi měmpělěliwung kaderang kararatuang 
dingangu riadikang biahě čpą e ringangkewen manga 
měngangahą e. t? Kų i sire měmpěkěkantarj u tingih'i 

sire malaihą, "Ahusu Domba kų naung seng nipotọ e, su 
hinone wue makatarimą u kawasa, kakakala, kapeleesa 
ringangu katoghasě e; i Sie hinong adateng, bantughang 
dingangu hanesě daločng!" 13 Mase ią nakaringihé patiku 
diadikang su langi, su dunia, su alungu dunia ringangu su 
ralungu laudě -- nimbų e patiku diadikang su kaguwau 
dunia ini e -- měkěkantari, "I Sie ku maiang su kaderang 
kararatuange, ore Ahusu Domba e, kai kalahumpakengu 
raralo, ringangu adatě, dingangu kawawantugě dingangu 
kawasa waugu sarang karěngu e!" 14 Tangu riadikang èpa 
e němpěsimbahě, "Aming!" Ku měngangahą e malaing 
němpětěngkasumagě němpěsuba. 

1 Bọu ene ią nakasilo Ahusu Domba ene něměka 
6 segelě humotong bọu taloarang segelě pitu e. Mase 
ia nakaringihě sêmbau bọu riadikang čpą ene něberau, 
"Mahje!" Tingihe alingkai tingihu rěllų. ? Ene ia nčmandą 
e, kuteu sěngkakakělla kawe pią kawalo mawira sěmbaų. 
Sumasakene kai mangumbele papiti, ku nighěllirangu 
makotane sěmbaų. Kų i sie rimaleng měsulungu tau 
nakawata tamai manaweng bata e. 2Bou ene Ahusu 
Domba e něměka segelě karuane kų ią e nakaringihě 
diadikang karuane něbera, "Mahje!" 4 Mase piaewe 
kawalo waline sěmbaų siměbang kapia. Kawalo ene 
awa emahamu. Sumasakene nighěllirangu kawasa 
iapangala pêdarame wou wowon dunia, tadeau taumata e 
měmpěpapate. Ku i sie nighěllirangu aghide peda masaria. 
5 Mase Ahusu Domba e něměka segelě katěllune. Ku ią 
e nakaringihě diadikang katěllune něbera u, "Mahje!" lą 
němand4ą e, sěngkakakělla kawe kawalo mitung sěmbaų. 
Sumasakene mangumbele timbangeng sěmparě. © Kų ią 
e nakaringihě pią apa kų daringihang měsulungu tingihě 
lyčnggo wọu taloarang diadikang čpą ene. Ungkuěngu 
tingihě ene e, "Gětung mapia sěliterě e arěgang saghedě 


PÊLALAHE 6.7—15 753 


su sahěllo, dingangu gětung gahi e waline těllung literě e 
malaing arčgang saghedě su sahěllo. Kaiso kumbahangbe 
měgagholọ u manga kalung zaitun dingangu waelu 
anggorě e!" 7 Bọu ene Ahusu Domba e něměka segelě 
kaépa e. Kų ią e nakaringihě diadikang kačpą e něbera 

u, "Mahje!" 8 lą e timatingang, kate u sěngkakakěllą e 
pią kawalo sěmbaų gatine wilosě. Sumasakene arenge i 
Papate. Ku bọu likude i sie tětolečng i Runiang Papate 

e marědu-rěduhě. Kų irědua e piněgělikangu kawasa 

su kačpą u ralohon dunia e, tadeąu i sire makapěmate 
lumiung pěsasasekę e, lumiung karalunusě, lumiun 
sahinda dingangu lumiun manga binatang dulu. ? Bọu 
ene Ahusu Domba ene něměka segelě kalimane. Ene ią 
nakasilo su alungu pananěmbaěnge pią manga himukudu 
taumata apan pinate ualingu i sire měmpanoghasě 
tatanatan Duata ualingu pěsasahidin sire. 191 sire někiąen 
tingihě maihaą, "Mawu Kasěllahenge, susi ringangu 
kahěngang! Delaing kąděngų e, kų i Kau Mawu wuhų e 
managhupia ralohon dunia kų měhukung i sire ualingu 
seng němate si kami?" 11 Sěngkatau-sěngkatau wọ'i 

sire e nighěllirangu lakų e mawira manandu. Mase i 

sire nipěngiloahě kądodọ, sarang seng natimų e manga 
ringangi sire apan munara sěmbaų e ringangu manga 
ana u sěmbaų i sire, sarung pateèng kere i sire. 12 Mase 
ia nakasilo Ahusu Domba e něměka segelě kačnnunge. 
Tangu nělinuhe maiha-iha. Matangěllo nětěngkaitungke 
kere heką kasahě, dingangu wulange nětěngkahamų 
kere raha. 13 Manga wituinge něngkahondosě bou langi 
solong bowon dunia měsulungu wuang ara mangangudą 
nighinggou anging malaiha. 14 Langį e napua kere karětasě 
nirulung kų kěbi bawulurange ringangu tatoarenge 
nipěbaweho wọu ěnną e. 19 Mase mararatun dunia e, 
ringangu masasariane, mawawahanine, mararotong, 

dingangu mangangawasa, ringangkewelain taumata 
waline e, baewe êllang arau waline, kěbį e měmpěkěmbuni 
su ralungu manga liang dingangu su manga kěllę u watung 
bulude. 16 Su manga wulude ringangu manga watu e, 
i sire lyčnggo u, "Kačnsą e si kami! Buniko i kami wọu 
matan Sie ku madima su kaderang kawantugě e, ringangu 
wọu ralangehu Ahusu Domba e. 17 Ěllon gěnggange seng 
narěnta, ini i sire seng měngukahu ralangeh'i sire, kų 
taweu sarang sěngkatau makapětatohą su těngon sire!" 

1 Bọu ene, ia nakasilo maląekatě épa u katau rudarisi 
7 su pungu anging čpą. | sire měmpěněnaghe anging 
čpą su dunia e tadeąu kumbahangbe pią anging tumių 
surulunge arau su laudě, arau su manga kakaluang. 
“Mase ia nakasilo maląekatě baline sěngkatau siměpų 
bọu sěbangengu čěllo e. I sie měběbawa segel'u Mawu 
Ruata kų biahě e. Dingangu tingihe maihą maląekatě 
ene někui maląekatě čpą u katau ku seng nakahombang 
kawasa, wọu Ruata baugu i pěnggolang dulunge arau 
laudě. 3 Maląekatě ene něbera, "Hědoko wue měnggolang 
dulunge arau laudě arau lai manga kakaluang, kereu i 
kami e ren tawe něněnialan segelě su rěhų u manga 
mětatangkiang Duatang kitę e." 4 Mase ią nipaulikangu pią 
taumata i sire 144.000 su kataune nitialačngu segelé bou 
Ruata e su rěhų i sire. I sire ene ute niala bọu kawanuan 
Israelě bọu hěnton sire mapulo dua; ° bọu apang hěnto 
e nialą i sire pětahą 12.000 su kataune. Ku kai wọu 
hěnton: Yehuda, Ruben, Gad, ê Asyer, Naftali, Manasye, 
7 Simeon, Lewi, Isakar, 8 Zebulon, Yusup, dingangu i 
Benyamin. 2Bou ene ią nêmanda e lai, sěngkakakěllane 
kawe naung laudu taumata e kų tawẹ sihinge kakěpale -- 
kų taweu sarang sěngkatau makarekeng kalawoe. | sire e 
kai taumata wọu patiku umaté, hěnto wansa arau wera. 
Pakeang i sire mananandu sěmparesě mawira dingangu 

kapěnědene manga kalěpang kalum palěm su limane, 

kų i sire malawọ ene mahundarisi tutatêngo kaderang 
kawawantugě e dingangu tųtatěngo Ahusu Domba e. 

10 Mase ringangu tingihe maiha e i sire měmpělěěnggahu, 
"Kasasalamat'i kite e rarěntane kai wọu anun Duatang 
kite, maiang su kadera mawantugě e, dingangu wou 
Ahusu Domba ene!" 1t Kalawou malaekatě e kai naung 
mahundarisi mělěliwung kaderang kawawantugě e 
ringangu manga těmbonange ringangkewen diadikang čpą 
e. Manga maląekatě e měngkatewe němpětěngkasumagě 
sutěngong kaderang kawawantugě e, bọu e něsuba 
Ruata. 121 sire nčmpěberang, "Aming! Dalo su Mawu 
Ruatang kite kasěllahenge ringangu pelesa. | Sie 

hinong pědalemboěngu haghin daralo ringangu 
pěmamantugě. | Sie kai kawasa, ringangu matoghasě 
sarang marěngų-děngu! Aming." 13 Sěngkatau wọu manga 
těmbonange ene e nakiwalo si sia, "I sire nêmpêluheng 
lakų e manandų mawira ini e, i sai wue i sire dingangu 
kai wou apa rarěntane?" 1⁄4 "lą běga wue, tuang! | tuang 
sěsane masingką," ungkuěngku. Tangu i sie něberą e si 
sią, "Ini e kai i sire apang seng nasalamatě bọu kalawọu 
tatumbiagě gaghaghuwa. | sire seng bọu němpanguhasě 
lakų i sire niapakawiran dahan Ahusu Domba e. 12 Hakiu 
ene i sire mąhundarisį su těngong kaderang kawawantugu 
Ruata e, ringangu měkěkaliomaneng si Sie baewe ěllo arau 
hěbi su ralungu Walem Mawu. Dingangu i Sie ku maiang 
su kaderang kararatuang'E sarung sumongo ringang i 

sire mědeąu maněntanudě si sire. 16 | sire semben tawe 
sau makapěndang mahutung arau marou; matangěllo 
arau pědisě maihą e semben tawe makahěngisě si sire, 

17 batuu Ahusu Domba e kų maiang sutaloarang kaderang 
kawawantugě e sarung makoą měngangahą i sire. | Sie 
sarung měngahą i sire solong simbulu ake u pêbawiahé. 

Ku Duata e sarung mangěmų kalawou ake u mata wou 
matan sire." 

1 Ene, saraeng Ahusu Domba ene e nělěkabe segel 

kapitune e, tangu měngkate sěngkianų e sorga e 
kiměndį mangawe mêloarang kaorasě dèngu e. 2? Mase 
ia nakasilọe maląekatě, i sire pitung katau mahundarisi 
su těngon Mawu Ruata, kų i sire nighělirangken 
napiri pitumbua. 3 Sěngkatau maląekatewe waline kų 
manalendeng pěnanawungang buwų wọu wulaeng, 
himaung ku dimarisi su têngon pananěmbaěng. 
| sie nighělirangu kamania malawọ, itakidewe su 
kakaliomanengu manga kawanuan Duata tadeąu itawung 
su pananěmbaěng bọu wulaeng čndaj su těngong 
kaderang kawawantugě e. ^ Nihindọ u kakaliomanengu 
manga kawanuan Duata e, tipung buwu rudélli e tutiowolé 
bọu limang malaekaté ku dudarisi su têngon Mawu Ruata 
e. > Bọu ene malaekatê e něngala e pananawungange, ku 
nitahočngu putung bọu pananěmbaěnge, mase nikaese 
solong bowon dunia. Tangu gimalědų e rěllų dingangu 
někilą mětětatiwalesě, dingangu nělinuhě.  Bọu ene, i 
sire pitu manga maląekatě e měmpąngumbelę napiri pitu 
e, nêmpêdariahi e mětių napiri. 7 Maląekatě humotonge 
nětiųeng napirine, ute sěngkianų e nirasehangu tahiti 
kompelě, dingangu putung laų u raha solong bowon dunia. 
Sěngkatěllung kapahiakengu dunia e nasuę e natutung; 
kerene lai sěngkatěllung kamonaěngu kakaluang e, 
dingangu apaewen děmpugě melong e. 8 Mase maląekatě 
karuane nětių e napirine, tangu pią e apa masaria-saria 
kų kinasilo kere wulude rudélli niwahung solong laudě. 
Sěngkatěllung bahageangu laudě e nakoą daha, ? kų nate e 
sěngkatěllung kapahiakengu riadikang su laudě; kerene lai 
nasuẹę e naupu sěngkatěllung kapahiakengu manga kapalé 
e. 10 Bọu ene malaekatè katěllune nětiųeng napirine, tangu 

wituing gěguwą sêmbau, rudélli kere utu, nanawo wọu 
langi, kų nanawo su sěngkatěllung kapahiakengu manga 
salų dingangu manga simbulu ake. 1t (Arengu wituing 
ene ute, i"Mapai”.) Tangu sěngkatěllung bahageange 
wọu ake e napai, dingangu malawọ-lawọ taumata nairi u 
pěnganginung ake mapaj ene. 1? Mase maląekatě kačpą 
e nětiųeng napirine. Tangu kinapěpele sěngkatěllung 
bahageange wọu matangěllo, sěngkatěllung bahageange 
wọu wulang, dingangu sěngkatěllung bahageange wọu 
manga wituing hakju niwų e sěngkatěllung bahageange 
wọu toghasu sěnnang i sire. Kerene lai sěngkatěllung 
bahageangu ěllo e marěndung, dingangu kerene lai 
sěngkatěllung bahageange wọu hěbi. 13 Mase ią nakasilo, 
tangu ią e nakaringihě pią manų kamamaresě sěmbaų 
tutélla marange su winangaeng, kąčnggahe, "Silaką! 
Silaką! Silakaete patiku umaté su dunia kereu makaringihe 
maląekatě tatěllu waline e němpětių napirin sire sarung!" 
1 Bọu e maląekatě kalimane nětiųeng napirine, ku 
9 ia nakasilọ e wituing sčmbaų nanawo wọu langi 
solong bowon dunia. Bituing ene nighělirangu kakunsi'u 
tigalų'u papate e. ? Tangu wituing ene e nělekese tigalu 
u papate e, kų tipu e siměbangke wọu ralunge kere 
tipun sunggilě gagherę. Matangěllo ringangu winangaeng 
narěndungken tipu wọu tągialų ene. 3 Mase wọu ralungu 
tipu e nahunsěbangke manga kalimbotong kų diměllusě 
solong dunia e. Manga kalimbotong ene nighěllirangu 
kawasa mêsulungu kere nighěllį su manga wakunang. ^ I 
sire isěsěding měmate rěmpugě, arau manga kakaluang, 
arau mangąewe sasuang baline. I sire kětąeweng botonge 
tuměmbo taumata su apang děhų e tawẹę segele wou 
Mawu Ruata. > Manga Kalimbotonge tawe nipakawala 
měmate si sire ene, kaiso kětąben pěměmanti si sire 
gěnnangu lima wulang. Giadu pananunsarang manga 

kalimbotonge měsulungu ghiadu kiking bakunang. 

6 Su ghěnnangu lima wulang ene, i sire mětětawakali 
sarang měmpěkate, kaiso i sire mang tawe měmpěkate; 

i sire mapulu mate, kaiso papate e kai marau wọ'i sire. 

7 Kakakoą u kalimbotong e mąnihing kawalo ku seng sadia 
měmpěsekę. Su těmbọ i sire kai pią apa kere makota 
wulaeng. Gatin sire mêsulungu ghatin taumata. 8 Utą i 
sire měsulungu utą u manga wawine, ringangu isin sire 
mêsulungu isin singa. ° Sěbą i sire nihawengangu apa 
mangawe laku uase. Tingihu papanid'i sire e mêsulungu 
tingihu ghapačngu kareta wěbolengangu kawalo ku 
němpěngalo su ralungu pěseketang. ° Pią tolen sire 
ringangu pią sasipi e kere sasipį u wakunang. Ku su tolene 
ene e pią toghase ipanunsara taumata su ghěnnangu lima 
wulang. 1! Pią datun sire ku měpěparenta si sire, kų datu 
ene ute maląekatě čndaj mětětalung tigalų u papate. 
Arenge su werang Ibrani e Abadon; dingangu su werang 
Yunani e Apolion (kų mangalene "Měnggaghoghahě"). 

12 silaka humotonge nalių e. Bọu ene piako lai silaka 
darua himombang. 13 Tuhų e malaekatèé kačnnunge nêtiu 
e napirine. Tangu ią e nakaringihe tingihě nasěbang bọu 
wukung pananěmbaěng bulaeng ěpą e su těngon Mawu 
Ruata. 1⁄4 Tingihě ene e něbera su maląekatě kačnnunge 
u, "Lukako maląekatě ěpa kalaiki su Salų u Efrat e!" 15 Ku 
maląekatě ěpą e nidaluką e. | sire seng niriahi nipětatudę 
baugu orasé, ěllo, wulang dingangu taung ipąmate 
sěngkatěllung bahageange wọu patiku taumata. 16 lą e 
nipaulikangu kakěpalu měsasekę su wowong kawalo e rua 
hasų su yutane. 1 Ku su ralungu papasilo, tinganengku e 
ute kai manga kawalo ene ringangu manga sumasakene. 
Manga sumasakene měmpělěluhen lakų uase awae 
mahamų sala rudělli biru měsulungu watung paramata, 
ringangu maririhě kere malelang. Têmbou manga 

kawalọ e měpěpapangawę u těmbọ u singa ringangu 
wọu mohonge sěsěbangengu putung, tipu ringangu 
malelang. 18 Sěngkatěllung bahageange wọu taumata 
nate ualingu hombang tatěllu e; putung, tipu ringangu 
malelang kų susêbang bọu mohongu manga kawalo 
ene. 19 Katatoghasu manga kawalo ene kai su mohong i 
sire ringangu su tolen sire. Tolen sire e kai mêsulungu 
těmpu pią těmbọ e. Kų dingangu tolen sire tangu kawalo 
e manunsara taumata. 2? Kai Ičmben taumata apan ta 
nikapateng hombang ene, tawe lai měmpěněntangu koa 
u limang sire hala e. I sire tawe měmpangědo měsuba 
manga rohkě dalakisě dingangu manga pakaluang bọu 
wulaeng, salaka arau tambaga, watu ringangu kalu kų 
tawe makasilo ringangu makaringihě, arau lai makaraleng. 
211 sire malaing tawe měněntangu kakanoą i sire ralakisé 
kere, pêmamate, daghusě, pěsasundalě dingangu tako. 

1 Bọu e ią nakasilo sěngkatau malaękatě malintoj 
10 baline limintų bọu sorga. | sie malahêmbungu 
winawa ringangu pią déndipahé sěmbua něliwung 
těmbọ e. Gatine sųsěnnang kere matangěllo, ringangu 
laede kere rihi putung. 2Su limane pią bukě dulung 
kadodọ mąbawingkahě. Laede koaneng mątatahida su 
sasi, arawe kaihi e matatahida su rulunge. 3 Mase i sie 
něngěnggahu tingihe maihą kere pêmamunggalo u manga 
singa. Sarangken maląekatě ene wouten něluntingihě e 
ute nisimbahengken děllų pitum bua ringangu tingihe 
měgěgaghalļědų. #Saraeng děllų pitu ene e něgaghalědų, 
ią mapulų e mamohę, kai ią nakaringihe tingihě bọu 
sorga něbera, "Lěmping bue apan niweran děllų pitu 
e; kumbahang iwohẹ!" > Mase malaekaté kinasiloku e 
rudarisi su laudě dingangu su rulunge ene, něhengkę 
limane koaneng solong langi. ê | sie něsalu su arengu 
Mawu Ruata ku biahě sarang marêngu-déngu, něndiadi 

langi, dunia ringangu laudě dingangu lohone patikų. 
Maląekatě e něbera, "Tempone e sembeng tawe ikačdung! 
7 Kai kereu maląekatě kapitune e měnių napirine, ute 
Mawu Ruata e sarung mapakasěhų u hingidu rahasiane, 
kereewe seng nihabare su manga ěllange, mangąe nabi 
e." 8 Bọu ene tingihě kų bọu taku kinaringihé bọu sorga 
e, něsaų kapia něbera si sią, "Dakọ e ala dulungu bukě 
mabawingkahé pai su limam maląekatě kų dudarisi su 
laudé dingangu su rulunge ene." ? Tangu ią e malaing 
natamai solong anun maląekatě ene e, ku mědědorong 
tadeąu i sie mangonggọ u bukě dulung kądodọ ene si sią 
e. | sie něbera, "Daekeko kų kačngko ini e. Su ralungu 
tiangu e i sie sarung mapai, arawe su ralungu mohongu e i 
sie marěngang kere ghulang katiupang." 1° lą e měngkai 
nangala bukě dulung kadodọ ene e wọu limane kų takų 
nikakačng. Su ralungu mohong tangu temange mang kere 
temangu gulang katiupang, kai sarąeng takų niěllų, tangu 
su ralungu tiange kai timemang mapai. 1t Su samurine ia 
e niparentačng, "Bokąko lai sěnsule hengetangu Mawu 
e mąanun manga umatě e, arau wansa, mangą e wera, 
ringangu mangą e mararatu e." 

1 Bọu ene ia nighěllirangu kalu sčmpědi mangawe 
1 1 těking sasuką sěmbua, mase nioro u, "Dakoko 
pěngukurě Balem Mawu ringangu pananěmbaěnge. 
Dekeneko měnsang kalawọe taumata němpěkaliomaneng 
su ralunge. ? Kai abe pěngukurě děllahě su likudu Waļem 
Mawu e, batuu tampa ene kai seng nionggọ su taumata 
apang tawe makakirala Mawu. I sire sarung měndaralitą 
soa susi e ghěnnangu ěpą u pulo dua su wulange karěngų 
e. 3 lą e sarung dumolohu sahidi-Ku e ruang katau 
apěluhem pakeangu mělutu, ringangu i sire sarung 
mamoką u hengetang'u Mawu Ruata e 1260 su ěllone 
karěngų e." 4 Sahidi rarua ene ute kai kalun zaitun darua, 

ringangu ralaedu solo rarua su těngon Mawung kaguwąu 
dunia e. è Kereu pią u manaluka si rědua apěkěkoą dalaki e 
ute pią putung suměbang bou mohong i rědua e ipaminasa 
kalawọu apan dumaroką si rědua e. Ualingu kakakoą 
kerene ute, patiku taumata apang měmpěndalai si rědua e 
ute sarung ikapate. ê | rědua e malaing pią kawasa waugu 
měhěping langi e tadeąu tawe rumasehě karênguewen i 
rědua e mąmoką u hengetangu Mawu Ruata e. | rědua 

e malaing pią kawasa waugu kěbi simbulé, ipamalui ake 
ipakakoą daha. Dingangu si rědua e malaing pią kawasa 
waugu měmahang dunia e ringangu haghin sigěsą, 
baląewe měnsang su tempo sude koateng tuhų kapulun 
dědua e. 7” Sarąeng i rědua seng natagapi pěsasahidin 
dědua e tangu, binatang kų sarung suměbang bọu tigalų u 
papate e sarung dumoka si rědua. 8 Tangu kasuang'i rědua 
e sarung madaliwatedé sutaloarang daleng mawěnahě 

su soa ghaghuwą e pią e Mawun dědua nigaghantong. 
Sasaliling arengu soa ene ute Sodom arau Misirě. 

9 Taumata wọu patiku nêgara, hěnto, wera, ringangu 
wansa e sarung makasilo maiet'i rédua e karěngų u těllu 
ěllo, ringangu tawe mapakawalan manga maietě ene 
ilěbing. 1 Tumanąu dunia e sarung mahuluasu kakaten 
sahidi rarua ene. | sire sarung měmpěsaliwang dingangu 
měmpědaringo u kakěngkunang batųu nabi rarua ene 

e seng nakarěntang haghing papahang su kěbi taumata 
su dunia. 1t Naliųen těllu ěllo ringangu sěmpotọ, pią e 
singongong pěbawiahě e wọu Ruata e, kapia saų simuě su 
ralung'i rědua nabi ene. I| rědua e něbangung nahundarisi, 
hakju kěbį taumata e nakasilo si rědua e něngkatakų 
tawẹ sihinge. 1? Kų Bọu e nabi rarua ene e nakaringihe 
tingihě maiha kukui si rědua e wọu sorga e, "Ěndaj e 

awi solong ini!" Mase su têngoen dumaroką si sire, i 
rědua e nětěngkasapuą solong sorga, mąlahěmbungu 

winawa. 13 Tangu su tempo ene nělinuhě ku makatataku. 
Ku sěngkapulong kapahiakengu soa ene naopehé, kų pitu 
hiwu su kataune e něngkapaten linuhě ene. | sire lai waline 
e mangkewen něngkatakų tawe sihing'e, ku bọu e i sire 
nědalo kasěllahu Ruata e su sorga. 14 Hombang karuane 
e seng napaghohě. Kai kakěllako hombang katěllune e 
selaing maligha makatole. 1° Bọu e, maląekatě kapitune 
nětių e napirine, tangu kinaringihe tingihě malaiha-iha 
su sorga měběbera, "Kawasa waugu měparenta dunia e 
orasě ini kai seng su limang Mawung kite dingangu Ratu 
Mananalamatě kų ikěkědon'E. | Sie sarung měparenta 
sarang karěngųe!" 16 Tangu i sire ruam pulo čpą manga 
těmbonange kų mąiang su kaderang kawawantug'i 
sire su têngon Mawu Ruata e, němpětěngkasumagě 
ku něsuba Ruata. 1? Ungkuěng i sire, "Mawu, Ruata 
Limembong Kawasa, kų ene ringangu seng těbe ene! I 
kami makitarimakase si Kau, batųu i Kau seng nangumbele 
kawasan'U masaria, ringangu seng nanêta e něparenta! 
18 Taumata apang běgang Mawu e, němpěnulu, u seng 
tempone i Kau mapasěbangu ralangehu, ringangu semben 
tempone i Kau měhukungu taumata nate. Seng ini e 
tempone měmalawuhu wawalarě saghedě baugu manga 
éllang'U manga nabi, dingangu su kěbį kawanuan'U apang 
měmpěkěkaliomaneng si Kau, matěllang arau rarodo. 
Seng ini e tempone mědeąu mapakawinasang apan 
maminasa dunia e!" 1? Tangu, Balem Mawu Ruata su sorga 
e natopẹ e, ku nikasilọ e Peting Pědariandi e su ralunge. 
Ene sěngkianų e někilą mědědahenesang, dingangu pią 
tingihu rěllų měgěgaghalědų dingangu mabawengesé, 
apidu nělinuhě dingangu pią tahitine kompelě malawo. 

1 Ene kinasilọ e su langi sěmbaų tanda makadalinau 
12 tawe sihinge. Ku pią e tau wawine sěngkatau ku 
matangěllo e nakoą kere pakeange, arawe rararisikange 

su wowom bulang. Su těmbọ e pią paporonge wituing 
mapulo dua. 2 Bawine ene měběbawa kapapia, kų ualingu 
seng tempone měhěnding, tangu i sie mąmansagu 
kalikine. 3 Mase nakasilo kapia apa makadalinau su langi. 
Pią naga mahamu gěguwą-guwą sêmbua ku těmbọ e 
pitu ringangu sungene mapulo. Su apan těmbọ e pią 
makotane pěsěmbaų. ł Dingangu tolene ipěměmolļeng 
sěngkatěllung kapahiakeng bọu manga wituing su langi, 
ku iwěbahunge solong dunia. Naga ene e rimarisį su 
těngon tau wawine kų seng tempone měhending e, 
mědeąu manelohě dario e su kawawantele. : Mase 

tau wawine ene něhěndingken sěngkatau rario ese kų 
sarung měparenta patiku umaté dingangu těking uase. 
Arawe rariọ e kai niaho wọu tau wawine ene e, ku bọu 
ene nitonda su anun Mawu Ruata su těngong kaderang 
kawawantugě e. ê Tangu tau wawine ene e timalang 
solong banua tą taune, su tampa kų seng nisadian Duatae 
waug'i sie. Sutampa ene hikinang gênnangu 1260 su 
éllone karěngų e. ” Ene su sorga e nariadi e pěsasekę. | 
Mikhael dingangu manga malaekatě e měmpěsěsekę 

u naga ene. Naga ene měsěsekęewe i siren maląekatě 
rudoka si Mikhael. 8 Kutęu naga e kawe kinawata. | sie 
ringangu manga malaekate seng taipakawala say mětaną 
su sorga e. Naga masaria ene nirémme solong likude! 
Seng i sie naung têmpu seng maghurang ene e isěsěba 
setang arau rohkě dalakisé, ku měngěngakalě patiku 
dunia e. I sie nirčmmę su dunia sěngkarěmmę dingangu 
manga malaekate. 1? Mase ią nakaringihe tingihě maiha 
bọu sorga e měběbera, "Seng ini e tempone Mawu Ruata 
e měngambang umat'E! Kų orasě ini e Mawu Ruata e 
něnodę u kawasan'E kere sěngkatau Ratu. Kų orasě ini 

e Datu Mananalamatě kų seng nipěkědone ene malaing 
měněnodę u kawasane! Batuu apang mapěsěsalan manga 

aną u sěmbaų i kitę su těngon Mawu e ěllo hěbi, seng 
niapasêbang bọu sorga. I! Manga aną u sěmbaų i kitę e 
seng namatą u rahan Ahusu Domba e si sie, mase ualingu 
hengetang kahěngang bọu Ruata e ipěkěkakeken sire. | 
sire sadia měnarakangu pěbawiah'i sire sarangbe lai mate. 
12 Ualingu ene pahuluase sorga e ringangu kěbį apan 
mětětumaną su ralunge! Kai kąčngkěhang bue rulunge 
ringangu laudě e, batųu setange seng limintų solong 
anung kamene kų pědu marasai, u i sie kai masingką u 
tempone e seng kate lai kadodọ." 13 Su tempong naga 
ene nakapěndang u i sie kai seng nirêmme su dunia e, i 
sie nanětą e něnahusu tau wawine kų seng něhěndingu 
rariọ ese ene. 14 Arawe tau wawine e seng nighěllirangu 
papanidu kasiahe ghěguwą duamběka, tadeąu i sie 
tuměllą solong katatanakenge su wanua linggi, su tampa 
u isie sarung hikinang těllu taung dingangu měloara 
karěngųe, ku deng ikaingka bọu těmbočěngu naga. 1? Tangu 
naga e nanokaleng ake malawọ-lawọ bọu mohonge 
ipětětimona tau wawine e, tadeau i sie iapakaonodé. 
16 Arawe dunia e kawe nêtulungu tau wawine e; ku dunia 
e gimanganga kų nanelohé kalawou ake siměbang bou 
mohongu naga e. 17 Naga ene něbawaluang marehe su 
tau wawine e, hakiu i sie měngkatewe tamai nangalo 
hitene waline wọu tau wawine ene, kų patikuewe apang 
mararingihě su hengetangu Mawu Ruata e, dingangu 
apąeweng měmpěsěsahiding Mawu Yesus dingangu 
kawasane. 

1 (12-18) Mase naga ene rimarisi su apeng. 
13 (13-1) Bọu e ią nakasilo pią binatang sěmbaų 
èndai siměpų bou ralungu sasi. | sie pią sungene 
mapulo ringangu těmbọ e pitu. Suapan sungene nahią 
u makotane, dingangu suapan těmbọ e niwohekangu 
areng sěmbaų sasamedě su Mawu Ruata. 2 Binatang ku 

takų kinasilo ene luhude měpěpapangawę gahiu masang 
kambalọ, laede kere laedu běruang, dingangu sasimųe 
kere sasimų u singa. Mase binatang ene nionggolangu 
nagą e kuate sěsane ringangu kaderang kawawantuge, 
ringangu kawasane masěllahě. 3 Sčmbaų bou binatang 
těmbọe pitu ene kakěllačng kere pią lesę e gěguwą-guwaą, 
kaiso sembeng naule. Kaguwau dunia e měngkate 
rųdalinaų apidu kąpahuntolene binatang ene. 4 Kų i sire 
měmpěsěsuba su nagą ene batųu isie seng něgěllju 
kawasane su binatang ene. Ku i sire malaing měmpěsěsuba 
binatang ene. Ungkuěng i sire, "Tawę apa ku měsulungu 
binatang ini! Taweu makatoha měsekę dumoka si sie!" 

= Binatang ene měngkate niwala mohonge měběbera 
wawera malaotohě dingangu manungkeang Mawu. | sie 
niapakawala měparenta karěngų u čpą u pulo dua su 
wulange karěngų e. ê Mase i sie nanětą e něhinakang 
Duata dingangu manalama arengu Ruata. Kerene lai tampa 
katatanakengu Mawu Ruata, dingangu patiku apaeweng 
tumanąu sorga e nasuen tungkeange. ” I sie malaing 
niapakawala rumoka kawanuan Duata kų apamata si sire. 
Dingangu měkawasa su wowom patiku hěnto, wansa, 
ringangu wera, ringangu umatě kų seng nisarakang si sie. 
8 Binatang ene sarung subačngu patiku taumata apang 
měběbiahě su wowon dunia, tabeąu ketewe taumata 
apang arenge seng kadarolé kalamonan dunia niriadi e, 
su ralungu bukě u taumata wiahě tětaghuanengu Ahusu 
Domba e ku seng bọu pinotọ. ° Ualingu ene, kereu i 
kamene makakoa dumaringihě, ute pěmpědaringihěko 
habarě ini: 10 "Taumata ku hinong itaweng, mang sarung 
tawengang. Dingangu taumata ku hinong pateěngu papili, 
mang sarung patečng pilikang. Kai ualingu ene hakiu 
kawanuan Duata e hinon mědararagě dingangu satia." 

11 Mase ia nakasilo binatang sěmbaų baline siměpų bou 

ralungu dunia. Pią sungene rarua měsulungu sungen aną 
u domba. Tingihe měsulungu tingihu naga. 1? Su těngon 
binatang humotong ene i sie měpěpakę u kawasa masaria 
malaing kinahombange wọu binatang ene. Kaguwąu 
dunia ringangu patiku mětatumaną e, sěsihasačngu 
harusě měmpěsuba binatang humotong, ku hempange 
seng napia. 13 Binatang karuane e někoą e manga halě 
makadalinau gaghuwa. Su těngong kêbi taumata e i sie 
napakanawọen putung bou langi solong dunia e. 14 Kų 
kébi taumata apang měmpěběbiahě su wowon dunia e 
lčakalengu manga karalinau kų kěkoatenge su těngon 
binatang humotonge. Ku i sire kěbį e niorone apěděndarisi 
u tuladang binatang sěmbaų kų seng bou nilese u wara 
e, katewe mang těbe wiahě. 1° Binatang karuane ene 
niapakawala mapěbiahu tulada e, hakiu tulada ene 
wotonge měbisara ringangu mamate kěbiį taumata apan 
tawe mapulu měmpěsuba si sie. 18 Kěbį taumata e, bae 
gaghuwą arau rarodo, kala dingangu kasiang, ěllang arau 
kawanua, isěsihasan binatang ene mědeąu pěněnarimą 
u tatiala su limang sire koaneng arau su rěhų i sire. 
17 Taweu sarang sěngkatau makapěmělli arau makapěbalļų 
u apa-apa, kereu i sie tawẹ tatialane; mangalene arengu 
binatang ene hala e, arau rekenangu arenge. t8 Sini e 
hinong pią katatahuénna. | saing ku matahučnna ute 
makarekeng mangaleng dekenangu binatang ene batuu 
rekenang ene kai arengu taumata sěngkatau. Dekenange 
tangu kai 666. 

1 Bọu e ią nakasilo, ku sěngkakakělla Ahusu Domba 
14 e rudarisi su wowom Bulud'u Sion. Dingange 
pią i sire 144.000 su kataune kų su apan děhų i sire e 
mabawohe areng'E ringangu areng'i Amang'E. 2 Mase 
ia nakaringihe tingihě bọu langi kere ghalěgehu ake 
u tědunang gaghuwą dingangu kere galědų u rěllų 

maiha-iha. Tingihě ene ikěkaringihě kere tingihu kěcapi 
kěkobikangu manga měnanalange. ? Su těngong kaderang 
kawawantugě dingangu riadikang čpą e ore manga 
mananémbonange měmpělělikų kadera e, i sire 144.000 
su kataune e měkěkantari u kantari buhu sěmbua. Kantari 
ene tawe ikačndung i sai waline, su likudu i sire 144.000 
su kataune e kų seng niapakaliwiré bọu dunia e. 41 

sire ene kai apang kų tą turą e, měsulungu parawang, 
batųu tawe němpěněnenggehě manga wawine. | sire 
mahuntoleewe Ahusu Domba e balaewe solong apa 
ralengange. Bọu kalawọu patiku umatě e, i sire ene seng 
niapakaliwirě kere sasêmba kahumotongange su těngon 
Duata ringangu su Ahusu Domba e. 2 Tawe němpěkěkonti i 
sire; dingangu tawẹ sêngkule sarang kadodo si sire. ë Mase 
ia nakasilo maląekatě baline sěngkatau tųtěllą marange su 
langi. Maląekatě ene e něhabaru Injilé kakal e mědeąu 
ihabarě su taumata su dunia e waugu patiku umaté, 
hěnto, wera ringangu wanua. 7 Malaekaté ene mamohang 
dingangu tingihe maihą u, "“Kêngkatakubeng Mawu Ruata, 
ringangu pědaloko kasěllah'E. Batuu seng tempone Mawu 
Ruata e měhukungu taumata e. Pěmpěsubako si Sie ku 
něndiadi langi, dunia, laudé dingangu patiku simbulu ake!" 
8 Malaekaté karuane e nakatole malaekaté humotong 
kąpěberane, "Seng nawatang! Soan Babelě masaria e seng 
nawatang! I Sie seng nakakiwukang kěbį umatě e ringangu 
akẹ u anggor'u abuling pêsasundal'e!" ? Maląekatewe 
katěllune nakatole maląekatě darua e, kapamokaen 
tingihe maihą, "Taumata apang ku maněmba binatang 

e ringangu tuladane, dingangu pią tatialan binatang 

ene su rěhų dingangu su limane, t? taumata ene sarung 
manginung anggoru Ruata, mangalene anggoru ralangehe 
kų seng niraling su ralungu lainumange, ta golọ e sarang 
kadodọ! | sire kěbį ene sarung sigěsakeng su ralungu 

putung dingangu malelang su těngon manga malaekaté 
susi dingangu su těngon Ahusu Domba e. 1! Tipun 
putung kų manigěsą si sire ene sarung hanesě tutiowolé 
sarang karěngų e. Ěllo hěbi tawe poto e i sire mąpahang 
mangalene i sire apang ku měmpěsěsuba binatang ene 
ringangu tuladane, kěbį taumata kų pią tatialane arengu 
binatang ene." 1? Su ralungu kakakoa ini, kawanuan 
Duata ku mararingihě su kěbį hengetangu Ruata ringangu 
satia su Mawu Yesus, hinong pakakakědang. 13 Mase ią 
nakaringihe tingihě bọu sorga něbera u, "Bohęko ini: 
Manéta bou orasě ini, kariangkamang taumata nate, kų 
mětate těntalang kapětangkiange Mawu e!" "Kahěngang!" 
ungkuěčngu Rohkě u Ruata e. "I sire sarungbe mangědo 
wọu měhalě mawěhą, batuu pulisu pětatangkiang i sire 
sarung duměndingang si sire." 14 Bọu e ią timatingang, 
tangu sěngkakakělla e kai pią binawa mawira. Su wowom 
binawa ene pią sěngkatau maiang kakěllačng mangawe 
taumata. Su těmbọ'E pią makotane wulaeng, dingangu 
su liman'E pia bawěbase mahoro. 15 Bọu e maląekatě 
sěngkatau waline nasěbang bou ralungu Walem Mawu. 
Dingangu tingihe maihą, i sie nangoro su tau maiang 

su wowon binawa ene. "Běbaseng gaghambesu e kų 
pěnsą e, batųu kai seng tempone maměnsą; dunia e seng 
maghurang, hakju sembeng botonge pěnsakeng!" 16 Tangu 
i anu kukaiang su wowon binawa e nangambesu laambes'E 
su dunia e, tangu dunia e napěnsa. 1? Bou ene ią nakasilọ 
e sěngkatau maląekatě baline sěngkatau siměbang bou 
ralungu Walem Mawu su sorga. | sie malaing nangumbele 
laambesé mahoro sěmbua. 18 Bou ene, maląekatě baline 
sěngkatau e kų pią kawasane su putunge, riměntą e wọu 
pananěmbaěnge. Ku dingangken tingihe maihą, i sie 
něngorọ e maląekatě měngěngumpaedě laambesě ene 
mahoro e angkuěng: "Běbaseng laambesu e ringangu 

hěsą e manga wuang kalung anggorě e wọu pungene 
su dunia e, u manga wuane e seng masasasą!" 19 Tangu 
malaekaté ene měngkate něngambesu laambese su dunia 
e kų něhěsą manga wuang anggorě e wọu kalune, bou 
ene niwahungke solong tampą u papěhasengu anggoru 
ralangehu Ruata kų susahoka e. 22 Manga wuang anggorě 
ene nipěha sulikudu soa, kų bọu papěhaseng u anggorě e 
tangu piąe raha nelehě kų kere laelehu salų, karaune ute 
těllu hasų su kilo metere, ringangu karalunge maraning 
dua meterě. 

1 Bọu ene ią nakasilo su langi pią tanda 
1 5 makąlaherang tawẹ sihinge kasěllahe. Tangu pią 
maląekatě pitung katau ringangu papahang kasamuriange 
ku pitu haghine. Ku seng ini e pangěnsuečngu tatompę 
u ralangehu Mawu Ruata e. 2 Mase ia nakasilo apa 
ku kakěllačng mêsulungu laudě kasěnačng nědalaų u 
putung. lae malaing nakasilo si sire apan seng nakawata 
binatang e ringangu tuladane, ringangu nakawata 
taumata apang arenge nitialačngu rekenang. | sire 
apan nakawata ene rudarisi su wiwihu laudu kaca, 
kapangumbele e kěcapi nionggou Mawu Ruata e si sire. 
3 Kų i sire nêmpèkantarieng kakantarj i Musa ěllangu 
Mawu e, ringangu kakantari u Ahusu Domba e. Bawerane 
kere ini, "Mawu, Ruata Limembong Kawasa, apa e 
kasěllahě dingangu makadalinau munaran'U! Datung 
patiku umaté, apa e kaadilě dingangu katěngadě kalawou 
kakanoau e! 41 sai tangu tawe matataku i Kau, Mawu? 
| sai tangu tawe mapulu měhabar'u Kasěllah'U e? | Kau 
sěsanu e susi. Kalawọu umatě e sarung mahunděnta 
měsuba si Kau ualing'u kalawọu kakanoą'U adilě seng 
kinasilong kébi taumata." 2Bou ene ią e nakasilo tenta 
pětětěngkalahękangu Mawu e natope, ringangu Tenta'm 
Mawu e ene su ralunge. ê Mase maląaekatě pitu e něbawą 

e hombang pitu ene siměbang bọu ralungu Walen Duata 
e. Pakeang i sire e wọu heka leneng burěsi malenda. 
Dingangu i sire kai měpěpapěgongu papěgong bulaeng 
su rokon sire. 7 Bọu ene sěmbaų bou riadikang čpa ene e 
něngonggou bokoré bulaeng pitum bau si sire maląekatě 
pitu e napenẹę u lohon dalangehu Mawu Ruata e, -- Duata 
e kų biahě sarang marěngų-děngų. 8 Tangu Balen Duata 
e, napeneen tipung kawawantugě dingangu kawasang 
Mawu Ruata. Ku karéngueweng hombang pitu e niwawan 
sire maląekatě pitu e wědang tawe napaghohě e, tawęu 
sarang sěngkatau kų makasué su ralungu Walen Duata e. 
1 Mase ia nakaringihe tingihě maihą bọu ralungu 
16 Walen Duata e měběbera su Maląekatě pitu 
e, "Dakọe ringangu wosọ e ralohon bokoru ralangehu 
Mawu Ruata e, su dunia!" 2 Maląaekatě humotong tangu 
rimalengke ku němosọen daloho'm bokor'e ene su 
dunia. Tangu nilětočngkem bisulě gaghuwa dingangu 
maghaghiadě su kěbi taumata apang kų pią tatialam 
binatang e, ringangu taumata apam měmpěněněmba 
tuladane. 3 Bọu ene malaekaté karuane nêmosoen 
dalohong bokoré su laudě. Tangu sasi e malaing něbalui 
nakoą kere rahan taumata nate, ku něngkapatę e patiku 
diadikang apam měběbiahě su laudě. ł Bọu ene maląekatě 
katěllune e němosọen dalohong bokoré su manga salu 
dingangu manga simbulu ake, hakju kěbį manga akene e 
nakoa daha. ° lą nakaringihě maląekatě měngangawasa 
ake e něbera, "Hukumang ku seng nipaponesu e, 
mambeng su kąadilě, Mawu Kasusiange, Duata kų ene, 
ringangu seng těbe ene! 61 sire seng napatědọu rahang 
umatu Mawu e ringangu raham manga nabi; ku orasě ini e 
i Kau e seng napěnginung i sire raha. Ku mambeng hinone 
kerene e waug'i sire e!" 7 Mase ią nakaringihě tingihě 
bọu pananěmbaěnge něbera, "Mawu, Ruata Makawasa, 

kahěngang dingangu maadilě manga putusang ninawonu 
e!" 8 Bọu ene malaekaté kačpą e němosoen daloho'm 
bokor'e su matangěllo, tangu matangěllo e malaing 
niapakawala měhěngisě taumata ringangu léhabe tawe 
sihinge ene. ? Taumata e nahěngisu tětje maluwahang e, 
dingangu i sire měmpěngěngane arengu Ruata, ku kawasa 
su wowom patikų haghing papahang ene. Manilaing seng 
kerene, i sire mang tawe mapulu mětobatě bọu manga 
rosan sire, ringangu tawe mapulu mědalo kasěllahu Ruata. 
10 Mase malaekaté kalimane e nêmosoen daloho'm 
bokor'e solon tampa kalaianengu binatang ene. Tangu 
kasěllahu kararatuangu binatang ene, narěndungke, hakiu 
taumata e němpangiki e lilan sire e kahian katědųe. 11 Bou 
ene i sire nêmpangane Mawu Ruata su sorga kahian 
katědųe ringangu kahian manga wisul'i sire. Kaiso i sire 
malaing tawe měmpětobatě bou kalawou kakanoą i sire 
raralakisě e. 1? Bọu ene maląekatě kačnnunge nêmosoen 
daloho'm bokor'e su Salų u Efrat gêguwa ene. Tangu 

salų ene nalěsą e hakju manga ratu wọu sěmběkang 

daki e, nakaraleng bọu e. 13 Mase ią nakasilo rohkě 
dalakisé tatěllu kere luhudu tumpaheą. Sěmbaų-sěmbaų 
tumpaheaą e susěbang bọu mohongu nagą, bọu mohongu 
binatang, dingangu wọu mohongu mahang nabi. 141 

sire ene ute kai manga rohkě dalaki ku měmpěkěkoą 
karalinau. Rohkě tatěllu ene něngkakoą solong anung 
kalawọu ratu su kaguwau dunia ringangu němpěngomol'i 
sire e mědeąu měsekę su Ěllo masěllahě, mangalene Éllon 
Duata Liungkawasa e. 12 "Pědaringihěko! lą e kai ruměnta 
kere tahatako! Kariangkamang i sain mělělukadě dingangu 
měsěsěmpi pakeange, hakiu i sie tawe rumaleng těntole 
ringangu ipakamea su těngon lawọ." 16 Bọu e manga rohkě 
ene napětampungu mararatu e su tampą kų su werang 
Ibrani e isěsěbą Harmagedon. 1 Bọu ene maląekatě 

kapitune e němosọeng bokore solong kinoaěng. Tangu 
kinaringihe tingihě maihą bọu kaderang kawantugě e su 
Walen Duata, kų něbera, "Seng naghanapě!" 18 Mase 
pią e kila mědědahenesang dingangu tingihu rěllų 
měgěgaghalědų dingangu ghųgalěgehě, apidu nělinuhě 
ku makatataku. Bědawen ta nělělinuhě kerene kaihą e 
dokeng su pěndariadi taumata e. Seng ini e linuhě kų 
lembom makatatakų! 12 Soa ghěguwa ene nąběka napahia 
tatěllu, ringangu naghoghahě kêbi soa su kaguwąu dunia. 
Tangu Mawu Ruata e nakatahěndungke soan Babel 
gěguwąe. Tangu Mawu Ruata e napěnginung i sie anggorě 
bọu bokoru anggor'u Mawu -- kų kai anggoru ralangeh'E 
ku měkěkakalulu e. 20 Patikų tahanusa e měngkaparung 
dingangu patiku bulude malaing masue miwu. 21 Tahiting 
eisé gaghaghuwa, kų běhą e pětaha limam pulo su kilone, 
mahondosé bọu langi milihino su kěbį taumata. Tangu i 
sire měmpěngěngane Mawu Ruata e, ualingu papahang u 
tahiti eisě kų makątatakų ene. 

1 Bọu e sěngkatau wọu taloarang maląekatě 
17 pitu mangumpaedé bokoré pitu e himaung su 
anuku ringangu něbera, "Boete, ią e sarung měnodę 
si kau kereapa tahapěsundalě gěguwą ěndaj e sarung 
ihukung, mangalene soa ghéguwa ěndai e kų nipêti su 
rěduhu manga salų. 2 Mararatun dunia e němpěsundalļě 
dingange, kų dalohon dunia e něngkiwukang ualingu 
němpanginung anggoru pěsasundalļe!" 3 Mase Rohkě 
u Ruata e limohọ e su watangengku, ku maląekatě e 
něbawa si sią solong kěhu linggi. Paise ią nakasilo tau 
wawine sěngkatau mąiang su wowom binatang sěmbaų 
awae mahamu maghurang, ku napěpidu wohe u areng 
u tatongkeang su Mawu Ruata. Binatang ene e tëmbọe 
pitu ringangu sungene mapulo. “Tau wawine ene něluhen 
lakų ekamumu dingangu mahamu maghurang, mase 

lai nilěgaheng u manga ralêgahé bulaeng, paramata, 
ringangu mutiara. Limane ipělěhěgo lainumang bulaeng 
sěmběka napenę u katatingkai dingangu karalamuhų, 
ualing pěsasasundale. Su rěhų e pią kąbawohę areng 
sěmbaų kų mangalene ute kai rahasia. Areng ene ute, 
"Babel Masěllahě, inangu kěbiį apan tahapěsundalě 
dingangu taumata apan dalakisé su dunia." Mase ia 
nakasilo tau wawine ene niwukangu rahan taumata 
nipate ualingu masatia su Mawu Yesus. Pią e ią nakasilo 
wawine ene, ią e měngkawe naherang-herang. 7 Tangu 
maląekatě e něhengetang si sią, "Kai unųe nakaherang 

si kau? Mapiawe ią měhabarě si kau rahasian bawine 
ene ringangu rahasiam binatang sěsakeěnge, kų těmbọ e 
pitu ringangu sungene mapulo. 8 Binatang ene kangere 
naungbe wọu něbiahě, arawe orasě ini e sen tawe sau 
měbiahě kąpia. | sie tawe mararěna e sarung suměpų bou 
tagialu u papate, ku sarung makoą solong kawawinasa. 
Taumata apang měmpěběbiahě su dunia, kų arenge tawe 
nikarolě su ralungu Bukě u Taumata Wiahě, kalamonang 
dunia e ren tawe nidiadi sarung dumalinau kereu makasilo 
binatang ene. Batuu binatang ene naung kangere e reng 
bọu něbiahě. Arawe orasě ini e seng tawe sau měbiahě, 
kapia kaiso i sie saube suměpų kapia. ? Ualingu ene ute kai 
hinong pią kapelesa ringangu katatahuěnna. Ku těmbọ pitu 
e ute kai wulude pitu; kų kai manga wulude kěkaianengu 
tau wawine ene. Ringangu těmbọ pitu ene ute malaing 
mělělahęu Ratu i sire pitung katau: 1? kų limang katau wọu 
taloaran sire e seng něngkawatang, arawe sěngkatau ute 
wědangben tawe nąděnta. 1! Ku binatang kangere naung 
měběbiahě, arawe orasě ini seng tawe něbiahě, ute kai 
ratu kaualune. I sie ute malaing sěngkatau wọu ratu i sire 
pitu e, ku orasě ini e mětětimona kawawinasa. 12 Sunge 
mapulo kų kinasilonu e ute kai ratu mapulo kų bědang ta 

něnětą němpěparenta. Kaiso i sire sarungbe iapakawala 
měparenta kere sěngkatau ratu sěngkapěparenta ringangu 
binatang ene sěngkaorasě karěngųe. 13 Těgalu ratu 
mapulo ini e kěbi nąung pią timonan e měsulung; i sire 
kěbi e kai mąnarakangu katoghasě dingangu kawasan sire 
su binatang e. 41 sire kai sarung měsekę dumoka Ahusu 
Domba e, Kaiso Ahusu Domba ringangu tumatolene 
masasatia e kų seng nikuiang'E ringangu pinilen'E e 
sarung mamatą manga ratu e, batuu kai i Sie Mawung 
kěbįi manga mawu, dingangu Ratung kêbi mararatu e." 
15 Maląekatě ene malaing něbera, "Ake nąung kinasilonu 
e, pią kěkaianengu wawine tahapěsundalě, ute kai 
manga umatě, kawanua, ringangu wansa, ringangu 
manga haghing bera. 16 Sunge mapulo kinasilonu e 
ringangu binatang e, i sire kai sarung měmpěbinsju 
taha pěsundalě ene. | sire sarung měmpangaho kěbi 
apang tětaghuanenge, ringangu mapakatěntolen sie. | 
sire sarung mahungkina gěsine ringangu maminasang 
putung si sie. 1? Batyu Mawu Ruata e seng nanganoa 
naung i sire baugu měmpěndalengu antagu munaran 
Duata. Mawu Ruata e seng napěsěngkanaung i sire tadeau 
manarakangu pěngangawasang sire su binatang ene, 
tadeąu binatang ene měparenta sarąeweng karariading 
apang kų nipěhengetang u Mawu Ruata. 18 Bawine ku 
kinasilonu e ute kai soa ghêguwa, ku měpěparenta 
mararatu e su dunia." 

1 Bọu e ią nakasilo maląekatě baline sěngkatau 
18 limintu bọu sorga. I sie pią kawasane masaria, 
ku něnggą u sasombọ e nakatualagě kasěllahu dunia. 
2 Dingangu tingihe maiha, i sie něluntingihě u, "Ene kų 
nanawọe Babel gěčguwą ene seng nanawo! Ku orasě inie 
seng nakoą pěbawaesangu manga setang dingangu manga 
rohkě dalaki. Su ralunge seng pěběbiahengu manga 

haghing manu makądarěnting dingangu ikěkawěnsingu 
taumata. ° Batuu patiku umaté e seng němpanginung 
anggoru igalu pěsasundale. Mararatun dunia e 
němpěsundalě dingange, ringangu malahumbalų su dunia 
e něngkakalą u abulin sire kų taikakakědange." 4 Mase ią 
nakaringihěko tingihě baline wọu sorga něluntingihě u, 
"Sěbangko i kamene manga umatě-Ku e wọu ralunge! 

| kamene abe pěmpětěno kalawou rosane, madiringu 
mahukung sěngkakahukung dingange! 2U rosane e 

kai seng něbawilowoi sarang langi, ku Mawu Ruata e 
mětahěndung patiku pěsasalane. ê Kų pěmpěkoą e si sie 
keręewe naung i sie ničbą i kamene; balisę e ruan sule 

si sie waugu kěbi apang kinoą e. Lohoingkon inumang 
lainumange, kų duan sule limembong katoghase wọu 
inumang ku seng nisadiane waug'i kamene. 7” Gělirengkon 
sigěsą dingangu susanaung i sie kų kakěpaleweng kasasaria 
ringangu kakakalą e kų seng nigaghělli e su watangenge 
sěsane. U i sie měngkatewe hanesě měběbera su ralungu 
naunge, 'lą ini e kai ratu wawine ku měpěparenta! lą ini e 
walinewe walu; ia tawe sarung hombangengu kasasusa!' 
8 Kai ualingu halě ene, tangu kětąeng gěnnangu sahěllo i 
sie sarung hombangengu sahinda, susanaung, dingangu 
karalunusě. Kų i sie sarung ipakahěngisu putung, u kai 
makawasa Mawu Ruata ku měhukung i sie e." 9 Mararatun 
dunia e apan tųtole lulun pěsasundalě dingangu idalu 
wawine ene sarung mahungkia dingangu mahunsangi 

u soa ene kereu i sire makasilo tipu mědědaliwuwung 
bọu putung ku něhěngisě si sie. 10 | sire sarung dumarisi 
bọu maraune, batuu madiring masigěsą dingang. | sire 
němpěbera, "Pirua, sigčsąbe kasaria su soa kų timeleng 
ini -- soan Babelě matoghasě! Kětąeng su ralungu 
sěngkaorasě hukumang si kau e seng niaparaleng!" 

11 Kalawou manga malahumbalų su dunia e malaing 

mahungkia dingangu lulahunsusa ualingu wawine ene, u 
seng tą u sarang sěngkatau lai deng měmpěmělli manga 
apaliwu iwěbalų i sire. 1? Tawęu měmpamělli wulaeng, 
salaka, paramata, ringangu mutiaran sire e, dingangu 

lai heka leneng, heka kamumu, sutera, ringangu heka 
awae mahamu mahunggurang; kalawou haghing kalu ku 
mahali kağčbakeng, apaliwu nikoa bou sunge ringangu 
wọu kalu maralêgadé, bou witu, uase, ringangu marmarķ; 
13 pising kalu manisě manga rampa, haghin bêngi, mur 
dingangu kamania; anggorě dingangu lana, tapočng 
dingangu ghětung, sapi ringangu domba, kawalo ringangu 
kareta, manga čllang sarąewelaing himukudu taumata. 

14 Manga malahumbalu e němpěbera su manga wawine 
ene, u "Patiku apam mapulu taghuanengu e seng nasue 
tadise, dingangu patiku kakakala dingangu karalepatu e 
seng nasue niwu. | kau e semben tawe makarea kapia!" 
15 Manga malahumbalu e seng něngkakalą ualingu 
mahumbalu su soa ene ku sarung mahundarisi bọu 
maraune, u i sire kai mataku u kahinočngu sigěsą e. 

| sire sarung měmpahungkią, dingangu měmpělutu, 

16 mase měbera ungkuéng: "Pirua, sigčsąbe kasaria su soa 
timeleng ini e! Tinią i sie mělěluheng pakeange leneng, 
heka kamumų dingangu heka laka mahunggurang; tinia 

i sie mapeneu ralěgahe wulaeng, paramata ringangu 
mutiara! 17 Kaiso samatang su ralungu sěngkaorasě 
déngue, i sie seng kinailangengu patiku kakakalą e 

ene!" Kěbį nakoda, mananumpang, dingangu sasakene, 
saraeweng kěbj taumata kų hambake su laudé, 
mahundarisi bọu maraune. 18 Ku mêmpamansagé su 
tempong i sire nakasilo tipu tutiwua bọu putung ku 
něhěngisě soa ene. | sire měmpělěěčnggahě u, "Bědaweng 
ta apa soa waline kere soa ghěguwa ini!" 19 Tangu i sire 
němpěnawuheng awulě su těmbọ i sire, kere tatiala u i sire 

němpělutu, mase němpěsangi dingangu mąhunggunggui 
u, "Pirua, sigêsabe kasaria su soa ghěguwą ini! Kakakala 
e seng nakakariading kěbįi taumata apang managhuang 
kapalu laudě e něngkakalą! Kaiso kětąeng su ralungu 
sěngkaorasě, i sie seng kinailangengu patikų sabarang e!" 
20 Ei sorga, Pěmpahuļuasěkong kaghagholangu soa ene! 
Ei kawanuan Duata, manga rarolohang, dingangu manga 
nabi, pěmpahuluasě! Batųu Mawu Ruata e seng něhukung 
i sie kere wawalisě su apang kų kinoą e waug'i kamene! 
21 Bọu ene, malaekaté sěngkatau malintoj e něnapuaą e 
watu sěmbaų -- sariane kere watung papěhaseng gaghuwa 
-- mase niwahunge solong laudě apidu něbera, "Kai kerei 
kakakoą e soam Babelě kų timeleng e sarung bahungange 
pakaiha saraeweng tawe sarung ipěsombang kapia. 
22 Tingihu musikě u měngangobj kěcapi, bọu měkakantari, 
bọu měnananių suling dingangu wọu měnanių napiri e, 
semben tawe sarung ikaringihě kapia su ralungu! Tawe 
sarung makačbą mělahalě pelęesa sarang sěngkatau 
sene, dingangu tingihu watum papěhasenge tawe sarung 
ikaringihě kapia. 23 Taumata e tawe sarung sau makasilo 
lčhangu solo su ralungu; dingangu tawe sarung lai 
makaringihě dameng saliwangu měkakawing sene. Manga 
malahumbalų u e kai i sire apang matatoboi su dunia e, 
ringangu kahian daghusu e i kau nangakalě patikų bansa 
su dunia e!" 24 Babelě e nilahukung ualingu su ralungu soa 
ene seng nikahombangeng dahang manga nabi, dahang 
kawanuan Duata -- nimbųe ute rahang kěbi taumata kų 
seng nipate su wowon dunia e. 

1 Samuring ene, ia nakaringihě tingihě 
19 měgěgaghalědų kere tingihu taumata malawọ bọu 
sorga ku měmpěgěgio, "Pědalọ e Ruata! Duatang kite 
e kai Ruata makasalamatě; i Sie kai Ruata mawantugě 
dingangu kawasa! 2 Pělahukung'E kai adilě dingangu 

pelesa! | Sie seng něnawong hukumange su tau 
wawine tahapěsundalě gěguwą, kų seng nakagholang 
dunia e ualingu pěsasundale. Mawu Ruata e seng 
něhukungu tahapěsundalě ene, batųu i sie němate 
manga êllangu Mawu Ruata." 3 Mase tingihu taumata 
lawọ e němpěgioewe kapia, "Pědalọ e Ruata! Tipung 
putung ku něhěngisě soa ghěguwaą ene sarung tumiwua 
tawe čdone!" 4 Tangu manga těmbonange i sire ruam 
pulo épa dingangu riadikang čpą madaliku su kaderang 
kawawantugě e němpětěngkasumagě ku němpěsuba 
Ruata e kų mąiang su kaderang kawawantugě e. 
Ungkuěng i sire, "Aming! Pědalọ e Ruata!" Mase pią 

e tingihě kinaringihě bọu kaderang kawawantugě e 
měběbera u, "Pěmpědalọ e Ruata, ei patiku ěllangu 
Mawu Ruata, ore kébi taumata -- ghaghuwą darodọ -- kų 
měmpěsěsuba Ruata e!" 6 Bọu ene ią nakaringihě alingkai 
tingihu ghapačngu taumata kų malawọ-lawọ; tingihe 
měsulungu tingihu wělladě měgěgaghalěgehě dingangu 
kere rěllų měgěgaghalědų. lą e nakaringihě si sire 
měmpěběbera u, "Pědalọ e Ruata! Batuu Mawu, Ruatang 
kite limembong kawasa ene orasě ini měpěparenta! 

7 Mahje i kite mahuluasě dingangu mahuliagě; mahje 

i kitẹ mědalo kawasane! Batųu seng tempone ěllong 
pěkakakawing ku mąngumpaedě areng Ahusu Domba 

e, ringangu kaghiang'E seng sadia waug'u pěkawing'E. 

8 Pakeange leneng malenda ku seng nionggọ si sie 
ipakiluhe." (Pakeang leneng e ute kai kakakoą mapapia 
ku kěkoatengu kawanuan Duata.) 9 Mase maląekatě e 
něbera si sia, "Pěmohęko ini: 'Kariangkamang taumata 
apang nihačngang solong saliwangu pěkakawingu Ahusu 
Domba e.'" Bọu ene malaekatě e něberako lai, "Kai 

ini e walong hengetang matěngadě bọu Ruata." 10 lą e 
nětěngkasumagě su těngon maląekatě ene kų měsuba, 

kuteu i Sie kai něbera si sią, "Kumbahang! Abe pěsuba si 
sią, pěsubą e Ruata. Batųu ią e malaing êllang měsulungu i 
kau ringangu měsulungu kêbi aną u sěmbaų u kų apang 
mangumpaedé matoghasě su sasahidin Mawu Yesus e!" 
Batųu kai sasahidin Yesus ene eluloho su taumata apam 
měmpěněněbalě e. 11 Bou e ią nakasilo sorga e natope, 
mase nakasilo kawalo uhisě sěmbaų. Sumasaken'E e 
isěsěbą si Masatia ringangu si Matěngadě. I Sie kai adilě 
měnawong hukumang dingangu su ralungu pěseketang 
kų têtaludang'E. 12? Matan'E e mêsulungu rěllju putung 
dingangu su těmbọ'E ute napenę u makotane. Kutęu su 
wadang e kai pią areng sêmbau kąbawohę; ku kětąbeng 
i Sie sěsane masingką u areng ene. 13Laku manandu 
madaluhe si Sie e seng bọu niuno su raha. Ku i Sie 
isěsěbaą, "Hengetangu Ruata". 14 Buntuangu měsasekę u 
sorga e mahuntole si Sie ku mahunsake kawalo uhisě, 
dingangu pakeange leneng ku mawira wurěsi. 12 Bou 
mohong'E nisěbangengu wara mahoro sěmbua, ku 
dingangu wara ene i Sie namata manga wansa, kų i Sie 
sarung měparenta si sire ringangu těking uase. | Sie 
sarung měměhasě anggorě e su ralungu pěmaměhasengu 
anggoru ralangehu Ruata Limembong Kawasa. 1° Su laku'E 
manandu dingang'u su palang'E kabawohe areng ini, 
"Datun patiku datu, ringangu Mawun patiku Mawu." 

17 Mase ia nakasilo malaekaté sěngkatau rudarisi su 
wowon matangěllo. Dingangken tingihe maihą i sie kukui 
kěbi manų u winalangeng, ku mąhuntěllą su kinoaěng, 
"Mahiko pěmpěkomolě kų mituko saliwang gěguwą 

kų niapakasěllahu Mawu Ruata! 18 Mahje mahungkina 
gěsing mararatu, gěsing manga têmbonangu sorodado, 
dingangu gěsing manga wawahani, mahiko pahungkiną 
gěsing manga sumasake kawalo, ringangu gěsing manga 
kawalone ringangu ghěsing kěbį umaté, matatěllang 

arau reng dariọ, êllang dingangu waline ěllang!" 
19 Bọu eja nakasilo binatang ene, dingangu mararatun 
dunia e ringangkewelaing buntuangu měsasekę i sire, 
němpěkomolě mědeąu měsekę dumoką si Sie kų susake 
kawalo uhisě dingangkelaing buntuang'u měsasekę'E. 
20 Tangu binatang ene kinasame e sěngkasamę dingangu 
mahang nabi kų seng někoą halě makąlaherang ene 
su těngon binatang ene. (Dingangkeweng manga halě 
makąlaherang ene e tangu binatang ene nangakalé 
taumatąewe apang pią tatialan binatang ene, dingangu 
manga taumata kų apang měmpąněmba tuladang 
binatang ene.) Mase binatang ene ringangu mahang 
nabi ene nirčmmę biahě solong dalungu laudu putung 
ku mědědaripěllau ringangu malelang. 21Ku buntuang'u 
měsasekę i sire nipateng barą simêpu bọu mohongu 
sumasake kawalo uhisě ene. Tangu manga manų e 
nahunděntaą e kų němpěkiną gěsin sire nipate e kų 
měngkate apa rimarakua. 

1 Bọu ene ią nakasilo malaekaté sěngkatau 
20 natěntung bọu sorga. Su limane kąlahěgo kakunsi 
tigalų u papate ringangu hante masaria smbua. ? Mase 
i sie něnamę naga ene, ku kai têmpu maghurang, -- kų 
naung kai setang arau rohkě dalaki e -- kų nihantene 
ghěnangu sěhiwu su taunge karěngų e. 2Bou ene 
maląekatě e něhipeng naga ene solong dalungu tigalų u 
kawawinasa, mase nisukunge tigalų ene kų nisegelange, 
tadeąu nagą e sen tawe makapěngakalě patikų umatě e 
těntalang tempo sěhiwu su taunge tanąpaghohě. Bọu 
ene i sie harusě ipěllọ gčnnangu kadodo tempo. ł Mase 
ia nakasilo manga kaderang kawawantugě, dingangu i 
sire apang kumakaiange sene, nionggotangu kawasa 
waugu měmpěnawong hukumang. lą e malaing nakasilo 
himukud'u taumata apan seng bọu nipotọ těmbọ i sire 

puhinengu i sire měsěsahiding Mawu Yesus, dingangu 
měmpěngěngekeng hengetangu Ruata. | sire ene tawe 
měmpěnaněmba binatang, arau mangąewe tuladane. | 
sire e malaing tawe němpąnarimąu tatialan binatang e 
su rěhų arau su liman sire. Tangu i sire say němpěbiahě 
kapia kų němpěparenta kere sěngkatau ratu ringang'i 
Kristus karêngueweng sěhiwu su taunge. ” Seng ini e 
kahumotongangu taumata nate e nipěbangung kapia. 
(Arawe taumata apang nate waline ute tawe saų 
niapěbiahě kapia karêngueweng sěhiwu su taunge.) 

6 Kariangkamang su taumata ku apang niapěbiahě kapia 
ringang su pěbawangung humotonge. Su tampą e wue i 
sire makoą tataghuanengu Ruata. Papate su karuan sulene 
e tawe makapěkapura si sire. I sire kai sarung měngkakoą 
manga imangu Mawu Ruata ringangu manga imang i 
Kristus; kų i sire sarung sěngkapěparenta ringange sěhiwu 
su taunge karěngųe. 7” Ene tempo sěhiwu su taunge naliu 
e, setang e sarung illêso bọu ralungu tahungkų e, 8 kų 

i sie sarung dumaleng měmitaugě kalawou umaté kų 
nasawuhě su kaguwąu dunia e, kų kai tau Gog dingangu 
Magog. Setang e něngomolľ'i sire mědeąu měsekę, ku 
dekenange ute eneewe malawọ-lawọ, kere kalawọu ênne 
su apeng. ? Tangu i sire měngkatewe němpěsaliawuhě su 
kaguwau dunia e mase němpěliwung pědarasengangu 
kawanuan Duata ringangu soa ikěkěndagu Ruata. Kutęu 
putunge kai natěntung bọu langi kų něnahabě si sire 
sarang nasue nupu. 1° Bọu ene setang ku namitaugě si 
sire e, niwahung solong dalungu laudě putung dingangu 
malelang. Ku kai čndajse tampąu binatang dingangu 
mahang nabi e nihipe kakalimonaěng e. | sire sarung 
sigěsakeng êéllo hěbi waugu sarang marěnguų-děngu. 1! Ene 
ia nakasilo kąderang kawawantugě masaria sěmbaų 

kų i Sie kukaiang su wowone. Langi dingangu dunia e 

mapaghohě bou těngone, hakju seng tawe ikasasilo sau. 
12 Dingangu ia nakasilo taumata apang nate e, gaghuwa 
darodọ, mahundarisi su těngong kaderang kawawantugě 
ene. Tangu manga bukě e niwingkahě. Mase bukě 
sěmbaų lai waline niwingkahě, kų kai naung Bukě u 
Taumata Wiahě. Bọu e hukumang ninawo su taumata 
nate, nipčbewęeweng kakanoa i sire, timuhuewe kere 
mabawohe su ralungu manga bukě ene. 13 Bou ene tangu 
laudě e něnarakangu taumata nate apang su ralunge. 
Papate ringangu Dunia'm Papate e malaing něnarakangu 
apan taumata nate kų ene su ralunge. Ku kěbi apan 
taumata nate e ninawočngu hukumang nipěbewęeweng 
kakanoa i sire. 14 Bọu ene tangu Papate ringangu Dunia'm 
Papate e nirčmmę e su ralungu laudu putung. (Laudu 
putung ini e ute kai papate su karuan sulene.) 1° Taumata 
apan ta nawohe arenge su ralungu Bukě u Taumata Wiahé 
e, nirčmmę solong dalungu laudu putung. 

t Mase ia nakasilo langi buhu ringangu dunia wuhu. 
2 1 Langi humotong dingangu dunia humotonge kai 
něngkaghěngging, dingangu ļaudě e niwu. ? Tangu ia 
e nakasilọ e soa susi e, mangalene Yerusalem buhu, 
natěntung bọu sorga bọu anun Mawu Ruata. Soa ene seng 
niriahi kere sěngkatau kaghiang bawine nilěgaheng baugu 
ipčněnsomahě kaghiang ese. 2 Mase ią nakaringihě tingihě 
bou kaderang kawawantugě měběbera maihą ungkuěng, 
"Orasě ini katatanakengu Mawu Ruata e kai seng 
sěngkapětaną dingangu taumata! | Sie sarung mědaseng 
dingang'i sire, kų i sire sarung makoa kawanuan'E. Duata 
sěsane sarung ene ringang i sire ku makoa Duatan sire. 41 
Sie sarung mêngêmu čěllong mata wou matan sire. Papate 
e semben lai tawẹ apa; kasasusa, sasangi arau kasasaki 
e seng sarung lai tawẹ apa. Apang naung kalimona e 
seng naghěngging." > Mase i Sie ku majang su wowong 


PĚLAĻAHĘ 21.6-13 783 


kaderang kawawantugě e něhengetang, "Orasě ini e 
kèbi seng Takų ipakariadi wuhu!" I Sie něhengetang 

lai si sia angkuěng, "Bohęko ini, u kalawou hengetang 
ini e kahěngang dingangu kapangimangeng." £ Mase i 
Sie něhengetang angkuěng, "Seng nasueng koą e! lą 

e kai kahumotongange ringangu pangěnsueěnge; lą e 
kai Mawu wọu panětakenge sarang pěngěnsueěnge. 
Apan Taumata ku madou, sarung Taku ipanginung ta 
bawaehe wọu simbulu ake makagéllju pěbawiahě. 7 | 
saing ku makauntung e sarung manarima u kěbi ene 
wou Anu-Ku. la e sarung makoa Mawune, ringangu i sie 
sarung makoa aną-Ku. 8 Arawe i saing bahaning kaingga, 
taha pěsunialě, matatingkai, tahapate, tahapěsundalě, 
tahapěbalikų mata, tahapanêmba mahang duata, 
dingangu kěbi tahapěkonti, sarung iwahung su ralungu 
laudé putung dingangu malelang dudèlli, mangalene 
papate rialě karuane." ? Sěngkatau wọu taloarang 
maląekatě pitu ku seng měngěngumbelę bokoré pitu kų 
napenẹę u lohong papahang haghine pitu kasamuriange 
ku diměnta su anuku ringangu něbera u, "Boete! lą e 
reng manodẹ u Kaghiang bawine si kau, mangalene ute 
makoa kawing'u Ahus'u Domba e." 1° Tangu Rohkě u Ruata 
e někaradiahang si sia, ku maląekatě e němaringang si 
sia solong pusigu wulude marange-dange. | sie něnodę 
u Yerusalem si sią, soa susi e, soa ene natěntung bọu 
sorga, bọu Ruata e, 1t dingangu lahiansang ore kawantugu 
Mawu Ruata. Soa ene kukerong kere kakerongu watung 
paramata, kere watu'ng yaspis matilang kere kasênaêng. 
12 Meselě marange masuwenehě něliwung soa e, pią 
pasěllangenge mapulo dua kų mądariagą su maląekatě 
mapulo dua. Suapan pasěllangenge kąbawohę arengu 
apaeweng balagě mapulo dua e kawanuan Israel. 13 Pią 
pasěllangenge tatěllu kų tųtatěngo apang pungu anging: 

tatěllu su sěčmběkan daki; tatêllu su sěmběkan timuhé, 
tatěllu su sěmběkan sawěnahě, dingangu tatěllu su 
sěmběkam bahe. 14 Meselu soa ene nipêti su wowom 
batu pondasi mapulo dua. Suapang batu pondasi e 
niwohekangu arengu manga rarolohang u Ahusu Domba 
mapulo dua e. 1° Malaekatě ku měběbisara ringangku e 
pią těkinge sasuką nikoą bọu wulaeng, mědeąu ipanuką 
soa ene, manga pasěllangenge ringangu mesele. 18 Soa 
ene tangu něbuku èpa, kų nandų e měsulungu wěnahe. 
Tangu malaekatě ene něnuką e soa e ringangu těking 
sasuką e; nalahẹ e nandų e ute 2400 su kilone; běnahe 
ringangu range e měsulļungu nandų e. 1? Pią e maląekatě 
e nanuką meselě, nalahe e u kai marange u meselě e 
čnnungu pulo su metere. Sasuką kų piněnuką u maląekatě 
e ute kai sasuka pinanuką u taumata. 18 Meselu soa e 
nikakoa bọu watu'ng yaspis, arawe soane hala e wọu 
wulaeng sahi, matilang kere kasěnačěng. 1? Manga watung 
pondasing soa ene e nilěgahengu patikų haghing batu 
paramata. Batu pondasi humotonge nikoa bọu watung 
yaspis, ku karuane ute wọu watung nilam, katěllune wou 
watung yakut, kačpą e wọu watu zamrud, 20 kalimane 
wọu watu baiduri Sepah, kačnnunge wọu watun dělima, 
kapitune wọu watun ratna cěmpaka kualune wọu watum 
beril, kasione wọu watun Topas, kapulone wọu watung 
Krisopras; kapuločsane wọu watung Lazuardi; kapulo 
duane wọu watung amethist. 21 Pasěllangeng mapulo dua 
e nariadi wọu mutiara mapulo dua, apan tukade nikoa bou 
mutiara pěsěmbaų. Daleng su soa ene nikoą bọu wulaeng 
sahi, matilang kere kasěnačng kukerong. 2? lą e tawe 
nakasilo Walem Mawu su ralungu soa ene, batyu Walem 
Mawu e ute kai Mawu sěsane. Duata Limembong Kawasa, 
ringangu Ahusu Domba e. ?3 Soa ene ute tawe wahaluasu 
tualagengu matangěllo arau wulang, batuu kawawantugu 

Mawu Ruata e manualagé, dingangu Ahusu Domba e kai 
solone. ?* Manga wansa su dunia e sarung dumaleng 
su ralungu tualage, dingangu manga ratu e malaing 
sarung měmpěbawa kakakalą i sire solong dalungu soa 
ene. 22 Manga pasěllangengu soa ene e sarung mawuka 
kanandueweng čllo; tawe sarung hěpingang, batuu sene 
tawẹ apa hěbine. 28 Kasěllahě dingangu kakakalą u manga 
bansa e sarung bawaěng solong dalungu soa ene. 27 Arawe 
taumata kų měmpěkěkoą halě kų makądarěnting, arau 
taumata ku měmpěkěkonti -- nimbųe waląewe apa ku 
kotorě e, měngkatewe kumbahang-kumbahang masuě su 
ralunge. Makakasué ute kětąeweng taumata ku arenge 
kabawohe su ralungu Bukě u Taumata Wiahé, bukě u 
Ahusu Domba e. 

1 Maląekatě e malaing napatode si sia salu ku ake 
22 e makąonggọu pěbawiahě. Salų ene měngkate 
kukuhěnabě kere kasěnaěčng dingangu mělelehě bou 
kaderang kawawantugu Ruata ringangu Ahusu Domba 
e, ? sutaloaran daleng su soa ene. Su wiwihu salų ene, 
su ruamběka e pią kalu pungu pěbawiahě, ku měběbua 
mapulo dua su sulene sěntaung, mangalene sěmbulang 
sěnsule. Daung e ipěpěpakę baugu mąpakaulen tědų 
u kěbį umatě. ? Su ralungu soa ghěguwą ene e tawe 
kadiongeng kačbakeng měnsang apae kahinočngu 
laaneng Duata. Kaderang kawawantugu Ruata e ringangu 
Ahusu Domba ene sarung ene su ralungu soa ene. Manga 
ěllang'E sarung měkaliomaneng si Sie, f ringangu makasilo 
ghatin'E. Areng'E sarung bohekang su rěhų i sire. 5 I sire 
tawe wahaluasu měgausě solo arau tualagu matangěllo, 
batuu hěbi e semben tawe apa, dingangu kai Mawu Ruata 
sěsane sarung manualagě si sire. Tangu i sire sarung 
měparenta kere sěngkatau ratu e sarang kakalě. ê Tangu 
maląekatě e něbera si sią, "Manga wawera tamai ini e 

mamben těngadě dingangu kapangimangeng. Mawu 
Ruata ku seng nêngonggou Rohkě'E su manga nabi e seng 
něndolohu maląekat'E něnodę su manga êllang'E apa ku 
sarung ligha mariadi." 7 "Pědaringihěko ini e!" angkuěng u 
Mawu Yesus, "lą e sarung ligha duměnta! Kariangkamang i 
sain tutuhu manga wawerang hengetang su ralungu bukě 
ini!" 8 lą i Yohanes seng nakaringihě dingangu nakasilo 
patikų ini e. Sarangke ią seng nakaringihě dingangu 
nakasilo ute ią e načnsą e su těngon maląekatě kų seng 
něnodę u kěbj ene si sią, dingangu ią e měnaung měsuba 
si sie, 9? arawe i sie kawe něbera si sia, "Kumbahang! 

Abe pěsuba si sią! Pěsubawe su Mawu Ruata! Batųu ia 

e malaing ěllang kere i kau, dingangu kere manga aną 

u sěmbaų manga nabi ringangu kěbį taumata apang 

ku mąhuntuhų manga tatanata su ralungu bukě ini!" 

10 Mase i sie něbera kapia, "Kumbahangbe mapakapěnisu 
manga wawerang hengetang kų seng nitěbalě su 
ralungu bukě ini, u seng masandigě tempone patikų ini 

e sarung mariadi. 1t Taumata ralaki e, balae pěkakoą e 
ralaki; taumata malamuhų e walą e apětěngkalamuhų 

u watangenge; i sain tutole kapulun Duata e, balą e 
hanesě apatole kapulun Duata, dingangu i sain hanesě 
měběbiahě samatang baugu Ruata e, balą e hanesě 
apěbiahě samatang baugu Ruata." 12 "Pědaringihěko 
ini!" angkuěčng u Mawu Yesus, "Sen tawe mararěngų lą 
sarung duměnta kų měbawa wawalarě baugu mamalisě 
apan taumata tuhuewe apang ku seng nikakoa e. 13 Kai 

la e kahumotongange ringangu kasamuriange; Kai lą 

e Mawu wọu panětakenge sarang pěngěnsueěnge." 

14 Kariangkamang i saing měngěnguhasě lakų e sarang 
mawurěsi hakjewen i sire iapakawala mahungkačng 
buang kalum pěbawiahě dingangu sumué su ralungu 

soa ene lumawesé pasěllangenge. 1° Arawe i saing kų 


PÊLALAHE 22.16-21 787 


měmpěkěkoą kalawou tatingkai, apang měpěpakęu walikų 
mata, tahapěsundalě, tahapate, tahapanêmba mahang 
duata, tahakontiang, bae su wawera ore lai ringangu 
kakanoą e, kěbi i sire ene katatanakenge ute su likudu soa 
ene. 16 "lą e, i Yesus, seng bọu něndolohu maląekatě-Ku 
solong anung kamene tadeau i sie makapaulju manga 
halě tamai ini waugu karalambang manga jamaatéě. lą 

e kai hěnton Daud; kai lą e wituingu Raki ku matuahě 

e." 17 Rohkě u Ruata e ringangu kaghiang bawine e 
něhengetang u, "Wọete!" I sai-sain kų nakaringihě 

ini e hinon lai měbera u, "Wọete!" | saing ku narou, 
pěmpěhaungke! Dingangu i saing kų dųdulagě e ute i 

sie měngkate pěngalą ake kų makaonggou pěbawiahě e 
ku tawẹ bawalare. 18 Baugu i sai-saing ku makadingihé 
bawerang hengetang su ralungu bukě ini e, tangu ią, 

i Yohanes, mangonggou tatalumbaghe ini; kereu piau 
měnamba su wawera tamai ini, ute Mawu Ruata e sarung 
lai měnamba hukumang su taumata ene ringangu haghing 
hombang kų seng nilahe su ralungu bukě ini. 1° Dingangu 
kereu piąu měnggaing bọu wawerang hengetang tamai ini, 
ute Mawu Ruata e malaing sarung měnggaing bahageange 
kere seng nilahe su ralungu bukě ini -- mangalene 
wahageange wọu kalum pěbawiahě e ringangu wọu 

soa susi e. 201 Sie ku něhumpau kěbj habarě tamai ini 

e něhengetang, "Těngadě, lą e sarung ligha duměnta!" 
Aming! Děnta e, o Mawu Yesus! 21 Karimako Mawu Yesus 
e mapědalembon tatalěntų'E su kěbįi kawanuan Duata e! 

